
PRATARME 


Zmogus kultüros pasaulyje gyvena taip pat natüraliai, kaip Zuvis van- 
dens stichijoje: dažnai nesusimasto apie kultūros reiškinių, faktų bei simbolių 
visybę, kuri sudaro savaimingą neregimą jo kasdienio gyvenimo foną. Kultū- 
ros reiškiniai įgauna apibrėžtumą ir darosi aiškiai regimi tuomet, kai esmiškai 
keičiame kultūrinę aplinką, pavyzdžiui, izengiame į kitokią civilizaciją ar netgi 
iš kaimo pakliūvame į megapolį, pilną daugybės nepažįstamų kultūros reiški- 
nių bei simbolių. Taigi kultūra yra tarsi ne visuomet aiškiai suvokiamas tarpininkas 
tarp žmogaus ir jį supančio pasaulio — tai žmogaus sukurti daiktai, simboliai; idė- 
jos, mąstymas, kalba, poelgiai ir daugybė kitų dalykų. Jie tapo daugelio moks- 
linio pažinimo sričių, taip pat kultūrologinių disciplinų tyrinėjimo objektas. 

Tačiau kultūrologinių disciplinų tyrinėjimo objektas - ne tik didžiulis 
kultūros faktų, reiškinių, simbolių, bet ir tekstų plačiąja šio žodžio prasme 
pasaulis. Fizinis kultūros teksto „daiktiškumas“, komunikacinės galimybės, 

jame slypinčios idėjos, sąsajos su kitais kultūros tekstais, sąlytis su konkrečiu 
istoriniu laiku bei geografine erdve paverčia jį svarbiu kultūrologinės analizės 
objektu. Bet koks kultūros tekstas - senovinis ar dabartinis, pirminis ar antrinis, 
asmeninis ar beasmenis, paprastas ar sudėtingas, rašytinis ar žodinis, originalus 
ar kompiliacinis, aiškus ar užšifruotas, suvoktas ir nesuvoktas - slepia 
kultūrologinės interpretacijos galimybes. 

Kiekvienas gvildenantis kultūrologijos problemas neišvengiamai turi 
remtis konkrečia pradine kultūros sąvokos intuicija, t. y. atskleisti vienokį ar 
kitokį požiūrį į pamatinę kultūrologijos kategoriją ir ją tyrinėjančius mokslus. 
Kita vertus, ne mažiau svarbu pateikti fenomenologine kultūros, kaip savito 
atskiro reiškinio, sampratą. 

Kultūrologinių idėjų istorijoje galima įžvelgti savitus dėsningumus: idėjų 
kaita siejasi su socialiai svarbiais visuomeninės raidos poreikiais ir optimalių 
visuomenės sandaros bei kultūrinės raidos modelių ieška. Todėl kultūrologinis 
daugelio dabartinės kultūros reiškinių, simbolių ar tekstų nagrinėjimas neįma- 
nomas be ankstesnių jos apraiškų tyrinėjimo, kadangi jų esmės negalima su- 
prasti teisingai, nelyginant su tomis tradicijomis, iš kurių jos atsirado. Kultūros 
tyrinėtojui itin svarbu suvokti, kad kiekviena dabarties akimirka yra praeities 
ir ateities susidūrimo pasekmė. 

Pastaraisiais šimtmečiais Vakarų civilizaciją užvaldęs narcisizmas ir ko- 
lektyvinė amnezija, sparčiai besiplėtojant komparatyvistinės kultūrologijos stu- 
dijoms bei rekonstruojant Rytų civilizacijų įnašą į žmonijos kultūros istoriją, 
regint dabartinius neeuropinių tautų laimėjimus, sklaidosi. Pripažindami įvai- 
rių pasaulio tautų kultūros tradicijų savitumą mokslininkai vis dažniau kalba 
apie jas siejančias bendrybes, tarpusavio papildymą ir bendros metacivilizaci- 
nės kultūros tendencijų sklaidą. Socialinio ir kultūrinio gyvenimo globalizaci- 
ja, kultūrų konkurencija įvairiose Žemės rutulio vietose plečia postmodernio- 
sios kultūros erdvę, skatina naujos metacivilizacinės kultūros formų „atvirėji- 
mą“, stilistinę įvairovę, turtina ją, suteikia naujų prasmių. Šiandien jau nebe- 
galima nekritiškai vadovautis daugeliu klasikinės kultūros filosofijos mitolo- 
gemu - jos visai netinkamos nagrinėti radikaliems postmoderniosios kultūros 
pokyčiams. 

Pereinant nuo klasikinės kultūros filosofijos prie postmoderniosios kultū- 
rologijos, besiremiančios daugelio disciplinų nuostatomis ir sudėtingu kom- 


pleksiniu tyrinéjimu, esmiskai keičiasi kultürologo santykis su tyrinėjamąja medžia- 
ga. Kultūros reiškinys traktuojamas ne kaip stabili uždara ir nekintanti monada, o 
kaip atvira suvokimui daugelį galimų interpretacijos reikšmių turinti struktūra, įvai- 
rių numatomų aspektų, simbolinių prasmių reprezentacija. Daugiataškės analizės 
perspektyvos įvedimas, priklausomai nuo konkrečių uždavinių regos taškų kai- 
taliojimas, pasaulėžiūrinis pliuralizmas ir vertybinis reliatyvizmas - svarūs da- 
bartinės metodologijos laimėjimai. Postmoderniosios kultūrologijos šalininkams 
kultūros reiškinys — iš principo nevienareikšmis fenomenas, kuris priklausomai 
nuo aktyvios tyrinėtojo pozicijos ar interpretacijos konteksto gali būti aiškina- 
mas naujai ir įgauti skirtingas simbolines prasmes. Kitais žodžiais tariant, kul- 
tūrologija, pasitelkdama, pavyzdžiui, mentaliteto istoriją, padeda kultūros ty- 
rinėtojui atskleisti seniai išnykusių žmonių, tautų psichologiją, jų kasdienės 
būties paslaptis, prieštaringas kultūros istorijos metamorfozes. 

Integralaus kultūrologinio pažinimo sistemoje galima išskirti šiuos pa- 
grindinius padalinius, arba šakines disciplinas: kultūros istoriją, kultūros te- 
oriją, kultūrologijos istoriją, kultūros antropologiją, socialinę antropologiją, kul- 
tūros sociologiją, kultūros psichologiją, mentaliteto istoriją (daugelį universa- 
lių išsekusios kultūros filosofijos funkcijų šiandien perima komparatyvistinė 
kultūrologija). 

Dabartinis kultūrologas, mokslinei analizei taikydamas kompleksines hu- 
manitarinių, socialinių ir tiksliųjų mokslų tyrinėjimo strategijas ir metodus, ku- 
rie radosi nuošalyje nuo klasikinės kultūros filosofijos instrumentarijaus, leng- 
viau atskleidžia tyrinėjamų kultūros reiškinių prasmes. Jo tikslas — ne aprašyti 
kultūros reiškinius, simbolius, idėjas, konstatuoti istorinės raidos faktus, o suvokti gel- 
mines jų kaitos priežastis, sunkiai pastebimus motyvus ir tendencijas, aiškintis, kodėl 
„atsitinka būtent taip, o ne kitaip“. Vadinasi, darosi svarbesnė hermeneutinė skvarba į 
giluminės kultūros reiškinio prasmes, siekiant perprasti tyrinėjamą reiškinį iš jo kon- 
teksto, atsiradimo aplinkybių, pamatinių tyrinéjamojo meto mąstymo ir pasaulio su- 
vokimo kategorijų. 

Akivaizdu, kad šiandien aktualu plačiu kultūrologiniu požiūriu aptarti 
esminius kultūrologijos prioritetų pokyčius pastaraisiais dešimtmečiais, nau- 
jas gyvenimo ir kultūros virsmų nulemtas problemas. Išsamesnė pažintis su 
dabartinėmis kultūrologijos aktualijomis Lietuvos mokslui yra itin svarbi, nes 
vos ne pusę amžiaus viešpatavusi „vienintelė teisinga“ ideologija prislopino 

kritinį mąstymą, sukūrė kultūrinį vakuumą, trukdantį adekvačiai suvokti spar- 
čios integracijos į Europos Sąjungą ir metacivilizacinės kultūros bei informaci- 
nės eros mestus iššūkius. 

Rašyti šią knygą skatino seniai brendęs noras kritiškai įvertinti giluminės 
postmoderniosios kultūros, visuomenės, pasaulio vaizdinio transformacijos ir 
kultūrologijos svarbos dabartinėje humanistikoje, įvairių humanitarinių bei so- 
cialinių mokslų „kultūrologizacijos“, komparatyvistinių tyrinėjimo strategijų 
aktualėjimo priežastis. Dabartinėje humanistikoje įsivyrauja kompleksinės ty- 
rinėjimo strategijos ir metodai. Juos imta taikyti prieš kelis dešimtmečius, stip- 
rėjant globalizacijos tendencijoms, kultūriniams įvairių civilizacijų ryšiams. 
Šiandien sparčiausiai besiplėtojanti dabartinės kultūrologijos dalis kompara- 
tyvistinė kultūrologija atskleidžia ne tik Vakarų ir Rytų kultūros formų ribotu- 
mą, jų regioninį ir kultūrinį istorinį uždarumą, tačiau ir integracines tendenci- 
jas, verčia įdėmiau pažvelgti į kitas regionines, ypač anksčiau mokslinio paži- 
nimo periferijoje buvusias Lotynų Amerikos ir Afrikos, kultūros tradicijas. 

Globaliniai pokyčiai, kultūrų suartėjimas, informacinės industrijos įtakos 
stiprėjimas veikė konceptualias ir metodologines autoriaus nuostatas, požiūrį 
į pamatines kultūrologijos problemas. Pažymėtina, kad Lietuvoje iki šiol nebu- 
vo originalių kultūrologijos veikalų, kuriuose būtų sistemingai aptariamos ak- 
tualios dabartinės kultūrologijos istorijos bei teorijos problemos. Kita vertus, 
matyt, jau atėjo laikas apibendrinti dabartinių naujas kultūros tyrinėjimų ten- 
dencijas ir anksčiau šioje srityje nuveiktus darbus. 

Skaitytojui pateikiamos knygos turinį ir pagrindines problemas apibūdi- 
na jos pavadinimas, o požiūrį į kultūrologijos problemas - paantraštė, kuri at- 
skleidžia autoriaus požiūrio bei nagrinėjimo novatoriškumą. Autorių seniai do- 
mina euristinės komparatyvistinio tyrinėjimo ir lyginamosios idėjų istorijos ga- 
limybės. Savo požiūrį į komparatyvistinių metodologinių prieigų taikymo ga- 
limybes jis dėstė įvairiuose per pastarąjį dešimtmetį rašytuose darbuose, o šis 
leidinys - dar vienas jų praktinio pritaikymo pavyzdys. 

Jo koncepcija, sandara formavosi ir nagrinėtinų problemų atranka vyko 
pamažu, renkant medžiagą bei rengiant kitas knygas. Savo metodologinėmis 
nuostatomis ir tikslais pastaroji tiesiogiai siejasi su 2001 m. paskelbta „Lygina- 
mąja civilizacijos idėjų istorija“. Šiame leidinyje, kuris turėjo pasirodyti anks- 
čiau už minėtą knygą, išliko uždavinių ir metodologinių prieigų tęstinumas. 


Todėl ja paskelbus teko iš esmės koreguoti istorinę dalį - tik glaustai aptarti 
pagrindines kultūrologines koncepcijas. Ne visos pagrindinės dabartinės kul- 
tūrologijos istorijos ir teorijos problemos aptariamos išsamiai - autorius sąmo- 
ningai pasirinko komparatyvistinį dabartinės kultūrologijos aspektą. Tačiau net 
ir toks pasirinkimas nepadėjo įveikti visų sunkumų, lyginant ir apmąstant ne 
vien turtingą žmonijos kultūros istorijos patirtį, bet ir naujausius dar tik prasi- 
dedančius kultūros procesus. Keitėsi paskirų dalių santykiai ir apimtys, tačiau 
ne jų vieta kultūrologinėje autoriaus koncepcijoje. Galutinai suredagavus dėl 
numatytos leidinio apimties atsisakyta trijų skyrių, kuriuos autorius tikisi iš- 
spausdinti atskiromis publikacijomis. 

Knyga skirta humanitarinei visuomenei, kuri domisi aktualiomis huma- 
nistikos problemomis, ir kartu gali būti metodinis įvadas visiems, netgi profe- 
sionaliai studijuojantiems kultūrologijos istoriją bei teoriją, ypač neturintiems 
kultūrologinio išsilavinimo. Autorius pamažu įvesdina skaitytoją į pagrindi- 
nių dabartinės kultūrologijos idėjų ir problemų pasaulį, atskleidžia kultūrolo- 
ginio pažinimo sistemos, uždavinių, objekto, metodologinių prieigų savitu- 
mą. Leidinį norint pritaikyti ir mažiau pasirengusiems skaitytojams, taip pat 
įvairių aukštųjų mokyklų profilių bei fakultetų studentams, nuodugniau ne- 
aptariamos perdėm specifinės problemos. Kad būtų lengviau studijuoti 
savarankiškai, knygos pabaigoje pateikiama asmenvardžių rodyklė; išsamus 
literatūros sąrašas; cituojamos literatūros bibliografiją skaitytojai ras pagal teks- 
te skliausteliuose nurodytą autoriaus pavardę arba knygos pavadinimą, leidi- 
mo metus. 

Reiškiu didžią pagarbą ir dėkingumą savo kolegoms bei draugams - pir- 
miausia Tohoku universiteto profesoriui Hidemichi Tanaka'i; ilgos diskusijos 
su juo koregavo nemažai šioje knygoje pateiktų minčių, taip pat savo bičiuliui 
prof. Charles'iui Ridaux, prof. Maryvonne Saison, m-me Jagueline Dulac, suda- 
riusiems sąlygas dirbti Prancūzijos bibliotekose ir mokslinio tyrimo institucijo- 
se, redaktorei Onai Balkevičienei, dailininkui Broniui Leonavičiui, maketuoto- 


jai Daivai Mikalainytei bei kitiems padėjusiems parengti šią knygą spaudai. 


Fischer von Erlach. Egipto piramidės. Raižinys. 1721 


IVADAS 


Dabartinis pasaulis išgyvena neregėtų technogeninės revoliucijos ir glo- 
balizacijos procesų skatinamos kultūrinių paradigmų kaitos tarpsnį. Žmogus 
įsiskverbė į mikro- ir makropasaulių gelmes, iš pagrindų pakeitė savo kultūri- 
nį kosmosą. Dabartinių kultūros pokyčių, jų esmės, žmogaus vietos kultūros 
pasaulyje apmąstymo problemos turi ne tik akademinę reikšmę, kadangi tie- 
siogiai siejasi su vyraujančiomis istorinėmis dabarties tendencijomis, nauja - 
informacine visuomene, kuriai būtinas įvairiapusis kultūrologinis pasirengi- 
mas. Formuojantis vienodai planetinei sąmonei ir stiprėjant žmonių savimo- 
nei, kultūros problemas vis dažniau nagrinėja įvairūs humanitariniai bei so- 
cialiniai mokslai. 

Niekuomet anksčiau įvairių humanistikos sričių specialistai į kultūros vir- 
smy problemas nežvelgė taip įdėmiai ir priekabiai kaip šiandieną; priežastis — 
tikriausiai lūžiniai dabartinės epochos kultūros procesai. Šioje epochoje keičia- 

si per amžius susiklostę kultūros principai ir pradeda gyvuoti nauja nepažįstama me- 
tacivilizacinė kultūra. Neatsitiktinai įvairios istorijos, filosofijos, antropologijos, s0- 
ciologijos, menotyros, psichologijos ir kitų humanitarinių bei socialinių mokslų mo- 
kyklos pradėjo „kultūrologizavimą“, todėl daugelis įtakingiausių dabartinių mąstyto- 
jų įvardijami kaip kultūrologai. 

Pastaraisiais dešimtmečiais įvairiuose pasaulio kraštuose imtos spręsti te- 
orinės ir metodologinės kultūros mokslų problemos padėjo ne tik ženkliai pa- 
tobulinti metodologinį kultūros tyrinėjimų instrumentarijų, tačiau ir sudarė 
prielaidas sparčiai integratyvios kultūrologijos plėtotei, kuri yra perspektyvių 
kultūros tyrinėjimų pagrindas. Žinių industrija, komunikacijos ir įvairių kul- 
tūros tradicijų sąveika padėjo dabartinei kultūrologijai įgyvendinti daug nau- 
jų kultūros tyrinėjimo strategijų, požiūrių, pastebimai išaugo lyginamųjų kul- 
tūros studijų autoritetas, buvo paneigta daugelis klasikinės kultūros filosofi- 
jos nuostatų. 

Sudėtingi dabarties ir praeities kultūros procesai, reiškiniai bei simboliai 
tapo sparčiai besiplėtojančios integratyvios disciplinos - kultūrologijos - tyri- 
nėjimo objektas. Daugelyje pasaulio šalių pastaraisiais dešimtmečiais pasiro- 
do daug kultūrologinei problematikai skirtų darbų (žr. knygos pabaigoje „Li- 
teratūros sąrašą“), kuriuose įvairiais požiūriais aptariamos aktualios kultūros 
teorijos, kultūros istorijos ir kultūrologijos istorijos, kultūrinės, socialinės ant- 
ropologijos, kultūros sociologijos, kultūros psichologijos, komparatyvistinės 
kultūrologijos ir kitų šakinių kultūrologinių disciplinų problemos. 

Dabartinė kultūrologija savo tyrimo objektu, uždaviniais ir metodais yra 
artimiausia klasikinei kultūros filosofijai bei kultūros antropologijai. Tačiau 
kultūrologija nėra tolygi nei vienai iš šių disciplinų. Jai svetimas perdėtas kla- 
sikinės kultūros antropologijos empiriškumas. Kita vertus, skirtingai nei klasi- 
kiné kultūros filosofija, ji nesureikšmina nei eurocentriniy, nei spekuliatyvių po- 
žiūrių ir nelaiko pagrindiniu tikslu atskleisti universalius pamatinius kultūros 
principus. 

Vienas esminių Vakaruose viešpatavusios klasikinės kultūros filosofijos 
trūkumų - tendencingos eurocentrinės nuostatos, noras surasti vos ne amži- 
ną, nekintamą konkrečios kultūrinės tradicijos dvasią, „tautinį charakterį“ ir 
atskleisti neva tik jam būdingus bruožus. Toks požiūris slėpė universalius kul- 
tūros bruožus ir nepakankamai įvertino istorinių pokyčių, atsakų į civilizaci- 

nius iššūkius bei socialiai aktualių tarpkultüriniu įtakų pasekmes. Dabartinė 
vis tvirtesnes pozicijas kultūros moksluose įgaunanti komparatyvistinė kultū- 
rologija radikaliai pervertino ir paneigė daugelį per amžius gyvavusių klasiki- 
nės kultūros filosofijos principų. Ji keičia, atrodo, neginčijamus postulatus, tra- 
dicinius požiūrius, atmeta senas pretenzijas į metodologinį ir teorinį objekty- 
vumą, abejoja senų eurocentrinių nuostatų universalumu, išskirtine Vakarų 
kultūros vertybių ir simbolių reikšme pasaulinės kultūros procesams. 

Daugumoje dabartinių kultūrologinių studijų skirtingai įsivaizduojami 
šios mokslinio pažinimo srities tyrinėjimo objektas, uždaviniai, struktūra ir 
tolesnė raida. Kultūrologija dabartinėje humanistikoje įsitvirtinusi kaip: 1) sa- 
vita kultūrologinė metodologinė bet kurio reiškinio pažinimo prieiga įvairiose 
socialinio pažinimo srityse; 2) visuminis kultūrą tyrinėjančių mokslų komplek- 
sas, arba savita integrali humanitarinio ir socialinio mokslinio pažinimo sritis, 
apimanti visuminį kultūros bei visuomenės reiškinių pažinimą. 

Vis tvirtesnes pozicijas įgaunančio integracinio požiūrio šalininkams kul- 
tūrologija yra universaliais siekiais išsiskirianti sintetinė kultūros reiškinių, sim- 
bolių, faktų, tekstų, vertybių, prasmių, normų, tradicijų ir pan. pažinimo sri- 
tis, apimanti kultūrą tyrinėjančių įvairių humanitarinių ir socialinių mokslų 
žinias. Jiems oponuojančių izoliacinių teorijų kūrėjai kultūrologinį pažinimą 
grindžia tik humanitariniais mokslais - be socialinių. Jie redukuoja, t. y. su- 
siaurina kultūrologijai būdingą visuminį požiūrį į kultūrą, arba pakeičia kitų 
mokslinio pažinimo sričių - estetikos, menotyros ir pan. - tyrinėjimais. 

Vadinasi, integralaus, mūsų akimis žvelgiant perspektyviausio požiūrio 
sekėjai kultūrologiją įvardija bendrų daugybės kultūrą tyrinėjančių šakinių 
mokslų vardikliu. Į šią kultūrologinių mokslų sankaupą dažniausiai įtraukiama 
kultūros teorija, kultūros istorija, kultūrologijos istorija, kultūros antropologija, 
socialinė antropologija, kultūros sociologija, kultūros psichologija, etnologija, 
religijotyra, estetika, menotyra, mentaliteto istorija ir kiti mokslai. 

Dabartinė kultūrologija kritiškai vertina spekuliatyvias klasikinės kultū- 
ros filosofijos nuostatas ir perdėtą įvairių materialistinių teorijų sociologizavi- 
mą. Ilgai viešpatavusios teorijos įtvirtino bazinių ekonominių veiksnių svarbą 
civilizacijos tyrinėjimams ir tarsi nustūmė antstatinėmis laikomas kultūros pro- 
blemas į antrąjį planą. Tačiau pastarųjų dešimtmečių patirtis rodo, kad nuož- 
mioje konkurencinėje įvairių civilizacinių pasaulių kovoje pirmiausia prisike- 

lia ir laimi turtingas kultūros tradicijas turinčios tautos. Tai verčia mokslinin- 
kus labiau vertinti kultūrą, suvokti jos daugiamatiškumą, slypinčias galias ir svar- 
bą aktualiems civilizacijos istorijos procesams. 

Iš tikrųjų bet kokios civilizacijos tyrinėjimą galima išskaidyti į tris pagrin- 
dinius elementus: ekonominį, politinį ir kultūrinį. Kol visuomenė vystosi, visi 
minėti elementai plėtojasi beveik vienodai ir daro panašų poveikį visuomenės 
raidai. Tačiau kai civilizacija peržengia aukščiausią raidos tašką, tuomet išryš- 
kėja jau suformuoto kultūrinio genotipo galia. Genotipas sudaro civilizacinio 
stiliaus esmę, todėl socialinių krizių ir sukrėtimų tarpsniais kinta mažiausiai. 
Vadinasi, netgi akivaizdus ekonominės ir politinės galios sustiprėjimas yra ne- 
tvirtas ir neilgalaikis, jei nesiremia svariais jau suformuotų stabilių kultūros tra- 
dicijų laimėjimais. 

Įvairių civilizacijų tautos jau žiloje senovėje palaikė kultūrinius ryšius, 
tik juos ribojo atstumai ir menkai išplėtoti komunikacijos kanalai bei priemo- 
nės. Todėl iki didžiųjų geografinių atradimų epochos Europos gyventojų ži- 
nios apie neeuropinių civilizacijų kultūras buvo menkos ir fragmentiškos. Nors 
tie atradimai ir jų paskatinta kolonijinė europiečių ekspansija į įvairias Žemės 
rutulio dalis atskleidė jiems daug kitų kultūros tradicijų, tačiau XVIII a. pabai- 
goje išryškėjęs ekonominis, politinis bei karinis tuometinės Vakarų civilizaci- 
jos pranašumas lėmė vakarietiškąjį narcisizmą, eurocentrinių nuostatų įsiga- 
lėjimą. Svarūs lyginamosios filologijos, orientalistikos ir XIX a. archeologijos 
darbai atskleidė, kad Artimųjų Rytų, Indijos, Kinijos civilizacijos senesnės nei 
Vakarų; jų įstabi kultūra ilgai buvo pažįstama tik negausiam akademiniam eli- 
tui. Senos etnocentrinės nuostatos, neadekvatus žmonijos kultūros istorijos 
supratimas trukdė suvokti unikalias neeuropinių tautų mokslo, technikos, me- 
no ir kitų kultūros sričių pasiekas. Todėl iki XX a. vidurio Vakaruose viešpata- 
vo iškreipta pasaulinės kultūros istorija, kurią ėmėsi tikslinti orientalistai ir ki- 
tų humanistikos sričių specialistai. 

Vakarų Europos šalys vyrauti pasaulyje nustojo po Antrojo pasaulinio 
karo: suskaldytą Europą nurungė Šiaurės Amerika ir TSRS sukurta imperija, o 
pastaraisiais dešimtmečiais pasaulinės ekonomikos bei kultūros lyderiais ren- 
giasi tapti Tolimųjų Rytų ir Pietryčių Azijos regionas, kuris tikriausiai vyraus 
jau po kelių dešimtmečių. Stiprėjanti Japonijos, taip pat kitų Rytų šalių konku- 
rencija tapo pagrindas suabejoti tradicinėmis eurocentrinėmis idėjomis apie 

Marco Polo knygos Livre de Merveilles iliustracija. XV a. 


Vakaru vertybiu, simboliu universaluma, ju prioriteta pasauliniame istorinia- 
me procese, ir atsirado objektyvesniu požiūrių į pasaulinės kultūros istoriją 
bei tolesnę jos raidą. 

Žlugus kolonijinei sistemai ir geriau pažįstant neeuropines kultūras, blėsta 
eurocentrizmas, plėtojasi skirtingoms kultūros tradicijoms priklausančių žmo- 
nių ryšiai, spontaniškai keičiamasi informacija, kuriama naujo kultūrologinio 
diskurso terminija, kuri liudija įvairių kultūros tradicijų suartėjimą, tarpusa- 
vio praturtinimą, akivaizdžiai įrodo žmonijos sukurtų kultūros vertybių bei 
simbolių įvairybę. 

Prasidėjusi metacivilizacinė raida - pasaulis ėmė vienytis civilizaciniu prin- 
cipu - suaktualino anksčiau dabartinės kultūrologijos marginalijose buvusias 
geopolitines problemas, kurios tiesiogiai siejosi su „stiprių sociokultūrinių or- 
ganizmu" optimalių valdymo sistemų ir galios sutelkimo būdų ieška. Difuzi- 
nės teorijos šalininkai ir jų sekėjai suvokė glaudų kultūros, valstybinės politi- 
kos, geografinės sociokultūrinio darinio padėties, sienų ilgio ir konfigūracijų, 
gamtinių, moralinių išteklių bei globalinės pagrindinių kultūros srautų, infor- 

macinės, vandenyninės, transkontinentinés komunikacijos tinklų, energetinių 
atsargų kontrolės svarbą vadinamajam geopolitiniam potencialui. Nuo jo tie- 
siogiai priklauso konkrečių geopolitinių prioritetų įgyvendinimas ir ilgalaikis 
vienos ar kitos valstybės ar valstybių junginio vyravimas pasaulyje. 

Geopolitinės problemos itin paaštrėja tuomet, kai valdžia, pinigų, prekių 
srautai pradeda slysti iš viešpataujančių galios centrų kontrolės ir formuojasi 
nauji arba atgimsta seni, turintys tikslą vėl vyrauti pasaulyje, kultūrinės, eko- 
nominės bei politinės galios centrai. Šie procesai tiesiogiai siejasi su globalinių 
kultūrinių įtakų kaita, įvairiomis krizėmis, tarpkultūriniais konfliktais ir todėl 
neišvengiamai tampa dabartinių kultūrologinių tyrinėjimų objektu. 

Vadinasi, kultūrologijos uždavinys - sudėtingi kultūros tyrimai, t. y. kartu 
nagrinėti tradicines humanitarinių ir socialinių disciplinų bei tarpcivilizaciniy san- 
tykių, socialinės psichologijos, taip pat geopolitikos problemas. Jos nuostata - perpras- 
ti kultūros universumą („pasaulio paveikslą“), lemiancio konkretaus civilizacinio are- 
alo ir konkrečios istorinės epochos žmogaus pasaulėjautą bei jo kultūros vertybes ir 
simbolius. Aptarti integratyvias dabartinės kultūrologijos problemas - pirmi- 
nis šios knygos autoriaus mokslinių interesų skatulys. 

Pagrindinis knygos tikslas — atskleisti dabartinio kultürologinio pažini- 
mo savitumą, kultūrologinių idėjų virsmus įvairiose moderniosios ir postmo- 
derniosios humanistikos srityse, nustatyti kultūrologijos vietą kultūros reiški- 
nius tyrinėjančių mokslų sistemoje, supažindinti su pamatinėmis kultūrologijos 
kategorijomis, glaustai aptarti pagrindines kultūros funkcijas, kultūros mor- 
fologijos problemas, gelmines komparatyvistinės problematikos įsivyravimo 
priežastis. Autorius siekė išplėsti mūsų humanistikoje gyvuojančius kultūro- 
loginius požiūrius, aprėpti įvairius Vakarų ir neeuropinių kultūrų sąveikos as- 
pektus, aptarti naujausias su globalizacijos procesais susijusias problemas. Tai 
suteikia galimybę geriau suvokti dabartinius metacivilizacinės kultūros poky- 
čius ir padaryti svarbius teorinius metodologinius pagrindinių dabartinių pa- 
saulinių kultūros procesų apibendrinimus. Be to, autorius gvildena daug Lie- 
tuvoje anksčiau netyrinėtų Rytų ir Vakarų kultūros tradicijų sąveikos aspektų. 

Leidinyje priklausomai nuo konkrečių uždavinių pasitelkiamos įvairios 
tyrinėjimo strategijos bei metodologiniai principai, bet svarbiausia - kompa- 
ratyvistinis požiūris į istorines ir teorines kultūrologijos problemas. Be įvai- 
riausių metodologinių dabartinės komparatyvistikos prieigų, taikomi tradici- 

niai genetinis, istorinis lyginamasis, sociologinis, sisteminis, hermeneutinis ir 
kiti metodai. Esminės problemos keliamos siekiant nuosekliai įvesti skaitytoją 
į kultūrologiją, kaip į mokslinių žinių sistemą, pamažu atskleidžiant kultūro- 
logijos mokslo esmę, uždavinius, pagrindinius jos istorijos raidos etapus, laips- 
nišką tyrinėjimo objekto perpratimą. 

Autorius ne tik kritiškai apžvelgia praeities kultūrologinės minties peri- 
petijas, bet ir kelia svarbias teorines bei metodologines problemas, neretai 
sąmoningai vengdamas vienareikšmių atsakymų. Jis nesiekia nei pateikti kom- 
pendiumo, nei aprėpti visų dabartinės kultūrologijos istorijos ir teorijos proble- 
mų, 0 gvildena kultūrologiją, kaip vientisą integruotą žinių kompleksą apie 
kultūrą, atskleidžia metodologines jos funkcijas tarp kitų šakinių disciplinų, 
išryškina „kultūrologinio“ pažinimo ir jam būdingų metodologinių prieigų 
savitumą. 

Minéti tikslai ir metodologinés nuostatos nulémé studijos sandara ir gvil- 
dentinu problemų pasirinkimą. Ją sudaro trys dalys ir keturiolika glaudžiai 
susijusių vienas su kitu skyrių. Pirmojoje dalyje išdėstomi požiūriai į kultūro- 
logijos mokslo tapsmo ypatumus, aptariama termino kultūrologija genezė ir 
sklaida, kultūrologijos mokslo statusas, struktūra, objektas, tyrinėjimo strate- 
gijos, metodai, atskleidžiamas kultūrologijos uždavinių įgyvendinimo savitu- 
mas. Ypač nuodugniai integratyvios ir metateorinės kultūrologijos funkcijos 
kultūrologinio pažinimo atžvilgiu, taip pat santykiai su kultūros istorija, kul- 
tūrologijos istorija, kultūros teorija, socialine antropologija, kultūrine antro- 
pologija, kultūros sociologija, kultūros psichologija, mentaliteto istorija ir ki- 
tais mokslais. 

Trečiajame pirmosios dalies skyriuje, kuris yra savotiškas konceptualus 
tezauras - žodynas-žinynas, gvildenamos pamatinės kultūrologijos kategori- 
jos, sąvokos kultūra prasmės, analizuojami jos santykiai su giminiškais termi- 
nais. Vėliau išsamiau aptariami kiti kultūrologijos apibrėžimai — civilizacija, 
jos stilius, metakultūra, metacivilizacija, lyginimas, tradicija, etninė grupė, tau- 
ta, rasė ir pan. 

Antroji knygos dalis skirta kultūrologijos idėjų istorijai. Savo žanru ir tu- 
riniu ji artimiausia dabartinei idėjų istorijai. Istorinės dalies pradžioje patei- 
kiamas glaustas įvadas į kultūrologinės minties priešistorę Rytų šalyse. Toliau 
aptariamos, autoriaus manymu, svarbiausios Vakarų humanistikos teorijos, ku- 
rios padeda geriau suvokti kultūrologinių idėjų raidos istoriją. Iš daugybės kul- 
tūrologiios istorijos koncepcijų autorius išskyrė tas, kurioms būdingas platus 
požiūris į kultūrą ir kurios išsaugojo iki nūdienos mokslinę vertę. 

Trečiojoje gvildenamos kultūros funkcijos, morfologinė jos universumo 
sandara, aptariama istorinė kultūros ir gamtos santykių raida, kultūros santy- 
kiai su mitu, religija, technika, mokslu, filosofija ir menu. Daugiausia dėmesio 
skirta komparatyvistinei problematikai, Rytuose ir Vakaruose susiklosčiusiems 


požiūriams į nagrinėjamas problemas. 

Kultūra, kaip kultürologinio pažinimo objektas 


Daugelis nūdienos kultūrologijos problemų tiesiogiai kyla iš pagrindinio 
jos mokslinio pažinimo objekto - kultūros - neapibrėžtumo ir polimorfizmo. 
Kultūros sąvoka tąsi, aprėpia daug visuomenės gyvenimo sričių ir aspektų, tur- 
tingą žmogaus sukurtų kultūros vertybių, simbolių, artefaktų, tekstų pasauli. 
Ji išsiskiria stulbinančia apraiškų bei formų gausa; kuo sudėtingesnė visuome- 
nė, tuo didesnė jos kultūros formų įvairovė. Kita vertus, tas pats kultūros reiš- 
kinys priklausomai nuo konkrečios visuomenės tipo, socialinės aplinkos, civili- 
zacijos, epochos, joje viešpataujančių normų bei idealų gali turėti skirtingas 
simbolines prasmes. 

Įtakingas kultūros antropologas C. Kluckhohnas knygoje Mirror for Man 
(„Veidrodis žmogui“, 1957), gvildendamas skirtingas kultūros interpretacijas, 
priklausomai nuo požiūrio kultūrą apibūdina kaip: 1) apibendrintą liaudies 


gyvenimo vaizdinį; 2) socialinį palikimą, kurį individas perima iš savo grupės; 

3) minčių, jausmų ir tikėjimų vaizdinį; 4) konkretaus žmogaus elgesio abstrak- 
ciją, tačiau ne elgesį; 5) antropologų sukurtą žmonių grupės elgesio versiją; 
6) kolektyvinį žinių lobyną; 7) įprastą orientacijų rinkinį tarp pasikartojančių 
problemų; 8) išmokstamą elgesį; 9) normatyvinio elgesio reguliavimo mecha- 
nizmą; 10) prisitaikymo prie supančios aplinkos ir kitų žmonių priemonių vi- 
sumą; 11) istorijos paliekamą nuosėdą. Daugelis čia pateiktų stebinančių frag- 
mentiškumu ir vienpusiškumu kultūros interpretacijų tiesiogiai įrodo XX a. 
vidurio kultūros mokslų diferenciaciją, atsisakymą nuo universalių poreikių. 

Nagrinėjant įvairius kultūros aspektus, atskleidžiant vis naujus jos bruo- 
žus, prasmes, nuolatos kyla klausimas: kas yra kultūra - procesas, produktas, 
abstrakcija, vertybių, simbolių ir pan. visuma? Įvairių kultūrologinių mokslų 
šalininkai, priklausomai nuo konkretaus kultūros analizės aspekto, siekiamų 
tikslų, metodologinių tyrinėtojo pozicijų, į šį klausimą davė daug skirtingų at- 
sakymų, iš kurių išskirtini šie. 

Kultūra yra 1) kraštutinė visų pagrindinių istorinio proceso sudedamųjų 
dalių (ekonominių, socialinių-politinių, ideologinių, praktinių, techninių, ama- 
tininkiškų, mokslinių, meninių, moralinių, religinių, filosofinių, tautinių, buiti- 
nių) bendrybė; 2) skirtingos istoriškai konkrečios žmogaus veiklos formos, arba 
produktai, savitai pasireiškę per įvairius visuomenės raidos tarpsnius ir įvai- 
riuose regionuose; 3) visuomenės laimėjimų visuma, kurie žmogų išskyrė iš gam- 
tos pasaulio ir biologinės determinacijos; 4) ypatinga žmogaus veiklos sritis, 
susijusi su mąstymu, menine kūryba, religija, elgesio normomis ir pan.; 5) ben- 
dras visuomenės išsivystymo lygis, jos išsilavinimas pereinant iš laukiniškumo 
į civilizaciją; 6) išmokstamo elgesio visuma, paplitusi visuomenėje, arba elge- 
sys, suformuotas individo prisitaikymo prie grupės metu; 7) savita normų, ver- 
tybių sistema, skirianti vieną sociokultūrinį darinį nuo kito arba vieną jos dalį 
nuo kitos; 8) dvasinės veiklos sritis, kurioje atsiranda motyvų, principų, tikslų, 
žmonių visuomenę esmiškai skiriančių nuo kitų biologinės organizacijos for- 
mų; 9) žmogaus įsitvirtinimo jį supančiame pasaulyje priemonė; 10) netipiš- 
kas refleksijos bei socialinės patirties fiksavimo būdas „kultūriniuose tekstuo- 
se“, formuojančiuose kolektyvinės ir individualios būties bei sąmonės normas; 
11) žmogaus sukurtų artefaktų, tekstų, simbolinių prasmių ir ženklų pasaulis; 
12) intelektinis konstruktas, idėjos apie gamybą, elgesį, žmogaus esmę, jo san- 
tykius su aplinka, kurios kyla, perduodamos ir suvokiamos subjektyvios sąmo- 

nės lygmeniu; 13) simbolinių prasmių pasaulis arba objektų ir reiškinių klasė, 
priklausanti nuo žmogui būdingo simbolizacijos sugebėjimo. 

Visi šie ir daugelis kitų kultūros apibūdinimų papildo vienas kitą bei pa- 
brėžia skirtingus kultūros aspektus. Dauguma jų parodo, kas skiria kultūrą nuo 
gamtos. „Kultūra, - sako A. Kroeberis, — yra specifinis, išimtinis žmonių veiklos 
produktas“ [Kroeber, 1948, p. 8]. Iš tiesų kultūros sąvoka pirmiausia įvardija 
savitą žmogaus kūrybinės veiklos formų skirtingumą, palyginti su biologinio 
gyvenimo apraiškomis. Akivaizdu, kad kultūra yra „antgamtinė“ kultivuota 
gyvenamoji žmonių aplinka, sukurta tam tikros žmogaus veiklos. Ši savita veik- 
los ir organizacijos forma pasireiškia materialiniais bei dvasiniais produktais, 
i. y. artefaktais. Kultūrologijoje artefakto sąvoka tarsi pabrėžia kūrybinės žmo- 
gaus veiklos produktų skirtingumą nuo gamtos pasaulio. Vadinasi, gamta — 
artefaktų antipodas. Artefakto samprata kultūros moksluose įgauna išskirtinę 
pažintinę reikšmę, nes apie daugelį civilizacijos istorijos tarpsnių sužinome tik 
iš išlikusių iki nūdienos žmogaus kūrybinės veiklos rezultatų - artefaktų. Re- 
miantis jais rekonstruojama išnykusių civilizacijų bei tautų kultūros istorija. 

Tačiau kultūra yra ne tik žmogaus sukurti materialūs objektai, bet ir socia- 
linės normos, papročiai, idėjos, vaizdiniai, simboliai, pasireiškiantys įvairiose dva- 
sinėse vertybėse, žmonių santykiuose, požiūryje į gamtą, kitas kultūras ir žmo- 
nes. Ji kartu yra elgesys, kuris motyvuojamas bei reguliuojamas ne biologinių, o 
tik žmonėms būdingų socialinių interesų, poreikių, visuomenėje nusistovėjusių 
gyvenimo normų. Todėl, skirtingai nei gamtinės kilmės biologinės savybės, kultūra 
ne paveldima, o perprantama gyvenant visuomeninį gyvenimą, mokantis, auklėjant. 

Socialinė ir gamtinė kultūros formų determinacija lemia, kad žmonija, bū- 
dama viena biologinė rūšis, niekuomet netampa vienas socialinis vienetas. „Yra 
kultūra apskritai ir atskiros kultūros: rusų, amerikiečių, anglų, hugenotų ir inkų. 
Ši abstrakcija primena, kad žmonių veiksmų negalima aiškinti vien biologiniais 
jų ypatumais, individualia patirtimi ir tiesioginėmis reakcijomis. Kitų žmonių 
patirtis kultūros formomis skleidžiasi vos ne visuose įvykiuose. Kiekviena kultū- 
ra kuria kažką panašaus į žmogaus veiklos planą“ [Kluckhohn, 1957, p. 20-21]. 

Kultūrinė aplinka turi didžiulį poveikį žmogaus pasaulėjautai, siekiams, 
mąstymo stiliui, elgesio normoms, vėlesniam žmogaus prisitaikymui prie kitos 
kultūrinės ir socialinės aplinkos. Įtikinamas šio teiginio pavyzdys C. Kluckhohno 


Niujorke sutiktas jaunuolis, kuris nemokėjo anglų kalbos ir neišmanė ameriki- 

Athanasius Kircher. Kinų gyvenimo epizodai. China Illustrata. 1665 


nio gyvenimo būdo. Pagal kilmę jis buvo amerikiečių misionierių, dirbusių Ki- 
nijoje, sūnus. Po tėvų mirties jį išauklėjo kinų šeima. Visi šį jaunuolį Niujorke 
pažinojusieji teigė, kad jis panašesnis į kiną nei į amerikietį, nors buvo melsvų 
akių, šviesiaplaukis. Tačiau amerikiečiams akivaizdūs išoriniai bruožai mažiau 
krito į akis, nei jo kiniška eisena, rankų judesiai, veido išraiška, mąstymo bū- 
das. Biologinis palikimas buvo amerikinis, o kultūrinis - kinų. Jis nepritapo 
tėvų žemėje ir grįžo į jam dvasiškai artimesnę Kiniją. 

Taigi kultūra, įkūnydama visuotinį pradą, be minėtų, aprėpia ir gausybę 
jautrių socialinių, psichologinių aspektų, būtinų visuomenei ir kultūrai rutu- 
liotis. Nepriklausomai nuo hierarchinių kultūros lygmenų ir sudedamųjų da- 
lių skirtingumo, jų ryšio su įvairiomis socialinio gyvenimo nuostatomis, kultū- 
ra visuomet funkcionuoja kaip bendra konkrečiai socialinei grupei vertybių ir 
simbolių visuma, bendras socialinis kontinuumas, t. y. svarbiausi jos dvasinės 
ir materialinės veiklos reiškiniai. 

Skirtingoje gamtinėje aplinkoje ir nevienodomis istorinėmis sąlygomis gy- 
venantys žmonės, prisitaikydami prie konkrečių gyvenimo sąlygų bei daugy- 
bės kitų veiksnių, formuoja savitas kultūros formas, kuriose neišnyksta ir vi- 

siems Zmonéms büdingu kultüros vertybiu, simboliu visuma. Kita vertus, kiek- 
viena gyvybinga kultūra, būdama sudėtinga potencijų turinti sistema, pajėgia atsi- 
naujinti ir kurti naujas žmonių poreikių skatinamas kultūros formas. 

XX a. kultūrologinėse koncepcijose yra daugybė skirtingų kultūros sam- 
pratų, kuriose priklausomai nuo metodologinių jų autorių pradinių pozicijų, 
požiūrio ar konkrečiame kultūrologiniame tekste gvildenamų klausimų daž- 
niausiai sureikšminama vienas ar keli šio daugialypio reiškinio požymiai. Išpli- 
tusiuose aprašomuosiuose kultūros apibrėžimuose dažniausiai apsiribojama kon- 
krečių jos bruožų išvardijimu. 

Mažiau populiariuose abstrakčiuose kultūros sąvoka apibrėžiama kaip abst- 
rakcija. „Kultūra, - sako A. R. Radcliffe-Brownas, - reiškia ne konkrečią tikrovę, o 
abstrakciją ir dažniausiai gan miglotą abstrakciją“ [Radcliffe-Brown, 1940, p. 2]. 

Vertybiniuose kultūros apibūdinimuose pabrėžiami vertybiniai jos aspek- 
tai, o kultūra aksiologiškai traktuojama kaip tokia gyvenimo normų, vertybių 
ir gyvenimo orientacijų sistema, kuri garantuoja visuomenei istorinį vertybių 
perimamumą ir lemia savitus žmogaus santykius su konkrečiu istoriniu laiku, 
visuomenės struktūromis, transcendentiniu pradu. Tai neabejotinai viena la- 
biausiai paplitusių teorijų. 

Antropologiniai iškelia žmogiškojo prado svarbą. Šiuolaikinėje kultūros ant- 
ropologijoje gyvuoja dvi pagrindinės kultūros sąvokos interpretacijos. E. Par- 
sons'o mokyklos šalininkai ją įvardija kaip analitinių konstruktų visetą, paklūs- 
tantį socialinių veiksnių įtakai, o C. Lėvi-Strausso mokykla - kaip gamtiniam 
pradui priešingų socialinių reiškinių visumą, kurioje gamtinis pradas suvokia- 
mas kaip pagalbinė kultūros medžiaga. 

Psichoantropologiniuose kultūros apibrėžimuose, pavyzdžiui, C. Clanet kon- 
cepcijoje, kultūra apibrėžiama kaip tam tikrų reikšmių sistemų visuma, būtina ir 
atskiro asmens, ir jų grupės suvokimui. Ši svarbiausių kultūros reikšmių visuma 
žmonių psichikoje pasireiškia konkrečių simbolių bei vertybių pavidalu ir skati- 
na atsirasti tam tikras taisykles ir normas, kurias išsaugo psichika, ir perduoda- 
mos „kaip įsivaizduojamų simbolinių formų visuma“ [Clanet, 1993, p. 15-16]. 

Normatyviniuose iškeliama istorijos raidos suformuotų normų ir taisyklių 
visuma, kuri siejama su individo bei visuomenės gyvenimo būdu. 

Istoriniuose, arba genetiniuose, kultūra apibūdinama kaip istorinės raidos 
pasekmė, kaip tai, kas istorinėje žmogaus evoliucijoje iškyla virš gamtos ir nuo- 

sekliai perduodama iš kartos į kartą. Tokia kultūros samprata būdinga evoliu- 
cinių bei formacinių kultūros teorijų šalininkams. 

Sociologiniuose pabrėžiami įvairūs socialiniai kultūros klausimai ir jų reikš- 
mė visuomenės gyvenimui. Iš čia kyla įvairūs kultūros apibrėžimai: kultūra yra 
„Socialinis palikimas“ (B. Malinowskis), „socialiai paveldėti žmogaus gyvenimo 
elementai“ (E. Sepiras), „išmąstomos kolektyvinių įpročių sistemos“ (G. P. Mur- 
dockas), „sociologinis fenomenas, reiškiantis i$mokstama elgesį“ (R. Benedict). 

Adaptyviesiems svarbus prisitaikymas prie besikeičiančių sąlygų. Tipiškas 
tokios pakraipos požiūris yra kultūros traktavimas kaip „elgesio, susiformavu- 
sio individui prisitaikant prie grupės“ (A. Davis). 

Simboliniuose pabrėžiami simboliniai kultūros bruožai. Ši samprata forma- 
vosi Ė. Durkheimo mokyklos, A. Warburgo, E. Cassirerio, E. Panofsky'o, C. Lėvi- 
Strausso veikaluose. Anglosaksiškoje kultūrologinėje literatūroje jį išpopuliarino 
L. White'as, kuris kultūrą apibrėžia kaip „tam tikrą daiktų ir reiškinių klasę, 
susijusią su ypatingu mentaliniu simbolizacijos sugebėjimu, būdingu išimtinai 
žmogui“ [White, 1949, p. 363]. 

Dabartinėje kultūrologijoje įsigali naujas kultūros suvokimas, keičiantis 
ankstesnius aprašomuosius ir „metaforinius“ kultūros apibūdinimus. Vis daž- 
niau teigiama, kad nėra ir negali būti vienintelio teisingo kultūros apibrėžimo, ka- 
dangi šios sąvokos prasmė priklauso nuo konkretaus mokslininko požiūrio ir pradinių 
tyrinėtojo pozicijų, tikslų. Abstrakčiausia prasme kultūra jau neretai traktuoja- 
ma kaip ypatinga, savarankiška vertybių, normų, simbolių, gyvenimiškųjų 
orientacijų sritis, įvairiais atžvilgiais lemianti žmonių santykius su visuomene, 
turtu, valdžia, laiku, transcendentiniu pradu ir pan. 

Postmodernizmo epochoje tradicinių vertybių sistemoms išgyvenant kri- 
zę, nykstant skirtumams tarp aukštos elitinės ir masinės kultūrų, sacrum ir pro- 
fanum, grožio ir bjaurumo, autentiško ir surogato dabartinėje kultūrologijoje 
kultūros sąvoka praranda klasikinį apibrėžtumą bei tradicinį vertybinį pobūdį. 
Postmodernistinis reliatyvizmas ir kitų neeuropinių civilizacijų kultūros povei- 
kis išklibino kultūros moksluose dar neseniai tvirtas pozicijas turėjusią aksiologinę kul- 
tūros sampratą, kuri šiandien dar išlieka empiriniuose sociologiniuose tyrinėjimuose. 
Darant įtaką Ė. Durkheimo mokyklai, C. Lėvi-Strausso ir L. White'o idėjoms 
šiuolaikinėje komparatyvistinėje kultūrologijoje ir kultūrinėje bei socialinėje ant- 
ropologijoje vis dažniau atsisakoma nuo vertybinio požiūrio į kultūrą. Nuo ak- 

siologinės kultūros, kaip „vertybių sistemos“ interpretacijos, pereinama prie naujos, 
apimančios šiuolaikinės komparatyvistinės kultūrologijos laimėjimus, kultūros, kaip 
„atviros simbolinių formų sistemos“, sampratos. 

Vertybinio požiūrio sureikšminimas kiekvieną kultūrą paverčia savitiksliu, 
užsisklendusiu sociokultüriniu organizmu, kadangi savojo unikalumo iškėlimas nu- 
stumia į antrąjį planą ir tarsi maskuoja bendruosius kultūros teiginius bei aspektus. 
Juose slypinčios galimybės ir prasmės nustelbiamos išankstinių nuostatų, taip pat mąs- 
tymo stereotipų. „Suvokiant kultūrą kaip vertybių sistema, - pabrėžia V. Kavolis, 
- ji atrodo vientisa, uždaryta, homogeniška, visiems privaloma, pastovi, ne- 
kintanti. O suprantant ją kaip simbolinių formų ir praktikų repertuarą, atsi- 
randa daug galimybių, iš kurių tos kultūros nariams galima rinktis pagal savo 
interesus, beveik viskas toje kultūroje tampa galima. Kultūros, kaip simbolinių 
formų ir praktikų repertuaro, samprata leidžia kultūroje egzistuoti prieštarau- 
jančioms ir besivaržančioms vertybėms, ji nereikalauja homogeniškumo, ko- 
herencijos, ji leidžia kultūrai priimti naujas idėjas, neprarandant savo tapaty- 
bės. Kultūra - atviras dalykas - tik imk ir naudokis pagal savo pasiryžimą ir 
interesus“ [Kavolis, 1996, 32-33]. 

Vadinasi, požiūris į kultūras, kaip į simbolinių formų sistemas, atveria jas ly- 
ginamajai analizei ir bendrų žmonių bruožų išryškinimui. Neprarasdamos sa- 
vojo identiškumo lyginamojoje analizėje jos yra lygiaverčiai lyginimo objektai. 

Turėtume atkreipti dėmesį, kad daugybės naujų požiūrių į kultūrą atsira- 
dimas, kultūros sampratos daugiareikšmiškumas, spartus neeuropinių kultū- 
rų su savitu vertybių ir simbolių pasauliu skverbimasis į postmodernistine sa- 
monę, reliatyvizmo tendencijų stiprėjimas ir daugelis kitų veiksnių lemia, kad 
dabartinė kultūrologija atsisako ankstyvajam kultūros mokslų raidos etapui būdingos 
kultūros sąvokos ontologizacijos, vienintelio teisingo ir universalaus jos apibūdinimo. 
Tik užmegzdami kultūrinį polilogą galime aiškintis kiekvieno jo partnerio pra- 
dines pozicijas ir prasmingai kalbėti apie konkrečius kultūros dalykus. Dauge- 
lis kultūros tyrinėtojų priklausomai nuo jų pačių keliamų tikslų, metodologi- 
nių nuostatų, požiūrio, pluša su savuoju savitu kultūros apibūdinimu, kurio 
tikroji prasmė neretai atsiskleidžia tik dirbant. 

Būdama istorinis reiškinys, kultūra plėtojosi kartu su visuomene, bet nesu- 
naikino ankstesnių epochų gyventojų sukurtų kultūros vertybių ir simbolių: pri- 
taikė juos savo poreikiams. Pasižymėdama savitais etniniais, tautiniais ir kitais 

regioniniais ypatumais, ji išsaugojo visai žmonijai būdingą turinį. Todėl daugely- 
je kultūrų slypi bendri bruožai, dėsningumai, kurių nepažinus, neįmanoma per- 
eiti į kultūrologiniam pažinimui būtiną istorinių kultūros tipų analizės lygmenį. 

Kultūrologijos mokslas remiasi intelektinėmis tiek Rytų, tiek Vakarų tautų 
tradicijomis. Kultūrą tyrinėjančių žinių kompleksas pradėjo formuotis seniai, 
ilgus šimtmečius įvairiose Rytų bei Vakarų civilizacijose jis plėtojosi veikiamas 
kitų anksčiau susiformavusių mokslinių pažinimo sričių. Pradedant Ibn Khal- 
duno, o vėliau Vakarų švietėjų veikalais pavienės būsimo kultūros mokslo idė- 
jos neretai stichiškai klostėsi į tam tikras žinių sistemas. 

Savarankiškos kultūrą, kaip ypatingą žmogaus gyvenimo ir kūrybinės 
veiklos formą, sistemingai tyrinėjančios kultūros teorijos užuomazgos išryš- 
kėjo XIX a. viduryje ėmus rutuliotis klasikiniam evoliucionizmui ir antropolo- 
gijai. Kultūros teorijos tapsmas pirmiausia siejosi su istorinių kultūros raidos 
dėsningumų ir regioninių kultūros formų savitumo pažinimu, lyginamaja skir- 
tingų kultūros tipų analize. Kultūrologijai tvirtėti padėjo humanitariniuose ir 
socialiniuose moksluose besiformuojančios kultūrą tyrinėjančios probleminės 
sritys: filosofijoje — kultūros filosofija, istorijoje - kultūros istorija, antropologi- 
joje - kultūros antropologija ir socialinė antropologija, sociologijoje - kultūros 
sociologija, taip pat lyginamoji kalbotyra, orientalistika ir lyginamosios Vakarų 
bei neeuropinių kultūrų studijos, kurios rutuliojosi nuo filologinių tekstų tyri- 
nėjimų prie plačios kultūrologinės problematikos. 

Kultūros tyrinėjimams iš esmės keičiantis XIX a. pabaigoje - pirmaisiais 
XX a. dešimtmečiais įvairių šalių universitetuose buvo kuriamos pirmos specia- 
lizuotos katedros ir mokslinio tyrimo institutai, kuriuose kultūrą analizavo et- 
nologiniais, istoriniais, struktūriniais funkciniais, morfologiniais ir kitais aspek- 
tais. Domėtis pasaulyje gyvuojančiomis kultūromis skatino įsteigti etnografijos 
ir antropologijos muziejai Budapešte (1872), Stokholme (1874), Paryžiuje (1877), 
Roterdame (1883), Varšuvoje (1888), Čikagoje (1893) ir kituose miestuose. 

Nepriklausomai nuo pasirinktų metodologinių nuostatų ir tyrinėjimo stra- 
tegijų viešpatavo empirinės pakraipos studijos, kuriose iš esmės tebuvo apraši- 
nėjamos įvairių Žemėje gyvenančių tautų kultūros formos. Siekiant apibendrin- 

ti bei sisteminti šiuos 
buvo kuriamos evoliu- 
ginės, antropologinės, 
teorijos, kurių pagrin- 
išskaidytų, fragmentiškų 
jungti į vieną mokslinio 

Klasikinių XIX a. — 
viešpatavusių kultūros 
dviem pagrindinėmis 
tarinių ir socialinių 
vitas kultūros tyrinėji- 
gą idėjų ir mokslinio 
visumą. Priklausomai 
nitarinių mokslų išsi- 
kūrėjų tikslų būti lyde- 

duomenis spontaniškai 
cinės pakraipos etnolo- 
sociologinės kultūros 
dinis tikslas — gausybę 
kultūros duomenų su- 
pažinimo sistemą. 

pirmojoje XX a. pusėje 
studijų plėtotė vyko 
kryptimis, t. y. humani- 
mokslų. Jie formavo sa- 
mo tradicijas, sudėtin- 
pažinimo priemonių 
nuo socialinių ir huma- 
vystymo lygmens ir jų 
riais, kurti visuotinį 


kultūros mokslą pretendavo įvairūs mokslai; pirmiausia filosofija, tiksliau - jos 
atšaka klasikinė kultūros filosofija (hegeliškasis vientiso kultūros pažinimo rei- 
kalavimas), kuri ilgainiui ėmė remtis abstrakčiomis spekuliacijomis ir apriori- 
nėmis kultūrai primetamomis schemomis. Daugelis klasikinės kultūros filosofi- 
jos nuostatų, orientuotų į Vakarų civilizacijos istorijoje susiklosčiusius kultūros 
istorijos raidos stereotipus, šiandien prarado aktualumą ir atrodo beviltiškai 
pasenusios. 

Vėliau šio uždavinio ėmėsi istorikai, kurie dėl aprašomojo šio mokslo po- 
būdžio nepajėgė įveikti empirizmo ribotumu; paskui — sparčiai besiplétojan- 
čios antropologijos ir etnologijos klasikai, kurie, siekdami pašalinti hegelizmo 
trūkumus, nuslydo į apleistą empirinių kultūros tyrinėjimų sritį. Jie buvo užsi- 
moję tirti civilizacijos prieaušrio ir nykstančių vadinamųjų primityviųjų tautų 
papročius, tikėjimus, legendas, tradicijas ir įvairius kultūros reliktus. Klasikinė 
antropologija ilgainiui virto socialine ir kultūrine antropologija, kurių šalinin- 
kai tik kartais, be empirinių tyrinėjimų, aptardavo ir bendras kultūrologijos 
mokslui būdingas kultūros problemas. 

Amžių sandūroje kultūrologijos tapsmui buvo reikšminga didžiulį autori- 
tetą įgavusi sociologija, ypač E. Durkheimo mokykla, ir garsiojoje „Analų“ mo- 
kykloje išgarsėjusios metodologinės transformacijos, susijusios su perėjimu nuo 

„istorijos pasakojimo“ prie „totalinės istorijos“, kuris lėmė kokybiškai naują visu- 
minį kultūros pažinimą, pasitelkiant įvairius socialinius bei humanitarinius 
mokslus. Tačiau įvairias kultūros tyrinėjimo metodologijas jungiančiam kultū- 
ros mokslui atsirasti trukdė objektyvus mokslinės diferenciacijos, sunkus dau- 
gybės naujų socialinių ir humanitarinių mokslų įsitvirtinimo procesas, meto- 
dologinė dezintegracija bei kultūros tyrinėjimų netvarka. 

Kultūrologijos tapsmą pirmojoje XX a. pusėje stabdė ir nepakankamai glau- 
di įvairių tautinių kultūros tyrinėjimo tradicijų bei mokyklų sąveika. Nors vo- 
kiškai kalbančiose šalyse etnologijos pozicijos buvo stiprios, kultūros moksluose 
vyravo metafizinés kultūros filosofijos tradicija, kuriai būdinga polinkis į spe- 
kuliatyvumą. Prancūzijoje itin puoselėtos socialinių ir humanitarinių mokslų, 
ypač sociologijos, istorijos, orientalistikos, menotyros, tradicijos padėjo pran- 
cūziškajai intelektualizmo tradicijai išsaugoti daugiaaspektį požiūrį į kultūrą. 
Rusijoje, o vėliau TSRS vyravo mesianizmas, sociologizmas, vulgarusis mark- 
sizmas ir kaip jo opozicija klestėjo orientalistika bei neeuropinių civilizacijų stu- 
dijos. Didžiojoje Britanijoje po klasikinio evoliucionizmo išgyventos krizės įsi- 
viešpatavo empirizmas ir funkcionalizmo idėjos. JAV - pragmatizmas, F Boaso 
kultūros antropologijos mokyklos polinkis į empirinius bei taikomuosius kul- 
tūros tyrinėjimus. Tokia padėtis lėmė nenuoseklią kultūrologinių idėjų sklaidą. 

JAV kultūros antropologijos tradicijos vienpusiškumą ir besąlygišką F Boa- 
so mokyklos empirizmo viešpatavimą pirmojoje XX a. pusėje nulėmė ribota 
idėjų kaita su vyraujančiomis Europoje mokyklomis, teorijomis, metodologi- 
nėmis prieigomis. Naujajame pasaulyje, išskyrus anglakalbę britiškąją tradici- 
ją, sunkiai skinasi kelią netgi platų pripažinimą Europoje įgavusios metodologi- 
nės idėjos. Amerikietiškoji kultūros antropologija plėtojasi tarsi užsisklendusi savo 
nekritiškai sureikšminto etnografizmo ir empirizmo kiaute. Šio teiginio pagrįs- 
tumu nesunkiai įsitikiname pažvelgę į amerikiečių autorių knygų turinius bei 
cituojamus literatūros sąrašus. 

JAV kultūros antropologijos padėtis ėmė keistis penktajame dešimtmety- 
je, nors naujos tendencijos išryškėjo Antrojo pasaulinio karo metais, kai į uni- 
versitetus plūstelėjo pabėgėliai mokslininkai iš Europos ir atsinešė naujas idė- 
jas bei metodologinius kultūros tyrinėjimo principus. Jų dėka pokario metais 
daugėjo vertimų, plėtėsi tiesioginiai įvairių šalių mokslininkų ryšiai, interesai, 
atsirado naujų metodologinių prieigų, metodų. JAV kultūros tyrinėjimus veikė 

difuzinės teorijos, psichoanalizė, Frankfurto mokykla, M. Weberio idėjos. Ta- 
čiau metodologijos srityje didžiausią įtaką darė prancūziškos Ė. Durkheimo, 
„Analų“, kultūros sociologijos, idėjų istorijos, struktūralizmo bei poststruktū- 
ralizmo mokyklos (É. Durkheimas, M. Maussas, L. Lévy-Brühlis, F Braudelis, 
G. Duby, J. Le Goffas, M. Foucault, J. Derrida, J. E Lyotard'as, M. Serres'as, C. Lévi- 
Straussas, P. Bourdieu ir M. Mausso mokinys L. Dumont as). 

Europos kultüros tyrinéjimuose idéju cirkuliacija, moksliniai kontaktai, 
knygų vertimai, tarpusavio įtakos tradiciškai daug intensyvesni. Tačiau ir čia 
kyla siena tarp Rytų ir Vakarų Europos, retkarčiais, pavyzdžiui, antrajame de- 
šimtmetyje, regime keistą įspūdį paliekantį abipusį konkuruojančių savo įtaka 
Ė. Durkheimo ir M. Weberio mokyklų ignoravimą arba sąmoningą nutylėjimą. 
Fašizmo ideologijos viešpatavimo metais sunykus daugeliui Vokietijos univer- 
sitetų ir mokslinio tyrimo centrų, Vakarų Europoje įsigali tvirtas akademinio 
mokslo tradicijas išsaugojusi prancūzų kultūros mokslo tradicija. Orientuoda- 
miesi į visuminį - daugelio disciplinų - kultūros vertinimą, jos kūrėjai formuo- 
ja naujas kompleksines ir „neklasikines“ kultūros pažinimo metodologijas. 


Kultūrologijos sąvokos genezė ir sklaida 


Derindama įvairius metodologinius kultūros visuminio tyrinėjimo varian- 
tus ir mėgindama panaikinti jų kraštutinumus, kultūrologija ilgą laiką buvo 
stichiškai besivystanti disciplina „be portfelio“, kurios svarbą vis aiškiau suvo- 
kė įvairių humanistikos sričių specialistai. Nors plūsta knygų ir straipsnių la- 
vina, kultūrą bei civilizaciją tyrinėjantys mokslininkai aršiai diskutuoja, ir iki 
šiol nėra vieno ar daugmaž nusistovėjusio požiūrio į integratyvaus kultūrą ty- 
rinėjančio mokslo pavadinimą, jo objektą, struktūrą, uždavinius, tyrinėjimo 
strategijas ir metodus. E.B. Tyloras ir J. Feiblemanas jį vadina kultūros mokslu, 
B. Malinowskis - bendrąja kultūros teorija, D. Bidney - metaantropologija, o 
kultürologija - W. Ostwaldas (Kulturologie) ir L. White'as (culturology). 

Naujas integracinis visuminis kultūrologijos mokslas, anot įtakingų šiuo- 
laikinių kultūros teoretikų, daugybę turinčių savus siaurus tikslus subdisciplinų 
turi jungti į „vieną didįjį mokslą“. Apžvelgdamas įvairių kultūrą tyrinėjančių 
mokslų raidą, J. Feiblemanas prieina išvadą, jog ilgą laiką nebuvo jokio moks- 
lo, kuris tyrinėtų visa kultūrą ir viena sistema susietų įvairių kultūros tyrinėji- 

mu sriciu Zinias. ,Tam tikra prasme kultüros mokslo buvimo galimybe suvoké 
visi, kas tik masté apie kultüra. [...] Pasirodé, jog kaip tik tie mokslininkai, ku- 
rie kadaise nubrėžė kultūros tyrinėjimo ribas, ipso facto žengė pirmą žingsnį 
kultūros mokslo kūrimo kryptimi. Kai žmogus nuosekliai ir kruopščiai tyrinėja 
tam tikrą empirinių reiškinių sritį, jis nesąmoningai stimuliuoja mokslo apie 
šiuos reiškinius raidą, nepaisant to, ar šitai yra jo tikslas, ar ne“ [Feibleman, 
1968, p. 342]. 

Pirmą kartą kultūrologijos (Kulturologie) terminą 1909 m. Leipcige išleisto- 
je knygoje Energetische Grundlagen der Kulturwissenschaften („Energetiniai kul- 
tūros mokslo pagrindai“) pavartojo Rygoje gimęs Nobelio premijos laureatas 
vokiečių fizikas ir filosofas W. Ostwaldas (1853-1932). Po šešerių metų anglų 
kalba paskelbtoje studijoje The System of the Sciences („Mokslų sistema“) jis api- 
brėžė kultūrologijos uždavinius ir vietą kultūrą tyrinėjančių mokslų sistemoje 
[Ostwald, 1915, p. 101-190]. Kultūrologijos sąvoka W. Ostwaldas įvardijo atri- 
botą nuo sociologijos mokslo sritį, kuri tyrinėja su žmogaus kūrybine veikla 
susijusius kultūros reiškinius. 

1939 m. visuminio kultūrologijos mokslo idėją, remdamasis W. Ostwal- 
do, Ė. Durkheimo ir „Analų“ mokyklų tyrinėjimais, pradėjo aktyviai skelbti ta- 
lentingas E Boaso mokinys L. White'as. Jo pastangomis kultūrologijos termi- 
nas aštuntajame dešimtmetyje plito mokslinėje anglosaksiškų šalių literatūroje. 
Naujo kultūros mokslo reikšmė, anot L. White'o, glūdi ne konkrečių problemų 
sprendimo lygmeny ar teorinių konstrukcijų išbaigtume, o sugebėjime atskleisti 
naują bendriausių kultūros reiškinių sritį. „Kultūrologija yra visiškai nauja moks- 
lo sritis. Po keleto amžių astronomijos, fizikos ir chemijos, po keleto dešimtme- 
čių - fiziologijos ir psichologijos raidos mokslai pagaliau atkreipė dėmesį į tai, 
kas labiausiai nulemia žmonių elgesį - į kultūrą. Po daugelio nepavykusių ban- 
dymu paaiškėjo, kad kultūros neįmanoma paaiškinti psichologijos aspektų; to- 
kios interpretacijos yra ne kas kita, kaip antropomorfizmas moksliniu apdaru. 
Kultūros aiškinimas gali būti tik kultūrologinis [išskirta mano. — A. A.]. Mokslas 
apie kultūrą jaunas, tačiau daug žadantis. Jam dar teks daug padaryti“ [White, 
1949, p. 393). Kultūrologijos uždaviniu mokslininkas laikė kultūros aiškinimą 
remiantis ja pačia, o ne miglotais psichologijos duomenimis. Jis buvo įsitikinęs, 
kad žmonių elgesį griežtai determinuoja kultūriniai veiksniai, darantys stip- 
riausią poveikį asmenybei. 

Populiariame JAV leidžiamame Websters'io žodyne kultūrologija apibū- 
dinama taip: „Kultūrologija yra mokslas apie kultūrą; siauresne prasme: meto- 
dologija, susijusi su amerikiečių antropologu L. White'u, kuris gvildeno kul- 
tūrą, kaip savitikslį procesą“ [Webster's, 1993, p. 553]. Tik pastaraisiais metais 
L. White'o ir jo sekėjų dėka JAV bei įvairių Vakarų Europos šalių mokslinėje 
literatūroje, įveikdamas didžiulį ortodoksiškų antropologų pasipriešinimą, pa- 
mažu plinta kultūrologijos (culturology) terminas, nors dauguma Vakarų kul- 
tūros tyrinėtojų, kalbėdami apie visuotinį integruojantį kultūros mokslą, tradi- 
ciškai jį vadina socialine antropologija arba kultūros antropologija. 

Šis pasipriešinimas naujo kultūrologijos mokslo įsitvirtinimui konserva- 
tyviame akademiniame pasaulyje yra natūralus ir suprantamas, kadangi naujo 
integracinio universaliais tikslais pasižyminčio kultūrologijos mokslo įsigalėji- 
mas kėlė grėsmę palyginti neseniai akademinį statusą įgavusioms sociologijai, 
psichologijai ir antropologijai. Aišku, kodėl šių į respektabilumą pretenduojan- 
čių irjau institucializuotų akademinių disciplinų šalininkai pavydulingai gynė 
užimtas teritorijas. „Kultūrologija, - rašė L. White'as, - išskiria tam tikrą tikro- 
vės sritį ir apibrėžia tam tikro mokslo ribas. Elgdamasi taip ji kėsinasi į pirmap- 
rades sociologijos ir psichologijos teises. Be abejo, ji daro netgi kažką daugiau, 
nei kėsinasi į jas; ji jas pasisavina. Vadinasi, ji išaiškina, kad tam tikrų moksli- 
nių problemų sprendimas glūdi, kaip buvo manoma anksčiau, ne psichologi- 
jos ir sociologijos srityje, o priklauso kultūros mokslui, t.y. gali būti įgyvendin- 
tas tik remiantis juo [...] Tačiau šios nelingvistinés prieštaros, nukreiptos prieš 
kultūrologiją, irgi tik išraiškingai pabrėžia specialaus termino būtinybę, kuriuo 
remiantis reikia apibrėžti mūsų mokslą; žodis kultūrologija šiam tikslui labai 
tinka“ [Antologija, 1997, p. 154-155]. 

Kultūros žinių diferenciacija - nūdienos mokslinio pažinimo bruožas. Ta- 
čiau kartu pasirodo ir platesnės humanitarinės orientacijos apibendrinamieji 
darbai, kurie būdingi prancūzų, o pastarąjį dešimtmetį - ir akademinei rusų 
tradicijai, kadangi joje sudėtingų socialinių bei ekonominių krizių metais kul- 
tūrologija išsirutuliojo į įtakingą akademinę integracinę discipliną, dėstomą įvai- 
riuose universitetuose, humanitarinio bei meno profilio aukštosiose mokyklo- 
se. Tarybų Sąjungoje kultūrologijos terminas jau daugiau nė prieš dvidešimt metų 
mokslininkų buvo plačiai vartojamas, o per pastarąjį dešimtmetį galutinai įsi- 
tvirtino akademiniu lygmeniu. 

1996 m. Rusijoje kultūrologija buvo įtraukta į šalies mokslinių specialy- 
bių nomenklatūrą, o Aukščiausioji atestavimo komisija įkūrė specializuotas 
mokslo tarybas ir įtvirtino kultūrologijos mokslų kandidatų bei daktarų gyni- 
mo procedūras. Tai skatino kultūrologijos specialistų rengimą ir didžiulį 
mokslininkų dėmesį kultūrologinei problematikai. Per pastarąjį dešimtmetį Ru- 
sijoje įkurta daugybė specializuotų kultūrologijos katedrų, įsteigta žurnalų. 
Kultūrologijos pavadinimu išleista daug antologijų, monografijų, straipsnių rin- 
kinių ir kitokių leidinių, atsirado įvairių specializuotų universitetinių kultū- 
rologijos kursų. 

Sparti bei sėkminga kultūrologijos termino ir su juo susijusios mokslinės 
disciplinos plėtotė Rusijoje paaiškintina daugeliu veiksnių, iš kurių tikriausiai 
svarbiausi buvo šie: pirmiausia - kultūros tyrinėjimams sąlyginai neplačiai tai- 
komos antropologija ir sociologija. Šiuo požiūriu teritorija, jau užimta Vaka- 
ruose, Rusijoje liko laisva. Antra, TSRS ir Rusijoje dėl universalių marksistinės 
filosofijos bei kultūros teorijos tikslų tradiciškai daug dėmesio buvo skiriama 
integratyviems ir sisteminiams kultūros tyrimams. Ir pagaliau, žlugus mark- 
sistinei ideologijai, kultūros tyrimuose atsirado tuštuma, kurią užpildė kultū- 
rologija. Suprantama, rusiškoji kultūrologijos mokslo samprata gerokai peržen- 
gia vakarietiškųjų kultūros antropologijos ir socialinės antropologijos ribas. 
Tokia integracine kultūrą tiriančia disciplina Vakarų Europoje ir JAV ilgą laiką, 
be antropologinių disciplinų, norėjo tapti kultūros filosofija, kultūros sociolo- 
gija ir tai, kas vadinama gana neapibrėžtais terminais Kulturwissenschaften, cul- 
tural research, cultural studies, science de la culture. 

Kultūrologijos termino sklaida Lietuvoje tiesiogiai siejasi su L. White'o 
idėjų recepcija ir TSRS bei Rusijoje viešpatavusiomis kultūros tyrinėjimo ten- 
dencijomis. Apie jo įsitvirtinimą lietuviškame moksliniame diskurse akivaiz- 
džiai liudija šios sampratos išplitimas mokslinėje apyvartoje bei Kultūros ir 
meno instituto leisto prestižinio leidinio „Kultūros istorijos tyrinėjimai“ pava- 
dinimo pakeitimas į „Kultūrologiją“. Lietuvai, neturinčiai stiprių akademinių 
kultūros mokslų tradicijų, iškilus būtinybei integruotis į Europos Sąjungos ša- 
lyse susiklosčiusias mokslų klasifikacijos tradicijas, tikriausiai iškils kolizija, tai 
yra būtinybė arba mechaniškai priimti Europos Sąjungos šalyse vyraujančius 
mokslų klasifikacijos sistemose pavadinimus, arba ieškoti kuo glaudesnių jų 
atitikmenų. 

Kultürologija mokslu sistemoje 


Dabartiniame moksliniame diskurse nėra vieno požiūrio į kultūrologijos 
padėtį tarp humanitarinių ir socialinių mokslų. Pretenduodama į universalios 
metateorijos, aprėpiančios dabartinę policentrinę pasaulio situaciją ir sudė- 
tingas kultūrų sąveikos problemas, statusą, savo tyrimo objektą kultūrologija 
analizuoja įvairiapusiškai ir plečia įtaką įvairiomis kryptimis. Dėl integracinio 
pobūdžio ir metateorinių ambicijų kultūrologijai tenka svarbi vieta tarp kul- 
tūrą tyrinėjančių mokslų. Integracinės kultūrą tyrinėjančios metateorijos nuo- 
statas ji praktiškai įgyvendina atlikdama žinių sintetinimo funkciją šakinių kul- 
tūrologinių mokslų sistemoje ir vis labiau įsitvirtindama dabartinėje huma- 
nistikoje. 

Nūdieninėje mokslinėje literatūroje aptiksime skirtingų požiūrių į kultū- 
rologijos svarbą giminiškų mokslų atžvilgiu. Iš jų visumos galime išskirti du 
pagrindinius: 1) izoliacinį ir 2) integracinį (jau J. W. Goethe taikliai pastebėjo, 
kad tarp dviejų skirtingų nuomonių slypi ne tiesa, o problema). 

Pirmojo šalininkai teigia, kad kultūrologija pasižymi savitu, nepanašiu į 
kitų kultūros mokslų, požiūriu į kultūros reiškinius, o antrojo joje įžvelgia sa- 
votišką metateoriją, apimančią svarbiausias humanitarinių ir socialinių mokslų 
teikiamas žinias apie kultūrą. Knygos autorius, suvokdamas dabartinių kultū- 
ros mokslų daugiaplaniškumą ir gausių empirinių faktų spaudimą, vadovau- 
jasi antruoju požiūriu. Juolab kad izoliacinio požiūrio šalininkams būdingas 
vėlesnis kultūrologinio pažinimo objekto pakeitimas jos siekių neatitinkančia 
kitų, specializuotų, mokslų, pavyzdžiui, civilizacijos istorijos, mentaliteto isto- 
rijos, estetikos, menotyros ir pan., problematika. 

Vadinasi, kiekviena disciplina šioje kultūrologinių mokslų sistemoje už- 
ima jai priklausomą vietą, jos santykiai su kitomis giminiškomis mokslinio 
pažinimo sritimis aiškiai apibrėžti. Tai itin akivaizdu, kai kalbama apie kitas 
disciplinas, sakykim, apie kultūros psichologiją ar kultūros sociologiją. Kultū- 
rologinių mokslų visumą vertinant istoriškai, pažymėtina, kad skirtingų šaki- 
nių mokslų šalininkų pasirinktosios dalykinės srities tyrimai dažniausiai pasi- 
žymėjo nesistemingumu, chaotiškumu, pavydulinga konkurencija, o geriausiu 
atveju - „taikiu koegzistavimu", kadangi tas pats pažinimo objektas paprastai 
nebuvo suvokiamas kaip daugialypė visuma. 

Iš tikrųjų, kol nepažįstama tyrinėjamo objekto struktūra, vidinė jo archi- 
tektonika, tol kiekvienas šakinis kultūrologinis mokslas savarankiškai „išplė- 
šia“ iš bendro objekto jį dominančią dalykinės srities dalį, nekreipdamas dė- 
mesio į gretimus mokslus, netgi ignoruodamas juos, kadangi pretenduoja į 
viršenybę, vienvaldystę, siekia „užvaldyti“ savąjį objektą... Tačiau kuomet uni- 
versalesnis integracinis kultūrologiniam pažinimui būdingas požiūris išryškina šio 
objekto struktūrą, tuomet skirtingi mokslai įsitikina esant jį ne tik kaip suside- 
dantį iš įvairių dalykinių sričių, tačiau kaip ir vientisą sudėtinį darinį (dalys, pu- 
sės, aspektai, briaunos, fazės ir pan.). Taigi skirtingos kultūrą tiriančios subdis- 
ciplinos sudaro vieną integracinę kultūros reiškinį tiriančių mokslų sistemą. 

Šakinių kultūros mokslų funkcijas kultūrologinio pažinimo sistemoje le- 
mia jų tyrinėjamo objekto struktūra: pirmiausia kiekvienas kultūros objektas 
yra unikalus ir gali būti gvildenamas konkrečiu aspektu, o kita vertus, visi kul- 
tūros reiškiniai, faktai, elementai, simboliai turi tam tikrų bendrų, konkrečiai jų 
grupei būdingų bruožų. 

Todėl kultūros reiškinių, faktų ir simbolių tyrimas gali būti vykdomas 
dviem skirtingais gnoseologiniais lygmenimis: 1) nespecifiniu ir 2) specifiniu. Pir- 
muoju atveju konkretus mokslas pasitelkia kultūrologinę medžiagą bendrų ne 
tik kultūrai, bet, tarkime, ir sociologijai, psichologijai ir pan. dėsningumų ana- 
lizei; antruoju atveju jis išryškina savitą šių bendrų sociologinių, psichologinių 
ir pan. dėsningumų pasireiškimą būtent kultūros srityje. 

Ir pagaliau kultūrologija remiasi dviem pagrindiniais kultūros universu- 
mo pažinimo požiūriais — istoriniu ir teoriniu. Kultūrą ji suvokia ne kaip frag- 
mentiškų reiškinių, faktų, simbolių sankaupą, o kaip nedalomą kultūrologinių 
aspektų visumą. Tai lemia kultūrologinių mokslų pasidalijimą į dvi didžiausias 
grupes - istorinius ir teorinius. Pirmosios šalininkai kultūros reiškinius (faktus, 
procesus ir kt.) istoriškai tyrinėja iki globalinių kultūros raidos dėsningumų, 
raidos procesus aiškindami kaip perėjimą nuo vieno unikalaus kultūros fakto 
arjų grupės prie kitų. Antrosios užsiima teoriniu invariantiniu įvairių kultūros 
reiškinių, simbolių, elementų, faktų grupių tyrinėjimu. Tačiau kultūrologinės 
analizės tiesioginė dalykinė sritis visuomet yra kultūros faktas, kaip tiesioginis 
žmogaus kūrybinės veiklos produktas. 

Kultūrologijos funkcijos kultūros mokslų sistemoje irgi priklauso nuo in- 
tegracinio šio mokslo pobūdžio; tai, kad jis yra visuminis mokslas apie prasmes, 

Arabų pirklių karavanas. Senovinis raižinys 


simbolius, faktus, jų įtvirtinimą visose kultūros universumq sudaranciose srityse. Kul- 
tūrologinis pažinimas skverbiasi į pamatinės kultūros genezės, būties ir funk- 
cionavimo problemas, įvairius laikinius ir erdvinius jos reiškinius, struktūrą, 
funkcijas, raidos perspektyvas, individualias kūrybinės saviraiškos formas, re- 
fleksuoja kultūros virsmus ir kuria įvairias tyrimo strategijas bei metodus joms 
pažinti. Daugiamatis kultūros pasaulis skirtingų šakinių kultūrologinių moks- 
lų šalininkams - ne pabirų kultūros faktų, reiškinių sankaupa - nagrinėdami 
konkrečiais požiūriais, stengiasi atskleisti sąryšingumą, ypatumus. Kiekvieno 
istorinio, tautinio, regioninio etapo kultūra tyrinėjama nuolatinių pokyčių, ją 
sudarančių komponentų, fenomenų sąveikos atžvilgiu. 

Šiomis dienomis, kai plinta globalizacijos tendencijos ir technogeninės ma- 
sinės komunikacijos, aktyvėja kultūrų bendravimas, pamažu jos siejasi ir ran- 
dasi naujos metacivilizacijos bruožų, visiems žmonėms bendrų vertybių įsisą- 
moninimas ne tik sureikšmina kultūrologinių mokslų statusą, tačiau ir skatina 
esminius kultūros reiškinius tyrinėjančių mokslų, vadinasi, taip pat kultūrolo- 
gijos, pokyčius. Labiau sąveikaujant įvairių civilizacijų kultūros tradicijoms, 
glaudėjant humanitarinių ir socialinių mokslų ryšiams, darosi nepaprastai svar- 


bios lyginamosios kultūros studijos. 

Todėl dabartinės kultūrologijos mokslinio statuso stiprėjimas šiandien pir- 
miausia siejasi su komparatyvistinės kultūrologijos problematikos įtakos augi- 
mu. Plataus kultūrologinio pažinimo sistemoje lyginamieji kultūros tyrinėjimai 
funkcionuoja kaip sąlyginai autonomiška sudedamoji jos dalis - komparaty- 
vistinė kultūrologija. Pagrindinis jos tikslas — lyginamuoju aspektu tyrinėti stabi- 
lius tipologinius įvairių Vakarų ir nevakarietiškųjų kultūrų panašumus, skirtumus, 
regioninį savitumą, istorines modifikacijas, jų atvirumą ar uždarumą greta gyvuo- 
jančių kultūrų atžvilgiu. 

Komparatyvistinė kultūrologija funkcionuoja dviem mokslinės analizės 
lygmenimis: makro- ir mikrokomparatyvistikos. Žinoma, jų ribos nėra griežtos, ka- 
dangi vienas universalesnis lyginamosios analizės lygmuo paprastai neįsivaiz- 
duojamas be kito. Pirmuoju atveju plačiausiu lyginamuoju aspektu tyrinėjami 
bendri kelių kultūrų raidos bei funkcionavimo dėsningumai, o antruoju anali- 
zuojamos pavienės problemos ar smulkesni kultūros elementai. Kita vertus, kom- 
paratyvistinė kultūrologija gali gvildenti vidines konkrečias civilizacijos proble- 
mas ir kelių kultūrų; taip pat funkcionuoti kaip pure science, t. y. kaip grynai 
teorinis mokslas, įgaunantis vis tvirtesnes pozicijas dabartinėje kultūrologijoje. 

Pagal kilmę integracinė, metateorijomis pagrįsta kultūrologija tampa tarsi 
visų bendriausių žinių apie kultūrą mokslu. Norėdama įgyvendinti savo uni- 
versalius plataus daugiašakio sintetinio kultūros mokslo tikslus, ji vis aiškiau 
apibrėžia savo objektą, dalykinę sritį, interesų ribas, metodus, santykius su gi- 
miniškais mokslais. Užimdama didžiulę visuminiu kultūros tyrinėjimų sritį ir 
kartu plėsdama savo įtaką kitiems šakiniams pagal statusą jai pavaldiems moks- 
lams, savo integracines ir metateorines funkcijas kultūrologija atlieka kitų kul- 
tūrą gvildenančių mokslų probleminių tyrimo sričių sandūroje. 


Kultūrologijos struktūra 


Genetinis kultūrologijos nevienalytiškumas matyti iš jos struktūros, tiks- 
lų ir jų įgyvendinimo būdų. Dabartinė įvairiais metodologiniais variantais gy- 
vuojanti kultūrologija jau išsiskyrė į savarankišką vis didesnę įtaką įgaunančią 
mokslinio pažinimo sritį, jungiančią ne vieno kultūros mokslo laimėjimus. Ji 
sudaro nevienalytę koegzistuojančių ir tarpusavyje polemizuojančių pakrai- 
pų, mokyklų, metodologinių kultūros tyrinėjimo strategijų, konceptualių nuo- 

statu vienovę. Stiprėjantis idėjų istorijos ir kompleksinių metodologiju povei- 
kis, pasaulėžiūrų pliuralizmas bei visokiausių kultūros problemas tyrinėjančių 
humanitarinių bei socialinių mokslų problemų susipynimas apibūdina dabar- 
tinį jos raidos etapą. 

Dėl kultūros reiškinių daugiamatiškumo, istorinio paslankumo dabarti- 
nės kultūrologijos struktūrą apibūdinti nelengva. Ji yra daugybę pakraipų, ša- 
kinių disciplinų problemų aprėpiantis integracinis mokslas, kuriame sąveikau- 
ja įvairios mokslinio pažinimo sritys ir kultūros tyrinėjimo strategijos, tačiau 
negali apimti viso kultūros pasaulio ir visų įmanomų jo būties aspektų; tokius 
didžiulius uždavinius galėtų įgyvendinti tik humanitarinių bei socialinių mokslų 
kompleksas. 

Kultūrai esant sudėtingai sistemai, jos reiškiniams tirti būtina daugelis kultūro- 
loginių mokslų. Neatsitiktinai iš senesnių kultūros reiškinius nagrinėjančių moks- 
lų filosofijos, istorijos, antropologijos, sociologijos, psichologijos išsirutuliojo 
kultūrologinių mokslų sistemą sudarančios šakinės kultūrologinės disciplinos: 
kultūros filosofija, kultūros istorija, kultūrologijos istorija, kultūros antropolo- 
gija, kultūros sociologija, kultūros psichologija ir kitos. Visoms joms būdingas 
savitas požiūris į bendrą tyrimo objektą - kultūrą, kuris apibrėžiamas konkre- 
taus mokslo kompetencijos ribomis ir dalykine jo pažinimo sritimi. 

Pagal savitus tikslus kultūrologiją galima skirstyti į sąlyginai savarankiš- 
kas šakas: 1) fundamentaliąją, 2) taikomąją, 3) istorinę, 4) socialinę, 5) psichoanaliti- 
nę, 6) humanistinę. 

Fundamentalioji kultūrologija, tęsdama klasikinės kultūros filosofijos bei kul- 
tūros teorijos tradicijas, tyrinėja pamatinius ir bendriausius kultūros principus, 
siekia sistemiškai aprėpti daugialypes jos raiškos formas, suformuoti savitą ka- 
tegorijų aparatą, pamatinius epistemologinius kultūros universumo pažinimo 
principus, tyrinėjimo strategijas, metodologijas ir metodus. Savo universaliais 
siekiais ji tampa tarsi visų kitų labiau specializuotų ir šakinių kultūros tyrinėji- 
mų teorinis ir metodologinis pamatas. 

Taikomajai kultūrologijai labiau rūpi fundamentalias žinias taikyti kultūros 
procesams prognozuoti, reguliuoti, pasitelkus specialius kultūros perdavimo me- 
chanizmus. Jos akiratyje - kultūrinio visuomenės gyvenimo organizavimas ir 
technologija, kultūros įstaigų, kultūros ir poilsio centrų, mėgėjų ir iniciatyvinių 


susivienijimų veikla, masinių renginių organizavimo metodika. Todėl reikalinga 

W. Bullock. Mezoamerikos meno paroda Egipto meno salėje Pikadileje, Londone. 1824—5 


numatyti pagrindines kultüros politikos ir kultüriniu programu gaires, tirti pub- 
likos interesus, kultürinio bendravimo motyvus, poilsio organizavimo formas, 
kürybiniu sajungu, asociaciju, muzieju, teatru, biblioteku veiklos principus. 

Istorinė kultūrologija tyrinėja įvairių sociokultüriniu vienetų (etninių gru- 
pių, tautų, vietinių kultūrų) istorinės raidos dėsningumus ir pokyčius, varomą- 
sias jėgas. Skirtingai nei klasikinė kultūros istorija, nagrinėjanti istorijos proble- 
mas, kategorijas ir metodus, istorinė kultūrologija siekia perprasti socialinius 
praeities kultūros istorijos dalykus, vertybių, normų, papročių, ritualų, mados, 
etiketo, mentaliteto struktūrų ir pan. kaitos dėsningumus. 

Dabartinė kultūrologija apima kultūrinę statiką ir kultūrinę dinamiką. Pir- 
mąją sudaro ir tyrinėjami rimties būsenos reiškiniai, antrąją - nuolatinės kaitos 
būsenos. Kultūrinės statikos lygmuo aprėpia įvairius vidinės kultūros sanda- 
ros elementus, sudedamąsias jos dalis ir bruožus, kultūros komponentų santy- 
kius. Kultūrinės dinamikos lygmuo rodo kultūros formų pokyčius skatinančias 
varomąsias jėgas, pagalbines priemones ir mechanizmus. Būtent dinamika yra 
pagrindinis istorinės kultūrologijos tyrinėjimo objektas. Neverta pamiršti, kad 
istoriniuose tyrinėjimuose reguliarūs ir pasikartojantys dėsningumai, motyvai vi- 
suomet vienokia ar kitokia forma reiškiasi per dalinius, atsitiktinius veiksnius, 
ir joks mokslinis apibendrinimas negali būti priimamas visiškai vienareikšmiškai be 
tam tikrų išlygų, korektyvų (juk humanitarinių mokslų duomenys - tai ne geo- 
metrijos, matematikos dėsningumai). 

Istorinė kultūrologija padeda tyrinėtojams suvokti sudėtingiausias socio- 
kultūrinių organizmų transformacijas, pradedant kultūrinio genotipo užuo- 
mazgos, formavimosi, suklestėjimo fazėmis ir baigiant nuosmukio, irimo bei 
vėlesnių metamorfoziu būsenomis. Kultūrinės dinamikos pažinimą dabartinė 
istorinė kultūrologija glaudžiai sieja su įvairių kultūros pokyčių, kurie gali ska- 
tinti ir jos turtėjimą, ir nuosmukį, tyrinėjimais. Istorinė kultūrologija nagrinėja 
makrodinaminius istorinius kultūrinius procesus (operuojama epochomis, ci- 
vilizacijomis, valstybiniais organizmais, socialinėmis klasėmis) ir mikrodina- 
minius - tai konkrečių kultūros formų istorinės kaitos, difuzijos, transliacijos ir 
pan. mechanizmai. 

Socialinė kultūrologija pabrėžia visuomeninį kultūrologinių tyrinėjimų po- 
būdį ir yra labai veikiama sociologijos bei socialinės antropologijos. Jos tradici- 
jos itin stiprios Prancūzijoje: kultūrologai tradiciškai gvildena ne abstrakčias 
„amžinąsias kultūros idėjas“, „vidines kultūros prasmes“ ir pan., o konkrečius 
socialinius kultūros aspektus. 

Socialinės kultūrologijos specialistai nagrinėja įvairius žmonijos sociali- 
nėje praktikoje sukurtus kultūros reiškinius ir simbolius, pabrėždami abstra- 
huotus nuo individualių kūrėjo bruožų visuomeninius ypatumus. Pastaraisiais 
dešimtmečiais vis labiau domimasi socialine mentaliteto istorijos raiška. 

Psichvanalitinė kultūrologija išsirutuliojo iš psichoanalizės pradininkų su- 
kurtos kultūros teorijos ir tapo logiška jos tąsa. Ji aprėpia kultūrologines teori- 
jas, susiformavusias veikiant S. Freudo, A. Adlerio, C. G. Jungo, J. Lacano ir 
kitų psichoanalizės šalininkų idėjoms, kuriose, tyrinėjant kultūrą, pirmiausia 
iškeliamos žmogaus pasąmonės bei psichikos problemos. Kiekvieną žmogaus 
kultūrinio gyvenimo reiškinį psichoanalitinė kultūrologija grindžia mislinga pa- 
sąmone. Šios teorijos per pastarąjį šimtmetį labai kito ir paskutiniais XX a. de- 
šimtmečiais įsitvirtino kultūros tyrinėjimuose. 

Psichoanalitinės kultūrologijos pirmtakas S. Freudas rėmėsi filo- ir onto- 
genezės principu, teigiančiu, kad vaikystėje (ontogenezé — individualus vysty- 
masis) žmogus tarsi pagreitintai pereina visas žmonijos kultūros raidos (filoge- 
nezė - istorinis organizmų tipų, rūšių vystymasis nuo pat gyvybės atsiradimo 
Žemėje) fazes, ir perkėlė jį į kultūros tyrinėjimus. Vėlesni psichoanalitinės kul- 
tūrologijos šalininkai atsiribojo nuo psichoanalizės pradininko sureikšminto pan- 
seksualizmo, tačiau plačiai rėmėsi jo kultūros fenomenų analizės schemomis. 

Kultūrologiniuose tyrinėjimuose įsitvirtino daug naujų dažniausiai psichologi- 
nių kategorijų ir metodologiniais principais grindžiamų temų: pasąmonės, „ko- 
lektyvinės pasąmonės“, konkretaus kultūrinio regiono mentaliteto savitumų, 
libido energijos sublimacijos, asmenybės ir seksualinio elgesio tipų, archetipų, 
instinktų bei įvairių pasąmonės impulsų transformacijų, patologinių būsenų ir 
pan., dažniausiai tiesiogiai susijusių su kompensuojamąja kultūros funkcija. 

Humanistinė kultūrologija — tai ganėtinai sąlyginis šiuolaikinės kultūrologi- 
jos pakraipos pavadinimas, kuris vartojamas mokslinėje literatūroje siekiant pa- 
brėžti humanistinius aspektus. Jai rūpi bendriausi humanistinės kultūros bruo- 
žai; Žmogaus pasaulį tyrinėja jo kultūrinės būties požiūriu ir išryškina prasmi- 
nes bei vertybines šio pasaulio ypatybes. Humanistinės kultūrologijos šalininkai 
(P. Valėry, A. Schweitzeris, H. Hesse ir kiti) itin pabrėžia kultūros ir etikos ryšį. 

Visos kultūrologijos pakraipos, siekdamos aprėpti bendriausias kultūros 
būties ir funkcionavimo problemas, atlieka pagalbines funkcijas įvairių kultū- 
ros reiškinius tyrinėjančių mokslų atžvilgiu. Todėl itin svarbu kurti savitas kul- 
tūros tyrinėjimo metodologijas. Tačiau perdėtas skirtingų pakraipų šalininkų 
apsiribojimas savo problematika mažina integracines kultūrologijos galimybes 
ir trukdo sąveikauti bei plėstis sisteminėms ir kompleksinėms kultūros tyrinė- 
jimo metodologijoms. 

Kyla natūralus klausimas — ar mes, kalbėdami apie kultūrologijos struktū- 
rą ir ją sudarančių pakraipų, subdisciplinu sistemą, remiamės atsitiktiniu įvai- 
rių nesuderinamų mokslinių požiūrių konglomeratu, ar tai iš tiesų pilnavertė 
šakinių mokslų sistema, kuri, kaip ir kiekviena sistema, pasižymi nuoseklia vidi- 
ne struktūra ir darnia sudedamųjų elementų sąveika? 


Kultūrologijos uždaviniai ir tyrimo objektas 


Mėgindami išspręsti šį klausimą, turime išsamiau aptarti kultūrologijos ty- 
rinėjimo objekto ir dalykinės srities sąvokas. Juk tyrinėdami tą patį objektą, t. y. kul- 
tūrą, įvairūs ją gvildenantys mokslai sutelkia dėmesį į kitus aspektus ir proble- 
mų grupes, kurios vadinamos dalykine sritimi. Vadinasi, viename pažinimo ob- 
jekte - kultūroje skirtingi mokslai išskiria savo specifinių pažintinių interesų sritį. 

Kiekvienai mokslinio pažinimo sričiai būdingi saviti tikslai ir uždaviniai. 
Pavyzdžiui, filosofija prasideda ten, kur baigiasi tikslus moksliškumas ir praside- 

da kitoniškas moksliškumas. Todėl ją galima laikyti visų mokslų (visų pažinimo ir 
sąmonės formų) „metakalba“, ji atlieka visiškai analogišką „metadisciplinos“ 
vaidmenį kitų filosofinių disciplinų atžvilgiu. Kultūrologija savo universaliais 
užmojais artima filosofijai, ji irgi pretenduoja į metadisciplinos vietą kultūros 
mokslų sistemoje, tačiau, kita vertus, ji atsiriboja nuo filosofiniam pažinimui 
būdingo spekuliatyvumo ir yra daug artimiau susijusi su empiriškai apčiuo- 
piamais kultūros faktais. 

Kultūros būtis yra įvairūs kultūros reiškiniai, objektai, faktai, tekstai, sim- 
boliai ir pan. - pagrindinis kultūrologinės analizės objektas. Jų pažinimo būti- 
nybė skatino atsirasti šakines kultürologines disciplinas, kurių netgi pavadi- 
nimai rodo jų objektinę ir dalykinę sritį. Taigi kultūrologinės disciplinos pri- 
klausomai nuo to, ar jos analizuoja konkretų kultūros reiškinį, jų grupę, ar 
konkrečių problemų visumą, skyla į kultūros teoriją, kultūros istoriją, kultū- 
rologijos istoriją, kultūros antropologiją, kultūros sociologiją, kultūros psicho- 
logiją ir pan. 

Vadinasi, kultūros reiškinių įvairybė sudaro prielaidas skirtingiems ne dub- 
liuojantiems, o natūraliai papildantiems vienas kitą šakiniams kultūrologiniams 
mokslams imtis prioritetinių problemų. Kultūros istoriką, suprantama, daugiau 
domina istoriniai kultūros aspektai, kultūros sociologą - sociologiniai, kultū- 
ros antropologą - antropologiniai, kultūros psichologą — psichologiniai ir t. t. 
Tačiau, skirtingai nei šakines kultūrologines disciplinas, sprendžiančias lokali- 
nius uždavinius, metateorinėmis ir integracinėmis nuostatomis pasižyminčią 
kultūrologiją pirmiausia domina kultūros visuma. 

Aptarus šakinio ir integracinio kultūrologinio pažinimo skirtumus pir- 
minis kultūrologijos tyrimo objekto apibūdinimas aiškėja. Tai - integracinis 
kultūros universumo kultūrologinis pažinimas. Bet toks apibrėžimas yra per- 
dėm abstraktus, kadangi nematyti konkretaus tyrinėjimo objekto, išskiriančio 
kultūrologijos mokslą iš kitų kultūros reiškinius tyrinėjančių humanitarinių ir 
socialinių mokslų. Akivaizdu, kad visuminiu kultūros pažinimu grindžiamą 
kultūrologiją pirmiausia domina kultūros universalijos, t. y. tokios normos, 
vertybės, tradicijos, simboliai, idėjos, bruožai, materializuoti intelektinės, me- 
ninės ir praktinės veiklos rezultatai (produktai), kurie būdingi visomis kultū- 
roms nepriklausomai nuo jų geografinės padėties, istorinio laiko, viešpatau- 
jančių socialinių struktūrų. 

Indijos viduramžių šventyklos: a) Lingaradža, b) Khandariya, c) Udaesšvara 


Tačiau, kita vertus, kultūrologija gilinasi ir į kultūrų įvairovę, unikalumą, 
nepanašumus, jų lyginamosios analizės galimybes bei ribotumus. Tai - ne tik 
mokslas apie įvairias praeities kultūros formas, istorines jų modifikacijas, bet ir 
dabartinę kultūrą, pagrindinius jos bruožus, raidos perspektyvas. Kultūrologi- 
ja taip pat tyrinėja žmogaus sukurto kultūros pasaulio ir gamtos santykius, 
kultūros morfologiją, kultūros funkcijas, įvairių kultūros formų būtį, socialinio 
reguliavimo mechanizmus, normas, komunikacijos ir informacijos kanalus. 

Kita svarbi kultūrologinio pažinimo sritis - žmogaus kūrybinės veiklos 
formos ir sukurti kultūros artefaktai — praktinės akcijos, ritualai, įvairios nor- 
minės procedūros, tekstai, prasminiai, ženkliniai, komunikaciniai simboliai, in- 
telektiniai produktai bei meniniai vaizdiniai. Todėl kultūrologija yra ne tik moks- 
las apie kultūros universalijas, bet ir apie individualias žmogaus kūrybos for- 
mas, apie visa, ką žmogus gali sukurti (kalboje, mitologijoje, religijoje, moksle, 
mene ir kitose kūrybinės praktinė veiklos srityse). Kadangi kultūros artefaktai 
kuriami skirtingu metu ir įvairiomis sąlygomis, todėl praktiškai niekuomet ne- 
būna visiškai tokie patys. 

Ir pagaliau kultūrologija yra natūrali pačios kultūros savirefleksijos dalis. 
Įvairiais požiūriais tyrinėja ir makrodinaminius (civilizacinius, valstybinius, tau- 
tinius, etninius ir kitus), ir mikrodinaminius kultūros darinių perdavimo, difu- 
zijos, akultūracijos bei panašius procesus, formuluoja jų pažinimo koncepcijas, 

metodologijas, metodus, pažintines procedūras. Ją domina bendriausių teori- 
nių ir metodologinių kultūros problemų lyginamoji, tipologinė, struktūrinė, 
sisteminė ir funkcinė analizė, kultūros formų bei simbolinių prasmių, glūdin- 
čių mitologijoje, religijoje, moksle, filosofijoje, visose kitose žmogaus kūrybi- 
nės veiklos srityse, materialiuose objektuose, idėjose, jausmuose, tyrimas. Kul- 
tūrologija apima sinchroninius kultūros reiškinius, daugelio jos dalių sąryšin- 
gumą, tarpusavio santykius, atskleidžia tipologinius įvairių kultūrinių istori- 
nių epochų (senovė, antika, viduramžiai ir pan.) bruožus, lokalinę arba univer- 
salią jų kilmę. Tokiems sudėtingiems uždaviniams įgyvendinti reikalingas aukš- 
tesnis metateorinis lygmuo, būtina įvaldyti kompleksines metodologijas, dau- 
giaaspektes pažinimo strategijas. 


Metodologiniai kultūrologijos principai 


Pastarąjį dešimtmetį įvairiose pasaulio šalyse atgimusį susidomėjimą me- 
todologinėmis kultūrologijos problemomis skatino skirtingi veiksniai, iš kurių 
pirmiausia reikėtų išskirti postmoderniajame moksle vis labiau įsigalintį me- 
todologinį pliuralizmą. Kita vertus, nepaprastai išplito ir kultūrologinė pro- 
blematika, pakito požiūriai į tradicines metodologijas bei kultūros tyrinėjimo 
strategijas. Todėl reikėjo šiuolaikiško metodologinio instrumentarijaus, kurio 
bendri teoriniai principai turėjo glaudžiai sietis su konkrečiomis kultūros tyri- 
nėjimo strategijomis ir metodais. Šitaip kultūrologiniuose tyrinėjimuose išskir- 
tinę svarbą įgavo metodologinės problemos bei samprotavimai apie metodų 
svarbą pažinimo procesui. 

Vienas ryškiausių dabartinės kultūrologijos bruožų - metodologiniu pri- 
eigų ir tyrinėjimo pobūdžio įvairumas; juos kiekvienas tyrinėtojas renkasi pri- 
klausomai nuo konkretaus tyrinėjamo objekto, pasirinkto požiūrio, sugebėji- 
mo spręsti konkrečius kultūrologinės analizės uždavinius. Metodologija — (gr. 
meta - po, odos - kelias; lot. methodus - tyrinėjimo kelias, teorija, mokymas ir gr. 
logos - žodis, sąvoka, mokymas, dėsnis) - tai „mokslinio pažinimo sritis, tyri- 
nėjanti metodus, kuriais ji remiasi“ [Petit Larousse, 1980, p. 650], mokymas apie 
pažinimo metodą, apie tyrinėjimo, vedančio į tiesos pažinimą, kelius; princi- 
pų ir priemonių sistema, padedanti organizuoti teorinę ir praktinę veiklą, taip 
pat mokymas apie šią sistemą. Postmoderniosios kultūrologijos metodologi- 

jos tiesiogiai atspindi dabartinių kultūrologinių mokslų sistemos sudėtingu- 
mą, jų ribų paslankumą ir sąlyginumą. 

Klasikinėje Vakarų humanistikoje metodologija kartais apibūdinama kaip 
savarankiška disciplina, 1) mokslas, aiškinantis mokslinio tyrimo metodus, ben- 
drų mokslo metodų teorija; 2) tikrovės pažinimo teorija, tirianti mokslinio mąs- 
tymo būdą bei principus. Pagrindinis taip suprantamos metodologijos užda- 
vinys - tikslingas pažinimo strategijų, instrumentų ir metodų panaudojimas 
įvairiems mokslams. Tokia savarankiška save įvardijančios metodologijos mokslo 
apraiška - numatyti kitiems mokslams būtinas normines teisingas procedūras 
- tarsi įrodo ypatingos žinojimo formos, t. y. „metažinojimo“, buvimą, kuris 
yra aukščiau žinojimo, teikiamo konkrečių mokslų. Iš čia kyla kita pamatinė tokios 
metodologinės pozicijos nuostata: mokslinio pažinimo strategija laikoma teisinga 
tik tuomet, jei jo procedūros atitinka metodologijos apibrėžtas procedūras; kai proce- 
dūros negali būti įvertintos mokslinio pažinimo. 

Kita vertus, sąvoką metodologija galima aiškinti ne kaip savarankišką 
mokslą, o kaip pagrindinių sąvokų bei konkrečių principų visumą, kuria tyrinėtojas 
vadovaujasi, siekdamas pažinti ir įvertinti tam tikrą kultūrologinę medžiagą, taip pat 
principų bei priemonių visumą, padedančią nuosekliai organizuoti teorinę ir praktinę 
kultūrologo veiklą. Kryptinga tyrinėjimo metodologija neretai jau implicite slypi 
kultūrologinėje teorijoje arba gali refleksuoti pati save ir skleistis kultūrologi- 
nėje studijoje aukštesniu metateoriniu lygmeniu. 

Dabartinė kultūrologija taiko daugybę analitinių kultūros tyrinėjimo 
metodologijų, strategijų, priemonių, operacijų, procedūrų ir metodų, padedan- 
čių nuodugniai perprasti kultūros reiškinį. Kadangi, kaip minėjome, kultūrolo- 
gija yra integracinė mokslinio pažinimo sritis, vadinasi, jos šalininkai iškilusioms 
problemoms spręsti priklausomai nuo konkrečių poreikių pasitelkia įvairių 
šakinių humanitarinių (kultūros teorijos bei istorijos, filosofijos, estetikos, re- 
ligijotyros, menotyros, kultūros antropologijos) ir socialinių (sociologijos, eko- 
nomikos, etnologijos, politologijos) mokslų išplėtotas kultūros tyrinėjimo me- 
todologijas ir strategijas. Vėliau jos papildomos moderniomis socialinės psi- 
chologijos, semiotikos, sistemų teorijos, euristikos, kibernetikos ir kitomis 
metodologijomis. 

Teisingai pasirinkti metodologiją kultūrologui yra itin svarbu. Ji padeda 
suformuluoti bendrą tyrinėjimo strategiją, sukurti pradinę jo schemą, numaty- 

ti pagrindines problemas. Tikslia metodologija pagrįsta tyrinėjimo strategija ir 
tinkami metodai kultūrologui padeda nuosekliai įgyvendinti savo užmačias. 

Kultūrologija ir į ją įeinančios šakinės disciplinos, kompleksiškai ir siste- 
mingai vertindamos tyrinėjamus reiškinius, įvairiais požiūriais nagrinėja istorinę 
kultūros raidą, kultūros teoriją, aktualius kultūros raidos procesus, kritiškai ver- 
tina, atskleidžia socialiniais komunikacijos bruožus ir pan. Integracinio kultū- 
rologijos mokslo savitumas pirmiausia yra tai, kad žmogaus sukurtą kultūros pa- 
saulį jo šalininkai siekia pažinti ne kaip atsitiktinę gausybės chaotiškų kultūros reiški- 
nių, faktų, simbolių sankaupą, o apmąstyti juos kaip sistemingą visumą. Neatsitikti- 
nai kultūrologijos mokslo krikštatėvis L. White'as nuolatos pabrėžė sisteminę 
šio mokslo kilmę ir jo uždavinius siejo su vientisu bei įvairiapusiu kultūros pa- 
žinimu. Jo pasiūlytos sisteminės bendro kultūrologijos mokslo prieigos padėjo 
formuotis požiūriui į kultūrologiją, kaip į integruotą mokslinių žinių sistemą, 
kurioje vienas kultūros pažinimo aspektas papildo kitą. 

Pastaraisiais dešimtmečiais, plėtojant F Boaso, É. Durkheimo, „Analų“ mo- 
kyklų ir L. White'o idėjas, įvairiose pasaulio šalyse vis dažniau kalbama apie 
kompleksinės ir sisteminės kultūros tyrinėjimo metodologijų perspektyvumą. 
Jų svarbą dar XIX a. pabaigoje suvokė Ė. Durkheimas ir amerikiečių kultūros 
antropologijos mokyklos kūrėjas F. Boasas, kurie vieni pirmųjų iškėlė reikalavi- 
mą tyrinėti kultūrą kompleksiškai, kaip vieną sistemą. F. Boasas teigė, kad kiekvie- 
nas kultūros elementas gali būti suvoktas kaip organiška kultūros sistemos da- 
lis. Nagrinėdamas Šiaurės Amerikos eskimų ir indėnų genčių folklorą, mitus, 
vaizduojamąją dailę, amatus, ornamentus, giminystės ryšius, papročius jis pa- 
darė išvadą, kad kiekvienos etninės grupės, tautos „genijus“ apjungia esmin- 
giausius kultūros elementus į tik jam būdingą unikalią kultūros elementų visumą, 
arba modelį. 

Ši kultūros elementų integracija į vieną griežtai fiksuotą unikalų kultūros 
modelį, E Boaso nuomone, kelia kultūros antropologijai kompleksinio ir siste- 
minio tyrinėjimo uždavinį, pasitelkiant įvairių giminiškų kultūros mokslų ir 
jiems artimų disciplinų laimėjimus bei metodus, pradedant etnografija, ling- 
vistika, biologija ir baigiant archeologija. Čia formuojasi jo „keturių antropolo- 
ginių studijų šakų“ teorijos užuomazgos, tapusios jo antropologijos specialistų 
programos pamatu; pastaroji, kiek modifikuota, išlieka ir šiuolaikinėse JAV uni- 
versitetų antropologijos studijų programose. 

T de Bry. Miškingų regionų Amerikos indėnai. Raižinys. 1590 


Skirtingi autoriai praktinio kompleksinės metodologijos taikymo galimy- 
bes supranta įvairiai. Vieniems „kompleksine“ prieiga yra rėmimasis viena vy- 
raujančia tradicine humanitarinių ir socialinių mokslų metodologija, kurios 
modeliai perimami iš kitų artimų disciplinų. Taip atsiranda „psichologinė“, „ant- 
ropologinė“, „sociologinė“, „semiotinė“ ir pan. kompleksinė metodologija, apie 
kurią, kaip sistemiškai organizuojančią tyrinėjimo ašį, suneriami visi kiti kom- 
pleksinės analizės aspektai. Kitais žodžiais tariant, „metodologijos komplek- 
siškumas“ čia aiškinamas kaip vyraujančios konceptualios kultūros reiškinio tyri- 
nėjimo programos sujungimas su įvairiomis „išorinėmis“ iš kitų mokslų perimtomis 
tyrinėjimo strategijomis ir metodais. 

Kiti teoretikai kompleksinės metodologijos principus sieja su tolygiu skir- 
tingų mokslų galimybių suvienijimu, pažįstant juos dominantį sudėtingą kul- 
tūros reiškinį. Toks požiūris yra perspektyvesnis, kadangi sudaro galimybę 
tyrinėti tiek konkretaus kultūros reiškinio ar proceso visumą, tiek konkrečias 
raiškos formas, t. y. pažinti jį visapusiškai — sąveikaujant skirtingiems aspek- 
tams. Vadinasi, keičiasi ne tik metodologinių procedūrų pobūdis, tačiau ir pažinimo 

proceso logika, kuri pajungiama vienam kompleksinės analizės tikslui iš įvairių šaki- 
nių mokslų pasirenkant tinkamiausias tyrinėjimo strategijas bei metodologines priei- 
gas. Siuo atveju vienas svarbiausiu metodologiniu principu yra teorijos ir em- 
pirijos jungtis bei abipusis kompleksinės analizės bei sintezės ryšys. 

Nuo aštuntojo dešimtmečio metodologinėms kultūrologijos problemoms 
skirtuose veikaluose vis daugiau kalbama ir apie sisteminio metodo, sistemi- 
nių prieigų, sisteminio mąstymo stiliaus taikymo kultūrai tyrinėti galimybes 
bei svarbą. Šios metodologijos principus išplėtojo austrų biologas L. Bertalan- 
fy, biologinius organizmus analizuodamas kaip atvirą dinamišką sistemą. Jis 
sukūrė bendrosios sistemų teorijos programą, kurioje teigė universalių siste- 
mų principų ir dėsnių gyvavimą visiškai nepriklausomai nuo jų kilmės, rūšies, 
tikrovės sričių, sudedamųjų dalių ir jų tarpusavio santykių. Sisteminė metodo- 
logija kultūrologijoje remiasi ir analogišku objektyviu sisteminių ryšių tarp skir- 
tingų kultūros reiškinių bei procesų pripažinimu. Ši metodologija padeda kul- 
tūros tyrėjui atskleisti sisteminius ryšius visur — ir tarp detalių, ir visumoje. 

Sisteminės metodologijos principai perspektyviausi toms humanitarinėms 
ir socialinėms disciplinoms, kurios susiduria su būtinybe teoriškai apibendrin- 
ti vertingą, tačiau dar neapdorotą empirinę medžiagą. Čia sisteminės metodo- 
logijos principai dažniausiai remiasi struktūrine ir funkcine kultūros reiškinių 
analize. Pamatinis sisteminės metodologijos principas - kultūros reiškinį siste- 
mingai tyrinėti toje konkrečioje kultūrinėje aplinkoje, kurioje jis gyvuoja, funkcionuo- 
ja ir patiria istorinius pokyčius. 

Kadangi bet kuris sudėtingas kultūros reiškinys gyvuoja kaip tam tikrų kul- 
tūros elementų, formų, bruožų struktūrinių santykių visuma, todėl, pasirinkęs sis- 
teminės metodologijos principus, tyrėjas pirmiausia turi sujungti daugybę ty- 
rinėjamo kultūros reiškinio elementų ir bruožų į visumą ir paeiliui gvildenti jį 
kaip sudėtingą konkrečiais principais pagrįstą funkcionalią ir hierarchinę struk- 
tūrą. Siekiant nuosekliai įgyvendinti sisteminės analizės principus, pirmiausia 
būtina suvokti tyrinėjamą reiškinį, kaip platesnės metasistemos dalį, t. y. aiškiai jį 
apibrėžti supančių reiškinių ir faktų sistemoje. Šis įtraukimas į universalesnės 
metasistemos kontekstą yra atraminis sisteminės metodologijos taškas. 

Tik suvokus tyrinėjamo kultūros reiškinio kontekstą, ryšius su supančia 
aplinka galima pradėti jį nagrinėti „stambiu“ planu. Šiame lygmenyje pirmiau- 
sia tikslinga išskirti universalius, arba vyraujančius, struktūrinius elementus ar 

bruožus, išsiaiškinti koordinacinius ju santykius, hierarchinius lygmenis, ryšius 
su kitais hierarchiškai jiems pavaldžiais elementais ir bruožais bei nuosekliai 
pereiti nuo bendresnių elementų pažinimo prie detalesnių, arba atvirkščiai. 

Skirtingai nei metodologija, kuri grindžia strategines mokslinio tyrinėji- 
mo kryptis, metodika - daugiau kultūrologo mokslinio darbo technologija, kon- 
krečių priemonių visuma, padedanti tikslingai įgyvendinti užsibrėžtus tikslus. 
Ji neatsiejama nuo gvildenamų klausimų esmės pažinimo, darbo archyvuose, 
bibliotekose, kritinio kultūros faktų, reiškinių, simbolių, šaltinių tyrinėjimo, ar- 
timų mokslų teikiamos pagalbinės medžiagos pasitelkimo, darbo plano sukū- 
rimo, konkrečių tyrinėjimo metodų pasirinkimo ir pan. 

Visi išvardyti komponentai yra svarbūs kultūrologo darbo elementai, ka- 
dangi tiesiogiai siejasi su gvildenamu objektu, o svarbiausia — su bendrosios me- 
todologijos principais. Nuo praktinio jų įvaldymo tiesiogiai priklauso kultūrologo 
darbo sėkmė, t. y. rezultatai. Konkrečios mokslinio pažinimo srities, vadinasi, ir 
kultūrologijos metodologijai bei jai pavaldžiai metodikai būtinas aiškumas, pri- 
einamumas, vidinis sąlygotumas, rezultatyvumas, sugebėjimas gauti numaty- 
tus ir papildomus rezultatus, nenumatytus darbo pradžioje, patikimumas, t.y. 
sugebėjimas gauti reikiamus rezultatus visuomet, kai jais kryptingai naudojamasi. 

Kultūrologijos metodai ir lyginamoji kultūros analizė 


Su metodologijos ir metodikos sąvokomis tiesiogiai siejasi metodas: 1) tikslo 
siekimo, veikimo būdas, veiklos tvarka, sąmoningai naudojama kokiam nors 
tikslui pasiekti; 2) reiškinių tyrimo būdas; 3) kalbėjimo ir veiksmo būdas, re- 
miantis konkrečia tvarka bei principais. Vadinasi, metodas yra siauresnė univer- 
salesnius kultūrologinės metodologijos reikalavimus atitinkanti sąvoka. Kultū- 
rologinio pažinimo metodai atsiranda iš praktinės žmonių veiklos ir tiesiogiai 
siejasi su objektyviais kultūros reiškinių, procesų raidos dėsningumais bei jų 
refleksija žmonių sąmonėje. 

Šie metodai spontaniškai formavosi įvairiose kultūros teorijose, kurios il- 
gainiui įgaudavo praktinį patvirtinimą. Todėl kultūros teorijas ir jas grindžian- 
čius metodus sieja tiesioginis funkcinis ryšys; rutuliodamiesi praeities kultūros 
teorijose, kultūrologiniai metodai arba jų užuomazgos tapo vėlesnių kultūrologinių te- 
orijų bei idėjų atsparos taškas ir kartu atvėrė kultūrologinei minčiai perspektyvas. 

Ilgainiui diferencijuojantis kultūros pažinimui susiformavo gausybė įvai- 
rius kultūrologinio pažinimo uždavinius įgyvendinančių metodų, kurie perėjo 
į plačią skirtingų šakinių kultūrologinių disciplinų tyrinėjimų sritį. Šiuos meto- 
dus, remiantis skirtingomis konceptualiomis nuostatomis, galima klasifikuoti į 
vadinamuosius eksperimentinius, empirinius, teorinius, visuotinius, konkre- 
čius, taikomuosius ir pan. 

Griežtai mokslinis požiūris į kultūrologinės metodologijos problemas rei- 
kalauja metodus nuosekliai išskirti pagal jų pritaikymo lygmenį į 1) visuotinius 
- visų mokslų ir 2) konkrečius mokslinius (specialius). Visuotiniu metodu būti- 
na tyrinėti kultūros reiškinių visumą, istorinę jų raidą, teorinių ir praktinių as- 
pektų sąveiką. Šis metodas grindžiamas ir konkretizuojamas bendrais visiems 
mokslams metodais: stebėjimu, analize, sinteze, nuo abstraktaus — prie konkretaus, 
indukcija ir dedukcija, struktūriniais ir funkciniais metodais, modeliavimu ir pan. 

Tačiau kartu su visuotiniais metodais kiekviename kultūros moksle, nuo- 
latos besikartojant efektyviausiems mokslinio tyrimo metodams ir principams, 
ilgainiui susidaro tam tikrų specialių metodų visuma, kitaip tariant, kiekvieno kon- 
kretaus mokslo ar giminiškų mokslų grupės šerdis. Kalbant apie dabartinės kultū- 
rologijos metodologinį instrumentariju, būtina išskirti ir savitą taikomųjų me- 
todų grupę. 


22 


Kultürologijos metodai ir lyginamoji kultüros analizé 


Kultürologijoje yra daug skirtingu metodu, kurie buvo perimti i$ anks- 
tesnių mokslinių žinių sistemų - filosofijos, istorijos, sociologijos, antropolo- 
gijos arba netgi iš paskirų įtakingų krypčių bei mokyklų, pavyzdžiui, evoliuci- 
nių, difuzinių, funkcinių, prancūzų sociologijos, naujosios istorijos mokyklų, 
struktūralizmo ir pan. Ilgainiui kiekvienas kultūrą tyrinėjantis mokslas sukuria 
savitus atitinkančius jo uždavinius ir tyrinėjamo objekto savitumą metodus. 
Klasikiniuose kultūros tyrinėjimuose ypač paplitę kultūrinis istorinis, lygina- 
masis istorinis, genetinis, lyginamasis, sociologinis, psichoanalitinis, fenome- 
nologinis, hermeneutinis ir kiti metodai. Remdamasis jais kultūrologas nagri- 
nėja kultūrų įvairovę, unikalumą, kultūrines prasmes, jų įtvirtinimą, kultūros 
reiškinių ar jų elementų transliaciją visose kultūros universumo srityse. Jis at- 
skleidžia kultūros genezės, dinamikos, laikinės ir erdvinės lokalizacijos, so- 
ciokultūrinių kompleksų (vietinių kultūrų ir jų tipų), istorinių konfigūracijų, 
mentalitetų kaitos dėsningumus, nustato kultūros komunikacijų, kultūrinės 
informacijos saugojimo ir perdavimo būdus bei daugybę kitų kultūros uni- 
versumo apraiškų. 

Tradiciniai kultūros mokslų metodai atsirado ir formavosi kaip imanenti- 
niai kultūros reiškinių, faktų, tekstų, simbolių pažinimo metodai. Jie plėtojosi 
kultūrologinio pažinimo sistemoje ir atitiko jo poreikius, tačiau šeštojo dešimt- 
mečio pabaigoje Vakaruose išryškėjo pirmieji nusivylimo tradiciniais kultūros 
tyrinėjimo metodais požymiai. Daugelis kritikų teigė, kad jie yra perdėm sub- 
jektyvūs, neapibrėžti, stinga griežto moksliškumo, todėl nepadeda gauti pati- 
kimų rezultatų. Taigi kultūros moksluose prasidėjo naujas vadinamųjų objek- 
tyvių metodų ieškojimo etapas, kuris tiesiogiai siejosi su scientistinių tendenci- 
jų įsigalėjimu. Tuomet įvairiuose humanitariniuose ir socialiniuose moksluose 
įsivyravo „pozityviųjų mokslų“ kultas su jam būdingu tikėjimu, kad sudėtin- 
giausius kultūros reiškinius galima pažinti tik remiantis griežtais matematiniais 
iš gamtos ir tiksliųjų mokslų perimtais metodais. 

Prasidėjo struktūralizmo, semiotikos pakilimo metas, kupinas tikėjimo, 
kad viskas pasaulyje paklūsta analitiniam mąstymui, struktūrinei, semiotinei 
analizei. Scientistiniai pažinimo instrumentai („tikslieji metodai) susiklostė 
ne kultūrologinio pažinimo sistemoje ir ne kaip jo vidinių poreikių išdava, o 
kituose tiksliuosiuose ir gamtos moksluose, kurių specifinis tyrimo objektas 
nebuvo kultūra. Nors minėtos tyrinėjimo strategijos bei metodai paskirais at- 

vejais neabejotinai tiko, tačiau jie nebuvo specialūs kultūrologiniam pažini- 
mui ir ne visuomet tinkami. Jie pasirodė efektyvūs, kai nebuvo vienpusiškai 
sureikšminami ir nemechaniškai perkeliami iš matematikos, kibernetikos, se- 
miotikos, psichologijos, lingvistikos, informacijos teorijos. 

Todėl, aiškėjant jų taikymo ribotumui ir vienpusiškumui, po kelių dešimt- 
mečių susižavėjimo scientistiniais metodais banga kultūros tyrinėjimuose nu- 
slūgo. Prarandantis įtaką struktūralizmas pamažu virto savo priešingybe - 
įvairiomis poststruktüralistinémis metodologijomis, atmetusiomis šviečiamojo 
racionalizmo principus, ir dél Rytu mastymo principu bei idéju istorijos j pir- 
ma planą iškėlusias įvairias ,neklasikines" tyrinėjimo strategijas ir metodus. 

Žinoma, kad pastarąjį dešimtmetį kultūrologai vėl ėmėsi humanistinės 
problematikos, pradėjo remtis platesnės humanitarinės orientacijos metodo- 
logijomis. Pasauliniuose įvairių humanistikos sričių kongresuose ir kituose tarp- 
tautiniuose forumuose matyti anksčiau plačiai reklamuojamų semiotikos, 
struktūralizmo metodologijų nuosmukis ir komparatyvistinės metodologijos 
įsivyravimas, kuris aiškintinas glaudėjančiais tautų ryšiais, didėjančia neeuro- 
pinių civilizacijų idėjų, vertybių bei simbolių įtaka. 

Šis postmodernistinės kultūrologijos posūkis yra tiesiogiai susijęs su 
scientizmo ideologijos krize, nusivylimu klasikiniais Vakarų mąstymo princi- 
pais ir tiksliųjų mokslų galimybėmis. Tikslieji mokslai - monologinė pažinimo 
forma, kadangi čia intelektas kontempliuoja daiktą ir vėliau jį apibūdina. Čia 
iškyla tik vienas subjektas — pažįstantis (kontempliuojantis), o kalbantis (pa- 
sisakantis) priešais jį yra tik begarsis daiktas, kultūros simbolis ar elementas. Taigi 
toks pažinimas nėra dialoginis (šias problemas plačiai gvildena W. Dilthey sa- 
vo hermeneutinėje koncepcijoje). Humanitariniai, arba dvasios, mokslai es- 
miškai yra kitokie - nuolatos atsiranda kultūros fakto ir konteksto problema, 
kadangi kiekvienas kultūros reiškinys (vaizdinys, ženklas, simbolis) peržen- 
gia savo ribas. 

Kultūros reiškiniai (ar konkretus kultūros faktas) gyvuoja nuolatos susi- 
liesdami su kitais kultūros faktais ar reiškiniais (t.y. kontekstu). Tik šiame kul- 
tūros reiškinių kontekste atsiranda šviesa, apšviečianti kelią pirmyn ir atgal, 
atverianti šį faktą dialogui ir lyginamajai analizei. Čia atsiranda kultūros moks- 
lams būdinga kontekstualumas, potraukis įvairių kultūros reiškinių komplek- 
siniams ir lyginamiesiems tyrinėjimams. 

Svarbus kultūrologijos ir ypač komparatyvistinės kultūrologijos metodas 
- lyginamasis (kilo iš lotyniško žodžio com-paro, comparo, kuris reiškia: a) greta 
statyti, sugretinti; b) sustatyti priešpriešiais; c) palyginti; d) statyti lygiai ką su 
kuo; e) susitarti, susikalbėti). Pagal visas šias reikšmes skirtingas civilizacijas ir 
kultūras galima ne tik gretinti, bet ir lyginti. „Lyginimo ir kultūros ryšys, — 
rašo V. Toporovas, - yra daugiabriaunis; jie vienas kitą kuria, lemia priežasties 
ir pasekmės santykius, keičiasi vietomis. Visa kultūra yra lyginimo medžiaga, 
ir bet koks palyginimas sudaro kultūros faktą. [...] Nėra kultūros, kuriai neži- 
noma lyginimo operacija, kaip viena būdingiausių jos savybių, lygiai taip pat 
kaip nėra literatūrinio teksto be lyginamųjų figūrų“ [Toporov, 1989, p. 15]. 

Lyginimas yra plačiai paplitusių kultūrologijos, civilizacijos istorijos, idė- 
jų istorijos, sociologijos, komparatyvistinės kultūrologijos ir vadinamųjų tarp- 
kultūrinių (angl. cross-cultural) sąsajų tyrinėjimų pradžia. Per amžius susiklos- 
čiusi civilizacijų, tautų, etninių grupių kultūros formų įvairovė natūraliai skati- 
na kultūrologus jas lyginti, tai yra pirminė deskriptyviojo kultūros modelio pa- 
žinimo procedūra, padedanti aiškiai apibrėžti gretinamų kultūros reiškinių ar- 
ba jų sudedamųjų dalių, funkcijų ir pan. panašumus ar skirtumus, išryškinti 
kiekybinius arba kokybinius bruožus, juos klasifikuoti ir vertinti, atskirti vieną 
sociokultūrinį reiškinį nuo kito jam artimo. Lyginimas skatina vienus tyrinėjimo 
objektus gretinti su kitais ir išryškinti galimus jų santykius. Paskui atskleidžiami 
panašumai (bendri, invariantiniai) arba skirtumai (specifiniai), nustatoma pir- 
minis gretinamų kultūros reiškinių vaizdas, bendriausios jų konfigūracijos, ti- 
pologiniai ir funkciniai ryšiai. 

Sociokultūrinius reiškinius norint pažinti iš esmės kultūrologui reikia efek- 
tyvių metodologinių procedūrų ir metodų, padedančių sistemingai atskleisti 
nagrinėjamų kultūrų esmę, savitus jų bruožus. Vadinasi, lyginimą, kaip neut- 
ralią nulinio pažinimo ciklo procedūrą, būtina aiškiai atskirti nuo įvairių jai 
artimų savo funkcijomis lyginamojo metodo, kuris yra ne procedūra, o svarbi 
lyginamoji priemonė, modifikacijų. Bet koks lyginimas yra būtina tolesnės ly- 
ginamosios kultūros reiškinių analizės prielaida. Kitas labai svarbus veiksnys 
- lyginimo galimybės pripažinimas. Kad vienus ar kitus kultūros reiškinius, 
objektus, idėjas galėtume lyginti, laiko ir erdvės atžvilgiu jie privalo būti nepri- 
klausomi vienas nuo kito. Lyginimui reikalingi mažiausiai du savarankiški kul- 
tūriniai dariniai, jų grupės, idėjos. Lyginimas yra trinaris veiksmas, kurio es- 

me sudaro gretinimas, konkrečių savybių, bruožų išryškinimas ir ju panašu- 
mo arba skirtumų nustatymas. Akivaizdu, kad lyginimas - lyginamuju civili- 
zacijos ir kultūros tyrinėjimų pagrindas. 

Yra daug skirtingų kultūrologinio pažinimo pakopų, kurių pradinis taš- 
kas - pirminis intuityvus kultūrinių darinių ar jų universumo sudedamųjų 
dalių lyginimas. Vėliau, pereinant prie konkrečios lyginamosios analizės, jį kei- 
čia pirmasis gvildenamų reiškinių analizės lygmuo, kuriame aiškiai apibrė- 
žiamos pradinės pozicijos, pasirenkama tyrinėjimo strategija, metodologinis 
instrumentarijus ir pan. 

Jau lyginimo pradžioje galima nustatyti, ar lyginti pasirinkti objektai ta- 
patūs ar skirtingi, todėl atrodo, jog lyginamoji analizė paprasta. Tačiau iš tikrų- 
jų lyginimas neretai yra sudėtingas, nuo analizės objektų sudėtingumo, dau- 
gybės prielaidų, procesų, instrumentų, sugebėjimo pritaikyti įvairias procedū- 
ras priklausantis reiškinys. 

Išskiriami lyginamieji požiūriai: 1) etninis, 2) tautinis, 3) civilizacinis, 4) mak- 
rosocialinis, arba globalinis, kuomet lyginama daugelis sociokultūrinių vienetų 
ir daromi platūs apibendrinimai. Kiek nuošaliau yra 5) subkultūrinis; lyginami 
įvairūs to paties sociokultūrinio darinio posistemiai. 

Kultūros reiškinių įvairovė gali būti lyginama sinchroniniu arba diachro- 
niniu aspektais, t. y. pasirenkant to paties laikotarpio (sinchroninis) ir skirtingų 
(diachroninis) kultūros reiškinius ar idėjas. Lyginamoji materialiai apčiuopia- 
mų kultūros reiškinių analizė yra ne tokia sudėtinga nei ta medžiaga, su kuria 
mokslininkai susiduria nagrinėdami idėjų arba filosofijos istoriją. „Norint ly- 
ginti skirtingų filosofinių sistemų požiūrius į tą pačią problemą, reikia aiškin- 
tis, ar skirtingų civilizacijų įvairiomis kalbomis rašantys mąstytojai, vartodami 
nevienodą terminiją, kalba apie tą patį. Būtina išsiaiškinti, ar vienoje civilizaci- 
joje arba kalboje vartojama sąvoka turi savo atitikmenį kitoje civilizacijoje ar 
kalboje“ [Li Chenyang, 1999, p. 6]. 

Lyginimo pobūdis (aprašomasis, paremtas analogija, paralelizmu, rekonst- 
rukcija, dialoginis, probleminis ir pan.) tiesiogiai priklauso nuo tyrinėtojo pasi- 
rinktos strategijos ir metodo (tipologinis, istorinis, genetinis, hermeneutinis, 
fenomenologinis, struktūrinis, funkcinis, sintetinis ir pan.). Todėl iš lyginamo- 
sios procedūros ilgainiui išsirutuliojo glaudžiai su ja susiję pagrindiniai tradi- 
ciniai lyginamieji metodai: lyginamasis istorinis, lyginamasis genetinis ir lygina- 

masis tipologinis. Pirmasis gvildena nesusijusių pagal kilmę sociokultūrinių vie- 
netų istorinės raidos dėsningumus, antrasis sociokultūrinių reiškinių panašu- 
mus sieja su kilmės giminiškumu, trečiasis nagrinėja jų pagrindinių bruožų 
panašumus ir skirtumus. 

Klasikinės kultūros teorijos metodologinių principų raidoje vyravo savi- 
ta universalaus istorinio metodo atmaina - lyginamasis istorinis metodas, kuris 
XIX a. kultūrologams, civilizacijos istorikams, kultūros filosofams, sociologams, 
antropologams tapo pagrindiniu lyginamųjų kultūros tyrinėjimų instrumentu. 
Jis padėjo lyginti skirtingus kultūros reiškinius, išryškinti bendrus ir savitus jų 
istorinės raidos bruožus, apibrėžti skirtingas tyrinėjamų reiškinių raidos pako- 
pas, pokyčius, suvokti pagrindines raidos tendencijas ir perspektyvas. 

Priklausomai nuo kultūrologinės analizės poreikių lyginamasis istorinis 
metodas gali reikštis kaip: 1) sugretinamasis lyginimas, atskleidžiantis kelių skir- 
tingų kultūros reiškinių ar objektų kilmę; 2) tipologinis lyginimas, išryškinantis 
nevienodų pagal kilmę kultūros reiškinių, jų dalių, funkcijų, idėjų panašumus 
ar skirtumus; 3) genetinis lyginimas, kuomet tyrinėjamų reiškinių panašumai 
grindžiami jų kilmės giminiškumu. Vėliau šiuos klasikinius metodus pamažu 
išstūmė daugybė modernių, iškeliančių daug sudėtingesnių, neretai daugiapa- 
kopių tyrinėjimo strategijų svarbą. 

Klasikinę kultūros teoriją ir civilizacinę komparatyvistiką stipriai veikė 
ideologiniai stereotipai, todėl neretai vienam civilizaciniam pasauliui priklau- 
santis kultūros reiškinys, idėjos ar tekstas buvo lyginama su kito remiantis vien 
paviršutiniška analogija ar išoriniu jų panašumu. Lyginamiems objektams daž- 
niausiai netgi nebuvo taikoma viena analizės strategija ir principai. Nuodug- 
nesnis Rytų ir kitų neeuropinių civilizacijų pažinimas vėliau padėjo kultūros 
teoretikams kitoje kultūros tradicijoje įžvelgti tai, kas anksčiau nebuvo regi- 
ma, neišryškinama, kas padeda geriau suvokti „kitas“ kultūros formas, kurios 
slypėjo savoje civilizacijoje, tačiau nebuvo išsakytos. 

Glaudesnis skirtingų civilizacijų bendravimas ir kultūrų suartėjimas stip- 
riai paveikė lyginamųjų kultūros tyrinėjimų raidą. Anksčiau vyravusios re- 
gioninės humanitarinės ir socialinės disciplinos, darantis svarbiems kompara- 
tyvistiniams tyrinėjimams, pradėjo labiau sietis. Geriau pažintose skirtingose 
civilizacijose įžvelgiama vis daugiau vienatipių kultūros reiškinių. Tai, kas anks- 


čiau atrodė diskretiška ir nelyginama, atsiradus naujiems požiūriams į žmo- 

gų, jo kūrybinės veiklos formas, civilizacijos istoriją, atskleidė naujus aspek- 
tus. Retais laikomi kultūros reiškiniai, išsiplėtus regos laukui ir lyginamosios 
analizės perspektyvai, prarado menamą unikalumą. 

Lyginimas sukuria tik patį bendriausią civilizacinių ir kultūros reiškinių 
vaizdą, tačiau visiškai nepaaiškina jų esmės. Pavyzdžiui, tyrinėjant naujojo pa- 
saulio kolonizacijos istoriją Kanadoje ir Pietų Amerikoje, aptinkama tipologiš- 
kai artimų reiškinių. Tiek Kanados algonikai, tiek Lotynų Amerikos kečua gen- 
ties indėnai, susidūrę su nuožmia kolonijine ekspansija, pakyla į desperatišką 
kovą su skriaudėjais. Tačiau ši labai aiški istorinė analogija, panašios konflikto 
priežastys ir tragiškos indėnams pasekmės dar neliudija absoliutaus šių greti- 
namų procesų identiškumo. Sisteminga kompleksinė lyginamoji analizė rodo 
daug jų savitų bruožų. Lyginimas ir su juo susiję lyginamosios analizės meto- 
dai yra kultūrologijos, civilizacinės komparatyvistikos, civilizacijos istorijos, ant- 
ropologijos, sociologijos, lingvistikos ir daugelio kitų mokslų analizės pradžia. 

Lyginamasis metodas visuomet buvo civilizacijos ir kultūros reiškinius 
tiriančių mokslų esmė. Kalbėdamas apie visuotinio kultūros mokslo tapsmą 
B. Malinowskis teigė, kad „lyginamasis metodas turi likti bet kokio apibendri- 
nimo, bet kokio teorinio principo ir bet kokio universalaus dėsnio, taikomo mūsų 
svarstomam objektui, pagrindu“ [Malinowski, 1944, p. 18]. Todėl neatsitiktinai 
jis tapo vyraujančiu kultūrologijos ir iš jos išsirutuliojusių komparatyvistinės 
kultūrologijos bei civilizacinės komparatyvistikos metodu. Civilizacijų ir kul- 
tūrų lyginimas yra natūrali civilizacinio diskurso būtinybė ir ta erdvė, kurioje 

skleidžiasi komparatyvizmo metodologija, panirusi į lyginamąją sociokultūri- 
nių organizmų analizę, sudėtingų jų sąveikos problemų pažinimą. 

Aprėpti kultūrologinių mokslų metodologijos esmėje slypinčio lyginamojo 
metodo taikymo įvairovę, vadinasi, apimti gausią literatūrą, nes plačiąja pras- 
me kultūros ir civilizacijos studijos kito tolygios svarbos metodo niekuomet 
neturėjo. Lyginamojo metodo tikslas - lyginti įvairius civilizacijos raidos ke- 
lius, skirtingus sociokultūrinius vienetus, jų sudedamąsias dalis, elementus, 
bruožus. Lyginimas neabejotinai yra vienas svarbiausių ne tik kultūrologijos, 
civilizacijos istorijos, tačiau ir daugelio kitų mokslų pagalbininkų, kuris gali 
būti kaip paprastas bet kokiam pažinimui būdingas mąstymo procesas ir kaip 
sudėtingas lyginamųjų metodų kompleksas, t. y. metodologija. Taigi lyginimą 
ir sociokultūrinius darinius sieja nenutrūkstamas ryšys, kadangi net kultūros 
istorijos procesų kilmė visuomet reikalauja gretinti ir lyginti. Lyginimas ir kul- 
tūra vienas be kito neegzistuoja, todėl visa civilizacijos istorija yra neišsenkan- 
ti lyginimo medžiaga. Kita vertus, kiekvienas lyginimas virsta kultūros faktu, 
išplečiančiu erdvę, kurioje klostosi daugialypiai skirtingų civilizacijų santykiai. 
,Mastyti apie įvairių kultūrų santykius, vadinasi, aiškiai papunkčiui pereiti prie 
jų lyginamosios analizės“ [Descamps, 1992, p. 9]. 

Lyginamasis metodas, pradedant H. Spencerio, E. B. Tyloro, L. Morgano, 
J. G. Frazerio veikalais, sisteminguose civilizacijos ir kultūros tyrinėjimuose toly- 
džio darėsi vis svarbesnis. Be kultūrologijos, civilizacijos istorijos, antropologi- 
jos, kultūros filosofijos, kultūros sociologijos ir kitų kultūros mokslų, lyginamasis 
metodas įsitvirtino religijotyroje, lingvistikoje, archeologijoje, orientalistikoje, 
istorijoje, dailėtyroje, literatūrologijoje. Prie jo, tapusio visuotinai pripažintu hu- 
manitarinių ir socialinių mokslų metodu, radosi daugybė vis sudėtingėjančių me- 
todologinių instrumentų, įgaunančių daugmaž nuoseklios mokslinio tyrinėjimo 
procedūrų ir metodų sistemos pavidalą. Šis išskirtinis lyginamojo metodo statu- 
sas bei su juo glaudžiai susijusios komparatyvistinės metodologijos kultūros 
moksluose įsigalėjimas skleidėsi keliomis kryptimis. Pirmiausia - kaip lyginama- 
sis istorinis metodas įvairiose kabinetinėse civilizacijos bei kultūros teorijose, abst- 
rakčiai tyrinėjant Civilizacijos istorijos ir įvairių vietinių civilizacijų bei kultūrų 
sąveikos problemas. Čia jis daugiausiai funkcionavo kaip konceptualus lygina- 
mosios civilizacijos teorijos instrumentas. Vėliau, sudėtingėjant gvildenamoms 
problemoms, jį pakeitė kitas artimas metodas - lyginamasis tipologinis. 

Kita vertus, lyginamasis metodas buvo taikomas ir kaip grynai empirinis 
etnokultūrinio pirmykščių kultūrų tyrinėjimo metodas, lyginant „civilizuotas“ 
ir „necivilizuotas“ tautas, aiškinantis jų skirtumus. Lauko tyrimų įsigalėjimas 
amžių sandūroje kompleksinės komparatyvistinės metodologijos tapsmą lai- 
kinai pristabdė. Tačiau vienpusiško empirizmo versmė lyginamosiose kultūrų 
studijose pamažu išseko ir mokslininkai vis aiškiau suvokė organiškos teorijos 
bei empirijos jungties būtinybę, nes konceptualių ir sistemingų lyginamųjų ty- 
rimų trūkumas kėlė lyginamųjų kultūros studijų išsigimimo į lėkštą istoriogra- 
fizmą grėsmę. Tai davė naują impulsą kultūrologijai, civilizacinei komparaty- 
vistikai bei komparatyvistinei kultūrologijai intensyviai plėtotis. 

Kadangi kultūrologija yra integruota mokslinio pažinimo sritis, todėl ir 
jos šalininkai iškylančioms teorinėms problemoms spręsti, be vyraujančio lygi- 
namojo metodo, pasitelkia įvairių kultūrologinių subdisciplinų taikomas ope- 
racijas, procedūras, metodus. Šio instrumentarijaus pasirinkimas ir jo pobūdis 
tiesiogiai priklauso nuo keliamų konkrečių lyginamosios analizės tikslų, pro- 
gramos, jos įgyvendinimo fazės. 

Pradiniame lyginamosios analizės etape gvildenant globalinius nediferen- 
cijuotus civilizacinius reiškinius, be įvairių lyginamojo metodo variacijų, dažniau- 
siai taikomi tradiciniai kultūros tyrinėjimų metodai: genetinis, istorinis, struktūri- 
nis, funkcinis ir kiti. Perėjus prie konkretesnės lyginamosios analizės, remiamasi 
empirinių mokslų metodologija: aprašinėjimu, klasifikavimu, įsijautimu. Šių 
dviejų - „viršutinio“ konceptualaus teorinio ir „žemutinio“ empirinio registro — 
sąveikavimas garantuoja subalansuotą teorijos ir empirijos jungtį. Lyginamasis 
istorinis bei lyginamasis tipologinis metodai yra įvairių kompleksinės kompa- 
ratyvistinės metodologijos variantų pagrindas, kadangi priklausomai nuo kon- 
kretaus aspekto, tikslų, be vyraujančio lyginamojo metodo, pasitelkiami sociolo- 
ginio, funkcinio, psichologinio, struktūrinio ir daugelio kitų metodų elementai. 

Vadinasi, civilizacijos ir kultūros reiškinių, funkcijų, elementų, idėjų, min- 
ties panašumų ar skirtumų lyginimas įgauna prasmę bei atitinka paprasčiau- 
sius metodologinius reikalavimus tik tada, kai: 1) lyginimo objektas yra mažiau- 
siai du nepriklausomi vienas nuo kito reiškiniai, turintys savarankišką istoriją. 
Jie nėra to paties civilizacinio proceso, tos pačios kultūros tradicijos etapai; 2) ši 
procedūra aprėpia vienatipių kultūros objektų klasę (kuri analizuojama pagal 
konkrečius lyginamajai analizei svarbius požymius). 

Kultūrologinių mokslų sistema 


Integracinės ir metateorinės kultūrologijos nuostatos 


Kultūrologija yra kupinas metateorinių nuostatų kultūrą tyrinėjantis 
mokslas, siejantis kultūrologinius daugelio humanitarinių bei socialinių mokslų 
aspektus. Dabartinėje pastarųjų mokslų sistemoje ji funkcionuoja kaip integruo- 
tas žinių apie kultūrą kompleksas, įvairiapusiškai nagrinėjantis bendriausias te- 
orines, istorines ir metodologines kultūros problemas, arba sintetinė integracinė 
disciplina, jungianti daug šakinių disciplinų bei gvildenanti bendriausius kultū- 
ros genezės, būties, funkcionavimo dėsningumus, simbolines įvairių ją įprasmi- 
nančių formų - mitologijos, religijos, filosofijos, moralės, mokslo, meno - reikš- 
mes. Pirmuoju atveju kultūrologijos santykiai su kitais kultūrą tyrinėjančiais 
mokslais yra tolygiu savo statusu ir reikšme disciplinų santykiai, o antruoju ji 
nori užimti hierarchiškai aukštesnį kitų šakinių disciplinų atžvilgiu metateorinį 
lygmenį. Šių funkcijų atskyrimas tikrovėje yra tik regimybė, kadangi dabarti- 
nės kultūrologijos šalininkai užsimoję abu uždavinius įgyvendinti lygiavertiškai. 

Taigi esminis kultūrologijos bruožas, skiriantis ją nuo kitų kultūros reiškinį 
tyrinėjančių disciplinų, glūdi integracinėje kompleksinėje kilmėje. Jungdama įvai- 
rių humanitarinių, socialinių, gamtos ir tiksliųjų mokslų laimėjimus ji siekia 
kompleksiškai nagrinėti skirtingų kultūros reiškinių bei simbolių įvairovę, at- 
skleisti mokslo anksčiau nežinotus dalykus apie kultūrą, jos funkcionavimo 
sociume dėsningumus. Kultūrologijos tyrinėjimo objekto daugiamatiškumas 
ir jo pažinimo įvairiapusiškumas lemia integracines ir metateorines šio mokslo 
funkcijas dabartinėje kultūrologinių mokslų sistemoje, jungiamąjį įvairių 
disciplinų pobūdį. Kultūrologija negali būti monodisciplina, kadangi, gilinda- 
masi į savo pažinimo objektą, nuolatos peržengia atskirų kultūrologinių disciplinų 
ribas ir formuluoja visuminį požiūrį į kultūrą. Kultūrologinis kultūros universumo 
pažinimas prasideda ten, kur baigiasi filosofinio, istorinio, sociologinio, psichologinio 
ir pan. kultūros pažinimo vienpusiškumas. 

Skirtingai nei daugelis humanitarinių ir socialinių mokslų, tyrinėjančių 
įvairias žmonių veiklos sritis diferencijuotai, t. y. pagal specializuotas dalyki- 
nes sritis (ekonomika, sociologija, politika, teisė, menotyra, pedagogika), kul- 
tūrologija visuminiu kultūrologiniu požiūriu nagrinėja visas kultūros sritis. 
Būdama integracinė disciplina, kultūrologija dabartinėje humanistikoje siste- 
miškai vienija įvairių šakinių kultūrologinių mokslų kultūros teorijos, kultūros 
istorijos, kultūrologijos istorijos, kultūros antropologijos, kultūros psichologi- 
jos, etnologijos, religijotyros, menotyros ir kitų laimėjimus. Šie kultūros pažini- 
mo blokai kultūrologinio pažinimo sistemoje jungiasi ir tampa metodologiniu visu- 
minio kultūros tyrinėjimo pagrindu. 

Akivaizdu, kad vienas svarbiausių kultūrologijos santykių su šakinėmis 
kultūrologinėmis disciplinomis aspektų yra metodologinis. Visuminis kultūros 
pasaulio sandaros, funkcionavimo ir raidos suvokimas visoms konkrečioms jos 
raiškos apraiškoms reikalauja suderintų visų šakinių kultūrologinių mokslų pa- 
stangų. Tačiau paskiri šakiniai kultūrologiniai mokslai, turintys savo specifinę 
struktūrą, uždavinius, tyrinėjimo objektus bei metodologinį instrumentarijų, 
netyrinėja ir negali aprėpti daugybės kultūros faktų kaip visumos, kadangi jie 
apsiriboja lokaliais uždaviniais. Todėl sociologinius kultūros universumo as- 
pektus tyrinėja kultūros sociologija, psichologinius - kultūros psichologija, įvai- 
rius specifinės kultūrinės informacijos, kultūros kalbos aspektus gvildena kul- 


tūros semiotika ir pan. Surasti bendrą įvairių šakinių kultūrologinių mokslų 

pagrinda ir praktiskai įgyvendinti šią svarbią funkciją gali tik aukštesniu meta- 
teorinio pažinimo lygmeniu funkcionuojantis integracinis kultūrologijos mokslas. Jis 
yra savotiškas tarpininkas ir šakinių mokslų gautų rezultatų koordinatorius, kadangi 
kultūros pasaulį jis vertina kaip visumą ir jungia į vieną sistemą atskirų mokslų tei- 
kiamus duomenis. 

Iš tikrųjų dabartinė kultūrologija įvairių mokslų teikiamas žinias apie kul- 
tūrą integruoja į vieną sistemą, formuluoja visuminius požiūrius apie kultūros 
esmę, morfologinę sandarą, funkcijas, dinamiką, modeliuoja įvairių etninių gru- 
pių, tautų, civilizacijų, epochų, socialinių sluoksnių kultūros konfigūracijas, 
bruožus, atskleidžia jų savitumą. Kultūros filosofiją, kaip metafizinės kultūros es- 
mės apmąstymo metodologiją, dauguma dabartinių kultūros tyrinėtojų pagrįstai pri- 
skiria ne kultūrologinių mokslų kompleksui, o autonomiškai filosofinio pažinimo siste- 
mai. Papildomas kultūros filosofijos atribojimo nuo kultūrologinio pažinimo sistemos 
argumentas yra jos pasenusios eurocentrinės nuostatos. 

Universalios metateorinės dabartinės kultūrologijos nuostatos pagrįstos 
ne mechanišku kitų kultūrą tyrinėjančių mokslų žinių, metodologinių princi- 
pų perėmimu, 0 organišku jų įtraukimu į vientisą kompleksinę kultūrologinių 
žinių apie kultūrą sistemą. Iš skirtingų regėjimo taškų siekdama vientisai ap- 
rėpti platų su žmogaus iniciatyva ir įvairiomis kūrybinės veiklos sritimis susi- 
jusį kultūros pasaulį dabartinė kultūrologija apima įvairių humanitarinių ir 
socialinių mokslų laimėjimus. 

Vadinasi, kultūrologija nesitenkina šakinių mokslų teikiamais duomeni- 
mis ir individualių žmogiškosios kultūros formų analize, o siekia universalaus 
sintetinio kultūros pažinimo. Ji sutelkia dėmesį į visuminį kultūrologinį bendriau- 
sių kultūros būties ir funkcionavimo formų tyrinėjimą. Taip suprastos kultū- 
rologijos negali pakeisti joks šakinis mokslas, kuris tyrinėja tik tam tikrą siaurą 
kultūros universumo dalį. 

Kadangi dabartinė kultūrologija, sąveikaudama su kitais mokslais, atlie- 
ka metateorijos funkcijas mokslų tyrinėjančių kultūrą sistemoje, todėl glaustai 
tai aptarsime. Šią analizę tikslinga pradėti nuo artimesnių disciplinų, jau api- 
brėžusių savo tyrimo objektą, pagrindinių kategorijų sistemą, metodologinį 
instrumentarijų ir mokslinio tyrimo principus. 

Kultūros filosofija 


Savo visumine sintetinančio mokslo pakraipa ir sistemomis kultūrologijai 
itin artima kultūros filosofija. Jų panašūs santykiai su kitais mokslais, požiūriai 
į kultūrą, kaip į „kultūrinį universuma". Kita vertus, nereikia pamiršti, kad filo- 
sofija yra sudedamoji kultūros universumo dalis, kurios pagrindinė funkcija - 
kultūrinę patirtį apibendrintai reflektuoti abstrakčiomis sąvokomis. Kultūrolo- 
gijoje loginis ir sąvokinis filosofijos aparatas atlieka instrumento funkcijas. To- 
dėl kultūrologija, skirtingai nei kultūros filosofija, nesiekia atskleisti esminių 
filosofinių kultūros pagrindų ir universalių principų. Jai svarbiau atkurti kultū- 
rinį konkrečios epochos universumą („pasaulio paveikslą“). 

Kulturphilosophie - tai vokiečių romantiko Adamo Heinricho Müllerio 
(1779-1829) XIX a. pradžioje įvestas terminas. Šiuolaikiniame moksle apibrėži- 
mas kultūros filosofija turi dvi pagrindines prasmes: 1) juo įvardijama pirmos 
XX a. pusės Vakarų Europos daugiausiai vokiškosios filosofijos kryptis, kuri 
itin intensyviai plėtojosi pirmais amžiaus dešimtmečiais; 2) šia sąvoka apibū- 
dinama filosofinė pamatinių teorinių kultūros problemų refleksija. Tačiau pas- 
taruoju aspektu kultūros filosofijos vartojimas yra problemiškas, kadangi pran- 
cūzakalbėje kultūrologinėje literatūroje kultūra pirmiausia siejama su ūkine ir 
buitine sritimi, o vokiškąją kultūrą atitinka civilizacija. Todėl prancūzakalbėje 
mokslinėje literatūroje samprata philosophie de la culture pirmiausia vartojama 
kultūrologijos istorijos tekstuose kalbant apie vokiškąją kultūros filosofijos tra- 
diciją. Anglosaksų literatūroje, be minėto aspekto, ji yra daugiau aprašomojo 
ir empirinio nei konceptualaus pobūdžio. 

Kultūros filosofijos, kaip sudedamosios filosofinio pažinimo dalies, užuo- 
mazgų radosi G. Vico, Voltaire'o, J.-J. Rousseau, G. Herderio, Jenos romantikų 
ir vokiečių klasikinio idealizmo korifėjų veikaluose. Vėliau jos sklaidai stiprų 
poveikį turėjo vokiečių Lebensphilosophie („gyvenimo filosofija“ - F. Nietzsche, 
G. Simmelis, W. Dilthey, O. Spengleris, L. Klagesas), vokiečių kultūros morfo- 
logija, arba vadinamoji organinio kultūros augimo teorija (H. Rūckertas, L. Fro- 
benius), Badeno ir Marburgo neokantininkų mokyklos, sistemingo simbolinių 
kultūros formų tyrinėjimo pradininkas E. Cassireris. 

Į savarankišką mokslo sritį kultūros filosofija išsirutuliojo XIX a. pabaigo- 
je neokantininkų Badeno mokykloje, kurios šalininkai išskyrė gamtos mokslus 

bei kultūros mokslus ir siekė jiems suteikti tvirtą filosofinį ir metodologini pa- 
matą. Pagrindiniai šios mokyklos ideologai W. Windelbandas ir H. Rickertas 
daug nuveikė įtvirtindami kultūros filosofijos tyrinėjimų tradiciją Vokietijoje. 
W. Windelbandas teigė, kad kultūros filosofija ir yra tikroji filosofija. H. Ricker- 
tas manė, kad filosofija, skirtingai nei kitos pažinimo formos, yra prasmių ir 
vertybių, t. y. kultūros sritis, todėl filosofija pirmiausia gvildena kultūros filo- 
sofijos problemas. 

Pirmoje XX a. pusėje kultūros filosofija skleidėsi įvairiais aspektais, iš ku- 
rių svarbiausi metodologinis, socialinės kritikos ir teorinis-sisteminis. Meto- 
dologiniai principai vyravo minėtos neokantininkų Badeno mokyklos šalinin- 
kų, „gyvenimo filosofijos“ (W. Dilthey) ir naujosios ontologijos (N. Hartman- 
nas) teorijose. Socialinės Vakarų civilizacijos krizės kritika vyravo F Nietzsche's, 
H. Bergsono, G. Simmelio, P. Valėry, O. Spenglerio, N. Berdiajevo, A. Schweit- 
zerio, C. G. Jungo, J. Ortega y Gasseto ir kitų įtakingų mąstytojų kultūros filo- 
sofijos koncepcijose. Teorinės-sisteminės nuostatos, kuriant universalią kultū- 
ros filosofiją, išryškėjo E. Cassirerio, N. Hartmanno, J. Huizinga'os, E. Rotha- 
ckerio veikaluose. 

1936 m. Vienoje perskaitytoje paskaitoje E. Cassireris teigė: „Iš visų filoso- 
finio pažinimo sričių kultūros filosofija neabejotinai verčiausia dėmesio ir ginčy- 
tina. Jos sąvoka taip pat dar neaiškiai atskirta nuo kitų ir įtvirtinta. Iki šiol ne tik nėra 
įsigalėjusio ir pripažinto požiūrio į pamatinių jos problemų sprendimus, tačiau iškyla 
daug tokių klausimų [išskirta mano. — A. A.], kuriuos sveikas protas reikalauja 
šioje situacijoje kelti, kadangi iki dabar skirtingai suprantamas minėto mokslo 
tyrinėjimo objektas. Netikrumo priežastis - kultūros filosofija yra jauniausia 
tarp filosofinių disciplinų, todėl ji negali remtis senomis, šimtmetinėmis tradi- 
cijomis“ [Cassirer, 1989, p. 25). 

Pagrindinis pirmoje XX a. pusėje Vakaruose klestėjusios personalistinės 
kultūros filosofijos uždavinys - ne tik apibendrinti, sisteminti gausią kultūros 
medžiagą, bet pirmiausia imtis metafizinių „amžinųjų“ kultūros būties ir funk- 
cionavimo problemų. Ji filosofiškai grindžia įvairias kultūros teorijas, kultūros 
raidos periodizaciją, gvildena bendros kultūros istorinės vienybės ir atskirų 
kultūrų sąveikų problemas, kalbinių ir simbolinių kultūros formų įvairovę, re- 
ligijos, meno, filosofijos, etinių, estetinių idealų svarbą kultūros sklaidai. Kul- 
tūros filosofija taip pat nagrinėja filosofinės kultūros paradigmų, vertybių po- 

kyčių priežastis, mechanizmus, krizių ir pakilimų kaitos dėsningumus, dvasi- 
nio elito, kaip sociokultūrinės raidos skatulio, svarbą kultūrai ir daugeliui kitų 
problemų. 

Šios universaliosios kultūros filosofijos nuostatos, siekimas filosofiškai ap- 
rėpti daugybę bendriausių teorinių kultūros problemų lemia jos tyrinėjimo ob- 
jekto amorfiškumą, neretai nepagrįstą skverbimąsi į gretimus mokslus. Todėl 
kultūros filosofijai genetiškai būdingas sintetizmas, universalizmas neretai būna 
dialektinė priešprieša objektyviam šiandien itin sparčiai besiplėtojančiam moks- 
linių žinių apie kultūrą diferenciacijos procesui. Daugelis klasikinės kultūros 
filosofijos gvildentų problemų tampa naujų kultūros mokslų tyrinėjimo objek- 
tų sritimis. 

Kita vertus, klasikinė kultūros filosofija formavosi apibendrinus Vakarų 
kultūros patirtį ir jai būdingą civilizacinę specifiką, o didžiųjų Rytų civilizacijų 

kultūros tyrimais ji užsiėmė palyginti neseniai; Afrikos, Lotynų Amerikos kul- 
tūrų problematika apskritai niekuomet nedomino. 

Žlugus eurocentrizmo ideologijai, mokslininkams darosi vis aiškiau, kad, 
be perdėm sureikšmintų antikos ir Vakarų civilizacijų, yra daugybė kitų 
reikšmingų ne Vakarų kultūrų, pasižyminčių savita istorine raida ir kitokiais 
bruožais. Jas nagrinėjant, eurocentrinėmis mąstymo kategorijomis paremtos 
metodologinės klasikinės kultūros filosofijos nuostatos pasirodo besančios ne- 
pritaikytinos, todėl grimzta į nebūtį kartu su jai būdingomis pretenzijomis į 
„amžinąsias tiesas“. 

Kita vertus, naujų kultūrologinių disciplinų specialistai pagrįstai abejoja 
metafizinio kultūros filosofijos požiūrio į kultūrą tikslingumu, vadina jį pase- 
nusiu, neatitinkančių šiuolaikinės mokslinės metodologijos reikalavimų. Susi- 
dūrusi su daugybe naujų kultūros realijų, kitų civilizacijų kultūros vertybėmis, 
kurių ji nepajėgia perprasti savo tradiciniais metodais, kultūros filosofija pati- 
ria krizę ir praranda įtaką kultūros tyrinėjimams. 

Apimta krizės, ji pirmiausia turi suvokti savo tapatumą, santykius su nauja 
policentrine poeurocentrine metacivilizacine tikrove, kitomis neeuropinėmis 
kultūromis, apriboti užmojus, aiškiai apibrėžti savo kompetencijos ribas, san- 
tykius su kitais intensyviai besiplėtojančiais kultūrologiniais mokslais, nagri- 
nėti naujas „pažinimo archeologijos“ atskleistas kultūros erdves, atsisakyti pa- 
senusių, Vakarų kultūros specifikai taikytų metodologinių principų ir metodų. 
Tai labai sudėtingi uždaviniai. 

Neatsitiktinai pastaraisiais dešimtmečiais įvairiose šalyse įsivyrauja požiū- 
ris, kad iš mokslinio diskurso pamažu išstumiama eurocentriniais mąstymo principais 
paremta kultūros filosofija yra pasmerkta žūti, kadangi jos funkcijas perima šiuolaiki- 
nėje humanistikoje vis tvirtesnės pozicijas įgaunanti komparatyvistinė kultūrologija, 
kompleksiškai gvildenanti kokybiškai naują metacivilizacinę besivienijančio pasaulio 
kultūrą. Tačiau ši klasikinės kultūros filosofijos krizė galbūt yra tik laikinas eks- 
pansyvios transkultūrinių procesų raidos reiškinys, kuris netrukus sukurs ko- 
kybiškai naują metacivilizacinę universalią kultūros filosofiją? Atsakymo į šį 
klausimą šiandien dar nėra. 

Grįžtant prie mus dominančių kultūros filosofijos ir kultūrologijos santy- 
kių, tikslinga iškart aiškiai atskirti esmines teorines ir metodologines ju nuo- 
statas, apibrėžti ju požiūrio į kultūros problemas specifiškumą. Šiuos mokslus 

vienija visuminis integruojantis požiūris į pamatinės kultūros problemas ir sie- 
kimas pajungti sau kitus šakinius empirinius bei taikomuosius kultūros moks- 
lus, tačiau esmiškai skiriasi požiūris į savo tyrinėjimo objektą, prioritetinius 
kelius, kuriais jie eina įgyvendindami savo uždavinius. Metafizines Vakarų fi- 
losofijos tradicijas tęsiančiai klasikinei kultūros filosofijai būdingas subjekty- 
vus universalių metafizinių kultūros genezės, būties ir funkcionavimo proble- 
mų nagrinėjimas. Todėl dėmesį ji sutelkia į „amžinųjų vaizdinių“, „pamatinių 
vertybių“, „vidinių prasmių“ ir kitas filosofiškai „iš viršaus“ interpretuojamos 
kultūros problemas, o besiremiančiai objektyvesniais analitiniais kultūros ana- 
lizės metodais kultūrologijai būdingas daugiamatis kompleksiškas, jungiantis 
teoriją ir empiriją, požiūris į kultūrą, kaip į sudėtingą simbolinę kultūros for- 
mų sistemą. 


Kultūros teorija 


Polinkiu į plačius teorinius apibendrinimus kultūros filosofijai artimiausia 
kultūros teorija. Pastaroji yra dviejų skirtingų mokslinio pažinimo lygių. Že- 
mesnio lygio (arba siaurąja šio žodžio prasme) kultūros teorija reiškiasi kaip 
lokalinė atskirų kultūros sričių (mitologijos, religijos, meno, technikos ir pan.) 
teorija. Ji siekia apibendrinti konkrečių kultūros formų ypatumus. Tyrinėdama 
konkrečias kultūros sritis ir formas izoliuotai, išryškindama jų specifinius bruo- 
žus ji glaudžiau siejasi su empirine kultūros istorijos medžiaga, kurioje įžvelg- 
tus dėsningumus apibendrina. 

Vienas didžiausių kultūros teorijai būdingos analizės kliuvinių yra tas, kad 
jokia didžiulio kultūros pasaulio sritis negali būti apibrėžta kaip konkreti fik- 
suota erdvinė kultūros elementų visuma, ji neturi aiškių ribų, vidinės kultūros 
reiškinių, faktų, simbolių teritorijos... „Vidinės teritorijos kultūros sritis neturi: 
ji išsidėsčiusi paribiuose, ribos tiesiasi visur, per kiekvieną jos momentą, siste- 
minė kultūros vienybė įsiskverbia į kultūrinio gyvenimo atomus, kaip kad sau- 
lės spinduliai atsispindi kiekviename jos lašelyje. Kiekvienas kultūrinis aktas 
gyvuoja paribiuose: tame jo rimtumas ir reikšmingumas; nutolęs nuo ribų jis 
praranda dirvą, tampa tuščias, pasipūtęs, išsigimsta ir miršta. Šiuo požiūriu 
galime kalbėti apie konkretų kiekvieno kultūros reiškinio sistemingumą, autonomiš- 
ką kiekvieno paskiro kultūrinio akto dalyvavimą — arba dalyvaujančią autonomiją. Tik 

šiame konkrečiame sistemingume, tai yra tiesioginiame nukreiptume ir orien- 
tacijoje į kultūros bendrumą, reiškinys nustoja būti paprastu faktu, įgauna reikš- 
mingumą, prasmę, tarsi tampa savotiška monada, atspindinčia savyje viską ir 
atspindima visame kame“ [Bachtin, 1986, p. 43). 

Teorinis sudėtingų konkrečios kultūros srities reiškinių pažinimas reika- 
lauja ne tik nuoseklių kultūros teorijai būdingų analizės principų, tačiau ir pir- 
mapradžio tyrinėjimo lauko apibrėžimo, t. y. išsiaiškinimo, 1) iš kokių su- 
dedamųjų dalių (elementų, komponentų, posistemių, bruožų ir pan.) susideda 
tyrinėjama sociokultūrinė sistema; 2) kaip tyrinėjamos sistemos dėmenys funk- 
cionaliai ir hierarchiškai yra tarpusavyje susijusios. Tik išsiaiškinus tai galima 
pasirinkti ir nusibrėžti analitinę kultūros teorijos strategiją, kurioje būtina rem- 
tis sistemos, kaip visumos, samprata. 

Be gausybės paskirų kultūros reiškinių, faktų, yra ir tarp jų egzistuojantis 
vidinis ryšys, t.y. savotiška šių faktų sistema, kurios suvokimas gali tapti raktu, 
padedančiu atskleisti konkrečios kultūros srities tyrinėjamų reiškinių esmę. Fak- 
tologinę atskirų kultūros sričių medžiagą geriausiai apibendrina kultūros te- 
orija, o kitos kultūrologijos mokslo sritys šį uždavinį jai padeda įgyvendinti. 

Tačiau greta specifinių kiekvienai kultūros sričiai būdingų teorinių pro- 
blemų yra ir tokių, kurios būdingos visoms atskirų kultūros sričių teorijoms ir su 
jomis susijusiam teorinių žinių kompleksui. Šios problemos ir dėsningumai suda- 
ro universalesnės bendrosios kultūros teorijos tyrimo objektą ir yra aukštesnio 
teorinio pažinimo lygio. Skirtingai nei atskiros konkrečias kultūros sritis tyri- 
nėjančios kultūros teorijos, apibendrinančios konkrečios kultūros srities dės- 
ningumus, įvairius empirinius duomenis, bendroji kultūros teorija aprėpia skir- 
tingų kultūros formų įvairovę ir išryškina tai, kas yra būdinga visoms paskirų 
kultūros sričių teorijoms, pabrėždama teorinius dėsningumus ir kurdama te- 
orinius apibendrinimus apie kultūros esmę kokybiškai aukštesniu teoriniu mąs- 
tymo lygmeniu. 

Paskiri mokslininkai kultūros teoriją aiškina kaip kultūrologiją ir tapatina 
jų tyrinėjimo objektus. Tačiau toks požiūris į kultūrologiją pernelyg siauras, 
nes nuošalyje lieka nemažai sudėtingų už kultūros teorijos objekto esančių pro- 
blemų. Daug artimesnis tiesai yra kultūrologijos, kaip bendrosios kultūros teori- 
jos, aiškinimas. Šiame požiūryje iškart atsiranda teorinio ir istorinio kultūrolo- 
ginių žinių aspektų santykio problema. Ji išsprendžiama, kai kultūros istorija 

traktuojama kaip organiška istorinė kultūrologinio pažinimo dalis. Tuomet ben- 
drų teorinių dabartinio kultūrinio gyvenimo, kultūros pasaulio dėsningumų, 
kultūros formų pažinimas jungiamas su konkrečių istorinių kultūros problemų 
refleksija. Tokioje kultūrologijos struktūros ir uždavinių interpretacijoje istori- 
nis aspektas papildo teorinį ir jie formuoja vieną kultūrologinio pažinimo sis- 
temą. Vadinasi, šios integracinės mokslinio pažinimo srities dėmesio centre, skir- 
tingai nuo šakinės ir bendrosios kultūros teorijos, yra ne tik įvairiausi teoriniai 
kultūros aspektai visomis įmanomomis jos raiškos formomis, tačiau pirmiausia 
~ integracinės metodologinės ir metateorinés funkcijos. 


Kultūros istorija 


Toliau apibūdinsime kultūrologijos ryšius su kultūros istorija, kuri, būda- 
ma aprašomasis ir interpretacinis mokslas, domisi istoriniais kultūros raidos dės- 
ningumais. Kultūros istorija — tai dabartinis požiūris į istorinę kultūros raidą. Ji 
nenutrūkstamai fiksuoja iš kartos į kartą perduodamą žmonijos atmintį apie kul- 
tūros sklaidą, įvairius jos faktus, žmogaus kūrybinės dvasios polėkius. Kultūros 
istorijos tyrimo objektas priklausomai nuo kultūros mokslų išsivystymo nuolat 
pastebimai keitėsi, išgyveno esmines metamorfozes, kurios tiesiogiai siejosi su 
kultūros sampratos, jos funkcijų, idėjų sistemos ir vertybinių orientacijų kaita. 

Kultūros istorija yra universalesnio istorijos mokslo dalis, tyrinėjanti so- 
ciokultūrinės praeities įvykius, intelektualias ir vaizdines praeities kultūrų, tau- 
tų, epochų refleksijas, išreikštas verbaline ir neverbaline forma. Todėl kultūros 
istorijos pėdsakų aptinkama mitologiniuose, religiniuose, filosofiniuose, litera- 
tūros ir meno bei kituose praeities paminkluose. 

Kultūros istorijos gvildena įvairių civilizacijų, kultūrų, šalių, tautų, etni- 
nių bendrijų ir epochų kultūros tapsmą, raidą, kultūros faktus, artefaktus, istori- 
nę vertybių sklaidą ir transformaciją. Kultūros istoriką domina įvairaus masto 
kultūros raidos procesai - ir pasauliniai, ir vietiniai, jis aprašinėja bei interpre- 
tuoja reiškinius įvairiais požiūriais. Kultūros reiškinius jis pirmiausia vertina 
istorinės raidos atžvilgiu - neapsiriboja vien tik konkrečių reiškinių, faktų, įvy- 
kių aprašinėjimu, tačiau ir, pereidamas į jų interpretacijos lygmenį, atskleidžia 
vidines jų sąsajas ir raidos dėsningumus, klasifikuoja, sistemina pagal jų pri- 
klausomybę konkrečiai etninei grupei, tautai, šaliai, civilizacijai, epochai. Jam 

itin reikšmingas kultūros istorijos šaltinių, istorinių liudijimų patikimumas ir 
autentiškumas, kultūrinė bei istorinė tyrinėjamų faktų vertė. 

Kultūros istorikas, skirtingai nei kultūros teoretikas, kultūros filosofas, 
remiasi tikromis kultūros būties formomis, konkrečiais empiriniais faktais, o ne jų 
atspindžius abstrakčiose sąvokose ar teoriniuose konceptuose. Jis nekuria at- 
eities projektų, idealių modelių, sudėtingų teorinių konstrukcijų, nesiekia teo- 
riškai pagrįsti jų būties. Skvarbus kultūros istoriko žvilgsnis yra nukreiptas į 
praeitį, t. y. į tai, kas buvo turtingoje žmonijos kultūros istorijos praeityje ir 
skleidžiasi dabar. Remdamasis genetiniu, istoriniu lyginamuoju, istoriniu ti- 
pologiniu, loginiu ir kitais metodais, jis aprašinėja, klasifikuoja, sistemina įvai- 
rius kultūros istorijos įvykius, faktus, reiškinius. 

Šios kultūros istorijos interpretacijos ir vertinimai nėra nei visiškai objek- 
tyvūs, nei absoliučiai privalomi kitiems kultūros tyrinėtojams. Nors jie ir turi 
pagrindo būti moksliški, tačiau dažniausiai siejasi su tam tikromis aiškia ar la- 
tentine forma išreiškiamomis ideologinėmis nuostatomis, kurias sudaro kon- 
krečios epochos, civilizacijos, socialinės grupės idealų visuma. Todėl kultūros 
istorijoje užfiksuoti praeities faktai, praslinkus laiko tarpsniui, vertinami nau- 
jai, lukstenami hermeneutiškai, remiantis dabartiniais mąstymo principais, te- 

orinėmis ir metodologinėmis nuostatomis. Kiekviena nauja epocha praeities 
kultūros reiškinius, faktus, idėjas vertina pagal savo meto siekius, idealus, regi 
juos kitu žvilgsniu, kai jie pradeda sietis su socialiai svarbiomis nūdienos kul- 
tūros istorijos problemomis. 

Neretai teigiama, kad šiuolaikiniams kultūros istorijos tyrinėjimams ypač 
būdinga perdėtas empiriškumas, chaosas. Iš tiesų viena sudėtingiausių nūdie- 
nos kultūros istorijos problemų yra ta, kad, nepaprastai išplitus kultūros sąvo- 
kai (kuri šiandien aprėpia beveik visas socialinio gyvenimo ir žmogaus veiklos 
sritis), joje jaučiamas tolydžio didėjantis faktinės medžiagos slėgimas. Nors spar- 
čiai kaupiasi gausybė paskirų kultūros istorijos faktų, tačiau tai nereiškia, kad 
ši empirijos lavina paklūsta tikslingai mokslinei analizei ar tobulėja varomųjų 
kultūros raidos jėgų, dėsnių, užslėptų mechanizmų pažinimas. 

Būdama empirinė aprašomoji ir interpretacinė disciplina, kultūros istorija 
nuolatos jaučia bendrosios kultūros teorijos metodologinių nuostatų stygių, ku- 
riu formulavimo funkcijas perima kultūrologija. Teoriniu ir metodologiniu nuo- 
statų trūkumas riboja kultūros istorijos plėtotės ir pasiekimų praktinio taikymo 
galimybes. Todėl kultūros istorikai, suprasdami jų darbo metu iškilusių meto- 
dologinių problemų sprendimo svarbą, ieško sąsajų su kitų konceptualių teori- 
nių kultūros mokslų teikiamomis galimybėmis ir remiasi jomis. 

Savaime aišku, bendrosios teorijos trūksta ne tik kultūros istorijai. Analo- 
giškų sunkumų patiria ir kiti istoriniai mokslai, pavyzdžiui, meno istorija. Šį 
aprašomiesiems interpretaciniams mokslams būdingą stygių iš dalies užpildo 
teoriniai kultūrologijos principai ir metodologiniai instrumentai, padedantys 
nuosekliau spręsti konkrečias kultūros istorijos tyrinėjimų problemas. 

Kita vertus, kultūros istorijai neretai pritrūksta bendresnių konkrečių kul- 
tūros istorijos faktų vertinimo kriterijų. To negalima nepaisyti, nes kryptingas 
kultūros istoriko darbas neįmanomas be vertybinio požiūrio į savo tyrinėjimo 
objektą, kultūrologijos istorijoje jau esamus vertinimus, sąsajas su konkrečiomis 
mokslo tradicijomis, metodologinėmis prieigomis, kategorijomis. Todėl kultūros 
istorikas aiškinasi, kaip kultūros istorijos įvykiai, faktai, veiksniai, problemos sie- 
jasi su tyrimo objektu, į ką sutelktinas pagrindinis dėmesys. Tai kitas vaisingų 
kultūros istorijos ir bendrosios kultūros teorijos funkcijas atliekančios kultūrolo- 
gijos santykių pagrindas, nes, remdamasi kultūrologijos teorijos teikiamomis ga- 


limybėmis, kriterijais, kultūros istorija sprendžia savo specifinius uždavinius. 

Akivaizdu, kad sistemingas kultüros istorijos saveikavimas su kitais kultüra 
tiriančiais teoriniais mokslais padeda jai nuosekliau apibendrinti gausybę žinių 
apie kultūrinį žmonijos palikimą, įvairių civilizacijų, tautų materialinės ir dvasi- 
nės kultūros paminklus, jų kūrėjų dvasios polėkius, ieškojimus, atradimus, įvai- 
rius kultūros faktus, vertybes, simbolius, ženklus. Kita vertus, kultūros istorijos 
uždavinys tarp mokslų, tiriančių kultūrą, neapsiriboja paprastu kultūros faktų, 
informacijos kaupimu, aprašymu, klasifikavimu, sisteminimu, interpretavimu. 
Visavertis mokslas ji tampa išaiškindama jų vietą konkrečiame kultūros istorijos 
tarpsnyje ir reikšmę, pildydama jį trūkstamais duomenimis, aptikdama daugybę 
gijų, siejančių kultūrą su kitomis socialinio gyvenimo sritimis. Kultūros istorikas, 
baigdamas tirti istorines konkrečios epochos problemas ir imdamasis visuotinės 
kultūros arba civilizacijos istorijos teorinių problemų, pradeda universalesnio kul- 
tūrologinio pažinimo studijas. Būtų klaidinga neigti, kad viena svarbiausių kul- 
tūros istorijos funkcijų tarp mokslų, tyrinėjančių kultūrą, yra ta, jog ji duoda ki- 
tiems kultūros mokslams būtinų duomenų naujoms idėjoms ir koncepcijoms kurti. 


Kultūrologijos istorija 


Kultūros istorija, be daugybės anksčiau nurodytų istorinės kultūros in- 
formacijos kaupimo ir saugojimo būdų, yra ir teorinių vaizdinių apie kultūrą 
istorija, arba vadinamoji kultūrologijos istorija. Ši mokslinio pažinimo sritis mokslų, 
tyrinėjančių kultūrą, sistemoje glaudžiausiai genetiškai siejasi su kultūros is- 
torija, kadangi fiksuojamos kultūros istorijos refleksijos įvairiuose šaltiniuose, 
teoriniuose veikaluose ir koncepcijose. Vadinasi, kultūros istorija pasiekia to- 
kią savo raidos brandą, kuomet ji pradedama apmąstyti teoriškai. Čia kultū- 
ros raida pradeda klostytis į įvairias konceptualias schemas, dinamiškas sa- 
monės formas, siekiančias adekvačiai apmąstyti teorinių požiūrių į kultūrą, 
kultūros idėjų, istorinės konceptų sklaidos dėsningumus, požiūrius į kultūros 
vertybes, simbolines prasmes. Pagrindinis kultūrologijos istorijos tyrimo ob- 
jektas yra ne paprasti kultūros faktai, o juos apibendrinančios idėjos, teorijos, koncep- 
tai, mokyklos, kurie irgi yra verti nuoseklios mokslinės analizės. 

Visos kultūros istorijos procesų refleksijos formos nepriklausomai nuo to, 
kokio pavidalo jos įprasminamos, jau savo būties faktu tampa kultūrologinės 
minties elementu, taigi ir kultūrologijos istorijos objektu. Kultūrologinė mintis 

pereina tris pagrindinius etapus: 1) ikirefleksyvųjį („žalia“ amorfiška kultūros 
medžiaga kultūrologinę mintį slegia ir paverčia paprasta empirinių faktų san- 
kaupa), 2) refleksyvųjį (kultūrologinė mintis kultūrinę empiriją ne fiksuoja, o ją 
sistemina ir teoriškai apmąsto), 3) viršrefleksyvųjį (sistemindama savo teorinius 
vaizdinius, simbolius ir asociacijas, virsta „refleksijos refleksija“ ). 
Kultūrologijos istorijos užuomazgos senos. Ankstyvasis „ikirefleksyvusis“ 
laikotarpis glaudžiai siejosi su ankstyvaisiais sakraliniais, maginiais, poetiniais 
ir filosofiniais Rytų civilizacijų tekstais. Jų ištakų aptinkama seniausiuose egip- 
tiečių, šumerų, indų, kinų, judėjų tekstuose. „Ašiniame amžiuje“ Indijoje, Ki- 
nijoje, Jonijos miestuose, Graikijoje sparčiai diferencijuojantis įvairioms dvasi- 
nės kultūros sritims, pletojantis filosofiniam pažinimui, kultūrologijos istorija 
pradėjo naują raidos tarpsnį. Vakaruose pirmųjų kultūrologijos istorijos pa- 
vyzdžių aptinkame senovės graikų ir romėnų mąstytojų, istorikų, rašytojų vei- 
kaluose, tačiau tik švietimo amžiuje paspartėjusi mokslinių žinių apie kultūrą 

diferenciacija paskatina plétotis kultürologijos istorija, kuri savo metodologi- 
némis nuostatomis neretai siejasi su istorijos filosofijos, arba vadinamosios meta- 
histoire (A. Toynbee's, H. Corbinas, I. Berlinis), problematika. 

Kultürologijos istorika domina, kaip kultüros raida, désningumus, sanda- 
rą, funkcijas suvokė, interpretavo, kokias idėjas ir teorijas plėtojo skirtingų ci- 
vilizacijų, tautų, epochų, krypčių, mokyklų mąstytojai, kokius metodus, meto- 
dologines prieigas taikė kultūrai pažinti. Siekiantis aprėpti kultūrologijos idėjų 
istoriją, nubrėžti pagrindines kultūrologinės minties gaires mokslininkas turi 
pasižymėti aukštu teorinės refleksijos lygiu, gerai išmanyti egzistavusias kul- 
tūros teorijas, suvokti jų esmę ir vietą konkrečios civilizacijos to meto idėjų 
istorijos atžvilgiu. Pripažintina, kad daugelis labai svarbių neeuropinių kultū- 
rologijos istorijos šaltinių ir faktų Vakaruose iki šiol menkai žinomi ir laukia 
atsidavusių tyrėjų. Perprasti šias sudėtingas problemas kultūrologijai yra ne 
mažiau svarbu, nei nagrinėti kitus kultūros aspektus. Perimtas kultūrologijos 
istorijos žinias, teorinės kultūros savirefleksijos ypatumus ir metodus kultūro- 
logija gali panaudoti konkrečioms teorinėms problemoms spręsti. 


Socialinė ir kultūros antropologija 


Kultūrologijos ir jos sudedamosios dalies komparatyvistinės kultūrologi- 
jos tapsmui buvo itin svarbi evoliucionizmo idėjų klestėjimo metu — XIX a. vi- 
duryje - įsigalėjusi antropologija (angl. antropology, pranc. antropologie), kuri 
rečiau vadinama bendrąja antropologija (angl. general anthropology, pranc. ant- 
ropologie générale), kuri sudaro visus žmonijos raidos tarpsnius tyrinėjančių 
mokslinių disciplinų visumą. Šio naujo mokslo šalininkai nagrinėjo žmogaus 
kilmės istoriją, atkūrinėjo trūkstamas jos grandis. Pagrindinis antropologijos 
plačiąja prasme uždavinys - „tyrinėti žmoniją“. Dėl to pirmiausia imtasi biolo- 
ginės ir kultūrinės įvairių žmonių socialinių grupių diferenciacijos, kita vertus 
- integratyvių bruožų, kurie sudaro prielaidas žmonijai, kaip visumai tirti. 
Jau ankstyvuosiuose veikaluose M. Maussas tiksliai teigė, kad antropologijos 
sąvoka pirmiausia iškelia „žmonių giminės vienybės“ idėją. 

Antropologai, anot C. Kluckhohno, buvo žmonės, kurie „ieškojo tolimiau- 
sių žmonių pirmtakų, homeriškosios Trojos, Amerikos indėnų protėvynės, ry- 
šių tarp saulės aktyvumo ir odos spalvos, tyrinėjo rato išradimo, angliško seg- 

tuko ir keramikos istoriją. Jie aiškinosi, „kaip šiuolaikinis žmogus pasiekė sava- 
ji gyvenimo būdą": kodėl vienus valdo karaliai, kitus - senyvi žmonės, trečius 
- kariai, o moterys - niekieno; kodėl vienos tautos palikimą perduoda vyrišką- 
ja linija, kitos — moteriškąja, o trečios — ir viena, ir kita; kodėl vieni žmonės 
serga ir miršta, jei jie įsitikinę, kad juos užbūrė, o kiti iš panašių prietarų šaipo- 
si. Jie ieškojo bendrybių žmogaus biologijoje ir elgsenoje, įrodinėjo, kad įvai- 
rių Žemynų ir regionų žmonių sandaroje yra daugiau panašumų nei skirtumų. 
Jie aptiko daugybę panašių dalykų žmonių papročiuose, iš kurių paskirus gali- 
ma paaiškinti istoriniais ryšiais. Kitais žodžiais tariant, antropologija tapo moks- 
lu apie žmonių panašumus ir skirtumus“ [Kluckhohn, 1957, p. 10]. 

Kaip visuminis mokslas apie žmogų, antropologija atsirado vėliau nei ki- 
tos humanistikos disciplinos, ir todėl jos šalininkai siekė kaip galima greičiau 
nubrėžti šio mokslo kompetencijos ribas, dalykinę sritį. Antropologai aprėpė 
tai, kas anksčiau nebuvo užimta, ir skverbėsi į kitų humanitarinių bei socialinių 
mokslų valdas, jie perėmė daugelį uždavinių, kuriuos tikėjosi spręsti įvairiais 
metodologiniais variantais besiformuojantis kultūrologijos mokslas. Jau ant- 
ropologinių mokslų kilmė lėmė, kad juose vyravo keletas bendrų metodologi- 
nių prieigų bei principų, iš kurių savo svarba išsiskiria „holistinis“, pagrįstas 
daugiaaspekčiu tyrinėjamų kultūros objektų, reiškinių ar simbolių pažinimu. 

Antropologijos ir su ja artimai susijusios etnologijos užuomazgų aptinka- 
ma dar žiloje senovėje Herodoto skitų, egiptiečių, persų, Sima Qian Šiaurės kla- 
joklinių tautų, al-Biruni Indijos tautų, Ibn Khalduno arabų, berberų, Levanto 
tautų aprašymuose. Antropologijos ir lyginamųjų kultūros studijų raidą švieti- 
mo epochoje skatino J.-J. Rousseau idėjos ir filologų orientalistų atskleistas sansk- 
rito bei kitų indoeuropietiškųjų kalbų - graikų, lotynų, germanų, romanų, baltų 
- genetinis ryšys. Tačiau dauguma klasikinių idealų paveiktų Vakarų mokslinin- 
kų tuomet visų nuošalyje nuo graikų-Romos esančių kultūros tradicijų nepaisė. 

C. Lėvi-Straussas pagrįstai laikė J.-J. Rousseau ne tik vakarietiškosios ant- 
ropologijos pirmtaku, tačiau ir pradininku. Programinį švietimo ideologo vei- 
kala Discours sur l'origine et l'inégalité („Samprotavimas apie žmonių nelygybės 
kilmę ir pagrindus“, 1755) iš tiesų galima vertinti kaip pirmą mokslinį bendro- 
sios antropologijos tyrinėjimą. Kita vertus, jis suteikė antropologijai teorinį pa- 
grindima: glaustai apibrėžė savitus šios mokslinio pažinimo srities uždavinius, 
atribojo nuo istorijos ir etikos. 

Antropologiniu studijų svarbos pripažinimo lūžis įvyko antroje XIX a. pu- 
sėje. 1850 m. Hamburge buvo įkurtas pirmasis etnologijos muziejus, 1866 m. 
analogiškas atsirado Harvarde. 1873 m. Anglijoje įsteigtas Karališkasis antro- 
pologijos institutas, 1879 m. - Amerikos etnologijos biuras, 1884 m. E. B. Tyloras 
pradėjo dėstyti antropologijos kursą Oksfordo universitete. Antropologijos ir 
etnologijos raidą veikė J. G. Frasseris ir kiti klasikinės antropologijos kūrėjai, 
kurie ėmėsi nagrinėti daug vadinamųjų primityviųjų tautų kultūros faktų. Jie 
suvokė, kad kiekvienos tautos, genties, etninės grupės kultūros istorija yra su- 
dedamoji žmonijos kultūros istorijos dalis ir jautė būtinybę aprėpti kuo dau- 
giau kultūros elementų. Svarbiausia buvo fiksuoti įvairių nykstančių primity- 
viųjų tautų kultūros istorijos faktus, kol dar nevėlu. 

Primityviųjų tautų kultūros tyrinėjimai, kaip tvirtino C. Kluckhohnas, 
„padėjo mums geriau išvysti save. Paprastai mes neregime akidangčių, apribo- 
jančių mūsų požiūrį į gyvenimą. Vandens buvimas tikriausiai nebuvo pastebė- 
tas žuvų. Vargu ar gali mokslininkas, neperpratęs savo visuomenės mąstymo, 
tyrinėti papročius, kurie yra jo mąstymo savastis. Tyrinėjantis žmonių santy- 
kius privalo tiek pat išmanyti apie akį, kuri žvelgia, kiek ir apie objektą, kurį 
suvokia. Antropologija laiko priešais žmogų didžiulį veidrodį ir duoda galimybę jam 
pažvelgti į save visais įmanomais požiūriais. Būtent tai, o ne tuščias smalsumas ar 
romantiškų kelionių poreikis sudaro antropologo darbo esmę neturinčiose rašto 
visuomenėse“ [Ten pat, p. 16]. 

Antropologijos idėjų ir metodologinių principų raida skirstytina į šiuos 
pagrindinius etapus: etnografinį (1755-1860), evoliucinį (1860-1890 vidurys), is- 
torinį (1890-1920 vidurys), psichologinį (1920 pabaiga - 1950), struktūrinį-funkci- 
nį (1930-1950), neoevoliucinį (1950-1980), komparatyvistinį, glaudžiai susijusį su 
poststruktūralizmo teorijomis (nuo 1980 iki dabarties). Kiekviename jų, be dau- 
gybės įvairių metodologijų, vyravo viena. 

Peržvelgęs praėjusio šimtmečio antropologijos pasiekimus, B. Malinow- 
skis ironiškai pažymėjo, kad blogiausiu atveju juose galima įžvelgti tik anti- 
kvarinio šlamšto rinkinį, susidedantį iš etnografinės erudicijos, kaukolių ir kaulų 
matavimų, apskaičiavimų ir sensacingų duomenų apie pusiau žmogiškus mū- 
sų pirmtakus. Tačiau toks vienpusiškas požiūris paneigs svariausius lygina- 
mųjų kultūros tyrinėjimų pradininkų H. Spencerio ir A. Bastiano, E. B. Tyloro 
ir L. Morgano, kurių įnašas į kultūrologijos mokslo istoriją didžiai reikšmingas, 

nuopelnus. Jau E. B. Tyloras, suvokdamas vientiso požiūrio į kultūrą svarbą, 
klojo ne tik antropologijos, bet ir kultūrologijos pamatus. Ankstyvosios antro- 
pologinės tradicijos savitumą nulėmė kompleksinis požiūris į žmogų, kaip į 
biologinę, o kartu ir į kultūrinę esybę. Dėl to teorinėje antropologijoje visuo- 
menė bei su ja glaudžiai susijusi kultūra traktuojamos kaip savarankiški civili- 
zacijos istorijos reiškiniai ir yra pagrindiniai atskirų antropologijos krypčių bei 
mokyklų tyrinėjimų objektai. 

Po XIX a. pabaigoje - pirmais XX a. dešimtmečiais antropologijoje atsira- 
dusio empirizmo - spartaus duomenų rinkimo ir aprašinėjimo apie nykstančias 
pasaulio kultūras, etnines grupes — antropologams prireikė visuminio sin- 
tetinančio kultūros mokslo. „Jei antropologiją laikysime mokslu, - rašo J. S. Hux- 
ley, - tai kultūrą antropologai turi apibrėžti ne filosofiškai ir metafiziškai, ne 
kaip abstrakciją ir ne grynai subjektyviais terminais, o kaip kažką, kas gali būti 
ištirtas moksliniais metodais kaip išskirtinis procesas, vykstantis laike ir erd- 
véje" (Huxley, 1955, p. 16]. 

Trijų įtakingų prancūzų, britų ir amerikiečių antropologijos mokyklų iški- 
limas pirmais XX a. dešimtmečiais esmiškai pakeitė antropologijos mokslo po- 
būdį. Stiprėjo konceptualios teorinės nuostatos, pasaulėžiūrinis reliatyvizmas 
ir metodologinis pliuralizmas esą kiekviena kultūra yra visiškai savitas socio- 
kultūrinis vienetas, susiformavęs dėl unikalių geografinių, fizinės aplinkos, kraš- 
tovaizdžio, kultūrinių ryšių ir pan. poveikio. 

Vadinasi, skirtingiems kultūros ir civilizaciniams pasauliams apskritai ne- 
gali būti taikomi tie patys principai - jie turi būti tyrinėjami kaip unikalių kul- 
tūros veiksnių sąveikos padariniai. „Kultūra apskritai“ yra tuščia ir beprasmė 
abstrakcija, kadangi kiekviena kultūra - eskimų, navachų, portugalų, lietuvių 
- yra konkretus sociokultūrinis reiškinys. 

Iš tiesų šiuolaikinė antropologija yra sudėtingas daugiašakis artimas kultū- 
rologijai mokslas, kuris, be žmogaus kilmės, evoliucijos problemų, sistemiškai ir 
įvairiais požiūriais tyrinėja platų žmogaus sukurtų kultūros formų, simbolių 
bei produktų pasaulį. Ji ne apsiriboja kokios nors konkrečios etninės grupės, 
genties, tautos, rasės tyrinėjimais, o siekia, kad jos teiginiai ir išvados, parem- 
tos konkrečių socialinių struktūrų analize, būtų patvirtintos kitų socialinių 
grupių, civilizacinių vienetų lyginamąja analize. Tokios objektyviosios meto- 
dologinės nuostatos tikslas — išvengti etnocentrizmui būdingų vertinimų šališ- 

kumo. Antropologija R. Benedict pirmiausia sieja su Zmoniu socialinio gyveni- 
mo tyrinėjimais — jai įdomūs pasaulio regėjimo panašumai ir skirtumai, kurie 
skiria vieną bendriją nuo visų kitų, pasižyminčių skirtingomis tradicijomis [Be- 
nedict, 1967, p. 7]. 

Šiuolaikinės antropologijos kilmė, sandara ir tikslai nevienalyčiai. Ji skyla į 
antropologiją plačiąja prasme, vadinamąją bendrąją antropologiją, kuriai būdin- 
gas visuminis ir lyginamasis požiūris į savo tyrinėjimo objektą, bei daug lokalis- 
kesnę pagal savo uždavinius taikomąją antropologiją, bendrosios antropologijos 
duomenis taikančią konkretiems praktiniams uždaviniams įgyvendinti. 

Dabartinėje bendrojoje antropologijoje priklausomai nuo konceptualių 
nuostatų dažniausiai išskiriama daugybė skirtingų subdisciplinų, iš kurių svar- 
biausios šios: fizinė antropologija, paleontologija, etnografija, archeologija, antropolo- 
ginė lingvistika, kultūrinė antropologija ir Vakarų Europos šalyse — socialinė antro- 
pologija, kurios tyrinėjimo objektas, struktūra ir uždaviniai vis labiau atskiriami 
nuo jai artimos kultūrinės antropologijos. 

Fizinė antropologija, arba vadinamoji biologinė antropologija, - yra žmogaus 
biologinės prigimties tyrinėjimas glaudžiai siejant ją su paveldėjimo, aplinkos, 
kultūros ir kitų veiksnių poveikiu. Joje išskiriama paleoantropologija (arba žmo- 
gaus paleoantologija), nagrinėjanti įvairių žmogaus, kaip biologinės rūšies, kil- 
mės ir evoliucijos dėsningumus. Įtakinga šios pakraipos mokslo atšaka yra pri- 
matologija, kuri tyrinėja socialines žmogbeždžionių elgesio formas. Kita fizinės 
antropologijos pakraipa gvildena rasinę žmonijos diferenciaciją, t. y. rasinių 
požymių atsiradimo dėsningumus, veikiant įvairiems gamtos, klimato, krašto- 
vaizdžio ir kitiems išoriniams veiksniams. Etnografija aprašinėja įvairias dabar- 
ties kultūras ir, lygindama jas tarpusavyje, teikia medžiagą bendresnėms moks- 
linėms hipotezėms ir teorijoms; archeologija tyrinėja išlikusius praeities kultūrų 
materialinės kultūros ir meno paminklus ir, remdamasi jais, atkuria įvairių tau- 
tų kultūrą bei gyvenimo būdą. Savotiška archeologijos subdisciplina laikoma 
sparčiai besiplėtojanti antropologinė archeologija, kuri, skirtingai nuo klasikinės, 
tyrinėjusios senovės Viduržemio jūros regiono civilizacijas, imasi tautų etno- 
genezės, gyvūnų prijaukinimo arba žemdirbystės atsiradimo įvairiose Žemės 
rutulio dalyse pažinimo problemų. Antropologinė lingvistika gvildena įvairias 
žmonių komunikacijos, ypač kalbos, formas. Ji gilinasi į visų žinomų kalbų šei- 
mų istoriją ir jų santykį su skirtingų kultūrų evoliucija. 

Mokslinėms žinioms diferencijuojantis, šiuolaikinė antropologija skyla į 
naujas subdisciplinas ir sparčiai besiplėtojančias problemines mokslo sritis, iš 
kurių svarbiausios: 

kultūrinė antropologija (E. B. Tyloras, J. Frazeris, F. Boasas, A. Kroeberis, R. Be- 
nedict, L. White'as), nagrinėjanti daugiausiai dvasinę kultūrą; 

socialinė antropologija (B. Malinowskis, A. R. Radcliffe-Brownas, L. Lévy- 
Brūhlis, M. Maussas) - materialinę kultūrą (socialinės ir kultūrinės antropolo- 
gijos tikslus nuodugniau aptarsime atskirai); 

filosofinė antropologija (M. Schelleris, H. Plessneris, A. Gehlenas, M. Land- 
mannas, E. Rothackeris) - pamatines žmogaus būties ir jo esmės problemas; 

istorinė antropologija (L. Febvre'as, M. Blochas, F. Braudelis, J. Le Goffas), 
kurios principai susiformavo „Analų“ mokyklos šalininkų veikaluose. Ji apima 
pasaulėvaizdžio, mentaliteto, papročių, įpročių, sąmonės stereotipus; 

teologinė antropologija (P. Tilichas, M. Buberis, P. Teilhard de Chardinas); 
jai būdinga religinė pagrindinių žmogaus būties ir kultūros problemų, žmo- 
gaus santykių su dieviškuoju pradu interpretacija; 

struktūralistinė antropologija (C. Lėvi-Straussas) struktūriškai analizuoja 
žmogaus pasąmonę; kiekviena analizė atitinka konkretų socialinės tikrovės pjūvį; 

kognityvinė antropologija (W. Goodenoughas, S. Brooneris), kurios šalinin- 
kai, traktuodami kultūrą, kaip simbolių sistemą ir specifinį tik žmogui būdingą 
mentalinio tikrovės struktūravimo bei pažinimo būdą, lygina ir išryškina pa- 
žintines kategorijas; 

psichologinė antropologija (M. Mead, J. Dollard'as, A. I. Hallowellas, H. S. 
Hughes) - ją labai veikė psichoanalizė ir humanistinė psichologija (S. Freudas, 
A. Adleris, C. G. Jungas, V. Franklis, K. Horni, A. Mastowas); tyrinėja, kaip indi- 
vidas veikia, jaučiasi, prisitaiko prie kitokios kultūrinės aplinkos. 

XX a. antropologijoje įsigali keletas skirtingų nacionalinių antropologijos 
tradicijų, turinčių joms būdingų prioritetų ir metodologinių prieigų visumą. Iš 
gausybės įvairių antropologijos krypčių ir mokyklų srauto itin svarų indėlį į 
komparatyvistinės metodologijos principų tapsmą įnešė socialinės bei kultūrinės 
antropologijos šalininkai. Nors „socialinės antropologijos“ ir „kultūros antro- 
pologijos“ tyrinėjimo objektai, metodai, tikslai artimi, tačiau, nepaisant analo- 
giškų išvadų, kurias daro jų šalininkai, tarp „socialinės“ ir „kultūrinės“ antro- 
pologijos yra esminių skirtumų, rodančių nevienodas pamatines metodologi- 

nes nuostatas. Tiesa, ankstyvajame šių dviejų antropologijos krypčių raidos eta- 
pe šiuos skirtumus užgožia abiem būdingas „empirizmas“, išskirtinis dėmesys 
didžiulį populiarumą įgavusiems lyginamiesiems egzotiškųjų (neturinčių raš- 
to) kultūrų lauko tyrimams. Antropologijos pradininkai ėmė nagrinėti daugy- 
bę neeuropinių kultūrų ir senųjų civilizacijų kultūros faktų. Ši tradicija stipriai 
veikė visą antropologinės teorijos raidą. 

Neatsitiktinai L. Dumont'as, apibūdindamas socialinės ir kultūrinės ant- 
ropologijos savitumą, pirmiausia išskiria ,empirizma" ir glaudžiai susijusius 
su asmeniniu patyrimu „lauko“ tyrinėjimus konkrečioje vietoje. „Rizikuoda- 
mas tapti tendencingas, patikslinsiu, kad pirmasis tyrinėtojo „laukas“ yra tuo 
reikšmingesnis, kuo jis egzotiškesnis ir savitesnis. Egzotiškumas čia, kaip ir nuo- 
tolio jausmas, yra itin svarbus; jis turi svetimumo pranašumą, kuris mums ar 
daugeliui mūsų yra būtinas reikalavimas, nes tyrimas turi guasi initiatigue as- 
pektą“ [Dumont, 1992, p. 141]. Būtent empirizmas, egzotiškumas ir išskirtinis 
dėmesys lyginamosioms kultūros studijoms turėjo stiprią įtaką komparatyvis- 
tinės kultūrologijos sklaidai, kadangi padėjo mokslininkams įveikti ankstyvo- 
sioms kabinetinėms kultūros teorijoms būdingą etnocentrizmą ir teiginių at- 
sietumą nuo tikrovės. 

Tačiau, nepaisant bendros empirinės ankstyvosios socialinės ir kultūrinės 
antropologijos orientacijos, netrukus išryškėjo esminiai jų skirtumai. Pagrindi- 
nis senajame ir naujajame pasauliuose įsigalėjusių antropologijos tradicijų skir- 
tumas yra nevienodas požiūris į kultūrą bei visuomenę. Vakarų Europoje (Di- 
džiojoje Britanijoje, Prancūzijoje) vyraujančios socialinės antropologijos tradi- 
cijos šalininkai visuomenę laiko pamatine kategorija, o kultūrą - antrine jos 
funkcija. Amerikietiškoji kultūrinės antropologijos tradicija - priešingai: iškelia 
kultūros sąvokos reikšmę, kurią traktuoja kaip pagrindinę ir plačiausią kultū- 
ros antropologijos kategoriją, o visuomenė esanti tik sudedamoji jos dalis. 

Kultūrinės ir socialinės antropologijos tradicijoms subrendus imtasi nagri- 
nėti platesnių civilizacijos, istorinių epochų problemas. Lyginamuoju metodu, 
kuriuo socialinė ir kultūrinė antropologija ir remiasi ne grynai biologine, o so- 
cialine bei kultūrine informacija, kompleksiškai tyrinėjami skirtingi kultūros ti- 
pai, jų dinamika, varomosios jėgos, transliacija iš kartos į kartą. Spręsdami 
šias daug sudėtingesnes teorines problemas, socialinės ir kultūrinės antropo- 
logijos šalininkai pasitelkė daugybės specialių humanitarinių, taip pat socia- 

linių disciplinų (etnografijos, sociologijos, istorijos, religijotyros, antropologi- 
nės lingvistikos, archeologijos, socialinės psichologijos, estetikos, menotyros 
ir pan.) duomenis. 

Intensyvi antropologijos krypčių ir joms artimų kultūros mokslų sklaida, 
uždavinių bei metodų giminiškumas neretai suvienodindavo šių mokslų skir- 
tumus. Dėl to netgi mokslinėje literatūroje sąvokos socialinė, kultūrinė antro- 
pologija, etnologija dažnai buvo vartojamos be jokio skirtumo. Neatsitiktinai, 
remdamasis įvairių šalių civilizacijos ir kultūros tyrinėjimų tendencijomis, bri- 
tų antropologas A. R. Radcliffe-Brownas siūlo apriboti etnologijos termino var- 
tojimo sritį tyrinėjant visuomenės, tautos, etninės grupės ar konkretaus regiono 
kultūros reiškinius istorinės rekonstrukcijos metodu, o socialinės antropologi- 
jos kategoriją vartoti kalbant apie discipliną, gvildenančią bendriausius socia- 
linio gyvenimo dėsnius. „Vadinasi, dėl civilizacijos mokslo būtina atskirti šiuos 
du skirtingus metodus. Tai bus įgyvendinti lengviau, jei, kalbėdami apie juos, 
įvardysime nevienodai: pirmąjį - etnologija, o antrąjį - socialine antropologi- 
ja. Nors šios dvi disciplinos ir savarankiškos, tačiau tarpusavyje susijusios. Ma- 
nau, etnologija negali plėtotis be socialinės antropologijos; civilizacijos istori- 
jos neįmanoma atkurti iš esmės neperpratus visuomenės gyvenimo dėsnių“ 
[Radcliffe-Brown, 1960, p. 28]. 

Vokietijoje giliai suleidusi šaknis etnologija yra JAV gyvuojančios kultūros 
antropologijos analogas. Glaudus jų ryšys aiškintinas didžiule vokiečių kilmės 
mokslininko F Boaso JAV įkurtos kultūros antropologijos mokyklos įtaka, ku- 
rios šalininkai įdiegė ir išplėtojo daugelį metodologinių vokiečių etnologinės 
tradicijos nuostatų. Etnologija tradiciškai vadinama išskirtinai empirinės pa- 
kraipos mokslu. Kai kurie mokslininkai, pavyzdžiui, žymūs kultūros antropo- 
logai A. Kroeberis ir E. Sepiras, teigia, kad etnologija neturi nagrinėti kilmei 
nebūdingų bendrų kultūros dėsnių. 

Vokiečių etnologija apima etnologiją (Volkerskunde) ir liaudies kultūros pa- 
žinimą (Volkskunde). Pirmoji ėmėsi tirti neeuropiniu civilizacijų, tautų, etninių 
grupių, antroji - vokiškai kalbančio arealo kultūrą. Artima minétoms sąvokoms 
etnografija (Etnographie) mokslinėje vokiečių literatūroje įvardija mokslinę et- 
nologo veiklą: empirinės medžiagos rinkimą, aprašinėjimą ir sisteminimą. Vi- 
sos pagrindinės tradicijos, įvairiais požiūriais tyrinėdamos skirtingus civiliza- 
cijos ir kultūros reiškinius, sąveikauja ir papildo viena kitą. 

Kapitonas Cook prie Havajų salyno krantų. 1779 


Vakarų Europoje paplitusi socialinė antropologija, kaip pažymėjo C. Lėvi- 
Straussas, „atsirado nustačius, kad visi socialinio gyvenimo dėmenys - ekono- 
minis, techninis, politinis, juridinis, estetinis, religinis - sudaro reikšmingą vie- 
netą ir negalima perprasti nė vieno jo be santykio su kitais. Ji pradeda visuma, 
baigia detale arba suteikia loginį pranašumą pirmajam, palyginti su antruoju“ 
[Lėvi-Strauss, 1983, p. 3]. Beįsigalinti socialinės antropologijos tradicija Didžio- 
joje Britanijoje, pradedant pirmąja šiuo vardu pavadinta J.G. Frazerio įkurta 
katedra, konceptualiai grindžia „socialinės organizacijos“, kaip prioritetinės ty- 
rinėjimų srities, išskirtinumą. 

Tai visiškai suprantama, nes J.G. Frazeris, skirtingai nei jo kolegos nauja- 
jame pasaulyje, pirmiausia domėjosi ne materialine kultūra, o mitologija, tikė- 
jimais ir papročiais. Ši principinė nuostata aiški J.G. Frazerio veikale The golden 
Bough („Aukso šakelė“, 1890). Ją galutinai įtvirtino du britų socialinės antropo- 
logijos lyderiai - A. R. Radcliffe-Brownas ir B. Malinowskis. 

Pirmasis jų nuosekliai grindžia socialinės antropologijos termino pasirin- 
kimą, nuolatos pabrėždamas, kad jis tyrinėja socialinius santykius ir socialines 

struktūras. Skirtingai nei psichologija, socialinė antropologija domisi ne indi- 
vido, o ju grupių, kolektyvų ir jų ryšių su kitomis grupėmis problemomis, gvil- 
dena istoriškai besikeičiančius socialinius elementus - kolektyvinius vaizdinius, 
tikėjimus, elgesio normas, žinias, vertybes, mentalitetą. 

B. Malinowskis nesitenkina socialinės antropologijos savarankiškumo 
įtvirtinimu — siekia išplėsti jos įtakos sritį iki bendrosios kultūros teorijos, savo 
uždaviniais ir funkcijomis artimos kultūrologijai. Jis įrodinėja, jog „visų ant- 
ropologijos sričių sankirtos vieta - mokslinis kultūros tyrimas“ [Malinowski, 
1944, p. 4]. Kalbėdamas apie antropologinių tyrinėjimų ir bendrosios moksli- 
nės kultūros teorijos kūrimo perspektyvas, mokslininkas nuolatos pabrėžia 
įvairių humanistinių tyrinėjimų ir giminingų humanitarinių mokslų suartini- 
mo būtinybę. Jo manymu, itin svari socialinės antropologijos pasieka, - kad ji 
ne tik priartėjo prie pagrindinio visų humanistinių mokslų tyrinėjimo objekto 
- kultūros, tačiau ir „tapo tikriausiai pirmuoju socialiniu mokslu kartu su te- 
orine baze sukūrusiu savo empirinę laboratoriją“. Ši teorijos ir empirijos jungtis 
padėjo socialinei antropologijai kokybiškai pagerinti lyginamuosius kultūros 
tyrinėjimus ir paklojo tvirtą pamatą naujai bendrajai kultūros teorijai, kuri 
buvo teorinė ir metodologinė kultūrologijos, kaip visuminio integruojančio 
kultūros mokslo, atsiradimo bazė. 

Sureikšmindamas socialinių civilizacijos ir kultūros aspektų pažinimo svar- 
bą, artimas britų socialinei antropologijai visuminio kultūros mokslo kūrimo 
idėjas bei struktūrinės ir funkcinės kultūros analizės principus Prancūzijoje pė- 
tojo Ė. Durkheimas, M. Maussas, L. Lévy-Brühlis, o vėliau C. Lévi-Straussas, 
kurių daugelis metodologiniu kultūros tyrinėjimo principų artėjo prie „Analų“ 
mokyklos suformuoto sisteminio ir daugiaaspekčio kultūros pažinimo. 

Kultūros antropologija yra įvairialypis daugiašakis mokslas, besiremian- 
tis skirtingomis metodologinėmis prieigomis. Tai mokslas, tyrinėjantis visų is- 
torinių tarpsnių visas kultūros raiškos formas. Kultūra suvokiama labai plačiai 
- kaip materialių objektų, reiškinių, vertybių, simbolių, vaizdinių, elgesio mo- 
delių visuma. Taigi kultūros antropologijai, kaip ir kitiems antropologiniams 
mokslams, būdingas holistinis požiūris. Pagrindinėmis kultūrinės antropologi- 
jos subdisciplinomis tradiciškai laikomos etnografija ir etnologija. 

Kultūros antropologija neretai vadinama universalesnės kultūrologijos da- 
limi, o kartais siejama su etnologija. Viač. Ivanovas, kultūros antropologiją su- 

tapatinęs su etnologija, pagrindiniu šio mokslo uždaviniu įvardija „lyginamąją 
įvairių kultūros tipų analizę ir jų kitimo būdus perduodant socialinę (o ne gry- 
nai biologinę) informaciją iš kartos į kartą. Jau iš šios disciplinos objekto apibū- 
dinimo aiškėja, kad ji kartu gali būti įvairių šiuolaikinių visuomenių ir istorinių 
epochų kultūrų pagrindas bei teorinis apibendrinimas“ [Ivanov, 1989, p. 9]. 

Kultūros antropologija įvairiais požiūriais ir morfologiniais pjūviais tyri- 
nėja žmogaus ir kultūros santykius, asmenybės dvasinio pasaulio tapsmą, jos 
kūrybinių galių sklaidą įvairiomis veiklos formomis. Ji atskleidžia svarbiausius 
„kritinius“ žmogaus socializacijos momentus, įvairių sociokultūrinės aplinkos 
veiksnių (švietimo ir auklėjimo, šeimos, religinės bendrijos, amžininkų) poveikį. 

Taigi, skirtingai nei socialinės antropologijos šalininkai, kultūros antro- 
pologai daugiau domisi ne materialinės, o dvasinės kultūros apraiškomis. Jų 
metodologijai itin svarbu istorizmas, požiūris į kasdieniškiausią kultūros isto- 
rijos faktą, kaip į retą reiškinį, ypač daug dėmesio skiriama empiriniams ir 
aprašomiesiems kultūros tyrinėjimo metodams. Kultūros antropologai nagri- 
nėja „kultūros dinamiką“, jos difuziją, akultūraciją, asimiliaciją, kultūros ob- 
jektų ir simbolių sklaidos iš vienos į kitą civilizaciją ypatumus. Jie taip pat 
aiškinasi kultūros elementų perdavimo iš kartos į kartą būdus. 

Amerikiečių kultūrinės antropologijos pradininkas F Boasas polemizavo 
su plačiai paplitusiais požiūriais, kad šiam mokslui būdingas išimtinai egzo- 
tiškų tautų papročių, tikėjimų aprašinėjimas ir jis nesiima nūdienos kultūros 
problemų. Jis pabrėžė tiesioginį antropologinių tyrinėjimų ryšį su šiuolaikinių 
civilizuotų tautų gyvenimo būdu ir poreikiais, kadangi antropologijos dėsnių 
supratimas padeda geriau suvokti socialinius nūdienos procesus bei numato 
tolesnę veiklą. 

JAV kultūrinėje antropologijoje įsigalėjo trys pagrindinės pakraipos, besi- 
remiančios savitomis šios disciplinos tikslų sampratomis joms būdingais meto- 
dologiniais principais: 1) istorinė (F. Boasas, A. Kroeberis, C. Wissleris); 2) etno- 
psichologinė, arba etnologinė (R. Benedict, M. Mead); 3) neoevoliucinė, arba 
kultūrinė evoliucinė (L. White'as, M. Salinsas, E. Servicas). Iškeldami lygina- 
mosios analizės svarbą ir įvairiais požiūriais nagrinėdami civilizacijos bei kultū- 
ros problemas, šių pakraipų šalininkai formuoja daugiamatį požiūrį į kultūrą. 
Dėl daugelį dešimtmečių užsitęsusios polemikos JAV kultūros antropologijo- 
je pamažu įsitvirtina metodologinis pliuralizmas ir plataus visuminio kultū- 

Athanasius Kircher. Indijos šventykloje. China Illustrata. 1665 


ros mokslo sukūrimo būtinybės suvokimas. Tai liudija ir stiprėjanti L. White'o 
kultūrologinių idėjų įtaka. 

W. Dilthey'aus mokinys E. Rothackeris (1888-1965) knygoje Probleme der 
Kulturantropologie („Kultūros antropologijos problema“, 1942) kultūros teoriją 
išplėtojo remdamasis antropologiniu pamatu. Jo nuomone, kultūrologiniai ty- 
rinėjimai pirmiausia turi apimti žmogų, kultūros kūrėją ir puoselėtoją, o kul- 
tūra - žmogaus atsakas į gamtos iššūkį, savitas gyvenimo stilius ir veiklos pa- 
saulyje būdas. 

Vadinasi, tikrasis kultūros mokslas yra kultūros antropologija, kuri sistemin- 
gai aprėpia daugybę kultūros vertybių ir simbolių. Skirtingai nei empirinės pa- 
kraipos amerikietiškoji kultūros antropologija, vokiečių metafizinės kultūros fi- 
losofijos tradicijų tęsėjas E. Rothackeris pabrėžia universalų sisteminį kultūros 
antropologijos pobūdį. Ji apima ne tik įvairių mokslų duomenis, tačiau ir sistemi- 

nę bei istorinę kultūros reiškinių analizę. Vėliau, remdamasi sukauptais duome- 
nimis, formuluoja vieną požiūrį į įvairius žmogaus kultūrinės veiklos aspektus. 

Taigi nepriklausomai nuo skirtingų pradinių duomenų ir empirinės ar te- 
orinės orientacijos ilgainiui tiek socialinės, tiek kultūrinės antropologijos šali- 
ninkai daro platesnius kultūrologinius apibendrinimus, kuria universalesnius 
teorinius konceptus ir padeda įsigalėti kultūrologijos principams. „Nepriklauso- 
mai nuo to, ar antropologija vadinasi „socialine“, ar „kultūrine“, - rašo C. Lėvi- 
Straussas, - ji visuomet siekia pažinti žmogų kaip visumą, tačiau vienu atveju 
pagrindas yra žmogaus sukurti gaminiai, o kitu - jų vaizdiniai“ [Lévi-Strauss, 
1983, p. 31]. 

Svarbią šiuolaikinių kultūros žinių dalį sudaro kultūros sociologija, kuri 
savo problematika ir tyrinėjimo metodais siejasi su socialine antropologija. Jos 
tyrinėjimo objekto, struktūros, uždavinių, kultūros tyrinėjimo metodų tapsmą 
stipriai veikia nuo A. Comte'o laikų didėjanti sociologijos įtaka, duodanti pa- 
grindą kalboms apie socialinių ir humanitarinių mokslų sociologizaciją. Skir- 
tingai nei universalizmu ir visuminiu požiūriu pasižyminti kultūrologija, kul- 
tūros sociologija nagrinėja visuomeninę kultūros reikšmę, jos funkcionavimo 
dėsningumus konkrečioje socialinėje aplinkoje. 

Kultūros sociologija yra sudedamoji visuotinesnio sociologinio pažinimo 
dalis. Remdamasi sociologiniais metodais, ji įvairiais požiūriais tyrinėja kultū- 
ros ir kultūros institucijų funkcionavimą visuomeninių santykių sistemoje, pa- 
grindines sociokultūrinės raidos tendencijas skirtingų socialinių grupių sąmo- 
nėje, elgesyje, gyvenimo būde; kultūros svarbą visuomeniniams santykiams, 
socialinių grupių kultūros lygį, kultūrinės motyvacijos principus, kultūrinių po- 
reikių ir interesų kaitą urbanizacijos, migracijos, technotroninės masinių ko- 
munikacijų revoliucijos, ekologinės, dvasinės krizės ir pan. sąlygomis. 

Spręsdama savitas problemas kultūros sociologija ne tik glaudžiai siejasi 
su kitais kultūrą tiriančiais humanitariniais ir socialiniais, bet ir specialiais gi- 
miniškais sociologinio pažinimo mokslais, probleminėmis sritimis, teorijomis, pa- 
pildančiomis ją savo metodologinėmis prieigomis, duomenimis, metodais. Toks 


ryšys kultūros sociologiją sieja su meno, moralės, religijos, laisvalaikio, mies- 

to, jaunimo ir pan. sociologija. Nė viena išvardytų sociologijos sričių sociokul- 
tūrinės patirties neapibendrina taip plačiai kaip kultūros sociologija. 

Pradedant E. Durkheimo, K. Manheimo, M. Weberio, T. Adorno, P. Fran- 
castelio, J. Dovignaud'o ir baigiant įtakingiausio šiuolaikinio teoretiko P. Bour- 
dieu veikalais, kultūros sociologijos tyrinėjimuose išskiriami skirtingi struktū- 
riniai analizės lygmenys, arba socialinės grupės: pirmiausia - makrogrupės, 
susidedančios iš tautų, etninių grupių, socialinių klasių, kurios pasižymi savais 
kultūros ypatumais, vertybėmis, kultūros stiliumi. Koegzistuoja ir daugybė ki- 
tų makrogrupių, sudarančių savitas subkultürines bendrijas, besivienijančias 
pagal kokį nors vyraujantį, sistemiškai jas telkiantį principą ar bruožą, pavyz- 
džiui, amžiaus — jaunimo, pagyvenusių žmonių, konfesinės - suburtos vyrau- 
jančios religijos, profesinės - priklausomai nuo konkrečios veiklos srities, poli- 
tinės, seksualinių mažumų ir kt. Šis socialinių struktūrų daugialypumas tiesio- 
giai siejasi ir su skirtingų kultūrinių poreikių, prioritetų, orientacijų visuma, 
sudarančia mozaikišką kultūros sociologijos objektą. 

Klasikinės sociologijos principus siekdamas veiksmingiau pritaikyti nau- 
jiems kultūros sociologijos poreikiams, P. Bourdieu pagrįstai kritikuoja du pa- 
grindinius jos požiūrius: pirma - sociologinis kultūros pažinimas esą geba per- 
prasti tik kultūros vartojimo būdus, bet ne produktus. „Apibūdinant kultūros 
objektų sociologijos turinį, apskritai neretai laikomasi šio sociologijai būdingo 
perskyrimo: meno kūrinys ir kūrėjas įkurdinami atskiroje sakralinėje erdvėje, 
jiems suteikiamas privilegijuotas statusas, o sociologijai paliekama tirti varto- 
tojų sritį, t. y. antrinį aspektą, sujauktą intelektinio ir meninio gyvenimo (ypač 
jo ekonominės dimensijos) vaizdų. Tyrimai, apibrėžiantys socialinius kultūri- 
nio gyvenimo veiksnius (muziejų, teatrų ar koncertų lankymą ir pan.), tik pa- 
tvirtina, kad dažnai remiamasi nuostata, kuri tikrovėje neturi jokio teorinio 
pagrindo“ [Bourdieu, 1984, p. 207]. Todėl mokslininkas siekia įrodyti, jog kul- 
tūros produkciją, jos specifiškumą, vertybę galima teisingai suvokti tik abipu- 
siškai įvertinant kultūros produktų kūrėjų ir suvokėjų interesus. 

Antrasis požiūris, kurį kritikuoja P. Bourdieu - sociologija ir jai būdingas 
pažinimo instrumentas statistika menkina, vienodina ir supaprastina meninę 
kūrybą. Jis pripažįsta, kad kultūros sociologija ir menas vienas nuo kito yra 
ganėtinai nutolę. Dėl susidariusios padėties iš dalies kaltais jis laiko meną ir 
menininkus, kurie nepakenčia nieko, kas žeidžia jų supratimą apie save. Jie 

tiki ir meno išskirtinumu, nuolatos tai pabrėžia, vadinasi, gilina properšą tarp 
kultūros sociologijos ir meno. 

Menininkų metamus kaltinimus kultūros sociologijai P. Bourdieu atmeta 
ir aiškina, kad tikrasis kultūros sociologijos objektas — ne atskiras menininkas 
(ar bet kuri grynai statistinė individualių menininkų visuma), ne santykis tarp 
menininko (ar meninės mokyklos) ir kurios nors socialinės grupės, kuri suvo- 
kiama kaip svarbiausias veiksnys, nulemiantis kūrinių išraiškos formą bei turi- 
nį, arba kaip esminė meninės produkcijos priežastis, turinio ir formos istorija, 
tiesiogiai siejanti su vyraujančių grupių istorija ir jų kova dėl įsiviešpatavimo. 
„Mano supratimu, kultūros sociologijai turėtų rūpėti menininko santykių (ob- 
jektyvių ir esminių) su kitais menininkais visuma ir kitų žmonių (kritikų, gale- 
rijų direktorių, mecenatų ir pan.), besidominčių kūryba bei jos raiška arba api- 
brėžiančių jos socialinę reikšmę, veikla“ [Ten pat, p. 209]. Pakanka P. Bourdieu 
tekste vartojamą sąvoką menininkas tik pakeisti platesne kultūros produktų 
gamintojo kategorija ir iškart matyti, kad šiuolaikinės kultūros sociologijos ob- 
jekto esmę mokslininkas apibrėžia tiksliai. 

Kultūros sociologija, konkrečiai nagrinėjanti įvairius kultūros ir kultūros 
institucijų funkcionavimo visuomeninių santykių sistemoje aspektus ir kultū- 
ros produktus, yra labai svarbi jos santykiams su kultūrologija — ji teikia duo- 
menis platesniems teoriniams apibendrinimams. 


Kultūros psichologija 


Dabartinė kultūrologija glaudžiai sąveikauja su kultūros psichologija (ar- 
ba kultūrine psichologija), svarbia kultūrologinio pažinimo dalimi. Kultūros 
psichologija, kaip savarankiška mokslinio pažinimo sritis, istoriškai formavosi 
kultūrologinių tyrinėjimų ir psichologijos sandūroje. Joje pirmiausia iškilo is- 
torinės socialinės ir istorinės kultūrinės psichologijos problemos. Mokslinio kul- 
tūros psichologijos tyrinėjimo objektas, struktūra, pagrindinės problemos ir 
pažinimo metodai formavosi glaudžiai siedamiesi su konceptualiomis teorinė- 
mis istorinės socialinės ir istorinės kultūrinės psichologijos, kurios, tyrinėda- 
mos įvairius asmenybės psichologinių struktūrų pokyčius bei jų funkcijas, nuo- 
latos rėmėsi kultūrologijos mokslais, nuostatomis. 

Tačiau konkrečioje praktinėje veikloje, kaip teisingai parodo V. Kavolis, 
istorinė socialinė ir istorinė kultūrinė psichologija išskiriamos dažnai nepagrįs- 
tai, „nes tenka kultūriniais dokumentais naudotis nustatant asmenybės poky- 
čius, kuriuos laikome įvykus tam tikrais istoriniais periodais. Todėl gali būti 
priimtinesnis kitas šių skirtumų konceptualizavimo būdas: istorinė-socialinė 
psichologija tiria istorinius asmenybės struktūrų pokyčius bei tokių struktūrų 
funkcijas, remdamasi kultūriniais duomenimis šiuos pokyčius identifikuoja; 
istorinė kultūrinė psichologija tiria civilizacijų simbolinius modelius bei juose 
vykstančius pokyčius, interpretuoja juos remdamasi kolektyvinėmis motyva- 
cijomis ir percepcijomis (tuo ji skiriasi nuo psichoanalitinės mokyklos, kuri, 
analizuodama šias struktūras ir pokyčius, naudojasi individo psichologijos są- 
vokomis). Ir čia skiriamosios linijos vienareikšmiškai nubrėžti neįmanoma, nors 
ir gali atrodyti, kad jeigu istorinė kultūrinė psichologija tyrinėja civilizacijų 
svarbiausių simbolinių modelių pokyčius, tai jos adeptai turėtų susidurti tik su 
ilgalaikiais reiškiniais, o istorijos socialpsichologai gali nagrinėti ir trumpalai- 
kius reiškinius“ [Kavolis, 1995, p. 9-10]. 

Kultūros psichologija, darydama platesnius kultūrologinius apibendrini- 
mus, tarsi apima istorinės socialinės ir istorinės kultūrinės psichologijos pasie- 
kimus. Įvairias žmogaus veiklos ir kultūros sritis (mitologiją, religiją, meną, kalbą, 
ekonomiką ir pan.) ji tyrinėja psichologiniu požiūriu. Kultūros psichologija gilinasi į 
psichologines kultūros kūrėjo ir vartotojo problemas, asmenybės genezę, socializaciją, 
inkultūraciją, įvairius psichologinius jos sklaidos kultūros universume ypatumus. 

Kultūrologijos ir kultūros psichologija sąveikauja dėl to, kad kultūros ver- 
tybių ir simbolių kūrėjas visuomet yra konkretus žmogus, o įvairių kultūros 
normų ir tradicijų kūrėjai, saugotojai ir vartotojai - žmonių bendrijos, kurias 
sieja arba skiria įvairių psichologinių-kultūrinių žinių visuma. 

Ši visuma skyla į tris tarpusavyje susijusius lygmenis. Pirmasis, aukščiau- 
sias, aprėpia bendriausius psichologinius ir kultūrinius grupių ir asmenybės 
funkcionavimo kultūros universume dėsningumus. Šiame lygmenyje psicho- 
loginiai sociokultūrinės patirties elementai tyrinėjami dviem pagrindiniais 
aspektais: 1) žmogaus, kaip kultūros vertybių ir simbolių kūrėjo, 2) jo, kaip 
kultūrinių visuomenės nuostatų, simbolių, ženklų interpretatoriaus. Būtent 
konkrečioje visuomenėje vyraujančios psichologinės ir kultūrinės nuostatos, tra- 


dicijos, simbolių ir vertybių sistemos formuoja ir keičia pagrindinius individo ir 

platesniu socialiniu grupiu samonés parametrus, psichologinius elgesio ir veik- 
los modelius. 

Antrasis lygmuo aprépia socialiniu grupiu saveikos ir asmenybés psicho- 
loginių bei kultūrinių žinių atkūrimą ir perdavimą. Vyrauja psichologinio ir 
kultūrinio asmenybės auklėjimo ir tam tikrų kultūros vertybių bei simbolių įtvir- 
tinimo sąmonėje problemų sprendimas. Šis uždavinys įgyvendinamas integ- 
ruojant asmenybę į konkrečioje visuomenėje susiklosčiusių psichologinio ben- 
dravimo nuostatų, normų, tradicijų sistemą. Čia ypatingą svarbą įgauna tokie 
veiksniai: įvairūs asmenybės psichologinės ir kultūrinės socializacijos, inkultū- 
racijos, t. y. jos įvedimo į konkrečią normatyvinę-vertybinę kultūros simbolių 
sistemą, mechanizmai ir sociokultūrinės asmenybės saviidentifikacijos proble- 
mos, kurios individą sieja su tam tikru sociokultūriniu vienetu ir jo psichologi- 
nėmis ir kultūrinėmis nuostatomis. 

Trečiasis, šiandien itin svarbus kultūros psichologijos tyrinėjimams lyg- 
muo yra susijęs su sociokultūriniais ir psichologiniais stereotipais, normomis, 
modeliais, kurie tapo mentaliteto istorijos nagrinėjimo objektais. Kultūros psi- 
chologijos tyrinėjimai liudija, kad daugybė socializacijos ir inkultūracijos metu 
individo perimtų elementų konkrečioje kultūrinėje žmonių veikloje reiškiasi 
jau nevalingai net pasąmonėje. 


Mentaliteto istorija 


Dabartinė kultūrologija glaudžiai siejasi su vis didesnę įtaką įgaunančia 
mentaliteto istorija, Prancūzų sociologijos ir „Analų“ mokyklos: jos visapusiš- 
kai išplėtojo pamatinę dabartinės mentaliteto istorijos, kultūrologijos, sociolo- 
gijos, antropologijos, etnopsichologijos, socialinės psichologijos ir apskritai hu- 
manistikos kategoriją mentalitetas. 

„Analų“ mokyklos pradininkų veikalais prasideda sistemingi mentaliteto 
istorijos tyrinėjimai, kuriuose mentalitetas traktuojamas kaip savita konkretaus 
kultūros istorijos tarpsnio socialinėse struktūrose vyraujančių stabilių pasaulė- 
žiūrinių, aiškiai neišreiškiamų nuostatų ir vertybinių orientacijų visuma, kuri 
tarsi atskleidžia „užslėptą“ visuomeninės sąmonės lygmenį, kuris lemia įvairių 
kultūros formų savitumą. „Analų“ mokyklos pradininkai sąmoningai siekė su- 
artinti istoriją ir psichologiją. „Istorijos faktai iš esmės yra psichologijos faktai“, 

- rašė M. Blochas. Jam pritarė ir L. Febvre'as, kuris šiai problemai skyrė vieną 
svarbiausių savo programinio veikalo Combats pour l'histoire („Mūšiai dėl istori- 
jos") skyrių. Jame mokslininkas teoriškai grindė glaudesnio mokslinių discipli- 
nų bendradarbiavimo idėją, tikėdamasis pažangos. Jis vadovavosi teiginiu, kad 
reikšmingi moksliniai atradimai dažniausiai vyksta mokslų sandūroje. „Jei iš 
tiesų yra taip, - rašė L. Febvre'as, - neverta ilgai įrodinėti, kad psichologija, t. y. 
mokslas, tyrinėjantis mentalinės funkcijas, būtinai turi artimai sąveikauti su 
sociologija, mokslu, nagrinėjančiu socialines funkcijas, ir ne mažiau svarbūs 
jos nuolatiniai santykiai su daugeliu sunkiai apibrėžiamų disciplinų, kurių vi- 
suma tradiciškai vadinama Istorija. Tačiau dabar dėl šių ryšių galima tik apgai- 
lestauti ir su tuo tenka iškart susitaikyti” [Febvre, 1991, p. 97]. 

Siekdamas geriau apibrėžti mentaliteto savitumą, L. Febvre'as įvedė pa- 
pildomą psichinio, arba protinio, aprūpinimo (outilage mental) sąvoką, kuri tu- 
rėjo akivaizdžiai parodyti, kad kiekvienai konkrečiai civilizacijai ir epochai bū- 
dingas savitas istoriškai konkretus jos poreikius atitinkantis psichologinis apa- 
ratas. Taip buvo tiesiamas labai svarbus vėlesnei mentalitetų istorijai kultūros 
istorijos, sociologijos ir psichologijos suartinimo kelias. 

L. Febvre'as mėgo sakyti, kad istoriko darbo esmę pirmiausia sudaro tiks- 
lus problemų formulavimas. Jo manymu, kultūros istorijai glaudžiai sąveikau- 
jant su sociologija bei psichologija, civilizacijos istorikui atsirado galimybė at- 
kurti kultūros istorijoje vyravusias mentaliteto struktūras ir tuo pačiu geriau 
pažinti įvairius jos raidos etapus. 

Tačiau abiejų „Analų“ mokyklos pradininkų požiūris į mentaliteto svar- 
bą Vakarų viduramžių kultūros istorijai pastebimai skyrėsi. Savo dviejų tomų 
knygoje La société féodale („Feodalinė visuomenė“, 1939) M. Blochas įvairiapu- 
siškai tyrinėjo labai svarbius socialinius santykius tarp senjoro ir vasalo, arba 
valdovo ir pavaldinio, ir tik trumpai aptarė atskirų socialinių sluoksnių bei 
grupių mentalinių nuostatų savitumą, vadinasi, nuošalyje liko ne mažiau svar- 
bios su viduramžių mentaliteto savitumu apskritai susijusios socialinės psi- 
chologijos problemos. Nenuostabu, kad L. Febvre'as aršiai kritikavo perdėtą 
savo draugo koncepcijos „sociologizmą“ dėl nepakankamo dėmesio tyrinėja- 
mos epochos žmonių jausmams, jų dvasiniams išgyvenimams, atskleidžian- 
tiems viduramžių mentaliteto savitumą. L. Febvre'as, priešingai, siekė jį pa- 
žinti išsamiai. 

Valdovo ir vasalų santykiai XII a. Senovinis raižinys 


Kita vertus, L. Febvre'as iš pradžių rėmėsi elitinės kultūros samprata, trak- 
tuodamas ją kaip procesą, kuriame dalyvauja visuomenės elitas. Vėliau jis suki- 
lo prieš tradicinę „aristokratiškąją“ istorijos koncepciją, kuri, pagrindiniais isto- 
rijos kūrėjais laikydama tik ant aukščiausios socialinės hierarchijos pakopos esan- 
čias asmenybes, nagrinėjo išimtinai valdovų, kunigaikščių, vadų ir karžygių 
reikšmę istorijai. Taigi iš istorijos proceso eliminavo bevardes praeities žmonių 
mases, kurios, pasižymėdamos tam tikrais konkrečiam metui būdingais kolek- 
tyvinės psichologijos bruožais, jo įsitikinimu, ir buvo pagrindiniai istorijos veiks- 
niai. Tačiau, interpretuodamas kultūros istorijos procesus, pripažįsta elitinę kul- 
tūros kilmę, kadangi pagrindiniai kultūros istorijos subjektai - dvasinės kultū- 
ros istorijos kūrėjai poetai, rašytojai, mąstytojai, religiniai veikėjai, kurie savo 
veiklos produktais pakylėja civilizacijos istoriją į naują raidos pakopą. 

Evoliucinės civilizacijos teorijos principus išpažįstantis L. Febvre'as siekė 
apibrėžti svarbiausius konkrečios epochos in corpore mentaliteto bruožus, jų 
perdėtai nedetalizuodamas. Esminį ankstesnių epochų, pavyzdžiui, viduram- 
žių, žmonių mentaliteto skirtumą, palyginti su dabartiniu logišku ir racionaliu, 
jis regi pastarojo ,alogiskume”. 


93 


Kultūrologinių mokslų sistema 


Skirtingai nei L. Febvre'as, kuris, tyrinėdamas mentaliteto istoriją, pirme- 
nybę teikė psichologiniams aspektams, jo bendražygis M. Blochas, veikiamas 
Ė. Durkheimo idėjų, sureikšmino sociologinę ir antropologinę problematiką. 
Šios mokslininko nuostatos matyti dviejose knygose - Les Rois thaumaturges 
(„Karaliai stebukladariai“, 1924) ir La sociėtė fėodale („Feodalinė visuomenė“, 
1939). Jis daugiausia gvildeno vidinį konkrečios epochos kultūros elementų 
sąryšingumą ir juos lygino su kitų epochų kultūros elementais. Jis atsiribojo 
nuo L. Febvre'o teorijai būdingo siekimo įrodyti, kad tam tikras mentalitetas 
būdingas konkrečiai epochai, - stengėsi atskleisti visuomenės sluoksnių ir gru- 
pių mentaliteto ypatumus. Ši nuostata pasirodė didžiai vertinga ir vėliau įsivy- 
ravo „Analų“ mokyklos šalininkų mentaliteto istorijos tyrinėjimuose. 

Vadinasi, nors sąmonė ir įvairūs jos psichologiniai ypatumai pirmiausia 
siejasi su dvasiniu individo pasauliu, tačiau „Analų“ mokyklos kūrėjai suprato, 
kad individuali sąmonė yra sudedamoji vienam ar kitam metui tipiškos kolek- 
tyvinės sąmonės, kuri sieja daugeliui individų būdingus kultūrinės tradicijos, 
kalbos, tikėjimo, gyvenimo būdo, įpročių ir pan. elementus, dalis. Pastarųjų 
visuma daro žmogui lemiamą poveikį, ir formuojasi konkretaus laikotarpio 
žmonių ir įvairių socialinių sluoksnių mentalitetas. 

Išlikę senieji įvairių kasdienio gyvenimo sričių dokumentai: magistratų užra- 
šai, testamentai, teismų procesų ir gydytojų išrašai, prekybos sutartys, amatų dirb- 
tuvių sąskaitos, mirties liudijimai, vienuolynų administracijos užrašai, mokykli- 
niai, tikybos vadovėliai ir gausybė kitų dokumentų yra svarbūs mentalitetų istori- 
jos šaltiniai. Juose aptikti psichologiniai bruožai kruopščiam mokslininkui gali pa- 
dėti atskleisti tos epochos gyventojų mentalitetą, gyvenimo būdą, fobijas ir pan. 

Mentalitetų struktūrų pritaikymas kultūros istorijos tyrinėjimams neabe- 
jotinai pagilino konkrečios civilizacijos ar epochos pažinimą, atskleidė tas kul- 
tūros ir socialinės psichologijos ypatybes, kurių nepaisė klasikinės XIX a. kultūros 
istorijos tyrinėtojai. „Analų“ mokyklos pradininkų mentaliteto istorijos gvilde- 
nimas padarė perversmą kultūros tyrinėjimuose, nes atskleidė mokslui visai 
naujas „pažinimo archeologijos“ erdves, neginčijamai įrodė, kad psichologinės 
mentaliteto struktūros kultūros istorikui gali padėti patikimai atkurti konkrečios 
epochos kultūros istoriją ir ją perprasti. Šis sudėtingiausių mentaliteto pusių 
pažinimas reikalavo esminių metodologijos pokyčių, t. y. naujų kompleksinių 
iš įvairių humanitarinių ir socialinių disciplinų perimtų metodologinių pri- 

eigu bei metodų. Vadinasi, naujas požiūris į kultūros istoriją skatino metodolo- 
gijos naujoves. Mokslininkai suprato, kad tarpdisciplininės prieigos gali padėti 
geriau suvokti mentaliteto atspindimas įvairias žmogaus veiklos sritis. 

„Analų“ mokyklos pradininkai savo mentaliteto struktūrų tyrinėjimais ne 
tik nukreipė vėlesnius kultūros tyrėjus į daug sudėtingesnę kultūrologinę, is- 
torinės antropologijos ir kultūros psichologijos problematiką, tačiau ir privertė 
atkreipti dėmesį į metodologinio instrumentarijaus tobulinimą. Klasikinio pa- 
vidalo buvo naujosios „Analų“ mokyklos kartos lyderių R. Mandrou, G. Duby, 
J. Le Goffo, E. Le Roy Ladurie, J. Delumeau ir kitų kultūros istorikų veikalai: 
kultūros tyrimams taikyti nauji kompleksiniai metodologiniai principai, in- 
strumentai, pateikta kitokia sąvokos mentalitetas interpretacija. R. Mandrou 
mentaliteto istoriją aiškina kaip „pasaulio regėjimo istoriją“ (vision du monde), 
G. Duby sieja su „kolektyvine vaizduote“ (immaginaire collectif) ir kartu teigia, 
kad „mentaliteto bei ideologijos istorijos perprasti neįmanoma nuodugniai ne- 
išnagrinėjus ekonominių, politinių ir socialinių struktūrų“ [Duby, 1974, p. 211]. 
V. Vovelle ją vadina „mentalinių struktūrų inercijos jėga“. 

L. Febvre'o ir M. Blocho iškeltas metodologines mentaliteto istorijos tyri- 
nėjimo idėjas plėtojo kiti „Analų“ mokyklos antrosios ir trečiosios kartos kori- 
fėjai G. Duby, J. Le Goffas, R. Mandrou, E. Le Roy Ladurie, P. Chaunu bei 
daugelis kitų istorinės antropologijos šalininkų. Šeštojo dešimtmečio viduryje 
R. Mandrou ir G. Duby, L. Febvre'o idėjų veikiami, mentaliteto sampratą pla- 
čiai paskleidė istoriniuose tyrinėjimuose. Tuomet pastebimai padaugėjo menta- 
liteto teorijų lyginamųjų studijų, pagausėjo aliuzijų į neeuropines civilizacijas. 

Prisimindamas tuos laikus, G. Duby rašė: „noriu paaiškinti, ką vadinome 
mentalitetu: tai judri sistema (būtent sistema), tapusi istorijos objektu. Tačiau 
visi jos elementai yra susiję tarpusavyje; tai sistema vaizdinių ir požiūrių, kurie 
skirtingose grupėse, sudarančiose visuomeninę formaciją, sąveikauja skirtin- 
gai, tačiau visuomet sudaro vaizdinių apie pasaulį bei jų vietą šiame pasaulyje 
esmę, vadinasi, lemia žmonių poelgius. Nagrinėti šias nelabai aiškias ir besikei- 
čiančias laiko atžvilgiu sistemas gana sunku, būtinus duomenis tenka rinkti po 
trupinėlį įvairiuose šaltiniuose. Tačiau buvome įsitikinę, kad visi visuomenės 
santykiai tiesiogiai ir dėsningai priklauso taip pat nuo tokios vaizdinių siste- 
mos (kurią įtvirtina švietimo sistema), kaip ir nuo ekonominių veiksnių. Štai 
kodėl sistemingai gvildenome mentalitetą“ [Duby, 1991, p. 52]. 

Sparčiai stiprėti mentaliteto istorijos įtaką pokario Prancūzijoje skatino ke- 
letas veiksnių, pirmiausia — įsigalėjusi psichoanalizė ir jos lyderio J. Lacano po- 
žiūris, kad būtina nagrinėti pasąmoninės mentaliteto struktūras. Kita vertus, 
nusivilta anksčiau viešpatavusia ekonomine civilizacijos procesų interpretaci- 
jos teorija, darė poveikį etnologijos, socialinės antropologijos, struktūralistinės 
koncepcijos, kurių šalininkai sureikšmino mentaliteto tyrimus. 

Sociologinės É. Durkheimo mokyklos metodologijos elementus su L. Feb- 
vre'o mentaliteto istorijos psichologizacija sujungė trečiosios „Analų“ mokyk- 
los kartos mokslininkas, Prancūzijos XVI-XVII a. istorijos specialistas Robertas 
Mandrou. Jis buvo artimiausias L. Febvre'o mokinys, jo kūrybinio palikimo sau- 
gotojas, tvarkytojas ir nepaskelbtų darbų rengėjas spaudai. L. Febvre'as pave- 
dė R. Mandrou ir tuo metu Aix en Province universitete Pietų Prancūzijoje dės- 
čiusiam G. Duby glaustai parašyti prancūzų civilizacijos istoriją. 

R. Mandrou veikalai Introduction à la France moderne (1500-1640). Essai de 
psychologie historique („Įvadas į moderniąją Prancūziją (1500-1640). Istorinės psi- 
chologijos studijos“, 1961) ir Magistrats et sorciers en France au XVII-e: Un analyse 
de psychologie historigue („Magistrato pareigūnai ir raganiai XVII a.: Istorinės psi- 
chologijos tyrinėjimai“, 1968) tapo klasikinėmis mentaliteto istorijos studijomis. 
R. Mandrou itin domino socialiniai ir psichologiniai šios epochos ypatumai, to- 
dėlir mentaliteto problemų tyrinėjimus jis perkėlė į socialinės istorijos sritį. Men- 
taliteto ypatybes jis gvildeno remdamasis istorija: siekė atskleisti, kaip esminiai 
civilizaciniai, ekonominiai lūžiai veikia mentalitetą, formuoja jame naujus religi- 
nius jausmus, žmogų supančią aplinką, požiūrį į greta esančius žmones, ryškė- 
jančio naujo kapitalistinio gamybos būdo ir su juo susijusias vertybinių orienta- 
cijų sistemas, lemiančias esminius naujųjų laikų žmogaus mentaliteto pokyčius. 

R. Mandrou pradėjo tirti negausias socialines grupes - šeimos, kaimo ben- 
druomenės - kurias išskirstė pagal socialinės hierarchijos (aristokratai, buržua, 
amatininkai, valstiečiai) lygmenis. Gilindamasis į įvairius istorinius šaltinius, 
mokslininkas atskleidžia ne tik bendrus minėtos epochos mentaliteto bruožus, 
betir savitus būdingus konkrečiai socialinei grupei. „Kiekviena istorinė psicho- 
logija, kiekviena mentaliteto istorija neabejotinai yra socialinė istorija. Tačiau 
kartu ji yra ir kultūros istorija“ [Mandrou, 1961, p. 353]. 

R. Mandrou kartu su kitu įtakingu prancūzų mentaliteto istorijos tyrinė- 
toju Ph. Ariés'u ilgainiui pradėjo leisti rinkinį „Civilizacijos ir mentalitetai". 

Princo sutikimas XIV a. Senovinis raižinys 


Daugelis R. Mandrou koncepcijos aspektų savitai atsiskleidė Prancūzijos 
Akademijos nario Georges'o Duby (g. 1919) veikaluose. Iš pradžių jis dėstė Be- 
zansono ir Aix en Province universitetuose, kur išgarsėjo viduramžių kultūros 
istorijos studijomis. 1970 m. sugrįžęs į Paryžių ėjo prestižinio Collėge de France 
profesoriaus pareigas, redagavo Le Moyen Age bei Études rurales žurnalus, akty- 
viai dalyvavo televizijos laidose, rašė į spaudą. Nors jis atmetė F Braudelio 
siūlymą dirbti „Analų“ redakcijoje, tačiau savo idėjomis ir metodologiniais prin- 
cipais tiesiogiai siejosi su Naujojo istorijos mokslo programinėmis nuostatomis. 

Ankstyvuosiuose veikaluose G. Duby nagrinėjo įvairias viduramžių kul- 
tūros socialines ekonomines bei agrarines problemas ~ luominių santykių, 
šeimos ir giminystės ryšius. Jis rėmėsi pirmosios „Analų“ mokyklos kartos ir 
F. Braudelio idėjomis. Pasaulinį pripažinimą mokslininkui pelnė išsamūs vei- 
kalai iš kultūrologijos srities Saint Bernard. L'Art cistercien („Šventasis Bernar- 
das: cistersų menas“, 1976), Le Temps des cathédrales. L'Art et société 980-1420 
(„Katedrų epocha. Menas ir visuomenė 980-1420“, 1976). 

Pirmoji G. Duby specialybė - geografas, todėl nuodugniai nagrinėjo kraš- 
tovaizdžio poveikį žmonių sąmonei bei kultūros savitumui. Šiuo požiūriu jis 

tarsi plėtojo dar O. Spenglerio pastebéta glaudų konkretaus kraštovaizdžio ir 
jame gyvenančių žmonių mentaliteto bei kultūros ryšį. 

Landšaftą G. Duby aiškino kaip daugybės skirtingų veiksnių padarinį. Vie- 
ni jų materialūs fiziniai, nulemti gamtos: dirva, klimatas, augalai; kiti yra ne 
materialios kilmės, o atsiradę dėl kultūros poveikio. Gimininiai ryšiai, tikėji- 
mai, papročiai, mitybos įpročiai, politinės aplinkybės ir gausybė kitų kultūri- 
nių veiksnių veikia kraštovaizdį, o per jį - ir mentalitetą. 

Siekdamas išsaugoti nepriklausomumą, mokslininkas nesivėlė į įtakingų 
istorikų mokyklų ir grupuočių polemiką, o nuosekliai pasirinkta kryptimi plėtė 
mentaliteto istorijos tyrinėjimus. Gilinosi į viduramžių meninės kultūros formų ir 
mentaliteto, mąstymo kategorijų, pasaulio suvokimo bei regos principų sąveiką. 

Tirti mentaliteto istoriją mokslininką skatino visuotinio požiūrio į istoriją 
ir kuo platesnės įvairiapusės istorinės sintezės būtinybė [Duby, 1958, p. 765- 
771]. G. Duby požiūriu, būtina kompleksiškai ištirti įvairius materialios civili- 
zacijos aspektus, socialines struktūras ir kultūros aspektų bei mentaliteto esmę 
sudarančius kolektyvinius vaizdinius. Perprasti mentalitetą - svarbiausias 
mokslininko uždavinys. 

Marksizmo metodologijos įtakos apogėjaus Prancūzijoje metu, šeštajame 
dešimtmetyje, mokslininkas studijavo į marksizmo klasikų ir jų idėjų interpreta- 
torių Prancūzijoje veikalus. Jis siekė išvalyti marksizmą nuo karikatūrinių vulga- 
rizavimo formų, kurios atsirado aršėjant politinei kovai ir stiprėjant „naujųjų 
kairiųjų“ ideologijai. Pripažindamas marksizmo reikšmę ekonominių procesų 
analizei jis vis dėlto buvo įsitikinęs, kad vadinamosios antstatinės struktūros 
civilizacijos istorijai daug svarbesnės, nei įrodinėja marksizmo šalininkai. Šis 
supratimas paskatino G. Duby įdėmiau nagrinėti anstatinių struktūrų, ypač 
mentaliteto, reikšmę kultūros istorijai. Jis, kaip ir kiti to meto mokslininkai, men- 
taliteto istorijos tyrinėjimuose nuo istorinių ekonominių problemų pereina prie 
istorinių kultūrinių. Taigi G. Duby priėjo išvadą, kad konkrečios visuomenės gy- 
venimą lemia ne tik ekonominiai veiksniai, tačiau ir joje atsiradusių bei plėtoja- 
mų vaizdinių apie save visuma, nes žmonės vadovaujasi ne gyvenimo salygo- 
mis, o tais mentaliniais vaizdiniais, kuriuos patys sukūrė [Duby, 1974, p. 206]. 

Vėliau stiprų poveikį G. Duby mentaliteto sampratai turėjo antropologų 
ir etnologų tyrinėjimai, dėl to ėmėsi studijuoti konservatyvaus kaimo gyveni- 
mą. „Mano istorinių tyrinėjimų fonas, - teigė jis, - yra kaimas, kadangi būtent 


98 


Mentaliteto istorija 


jis yra feodalinės visuomenės pagrindas. Kaimo visuomenė - tai, C. Lévi-Straus- 
so žodžiais tariant, yra nejudri, „šalta“ visuomenė. Viduramžių valstiečių gy- 
venimo tyrinėjimas nesiskiria savo objektu, šaltiniais ir metodais nuo „neturin- 
čių rašto“ visuomenių, kurias tyrinėja etnologai“ [Duby, 1991, p. 54]. 

Gilindamasis į viduramžių mentaliteto ypatumus mokslininkas išskyrė pa- 
matines socialinės hierarchijos ir hierarchinio paklusnumo idėjas, kurios gyva- 
vo visose feodalinių santykių sistemos porose. Tai apima žmogaus ir Dievo, 
valdinio ir senjoro santykius, visas bažnytinės bei pasaulietinės hierarchijos 
struktūras. Vadinasi, kiekvienas individas ar socialinis vienetas yra suvokiami 
tik kaip socialinio makrokosmo dalis. Feodalinės epochos žmogaus mentalitete 
vyravo socialinės hierarchijos pavaldumo idėja. 

G. Duby griežtai atriboja aristokratiškąją kultūrą nuo liaudies, kurią laiko 
amorfiska, neturinčia intelektinių ir kūrybinių galių mase. Kultūra ir menas, 
mokslininko įsitikinimu, atsiranda tik greta valdžios ir su ja susijusiuose kultū- 
rinės iniciatyvos centruose, o tik vėliau pasklinda tarp žemesnių socialinės hie- 
rarchijos sluoksnių, kuriuose asimiliuojami ir vulgarizuojami aristokratiškosios 
kultūros modeliai. 

Gvildendamas įvairius „periferiniais“ atrodančius reiškinius, G. Duby at- 
skleidžia daug naujų viduramžių kultūros, meno bei dvasinio gyvenimo ypa- 
tumų. Jo įsitikinimu, vertybės ir mentaliniai vaizdiniai turi savą istoriją, kuri 
keičiasi pagal savitus ritmus, besiplėtojančius tam tikrose globalinėse epochos 
struktūrose. Į istoriškai besikeičiančių reiškinių sarašą jis įtraukia tokius, kurie 
tradicinės medievistikos buvo traktuojami kaip istoriškai nekintamos konstan- 
tos (erdvė, laikas, seksas, mirtis, baimė ir pan.). Taigi, remdamasis istorizmo 
principais, mokslininkas tyrė žmogaus būties, emocinių išgyvenimų bei men- 
taliteto ypatumus. Mentalitetą jis apibūdino kaip „vaizdinių sistemą“, kurie „yra 
žmogaus vaizdinių apie pasaulį, savo vietą šiame pasaulyje esmė ir, vadinasi, 
lemia jo veiksmus bei elgesį“ [Ten pat, p. 52]. 

Žymiausiame veikale - „Katedrų epocha“ - G. Duby atskleidžia meno ir jo 
išraiškos priemonių ryšius su viduramžiais besiformuojančiomis socialinėmis 
ir kultūrinėmis idėjomis. Skirtingai nei E. Panofsky, kuris, meno analizę sieda- 
mas su naujausiais humanitarinių mokslų pasiekimais, nuodugniausiai tyrinė- 
ja scholastinės filosofijos ir gotikos architektūros sąsajas, G. Duby nuosekliai 
atkuria pagrindinius brandžiųjų ir vėlyvųjų viduramžių estetinės iniciatyvos 

kaitos etapus. Jo veikaluose tiriamoji epocha skyla į tris sąlyginai savarankiškus 
etapus, susijusius: 1) su vienuolynų kultūros iškilimu (980-1130), 2) katedrų 
epocha (1130-1280), 3) rūmų kultūros (1280-1420) vyravimo laikotarpiu. 

Pirmajam etapui būdingas kūrybinės iniciatyvos perėjimas iš Karolingų 
dinastijos monarchų rūmų į vienuolynus. Šis procesas itin akivaizdus po pas- 
kutinio šios dinastijos imperatoriaus mirties 987 metais. Stiprėjant feodaliniam 
Vakarų Europos susiskaldymui ir slopstant imperatorių valdžiai, iškyla įtakin- 
gu senjorų šatelenų (pr. chateau — pilis) įtaka. Kadangi pastarieji, skirtingai nuo 
karalių, nebuvo karūnuojami ir negalėjo įgauti magiškos sakralinės žmonių ir 
dievų pasaulio tarpininkų funkcijos, ją perėmė „Dievo tarnai žemėje“ — vie- 
nuoliai ir vienuolynai. Jie tapo naujo romaniškojo mentaliteto, estetikos ir me- 
ninės kultūros formavimosi židiniais. 

XII a. viduryje, stiprėjant pasaulietinei kultūrai, kūrybinė iniciatyva per- 
eina į Šiaurės Prancūzijos miestus, kurie pasidarė naujos - gotikinės - estetikos 
ir meno centrais. Pagrindinis šios epochos simbolis tapo gotikinė katedra - įsta- 
bios menų sintezės pavyzdys. Žymiausios to meto katedros - dvasingumo, tech- 
ninio meistriškumo ir augančios Vakarų civilizacijos galios ženklas. Didingas 
virš viduramžių miestų iškylantis katedros siluetas simbolizuoja atgimstančią 
dvasinės ir pasaulietinės valdžios sąjungą, kurioje jau ryškėja naujų socialinių 
sluoksnių troškimas aktyviai dalyvauti įvairiose kultūros ir dvasinio gyveni- 
mo srityse. XIII a. pabaigoje, stiprėjant monarchų valdžiai, kultūrinė iniciaty- 
va pamažu pereina į rūmus, kuriuose telkiasi žymiausi menininkai, mąstyto- 
jai. XV a. pradžioje Paryžiuje baigiasi „stilistinė sintezė“, nulemta sudėtingo 
meno raidos proceso XIV a. įtakingiausių Europos valdovų rūmuose. 

Religinį viduramžių meną G. Duby traktuoja kaip dvasingą viduramžių 
intelektualų bei teologų sukurtą simboliais kalbantį meną. Jis atspindėjo pa- 
matinius viduramžių mentaliteto bruožus ir kartu stipriai veikė žmonių pa- 
saulėžiūrą. Tačiau liaudis šioje kultūroje pirmiausia buvo žiūrovas ar darbinė 
jėga, o ne kūrėjas. Romaniškasis menas buvo aristokratiškesnis ir simboliškes- 
nis nei jį pakeitęs gotiškasis. Pirmasis išreiškė izoliuotos vienuolynų kultūros 
mentalitetą, o antrasis buvo tiesiogiai susijęs su demokratiškesne besiformuo- 
jančia miestų kultūra. 

Kitas įtakingas prancūzų mentaliteto istorijos tyrinėtojas Jacgues'as Le Gof- 
fas (g. 1924) išgarsėjo originaliais mentaliteto istorijos tyrinėjimais. Jis glaudžiai 

L'Occident mediéval („Vakarų viduramžių 
civilizacija“, 1964), jis aprašė tuomet naujus 
- antropologinius ir psichologinius - vi- 
duramžių kultūros ypatumus. 


Mokslininkas at- siribojo nuo G. Duby 


veikalams būdingų elitinių motyvų ir sie- 


kė pažinti pasąmoni- 


N. de Son. Reimso katedra. 
Raižinys. 1625 


nius, archajinius vidu- 
ramžių Žmogaus pa- saulėžiūros bruožus, 
jo kasdienės sąmonės apraiškas, nuostatas, elgesio motyvus, mentaliteto ypa- 
tumus. Mentaliteto istorijos tyrinėjimus jis suvokė kaip neatsiejamą naujau- 
sios humanistikos laimėjimą, leidžiantį panaikinti įvairias mokslinio pažinimo 
sritis skiriančias kliūtis. Mentaliteto istoriją mokslininkas norėjo papildyti ir su- 
stiprinti ideologijų, vaizduotės bei vertybių istorija. Gvildendamas kultūros is- 
torijos problemas, mentaliteto istoriją itin glaudžiai siejo su intelekto istorija, 
daug platesne bei atviresne nei ankstesnė idėjų istorija, tačiau kartu teigė, kad 
mentaliteto istorija ypatinga. 

„Neabejotina, - teigia J. Le Goffas, - kad judėjimas, kuris paskatino trečią- 
ją „Analų“ kartą domėtis mentaliteto istorija ir istorine antropologija, yra svar- 
bus ir naujiems „Analų“ grupės nariams bei daugeliui kitų prancūzų istorikų, 
gvildenančių įvairias istorinės refleksijos formas, kurios sudaro tokių tyrinėji- 
mų esmę. Čia siekimas išsaugoti naudingą sąvokos mentalitė lankstumą ir isto- 
rinės antropologijos horizontų bekraštybę derinasi su noru įvesti į istorinę epis- 
temologiją griežtesnes sąvokas. Kalbant apie mano poziciją, teigiu vaizduotės 
istorijos ir vertybių istorijos svarbą. Claude'o Lėvi-Strausso struktūralizmo įta- 


ka buvo svarbi šaltinių ir įvykių interpretacijai, tačiau kultūrinė, arba socialinė, 

jo antropologija dėl jos atsainaus požiūrio į laiko kategoriją turėjo tik ribotą 
poveikį „Analų“ istorikams“ [Interviu s J. Le Goffom, 1993, Nr. 2, p. 162]. 

J. Le Goffas išplėtė tradicinį viduramžių kultūros supratimą, atskleidė nau- 
jus pamatinius to meto žmonių mentaliteto pokyčius, jų požiūrį į erdvę, laiką, 
anapusinį pasaulį, skaistyklą, pasaulio suvokimo ypatumus, jausmų savitumą, 
dvasines orientacijas ir pan. Vadinasi, mokslininkas ėmėsi viduramžių žmo- 
gaus mentaliteto, jo pasaulėvaizdžio, jausmų ypatumų fenomenologinio tyri- 
nėjimo problemos. Toks tradicinių problemų pagausinimas reikalavo naujų sub- 
tilesnių kategorijų. Todėl J. Le Goffas greta jau įprastos sąvokos mentalitetas 
savo veikaluose plačiai vartoja ir giminiškas kategorijas: pasaulio regėjimas, 
vaizduotė, juslingumas, simbolizmas ir kt. Jų tikslas — atskleisti nesuvokiamas, 
tradicines viršasmenines individualios sąmonės, archajiškas pasąmonės, pa- 
saulio suvokimo ypatybes, kadangi mentaliteto sandara, būdama ypač stabili, 
keičiasi labai lėtai. „Mentaliteto istorija, — teigia jis, — yra sulėtinimų istorija 
istorijoje“ [Le Goff, 1974, p. 82]. 

Savo įvairiapusiais mentaliteto istorijos tyrinėjimais J. Le Goffas siekė įtvir- 
tinti aktyvią ir kūrybingą praeities kultūros istorijos tyrinėtojo poziciją. Jis pa- 
brėžia istoriko ir jo tyrinėjamų šaltinių sąryšingumą, savotišką funkcinį ryšį — 
teigia, kad pažinimo ir interpretacijos metu tyrinėtojas tarsi „konstruoja“ šalti- 
nį, „išranda“ jį. 

Greta ankstyvaisiais viduramžiais viešpatavusio emocionaliu pasaulio su- 
vokimu išsiskiriančio mentaliteto, kurio esmė - religinis-magiskas pasaulio 
suvokimas, J. Le Goffas išskyrė kitą, naują, XII-XIII a. sandūroje miestų kultū- 
ros suformuotą pasaulio suvokimą, kai konkretaus žmogaus mentalitete nere- 
tai jis susimaišydavo su senuoju, pažeisdamas vaizdinių sąryšingumą. „Taip 
pat būtina suprasti, kad istoriko-kultūrologo žvilgsnis į mentaliteto ir emocio- 
nalaus pasaulio kaitą neišvengiamai skiriasi nuo idėjų ir religijos istorikų, ku- 
riuos visose šiose transformacijose pirmiausia domina religinio tikėjimo inva- 
riantas“ [Le Goff, 1992, p. 320]. 

Naujo mentaliteto atsiradimas krikščioniškoje Vakarų civilizacijoje buvo 
tiesiogiai susijęs su naujos, universitetinės, kultūros atsiradimu, nauju menta- 
liniu sustiprinimu, kurio pagrindinis veiksnys buvo knyga. Nors kultūros in- 
strumentai buvo ir vienuolynų, ir universitetinė knyga, tačiau pastaroji pirmiau- 
sia tarnavo pažinimui ir plėtė pažinimo erdvę, padėjo įvaldyti aplinką. Taigi 

Vakaru kultüroje vyko dvasinio gyvenimo interiorizacija, vis svarbesnés darési 
besiplėtojančios mentalinės struktūros, parengusios psichologijos perversmą. 

J. Le Goffui artimas idėjas plėtojo ir trečiosios „Analų“ mokyklos kartos 
lyderis Pierre'as Chaunu, kuris programiniame veikale Histoire, science sociale 
(„Istorija, socialiniai mokslai“), polemizuodamas su marksistinėmis teorijomis, 
prabyla apie lemiamą mentaliteto ir kultūrinių veiksnių reikšmę civilizacijos 
istorijai: „ekonomika pirmiausia yra priklausoma nuo socialinių, psichologinių 
bei kultūrinių veiksnių“ [Chaunu, 1974, p. 203]. Japonų septintojo dešimtmečio 
ekonominį stebuklą lėmė, jo manymu, dvasinis tradicinės japonų civilizacijos 
sukurtas potencialas, o Europos pramoninės revoliucijos ištakas aptinka dvie- 
jose radikaliose bažnyčios reformose [Ten pat, p. 11]. 

Vadinasi, „Analų“ mokyklos istorikai atkreipė dėmesį į istorijos subjektyvu- 
mą, giluminės mentaliteto struktūras, įvairius kolektyvinės bei individualios sąmonės 
ryšius, privertė įvairių humanistikos sričių mokslininkus kitaip vertinti mentaliteto 
svarbą civilizacijos istorijai. Remdamiesi gausia empirine medžiaga ir įvairiais 
požiūriais nagrinėdami konkrečios civilizacijos ar epochos mentaliteto bruo- 
žus, jie išryškino mentaliteto sąvokos prasmes, apibrėžė mentalitetą, kaip visu- 
mą tam tikrų mąstymo ir elgesio stereotipų, kurie formuojasi konkrečios civili- 
zacijos ar kultūrinės istorinės epochos žmonių sąmonėje bei pasąmonėje. 

Tokiam požiūriui svarbiausia pasitelkti visuminį („totalinį“) ir daugiaas- 
pektį mentaliteto sandaros tyrinėjimo principą, panašių mokslo sričių pažini- 
mo strategiją, metodus, istorinį ir kultūrinį procesus perprasti per žmogų, jo 
sąmonę ir pasąmonę, per kasdienio gyvenimo faktus, plačiai remiantis kom- 
paratyvistinės bei „suprantančiosios“ hermeneutinės metodologijos principais. 
Naujų tyrinėjimo strategijų ir kompleksinių tarpdisciplininių metodologijų tai- 
kymas mentaliteto istorijos problemoms nagrinėti turėjo stiprų poveikį koky- 
biškai naujo, sintezuojančio įvairių kultūros mokslų pasiekas, kultūrologijos 
mokslo tapsmui ir jo kuriamų lyginamosios kultūrologijos metodologinių prie- 
monių tobulėjimui. 

Mentaliteto istorijos tyrinėjimai atkreipė kultūrologų dėmesį ne tik į kiek- 
vienos konkrečios tautos charakterio, mąstymo, jausmų, pasaulio suvokimo 
savitumą, tačiau ir tai, kad joje įsigalėjusios ypatingu stabilumu pasižyminčios 
mąstymo nuostatos savitai skleidžiasi ir sąveikauja su kitomis didžiulėse civili- 
zacinėse erdvėse. Postmodernios kartos kultūrologai subjektyvių civilizacijos 

istorijos aspektų tyrinėjimų tikslą siejo ne su tradiciniais viduramžių mentali- 
teto istorijos tyrinėjimais, o su esminių mentaliteto bruožų bei funkcijų kaita 
metacivilizacinėje visuomenėje, kurioje klesti įvairios civilizacinės įtakos. Jie, 
remdamiesi gausiais kultūros istorijos faktais, įrodinėja, kad mentalitete ilgai- 
niui susiklosto ne visuomet racionaliai suvokiamų žinių apie žmogų supantį 
pasaulį visuma, kuri tampa ontologinis raktažodis, paaiškinantis metaciviliza- 


cinės epochos žmonių tapatumo, mąstymo bei elgesio ypatumus. 
Komparatyvistinė kultūrologija 


Komparatyvistinės kultūrologijos iškilimą šiuolaikinėje humanistikoje, 
spartų šios srities žurnalų, monografijų, straipsnių daugėjimą lėmė daugybė 
objektyvių veiksnių, pirmiausia - universaliųjų tendencijų stiprėjimas šiuolai- 
kinėje kultūroje, tarpcivilizacinio informacinio diskurso susikūrimas. Žmonijai 
žengiant į kokybiškai naują metacivilizacinės raidos pakopą, spartėjant pažini- 
mo diferenciacijai, augant fragmentiškų žinių apie įvairias kultūros sritis lavi- 
nai, kaip niekuomet anksčiau reikalingas lyginamasis požiūris į kultūrą, ben- 
driausias dabartinės civilizacijos raidos tendencijas ir problemas. 

Norint suvokti komparatyvistinės kultūrologijos vietą kultūrą tyrinėjančių 
mokslų sistemoje, įvardyti jos uždavinius, tikslus, objektą, pirmiausia reikia nu- 
statyti jos santykius su kultūrologija. Ši nauja kultūrologinio pažinimo sritis at- 
sirado palyginti neseniai dėl įvairių metodologinių lyginamųjų kultūros nagrinė- 
jimo variantų (filosofinio, antropologinio, sociologinio, istorinio ir kitų) sinte- 
zės, mokslininkams suvokiant integruojamo požiūrio į kultūrą būtinumą. 

Komparatyvistinė kultūrologija yra sintetinė disciplina, jungianti įvairias 
intelektines prieigas ir rodanti dabarties Vakarų, taip pat neeuropinių kultūrų 
intelektinį lygį. Lyginamuoju, sisteminiu, funkciniu, dinaminiu bei kitais po- 
žiūriais komparatyvistinės kultūrologijos šalininkai kultūrą gvildena komplek- 
siškai kaip daugiasluoksnį istoriškai besikeičiantį reiškinį, aprėpiantį įvairias 
žmogaus veiklos sritis, jo mintis, jausmus, valią, pagrindines būties apraiškas. 
Komparatyvistinė kultūrologija padeda išsivaduoti iš eurocentrinių, aziacen- 
trinių ir kitų etnocentrinių mąstymo šablonų, geriau suprasti „kitas“ ir savo 
kultūros tradicijas, bet kurią kultūrologinę problemą tyrinėti globalumo ir kul- 
tūrinės įvairovės požiūriu. 

Todai-ji ansamblis. Nara. Japonija. 752 


Komparatyvistinėje kultūrologijoje yra daug tyrinėjimo lygmenų, strate- 
gijų, besiremiančių skirtingomis metodologinėmis prieigomis. Joje galima iš- 
skirti dvi esmiškai skirtingas teorines nuostatas. Pirma - lyginamos tipologiš- 
kai artimos universalijos, antra — lyginama konkretūs kultūros objektai ar su- 
dedamosios jų dalys. Pagal lyginamosios analizės objekto apimtį skirtini keturi 
morfologiškai skirtingi lygmenys: 1) civilizacinis, kuomet analizės objektas - 
ne mažiau kaip du civilizaciniai vienetai, paskiri jų istorinės raidos etapai ar 
sudedamieji elementai; 2) valstybinis, arba nacionalinis — tiriamos valstybės, šalys 
arba tautos, kurios gali būti toje pačioje arba kitoje civilizacijoje (šiuo atveju 
mokslininkas privalo nustatyti lyginamų kultūrų mąstymo ir pasaulėžvalgos 
skirtumus); 3) etninis - lyginamos atskiros etninės grupės ar kiti sociokultūri- 
niai dariniai; 4) posistemiai - lyginamos pavienės kultūros dalys, elementai arba 
jų grupės, konkretūs požymiai. 

Pirmasis ir plačiausias - civilizacinis lygmuo ilgainiui peraugo į savaran- 
kišką problemine komparatyvistinės kultūrologijos sritį - civilizacinę kompara- 
tyvistiką, kurios pagrindinis uždavinys yra tirti civilizacijos raidos būdus, pa- 

grindinius etapus bei dėsnius. V. Kavolis teigia: „Lyginamųjų civilizacijos stu- 
dijų tikslas tegali būti vienas - suvokti žmoniją kaip visumą visoje jos didžiųjų 
istorinių trajektorijų įvairovėje“ [Kavolis, 1980, t. 5, p. 1]. 

Civilizacinė komparatyvistika sprendžia daugybę praeityje atsiradusių 
problemų. Svarbiausios - naikinti įsitvirtinusį požiūrį esą Vakarų ir nevakarie- 
tiškųjų civilizacijų skirtingumas neįveikiamas; atskleisti gyvavusių kultūrų są- 
sajas, skirtumus, tipiškus raidos dėsningumus bei panašių idėjų atsiradimą, 
tačiau visų Vakarų civilizacijoje susiformavusių mąstymo, religinės patirties, 
etinių normų, meninės kūrybos principų nelaikyti universaliais dariniais; tai 
būdinga eurocentrinei pasaulėžiūrai. Ši esminė pastarosios nuostata yra viena 
sunkiausiai įveikiamų kliūčių, nes Vakaruose susiklostę kultūros raidos mode- 
liai, mąstymo schemos ir kategorijos nesąmoningai pasitelkiamos nevakarie- 
tiškosioms kultūroms tirti. 

Komparatyvistinė kultūrologija, pradėjusi tirti giluminius neeuropinių 
civilizacijų kultūros sluoksnius, jau nesiremia ankstyvajam jos raidos etapui 
būdingu atsitiktinio skirtingų kultūros reiškinių, idėjų, sąvokų, aspektų greti- 
nimu ir lyginimu. Ji susiformavo į sąlygiškai savarankišką probleminę kultū- 
rologinio pažinimo sritį, turinčią savitą objektą, struktūrą, tikslus, metodologi- 
nį instrumentarijų. 

Naujausia komparatyvistinė kultūrologija vaduojasi iš perdėm racionalių 
klasikinės Vakarų kultūros filosofijos įtvirtintų binarinių opozicijų (protas-in- 
tuicija, centras-periferija, racionalizmas-iracionalizmas, analitiškumas-sintetiš- 
kumas, determinizmas-voliuntarizmas, vystymasis-sąstingis) ir pereina prie 
naujos pliuralistinės metodologijos, pripažįstančios daugybės skirtingų kultū- 
ros raidos modelių koegzistavimą ir vertę. Kiekviena kultūra laikoma gyvu or- 
ganizmu - ne uždara, o atvira pokyčiams sistema. Taigi eurocentrinį kvaziuniver- 
salizmą komparatyvistinėje kultūrologijoje keičia postmodernistinis policentrizmas ir 
jam būdingas išskirtinis dėmesys neklasikiniams reiškiniams, unikalioms kultūrinėms 
idiomoms. Postmodernistinė ideologija, iškelianti tradicinių, marginalinių, egzo- 
tiškų kultūrų svarbą, taip pat padeda komparatyvistikai įtvirtinti reliatyvizmą. 

Lyginamosios neeuropinėse civilizacijose susiformavusių mąstymo princi- 
pų, vertybių sistemų studijos komparatyvistinės kultūrologijos šalininkus vertė 
abejoti teiginių apie universalias tiesas, neginčijamą objektyvumą pagristumu. 
Universalumas ar objektyvumas - nepasiekiamas idealas, nes kiekvienas moks- 

J. D. Le Roy. Propylaeno rekonstrukcija Aténuose. Raizinys. 1758 


lininkas ir vertintojas, netgi tas, kurio metodologija yra griežtai mokslinė, yra 
veikiamas savo patirties, išankstinių nuostatų, susijusių su rase, pamatinėmis 
savosios civilizacijos vertybėmis, mąstymo kategorijomis, tautybe, etnine grupe. 

Pavyzdžiui, civilizacinėje komparatyvistikoje plačiai paplitęs pažangios tie- 
sinės žmonijos kultūros istorijos vaizdinys, apeinantis visus šalutinius Civilizaci- 
jos kamieno atsišakojimus, grindžiamas apriorine prielaida, jog Europos civiliza- 
cijos raida yra universali. Tokį supaprastintą požiūrį lemia mentaliteto ypatumai 
ir nekintantis eurocentrinis požiūris. Jis nesunkiai paaiškinamas: kiekvienas ne- 
sąmoningai sureikšmina savo regos tašką, žvilgsniu aprėpiamą ir geriausiai pa- 
žįstamą kultūros arealą, jo istorinę raidą, savąją mąstymo kategorijų ir vertybių 
sistemą. Romos civilizaciją, pagal romėnus, galima laikyti graikų civilizacijos 
raidos viršūne, o ne mažiau subjektyviu graikų požiūriu — jų sukurtos didingos 
civilizacijos saulėlydžiu ir degradacija. Daugelio tradicinėmis kultūros verty- 
bėmis besiremiančių indų, kinų, japonų nuomone, mūsų per daug sureikšmi- 
nama Vakarų civilizacija yra tik jauna, nesubrendusi išsišokėlė, toli esantis že- 
mės lopinėlis, kurio gyventojai naiviai įsivaizduoja „esantys pasaulio bamba“. 
Vadinasi, norėdami atkurti moksliniu požiūriu objektyvesnę Civilizacijos istori- 

ją ir nustatyti pavienių civilizacijų bei kultūrų indėlį, neturime sureikšminti nei 
savo regos taško, nei kokio nors gana trumpo istorijos tarpsnio. Tada ir per du 
pastaruosius šimtmečius išryškėjęs Vakarų civilizacijos vyravimas atrodys kitoks. 
Metodologinį komparatyvistinės kultūrologijos nepriekaištingumą lemia 
ne nešališkumas, kurio išvengti neįmanoma, o rūpinimasis, kad savas požiūris, 
prielaidos neturėtų esminės įtakos lyginamajai analizei, darant apibendrinimus 
ir galutinės išvadas. Tačiau jei daug kas priklauso nuo tyrinėtojo ar vertintojo, 
jo patirties ir tikslų, tuomet kyla pagrįstos abejonės visų universalių teiginių 
prasmingumu. Dėl to komparatyvistinėje kultūrologijoje pradeda įsigalėti re- 
liatyvizmas. Svarbiausias jo teiginys, kad tie mąstymo principai, simboliai, ver- 
tybės, normos, vertinimo kriterijai, kurie susiformavo klasikinėje Vakarų kul- 
tūroje, negali būti laikomi vieninteliais teisingais ir universaliais ar apskritai 
atitinkančiais žmogaus prigimtį. Iš čia kyla pagrindinis kultūrinio reliatyvizmo 
reikalavimas - atsisakyti išankstinių nuostatų ir vienintelės tiesos, nekritikuoti 
kitų mąstymo principų, moralinių normų, vertybių. Gilinantis į kitų civilizacijų 
vertybes, mąstymą, reikia stengtis atsiriboti nuo įsigalėjusių stereotipų. 

Komparatyvistinės kultūrologijos esmė - trys pamatinės prielaidos. Pir- 
miausia - ji remiasi įsitikinimu, kad visos gana įvairios civilizacijos ir kultūros 
turi daugybę bendrų mokslinei analizei prieinamų pamatinių struktūrų bei 
bruožų. Antra, ji pripažįsta principinį skirtingų civilizacijų, kultūrų, tautų, et- 
ninių grupių, istorinių epochų, joms būdingų mąstymo principų, pamatinių 
kategorijų ir vertybių sistemų nevienodumą. Trečia, - teigia esant galima minė- 
tus sociokultūrinius organizmus gretinti ir lyginti. 

Policentrizmo ir reliatyvizmo plitimas komparatyvistinėje kultūrologijoje 
kelia naujas sudėtingas metodologines problemas, verčiančias: 1) atsižvelgti į 
universalias ir unikalias lyginamųjų reiškinių struktūras, pasireiškiančias kon- 
krečiais bruožais, simboliais, vertybėmis; 2) kruopščiai apibrėžti tyrinėtojo po- 
ziciją, tikslus ir nuolatos, atsižvelgiant į tyrinėjimo objektą, tikslinti pasirinktas 
lyginamosios analizės prieigas ir metodus. 

Komparatyvistinėje kultūrologijoje itin dažnas „metodologinis eklektizmas", 
atsirandantis mėginant suderinti iš skirtingų metodologijų perimtus elemen- 
tus. Tam turi įtakos ir skirtinga daugelio pamatinių komparatyvistikos katego- 
rijų interpretacija humanitariniuose ir socialiniuose moksluose, mechaniškas 


tiesinės daugialinijinės ir ciklinės civilizacijos teorijos elementų suplakimas, 

visiškai neįvertinant jų savitumo. Atsiranda „eklektiška teorija“, kurios viena 
konceptuali prielaida ar metodologinė nuostata prieštarauja kitai. Eklektizmas 
neperspektyvus ne tik todėl, jog trukdo įgyvendinti nuoseklią lyginamosios 
analizės programą ar yra ne vienintelis teisingas būdas, bet ir todėl, kad, esant 
daugeliui būdų, siekiant patikimų rezultatų, būtina rinktis. 

Lankstus komparatyvistinių metodologijų taikymas ir archeologijos, ant- 
ropologijos, lingvistikos, religijotyros, sociologijos bei kitų mokslų pasiekimai 
padeda mokslininkams geriau suvokti įvairių civilizacijų kūrėjų darbus bei jų 
įtvirtintas vertybes. Vis didesnę įtaką šiuo metu komparatyvistinei kultūrologi- 
jai daro mokslininkai, kurie plėtoja vientisos pasaulinės Civilizacijos raidos te- 
orija — jie susieja Vakarų ir neeuropine kultūras. Atmetamas ir eurocentrizmas, 
ir aziacentrizmas. Šią skirtingų kultūrų lygiavertiškumo idėją, aiškindamas tiek 
eurocentrizmo, tiek ir aziacentrizmo nepagrįstumą, iškėlė sinchroninės civiliza- 
cijų raidos koncepcijos autorius N. Konradas: „Niekas neturi pagrindo laikyti 
save ypatinga, aukštesne nei kitos tauta. Kiekvienai tautai būdingas savo vertės 
jausmas, tačiau tautos didybės manija melaginga, kenksminga ir tiesiog juokin- 
ga taip pat, kaip ir pavienio žmogaus didybės manija“ [Konrad, 1972, p. 28]. 

Išskirtini du pagrindiniai komparatyvistinės kultūrologijos tyrinėjimo as- 
pektai: diachroninis (skirtingų laikotarpių) ir sinchroninis (to paties laikotarpio). 
Kita vertus, priklausomai nuo lyginamųjų objektų dydžio, galima išskirti du 
hierarchiškai skirtingus lygmenis: makro- ir mikrokomparatyvistikos. Pirmojo ob- 
jektas - sociokultūriniai dariniai (civilizacijos, valstybės, tautos, etninės gru- 
pės), antrojo - atskiri kultūros elementai, jų kombinacijos ir kompleksai. Abu 
šie lygmenys komparatyvistinei analizei taiko tekstinę, funkcinę, vertybinę, 
kompleksinę ir kitas prieigas. 

Jei civilizacijos, kaip gyvi organizmai, pereina uždarus užgimimo, sklai- 
dos, klestėjimo, krizės ir saulėlydžio ciklus, tuomet tariamo civilizacijų atsiliki- 
mo problema atrodo jau kitaip. Ji įgauna prasmę tik sinchroninės lyginamosios 
analizės atžvilgiu, kai, būdamos skirtingoje raidos stadijoje, civilizacijos lygi- 
namos tarpusavyje lyg būtų amžininkės. Jei remiamasi O. Spenglerio ciklinės 
civilizacijos teorijos metaforomis, tai iškyla teisingas klausimas, ar įmanoma 
kūdikį lyginti su subrendusiu žmogumi. Suprantama, tokios lyginamosios ana- 
lizės perspektyvumas kelia daug pagrįstų abejonių. Tačiau jei lyginamų civili- 
zacijų raidą suskirstysime analogiškais tarpsniais, tuomet analizė įgaus kitokią 

prasmę ir mokslinę perspektyvą. Šiuos apmąstymus perkėlę į komparatyvisti- 
nės kultūros teoriją nesunkiai įsitikinsime, anot L. Gumiliovo, kad „šiandien 
civilizuoti curopiečiai yra seni, todėl išpuikę ir didžiuojasi per amžius sukaup- 
ta kultūra, kaip ir visos kitos etninės grupės senatvėje. Tačiau savo jaunystėje 
jie buvo laukiniai frankai ir normanai, teologijos ir maudytis pirtyje išmokę iš 
tuo metu kultūringų arabų“ [Gumilev, 1989, p. 384]. 

Gvildenant komparatyvistinės kultūrologijos principus, iškyla klausimas, 
ar galime rasti patikimą, moksliškai pagrįstą lyginamosios analizės pamatą, 
kuriuo galėtume remtis, tirdami genetiškai nesusijusius, skirtingų civilizacinių 
tradicijų sukurtus reiškinius? Šį klausimą būtina pabrėžti dėl to, kad kompara- 
tyvistinėse studijose dažnai matyti perdėm atsainus požiūris į lyginamosios anali- 
zės pradžią - nepaisoma metodologinio nuoseklumo, tendencingai pasitelkiamas 
vadinamasis „žirklių ir klijų“ principas, ir lyginimo objektais tampa atsitiktiniai 
reiškiniai, išplėšti iš tipologiškai nesuderinamų sociokultūrinių kontekstų. 

Daugybėje lyginamųjų studijų ne Vakarų šalių filosofijos, estetikos, me- 
notyros, religijos, literatūros tekstai, dailės kūriniai lyginami su Vakarų, remian- 
tis vien išorinio panašumo požymiais. Šitaip kitoms kultūroms primetami savi 
vertybiniai kriterijai, į lyginamąsias studijas mechaniškai perkeliami vakarie- 
tiški mąstymo modeliai. Tai yra esminė klasikinės kultūros filosofijos yda, ku- 
rią lemia apriorinė Vakarų patirties pranašumo ir universalumo prielaida. To- 
dėl reiškinių, neturinčių analogų Vakaruose, dažniausiai nepastebima arba jie 
sąmoningai, kiek įmanoma, nenagrinėjami. 

Tiesmuko Rytų ir Vakarų civilizacijų priešinimo laikais šių megakultūri- 
nių regionų, arba subkontinentų, sąveika paprastai buvo aiškinama kaip visu- 
mos santykis su visuma, kitaip tariant, tikrovėje neegzistuojantis monolitinis Rytų 
pasaulis stojo prieš homogeniškus Vakarus. Šio požiūrio nepagrįstumas neke- 
lia abejonių, juk šiuo atveju į vieną daiktą suplakami tokie autonomiški ir tipo- 
logiškai skirtingi civilizaciniai pasauliai, kaip, pavyzdžiui, indų, kinų, arabų mu- 
sulmonų, ir visi jie apibūdinami unifikuota Rytų sąvoka. 

Rytų ir Vakarų sąvokų reliatyvumą lemia ne tik konkrečių visuomenių tam 
tikrame istoriniame laike saviidentifikacijos paslankumas, bet ir erdvinės klasi- 
fikacijos pagrindas. Prikiausomai nuo to, kur yra erdvinių koordinačių centras, 
t. y. konkretus atskaitos taškas Žemės rutulyje, keičiasi ir Rytų bei Vakarų sąvo- 


kų turinys, civilizacinių vienetų ar geografinių plotų įvardijimas šiomis sąvo- 

komis. Senovés graikams Rytai buvo Egiptas, Finikija, Babilonas, Persija, o Va- 
karai - neįžengiamų Vakarų Europos miškų, tamsos ir barbarų pasaulis, seno- 
vės ir viduramžių kinams Vakarai - Rytų Turkestanas, Vidurinė Azija, Indija, o 
Rytai — Tekančios Saulės šalis Japonija. Tačiau XIX a. Vakarų sampratos turinys 
Kinijoje keitėsi — ji jau sieta su geografiniu ir kultūriniu Vakarų Europos civili- 
zacijos arealu. Šis pavyzdys akivaizdžiai rodo, kad tiesmukas ir vienareikšmis 
civilizacijų pasaulių priskyrimas Rytams ar Vakarams arba tiesioginis jų prišlie- 
jimas prie konkretaus žemyno yra sąlyginis ir kelia pagrįstų abejonių. 

Paskirose komparatyvistinės kultūrologijos studijose Rytų ir Vakarų sa- 
vokos, amorfiskos ir neapibrėžtos, jos keičiamos Azijos civilizacijų ir Europos 
civilizacijų terminais, aiškiau rodančiais žemyninį jų apibrėžtumą. Tačiau kai 
lyginamos konkrečios civilizacijos, iškart matyti ir šių kategorijų trūkumai, nes 
tai daugiau geografinės nei kultūrologinės apibrėžtys. Pirmiausia - vartojant 
Azijos civilizacijų apibrėžimą iš senųjų Rytų civilizacijų visumos iškrinta Afri- 
kos žemyne klestėjusi Egipto civilizacija, ir kyla daug problemų dėl šios sam- 
pratos antitezés - Europos civilizacijos - vartojimo tikslumo, kadangi graikų ir 
Romos civilizacijos skleidžiasi ne tik Europos, bet ir Azijos vakarinėje bei Afri- 
kos šiaurinėje dalyse. Todėl, kylant abejonių dėl Azijos civilizacijų antitezės - 
Europos civilizacijų - termino pagrįstumo, ir pirmoji sąvoka be antrosios 
praranda pamatinės kultūrologinės kategorijos statusą. Kita vertus, daug pa- 
pildomų problemų ir painiavos kelia Azijos skirstymo į geografines ir civilizaci- 
nes teritorijas netapatumas. Joje dažniausiai išskiriami Artimųjų Rytų, Vidu- 
rio Rytų, Centrinės ir Šiaurės Azijos bei Tolimųjų Rytų geografiniai regionai. 
Civilizacijos arealų išsidėstymo zona apima tik palankiausią gyventi pietinę 
Azijos dalį, kurią galime dalyti į tris pagrindines civilizacines teritorijas: 1) Arti- 
mųjų Rytų, kuri vėliau virto islamiškąja; 2) Vidurio Rytų, arba hinduistinę-bu- 
distinę, aprėpiančią Indostano pusiasalio regioną, 3) Tolimųjų Rytų, arba me- 
takonfucianistinę (Kinija, Japonija, Korėja, Vietnamas). 

Klasikinėje Vakarų kultūros filosofijoje įsigalėjęs stereotipinis Azijos ir Eu- 
ropos civilizacijų priešpriešinimo ir jų laikymo skirtingais civilizacijos raidos 
modeliais nepagrįstumas pastebimas pradėjus lyginti Viduržemio jūros regio- 
ne susiformavusias civilizacijas. Lygindami tipologinius „ašinio laiko“ ir vėliau 
šiame regione atsiradusių graikų, Romos, Bizantijos, Vakarų krikščioniškos, ara- 
bų musulmonų civilizacijų bruožus, iškart pastebime jų giminiškumą. Minėtų 

civilizacijų ištakos, mitologija, religija, pamatinės mąstymo kategorijos, vaiz- 
duojamosios dailės, architektūros ir literatūros tradicijos yra tiesiogiai susiju- 
sios su ankstesnėmis „ikiašinio“ laiko - Egipto, Levanto, Mesopotamijos regio- 
nų - civilizacijomis, t. y. su Senojo Testamento ir Irano persiškosios kultūros 
tradicijos teritorija. 

Komparatyvistinės kultūrologijos šalininkai suvokia metodologinį 
netikslumą dėl perdėm plačių apibendrinimu. Jie atsisako globalizmo, išanks- 
tinių nuostatų, abstrakčių apmąstymų apie lyginamųjų civilizacijų panašumus 
ir skirtumus, siekia atskleisti savitą požiūrį, linksta į „diptikus“. Tyrinėja aiškiai 
apibrėžtus, kruopščiai pasirinktus ir gerai dokumentuotus lyginamuosius ob- 
jektus, konkrečias „simetriškas“ problemas, morfologines struktūras. 

Tačiau komparatyvistinei kultūrologijai svarbus ne pats lyginimas, o toks 
lyginimas, kuris išryškintų istorinį, regioninį kultūrų ypatingumą ir sykiu padė- 
tų atskleisti panašumus. Todėl lyginamajai analizei būtina turėti pagrindinius 
tikslus, tiksliai formuluoti problemas ir bendrą ju gvildenimo strategiją, tik tada 
jas galima išspręsti sėkmingai. Privalu atsiriboti nuo atsitiktinai parinktų objek- 
tų - jų gali būti du arba daugiau, vienas nuo kito nepriklausomi. Lyginti prade- 
dama nuo jų sugretinimo siekiant nustatyti tapatybę, panašumą ar skirtumus. 

Komparatyvistinė kultūrologija ne tik lygina kelis didelės apimties civili- 
zacinius darinius, tačiau ir tarpines kultūras, kurios savaip ir itin naudingai 
padeda gvildenti sudėtingas kultūrinių įtakų ir skolinių problemas. Pastarą- 
sias patartina klasifikuoti pagal jų reikšmingumą. Seka turi būti nuosekli: nuo 
atskiro pereinama prie bendresnio ir dar bendresnio, ieškoma tokių universa- 
lių bruožų, kurie vienokio ar kitokio pavidalo gali būti visuose sociokultūri- 
niuose vienetuose. Analizės seka - nelygu tyrinėjimo objektas ir problemų vi- 
suma - gali vykti ir priešinga kryptimi — einant nuo bendriausių dalykų prie 
atskirybių. Tiesą sakant, komparatyvistinei kultūrologijai, kurioje natūraliai 
siejasi empirija ir teorija, atsietas nuo konkrečių kultūros istorijos faktų speku- 
liatyvus manipuliavimas bendrybėmis nepriimtinas. Globališkumas vargu ar 
gali ką nors paaiškinti, kadangi jam nebūdingas toks svarbus moksliniam pa- 
žinimui preciziškumas: „Įsivaizduojame, - rašo L. Dumont'as, - jog galime ap- 
rėpti visą kultūrą, palyginti kelias kultūras. Toks užmojis apskritai vertintinas, 
tačiau neatsitiktinai plačiai paplitusi nuomonė, kad objektą yra tuo sunkiau 
pažinti, kuo jis platesnis ir sudėtingesnis. Mes pažįstame tik tikrovės aspektus, 
o ne pačius daiktus, jų dalis, o ne visumą“ [Dumont, 1992, p. 141]. 

Akivaizdu, jog komparatyvistinei kultūrologijai reikalinga bendrų koor- 
dinačių sistema, ideologiškai neutralus bei sykiu universalus kategorijų apara- 
tas, kitaip tariant, būtina suderinti ar unifikuoti pagrindines sąvokas ir siekti 
ypatingo vartojamų apibrėžčių preciziškumo. Iš tų pastangų norimų rezultatų 
gaunama tik tuomet, kai yra nuosekliai įgyvendinama bendra tyrimo strategi- 
ja, paremta gerai dokumentuotais šaltiniais, patikima istorine medžiaga, gauta 
kruopščiai tyrinėjant pamatinius lyginti pasirinktų sociokultūrinių vienetų bruo- 
žus. Tuomet mažiau galimos subjektyvios spekuliacijos ir interpretacijos. 

Lyginimas gali turėti visiškai skirtingus tikslus, nes tiesiogiai priklauso nuo 
tyrėjo požiūrio, tyrinėjimų aspekto, keliamų uždavinių. Pavyzdžiui, lyginamo- 
sios sociologijos lyginimo tikslas - gvildenti sociologinius aspektus, lyginamo- 
sios istorijos — istorinius, komparatyvistinės kultūrologijos - kultūrologinius. 

Anot G. P. Murdocko, teorinius lyginamosios kultūrų analizės pagrindus 
galima nusakyti keliais gerai komparatyvistinei kultūrologijai žinomais teigi- 
niais: 1) Kultūra perteikiama mokymu. Ji ne instinktyvi, ne įgimta, neperduoda- 
ma biologiškai - jos esmė yra įpročiai. 2) Kultūra įdiegiama auklėjant. Visi gyvū- 
nai pasiduoda mokomi, tačiau tikriausiai tik žmogus įgautus įgūdžius sugeba 

perteikti palikuonims. 3) Kultūra sociali. Ji gyvuoja socialiniuose dariniuose ir 
siejasi su grupiniais įpročiais. 4) Kultūra ideacinė. Joje glūdintys įpročiai kon- 
ceptualizuojaini ir verbalizuojami dažniausiai kaip idealios normos ar elgesio 
struktūros. 5) Kultūra teikia pasitenkinimą. Ji tenkina pirminius ir antrinius žmo- 
nių poreikius. 6) Kultūra adaptyvi. Ji prisitaiko prie besikeičiančių poreikių ir 
sąlygų. 7) Kultūra integratyvi. Visi jos sudedamieji elementai turi polinkį jung- 
tis į tam tikrą visumą. 

„Jei šios septynios pamatinės prielaidos arba nors dalis jų yra teisingos, 
vadinasi, įvairios žmonijos kultūros pasižymi tam tikrais pasikartojančiais bruo- 
žais, paklūstančiais mokslinei analizei, ir šitai gali padėti mums formuluoti tam 
tikrus mokslinius apibendrinimus. Jų formulavimas ir patikrinimas yra pagrin- 
dinis lyginamųjų tyrinėjimų tikslas“ [Murdock, 1965, p. 86]. 

Suprantama, kiekvienai civilizacijai ir kultūrai būdingas savitas kultūros 
elementų polimorfiškumas. Visada galima įžvelgti ir kultūrą grindžiančio sti- 
liaus šerdį, ir įvairiuose lygmenyse esančias tokias pačias struktūras. Šaluti- 
nių tendencijų ir pagrindinio kultūros stiliaus derinimas yra labai svarbus at- 
raminis komparatyvistinės metodologijos taškas. Šitai kelia kitą reikalavimą 
- lyginamosios analizės požiūrio (perspektyvos) taškus sutraukti į vienos rū- 
šies koordinačių sistemas ir suformuluoti bendrą tyrinėjimų strategiją. Išryš- 
kinant reiškinių vienarūšiškumą ir sinchroniškumą, naudingiau taikomi lygina- 
mosios analizės metodai ir laiduojamas didesnis išvadų patikimumas. Labai 
svarbu atskleisti autentiškas simbolines lyginamų reiškinių prasmes, kadangi 
įvairiose kultūrose tos pačios sąvokos, simboliai, ženklai neretai turi skirtin- 
gas reikšmes. 

Apmastant šią problemą, susiklostė kita pamatinė komparatyvistinés kul- 
tūrologijos nuostata - konkrečius lyginamų kultūrų reiškinius ir tikrąsias ju 
prasmes galima tiksliau suvokti, hermeneutiškai skverbiantis į tose kultūrose 
vyravusių pasaulėžiūrinių kategorijų sistemą, dvasinių vertybių ir simbolių 
kontekstą. Ši nuostata paremia vis labiau įsivyraujantį požiūrį, kad, norėdama 
būti mokslas, komparatyvistinė metodologija turi įtraukti ir objektus bei reiš- 
kinius, su pagrindiniu analizės objektu tiesiogiai nesusijusius, t. y. pasitelkti 
platesnį kultūrinį kontekstą. 

Daugelyje komparatyvistinės kultūrologijos studijų aptinkama metodo- 
logijos yda - nekritiškai sureikšminama pavienių ne Vakarų ir Vakarų civiliza- 

ciju erdviu bei elementu svarba. Morfologiniu kultüriniu vienetu tyrimu tik- 
rovéje galima padaryti labai daug, todėl itin svarbu lyginant juos grupuoti 
pagal tam tikrą klasifikaciją, pavyzdžiui, struktūriškai skirstyti pagal žmogaus 
veiklos sritis. Konkrečiuose tyrimuose galima išskirti įvairias sritis: geografinę, 
politinę, ekonominę, karinę, informacinę, demografinę, religinę, meninę ir t. t. 
Mortologinė analizė lyginamosiose studijose padeda geriau suvokti kultūri- 
nių įtakų, skolinių sąveiką. 

Išskirtų sričių poveikis konkrečiam kultūriniam vienetui yra vis kitoks. 
Iškyla natūralūs klausimai, kaip kiekviena jų veikia civilizacijų sąveiką, jų gy- 
vybingumą, sklaidą, kuri konkrečiu istoriniu tarpsniu ima lemti kultūrinius 
procesus? Šitai kelia labai daug sudėtingų teorinių ir metodologinių proble- 
mų. Pasaulinėje kultūroje vyksta daug įvairiakrypčių, nevienodo intensyvumo 
kultūrinės sąveikos procesų. Sakykim, technologijos, masinių komunikacijų, 
informatikos srityse pirmauja Japonija ir JAV, religijos ir etikos - stiprėjant 
ekumenizmo tendencijoms, įsivyrauja tolerantiški indų civilizacijoje susifor- 
mavę mokymai ir idealai, postmodernistiniame mene - „neklasikiniai“ Toli- 
mųjų Rytų mąstymo bei kūrybos principai, demografijoje įsiviešpatauja 
Trečiojo pasaulio šalys. Netgi didžiausia Vakarų karinės, geografinės, ekono- 
minės ekspansijos metais vesternizacija, apėmusi didžias kultūros tradicijas 
išlaikiusias Rytų šalis, nepajėgė pajungti sau tų šalių religijos, moralės, etikos, 
estetikos ir meno. Tad nekritiškas vienos civilizacijos sureikšminimas gali nu- 
lemti metodologiškai nepagrįstus apibendrinimus ir klaidingas lyginamosios 
analizės išvadas. 

Suvokdami civilizacinių procesų sudėtingumą, polivariantiškumą kai ku- 
rie teoretikai, pavyzdžiui, žymus sinologas J. Needhamas, kinų ir Vakarų civi- 
lizacijų lyginamųjų studijų autorius, ragino kolegas plačiau remtis formalio- 
sios metodologijos principais, pasitelkiant simetrijos, papildymo kategorijas, 
kurios padeda atskleisti universalius, kitaip tariant, visoms civilizacijoms ir kul- 
tūroms būdingus, elementus. Jis siūlė lyginamosioms studijoms taikyti iš bio- 
logijos pasiskolintą klasifikacijos metodą, paremtą daugiamate ir daugiava- 
riante panašumų tipologija, kuri paplito kultūros antropologijoje. 

Lyginamasis metodas visuomet buvo civilizaciją ir kultūrą tiriančių mokslų 
esmė. Aprėpti komparatyvistinės kultūrologijos metodologijos pagrindo - ly- 
ginamojo metodo - pritaikymo įvairovę, vadinasi, remtis gausia kultūrologine 

literatūra, nes plačiąja prasme kito tolygios svarbos metodo kultūrologija nie- 
kuomet neturėjo. Kalbėdamas apie visuotinio kultūros mokslo tapsmą B. Ma- 
linowskis teigė, kad „lyginamasis metodas turi likti bet kokio apibendrinimo, 
bet kokio teorinio principo ir bet kokio universalaus dėsnio, taikomo mūsų 
svarstomam objektui, pagrindu“ [Malinowski, 1994, p. 18]. Todėl neatsitiktinai 
jis yra pagrindinis kultūrologijos ir iš jos išsirutuliojusių komparatyvistinės kul- 
tūrologijos bei civilizacinės komparatyvistikos metodas. Civilizacijų ir kultūrų 
lyginimas yra natūrali kultūrologinio diskurso būtinybė ir ta aplinka, kurioje 
taikoma komparatyvizmo metodologija, apimanti sociokultūrinių darinių ly- 
ginimą ir sudėtingų jų sąveikos problemų pažinimą. 

„Gerai žinomas faktas, - rašo W. Halbfassas, - kad lyginamojo metodo 
iškilimas humanitariniuose moksluose yra glaudžiai susijęs su didėjančiu dė- 
mesiu Indijos studijoms, vėliau patys indai buvo labai aktyvūs komparatyvis- 
tinėje veikloje. Nuo pat XVIII a. pabaigos Indijos atradimas žadino lyginamąjį 
Europos mokslininkų instinktą. Žinoma, vienokie ar kitokie lyginimai yra dau- 
giau ar mažiau būdingi daugeliui intelektinės veiklos sričių. Netgi kultūrų są- 
veikai tirti šis metodas jau buvo taikomas ankstesniais amžiais. Pirmieji grai- 
kų istorikai, pavyzdžiui, Herodotas, lygino savo ir Rytų tradicijas; al-Biruni 
bei kiti musulmonų mokslininkai lygino indų ir graikų bei savo tradicijas, o 
deistai, sakykim, Herbvertas iš Cerberio bandė lyginti įvairias religijas, kad ga- 
lėtų rasti jų bendrus vardiklius" [Halbfass, 1990, p. 419]. 

Lyginamojo metodo tikslas - lyginti įvairius civilizacijos raidos kelius, skir- 
tingus sociokultūrinius darinius, jų sudedamąsias dalis, elementus, bruožus. 
Lyginimas neabejotinai yra vienas svarbiausių ne tik kultūrologijos, tačiau ir 
daugelio kitų mokslų pagrindas, kuris gali būti kaip paprastas bet kokiam pa- 
žinimui būdingas mąstymo procesas ir kaip sudėtingas lyginamųjų metodų 
kompleksas, t. y. metodologija. Taigi lyginimą ir sociokultūrinius vienetus sie- 
ja nenutrūkstamas ryšys, kadangi net kultūros kilmė visuomet reikalauja 
gretinti ir lyginti. Lyginimas ir kultūra vienas be kito neegzistuoja, todėl visa 
civilizacijos istorija yra neišsenkanti lyginimo medžiaga. Kita vertus, kiekvie- 
nas lyginimas virsta kultūros faktu, išplečiančiu aplinką, kurioje klostosi dau- 
gialypiai skirtingų kultūrų santykiai. „Mąstyti apie įvairių kultūrų santykius, 
vadinasi, aiškiai papunkčiui pereiti prie lyginamosios jų analizės“ [Descamps, 
1992, p. 9]. 

Lyginamasis metodas, pradedant H. Spencerio, E. B. Tyloro, L. Morgano, 
J. G. Frazerio veikalais, sistemingiems civilizacijos ir kultūros tyrinėjimams to- 
lydžio darėsi vis svarbesnis. Be antropologijos, kultūros filosofijos, kultūros 
sociologijos ir kitų kultūros mokslų, lyginamasis metodas įsitvirtino religijoty- 
roje, lingvistikoje, archeologijoje, orientalistikoje, istorijoje, dailėtyroje, litera- 
tūrologijoje. Prie jo, tapusio visuotinai pripažintu humanitarinių ir socialinių 
mokslų metodu, radosi daugybė vis sudėtingėjančių metodologinių instrumen- 
tų, įgaunančių daugmaž nuoseklios mokslinio tyrinėjimo procedūrų ir meto- 
dų sistemos pavidalą. Šis išskirtinis lyginamojo metodo statusas ir su juo glau- 
džiai susijusios komparatyvistinės metodologijos kultūros moksluose įsigalė- 
jimas rutuliojosi keliomis kryptimis. Pirmiausia — kaip lyginamasis istorinis 
metodas įvairiose kabinetinėse civilizacijos ir kultūros teorijose, abstrakčiai ty- 
rinėjant Civilizacijos istorijos ir įvairių vietinių civilizacijų bei kultūrų sąveiką. 
Čia jis daugiausiai funkcionavo kaip konceptualus lyginamosios civilizacijos 
teorijos instrumentas. Vėliau, gvildenamoms problemoms sudėtingėjant, jį 
pakeitė kitas artimas metodas - lyginamasis tipologinis. 

Kita vertus, lyginamasis metodas buvo taikomas ir kaip grynai empirinis 
etnokultūrinio pirmykščių kultūrų tyrinėjimo metodas lyginant „civilizuotas“ 
ir „necivilizuotas“ tautas, aiškinantis jų skirtumus. Lauko tyrimų įsigalėjimas 
amžių sandūroje kompleksinės komparatyvistinės metodologijos tapsmą lai- 
kinai pristabdė. Tačiau vienpusiško empirizmo versmė lyginamosiose civiliza- 
cijų ir kultūrų studijose pamažu išseko, ir mokslininkai vis aiškiau suvokė te- 
orijos bei empirijos jungties būtinybę, nes konceptualių ir sistemingų lygina- 
mųjų tyrimų trūkumas kėlė lyginamųjų kultūros studijų išsigimimo į lėkštą 
istoriografizmą grėsmę. Tai vėl paskatino komparatyvistinę kultūrologiją in- 
tensyviai plėtotis. 

Kadangi komparatyvistinė kultūrologija yra integruota mokslinio paži- 
nimo sritis, todėl ir jos šalininkai iškylančioms teorinėms problemoms spręsti, 
be vyraujančio lyginamojo metodo, pasitelkia įvairių kultūrologinių subdis- 
ciplinų taikomas operacijas, procedūras, metodus. Šio instrumentarijaus pasi- 
rinkimas ir jo pobūdis tiesiogiai priklauso nuo keliamų konkrečių lyginamo- 
sios analizės tikslų, programos, jos įgyvendinimo fazės. 

Pradiniame lyginamosios analizės etape gvildenant globalinius nedife- 
rencijuotus civilizacinius fenomenus, be įvairių lyginamojo metodo variacijų, 
dažniausiai taikomi tradiciniai kultūros tyrinėjimų metodai: genetinis, istori- 
nis, struktūrinis, funkcinis ir kiti. Perėjus prie konkretesnės lyginamosios ana- 
lizės, remiamasi empirinių mokslų metodologija: aprašinėjimu, klasifikavimu, 
įsijautimu. Organiškas šių dviejų - „viršutinio“ konceptualaus teorinio ir ,Ze- 
mutinio“ empirinio registro - sąveikavimas garantuoja subalansuotą teorijos 
ir empirijos jungtį. 

Vadinasi, lyginamasis metodas darosi įvairių kompleksinės komparaty- 
vistinės metodologijos prieigų šerdimi, nes priklausomai nuo konkretaus pa- 
žinimo aspekto, tikslų jis pajungia savo tikslams sociologinį, funkcinį, psicho- 
loginį, struktūrinį ir kitus metodus. 

Komparatyvistinėje kultūrologijoje atsisakyta pasenusio hegeliškojo po- 
žiūrio į Vakarų Europos kultūrą, kaip į pasaulinės Civilizacijos istorijos viršū- 
ne, atmestos klasikinės tiesinės raidos schemos - iš paprasta į sudėtinga, iš 
mythos į logos, iš antikos į dabartį, iš dalinio į universalų — ir pereinama prie 
daugialinijinės pliuralistinės kultūros raidos interpretacijos. Iškeliama kultū- 
ros procesų daugiavariantiškumas, daugiamatiškumas - šitai padeda nustaty- 

ti išsaugotus ankstesnius „neklasikinius“ vietinių civilizacijų raidos sluoksnius. 
Kultūrinių procesų įvairovė, daugiamatiškumas skatina mąstyti kitaip, plačioje 
civilizacijų aplinkoje padeda aiškintis metacivilizacijos raidos perspektyvas. 
Remiantis tokiu laisvu nuo ideologinių stereotipų požiūriu galima geriau pa- 
naudoti tarpdisciplinines studijas, lanksčius tyrinėjimo metodus. Tikslus kom- 
paratyvistinės metodologijos taikymas reikalauja plačios erudicijos, sintetinio 
mąstymo galios, sugebėjimo įžvelgti visumą ir teoriją susieti su empirija, griežtai 
laikytis metodologinių principų, kūrybiškos minties, drąsių, metodologiškai 
pagrįstų gretinimų ir sugebėjimo nepasiduoti paveikios detalės žavesiui. Čia 
itin svarbu teoriškai pagrįsti lyginamų objektų pasirinkimą, nuosekliai atskirti 
paprastas ir sudėtingas, vienalytės ir sinkretiškas struktūras. 
Komparatyvistinės kultūrologijos galimybės kol kas menkai panaudoja- 
mos. Iš gausybės pokario metais paskelbtų komparatyvistinių studijų tik ne- 
daugelis išlaikė laiko bei metodologinių kriterijų išbandymus ir plačiau buvo 

pripažintos mokslo. Tai pirmiausia M. Blocho, A. Toynbee'o, N. Konrado, F Brau- 
delio, H. Corbino, E Jullieno, M. Hulino, J. Needhamo, R. Guénono, P. Masson- 
Ourselio, A. Coomaraswamy'o, K. Ch. Pandey'o, P. T. Raju, S. K. Saksenos, T. Burck- 
hardto, Tochiko Izutsu, Ch. Moore'o, S. L. Gulicko, S. H. Nasro, S. N. Eisenstadto, 
V. Aleksejevo, T. Grigorjevos, Ph. Bagby'o, L. Dumont'o, W. Halbfasso, Hajime 
Nakamura'os studijos. 

Komparatyvistinés kultürologijos metodologinés prieigos itin aktualios 
nüdienei pasauliui atsiveriančiai Lietuvai, kadangi padeda įveikti daugelį de- 
šimtmečių viešpatavusius eurocentrinio mąstymo stereotipus, skatina galvoti 
apie Lietuvos kultūros vietą pasaulinėje kultūroje, nacionalinės ir pasaulio kul- 
tūrų vertybių hierarchijas, tų hierarchijų kaitos pobūdį bei orientyrus. Atga- 
vusi nepriklausomybę mūsų šalis kaip niekuomet anksčiau intensyviai savo 
noru ar nepriklausomai nuo jo įtraukiama į pasaulinės kultūros, ekonomikos, 
informacijos, meno globalizacijos procesus. Todėl santykių su kitomis kultūri- 
nėmis tradicijomis problema šiandieną ypač svarbi. 

Pasaulinės ar kitos kultūros ilgesys yra natūrali kiekvienos kultūros ir jos 
subjektų būsena, arba būties modusas, kadangi kultūra gyvuoja ir skleidžiasi 
nelyg gyvas organizmas, maitinamas ne tik savo syvais, bet ir kitų kultūrų 
versmėmis. Todėl savąją kultūrą, svarbiausias jos vertybes, simbolius galime 
geriau pažinti tik lygindami su kitos kultūros idealais, vertybėmis, simbo- 
liais, kitaip tariant, įsižiūrėdami į save „kitos“ kultūros veidrodyje. Tai savai- 
me suprantama, nes dvasinga „kultūra“, metaforiškai kalbant, visuomet gy- 
vuoja ir skleidžiasi daugiskaitoje - kaip atviras skirtingų kultūrų polilogas, 
turininga sąveika. 

Netgi, nepaisant išoriškai labai skirtingų, geografiškai tolimų civilizacijų, 
kultūrų nepanašumų jas visuomet sieja „jungiamasis ryšys“, kurio esmė - žmo- 
giškosios vertybės. Todėl tam tikra kultūros prasmių, simbolių, ženklų visuma 
natūraliai gali būti perkeliama iš vienos kultūros į kitą. Kitas vertybių siste- 
mas lygindami su savąja, gauname galimybę išskirti esminius savosios kultūros 
dėmenis bei ypatybes, su kuriais esame susigyvenę ir todėl jų „nematome“. 
Lyginamosios studijos itin svarbios tyrinėjant kultūrinį daugiatautės Lietuvos 
Didžiosios Kunigaikštystės palikimą, nes jos kultūra gyvavo glaudžiai sąvei- 
kaudama su kultūriniais gretimų šalių procesais. 

Kultūrologijos kategorijų sistemos kontūrai 


Nuodugnesnis pamatinių kultūrologijos kategorijų [gr. katégoria - nuro- 
dymas, paliudijimas, požymis], ju santykių tyrinėjimas rodo, kad šis mokslas 
baigė ankstyvąją aprašomąją bei nenuoseklaus duomenų rinkimo fazę, ir prasi- 
deda kokybiškai naujas brandos tarpsnis, kai kurti tikslią terminiją bei vieną 
kategorijų sistemą ypač svarbu. Terminologinis atitikimas yra vienas svarbiau- 
sių brandos ir mokslinės analizės nuoseklumo požymių, nes padeda aiškiau 
formuluoti bendrus principus, kurti teorinius konceptus, hipotezes ir sudaro prie- 
laidas jiems patikrinti. Per pastaruosius keliasdešimt intensyviausių kultūrologi- 
jos raidos metų ne tik pastebimai padaugėjo šiai problematikai skirtų studijų, 
tačiau ir esmiškai pakito požiūris į pagrindinių kategorijų sistemos kūrimą. 

Mokslas tik tuomet įžengia į brandos etapą, kai jis nuodugniai apibūdina 
savitą savo tyrimo objektą, struktūrą, metodologines prieigas ir esmines kate- 
gorijas. Kultūrologija yra jauna disciplina. Savo tyrimo objektą bei pagrindinių 

kategorijų sistema ji formuoja glaudžiai saveikaudama su tais kultūros moks- 
lais, kurių veikiama suklestėjo. Sąlyginai vientisa bendriausių žinių apie kultū- 
rą sistema kultūrologija tapo palyginti neseniai dėl įvairių metodologinių kul- 
tūros tyrinėjimo variantų sąveikos ir sintezės, mokslininkams suvokus integ- 
ruojančio įvairius požiūrius į kultūrą mokslo būtinumą. Kultūrologijos mokslo 
nevienalytiškumas, amorfiškumas, teorinių konstrukcijų išbaigtumo ir nuosek- 
lumo trūkumas akivaizdžiai matyti vidinėje šio mokslo struktūroje, metoduo- 
se, kategorijose. 

Kalbėdami apie kultūrologijos mokslų sistemą, struktūrą, uždavinius, san- 
tykius su giminiškais mokslais nuolatos pasitelkiame įvairias kategorijas, t. y. 
pamatines sąvokas, apibūdinančias bendriausias bei esmingiausias sudėtingo kultūros 
universumo savybes, aspektus ir santykius. Pagrindinės kultūrologijos kategorijos 
susidarė pažinimo istorinės raidos procese vis geriau perprantant kultūros ob- 
jektų, reiškinių ir simbolių pasaulį. Kultūros universumo pažinimo procesas 
yra sudėtingas, jo metu nuo jutiminių duomenų einama prie abstrakcijos, nuo 
atskirybés - prie bendrybės ir t. t. 

Vadinasi, pamatinės kultūrologijos kategorijos kultūros reiškinį tyriné- 
jančių mokslų raidoje atsiranda kaip savotiškas abstrahavimosi nuo konkrečių kul- 
tūros objektų, reiškinių, simbolių, jų išskirtinių požymių rezultatas. Tai bendriausios 
kultūros universumo pažinimo sąvokos, išsiskiriančios itin glaustu turiningumu ir 
turinčios minimumą kultūros objektų, reiškinių, simbolių bei požymių. Kita vertus, 
tai yra toks turinys, kuris apima esmingiausius kultūros universumo ir jo pažinimo 
kultūrologiniu aspektu objektus, jų požymius, ryšius, santykius, simbolines prasmes. 
Kiekvienos kultūrologinės koncepcijos, mokyklos ar krypties šalininkas suku- 
ria savitą kultūrologinių kategorijų sistemą ir pagal ją nagrinėja kultūros reiš- 
kinius bei simbolius. Tačiau tokia kategorijų sistema objektyviai yra būdinga 
kiekvienam mokslui, vadinasi, ir kultūrologijai. 

Pagrindinių kultūrologinių kategorijų sistema sudaro savotišką universa- 
lų bazinį kultūrologijos mokslo leksikoną. Su šia sistema kultūrą tyrinėjančių 
mokslų sistemoje nuolatos sąveikauja ir kitokio, neretai bendresnio lygio uni- 
versalijos (lot. universalis - bendras) - bendriausios sąvokos, kurios apima svar- 
biausias kultūrologines bei filosofines problemas: vienetinio ir bendro, abst- 
raktaus ir konkretaus, ontologinio ir konvencionalaus, būties ir mąstymo ir pan. 
santykių. Kultūrologines kategorijas sudaro šios pamatinės sąvokos: kultūra, 

civilizacija, etninė grupė, tauta, difuzija, tradicija, mentalitetas ir kt. Šios kate- 
gorijos apibūdina įvairiais kultūros istorijos tarpsniais įvairiuose pasaulio re- 
gionuose viešpatavusias vertybių bei simbolių sistemas, pasaulėžiūros, visuo- 
meninio elgesio modelius. Kultūrologui jos savotiška pradinė koordinačių sistema, 
padedanti atkurti konkrečių istorinių etapų, civilizacijų, tautų, etninių grupių kultū- 
ros vertybes ir simbolius. 

Prieš pradėdami nagrinėti kitas kultūrologijos problemas pirmiausia pa- 
siaiškinsime pamatinių kategorijų kultūra, civilizacija, etninė grupė, tauta, rasė, 
valstybė, nacija, mentalitetas, adaptacija, asimiliacija, difuzija, tradicija prasmę. 
Čia itin svarbu vartojamų sąvokų preciziškumas ir kuo tikslesnis jų prasmių 
gausos atskleidimas. 


Kultūra 


Kultūra yra pamatinė kultūrologinių mokslų sąvoka. Gilindamiesi į kul- 
tūrologijos idėjų istoriją įsitikinsime, kad ji yra viena sudėtingiausių, išsiskiria 
prasmių įvairove, nes atsirado dar žiloje senovėje įvairiose Rytų ir Vakarų civi- 
lizacijose. Skirtingos istorinės epochos ir civilizacijos formavo savitas kultūros 
sampratas. Artimas lotyniškajai cultura kategorijas aptinkame ir didžiosiose Ry- 
tų civilizacijose, pavyzdžiui, Indijoje abhivrddhi, Kinijoje wen, o arabų musul- 
monų pasaulyje umran, kurią plačiai vartoja savo veikale Mukadima didis ara- 
bų kultūros teoretikas Ibn Khaldunas. Ši sąvoka klasikinėje arabų musulmonų 
kultūros teorijoje artima civilizacijos, kultūros, socialinio gyvenimo kategorijoms. 

Išskirtinę reikšmę ir aktualumą kultūros sąvoka įgavo kinų civilizacijoje. 
Wen terminas aptinkamas jau II tūkstantmečio pr. Kr. užrašuose ir etimologine 
prasme siejasi su hieroglifu xin (širdis, sąmonė, dvasia). Šis hieroglifas, su- 
jungtas su hieroglifu žmogus, reiškė taikingą, ramų, pagarbų žmogų. Vėlesnių 
laikų tekstuose greta wen sąvokos vartojama ir kita — wenhua, kurios antras kom- 
ponentas hua reiškia pasikeitimą, permainas. Tokia prasme ji vartojama gar- 
siojoje „Permainų knygoje“ (Yijing, arba I ching) bei kituose Zhou epochos teks- 
tuose. Juose wenhua reiškė pasikeitimą dėl wen arba, kitaip tariant, asmenybės 
pasikeitimą įvaldžius kultūros principus. 

Vadinasi, dėl socialinės komunikacijos ir wen kultūros principų įvaldymo 
asmenybė evoliucionuoja nuo gamtinės esybės į socialinę. Toks wenhua termi- 

no traktavimas rodo senovės kinų požiūrį į civilizuotumo, kultūros reikšmę 
asmenybei ir paaiškina, kodėl svetimi kinų civilizacijos vertybėms žmonės bu- 
vo vadinami wenxin, t. y. barbarais, turinčiais žmogaus išvaizdą ir gyvūno šir- 
di. Barbariško pasaulio žmonių pakeitimą wen priemonėmis kinai laikė savo 
kultūrine misija. Savo civilizaciją kinai įvardijo pasaulinės civilizacijos centru. 
Toks požiūris, turint omenyje didžiulį kultūros vertybių potencialą, kuriuo šimt- 
mečiais naudojosi kaip jokioje pasaulio šalyje gausus intelektinis ir meninis 
elitas, buvo pagrįstas. 

Pagrindiniai kinų kultūrinės tradicijos saugotojai ir puoselėtojai daugiau 
nei 2500 metų buvo konfucianistai. Dar šios krypties pradininko Konfucijaus 
(apie 551—478 m. pr. Kr.) gyvenimo laikais wen sąvoka galutinai įgijo žinių, mokslo, 
civilizuotumo, plačios humanitarinės kultūros, pirmiausia įkūnytos žodžiu, pras- 
me. Konfucijaus Lunyu („Apmąstymuose ir pašnekesiuose“) sakoma, kad wen 
yra tai, ką „Žmogus įgyja mokydamasis“, siekdamas pažinti dvasinę praeities 
kultūrą. Taigi wen sąvoka apima tokią rafinuotų negamtinių žmogaus savybių 
visumą (žinias, mokslą, civilizuotumą, aukštą humanitarinę, muzikinę ir este- 
tinę kultūrą), kuri būtina civilizuotam žmogui. Kultūros vertybių neperpratęs 
žmogus išlieka gyvūnijos lygmenyje. 

Kalbant apie pavyzdinių klasikinės kinų civilizacijos dėl konfucianizmo 
ideologijos įtakos kultūros modelių įtvirtinimą, dažniausiai minima didingos 
nacionalinės praeities kultūros tradicijos, „išminčių kelias“. Tradicijas pripažįs- 
tantys kinai buvo įsitikinę, kad kultūros tradicijoje glūdi visi būtini autentiškos 
kultūros sklaidos modeliai, todėl sekimas ja yra pagrindinis aukštos kultūros 
išsaugojimo ir vaisingo puoselėjimo pagrindas. Kita vertus, kinų civilizacijoje 
įsitvirtinusi kultūros samprata neatsiejama ne tik nuo vadovavimosi praeityje 
sukurtais humanistiniais, etiniais, estetiniais principais, kurie įvardijami kaip 
aukščiausios sektinos vertybės, pagrindiniai gyvenimo ir veiklos kelrodžiai, bet 
ir nuo žmogaus vientisumo su jį supančiu gamtos pasauliu aukštinimo. Konfu- 
cijus teigė, kad žmogaus ir visuomenės gyvenimas yra pavaldus ne žmonių 
sukurtiems įstatymams, o gamtos dėsniams. Jo įsitikinimu, visuomeninio gy- 
venimo pagrindas turi būti tai, kas kyla iš natūralios žmogaus prigimties. Šį 
gelminį kultūros bei gamtos ryšį dar labiau pabrėžė daoistai ir čanbudistai. 

Išskirtinio kinų civilizacijos klestėjimo metu - Tang ir Sung dinastijų val- 
dymo laikais — wen sąvoka buvo įvardijama „civilizacijos idėja“, apimanti vi- 

suomeninius bei kosminius pradus. Ji rėmėsi socialiniais senovės modeliais ir 
organicistinėmis teorijomis apie harmoningą kosmoso sandarą, kosminių, gam- 
tos bei žmogaus gyvenimo procesų sąryšingumą. Tang ir Sung meto moksli- 
ninkai, taikliu P. K. Bolo pastebėjimu, suprato, kad per socialinius sukrėtimus 
„ši kultūra“ gali žūti, o ją išgelbėti galima tik nuolatos remiantis jos socialinė- 
mis ir gamtinėmis ištakomis [Bol, 1992, p. 2]. 

Vadinasi, kinų civilizacijos ištakose atsiradusi kultūros (wen) sąvoka ne tik 
patvirtina žmogaus iškilimą virš gamtos apibrėžtumo, tačiau kartu yra ir neatsiejama 
nuo giluminio žmogaus ryšio su gamta, kosmosu, vadovavimusi praeities kultūros ver- 
tybėmis, kurios suvokiamos kaip ryšys su ateitimi. Todėl kinų civilizacijoje kultūra yra 
aiškinama kaip prigimtis suvokusi save. 

Vakaruose lotyniškas terminas cultura (įdirbta, suarta žemė, išdirbimas, 
auginimas, gerinimas) atsirado kaip natura opozicija, t. y. gamtos sąvokai. Pir- 
mą kartą ši sąvoka minima 45 m. pr. Kr. Marko Tulijaus Cicerono veikaluose. Iš 
pradžių ji reiškė tokią žemės priežiūrą, kuri tarnautų žmogaus poreikiams, ta- 
čiau netrukus įgavo platesnę reikšmę ir aprėpė žmogaus kūno bei dvasios pa- 
saulį (Cicerono veikaluose aptinkama ir cultura animi samplaika). Vėlyvojoje 
antikoje ir viduramžiais kultūros sąvokos prasmių daugėja: apima veiksmus, 
elgesio normas, kurie yra „viršgamtinio“ pobūdžio. Vėliau, kai radosi požiūris į 


žmogų, kaip savęs kūrėją, į kultūros sampratą pateko išsilavinimas, auklėji- 

mas. Todėl ilgainiui kultūros apibrėžimas vis dažniau sietas su žmogaus kūniš- 
kųjų, dvasinių savybių taurinimu, tobulėjimu, gerinimu. 

Lotyniškoji sąvoka cultura, glaudžiai susijusi su žemės dirbimu, Vakarų 
Europos civilizacijos tekstuose pasirodė XI a. pabaigoje ir buvo maisto, paša- 
ro, ūkio kultūros, agrikultūros sinonimas. Nuo XVI a., pradedant renesanso 
humanistų veikalais, matyti kultūros siejimas su dvasinės veiklos sritimis, ku- 
ris teoriškai jteisinamas ir į žodynus pakliūva tik švietėjų ideologijos viešpata- 
vimo laikais. 

Šiuolaikinei vakarietiškai culture sąvokai substancionalią prasmę neseniai 
suteikė prancūzų švietėjai ir vokiečių mąstytojai; ją dažniausiai sieja su dvasi- 
ne žmonijos raida. Tuomet Vakarų humanistikoje kultūros daugiausia dėmesio 
skyrė filosofijos, istorijos, sociologijos, estetikos, menotyros specialistai, todėl 
tradiciškai ji buvo interpretuojama kaip „dvasinis“ reiškinys. Tačiau vėlesnė ant- 
ropologų, etnologų lauko tyrimų plėtotė atkreipė mokslininkų akis ir į kitus 
materialius kultūros aspektus. 

Kultūros mokslo užuomazgos suklosto dvi pagrindines kultūros interpre- 
tacijas: natūralistinė ją sieja su natūralia žmogaus prigimtimi, idealistiné — su 
dvasiniu ir moraliniu tobulėjimu. Švietėjų, o vėliau ir romantikų veikaluose kul- 
tūros kategorija aprėpia dvasinį asmenybės bei visuomenės tobulėjimą, išsilavinimą, 
civilizuotumą, rafinuotas manieras, istoriškai susiklosčiusią daugmaž stabilių dvasi- 
nių, dažniausiai intelektualių ir meninių, vertybių visumą. Jai itin svarbu kalbos, 
dvasinės sandaros, papročių bendrumas, dėl to kultūra suvokiama kaip ypatinga 
gyvenimiška veikla, išlaisvinanti žmogų iš kasdienybės rūpesčių ir aklo sekimo tradici- 
ja. Tokia kultūros interpretacija įsitvirtino daugumoje Vakarų Europos šalių. 

XIX a. sparčiai besiplėtojant įvairioms kultūros teorijoms, pamažu išsiru- 
tulioja pagrindinės klasikinės kultūros sąvokos prasmės. Plačiausia šio termi- 
no prasme kultūra yra tai, kas iškyla virš gamtos ir siejasi su žmogaus kūrybinio 
potencialo, galios, iniciatyvos sklaida, aprėpia jo kuriamų vertybių pasaulį. Kultūra 
civilizacijos istorijoje atsiranda perėjus nuo biologinės būties prie socialinės, t. y. 
nuo ikikultūrinės žmogaus pirmtakų būties į kultūrinį raidos etapą su jam bū- 
dingų kultūros vertybių ir simbolių visuma. 

Klasikiniame vokiečių idealizme šios sąvokos prasmės pirmiausia aprėpia 
irgi dvasinės veiklos sritį: intelektinę veiklą, filosofiją, religiją, meną, moralę. Ji 
retai vartojama dviejų vokiečų klasikinio idealizmo korifėjų - I. Kanto ir G. He- 

Jean Huber. Diskusijos (D'Alembert, Voltaire, Condorcet, Diderot ir kt.). Raižinys 


gelio - veikaluose. Pirmasis dažniausiai ją siejo su „proto disciplina“, o antra- 
sis, kalbėdamas apie kultūrą, pasitelkdavo Bildung (išsimokslinimas, švietimas, 
kultūra). Pagal G. Hegelį, ši sąvoka apėmė dvasinę sritį, subjektyvumą ir mora- 
linį substancionalumą. Šiuo požiūriu kultūringumas - sunkaus dvasinio darbo 
pasekmė. Kultūringais galima vadinti tik tokius žmones, kurie, darydami tą 
patį, ką ir kiti, akivaizdžiai neišryškina gerų savo bruožų, sąžiningumo ir pan. 
Nekultūringas žmogus gali užgauti kitus, kadangi jis galvoja tik apie patį save, 
savo mintis, jausmus, o ne tai, ką jaučia kiti, jam spontaniškai elgiantis ir ne- 
kontroliuojant savo minčių bei veiksmų. Vadinasi, kultūringas žmogus turi įver- 
tinti savo elgesio pasekmes kitiems, švelninti savo poziciją, jei tai gali užgauti 
kitų savigarbą ir interesus. 

Antroje XIX a. pusėje antropologijos pradininkas E. B. Tyloras pateikė kla- 
sikinį kultūros apibrėžimą: ją sudaro „žinios, tikėjimai, menai, moralė, įstaty- 
mai, papročiai ir kai kurie kiti sugebėjimai bei įpročiai, kuriuos perima visuo- 
menės narys žmogus“ [Tylor, 1881, p. 54]. Toks požiūris į kultūrą viešpatavo ir 
pirmais XX a. dešimtmečiais, nors jį klibino ir plėtė įvairiomis kryptimis įtakin- 
gos É. Durkheimo, „Analų“, F. Boaso, M. Weberio, kultūros filosofijos, kultūros 


morfologijos, socialinės antropologijos, etnologijos ir kitos mokyklos. 

XX a. pradžios klasikinėje kultūros filosofijoje kultūros sąvoka įgauna nau- 
jų, neretai metafiziškai traktuojamų prasmių. Dažniausiai ji siejama su savita 
žmogaus kūrybinę prigimtį simboliais, ženklais, dirbiniais įprasminančia sriti- 
mi. Čia iškeliamos sudėtingos žmogaus ir jo aplinkos, arba, kitais žodžiais ta- 
riant, kultūros ir gamtos, kultūros ir istorijos santykių problemos, kadangi, kur- 
dama kultūrą, žmonija keičia gamtos dėsnius, o sukūrusi civilizaciją ji tampa istorijos 
kūrėja, t. y. istorijos veiksniu. Kita vertus, kultūros, kaip kūrybinio žmogaus veik- 
los produkto, istorija yra apibūdinama kaip atvira pokyčiams įvairių vertybių, 
dirbinių, elementų, simbolių sistema, išsaugojanti sąlyginį savo savarankiškumą isto- 
rijos atžvilgiu. 

Šiuo požiūriu visas viršgamtinis pasaulis yra kultūros; jis aprėpia visas 
žmogaus ir visuomenės gyvenimo sritis, priemones bei mechanizmus. Kultū- 
ros sąvoka rodo kokybinį žmogaus būties ir veiklos skirtumą, palyginti su kitomis 
biologinio gyvenimo formomis, todėl ji jungia tradicijas, ritualus, religinius tikėji- 
mus, raštą, meno kūrinius, moralės normas, filosofines idėjas, politinės valdžios ap- 
raiškas, teisės kodeksus, mokslo laimėjimus ir gausybę kitų žmogaus sukurtų bei jį 
supančių dirbinių. Ir pagaliau ji rodo istoriškai konkrečių žmogaus veiklos for- 
mų skirtumus. 

Klasikinėse pirmos XX a. pusės kultūros filosofijos ir kultūrologinėse te- 
orijose kultūros sąvoka virsta plačia, daugiamate. Ji apima 1) individo, visuo- 
menės brandos rodiklį, bylojantį apie išsilavinimą, racionalizaciją nuo barba- 
rybės iki civilizacijos. Ši prasmė artima civilizuotumo, kultūringumo sąvokoms; 
2) ypatingą žmogaus kūrybinių galių įgyvendinimo sritį; 3) tam tikrą visuome- 
ninių pasiekimų visetą, vertinamą ne paskirai, o visose socialinio gyvenimo sri- 
tyse. Jis išskiria žmogų iš gamtos ir grynai biologinės determinacijos lygmens; 
4) išskirtinę dvasinės veiklos sritį, kurioje socialinė žmogaus būtis įgauna koky- 
biškai naują prasmę, kadangi formuluoja motyvus, principus, tikslus, idėjas, 
idealus, nepasiekiamus kitoms gyvybės formoms; 5) atskirą žmogaus veiklos ir 
gyvenimo sritį, pavyzdžiui, mokslinę kultūrą, buities, meninę; 6) savitą nor- 
mų, tradicijų, vertybių, simbolinių prasmių sistemą, skiriančią vieną socialinį 
vienetą ar jo dalį nuo kito. Vadinasi, kultūros sąvoka čia vartojama apibūdinti 
atskirų epochų, tautų, asmenybių išsivystymo lygį, konkrečių tautų, visuome- 
nių bruožus, atskiras žmogaus veiklos ir gyvenimo, jo kūrybinio pajėgumo raiš- 
kos sritis, specifinę tradicinių vertybių bei simbolių sistemą ir pan. 

Skirtingi požiūriai į kultūros sąvoką išryškėjo ir vyraujančiose Vakaruose 
tautinėse tradicijose. Turtingas meninės kultūros tradicijas turinčioje Prancūzi- 
joje ji jau pasąmonės lygmeniu siejosi su išaukštintu dvasinių vertybių pasau- 
liu ir elitine aristokratiška kūrybine veikla. Vokietijoje įgavo išskirtinį tautinį 
savitumą: didžiavimąsi savais pasiekimais, savo esme ir buvo apmąstoma lygi- 
nant su opozicine civilizacijos kategorija. 

„Vokiškoji kultūros sąvoka ypač pabrėžia tautinius skirtumus, grupių savi- 
tumus; ir pirmiausia dėl to gerokai pranokusi vokiečių kalbos arealą, pavyz- 
džiui, etnologijos ir antropologijos tyrinėjimais, ir įgavusi platesnę reikšmę ne- 
gu iš pradžių. Pradinė jos padėtis yra padėtis tautos, kuri, palyginti su Vakarų 
tautomis, labai vėlai įgijo politinę vienybę ir [...] kultūros sąvoka atspindi savi- 
mone tautos, kuri nuolatos turi klausti: „Kas gi iš tiesų yra mūsų savitumas?“ 
[Elias, 1995, p. 7-8]. Kita vertus, Vokietijoje, darant įtaką klasikinio idealizmo ir 
metafizinės kultūros filosofijai, vartojant kultūros sąvoką, neretai buvo iškelia- 
mi dvasiniai aspektai priešpriešinant bedvasei civilizacijai, kuri įvardijama kaip antra- 
rūšė vertybė, apimanti tik išorinę žmogaus būtį. 

Prancūzams, skirtingai nei vokiečiams, įtvirtinti kultūrinį identitetą nebu- 
vo svarbu, nes savo kultūrą jie suvokė kaip Kultūrą iš didžiosios raidės, kuri, 
prancūzų akimis, rodė geriausius Vakarų civilizacijos laimėjimus. Todėl Pran- 
cūzijoje ir jos įtakoje esančiose turtingas meno tradicijas bei aukštą meninio 
elito statusą turinčiose šalyse kultūros sąvoka iki nūdienos išliko konservaty- 
vesnė. Šis konservatyvumas būdingas ir Rytų Europos šalims, kurių postmo- 
dernistinė kultūra komercializuota menkiau. 

Didžiojoje Britanijoje, nuolatos pabrėžiančioje savąjį partikuliarizmą po- 
žiūriuose į žemyninę Europą ir turinčiai psichologinių nuostatų prancūzų kul- 
tūros atžvilgiu, kultūros sąvoka ilgai buvo hierarchizuota, rėmėsi aiškiu bei 
subalansuotu racionalizmu. Tačiau pastaraisiais dešimtmečiais ji patyrė stiprų 
pragmatiškesnės JAV kultūros komercializacijos poveikį. Dėl postmodernizmo 
ideologijos, suartinusios elitinę ir masinę kultūras, anglų kultūros sąvoka įpras- 
tinėje vartosenoje išplito vos ne iki begalybės. 

Dėl to pirmiausia išryškėjo kultūros sąvokos skverbimasis į įvairias so- 
cialinės būties, dvasinės, materialinės veiklos kasdienio gyvenimo sritis. Kul- 
tūra aprėpė visą žmogaus gyvenimo, veiklos, kūrybos aplinką, kurioje jis yra 
kaip socialinė esybė. Anglakalbėse šalyse reiškinių priskyrimas kultūrai kasdie- 

néje vartosenoje prarado aiškius kriterijus, todėl viskas, kas egzistuoja mus su- 
pančiame pasaulyje, pradėta sieti su kultūros sąvoka. Šis jos išsiskleidimas, ne- 
apibrėžtumas, difuzija būdinga ir šiuolaikinei mokslinei anglosaksiškųjų ša- 
lių literatūrai, kuri aprėpia vos ne viską - nuo sekso, kulinarijos iki keliavimo 
būdų kultūros. 

JAV kultūra vertybių hierarchijoje neretai traktuojama kaip esanti žemiau 
verslo, politikos. Tiesa, pastaruoju metu socialinis „aukštosios“ ir „reprezenta- 
tyviosios" kultūros statusas pastebimai stiprėja. „Populiarioje vartosenoje, - 
rašo V. Kavolis, - kultūros sąvoka tapusi tokia tąsi, kad kone bet ką galima 
pavadinti kultūra, bent angliškai. Ši tendencija įsitvirtino ir vokiečių kalboje, 
kiek mažiau prancūzų, bet angliškai darosi įmanoma bet kokį reiškinį aptarti 
kaip kultūrą“ (Kavolis, 1996, p. 17]. 

Akivaizdu, kad per pastaruosius postmodernizmo ideologijos įsivyravi- 
mo dešimtmečius tiek kasdieniame gyvenime, tiek moksle iš esmės kultūros 
samprata pakito, palyginti su klasikinėje Vakarų kultūros filosofijoje viešpata- 
vusia metafizine traktuote, kai kultūra buvo siejama išimtinai su dvasinių ver- 
tybių (filosofijos, religijos, meno) visuma. Kasdienės kultūros sąvokos pras- 
mių daugėjimą taip pat lėmė akivaizdūs kultūros mokslų pokyčiai: stiprėjant 
antropologijos įtakai silpnėjo XIX a. - pirmoje XX a. pusėje įsigalėjusi klasikinė 
kultūros samprata ir jos vietą užėmė naujos antropologinės, sociologinės, et- 
nologinės kultūros interpretacijos. 

Įvairių mokslų šalininkai kultūroje įžvelgia ir išryškina skirtingus daly- 
kus: antropologai ją supranta labai plačiai - nuo akmens kirvių iki simbolinių 
interpretacijų, archeologams tai - pirmiausia materialinės liekanos, etnolo- 
gams - etninės kultūros reliktai, kultūros sociologams - visuomeniniai reiški- 
niai, kultūros psichologams - „kultūros vaizdiniai“ ir pan. Dabartinėje kompa- 
ratyvistinėje kultūrologijoje, apibendrinant Vakarų ir neeuropinių civilizacijų 
kultūrologinės minties laimėjimus, įsigali reliatyvistinis požiūris, teigiantis, kad 
kultūros sąvoka yra abstraktus teorinis konstruktas, priklausomai nuo konkretaus 
požiūrio įvardijantis skirtingus žmogaus kūrybinės veiklos rezultatų ir socialinio gy- 
venimo aspektus. Vadinasi, kultūra yra konvencionali sąvoka, kurią daugelis 
supranta visiškai skirtingai. Todėl beprasmiška kalbėti apie vieną ir visiems 
priimtiną kultūros sąvoką, nes ji yra daugiareikšmė, tiesiogiai priklauso nuo tyri- 
nétojo požiūrio, pradinių pozicijų ir mokslinės analizės tikslų. 

Kita pamatinė kultūrologijos sąvoka - civilizacija — išsiskiria poliseman- 
tiškumu. Šiuolaikiniame moksle ji vartojama labai neapibrėžtai ir skirtinguo- 
se kontekstuose. Ši plati sinkretiška kategorija turi itin konceptualią prasmę, 
nes yra svarbi dabartinės civilizacijos raidos pažinimui. „Beribiame sociokul- 
tūrinių reiškinių „vandenyne“, - rašė P. Sorokinas, - yra didelės kultūros sis- 
temos, kitaip vadinamos kultūrinėmis supersistemomis, arba civilizacijomis, 
kurios funkcionuoja ir kaip reali vienybė. Jos nesutampa su valstybe, tauta ar 
bet kuria kita socialine grupe. Šios kultūrinės substancijos ribos paprastai iš- 
eina už tautinių, politinių ir religinių vienetų ribų“ [Sravnitelnoje izučenije, 
1998, p. 47]. 

Dėl stiprėjančių tarpcivilizacinių ryšių civilizaciją nagrinėja įvairios huma- 
nistikos kryptys. Siekiant suvokti dabarties civilizacijos procesų esmę sunku rasti 
platesnę ir imlesnę sąvoką. Ji padeda įveikti pasaulio suvokimo vienmatišku- 
mą, perprasti skirtingų pasaulio regionų kultūros formų įvairovę, unikalumą, 
išryškina paskirų pasaulinės civilizacijos raidos periodų ir regionų istorinį kul- 
tūros formų savitumą bei kartu atskleidžia žmonijos istorijos visuotinumą. „Mes 
tikriausiai geriau nei bet kuris visuomenės procesų stebėtojas, - rašė F. Braude- 
lis, - suvokiame esminę pasaulio įvairovę. Kiekvienam žinoma, kad visos vi- 
suomenės, socialinės grupės artimoje ar tolimoje praeityje priklausė tam tikrai 
civilizacijai, arba, tiksliau — penkių susijusių viena su kita civilizacijų, kurios, 
neretai būdamos labai skirtingos, siejasi tarpusavyje, grupei. Kiekviena ju ir ju 
vienovė įsilieja į platų labai ilgos trukmės (de trės longue durėe) istorijos srautą. 
Kiekvienoje visuomenėje jis įgauna savitą vidinės raidos logiką ir sukelia dau- 
gybę prieštaravimų“ [Braudel, 1969, p. 302]. Didėjantį įvairių humanistikos sri- 
čių specialistų domėjimąsi civilizacijos kategorija lemia esminiai besikurian- 
čios metacivilizacijos, kurioje sudėtingai susipina įvairių kultūrų ir civilizacijų 
tradicijos, interesai, idėjos, vertybės bei simboliai, pokyčiai. 

Modernioji šviečiamojoje epochoje sukurtos prancūziškos sąvokos civi- 
lisation prasmė tiesiogiai siejasi su pilietiškumo (lot. civilis) kategorija, kuri atsi- 
rado kaip natūralumo (lot. naturalis) sampratos priešprieša. Ji aptinkama stoikų 
veikaluose ir „Nikomacho etikoje“. Viduramžiais besiformuojančios civilizuo- 


tumo kategorijos prasmę stipriai veikė aukštesnės arabų musulmonų kultū- 

A. Bosse. Prancüzijos dvaro scenos Liudviko XIII laikais. XVIII a. raiZinys 


ros riteriu, arba garbingo (kilnaus) elgesio, kodeksas: jis tvirtai jaugo j vélyvu- 
jų viduramžių ir renesanso aristokratijos puoseléjama pilių bei rūmų kultūrą. 

Šviečiamojoje epochoje itin aktyviai imamos vartoti civilizacijos ir kultū- 
ros sąvokos. XVI a. prancūzų karaliaus dvaro ir aristokratijos aplinkoje atsira- 
dęs terminas civilisė iš pradžių reiškė mandagumą, eleganciją, rafinuoto elge- 
sio manieras; vėliau iš jo išsirutuliojęs civilizacijos suvokimas aprėpė platesnį 
semantinį lauką. Prancūzų švietėjų veikaluose šis apibūdinimas ilgainiui įgijo 
vertybinį pobūdį, nes aprėpė ankstesniam primityviam viduramžių gyveni- 
mo stiliui netipišką sekuliarizuota ir racionalizuotą visuomeninį gyvenimą, per- 
ėjimą nuo primityvaus į civilizuoto gyvenimo lygmenį. 

Klasikinė šviečiamoji civilizacijos kategorijos reikšmė pirmą kartą aptinka- 
ma 1752 m. A. R. J. Turgot parašytoje, tačiau nepaskelbtoje visuotinės istorijos 
studijoje. Jos teiginiai įtvirtinti išspausdintuose veikaluose: V. R. Mirabeau (1715- 
1789) L'Ami des hommes ou traité sur la population („Žmonių draugas, arba Trak- 
tatas apie gyventojus“, 1756) ir Voltaire'o (1694-1778) L'Essai sur l’ histoire générale 
et sur et l'esprit des nations les mœurs („Esė apie visuotinę istoriją ir apie tautų 
papročius bei dvasią“, 1756-1769), juose civilizacija siejama su aristokratijai 

būdingais subtilesniais papročiais, rafinuotu elgesiu, tolerancija, išsilavinimu, 
miesto kultūra, kitaip tariant, ši sąvoka paryškina homme civilisė priešpriešą 
paprastam žmogui. Civilizacija sykiu įvardijamos ir meno, mokslo, religijos, 
filosofijos, teisės idėjos. Netrukus ji įgauna ir laiko aspektą, nes pakeičia lauki- 
niškumo bei barbarybės tarpsnį. 

Vadinasi, civilizacija suvokiama jau kaip modernėjimas. Toks požiūris plė- 
tojamas P. Holbacho (1723-1789) knygoje Systėme de la nature („Gamtos siste- 
ma“, 1770). Ir pagaliau ši samprata, įsitvirtindama švietėjų ideologijoje, įgauna 
konkretesnį geografinį apibrėžtumą, nes siejasi su Vakarų Europoje pradedan- 
čia gyvuoti miestų kultūra ir yra priešinama už krikščioniškojo pasaulio ribų, 
mažiau civilizuotuose kraštuose vykstantiems reiškiniams. Šiose nuostatose jau 
glūdi eurocentrinės pasaulėžiūros užuomazgos ir vėlesnei Vakarų visuomenei 
būdingas tapatinimas ir su modernėjimu, civilizuotumu, technika, moksliniu 
pažinimu, švietimo ir auklėjimo pažanga. Tai paskatino atsirasti XIX a. euro- 
piečių pasaulėžiūrai būdingą Vakarų civilizacijos pranašumo jausmą, kuris te- 
oriškai tarsi pateisino kolonializmo ideologiją ir siaubingus nusikaltimus įvai- 
riose planetos dalyse. 

„Žodis civilizacija, - rašo žymus prancūzų istorikas L. Febvre'as, - įsitvir- 
tino po to, kai „Esė apie papročius“, nuo 1757 m. pasklidęs išsilavinusioje Euro- 
poje 7000 egzempliorių tiražu, iškart sujungė kai kurias pagrindines žmogaus 
veiklos - politinės, religinės, socialinės, literatūrinės, meninės - sritis ir pavertė 
jas neatsiejama istorijos dalimi“ [Febvre, 1962, p. 498]. Ši Prancūzijoje atsiradu- 
si civilizacijos sąvokos reikšmių, apimančių visuomenės elgesio normas, dvasi- 
nes vertybes, tam tikrą kultūros stilių ir technologijos laimėjimus, gausa pasi- 
telkiama ir Anglijos mąstytojų. Anglijoje terminas civilization kaip tiesioginis 
vertimas iš prancūzų kalbos pasirodė 1773 m., o Vokietijoje - 1774 m. Taigi pran- 
cūzų ir anglų švietėjų veikaluose civilizacijos sąvoka tvirtai susiejama su kon- 
krečios visuomenės kultūra. 

Iš civilisation sąvokos netrukus išsirutuliojo kitos su švietėjų ideologija 
labai susijusios kategorijos: civiliser (civilizuoti, šviesti), būdvardis civilisable 
(paklūstantis civilizacijai) ir pagaliau XIX a. pasklidusi civilisateur (civilizuo- 
jantis, šviečiantis, švietėjas). Švietėjų ideologijai plintant Europoje, kur pran- 
cūzų kalba ir kultūra buvo labai vertinamos, civilisation terminas kaip klišė 
mechaniškai buvo perkeltas į kitas Europos kalbas. Taip atsirado angliškas ci- 

vilization, vokiškas Zivilisation, itališkas civilisazione, ispaniškas civilisacion, ru- 
siškas uueuausauua. 

Įvairiose tautose ši sąvoka įgavo skirtingas prasmes. Prancūzijoje XIX a. 
ši kategorija pastebimai keitėsi, daugėjo prasmių, joje pamažu atsirado naujų 
tautinio tapatumo, gyvenimo būdo ypatybių, ir tai ypač siejosi su nacionalis- 
tine prancūzų civilizacijos kultūrinio pranašumo ir jos prozelitiškos misijos Eu- 
ropoje bei pasaulyje idėja. „Visų pirma, - rašė N. Elias, - egzistuoja didžiulis 
skirtumas tarp vienokios angliškos ir prancūziškos šio žodžio vartosenos ir 
kitokios vokiškos: pirmuoju atveju ši sąvoka išreiškia pasididžiavimą savųjų 
tautų reikšmingumu Vakarų ir žmonijos progresui. O vokiškoje kalbinėje var- 
tosenoje civilizacija reiškia tai, kas tikrai naudinga, bet vis dėlto yra antrarūšė 
vertybė, būtent tai, kas apima tik išorinį žmogaus pasaulį, žmogaus būties pa- 
viršių“ [Elias, 1995, p. 6]. 

Civilizacijos sąvokos turinys geriausiai atsiskleidžia lyginant su kitomis 
giminiškomis kategorijomis. Gilinantis į jos prasmes pirmiausia tikslinga aiš- 
kintis civilizacijos sąvokos santykius su kategorijomis visuomenė, kultūra, so- 
ciokultūrinis. Kaip tiksliai pažymėjo M. Maussas, „civilizacijos sąvoka yra daug 
miglotesné nei visuomenė“ [Mauss, 1974, t. 2, p. 458]. Visuomenė kaip indivi- 
dų, susietų tvirtais socialiniais ryšiais, visuma yra pagrindinis istorijos sub- 
jektas, kultūra — istorinio proceso darinys ir savitas visuomenės gyvenimo, 
kūrybos būdas, istorijos eigoje įgaunantis savitus simbolių, normų, vertybių 
pavidalus, o civilizacija daugiau siejasi su kultūros dariniais, kūriniais, insti- 
tutais. Naujas plačiai paplitęs kultūrologijoje ir civilizacijos teorijoje terminas 
sociokultūrinis yra dviejų gerai žinomų kategorijų - socialinis ir kultūrinis - san- 
trumpa. Jis apibūdina genetinį visuomenės bei kultūros sąryšingumą, rodo, 
kad šie du dėmenys sudaro visumą, arba sistemą, glūdinčią civilizacijos reiš- 
kinio esmėje. 

Civilizacija yra sudėtinga visuomeninės organizacijos forma, turinti visas 
visuomenei gyvuoti būtinas sudedamąsias dalis. Tai itin sudėtinga socialinė 
struktūra, suteikianti žmonių giminei sąlyginę nepriklausomybę nuo gamtos. 
Ją galima vadinti socialinės organizacijos forma, kuriai būdingas civilizuotumas 
ir valstybės, religijos susiliejimas su sudėtingomis pasaulietinės valdžios insti- 
tucijomis. Šiuo požiūriu žmonija, pradėjusi sociokultürine raidą, tarsi pasmerk- 
ta civilizaciniams santykiams. 

Anglų aukštuomenės aprangos stilius XVI a. 


Nors leksinis civilizacijos sąvokos pavidalas, kaip galėjome įsitikinti, įvai- 
riose Europos kalbose labai panašus, ir ji yra kilusi iš vienos versmės, tačiau, 
jaugusi į skirtingas nacionalines Vakarų kultūros tradicijas, neretai įgauna ki- 
tokias prasmes. Pavyzdžiui, Prancūzijoje ir Anglijoje ji turi universalią prasmę 
ir pirmiausia siejasi su Vakarų bei žmonijos pažanga apskritai. Prancūzijoje ir 
anglosaksiškose šalyse civilizacija plačiai vartojama politiniams, ekonominiams, 
religiniams, techniniams, moraliniams, socialiniams faktams apibūdinti, o vo- 
kiečiakalbėse šalyse Zivilisation daugiau reiškia naudingus daiktus ar reiški- 
nius, kurie neapima žmogaus egzistencijos esmės, o tarsi sudaro jo išorinės 
būties foną. Dvasinius, egzistencinę prasmę turinčius siekius jie apibūdina ki- 
tu prancūziškos kilmės žodžiu - Kultur. 

Iš daugelio civilizacijos sąvokų išskirsime, mūsų akimis žvelgiant, svar- 
biausias. Pirmiausia - civilizaciją, kaip pažangų visuomenės raidos procesą, 
t. y. kaip tam tikrą civilizacijos procesą, ar civilizacinę būseną, apibūdinančią pa- 
žangų judėjimą iš vienos visuomenės raidos stadijos į kitą, nuosekliai ją kei- 
čiančią. Ji aprėpia visą kultūrinių istorinių tipų įvairovę, rodančią visų vietinių 
civilizacijų raidą nuo pirmųjų civilizuoto gyvenimo židinių iki dabar besiku- 
riančios kokybiškai naujos metacivilizacijos. Ši civilizacijos samprata tiesiogiai 
siejasi su pažanga ir evoliucija, todėl atsiranda stadijos, fazės ar pakopos kate- 
gorijos. Jos buvo plačiai paplitusios klasikinėse evoliucijos teorijose, dabar pa- 
sitaiko rečiau. 

Antroji principiné civilizacijos prasmé siejasi su tam tikru büdingu bruo- 
žų visuma, socialinėmis kultūrinėmis labiausiai išsivysčiusių visuomenių pa- 
siekomis. Tokia civilizacijos samprata pagrįsta priešprieša barbarybei, o kita 
vertus — ir gamtai. 

Trečioji apima vieną esminį bruožą, aspektą ar morfologini pjūvį (religinį, 
moralinį, estetinį, mokslinį, techninį ir pan.), pavyzdžiui, neolito civilizacija, žal- 
vario civilizacija, postindustrinė. Tai - deskriptyvioji, daugiau pagalbinė ar tech- 
ninė civilizacijos samprata. 

Ketvirtoji šios sąvokos prasmė - požiūris į civilizaciją ne kaip į objektyvų 
sociokultūrinį reiškinį, o kaip į iámastoma grynai teorinį konceptą, tam tikrą 
etaloną, savotišką abstraktų idealą, su kuriuo lyginami skirtingi empirinėje tikro- 
vėje buvę arba dabar esantys įvairių civilizacinių organizmų variantai. Ši sam- 
prata plačiai vartojama šiuolaikiniuose lyginamuosiuose civilizacijų tyrimuose. 

Penktoji prasmė siejasi su erdviniu aspektu, civilizacijos, kaip visuomeni- 
nės organizacijos, tipo, pasižyminčio savitu stiliumi ir jam būdingų bruožų vi- 
suma, samprata, kuri įvardija konkrečius vietinius civilizacinius vienetus, arba 
vadinamąsias lokalines civilizacijas. Konkrečiame geografiniame regione tam 
tikru apibrėžtu laiku jie sudaro vientisą pamatinių sociokultūrinių ir gyveni- 
miškųjų santykių kompleksą (Egipto civilizacija, indų, Vakarų krikščioniškoji). Šiuo 
požiūriu piramidės viršūne galima laikyti žmonijos, arba planetinę, civilizaciją, 
kurią, kaip vientisą homogenišką organizmą, galima lyginti su kitomis hipote- 
ziškai Visatoje egzistavusiomis ar egzistuojančiomis civilizacijomis. Nors, kita 
vertus, neturėdami užtektinai duomenų, negalime atmesti ir kitos mūsų civili- 
zacijos unikalumo hipotezės. 

Peržvelgę daugelio įtakingiausių civilizacijos teoretikų veikalus nesunkiai 
įsitikinsime, kad priklausomai nuo konceptualių nuostatų civilizaciją jie apibū- 
dino labai skirtingai. Vieni pateikė kokybines charakteristikas ir siejo su tam 
tikra visuomenės ar kultūros raidos pakopa, kiti - su laike, erdvėje fiksuoja- 
mais bruožais ar dydžiu, treti - su miestų kultūros užuomazgomis, socialiniais 
pokyčiais, technika, institucijomis, socialinio komforto sąlygomis, įvairiais so- 
cialinės ir kultūrinės raidos aspektais, kultūros pasiekimais, t. y. sudėtinga kul- 
tūros bei socialinio gyvenimo formų visuma. 

Įvairių kultūrologų konceptualių ir metodologinių nuostatų skirtingumas 
matyti netgi iš civilizacijos reiškinio įvardijimo arba jo sinonimų: kultūrinis-isto- 

rinis tipas (H. Rückertas, N. Danilevskis), socialinės rūšys (É. Durkheimas), aukš- 
tos kultūros (O. Spengleris), stambūs pasaulinės kultūros ansambliai (A. Toynbee), 
pasaulinės kultūros, arba kultūrinės sistemos (F. S. Northropas), didžiosios kultūros 
(N. Berdiajevas), kultūrinės koalicijos (C. Lėvi-Straussas), plačios sociokultūrinės 
sistemos, arba supersistemos (P. Sorokinas), kultūriniai junginiai (A. Kroeberis). 

Civilizacijos raida laiko atžvilgiu esmiškai skiriasi nuo jos sklaidos erdvės 
požiūriu. Diachronija (gr. dia - priešdėlis, reiškiantis prasiskverbimą, gr. chronos — 
laikas, evoliucinė reiškinių seka) - tai civilizacijos medžio augimo, jo laisvo stie- 
bimosi istorija, atskleidžianti jos istorinės raidos pokyčius, terminas sinchronija 
(gr. synchronos - vienalaikiškumas, sutapimas laiko atžvilgiu arba kelių reiškinių 
ar procesų laiko sutapimas; vienalaikiškumas) įvardija būsenas ir procesus, tuo 
pačiu metu egzistuojančius žmonijos istorijoje, konkrečiame laike. Taigi civili- 
zacijos procesų tyrinėjimuose galime išskirti tarsi du esmiškai skirtingus pjū- 
vius, kuriuos metaforiškai galime pavadinti geografiniu ir istoriografiniu. Pir- 
masis apibūdina geografinę civilizacijos lokalizaciją, jos sąsajas su konkrečia 
gamtine, geografine aplinka, o antrasis daugiau byloja apie istorines jos meta- 
morfozes laiko atžvilgiu. 

Civilizacinės komparatyvistikos problemas gvildenančioje literatūroje ap- 
tinkame skirtingus civilizacijų klasifikavimo principus: stadijinis (neolitas, pirmi- 
nės, antrinės, ikikapitalistinės); formacinis (vergovinė, feodalinė, kapitalistinė); 
žemyninis (Europos, Azijos, Amerikos, Afrikos); regioninis geografinis diferencija- 
vimas (Artimųjų Rytų, Tolimųjų Rytų, Viduržemio jūros baseino, Polinezijos, In- 
dostano pusiasalio, Centrinės Amerikos); etninis arba pagal valstybinę organizaciją 
(šumerų, indų, kinų, japonų, persų, žydų); religinis, t. y. pagal vyraujančią vieną 
ar kelias religijas (krikščioniškoji, budistinė, hinduistinė, islamiškoji, stačiatikių, 
budistinė-hinduistinė, budistinė konfucianistinė); techninis - pagal techninio išsi- 
vystymo lygį (ikiindustrinė, industrinė, postindustrinė, technotroninė). 

Genezės požiūriu, taip pat pagal reikšmę pasaulinės civilizacijos istorijai, 
pagal konkrečių požymių visumą civilizacijos gali būti skirstomos į pirmines (šu- 
merų, indų, kinų) ir antrines (babiloniečių, tibetiečių, japonų), geografiniu - į upių 
slėnių (Egipto, šumerų, Harappos, Mohendžo Daro, kinų), jūros pakrančių (mino- 
sinė, graikų), kalnų ir plokštikalnių (Andų, tibetiečių), stepių, dykumų ir oazių (ara- 
bų, mongolų). Šiame darbe priklausomai nuo lyginamosios analizės aspekto pa- 
sitelksime įvairius civilizacijų klasifikavimo principus ir su ja susijusią terminiją. 

Kultūra ir civilizacija 


Kultūrologijos ir civilizacinės komparatyvistikos problemas gvildenančioje 
literatūroje aptinkamos kelios pagrindinės kultūros ir civilizacijos santykių in- 
terpretacijos. Vieni teoretikai šias sąvokas radikaliai išskiria ir, remdamiesi me- 
tafizinės kultūros filosofijos tradicija, kultūrą sieja su dvasinių vertybių visu- 
ma, o civilizaciją — su išoriniu techniniu bei materialiu jos apvalkalu. Kiti jas 
suartina ir įvardija sinonimais, tretiems kultūra - siauresnės apimties vidinis 
arba sudėtinis civilizacijos organizmo elementas. Yra ir daug kitų šių kategori- 
jų santykių aiškinimų. 

Glaudus kultūros bei civilizacijos sąvokų ryšys, požiūris į civilizaciją, kaip 
į sudėtingą kultūrinį darinį, matyti netgi iš tų sinonimų, kuriuos įvairūs civiliza- 
cijos teoretikai vartoja kalbėdami apie civilizacijas, pavyzdžiui, minėti kultūri- 
nis-istorinis tipas, didžiosios kultūros, kultūrinės koalicijos, kultūriniai junginiai. Iš 
tikrųjų šie apibrėžimai yra glaudžiai susiję, kadangi civilizacija — tai pirmiausia 
tam tikras kultūros išsivystymo lygmuo, o kita vertus, ir konkretus istorinis išsišakoju- 
sios kultūros tipas, apimantis jam būdingų gausybės sudedamųjų dalių, bruožų visumą. 

„Savo kelionėje po Europą, - teigia F Braudelis, - naują žodį civilizacija 
lydi senasis kultūra“ [Braudel, 1987, p. 35]. Pastarasis terminas, skverbdamasis į 
vokiečių kultūrą, pirmiausia įsitvirtino tarp aristokratijos ir universitetinio eli- 
to, paskendusių savo problemose, menkai susijusiose su gyvenimu. Vokietijoje 
apibrėžties kultūra sklaida rodo kovą tarp frankofiliškos ir germanofili$kos kul- 
tūrinės krypties šalininkų, kurie, norėdami įtvirtinti tautinį susiskaldžiusios Vo- 
kietijos tapatumą, siekė apriboti galingą prancūzų kultūros bei iš jos kylančių 
ideologinių nuostatų įtaką. 1767 m. lapkričio mėnesį rašytame laiške I. Kantui 
J. G. Herderis, kalbėdamas apie savo gyvenamojo meto kultūrą, ją apibūdino 
kaip visų aukščiausių taurių žmogaus sugebėjimų pasireiškimą ir sklaidą. Kul- 
tūra, jo nuomone, susiformuoja bei gyvuoja tik tokioje visuomenėje, kurios ga- 
lutinis tikslas yra žmogiškumas (humanitas) [Herder, 1877, t. 1, p. 345-346]. 

Skirtingai nei J. G. Herderis, kuris kultūros ištakas siejo su visuomene, 
I. Kantas kultūrinę veiklą aiškino kaip transcendentinę savo esme, nors ir nenei- 
gė visuomeninės jos vertės. Jis teigė, kad kultūrinės motyvacijos ištakos slypi ne 
jusliniame pasaulyje, kuriame viešpatauja priežastinė būtinybė, o viršjuslinėje 
laisvės ir moralinių idealų srityje. Tiesa, I. Kanto „Sprendimo galios kritikoje“ 

kultūra įvardijama kaip „protingai būtybei būdingas sugebėjimas kelti bet ku- 
riuos tikslus“ [Kantas, 1991, p. 287] ir atitinka prancūzų racionalizmo tradici- 
jas, tačiau vėliau stiprėjanti metafizinio mąstymo bei „dvasios filosofijos“ įta- 
ka šią samprata pakeitė. 

Metafizinis dvasinių vertybių sureikšminimas kultūros sąvoką Vokietijo- 
je supriešino su civilizacijos samprata ir susiejo su intelektiniais sugebėjimais, 
natūraliomis bei autentiškomis moralinėmis, religinėmis, mokslinėmis, meni- 
nemis vertybėmis. Kultūros ir civilizacijos priešpriešą, pabrėždamas etinį as- 
pektą, bene pirmasis konceptualiai pagrindė I. Kantas veikale Idee zu einer 
allgemeinen Geschichte in weltbūrgerlicher Absicht („Visuotinės istorijos idėja 
pasauliniu pilietiniu požiūriu“, 1784): „Menas ir mokslas padėjo mums pasiek- 
ti aukštą kultūros pakopą. Esame perdėm civilizuoti įvairaus pagarbumo, man- 
dagumo prasme ir bendraudami tarpusavyje. Tačiau mums dar daug ko stin- 
ga, kad galėtume jaustis moraliai tobuli. Iš tikrųjų moralumo idėja siejasi su 
kultūra; tačiau pritaikymas šios idėjos, kuri virsta tik moralumo imitacija, trokš- 
tant garbės ar laikantis išorinio padorumo, siejasi tik su civilizacija. Tačiau kol 
valstybės visus savo išteklius naudoja siekdamos savo garbėtroškiškų bei prie- 

vartinių užkariaujamųjų tikslų ir todėl nuolatos apsunkina lėtą darbą tobu- 
lindamos savo pavaldinių mintis, niekaip neskatindamos juos tobulėti šia kryp- 
timi, - nėra pagrindo tikėtis kokio nors pagerėjimo moralinėje srityje“ [Kantas, 
1966, t. 6, p. 18]. 

Kultūros ir civilizacijos priešpriešą vokiečių kultūrologijoje galutinai įtvir- 
tino W. von Humboldtas, J. G. Herderis, Jenos romantikai, A. Tėnnies, A. We- 
beris, G. Simmelis, L. Klagesas, O. Spengleris, H. Marcuse'as ir daugelis kitų 
mąstytojų. Dėl to vokiečių kultūros filosofijoje civilizacija buvo išstumta iš kul- 
tūros sąvokos ir susieta išimtinai su dvasine kultūra, atsiribojant nuo ne ma- 
žiau svarbių materialių jos apraiškų. 

Kultūrologinei prancūzų ir anglakalbių šalių minčiai toks kultūros bei ci- 
vilizacijos supriešinimas nebūdingas, todėl šių šalių mokslininkai šias sąvokas 
traktuoja kaip prasminiu požiūriu artimas ir viena kitą pakeičiančias. Socio- 
kultūrinio vieneto brandos aspektu istorikai, pavyzdžiui, F. Braudelis, kultūrą 
traktuoja „kaip nepasiekusią socialinės brandos civilizaciją“ [Braudel, 1986, t. 1, 
p. 116]. Antropologams civilizacija dažniausiai yra sudėtingesnis ir brandesnis 
kultūros tipas. 

„Prancūziškai ar angliškai civilizacijos sąvoka gali būti siejama su politi- 
niais ir ekonominiais, religijos ir technikos, moraliniais ir visuomeniniais fak- 
tais. Vokiečių kultūros sąvoka iš esmės susijusi su intelektiniais, meniniais, reli- 
giniais faktais ir turi ryškią tendenciją griežtai atskirti juos nuo politinių, eko- 
nominių ir visuomeninių faktų. Prancūziška ar angliška civilizacijos sąvoka ga- 
li būti siejama ir su pasiekimais, tačiau ji lygiai taip pat susijusi su laikysena, 
žmonių behaviour, nesvarbu ar jie būtų ko nors pasiekę, ar ne. Vokiškoje kultū- 
ros sąvokoje, priešingai, yra smarkiai išblėsęs ryšys su behaviour, su vertėmis, 
kurias žmogus turi tik savo buvimo ir elgesio dėka, visai jų nesiekdamas, o 
specifiškai vokiška kultūros sąvokos prasmė labiausiai pasireiškia jos vedinyje, 
būdvardyje „kultūrinis“, kuris žymi ne žmogiškosios egzistencijos vertės, bet 
tam tikrų žmogaus sukurtų produktų vertę ir pobūdį“ [Elias, 1995, p. 6]. 

Sudvasinta kultūros sąvoka, veikiant vokiečių kultūros filosofijai, įsigalė- 
jo Rusijoje, Lenkijoje ir Lietuvoje. Kitas savitas vokiečių kultūros apibrėžties 
bruožas, esmiškai skiriantis ją nuo prancūzų, tas, kad ji daugiau apibūdino 
nacionalinius kultūrų ir atskirų etninių, socialinių grupių skirtumus: tai, kas 
juose originalu, savita, skiria nuo unifikuojančių civilizacijos tendencijų. 

Prancūzų kultūros mokslo tradicija civilizacijos ir kultūros sąvokas ne su- 
priešina, o aiškina jas kaip giminiškas, viena kitą papildančias. Vokiečių kul- 
tūros filosofijoje jos labiausiai buvo supriešintos O. Spenglerio kultūros mor- 
fologijoje: civilizacija esą tam tikras visose kultūrose nuolatos pasikartojantis 
išsekimas, sąstingis, logiška kultūros baigtis, jos žūtis. Toks požiūris į civiliza- 
cijos ir kultūros santykius yra perdėm vienpusiškas, nes teaprėpia vieną šio 
daugialypio reiškinio aspektą, t. y. civilizaciją įvardija tik tam tikra istorine 
kultūros bei socialinio gyvenimo procesų raidos faze bei negvildena labai svar- 
bių kultūros pasiekimų nulemtų problemų. 

Mechaniškas kultūros ir civilizacijos kategorijų atskyrimas turi prasmę tuo- 
met, kai norima apibūdinti atskirų kultūros reiškinių ar morfologinių struktū- 
rų savitumą. Kalbant metaforiškai, galima pasakyti, kad kultūra yra dvasia, o 
civilizacija - kūnas. Tai tarsi dvi to paties reiškinio pusės, kurios viena be kitos negali 
egzistuoti. Kultūra — gyvas, dinamiškas, kupinas energijos ir pajėgiantis plėtotis or- 
ganizmas, o civilizacija — dirva, kurioje jis gyvuoja, kartu yra ir kultūros organizmo 
apvalkalas. Civilizacija — tarsi kultūros būties forma, kadangi būtent civilizaci- 
joje kultūra randa savo būties erdvę, objektyvias sąlygas, būtinas jai atsirasti ir 
skleistis. Todėl, žmonijos istoriją vertindami istoriniu požiūriu, pastebėsime, 
jog civilizacijos gelmėse kultūra virsta savita dvasinės bei materialinės kultū- 
ros sritimi. 

Šiuolaikinėje civilizacijoje kultūra yra nepaprastai svarbus socialinės di- 
namikos ir pokyčių veiksnys, kurio poveikį jaučia ekonominiai bei kiti proce- 
sai. Į išskirtinę kultūros svarbą dabartiniame civilizacijos raidos etape dėmesį 
atkreipia D. Bellas, kuris kultūrą vadina „dinamiškiausiu mūsų civilizacijos 
dėmeniu, lenkiančiu netgi technologijos dinamizmą“ [Bell, 1978, p. 33]. Dėl to 
D. Bellas daro išvadą, kad „kultūra tapo pokyčių versme, o ekonomika tik pri- 
sitaiko prie pasikeitusių sąlygų ir poreikių“ [Ten pat, p. XXV]. Šio požiūrio 
pagrįstumą patvirtina Japonijos, Korėjos, Kinijos ir kitų didžias kultūros tradi- 
cijas turinčių tautų pavyzdys, jų sugebėjimas paveikiai išnaudoti savo per tūks- 
tantmečius sukauptą kultūrinį turtą: juo remiantis spręsti svarbias socialines ir 
ekonomines problemas, daryti įtaką pasaulyje vykstantiems procesams. 

Vadinasi, pasaulinės istorijos ir žmonijos raidos požiūriu kultūra bei civi- 
lizacija rutuliojosi kaip tarpusavyje susiję bei vienas kitą papildantys reiškiniai. 
Kultūra šioje sąveikoje atlieka svarbias komunikacinę ir stabilizuojamaja funk- 

cijas, bet kartu išsaugoja savo nepriklausomumą. Civilizacija čia - dėsninga is- 
torinės žmogaus būties įprasminimo kultūros simboliais ir ženklais forma. Ji 
neabejotinai yra universalesnė (aukščiausio kompleksiškumo lygmens socio- 
kultūrinė makrostruktūra), daug ilgesnė laiko ir platesnė erdvės tęstinumo at- 
žvilgiu nei kultūra - pagrindinių gyvenimo bei kultūros formų visuma, apimanti 
daug mažesnių kultūrinių ir etninių vienetų. Kultūra, mažesnės apimties civili- 
zacijos organizmo elementas, yra suvokiama kaip civilizacijos intelektinių as- 
pektu visuma. Kūrybinių kultūros potencijų sklaida ilgainiui pradeda konflik- 
tuoti su civilizacijos poreikiais, todėl pastarosios universalizmas savo galingais 
gniaužtais siekia apriboti gyvybingąsias kultūros jėgas, o palieka tik būtiniau- 
sias jos funkcijas. Ši konfliktinė būsena būdinga saulėlydžio fazę pradėjusiems 
sociokultūriniams dariniams. 


Civilizacija ir lokalinés civilizacijos 


Naujų civilizacijos sąvokos prasmių atsiradimas rodo civilizacijos teorijos 
brendimą, įvairiapusiškiau teoriškai pagrįstų kultūrologinių konceptų įsigalė- 
jimą. Išskiriami du pagrindiniai civilizacijos apibrėžimai: 1) visuotinis (holisti- 
nis), vartojamas vienaskaita arba plačiąja prasme kalbant apie vientisą žmonijos 
Civilizaciją iš didžiosios raidės, 2) konkretus, kai turima omenyje konkreti vietinė 
civilizacija; iš jų visumos susidaro universali Civilizacija. „Civilizacija, - sako 
E. Callot, - yra abstrakcija, o civilizacijos - konkrečiai egzistuojantys reiškiniai. 
Civilizacija — ideali, o civilizacijos - realios“ [Callot, 1957, p. 198]. 

Neatsitiktinai L. Gumiliovas, plėtodamas ciklinės civilizacijos teorijos ša- 
lininkų idėjas, teigia, kad policentrinės pasaulio būsenos sąlygomis beprasmiš- 
ka kalbėti apie žmonijos, ar pasaulinę, Civilizaciją, nes tikrovėje susiduriame su 
etninėmis arba superetninėmis kultūromis [Gumiliov, 1993, p. 31]. Taigi apie vi- 
sos žmonijos Civilizaciją iš didžiosios raidės galime kalbėti tik taip, kad Žemės 
rutulyje gyvena įvairioms rasėms, tautoms, etninėms grupėms priskiriama žmo- 
nių bendrija, kuri plėtojasi vis labiau atsižvelgdama į natūralius daugumai Že- 
mės gyventojų svarbius interesus. Ji yra nevienalytė - susideda iš daugelio skir- 
tingų sociokultūrinių darinių, turinčių savo tradicijas, interesus, idealus. 

Žmonijos istorijoje visuomet buvo ir bus įvairių vietinių civilizacijų bei 
kultūrų, sukūrusių savitą civilizacinį stilių, genotipą ar civilizacinę programą, 

lemiančių konkrečių sociokultūrinių vienetų ypatumus, glaudžiai susijusius 
su skirtingų regionų ir epochų žmonių mentaliteto, pasaulėjautos bruožais. 
Vadinasi, kiekviena vietinė civilizacija yra unikali bei nepakartojama ne tik sa- 
vo pobūdžiu, kaip vientisas istoriškai kintantis sociokultūrinis reiškinys, kurio 
savitumas itin atsiskleidžia jį sukūrusių žmonių mentaliteto ypatumuose ir 
visuose jų kūrybinės veiklos produktuose, ypač mene, bet taip pat yra unikali 
savo pamatine prasme. Iš šių prielaidų darytina principinė išvada, kad pasau- 
linė Civilizacija — tik skirtingų vietinių civilizacijų ir kultūrų, kurių, neiškreipiant 
istorinės tiesos, negalima traktuoti kaip pakopų vientisoje pasaulinės kultūros raidoje, 
sankaupa. 

Vietinės civilizacijos, valstybės ir mažesnės etninės bendrijos atskleidžia 
konkrečių Žemės rutulio etninių grupių, tautų, susietų bendro likimo, religiją, 
meną, kultūrinės istorinės raidos savitumą. Jos pasižymi skirtingu geografiniu 
išsidėstymu, teritorijų konfigūracijomis, istorinės raidos ritmais, stiliais, ver- 
tybių ir simbolių sistemomis. Tačiau labai skirtingų civilizacijų gyvavimas, jų 
kultūrinis pliuralizmas nepanaikina monistinio (holistinio) požiūrio į žmonijos 
Civilizaciją, nes jos istorijos kilmė yra visuotinė. Civilizacija plėtojasi pagal uni- 
versalius žmonijai būdingus dėsnius, skirtingai veikiančius pasaulyje, regione 
ir šalyje. Vietinės civilizacijos, - tvirtina A. Toynbee, - „ateidavo ir išeidavo, ta- 
čiau Civilizacija iš didžiosios raidės kaskart atgimdavo nauju gaiviu pavidalu; 
kadangi koks didelis destruktyvių Karo ir Klasinės kovos poveikis, jis vis dėl- 
to nėra visa aprėpiantis“ [Toynbee, 1948, p. 23-24]. Vietinių civilizacijų teoriją 
A. Toynbee siekė sujungti su vieno istorinio kultūrinio srauto ir pažangos idėja. 
Šią visas žmonijos civilizacijas bei tautas vienijančią idėją jis įžvelgė religiniuo- 
se idealuose ir Dievo idėjoje suartinančioje visas Žemės rutulio tautas. Jo įsiti- 
kinimu, vieną „pasaulinę civilizaciją“, arba metacivilizaciją, sukurs įvairių kul- 
tūros tradicijų polilogas bei nuoseklus dvasinių vertybių suartėjimas. 

Visuotinės civilizacijos santykį su konkrečiomis vietinėmis civilizacijomis 
metaforiškai galime lyginti su medžiu, kurio kamienas simbolizuoja Civilizaci- 
ją iš didžiosios raidės, o daugybė šakų ir šakelių - įvairias vietines civilizacijas, 
kultūras bei mažesnes etnines grupes. Kai kurios šakos gali nulūžti, nudžiūti, 
tačiau medžio šaknų syvai augina naujus kultūros ūglius ir šakas. „Viena ar 
kita civilizacija, - sakė L. Febvre'as, - gali žūti, tačiau Civilizacija - nemirtinga. 
Ji yra žmonėms būdingo polėkio apsispręsti įtvirtinimas, tramplinas naujam 

polėkiui“ [Febvre, 1965, p. 37]. XXI a. pradžioje pasauliui sparčiai žengiant į 
kokybiškai naują metacivilizacinę kultūros procesų globalizacijos, arba mon- 
dializacijos, raidos pakopą visuotinės Civilizacijos ir vietinių civilizacijų santy- 
kių problema ypač svarbi, kadangi tiesiogiai siejasi su pagrindinių tolesnės uni- 
versalios žmonijos metacivilizacinės kultūros raidos perspektyvomis. 


Civilizacinis stilius 


Jau antros XIX a. pusės civilizacijos teorijai atsirado poreikis perprasti sis- 
temiškai kultūros procesus organizuojančias varomąsias jėgas ir mechanizmus. 
Gvildenant įvairių civilizacijų bei tautų raidą, gilinantis į jų sukurtų vertybių 
perdavimą, kaitą iškyla natūralūs klausimai: kokia civilizacijos raidos esmė ir 
kilmė, kas nulemia vienokį ar kitokį jų genotipą, suformuojantį pagrindinius 
civilizacijos bruožus, brėžiantį perspektyvas? 

Pirmieji šias sudėtingas problemas išsamiau ėmėsi tyrinėti meno istorikai 
- jie iškėlė hipotezę, kad įvairius meno procesus į tam tikrą vientisą struktūrinę 
visumą jungia konkrečiai civilizacijai ar epochai būdingas kultūrinių ar meni- 
nių elementų kompleksas, gavęs stiliaus pavadinimą. Stilius, būdamas integ- 
ruota formaliųjų ir turiningųjų bruožų visuma, padeda menui įgyvendinti svar- 
bią kultūros „kodo“ funkciją. Todėl stiliuje slypi ne tik išoriniai, bet ir giluminiai 
kultūros aspektai, kurie tarsi prasiveržia per konkrečiam civilizaciniam pasau- 
liui, epochai ar laiko tarpsniui būdingą menininko pasaulėžiūrą, turinčią pa- 
matinius konkretaus meto stiliaus bruožus. Ši individualaus ir epochinio (ko- 
lektyvinio) stiliaus jungtis rodo kultūros bei meno sąryšingumą. 

Žymus prancūzų istorikas ir meno filosofas H. Taine'as pirmasis susiejo 
konkrečios tautos dvasią su tam tikru vyraujančiu stiliumi bei kartu sukūrė pa- 
grindą įvairioms civilizacijos, arba kultūros, stiliaus teorijoms. H. Taine'o amži- 
ninkas šveicarų kultūrologas ir meno istorikas J. Burckhardtas, suvokdamas, 
kad stilius apima giluminius ne tik meno, tačiau ir kultūros sluoksnius, šią kate- 
goriją pasitelkė pamatiniams antikos bei renesanso kultūrų bruožams pažinti. 

Jis pateikia išplėstinę stiliaus sąvokos traktuotę. Stilius čia aiškinamas kaip 
esmingiausias visų meno apraiškų bruožas. Dėl to meno istorija tiesiogiai siejama 
su kultūros istorija ir įvardijama stilių istorija. Interpretuodamas stilių, J. Bur- 
ckhardtas siekė nustatyti jo svarbą kultūros raidai, atskleisti istorines jo formų 

transformacijas bei koreliacija. Tiesa, dėl A. Schopenhauerio individualizmo po- 
veikio stiliaus pokyčius jis sieja su išskirtinėmis menininkų asmenybėmis ir nu- 
stumia į antrąjį planą socialinio stiliaus sąlygotumo problemas. 

J. Burckhardtas daug dėmesio skyrė istoriniams ir kultūrologiniams meno 
filosofijos klausimams, nes meno istoriją laikė sudedamąja civilizacijos istori- 
jos dalimi. Visuomenės raidoje jis išskyrė tris glaudžiai susijusius veiksnius: vals- 
tybę, religiją bei kultūrą. Valstybė ir religija, būdamos metafiziniai bei politiniai 
žmonių idealai, yra stabilių visuomenės jėgų saugotojos. Trečiasis veiksnys, kul- 
tūra, kaip lanksčiausia ir dinamiškiausia žmogaus veiklos sritis, turi spontaniš- 
ką pradą. Jai mokslininkas priskyrė naują triadą: materialiąsias vertybes, tech- 
niką bei meną [Burckhardt, 1929, t. 7, p. 7]. Menas - kultūros dalis, geriausiai 
atskleidžianti dvasinį žmogaus pasaulį. Todėl ir meno lygis J. Burckhardto kon- 
cepcijoje yra svarbiausias kultūros lygio kriterijus. Stilius čia suvokiamas kaip 
pagrindinė varomoji meno raidos jėga. 

Amžių sandūroje susidomėjimą stiliaus problemomis skatino sudėtingė- 
jantis meno procesas, kurio intensyvumas ir prieštaringumas įgavo anksčiau 
neregėtą mastą. Kaleidoskopinė stilių kaita pavertė jį svarbiausia naujo visuo- 
tinio meno mokslo (vok. allgemeine Kunstwissenschaft) sąvoka. Stilius vis daž- 
niau tapatinamas su meno sąvoka, o meno istorija laikoma stilių kaitos istorija. 
Meno istorija virsta meno istorijos filosofija, kurioje daugiausia dėmesio krei- 
piama į meno stilių genezės ir raidos dėsningumus, varomąsias jėgas, vidinius, 
išorinius stilių raidos determinantus, stilistinį atskirų meno raidos etapų savi- 
tumą, ryšius tarp meno stilių bei kitų kultūros sričių. 

Žymiausi XX a. menotyrininkai A. Rieglis, J. Strzygowskis, H. Wėlfflinas, 
E. Panofsky, H. Focillonas, A. Malraux, A. Hauseris, J. Baltrušaitis nuodugniai 
gvildeno stiliaus kategoriją, kadangi stilius jiems buvo vientisumas, meno šer- 
dis, apie kurią telkiasi ir įgauna kryptingumą kiti meno procesai. 

Stiliaus sąvoka, kaip mano A. Rieglis, yra universali, aprioriška, dėsninga. 
Tai nulemia požiūrį į stilių, kaip į vyraujantį principą, savotišką meninį dėsnį, 
sutvirtinantį ryšius tarp atskirų meno struktūrų bei formalių elementų. Vadi- 
nasi, stilius įprasmina struktūrinį meno kūrinio centrą. A. Rieglio ir H. Wôlffli- 
no veikalai tarsi baigia klasikinį meno stilių teorijos tapsmo etapą ir pradeda 
naują, kuriame svarbiausia - stilių formavimosi mechanizmai, aktyvus stiliaus 
vaidmuo kultūros ciklų kaitos sistemoje. Šie mokslininkai pirmą kartą atsklei- 

dė stiliaus dvilypumą, kuris apibūdinamas pirmiausia kaip tam tikrų formalių 
struktūrų visuma, o kita vertus, jis funkcionuoja kaip svarbus kultūrinis-istori- 
nis reiškinys, apimantis pagrindinius meno procesus ir kreipiantis juos tam tikra 
linkme. Svarbiausias stiliaus bruožas šiose koncepcijose yra ne J. Winckelman- 
no, J. Burckhardto iškeliamas stiliaus požymių vientisumas, atsirandantis dėl 
atskirų stilistinių požymių integracijos į sąlygiškai savarankišką sistemą, o struk- 
tūriškai organizuota formų vienybė. 

Stiliaus kategorijos reikšmingumas XX a. pradžios menotyrai, kuomet moks- 
lininkai ėmėsi tyrinėti meninę neeuropinių civilizacijų kultūrą, labai paveikė ir 
civilizacijos teoretikus. L. Frobenius, „Analų“ mokyklos teoretikai, O. Spengleris, 
A. Toynbee, N. Konradas, P. Sorokinas, A. Kroeberis stiliaus sąvoką pasitelkė 
nagrinėdami civilizaciją ir kultūrą. Apibūdindamas ketvirtąjį didžiųjų civiliza- 
cijų sklaidos periodą civilizacijos stiliaus bei kultūros tipo sampratą įvedė ir 
plačiai taikė kultūros morfologijos pradininkas L. Frobenius. 

Jau H. Taine'as, J. Burckhardtas, L. Frobenius, O. Spengleris, A. Toynbee 
suprato, kad žmonija kuria ne vientisą kultūrinį kosmosą, o atskiras konkre- 
čioms civilizacijoms būdingas kultūros formas, pasižyminčias savitų stilistinių 
bruožų visuma. 

Civilizacijos stiliaus sąvoką lyginamosiose civilizacijos studijose įtvirtino 
O. Spengleris, kuris ją aiškino kaip esminio prado, sudarančio civilizacijos pa- 
grinda ir jungiančio pagrindines jos struktūras, išraišką. „Stilius kultūrose, ~ rašė 
jis, - tai savojo pulso plakimas. Dabar atsiranda - jei norite vartoti šį žodį - civilizuo- 
tas stilius kaip išbaigtumas. Jis pasiekė įstabų tobulumą pirmiausia Egipte bei Kini- 
joje, ir tai persmelkia ten visas gyvenimo apraiškas“ [Spengler, 1922, t. 2, p. 131]. 

O. Spenglerio konkrečių civilizacijų stiliaus apibūdinimuose jaučiamas stip- 
rus ankstesnių meno filosofijos ir menotyros koncepcijų poveikis, kuris susipina 
su E Nietzsche's idėjomis. O. Spengleris, tęsdamas A. Rieglio tradiciją, atmeta 
klasikinėje menotyroje vyravusią sinusoidinę nuosmukių ir pakilimų teoriją, kuri, 
jo manymu, labai supaprastina didžių meno stilių raidos istoriją. Didis kiekvie- 
nos kultūros stilius esąs visiškai unikalios kultūrinės būsenos padarinys. Todėl ir 
jo „nuosmukis“ yra pirmasis didžio stiliaus nykimo požymis, o „atgimimas“ pa- 
gal monodologinę uždarų kultūros ciklų teoriją — tik tuščias garsas. 

Didžių meno stilių apibūdinimuose ryškūs G. Hegelio ir F. Nietzsche's idėjų 
pėdsakai. Tokių stilių reiškiniai atsiskleidžia pirmapradžiuose didingos kultū- 

ros simboliuose. Puikus tokio meno stiliaus pavyzdys jam - Egipto menas, ku- 
ris esąs drąsios dvasios, nepaklūstančios laiko poveikiui, išraiška. Pagrindinis 
skiriamasis jo bruožas yra „architektoniškumas“, gyvavęs iki pat užgesimo. 
O. Spengleris visuomet žavėjosi Egipto menu, nepaprastai jį vertino, nes egip- 
tiečiai visuomet kėlė sau „sunkiausius uždavinius“ ir jiems buvo svetimas anti- 
kos meno formų paprastumas. Stilių, kaip ir kultūrą, mokslininkas suvokia kaip 
pirmapradį reiškinį griežčiausia šio žodžio prasme. Todėl ir civilizacijos istori- 
joje stiliai keičia vienas kitą tarsi bangos ar pulso virpesiai. 

Gilindamasis į civilizacijų raidą, A. Toynbee daugiausia dėmesio skiria re- 
ligijai ir menui, kurį, skirtingai nei O. Spengleris, aiškina ne kaip aktyvią kultū- 
ros procesus veikiančią jėgą, o kaip sudedamąją jų dalį, paklūstančią bendriems 
civilizacijų raidos dėsningumams. Kiekviena civilizacija kuria nepakartojamą 
meno stilių, patikimą kitų civilizacijos ypatumų pažinimo kriterijų. „Teiginyje, 
- sako anglų istorikas, - kad kiekviena civilizacija sukuria savo meno stilių, 
nėra nieko nauja, išskirtina, paradoksalaus; apibrėždami erdvines bei laikinės 
konkrečios civilizacijos ribas, įsitikiname, jog estetinis kriterijus yra ne tik tiks- 
lesnis, bet ir subtilesnis“ [Toynbee, 1954, t. VIII, p. 379]. 

Kita vertus, menas, palyginti su kitomis žmogaus dvasinės veiklos sriti- 
mis, ypač mokslu, nepriklauso nuo laiko ir nepaklūsta pažangos dėsniams. Šio 
sąlyginio autonomiškumo priežastis - gelminiai meno šaltiniai, išliekantys pir- 
mapradžiai archetipiniai vaizdiniai, kadangi meno istorijoje keičiasi tik jų in- 
terpretacijos būdas ir suteikiamos prasmės. 

Konkrečių civilizacijų meninių stilių unikalumas, jau anksčiau suvoktas 
menotyrininkų, yra puikus pavyzdys civilizacijos istorikams, kurie dar neišsi- 
vadavo iš eurocentrinės pasaulėžiūros įtakos. Į pasaulinės Civilizacijos istoriją 
jie žvelgia iš Vakarų demokratijos ir pramoninės visuomenės pozicijų, nepaisy- 
dami civilizacinių formų santykinumo, kuris jau įgavo platų pripažinimą me- 
no istorikų veikaluose. 

Akivaizdu, jog kiekvienoje civilizacijoje išsirutuliojusio meno stiliaus in- 
dividualumas yra toks veiksmingas, kad vieni ar kiti jo bruožai neišvengiamai 
įsiskverbia net į pačius negrabiausius amatininkiškus kūrinius. Todėl atrodan- 
čios nereikšmingos stilistinės architektūros, keramikos, tapybos ar kitos meno 
rūšies ypatybės dažnai yra svarbesnis ir patikimesnis civilizacinių procesų pa- 
žinimo šaltinis nei politika, ekonomika ar kitos socialinio gyvenimo sritys. 

Civilizacijų vystymąsi, išsiskleidimą, lūžį, irimą tiesiogiai rodo ir banguo- 
janti meno raida. Todėl ir irstančių civilizacijų menas visuomet yra susijęs su 
didžio stiliaus smukimu, jo stiprėjančiu polinkiu į vulgarumą, barbarizmą. Vul- 
garumas - tai svetimų stilių įtaka, kuri iškraipo originalų civilizacijos stilių, o 
barbarizmas - nekritiškas svetimų stilių perėmimas. Stiprėjanti „archaizacijos“, 
atsigręžimo į praeitį tendencija mene visuomet rodo prastą skonį, išsilavinimo 
stygių. Šis „prarastojo rojaus“ laikų, kai viskas buvo geriau ir didingiau, meno 
stilių gaivinimas vaizdžiai byloja apie civilizacijos istorinės perspektyvos pra- 
radimą bei jos kūrėjų vitališkos kūrybinės energijos sekimą. 

Konkrečios civilizacijos sukurtą unikalų meno stilių ar paskirus jo ele- 
mentus A. Toynbee, kaip ir E. Panofsky, laiko „unikalios kultūrinės situacijos 
požymiu“. Jei kiekviena civilizacija turi savitą meno stilių, o unikalumas yra 
jo šerdis, vadinasi, stilius gyvuoja visose kultūros bei socialinio gyvenimo sri- 
tyse. Tad viena civilizacija, perimdama kitos civilizacijos meno elementus, ne- 
išvengiamai perima ir dalį jos kultūros. 

Vadinasi, skirtinguose pasaulio regionuose ir epochose priklausomai nuo 
kultūros konteksto, kraštovaizdžio, klimato ypatybių, įvairių kitų išorinių bei 

vidinių veiksnių atsiranda saviti „civilizacijų pasauliai“, turintys tik jiems bü- 
dingus mentaliteto tipus ir įprasminantys reikšmingiausių žmonijos kultūros 
formų įvairovę. Kiekviena vietinė civilizacija yra mobilus, sinkretiškas socio- 
kultūrinis reiškinys, pasižymintis savitais kultūros elementais ir simboliais, 
programa, savotišku idėjiniu branduoliu, konkretaus style de vie (pranc.; gy- 
venimo stiliaus) ypatybių visuma. „Visi ženkliniai civilizacijos bruožai, - rašė 
M. Melko, - siejasi vienas su kitu ir sukuria jos stilių. Jis persmelkia visą civili- 
zacija - daro poveikį įvairiems elementams. Kai tik civilizacijos stilius nusistovi, 
išlieka įvairių elementų sąveikoje, net jei civilizacija patiria esminius poky- 
čius. Todėl ir O. Spengleriui, ir A. Toynbee'ui atrodė savaime suprantamas da- 
lykas, kad civilizacija, pagimdžiusi Homerą, yra ir Diokletiano civilizacija“ 
ĮSravnitelnoje izučenije, 1998, p. 123]. 

Civilizacijos stilius formuojasi pamažu, nuosekliai pereina įvairias pako- 
pas. Ankstyvajame civilizacijos genotipo tapsmo etape dėl įvairių vidinių ir iš- 
orinių veiksnių išryškėjo savita kultūros elementų stilistika. Perimdamas bei 
asimiliuodamas išorines įtakas, įtraukdamas jas į savo elementų sistemą, geno- 
tipas kuria stabilų ir konservatyvų stilistinių požymių rinkinį. Civilizacijos sti- 
liuje nuolatos atsiranda įvairių alternatyvų, jėgų, kurioms veikiant, galutinai 
susiformuoja tipologiniai jo bruožai, darosi matomos pagrindinės raidos ten- 
dencijos. Jas vis koreguoja daugybė išorinių impulsų, paaiškinančių civilizaci- 
jos raidos paradoksalumą. Vadinasi, civilizacijos stilius, nepaisant jo polinkio į 
holizmą, vientisumą, nėra absoliučiai užprogramuotas. Jis gali keisti raidos rit- 
mus, konfigūracijas, erdvinę lokalizaciją. Be vidinių civilizacijos stilių nulemian- 
čių jėgų, konfliktų, yra aplinka, tarpcivilizaciniai ryšiai, kitų civilizacijų kultūros 
formų ir simbolių spaudimas. Socialinių sukrėtimų, užkariavimų metu išorinės 
įtakos gali turėti lemiamą poveikį civilizacijos stiliaus pokyčiams. Tačiau jos ne 
visuomet yra pražūtingos, nes civilizacijos genotipe slypinti stilistinė kultūros 
programa priešinasi, sunkiai paklūsta išoriniams poveikiams bei asimiliacijai. 

Taigi kultūra (religija, filosofija, menas, mokslas, technologija ir t. t.), bū- 
dama stilistinių civilizacijos elementų integracijos pagrindas, sąlyginai ramios 
civilizacijos raidos aplinkybėmis kartu sudaro prielaidas ir įvairių stilistinių 
elementų bei formų diferenciacijai. Būdama visuomenės stabilumo, tęstinu- 
mo garantija, ji kartu skatina ir jos dinamiškumą. Ir pagaliau - civilizacijos 
stiliaus esmėje slypinti kultūra tuo pačiu metu apima universalius, būdingus 

kitoms civilizacijoms, tautoms, etninėms grupėms bruožus ir kartu saugoja 
bei puoselėja savo tradicijas. 

Meno stiliaus bei pamatinių civilizacijos struktūrų ryšys itin subtiliai at- 
skleidžiamas N. Konrado studijose. Veikale „Vakarai ir Rytai“, analizuodamas 
Li Po, Wang Wei, Tu Fu poezijos ir Han Yui mąstymo stilių, jis pateikia plačią 
istorinės Tang epochos kultūros procesų panoramą, atskleidžia daug kinų rene- 
sanso klestėjimo metu susiformavusių universalių ir specifinių politikos, ūki- 
ninkavimo, mąstymo, humanistinės pasaulėžiūros bruožų. 

Kitoje studijoje, skirtoje X a. japonų kultūros šedevrui („Ise apysaka“), 
jis, gvildendamas tuomet vyravusį kurtuazinį stilių, nagrinėja prieštaringą, ku- 
piną rafinuotumo ir intelektualizmo Heian epochą, sudėtingas jos socialines 
struktūras, įvairius kultūros, religijos, literatūros bei kitų meno sričių sluoks- 
nius. „Japonijoje, - rašė N. Konradas, - nėra nieko paradoksalesnio, kaip šios 
epochos kultūra: pirmiausia - įstabus civilizacijos pakilimas, aukštas švietimo 
ir išsilavinimo lygis, buities prabanga ir rafinuotumas, neįtikėtinas socialinių 
santykių išsivystymas, sudėtingas ir įvairialypis politinis aparatas, meno kles- 
tėjimas ir neturintis jokių analogų literatūros spindesys, o kita vertus - techni- 
kos, ekonomikos nuosmukis, papročių surambėjimas, neretai panašus į lauki- 
niškumą, nemokšiškumas ir iš tiesų varginga plačiųjų liaudies sluoksnių pa- 
dėtis“ [Konrad, 1979, p. 11]. 

Analizuodamas įvairius Heian kultūros aspektus mokslininkas įtikinamai 
parodė, kad pagrindinis šios epochos civilizacijos stiliaus pasaulėžiūros, gyve- 
nimo ir veiklos principas, veikiantis visą kultūrą, yra estetizmas, grožio kultas 
visose daugialypése jo raiškos formose. Šis estetizmas - „civilizacijos stiliaus“ 
šerdis - apima svarbiausius kultūrinius laikotarpio veiksnius: rafinuotą kinų 
Tang epochos literatūrą, budizmui būdingą suartėjimą su gamtos grožiu, sub- 
tilią kinų poeziją, ypatingą emocionalumą, jausmo kultą, dėmesį formai ir įsta- 
bų proto žaismą. 

Specialioje studijoje Style and Civilizations („Stilius ir civilizacija“, 1957), 
stiliaus sąvoką perėmęs iš menotyros, stilių ir civilizacijos santykių problemas 
išsamiai aptaria A. Kroeberis. Jis pripažįsta, kad apibrėžčiai civilizacijos stilius 
būdingas tam tikras metaforiškumas ir glaudus ryšys su civilizacijos bei kultū- 
ros procesais. Kuo platesnė stiliaus kategorijos pritaikymo sritis, tuo didesnio 
apibendrinimo preciziškumo ji reikalauja iš mokslininko. Kad ir koks būtų vien- 

Bizantieciu aprangos stilius XIV-XV a. 


tisas civilizacijos stilius, jis neišvengiamai nepajėgs aprėpti visko. Be to, civili- 
zacijų raida - tai ne linijinis vieno kultūros tipo pasikeitimas kitu, o sudėtingas 
skirtingų kultūros tipų susimaišymas, todėl grynų vienalyčių stilių civilizacijos 
istorijoje neaptinkama. 

Meno stilių jis laikė geru sudėtingų civilizacijos procesų ir konkretaus kul- 
tūros organizmo in corpore pažinimo pagrindu. Civilizacijos bei meno stilių 
santykius jis pradeda tirti nuo stiliaus ir genijaus ryšių, vėliau stiliaus bruožų 
ima ieškoti kitose kultūros srityse. Nuodugniai gvildendamas įvairius konkre- 
čioje civilizacijoje gyvuojančius ir tarpusavyje sąveikaujančius stilius, jis spė- 
ja, „kad visos šios sąveikos sukuria savotišką superstilių, kuris gali būti api- 
brėžtas arba nors aprašytas. Jei toks super-, arba bendrakultūrinis, stilius iš 
tiesų yra, būtų labai įdomu jį išskirti — teorijos atžvilgiu tai būtų didžiai svar- 
bu“ [Kroeber, 1957, p. 71]. 

Kruopščiai ištyręs daugybę Vakarų kultūros ir meno istorijos faktų, A. Kro- 
eberis teigia, jog yra itin nedaug genialių asmenybių, kurios atsiskleidžia nuo- 
šalyje nuo pagrindinių talentų sankaupos centrų. Dėl to daroma svarbi išvada, 
kad konkrečios epochos civilizacijos stilių žmonės ne tik kuria, bet ir patys yra 
šio stiliaus produktai [Ten pat, p. 61]. 

A. Kroeberis teigia, jog genialumas vienoda jėga reiškiasi visose kūrybi- 
nės veiklos srityse, tačiau esminiu genialumo sklaidos moksle, palyginti su me- 
nu, skirtumu regi esant tai, kad mokslas juda į priekį komuliatyviai, išsaugo- 

damas ir kaupdamas visas praeities pasiekas nepriklausomai nuo istoriniu epo- 
chu bei civilizaciju kaitos. Vadinasi, moksle kiekvienas naujas etapas gali pra- 
sidėti tuo, kuo pasibaigė ankstesnis, o mene viskas visuomet prasideda i$ nau- 
jo. Jei ko ir perimama iš kitų civilizacijų, tai labai nedaug. Čia irgi įmanomas 
tam tikras patirties kaupimas, tačiau meno raidos istorijos jis nelemia. 

Principinius meno ir mokslo raidos skirtumus A. Kroeberis sieja su nevie- 
noda motyvacija. Kai pagrindinis mokslo motyvas yra nesuinteresuotas paži- 
nimas, tuomet jo raida plėtojasi taip pat kaip ir meno istorijos. Tačiau mokslas 
dažniausiai plėtojasi šuoliais, kurių kiekvienas sprendžia konkrečias proble- 
mas. Jas išsprendus naujais metodais mokslo raida sulėtėja. 

Kiekvienai kultūrai būdingą visuotinį kultūrinį stilių kultūrologas pirmiau- 
sia traktuoja kaip nevienalytį išvestinį, antrinį, nes tik taip civilizacijos stilių 
galima suvokti kaip visumą, susidedančią iš daugybės smulkesnių dalinių sti- 
lių. Kita vertus, kiekvienas civilizacijos stilius visuomet kinta, kadangi jo taps- 
mą nuolatos veikia daugybė skirtingų veiksnių: aplinka, žmonių poreikiai, gre- 
timos kultūros. Vadinasi, kuo didesnė visuma, tuo sudėtingesnis jos turinys. 
Visuotinio civilizacijos stiliaus išskaidymas į jį sudarančias sudedamąsias sti- 
liaus dalis - būdas savitiems civilizacijos bruožams pažinti. 


Metakultūra ir metacivilizacija 


Su jau apžvelgtomis kategorijomis siejasi naujos metacivilizacijos ir meta- 
kultūros sąvokos. Jos - itin plačios - darosi svarbios dėl globalizacijos, vietinių 
civilizacijų bei tautinių kultūrų ribas peržengiančių ir visą pasaulį vienijančių 
kultūros tendencijų įtakos stiprėjimo. Metakultūros bei metacivilizacijos ter- 
minai žymi hierarchiškai aukščiausią civilizacijos procesų tyrinėjimo ir pažini- 
mo lygmenį, t. y. „aprėpia visą žmonijos civilizacijų ir kultūrų ansamblį“ [De- 
morgon, 1996, p. 27]. 

Daugelį tūkstantmečių didžiosios pasaulio civilizacijos koegzistavo ben- 
draudamos tarpusavyje labai mažai, o neretai netgi nieko nežinodamos viena 
apie kitą. Tačiau po didžiųjų geografinių atradimų epochos, plintant koloniji- 
nei Vakarų valstybių ekspansijai, dauguma pasaulio šalių buvo įtraukiamos į 
vieną tarptautinio bendradarbiavimo sistemą. Sovietinės imperijos atsiradimas 
ir ekonominės bei karinės jos galios stiprėjimas po Antrojo pasaulinio karo, 


152 


Metakultüra ir metacivilizacija 


„Šaltojo karo“ doktrinos isivyravimas pasaulį padalijo į dvi priešiškas stovyk- 
las, išpažįstančias skirtingas vertybių sistemas. Šios ideologinės konfrontacijos 
pasekmės itin paveikė kryžkelėje atsidūrusias vadinamąsias Trečiojo pasaulio 
šalis, kurių dauguma pritarė socializmo idėjoms ir, išsivadavusios iš kolonializ- 
mo, rinkosi nekapitalistinę raidą. 

Po šaltojo karo komunizmo ideologijai išgyvenant gilią krizę ir sugriuvus 
sovietinei imperijai pasaulis pasikeitė iš esmės. Nors pagrindiniais pasaulinės 
politikos veiksniais dar išlieka didžiosios valstybės, tačiau metacivilizacinėje ma- 
sinių komunikacijų suklestėjimo epochoje pasaulis pradėjo sparčiai vienytis ci- 
vilizaciniu principu. Vietoj dvipolio pasaulio atsirado daugiapolis su daugiau ar 
mažiau žinomais civilizaciniais centrais, kurie kaip niekuomet aktyviai sąveikauja 
ir varžosi įvairiose socialinio gyvenimo, ekonomikos, kultūros, religijos, demog- 
rafijos, meno bei kitose srityse. Stiprėjant neeuropinių, ypač Azijos, civilizacijų 
galiai ir pasitikėjimui savimi jos vis nuosekliau įtvirtina savo kultūros vertybes. 
Todėl visuose pasaulio kraštuose ugdoma savimonė, tvirtėja kultūrinio tapatu- 
mo jausmas, atsiribojama nuo Vakarų civilizacijos primetamų vertybių. 

Pastaraisiais dešimtmečiais daugelio šalių mokslininkai vis dažniau kal- 
ba apie kokybiškai naują planetinę, arba vadinamąją metacivilizacinę, kultū- 
rą, kuri tolydžio integruoja skirtingų Žemės tautų kultūros pasiekimus. Įvai- 
rių civilizacijų sukurtų kultūros vertybių ir simbolių sklidimas sparčiai besi- 
plėtojančiose komunikacijų sistemose, ekumenizmo stiprėjimas yra objektyvi 
tikrovė. Atsirandant globalinei pasaulio ir žmonijos vienybei, prasideda koky- 
biškai naujas universalios Žemės rutulio pasaulinės kultūros istorijos raidos 
etapas, kuriame, kaip niekuomet anksčiau, aktyviai sąveikauja visokiausios 
kultūros tradicijos. 

Metacivilizacinės kultūros tapsmas - tai pirmiausia globalizacija, sudé- 
tingas naujos pasaulinės bendrijos, naujo integralaus kultūros tipo ir pliuralisti- 
nės vertybių sistemos kūrimas, kuris neįmanomas be priešybių susipynimo, skirtingų 
civilizacinių tradicijų susidūrimo, konkurencijos, glaudesnio savitarpio supratimo ieš- 
kojimo. Dvasinės kultūros srityje tiesioginė globalizacijos išraiška yra ekume- 
nizmo stiprėjimas. 

Įsigalint globalizacijai, į pirmą vietą socialiniame gyvenime ir kultūroje 
iškyla įvairias tautas vienijančios tendencijos, kurios suponuoja šiuos pagrin- 
dinius metacivilizacijos bruožus: 1) atsiranda nauja liberali pasaulinė informa- 

cinė, ekonominė, kultūrinė erdvė; 2) spartėja informacijos, kultūros, prekių ir 
įvairių kitų gėrybių perdavimas; 3) labiau migruoja įvairių tautų ir rasių žmo- 
nės; 4) stiprėja ekumenizmas religijos ir kitose dvasinės kultūros srityse; 5) su- 
silieja skirtingų civilizacijų kultūros ir meno formos. 

Kita vertus, dėl intensyvios informacijos, kultūros, meno, prekių, paslau- 
gų cirkuliacijos metacivilizacinėje postmodernizmo kultūroje vyksta esminiai 
sąmonės pokyčiai, atsiranda dinamiškesnis erdvės ir laiko suvokimas. Tai, kas anks- 
čiau buvo atskirta didžiulėmis geografinėmis erdvėmis, visuotinio turizmo 
bei masinių komunikacijų laikais yra artima ir atsiskleidė naujomis netikėto- 
mis formomis. Tolima bei artima suartėjo ir naujai sąveikauja šiuolaikinio žmogaus 
sąmonėje, kuris ne tik per kelias akimirkas teleekrane pamato naujausią infor- 
maciją iš įvairių Žemės rutulio vietų, tačiau ir moderniais lėktuvais per parą 
gali nuvykti į atokiausius planetos pakraščius. Ši tolimo ir artimo bei jų suvoki- 
mo slinktis postmoderniojoje sąmonėje, didėjantis pasaulio dinamiškumas, gy- 
venimo ir kultūros procesų intensyvėjimas nėra paprasta duotybė, tai mūsų pasikei- 
tusio santykio su naujomis mus veikiančiomis technogeninės revoliucijos realijomis 
rezultatas. 

Mūsų akyse atsiranda iš esmės naujas universalistinės postmoderniosios 
kultūros tipas, integruojantis įvairių civilizacijų idėjas ir kultūrą. Neabejotina, 
kad naujo tūkstantmečio kultūroje civilizacijų kultūros tradicijų plėtra stiprės, 
todėl privalome mąstyti ekumeniškai. Tūkstantmečio pabaigoje kartu vyko ke- 
letas nepaprastai svarbių procesų, turinčių istoriosofinę prasmę ir ilgalaikes pa- 
sekmes civilizacijos istorijai. Pirmiausia - žmonijos kultūros istorijoje pirmą kartą 
pereinama nuo palyginti izoliuotų vietinių civilizacijų (egiptiečių, šumerų, indų, ki- 
nų, graikų, inkų, actekų, arabų musulmonų ir t. t.) prie vienos planetinės metacivili- 
zacijos - matyti, kaip sudėtingai pinasi skirtingų civilizacijų socialiai aktualūs 
religijos, etikos, estetikos, meno, kasdienio gyvenimo klodai. Įsigalint postmo- 
dernizmo kultūros principams, vis labiau akivaizdu, kad tai naujas poeurocen- 
trinės civilizacijos reiškinys. Antra, vyksta kitas nepaprastai svarbus su infor- 
macine revoliucija susijęs esminis civilizacinis lūžis - pereinama nuo teksto prie 
vaizdo kultūros tipo, ir pagrindinėmis informacijos sklaidos priemonėmis tam- 
pa teleekranas bei kompiuterio monitorius. 

Spaudžiant technologinėms ir technogeninėms unifikuojančios kosmo- 
politinės civilizacijos galioms suvienodėja unikalūs vietinių civilizacijų bei kul- 

tūrų bruožai, dėl to mažėja properša tarp savitų vietinių civilizacijų ir visuoti- 
nės Civilizacijos, įgavusios metacivilizacijos vardą, bruožų, Žemės rutulyje pa- 
sklinda labai panašios standartizuotos kultūros formos ir simboliai. 

Intensyvus naujausių technologijų, masinės komunikacijos priemonių, 
ekonomikos, mokslo, kasdienio gyvenimo racionalizavimas, spartus gyvento- 
jų skaičiaus ir migracijos srautų didėjimas daro stiprų poveikį netgi didžias 
kultūros tradicijas turinčių tautų gyventojams, kurie, spontaniškai priešinda- 
miesi unifikavimui, gina nacionalinių kultūros formų savitumą. Todėl metaci- 
vilizacijos sklaida vyksta skausmingai: „pasaulis stumiamas į vienybę, tačiau 
kartu išlieka skilęs“ (F Braudelis). 

Tarp visuotinės Civilizacijos ir vietinių civilizacijų ne tik tvyro prieštarin- 
gu metacivilizacijos raidos procesų sukelta įtampa, bet ir įvairiomis kryptimis 
vyksta užslėptas pozicinis karas. Kai universaliose kultūros tendencijose iš- 
ryškėja kultūrinio imperializmo požymiai, jos, vienydamos planetą bei ra- 
gindamos tautas glaudžiau bendradarbiauti, susiduria su įnirtingu vietinių 
civilizacijų pasipriešinimu. Šiuos prieštaravimus mėgina harmonizuoti stip- 
rėjanti kultūrinio pliuralizmo ideologija. Tik tuomet, kai Civilizacijos ir vieti- 
nių civilizacijų santykiuose svarbiausiais laikomi gėrio bei humanizmo idea- 
lai, pagarba kiekvienos tautos, etninės grupės kultūros, religijos, etikos, meno 
vertybėms, atsiranda žmonijos interesų suvokimas ir ideologija, skatinanti vi- 
suotinės Civilizacijos procesus. 

Dabartinis į metacivilizacinės raidos etapą žengiantis pasaulis tapo dau- 
giapolis, imlesnis skirtingų civilizacinių tradicijų sąveikai. Jame silpnėja, nyks- 
ta tradicinė senajame pasaulyje atsiradusi ir klasikinėje eurocentrinėje kultū- 
ros filosofijoje įsitvirtinusi Rytų ir Vakarų dichotomija, nes metacivilizacinia- 
me poliloge pradeda dalyvauti kiti periferijoje buvę ir dar visų savo vertybių 
neatskleidę civilizaciniai pasauliai, kurių dvasiniai turtai, simboliai skatina 
kultūrinę įtampą. Tai kelia daugybę naujų problemų šiuolaikinei kultūrologi- 
jai bei civilizacinei komparatyvistikai, verčia peržiūrėti akademiniame moks- 
le įsitvirtinusias Rytų ir Vakarų antiteze paremtas tradicines metodologines 
nuostatas. 

Etninė grupė, rasė, rasizmas 


Civilizaciją sudaro daug kultūrų, o žmonija susideda iš gausybės etninių 
grupių ir tautų. Etninė bendrija yra itin svarbi sociokultūrinių vienetų ląstelė. 
Etno- (gr. ethnos - gentis, tauta) - pirmoji sudurtinių žodžių dalis, rodanti jų 
sąsają su žmonėmis, tauta, visuomenės grupe, o etninis - susijęs su priklausy- 
mu kuriai nors tautai. Etniškumo sąvoka vartojama apibūdinant įvairias skai- 
čiumi žmonių grupes, sudarančias kraujo ryšiais susijusią gentį, tautelę arba 
tautą. „Etninės grupės iš pradžių formavosi iš nukariautų tautų, kurios išlai- 
kė savitus kalbos ir kultūros bruožus, susijusius su jų padėtimi iki užkariavi- 
mo. Dabartiniais laikais etninės grupės susiformavo tiek dėl užkariavimo, tiek 
dėl migracijos. Štai apytikslis etninės grupės apibrėžimas: tai grupė, kuri bu- 
vo įjungta į valstybę užkariavimo arba migracijos dėka ir kuri laikosi savitų 
kultūros ir kalbos tradicijų bei turi izoliuoto savitumo jausmą“ [Harris, 1998, 
p. 183]. 

Etnines grupes (gentis, etnines bendrijas) tyrinėja atskira mokslinio pa- 
žinimo sritis etnologija - mokslas apie lyginamąsias kultūros studijas. Vokiš- 
kai kalbančiose šalyse etnologija (Vôlkerkunde) yra atskira mokslinio pažinimo 
sritis, JAV šis terminas vartojamas kaip kultūros antropologijos sinonimas ar- 
ba traktuojamas kaip sudedamoji kultūros antropologijos dalis. Prancūzijoje 
ir Anglijoje etnologija tapatinama su socialinės antropologijos problematika. 

Į savarankišką mokslinio pažinimo sritį etnologija pradėjo formuotis pir- 
moje XIX a. pusėje. Pirmoji Prancūzų etnologų draugija buvo įkurta 1838 m., 
1842 m. analogiška draugija atsirado JAV, 1843 m. - Anglijoje, o 1869 m. - Vo- 
kietijoje. XX a. etnologiniai tyrinėjimai pamažu tapo sudedamąja universales- 
nių antropologinių kultūros studijų dalimi. Pagrindinis etnologinių tyrinėjimų 
objektas - įvairios egzotiškos gentys, etninės bendrijos, etninės grupės, kurios 
pasižymi savitais kultūros ir etninės psichologijos ypatumais. Ankstyvajame 
etnologinių tyrinėjimų raidos etape etninių bendrijų tyrimai glaudžiai siejosi 
su etnografinėmis ir antropologinėmis neeuropinių etninių bendrijų studijomis. 
Mokslininkai ėmėsi nagrinėti izoliuotų Ramiojo vandenyno salų gyventojų, 
Šiaurės ir Pietų Amerikos indėnų genčių, Afrikos masajų, Australijos aborige- 
nų kultūrą, o vėliau - įvairių emigrantų grupių kultūros tradicijas, gyvenimo 
būdo ypatumus. 

Ispanų Amerikos užkariavimas. Senovinis raižinys 


Tiek ankstyvajame gimininių santykių raidos, tiek tautiniame lygmenyse 
etninės bendrijos sudaro savitus stabilius daugelį kartų siejančius socialinius viene- 
tus, kurie pasižymi bendru gyvenimo būdu, tradicijomis, tikėjimais, ritualais, apranga, 
būstais, etnopsichologiniais ir šeimos gyvenimo ypatumais. Du svarbiausi etninės ben- 
drijos bruožai yra kraujo giminystės ir įvairias kartas siejantys kultūros tradici- 
jų tęstinumo ryšiai. Pirmasis yra biologinis, o antrasis - biosocialinis veiksnys. 

Etninės kultūros formų savitumą lemia bendra ūkinė žmonių veikla, tra- 
dicijos, socialinio gyvenimo normos, santykiai su konkrečiu kraštovaizdžiu. 
Todėl etninės kultūros formos taip ryškiai skiriasi įvairiose Žemės rutulio vieto- 
vėse ir griežtai priklauso konkrečiai geografinei erdvei, teritorijai, kurioje etninės 
bendruomenės formuoja savo kalbą bei kultūrą. Istorijos eigoje bendruomenė 
keičiasi, patiria esmines metamorfozes, tačiau išsaugoja daugelį jos genotipui 
būdingų bruožų. Griežta lokalizacija, išplitimas aiškiai apibrėžtoje regioninėje teri- 
torijoje yra vienas būdingiausių etninių bendrijų kultūros bruožų. Ilgas gyvenimas 

tam tikromis geografinėmis sąlygomis, būtinybė prie jų prisitaikyti veikia tos 
etninės grupės žmonių pasaulėžiūrą, papročius, kasdienybę, kurioje viešpatauja 
per amžius susiklosčiusios iš kartos į kartą perduodamos tradicijos. 

Su etninės grupės sąvoka glaudžiai siejasi biologinės rasės apibrėžtis, kuri 
yra ganėtinai reliatyvi ir sunkiai apibūdinama. Tai gali patvirtinti lyginamoji 
įvairių pasaulio regionų antropologinių tipų ir genų kombinacijų analizė, kuri 
atskleidžia daugybę pereinamųjų grandžių tarp tradiciškai išskiriamų keturių 
pagrindinių rasių. Pagrindiniu konkrečios biologinės rasės požymiu dažniau- 
siai laikoma tam tikrų iš kartos į kartą perduodamų fizinių antropologinių po- 
žymių bei genų visuma. Socialinę rasę lemia pačių žmonių fizinės ir psichologi- 
nės tapatumo nuostatos, kurios visiškai nepriklauso nuo to, ar yra moksliškai 
nustatyti jų genetiniai ryšiai. Socialinės rasės, kaip ir etninės grupės, pasižymi 
savitais kultūros ypatumais. Joms taip pat būdingi sutelktumo bei solidarumo 
jausmai. 

Dabartinio mokslo pasiekimai liudija, kad 1) visi morfologiniai bei fizio- 
loginiai rasių skirtumai yra nedideli ir neturi esminio poveikio žmonijos biolo- 
ginei, taip pat socialinei evoliucijai; 2) socialinio žmogaus elgesio nelemia jo 
biologinės rasės paveldimumas; 3) tiksliai nustatyti rasės intelekto ribas ne- 
įmanoma ir 4) tarp įvairioms rasėms būdingų intelektinių, kūrybinių ir kitų 
sugebėjimų esminių skirtumų nėra. 

Rasizmo ideologija visuomet rėmėsi įvairių rasinių ir etninių prietarų, so- 
cialinių mitų mistifikavimu. Ji yra šiuolaikinio pasaulio anachronizmas, prieš- 
taraujantis moksliniam žmogaus pažinimui ir kultūros istorijos faktams, liudijan- 
tiems, jog daugelį šimtmečių vadinamoji „aukščiausia“ baltoji rasė buvo barbarai 
ir kultūros pasiekimus savinosi iš kitų rasių. Juk ir šiandien pažangiausia pagal 
pagrindinius kultūros parametrus tauta yra japonai. Rasizmas yra iracionali 
kupina neapykantos žmogui pasaulėžiūra, būdinga žemo intelekto bei men- 
kos kultūros žmonėms, kurie terorizuoja žydus ir kinus todėl, kad jie nenori 
asimiliuotis, o tamsiaodžius žmones - kad asimiliuojasi. Rasistinės nuostatos 
pilnos dvasinės asmenybės erozijos, nevisavertiškumo kompleksų. Sociologi- 
niai tyrinėjimai rodo, kad antisemitiškų nuostatų stiprėjimas JAV, antikiniškų - 
Filipinuose tiesiogiai siejasi su ekonominių interesų susidūrimu, daugumos vy- 
raujančios grupės gyventojų nesugebėjimu konkuruoti įvairiose ekonominio, 
kultūrinio ir politinio gyvenimo srityse su terorizuojama etnine mažuma. 

Skirtingai nei etninis lygmuo, kuris sudarytas i$ kilmés ir socialinio Zmo- 
niu bendrumo ypatumų, tautinis remiasi sudétingesniu teritoriniu, ekonominiu 
bei lingvistiniu žmonių solidarumu, grindžiamu kompleksine politine įvairių 
etninių, socialinių grupių, subkultūrų organizacija. Vadinasi, įvairūs skirtingų 
etninių bendrijų kultūros elementai sudaro universalesnę tautinę kultūrą, ku- 
riai būdinga tokia pati istorinė lemtis, etninė savimonė ir saviidentifikacija. Tau- 
tinis tapatumas yra ilgos etninės kultūros raidos produktas, kuris tautoje atsi- 
randa sąveikaujant su kitomis tautomis, etninėmis grupėmis ir suvokiant savos 
kultūros vertybių bei simbolių skirtingumą. 

O. Spengleriui tauta - pirmiausia „dvasios vienybė“, paskatinta svarbių 
istorinių įvykių. „Žmones, priklausančius vienai kultūrai, — rašė jis, - vadinu 
tauta ir šiuo žodžiu atskiriu ja nuo anksčiau ir po buvusių junginių. Šis svar- 
biausias iš visų didžiųjų junginių vidujai sutelkiamas ne tik galingo jausmo 
„mes“. Tautos esmėje glūdi idėja. Šiuose bendros būties srautuose yra giluminis 
ryšys su būtimi, laiku, istorija, visiškai kitoks kiekvienu konkrečiu atveju ir le- 
miantis žmonių santykius su rase, kalba, šalimi, valstybe bei religija. Kokia skir- 
tinga yra antikos ir kinų tautų dvasia, kaip skiriasi kinų ir antikos istorijos sti- 
liai“ [Spengler, 1922, t. 2, p. 204]. 

O. Spengleris, kaip ir kiti vokiečių metafizinės kultūros filosofijos šalinin- 
kai, kalbėdamas apie tautą, jos galios pagrindu pagrįstai pirmiausia įvardijo 
sureikšmintas dvasios vertybes, vidinį sutelktumą, pasididžiavimą savo istori- 
ja, per amžius puoselėtais idealais. Iš tikrųjų tai nepaprastai svarbūs tautą vie- 
nijantys veiksniai. Tačiau tauta, kuri savo jėgą regi tik pasenusiuose idealuose 
ir vertybėse, kritiškai nevertindama jų netgi tuomet, kai blėsta, praranda gyvy- 
binį pajėgumą, ilgainiui tampa neatspari istorijos permainoms ir pažeidžiama. 
Taip atsitiko XIX a. pabaigoje didžiajai Britų imperijai: pasibaigus sudėtingam 
vidinių konfliktų tarpsniui, ji virto mažyte Anglija. Ir priešingai — tautos susi- 
telkimas dėl didžio tikslo, vienybė sukūrė JAV, skatino svarias TSRS ekonomi- 
nes, karines ir Japonijos ekonomines pasiekas. 

Žmonijos istorijoje galima aptikti įvairių etninės, tautinės integracijos ir 
dezintegracijos procesų, kurie priklauso nuo daugybės skirtingų veiksnių. Iš 
smulkesnių etninių bendrijų paprastai susidaro didesni tautiniai vienetai. Ir 

Ille de France regiono šerdis - Paryžius. Raizinys. XVII a. 


priešingai, stiprėjant etninės diferenciacijos procesams, stambesnės socialinės 
sistemos skyla į smulkesnes, nepriklausomas. Stiprus kultūrinės ir socialinės 
integracijos centras, pavyzdžiui, Ille de France regionas ir jo šerdis Paryžius, 
per kelis šimtmečius sėkmingai sulydė įvairias etnines - burgundų, bretonų, 
baskų ir kitas - grupes į vieną tautą. O totalitarinį valdymą patyrusioje TSRS ir 
Jugoslavijos Socialistinėje Federacinėje Respublikoje prasidėjusi kultūrinė ir 
politinė tautų dezintegracija lėmė naujų Centrinės ir Rytų Europos bei Azijos 
valstybių atsiradimą. 

Vadinasi, jei tarp tautinę kultūrą sudarančių etninių vienetų stiprėja kon- 
solidacija, tuomet nyksta vidiniai etninių kultūrų prieštaravimai, ir jos perau- 
ga į platesnį socialinį darinį. Kai kultūriniame vienete stiprėja išcentrinės de- 
centralizuojančios etninės jėgos, vidiniai jų prieštaravimai, tuomet aršėjantys 
antagonistiniai tarpetniniai konfliktai darosi nepakankamai homogeniškų vals- 
tybinių darinių irimo priežastis. 

Kalba yra itin svarbus etninės grupės ir tautos požymis, diegiantis gilų 
bendruomenės jausmą. Kalbinis atskirumas dažniausiai susijęs su mentaliteto 

bei kultūros skirtumais. Tačiau kalbinio požymio negalima laikyti universaliu, 
kadangi, pavyzdžiui, Lotynų Amerikoje yra daugybė skirtingų tautų ir etninių 
grupių (argentiniečiai, kolumbiečiai, boliviečiai, peruiečiai), kalbančių ta pačia 
ispanų kalba, o Kanadoje, priešingai, vienoje tautoje įstatymiškai įteisintos dvi 
valstybinės - anglų ir prancūzų - kalbos. Kita vertus, kai kurios etninės grupės 
nebūtinai vartoja savo protėvių kalbą, nors ir išsaugoja ryškius etninės savi- 
monės, konkrečiai etninei grupei būdingų tradicijų, gyvenimo būdo, mentali- 
teto bruožus. 

Dabar pasaulyje vartojama per 5650 kalbų. Didžiausi įvairių kalbų koncen- 
tracijos regionai yra Himalajuose, Indijoje, Australijoje, Naujojoje Gvinėjoje ir 
Afrikoje. Daugiausiai nykstančių kalbų - apie 250 - yra Australijoje ir 170 - JAV. 

Nors etninės grupės ir tautos dažniausiai yra susijusios su konkrečia ge- 
ografine teritorija, tačiau neretai jos migruoja ir suranda naują gyvenamąją, 
esmiškai besiskiriančią nuo pirmapradės tėvynės, geografinę erdvę, kur persi- 
kelia visa tauta arba jos dalis. Tautos, kaip ir valstybės, atsiradimas yra dau- 
giau atsitiktinumas, o ne visuotinė būtinybė. Tautos ir valstybės visais laikais 
neegzistavo, o konkrečias būties formas įgavo tik dėl daugybės sudėtingų veiks- 
nių ir aplinkybių. Etninių grupių kraustymasis, jų sąveika su kitu kraštovaiz- 
džiu, kaimyninėmis etninėmis grupėmis ir tautomis neretai stipriai pakeičia 
konkrečios tautos žmonių išvaizdą, pagrindinių kultūros elementų pobūdį. Pa- 
vyzdžiui, mūsų kaimynai estai, būdami ugrofinų kilmės tauta, persikėlusia iš 
Eurazijos centro į Šiaurės Europą, įgijo daug naujų antropologinių ir kultūros 
bruožų, esmiškai skiriančių ją nuo kitų giminiškų etninių grupių, likusių prie 
Uralo, ar žmonių srautų, migravusių į dabartinės Vengrijos teritoriją ir suda- 
riusių vengrų tautą. 

Per pastarąjį amžių įvairiuose Žemės rutulio kraštuose egzistuoja sparti 
migracija ir stiprėja polietniškumas. Sakykim, sąlyginai naujos valstybės JAV, 
Kanada, Australija, Brazilija susideda iš airių, italų, ispanų, kinų, lenkų ir dau- 
gybės kitų etninių grupių. 

Tautinė kultūra nėra paprasta įvairių etninių kultūros grupių suma. Ji iš- 
kyla virš atskirų etninių grupių kultūros ribotumų ir sudaro savotišką viršetni- 
nį lygmenį, kuriame išnyksta konkrečių tautinių grupių kultūrų prieštaravi- 
mai bei atsiranda įvairias etnines grupes vienijantys principai, idealai, gyveni- 
mo normos, kurios įtvirtinamos bendra kalba, simboliais, kultūros, literatūros 

ir meno tradicijomis. Etninė kultūra gali neturėti rašto, tačiau tautinė kultūra 
visuomet remiasi vieno rašto tradicijomis. 

Modernus tautinės kultūros tipas, kuris Vakarų Europoje formavosi XVI- 
XIX a., glaudžiai siejosi su valstybinių vienetų atsiradimu ir nuožmia kova dėl 
politinio viešpatavimo bei ekonominių išteklių valdymo. Jis esmiškai skyrėsi 
nuo tradicinėms kultūroms būdingo luominio kultūros tipo daug ryškesniais 
jos narių unifikacijos ir standartizacijos bruožais. Svarbiausias šių pokyčių veiks- 
nys yra aukštesnis švietimo bei socialinės visuomenės diferenciacijos lygis, le- 
miantis luominių skirtumų niveliaciją. 

Valstybė yra pagrindinis politinės sistemos institutas ir kartu politiškai 
centralizuota visuomenė, kurios elitas valdo įvairias socialines ir ekonomines 
visuomenės struktūras bei priverčia pavaldinius visuomenės vardu konkrečioje 
teritorijoje paklusti bendriems visuomeninio gyvenimo dėsniams. M. Weberis 
pagrįstai valstybę apibūdino kaip „visuomenės viduje esantį organą, kuris turi 
įteisintos prievartos monopolį“. Valstybė paprastai yra ekonomiškai stipriau- 
sios klasės ar socialinės grupės interesų gynimo instrumentas. Šio požiūrio tei- 
singumą patvirtina civilizacijos istorija: pirmykštėje visuomenėje valstybės ins- 
titucijos nebuvo. 

Valstybė yra tiesioginis stiprėjančio visuomeninio darbo pasidalijimo re- 
zultatas. Ji atsiranda tik klasėms diferencijuojantis ir turtui dalijantis. Civilizaci- 
jos istorijoje išskirtinos šios pagrindinės socialinės raidos pakopos: ikiagrarinė, 
agrarinė ir industrinė. Pirmojoje negausiems medžiotojų ir maisto rankiotojų 
būriams kurti valstybines institucijas nebuvo svarbu. Antrojoje pastebimai iš- 
augo visuomeninio darbo pasidalijimas ir valstybinių institucijų poreikis. Ta- 
čiau ne visos agrarinės visuomenės sukūrė valstybinius darinius ir ne visuose 
vienodai išryškėjo valstybinės organizacijos formos. Šioje socialinės raidos pa- 
kopoje koegzistavo miestai-valstybės, gentiniai dariniai, valstiečių bendruome- 
nės ir galingos imperijos, išsiskiriančios griežtai centralizuotomis valstybinėmis 
institucijomis. Industrinėje visuomenėje, sureikšminusioje nuolatinį gėrybių 
daugėjimą ir materialinio turto didėjimą, valstybinių institucijų įsigalėjimas ta- 
po neišvengiamas, kadangi atsirado sudėtingos socialinės struktūros ir svarbią 
reikšmę įgavo visuomeninio darbo pasidalijimas. 

Pagrindiniai valstybės požymiai yra: 1) valstybinės valdžios funkcijas at- 
liekančių organų ir sudėtingos institucijų sistemos atsiradimas; 2) valstybės įtvir- 

tintu teisės normų ir įstatymų įsigalėjimas; 3) konkrečios teritorijos, kurioje įsi- 
gali konkrečios valstybės teisė, buvimas. 

Per civilizacijos istoriją valstybės ir pagrindinių jų institucijų sistemos pa- 
tiria esmines metamorfozes, prisitaiko prie konkrečių gamybinių santykių bei 
istorinių sąlygų. Priklausomai nuo ekonominių viešpataujančios klasės intere- 
sų susidarė tokie valstybinės organizacijos tipai: vergovinė, feodalinė, kapita- 
listinė, socialistinė. Valstybinės sandaros požiūriu valstybės skyla į 1) unitari- 
nes, t. y. sudarančias vieną valstybinį organizmą; 2) federacijas, susidedančias iš 
teisiškai sąlyginai savarankiškų valstybinių junginių, ir 3) konfederacijos, kurią 
sudaro suverenių valstybių sąjunga, sukuriama kokiais nors politiniais ar kari- 
niais tikslais. 

Pagrindines valstybės funkcijas galime skirstyti į vidines ir išorines. Svar- 
biausios vidinės funkcijos yra ginti socialinę sistemą, naikinti vidaus priešus, 
valdyti gamybinę veiklą, paskirstyti produkciją, palaikyti visuomeninę tvarką, 
reguliuoti socialinius santykius ir kultūros poreikius. Išorinės valstybės funk- 
cijos - pirmiausia yra ginti savo interesus santykiuose su kitomis valstybėmis 
ir palaikyti normalius santykius su kaimyninėmis valstybėmis. Galingų valsty- 
binių darinių ir universalių imperijų atsiradimas ilgainiui pavertė jas pagrindi- 
niais civilizacijos istorijos veiksniais. 


Nacija, nacionalizmas ir šovinizmas 


Platesnė nei tautybė sociokultūrinės bendrijos forma yra nacija. Skirtingai 
nei valstybingumo požiūriu sąlyginai amorfiška tauta nacija (lot. natio - tauta) 
yra istorinė žmonių bendrija (gentis, genčių visuma, tauta ar jos dalis), susida- 
riusi kalbos, teritorijos, ekonominio gyvenimo, kultūros, kai kurių charakterio 
ypatybių bendrumo pagrindu, pajėgusi sukurti savo vyriausybę. Ji valdo teri- 
toriją, kurios ribas vienaip ar kitaip pripažįsta kitos greta ir toliau gyvenančios 
tautos. Vadinasi, pagrindiniai nacijos bruožai yra jos gyvybinius interesus ati- 
tinkančių socialinės organizacijos formų, ypač valstybingumo įtvirtinimo, sie- 
kis ir nacionalinio charakterio bei kultūros formų savitumas. Naciją gali suda- 
ryti keletas tautų arba jų dalys, pavyzdžiui, Didžioji Britanija arba Šveicarija. 

Nacijos pradėjo formuotis įvairiose Žemės rutulio dalyse silpnėjant feoda- 
liniam susiskaldymui ir ryškėjant naujiems ekonominiams prekybiniams san- 

tykiams bei vietinéms rinkoms transformuojantis j bendranacionalines jvairiais 
valstybinės reguliacijos ryšiais sutvirtintas rinkas. Nacijų gimimo ir istorinės 
transformacijos procesus skatino nacionalinio tapatumo jausmo stiprėjimas, su- 
sijęs su visuomeniniu politiniu tautos gyvenimu, jos kultūra ir gyvybiniais inte- 
resais. Vertybiniu požiūriu neutrali nacionalinio tapatumo sąvoka tiesiogiai sieja- 
si su kita nacionaliniu klausimu kontroversiška kategorija nacionalizmas - (pranc. 
nationalisme) — tokia ideologinė, politinė, psichologinė, moralinė doktrina, kuri 
skelbia išskirtinai nacionalinių inspiracijų viršenybę, nekritiškai sureikšmina tau- 
tinį bendrumą, vertina jį neistoriškai ir pabrėžia tautinį išskirtinumą. 

Nacionalizmo ideologija, susiformavusi industriniame visuomenės raidos 
etape ir ypač suklestėjusi XX a. rėmėsi anksčiau gyvavusiu ir išrankiai perima- 
mu konkrečios tautos ar prieš tai gyvavusių tautų istoriškai paveldėtu kultū- 
riniu palikimu, dažniausiai ieškant praeityje naciją konsoliduojančių idėjų, ide- 
alų, laikinų ar ilgalaikių nacijos tapatumo įtvirtinimo programų. Tam tikslui 
buvo perkuriami ir romantizuojami primirštos istorijos puslapiai, išaukština- 
mi heroiškojo tautos istorijos raidos etapo didvyriai (valstybių įkūrėjai, valdo- 
vai, karvedžiai, pirmieji įstatymų įtvirtintojai ir pan.). 

Jų veikla sutampa su bendromis pažangiomis jos supančio pasaulio ir vi- 
suomenės raidos tendencijomis. Šis sutapimas įgauna didžiulę simbolinę pras- 
mę, tampa charizmatinių asmenybių asmenine aistra, kuri kartu suvokiama ir 
kaip didžiai herojiškas visuomenės tikslas. Todėl nacionalizmo ideologai skati- 
na herojiškų asmenybių kultą, suteikia jam nacionalinį socialiai aktualų at- 
spaivį, atgaivina arba išgalvoja įvairias aktualiomis tampančias tradicijas, netgi 
prikelia iš nebūties mirusias arba ant išnykimo ribos esančias kalbas. Šie labai 
svarbų vaidmenį įgaunantys nacijų formavimosi veiksniai yra labai neviena- 
reikšmiai savo ideologine orientacija ir pasekmėmis tiek nacionalizmo ideolo- 
giją išpažįstančioms tautoms, tiek ir jas supančioms. 

Negausių engiamų tautų kelyje į išsivadavimą iš kitų tautų priespaudos ši 
ideologija neabejotinai yra pažangi, kadangi pirmiausia tampa politiniu princi- 
pu ir galinga naciją konsoliduojančia jėga padedančia jai įtvirtinti savo valsty- 
bingumą ir kultūrinį tapatumą. Nacionalizmo ideologija šiuo aspektu žvelgiant 
yra politinio teisėtumo teorija, kuri remiasi įsitikinimu, kad etninės valstybinio 
organizmo ribos nesikirstų su politinėmis, t. y. politinis ir tautinis vienetas turi 


sutapti. „Nacionalizmas, kaip jausmas arba kaip judėjimas, geriausiai gali būti 


164 


Nacija, nacionalizmas ir šovinizmas 


apibrėžtas, remiantis šiuo principu. Nacionalistinis (nationalist) jausmas yra pyk- 
tis, kyląs, kai šis principas yra pažeidžiamas, arba pasitenkinamas, kurį sukelia 
jo įgyvendinimas. Nacionalistinis judėjimas yra toks, kurį sukelia ir skatina tokio 
pobūdžio jausmai" [Gellner, 1996, p. 13]. 

Tačiau realioje tikrovėje natūralūs humanizmo principais pagrįsti konkre- 
čios nacijos gyvybiniai interesai ne visuomet praktiškai įgyvendinami nuosai- 
kiai, kadangi krizinėmis situacijomis, aistringai ginant savus interesus, neretai 
pažeidžiami kitų, ypač ne tokių gausių, tautų ir etninių grupių interesai. 

Visai kitokią prasmę įgauna gausių gyventojų skaičiumi tautų diegiamas 
nacionalizmas, kuris mokslinėje literatūroje įgavo ir kitokį įvardijimą - šoviniz- 
mas (pranc. chauvinisme) - kraštutinė nacionalizmo arba išskirtinio patriotizmo 
(pranc. patriotisme exclusif) atmaina, kuri reiškiasi savo tautos perdėtu aukšti- 
nimu ir kitų tautų menkinimu, niekinimu. Valstybinių institucijų remiamas šo- 
vinizmas tampa tragedija imperinio pobūdžio valstybiniuose organizmuose gy- 
venančioms nacionalinėms mažumoms, kurių natūralios žmogiškosios teisės 
apribojamos. 

Todėl kuo aukštesnės kultūros asmenybės ir tautos, tuo dialektiškiau jos 
vertina ne tik nacionalines, bet ir universalias visoms tautoms artimas vertybes. Iš 
čia kyla pirmiausia - nuoseklus atsiribojimas nuo šovinizmo ir kraštutinių nacio- 
nalizmo apraiškų, o kita vertus, siekimas remti nacionalinių kultūros tradicijų 
išsaugojimą ir plėtotę. Akivaizdu, kad nacionaliniai tautos interesai įgyvendinami 
ne triukšmingais, įžeidžiančiais kitas tautas šūkiais ar drastiškais jų interesus, saugu- 
mą pažeidžiančiais veiksmais, o visiškai konkrečiu kasdieniu pozityviu darbu savo 
tautos kultūros ir žmonijos labui. Klasikiniais šį teiginį patvirtinančiais pavyz- 
džiais galime laikyti dviejų pirmaujančių kultūros srityje šalių Japonijos — Ry- 
tuose ir Prancūzijos — Vakaruose labai panašią kultūrinę politiką, nukreiptą į 
savo kultūros tradicijų rėmimą ir kartu geriausių pasaulinės kultūros vertybių 
įsisavinimą. Lygiagrečiai šių šalių kultūrinėje politikoje regime kryptingą, griežtai 
reglamentuotą vienos civilizacijos kultūros vertybių ekspansijos apribojimą. 

Plintant globalizacijai, slopstant valstybinėms institucijoms ir jų funkcijas 
perimant vis didesnę įtaką įgaunančioms viršvalstybinėms tarptautinėms or- 
ganizacijoms, vienodėjant įvairių pasaulio tautų ekonominiam ir kultūriniam 
išsivystymui nacionaliniai skirtumai ir šovinizmo bei kraštutinio nacionalizmo 
recidyvai neišvengiamai nyks. Tačiau šis procesas bus ilgas ir skausmingas. Tai 

liudija dabartinis ekonominio ir kultürinio imperializmo tendenciju stipréjimas, 
kuris ivairiose planetos dalyse sukelia reakcija - jvairiu nacionalizmo ir funda- 
mentalizmo pakraipų suaktyvėjimą, nesąmoningą pasipriešinimą brutualiai 
vienos civilizacijos kultūros vertybių ir simbolių ekspansijai. Tačiau tikriausiai 
artimiausiu laiku įvairiuose planetos regionuose civilizaciniu pagrindu formuo- 
sis platesnės nei nacijos visuomeninės bendrijos, kurios vėliau pamažu trans- 
formuosis į naują istorinę žmonių bendrijos formą, jungiančią į vieną šeimą 
visą žmoniją. Tuomet bus sukurtos prielaidos nacijų išnykimui ir bus klojami 
pamatai visiškam socialiniam visuomenės vienalytiškumui. 


Mentalitetas 


Kita svarbi dabartinės kultūrologijos kategorija yra mentalitetas (nuo 
pranc. mentalitė - galvosena; mąstysena, mentalitetas; psichologija (individua- 
li), giluminis kolektyvinės ir individualios sąmonės lygmuo, apimantis pasą- 
monės sritį). Šią prancūzų humanistikos išrutuliotą kategoriją ir jai būdingas 
prasmes sunku adekvačiai pritaikyti kitose kalbose, nors angliškuose tekstuose 
jau įsitvirtino mentality, o vokiškuose Mentalitūt sąvokos, kurios, tęsiant pran- 
cūzų tradiciją, siejamos su pasaulėjauta, mąstymo nuostatomis, kolektyviniais 
vaizdiniais, mąstymo sandara, vaizduote ir pan. Šis apibrėžimas dabartinėje 
kultūrologijoje irgi siejasi su kultūrinio archetipo, tautinio charakterio, liaudies 
dvasios bei kitomis sąvokomis. 

Mentalitetas — istoriškai susiformavusių individo arba socialinės grupės psi- 
chologinių nuostatų, mąstysenos, jausmų ir pasaulio suvokimo principų visuma, kuri 
atsirado, veikiama konkrečių kultūros tradicijų, socialinės ir gamtinės aplinkos, o vė- 
liau tapo sąlyginai stabiliu kultūrinę dinamiką spartinančiu psichologiniu veiksniu. 
Įtvirtindamas stabilias psichologines žmogaus vidinio pasaulio nuostatas, men- 
talitetas kultūros istorijoje tapo svarbia, jungiančia žmones į socialines grupes 
ir istorines bendrijas jėga. Mentaliteto savitumas yra ne tik jo ypatingas stabi- 
lumas - jis egzistuoja kaip pasąmonės vaizdiniai, dažnai individui to nesuvo- 
kiant. Todėl mentalitetas yra tarsi tarpinis reiškinys, glūdintis sunkiai apibrė- 
žiamoje kolektyvinės sąmonės ir pasąmonės sandūros erdvėje. 

Į kultūrologinius tyrinėjimus sąvoka mentalitetas perėjo iš Ė. Durkheimo 
Prancūzų sociologijos mokyklos, L. Lėvy-Brūhlio etnologinių primityvaus mąs- 

tymo studiju ir , Analu", arba vadinamosios Naujojo istorijos mokslo (L. Feb- 
vre'as, M. Blochas) mokyklos, pradininkų žodyno, nors lygiagrečiai šioje srity- 
je darbavosi J. Huizinga, Ch. Blondelis ir kiti mokslininkai. 

Mentaliteto struktūras pradėjo tyrinėti apie įtakingus periodinius pran- 
cūzų leidinius L'Anée sociologique, Revue de synthėse, Annales susibūrę moksli- 
ninkai, kurie, polemizuodami su metodologinėmis pozityvizmo nuostatomis, 
formavo „naujo istorijos mokslo“ sampratą. Atmesdami tradicines teorijas jie 
ėmėsi gvildenti visuomeninės sąmonės struktūras, bendrąją psichologiją, sa- 
moningumo ir mentaliteto istoriją. 

Mentaliteto koncepcijos sklaida XX a. humanistikoje siejosi su atsiriboji- 
mu nuo eurocentrizmo ir tiesinės pažangiosios civilizacijos istorijos sampra- 
tos. Jos ištakų reikia ieškoti XX a. pradžios Ė. Durkheimo ir jo mokinio M. Mausso 
„kolektyvinių vaizdinių“ tyrinėjimuose. Sąvoką mentalitė savo darbuose M. Maus- 
sas pradėjo vartoti dar 1906 m. Kitas É. Durkheimo mokinys, L. Lévy-Brühlis, šį 
terminą įtvirtino bei paskelbė programiniuose veikaluose Les functions mentales 
dans les sociétés inférieures („Mentalinės primityvių visuomenių funkcijos“, 1910) 
ir La mentalitė primitive („Pirmykštis mąstymas“, 1922) etnologiniuose tyrinėji- 
muose bei kartu suteikė jam pamatinės kultūros ir humanitarinių mokslų kate- 
gorijos statusą. Labai artimą jam mentaliteto sampratą lygiagrečiai plėtojo įta- 
kingas prancūzų psichologas Ch. Blondelis. 

Į sąvokos mentalitė sklaidą humanitarinės kultūros pasaulyje dar 1921 m. 
atkreipė dėmesį vienas subtiliausių XX a. pradžios psichologinės literatūros 
meistrų M. Proustas. Anot vieno jo romano - A la recherche du temps perdu. La 
cotė de Germantes („Prarastojo laiko beieškant. Germantų pusėje“) herojaus, ši 
kategorija reiškia tą patį, kaip ir mąstymo būdas, tačiau niekas nežino, ką šiuo 
žodžiu norima pasakyti: tai kažkas naujausia, kaip sakoma, „paskutinis klyks- 
mas“ [Proust, 1953, p. 330]. 

Nuo 1926 m. savo veikaluose pirmykščio mentaliteto sąvoką vartojo Ch. 
Blondelis. Lyginamosiose mentalitetų studijose jis atkreipė dėmesį, kad, tyrinė- 
jant dvi tolimas erdvės ir laiko atžvilgiu visuomenes bei joms būdingus menta- 
liteto tipus, skirtumai iškart krinta į akis. Tačiau jei jie artimi vienas kitam, tuo- 
met gali prireikti ilgų tyrinėjimų siekiant išryškinti netgi esminius skirtumus. 

„Mentalitetas, - anot J. Le Goffo, - turėjo stulbinamą pasisekimą. Termi- 
nas mentalitetas iš prancūzų išplito beveik į visas kalbas, jis įėjo į kasdienę 

vartosena ir uZplüdo vadovelius. O daugelis istoriku, tarp kuriu buvo menta- 
litetu tyrinėjimo novatorius Georges'as Duby, šios sąvokos atsisakė dėl jos ne- 
apibrėžtumo, taip pat todėl, kad išryškėjo siekimas paversti ją esmine priežas- 
tingumo sąvoka istorijoje, nepaisant ekonomikos, socialinių santykių, politi- 
kos ir pan.“ [Interviu s J. Le Goffom, 1993, Nr. 2, p. 162]. 

Pastaraisiais dešimtmečiais mentaliteto sąvoka paplito sparčiai besiplė- 
tojančioje mentaliteto istorijoje, kurios šalininkai remiasi istorija, etnologija, 
antropologija, sociologija ir socialine psichologija. Nors originali prancūzų 
samprata histoire des mentalites į lietuvių kalbą turėtų būti verčiama mentalite- 
tų istorija, tačiau, atsižvelgiant į lietuviškoje humanistikoje susiklosčiusią tra- 
diciją ir pagal terminų kultūros, religijos, filosofijos istorija analogiją, dalyko 
požiūriu pasirenkamas lietuvių skaitytojui priimtinesnis mentaliteto istorijos 
terminas. 

„Mentaliteto istorija, - rašė J. Revelis, - veikiau yra ne viena istorinių tyri- 
nėjimų disciplinų, o platus, galbūt ir nevienalytis istorijos interesų bei reagavi- 
mo laukas. Kaip nė viena kita šiuolaikinės istoriografijos sritis, mentaliteto is- 
torija nepasiduoda apibrėžiama arba griežtai sisteminama. Dėl sąvokos pra- 
smių neapibrėžtumo, dažniausiai nulemiančio daugybę jos pritaikymo gali- 
mybių, ji labai išplito. Prancūzijoje, kur ji atsirado ir ilgai buvo vartojama, o 
vėliau ir užsienyje, susiduriame su daugybe mentaliteto istorijos interpretaci- 
jų; praktinis šios sąvokos vartojimas yra labai įvairus. Visos interpretacijos ky- 
la iš bendrų klausimų, tačiau skirtingas, net prieštaringas, jų kėlimo būdas le- 
mia nevienodus atsakymus“ [Revel, 1986, p. 301]. 

Vokiečių mentaliteto istorijos tyrinėtojo P. Dinzelbacherio nuomone, „men- 
taliteto istorija nagrinėja sąmoningas, o ypač nesąmoningas gaires, pagal ku- 
rias žmonės susikuria kiekvienai epochai būdingus vaizdinius, kurie lemia jų 
jausmus ir veiklą. Ji gilinasi į tam tikrų istorinių kolektyvų socialinę žiniją bei 
tiria pažinimo būdų ir vaizdinių pasaulių, formuojančių istorinę būtį intersub- 
jektyviame lygmenyje, raidą“ [Dinzelbacher, 1998, p. IX]. 

Praeityje vyravusių istorinių mentaliteto formų tyrinėtojas nagrinėja ne 
tik filosofines, religines, etines, estetines konkretaus meto koncepcijas, bet ir 
imasi kitokių ne mažiau sudėtingų įvairių subjektyvių kultūros istorijos aspektų, 
kurie formuoja konceptualaus pasaulio suvokimą. Jis gvildena konkretaus kul- 
tūros istorijos tarpsnio ir konkrečios visuomenės kultūros tradicijų suformuo- 

ta žmonių pasaulėvaizdį bei su juo susijusias mąstymo nuostatas, pasaulio re- 
gėjimo būdus, kultūros vertybių bei simbolių visumą. Todėl mentaliteto struk- 
tūrų tyrinėtojas aklai nepasitiki išlikusiais istoriniais tekstais, šaltiniais, dokumen- 
taliai fiksuotais žmonių pareiškimais, o skverbiasi į vienos ar kitos epochos sąmonę ir 
pasąmonę, kurios atskleidžiamos tyrinėjant mentalitetų istorijos šaltinius — testamen- 
tus, civilinius aktus, teismo procesų užrašus, tikybos vadovėlius ir pan., netikėtais 
aspektais ir išryškina tuos kultūros, psichikos bei mąstymo klodus, kurių šaltinių au- 
toriai dažniausiai neaprašinėjo arba net sąmoningai stengėsi nuslėpti. 


Subekumena, superetnosas, subkultūra 


Be apibūdintų civilizacijos, kultūros ir metacivilizacijos kategorijų, šiuo- 
laikinei kultūrologijai svarbi subekumenos sąvoka. Ji žymi stabilią koaliciją kul- 
tūrų, suvienytų visoms joms būdingos universalios religinės, filosofinės, eti- 
nės tradicijos, ar grupę šalių, turinčių vienodą kultūrą ar „kultūros stilių“. Lie- 
tuvoje gimęs žymus rusų kultūrologas ir orientalistas G. Pomerancas subeku- 
mena vadina viršnacionalinį sociokultūrinį vienetą, sukūrusį savarankišką fi- 
losofiją bei pasaulinę religiją. Pavyzdžiui, Tolimuosiuose Rytuose galima išskirti 
konfucianistinés-budistinés subekumenos arealą, į kurį įeina kinų, japonų, ko- 
rėjiečių, vietnamiečių kultūros, Vidurio Rytuose - hinduistinės-budistinės, vie- 
nijantį didžiąją dalį Indijos, Šri Lankos teritorijų, singalus, khmerus, o Arti- 
muosiuose Rytuose - arabų musulmonų subekumeną, apimančią islamizuo- 
tus ir arabizuotus regionus (Maroką, Alžyrą, Tunisą, Egiptą, Siriją, Saudo Ara- 
biją, Iraną, Iraką, Pakistaną). 

Subekumenai artima superetnoso sąvoka, apibūdinanti daugybės etninių 
grupių junginį konkrečiame didžiuliame geografiniame plote. Neigdamas pa- 
saulinės Civilizacijos idėją L. Gumiliovas plėtoja teoriją, kad istorijoje susidu- 
riame tik su daugiau ar mažiau amorfiškais etniniais arba superetniniais kul- 
tūriniais junginiais. Šie pamatiniai teiginiai grindžia jo mokymą apie unikalią 
rusų eurazijinę superetninę civilizaciją, aprėpiančią milžinišką Europos ir Azijos 
žemyno dalį. Tai ne Rytų ir Vakarų civilizacijų hibridas, o visiškai originalus 

‘superetninis civilizacinis darinys. 

Gvildentoms kategorijoms artima ir subkultūros apibrėžtis, atskleidžianti 

principinį kiekvieno civilizacinio ar kultūrinio darinio daugiasluoksniškumą 

Hesselo Gerardo Rusijos žemėlapis. Raižinys. 1614 


ir nevienalytiškumą, tai, kas skiria vienos socialinės grupės gyvenimo normų ir 
vertybių sistemą nuo visuomenės daugumos. Vadinasi, subkultūros sąvoka apibū- 
dina tokios socialinės grupės kultūrą, kuri tiek forma, tiek turiniu skiriasi nuo 
viešpataujančios kultūros arba yra jai priešiška (kontrkultūra). Subkultūra taip 
pat vartojama apibūdinant: 1) kai kurių neigiamai interpretuojamų tradicinės 
kultūros normų ir vertybių, funkcionuojančių tarp nusikaltėlių, visumą; 2) ypa- 
tingą vientisą žmonių (dažniausiai jaunimo) kultūrinės organizacijos formą, 
pasižyminčią savais papročiais, normomis, vertybėmis, gyvenimo stiliumi, žar- 
gonu, mada, muzika, moralės principais, institutais, kuri siekia autonomišku- 
mo vyraujančioje kultūrinėje sistemoje; 3) profesinio mąstymo pakeistą tradi- 
cinės kultūros sistemą, įgavusią savitą pasaulėžiūrinį pavidalą. 

Visuomenės skilimas į skirtingas subkultūras tiesiogiai siejasi su jos dife- 


renciacija, darbo pasidalijimu, skirtingų klasių, socialinių, profesinių grupių 


170 


Subekumena, superetnosas, subkultüra 


išsiskyrimu. Dabartinę visuomenę sudaro sudėtinga įvairių socialinių grupių 
sistema, kurios segmentai labai įvairiai santykiauja vienas su kitu. Šiuolaiki- 
nės subkultūros rodo spartėjančią išsivysčiusių tautinių ir regioninių kultūrų 
diferenciaciją: greta pagrindinės viešpataujančios tendencijos atsiranda vis 
naujų sociokultūrinių darinių, kuriuos vienija socialinė klasė, etninė kilmė, 
religija, gyvenamoji vieta, neformalūs sambūriai ir kiti veiksniai. 

Daugelyje dabartinių Vakarų visuomenių galima išskirti šias subkultū- 
ras: 1) vargingiausio marginalinio sluoksnio (narkomanų, valkatų, alkoholikų), 
dažniausiai pasižyminti menku išsilavinimu, prastais gyvenimiškais, higie- 
nos poreikiais; 2) vidurinio socialinio sluoksnio, kuriam priklauso dauguma aukš- 
tos kvalifikacijos darbininkų, mokslininkų, kūrybinės inteligentijos. Šiame 
sluoksnyje aiški profesinė subkultūrų diferenciacija (mokytojai, gydytojai, dai- 
lininkai, muzikai), vyrauja didesni gyvenimo poreikiai; 3) elito sluoksnio (aris- 
tokratai, aukšti valstybės pareigūnai, diplomatai, įtakingų kompanijų ir fi- 
nansinių grupuočių vadovai, žymūs mokslininkai ir menininkai) nariams bū- 
dingi aukšti gyvenimo standartai, griežtas etiketas, pabrėžtinas mandagumas. 

R. Mertono nuomone, subkultūros atsiranda dėl: 1) inovacijos (visuome- 
nės tikslai priimami, tačiau atmetami socialiai pripažįstami jų įgyvendinimo 
būdai); 2) ritualizacijos (visuomenės tikslai atmetami, tačiau naudojamasi so- 
cialiai pripažintomis priemonėmis); 3) retritizmo (visuomenės tikslai ir jų įgy- 
vendinimo būdai vieningai atmetami). Tokia pozicija būdinga įvairioms margi- 
nalinėms visuomenės grupėms, sakykim, valkatoms, narkomanams; 4) maišto 
(taip pat absoliučiai neigiama, tačiau numatytas tikslas formuluoti naują ide- 
ologiją, tikslus, priemones). Turėtume atkreipti dėmesį į tai, kad kiekviename 
didesniame sociokultūriniame darinyje funkcionuoja ypatingos, sąlyginai sa- 
varankiškos smulkesnės subkultūros, turinčios etninių, religinių, klasinių, pro- 
fesinių, grupės, lyties, amžiaus skirtumų, interesų ir išsiskiriančios savitais 
gyvenimo principais, papročiais, normomis. 

Taigi objektyvią subkultūrų atsiradimo ir būties prielaidą lemia kiekvieno 
konkretaus didesnės apimties nepriklausomo sociokultūrinio vieneto principi- 
nis vidinės struktūros bei jį sudarančių dėmenų nevienalytiškumas. Be pagrin- 
dinės kultūros elementų visumos, sudarančios savotišką dvasinę konkrečios kul- 
tūros šerdį, genotipo branduolį, ji turi ir daugelį smulkesnių socialinių grupių, 
pasižyminčių savitais kalbiniais, ekonominiais, konfesiniais bei kitais bruožais. 

Todėl netgi visiškai nedidelėse visuomenėse yra vyrų, moterų, jaunimo, 
kaimo, miesto, religinių sektų subkultūros. Jos funkcionuoja kaip sąlyginai 
užsisklendę, turintys savitą gyvenimo ir moralės normų kodeksą, sociokultū- 
riniai vienetai. Klasikinis pavyzdys — čigonų subkultūros, gyvuojančios dau- 
gelyje Europos šalių. 

Vadinasi, subkultūros įrodo, jog bet kurios civilizacijos ar visuomenės skir- 
tingiems nariams jų kultūra nėra visiškai vienoda. Nors kiekvienos civilizacijos 
ir epochos kultūrai būdingas tam tikras stilistinis vieningumas, jos dėmenis jun- 
giantis į maždaug vientisą sistemą, tačiau, tarkim, krikščioniškoje Vakarų ci- 
vilizacijoje išskirtinos frankų, normanų, germanų, o vėlesniuose jos raidos eta- 
puose - smulkesnės žydų, armėnų pirklių, hugenotų, puritonų ir panašios 
subkultūros. 

Esmiškai bet kuri savita socialinė grupė, besiskirianti nuo vyraujančios 
bazinės kultūros, gali būti įvardijama subkultūra. Visos jos yra sudedamoji ba- 
zinės kultūros dalis, kuri atskirais aspektais arba savybėmis skiriasi nuo vy- 
raujančios. Subkultūros dažniausiai atsiranda greta pagrindinio kultūros are- 
alo arba periferijoje, jas visuomet formuoja daugybė konkrečių istorinių prie- 
laidų, veiksnių, susiklosčiusių tam tikrame geografiniame plote ir regione. Pa- 
grindinis skiriamasis subkultūros bruožas, palyginti su savarankiška bazine 
kultūra, yra tas, kad ji gali būti labai artima bazinei, tačiau vis dėlto nors ke- 
liais esminiais bruožais - kalba, papročiais, požiūriu į pamatinius gyvenimo 
principus — nuo jos skiriasi. Skirtumų gali būti ir labai didelių. 

Kultūros požiūriu itin įdomios marginalinės subkultūros, besiformuojan- 
čios tarp skirtingų civilizacijos ir kultūros pasaulių esančiose paribio zonose. 
Jos dažniausiai atsiranda po civilizacinių lūžių, esminių socialinių pokyčių, 
migracijos, užkariavimų, intensyvios socialinės kaitos, skatinančių paskiras 
socialines grupes atskilti nuo vyraujančių visuotinai pripažintų sociokultūri- 
nio vieneto gyvenimo normų, standartų, mentaliteto ypatumų. Vertybinės 
marginalinių subkultūrų orientacijos ir gyvenimo normos neretai būna kito- 
kios, ir esmiškai skiriasi nuo oficialių, todėl jų subjektams būdingas asmeny- 
bės „susidvejinimas“, jos dvasinių orientacijų „tarpkultūriškumas“. 

Kultürologijos požiūriu civilizacijos istorija - tai pirmiausia sudėtinga skir- 
tingų vietinių civilizacijų, tautų, etninių grupių sąveika. Kiekviena iš jų in cor- 
pore yra ne statiška uždara, o atvira įtakoms, skoliniams, pokyčiams sistema, 
kurioje kartu plinta ir perimamos įvairios įtakos, kultūros tendencijos. „Jokia 
kultūra, - rašė C. Lėvi-Straussas, - nėra vieniša, nes visuomet gyvuoja, veikia- 
ma kitų kultūrų. Tai padeda joms kaupti pasiekimus. Itin ilgalaikių sąveikų at- 
siradimo tikimybė, savaime suprantama, priklauso nuo koalicijos sąlygų, jos 
galimybių ir trukmės“ [Lévi-Strauss, 1971, p. 271-272]. 

Žmonijos Civilizaciją sudaro daugybė atskirų civilizacijų, kultūrų, etni- 
nių tradicijų, kurios nepriklausomai nuo jas valdančių elitų norų per visą žmo- 
nijos istoriją daugiau ar mažiau aktyviai sąveikauja. Vadinasi, tarpkultūrišku- 
mas yra neatsiejama civilizacijos proceso dalis. Jis plėtojasi trimis pagrindi- 
niais morfologiniais lygmenimis: etniniu, tautiniu, civilizaciniu, taip pat įvai- 
riais tarpkultūrinių santykių aspektais (informaciniu, ekonominiu, religiniu, 
moksliniu, estetiniu). Civilizacinių pasaulių, kultūrų, tautų, etninių tradicijų 
skirtingumas tarpkultūriniuose ryšiuose skatina ir jų bendradarbiavimą, ir kon- 
frontaciją. Šie du svarbūs dialektinio kultūros proceso veiksniai slypi tarpkul- 
tūriškumo esméje. 

Nuodugniai tyrinėjęs tarpcivilizacinius ryšius, įtakas, skolinius, E Brau- 
delis atkreipė dėmesį į sociokultūriniams dariniams būdingą sugebėjimą per- 
imti įtakas ir atsiriboti nuo intensyvaus jų poveikio. Civilizacija yra labai sudė- 
tingas daugiasluoksnis sociokultūrinis vienetas, kurio kultūrinį audinį suda- 
rantys mikroelementai nuolatos migruoja (tuo jie esmiškai skiriasi nuo įprastų 
socialinių elementų). Iš tiesų tarpkultūrinių ryšių, įtakų, skolinių, kultūrinių ver- 
tybių praturtinimo ir transformacijų problemos kultūrologijai yra vienos sudė- 
tingiausių. 

Aktyviai sąveikaujančios kultūros vienu metu perduoda ir perima įtakas, 
skolinius. Ši kultūros elementų cirkuliacija, abipusis pasikeitimas nenutrūksta, 
tik priklausomai nuo konkrečių istorinių sąlygų keičiasi tarpkultūrinių įtakų 
intensyvumas, apimtis. Svarbūs yra sąmoningi ir tvirti atsiribojimo nuo įtakų 
pasirinkimai, kurie yra ne tik ženklus savų kultūros tradicijų įtvirtinimo aktas, 
bet neretai lemia ir pagrindines jos raidos kryptis. 


173 


Pamatinės kultūrologijos kategorijos 


Chang Tse-Tuan. Keleivinis laivas kanale prie Kaifengo apie 1125 m. 


Pasaulinės civilizacijos istorija patvirtina, kad kultūros elementai bei sim- 
boliai plinta didžiulėse geografinėse teritorijose ir susieja labai tolimus civili- 
zaciju pasaulius, kultūros arealus. Gvildenant sudėtingas tarpkultūrinių ry- 
šių, įtakų ir skolinių problemas, slegia daug prietarų, stereotipų. Itin svarbu 
priminti, jog daugelis seniausių civilizacijų centrų buvo išsidėstę didžiųjų upių, 
visuomet svarbių komunikacijai, pakrantėse. Padidėjus gamybos apimtims, ple- 
čiantis rinkai, atsirado kitų komunikacijų ir transporto priemonių. Egiptiečių 
ir finikiečių laivai pasiekdavo atokiausias Viduržemio jūros pakrantes, graikų 
- britų salas, arabų - rytines Kinijos pakrantes, o Yan dinastijos valdomi kinai 
ruošdavo ekspedicijas nuo Indonezijos iki Madagaskaro salos. 

Egipto, Mesopotamijos, Indijos, Kinijos, Japonijos, arabų musulmonų ci- 
vilizacijų kūrėjai tarpkultūriniams ryšiams išplėtojo sudėtingas kelių sistemas. 
Ypač išsiskiria Kinija, kurioje buvo sukurta išsišakojusi itin gerai valstybės pri- 


žiūrimų kelių ir kanalų sistema. Priešingai nusistovėjusiems stereotipiniams 

požiūriams, analogiškų reiškinių yra ir naujajame pasaulyje - ikikolumbinėse 
inkų, majų, actekų imperijose. Pavyzdžiui, actekai išplėtojo sudėtingą kelių ir 
susisiekimo upėmis tinklą. Pagrindiniuose imperijos keliuose buvo pastatyta 
daugybė postų kurjeriams. Istoriniai šaltiniai liudija, kad Meksikos įlankoje 
ryte pagauta žuvis jau pietums buvo pristatoma į imperatoriaus Montesumos 
rūmus sostinėje. 

Inkai taip pat nutiesė įvairiomis kryptimis kertančias imperijos teritoriją 
magistrales ir kas 4-5 km išdėstė kurjerių namelius. Todėl skubi informacija iš 
Kito į Kuską, esančius už 2000 kilometrų nuo pagrindinių imperijos miestų, 
adresatą pasiekdavo per 10 dienų. Aleksandro Makedoniečio bei Romos impe- 
rijose keliams irgi buvo skiriamas ypatingas dėmesys. Ugandos teritorijoje vi- 
duramžiais gyvavusioje valstybėje sudėtinga kelių sistema siejo sostinę su įvai- 
riais provincijos kultūros centrais. 

Apie tarpkultūrinius ganėtinai tolimų civilizacijų ir tautų ryšius bei ko- 
munikacijos kanalus jau žiloje senovėje neginčijamai liudija anksčiau stebinę 
mokslininkus įvairi kultūros elementų sklaida ir skoliniai. Sakykim, kinų šil- 
ko Viduržemio jūros regione aptinkama dar helenizmo epochoje. Vėliau Di- 
džiuoju šilko keliu į Sarmatijos ir Centrinės Europos tautų raštus atkeliavo 
pirmapradžiai kosmogoniniai yin ir yang simboliai. Viduramžiais kinų kilmės 
chimeros ir kiti mitologiniai vaizdiniai puošė Prancūzijos centre pastatytų 
gotikos katedrų stogus bei fasadus. Baltiškos kilmės gintaro aptinkama Vi- 
duržemio jūros pakrantėse, o juvelyriniai dirbiniai iš Levanto atkeliavo į Skan- 
dinaviją. 

Skolinių perėmimas ir sklaida vyksta labai sudėtingai. Tie patys kultūros 
elementai, pakliuvę į skirtingas civilizacijas, dažnai neatpažįstamai pasikeičia, 
įgauna naujų prasmių. Tokios kultūros elementų modifikacijos aiškiai matyti 
netgi itin artimų Vakarų civilizacijos tarpsnių raidoje. Pavyzdžiui, krikščioniš- 
ki viduramžių kultūros postulatai išliko ir šiuolaikinėje Vakarų kultūroje, ta- 
čiau dabar jie jau ne tokie svarbūs. Taip pat atrodo, kad išliko tos pačios Romos 
teisės skelbiamos idėjos, bet jų turinys ir vieta šiuolaikinių vertybių sistemoje 
esmiškai pasikeitė. Vadinasi, keičiantis socialinei aplinkai ir įprastinėms gyve- 
nimo sąlygoms, tradicinės gyvenimo bei kultūros formos kinta, neretai pra- 
randa motyvaciją, svarbą, išnyksta vieni poreikiai, o vietoj jų atsiranda naujų 
ir juos atitinkančių kultūros elementu. 

Iš tikrųjų jokioje Žemės rutulio dalyje neaptiksime kultūrų, kurios gy- 
vuotų nepriklausomai nuo kitų poveikio. Tarpkultūriniai ryšiai ir įtakos pasi- 
žymi sudėtinga struktūra, kurioje tipologiniu požiūriu galima išskirti tris pa- 
grindinius sluoksnius: 1) tiesioginių skolinių ir pamėgdžiojimų, kurie neretai yra 
atsitiktiniai bei mechaniški; 2) kūrybiško perėmimo, kuomet kultūros elementai 
perimami pasirinktinai ir pritaikomi arba asimiliuojami remiantis savos kul- 
tūros poreikiais, idealais, normomis. Dėl tokių tarpkultūrinių įtakų perimti 
kultūros elementai savitai kinta ir neretai įgauna naujas anksčiau nežinomas 
savybes (gausybė kūrybiško kultūros tradicijų perėmimo pavyzdžių yra tur- 
tingoje kinų ir japonų kultūrų sąveikos istorijoje); 3) perėmimo per didelius nuo- 
tolius, kuris tarpkultūrinių ryšių bei įtakų tipologijoje neabejotinai yra sudė- 
tingiausias ir būdingas tik aukštą kultūrinio išsivystymo lygį, didžias kultūros 
tradicijas turinčioms kultūroms, sugebančioms greit perprasti inovacijas. To- 
kių kultūrų pavyzdžiais galime laikyti Japonijos ir Pietų Korėjos kultūras. 

Akivaizdu, kad kultūros skoliniai yra labiau paplitę kultūrinių pokyčių 
veiksniai nei inovacijos. Skoliniai rodo, kas ir kaip civilizacijos istorijoje yra 
perimama iš vienos kultūros į kitą. Tai gali būti papročiai, tradicijos, gyvenimo 
normos, mitologijos, religijos, meno, darbo organizavimo, ūkininkavimo ele- 
mentai, materialūs objektai, mokslinės idėjos ir žinios apie žmogų supantį 
pasaulį. Iš kitų tautų paprastai tautos perima ne viską, o pirmiausia tai, kas 
atitinka jų socialiai svarbius poreikius, kas artima jų kultūrai, ką pajėgia suprasti, 
įvertinti. Šis selektyvus skolinių perėmimo procesas gali būti gaivališkas ir są- 
moningas, arba tikslingas. Tai neretai priklauso nuo perimančios kultūros bran- 
dos lygio. Šalis, kuri kitų kultūrų elementus perima, kultūrologinėje literatūroje 
vadinama recipientine kultūra, o kuri perduoda skolinius, inovacijas - donorine. 
Kad recipientinė kultūra inovacijas ar skolinius perimtų sėkmingai, joje turi 
būti susiformavusios objektyvios prielaidos, norinčios naujoves perkelti so- 
cialinės jėgos, suvokiančios jų pranašumus ir naudą. ] tarpkultūrinius ryšius 
ir į su jais glaudžiai susijusį inovacijų bei skolinių perėmimą galimi trys pa- 
grindiniai požiūriai: 

1) Atviras, arba teigiamas, kuomet kitoje kultūroje ieškoma pozityvių ver- 
tybių, siekiant išplėsti, praturtinti savo mąstymą ir kultūrą. Ši nuostata jau pa- 
sąmonėje grindžiama besąlygišku žmonijai bendrų vertybių svarbos pripaži- 
nimu. Šitaip panaikinamos kliūtys, siekiant suvokti kitos kultūros mąstymo 


176 


Tarpkultūriniai ryšiai, įtakos, skoliniai 


kategorijas, vertybių sistemas. Tokiame tarpkultūriniame santykyje „sava“ ir 
„svetima“ kultūros tarsi papildo viena kitą, tarp jų užsimezga turiningas dia- 
logas. Ir visai nebūtina atsiriboti nuo savo kultūros tradicijų, tačiau būtina 
pagarbiai vertinti „kitą“ kultūrą, įsiskverbti į ją ir hermeneutiškai aiškintis jos 
prasmes. Atviras, arba teigiamas, tarpkultūrinis ryšys skatina anksčiau vyra- 
vusį senąjį tradicinį kultūros genotipą, arba modelį, pakeisti nauju, perimtu iš 
donoro. 

2) Neigiamas. Kitoje kultūroje pirmiausia regima tai, kas šokiruoja, išmu- 
ša iš vėžių. Tada spontaniškai kyla noras priešintis neįprastiems reiškiniams ir 
juos atmesti. Tai primityviausias elgesys, kurį lemia riboti mąstymo ir ideo- 
loginiai stereotipai, užsisklendimas savosios kultūros vertybių sistemoje, bijoji- 
mas „kitokių“, nepažįstamų dalykų. Svetimoje kultūroje pirmiausia pastebima 
viskas, kuo ji skiriasi nuo savosios, kas yra „kitaip“, erzina, kelia priešiškumą, 
netgi neapykantą. Tokį tarpkultūrinių santykių atmetimą dažniausiai skatina 
kultūros ar mąstymo ribotumas, nenoras ar nesugebėjimas įsiskverbti į kitų 
pasaulėžiūrų pasaulį ir vertybių sistemą. Logiška neigiamo tarpkultūrinio san- 
tykio pasekmė - atmestas „kitas“ arba naujas kultūros partneris, siekiant iš- 
saugoti tradicines savo kultūros formas. 

3) Atsargus kompromisinis, lūkestinga tarpkultūrinių santykių forma, 
reikalaujanti įsijautimo, nuolatinio patikslinimo, koregavimo: „įsižiūrėjimo“, 
hermeneutinės interpretacijos, o neretai ir daugiapakopio skverbimosi į kitą 
kultūrą. Šitaip žvelgiant į „svetimą“ vertybių sistemą, ji pamažu įtraukiama į 
savąją, ir tai laiduoja kultūrų dialogą. Šiuo atveju jau pasąmonėje klojamas 
pamatas tarpkultūriniams ryšiams, jų suartėjimui. Dėl to senasis tradicinis kul- 
tūros modelis pamažu keičiasi, adaptuojasi, veikiamas donoro. Daugelyje sil- 
pnesnių kultūrų ir visuomenių dėl tarpkultūrinių ryšių, nulėmusių akultūra- 
ciją, senoji kultūra skursta. „Susiduriant skirtingoms kultūrinėms tradicijoms, 
- teigia C. Clanet, - neišvengiamai kyla tarpkultūrinių mainų partnerių kultūri- 
nio identiteto išsaugojimo problema“ [Clanet, 1993, p. 21]. Vadinasi, kai kada 
netgi atsargūs tarpkultüriniai ryšiai silpnesnėms kultūroms gali kelti grėsmę 
perimant kultūrines tradicijas, didėja pavojus prarasti savo tapatumą. 

Civilizacijos neretai patiria stiprius socialinius sukrėtimus, dėl to atsi- 
randa kitų civilizacijų skolinių, antsluoksnių, kurie keičia pamatinius kultū- 
ros bruožus. Konkrečios civilizacijos kultūros elementai ir socialinis jų turi- 


177 


Pamatinés kultürologijos kategorijos 


nys, anot F. Braudelio, gali du ir netgi tris kartus beveik visiškai atsinaujinti, 
tačiau kartu gali nepakisti esminiai jos bruožai, struktūriniai požymiai, kurie, 
kaip ir anksčiau, gerokai skirs ją nuo visų kaimyninių civilizacijų [Braudel, 
1969, p. 24]. 

Naujų teritorijų, kultūros arealu užkariavimų, skolinių nulemti vietinių 
civilizacijų konfigūracijų pasikeitimai keičia ir kultūros elementų sistemas. Ta- 
čiau jei jie nesusiję su naujais sutelkiančiais (dažniausiai religiniais) simbo- 
liais, kultais, ideologijomis, kurie itin svarbūs konsoliduojant nuo civilizacijos 
centro nutolusias marginalines kultūros zonas, etnines grupes, tuomet dėl ci- 
vilizacinėms struktūroms būdingo ypatingo stabilumo, konservatyvumo šie 
pokyčiai būna neilgalaikiai. Atgijus vietinėms kultūros tradicijoms nauji kul- 
tūros elementai asimiliuojami arba išstumiami į periferiją. 

Ankstyvajame vietinės civilizacijos energijos kaupimo procese itin svar- 
bus introvertinis, t. y. vidinis, savosios ir gretimų etninių grupių kultūros ele- 
mentų kaupimas, savo tradicijos, iš kurių pamažu išsikeroja civilizacijos ge- 
notipas, pagrindinių stiliaus bruožų visuma. Civilizacijos kultūros pokyčiai ir 
jų sklaidos procesas yra adaptyvus, panašiai kaip ir biologinės evoliucijos lyg- 
menyje. Civilizacija prisitaiko prie išorinės geografinės aplinkos ir šis poveikis 
jau nebesuvokiamas kaip jos varomoji jėga. 

Civilizacijai pradėjus ekstensyvią raidos fazę, bręstant jos kultūros po- 
tencialui, pagrindiniams sociokultūrinio vieneto elementams skaidantis į struk- 
tūras ir institucijas, aktyviai sąveikaujama su praeities kultūrų tradicijomis, 
siekiant numatyti tolesnės raidos perspektyvas, plačiau bendraujama su ki- 
tais greta gyvuojančiais kultūriniais dariniais, perimama jų vertybės, skoli- 
niai. Tarpkultūriniai ryšiai skatina įvairių novacijų, skolinių ir tradicinių kul- 
tūros elementų maišymąsi. Vadinasi, civilizacija prisitaiko prie aplink ją esan- 
čių sociokultūrinių vienetų poveikio, ir kultūroje padaugėja skolinių, jie daro- 
si svarbesni. 

Sukūrusi savitą kultūros elementų, simbolių sistemą civilizacija kartu da- 
lyvauja tarpkultūriniame poliloge ir daro įnašą į žmonijos kultūros vertybių 
bei simbolių visumą. Daugelis svarbių seniausių kultūrų sukurtų materialių ir 
dvasinių vertybių išnykdavo iš pasaulinės kultūros istorijos kartu su žlugu- 
siomis civilizacijomis. Tačiau neretai paskirus kultūros elementus perduoda- 
vo kitoms amžininkėms arba jas keičiančioms civilizacijoms. „Žuvusios kultū- 

J. Tingle. Lamaistų vienuolynas Lhasoje Tibete. Raižinys. 1757 


ros, - sako N. Konradas, - ne tik atgimsta transformuoto pavidalo, tačiau ir 
įgauna daug naujų bruožų. Šioje jungtyje vyksta kitas taip pat paslaptingas 
procesas — atrenkama, kas reikalinga, būtina plėtotei, ateičiai, todėl bet koks 
šiuolaikiškumas yra praeities ir ateities jungtis“ [Konrad, 1974, p. 278]. 

Iš tiesų kiekviena civilizacija susideda iš daugybės kultūros sluoksnių, 
besiskiriančių savo socialine, istorine kilme, jų atliekamomis funkcijomis. Šių 
sluoksnių tarpusavio įtakos ir susiliejimas sudaro naujus struktūrinius viene- 
tus, kultūros elementų kombinacijas. Įtakos, skoliniai, difuzijos yra labai svar- 
bi Civilizacijos istorijos paskata. Tuo nesunkiai įsitikiname, nagrinėdami di- 
džiųjų „ašinio amžiaus“ antrinių civilizacijų kultūros, religijos ir meno istori- 
ją. Daugelis jų kultūros formų tiesiogiai siejasi su anksčiau gyvavusių visuo- 
menių tradicijomis, kultūra. Naujos kultūros, perimdamos ir pritaikydamos 
savo poreikiams senųjų civilizacijų vertybes, garantuoja kultūros formų bei 
simbolių raidos tęstinumą. 

Kultūros ir meno formų savitumu, skolinių gausa išsiskiria „tarpinės“ ci- 
vilizacijos, gyvuojančios kelių skirtingų megakultūrinių įtakų zonose. Klasiki- 

niai tokių skirtingų kultūrinių įtakų teritorijoje susiformavusių civilizacijų pa- 
vyzdžiai yra Bizantija ir arabų kalifatas. Šiose civilizacijose, atsiradusiose susi- 
liejus daugeliui skirtingų tautų kultūros tradicijų, laikomasi skirtingos savii- 
dentifikacijos, o centralizuotai valdžiai nelabai paklūstančiuose regionuose vis 
atgaivinamos vietinės tradicijos. Tokioms civilizacijoms būdingas atvirumas 
išorinėms įtakoms, skoliniams ir sugebėjimas greit juos asimiliuoti. 

O kuo ilgiau civilizacijos plėtojasi, atskirtos nuo išorinio pasaulio, t. y. 
kuo daugiau remiasi savosiomis kultūrinėmis tradicijomis, tuo labiau atsiri- 
boja nuo skolinių, atsiranda konservatyvizmo, stagnacijos, labiau atsisklei- 
džia (kaip, pavyzdžiui, Tibete) jų individualūs bruožai. Tokioms tradicinio ti- 
po kultūroms ypač reikšminga inkultūracija, stebėjimu, mokymu ir elgesiu 
padedanti per amžius kurtus elgesio modelius ir kitas kultūros vertybes per- 
duoti iš kartos į kartą. 

Postmodernizmo epochoje stiprėjant skirtingų civilizacijų, kultūrų, tau- 
tų ir etninių grupių ryšiams vis svarbesnė darosi tarpkultūriškumo sąvoka. Jos 
aktualėjimas tiesiogiai rodo laipsnišką žmonijos peraugimą į naują, metaci- 
vilizacinę raidos pakopą, kurioje ypač aktyvus tarpkultūrinis bendradarbia- 
vimas. Jo pasekmės sąveikaujantiems sociokultūriniams dariniams yra labai 
skirtingos. 

Pastaraisiais dešimtmečiais, įsigalint pasaulyje neoliberalizmo idėjoms, 
pastebimai keičiasi dvasinis klimatas, nyksta rasiniai prietarai. Pagrindiniuose 
pasaulio megapoliuose, kuriuose atsiranda naujų tarpkultūrinio bendravimo 
tendencijų, monokultūrą, neretai kylant spontaniškai rasinei diskriminacijai, 
keičia multikultüra, įsigali postmodernistinés visuomenės principas égalité et 
diffėrence (lygybė ir skirtingumas). Todėl daugelis kultūrologų pranašauja tra- 
dicinės valstybės ir su ja glaudžiai susijusios monokultūros pabaigą. 

Liberalios ir demokratinės visuomenės salygomis jau garsiai nekalbama 
apie tik vienos, oficialiai valstybės remiamos, legitiminės kultūros egzistavi- 
mą ir o kitų išstūmimą į marginalijas. Nors kiekviena tautinė valstybė kaip 
konsoliduojančią jėgą siekia įtvirtinti vieną valstybinę kalbą, tačiau migraci- 
jos ir demografiniai procesai daro savo. Todėl įvairiuose daugelio ekonomiš- 
kai išsivysčiusių šalių kvartaluose, miestų dalyse spontaniškai formuojasi ir 
plečiasi emigrantų su savomis kultūros tradicijomis diasporos, kurios siekia 
įsitvirtinti kultūriškai. 

Akivaizdu, kad multikultūriškumas, kai visuomenėje taikiai koegzistuo- 
ja visokios kultūrinės grupės, - naujas reiškinys. Tačiau metacivilizacinėje epo- 
choje, kuomet aktyvi globalizacija, migracija, jis įgauna anksčiau neregėtus 
mastus ir sparčiai keičia didžiųjų pasaulio megapolių vaizdą. Pakanka įdė- 
miau paanalizuoti etninę Paryžiaus, Londono, Niujorko, Meksiko, kitų did- 
miesčių sudėtį ir palyginti dabartinę padėtį su buvusia prieš penkerius ir pen- 
kiolika metų: šie pokyčiai bus akivaizdūs. Dėl globalizacijos prasideda homo- 
geniškumo ir tradicinės valstybės krizė. Kaip tiksliai pastebėjo A. Touraine'as 
ir L. Dumont'as, postmodernioje kultūroje „nėra skirtingumo be nelygybės“. 
Iš tikrųjų, gvildenant postmodernios kultūros ir tarpkultūrinių santykių pro- 
blemas, akis bado ryškūs neatitikimai tarp liberalizmo ideologijos skelbiamo 
lygybės principo ir realių gyvenimo bei kultūros sąlygų skirtingumo. Todėl 
postmodernioji visuomenė yra draskoma kultūrinių prieštaravimų. 

Vienos tautos siekia išsaugoti savo kultūros savitumą, įtvirtinti valsty- 
bingumą ir apibrėžti etnines savo ribas. Šie siekiai sugriovė TSRS imperiją ir 
Jugoslavijos federaciją. Kitos tautos elgiasi priešingai: suvokdamos aršėjan- 
čią konkurenciją tarp civilizacinių erdvių ir siekdamos išsaugoti aukštus gy- 
venimo bei kultūros standartus, ieško virštautinės teritorinės, politinės, kul- 
tūrinės vienybės, manydamos, kad jos yra perdėm mažos didžiųjų pasaulio 
galių kovoje. 

Išsaugoti tarpkultūrinius santykius ir kultūrinį identitetą ypač svarbu 
šiandien, kuomet galinga žiniasklaida aktyviai platina kultūrinio imperializ- 
mo nuostatas, turinčias stiprų poveikį netgi nuošaliausių planetos tautų kul- 
tūros tradicijoms, psichologijai, skoniui, vertinimo kriterijams, prioritetams. 
Todėl principinis kultūrinio pliuralizmo ir pagarbos kitoms kultūros tradici- 
joms pripažinimas yra savotiškas tarpkultūrinių santykių harmonizavimo 
„vektorius“, arba pavyzdinis modelis. Neatsitiktinai nuo 1978 m. tarpkultūri- 
niams ryšiams UNESCO skiria ypatingą dėmesį. Juos harmonizuoti šiandien 
labiausiai trukdo tolerancijos stoka, menkas kitų kultūrų sukurtų vertybių pa- 
žinimas, etnocentriniai požiūriai, išankstinės nuostatos, prietarai, mąstymo 
stereotipai. 

Inovacija ir difuzija 


Kultūrinė inovacija (pranc., angl. innovation - naujovė, naujybé) - naujų 
kultūros elementų, formų, socialinės organizacijos bruožų įvedimas į kultūrą. 
Ji glaudžiai siejasi su kultūros geneze ir kūrybinėmis žmogaus galiomis. Ino- 
vacijas lemia ne tiek išorinės jėgos, kiek vidinės įvairių sociokultūrinių vienetų 
raidos priežastys ir individų kūrybinė iniciatyva, tiesiogiai susijusi su sociali- 
niais konkretaus meto poreikiais. 

Anot prancūzų kultūrologo B. de Juvenalio, civilizacijos raidai svarbiau- 
sia ne gamyba, o inovacijos, t. y. naujos idėjos ir išradimai. „Visos inovacijos, — 
rašė jis, - keičia, gerina gyvenimo būdą ir skatina didėti finansinius vartotojų 
išteklius“ [Juvenal, 1976, p. 173]. Inovacija - tai pirmiausia naujovių ar naujų anks- 
čiau nežinomų išradimų paskleidimas civilizacijos istorijoje. Jos aprėpia ne tik tech- 
ninę, mokslinę, socialinių santykių, bet ir idėjų istorijos sritis. Inovacijos teikia žmo- 
nijai naujas žinias, kurios, tobulėjant pasaulio pažinimui, jungiasi ir apima naujas 
pažinimo erdves, skatina atsirasti naujas idėjas ir išradimus. Būtent inovacijos idėjų 
istorijos, o ne išradimai praktinės ar materialinės techninės veiklos srityse daro nepa- 
lyginamai svarbesnį poveikį civilizacijos istorijai. 

Reikšminga ankstyvosios civilizacijos istorijos inovacija - atradimas, kad 
lazda, akmuo ar kitas pagalbinis objektas gali būti svarbiu ginklu kovojant su 
galingais plėšriais gyvūnais. Paskui - pagalbinio daikto virsmas darbo įrankiu. 
Vėliau - ugnies panaudojimas gyvybinėms žmogaus reikmėms. Svarbiausios 
inovacijos, esmiškai pakeitusios žmonių gyvenimo pobūdį, buvo gyvulių pri- 
jaukinimas, arklo, pjautuvo, rato, puodų žiedimo rato, audimo ir metalo lydy- 
mo technologijų bei rašto išradimas. Visos šios esminį civilizacijos istorijos lūžį 
lėmusios inovacijos atsirado apie III tūkstantmetį pr. Kr. Egipte, Mesopotami- 
joje, Kinijoje, Indijoje, Irane, Sirijoje. 

Inovacijos nuo seniausių laikų neretai visiškai nepriklausomai atsiras- 
davo skirtingose Žemės rutulio vietose. Pavyzdžiui, neolitinė revoliucija (per- 
ėjimas nuo medžioklės ir gėrybių rinkimo prie grūdinės žemdirbystės bei gy- 
vūnų prijaukinimo) - įvyko maždaug prieš 7000 m. Tarpupyje ir prieš 3000 m. 
majų civilizacijoje - ikikolumbinėje Mezoamerikoje. „Perėjimas nuo rinkimo 
prie gamybinio ūkininkavimo, - rašė C. Kluckhohnas, - tikriausiai buvo svar- 


biausia žmonijos istorijos revoliucija. Tai buvo visiškai naujas, papildomas eta- 

Viduramziu kilnojamosios totoriu jurtos 


pas („mutacija“), o ne paprasta raida“ [Kluckhohn, 1957, p. 53]. 

Po neolitinės revoliucijos sudétingéjant popirmykščių visuomenių socia- 
linėms struktūroms inovacijų poreikis, skaičius ir jų difuzijos greitis tolydžio 
spartėjo. Socialinės struktūros su savais interesais ir religiniais, etiniais ir ki- 
tais kultūriniais prioritetais neišvengiamai stiprino socialinę įtampą, krizes, 
skirtingų socialinių grupių susidūrimus, kurie vertė ieškoti naujų kompromi- 
sų bei įtampos panaikinimo formų. Taip atsirado kokybiškai naujos kultūri- 
nės inovacijos, kurios siejosi ne su materialiu, o sudėtingesniu idėjų (pavyz- 
džiui, socialinio teisingumo, moralės, solidarumo, lygybės, religinių kultų ir 
mokymų išpažinimo srityse) pasauliu. Pagrindines civilizacijos raidos tenden- 
cijas pirmiausia lemia ne aiškiai regimi moksliniai techniniai ir technologiniai 
išradimai, o nepalyginamai svarbesnės idėjų istorijos inovacijos. Būtent koky- 
biškai naujos intelektualios inovacijos idėjų istorijos ir mokslo srityse pagreitino vi- 
suomenės socialinės reorganizacijos, diferenciacijos ir žmogaus kūrybinių galių iš- 
laisvinimo procesus. 

Tikriausiai nekyla jokių abejonių, kad inovacijų sklaidą skatina tautų mig- 
racija ir tarpkultūriniai mainai. Jie gali būti tiesioginiai ir netiesioginiai, nes 

socialiai svarbūs kultūros pasiekimai, kaip liudija įvairių pasaulio regionų di- 
fuzijos dėsningumų tyrinėjimai, greit plinta per artimiausias kaimynines, ge- 
ografiškai besiribojančias šalis, marginalines civilizacijų sąlyčių zonas. 

Itin palankias sąlygas inovacijoms sklisti sudaro užkariavimai, prekyba, 
kolonizacija, diplomatų ir misionierių veikla, tautų migracija, mišrios aukštą 
socialinę padėtį visuomenėje užimančių žmonių vedybos, nes į tolimas šalis 
atvyksta ne tik valdovų vaikai, tačiau ir gausios juos lydinčios įvairių asmenų 
grupės bei atsineša savo įpročius, kultūros vertybes bei simbolius. Dabartinia- 
me pasaulyje inovacijų sklaidos veiksniai yra tarptautinės konferencijos, di- 
džiulės mugės, keitimasis specialistais, studentais, neišsenkančios informaci- 
nės revoliucijos ir interneto galimybės. Žmonės, - pažymi G. P. Murdockas, - 
spręsdami gyvenimo problemas, pirmiausia remiasi kaimyninių tautų kultū- 
ros laimėjimais, o tik vėliau pasikliauja savo i$radingumu. Vadinasi, tarpkul- 
tūriniai apibendrinimai turi sulaukti sėkmės, pirmoji būtina jų prielaida yra 
besąlygiškas kultūros istoriškumo ir ypač difuzijos kultūros raidoje pripažini- 
mas“ [Murdock, 1965, p. 84]. 

Jokia kultūra nėra ir negali būti gryna, atsiribojusi nuo greta gyvuojančių 
tautų, kadangi visos jos sąveikaudamos perima ir absorbuoja kitų kultūrų ino- 
vacijas. Tai universalus civilizacijos istorijos dėsnis. Inovacijų, ypač technolo- 
ginių, perėmimas yra kompleksinis procesas, skatinantis esminius mokslinio 
pasaulio pažinimo, socialinės diferenciacijos, darbo organizacijos ir kitų sričių 
pokyčius. 

Tarp šiuolaikinės Vakarų civilizacijos kultūros elementų aptiksime gau- 
sybę perimtų iš kitų neeuropinių civilizacijų ir tautų. G. P. Murdockas, statisti- 
nio lyginamojo tarpkultūrinių ryšių tyrinėjimo metodo šalininkas, nuodug- 
niai ištyręs dabartinės Amerikos kultūros skolinius, teigia: „Mūsų kalba kilusi 
iš Anglijos, abėcėlė - iš finikiečių, skaičių sistema — iš Indijos, o popierius ir 
spausdinimas - iš Kinijos. Šeimos struktūra ir nekilnojamojo turto sistema ki- 
lusi iš viduramžių Europos. Mūsų religija yra elementų, daugiausia surankio- 
tų iš senovės Žydų, egiptiečių, babiloniečių ir persų, mišinys. Monetų kalimas 
- iš Lidijos, popieriniai pinigai — iš Kinijos, čekiai — iš Persijos. Mūsų bankų, 
kreditų, paskolų, nuolaidų, užstatų ir kitų sistemų pagrindai — iš senovės Ba- 
bilono, šiuolaikiniai patobulinimai perimti iš italų ir anglų. Mūsų architektūra 
bemaž tebėra graikiška, gotiškas karaliaus Jurgio laikų stilius ir t. t. Mūsų mėgs- 


184 


Inovacija ir difuzija 


tami ledų prieskoniai — vanilė ir šokoladas - yra skolinti iš Meksikos actekų ir 
iki Korteso užkariavimų europiečiams buvo nežinomi. Arbata atėjo iš Kinijos, 
kava - iš Etiopijos, tabakas - iš Amerikos indėnų“ [Ten pat, p. 254]. 

Pavyzdžiui, dešimtainė skaičių sistema, kuria laikome neatsiejama dabar- 
tinės Vakarų kultūros dalimi, yra ne antikos ir Vakarų civilizacijos kūrinys. Nuo 
išradimo Indijoje ji perėjo labai sudėtingus tobulėjimo kelius. Graikai apskri- 
tai nežinojo dešimtainės sistemos. Kaip ir daugelis kitų Vakarų civilizacijos ele- 
mentų, Europoje ji atsirado iš arabų musulmonų civilizacijos, o arabai ją savo 
ruožtu perėmė iš šios inovacijos tėvynės Indijos. Netgi grafinis vadinamųjų 
arabiškųjų skaičių užrašymas atskleidžia jų giluminį ryšį su tradiciniais indų 
rašmenimis. 

Šio genialaus išradimo, turėjusio didžiulį poveikį mokslo istorijai, nebūtų 
be savitų indų filosofijos mokymų poveikio. Indų, kaip ir kinų filosofijoje, la- 
bai svarbios tuštumos, nebūties sampratos, kurios suvokiamos kaip būties pil- 
natvės potencija, tai, iš ko viskas pasaulyje atsiranda. Ši svarbi filosofinė idėja 
tapo nieko, ženklijamo nuliu, o vėliau ir dešimtainės skaičių sistemos išradimo 
pamatine prielaida. 

Civilizacijos istorija pateikia gausybę faktų apie svarbiausių inovacijų pa- 
ralelizmą, netgi sinchroniškumą: kultūros raidos procesas pribręsta ir pasie- 
kia tokį kritinę padėtį, kai galimas konkretus išradimas ir yra objektyvus jo 
poreikis, tada išradimas neišvengiamas. Mokslo istorijoje aptiksime daugy- 
bę atradimų sinchroniškumo faktų. Pavyzdžiui, 1611 m. keturi mokslininkai 
G. Galilei, J. Fabricius, K. Scheineris ir T. Harriottas nepriklausomai vienas nuo 
kito atrado Saulės dėmes, 1838 m. žvaigždės prelaksą pirmą kartą išmatavo 
E Besselis, V. Struvė ir T. Hendersonas. Šį vardijimą būtų galima papildyti ilgu 
sarašu. 

Su inovacija tiesiogiai siejasi kultūrinė difuzija. Pirmoji įvardija naujų kul- 
türos elementų atsiradimą ir jjungima į civilizacijos istoriją, o kultūrinė difuzi- 
ja - ju sklaidą iš vienos visuomenės į kitą. Kultūrinė difuzija yra vienos kultūros 
bruožų, elementų ir jų kompleksų perėjimas į kitą jų sąveikos, ryšių kanalais, t. y. 
vadinamaisiais kultūriniais ryšiais. Šis kultūrų sąveikos procesas priklausomai 
nuo konkrečių istorinių sąlygų, kultūros tradicijų galios gali turėti labai skir- 
tingas pasekmes bendraujančioms kultūroms. Poveikis gali būti tiek vienpu- 
sis, tiek abipusis. 

,Difuzijos terminas, - rašė R. Wittkoweris, - žymi vien tik kultūros pro- 
duktų patekimą iš vienos civilizacijos į kitą. Suprantama, kultūros vertybės 
pačios nemigruoja. Iš vietos į vietą kraustosi žmonės ir per didžiausias terito- 
rijas kartu persigabena kultūros vaisius. Tai vyksta įvairiais būdais: persike- 
liant į kitą vietą visiems gyventojams, per karus ir užkariavimus, taip pat per 
keliaujančius amatininkus, prekiautojus, keliautojus, pasiuntinius, maldinin- 
kus bei misionierius“ [Wittkower, 1987, p. 12]. 

Paskiros kultūros formos, vertybės ir simboliai iš konkretaus jų atsiradi- 
mo regiono greičiausiai sklinda tomis kryptimis, kur jaučiamas anksčiau jų 
nepažinojusių visuomenių poreikis jas perimti. Kultūrinę difuziją skatina na- 
tūralios tautų reikmės keistis produktais, technologijomis, pažangesniais ūki- 
ninkavimo būdais. Šis reiškinys gyvavo dar pereinamojoje iš pirmykščių vi- 
suomenių į ankstyvąsias didžiųjų upių civilizacijas stadijoje. Kultūrinė difuzi- 
ja yra natūralūs tiek didžiulių, tiek nedidelių sociokultūrinių vienetų būties 
bruožai. 

Kultūrinių inovacijų difuzija vyksta dviem pagrindinėmis kryptimis: ko- 
rizontaliai ir vertikaliai. Pirmoji yra tarpgrupinė kultūrinė difuzija, kadangi ji vyksta 
tarp vienodo socialinio statuso socialinių grupių ar individų, o antroji - tarp 
skirtingo socialinio sluoksnio visuomenės grupių ir individų. Todėl kultūrolo- 
ginėje teorijoje ji vadinama stratifikacine kultūrine difuzija. Horizontalios kultū- 
rinės difuzijos pavyzdžiai gali būti arabiško kurtuazinio meilės stiliaus sklaida 
tarp Europos viduramžių riterių arba šeštajame dešimtmetyje tarp jaunuome- 
nės paplitęs bitnikų ir hipių gyvenimo būdas. Akivaizdus vertikalios kultūri- 
nės difuzijos sklaidos faktas - darbininkams skirtų džinsinių drabužių įsigalė- 
jimas tarp visų socialinių visuomenės sluoksnių, aristokratijos, t. y. iš žemes- 
nių socialinių sluoksnių perimtas laisvas aprangos ir bendravimo stilius. 

Amžių sandūroje susiformavusios difuzinės krypties šalininkai (F. Grab- 
neris, F. Ratzelis, L. Frobenius, W. Schmidtas, W. Riversas, G. Childe'as) teigė, 
kad kultūrinės inovacijos atsirado konkrečiuose aukštos kultūros Žemės ru- 
tulio taškuose, vadinamuosiuose „kultūros ratuose“, iš kur vėliau pasklido įvai- 
riomis kryptimis. Pagrindinė Civilizacijos raidos priežastis - kultūros verty- 
biu difuzija iš vieno ar kelių pagrindinių civilizacijos centrų į kitus - privertė 
kultūrologus susidomėti kultūros elementų ir simbolių sklaidos kanalais bei 


difuzijos mechanizmais. Difuzionistai pradėjo vartoti šiandien plačiai papli- 

tusias kultūros arealų, kultūros ratų sąvokas, kurių prasmė artima, tačiau neto- 
lygi vietinės civilizacijos kategorijai. 

Įkvėpti difuzinių idėjų, vieno civilizacijos raidos kelio koncepcijos šali- 
ninkai išskirtinių gabumų tautomis laikė vieni egiptiečius, kiti - šumerus, treti 
- kinus, kurių palikuonys paskleidė savo kultūros pasiekas po visą civilizuotą 
pasaulį. Difuzionistams oponavo evoliucionizmo šalininkas žymus vokiečių 
etnografas A. Bastianas, kuris, remdamasis visų žmonių psichikos vienodumo 
idėja, plėtojo visų tautų kultūros sąryšingumo teoriją. Jis teigė, kad skirtingose 
įvairių Žemės regionų civilizacijose ir įvairiais laikotarpiais kartojasi tos pa- 
čios kultūros formos. Todėl nutolusiose viena nuo kitos teritorijose galima ap- 
tikti tų pačių žemdirbystės, irigacijos, karinės srities, meninės kultūros, mito- 
logijos elementų. Šios dvi viena kitai prieštaraujančios teorijos stipriai veikė 
amžiaus pradžios kultūrinės difuzijos tyrinėjimus. 

Iš tikrųjų paskiri Viduržemio jūros baseino, Vakarų Azijos ir Indijos civi- 
lizacijų kultūros vertybių bei simbolių difuzijos procesai siekia III-IV tūkstant- 
metį pr. Kr. Juos sukėlė ekonominiai ryšiai ir grobikiški karo žygiai, kurie pa- 
stūmėdavo įvairių tautų žmones į tolimas rizikingas keliones. 

Civilizacinės komparatyvistikos šalininkai, lygindami įvairius skirtingų 
kultūrų difuzijos ir akultūracijos atvejus, aiškinasi įvairių išradimų, mokslo pa- 
siekimų, meno stilių difuzijos iš vienų civilizacijų į kitas būdus, nustato inova- 
cijų nepriklausomybės laipsnį. Lyginamoji skirtingų difuzijos variantų analizė 
padeda tyrinėtojams suprasti bendriausius kultūrinių įtakų difuzijos dėsnius. 

„Kultūros ir meno idėjų sklaidos aiškinimasis yra tik pradžia norint su- 
vokti kultūrinės difuzijos problemas. Gvildendami vienų kultūros formų, pie- 
šinių ar stilių perkėlimus į kitas kultūras, susiduriame su trigubais šio vyksmo 
pokyčiais: 1) pradedant paprasčiausiais atvejais - prekybos objektų bei amati- 
ninkų migracija; 2) atvežtinės medžiagos asimiliacija bei adaptacija; 3) visiš- 
kas jos pasikeitimas. Šiuolaikiškais metodais tyrinėjant amatininkų keramikos, 
metalo, tekstilės dirbinius galima išsiaiškinti, kaip naujoje kultūros aplinkoje 
buvo perimti ir transformuoti konkretūs skoliniai. Tačiau tyrinėti „aukštąjį me- 
ną“ - tapybą ir skulptūrą - gana sudėtinga, ir į tuos pačius klausimus sunkiau 
rasti atsakymus. Pagrindinė priežastis - tiesioginis šių kūrinių sąlytis su filoso- 
fijos ir religijos idėjomis. Net tuomet, kai, verčiant iš vienos civilizacijos kultū- 
ros kalbos į kitą, išlaikomi stilistinių formulių pagrindai ar jas atspindintys mo- 

deliai, ju prasmė pasikeičia neatpažįstamai“ [Wittkower, 1987, p. 13]. R. Witt- 
koweris, kaip ir J. Baltrušaitis, savo knygoje Allegory and the Migration of Sym- 
bols („Alegorija ir simbolių migracija“, 1987) tyrinėja formalių meno stiliaus 
elementų bei kryžiaus, Gyvybės medžio, erelio, gyvatės ir pan. simbolių difu- 
zijos bei transformacijų dėsningumus įvairiose Rytų ir Vakarų civilizacijose. 

Kitas įsimenamas kultūrinės difuzijos pavyzdys. IV a. pr. Kr. Makedoni- 
jos karalius Pilypas savo pinigų kalyklose pradėjo kalti papuoštas savo atvaiz- 
du aukso ir sidabro monetas, kurios pasklido ne tik graikų poliuose, tačiau ir 
šiauriniuose bei vakariniuose Europos barbarų apgyventuose kraštuose, netgi 
britų salose. Šias monetas, remdamiesi originaliais pavyzdžiais, daug šimtme- 
čių po Pilypo mirties kalė ir kitų kraštų valdovai. Įdomiausia šioje monetų di- 
fuzijos istorijoje yra tai, kad kuo toliau nuo Trakijos regiono buvo monetų ka- 
limo židiniai ir kuo vėliau jos atsirado, tuo sunkiau šiose monetose pažįstamas 
iškaltas Makedonijos valdovo portretas ir menkiau išskaitomas graikiškas už- 
rašas. Todėl, tik pasitelkus daugybę tarpinių grandžių, buvo galima nuosekliai 
atkurti vėlyvųjų kituose kraštuose nukaltų monetų ir originalo sąsajas. 

Daug įdomaus aptinkame įvairių rašto sistemų difuzijos istorijoje. Šiuo- 
laikinio vakarietiškojo alfabetinio rašto istorija nuo jo ištakų Egipte, Finikijoje 
iki dabartinio pavidalo nuosekliai rutuliojosi racionalizacijos ir supaprastėji- 
mo link. Tuo nesunkiai įsitikinsime lygindami pagrindinius jo istorinės evoliu- 
cijos ir difuzijos etapus. Egipte jau prieš 4000 m. paplito mišri rašto sistema, 
kurioje ženklai reiškė garsus, sąvokas ir konkrečius objektus. Finikiečiai, sirų 
protėviai, sukūrė rašto sistemą, kurioje supaprastinti piešiniai ženklino tik pa- 
grindinius garsus. Kitos greta gyvenusios tautos šią sistemą dar patobulino. 
Sakykim, senovės graikai visiškai atsisakė vaizduojamųjų raidžių - jos atitiko 
garsų atitikmenis. Finikiečių rašto sistemą jie papildė raidėmis, kurios reiškė 
balsių garsus. Iš senovės Graikijos ši rašto sistema perėjo į Romos imperiją, o 
perją vėliau pasklido visoje Europoje, kur buvo savitai pritaikyta įvairių tautų 
poreikiams. 

Tačiau greta racionalizuotos Vakaruose pasklidusios finikietiškos rašto sis- 
temos Tolimuosiuose Rytuose iki šiol sėkmingai gyvuoja daug anksčiau kinų 
išrasta sudėtinga hieroglifų rašto sistema, išsaugojusi archajiškų piktogramų 
pavidalą. Atskiras hieroglifas gali turėti daugiau linijų nei vakarietiškasis alfa- 
betinis raštas raidžių. Nors hieroglifinis raštas atrodo perdėm archajiškas, ne- 

tobulas, taciau jo vartojimas neabejotinai turi daug alfabetiniam nebüdingu 
privalumų; jis yra 1) vaizdinis asociatyvus; 2) būtinybė, išmokstant raštą, įsi- 
minti gausybę hieroglifų bei jų santykių, gerina atmintį, vaizduotę, kūrybiš- 
kumą, vadinasi, ir intelektą. Kinų išrasta hieroglifų rašto sistema difuzijos 
kanalais išplito Korėjoje, Japonijoje bei kitose Tolimųjų Rytų kultūrose ir, 
prisitaikydama prie vietinių kalbų poreikių, patyrė esminius pokyčius. Būtent 
hieroglifinis raštas neabejotinai paveikė Tolimųjų Rytų civilizacijų žmonių men- 
talitetą ir padėjo joms sėkmingai konkuruoti dabartiniame pasaulyje ekono- 
mikos, kultūros, meno srityse. 


Adaptacija ir asimiliacija 


Socializacija ir inkultūracija tiesiogiai siejasi su kita kultūrologijos kate- 
gorija akultūracija (acculturation - neologizmas, kilęs iš lot. ad ir cultura), termi- 
nu, pagal prasmę artimu kultūrinio ryšio, transkultūracijos, kultūralizacijos, 
adaptacijos ir asimiliacijos sąvokoms. Akultūracijos apibrėžtį į kultūros tyri- 
nėjimus 1880 m. įvedė J. W. Powellis, aprašinėdamas Amerikos indėnų susi- 
dūrimus su Vakarų kultūra, kolonizacijos pasekmes, jų patirtą kultūrinį šoką 
ir laipsnišką kultūros tradicijų nykimą. 1936 m. paskelbtame programiniame 
JAV kultūros antropologų R. Riedfieldo, R. Lintono, M. J. Herskovitso straips- 
nyje Memorandum for the Study of Acculturation („Akultūracijos tyrinėjimų me- 
morandumas^) akultūracija apibrėžiama kaip kultūrinių reiškinių visuma, kuri 
tiesiogiai susidaro iš ilgalaikių ir nenutrūkstamų skirtingoms kultūroms pri- 
klausančių socialinių grupių ir individų kultūrinių kontaktų kartu su toles- 
niais vienos ar dviejų grupių kultūros vertybių pokyčiais [žr.: Riedfield e. a., 
1936, Nr. 38]. 

Akultūracijos terminas šiuolaikinėje kultūrologinėje literatūroje vartojamas tri- 
mis pagrindinėmis prasmėmis. Pirmiausia jis įvardija kultūrų, socialinių grupių, at- 
skirų individų prisitaikymo procesą besikeičiančiomis istorinėmis, sociokultūrinėmis 
sąlygomis. Kita vertus, jis apima ir šios sąveikos rezultatus. Ir pagaliau jis siejamas 
su antrine suaugusio žmogaus socializacija kitos kultūros dirvoje ir jos vertybių bei 
gyvenimo normų perémimu, sintetinimu su savosiomis. Akultūraciją būtina skirti 
nuo asimiliacijos, kuri dabartinėje kultūrologijoje dažniausiai aiškinama kaip 
viena akultūracijos fazių. 

Hasano mečetės kiemas Kaire. 1356-9 


Akultūracija yra sudėtingas kultūrų sąveikos reiškinys, kurio negalima 
apibūdinti vienareikšmiškai. Su akultūracija pirmieji susidūrė misionieriai ir 
prekybininkai, jų veiklos pasekmės buvo dvipusės: pirmiausia - apsigyvenę 
ne Vakarų kraštuose ir mokydamiesi vietinės kalbos, jie skverbėsi į kitų civili- 
zacijų, tautų kultūros vertybių ir simbolių sistemas, pamatines mąstymo ka- 
tegorijas ir su jomis supažindino savo šalių bei apskritai Vakarų civilizacijos 
gyventojus. Kita vertus, neeuropiniuose kraštuose jie tapdavo dažniausiai pir- 
maisiais Vakarų civilizacijos kultūros formų ir vertybių skleidėjais, skatinan- 
čiais akultūraciją. 

Mokslinio akultūravimo tyrinėjimo pradžia sietina su etnografijos ir ant- 
ropologijos pasiekomis. Akultūravimą kultūrinių ryšių požiūriu pradėjo tyri- 
nėti etnografai. Stiprėjant lyginamųjų studijų sąjūdžiui antroje XIX a. pusėje 
keitėsi akultūracijos tyrinėjimų pobūdis, metodologinės nuostatos. Jie išsiplėtė, 
darėsi sudėtingesni, sistemingesni. Akultūracija suvokta kaip sudėtingas įvairiais 


civilizacinio vieneto morfologiniais lygmenimis vykstančių procesų, nulemian- 

čių kontaktuojančių kultūrų modelių modifikacijas, raidos ritmus ir pobūdį, kom- 
pleksas. Vėliau amerikiečių kultūros antropologijos pradininkas F Boasas akul- 
tūracijos terminą tvirtai susiejo su vienos kultūros bruožų perdavimu kitoms. 

Antropologai ėmėsi tyrinėti Vakarų civilizacijos poveikį negausioms Šiau- 
rės ir Pietų Amerikos, Okeanijos, Australijos, Afrikos etninėms tradicinės kul- 
tūros grupėms. Tipiškus šios pakraipos tyrinėjimus apibūdina E. Parsons'o 
veikalai. Juose nagrinėjamas ispanų kultūros elementų įsiskverbimas į indėnų 
kūrybą. M. Herskovitsas difuziją laikė „jau įvykusiu kultūros vertybių perdavi- 
mu“, o „akultūraciją - kultūros perdavimo procesu“ [Herskovits, 1948, p. 523]. 
Kultūriniuose ryšiuose jis griežtai atribojo donoro ir recipiento kultūras, pa- 
brėždamas, kad pastaroji adaptuoja, atmeta arba sinkretina konkrečius kul- 
tūros elementus. Vėlesni akultūravimo tyrinėjimai atskleidė jų įvairovę ir dau- 
giasluoksniškumą. 

Lyginamoji skirtingų kontaktuojančių sociokultūrinių vienetų akultūra- 
vimo analizė rodo, kad vieni kultūros elementai lengvai perimami, o kiti ryž- 
tingai atmetami. Dėl to pasenę klasikinėje antropologijoje įsivyravę požiūriai, 
kad labai išsivysčiusių civilizacijų poveikis žemesnėje kultūrinės raidos pako- 
poje esančioms tautoms yra vienpusis, esmiškai koreguojami, atskleidžiant kon- 
krečių ryšių ir akultūravimo savitumą. Vienpusio akultūracijos poveikio teori- 
jas lyginamosiose studijose keičia tikslesnės pasikeitimo kultūros elementais ir 
dvipusės akultūracijos teorijos. Paskiri teoretikai (T Parsons'as, R. Riedfieldas, 
R. Lintonas), pabrėždami akultūravimo dvipusiškumą, įveda papildomą trans- 
kultūracijos terminą, padedantį geriau atskleisti skirtingo akultūravimo pasek- 
mes kiekvienam tarpkultūrinio ryšio vienetui. 

Šiuolaikinės civilizacinės komparatyvistikos šalininkai, sekdami antropo- 
logais, ne tik paneigia vienpusės akultūracijos tezę, tačiau ir plėtoja teorijas, 
kad skirtinguose morfologiniuose civilizacinių organizmų pjūviuose vyksta 
įvairūs neretai priešingi akultūracijos procesai, kurie abi kontaktuojančias pu- 
ses veikia nevienodai. 

Dėl civilizacijų susidūrimo ir jų konfigūracijų kaitos neišvengiama įvai- 
raus stiprumo akultūracija. Priklausomai nuo konkrečių politinių, religinių, so- 
cialinių ir t. t. veiksnių susidūrimo pasekmių civilizacinis vienetas gali darytis 
sudėtingesnis, imti turtėti, prasidėti teorinių, dvasinių ar kitų kultūros aspek- 
tų plėtra. Tačiau būna ir priešingai: prasideda krizė, prievarta ar spontaniškai 

visuotinai užplūsta kitos civilizacijos kultūros elementai, simboliai, ir tai su- 
krečia silpnesnės kultūros pamatus. Nesugebėdama prisitaikyti prie naujų pa- 
sikeitusių sąlygų ar nepajėgdama priešintis kitos civilizacijos spaudimui, se- 
noji kultūra akultūravimo yra slopinama, skurdinama, praranda egzistencijos 
jėgas, ir prasideda krizinė erozijos fazė. 

Akultūracija gali būti labai įvairi, nes jos kryptis ir pasekmės priklauso 
nuo skirtingų veiksnių. Pavyzdžiui, romėnai, užkariavę aukštesnės kultūros 
Graikiją, ilgam patyrė galingą pavergtosios šalies akultūracijos poveikį ir tapo 
šios kultūros belaisviais. Nuo tada Romos kultūrą itin veikė graikų kultūra. 
Negausi klajoklių ir prekybininkų arabų tauta sugebėjo greit primesti savo is- 
lamo religiją ir kalbą didžiulio Afroeurazijos regiono, turinčio senas kultūros 
tradicijas, gyventojams. Pasikeitus kelioms kartoms arabizuoto pasaulio gy- 
ventojai ne arabai savo intelektinius siekius pradėjo reikšti valstybine ir sakra- 
line arabų kalba. Šis spartus akultūravimas paskatino analogų neturintį arabų 
musulmonų civilizacijos suklestėjimą. 

Akivaizdu, kad, susidūrus islamo ir Bizantijos civilizacijoms, pirmoji lai- 
mėjo ne tik mūšio lauke, bet ir dvasinės kultūros srityje. Šį teiginį patvirtina 
akultūracijos procesų kryptys. Kadangi ankstyvosios arabų musulmonų civi- 
lizacijos ideologija pasižymėjo didesne tolerancija nei bizantiškoji, dauguma 
Sirijos ir Egipto krikščionių akultūruojant pirmenybę teikė arabams, o ne bi- 
zantiškosios ortodoksijos nepakantumui, kuris sukėlė natūralų priešinimąsi. 
Įdomus ryškios, tačiau ne vienpusės akultūracijos pavyzdys, yra neįtikėtinas 
didžiosios kinų civilizacijos atsparumas klajoklių okupacijoms ir itin greita 
įsibrovusių klajoklių akultūracija bei asimiliacija. 

Pastaraisiais dešimtmečiais, stiprėjant kultūros globalizacijai ir pasauliui 
įžengiant į metacivilizacinės raidos pakopą, akultūracija tyrinėjama nauju po- 
žiūriu. Šiandien, silpnėjant Vakarų civilizacijos kultūros potencialui, moksli- 
ninkai vis labiau domisi Rytų civilizacijų poveikiu postmodernizmo kultūrai. 
Daug dėmesio skiriama indų filosofijos, religijos, Tolimųjų Rytų mąstymo prin- 
cipų, estetikos, meno, požiūrių į gamtą, akultūracijos Vakaruose problemoms, 
konfucianistinės kultūros poveikiui Tolimųjų Rytų kultūroms, arabų musul- 
monų civilizacijos įtakai Vakarų Europos viduramžių ir renesanso kultūroms. 

Lyginamuoju metodu analizuojant tipologiškai artimus akultūracijos 
procesus vis labiau paisoma strategijos ir metodologinių procedūrų. Todėl 

abiem gretinamiems sociokultüriniams dariniams taikomi vienodi kriterijai, 
išskiriamos analogiškos analizuojamojo proceso stadijos, morfologiniai pjü- 
viai, akultūracijos situacijos. Vėliau nuosekliai atkuriama analizuojamos akul- 
tūracijos eiga, aiškinamasi jos esmė, daromi tyrinėjamų procesų pobūdžio, 
pokyčių, priežasčių, šaltinių, varomųjų jėgų, tolesnių akultūracijos procesų 
apibendrinimai. 

Kitas svarbus su socializacija susijęs procesas yra įvardijamas iš biologi- 
jos tyrinėjimų į sociologiją ir kultūrologiją įsiskverbusiu terminu adaptacija. 
Kultūrinė adaptacija yra individo arba socialinės grupės fizinis, psichologinis ir 
socialinis gebėjimas prisitaikyti prie besikeičiančių socialinių sąlygų. Vadinasi, kul- 
tūrinė adaptacija yra sudedamoji universalesnio proceso - socializacijos - da- 
lis, jos elementas arba fazė. Ji apima ir individo, ir socialinės grupės lygme- 
nis: ypatingi asmenybės arba socialinės grupės santykiai su socialine aplin- 
ka, siekiant geriau prisitaikyti prie jos ir perimti joje viešpataujančias sociali- 
nes orientacijas, normas, tradicijas, gyvenimo principus. Nuo daug univer- 
salesnės pagal kilmę socializacijos kultūrinė adaptacija skiriasi daug mažes- 
niais prisitaikymo reikalavimais, pavyzdžiui, profesinė: asmenybei būtinos 
labai konkrečios tiesiogiai su profesine veikla susijusios prisitaikymo prie ap- 
linkos ypatybės. 

Kultūrinė adaptacija, skirtingai nei socializacija, nereikalauja iš subjekto 
ar grupės giliai įsiskverbti į vertybines to sociokultūrinio darinio orientacijas, 
gyvenimo normas, paversti jas savo savastimi, o tik prisitaikyti, priprasti prie 
naujų gyvenimo, veiklos sąlygų, naujų socialinių vaidmenų, kad galėtų sėk- 
mingai gyventi naujoje socialinėje terpėje. Suaugęs žmogus, turintis jau su- 
formuotą pasaulėžiūrą, vertybines orientacijas, daug sudėtingiau prisitaiko 
kitoje kultūrinėje aplinkoje, nei, tarkim, joje gimęs vaikas, kuris nuo pirmųjų 
sąmoningo gyvenimo dienų gali natūraliai perimti pamatinius tos kultūros 
principus. Todėl netgi neilgai pasimokęs su savo bendraamžiais jis gali esmiš- 
kai nuo jų nesiskirti niekuo. Pirmuoju atveju tai bus adaptacija, antruoju - jau 
kokybiškai gilesnė asmenybės socializacija. Suaugęs žmogus tik prisitaiko prie 
pasikeitusios aplinkos, sąmoningai koreguoja savo veiksmus, pasirenka 
adaptacijai parankius socialinius veiksmus, o vaikas jau nekritiškai perima pa- 
matines kultūros nuostatas, tapusias neatsiejama jo savastimi ir kuriomis jis 
visiškai natūraliai vadovaujasi. 

Atvykęs stažuotis ar ilgesnei darbinei komandiruotei, pavyzdžiui, į Sin- 
gapūrą, žmogus turi prisitaikyti ne tik prie tenykščio karšto ir drėgno klimato, 
bet ir prie neįprastų kultūros tradicijų, socialinio gyvenimo normų, vertybių, 
žmonių charakterių, profesinių ir socialinių santykių sistemos to kolektyvo, į 
kurį jis pakliuvo. Šis fonas kiekviename konkrečiame Žemės regione yra labai 
skirtingas, ir žmogus, siekiantis sėkmingai funkcionuoti, turi ne tik tai jvertin- 
ti, priprasti prie pasikeitusių kultūrinės aplinkos sąlygų, tačiau ir atitinkamai 
elgtis. Šie konkretūs veiksmai ir sudaro adaptavimosi esmę bei atveria naujas 
asimiliacijos galimybes. 

Su adaptacija artimai susijęs asimiliacijos terminas įvardija vienos etninės 
grupės ar tautinės mažumos nykimą, prarandant savo biologinį ir kultūrinį tapatu- 
mą, didesniame sociokultūriniame vienete. Kultūrinei asimiliacijai būdingas senų 
kultūros elementų ištirpimas naujoje vyraujančioje kultūroje, mišrių santuokų 
daugėjimas, laipsniškas asmenybės suaugimas bei identifikavimasis su vyrau- 
jančia kultūros tradicija, mentaliteto pokyčiai. Šie procesai itin spartūs šalyse 
ir regionuose, kur nėra stiprių diasporų, puoselėjančių savo tautines tradici- 
jas. Kultūrinė asimiliacija paspartėjo XX a. didėjant emigracijos srautams į pra- 
monines valstybes - JAV, Kanadą, taip pat Australiją, Braziliją, Argentiną ir 
kitas. Neretai nemokėję vietinės kalbos atvykėliai buvo priversti taikytis prie 
sparčiai besikeičiančių gyvenimo sąlygų. Šie įvairių rasių, tautų ir etninių gru- 
pių emigrantai asimiliuodamiesi suformavo galingas valstybes, sukūrė naujas 


savitas kultūras, kurių esmėje slypėjo jau kitoks mentalitetas. 
Tradicija 


Kultūros reiškinių, formų ir simbolių pasaulis yra sudėtinga nuolatos be- 
sikeičianti sistema, kurios tapsme bei istorinėse metamorfozése galime išskirti 
kelis pagrindinius kultūros kaitos ir savireguliacijos mechanizmus: 1) kultūro- 
genezę, 2) kultūros formų transformaciją, 3) tradicijos įtvirtinimą, 4) senų kul- 
tūros formų reinterpretacija, 5) kultūrinę inovaciją, 6) kultūros formų difuzija, 
7) sisteminę kultūrų transformaciją. Kultūrogenezė yra kultūros formų atsira- 
dimas ir jų integravimas į jau gyvuojančias kultūros sistemas bei nuolatinis 
naujų kultūros darinių formavimasis. Kultūros formų transformacija yra isto- 
rinės raidos procesai, skatinantys sociokultūrinius darinius augti, sudėtingėti 

arba menkėti, degraduoti ir išnykti. Tradicijos įtvirtinimas - senų kultūros for- 
mų, simbolių, prasmių panaudojimas, padedantis išsaugoti kultūros tęstinumą. 
Senų kultūros formų reinterpretavimas - senų kultūros formų bei simbolinių 
prasmių kaita naujomis istorinėmis sąlygomis ir naujame kultūros kontekste. 
Kultūrinė inovacija - naujų kultūros formų atsiradimas ir jų prisitaikymas prie 
jau esančių. Kultūros formų difuzija atspindi teritorinę kultūros formų sklai- 
dą. Sisteminė kultūros transformacija yra tarsi visų minėtų kultūros formų 
kaitos ir savireguliacijos išdava. Jos esmė - istorinės kaitos procesai (evoliuci- 
ja, deevoliucija, banguojanti kaita, įvairūs komuliatyvinės raidos procesai, kul- 
tūros formų susiliejimas, irimas ir daugybė kitų kultūrinės dinamikos formų 
bei procesų). Dauguma išvardytų kultūros kaitos ir savireguliacijos mechaniz- 
mų tiesiogiai siejasi su tradicijos sąvoka. 

Tradicija (nuo lot. traditio - perdavimas) - viena pamatinių šiuolaikinės 
kultūrologijos sąvokų, žyminti ilgalaikius įvairių sociokultūrinės patirties, kultū- 
ros formų, socialinių institutų, normų ir simbolių fiksacijos, atgaminimo bei perdavi- 
mo iš kartos į kartą mechanizmus. Dauguma kultūros pasaulyje įsitvirtinusių tra- 
dicijų formuojasi iš atsitiktinių gyvenimo reiškinių, kurie jei atitinka griežtus 
socialinės selekcijos reikalavimus, vėliau kanonizuojami ir įsitvirtina sociali- 
nėje atmintyje bei kultūros praktikoje. Tradicijų išsaugojimas ir perdavimas iš 
kartos į kartą garantuoja stabilų istorinį genetinį sociokultūrinių procesų tęsti- 
numą. Vadinasi, tradicija garantuoja senų išlaikiusių laiko bandymus praeities 
(„mirusios“) kultūros formų ir simbolių funkcionavimą gyvoje dabarties kul- 
tūros objektų, reiškinių bei simbolių sistemoje. 

Tradicija siejasi su kultūros, civilizacijos sąvokomis; ji civilizacijos istori- 
joje susiklosčiusių, t. y. praeities kultūros modelių, arba elementų, pakartoji- 
mas. „Tradicija, kultūra ir civilizacija, - pabrėžia V. Maliavinas, - sudaro tris 
žmogaus praktikos lygmenis, kultūrai čia tenka tarpinė padėtis tarp tradicijos 
ir civilizacijos“ [Maliavin, 1993, p. 152]. Kultūrinės tradicijos sąvoka apima įvai- 
rias sociokultūrinio palikimo formas, materialias ir dvasines vertybes bei sim- 
bolius, sociokultūrinį paveldėjimą bei jo būdus. Tradicijoje glūdi sudėtingas 
įvairių tradicijos ir inovacijos elementų bei simbolių fondas, tenkinantis pa- 
grindines konkrečios kultūros funkcijas. 

Tradicija kultūrologijos moksle irgi glaudžiai siejasi su reliatyvia tradicinės 


visuomenės sąvoka. Pastaroji aprėpia įvairaus dydžio sociokultūrinius viene- 

tus, kuriuose vyrauja priešingos modernioms tradicinės gyvenimo sanklodos 
ir su jomis susijusios sociokultūrinės bei pasaulėžiūrinės nuostatos. Jose tradi- 
cijos atlieka vyraujančią socialinės reguliacijos funkciją. Visi tradicijos elemen- 
tai yra kupini simbolinės prasmės ir grindžiami konkrečios kultūros ar civili- 
zacijos įtvirtintomis prasmėmis bei archetipais. 

Civilizaciniu lygmeniu tradicinė visuomenė dažniausiai tiesiogiai sieja- 
si su konkrečia religija, kuri sistemiškai organizuoja ir rašytiniais tekstais ar 
regimais vaizdiniais įtvirtina šios kultūrinės tradicijos simbolius bei verty- 
bes. Į glaudų tradicijos ir religijos ryšį kultūros istorijoje atkreipia dėmesį įta- 
kingas tradicionalizmo ideologas S. H. Nasras. „Yra tokie pamatiniai termi- 
nai, — rašo jis, - kaip hinduizmo ir budizmo dharma, islamo al-din, daoistų 
Dao, kurie glaudžiai siejasi su tradicija apibrėžimo reikšme, tačiau vis dėlto 
nėra jai identiški, nors, be abejo, hinduizmo, budizmo, daoizmo, judaizmo, 
krikščionybės, islamo ar kurios kitos autentiškos religijos sukurtos visuome- 
nės ar civilizacijos yra tradiciniai pasauliai. Kiekviena šių religijų yra tradici- 
jos, skleidžiančios religijos principus įvairiose plotmėse, šerdis ir šaltinis. Ne- 
tikslus tradicijos atitikmuo yra ir katalikybės vartojamas terminas traditio, nors 
jis ir apima doktrinos perdavos idėją bei traditio inspiracijų ir galutinės atver- 
ties praktiką. Iš tikrųjų žodis tradicija etimologiškai sietinas su perdava (tran- 
smission) ir įkūnija pažinimo, praktikos, technikos, įstatymų, formų ir dauge- 
lio kitų žodinių bei rašytinių elementų perdavimo idėją. Tradicija yra tarsi 
savo įspaudus paliekanti gyva esatis, kurios negalima laikyti pačiu įspaudu“ 
[Nasr, 1981, p. 68]. 

Dar palyginti neseniai - iki šeštojo dešimtmečio - Vakarų kultürologijoje 
vyravo M. Weberio suformuluota radikali tradicijos ir racionalumo bei su pas- 
taruoju susijusi modernumo priešprieša. Tradicinių Rytų civilizacijų institutai, 
papročiai, normos, kanonai, simboliai, mąstymo būdas buvo aiškinami kaip 
socialinę pažangą stabdančios kliūtys. Todėl vienpusiško modernizacijos aukš- 
tinimo laikais tradicinės kultūros formos buvo apibūdinamos išimtinai neigia- 
mais terminais. Jos buvo traktuojamos kaip socialinio gyvenimo apraiškos, ne- 
pajėgiančios priešintis modernioms kultūrinio gyvenimo formoms. 

Skirtingų mokslo sričių specialistų požiūriai į tradiciją ir jos reikšmę kul- 
tūros istorijai pastebimai skyrėsi. Primityvias visuomenes tyrinėjantys etno- 
grafai perdėm sureikšmino tradicijų statiškumą, teigė, kad joms būdingi tik 

neesminiai pokyčiai. Socialinės antropologijos šalininkai, pasitelkę daugybę 
lyginamosios analizės pavyzdžių, išryškino tradicijų dinamikos procesus, at- 
skleidė daug tradicijos prisitaikymo prie besikeičiančių išorinių sąlygų ir vidi- 
nių veiksnių faktų. 

Kultūrologijos idėjų istorijoje požiūriai į tradiciją patyrė esmines meta- 
morfozes. Klasikinėje kultūros filosofijoje ir civilizacijos teorijoje vyravo dog- 
matiški stereotipiniai požiūriai. Dėl to daugeliui kultūrologinių studijų būdingas 
siekimas tradicijos sąvoką sieti su menamu Egipto civilizacijos sąstingiu, Bi- 
zantijos dogmatizmo griežtumu ir indų ar kinų civilizacijų istorijos nejudru- 
mu. Tačiau šie požiūriai yra ganėtinai paviršutiniški, neregintys giluminių šiose 
civilizacijose vykusių procesų. Kiekviena jų, prieš jiZengdama į ilgalaikių kri- 
zių bei stagnacijų tarpsnius, išgyveno spartaus judėjimo į priekį periodus, men- 
kai besiskiriančius nuo kultūros raidos laikotarpių būdingų graikų ir Romos 
civilizacijoms. 

Tradicija Kinijos kultūros istorijoje - apskritai viena nuostabiausių žmo- 
nijos dvasinės kultūros apraiškų. Vakaruose seniai įsivyravo vulgarus požiū- 
ris, tiesmukai priešinantis Europos kultūros „dinamizmą“, nuolatinę pakilimų 
bei smukimų kaitą ir kinų kultūros tradicijų „stabilumą“, kone stagnaciją. Išsa- 
miau panagrinėję kinų kultūros kelią, išdaužytą drastiškų apokaliptinių isto- 
rijos sukrėtimų, pragaištingų klajoklių tautų antplūdžių, kurie tam tikrą laiką 

visai nutraukdavo nuoseklią kultūros tradicijų raidą, įsitikiname eurocentri- 
nių teorijų seklumu. Apmirštančios tradicijos, kaip ir gaivališki dvasinių jėgų 
pakilimo periodai, vienodai būdingi tiek Vakarų, tiek Rytų kultūroms. 
Kinijoje formavesi kultūros sluoksniai, pakraipos, temos, leitmotyvai tarsi 
paklusdavo banguojančios kaitos dėsniui. Tradicionalizmas, ieškojimas nauja 
ir nuolatinis rėmimasis praeities kultūra čia visuomet buvo kartu. Kultūros 
tradicija — atvira, plastiška, dinamiška, pajėgė prisitaikyti prie tos dienos po- 
reikių, gebėjo integruoti ne tik naujas formas, temas, motyvus, bet ir ištisus 
visuomenei reikalingus dvasinės kultūros sluoksnius. Taip kinų kultūros tra- 
dicija, kiekvienoje epochoje absorbuodama naują turinį, darėsi vis turtinges- 
nė, daugiasluoksnė. Ji natūraliai reguliavosi. Todėl prasminga kinų mokslo, 
meno pažanga iš kultūros subjekto pirmiausia reikalavo suvokti save tradici- 
joje, ją pritaikyti, užtikrinti jos tęstinumą ir perėmimą. Tradicijos kultas vy- 
rauja konfucianizmo ideologijoje. Netgi išoriškai tradicijas neigiantys daoiz- 
mo ir čan koncepcijų šalininkai nesąmoningai formuoja savas tradicijas. 
Šeštajame dešimtmetyje japonų, o kiek vėliau ir kinų kultūras tyrinėjan- 
tys komparatyvistai pamažu keitė Vakaruose vyravusius stereotipinius po- 
žiūrius į tradiciją. Kompleksiniai Tolimųjų Rytų šalių sociokultūrinių procesų 
ir tradicijos poveikio jiems tyrinėjimai parodė, kad tradicija yra daug sudėtin- 
gesnis kultūrinis reiškinys, nei buvo manoma anksčiau. Ji yra neatsiejama kiekvie- 
nos kultūros būties ir istorinės sklaidos dalis, atvira vertybių bei simbolių sis- 
tema, persmelkianti kiekvieną bet kokios kultūros organizmo elementą. Tra- 
dicija yra tai, kas perduodama. Ji nekinta per nuolatinės gyvenimo permainas. Visų 
permainų permaina — nekintanti savo amžinu kintamumu. Tai gaivus autentiškas 
patikimų vertybių šaltinis, maitinantis visas gyvybingąsias kultūros ląsteles. Tradi- 
cija kartu yra praeities kultūros vertybių, tekstų, simbolių, dvasinių sanklodų reflek- 
sijos sritis dabartyje. Seniau sukurtų vertybių, simbolių, temų, leitmotyvų pa- 
naudojimas, jau nueito kelio patirtis kartu užtikrina ir ateitį. Pagaliau tradicija 
- tai gelmė, nepaprastai svarbi kupina daugybės galimybių kultūros sritis. 
Tradicijos poveikis regimas netgi tokioms racionalizuotoms bei dinamiš- 
koms kultūros sritims, kaip mokslas ir technologija. Komparatyvistai, remda- 
miesi kruopščia ir įvairiaaspekte Tolimųjų Rytų civilizacijų analize, įrodinėja, 
kad tradiciniai kultūros reiškiniai bei simboliai, sąveikaudami su modernio- 


mis kultūros formomis, gali rasti su jomis harmoningus kompromisus ir keis- 

tis. Tradiciju bei inovacijų sąveika tampa svarbus vidinis kultūros raidos va- 
riklis, nes senų, taip pat naujų kultūros elementų junginiai ne paprastai at- 
naujina tradiciją, bet ir padeda nuosekliai, kryptingai plėsti konkrečios kultū- 
rinės tradicijos sudedamųjų dalių fondą, kuriame susitelkia tipiškiausi ir es- 
mingiausi kultūros elementai, garantuojantys jos sugebėjimą stabiliai plėto- 
tis, prisitaikyti prie besikeičiančių sąlygų bei kurti naujus kultūros elementus. 

Civilizacijos teoretikų ir kultūros antropologų tyrinėjimai liudija, jog pra- 
eityje sukauptas kultūros elementų fondas suteikia tradicijai gyvybingumą, 
spontaniškumą, paverčia ją judriu, dinamišku reiškiniu, skatinančiu plėtotis 
socialinius, ekonominius ir kultūrinius procesus. Tradicijoje slypi daugybė įvai- 
rių spontaniškų, improvizacinių jėgų, kurios suranda alternatyvius kultūros 
raidos kelius, įveikia įvairius prieštaravimus. Tik nesubrendusios kultūros ne- 
suvokia savo kultūros tradicijose slypinčių galių, jų svarbos, vertės. Todėl, pa- 
tyrusios socialinius sukrėtimus, paklydusios bekraščiuose audringuose istori- 
jos vandenynuose ar pasikeitus politinei konjunktūrai, jos lengvabūdiškai meta 
iš savo laivo amžiais sukauptas tradicines vertybes, iš naujo perrašinėja savo 
kultūros istoriją, kartoja senas klaidas. 

Kai kultūros elementų fondas dėl spartaus tradicijų ir inovacijų sintezės 
poveikio greit atnaujinamas, tuomet kultūros raida įgauna dinamišką pobū- 
dį. Toks scenarijus yra įmanomas, kai konkreti kultūra turi jau tvirtą kultūros 
potencialą ir nevengia atsiverti pozityviam bei kritiškam naujovių įtvirtini- 
mui. Juk intensyvi tradicijos ir inovacijų sintezė reikalauja, jog senos tradicijos 
sugebėtų prisitaikyti prie naujų sąlygų, taip pat kartu rastų būtinų kultūros rai- 
dai kompromisų su naujomis kultūros formomis. Jei tradicijos ir inovacijų sin- 
tezė vyksta lėtai, tuomet kultūros fondo plėtra irgi sulėtėja, mažėja kultūros 
sugebėjimas prisitaikyti prie besikeičiančių sąlygų, o jos raida įgauna konflik- 
tinį, rutininį pobūdį, ir prasideda sąstingis. 

Skirtinga raida vyko ir dviejose esmiškai skirtingose šalyse Japonijoje ir 
Irane, turinčiose senas kultūros tradicijas, bet pasirinkusiose savitus tradicijos 
ir inovacijų santykių modelius. 

Dabartinė japonų visuomenė ir jos kultūra metė iššūkį daugeliui klasiki- 
nių, ypač dėl M. Weberio idėjų poveikio įsivyravusių, teorijų, kadangi, būda- 
ma pažangiausia postkapitalistinė visuomenė, ji funkcionuoja remdamasi visai kitais 
sociologiniais ir kultūriniais principais nei kitos išsivysčiusios pramoninės šalys. Dėl 

Torn Kiyanaga. Kimono skalbimas. Katsukowa Schuncho. Grazuolés &alia 
Raižinys. 1788 gluosnio. Raizinys. Apie 1775 


jai büdingo harmoningo tradiciju bei inovaciju suderinimo daugelis itakingu 
kultüros teoretiku ja vadina vienintele tikra postmodernia visuomene ir kultüra 
pasaulyje. 

Japonų pasaulėžiūrai būdinga pagarba tradicijoms ir kartu potraukis ino- 
vacijoms; žmogaus ir gamtos pasaulio vieningumo suvokimas sudaro objekty- 
vias prielaidas harmoningam bei vientisam socialinės tikrovės suvokimui. To- 
dėl kartu su asmenybės nepriklausomumo pripažinimu japonų pasaulėžiūrai 
būdingas jos vertinimas santykyje su socialine, gamtine aplinka, praeities tra- 
dicijomis, kurios reguliuoja pamatinius žmogaus veiklos principus, santykius 
su kitais sociumo nariais. Šis nuolatinis ryšio su savąja kultūros tradicija ir 
„įtrauktumo“ į gamtinių bei socialinių santykių sistemą suvokimas esmiškai ski- 
ria japonų mentalitetą nuo europiečių, kuriems pirmiausia svarbu individas, jo 
interesai, o ne tradicinės kultūros vertybės ar socialinių santykių sistemos. 

Kitas esminis japonų kultūrinės tradicijos ir jos išugdyto mentaliteto sa- 
vitumas yra tas, kad konkreti probleminė situacija, taip pat individualus jų 

tradiciniais etiniais bei estetiniais principais paremtas sprendimo büdas yra 
laikomi reikšmingesni nei visuotinės abstrakčios teisės normos. Todėl mora- 
lė savo pamatinėmis nuostatomis čia tradiciškai yra traktuojama kaip reiški- 
nys, artimesnis estetikai, t. y. „gražaus elgesio principams“, nei teisei. Japonų 
kultūros tradicijoje estetika, skirtingai nei Vakaruose, netapo abstrakčių te- 
orinių spekuliacijų pagrindu ir nebuvo atsiejama nuo etikos. Ji įgavo išskirti- 
nę svarbą kultūroje ir įaugo į visas kasdienio žmonių gyvenimo bei socialinių 
santykių sritis. Čia ir slypi kitas principinis japonų ir europiečių mentaliteto 
skirtumas. 

Japonų mentalitetui būdingas atvirumas kultūrinėms įtakoms ir inovaci- 
joms taip pat nuo šios civilizacijos atsiradimo laikų, kai ji, periodiškai patirda- 
ma stiprias kinų civilizacijos įtakas, atvirumą socialiai aktualioms kultūros for- 
moms greta savųjų kultūros formų puoselėjimo pavertė tradicijos sąvoka api- 
brėžiama vertybe. Tai padėjo japonų kultūrai suformuoti daug mechanizmų, 
padedančių harmoningai transformuoti ir atrinkti savajai kultūros tradicijai 

reikalingus svetimų kultūrų elementus, sumažinant galimą destruktyvų ju po- 
veikį. Šią svarbią prieštaringų inovacijos tendencijų poveikio reguliavimo ir 
priėmimo/atmetimo funkciją atlikdavo harmonizuojantis estetinis-etinis ja- 
ponų kultūrinės tradicijos pradas. Ir pagaliau - japonai suformavo stiprų in- 
telektinį elitą, gerai pažįstantį tas šalis, jų kultūros pobūdį, iš kur buvo peri- 
mamos inovacijos. 

Irane padėtis kitokia. Ši didingas kultūros tradicijas turinti šalis, kaip ir 
Japonija, kolonializmo laikais pajėgusi išsaugoti nepriklausomybę, Vakarų civi- 
lizacijos skleidžiamoje modernizacijoje regėjo šėtono jėgos įsikūnijimą. Siekda- 
ma išsaugoti nepriklausomybę, ji ilgai konfrontavo su Vakarų pasauliu, kurio 
vertybės par excellence buvo traktuojamos kaip priešiškos tautinėms. Gilėjant 
konfrontacijai su krikščioniškąja Vakarų civilizacija stiprėjo islamiškasis fun- 
damentalizmas, tradicionalizmas. Tradicinė kultūra ir su ja susijusi kultūros 
vertybių bei simbolių sistema dėl geopolitinės šalies padėties ir didingų praei- 
ties kultūros tradicijų bei vėlesnės islamiškosios kultūrinės tradicijos poveikio 
apsunkino harmoningą tradicijų ir inovacijų sintezę. Kita vertus, dvasinė de- 
kolonizacija, socialinio gyvenimo destabilizacijos grėsmė, tautinio tapatumo pa- 
ieškos Irane sustiprino neotradicionalistines nuostatas, skatino poreikį sugrįžti 
prie pamatinių tradicinės kultūros formų. 

Tačiau skirtingai nei Japonijoje, kur atvirumas inovacijoms buvo stiprus 
impulsas modernizacijai, Irane įsigalėjo konservatyvi savisauga, kurios ideo- 
loginiu pateisinimu tapo islamiškasis fundamentalizmas, sumišęs su radika- 
liojo islamizmo idėjomis. Šios ideologijos šalininkai ragino tautą grįžti prie 
vienintelio tikro gyvenimo kelrodžio Korano ir tradicinėje islamo visuomenė- 
je viešpatavusių gyvenimo principų. Tačiau, suvokiant antimodernistines is- 
lamiškojo fundamentalizmo tendencijas bei jų pagilintas socialines problemas, 
neverta perdėm supaprastinti šio prieštaringo reiškinio svarbos, kadangi tai 
vienas svarbiausių greta kinų revoliucijos socialinių sąjūdžių Rytuose, kuris 
gali greit sukelti naujus svarbius kultūros raidos procesus. 

Istakos 


Kultūrologinių idėjų ištakos 


Kultūrologijos idėjų priešistorė yra ilga ir sudėtinga. Remiantis įvairio- 
mis konceptualiomis nuostatomis jos ištakų galima ieškoti dar žiloje senovėje 
Rytų civilizacijose, senovės Graikijoje, arabų mąstytojų arba švietėjų veikaluose. 
Archajiniame žmonijos kultūros istorijos raidos etape tautos, dar neturėjusios 
patikimų istorinių tekstų, praeities kultūros istorijos įvykius beveik visada pateikdavo 
savita mitine-poetine ar legendų forma. Istorinės sąmonės tapsmui buvo itin svar- 
būs ankstyvųjų Rytų civilizacijų sukurtų legendinių herojų ir dievų žygdar- 
biai, susiję su kvaziistoriniais mitologiniais vaizdiniais. 

Mitinės-poetinės kultūros istorijos yra labai daug archajiškiausiuose se- 
novės indų ir kinų žodžiu perduodamuose kvaziistoriniuose tekstuose bei le- 
gendose, kurių elementų aptinkama Vedų literatūros paminkluose, garsiuose 
epuose Mahabharata ir Ramayana, seniausiose kinų konfucianistinio kanono Shu- 
jing („Istorijos knyga“), Shijing („Poezijos knyga“), Yili („Ritualų knyga“), Chun- 

giu („Pavasario ir rudens knyga“) tekstuose. Čia aprašyti tik paskiri indų, kinų 
kultūros istorijos įvykiai ir ne visuomet netgi chronologiškai vyraujanti kultū- 
rologinės medžiagos dėstymo forma - mitais bei legendomis apaugusios val- 
dovų, karžygių ar įtakingų giminių istorijos. 

Kad kultūros istorijos rudimentus vis mažiau veikė mitinio-poetinio mąs- 
tymo įtaka, pirmiausia matyti arba iš dekosmologizuotų, arba iš sakrališkumą pra- 
radusių tekstų, istoriografiniu požiūriu tapusių pragmatiškais. Jau senovės kinų 
istoriografijoje — nors implicite - aptinkama fragmentiškų kultūros praeities ir 
ateities istorijos vertinimų, tačiau jie, išskyrus genialaus kinų istoriko, filosofo, 
estetiko Sima Qian veikalus, yra tolimi nuo vientisesnės sistemos. 

Puikiu literatūriniu stiliumi parašytas Sima Qian veikalas Shiji („Istorijos 
užrašai“) yra vienas reikšmingiausių ankstyvųjų kultūros istorijos tekstų. Šia- 
me didžiulės apimties iš 130 skyrių susidedančiame veikale išmoningai pa- 
naudoti daugelio ankstesnių istorinių ir legendinių šaltinių, imperatorių rūmų 
archyvų, kitose šalyse keliautojų surinkti duomenys. „Istorijos užrašuose“ api- 
bendrintas ilgas istorinis tarpsnis - nuo legendinio Geltonojo imperatoriaus Hu- 
angdi (III tūkstantm. pr. Kr.) iki I a. pr. Kr. Jame daug tikrų kultūros istorijos 
įvykių, visokių dinastinių kronikų aprašymų, gausybė faktų iš Kinijos teritori- 
joje gyvavusių valstybių kultūros istorijos. Pateikta daugybė valstybinės san- 
tvarkos įstatymų, ritualų, įvairių kultūros, mokslo, meno sričių duomenų, dės- 
tomos kinų imperijos aristokratų giminių istorijos, plačiai apibūdinta greta 
gyvenusių tautų kultūra. Sima Qian leidinyje pirmą kartą aptinkama visapu- 
siškai išplėtota ciklinės kultūros istorijos koncepcija. Esminis šio veikalo skirtu- 
mas, palyginti su ankstesniais istorijos veikalais, tas, kad jo autorius ne apsiri- 
bojo kultūros istorijos faktų fiksavimu, o juos gvildeno, apibendrino, aiškinosi 
istorijos raidos dėsningumus ir varomąsias jėgas. 

Daug artimų kinų istorinei savimonei raidos bruožų regime ir senovės 
Graikijoje. Ankstyvoji antikos, kaip ir didžiųjų Rytų civilizacijų, istorija sin- 
kretiškai aprašinėjo visuomenę bei gamtą. Istoriniai Herodoto veikalų per- 
sonažai yra tik pasyvūs griežtai determinuoto kosmogoninio vyksmo ir 
dieviškųjų jėgų valios atlikėjai. Herodoto istorijoje pateikiama daug mitolo- 
ginių ir fantastinių elementų, perimtų iš ankstesnės mitinės-poetinės tradici- 
jos. Ją „racionalizavęs“ Tukididas nuo mitologizuotos kvaziistorijos perėjo 
prie istorijos. 

Tradicinės ciklinės indų, kinų ir arabų koncepcijos kultūros istoriją aiški- 
na ne kaip nuolatos pasikartojančių kosminių ciklų, dinastijų, valdymo formų 
kaitą, o šiuose pasikartojimuose kiekvieną kartą įžvelgia skirtingą vidinę pro- 
gramą, kuri nulemia visus konkrečiame cikle įvykstančius kultūros procesus, 
jų pokyčius ir kultūros formų savitumą. Tokį požiūrį aptinkame Sima Qian, al- 
Biruni (973-1050) ir Ibn Khalduno (1332-1406) veikaluose. 

Šioje plejadoje kultūrologinės minties istorijai reikšmingiausi al-Biruni ir 
Ibn Khaldunas. Pirmasis jų viešėdamas Indijoje susipažino su ciklinio indų 
laiko koncepcijomis, buvo įsitikinęs, kad istorija ir laikas yra ciklinės kilmės. 
Sulaukęs vos 27 m. mokslininkas paskelbė veikalą „Senovės tautų chronologi- 
ja“, kuriame iškėlė sau uždavinį „patikimiausiu būdu nustatyti įvairių eru truk- 
me". Šį tyrinėjimą jis pradėjo aprašinėdamas pirmųjų žmonių gyvenimą, vé- 
liau - didįjį tvaną; pateikė žinių apie Babilono karaliaus Nabuchodonosaro 
viešpatavimo metą (VI a. pr. Kr.), jo karus su Egiptu, Judėjos užkariavimą, 
Aleksandro Makedoniečio žygius ir valdymo laikotarpį. Išsamiai apibūdinda- 
mas kalendorines arabų, indų, persų, graikų ir kitų tautų sistemas, al-Biruni 
pateikė daug svarbių etnografinių duomenų apie įvairių tautų kultūros istori- 
ją, socialinius santykius, papročius. Jo ciklinės kultūros raidos teorijoje nėra 
vulgarių požiūrių. Mokslininkas manė, kad kultūros istorijos ciklas, padaręs 
ratą, niekuomet negrįžta į tą patį tašką, nes per istorijos eigą įgyta kultūrinė 
patirtis visuomet iš esmės kokybiškai keičia sudedamuosius kultūros ciklo ele- 
mentus. 

Arabų mąstytojas Abdarachmanas Ibn Khaldunas originalus, teorinės kon- 
cepcijos gelmės ir žinių požiūriu analogų ankstesnės kultūrologinės minties 
istorijoje neturintis mąstytojas. Jis pirmasis pradėjo konceptualiai sistemingai ty- 
rinėti žmonijos socialinės istorijos faktus (anksčiau vyravo pasakojamoji istorija); 
išrutuliojo vientisą makrosocialiniy civilizacijos procesų teoriją, pažangios negrįž- 
tamojo pobūdžio pasaulinės civilizacijos istorijos koncepciją ir suformulavo metodolo- 
ginius visuomenės analizės principus. Neatsitiktinai jis laikomas vienu svarbiausių 
šiuolaikinės civilizacijos teorijos, kultūrologijos, istorijos filosofijos, komparatyvis- 
tinės kultūrologijos ir sociologijos pirmtakų. 

Vėlyvaisiais viduramžiais plintant universitetinei kultūrai Vakaruose, kul- 
tūrologines arabų ir kitų Rytų tautų žinias perėmė Vakarų Europa. Jos ekono- 


minės ir karinės galios sustiprėjimas, ekspansija į įvairias Žemės rutulio puses 

sudarė prielaidas laipsniškai kaupti žinias apie pasaulio tautų kultūras. Itin daug 
nuveikė keliautojai, misionieriai ir pirmieji orientalistai. 

Esmiškai naujas požiūris į kultūros istoriją Vakarų Europoje atsirado tik 
po didžiųjų geografinių atradimų epochos: naujųjų amžių mąstytojai kitaip 
suvokė kultūros ištakas, istoriją, žmonių giminės bendrumą. XVII-XVIII a. dau- 
gėjant žinių apie neeuropinių tautų, ypač Rytų, kultūras prasideda naujas kul- 
tūrologinės minties raidos etapas. Dėl sparčios prancūzų kultūros ir literatūros 
plėtros Europoje įsiviešpatavo prancūzų kalba. XVIII a. buvo besąlygiškos ra- 
cionaliosios švietimo ideologijos vyravimo metas - Vakarų Europoje pasklido 
Didžiosios prancūzų revoliucijos idealai, skelbiantys žmonių laisvės, lygybės ir 
brolybės idėjas. 

Šios idėjos turėjo didžiulę įtaką kultūrologinės minties raidai, kadangi, stip- 
rėjant demokratizacijai, labiau domintis neeuropinėmis kultūromis, klostėsi ob- 
jektyvesnis požiūris į žmonijos kultūros istoriją ir kartu buvo klojami teoriniai 
būsimo „kultūros mokslo“ pagrindai. Savarankiško kultūros mokslo, tuomet, 
suprantama, dar nebuvo, tačiau besikeičiantis dvasinis klimatas, istorijos filo- 
sofijos, religijos, mitologijos, etnografinių tyrinėjimų užuomazgų plėtotė išryš- 
kino tas pamatinės kultūros tyrinėjimų kryptis, problemas, pažinimo metodus, 
kurie vėliau taps kultūrologijos savastimi. Todėl kultūrologines švietėjų idėjas 
galime traktuoti kaip svarbų kultūrologijos tapsmo pagrindą - jų paskatinti 
prancūzų ir vokiečių švietėjai savo veikaluose įtvirtino daugelį idėjų, kurias vė- 
liau išplėtojo XIX a. mąstytojai. 


Voltaire'o universalizmas 


Kalbant apie švietėjų įnašą į kultūrologijos idėjų istoriją pirmiausia rei- 
kėtų išskirti ėpogue moderne būdingą šviečiamąjį racionalizmą, tikėjimą žmo- 
gaus proto galia, taip pat civilizacijos istorijos procesų prasmingumu. Protas 
iškeliamas į nepasiekiamas aukštumas ir skelbiamas žmogaus bei jo sukurto 
kultūros universumo pažinimo pagrindu. Šis požiūris paskatino šviečiamo- 
sios ideologijos ir ją perėmusio klasikinio vokiečių idealizmo kultūrologinės 
Minties puoselėtojus pozityviai racionaliai empiriniu būdu gvildenti kultūros 
reiškinius. Ir pagaliau išsirutuliojo tiesinės civilizacijos raidos koncepcija, kuri 
žmonijos kultūros istoriją apibūdina kaip pažangią nenutrūkstamą linijinę rai- 

dą nuo žemesnės kultū- ros raidos pakopos į 
aukštesnę. 

Voltaire'as (Fran- çois Marie Arouet, 1694- 
1778) pirmasis samonin- gai išsikėlė uždavinį api- 
būdinti vientisos pasauli- nės civilizacijos istoriją. 
Atsiribodamas nuo et- nocentrizmo ir kitų ide- 
ologinių stereotipų pa- grindiniuose savo istori- 
jos filosofijos veikaluo- se — L'essai sur l'histoire 
générale et sur l'esprit des nations les moeurs („Esė 
apie visuotine istorija ir 
čius“, 1756-1769) ir La 


(,Istorijos filosofija", 


tautu dvasia bei papro- 
philosophie de l'histoire 
1765) - Voltaire'as siekė 
kultüros istorija, at- 


atkurti realia pasaulinés 


Voltaire 
skleisti pasaulio tautu įnašą i ja. Ankstesnes ci- 


vilizacijos istorijos koncepcijas atmetes kaip nemokslines, jis éjo naujais moks- 
linio pažinimo keliais. Mokslininkas chronologiškai nevardijo istorinių fak- 
tų, kaip tai darė jo pirmtakai, neaprašinėjo valdovų ir karvedžių asmenybių, 
piktinosi, kad visą anksčiau užfiksuotą žmonijos kultūros istoriją sudarė tik 
nesistemingi banalūs pasakojimai apie karus, žygius, užkariavimus, kuriuose 
stinga netgi paprasčiausių kultūrą apibūdinančių žinių. 

Paneigęs tradicinę aprašomosios anekdotinės asmenybių istorijos sam- 
pratą, Voltaire'as manė esant būtina sukurti naują požiūrį į pagrindinius įvai- 
riuose Žemės rutulio regionuose prasidedančius istorijos procesus. Jis ragino 
rašyti didžių tautų, kultūrų, amžių, o ne monarchų ir užkariavimų istoriją. 
Tikri civilizacijos istorijos subjektai ir vedliai Voltaire'ui yra ne valdovai, o tau- 
tos, todėl ir pagrindinis mokslininko tikslas - tautų praeitį, papročius, dvasią 
nagrinėti dėl to, kad būtų galima suprasti „žmonijos istoriją, o ne niekingą 
valdovų ir rūmų istorijos dalį“ [Voltaire, 1877-1882, t. 16, p. 140]. Gvildenda- 
mas konkrečių tautų kultūros istoriją jis kritiškai analizavo ankstesnę litera- 
tūrą, dokumentavo faktus, kiek įmanoma rėmėsi autentiškais tekstais ir šalti- 
niais. „Norint sužinoti ką nors tikra iš senovės istorijos, yra tik vienas patiki- 
mas būdas: aiškintis, ar neliko nepaneigiamų paminklų“ [Ten pat, t. 19, p. 348]. 

Programiniame veikale „Esė apie papročius“ pagrindiniu tikslu Voltai- 
re'as skelbė „įvairių tautų dvasios, moralės ir papročių tyrimą". Jis plačiai ap- 

rašė pasaulinės kultūros - mokslinių atradimų, technikos, meno, kultūrinių 
skolinių - istoriją. Mokslininka domino tautų ekonominės raidos, prekybos, 
finansų, karo, jūreivystės ir visuomenės raidos istorija. Voltaire'as plėtojo or- 
ganiškos pažangios žmonijos raidos teoriją, pabrėždamas geografinės aplin- 
kos poveikį konkrečių tautų kultūrai. Jis reikalavo griežtai kritiškai tikrinti 
kultūros istorijos faktus ir liudijimus, siūlė iš istorijos šalinti viską, kas prieš- 
tarauja moksliškumui ir sveiko proto reikalavimams. 

Voltaire'as kritikavo J. B. Bossuet Discours sur l'histoire universelle (, Ap- 
mąstymai apie pasaulinę istoriją“, 1681), jog jis, pamiršęs visą pasaulį, rašo 
tik apie tris ar keturias nuo Žemės paviršiaus išnykusias tautas. O vienos 
nedidelės Europos tautos istorija knygoje užėmė tris ketvirčius jos apimties. 
Apie Europos kultūras Voltaire'as rašė daugiau ne todėl, kad jos vertinges- 
nės, - jis geriau žinojo Vakarų kultūros istorijos faktus. Nuolatos lygindamas 
Rytų ir Europos tautas mokslininkas pirmenybę teikė arabų, indų ir ypač ki- 
nų kultūroms. 

Pasaulinės civilizacijos istorijos tyrinėjimą Voltaire'as pradėjo Kinija, ku- 
rioje, jo nuomone, užsimezgė žmonijos kultūros istorija, kai Vakarai dar 
skendėjo nykioje barbarybėje. Filosofas pabrėžė Rytų kultūros formų skirtin- 
gumą, indų ir ypač kinų civilizacijų taikumą. Sukurtoje pasaulinės kultūros 
istorijoje Kinijai jis teikė išskirtinę vietą. Ši šalis, pasak jo, - įgytos išminties, 
teisingumo ir vidinės rimties viešpatija. Nors kinai pasiekė didžių mokslo lai- 
méjimu, tačiau Voltaire'as labiausiai vertino tai, kad jie buvo pirmieji pasau- 
lyje pagal moralę ir kultūringumą. 

Kinų kultūros klestėjimą, mokslininko manymu, lėmė šimtmečiais šalyje 
viešpatavę teisingi valdymo principai, kadangi valstybei vadovavo išminčiai - 
imperatoriai, apsupti pagalbininkų filosofų. Jie išpažino konfucianizmą, besi- 
remiantį deizmu - religine filosofija. Mastytojas ragino Europos monarchus 
savo šalyse įtvirtinti Kinijoje jau nuo Konfucijaus laikų diegiamus humanisti- 
nius socialinio teisingumo ir išmintingo valstybės valdymo principus, o į vals- 
tybės valdymo aparatą atrinkinėti gabiausius bei sažiningiausius išlaikiusius 
valstybinius egzaminus valdininkus. 

Kaip priešprieša laimingai ir darniai išmintingų valdovų valdomai Kini- 
jai Voltaire'o pasaulinės kultūros istorijos koncepcijoje - prietarų bei priešta- 
ravimų draskoma Europa, neatsikračiusi tamsos ir barbariško žiaurumo lie- 

kanu. Amerikos civilizacijų ir dvidešimties milijonų žmonių sunaikinimą, kurį 
įvykdė Europos plėšikai, jis vadina siaubingiausiu žmonijos istorijos nusi- 
kaltimu. 

Filosofas vienas pirmųjų atskleidžia didžiulį arabų musulmonų civiliza- 
cijos įnašą į Vakarų kultūros istoriją. Arabai civilizavo Aziją, Afriką ir didžiąją 
Ispanijos dalį, kol juos pavergė turkai ir išvijo ispanai. Tuomet šiose puikiose 
šalyse pasklido tamsa, Europoje įsivyravo nuožmūs kraugeriški papročiai, fe- 
odaliniai karai, valstybių konfliktai; priešingų jėgų susidūrimas skatino tą so- 
cialinę pažangą, kurią Europos visuomenė pasiekė švietimo amžiuje. Voltai- 
re'o sukurtą Kinijos socialinės ir politinės santvarkos, kaip idealaus modelio, 
atitinkančio „labiausiai išsilavinusių Europos šalių lygi“, teoriją „Enciklopedi- 
joje“ išplėtojo D. Diderot. 

Voltaire'o parašyta pasaulinės kultūros istorija yra vienas reikšmingiau- 
sių ankstyvųjų lyginamųjų veikalų, kadangi jame nuolatos lyginama skirtin- 
gų Vakarų ir Rytų tautų kultūros formos, papročiai, paskiri kultūros elemen- 
tai. Gretindamas Rytų ir Vakarų civilizacijų pasiekimus, jis vis priminė, kad 
už Europos ribų - taip pat savitos ir ne mažiau vertingos kultūros formos, 
kurios darė didžiulę įtaką Vakarams. 

Vertindami filosofo nuopelnus turime atkreipti dėmesį, kad jis buvo pir- 
mas didis švietimo epochos mąstytojas, kuris, atmetęs dogmas, plačiai, be ideologinių 
stereotipų pažvelgė į pasaulinės civilizacijos istoriją. Šis istorijos filosofijos kūrė- 
jas, nagrinėdamas civilizaciją, pirmasis nuosekliai ir sistemingai rėmėsi lygi- 
namąja daugelio neeuropinių kultūrų analize. Jų pasiekimams buvo ir „atvi- 
resnis“, ir daug įžvalgesnis nei jo istorijos filosofijos idėjų tęsėjas G. Hegelis, 
kurio veikalai priblokš daugybe svetimų Voltaire'ui, neteisingų, tendencingų 
neeuropinių kultūrų vertinimų. Pastarojo veikalų universalizmas, istorizmo 
tendencijos ir lyginamosios analizės principai paliko gilų rėžį kultūrologinės 
minties istorijoje. 


J.-J. Rousseau civilizacijos kritika 
Įsivyraujantis racionalistinis civilizacijos, kaip kultūros pažangos, suvo- 


kimas švietimo amžiuje susiduria su pasipriešinimu, kuris išryškėja Jean-Jagu- 
es Rousseau (1712-1778) veikaluose. Tradicinei pažangiajai koncepcijai jis prie- 

Jean-Jagues Rousseau 


šino savąjį pesimistinį požiūrį: kritikavo technologinius civilizacijos laimėjimus, 
iškėlė „natūralaus“ žmogaus, darniai sugyvenančio su gamta, idėją. Mąstyto- 
jas teigė, kad civilizacijos pažanga sukels neišvengiamą Egiptą, Graikiją ar Ro- 
mą ištikusių katastrofų pavojų. J.-J. Rousseau pirmasis, gilindamasis į žmoni- 
jos istorijos logiką, atskleidė civilizacijos raidos prieštaringumą ir jos poveikio 
žmonėms nevienareikšmiškumą. 

Viena vertus, žmonijos jungimasis į pilietinę visuomenę, t.y. įžengimas į 
civilizaciją, teikia didžiulių pranašumų, palyginti su gyvūnų pasauliu, kadangi 
galima naudotis švietimo, mokslo, technikos sukurtomis gėrybėmis, padedan- 
čiomis pasiekti harmoniją, klestėjimą ir laimę. Pagrindinė priežastis, trukdanti 
žmonijai sukurti švietėjų įsivaizduojamą darną, filosofo nuomone, žmonių go- 
dumas, žiaurumas, stoka išsilavinimo. Kita vertus, jo manymu, civilizacijos 
pažanga būtinai atneša nelaimių, nes prieštaringa jos raida įtvirtina tautų ne- 
lygybę, tironiją, dvasinę priespaudą, ardo pirmapradę žmogaus ir gamtos vie- 
nybę. Todėl žmoniją apima dar baisesnė barbarystės ir vergijos būsena nei 
barbarų laikais. 

Civilizacijos procesų prieštaringumo suvokimas ir šviečiamoji pagarba 
menams bei mokslams J.-J]. Rousseau pastūmėjo aiškintis sudėtingus civilizaci- 

jos ir kultūros sąvokų santykius. Apibendrindamas prancūzų švietėjų idėjas, jis 
pirmasis nuosekliai pagrindė šių sąvokų skirtingumą: kultūrą siejo su „dvasios“ sriti- 
mis, o civilizaciją — su „kūnu“. Dvasia, anot mąstytojo, kaip ir kūnas, turi savo 
poreikius. Pastarojo poreikius, kuriais grindžiamas visuomenės gyvavimas, su- 
dėtinga įstatymų ir valstybinių institucijų sistema, aptarnauja civilizacija, o 
dvasios poreikius, remdamasi menų ir mokslų teikiamomis galimybėmis - kul- 
tūra. Taigi pastaroji čia aiškinama kaip dvasingas žmogų ribojančių „mechaniškų“ 
civilizacinių struktūrų antipodas. 

Kritikuodamas civilizacijos blogybes, mąstytojas išplėtojo tezę apie pir- 
mapradį gamtos tyrumą. Gamta - tai didžiausio tobulumo įsikūnijimas, natū- 
rali pilnatvė, o visos civilizacijos vertybės - miestų kultūros fantomai, kurių 
būtina atsisakyti. Vadinasi, raginama „atgal“, į natūralų gamtos prieglobstį. J.- 
J. Rousseau supriešina moralinį civilizuotų tautų ištvirkimą bei veidmainyste 
ir patriarchalinių tautų natūralių elgesio normų, papročių tyrumą. Idealizuo- 
jamas taurus linksmas žmogus (pranc. bon sauvage). Natūralaus gyvenimo nos- 
talgija skatino jo sekėjus, ypač romantikus, domėtis egzotiškomis ir Rytų kul- 


tūromis, kuriose jie regėjo geriausio žmogaus santykio su gamta idealą. 
I. Kanto kultūros teorija 


Veikiant J.-J. Rousseau idėjoms, civilizacijos sąvoką Vokietijoje vis glau- 
džiau imta sieti su technologijos pažanga ir priešinta kultūrai, kurios sistemi- 
niu bei savaiminiu principu įvardijama abstrakti dvasinių humanitarinių ver- 
tybių visuma. Stiprėjant klasikiniam vokiečių idealizmui ir didėjant „dvasios 
filosofijos“ įtakai, dvasia pradėta suvokti kaip kultūros raidos ir žmogaus es- 
mės, jo kūrybinės orientacijos pagrindas. Vokiečių kultūros filosofijoje atsira- 
do tradicija aukštesnę dvasingą kultūrą priešinti hierarchiškai Zemesnei, su techno- 
logijos pažanga tapatinamai civilizacijai. Paskirus J.-J. Rousseau civilizacijos kri- 
tikos elementus perėmė ir išplėtojo vokiečių klasikinės filosofijos korifėjus 
Immanuelis Kantas (1724-1804). Jis gimė lietuvių kilmės amatininkų šeimoje, 
baigęs Karaliaučiaus universitetą dirbo namų mokytoju Jučiuose (Gumbinės 
apskr.), apgynęs magistro disertaciją, tapo Karaliaučiaus universiteto docen- 
tu, nuo 1770 m. - pofesoriumi, du kartus buvo renkamas rektoriumi. Nors 
visą savo gyvenimą jis praleido Rytų Prūsijoje, tačiau aktyviai domėjosi įvai- 

riu tautu kultüromis ir naujausia pagrindinémis 


Europos kalbomis pasi- rodziusia kultürologine 
literatüra, artimai ben- dravo su lietuvių raštijos 
veikéjais, rüpinosi lietu- viškų žodynų, gramati- 
kų ir knygų leidyba, pa- sisakė prieš prūsų bei lie- 
tuvių germanizaciją. 
Svarbiausiais kon- krečios tautos kultūros 
bruožais jis laikė moralę, kalbą ir tautinį charakte- 
rį. „Draugo prieraše“ I. Kantas, kalbėdamas apie 
Prūsijos lietuvių kultūrą, kalbą įvardija pagrindi- 


ne charakterio formavi- mo ir išlaikymo priemo- 


ne. „Aš dar prie to pride- du, kad jis [lietuvis. — 


A.A.], būdamas mažiau AE linkes pataikauti negu jo 
kaimyninés tautos, su sa- vo vyresniaisiais yra pra- 
tęs kalbėti kaip su lygiais, nuoširdžiai ir atvirai; anie to nepriima už bloga ir 
nesididžiuodami paspaudžia ranką, nes, be kita ko, jie žino, kad jis mielai pa- 
darys viską, ką laikys reikalinga. Jo išdidumas yra visai kas kita negu vienos 
kaimyninės tautos Žmonių pasipūtimas, kai tarp jų yra kas nors kilmingesnis, 
nes tai greičiau savo vertės jutimas, reiškiantis drąsą ir laiduojantis jų ištiki- 
mybę. Bet ir nepaisant naudos, kurią gali valstybei duoti tautos su tokiu cha- 
rakteriu parama, nereikia menkinti viso to, ką gali duoti mokslams, ypač sena- 
jai tautų kilnojimosi istorijai, ta labai senos, dar mažame plote suspaustos ir 
tartum izoliuotos tautos dar gryna kalba, ir todėl išsaugoti jos savitumą jau 
savaime yra labai svarbu“ [Koženiauskienė, 1990, p. 591]. 

Kultūrą I. Kantas traktavo kaip išskirtinį gamtinės kilmės lygmenį per- 
žengiantį tik žmonių visuomenei būdingos veiklos sukurtų tikslingų vertybių 
pasaulį. „Žmogus visada tėra grandis gamtos tikslų grandinėje; tiesa, kai ku- 
riu tikslų atžvilgiu jis - principas, kuriam gamta savo plane, matyt, jį priskyrė, 
nes jis pats save padaro tokį, bet vis dėlto jis yra ir priemonė išsaugoti kitų 
grandžių mechanizmo tikslingumui" [Kantas, 1991, p. 286]. Kultūra - tai tiks- 
las, kurį gamta iškelia sau per žmonių veiklą, tačiau žmonės jį pasiekia tik 
civilizacijos, tai yra bendromis pilietinės visuomenės pastangomis. Kita ver- 
tus, „protingai būtybei būdingas sugebėjimas kelti bet kuriuos tikslus apskri- 
tai (vadinasi, kaip laisvai) išsiugdymas yra kultūra. Vadinasi, tik kultūra gali 

būti paskutinis tikslas, kurį mes turime pagrindą priskirti gamtai žmonių gi- 
minės atžvilgiu“ [Ten pat, p. 287]. Civilizacijos ir kultūros santykiai I. Kanto 
koncepcijoje apibūdinami dialektiškai. Civilizacija yra socialinė kultūros sklai- 
dos prielaida, užtikrina individams veiklos laisvę, tačiau kartu ji priverčia žmo- 
nes remtis vidiniais visuomeninio gyvenimo dėsniais. 

Nors žmonijos kultūros istorijoje išoriškai žvelgiant vyrauja savivalė ir 
atsitiktinumas, tačiau netgi atrodančiuose atsitiktiniuose žmonių veiksmuose 
I. Kantas matė užslėptus dėsningumus. Jie atskleidžia pasaulinės kultūros rai- 
dos procesui būdingą protingą tikslą, kurį lemia ne kažkokios anoniminės ana- 
pusinės jėgos, o prigimtinės tik žmogui būdingos kūrybinės savybės. Gamta 
siekė, kad žmogus naudotųsi laime ir tomis kultūros vertybėmis, kurias suku- 
ria protas, tačiau ji sukūrė daugybę kliūčių kultūrinei žmogaus raidai, nedavė 
jam galingų ragų, aštrių nagų, dantų, vertė ieškoti saugumo, plėtojo jo valią, 
protą, skatino jo kūrybiškumą ir darbštumą, kuris suteikė dabartiniam gyveni- 
mui būdingą patogumą ir platų kultūros pasaulį. 

Todėl žmonijos sukurta filosofija, religija, moralė, menas ir kalba I. Kantą 
domino ne tik kaip svarbios dvasinės kultūros sritys, bet ir kaip dalykai, pade- 
dantys geriau suvokti konkrečių tautų, epochų kultūrą bei dvasią. Filosofas ypa- 
tingas tuo, kad originaliai permąstė savo pirmtakų nagrinėtas kultūrologines 
problemas. Kultūrologinę mintį jis nukreipė į subjektyvių dvasinių kultūros as- 
pektų, tiksliau, moralės sritį. Pastarąją laikė tikrąja kultūros sklaidos terpe. „Me- 
nas ir mokslas, - rašė jis, - padėjo mums pasiekti aukštą kultūros pakopą. Mes 
perdėm civilizuoti pagarbos ir mandagumo prasme bendraudami vieni su ki- 
tais. Tačiau mums dar daug ko trūksta, kad galėtume save laikyti moraliai tobu- 
lais. Iš tikrųjų moralumo idėja siejasi su kultūra; tačiau šios idėjos, kuri apsiri- 
boja tik moralumo panašumu pasireiškiančiu meile garbei, pritaikymas sudaro 
tik civilizaciją“ [Kant, 1999, p. 76]. 

Aptaréme paskirus I. Kanto kultürologinés koncepcijos teiginius, kurie 
savitai grindžiami racionalistinėmis pirmtakų idėjomis. Filosofas galutinai įtvir- 
tino šviečiamojo racionalizmo ir istorinio optimizmo idėjas. Į kultūrologijos 
idėjų istoriją jis pirmiausia įėjo kaip gajos vokiečių kultūros filosofijos tradici- 
jos pradininkas, iškėlęs savo sekėjams pagrindines kultūros tyrinėjimo proble- 
mas. Visas svarbiausias žmogiškosios kultūros apraiškas, turtinančias žmoniją 
ir tobuliausią valstybinę sandarą, filosofas traktavo kaip žmogaus atsiriboji- 

mo nuo išorinių gyvenimo formų rezultatą, kadangi atsiribojimas padeda Zmo- 


gui drausminti save ir išplėtoti savo prigimtines galimybes. 
J.G. Herderio pasaulinės kultūros istorijos samprata 


I. Kanto mokinys vokiečių švietėjas Johannas Gottfriedas Herderis (1744- 
1803) plėtojo vientisos žmonijos kultūrinės raidos koncepciją, kurioje visas tau- 
tas apjungė į bendrą civilizacijos srautą. Fundamentaliame veikale Ideen zur 
Philosophie der Geschichte der Menschheit („Idėjos žmonijos istorijos filosofijai“, 
1784-1791) jis iškėlė pažangios nenutrükstamos kultūros raidos idėją ir žmoni- 
jos humanizavimo idealą. 

Humanistinė jo pasaulėžiūra ir moksliniai interesai formavosi jaunystėje. 
J.G. Herderis gimė germaniškojo pasaulio pakraštyje Rytų Prūsijoje, mokėsi Ka- 
raliaučiaus universitete, kur klausė dviejų didžių mąstytojų - I. Kanto ir R. Ha- 
manno - paskaitų, vėliau svarbius dvasinės brandos metus praleido Rygoje — 
dirbo bažnytinėje mokykloje. Gyvendamas ir mokydamasis etninėse baltų (prū- 
sų, lietuvių, latvių) žemėse, kurios po teutonų agresijos pakliuvo į germanų 
civilizacijos įtakos sritį ir XVIII a. patyrė itin sparčius akultūravimo procesus, 
jis matė sudėtingas kultūrų sąveikos problemas. Vėliau, daug keliaudamas po 
įvairius kraštus, visą gyvenimą domėjosi tiek mažų tautų, tiek didžiųjų civili- 
zacijų kultūros istorijos peripetijomis, aiškinosi, kas jas skiria vieną nuo kitos, 
kokie esminiai žmonių bruožai ir idėjos sieja. 

J.G. Herderis teigė, kad visuomenė ir jos sukurta kultūra yra imanentiškai 
besivystantis organizmas, kurio pagrindas - kalba, taip pat mokslas, amatai, 
menas, religija, šeima ir valstybė. Žmonijos kultūros istorija — vientisa raida, 
kai savitai reiškiasi skirtingos tautos, ir kiekviena grandis yra susijusi su anks- 
tesne bei po jos einančia. 

Jo nuomone, skirtumai tarp išsilavinusių ir neišsilavinusių, kultūringų ir 
nekultūringų tautų yra ne kokybiniai, o tik kiekybiniai. Aprėpdamas pasaulio 
tautų įvairovę mokslininkas regi daugybę skirtingų atspalvių, spalvos keičiasi 
priklausomai nuo vietos bei laiko. Konkreti kultūrinė ir gyvenamoji aplinka žmo- 
gų veikia tiesiogiai. Todėl jei vaikas anksčiau gyveno su žmonėmis, tai, atsidū- 
ręs tarp gyvūnų, perduoda jiems žmogiškosios kultūros pradmenis, tačiau jei 
nuo gimimo jis tampa vilkės globotiniu, žmogiškoji kultūra jam svetima. 

Filosofo nuomone, svarbiausia visuomenei — 


kultūra, tai yra pagrindi- nis žmones vienijantis 
veiksnys, tauriausių žmo- gaus savybių išraiška. Vai- 
singa jos plėtotė įmano- ma tik visuomenėje, ku- 
rios galutinis tikslas - hu- manizmas. Vadinasi, kul- 
tūrą jis suvokė kaip vi- suomenės kūrybinės 
veiklos rezultatą ir kartu kaip jos raidos stimulą. 
Kultūra susideda iš religi- jos, kalbos, mokslo, ama- 
tų, meno. J.G. Herderis, susipažinęs su daugelio 
civilizacijų kultūros isto- rija, teigė išskirtinę religi- 


jos svarbą žmonijos kul- tūros ir mokslo istorijai. 


Jis buvo vienas pir- mųjų Vakarų mąstytojų, 
suvokusių Rytų tautų Johann Gottfried Herder įnašą į pasaulinės kultū- 
ros istoriją ir pasisakiusių prieš Vakaruose įsivyrau- 
jantį primityvų eurocentrizmą. „Jei europinė tamsuomenė didžiuojasi Švieti- 
mu, Menu, Mokslu, jei minia paniekinamai žvelgia į tris kitas pasaulio dalis — 
tai tėra tuščias pasipūtimas; europietis elgėsi kaip apsakyme vaizduojamas be- 
protis, kuris visus uoste esančius laivus, visus žmonijos išradimus laiko savais 
tik todėl, kad kai jis gimė, visos šios tradicijos gyvavo. Pasigailėjimo vertas žmo- 
gus! Ar tu sukūrei ką nors? Naudodamasis jomis, ar tu susimąstai? Juk naudo- 
tis esamu - tai mašinos darbas; sugerti mokslo sultis - kempinės lemtis; vienin- 
telis jos nuopelnas, kad ji atsirado drėgnoje vietoje. Jei tavo karo laivas plaukia 
į Taitį, o patrankos drioksi Hibridų salose, tai iš tiesų tu nesi išmintingesnis ir 
miklesnis nei čiabuvis, kadangi jis ne tik valdo savo valtį, tačiau ir pats sukūrė 
ją plikomis rankomis“ [Herder, 1977, p. 243]. 

J.G. Herderis čia atkreipia dėmesį į kultūros formų įvairovę bei kultūros 
reiškinio reliatyvumą. Konkrečios tautos kalba, ypač knyginė, gali būti didžiai 
išmintinga. Tačiau tai dar nereiškia, kad toks yra žmogus, skaitantis išmintin- 
gą knygą ar kalbantis ta kalba, nes jis tik kartoja tai, kas jau padaryta, seka 
kito mintimis. Netgi natūralų gyvenimą gyvenantis žmogus — o ką jau kalbėti 
apie didžiųjų neeuropinių civilizacijų kūrėjus - gali būti išmintingesnis, kūry- 
bingesnis nei savimi patenkintas ir į kitas tautas iš aukšto žvelgiantis europie- 
tis, kadangi jis sugeba kūrybiškai naudotis savo jutimo organais, protu, išmo- 
ne, rankomis. 

J.G. Herderio pasaulinės kultūros istorijos samprata 


J.G. Herderis, plėtodamas Voltaire'o istorijos filosofijos idėjas, atmetė eu- 
rocentrinį požiūrį į pasaulinės civilizacijos istoriją. Žmonių giminės bei civili- 
zacijos ištakų jis ieškojo Azijoje, taip pat seniausiose Egipto civilizacijose ir 
rado seniausių gyvūnų prijaukinimo, religijų, kalbų, mokslų, menų, amatų 
užuomazgų, technologinių atradimų pėdsakų. Archajiškiausių kultūros ap- 
raiškų mąstytojas aptiko senovės religijose, kurios, jo nuomone, atsirado dėl 
žmonių bejėgiškumo prieš gamtos gaivalus. Lygindamas įvairius kinų, indų, 
tibetiečių, babiloniečių, asirų, medų, persų, žydų, finikiečių, graikų, romėnų 
ir daugelio kitų Rytų bei Vakarų kultūrų bruožus, atskleidė ne tik jų panašu- 
mus, bet ir skirtumus. 

Asmeninė gyvenimo patirtis ir švietėjams būdingos humanistinės nuosta- 
tos skatino J.G. Herderį, lyginant kultūras, labiau vertinti individualius skirtin- 
gų pasaulio tautų kultūros ypatumus, suvokti, kad ši įvairovė yra didis civiliza- 
cijos turtas. Mintis, jog kiekviena tauta ir jos kultūra išsiskiria nepakartojamu 
savitumu, yra vienas pamatinių mąstytojo koncepcijos teiginių. Šį tautų kultū- 
ros originalumą jis, skirtingai nei racionalistai (Voltaire'as, Ch. Montesquieu), 
siejo ne su išorinės aplinkos poveikiu, o su visų tautų dvasiai būdingu vidiniu 
skirtingumu. Atsiribodamas nuo geografinio Ch. Montesguieu determinizmo 
filosofas iš dalies pripažino išorinių veiksnių įtaką visuomenei ir jos kultūrai, 
nors manė, kad socialinius procesus labiausiai skatina genetinės jėgos. 

Tuo remiasi ir kitas svarbiausias J.G. Herderio teorijos postulatas: bet ku- 
rios kultūros savitumą lemia jos vidinės jėgos, kurios vėliau vokiečių kultūros 
filosofijoje bus vadinamos tautos dvasia (Volksgeist). Šio sunkiai apibüdinamo 
tautos skirtingumo pagrindas - dvasinės savybės, kurios vieną tautą nuo kitos 
skiria lygiai taip pat, kaip ir žmonės. Tautų išskirtinumas yra genetinis, orga- 
niškas, nesuvokiamas racionaliu protu, todėl mokslas negali paaiškinti savai- 
minės jo kilmės priežasties. 

Vadinasi, lygindamas įvairių nevakarų ir Vakarų tautų dvasinės kultūros 
apraiškas, J.G. Herderis teoriškai grindė jų savitumą bei vertę. Pripažindamas 
universalų pasaulinės civilizacijos pažangos pobūdį, kartu kritikavo abstrak- 
čius racionalistinius švietėjų idealus. Jis pabrėžė, kad pažanga, priešingai nei kul- 
būrų įvairovė, nėra nei savaiminis, nei vienakryptis linijinis procesas. Iškeldamas 
kultūrų lyginimo svarbą, J.G. Herderis jį laikė patikimu istorinio kultūrų nevie- 


nodumo nagrinėjimo metodu. 

Istakos 


W. von Humboldto kultürologinés idéjos 


J.G. Herderio idėjos labai paveikė kitą vokiečių švietimo ideologa - Wil- 
helmą von Humboldtą (1767-1835), kuris, eidamas Prūsijos vidaus reikalų mi- 
nistro pareigas, mėgino praktiškai įgyvendinti liberalias reformas, tačiau bu- 
vo priverstas atsistatydinti. Jo kultūrologinė koncepcija rėmėsi trimis pamati- 
nėmis nuostatomis. Pirmiausia - viskas, kas tiesiogiai atsirado iš gamtinės bū- 
tinybės ir iš žmogaus poreikių, žmonijos istorijoje turi tarnauti aukščiausiems 
idealiems tikslams. Kita vertus, žmonijos kultūros istoriją sudaro audinys nuo- 
latos nutrūkstančių individų gyvenimų, kurie priklausomai nuo žmogaus pri- 
gimties ir asmeninių pastangų daro vienokį ar kitokį įnašą į kultūros istoriją. 
Ir pagaliau istorinis visuomenės gyvenimas yra žmonių bei visuomenės gyve- 
nimo laisvės ir būtinybės rezultatas. Taigi čia W. von Humboldtas plėtoja švie- 
tėjų ideologijai tipišką natūralistinę žmonijos kultūros istorijos sampratą, ku- 
rios idealas - išpažinti „protingą“ pasaulio sandarą ir istorinių procesų tikslin- 
gumą. Žmonijos kultūros istoriją, jo požiūriu, veikia vidinės nepaklūstančios 
numatymui jėgos. 

W. von Humboldtas ėmėsi apmąstyti vėlesnei vokiečių kultūros filosofijai 
svarbią kultūros ir civilizacijos priešpriešą. Tai tikriausiai pirmas teoretikas, ci- 
vilizacijos sąvokai suteikęs naują etnologinę prasmę. Gamtos mokslų bei nau- 
dingų menų kuriamą kultūrą jis aiškiai atskyrė nuo civilizacijos, suprantamos 
kaip kokybinis tobulėjimas, susijęs su žmogaus instinktų, taip pat ir emocijų 
vaidymu, paremtu tarp visuomenės įsigalėjusiais etiniais principais. Filosofo 
veikaluose jau ryškėja užuomazgos ir lyginamosios antropologijos bei herme- 
neutines („suprantančiosios“) metodologijos, kurios esmė - ne tik objektyvių 
kultūros reiškinių priežasčių analizė, o - pirmiausia - subjektyvių motyvacijų, 
susijusių su pasaulėžiūriniais kultūrų skirtumais, tyrinėjimas. 

Žavėdamasis Indijos kultūra ir literatūra, jis teigė, kad gimtosios Rytų ci- 
vilizacijų kūrėjų kalbos negalima atsieti nuo konkrečių pasaulėžiūros tipų, ku- 
rių lyginimas padeda geriau suvokti pasaulio kultūros įvairovę. W. von Hum- 
boldtas vylėsi, jog ateis laikas, kuomet indų civilizacijos laimėjimai Europoje 
bus tokie pat populiarūs, kaip ir graikų, o tarp įvairių kultūrų užsimegs pra- 
smingas dialogas. Šios mintys artimos ir J.W. Goethe'i, kuris tvirtino, kad „Ry- 
tai ir Vakarai jau nebeatskiriami". 

W. von Humboldto kultürologinés idéjos 


Norétusi apiben- drinti esminius šviečia- 


mosios kultūrologijos bruožus. Dėl prancūzų 
švietėjų ideologijos po- veikio ji suartino civiliza- 
cijos ir kultūros sąvokas. Civilizacijos terminas 
švietėjams pirmiausia įprasmino Europos kul- 
tūros ir dvasios išskirti- numą, palyginti su kitų 
žemynų socialiniu gyve- nimu bei kultūra. Civili- 
zacija, kultūra padeda žmogui įveikti jo gamti- 
nės prigimties ribotumą, būties laikinumą, supras- 


ti savo vertę, vienybę su gamta, visuomene. 


Civilizacijos idėjos raidoje atsirado naujas 


požiūris - žmonijos isto- riją imta traktuoti kaip 
vientisą pažangų judėji- Wilhelm von Humboldt mą, į kurį įtraukiamos vi- 
sos pasaulio tautos ir et- ninės bendrijos. Šis pa- 
saulinių civilizacijos procesų „vientisumo“ suvokimas civilizacijos kategorijai 
kartu teikia naują svarbią visuotinumo ypatybę, todėl ji vartojama vienaskai- 
ta. Iš čia kyla ypatingos, pasaulį „civilizuojančios“ europinės kultūros misijos 
samprata: Europa, būdama civilizacijos viršūnė, privalo skleisti „civilizacijos 
šviesą“ visam pasauliui. Laukiniškumo ir civilizacijos priešprieša bei pažan- 
gus civilizacijos procesų visuotinumo iškėlimas - tokios Vakarų civilizacijos 
misijos švietėjų idėją teoriškai pagrindžia. 

Civilizuotai Europai švietėjai davė racionalaus proto principais paremtą 
teisę visas pirmykštes ir necivilizuotas pasaulio tautas įtraukti į vienalytį mo- 
ralinės, mokslinės, technologinės pažangos procesą. Europos civilizacijos mo- 
delis siūlomas kaip vienintelis tinkamas žmonijai. Kaip minėjome, tokioms be- 
sąlygiškoms švietėjų idėjoms prieštaravo antiracionalistinė Europos civilizaci- 
jos kritika, kuri paskatino atsirasti ir kitą civilizacijos sampratą, neremiančią 
vyraujančių eurocentrinių nuostatų. Jos šalininkai, nepaisydami normatyvi- 
nių, palyginti su Europos civilizacija, skirtumų, pripažino istorinę ne tik Arti- 
mųjų Rytų, egiptiečių, indų, kinų, japonų civilizacijų, tačiau ir Meksikos, Peru, 
Šiaurės Amerikos indėnų, Brazilijos aborigenų kultūrų vertę. 

Heidelbergas - svarbus universitetinių studijų centras. Senovinis raiZinys 


XIX amžiaus teorijos 


G. Hegelio eurocentrizmas 


Pirmos XIX a. pusės kultūrologinės minties raidą labai veikė šviečiamo- 
jo racionalizmo ir istorinio optimizmo idėjas skelbianti klasikinė vokiečių fi- 
losofija, kurios šalininkai siekė atskleisti pasaulinės istorijos tikslą, varomą- 
sias jėgas, apibrėžti paskirų civilizacijų įnašą į pasaulinės kultūros istoriją. Ši 
spekuliatyviajai kultūros filosofijai būdinga tendencija galutinai įsigalėjo vo- 
kiečių klasikinio idealizmo korifėjaus Georgo Hegelio (1770-1831) veikaluose. 
Remdamasis XVIII a. ir savo amžininkų kultūros filosofija, jis siekė įsiskverbti 
į istorijos įvykių esmę ir sukurti pasaulines schemas. Mąstytojo koncepci- 
joje susiliejo J.G. Herderio kultūros filosofijoje išryškėjusi pasaulinio isto- 
rinio proceso vienalytiškumo idėja ir prancūzų klasicistų, švietėjų bei J.J. 
Winckelmanno, F. Schillerio, J.W. Goethe's ir F Hólderlino plėtojama hele- 
nomanijos teorija, graikų kultūrą traktuojanti kaip laisvės simbolį, absoliu- 
tų idealą bei vėlesnių laikų normą. Laisvės idėja, helenomanija yra esmi- 

niai dalykai, kuriais grindžiama G. Hegelio eurocentriné pasaulinės civiliza- 
cijos raidos samprata. 

Veikale Vorlesungen ūber die Philosophie der Geschichte („Istorijos filosofijos 
paskaita“) G. Hegelis kelia uždavinį - aprėpti bendrą pasaulinės civilizacijos 
istoriją, remiantis panlogistinėmis kategorijomis, apmąstyti didžiųjų Rytų ci- 
vilizacijų vietą pasaulinėje istorijoje. Tačiau jo ambicijoms trūko mokslinio pa- 
mato, kadangi apie nevakarų civilizacijas žinojo nedaug, fragmentiškai, mąs- 
tymą ribojo išankstinės eurocentrinės nuostatos. Todėl lyginamosios Vakarų ir 
Rytų kultūrų analizės išvados yra perdėm tendencingos, be to, neretai stebina 
jų nepagrįstumas. G. Hegelis iškėlė sau uždavinį, kurio išspręsti nepajėgė. 

Jo filosofinės sistemos atsparos taškas yra dvasios filosofija, o kultūros 
filosofija ir istorijos filosofija — organiškos jos dalys. Pasaulinė istorija - trans- 
cendentinės realybės pasaulinės dvasios „pažanga laisvės suvokimo vyksme". 
Gvildendamas pasaulinę istoriją ir konkrečių civilizacijų raidos problemas, fi- 
losofas rėmėsi pamatinėmis kategorijomis: dvasia, protas, laisvė, vystymasis. 

Pasaulinę istoriją aiškindamas kaip dvasios judėjimą nuo „būties savyje“ 
į „būtį sau“, mąstytojas iškėlė proto reikšmę. „Vienintelė mintis, kurią atsineša 
filosofija, - sakė jis, - yra ta paprasta proto mintis, kad pasaulyje viešpatauja 
protas, todėl ir pasaulinė istorija vyko protingai“ [Hegelis, 1990, p. 35]. 
Racionalaus proto principais paremtas pažangus pasaulinės kultūros istorijos 
vyksmas, pasak jo, skleidžiasi per savo vertybes sukūrusias tautas. Keisdamos 
viena kitą, jos ne tik virsta pasaulinės istorijos subjektais, bet ir atlieka istorinę 
misiją. 

Valstybė G. Hegeliui yra galutinio istorijos tikslo realizavimas, dieviškoji 
idėja, egzistuojanti žemėje, ir dvasinė idėja, kuri reiškiasi kaip žmogaus valia 
bei laisvė. Tik pavienių interesų siejimas su bendruoju tikslu ir piliečių 
vienybės stiprėjimas leidžia suklestėti valstybei. Svarbiausia valstybės 
atsiradimo ir piliečių telkimosi jėga jis laiko religiją. „Valstybės pagrindas yra 
religija, religijos vieta suprantama taip: iš pradžių egzistuoja valstybė, o vėliau, 
norint ją palaikyti, reikalinga religija, kad šią būtų galima įdiegti į galvas“ 
[Ten pat, p. 77]. 

Kai dvasia perkerta konkrečios tautos ribas, ji įžengia į pasaulinės kultū- 
ros istorijos valdas, kuriose skleidžiasi „pažanga laisvės suvokimo vyksme“. 
Laisvės garantija - protas. Todėl ir žmonijos istorija G. Hegelio koncepcijoje 


XIX amziaus teorijos 


yra Pasaulinio proto sklaidos arena, kurioje 


aktyviai reiškiasi tam tik- ros istorinés tautos dva- 
sia. Dvasios pasaulis Cia laikomas substanciniu, 
tuo tarpu fizinis pasau- lis visiškai pavaldus 
dvasiniam. Nors Pasau- linės dvasios prigimtis 
yra transcendentine, ji — nekintama realybé, ta- 
čiau įsiveržia į laiko sti- chiją ir tampa žmonijos 
istoriją kuriančių tautų varomąja jėga. Anot G. 


Hegelio, visos pasauli- nės istorinės tautos turi 


poeziją, plastinį meną, mokslą bei filosofiją; ta- 


čiau ne tik jų stilius ir bendroji kryptis, bet ir 


į i Georg Hegel $ 
turinys yra skirtingi, ir šitas turinys siejasi su 


svarbiausiu - protingumo - skirtumu. 

Nuo tautos dvasios, formuojančios kurio nors periodo religiją, etiką, 
filosofiją ar meną, teoretikas ima aiškinti Pasaulinės dvasios saviraiškos ir 
asmenybės svarbą kultūros istorijai. Sukuriama dviejų skirtingų asmenybės tipų 
teorija: atkuriančių (vok. erhaltenden) ir pasaulinių istorinių. Pirmieji, 
vadovaudamiesi asmeniniais interesais, atkuria „bendrybes“, kurių prasmės 
nesuvokia, o antrieji istorinę būtinybę paverčia asmeniniu savo veiklos tikslu. 
Vadinasi, pažangaus istorijos vyksmo „protingumas“ ir „laisvė“, kaip istorijos 
tikslas, pasaulinės kultūros istorijos arenoje realizuojamas neprotingomis 
priemonėmis. Dėl to kyla objektyvaus istorinių procesų dėsningumo idėja, 
mokymas apie „pasaulinio proto gudruma", kuris tiesia sau kelią nepaisydamas 
žmonių norų ir naudojasi individualiais interesais savo tikslams. 

Pasaulinės kultūros istorijos vyksmas G. Hegelio tiesinės istorinės pažangos 
sampratoje tiesiogiai siejasi su pamatine Zeitgeist („laiko dvasia“) idėja. Jis yra 
aiškiai apibrėžtas laiko ir teritorijos atžvilgiu, turi pradžią ir pabaigą. Istorija 
prasideda, kai žmogus išsiskiria iš gamtos ir suvokia savo individualumą. 
Gamtai būdingas ciklinis formų kartojimasis, o žmonijos kultūros istorija įgyja 
prasmę tik siejant ją su raida ir kaita: senų formų paneigimu ir naujų, tobulesnių, 
atsiradimu. Šiuo požiūriu kultūros istorija yra tam tikras laiko tarpsnis, būsena, 
pasiekiama istorinių tautų, kuriose suvokiamas individualumas, laisvė, ir 
atsiranda pilietinė visuomenė. Pasaulinė kultūros istorija nuosekliai pereina 
keturis pagrindinius periodus: Rytų pasaulį (Kinija, Indija, Persija, Egiptas) 

pakeičia graikų, vėliau - Romos ir pagaliau germanų pasauliai. Paskutiniame, 
užbaigiančiame pasaulinę kultūros istoriją, periode germanų tautos suvokia, 
kad pagrindinis jų prigimties bruožas - laisvė. „Pasaulinė istorija, - sako G. He- 
gelis, - nėra laimės arena. Laimės laikotarpiai yra tušti jos puslapiai, nes jie yra 
harmonijos, priešybių stokos tarpsniai“ [Ten pat, p. 52]. 

Istorinės raidos principas griežtai hierarchizuotas, turi aiškią kryptį. Jis 
aprėpia tik dvasinius reiškinius ir reikšmingas tik praeičiai. Todėl pasaulinės 
kultūros istorijos vyksmo refleksija G. Hegelio kultūrologinėje filosofijoje 
įmanoma tik post factum, kai raidos procesas jau pasibaigęs. Tikroji pasaulinės 
istorijos arena yra nuosaikaus klimato zona, aprėpianti pagrindines Eurazijos 
civilizacijas nuo Tolimųjų Rytų iki Vakarų Europos. Sąvoka pasaulis (kinų, indų, 
graikų) G. Hegelio veikaluose yra civilizacijos sąvokos atitikmuo. 

Eurocentrizmas ir pažangiosios pasaulinės kultūros istorijos raidos schema 
yra silpniausios mokslininko civilizacijų teorijos grandys, nes čia itin išryškėjo 
jo mąstymo dogmatizmas, šovinizmas, filisterinei sąmonei būdingi stereotipai. 
Pasaulinės kultūros istorijos ir ją sudarančių civilizacijų raidos dėsniai ne 
kildinami iš istorijos faktų, o primetami iš aukščiau kaip mąstymo dėsniai. 
Vadinasi, G. Hegelio kultūrologinėje koncepcijoje įsigalėjo dirbtinės apriorinės 
eurocentrinės schemos. 

Jis kūrė vienalytę tiesinės civilizacijų raidos schemą nuo Rytų į Vakarus, 
kurioje Rytų civilizacijos yra pradžia, o germanų pasaulis, simbolizuojantis 
Vakarų civilizaciją, be jokių išlygų - pabaiga. Rytų civilizacijos šioje išankstinėje 
schemoje aiškintos tik kaip savotiška ankstyvoji „tikrosios“ dvasios istorijos 
preliudija, nes jų kūrėjai dar nežino, kad dvasia, arba žmogus, yra laisvas. „Nuo 
to, kas bendriausiu pavidalu buvo pasakyta apie laisvės suvokimo skirtumą, 
būtent, kad Rytų tautos žinojo, jog laisvas tik vienas, o graikų ir romėnų pasaulis 
žinojo, jog laisvi kai kurie, o mes žinome, jog laisvi visi žmonės savyje, t. y. 
žmogus laisvas kaip žmogus - priklauso tiek pasaulinės istorijos skirstymas, 
tiek tai, kad mes ją nagrinėsime“ [Ten pat, p. 44]. Šias skirtingas laisvės suvokimo 
pakopas atitinka ir specifinės pasaulio kultūros istorijoje susiformavusios 
valdymo formos: 1) despotizmas, 2) demokratija ir aristokratija, 3) monarchija. 

Taigi G. Hegelio kultūrologinė koncepcija - tiek formos, tiek turinio 
požiūriu tendencingas pirmos XIX a. pusės eurocentrinės ideologijos manifestas, 
kuriame vertingas įžvalgas dažniausiai nustelbė filisterinei sąmonei būdingi mąstymo 

stereotipai, rasiniai prietarai ir atvirai šovinistinės idėjos. Tai itin ryšku, kai filosofo 
mokymą gvildename lygindami su jo amžininkų J. W. J.W. Goethe's, Jenos 
romantikų ir A. Schopenhauerio idėjomis. 

Daugelį šiandien naivių G. Hegelio teiginių nulėmė ne tik eurocentrinės 
nuostatos, bet ir kultūrologinės koncepcijos uždarumas, spekuliatyvumas. Jau 
minėjome, kad pasaulinės kultūros istorijos raidos dėsningumus jis išrutuliojo 
ne apibendrindamas civilizacijų raidos faktus, o primesdamas apriorines 
abstraktaus filosofinio mąstymo schemas. Todėl jo išvados dažnai dirbtinės, 
dogmatiškos, kartais ignoruojami realūs istorijos faktai. Kalbant apie G. Hegelio 
koncepcijos trūkumus ir prieštaravimus, neverta pamiršti ir to meto orientalizmo 
lygio, be to, filosofas nekritiškai rėmėsi tendencingais užgrobėjų aprašymais, 
siekusiais ideologiškai pateisinti kolonializmą. 

Germanų civilizaciją laikydamas besąlygiška pasaulinės istorijos šerdimi, 
mąstytojas nenorėjo pripažinti, kad visą žmoniją sieja bendri kultūros ir žmo- 
gaus proto dėsniai. Jo tiesinės istorinės pažangos koncepcijoje nuolatos jaučia- 
mas prieštaravimas tarp jo apriorinės eurocentrinės schemos ir tikrų kultūros 
istorijos faktų. Tiesmukai priešpriešindamas „negatyvius“ Rytus „pozityviems“ 
Vakarams, G. Hegelis sukūrė tiesinės pažangios civilizacijų raidos nuo Kinijos 
iki germanų pasaulio modelį, kuriame kuo arčiau Vakarų, tuo daugiau dvasios, 
laisvės, proto, moralės, meniškumo ir t.t. 

Filosofas aklas ir kurčias didžiųjų Rytų civilizacijų kultūros vertybėms, 
nerado jose jokių didžiųjų dvasinių žmonijos orientyrų bei idealų. Jo veika- 
luose aptinkame ne tik atsainų, neretai niekinamą požiūrį į Rytų civilizacijas, 
bet ir atvirą šovinizmą, tendencingą germanų tautų įnašo į pasaulinės kultū- 
ros istoriją pervertinimą. Ko vertas jo teiginys: „Azijos šalių likimas - paklusti 
europiečiams“ ar apmąstymai apie Amerikos indėnų „nykimą nuo europinės 
veiklos dvelktelėjimo“? Šiandien, kai atskleistas tikrasis daugelio neeuropinių 
civilizacijų įnašas į pasaulinės kultūros istoriją, G. Hegelio eurocentrizmas įdo- 
mus tik kaip istorinis anachronizmas. Taigi jo koncepcijai būdingas agresyvus 
eurocentrizmas, beatodairiškas istorinis optimizmas, kuris siejamas su pažan- 
gos idėja. Dėl to atsiranda linijinės stadijinės civilizacijos raidos logika ir vietinių 
civilizacijų teorijos amorfiškumas. Tiesinės pažangios raidos schemos patosas 
G. Hegelio koncepcijoje buvo toks stiprus, kad panaikino vietinių civilizacijų 
raidos problematiką. Todėl jo eurocentrinėje schemoje visi Rytų civilizacijų skir- 

tumai yra aiškinami kaip antraeiliai arba kaip nukrypimas nuo ,magistrali- 
nių“ vienintelių vertų dėmesio Vakarų civilizacijų raidos kelių. 


Neklasikinės kultūrologijos tapsmas (A. Schopenhaueris) 


Stiprėjant socialiniams visuomenės prieštaravimams, G. Hegelio tikėjimas 
absoliučia Proto galia ir istorinio proceso prasmingumu („visa, kas egzistuoja, 
protinga“), žmogaus sugebėjimu pažinti objektyvius pasaulinės civilizacijos is- 
torijos raidos dėsningumus ėmė slopti. Vis akivaizdesnis darėsi šviečiamojo ra- 
cionalizmo ribotumas, jo nesugebėjimas pagrįstai aiškinti naujų krizinių pro- 
cesų, spontaniškai bręstančių Vakarų civilizacijoje. Todėl šalia racionalaus pa- 
saulinės istorijos vyksmo pažinimo vis dažniau kaip priešybė kilo iracionalus, 
kuris turėjo atsverti šviečiamojo racionalizmo bei G. Hegelio eurocentrizmo ri- 
botumą, ir socialinis optimizmas virto pesimizmu. Šią naują neklasikinę ten- 
denciją rutuliojo iracionalizmo pradininkas Arthuras Schopenhaueris (1788- 
1860). Pagrindiniame veikale — Die Welt als Wille und Vorstellung („Pasaulis kaip 
valia ir vaizdinys“, 1819) — jis paneigė Svietéjams bei klasikiniam vokiečių idea- 
lizmui būdingą tikėjimą žmogaus proto galia, istorijos procesų prasmingumu; 
iracionalią valią laikė viską lemiančiu būties ir istorijos principu. 

Būdamas plačios humanitarinės erudicijos ir reto įžvalgumo mąstytojas, 
A. Schopenhaueris taip pat suvokė G. Hegelio teorijos esméje slypinčio „istori- 
nio optimizmo“ ideologijos nepagrįstumą: ji, kaip ir kiekviena ideologija, iš- 
kreipė civilizacijos istorijos procesų prasmę, trukdė juos perprasti. Tai nulėmė 
antiprogresinę neklasikinės A. Schopenhauerio koncepcijos pakraipą, kurią vė- 
liau plėtojo N. Danilevskis ir E Nietzsche. 

Pasaulinės civilizacijos istorija yra iracionalios, alogiškos valios raiškos 
sritis, todėl kultūros istorijos procesams nebūdinga logika bei protingi tikslai. 
Pirmenybę teikdamas valiai, mokslininkas kartu neigiamai vertino civilizuo- 
tumą, kultūrą: esą tai represyvi sistema, ribojanti žmogaus laisvę ir natūralius 
instinktus. Kultūrą A. Schopenhaueris metaforiškai pavadino „instinktų apy- 
nasriu". Tai kaukė, slepianti brutalų žvėries snukį, mokanti apsimesti ir susi- 
taikyti su asmenybei priešingomis socialinio gyvenimo normomis. Individui 
kultūra naudinga tik vienu atveju - kai ji padeda valiai išsivaduoti iš išorinių 
apribojimų. 

Pesimistinés A. Schopenhauerio koncepcijos formavimuisi didelę įtaką tu- 
rėjo ir pati epocha. Filosofas buvo didžių revoliucinių sukrėtimų liudytojas. Jau- 
nystėje jis aukštino Didžiąją prancūzų revoliuciją. Tačiau jos prieštaringumas 
nepatvirtino vilčių, kad bus sukurta ideali „amžinojo proto“ valdoma valsty- 
bė. Šventosios Sąjungos reakcijos laikotarpiu išryškėjęs visuotinis nusivyli- 
mas revoliucijos rezultatais labai paveikė daugelį protų, pradėta netikėti is- 
torinio proceso tikslingumu. Tokiomis sąlygomis formavosi konservatyvaus 
romantizmo ideologija, jautriai atspindėjusi tragiškas to laiko nuotaikas. Nors 
A. Schopenhauerio filosofija nesiremia romantine pasaulėjauta, jo koncepci- 
joje vis dėlto yra romantinės simbolikos ir nemažai iki logiškos pabaigos iš- 
plėtotų konservatyviojo romantizmo idėjų. Tik mąstytojas nuo šio tikėjimo 
(pažanga) sąžiningai atsiribojo (šioje srityje iš dalies jo pirmtakas buvo F Schel- 
lingas). Jis pirmasis nuoseklus Europos atskalūnas (pranc. déserteur de l'Euro- 
pe) ir europinio tikėjimo istorija skelbėjas. „Semper idem, sed aliter" — štai jo 
garsusis šūkis. A. Schopenhaueris iškėlė ir grynai statiškos kultūrų morfologi- 
jos reikalavimą [Scheller, 1994, p. 85]. Jis nuvainikavo du didžiuosius Vakarų 
civilizacijos stabus - Dievą ir su juo susijusį racionalaus proto kultą. Pasaulis 
nesakralus ir neprotingas - jis yra aklos iracionalios alogiškos valios objekty- 
vizacija, arba vaizdinys. 

Pesimistinės A. Schopenhauerio pasaulėžiūros formavimuisi didelę įtaką 
turėjo ir pati epocha. Filosofas buvo didžių revoliucinių sukrėtimų liudytojas. 
Jaunystėje jis palaikė Didžiąją prancūzų revoliuciją. Tačiau jos prieštaringumas 
nepatvirtino vilčių, kad bus sukurta ideali „amžinojo proto“ valdoma valstybė. 
Visuotinis nusivylimas revoliucijos rezultatais, išryškėjęs Šventosios Sąjungos 
reakcijos laikotarpiu, paveikė daugelį protų, pradėta netikėti istorinio proceso 
tikslingumu. Tokiomis sąlygomis formavosi konservatyvaus romantizmo ide- 
ologija, jautriai atspindėjusi tragiškas to laiko nuotaikas. Vadinasi, ši revoliucija 
mąstančių žmonių akyse jau negalėjo pateisinti su ja siejamų vilčių apie idealios 
„amžinojo proto“ valdomos valstybės sukūrimą. 

Nors A. Schopenhauerio kultūros filosofija peržengė romantinės pasaulė- 
jautos horizontus, jo koncepcijoje vis dėlto buvo daug romantinės simbolikos 
ir nemažai iki logiškos pabaigos išplėtotų konservatyviojo romantizmo idėjų. 
Tik A. Schopenhaueris nuo šio tikėjimo [pažanga - A. A.] sąžiningai atsiribojo 
(šioje srityje iš dalies jo pirmtakas buvo E Schellingas). Jis pirmasis nuoseklus 

Europos atskalūnas (pranc. déserteur de l'Eu- 


rope) ir europinio tikéji- mo istorija skelbéjas. 

,Semper idem, sed aliter - štai jo garsusis šūkis. 


A. Schopenhaueris iškė- lė ir grynai statiškos kul- 
kalavimą [Scheller, 1994, 


du didžiuosius Vakarų ci- 


tūrų morfologijos rei- 
p. 85]. Jis nuvainikavo 
vilizacijos stabus - Die- va ir Su juo susijusį racio- 
nalaus proto kultą. Pa- saulis nesakralus ir ne- 
protingas - jis yra aklos iracionalios alogiškos va- 


lios objektyvizacija, arba vaizdinys. 


Įrodinėdamas kul- tūros istorijos procesų 
beprasmiškumą ir alo- Arthur Schopenhauer gizmą, filosofas siekė ne 
tik įtvirtinti iracionalios valios pirmumą istorijo- 
je, bet ir suduoti smūgį G. Hegelio panlogizmui ir panistorizmui. Dialektikui 
G. Hegeliui istorija — viskas: netgi baisiausiuose įvykių verpetuose jis regėjo 
vientisos raidos momentus, „dvasios kelią į pačią save“. O A. Schopenhaueriui 
istorija — „tai tik įvairiausių peštynių kaita, amžinas vienodumas, prisidengiantis 
vis naujomis kaukėmis“. Tik kvailys, anot filosofo, gali surasti čia kokį nors 
planą ir vystymosi giją. 

Vakarų kultūrologinės minties posūkis nuo tvirto tikėjimo absoliučia „pa- 
saulio Proto“ galia į pesimistinę alogišką, iracionalią pasaulio istorinio vyksmo 
interpretaciją rodė racionalistinių tiesinės civilizacijos raidos koncepcijų krizę. 
„Kai tikėjimas pasauline istorija, kaip laisvės suvokimo pažangos įtvirtinimu — 
šia pagrindine G. Hegelio filosofijos dogma - pradėjo svyruoti (dėl neišsipil- 
džiusių vilčių), išmušė A. Schopenhauerio valanda, ir jis pasakė, kad mokymas 
apie galutinį pasaulinės istorijos tikslą yra ne kas kita kaip iliuzija, ir įrodinėjo 
tai geriau ir fundamentaliau negu bet koks kitas filosofas iki jo“ [Fischer, 1987, 
p. 7], - taip apibūdino A. Schopenhauerio misiją K. Fischeris. 

Kai 1848 m. revoliucijų barikadose švietėjų iliuzijos apie racionaliu protu 
paremtos visuomenės kūrimą dar kartą žlugo ir pati epocha tapo kupina 
nevilties, pesimistinių būties beprasmiškumo nuotaikų, tuomet racionalistinės 
filosofijos sistemos nuo R. Descartes'o iki G. Hegelio su joms būdingu 
optimizmu, tikėjimu civilizacijos procesų prasmingumu, žmogaus proto galia 
jau nepajėgė tenkinti dvasinių visuomenės poreikių. Dabar prieš tris 

dešimtmečius išsakytos idėjos atitiko įsivyraujančias pesimistines nuotaikas. 
„Optimizmas, - rašė jis, - man atrodo, ne tik beprasmiškas, bet ir tikrai ne- 
sąžiningas požiūris, žiaurus pasijuokimas iš siaubingų žmogaus kančių“ 
[Schopenhauer 1890, t. 1, p. 337]. 

A. Schopenhaueris vienas pirmųjų suprato neigiamas G. Hegelio istorinio 
optimizmo koncepcijoje išryškėjusios civilizacijos ir pažangos idėjų sintezės 
bei „istorizmo idėjų pergalės“ pasekmes. Istorizmas, optimizmas ir pažangos 
idėja buvo G. Hegelio civilizacijos teorijos pagrindas, padėjęs sukurti išoriškai 
įtikinamą eurocentrinę tiesinės pažangios civilizacijos raidos schemą. Tačiau ji, 
kaip galėjome įsitikinti ankstesniame skyriuje, buvo modeliuojama nekorektiš- 
kai, nepripažįstant neeuropinių civilizacijų laimėjimų. Todėl viskas, kas netilpo 
į apriorinės, aiškiai nubrėžtos, schemos ribas, buvo genėjama, pritempiama ar- 
ba tendencingai falsifikuojama. A. Schopenhaueris atskleidė G. Hegelio civili- 
zacijos teorijos esmėje slypinčio „istorinio optimizmo“ ideologijos trūkumus; ji 
iškreipė civilizacijos istorijos procesų prasmę ir apribojo jų pažinimą. Tai lėmė 
kritinį požiūrį į žmonės „kvailinančią G. Hegelio pseudofilosofija, siekiančią 
pažinti pasaulinę istoriją kaip planingą visumą“. G. Hegelio nubrėžtoje 
civilizacijos istorijos vizijoje A. Schopenhaueris įžvelgė „grubų ir lėkštą realizmą, 
kuris reiškinį įvardija pasaulio savyje esme ir mano, kad esmė slypi reiškinyje, jo 
formose ir procesuose“ [Schopenhauer, 1993, t. 2, p. 463]. 

Iš čia kilo įsitikinimas, kad veiksminga istorijos filosofija, pajégianti 
atskleisti sudėtingus įvairių civilizacijų sąveikos procesus ir vieną civilizacijos 
istorijos srautą, turi tyrinėti ne laikinus žmonių tikslus, kad pakylėtų juos iki 
amžinybės, o tai, kas sudaro nekintamą šių procesų esmę. „Tikra istorijos 
filosofija slypi suvokime, kad visuose begaliniuose pokyčiuose ir verpetuose 
mūsų akyse visuomet iškyla viena ir ta pati nekintama esmė, kuri šiandien daro 
tą patį, ką ir vakar, ką darė visuomet; vadinasi, ši filosofijos istorija turi pažinti 
visuose senovės bei naujos istorijos ir Rytų, ir Vakarų įvykiuose tapatumą ir 
nepaisydama visų dalinių skirtumų, aprangos, papročių visur regėti vieną ir tą 
pačią žmoniją“ [Ten pat, p. 465]. 

Radikalus G. Hegelio panistorizmo ir panlogizmo neigimas tiesiogiai kilo 
iš A. Schopenhauerio civilizacijos teorijos kūrėjo Pasaulinės Valios, kurios raiškai 
svetima tikslingumas ir nuoseklumas. Ji visose savo pasireiškimo pakopose 
neturi galutinio tikslo ar objekto, nuolat siekia, nes siekimas - vienintelė jos 

esmė. Todėl ir civilizacijos istorijos įvykiams nebūdingas tikslingumas, vidinis 
sąryšingumas. Čia regime daugybę chaotiškų, atsitiktinių įvykių, kurie jungiasi 
į atsitiktinius konglomeratus. Jie savo chaotiška seka žlugdo žmonių ir tautų 
lūkesčius, viltis. Vadinasi, istorija priešiška žmogui, ji nuolatos kelia jam naujus 
netikėtus išbandymus, verčia kovoti su gyvenimo sunkumais, įveikti juos. 

Atmetęs G. Hegelio koncepcijos „lėkštą optimizmą“, pretenzijas į visuo- 
tinumą, tiesinės pažangos teoriją ir eurocentrines nuostatas, voliuntarizmo šali- 
ninkas plėtojo alogiškos ciklinės civilizacijos raidos koncepciją, kurioje žmonija perio- 
diškai kartoja jau daug kartų nueitą kelią ir klaidas. Tai nulėmė antiprogresinę 
A. Schopenhauerio civilizacijos teorijos pakraipą, kurią vėliau plėtos N. Da- 
nilevskis ir F Nietzsche. 

A. Schopenhauris oponavo G. Hegelio istorijos filosofijoje viešpatavusiai 
eurocentrinei laikysenai, realios civilizacijos istorijos faktų falsifikavimui, 
atsainiam požiūriui į Rytų civilizacijas. Atmetęs G. Hegelio istorinės tiesinės 
pažangos teoriją ir eurocentrines nuostatas, jis pirmasis garsiai prabilo apie 
Rytų ir Vakarų civilizacijų bei mąstymo tradicijų dialogo būtinybę, buvo 
neeuropinių kultūrų gerbėjas, Rytų civilizacijų laimėjimus siūlė panaudoti 
Vakarų kultūrai. „Kai mums atsivers Kinijos ir Indijos istorija, tuomet gausybė 
duomenų parodys mūsų [mokslo] kelių klaidingumą, ir trokštantys žinių bus 
priversti suprasti, kad reikia ne iki begalybės vardyti faktus, o vienybėje įžvelgti 
daug ką, konkrečiu atveju - iš žmonijos pažinimo imti tai, ką sukūrė tautos“ 
[Schopenhauer, 1997, p. 97]. 

Stebédamas romantinio orientalizmo ideologijos sklaida A. Schopenhau- 
eris pranašavo, „kad sanskrito literatūros įtaka bus ne mažesnė, nei XV a. buvo 
graikiškosios literatūros atgaivinimas“ [Schopenhauer, 1995, p. 23]. Nors indu 
literatūros ir filosofijos pasaulio atradimas, kaip parodėme anksčiau, stipriai 
paveikė daugelį iškiliausių Vakarų protų, tačiau šiai filosofo pranašystei nebuvo 
lemta išsipildyti. A. Schopenhaueris neabejotinai buvo nuosekliausias XIX a. 
pirmos pusės Rytų tautų filosofijos propaguotojas. Senovės indus jis laikė 
seniausia ir kilniausia tauta, kurios mokymus, jo nuomone, perėmė tikrieji graikų 
filosofijos kūrėjai Pitagoras ir Platonas. Pirmojo mokymuose jis pagrįstai įžvelgė 
daug didesnį artimumą Rytų nei Vakarų mąstymo tradicijoms. Todėl naujausios 
Vakarų filosofijos atsisukimas į senovės indų išmintį A. Schopenhauerio 
koncepcijoje iškilo kaip sugrįžimas į Vakarų mąstymo ištakas. „Indijoje mūsų 

religija niekada ir niekur neileis šaknų: senovinė žmonijos išmintis nebus 
išstumta įvykių Galilėjoje. Priešingai, indų išmintis sugrįš į Europą ir iš pamatų 
pakeis mūsų pažinimą ir mąstymą“ [Ten pat, p. 494]. 

A. Schopenhaueris neabejotinai buvo vienas originaliausių XIX a. kultūro- 
logų, paneigusių G. Hegelio eurocentrinę civilizacijos istorijos viziją ir tiesinės 
pažangos teoriją. Jo istorizmo ir panlogizmo kritika tiesiogiai siejosi su pribren- 
dusia būtinybe išplėsti Vakarų kultūros filosofijos ir civilizacijos teorijos hori- 
zontus. A. Schopenhaueris tapo pirmuoju nuosekliu Vakarų civilizacijos ir joje 
įsigalėjusių eurocentrinių nuostatų kritiku, panaudojusiu savo koncepcijoje 
neeuropinių civilizacijų elementus bei iškėlusių Rytų ir Vakarų kultūros tradicijų 
dialogo būtinybę. 


Evoliucinės teorijos (H. Spenceris, E.B. Tyloras) 


Veikiant sociologinėms prancūzų civilizacijos istorikų, G. Hegelio istorijos 
filosofijos ir A. Comte'o idėjoms antroje XIX a. pusėje kuriamos įvairios nenu- 
trükstamos raidos teorijos. Evoliucinės teorijos šalininkai buvo įsitikinę, jog so- 
ciokultūriniai dariniai ar jų dalys nuolat kinta, o visuomenė pamažu evoliucio- 
nuoja iš primityvios į tobulesnę socialinės organizacijos pakopą, evoliucijos metu 
rimsta chaotiškumas, daugėja racionalumo, mažėja prietarų, mitų, aklo tikėji- 
mo. Iš lėto keičiasi, tobulėja įvairūs socialinio gyvenimo ir kultūros reiškiniai, 
plėtojasi religija, teisė, filosofija, moralės normos, menai, technika, socialinio 
gyvenimo principai. Kartu pripažįstama, jog kai kurios kultūros ir socialinio 
gyvenimo sritys gali vystytis netolygiai, skirtingu intensyvumu. Viena kultū- 
ros ar socialinio gyvenimo sritis arba meno rūšis gali atsilikti nuo kitos, vieni ar 
kiti ankstesnės būsenos elementai gali išlikti kaip reliktai, tačiau šitai nepanei- 
gia pažangios evoliucijos eigos, kurioje visuomet būna nueito kelio pėdsakų, 
siejančių vieną evoliucijos pakopą su kita. Visi minėti socialinio gyvenimo ir 
kultūros procesai, anot evoliucionizmo išpažinėjų, eina kylančia linija ir rodo, 
jog sudėtingesnis darosi tiek evoliucijos proceso turinys, tiek forma. 

Evoliucionizmas niekuomet nebuvo nei vientisa kryptis, nei mokykla: nuo- 
latos būdavo įvairių požiūrių, kurių šalininkai skirtingai interpretavo evoliuci- 


jos procesą ir pagrindines varomąsias jo jėgas. Organinės ir cholistinės pakrai- 

pos gynėjai pabrėžė visu- minius nuoseklaus sudė- 


tingėjančio evoliucijos proceso aspektus, parti- 
kuliarizmo koncepcijų ša- lininkai iškėlė tam tikrų 
kultūros ir socialinio gy- venimo komponentų 
svarbą, materialistinių te- orijų kūrėjai aukštino 
materialių socialinio pro- ceso veiksnių - gamybos 
įrankių, technikos, darbo organizacijos - svarbą. 

Tarp evoliucionistų 
ceris (1820-1903) buvo 


pakraipos „kabinetinis 


anglas Herbertas Spen- 
žymiausias filosofinės 
mąstytojas“, kuris gyve- 


no užsisklendusio, ka- muojamo neuroziu, vie- 


nišiaus mokslininko gy- venimą. Jo pasaulėžiūrą 


Herbert Spencer 


labiausiai veikė prancūzų natūralisto J.B. Lamarco 
ir A. Comte'o teorijos. Remdamasis pastarojo 
nuostatomis, kultūros teoriją H. Spenceris sociologizavo ir svarbiausiu dalyku 
laikė prisitaikymą prie aplinkos veiksnių. Jis tapo anglosaksiškosios lygina- 
mosios sociologijos pradininkas, įtvirtinęs analitinės, sociologinės ir lygina- 
mosios analizės principus. Mokslininkas įvedė arba išpopuliarino šias pama- 
tines kultūros teorijos sąvokas: evoliucija, pažanga, išgyvenimas, prisitaikymas, 
institutas, struktūra, adaptacija, socialinė raida. 

Didžiąją gyvenimo dalį H. Spenceris plėtojo vienalinijinės organizmų, 
žmogaus ir visuomenės evoliucijos teoriją - nuo paprastos į sudėtingesnes struk- 
tūras. Iš pradžių ją taikė negyvosios materijos lygmeniui ir traktavo kaip „uni- 
versalu metamorfini būties procesą“. Vėliau mokslininkas ėmė nagrinėti visuo- 
menės ir kultūros procesus. Gamta evoliucionuoja tiesine kylančia linija, nere- 
tai tarsi medžio šakos, nuo energijos - prie gyvenimo, dvasios, visuomenės, o 
vėliau - prie labiau diferencijuotų, integruotų civilizacijos organizmų. Pažanga 
čia suvokta ne kaip atsitiktinis, o kaip neišvengiamas, būtinas, universalus evo- 
liucijos dėsnis. 

Gvildendamas civilizacijos raidos istoriją, ankstyvąją amorfišką nediferen- 
cijuotą visuomenę mąstytojas atskyrė nuo vėlesnės išsivysčiusios civilizacijos, 
kuriai būdinga aiški socialinių struktūrų diferenciacija. Evoliucijai itin svarbūs 
„prisitaikymo“ ir natūralaus „išgyvenimo“ principai, kurie skatino žmogaus 
giminę nuolat tobulėti. Civilizacijų raidą lemiančių visuomenių evoliucija yra 

apribota laiko. Visuomenės evoliucija - tai pažangus struktūrinės diferenciaci- 
jos procesas, kuriame socialinio vieneto „augimas“ susijęs su didėjančiu pagrin- 
dinių funkcijų skaidymusi. 

Kiekvienas socialinis vienetas, H. Spencerio nuomone, patiria išorinių ir 
vidinių veiksnių įtaką. Išoriniai — tai klimatas, kraštovaizdis, augalija ir gyvū- 
nija, vidiniai - fizinė žmogaus prigimtis, rasinė diferenciacija, psichinės savy- 
bės, iš kurių svarbiausios yra emocijos bei protas. Mokslininkas pabrėžia, kad 
visuomeninį gyvenimo pobūdį lėmė ne tik žmonės, bet ir gamybinė veikla, 
aplinka, gyventojų tankis, įvairių socialinių darinių santykiai. Visuomenės 
evoliucija tiesiogiai siejosi su besiplečiančia jos struktūros ir funkcijų diferen- 
ciacija. Dėl šių komponentų sąveikos pagaliau ir susiformavo kiekvieno kon- 
kretaus kultūrinio vieneto evoliucijos kryptis bei ypatumai. 

Ankstyvosios socialinės grupės buvo negausios ir gyveno skurdžiai men- 
kai apgyventose teritorijose. Evoliucija ir su ja susiję integracijos procesai kūrė 
didesnius socialinius vienetus, juos jungė; vidinių funkcijų gausėjo, jos skaidėsi. 
Evoliucionuojančiai visuomenei atsirado komunikacijos ir reguliavimo būti- 
nybé - iškilo genčių vadai, kurių konkurencija, konfliktai ir jungimasis - cen- 
trinio valdančiojo organo susidarymo pagrindas. Kova su išoriniais priešais 
stiprino vidinę socialinio vieneto konsolidaciją (šios britų mokslininko išvados 
svarbą puikiai suvokė vėlesnių kartų politikai). Vadovaujantis centras darėsi vis 
sudėtingesnis, plėtėsi, prisitaikė prie besikeičiančių socialinės raidos sąlygų. 

Tolesnė evoliucija formavo kultūros pasaulį, kuris sudėtingėjo, diferenci- 
javosi, atsirado dvi pagrindinės valstybinių struktūrų organizacijos formos: 
karinė ir pramoninė. Pirmoji buvo paprastesnė, glaudžiau susijusi su ankstyvo- 
siomis barbariškomis socialinės organizacijos formomis, kadangi rėmėsi griež- 
tos tvarkos, socialinio statuso ir autoritarinio valdymo principais. Svarbiau- 
sias tokios visuomenės tikslas - įtvirtinti kolektyvinę galią, siekiant užkariauti 
kitas tautas. Griežta tvarka ir subordinacija padėjo telkti visuomenę šiam tiks- 
lui įgyvendinti. 

Pramoninė visuomenė buvo aukštesnės socialinės evoliucijos padarinys. 
Joje išryškėjo didesnis socialinio darbo pasidalijimo, kultūros diferenciacijos 
lygmuo, suklestėjo prekyba, išradingumas. Kultūros plėtotė, prekybos svar- 
bos didėjimas reikalavo didesnės asmenybės iniciatyvos ir laisvės. Todėl vi- 


suomenės narių santykius lėmė ne griežta tvarka, o savanoriškas bendradar- 

biavimas. Visuomenės tikslas - kuo geriau įtvirtinti individo laisvę ir laimę. 
Visuomenei evoliucionuojant į aukštesnę pramonės raidos pakopą valdžios 
institucijų reikšmė menkėjo. Pasiekusi tokią evoliucijos pakopą, kurioje nusi- 
stovėjo pusiausvyra tarp visuomenės ir aplinkos, ji įžengė į stagnacijos tarps- 
nį. Todėl ir civilizacijos raidos istorija evoliucinėje H. Spencerio teorijoje įgavo 
sinusinį ritmiškai banguojantį pavidalą. 

Mastytojo nuopelnai lyginamosioms kultūrų studijoms yra labai svarūs, 
nors vėliau jie buvo primiršti arba sąmoningai ignoruojami. Visuomenę jis trak- 
tavo kaip gyvą organizmą, pasižymintį daugeliu funkcijų, kurių pažinimas pa- 
dėjo geriau suvokti kultūros dėsningumus. Pasitelkęs lyginamosios analizės 
principus, įvairius tam tikrų kultūrų socialinių darinių santykius, kaip viena 
kylančia linija besiplėtojantį raidos procesą, kuriame viena evoliucijos pakopa 
nuosekliai keičia kitą, jis tyrinėjo istoriniu požiūriu. Kultūrinės pažangos pa- 
grindu jis laikė laisvą konkuruojantį jėgų žaidimą: nuolatinę individo kovą su 
kitais individais, tautos - su tauta, rasės — su rase. 

Gyvenimo pabaigoje H. Spencerio požiūris į evoliuciją pastebimai pasi- 
keitė ir darėsi sudėtingesnis. Ilgainiui mokslininkas atsisakė vienalinijinės pa- 
žangios evoliucijos, ir užsiminė apie daugialinijinę, pašalino ir pažangos sąvo- 
ką, kurią vadino antropocentriška, išplėtojo regresyvių civilizacijos procesų ne- 
išvengiamumo bei svarbos teoriją. „Didžiai tikėtina, - teigė jis, - kad regresas 
reiškiasi taip pat dažnai, kaip ir pažanga“ [Spencer, 1926, t. 1, p. 59]. Dėl to 
esmiškai kitaip vertinama globalinė civilizacijos evoliucija, kuri skilo į daugelį 
sąlygiškai savarankiškų kartu besiplėtojančių procesų. Vadinasi, pažangi civi- 
lizacijos evoliucija čia „aiškinama ne kaip linijinė, o kaip divergentinė“. 

Kitas įtakingas evoliucionizmo ideologas buvo anglų etnografas ir civili- 
zacijos teoretikas Edwardas Burnettas Tyloras (1832-1917). Jaunystėje jis tyri- 
nėjo senųjų Meksikos kultūrų liekanas, vėliau daug dėmesio skyrė Šiaurės 
Amerikos indėnų papročiams, tikėjimams, mitologijai. E.B. Tyloras - skrupu- 
lingas mokslininkas, atsargus interpretuodamas faktus. Jau pirmojoje 1861 
m. paskelbtoje ikikolumbinių Meksikos civilizacijų tyrinėjimams skirtoje stu- 
dijoje jis rėmėsi lyginamosios analizės principais, kuriuos vėliau išplėtojo sa- 
vo pagarsėjusioje knygoje Primitive Culture („Pirmykštė kultūra“, 1871). 

Pasirodžius šiam leidiniui, E.B. Tyloras išrinktas Karališkosios draugijos 
nariu. 1881 m. jis paskirtas Oksfordo universiteto Etnografijos muziejaus ku- 

ratoriumi, 1884 m. pradėjo skaityti antropologijos paskaitų kursą šiame uni- 
versitete. 1886 m. išrinktas Aberdino universiteto docentu, o 1896 m. Oksfor- 
do universitete įkūrė Antropologijos katedrą ir tapo pirmuoju jos profesoriu- 
mi. Iki 1907 m. jis buvo vienvaldis britų evoliucionizmo mokyklos lyderis, pa- 
skelbė net 250 mokslinių darbų. 

Apibrėždamas civilizacijos sąvoką, ją sutapatino su kultūra ir glaudžiai 
susiejo su dvasine sritimi. Kultūrą, arba civilizacijos visumą plačiąja etnografi- 
ne prasme, mokslininko nuomone, sudaro žinios, tikėjimai, menai, moralė, įsta- 
tymai, papročiai ir kai kurie kiti sugebėjimai, įpročiai, kuriuos perima visuome- 
nės narys žmogus. Kultūros padėtis įvairiose žmonijos visuomenėse, kiek ją 
galima tyrinėti pagal bendruosius principus, yra dalykas, kurį galima pažinti 
kaip žmonių mąstymo ir veiklos dėsnius [Tylor, 1989, p. 18]. E.B. Tyloro kultū- 
ros interpretacija apima daugiau dvasinės kultūros sritį: itin pabrėžiama religi- 
jos svarba. 

Civilizacijos istoriją jis suvokia kaip „sudedamąją gamtos istorijos dalį“, o 
žmogaus mąstymo, gyvenimo dėsnius sulygina su augalų ir gyvūnų pasaulio 
dėsniais. Atsiribodamas nuo kreacionizmo teorijos, pagrindinį civilizacijos is- 
torijos dėsnį jis įžvelgė bendroje visų žmonių prigimtyje, kuri nepriklauso nuo 
etninių bei rasinių skirtumų. „Turime duomenų spėti, kad vienodos proto san- 
daros žmonės, pakliuvę į labai nepanašias sąlygas [...], išplėtos visiškai skirtin- 
gas kultūros formas, ir yra konkrečių įrodymų, kad taip ir atsitiks“ [Tylor, 1965, 
p. 371]. Tačiau, kita vertus, įvairių pasaulio kraštų kultūros kartu ir stulbinamai 
vienodos. Norint tuo įsitikinti, pakanka atsitiktinai paimti iš bet kurios necivili- 
zuotos tautos aprašymų dvidešimt menų, žinių, papročių, prietarų ir daugelį 
jų analogų nesunkiai aptiksime kitose už tūkstančių mylių gyvenančiose tau- 
tose“ [Ten pat, p. 371-372]. 

Šis dėsnis paaiškina ne tik žmonijos istorinės raidos vienalytiškumą, bet ir 
civilizacijos istorijoje ryškėjančias dar škotų filosofo A. Fergussono knygoje An 
Essay on the History of Civil Society („Pilietinės visuomenės istorijos apybraiža“, 
1767) išskirtas tris kokybiškai skirtingas evoliucijos pakopas: laukiniškumą, bar- 
barybę, civilizaciją. Kiekviena jų rodo tam tikrą kultūros raidos lygmenį. Netgi 
lygindami laukines gentis ir civilizuotas tautas, aiškiai regime, kaip žingsnis po 
žingsnio žemos kultūros visuomenių buitis pereina į pažangesnių tautų, tad 
nesunkiai matyti ryšys tarp kai kurių buities apraiškų ten ir kitur. 

Vadinasi, Zmonijos rasės ir tautos, būdamos 
bet kurioje kultūrinės rai- dos pakopoje, įsitraukė į 
tą patį pažangios evoliu- cijos procesą. Mokslinin- 
kas metaforiškai jį prily- gino galingam upės srau- 
tui, kuris, padaręs vagą, tekėjo ištisus amžius, tar- 
si nepaklusdamas žmo- nijos istorijos lūžiams ir 
permainoms. Šitas vaiz- dinys parėmė ir abstrak- 
tesnį civilizacijos apibū- dinimą - ji yra bendras 
žmonių giminės tobulėji- mas, siekiant aukštesnės 
pavienio žmogaus ir vi- suomenės organizacijos, 


kurios tikslas — skatinti žmogaus moralės, jėgos 


bei laimės sklaidą. 

Evoliucionizmo pra- Edward Burnett Tylor dininkas pirmenybę teikė 
istoriniams ir lyginamie- siems civilizacijos raidos 
dėsningumų pažinimo metodams, padedantiems nuosekliai analizuoti vienos 
ar kelių kultūrų institucijas, aiškintis pagrindinius raidos etapus, priežastis, le- 
miančias vienokius ar kitokius kultūros pokyčius. „Meno raida, ezoterinės ži- 
nios, išsišakojusi visuomeninių institutų sistema yra laipsniškos ankstyvųjų, 
paprastesnių gyvenimo formų raidos rezultatas. Nei viena civilizacijos raidos 
pakopa neatsiranda pati savaime — išauga arba rutuliojasi iš ankstesnės. Tai - 
pagrindinis principas, kurį tvirtai turi įsisąmoninti kiekvienas mokslininkas, no- 
rintis pažinti pasaulį, kuriame jis gyvena, arba praeities istoriją“ [Tylor, 1881, p. 20]. 

Atkreipdamas dėmesį į civilizacijos procesų netolygumą įvairiose Žemės 
vietose, mąstytojas ieškojo patikimų kriterijų, padedančių tyrinėjamas visuo- 
menes priskirti tam tikroms evoliucijos pakopoms. Tokių kriterijų, jo manymu, 
galima įžiūrėti įvairiose pramonės srityse, žemdirbystės išsivystymo lygyje, me- 
talo apdorojimo technologijoje, architektūroje, mokslinių žinių sklaidoje, mora- 
lėje, politinėje visuomenių organizacijoje ir t.t. Pagal juos sudarytina skirtingų 
kultūrų klasifikavimo skalė, o tada įmanoma kultūras ir lyginti. 

E.B. Tyloras suvokė sunkumus, kurie kilo, ieškant bendro kelių kultūrų 
lyginamosios analizės vardiklio. Atrodo, geriausia lyginti vidutinį dviejų tau- 
tų ar vienos tautos kultūros lygį skirtingais jų istorinės evoliucijos tarpsniais. 
Tačiau, kita vertus, tokia lyginamoji analizė remtųsi tik labai apytikriais, ne- 
apibrėžtais duomenimis, todėl negali būti moksliškai patikima. Tai, anot moks- 

lininko, ir lémé ankstesniu lyginamuju civilizacijos studiju ribotuma bei vien- 
pusiškumą, kadangi jose daugiausia dėmesio skirta žinioms, menui ir papro- 
čiams, suprantama, gvildenant juos labai paviršutiniškai. O fiziniai, politiniai, 
socialiniai bei moraliniai aspektai taip ir liko visai netyrinėti. Be to, nuoseklus, 
moksliškai nepriekaištingas įvairių kultūrų protinės, moralinės, meninės, kitų 
žmogaus veiklos sričių lyginimas reikalavo subtilumo, kurio mokslininkai dar 
stokojo. 

Geresnis būdas, jo manymu, yra ne bendrybiu, o morfologine lyginamoji 
pavienių civilizacijos komponentų analizė. Sudedamieji civilizacijos elementai 
morfologiškai skaidomi į dalis, jos klasifikuojamos, vėliau lyginamos. Taip tyri- 
nėjant, pavyzdžiui, ginklus, galima išskirti ietis, kuokas, svaidykles, lankus, o 
paskui aiškintis, kaip šios ginklų rūšys funkcionavo įvairiose kultūrose ir kito 
istorinės evoliucijos metu. 

Lyginamojoje kultūrų analizėje E.B. Tylorą labiausiai domino įvairios „at- 
gyvenos“, „praeities rudimentai", arba „liekanos“, kurias ritualai, papročiai, tra- 
dicijos iš vienos civilizacijos evoliucijos pakopos perkėlė į kitą, tos „liekanos“ 
yra svarbūs ženklai, rodantys nueitą kultūros kelią. Vadinasi, praeities reliktų 
lyginimas yra patikimas sudėtingų civilizacijos procesų pažinimo metodas, ka- 
dangi susiejo į vieną evoliucijos grandinę neretai tolimas jos pakopas ir skirtin- 
gus etapus. 

Pagrindinis E.B. Tyloro, kaip ir kitų mokslininkų, evoliucijos teorijų trūku- 
mas - pernelyg paprastas požiūris į civilizacijos raidos dėsningumus. Sociokul- 
tūrinių vienetų raida įsivaizduota kaip laipsniška evoliucija, tiesinis negrįžta- 
mas pažangos procesas, kai iš paprastesnių formų atsiranda sudėtingesnės, iš 
žemesnių - aukštesnės; apeiti įvairių civilizacijos formų savitumai, kuriuos lė- 
mė regioniniai, etiniai ar kitokie ypatumai. 

Dar evoliucijos teorijų suklestėjimo metu jų kūrėjams teko ginti savo te- 
orijas nuo įvairių kaltinimų. Kritikai teigė, kad ne visi socialiniai ir kultūriniai 
organizmai išgyvena evoliuciją, todėl universalistinės evoliucijos teorijų šali- 
ninkų ambicijos neturi realaus praktinio patvirtinimo. Kita vertus, civilizacijos 
istorijoje būna periodiški regreso tarpsniai, o kiekvienoje kultūroje - funda- 
mentalios vertybės, kurios išlieka nepakitusios ir po istorinių sukrėtimų. Dėl to 
kilo abejonių dėl vientisos kylančios evoliucijos teorijos pagrįstumo ir vertė tiks- 
linti sąvokų aparatą: evoliucijos, raidos, pažangos sąvokos išsiskyrė. 


236 


Formacinės koncepcijos (L.H. Morganas, K. Marxas, F. Engelsas) 


Formacinės koncepcijos (L.H. Morganas, K. Marxas, F. Engelsas) 


Vienas svarbiausių įtakingos formacinės civilizacijos teorijos kūrėjų yra 
amerikiečių antropologas Lewis Henry Morganas (1818-1881). Tai buvo atkak- 
lus ir nenuilstantis lauko tyrinėtojas, daugelį metų praleidęs ekspedicijose Šiau- 
rės Kanados, Kanzaso, Nebraskos, Misūrio regionuose gyvenančių indėnų gen- 
tyse, kurių papročius jis stebėjo ir aprašinėjo. Knygoje Ancient Society („Senovės 
visuomenė“, 1877) evoliucijos koncepciją mokslininkas rutuliojo pasitelkęs tris 
skirtingas nuosekliai viena kitą keičiančias socialinės raidos pakopas nuo lau- 
kiniškumo būsenos per barbarybę į civilizaciją. „Remdamiesi nepaneigiamais 
įrodymais, — rašė jis, - galime teigti, kad visos gentys prieš barbarybés peri- 
odą patyrė laukiniškumo būseną, o barbarybė skleidėsi prieš civilizaciją. Žmo- 
nijos istorijai būdinga viena priežastis — ta pati patirtis ir vienalytė pažanga“ 
[Morgan, 1877, p. XXV]. 

Civilizaciją mokslininkas suvokė kaip barbarybe pakeitusią visuomenės 
raidos pakopą, kurioje atsirado monogaminė šeima, gimininę organizaciją pa- 
keitė politinė, o visuomenė skilo į klases. Pagrindinė visuomenės pažangos prie- 
laida - materialinės gamybos ir išradingumo tobulėjimas. L.H. Morganas tyri- 
nėjo dvi pagrindines evoliucijos linijas (intelekto ir gamybos įrankių), kuriomis 
remdamasis konstravo trinarę civilizacijos istorijos periodizacijos schemą. Jos 
esmė - nuosekli technologijų kaita. Mąstytojas buvo įsitikinęs, kad demokrati- 
jos principų įsigalėjimas valdymo struktūrose, glaudus žmonių sąryšingumo 
suvokimas, teisių lygybė, visuotinis išsilavinimas bus stimulas žmonijai siekti 
aukščiausios socialinės pažangos pakopos, kurios nuolatos reikalauja gyveni- 
mo patirtis, protas, mokslas. Tai bus tas aukščiausias laisvės, brolybės, lygybės 
atgimimas, kurio siekė senovėje. 

L.H. Morgano veikalai yra klasikinis atsitiktinių analogijų metodu ir abst- 
rakčiosiomis kabinetinėmis teorijomis paremtų kultūrinių istorinių lyginamų- 
jų tyrimų pavyzdys, kuomet, nekreipiant dėmesio į regioninį bei sociokultūrinį 
lyginamųjų reiškinių savitumą, didžiulius skirtumus laiko, teritorijos atžvilgiu, 
daromos nepagrįstos išvados ir apibendrinimai. Pavyzdžiui, perėmęs E.B. Tyloro 
išplėtotą animizmo, kaip primityvios kultūros formos idėją, jis išplėtojo teoriją 
apie tariamą anglų valstiečių ir Šiaurės Amerikos indėnų gyvenimo būdo arti- 
mumą. Ankstyvosios antropologijos posūkis į lyginamąją istorinę vadinamųjų 

primityvių kultūrų ana- lizę ir dėmesio sutelki- 


mas į evoliucijos dėsnius paskatino L.H. Morganą 
ieškoti ne dėsnių, o aiš- kinti jų kilmę ir pagrin- 
dines raidos pakopas. 
Taigi L.H. Morgano koncepcijoje civilizaci- 
jos istorija yra procesas, kai visuomenė nuosek- 
liai pereina keletą koky- biškai skirtingų sociali- 
nės raidos pakopų; kiek- viena iš jų pasižymi tik 
jai būdingais institutais ir 


mųjų primityvių tautų 


bruožų visuma. Vadina- 
kultūros analizė, jo po- 


žiūriu, apibūdina tas rai- dos pakopas, kurias 
prieš daugelį metų per- Lewis Henry Morgan kopė civilizuotos tautos. 
Del to L.H. Morganas ir jo šalininkai įsitikinę, 


jog kultūra plėtojasi viena linija, todėl visas žinomas kultūras esą galima išdės- 
tyti į vieną eilę taip, jog būtų galima teigti, kad kiekviena pirmiau eilėje esanti 
kultūra perėjo visas tas pakopas. Šią prielaidą, iki šiol kai kurių mokslininkų 
pripažįstamą, plečiantis mūsų žinioms apie pasaulio tautas bei jų kultūrų įvai- 
rovę, darosi vis sunkiau ir sunkiau apginti. Dauguma faktų byloja, kad kultū- 
ros raida - ne viena linija besiplėtojantis nenutrükstamos pažangos procesas, o 
kiekviena visuomenė, veikiama istorijos ir aplinkos, įgauna savitą pavidalą. 
Trinarę L.H. Morgano civilizacijos istorijos schemą perėmė ir viena kitą 
keičiančių ekonominių formacijų teorijai pritaikė Karlas Marxas (1818-1883) ir 
Friedrichas Engelsas (1820-1895). Marksistinė formacijos teorija išsiskyrė kon- 
ceptualumu ir metodologiniu nuoseklumu. Ji formavosi labai veikiama klasi- 
kinio vokiečių idealizmo, ypač hegelizmo, idėjų. Iš G. Hegelio marksizmo kū- 
rėjai perėmė du pamatinius savo teorijos principus: istorizmą ir dialektiką, taip 
pat paskirus hegeliškos pasaulinės civilizacijos istorijos vizijos elementus. 
Marksistinės formacijos teorijos atsparos taškas - G. Hegelio mokymas apie 
dialektinį civilizacijos istorijos procesų pobūdį. Jis teigė, kad civilizacijos isto- 
rijos esmę sudaro priešingų jėgų konfliktas, kurį išsprendus, prasideda sinte- 
zė ir atsiranda naujų socialinių struktūrų su joms būdingais prieštaravimais. 
XIX a. pabaigoje padaugėjus antropologų, etnologų ekspedicijų ir surin- 
kus gausybę empirinių lauko tyrimų faktų įvairiuose planetos pakraščiuose, 
mokslininkai ėmė abejoti nenutrūkstamos kylančios linijos evoliucijos ir for- 

maciniu teorijų nuoseklumu. Isigaléjo atsainus požiūris į evoliucine civilizaci- 
jos raidą, kuri aiškinama kaip supaprastintos „kabinetinių mąstytojų teorijos“. 
Evoliucinės ir formacinės teorijos tapo įvairių empirinės orientacijos mokyklų 
kritikos objektas. Itin aršūs klasikinio evoliucionizmo kritikai - amerikiečių ant- 
ropologijos pradininko F. E. Boaso ir austrų teologo W. Schmidto vadovauja- 
mos kultūrinės istorinės mokyklos. 

Opozicijos klasikiniam evoliucionizmui ir formacinéms teorijoms atsira- 
dimo priežastys įvairios. Vienos jų buvo racionalios mokslinės, paremtos kon- 
krečiais empiriniais faktais, atskleidusiais evoliucinių ir formaciniu schemų trü- 
kumus, nepagrįstumą, realių evoliucijos procesų supaprastinimą, neigiantį ci- 
vilizacijos procesų daugiasluoksniškumą, nukrypimus nuo įprastų raidos ke- 
lių. Tačiau buvo ir kitos, iracionalios, pasireiškusios atvirai ideologiniais ant- 
puoliais. Jas nulėmė konfliktas su ortodoksalia krikščioniškąja ideologija, nes 
evoliucionizmas iš civilizacijos proceso eliminavo dieviškąjį pradą. Ir pagaliau 
dėl to, kad evoliucionizmo teorija rėmėsi marksizmas, pastebimai daugėjo jo 
priešininkų. 


Rusiškasis N. Danilevskio mesianizmas 


Rusas Nikolajus Danilevskis (1822-1885) buvo vienas originaliausių XIX a. 
kultūrologų. Jo programiniame veikale Poccus u Eepona („Rusija ir Europa", 1869) 
išplėtotos ciklinės civilizacijos teorijos idėjos, iškeltas mesianizmas slavų civili- 
zacijos, kuri visapusiškiausiai suklestėjo rusų kultūroje. Slavų civilizacija čia 
priešinama išsigimstančiai Vakarų Europos civilizacijai. Mokslininkas rutuliojo 
teoriją apie organinio gyvenimo ir civilizacijų raidos analogijas. Kaip gyvi or- 
ganizmai auga nuolat kovodami vienas su kitu ir su gyvenamąja aplinka, taip 
ir civilizacijos, aktyviai sąveikaudamos su greta esančiais sociokultūriniais da- 
riniais, atsiranda, gyvuoja, sensta ir miršta. Daugelis N. Danilevskio civilizaci- 
jos teorijos idėjų tiesiogiai siejasi su 1857 m. išleistame vokiečių istoriko H. Rū- 
ckerto veikale Lehrbuch der Weltgeschichte in Organischer („Organiškas pasauli- 
nės istorijos vadovėlio išdėstymas“, 1857) dėstomomis kultūros morfologijos 
idėjomis. Jame, atgaivinus J.G. J.G. Herderio idėjas, paneigta linijinė civilizaci- 
jos raidos koncepcija ir teoriškai pagrįstas mokymas apie daugybės skirtingų 
vietinių kultūrinių istorinių darinių koegzistenciją. Čia jau kalbama ne apie et- 

ninės grupės ar tautos (J.G. Herderis), o apie pasaulinės civilizacijos kultūrų 
blokus, kuriuos gali sudaryti ir viena tauta, ir daugelis. Taip konceptualiai grin- 
džiama vietinių civilizacijų teorija. 

Ciklinės N. Danilevskio teorijos pradinis taškas - kultūrinio istorinio tipo 
sąvoka, savo prasme artima vietinės civilizacijos kategorijai. Panslavizmo ide- 
ologo civilizacijos teorijoje savitai susipina universaliosios ir pliuralistinės ten- 
dencijos. Jis yra daugialinijinės ciklinės civilizacijos teorijos šalininkas, teigian- 
tis ne tik principinį kultūrinių-istorinių tipų pliuralizmą, bet ir sąlyginai vieno- 
da ju vertę, nepriklausomai nuo vyraujančių religinių idealų ar įnašo į pasauli- 
nės kultūros istoriją. Todėl, išskirdamas paskirų visiškai individualių vietinių 
kultūrinių istorinių tipų vertę, skirtingų vietinių civilizacijų raidą jis kartu jun- 
gia į vienalytį pasaulinės civilizacijos istorijos srautą. 

Visas pasaulinės kultūros istoriją formavusias tautas rusų kultūrologas su- 
skirstė į tris pagrindinius tipus: pozityvius istorijos kūrėjus, sukūrusius didžią- 
sias civilizacijas, arba kultūrinius istorinius tipus; negatyvius istorijos kūrėjus, ku- 
rie, pavyzdžiui, hunai, mongolai ar turkai, didžiųjų civilizacijų nesukūrė, ta- 
čiau tarsi Dievo rykštė spartino senų civilizacijų žlugimą, ir pagaliau tautas, 
kurių kūrybinė dvasia neišsiskleidė, liko sustingusi ankstyvojoje raidos pakopoje. 
Pastarosios netapo nei svarbia kuriamąja, nei griaunamąja istorijos jėga, o tik 
amorfiska etnografine pagalbine medžiaga, kuria naudojosi kitos kürybingos 
tautos savo civilizacijoms turtinti ir ambicingiems siekiams įgyvendinti. 

Vietinę civilizaciją, arba kultūrinį-istorinį tipą, N. Danilevskis aiškino kaip 
sintetinę daugybės skirtingų - religinių, socialinių, politinių, meninių ir kitų - 
aspektų visumą, kurios sudedamosios dalys, būdamos glaudžiai susijusios tar- 
pusavyje, sukuria savitą nepakartojamą civilizacijos vieneto elementų kom- 
pleksą. Civilizacija yra daug platesnė sąvoka negu mokslas, menas, religija, 
politinė, pilietinė, ekonominė ir visuomeninė raida, nes civilizacija visa tai ir 
apima [Danilevskij, 1991, p. 129]. Ji turi tuo daugiau ir įvairesnių kultūros for- 
mų, kuo įvairesni jos sudedamieji elementai. Civilizacija, pasak jo, yra paly- 
ginti trumpas istorijos tarpsnis, kuriame tauta sukuria savitą kultūrinį istori- 
nį tipą ir, įsitvirtinusi tam tikro politinio darinio pavidalu, tobulina visas dva- 
sinės kultūros sritis. Atsiradęs kultūros tipas pamažu kinta: pirminė etninė 
būsena virsta valstybine struktūra ir pagaliau - civilizacija. Amžiams bėgant 
vienas kultūros tipas nueina uždarą ciklinį raidos kelią, vėliau jį keičia kitas. 

Tik nedaugelis tautu su- geba kurti didžias civili- 
zacijas, vertas vadinti kultūriniu-istoriniu tipu. 
Skirtingai nei dau- guma ankstesnių teoreti- 
kų, kurie civilizacijos sis- temą kuriančia šerdimi 
dažniausiai įvardijo reli- giją, N. Danilevskis iškė- 
lé etnopsichologijos svarbą, kuri, susiformavusi anks- 
tyvajame kultūrinio isto- rinio tipo tapsmo etape, 
vėliau per visą istoriją itin veikė visus socialinius, 
ekonominius, politinius, 

Plėtodamas H. Rū- 


gijos idėjas, N. Danilevs- 


moralinius jos aspektus. 
ckerto kultūros morfolo- 
kis išskyrė dešimt sava- 


rankiškų kultūrinių-isto- rinių tipų, arba, kalbant 
Nikolajus Danilevskis 


šiuolaikine terminija, vie- tinių civilizacijų: 1) egip- 
tiečių, 2) kinų, 3) asirų-ba- biloniečių, finikiečių, 
chaldėjų, arba senovės semitų, 4) indų, 5) iraniečių, 6) žydų, 7) graikų, 8) romė- 
nų, 9) naujųjų laikų semitų, arba arabų, ir 10) romanu-germanu, arba europinį. 
Kalba ir apie dvi nesuklestéjusias - Meksikos ir Peru civilizacijas, kurios žlugo 
ankstyvajame raidos tarpsnyje nuo prievartinio smurto. Civilizacijų savitumą le- 
mia jų kultūrinės veiklos (religinės, meninės, politinės, socialinės, ekonominės) 
pilnatvė. Šioje kultūros tipų sąveikos teorijoje ypač svarbūs lyginamosios istori- 
nės morfologijos principai, padedantys suvokti ir apibrėžti kiekvieno tipo esmę. 
N. Danilevskis kritikavo eurocentrinėms teorijoms būdingą Europos, arba 
romanų-germanų genčių, istorijos tapatinimą su visos žmonijos istorija. Tai už- 
kirto kelią suprasti pasaulio istorijos vyksmą. Atmesdamas tiesinės istorinės pa- 
žangos idėją ir eurocentrines ambicijas, jis teigė, kad vienalytės pasaulinės istori- 
jos nėra, o yra tik atskiros viena kitą keičiančios civilizacijos, kurių raida individuali. 
Rusų kultūrologo idėjomis apie organinio gyvenimo ir kultūros procesų 
analogijas vėliau rėmėsi V. Leontjevas, O. Spengleris, A. Toynbee, P. Sorokinas. 
Požiūris į kultūrą, kaip į gyvą organizmą, tapo ciklinių kultūros teorijų pagrindu. 
Jų šalininkai buvo nusistatę prieš tiesinės pažangiosios civilizacijos teorijas, 
paneigė eurocentrinių teorijų vienpusiškumą. N. Danilevskio šalininkai nein- 
terpretavo linijinės ir eurocentrinės civilizacijos procesų, jie rutuliojo mona- 
dologines koncepcijas, kuriose civilizacijos istorija apibūdinama kaip nuolati- 
nis naujų kultūros formų atsiradimas, sklaida, senėjimas ir mirtis. Šių formų 

įvairovė rodo realų pasaulinės civilizacijos istorijos proceso sudėtingumą. Kul- 
tūrinė istorinė monadologija itin daug dėmesio skyrė kultūros simbolikai. Sim- 
boliškumas čia tapo kultūros vientisumo, jos unikalaus savitumo ženklu. 


Kultūrologinė J. Burckhardto teorija 


Šveicaras Jacobas Burckhardtas (1818-1897) buvo retas universitetinio 
mąstytojo tipas, pasižymėjęs puikia intuicija, įžvalgų gelme, subtiliai perpra- 
tęs kultūros ir meno reiškinių esmę. Kultūros istoriją (Kulturgeschichte) jis siekė 
suvokti per meną, kurį laikė aukščiausia vertybe. Iš tiesų J. Burckhardtui buvo 
nepaprastai svarbus tiesioginis ryšys su konkrečiais kultūros ir meno istorijos 
faktais, todėl jis nesiekė perdėm sureikšminti teorijos ir skeptiškai vertino Vo- 
kietijoje vyravusius G. Hegelio kultūros istorijos tyrinėjimo modelius, kuriuo- 
se abstrakčios „idėjos“ dažniausiai nustumdavo į antrąjį planą konkrečią kul- 
tūros ir meno reiškinių bei empirinių faktų analizę. Tačiau, kita vertus, J. Burck- 
hardtas buvo įsitikinęs, kad civilizacijos istorijoje veikė aukščiausias principas, 
iškylantis virš visų realių, materialiai apčiuopiamų kultūros formų, - laiko dva- 
sia (Zeitgeist). Ji buvo tiesioginis G. Hegelio dvasios istorijos palikimas, kurio jis 
nepajėgė atsisakyti, nors ir neigė spekuliatyvius mąstymo principus. Todėl aukš- 
čiausiu žmonijos istorijos tikslu J. Burckhardtas, kaip ištikimas G. Hegelio mo- 
kinys, skelbė nenumaldomą dvasios judėjimą į laisvę. 

Atmesdamas dialektinę G. Hegelio metodologiją, kurioje viskas yra laiki- 
na, Į. Burckhardtas civilizacijos istorijoje ieškojo „amžinųjų“, tipiškų, nuolatos 
pasikartojančių vertybių ir siekė surasti naują būdą, įveikiantį abstraktaus 
metafizinio mąstymo bei empirizmo kraštutinumus. Didis renesanso žinovas 
A. Warburgas J. Burckhardtą vadino „genialiu eruditu, nenuilstančiu tyrinėto- 
ju, atvėrusiu trečiąjį empirinį kelią, vedantį į visuminę civilizacijos istoriją” [War- 
burg, 1932, p. 103]. 

Kultūros istorija J. Burckhardtui įgaudavo prasmę tik tuomet, kai ji ati- 
tikdavo išraiškos formą mene, kadangi meninė kūryba išsiveržia iš priešingų 
kultūrai politinių bei socialinių prieštaravimų ir virsta į „laisvą žmogaus san- 
tykį su savimi ir išoriniu pasauliu“. Pirmąją dvasinės laisvės pergalę Europoje 
jis išvydo senovės graikų kultūroje, kurios kūrėjai sutraukė apribojimų gran- 


dines. Tačiau laisvi graikai tampa ne istorinėje būtyje, o mitologijoje ir mene. 

Dailieji senovés graiku menai, literatüra, filoso- 


fija J. Burckhardtui yra neikainojamos vertybés. 
Menui jis suteiké tokia svarbą graikų kultūros 
istorijoje, kaip jokie kiti kultūrologai iki jo. 
Remdamasis kon- krečiais graikų kultūros 
istorijos faktais J. Burck- hardtas pirmasis sukilo 
prieš vokiečių kultūrolo- 
G.E. Lessingo, J.W. Goe- 


derlino, G. Hegelio ir ki- 


gijoje J. J. Winckelmanno, 
the's, E Schillerio, FE Hól- 
tų įtakingų mąstytojų 


įtvirtintą „helenomani- jos kultą“, kurį aiškina 


kaip paviršutinišką ide- alizaciją. 
Pagal analogiškas Jacob Burckhardt metodologines nuostatas 
J. Burckhardtas nagrinė- jo ir kitą Vakarų civiliza- 


cijos raidos etapą - renesansą, kuriam teikė išskirtinę reikšmę. Renesansas J. Burck- 
hardtui yra ne tiek antikos, kiek humanizmo atgimimas. Jis įžvalgiai pastebi, 
kad antikos atgimimas italų renesanso kultūroje glaudžiai siejosi su humaniz- 
mo ideologijos stiprėjimu ir universitetinio išsilavinimo sklaida. Universiteti- 
nės humanitarinės kultūros pakilimas padėjo italams suvokti jau J. Michelet 
pastebėtą bruožą - žmogų supančio pasaulio grožį, įvairovę ir perteikti tai meno 
priemonėmis. Kita svarbi išorinio pasaulio atradimo priežastis buvo Kryžiaus 
žygiai, kurie išplėtė europiečių pasaulio regėjimo horizontus ir išjudino avan- 
tiūrišką klajonių dvasią. 

Kultūrinis Italijos renesanso gyvenimas J. Burckhardto panestetinėje kon- 
cepcijoje tarsi sukosi apie meną, kaip apie savotišką neregimą kultūros centrą. Rene- 
sanso žmogus čia pirmiausia buvo homo artifex, tai yra kūrybiška meninė as- 
menybė, laisvai formuojanti savo būties ir kūrybos perspektyvas. 

Paskutiniais gyvenimo metais J. Burckhardtas rengė publikuoti progra- 
minį globalinėms civilizacijos istorijos problemoms skirtą veikalą Weltge- 
schichtliche Betrachtungen („Pasaulinės istorijos tyrinėjimai“, 1905). Pasaulinės 
istorijos ir visuomenės raidoje jis išskyrė tris pagrindines varomąsias jėgas, ar- 
ba „potencijas“ - valstybę, religiją ir kultūrą. Jų sąveika lėmė pasaulinės istori- 
jos krizes, kultūros ir socialinio gyvenimo pakilimo bei nuosmukio tarpsnius, 
individo ir visuomenės, laimės ir nelaimės svarbą civilizacijos istorijai, kurioje 
nėra griežtai vidinės raidos logikos surikiuotų dėsningumų. J. Burckhardtas 

metė iššūkį hegeliškajam istorizmui. Skirtingai nei G. Hegelis, kuris kultūrą 
aiškino kaip pažangios absoliučios dvasios raidos rezultatą, sukuriantį konkre- 
čiam istoriniam laikotarpiui ir regionui būdingas kultūros formas, A. Schopen- 
hauerio iracionalizmu besiremiantis į dvasią J. Burckhardtas žvelgė kaip į savo- 
tišką „maištautoją“, kuris kultūros istoriją kūrė, tačiau nepajėgė pakeisti jos 
esmės. Iš čia atsirado mokymai apie istorijos procesų alogizmą, iracionalumą 
ir tikėjimo pažanga nepagrįstumą. Todėl istorinių įvykių esmė visuomet išliko 
po nežinomybės skraiste. 

Valstybė ir religija, įgyvendindamos metafizinius ir politinius žmonių ide- 
alus, J. Burckhardto koncepcijoje buvo stabilių pasaulinėje istorijoje veikiančių 
jėgų saugotojos. Trečiasis veiksnys, kultūra, kaip „lanksčiausia ir dinamiškiau- 
sia žmogaus veiklos sritis pasižyminti spontaniskumu”. Kultūrai mokslininkas 
priskyrė naują triadą: materialiąsias vertybes, techniką ir meną. Pastarąjį aiški- 
no kaip itin svarbią kultūros dalį, geriausiai atspindinčią dvasinį kultūros kūrėjo 
žmogaus pasaulį. Todėl ir meno lygis tapo svarbiausiu kultūros lygio kriterijumi. 

Įvairiuose pasaulinės istorijos tarpsniuose minėtos potencijos sąveikavo 
savitai ir įsivyravo skirtingi minėtos triados komponentai. Kultūra čia suvo- 
kiama kaip „dvasios formų visuma, kuri skleidžiasi spontaniškai ir nepreten- 
duoja į universalumą“ [Burckhardt, 1963, p. 61]. Šis kultūros apibrėžimas yra 
daug platesnis nei paprastai aptinkamas jo knygose. Remdamasis romantikų 
tradicija, į kultūros sąvoką pirmiausia įtraukdavo architektūrą, skulptūrą, gra- 
fiką, literatūrą, mokslą, filosofiją, visuomeninį gyvenimą, buitį, papročius, kalbą. 

J. Burckhardto veikaluose išryškėjo kultūros istorijos estetizacijos tenden- 
cija, kurios žymiausi atstovai vokiečiakalbėse šalyse buvo W. von Humboldtas, 
Jenos romantikai, A. Schopenhaueris, L. von Ranke, J.G. Droysenas, J. Burck- 
hardtas ir E Nietzsche. Jos esmė - ypatingas meno sureikšminimas, jo trakta- 
vimas kaip sąlygiškai autonomiškos, išskirtinės savo svarba kultūros srities. 
Kartu su religija ir mokslu meną įvardijo kultūros istorijos šerdimi, stūmok- 
liu, prasme, galinga kultūros procesus reguliuojančia jėga. Menas kultūros is- 
torijoje reiškėsi kaip paslaptis, kuri atsiskleidė tik didžioms individualybėms, 
arba dvasios aristokratams, sugebantiems pakilti į intelektinės veiklos aukštu- 
mas. Išrinktųjų antipodas J. Burckhardtui buvo ne masės, liaudis, o riboti ir savi- 
mi patenkinti filisteriai. Ši romantinė kultūros istorijos estetinimo tendencija, at- 


siradusi jau pirmuosiuose mokslininko veikaluose, išliko iki gyvenimo pabaigos. 

E Nietzsche's reliatyvizmas 


Friedrichas Nietzsche (1844-1900) - paskutinis XIX a. europinio masto vo- 
kiečių mąstytojas, savo veikaluose itin jautriai atskleidęs Vakarų civilizacijos 
raidos prieštaringumą. Filosofo mąstysena išsiskyrė savo poetiškumu, kritiniu 
požiūriu į tradicines kultūros vertybes, dramatiška aktualių žmogaus gyveni- 
mo ir kūrybos problemų formuluote bei netradiciniu jų sprendimu. 

F Nietzsche nesistengė kurti vientisos teorinės sistemos. Svarbiausias jo tiks- 
las - sukurti naują meniškai interpretuojama „gyvenimo filosofiją“, glaudžiai su- 
sijusią su individualios būties problemomis. Puikiu stiliumi parašytose knygose 
E Nietzsche gvildeno Vakarų kultūros istorijoje prarastą žmogiškojo mąstymo 
ir būties vientisumo idėją, teoriškai pagrindė kūrybišką asmenybės prigimtį, aiš- 
kino kultūros ir meno įtaką svarbiausiems dvasiniams žmogaus poreikiams. 

Nepaisant aršių išpuolių prieš sistemingų teorinių konstrukcijų autorius 
ir išorinio mąstysenos nesistemingumo, fragmentiškumo, pernelyg laisvai var- 
tojamų terminų, F. Nietzsche's kultūros filosofijos negalima laikyti atsitiktinių 
aforizmų ir pakrikų idėjų visuma. Filosofas yra linkęs į gan vientisą voliunta- 
ristinį mokymą, kuriame aktualios kultūros ir žmogaus būties problemos nuo- 
lat maišosi su meniniais vaizdiniais. 

Visą mus supantį pasaulį, kaip nuolat kintantį chaotišką būties srautą, 
kuriam svetimas koks nors organizuojantis tikslas, F. Nietzsche vertina vado- 
vaudamasis Heraklitu. Būtis — tai visą laiką kintantys valios impulsai, kuriems 
būdinga energija, aktyvumas, instinktyvus gyvenimo teigimas ir kova už bū- 
vį. Šie valios impulsai protu nesuvokiami, nes jie yra tik skirtingos iracionalios 
ir viską apimančios valios pasireiškimo formos. Taigi substancine pasaulio esme 
E Nietzsche paskelbė sinkretišką „valios“ sąvoką, kurią laikė svarbiausia kūrybine bū- 
ties ir kultūros jėga. 

F Nietzsche ne tik perėmė metafizinę ir biologinę A. Schopenhauerio va- 
lios interpretaciją, bet ir suteikė jai naują aktyvią „valios gyventi“ prasmę. Svar- 
biausiu žmogaus siekių tikslu jis laikė ne naudą, malonumą ar tiesos pažinimą, 
o naujų gyvenimo perspektyvų atskleidimą, asmenybės sugebėjimų išryškini- 
mą. Gyvenimas, pasak E Nietzsche's, ne tik nulemia žmonių sąmonę ir veiks- 
mus, bet ir nuolatos stiprėja, plečia savo įtakos sritį, nes jo esmėje glūdi galin- 
gas viešpatavimo instinktas. Taip ilgainiui „valia gyventi“ virsta „valia galiai“, 

kuri pripažįstama uni- versaliu būties dėsniu. 


„Valią galiai“ filosofas traktuoja kaip aukš- 
čiausią gėrį ir jėgą, pa- dedančią veiksmingai 
kovoti su destruktyvio- mis amžiaus tendenci- 
jomis. Taigi „valia ga- liai“ yra pamatinė 
brandžios F Nietzsche's kultūros filosofijos 
grandis, kuri sujungia į vientisą organizmą ki- 
tas svarbias jo kategori- jas: „gyvenimą“, „pa- 
saulį“, „žmogų“, „me- ną“, „kūrybą“. Visoms 
joms būdingas sinkre- tiškas ontologinis po- 
būdis, nors daugelį iš tų sąvokų, kuriomis ope- 


ruoja mąstytojas, gali- ma iššifruoti tik netie- 


siogiai ir gan apytikriai. „Valios galiai“ sampra- 
ta E Nietzsche rėmėsi Friedrich Nietzsche kaip metodologiniu 
principu, padedančiu aiškinti sudėtingas kul- 
tūros istorijos ir atskiro žmogaus gyvenimo bei kūrybos problemas. 

Klasikiniais idealais F. Nietzsche rėmėsi veikiamas ].W. Goethe's ir savo 
kolegos Bazelio universitete J. Burckhardto. Iš jo filosofas perėmė susidomėji- 
mą civilizacijos istorija, siekimą gvildenti meną kultūros kontekste, individu- 
alistinę graikų ir renesanso kultūrų traktuotę, mokymus apie graikų pesimiz- 
mą, antikinio polio struktūrą, specifinius dekadentinės kultūros bruožus. Dau- 
gelį šių mokymų elementų jis perkėlė į vėlesnius kultūros raidos laikotarpius. 
Sekdamas J. Burckhardtu, kultūros ir meno raidą E Nietzsche traktavo kaip savo- 
tišką filosofine-estetine konstrukciją. 

J. Burckhardto įtaka pasireiškė tuo, kad sustiprėjo F. Nietzsche's istoriz- 
mas ir individualizmas. Kitaip negu A. Schopenhauerio koncepcijoje, kur me- 
nas įgauna absoliutų viršlaikį pobūdį, dabar F Nietzsche's kultūros filosofijo- 
je jis virsta istoriniu reiškiniu, kiekvienoje epochoje turinčiu kitokį turinį. Bū- 
dingiausiu visų didžiųjų istorinių meno raidos epochų (antika, renesansas, 
XVIII amžius Prancūzijoje) bruožu jis laiko genialių įvairiapusių asmenybių 
iškėlimą. Filosofas negailestingai nuvainikuoja švietėjų (J. Winckelmanno, G.E. 
Lessingo, F Schillerio) idealizuojamą antikos polį, kaip laisvės ir harmonijos 
karalystę. Jis šaiposi iš moksle vyraujančio „graikų harmonijos“ kulto ir nuro- 
do, jog abstraktus samprotavimas apie tariamą senovės graikų humaniškumą 

yra i3galvoti, nieko bendra neturintys su istorine tikrove liberalu kliedesiai. 
Aukščiausius antikos, renesanso epochos kultūros laimėjimus F Nietzsche sieja 
su žūtbūtine kova tarp didžiųjų individualybių, pasižyminčių galingais ins- 
tinktais ir valia. Kaip mano filosofas, tikra kultūra ir menas gali suklestėti tik 
vyraujant dvasios genijams ir jų propaguojamoms vertybėms. 

Susipažinęs su naujausiomis europinės kultūros raidos tendencijomis, 
E Nietzsche daro išvadą, jog dėl nuolat didėjančios intelekto svarbos ir silpné- 
jančių natūralių gyvenimiškųjų instinktų jos palaipsniui išsigimsta. Visas bran- 
giausias žmogui vertybes jis laikė išsigimimo arba dekadentizmo simboliais. 
„Kas mato smukimo požymius, - rašė F. Nietzsche, - tas supranta, kad moralė 
ir visa, kas slypi už švenčiausių jos pavadinimų ir formų, liudija apie gyvenimo 
menkėjimą, pabaigos artėjimą, „baisų nuovargį“ [Nietzsche, [b. d.], p. 4]. 

F Nietzsche gana kritiškai vertina save bei savo kūrybą suprasdamas, kad 
ir jis kaupia to meto kultūros skaudulius, ydas. Todėl ir vadinasi „dekadentu“. 
Tačiau tarp savęs ir amžininkų jis mato vieną principinį skirtumą - jis „paži- 
no“ bei „suvokė“ dekadentizmą ir pakilo į kovą su juo. Tačiau ši kritika, nepai- 
sant viso jai būdingo aršumo, taip ir liko kritika iš dekadentizmo pozicijų. 

F Nietzsche tęsė A. Schopenhauerio pradėtą G. Hegelio istorinio vyksmo 
ir civilizacijos raidos schemų kritiką. Atmetęs monistinę A. Schopenhauerio 
valios interpretaciją, filosofas iškėlė valios pliuralizmą, jos impulsų skirtingu- 
mą ir įvairovę. Iracionalūs alogiški „valios galiai“ (vok. der Wille zur Macht) 
impulsai lemia visko, kas egzistuoja, vadinasi, ir civilizacijos procesų sklaidą. 
Kultūros filosofijoje F Nietzsche atkreipė dėmesį į instinktų galią, biologijos 
dėsnius perkėlė į socialinę ir kultūrinę sritį, aukštino kovą už būvį; tai Ch. 
Darwino evoliucijos teorijos atgarsiai. Kultūra jam - tai „tik plonytė obuolio 
žievė, po kuria kunkuliuoja kaitrus chaosas“ [Nietzsche, 1990, t. 1, p. 767]. 

Civilizacijos istorijai pažinti F Nietzsche pritaikė genealoginį metodą, ku- 
ris tapo pagrindu iš esmės perkainojant visas tradicines kultūros vertybes. Šio 
„nemalonių tiesų filosofo“, kaip jis save vadino, civilizacijos procesų analizei 
ypatingą metodologinę reikšmę turi „valios galiai“ ir „gyvenimo“ kategorijos, 
nes kultūros reiškinius jis aiškina fiziologiškai, kaip nuolatinę valios ir gyvenimo 
impulsų — apoloniškojo ir dionisiškojo pradų — kovą. Tęsdamas J.-J. Rousseau tra- 
dicija F. Nietzsche kritikavo civilizacijos pažangą ir prabilo apie būtinybę dėl 
kultūros išgelbėjimo sugrįžti į palaimingą gamtos prieglobstį. Iš čia atsirado 

kultūros, kaip žmogaus dvasios pilnatvės įgyvendinimo, priešprieša kūrybiškumą slo- 
pinančiai bedvasei civilizacijai. 

Kita vertus, filosofas paneigė ir vulgaraus evoliucionizmo šalininkams 
būdingą požiūrį, kad kultūros raida tobulina žmoniją ir daro šiuolaikinį žmo- 
gų tobulesnį, palyginti su ankstesnių epochų žmonėmis. Žmonijai nebūdingas 
pažangus tobulėjimas, stiprėjimas, augimas. „Pažanga“ - tai tik melaginga idé- 
ja. Šiuolaikinis europietis savo verte, palyginti su renesanso laikų žmogumi, 
filosofui yra daug žemesnėje kultūros ir dvasinės raidos pakopoje. F Nietzsche 
taip pat perėmė ir paakino Jenos romantikams būdingą kultūros, kaip dvasios 
srities, priešpriešą bedvasei civilizacijai, kurios simbolis jam buvo į dekaden- 
tizmą klimpstanti Vakarų civilizacija. 

F Nietzsche su jam būdinga dygia ironija teigė, kad mūsų civilizacijai 
„pavyko tik menki dalykai“. Jis sakė: „Aš sugėriau Europos dvasią, o dabar 
noriu suduoti jai kontrasmügi". Beveik prieš šimtmetį, kai Vakarų civilizacija 
dar be galo pasitikėjo savo galia ir savo vertybes stengėsi įtvirtinti visoje pla- 
netoje, įžvalgusis filosofas veikale Der Wille zur Macht („Valia galiai. Visų ver- 
tybių pervertinimo patirtis“, 1900) ne tik pasmerkė šią civilizaciją, bet ir prabi- 
lo apie dekadansą bei „Europos saulėlydį“: „Visą mūsų kultūrą jau ilgą laiką 
slegia savotiška kas šimtmetį didėjanti įtampa; ji tarsi artėja prie katastrofos: 
nerūpestingai, prievartiškai, veržliai, tarsi srautas, besiveržiantis į baigtį, ne- 
susimąstydamas, vengdamas mąstyti“ [Nietzsche, 1901, t. 9, p. 3]. Krizinę Eu- 
ropos kultūros būklę filosofas vadino nihilistine. Ką šitai reiškia? Pirmiausia — 
kad „aukščiausiosios vertybės praranda savo prasmę. Nėra tikslo! Nėra atsa- 
kymo - kodėl?“ [Ten pat]. 

F. Nietzsche'i būdingas mąstymo paradoksalumas atsiskleidė požiūriuo- 
se į civilizacijos istoriją. Juose savitai susipynė A. Schopenhauerio voliunta- 
rizmas ir J. Burckhardto individualizmas bei platus kultūrologinis požiūris į 
civilizacijos istoriją. F. Nietzsche's kultūrologija tiesiogiai siejasi su „gyveni- 
mo filosofijos“ ir „valios galiai“ koncepcijomis, kurios lėmė filosofo požiūrio 
savitumą. 

F. Nietzsche leido kritikos strėles į savo pirmtakų tyrinėjimų paviršutiniš- 
kumą, atsiribojimą nuo gelminių gyvybingųjų kultūros sluoksnių tyrinėjimo. 
Jis pripažino, kad šiuolaikinei išsigimstančiai Vakarų civilizacijai reikalinga 
istorija, tačiau kitokia „nei išpaikintam ir tuščiam mėgėjui“ ar sausai aka- 

deminei mokslo Ziurkei, kuri atplėšė gyvą kultūros istoriją nuo gyvenimo bei 
pavertė bedvase mokslinių žinių sankaupa. Joje vietoj turinio yra vien forma. 
„Istorija suvokiama kaip grynas mokslas ir, tapusi patvaldi, - rašė F Nietzsche, 
- grasino žmogaus giminei galutinai susidoroti su gyvenimu. Istorinis išsila- 
vinimas gali būti gydantis ir paremti ateitį tik tuomet, kai jį paremia naujas 
galingas gyvenimo srautas, pavyzdžiui, besiformuojančios kultūros; kai isto- 
rija yra kokios nors aukštesnės jėgos valdžioje, o ne savarankiškai gyvuoja ir 
tvarkosi“ [Nietzsche, 1990, t. 1, p. 168]. 

Vadinasi, F Nietzsche'i kultūros istorija yra neatsiejama nuo gyvenimo, eg- 
zistencinės patirties, žmogų priglaudžiančio ir sielai artimo landšafto, savo gimtojo 
miesto istorijos, įsijungimo į gyvybingąjį būties srautą. Tačiau šiuolaikinės kultū- 
ros padėties paradoksalumas tas, kad išsigimstančioje Vakarų civilizacijoje 
nyksta gyvenimo santykio su kultūra pažinimo aiškumas, natūralumas ir gry- 
numas. „Todėl mūsų šiuolaikinė kultūra įgauna negyvą pobūdį, jos visai ne- 
galima suprasti be šio prieštaravimo, arba, kitais žodžiais tariant, jos negali- 
me laikyti tikra kultūra; ji nežengia toliau paskirų žinių apie kultūrą, tai - mintis 
apie kultūrą, kultūros jausmas, kuris nevirsta kultūra - apsisprendimu“ [Ten 
pat, p. 181]. 

Difuzinės teorijos (F. Ratzelis, E Grabneris, L. Frobenius) 


Įtakinga amžių sandūroje atsiradusi kultūrologijos kryptis, kurios me- 
todologijos principai formavosi polemizuojant klasikinio evoliucionizmo ir 
socialdarvinizmo šalininkams, yra difuzionizmas. Jis įsitvirtino Vokietijoje ir Aust- 
rijoje, o vėliau pasklido Didžiojoje Britanijoje (F Ratzelis, F Grábneris, L. Fro- 
benius, W. Riversas, G. Childe'as). Difuzionizmo šalininkai difuzijos sąvoką 
perėmė iš gamtos mokslų ir perkėlė ją į kultūros teoriją, ja ėmė žymėti kultū- 
ros reiškinių bei objektų sklaidą tarp kultūrų įvairiais komunikacijos būdais 
(užkariavimai, tautų persikraustymai, prekyba, kolonizacija, migracija, vedy- 
bos, savanoriškas mėgdžiojimas). 

Šią gerai žinomą kultūrinių vertybių transliaciją difuzionizmo šalininkai 
laikė pagrindiniu civilizacijos varikliu. Taigi pasaulinę civilizaciją skatina tarp- 
kultūriniai ryšiai, kultūrų susidūrimai, skoliniai, akultūracija. Anot difuzionis- 


tų, kiekviena kultūros forma (kalba, institucijos, lankas, strėlės, žemdirbystė, 

metalu lydymas, mirusiuju dvasios kultai ir pan.) civilizacijos istorijoje atsiran- 
da tik viena karta inovacijos büdu ir toliau i$ vieno centro skverbdamasi bei 
migruodama keisdamasi plinta po visa planeta. 

Difuzionizmas niekuomet nebuvo vientisa kryptis. Vienų mokyklų šali- 
ninkai pabrėžė išskirtinę invazijos, t. y. vienos aukštesnės, pasiekusios didesnį 
diferenciacijos laipsnį, kultūros įsiveržimo į žemesnę svarbą. Dėl invazijos už- 
kariautoje kultūrinėje erdvėje pamažu sklinda ir įsigali užkariautojų kultūros, 
religijos, technikos laimėjimai. Kitų mokyklų sekėjai plėtojo teoriją apie vieną 
ar kelis pirmapradžius civilizacijos centrus (Egiptą arba Mesopotamiją, kai kurie 
difuzionizmo teoretikai kalbėjo ir apie tokį centrą naujajame pasaulyje), iš kur 
į įvairias puses plito civilizacijos laimėjimai. Kuo toliau nuo pirminės civiliza- 
cijos atsiranda kita, antrinė, civilizacija, tuo ryškesni jose kultūros pokyčiai. 

Ir pagaliau trečiosios - įtakingiausios - difuzionistinės kultūros ratų te- 
orijos puoselėtojai teigė, kad visa kultūros istorija, - tai bangomis per Žemės 
rutulį besiveržiantys kultūriniai kompleksai (ratai). Tam tikrų kultūros požymių 
buvimas konkrečiame geografiniame regione apibrėžia konkrečių kultūros 
regionų - „ratų“ ribas jame. Vadinasi, „kultūros ratas“, pamatinė šios teorijos 
kultūros teorijos sąvoka, žymi tam tikram kultūros arealui būdingų konkrečių kul- 
tūros elementų visumą. Kiekviename regione jie rutuliojasi skirtingai ir sudaro ne- 
vienodos apimties kultūros ratus. Dėl senų ir naujų kultūros reiškinių sąveikos atsi- 
randa naujų kultūros ratų, kurie vėl veikia kitus. Todėl vienas kitą keičiantys kultūros 
ratai ilgainiui sudaro įvairiausių konfigūracijų vienas kitą dengiančius kultūros 
sluoksnius. Neatsitiktinai šios difuzionizmo krypties šalininkai kultūrą meta- 
foriškai lygino su sluoksniuotu pyragu, kurio sluoksnį po sluoksnio nuimant 
galima pasiekti seniausią, grynos pirminės kultūros sluoksnį. 

Difuzionizmo pradininkas - Friedrichas Ratzelis (1844-1904), kurio ant- 
ropogeografiniai (vok. Antropogeographie) tyrimai atskleidė kultūros elemen- 
tų ir vertybių difuzijos svarbą civilizacijos istorijai. Jo paskatinti mokslininkai 
ima nagrinėti kultūros elementų perdavimo iš vienos civilizacijos, tautos, vi- 
suomenės į kitas, t. y. difuzijos, migracijos, skolinimo, naujovių, akultūracijos 
problemas. 

F. Ratzelio veikaluose matyti palaipsnis perėjimas nuo klasikinių evoliuci- 
jos teorijų prie naujos vadinamosios kultūros ratų (vok. Kulturkreis) sampratos. 
Pastarosios šerdis - mokymas apie kultūrines zonas, apimančias dideles pana- 

šias klimato sąlygas ir panašias kultūrą turinčias, juosiančias Žemės rutulį. Vė- 
liau sukuriamos kultūros ratų (L. Frobenius, E Grabneris, W. Schmidtas) ir kul- 
tūrinių arealu (E E. Boasas, E. Sepiras, A. Króberis, C. Wissleris) sąvokos. Savo 
teorija E. Ratzelis rutuliojo remdamasis evoliucionistu idéjomis, tik svarbiau- 
siomis ju laiké kultüros elementu migracija bei difuzija. Skirtingai nei evoliu- 
cionistai, kurie kiekvieną kultūros reiškinį tyrinėjo kaip atskirą grandį evoliu- 
cijos grandinėje, savo kultūros studijas mokslininkas siejo su konkrečiomis 
geografinėmis sąlygomis. Jo tikslas — atskleisti įvairių kultūrų atsiradimo ir 
konkrečios kultūros vertybių susidarymo dėsningumus. Iš čia ir pamatinė šios 
teorijos kategorija - kultūrinė difuzija. 

Iškėlęs teiginį, kad visos civilizacijos, tautos, etninės grupės nepriklau- 
somai nuo rasinių skirtumų turi „vienalytės pirminės kultūros“ rudimentų, 
visateisiais civilizacijos istorijos subjektais F. Ratzelis vadina ir visas neistori- 
nes (neturinčias rašto) tautas, nes ir joms būdingi universalūs pamatiniai kul- 
tūros dėmenys (protas, kalba, religija, darbo įrankiai ir pan.). Daugelis skirtin- 
gų civilizacijų, tautų kultūros elementų panašūs į tam tikros „pirmapradės“, 
kilusios iš vieno bendro civilizacijos židinio, kultūros rudimentus ir taip 
traktuojami. 

Norėdamas teoriškai pagrįsti šios pirminės kultūros transformacijų įvai- 
rove skirtinguose kultūriniuose arealuose, E Ratzelis nuodugniai tyrinėjo kul- 
tūros ir geografinės aplinkos, t. y. „gyvenimo erdvės“ (vok. Lebensraum) santy- 
kį. Dėl nevienodų geografinių ir gamtinių sąlygų bei kitų išorinių veiksnių pir- 
minė kultūra keičiasi iš esmės. „Gyvenimo erdvė“ - itin svarbus civilizacijos 
istorijos veiksnys bei stūmoklis. Ji veikia žmogų ir tiesiog kūniškai, ir jo fiziolo- 
giją, psichiką, dvasią, taigi yra daugiau arba mažiau palanki civilizacijos raidai, 
vienokioms ar kitokioms jos ypatybėms susidaryti, atitinkamai vidinei sandarai, 
galų gale politinio, ekonominio, kultūrinio, kūrybinio gyvenimo ypatumams. 
Kultūrą labai veikia klimatas, dirva, landšaftas, jūra ir t. t. 

„Gyvenimo erdves“ veiksnys - nuolatinė kova su gamta arba itin palankios 
sąlygos kultūrai plėtotis - gana didelę įtaką pirmiausia turėjo ankstyvajai tautų 
ir civilizacijų formavimosi fazei. Tačiau ir vėliau daugelis savitų konkrečios tau- 
tos ar civilizacijos bruožų, jų gyventojų mentaliteto ypatumų buvo tiesiogiai 
susiję su aplinkos poveikiu. Gyvybinio pakilimo bei ekspansijos metu sociokul- 
tūriniai organizmai, be to, kovoja su kitomis greta gyvuojančiomis tautomis, no- 

rédami išplėsti savo ,gy- venimo erdvę“. Taigi di- 


namika yra organiška kultūros gyvenimo dalis. 


Neatsitiktinai dau- gelis pagrindinių pasau- 


linės civilizacijos centrų išsidėstę žmogui gyventi 
ir kurti palankiausioje Zemės rutulį juosiančio- 


je nuosaikaus klimato juostoje, kuriai priklauso 


ir minėti „tautų ratai“, ar- ba „kultūros ratai“. Bū- 


tent ji F Ratzelio koncep- cijoje yra ne tik civiliza- 


"x 


ciju telkinys, bet ir paciu „pirminių“ žmonijos kul- 


tūros formų židinys, iš kur difuzijos būdu jos 


plito po visą planetą. 


Vadinasi, kiekvie- nas sociokultūrinis orga- 


Friedrich Ratzel 


nizmas (visuomenė, tau- ta, valstybė, civilizacija) 
mokslininko teorijoje — savitas, glaudžiai susijęs 
su jį supančia „gyvenimo erdve“ ir savo gyvavimo metu palaiko aktyvius san- 
tykius su gretimomis tautomis, civilizacijomis, perduoda bei perima įvairias 
kultūros formas. Taip atsirado garsus F Ratzelio teiginys, kad „geografinė ap- 
linka kuria žmogų ir su juo glaudžiai susijusią civilizaciją“. 

Kitas garsus difuzinės metodologijos šalininkas - istorikas medievistas, 
vėliau etnologas Fritzas Grabneris (1877-1934). Jau 1904 m. Berlyno antropo- 
logijos ir etnografijos draugijoje perskaitytame pranešime jis išdėstė pagrin- 
dines kultūros ratų teorijos tezes, kurias vėliau išplėtojo savo veikaluose. Ty- 
rinėdamas Australijos ir Okeanijos kultūros tradicijų difuziją mokslininkas 
išskyrė civilizacijos sluoksnius, arba kultūros ratus, apibūdino savitus sude- 
damuosius kultūros elementus. Kartu jis pastebėjo, kad šie konkrečios kultū- 
ros išplitimo regioną žymintys ratai iš dalies nesutampa, ir dėl to atsiranda 
savitų kultūros sluoksnių (vok. Kulturschichten). 

Anot E Grabnerio, „kultūros ratai“ iš vietinių teritorinių kultūros židinių 
plinta į kitus kultūros arealus, tačiau tolydžio silpsta, kol visai pranyksta, pa- 
našiai kaip nuo mesto į vandenį akmens pasklidę ratilai. Kultūros ratus moks- 
lininkas glaudžiai siejo su konkrečiomis etninėmis grupėmis ir teigė, kad dėl 
ilgai trukusių dviejų skirtingų etninių grupių kultūrinių ryšių atsiradę kultū- 
ros pokyčiai skatina kurtis naują etninę bendriją. Tačiau toks požiūris priešta- 
rauja daugelio etnologų, tyrinėjusių žmonijos etninę istoriją, išvadoms. 

Remdamasis konkrečios kultūros ratu konfigüracijomis, F. Grabneris hi- 
potetiškai rekonstravo kultūros sluoksnių susidarymo, jų difuzijos chronolo- 
giją. Jo metodas rėmėsi prielaida, kad jei konkretus kultūrinis ratas yra kokios 
nors srities centre, vadinasi, tai vėlesnis sluoksnis, pagal difuzijos dėsnius anks- 
čiau gyvavusius išstūmęs į pašalį. Todėl mokslininkas nuodugniai gvildeno 
atskirų kultūros elementų priklausomumą konkrečiam kultūros ratui ir jų at- 
siradimo bei difuzijos istoriją. Jį menkai domino pats kultūros išsivystymas. 
Šios problemos ėmėsi kitas difuzionizmo šalininkas, vadinamosios Vienos mo- 
kyklos lyderis, katalikų teologas W. Schmidtas. Iš pradžių jis plėtojo difuzinę 
E Grabnerio kultūros ratų teoriją, vėliau išrutuliojo vientisą civilizacijos istori- 
jos koncepciją. 

Visapusiškai išplėtotą kultūrinės difuzijos koncepciją aptinkame vokie- 
čių etnografo, lyginamosios istorinės kultūros morfologijos pradininko Leo 
Frobenius (1873-1938) veikaluose. Jaunystėje jis patyrė difuzionizmo pradi- 
ninkų F Ratzelio kultūros zonų ir H. Rūckerto organinio kultūros augimo idėjų 
įtaką. Tačiau skirtingai nei E Ratzelis ir E Grabneris, kultūros ratus mokslininkas 
aiškino ne kaip paprastą kultūros elementų rinkinį, o kaip vientisą jų kompleksą. 
Kiekvienam kultūros ratui būdingas savitas kultūros formų ir elementų kom- 
pleksas, kurio skirtingą poveikį, priklausomai nuo geografinės padėties kultū- 
ros areale, patiria visos jame gyvuojančios kultūros. 

L. Frobenius labiausiai domino lyginamoji istorinė ir morfologinė kultū- 
ros analizė, paskirų kultūros elementų kilmės, kaitos, difuzijos mechanizmų 
bei sklaidos būdų tyrimai. Jis aiškinosi, kurie kultūros elementai lengviau pra- 
siskverbia iš vienų civilizacijų į kitas, siekė nustatyti kai kurių inovacijų bei iš- 
radimų nepriklausomybės laipsnį, suprasti dėsningumus tų pokyčių, kuriuos 
patiria nauji kultūros elementai, difuzijos kanalais skverbdamiesi į kitas civili- 
zacijas. Lyginamuoju, sinchroniniu ir diachroniniu aspektais jis kruopščiai nag- 
rinėjo įvairias kultūras, jų sudedamąsias dalis, jungiamąsias struktūras. 

Kiekviena kultūra L. Frobenius koncepcijoje, kaip ir H. Rückerto kultūros 
morfologijoje arba vadinamojoje kultūros organizmo augimo teorijoje, yra lyg 
gyvas organizmas. „Aš teigiu, — rašė jis, - kad kiekviena kultūra vystosi tarsi 
gyvas organizmas, vadinasi, ji gimsta, pergyvena vaikystę, brandos amžių, su- 
laukia senatvės ir galiausiai miršta“ [Frobenius, 1898, p. X]. Jai, kaip ir visiems 


gyviems organizmams, būtinas maistas, t.y. energetiniai ištekliai, kurių pagrin- 

dinis šaltinis - medžiok- lė, žvejyba, gyvulinin- 


kystė, žemdirbystė, Zo- džiu, kryptingas žmonių 
ūkininkavimas. 

Kaip ir visi žemės augalai, gyvūnai bei 
žmonės, pergyvenantys tas pačias amžiaus pako- 
pas, kultūra civilizacijos istorijoje reiškiasi kaip 
užsisklendusi savyje mo- nada. Ji pasižymi indivi- 
dualiu charakteriu, dva- sia (gr. paideuma) — savita 


gyvenimo programa ir morfologiniu kultüros 


elementu visuma. ,1898 m. veikale ‘Afrikos kultū- 
ros ištakos’ primygtinai Leo Frobenius teigiau, — rašė L. Frobe- 
nius 1915 m., - kad civi- lizaciją būtina tyrinėti 
kaip 'organišką visumą", ir ši nuostata šiandien jau yra patvirtinta laiko“ [Fro- 
benius, 1940, p. 196]. 

Kultüra mokslininkas suvoké kaip sudétinga daugiasluoksne sistema, ku- 
rios pagrindiniais morfologinés struktūros pažinimo metodais laikė lyginamąjį, 
gamtamokslinį ir struktūrinį funkcinį. Jis išskyrė „kultūros anatomiją“, „fiziolo- 
giją“, kultūrai suteikė lytį ir sielą. Todėl L. Frobeniuso koncepcijai būdingos gam- 
tos mokslų kategorijos: morfologija, anatomija, fiziologija, difuzija ir pan. 

Kiekvieną kultūrą, L. Frobenius nuomone, sukuria ne patys žmonės, bet 
konkrečios gamtinės, geografinės sąlygos ir ūkininkavimo būdas. Kultūras, kaip 
ir gyvus organizmus, galima perkelti į naujas aplinkos sąlygas, kurios neišven- 
giamai nukreiptų jų raidą kita kryptimi. Naujos kultūros atsiranda veikiant ki- 
toms kultūroms ir difuzijos būdu perima daugelį jų bruožų. „Visas kultūros rai- 
dos procesas, - sakė jis, - nuo žmogaus nepriklauso [...]. Kultūra rutuliojasi 
savaime — be žmogaus ir tautos“ [Frobenius, 1898, p. XIII]. Vadinasi, žmogus 
civilizacijos istorijoje tėra pasyvus vartotojas, o ne kūrėjas. Išskirtinių asmeny- 
bių (Aleksandras Makedonietis, Napolėonas) iškilimas ar gaivališka galingų dva- 
sios polėkių raiška konkrečioje tautoje aiškinama kaip logiškas sukauptos eks- 
pansyvios energijos padarinys. 

Kultūras laikydamas gyvais organizmais, L. Frobenius suskirstė jas į dvi 
lytis: vyriškąją — patriarchalinę ir moteriškąją — matriarchalinę (kaip pavyzdį savo 
tezei patvirtinti jis analizavo patriarchalinę etiopų ir matriarchalinę chamitų 
kultūras). Jos priešingos. Pirmoji yra išorinė ir savo statiniais tarsi augalas stie- 

biasi aukštyn, o antroji - chtoniška, ji skverbiasi į gelmes, į vėlių pasaulį, siekia 
užsikasti žemėje. Patriarchalinei būdingos magiškos, o matriarchalinei - misti- 
nės savybės. Skirtingos kultūrų lytys esą poruojasi, dėl to atsiranda naujos kul- 
tūros formos. Kultūrų poravimąsi L. Frobenius laikė pagrindiniu civilizacijos 
raidos ir kultūros formų difuzijos dėsniu, kuris ir lėmė kultūros formų sklaidos 
būdus: Übertrag — natūrali plėtra, su tautų migracija nesusijusi kultūros formų 
difuzija, ir Verpflanzung - persodinimas, su tautų migracija susijusi kultūros 
formų difuzija. Kadangi žmonės migruoja tais pačiais keliais kaip ir jų kultü- 
ros, vadinasi, išnagrinėjus kultūros formų difuzijos kelius, galima atskleisti se- 
niausius žmonijos civilizacijos istorijos sluoksnius. 

Lygindamas tarpusavyje skirtingų senojo pasaulio regionų kultūras ir įvai- 
riais morfologiniais požiūriais nagrinėdamas jas civilizacijos raidos istorijoje, 
L. Frobenius išskyrė keturias kokybiškai skirtingas kultūrų grupes. Pirmoji, 
ankstyvųjų Saulės kultūrų, grupė atsirado Pietvakarių Azijoje ir vėliau difuzi- 
jos būdu plito Azijos žemynu Ramiojo vandenyno link. Tai buvo mitologinės 
civilizacijos, sukūrusios užuomazgas tų pagrindinių mitų, kurie tūkstantme- 
čiais teikia peną vėlesniems įvairių tautų epams bei poemoms. Antroji kultūrų 
grupė susidarė Vakarų Azijoje, jos plito į Centrinę ir Rytų Aziją, taip pat į Rytų 
Europą. Tai didžiųjų pasaulio religijų civilizacijos, kurių pradžia - zoroastriz- 
mas, o pabaiga - islamas. Trečioji grupė į civilizacijos istoriją įžengia kartu su 
graikų civilizacija. Jos ištakas, ignoruodamas istorinius faktus, L. Frobenius 
siejo išimtinai su Europos pietryčiais, o ryškiausią dvasios polėkių išraišką matė 
filosofijoje. Ketvirtosios grupės vieta - Vakarų Europa ir iš pastarosios kilusi 
modernioji Šiaurės Amerika. Vakarų civilizacijos esmę nulėmė prancūzų ra- 
cionalizmas, anglų realizmas ir Šiaurės Amerikos materializmas. Joje atpažįs- 
tami Šiaurės Atlanto pakraščiuose gyvenančių tautų užmojai bei idėjos. Šios 
civilizacijos nuostatos ir valios impulsai tolydžio užtvindo visą Žemės rutulį ir 
nulemia svarbiausius praėjusio šimtmečio kultūros laimėjimus bei pagrindi- 
nes tendencijas. 

Taigi lyginamojoje istorinėje kultūros morfologijoje L. Frobenius išskyrė 
šias nuosekliai viena kitą keičiančias civilizacijos fazes: 1) mitologinę, kurioje 
žmonės dar buvo tokie pat gamtos padarai, kaip ir kitos gyvos būtybės; 2) di- 
džiųjų religijų, kai žmogus išsiskyrė iš gamtos ir suvokė savo autonomiškumą 
gamtos atžvilgiu; 3) filosofinę, kai įsivyrauja sąmoninga kritinė pasaulio reflek- 

sija; 4) materialistinę, žmogui ne tik pasiekus neregėto autonomiskumo, bet ir 
pradėjus pajungti sau pačią gamtą. Ši fazė - tai ketvirtasis civilizacijos raidos 
periodas, po kurio prasideda penktasis, kokybiškai naujas - šiuolaikinė kultū- 
ros globalizacija, arba mondializacija. 

L. Frobenius buvo vienas pirmųjų civilizacijos teoretikų, suvokusių ekono- 
mikos ir kultūros globalizacijos procesų reikšmę tolesnei žmonijos civilizacijos 
raidai. Šiuos procesus jis jau 1915 m. traktavo kaip kokybiškai naują civilizacijos 
raidos pakopą, „išskirtinį savo mastais žmonijos reiškinį, kurio analogų iki XIX 
amžiaus neaptinkame“ [Ten pat, p. 18-19]. Pasaulinės, aprėpiančios visą Žemės 
rutulį ekonomikos susiformavimas, mokslininko nuomone, atveria žmonijai to- 
kias naujas perspektyvas ir galimybes, apie kurias anksčiau nė nesvajota. 

L. Frobenius neabejotinai buvo vienas nuosekliausių difuzinės teorijos ša- 
lininkų, savo lyginamojoje istorinėje kultūros morfologijos koncepcijoje iškė- 
lęs daug aktualių metodologinių komparatyvistikos idėjų. Jo veikalai išsiskyrė 
teorinių įžvalgų gelme, netradiciniu problemų formulavimu, subtilia lygina- 
mąja kultūrų analize. Mokslininkas sukūrė vientisą išsamią kultūros elementų 
difuzijos teoriją, kurioje atskleidė paslaptingus civilizacijų sąveikos, kultūros. 
vertybių difuzijos mechanizmus. Jo veikaluose išryškėjo monadologinės civili- 
zacijos teorijos principai, kultūra atplėšiama nuo žmogaus, perdėtai pabrėžia- 
mas jos autonomiškumas, nuvertinama kūrybinė žmogaus galia — bet visa tai 
yra atsakas į XIX a. pabaigoje išplitusias suvulgarintas socialinio determinizmo 
bei evoliucionizmo teorijas. 

Vadinasi, difuzionistinės teorijos šalininkai ypač kritikavo pagrindinį evo- 
liucinės teorijos teiginį esą istoriniai civilizacijos pokyčiai paklūsta universa- 
liems, visur vienodai veikiantiems evoliucijos dėsniams, ir dėl to visų rasių bei 
tautų atitinkamo kultūros raidos lygio bruožai identiški. Todėl, atsiriboję nuo 
evoliucionizmo teorijų, civilizacijos ir visuomenės raidą aiškinančių išimtinai 
vidinėmis priežastimis, jie visų pirma nurodė tarpkultūrinių ryšių, civilizacijų 
susidūrimų svarbą, įvairių koegzistuojančių ir konkuruojančių tautų, valsty- 
bių, kultūrų sugebėjimo mokytis viena iš kitos, tiesti komunikacijos kanalus, 
kuriais vyksta civilizacijos laimėjimų skolinimasis, skleidžiasi kultūrinės įtakos. 

Skirtingai nuo evoliucionizmo šalininkų, kurie kultūros raidą aiškino kaip 
tolydžio kylantį vystymosi procesą, difuzionistai, išvis atsisakę evoliucijos są- 
vokos, kultūros raidoje sureikšmino paskirų kultūros elementų difuziją ir mig- 

raciją. Jie dažniausiai atsainiai vertino arba net ignoravo klasikinio evoliucio- 
nizmo ir socialdarvinizmo teorijas, nes, difuzionistų įsitikinimu, pagrindinis 
kultūrų skirtumų bei panašumų šaltinis yra ne pats žmogaus proto išradingu- 
mas, bet polinkis perimti socialiai aktualias inovacijas bei tiesiog mėgdžioti vie- 
niems kitus. 

Skirtingi difuzionistinės metodologijos šalininkai savąjį metodą vadino įvai- 
riai: E Ratzelis - antropogeografiniu (vok. Antropogeographie), E Grabneris - et- 
nologija, W. Schmidtas - kultūriniu istoriniu (vok. Kulturhistorische), o L. Frobe- 
niusas - kultūriniu morfologiniu (vok. Kulturmorphologie). Visi jie kruopščiais 
tyrinėjimais siekė paaiškinti skirtingų kultūros elementų difuziją iš vieno ar 
kelių kultūros centrų po visą Žemės rutulį. Domėdamiesi tokiais kultūros difu- 
zijos kanalais, kaip užkariavimai, tautų kraustymaisi, kolonizacija, migracija, 
prekyba, mišri santuoka, savanoriškas mėgdžiojimas, jie ne tik pabrėžė kultū- 
rinį skolinimosi įnašą, bet ir apribojo socialdarvinistinių bei evoliucionistinių 
teorijų amžiaus pradžioje viešpatavimą. 


Prancūzų sociologijos mokykla (É. Durkheimas, M. Maussas) 


Ėmilis Durkheimas (1858-1917), garsiosios L'École francaise de sociologie 
(Prancüzu sociologijos mokykla) küréjas, buvo viena jtakingiausiu XX a. huma- 
nistikos asmenybių. Jis perėmė daug pozityvistiniu nuostatų ir išskirtinį dėmesį 
„pozityviai“ sociologinei kultūros reiškinių analizei. Mokslininkas daug nuvei- 
kė įtvirtinant sociologijos mokslo statusą, institucializuojant sociologiją univer- 
sitetinio išsilavinimo sistemoje. Jis įkūrė pirmąsias sociologijos katedras Bordo 
ir Sorbonos universitetuose, autoritetingiausią specializuotą sociologijos žurna- 
lą, kuris sutelkė įvairių humanistikos sričių specialistus ir įtvirtino kolektyvinio 
darbo formas. É. Durkheimo mokykla turėjo bendrus tikslus, teorines nuosta- 
tas, tačiau jos šalininkai veikė savarankiškai, išsaugodami savo individualumą. 

Vienas svarbiausių jo nuopelnų - iš principo naujas požiūris į visuomenę, 
kaip į normatyvinę, o į kultūrą simbolinę sistemą, lemiančią žmonių integraciją. Nors 
visuomenė yra individų sąveikos rezultatas, tačiau kartą atsiradusi ji virsta au- 
tonomiška realybe, pasižyminčia savitais bruožais ir veikiančia individus. Vi- 
suomenė yra pagrindinis kultūros simbolių kūrėjas. Istorinėje kultūros raidoje 
mokslininkas išskyrė svarbų lūžio momenta: jos skilimą į sakraliąją, kurioje vy- 


258 


Prancūzų sociologijos mokykla (É. Durkheimas, M. Maussas) 


College de France. XVIII a. raižinys 


ravo religiniai idealai, ir pasaulietinę, susijusią su kasdiene būtimi. Siekdamas įtvir- 
tinti socialinės tikrovės autonomiškumą Ė. Durkheimas ją atribojo nuo psicholo- 
gijos, paneigė XIX a. pabaigoje įsigalėjusią socialinių mokslų psichologizaciją. 
Mokslininkas derino evoliucinės ir struktūrinės funkcinės metodologijų princi- 
pus, teoriją glaudžiai siejo su empirija. 

Ė. Durkheimo knyga Les regles de la méthode sociologigue („Sociologijos me- 
todo taisyklės“) yra glausčiausias ir konceptualiausias mokslininko tekstas, ku- 
riame, polemizuojant su vyraujančiomis sociologinėmis teorijomis, išdėstomi 
pamatiniai metodologiniai visuomenės bei kultūros tyrinėjimo principai. Svar- 
biausios šios knygos idėjos buvo paskelbtos straipsniuose 1894 m., o kitais me- 
tais papildytos ir išspausdinta knyga. Mokslininko suformuluotos sociologijos 
metodo taisyklės gali būti interpretuojamos kaip savotiškas metodologinis vy- 
raujančios mokslininko idėjos sociologizmo pagrindimas. 

Sociologizmo sąvoka šiuolaikinėje kultūros sociologijoje dažniausiai sie- 
jasi su É. Durkheimo vardu, nors šio termino jo veikaluose neaptiksime. Socia- 
linės tikrovės sureikšminimas, jos primato skelbimas bet kokios kitos tikrovės 
atžvilgiu sudaro pagrindinį jo pasaulėžiūros patosą. Sociologizmas čia traktuo- 
jamas kaip universali visa aprėpianti filosofija ir kultūros teorija. Dėl to nuola- 
tos regimas perėjimas iš specifinės sociologinės problematikos į universalesnę 
filosofinę bei kultūrologinę. 


259 


XX amžiaus teorijos 


Ė. Durkheimo kultūros tyrinėjimų savitumas atsiskleidė pabrėžtinoje an- 
tipsichologinėje pozicijoje, kuri aiškinama keliomis pagrindinėmis priežastimis. 
Pirmiausia jo netenkino metodologinis XIX a. pabaigoje vyravusių psichologi- 
nių teorijų neapibrėžtumas ir subjektyvizmas. Kita vertus, tik ką iš filosofinio ir 
fiziologinio pažinimo sistemų išsiskyrusi psichologija buvo pavojingas tapsmą 
išgyvenančios sociologijos konkurentas, kadangi didėjantis dėmesys psicholo- 
ginių struktūrų pažinimui tiesiogiai siejosi su dėmesiu žmogui, visuomenei ir 
įvairiems kultūros aspektams. 

Visus socialinius bei kultūros reiškinius jis aiškino remdamasis kolektyvi- 
nio žmonių elgesio terminais. Dėl to besąlygiškai buvo teigiama socialinės tik- 
rovės pirmenybė individualios atžvilgiu. Visuomenė ir joje vyraujanti kolekty- 
vinių vaizdinių visuma čia kaip viršindividuali tikrovė, viešpataujanti indivi- 
do gyvenime ir kultūrinėje veikloje. „Visuomenė - tai ne paprasta individų su- 
ma, bet sistema, susidedanti iš asociacijų ir atspindinti tikrovę sui genris, kuriai 
būdingos ypatingos savybės. Suprantama, kolektyvinis gyvenimas yra neat- 
siejamas nuo individualaus, tačiau šios prielaidos nepakanka. Reikia, kad šios 
sąmonės būtų susijusios tarpusavyje, sudarytų ypatingą ansamblį“ [Durkheim, 
1970, p. 493]. 

Ė. Durkheimo sociologizmo tikslas — iškelti sociologiją mokslų hierarchi- 
joje, o kartu ir perkelti į įvairiausių civilizacijos bei kultūros reiškinių tyrinėji- 
mo sritį. Visuomenė yra vyraujanti aukščiausia gamtos pasaulyje realybė, o so- 
ciologinis faktų interpretavimas yra vienintelis teisingas jos pažinimo būdas. 
Sociologijoje turi būti taikomi objektyvūs gamtos mokslų metodai. Dėl to išsi- 
rutuliojo pagrindinis sociologinės metodologijos principas „socialinius faktus 
tyrinėti kaip daiktus“. Sociologinės tikrovės specifiškumas savo ruožtu lemia 
sociologijos mokslo savarankiškumą ir ypatingą jo vietą socialinių, humanita- 
rinių, taigi ir kultūros mokslų hierarchijoje. 

Ė. Durkheimo plėtojamos kultūros sociologijos metodologinis pamatas: 
1) nuoseklus socialinės tikrovės, kaip specifinės būties ir veiklos srities, išskyri- 
mas, 2) integratyvus daugiaaspektis požiūris į žmogų ir visuomenę, 3) aiškini- 
mas visuomenės, kaip objektyvios viršindividualios socialinės struktūros, le- 
miančios pagrindinius konkretaus individo elgesio ir veiklos orientyrus, 4) po- 
žiūris į sociologiją, kaip į itin svarbų savarankišką pozityvų mokslą, objektyviai 
tyrinėjantį įvairius socialinės tikrovės, kultūros, civilizacijos aspektus, ir jun- 

giantį visus antropologi- nés krypties mokslus. So- 


ciologiné pažinimo teori- ja čia suvokiama kaip 
efektyvus sistemingas mokslas, įveikiantis pro- 
peršą, skiriančią empiri- nį ir apriorinį pažinimą. 
Pozityvus kultūri- nio ar civilizacinio viene- 
to, kaip socialinių faktų visumos, pažinimas pri- 
einamas tik aukščiausio- je visuomeninių mokslų 
hierarchijoje esančiai so- ciologijai, tiksliau, sude- 
damajai jos daliai lygina- majai sociologijai. Lygi- 
namoji sociologija Ė. Durkheimo koncepcijoje 


traktuojama ne kaip at- skira sociologijos šaka, 


tačiau kaip pati sociolo- gija, kadangi ji praranda 


Émil Durkheim 
grynai aprašomąjį pobū- dį ir pereina į kokybiškai 


naują civilizacijos istorijos socialinių faktų interpretaciją. Lyginamosios meto- 


dologijos principams É. Durkheimas skyrė daugiau dėmesio nei C.H. Saint- 
Simonas ir A. Comte'as. Lyginamąjį metodą jis laikė pagrindiniu sociologinių 
tyrinėjimų instrumentu par excellence, teigdamas, kad sociologijos ir istorijos 
sąveika yra tapati lyginamosios gramatikos ar lingvistikos bei atskirų kalbų gra- 
matikų santykiams [Ten pat, p. 156]. 

Ė. Durkheimas įsitikinęs, kad lyginamoji analizė padės išspręsti pagrindi- 
nes civilizacijos sociologijos problemas. Tik lygindami skirtingų visuomenių 
kultūros faktus galime atskleisti civilizacinių procesų bendrybes, savitumus, 
priežastis, nulėmusias kultūros formų įvairovę ir jų raidą skirtingomis krypti- 
mis. Lyginamojoje sociologijoje mokslininkas ypatingą dėmesį teikė metodo- 
loginiam korektiškumui, aiškiam pradinių pozicijų, lyginamosios analizės stra- 
tegijos, lyginimo lauko apibrėžimui. Jis kalba apie pozityvios lyginamosios so- 
cialinių faktų analizės strategijos nuoseklumą, papunkčiui pereinant nuo di- 
desnės apimties struktūrų prie mažesnės arba atvirkščiai. Primindamas kom- 
pleksinės analizės ir visuomenės požiūrio į civilizaciją privalumus jis siūlo ly- 
ginamąją socialinių faktų analizę derinti su struktūrine funkcine. 

Taigi, nubrėžęs naujos įtakingos kultūros sociologijos principus, Ė. Durk- 
heimas pirmiausia sumenkina vientiso civilizacijos srauto ir vienalinijinės evo- 
liucijos idėją. Jis sureikšmina kompleksinės sociologinės lyginamosios ir funkci- 
nės civilizacijos organizmų analizės svarbą ir ragina sekėjus tyrinėti vietinių 

civilizacijų problematiką. Pažintinių ir vertybinių kultūros analizės aspektų at- 
skyrimas padeda jam paneigti švietėjų teorijų mitą, kad „civilizacijos pažanga“ 
suteiks žmogui laimę ir harmoniją. Ė. Durkheimo idėjų įtaka dar gyvam moks- 
lininkui esant toli peržengė Prancūzijos ribas. Jo knygos greit buvo verčiamos į 
kitas kalbas ir jau amžiaus pradžioje turėjo stiprų poveikį britų, italų, rusų, len- 
kų, vengrų bei kitų tautų sociologinės pakraipos kultūros tyrinėtojams. 

Skirtingai nei É. Durkheima, Marcelį Maussą daugiau domino konkre- 
čiais empiriniais faktais paremta lyginamoji ir struktūrinė-funkcinė atskirų 
civilizacijos bei kultūros aspektų analizė. Jaunystėje jis studijavo sanskritą, 
lyginamąją filologiją, religijų istoriją, vadovaujamas pasaulinio garso moksli- 
ninkų lingvisto A. Meillet, indologų M. Fouchet ir S. Lėvy; pastarasis buvo 
įsitikinęs, kad jei pavyks šį unikalių gabumų mokinį atriboti nuo dėdės įta- 
kos, jis bus genialus orientalistas. Mokslinę karjerą M. Maussas pradėjo indų 
filosofijos tyrinėjimais, paskui ėmėsi religijos istorijos, sociologijos, lyginamųjų 
civilizacijos ir kultūros studijų. Jo moksliniai interesai nuolatos keitėsi, dau- 
geliui tyrinėjimų būdingas mąstymo „atvirumas“, fragmentiškumas ir neiš- 
baigtumas. M. Maussas niekuomet nerašė knygų, išimtinai straipsnius, nere- 
tai didelės apimties, kuriuos vadino esė. Praktiškai įgyvendindamas glaudaus 
kolektyvinio É. Durkheimo mokyklos darbo principą, daugumą darbų jis ra- 
šė ir skelbė kartu su bendražygiais bei mokiniais. 

1901 m. lyginamajai religijų istorijai skirtoje įžanginėje paskaitoje, pradė- 
damas darbą Neeuropinių tautų religijos istorijos katedroje, M. Maussas išdės- 
tė principinę metodologinę savo nuostatą, kad, jo įsitikinimu, Žemės rutulyje 
„Nėra necivilizuotų tautų, o tik skirtingų civilizacijų tautos“. Netgi tos tautos, kurios, 
paviršutiniškai žvelgiant, europiečiams atrodo „primityvios“, turi ilgą istoriją, sudė- 
tingas socialines struktūras ir platų kultūros vertybių bei simbolių pasaulį. 

M. Maussas greit įveikė bodėjimąsi, kurį etnografiniams tyrinėjimams jautė 
E. Durkheimas. Jis visuomet labai vertino kruopštaus lauko tyrinėjimo rezulta- 
tus, teigė, kad „ginčuose su teoretikais visuomet lemiamas žodis būna konkre- 
čių gyvenimo faktų stebėtojo“. 

Pamažu reformuodamas Ė. Durkheimo idėjas M. Maussas siejo sociologiją, 
antropologiją, civilizacijos teoriją bei psichologiją ir, remdamasis jų laimėjimais, 
siekė sukurti tvirtą teorinį ir metodologinį pamatą kompleksinėms lyginamo- 
sioms civilizacijos bei kultūrologinėms studijoms. Civilizacinius ir kultūros pro- 

cesus jmanoma per- prasti tik zmogu ir glau- 


džiai su juo susijusią vi- suomenę tyrinėjant, 
taikant įvairių mokslų metodus. Skirtingai nei 
Ė. Durkheimas, kuris žmogų įvardijo dvilype 
esybe, vienijančia indivi- dualius ir socialinius 
pradus, M. Maussas kal- ba apie „totalinį žmogų“, 
kuriam būdingi biologi- niai, psichologiniai ir so- 
cialiniai požymiai. Jis su- kuria sisteminį kom- 
pleksinį, visuomenės ir žmogaus sukurtos civili- 


zacijos tyrinėjimo pro- jektą. „M. Mausso meto- 


das, - sako C. Lėvi- Straussas, - daugeliu at- 


žvilgių yra tobulesnis nei jo mokytojo“ [Lėvi- 


Marcel Mauss 


Strauss, 1947 t. 2, p. 535]. Nuolatos primindamas 
„totalinio socialinių faktų tyrinėjimo būtinybę“, lyginamosiose civilizacijos 


sociologijos ir kultūrologinėse studijose M. Maussas kartu įtvirtina struktū- 
rinės-funkcinės paskirų sudedamųjų civilizacijos elementų bei konkrečių so- 
cialinių faktų analizės principus. Tai padeda keliose civilizacijose išskirti ana- 
logiškus ekonominius, religinius, estetinius ir kitus morfologinius civilizaci- 
nio organizmo požymius ir, nenusižengiant moksliniam korektiškumui, juos 
lyginti tarpusavyje. 

Civilizacijos tyrinėjimuose remdamasis įvairiais socialiniais ir humanita- 
riniais mokslais mokslininkas itin tiksliai vartoja sąvokas. M. Maussas, skirtin- 
gai nei E. Durkheimas, visuomet nuosekliai nagrinėjo konkrečius empirinius 
faktus. Šį esminį prancūzų sociologijos mokyklos lyderių metodologinių nuo- 
statų skirtumą pastebi daugelis tyrinėtojų. Iš tiesų, kaip teigia L. Dumont'as, 
Ė. Durkheimas gali būti vadinamas paskutiniu tarp mąstančiųjų abstrakčiai. 
Neabejotinai jis nustatė pamatinius empirinių faktų tyrinėjimo principus, pats 
pateikė daugybę preciziškų tokios analizės pavyzdžių, tačiau, tik pradedant 
M. Maussu, tokia konkrečiu empirinių faktų suvokimu pagrįsta metodologinė 
nuostata pradeda veikti teorines sociologinių ir kultūrologinių tyrinėjimų žinias. 

M. Maussas, kaip ir E. Durkheimas, yra evoliucinės civilizacijos teorijos 
šalininkas. Žmonijos prigimtis jam yra bendra, o nors skirtingų socialinių dari- 
nių grupės ir formuoja savitus civilizacinius organizmus, joms galioja tas pats 
pažangios Civilizacijos raidos principas. 

M. Maussas parašė įvairių civilizacinę komparatyvistiką gvildenančių stu- 
dijų, domėjosi lyginamąja Vakarų ir Kinijos, Indijos bei kitų neeuropinių civili- 
zacijų religija, istorija, skelbė kritinius straipsnius apie klasikinio evoliucioniz- 
mo, L. Frobenius'o, A. Meillet, M. Weberio ir kitų komparatyvistinės metodolo- 
gijos šalininkų idėjas. Jis, kaip ir kiti komparatyvizmo šalininkai - G. Davy, 
M. Granet - imasi kuo įvairesnių lyginamųjų civilizacijos studijų, remiasi dau- 
geliu naujausių sociologijos, istorijos, antropologijos, etnografijos, struktūri- 
nės lingvistikos ir orientalistikos metodologinių principų. M. Maussas ragina 
lyginamųjų civilizacijos studijų šalininkus pereiti prie bendrų įvairių disciplinų 
tyrinėjimų ir primena garsaus lyginamosios lingvistikos šalininko A. Meillet vei- 
kalus, kuriuose kompleksiškai taikoma naujausia metodologija. 

Paneigęs Ė. Durkheimo antipsichologizmą, M. Maussas plėtoja „totalinio“ 
(vientiso) žmogaus biologinių, psichologinių, sociokultūrinių aspektų vieny- 
bės idėją. Socialiniais faktais jis laiko ne tik socialinius reiškinius, tačiau ir žmo- 
gaus sukurtus daiktus (gaminiai, ginklai, kulto reikmenys ir pan.). Šis požiūris 
sutampa su socialinės antropologijos šalininkų pozicija. Žmogus ir jo sukurtas 
daiktų pasaulis, įvairios socialinės organizacijos formos čia yra „totalinis socia- 
linis faktas“ (le fait social total), kurį perprasti įmanoma pasitelkus socialinius, 
gamtos ir humanitarinius mokslus. Taigi M. Mausso veikaluose kuriami svar- 
būs tolesnei komparatyvistinės kultūrologijos raidai visuminės civilizacijos, vi- 
suomenės ir kultūros tyrinėjimo metodologijos principai. 

Dėl to kyla principinis reikalavimas konkrečius civilizacijos faktus tyrinėti 
kaip sociokultūrinio organizmo visumą, nuosekliai keičiant požiūrio aspektus. 
Būtina pažinti fundamentaliausius institutus, įvairias ekonomines, juridines, re- 
ligines, estetines, menines ir kitas jo sritis. Ir pagaliau M. Maussas formuluoja dar 
vieną metodologiškai svarbią būtinybę: komparatyvistinėje analizėje remtis tos 
civilizacijos, tautos, etninės grupės sąvokomis, kuri yra to tyrinėjimo objektas. 

Pastarieji M. Mausso veikaluose išryškėję požiūriai ir metodologiniai prin- 
cipai skatino kultūrologijos, kaip visuminio integruojančio kultūros, mokslo, 
atsiradimą, taip pat „Analų“ mokyklos, L. White'o, M. Merleau-Ponty, C. Lėvi- 
Strausso, M. Foucault'o, J. Derrida, J. Gurvitschio ir tiesioginio pastarojo moki- 
nio įtakingiausio šiuolaikinio civilizacijos sociologo L. Dumont'o koncepcijoms. 

Ė. Durkheimo civilizacinės sociologijos mokyklos šalininkai, civilizacijos 
sąvoką siedami su tarptautiniais socialiniais reiškiniais, išstumia norminę jos sam- 

pratą. Įtvirtindami kompleksinę visuminę civilizacinių ir kultūros struktūrų ana- 
lizę, jie remiasi evoliucionizmo teorija, iškelia žmonijos vienio idėją, kalba apie 
skirtingų socialinių organizmų unikalumą ir jų dalyvavimą vientisoje pažan- 
gioje Civilizacijos raidoje. Tačiau É. Durkheimo mokyklos orientacija į griežtą 
mokslinį objektyvumą ir apsiribojimas tik pozityvia socialinių struktūrų anali- 
ze savitas civilizacijos ir kultūros problemas neretai paverčia socialinėmis. Tada 
šalutiniai tampa daugelis esminių civilizacinės komparatyvistikos klausimų ir 
pati civilizacijos sąvoka praranda savo ypatingumą bei metodologinę reikšmę. 

Ė. Durkheimo mokykloje plėtotos metodologinės idėjos, tarpdalykinės ty- 
rinėjimo strategijos buvo svarbios visą XX a. ir turėjo stiprų poveikį struktūri- 
niam britų funkcionalizmui (B. Malinowskis, A.R. Radcliffe-Brownas), JAV kul- 
tūros antropologams (R. Mertonas, T. Parsons'as, R. Lowie), „Analų“ mokyklai 
(L. Febvre'as, M. Blochas, F Braudelis), Frankfurto mokyklai ir pastaraisiais 
dešimtmečiais iškilusioms postmodernistinei civilizacijos teorijai ir civilizaci- 
nei sociologijai. 


E Boaso kultūros antropologijos mokykla 


Antroje XIX a. pusėje JAV kultūros tyrinėjimuose besąlygiškai viešpatavo 
„klasikinio evoliucionizmo“ idėjos, tačiau amžiaus pabaigoje su jomis polemi- 
ką užmezgė nauja kultūros antropologijos mokykla. Jos pradininkas - vokie- 
čių kilmės mokslininkas Franzas Boasas (1858-1942) sukūrė pirmą profesiona- 
lią JAV kultūros antropologijos mokyklą, kuri besąlygiškai viešpatavo šalies 
moksle pirmą XX a. pusę. Jo mokiniai — pasaulinio garso kultūros antropologai 
R. Benedict, C. Wissleris, A. Króberis, L. White'as, R. Lowie, M. Herkovits'as, 
P. Radinas, A. Goldenweiseris ir kiti. 

E Boaso kultūros antropologijos mokykla ėmė neigti „kabinetinio“ evo- 
liucionizmo ir socialdarvinizmo teorijomis, kurios, ignoruodamos mokslinį 
korektiškumą ir faktus, kūrė grakščias teorines konstrukcijas. Mąstytojas iš- 
kėlė istorinio partikuliarizmo metodo ir empirinės metodologijos svarbą. Jo 
aplinkoje įsigalėjo niekinamas požiūris į klasikinio evoliucionizmo teorijas ir 
metafizinės kultūros filosofijos tradicijos diegiamus spekuliatyvaus mąstymo 
principus. L. White'o nuomone, F Boaso mokykla „evoliucijos teoriją atmetė 
ne todėl, kad ji prieštaravo lauko tyrimų duomenims, o todėl, kad jos nariai 

buvo nusistatę prieš teori- 
1959, p. 124]. 
Pagrindinis F Boaso 


ją apskritai“ [L. White, 


įkurtos amerikiečių kultū- 
ros antropologijos mokyklos skirtumas, palyginti su jai 
artima britiškosios „sociali- 
la (B. Malinowskis, A.R. 


kad pamatinė pirmosios sq- 


nės antropologijos“ mokyk- 
Radcliffe-Brownas) yra tas, 
voka yra kultūra, o antro- 
sios — visuomenė. „Kultū- rą galima apibrėžti kaip 
mentalinių ir fizinių re- akcijų bei veiksnių visu- 
mą, kurie apibūdina so- cialinę grupę sudarančių 
1928, p. 159]. 

Jau ankstyvosiose Franz Boas 1886-1896 m. paskelbto- 
se studijose F. Boasas su- formulavo du pagrindi- 
nius savo „istorinio partikuliarizmo" koncepcijos uždavinius: 1) rekonstruoti 
atskirų regionų arba tautų kultūros istoriją; 2) perprasti kultūros raidos dės- 


nius. Polemizuodamas su klasikinio evoliucionizmo teorijomis jis perėmė at- 


individų elgesį“ [F Boas, 


skirus difuzinės kultūros arealų teorijos elementus ir ėmėsi tirti empirinius kon- 
krečių kultūros reiškinių sklaidą sudėtingais difuzijos bei sąveikos būdais. 

Evoliucionistų siekimas atskleisti civilizacijos istorinės evoliucijos dėsnius 
ir išskirti pagrindines žmonijos istorinės evoliucijos pakopas, F Boaso įsitikini- 
mu, rėmėsi klaidingomis metodologinėmis prielaidomis ir buvo perdėm etno- 
centrinis. Ignoruodami daugelio ne Vakarų tautų bei civilizacijų etnografinio 
tyrinėjimo svarbą, jie stokojo ir būtinų, patikimų empirinių faktų iš įvairių pla- 
netos regionų, įrodymų savo teorijoms pagrįsti. Kita vertus, jie nepakankamai 
įvertino vadinamųjų primityviųjų kultūrų sudėtingumą, jų kultūrinio išsivys- 
tymo lygmens ir istorinės raidos įvairovę. 

Kultūra F. Boaso koncepcijoje - istoriškai besikeičiančių elgesio modelių 
visuma, kurią kiekvienam konkrečiam kultūriniam organizmui priklausantis 
žmogus įsisavina bręsdamas ir socializuodamasis. Kultūros raidos istoriją ir jos 
ateitį gaubia paslaptingumo skraistė. Tačiau vis dėlto „kiekviena kultūra gali 
būti pažinta tik kaip istorinis reiškinys“ . Istorizmas yra vyraujanti šio mąstytojo 
kultūros antropologijos idėja. Visos kultūros, netgi tos, kurias vadiname primi- 
tyviomis, nuolat kinta, tačiau nebūtinai pažangiai. Kultūra čia traktuojama kaip 
daugialypis reiškinys, susidedantis iš daugybės morfologinių struktūrų, ku- 

rias pažinti reikalinga kompleksinė metodologija, padedanti kiekvieną kultū- 
ros elementą suvokti kaip sistemos dalį. 

Teoriškai grįsdamas kultūrinio reliatyvizmo principus, mokslininkas tei- 
gė, kad iš tikrųjų nėra nei aukštesnės, nei žemesnės kultūros formų, nes visos 
jos rodo vienodai vertingų civilizacijos istorijoje išsirutuliojusių kultūros for- 
mų įvairovę. O tokios sąvokos, kaip laukiniškumas, barbarybė, civilizuotumas, 
įvardija tik etnocentrizmą žmonių, manančių, kad jų gyvenimo būdas yra normalesnis 
nei kitų tautų. Dėl to raginama atsisakyti mechaniško savos kultūros mąstymo 
stereotipų, moralinio vertinimo kriterijų, savų idealų, vertybių sistemų perkė- 
limo į kitų civilizacijų ar kultūros tipų tyrinėjimus. 

Pagrindinis F Boaso veikalas, kuriame galutinai atsiribojama nuo klasiki- 
nės evoliucijos teorijos ir pradedama kurti savita istorinio partikuliarizmo kon- 
cepcija, yra 1896 m. paskelbta studija The Limitations of the Comparative. Method 
of Anthropology („Lyginamojo metodo ribotumas antropologijoje“). Evoliucio- 
nistų nuopelnus F Boasas pripažino, tačiau pagrindinį jų veikaluose taikomą 
lyginamąjį metodą priešpriešino istoriniam daliniam ir pirmąjį aiškino kaip „ka- 
binetinių scholastų“, dirbančių bibliotekose, metodą. Be praktinių lauko tyri- 
mų toks lyginamasis metodas negalėjo duoti ir iki šiol nedavė jokių svaresnių 
rezultatų, kadangi svarbiausias jo uždavinys - ieškoti „paralelių“ įvairiose pra- 
eities ir šiuolaikinėse kultūrose. 

Įvairiose Žemės rutulio dalyse evoliucionistai iš tiesų aptiko panašių pa- 
ralelinės civilizacijos raidos požymių, analogiškų papročių ir atskirų kultūros 
elementų. Žemės rutulyje jie buvo išplitę taip nereguliariai, kad juos sunkiai 
galėjo paaiškinti populiarios difuzinės teorijos. Ši aplinkybė tapo pagrindiniu 
evoliucinių teorijų šalininkų argumentu polemikoje su oponentais. Kita vertus, 
lyginamųjų civilizacijos studijų atskleistas kultūros procesų „paralelizmas“, ar- 
ba atskirų kultūros ir meno sudedamųjų elementų panašumas, buvo laikomas 
neginčijamu jų istorinio ryšio, bendro kilmės šaltinio įrodymu. 

Visų žmonijos civilizacijos istoriją kūrusių tautų raidoje E Boasas aptiko 
tam tikrų jas vienijančių pamatinių prielaidų bei požymių. Vadinasi, egzistuoja 
objektyvūs visuomenės raidą lemiantys dėsniai, kurie „mūsų visuomenę vei- 
kia ne mažiau, kaip ir kitas visuomenes, nutolusias vietos ir laiko atžvilgių; šių 
dėsnių pažinimas gali paaiškinti spartų vienų civilizacijų vystymąsi, kitų atsili- 
kimą“ [Boas, 1896, Nr. 4, p. 901]. 

Kritikuodamas esa universalizmu pagristus lyginamuosius E.B. Tyloro ir 
L.H. Morgano tyrinéjimus F. Boasas rémési moksliniu skirtingiems civilizaci- 
niams arealams priklausančių kultūros reiškinių lyginimo netikslumu. Didžiu- 
liai lyginamųjų kultūrų skirtumai laiko ir vietos požiūriu tokius lyginimus pa- 
verčia metodologiškai nekorektiškais ir menkaverčiais, o patį lyginamąjį meto- 
da - „optine apgaule“. Kadangi evoliucinė metodologija nepajėgia įtikinamai 
paaiškinti tikrųjų kultūrinio „paralelizmo“ priežasčių, E Boasas siūlo moksli- 
ninkams išvis atsisakyti bevaisių pastangų ir liautis kurti vientisas civilizacijos 
evoliucijos schemas. 

Taigi metodologinés evoliucionizmo ir F Boaso istorinio partikuliarizmo 
koncepcijų nuostatos iš principo skirtingos. Lygindami įvairius kultūros reiški- 
nius arjų elementus, evoliucionistai siekė atskleisti bendrus ir panašius jų bruo- 
žus, o E Boasas atvirkščiai — ieškojo kiekvienos kultūros skirtumų. Jis nuolat 
pabrėždavo, kad istorinė kiekvienos civilizacijos, tautos, etninės grupės raida 
yra ilga ir visiškai unikali. Iškeldamas kiekvieno sociokultürinio darinio unika- 
lumą, jis kartu nuolat priminė bet kokių platesnių teorinių kultūros apibendri- 
nimų rizikingumą. 

Kita vertus, ragindamas atsiriboti nuo etnocentrizmo, mokslininkas for- 
mulavo svarbius kultūros reiškinių tyrimo metodologijos principus. Pirmiau- 
sia rekomenduoja nepasiduoti įspūdingų detalių žavesiui, nesureikšminti is- 
toriškai panašių kultūros bruožų, kurių gali atsirasti iš įvairių versmių, skirtis 
turiniu ir prasme. Analizuojant konkrečius kultūros reiškinius - stengtis įvai- 
riapusiškai įvertinti skirtingus jų aspektus ir tyrinėti kompleksiškai. Kartu jis 
ragino itin pagrįstai plačiau apibendrinti civilizacijos raidos dėsningumus. 

Kaip nemokslines atmesdamas viena kylančia linija besiplėtojančias pro- 
gresinės civilizacijos raidos schemas, jis vis dažniau, gvildendamas istorines 
kultūrų sąveikos problemas, rėmėsi difuzionizmu. Todėl išryškėjo „kultūros 
pokyčių“, „kultūros dinamikos“, akultūracijos, įtakų, skolinių, jų poveikio kul- 
tūros raidai klausimai. F. Boasas vis nuodugniau tiria įvairių kultūros elemen- 
tų difuziją. 

Išskirtinę istorinio partikuliarizmo metodologijos svarbą F. Boasas siejo 
su jos atsparumu abstrakčioms teorinėms spekuliacijoms bei nuosekliu, įvai- 
riapusišku empiriniu konkrečių netgi nedidelės apimties kultūros arealų tyri- 


néjimu, padedančiu nustatyti savitus skirtingų kultūros tradicijų raidos ke- 

lius. Kiekviena etniné grupe, tauta, civilizacija, jau peréjusi ankstyvaja savo 
kultūros modelio sukūrimo fazę, kurioje pagrindinius kultūros bruožus nule- 
mia pirmtakų bei išorinės aplinkos veiksnių įtaka, vėliau vis sparčiau mezga 
tarpkultūrinius ryšius, jos kultūroje atsiranda naujovių ir skolinių. F. Boasas, 
remdamasis difuzine metodologija, hermeneutiškai nagrinėdamas, nuima vie- 
ną po kito visus kultūros antsluoksnius ir randa pirmapradį gryną tyrinėja- 
mos kultūros pavidalą. 

Toks hermeneutiškas skirtingų kultūrų nagrinėjimas ir jų savitų kultūros 
formų bei raidos būdų lyginimas, E Boaso nuomone, padės mokslininkams 
geriau pažinti visos žmonijos civilizacijos raidą bei jos dėsningumus. „Didžioji 
kultūros evoliucijos sistema, taikoma visai žmonijai, - rašė jis dar 1904 m., - 
yra gan pažeidžiama ir praranda savo įtikinamumą. Vietoj vienos ištisos evo- 
liucijos linijos atsiranda daugybė susieinančių ir išsiskiriančių linijų, kurias sun- 
ku suvesti į vieną sistemą. Vietoj vienovės krintančiu į akis bruožu tampa įvai- 
rovė“ [Boas, 1904, Nr. 20, p. 522]. Gyvenimo pabaigoje savo istorinio partiku- 
liarizmo koncepcijoje F Boasas vis labiau atsiribojo nuo kraštutinumų ir tyri- 
nėjo įvairius kultūros elementus, jų funkcijas, išplitimo arealus kompleksiškai, 
kaip vientisą sistemą, pasitelkdamas daugybės pagalbinių kultūros mokslų lai- 
mėjimus ir metodus. 


Britų funkcionalizmas (B. Malinowskis, A.R. Radcliffe-Brownas) 


Kartu su difuzionizmo iškilimu Vokietijoje, É. Durkheimo mokykla Pran- 
cūzijoje, kultūros antropologija JAV, Didžiojoje Britanijoje - su H. Spencerio ir 
É. Durkheimo idėjomis atsirado funkcionalizmo, o vėliau - struktūrinio funk- 
cionalizmo metodologija, kuri įsivyravo britų socialinės antropologijos tradici- 
joje. Funkcionalizmas Didžiojoje Britanijoje ne tik įgauna klasikines formas, 
bet iki šiol pirmiausia išlieka britiškąja socialinės antropologijos kryptimi. Tyri- 
nėdami kultūros, visuomenės reiškinius, funkcinės metodologijos šalininkai la- 
biausiai išryškino jų funkcijas. 

Britų socialinėje antropologijoje išplėtotos funkcinės metodologijos pra- 
dininkas ir pagrindinis ideologas yra lenkų kilmės antropologas bei sociologas 
Bronistawas Malinowskis (1884-1942). Kalbėdamas apie kokybiškai naujo, iš pra- 
eities mąstymo stereotipų išsivadavusio, integruojančio antropologinės pakrai- 

pos kultūros mokslo atsi- radimą jis nuolatos pa- 


brėždavo visuminio po- žiūrio į kultūrą bei orga- 
niškos teorijos ir empiri- kos jungties svarbą, pri- 
mindavo, kad antropolo- gija buvo tikriausiai pir- 
masis socialinis mokslas, greta teorinės bazės su- 
kūręs savo empirinę la- boratoriją. „Vadinasi, 
moksliškumą, - apiben- drino jis, - bet kokiame 
antropologiniame tyri- nėjime sudaro kultūros 
teorija, besiremianti lau- ko stebėjimo metodu ir 
kultūros, kaip proceso bei produkto, sąvoko- 
mis“ [Malinowski, 1944, p. 5]. 

Funkcine visuome- i nės ir kultūros tyrinėjimo 
Bronisław Malinowski 


metodologiją mokslinin- kas priešpriešino klasiki- 
nio evoliucionizmo, di- fuzionizmo ir F. Boaso 
kultūros antropologijos mokyklų teorijoms. Savo pirmtakų pastangas atskleisti 
kultūros elementų kilmę ir modeliuoti civilizacijos evoliucijos pakopinės rai- 
dos schemas jis vadino ,spekuliatyviomis" ir ,nemokslinémis". H. Spencerio 
ir É. Durkheimo idėjų veikiamas, jis perkėlė civilizacijos teorijos tyrinėjimo 
akcentus nuo genezės problemų sprendimo ir evoliucijos schemų kūrimo į 
visuminį kultūros bei konkrečių jos funkcijų tyrinėjimą. Iš tiesų funkcionalisti- 
nei B. Malinowskio kultūros tyrinėjimo strategijai būdingas požiūris į kultūrą, 
kaip į integruotą sistemą, kurios visos sudedamosios dalys ir funkcijos glau- 
džiai siejasi tarpusavyje. Remdamasis visuminiu požiūriu į kultūrą, kaip į vien- 
tisą organizmą, jis nuosekliai tyrinėjo skirtingas kultūros formas tame kontekste, 
kuriame jos funkcionuoja. Mokslininkas aprašinėja visus pagrindinius struk- 
tūrinius ir funkcinius kultūros elementus, sąmoningai atsiribodamas nuo kil- 
mės bei dinamikos problemų. 

Programinėje studijoje The Functional Theory („Funkcinė teorija“) moksli- 
ninkas suformulavo tokias funkcionalizmo aksiomas: 1) kultūra yra instru- 
mentas, kurio griebiasi žmogus, spręsdamas iškylančias problemas; 2) objek- 
tų, veiklos rūšių ir nuostatų sistema, kurios kiekviena dalis yra atitinkamo 
tikslo siekimo priemonė; 3) integrali visuma, kurios sudedamieji komponen- 
tai siejasi tarpusavyje; 4) veiklos rūšys, nuostatos ir objektai, sudarantys so- 


cialinius institutus ir kuriantys organizuotas grupes, jungiamas įvairių veik- 

los formu; 5) priklausomai nuo veiklos tipo (t.y. dinaminiu aspektu) kultüra 
gali būti analitiškai skaidoma į skirtingus démenis - išsilavinimas, socialinė 
kontrolė, ekonomika, žinių sistemos, tikėjimas ir moralė, taip pat į įvairias 
kūrybinės bei meninės saviraiškos lytis [Malinowski, 1944, p. 149]. 

Pagrindinis funkcinės kultūros analizės vienetas B. Malinowskio koncep- 
cijoje yra kultūros institutas (mitas, religija, filosofija ir pan.), jungiantis dau- 
giau ar mažiau sudėtingas kultūros ypatybes. Todėl kiekviena kultūra - sudé- 
tinga glaudžiai tarpusavyje susijusių institucijų visuma, tarnaujanti „pirmi- 
niams fiziologiniams, psichologiniams poreikiams“ (angl. basic needs) ir pačios 
kultūros sukurtiems „antriniams poreikiams“ (angl. derived needs) tenkinti. Ki- 
ta vertus, kiekviena atskira kultūra gali būti skaidoma į institutus, taip pat pa- 
sižymėti ir savitais institucijų tipais. 

Funkcinis kultūros reiškinių aiškinimas čia papildomas institucijų (angl. 
institution) teorija, kuria remiantis, tyrinėjamoje kultūroje išskiriami žmogiš- 
kosios organizacijos vienetai, padedantys tenkinti pirminius poreikius. Antri- 
nių poreikių atsiradimas, įtvirtinimas ir perdavimas sudaro socialinę patirtį, 
kuri ir esanti kultūros paskirtis. Vadinasi, materiali ir dvasinė kultūros sritys 
susideda iš konkrečių institutų, kiekvienas iš kurių, būdamas socialinės struk- 
tūros dalis, yra konkrečios funkcijos nešiklis. Pagrindinė kultūros gyvavimo 
sąlyga yra pusiausvyra tarp ją sudarančių institutų. 

Du išskirti analizės tipai - funkcinis ir institucinis - padėjo B. Malinowskiui 
tiksliau apibrėžti kultūrą, kaip integralią sistemą, „susiklosčiusią iš nevisiškai 
autonomiškų ir nevisiškai integruotų institutų“. Pokyčiai vyksta bei skolinių 
kultūrose įgyjama tik institucijų lygmeniu ir apima tik jas. Kultūros savitumas 
nulemia sudėtingą bazinių antrinių poreikių sąveiką. Nors kiekviena kultūra 
turi tam tikrą skaičių pirminių poreikius tenkinančių funkcijų, tačiau, be jų, 
gali būti ir daugybė antrinių, neretai keistų, ekscentriškų, šokiruojančių, netel- 
pančių į mūsų vaizduotės ir patyrimo ribas. 

Todėl kultūra socialinėje B. Malinowskio antropologijoje pirmiausia yra 
pagrindinių žmogaus poreikių tenkinimo priemonė, tradicijos sistemiškai or- 
ganizuotų artefaktų ir kultūros formų visuma. Kartu ji funkcionuoja kaip „vien- 
tisa integruota sistema“, kurios sudedamosios dalys yra tarpusavyje priklau- 
somos. Savitus konkrečių civilizacijų ir kultūrų bruožus, skirtumus nulemia jų 
poreikių tenkinimo būdas ir iš kartos į kartą perduodami antriniai poreikiai. 

Išrutuliodamas kultūrą iš žmogaus poreikių, jis teikia pirmenybę tradicijai, tuos 
poreikius ir įgūdžius formuojančiai. 

Mėgindamas apibrėžti kultūrą, B. Malinowskis, plėtodamas É. Durkheimo 
idėjas, rėmėsi specifiniu, tik žmonių kultūrai būdingu simboliškumu. Jis ragino 
rašė jis, — yra ištisa žmogaus elgesio sritis, kurią turėtų ištirti lauko tyrinėtojai ir 
pateikti skaitytojų teismui. Tai kiekvienai kultūrai būdingas savitas simboliz- 
mas, pirmiausia kalba. Jis tiesiogiai siejasi su jai kelta problema, t.y. objekto, 
gesto, simbolinės artikuliuoto garso funkcijos išsiaiškinimu - problema, kurią 
būtina kelti bendroje poreikių ir jų paženklinimo kultūros teorijoje“ [Ten pat, 
p. 124]. Ė. Durkheimo ir B. Malinowskio paakintą simbolinės kultūros kilmės 
idėją vėliau išplėtos L. White'as. 

Iškeldamas funkcinės metodologijos svarbą B. Malinowskis kartu primi- 
nė, kad civilizacijos ir kultūros reiškinius tiriantys mokslai visuomet taikė lygi- 
namąjį metodą. Kultūrą vadindamas universaliu ir integraliu reiškiniu, jis tei- 
gė, kad skirtingos kultūros paklūsta lyginamajai analizei, nes ji padeda atskleisti 
pagrindinius kultūros bruožus ir funkcijas. Teorijoje, - sakė jis, - „lyginamasis 
metodas turi būti bet kokio apibendrinimo, bet kokio teorinio principo ir bet 
kokio universalaus dėsnio, taikomo mūsų svarstomam objektui, pagrindas“ 
[Ten pat, p. 18]. Lyginamosios analizės atskleistus kultūrų skirtumus, moksli- 
ninko nuomone, pirmiausia nulemia skirtingi poreikių tenkinimo būdai, nors 
patys pamatiniai žmogaus poreikiai ir nepriklauso nuo kultūros. 

B. Malinowskis tapo šiuolaikinės britų socialinės antropologijos kūrėju. 
Jo funkcinei kultūros tyrinėjimo teorijai būdingas konceptualumas ir meto- 
dologinis procedūrų nuoseklumas. Mokslininkas nesureikšmino funkcinės te- 
orijos svarbos, o aiškino ją tik esant būtina lyginamosios kultūrų ar atskirų jos 
reiškinių analizės prielaida. Korektiškai taikomi funkcinės kultūros analizės 
metodai ir procedūros padeda išvengti savavališkų bei moksliškai nepagrįstų 
apibendrinimų. Todėl, pradedant plačiau gvildenti bei lyginti kultūras ir civi- 
lizacijas, kultūras tikslinga apibrėžti per jų funkcijas ir lytis. 

B. Malinowskio kultūros teorija pirmos XX a. pusės socialinės antropolo- 
gijos idėjų raidoje išsiskyrė atsainiu požiūriu į istorinę kultūros analizę, sociali- 
nės pažangos neigimu, pirmykščių kultūrų pašalinimu iš istorijos, reliatyviz- 
mo, biologizmo principų iškėlimu. Jis po Ė. Durkheimo buvo vienas didžiųjų 

kultūros teoretikų, suvokusiu, remiantis įvairiomis kultūros tyrinėjimo discipli- 
nomis, ir kultūros, kaip savitos reiškinių klasės, pasižyminčios simbolinėmis pra- 
smėmis, svarbą. Jo mokymas apie kultūros integralumą, sudėtingų ryšių tarp 
visuomenės, kultūros ir individo iškėlimas, kultūrologinės problematikos so- 
ciologizavimas, išskirtinis dėmesys lauko tyrimams labai paveikė vėlesnius kul- 
tūros teoretikus. Jo idėjos turėjo lemiamą įtaką britų socialinės antropologijos 
mokyklos tapsmui. 

Funkcionalizmo teoriją plėtojo ir kitas žymus britų socialinės antropolo- 
gijos, tiksliau, savitos jos atmainos - struktūrinio funkcionalizmo (angl. struc- 
tural functionalism) krypties - lyderis Alfredas Reginaldas Radcliffe-Brownas 
(1881-1955). Jo teorija formavosi itin veikiama A. Comte'o, H. Spencerio ir ypač 
Ė. Durkheimo idėjų. Remdamasis pirmtakų idėjomis jis plėtojo funkcinėms te- 
orijoms būdingą požiūrį į kultūrą, kaip į sudėtingą socialinį organizmą, turintį 
savo interesus, tikslus ir būtinas egzistavimo sąlygas, iš kurių išsirutulioja kon- 
kretūs kultūros institutai. Pagrindinis mokslininko nuopelnas - sistemingos po- 
zityvistinės funkcinės metodologijos pagrindimas. 

Kultūros reiškinių tyrinėjimuose A.R. Radcliffe-Brownas iškėlė dviejų pa- 
grindinių interpretacijos metodų - istorinio ir funkcinio svarbą. Istorinis meto- 
das „aiškina“ kultūrą ar atskirus jos elementus atskleisdamas, kaip jie tapo bū- 
tent tokie. Tačiau toks metodas, anot mokslininko, turi kelis esminius trūku- 
mus: pirmiausia — istorinės analizės eigoje išryškėjusios hipotetinės rekonst- 
rukcijos nepaklūsta verifikacijai; kita vertus, jų patikimumas priklauso nuo tų 
prielaidų apie kultūros kilmę ir jos raidos dėsnius, kuriomis jis remiasi. Ir paga- 
liau istorinis metodas faktiškai nieko nepaaiškina, kadangi į interpretacijos lyg- 
menį istorija pereina tik tuomet, kai atskleidžiamas smulkiausių detalių ryšys, 
siejantis dabartį su konkrečiomis istorinės praeities sąlygomis ir įvykiais. Ta- 
čiau svarbiausia, kad istorinis metodas „neturi jokios praktinės vertės“ ir „gali 
dominti tik akademiniu aspektu“ [Radcliffe-Brown, 1960, p. 33]. 

Priešingai ryškiais trūkumais pasižyminčiam istoriniam metodui kaip sa- 
votišką panacėją A.R. Radcliffe-Brownas iškelia struktūrinio funkcinio metodo 
svarbą ir universalumą. Skirtingai nei B. Malinowskis, kuris funkcinius kultū- 
ros institutų ryšius su biologiniais poreikiais aiškina kaip pagrindinį kultūros 
raidos veiksnį, A.R. Radcliffe-Brownas į pirmą eilę iškelia visuomenės „struk- 
tūrą“, kurią metaforiškai prilygina mechanizmo ar kūno karkasui. Būtent 

„Struktūrose“ atsispindi gamtiniai, sociokultūriniai, kūrybiniai žmogaus apri- 
bojimai ir tie bendri „fiziologiniai“, arba funkciniai, dėsniai, kurie yra bendri 
visoms Žmonijos visuomenėms ir kultūroms. Mokslininko metodologija nu- 
kreipta į bendrųjų kultūros dėsnių išskyrimą, nes, jais remiantis, atsiranda ga- 
limybė išryškinti konkrečius struktūrinius tyrinėjamos kultūros elementus. 

Struktūrinė funkcinė A.R. Radcliffe-Browno metodologija rėmėsi požiū- 
riu į kultūrą, kaip į „integruotą sistemą“, kurios kiekvienas elementas atlieka 
savitą funkciją: „Šios funkcijos nustatymas, - rašė jis, — yra mokslo, kurį galime 
pavadinti socialine fiziologija, tikslas“ [Ten pat, p. 33]. Aiškindamas struktūrinės 
funkcinės metodologijos galimybes mokslininkas apeliuoja į gamtos mokslų 
metodams būdingą pozityvų konkrečių socialinių kultūros faktų tyrinėjimą. 
Tik supratę kultūrą, kaip funkcionuojančią sistemą, galime, anot jo, numatyti 
bet kokios sąmoningos ar nesąmoningos įtakos jai pasekmes. 

Visoms kultūroms ir visuomenėms būdingų „fiziologinių“, arba „struktū- 
riniu funkcinių“, dėsnių, konkrečių vienos ar kitos kultūros elementų atskleidi- 
mas atveria plačias perspektyvas lyginamiesiems kultūros tyrinėjimams. A.R. 
Radcliffe-Brownas buvo nuoseklus lyginamojo metodo šalininkas, regintis ja- 
me didžias galimybes, ir siekė išplėsti taikymą įvairioms kultūros tyrinėjimų 
sritims. Lauko tyrimų gausėjimas ir intensyvus empirinės medžiagos kaupi- 
mas amžiaus pradžios antropologijoje tarsi nustūmė lyginamosios kultūros stu- 
dijas į antrąjį planą. Sumenkęs domėjimasis lyginamosiomis kultūros studijomis 
ir teorinio lygio nuosmukis susilaukė kritinės A.R. Radcliffe-Browno reakcijos. 
Jis daug nuveikė skatindamas lyginamuosius anglosaksų šalių kultūros tyrinė- 
jimus, stiprindamas natūralią empirijos ir teorijos jungtį. 

Lyginamasis metodas buvo įvardijamas vos ne kaip universalus kultūros 
pažinimo raktas. Sumanus jo panaudojimas duoda galimybę ne tik nuosekliai 
formuluoti pamatines kultūros teorijos problemas, bet ir teikia duomenų, ku- 
riais remiantis galima tas problemas spręsti. Kita vertus, remiantis lyginamuoju 
metodu, galima nuosekliai imtis nagrinėjimo nuo dalinio prie bendresnio, o vėliau 
- prie universalaus, t.y. prie tų pamatinių kultūros parametrų, funkcijų, bruožų, 
kurių įvairių pavidalų aptinkama visose visuomenėse ir kultūrose. „Sistemingų 
lyginamųjų tyrinėjimų trūkumas antropologijoje, - pabrėžė A.R. Radcliffe- 
Brownas, - gresia išsigimimu į istoriografiją ir etnografiją. Sociologinė teorija turi 
remtis sistemingu lyginimu ir nuolatos turi būti juo tikrinama“ [Ten pat, p. 90]. 

Nepaisant B. Malinowskio ir A.R. Radcliffe-Browno įnašo į funkcinės me- 
todologijos principų įtvirtinimą, ji ne visuomet buvo vienareikšmiškai suvo- 
kiama. Iš tikrųjų ji ne visada buvo efektyvi, kadangi tyrinėjant funkciniai reiš- 
kiniai neretai išslysdavo iš tyrėjų akiračio. Aršūs išpuoliai, pasipylę prieš funk- 
cinės metodologijos skelbėjus šeštajame dešimtmetyje, buvo nukreipti prieš 
jos antiistorizmą, kultūros procesų biologizavimą, psichologizavimą, manipu- 
liavimą abstrakčiomis kategorijomis. Ši kritika buvo veiksminga, pastebimai 
sumažino funkcionalizmo šalininkų ambicijas. Nuo tada pamažu įsivyravo po- 
žiūris į funkcionalizma ne kaip į visiems visuomenės mokslams būdingą me- 
todologija, o tik kaip į vieną iš metodų, daugiau mažiau naudingai taikomų 
socialiniams ir kultūros mokslams. 


„Analų“ mokykla (L. Febvre'as, M. Blochas, E Braudelis) 


Itin gilų rėžį komparatyvistinės kultūrologijos metodologinių idėjų rai- 
doje paliko garsioji „Analų“ (Annales), arba vadinamoji Naujoji istorijos moks- 
lo (La Nouvelle Histoire) mokykla. Ji susiformuoja III-IV dešimtmečių sandū- 
roje apie M. Blocho ir L. Febvre'o leidžiamą žurnalą Annales (1929-1939) bei 
daugelį kitų įvairiais pavadinimais jo tradiciją tęsiančių periodinių leidinių. 
Mokyklos įkūrėjai L. Febvre'as ir M. Blochas sutelkė bendraminčius, mokinius 
ir sekėjus, kurie tapo XX a. istorijos, istorinės antropologijos, civilizacijos teori- 
jos ir kultūrologijos pasididžiavimu: E Braudelis, G. Duby, J. Le Goffas, R. Mand- 
rou, E. Le Roy Ladurie, E. Labrouss'as, Y. Durand'as, P. Chaunu, M. Ferro, D. Ri- 
chetas ir daugelį kitų. 

Svarbiausiu dalyku įvardiję antropologinę problematiką, mentaliteto is- 
torijos, kompleksinio ir įvairiaaspekčio kasdienės kultūros tyrinėjimo proble- 
mas „Analų“ mokyklos kūrėjai paskatino vieną esmingiausių XX a. humanisti- 
kos metodologinių idėjų istorijos lūžių. Šio mokykla ryžtingai metodologiškai 
keičia pamatinius klasikinės istorijos principus. Neatsitiktinai šiandieninėje huma- 
nistikoje „Analų“ mokykla dažniausiai vertinama kaip metodologiniu požiūriu 
originaliausia ir reikšmingiausia istorijos bei istorinės antropologijos mokykla, 
kuri, nors ir patyrusi esminių modifikacijų, išlieka lyderiu. 

Pagrindinis pirmosios „Analų“ mokyklos kartos nuopelnas kultūrologijai 
ir civilizacijos teorijai, kad ji paskatino kompleksinę komparatyvistinę meto- 

dologiją tapti kokybiškai nauja, pereiti nuo klasikinei istorijai būdingo „istori- 
jos-pasakojimo“ (įvykių istorijos) prie daugiamatės kompleksinės problemų is- 
torijos, t.y. visapusiškai tyrinėti daugelį kultūros problemų naujoje „problemų 
istorijoje“, į kurią pakliuvo lyginamosios įvairių civilizacijų ir kultūrų studijos. 
Naujos problemų istorijos tikslas - kompleksiškai nagrinėti įvairias ekonomi- 
nes, socialines, politines, psichologines ir kitas kultūros posistemes. Į šį bendrą 
tikslą L. Febvre'as ir M. Blochas neretai eina skirtingais keliais, papildydami ir 
koreguodami vienas kitą. 

Siekdami istorijai duoti tvirtą metodologinį pagrindą, jie iš principo atsi- 
ribojo nuo tradicinės istorijos koncepcijos, kurioje daugiausia dėmesio skiria- 
ma vadinamajai „aukštajai“, virš pilkos kasdienybės iškylančios kultūros 
(mokslas, filosofija, religija, menas) istorijai, operuojančiai teoriniais koncep- 
tais, sureikšmintomis idėjomis, religijos ir meno vaizdiniais. Svarbiausias „Ana- 
lų“ mokyklos kūrėjų nuopelnas yra tas, kad kultūros ir civilizacijos tyrinėjimus 
jie nukreipė nuo socialinės reguliacijos institucinių mechanizmų, valdovų, kar- 
vedžių ir kito valdančiojo elito personažų politinės, karinės, bažnyčios, meno 
analizės (tai - „klasikinės“ istorijos objektai) į įvairių kasdienio gyvenimo as- 
pektų, pamatinių konkrečios civilizacijos, epochos kategorijų, laiko, erdvės 
struktūrų, papročių, mąstymo, pasaulio suvokimo principų bei stereotipų, bū- 
dingų eiliniam tyrinėjamos epochos žmogui, pažinimą. 

Jau „Analų“ mokyklos ištakose atsirado dvi skirtingos jos raidoje nuola- 
tos besimaišančios ir papildančios viena kitą pakraipos: pirmoji - „L. Febvre'o 
linija“; ji nagrinėjo daugiausia civiliacijos problemas, antroji - „M. Blocho tra- 
dicija“ - gvildeno socialinę istoriją. Abiejų šių pakraipų šalininkai skeptiškai 
vertino konkrečiais faktais, dokumentuotais šaltiniais neparemtas abstrakčias 
teorines spekuliacijas. 

Nanci universiteto filologijos profesoriaus sūnus Lucienas Febvre'as (1878- 
1956) buvo vienas intelektualiausių pirmosios XX a. pusės civilizacijos istori- 
kų. Pamatinés jo metodologijos sąvokos - epocha, civilizacija ir mentalitetas. 
Kiekvienos epochos ir civilizacijos žmonių pasaulėjautą, gyvenimo stilių, kul- 
tūros kalbą, religiją, architektūros, meno pobūdį mokslininkas sieja ne su so- 
cialinių grupių ar asmenybių poveikiu, o su konkrečios civilizacijos ir epochos 
žmonių psichologija, sąmonės struktūromis. Veikiamas L. Lévy-Brühlio, kul- 


tūros tyrimuose L. Febvre'as vartojo sąvoką mentalitetas (pranc. mentalité), ku- 

ria tiesiogiai siejo su pagrindiniais tyrinéjamo sociokultürinio organizmo psi- 
chologijos nuostatomis ir kolektyviniais vaizdiniais. 

Suvokdamas civilizacijos procesų esméje slypinčių mentaliteto struktūrų 
sudėtingumą ir daugialypiškumą, L. Febvre'as formulavo naujos „totalinės is- 
torijos" metodologijos principus. Jos tikslas — civilizacijos ir kultūros reiškinius 
tyrinėti kompleksiškai įvairiais socialiniais-politiniais, meniniais, ekonominiais, 
psichologiniais, geografiniais ir kitais aspektais, pasitelkiant įvairias disciplinas. 

Skirtingai nei L. Febvre'as, Marcas Blochas (1886-1944) yra daugiau so- 
cialinis istorikas nei civilizacijos istorikas. Jis yra „ne abstrakčių sistemų kūrė- 
jas, o tyrinėtojas“ (L. Febvre'as). M. Blocho mokslinių interesų sritis - vidu- 
ramžių materialinės ir agrarinės kultūros istorija, kurios pažinimą jis sieja su 
pagrindiniu istorijos pažinimo objektu - žmogumi tarp visuomenės. Todėl istori- 
jos įvykius laiko kolektyvinio gyvenimo įvykiais. 

M. Blochas, kaip ir L. Febvre'as, ėmėsi lyginamosios bei kompleksinės 
tyrinėjamosios epochos analizės, siekė plačiau aprėpti įvairius viduramžių ma- 
terialinės ir dvasinės kultūros aspektus (agrarinė istorija, technikos istorija, 
politinių idėjų istorija, valdžios santykių istorija ir pan.), įsiskverbti į pagrin- 
dines mąstymo kategorijas, netgi pragaro fobijas. 

Civilizacijos, valstybės, tautos, epochos istoriją „Analų“ mokykla trakta- 
vo ne tik kaip lyginamąją sociokultūrinių organizmų analizę, o pirmiausia kaip 
žmonių ir jų mąstymo struktūrų transformacijų laiko atžvilgiu tyrinėjimus. 
Mentalitetas, kaip minėjome, yra pamatinė pirmosios „Analų“ mokyklos kar- 
tos metodologijos sąvoka, nes istorijos objektu jie laikė žmonių sąmonę. To- 
dėl, nagrinėdamas žmonių kolektyvinės sąmonės sandarą, mokslininkas gali 
suprasti istorijos ir civilizacijos procesų esmę. Istorijos problematika čia per 
žmogų tiesiogiai siejama su psichologija, kadangi istorijos faktai yra kartu ir 
psichologiniai faktai, nes istoriją kuria žmogus. Kita vertus, socialinės tikrovės 
atskleidimas, kuris yra istorijos tikslas, taip pat vyksta ir yra suvokiamas tik 
remiantis žmogaus sąmone, kurioje glūdi visi suvokiami socialiniai reiškiniai. 

Iš Ė. Durkheimo mokyklos perėmę „totalinio“ (vientiso) žmogaus tyrinėji- 
mo, pasitelkiant įvairius mokslus, idėją, „Analų“ mokyklos kūrėjai ją visapusiš- 
kai išplėtojo, dėl to istorinėje antropologijoje atsirado sudėtinga kompleksinė 
sąmonės struktūrų pažinimo sistema, kuri turėjo didžiulę įtaką kokybiškai naujo 
sintetinio kultūros mokslo - kultūrologijos - metodologijai. 

„Analų“ mokyklos kūrėjų tikslas - plačiai kompleksiškai tirti visuomenę ir 
kultūrą, remiantis naujausiais humanitarinių, socialinių, gamtos mokslų duo- 
menimis. Todėl „Analų“ žurnale jie sutelkė įvairių mokslų specialistus (sociolo- 
gą M. Halbwachs'ą, geografą H. Baulingą, lingvistą A. Meillet, psichologą Ch. 
Blondelį) ir, formuodami įvairių dalykų kultūros istorijos tyrimų programą, ra- 
gina istorikus, tyrinėjant praeities kultūrą, pasitelkti antropologijos, sociologi- 
jos, ekonomikos, lingvistikos, religijotyros, menotyros, techninių ir kitų mokslų 
metodus bei naujausius duomenis. 

L. Febvre'as ir M. Blochas veržiasi iš binarinio mąstymo priespaudos, atsi- 
sako tokių antitezių, kaip veiksmas ir atoveiksmis (pranc. action et reaction), ju- 
dėjimas ir pasipriešinimas (pranc. mouvement et resistance), pastovumas ir per- 
mainos (pranc. permanence et changements), bet tikėjo, kad, atmetęs praeities 
dogmas, „naujas istorijos mokslas“ sintetiškai pajėgs aprėpti daugelį kultūros 
aspektų, uždavinius įgyvendins remdamasis įvairiais mokslais. Taip teoriškai 
buvo grindžiama kokybiškai naujos kompleksinės „totalinės“, arba „globalinės“, 
istorijos tyrinėjimų strategija ir metodologiniai principai. 

„Totalinės istorijos“ metodologijos šalininkams nerūpėjo aprėpti pasauli- 
nę kultūros istoriją. Jie tenagrinėjo tam tikrą laiko tarpsnį ir konkrečios vieto- 
vės, netgi apskrities, istoriją. Tačiau žmonių, gyvenančių šiuo konkrečiu laiku 
ir šioje geografinėje erdvėje, kultūrą tikslinga gvildenti remiantis daugeliu re- 
gėjimo taškų ir rakursų, kad geriau pažintume kultūros bei žmogaus gyveni- 
mo daugiaplaniškumą, atsiradusį veikiant skirtingiems veiksniams. 

„Totalinės istorijos“ metodologija atsirado žmonių gyvenimą skirstant į po- 
litine, ekonominę, religinę, estetinę, etine ar kitokią „dalinę istoriją“. Tai — isto- 
rija, į kurią sutelktas dėmesys nuolatos krypsta nuo vieno jos aspekto prie kito 
ir aprėpia visą tyrinėjamo objekto istorinės ir kultūrinės būties įvairovę. Todėl 
„Analų“ mokyklos šalininkams ypač svarbus mokslinio pažinimo procesas, įvai- 
riapusiškos metodologinės priemonės, konstruktyvus mokslininko vaidmuo, 
esmiškai naujas mąstymo stilius, tyrėjo sugebėjimas koreguoti pažinimo pro- 
cedūras, instrumentus, kaitalioti pasirinkimo ir analizės taškus, neapeiti dau- 
gybės „šalutinių“ mokslinio pažinimo sričių. 

„Analų“ mokyklos civilizacijos ir kultūros pažinimo metodologinių pri- 
eigų gyvybingumo priežastis yra ta, kad jos šalininkai nepertvertino paskirų 
metodologinių procedūrų reikšmės, o taikė jas kompleksiškai, siedami su kon- 

krečiu tyrinėtojo keliamu uždaviniu, tyrimo objektu. Jų metodologija itin 
lanksti, priklausomai nuo konkrečių uždavinių nuolatos keitėsi. Neatsitikti- 
nai L. Febvre'as „Naujųjų analų“ manifeste teigė, kad „„Analai“ keičiasi taip 
pat, kaip ir viskas: žmonės, daiktai, glaustai kalbant, visas pasaulis“ [Febvre, 
1965, p. 35]. 

Vadinasi, ivairiais poZiüriais analizuodami konkreëios civilizacijos ar epo- 
chos kultüra, , Analu" mokyklos küréjai gvildeno visuomene apskritai, jos gi- 
lumines mentaliteto struktūras, įvairiausius socialinius ryšius. Jiems svarbiau- 
sias daugiaaspektis antropologinis kultūros reiškinių tyrinėjimo principas, 
kompleksinės metodologijos, giminiškų mokslo sričių ir laimėjimų taikymas, 
istorinio-kultūrinio proceso pažinimas „iš vidaus“, per žmogų, jo mentaliteto 
sąmonės ir pasąmonės struktūras, kasdienio gyvenimo faktus, plačiai remian- 
tis „suprantančiosios“ hermeneutinės metodologijos principais. Visuminis („to- 
talinis“) požiūris į pamatines civilizacijos istorijos problemas, kompleksinis 
įvairių disciplinų metodologijos principų taikymas kultūros tyrinėjimams tu- 
rėjo stiprų poveikį kokybiškai naujo sintezuojančio įvairių kultūros mokslų 
laimėjimus kultūrologijos mokslo tapsmui ir jame besiformuojančios kompa- 
ratyvistinės kultūrologijos metodologinėms priemonėms tobulėti. L. Febvre'o 
ir M. Blocho metodologines idėjas tobulino ir vaisingai plėtojo antrosios ir 
trečiosios kartos „Analų“ mokyklos korifėjai F Braudelis, G. Duby, J. Le Gof- 
fas, R. Mandrou, E. Le Roy Ladurie, P. Chaunu. 

„Analų“ mokyklos antrosios kartos lyderis, vienas žymiausių Vakarų civi- 
lizacijos istorikų Fernandas Braudelis (1902-1985) vengė vokiečių kultūros filo- 
sofijai būdingų spekuliatyvių schemų, aiškinančių civilizacijų raidą ir grindžian- 
čių jų vientisas morfologines struktūras. Nenorėdamas daryti abstrakčių api- 
bendrinimų, jis „stebėjo“ civilizacijų kaitą, jų vidinių struktūrų ir išorinių kon- 
figūracijų įvairovę. Sudėtingos mokslininko „civilizacijų gramatikos“ konstruk- 
cijos tiesiogiai išsirutuliojo „iš apačios“, t.y. stebint konkrečius faktus ir teoriš- 
kai juos apibendrinus. 

F Braudelis, kaip ir kiti „Analų“ mokyklos teoretikai, siekė įveikti O. Speng- 
lerio ir A. Toynbee'o koncepcijose sumenkusį požiūrį į civilizacijų dialogą, jų 
atsiribojimą nuo socialinių ir ekonominių veiksnių. Vokiečių kultūros filosofi- 
jos įtvirtintą kultūros ir civilizacijos priešinimą jis laikė nepagrįstu. Civilizaci- 
jos ir kultūros sąvokos, jo manymu, neatsiejamos: „Kultūros negalima atskirti 

nuo jos pamato - civi- lizacijos. Absurdiška ne- 


paisyti superstruktü- ros, ne mažiau absurdiška 
ignoruoti, kaip tai daž- nai atsitinka, ir infrastruk- 
tūrą. Civilizacija remia- si į žemę“ [Braudel, 1969, 
p. 297]. Jis ragino veng- ti „idealistinio siautėjimo“, 
būdingo teoretikams, civilizacijos pamatu lai- 
kantiems vien dvasines vertybes. 

F. Braudelis, kaip 
rikai M. Blochas, L. Feb- 


by, kruopščiai gvildeno 


ir žymiausi prancūzų isto- 
vre'as, J. Le Goffas, G. Du- 
neretai atrodančius ne- 


reikšmingus bei kasdie- niškus faktus, domėjosi 


periferinėmis konkre- čios tautos kultūros pro- 


Fernand Braudel 
blemomis ir i$ viso to sukūrė visuotinius istori- 


nių procesų raidos modelius. „Istorinė makroteorija (visos žmonijos raidos te- 
ų J 


orija), - teigė jis, — gali tapti tik civilizacijos teorija, jei ją laikysime vientisa, 
savaime besirutuliojančia sistema, apimančia tautinius istorinio proceso kom- 
ponentus“ [Braudel, 1987, p. 45]. 

Atmetęs ciklinės vietinių civilizacijų raidos teoriją, deskriptyvines civili- 
zaciju koncepcijas mokslininkas sujungė su kai kuriais istorinės pažangos kryp- 
tingumą ir nenutrūkstamumą patvirtinančiais tradicinės evoliucijos teorijos 
elementais. Jo „civilizacijų gramatikos“ metodologija pagrįsta tokiais svarbiau- 
siais principais: atsisakyti tiesinės ir ciklinės civilizacijų raidos sampratos; civiliza- 
ciją vertinti kaip atvirą, o ne užsisklendusią sistemą; atmesti požiūrį į civilizaciją, 
kaip į istorinį organizmą, kūną ar personažą; siekti aprėpti visas, netgi mažąsias, civi- 
lizacijas, nuosekliai tyrinėti visų civilizacijos elementų ryšius, tarpcivilizacinių įta- 
kų ir atmetimų problemas; pripažinti kiekvienos vietinės civilizacijos įnašą į žmoni- 
jos civilizaciją. 

Istorikas kalbėjo ne tik apie pasaulinę istoriją įprasminančią Civilizaciją 
iš didžiosios raidės, tačiau ir kaip pamatinę aksiomą iškėlė daugybės skirtin- 
gų vietinių civilizacijų koegzistavimo idėją, kiekvienos iš kurių pobūdį lemia 
konkrečiam laikui ir regionui būdingų specifinių, nuolatos atsinaujinančių 
bruožų visuma. Vientisa pasaulinė Civilizacija rutuliojasi skausmingai, nes 
nuolatos ir visur vyksta užslėptas karas tarp pasaulinės Civilizacijos (pranc. la 


Civilisation) ir civilizacijų (pranc. les civilisations). Šie prieštaravimai įveikiami, 

jei pasaulinė Civilizacija virsta visų vietinių civilizacijų palaima ir humani- 
zuoja tiek visą žmoniją, tiek kiekvieną civilizaciją. 

E Braudelis pakeitė ankstesnį primityvų civilizacijų tyrinėtojų požiūrį į 
laiko struktūras. Civilizacijos sąvoką jis susiejo su ilgu laiko tarpsniu — univer- 
saliausia ir originaliausia „Analų“ mokyklos kategorija. Civilizacijų tyrinėji- 
muose remtasi tradiciniu kalendoriniu laiku — jis buvo suvokiamas kaip savo- 
tiška ašis, ant kurios teoretikui tereikėjo sunerti istorinius faktus. E Braudelis 
tvirtino, jog įvairiems socialiniams reiškiniams būdingos savos laiko struktū- 
ros ir savi ritmai. Ilgo laiko tarpsnio sąvoka yra labai paveikta marksistinės 
formacijų teorijos. Ji žymi ilgus istorijos tarpsnius, kuriuose bręsta procesai, 
nulemiantys esminius socialinius ir civilizacijos poslinkius. Šių didžiųjų civi- 
lizacijos poslinkių atžvilgiu kiti įvykiai virsta nereikšmingais, trukdančiais ob- 
jektyvesniam platesniam požiūriui. 

Kas yra civilizacijos? Į šį sudėtingą klausimą, mokslininko nuomone, nėra 
vienareikšmio atsakymo, kaip kad nėra universalaus apibrėžimo, kuris būtų 
absoliučiai priimtinas visoms civilizacijoms. Todėl civilizacijos turinio istori- 
kas ieško bendruosiuose bruožuose. Jos pirmiausia yra tam tikros erdvėje ir 
laike besiformuojančios „globalinės struktūros“, geografinės ir kultūrinės zonos, nuo- 
latos paklūstančios savo likimui ir išliekančios ilgiau negu bet kokios mums žinomos 
kolektyvinio gyvenimo formos. Būdingiausi jų bruožai - inercija, statiškumas, lėti, 
šimtmečius trunkantys negrįžtami socialiniai procesai. Netgi socialinės revoliuci- 
jos, perversmai, agresorių antplūdžiai tėra menki, civilizacijos pobūdžio ne- 
keičiantys blykstelėjimai, kurie išblėsta ilgalaikių struktūrų sraute. Vadinasi, 
civilizacijos ne tik „įveikia, išgyvena politinius, ekonominius, ideologinius 
sukrėtimus, tačiau ir slaptai jiems vadovauja, kartais itin valdingai“. Drebi- 
nantys pasaulį socialiniai sukrėtimai keičia tik civilizacijos atspalvį, tačiau iš- 
saugo visus esminius jos bruožus. „Žūsta tik rafinuočiausi civilizacijos žie- 
dai, originaliausi jos pasiekimai, bet didžiuma sukrėtimų, didžiuma žiemos 
šalčių giliųjų šaknų nepasiekia“ [Braudel, 1969, p. 303-304]. 

Kita vertus, kiekviena civilizacija yra ir tam tikra „kultūrinė zona“, „gy- 
venamoji vieta“, savotiška niša, kurioje savitai sugyvena ir funkcionuoja dau- 
gybė įvairiausių kultūros reiškinių: pavyzdžiui, namai, jų stogai, špiliai, tar- 
mės ar jų grupės, kulinariniai skoniai, tikėjimas, meilės būdas, kompasas, 
popierius, spausdinimo presas ir t.t. Šitai ir yra tam tikros civilizacijos ele- 

mentų sąrašas. Kaip tik „visuma“ F. Braudeliui yra civilizacijos atpažinimo 
„forma“. 

Pagaliau visos civilizacijos turi savus dvasinius centrus, arba „šerdis“, ir 
savo ribas, periferines zonas, pakraščius. Tyrinėjant civilizacijas, būtina atsi- 
žvelgti į tai, jog jose vykstantys procesai yra daugiasluoksniai, reikia itin įdė- 
miai žvelgti į nedidelius kultūrinius arealus, marginalines kelių civilizacijų įta- 
kų zonas, kuriose paprastai išryškėja būdingiausios sąveikos bei įtampos. Kal- 
bėdamas apie didžiųjų civilizacinių organizmų sudėtingumą F Braudelis pasi- 
telkia morfologinę „vakarietiškosios“ civilizacijos analizę, vaizdingai demonst- 
ruodamas, kaip didieji civilizaciniai organizmai skaidosi į mažesnės apimties 
civilizacinius vienetus. 

„Globalinės istorijos“ idėja nėra mėginimas vienu ypu aprėpti visų civili- 
zacijų istoriją. Šį požiūrį galima taikyti ir tiriant mažesnį objektą ar menkesnę 
problemą, svarbu tik nepažeisti visuomeninio gyvenimo vientisumo, elemen- 
tų sąryšingumo, nesuskaidyti žmogaus į homo religiosus, homo oeconomicus, ho- 
mo politicus ir kitokius pavidalus. 

„Globalinė istorija“ apima laikines istorinių reiškinių charakteristikas, dau- 
giasluoksniškumą, vidinį sąryšingumą. Išskiriamos keturios didžiausios civili- 
zacijoje funkcionuojančios sistemos - ekonominė, socialinė, politinė, kultūrinė, kiek- 
viena jų skaidoma į smulkesnius struktūrinius elementus. „Anot šios schemos, 
globalinė istorija — arba, tiksliau išsireiškus, istorija, linkstanti į globališkumą, 
siekianti totalumo, tačiau niekuomet jo nepasiekianti, - yra tyrinėjimas ma- 
žiausiai šių keturių sistemų, vėliau jų tarpusavio santykių, jų sąveikos, jų dau- 
gialypumo“, - sakė E Braudelis [Braudel, 1978, t. 2, p. 409]. 

Kadangi kiekviena civilizacija išsiskiria savitu kultūrinių vertybių „reper- 
tuaru“, „ansambliu“ arba „visuma“, vadinasi, jos istorija yra daugybės atskirų 
istorijų - kalbos, rašto, mokslo, meno, teisės, institucijų, pojūčių, prietarų, tech- 
nikos, kasdienio gyvenimo ir t.t. - darinys. Kiekviena šių dalinių istorijų suku- 
ria savas taisykles, vidinę kalbą, savitą raidą, tad civilizacijos istorija nėra me- 
chaniška suma, ji yra kažkas daugiau. Dėl to E Braudelis ypač pabrėžė įvairių 
disciplinų studijų reikšmę. Jis ragina užmegzti glaudesnius ryšius tarp istorijos 
ir žmogaus veiklą nagrinėjančių mokslų, civilizacijų stadijose atsisakyti tų „pa- 
senusių humanitarinių mokslų nuostatų, kurios tapo Prokrusto lova“. Glau- 
dūs santykiai tarp skirtingų žmogų tiriančių mokslų padeda ne tik suformu- 

luoti vientisą civilizacijos koncepciją, bet ir įvairiapusiškiau iš geografijos, so- 
ciologijos, ekonomikos, kolektyvinės psichologijos bei kitų mokslų pozicijų iš- 
tirti įvairius civilizacijos aspektus. 

Taigi, atmetęs tiesinės ir ciklinės civilizacijų raidos sampratas, moksli- 
ninkas visapusiškai išplėtojo daugybės vietinių civilizacijų koegzistavimo idėją. 
Lyginamąją metodologiją jis pavertė prioritetiniu civilizacijos procesų tyrinė- 
jimo principu. Reikšmingiausius Vakarų civilizacijos pasiekimus, jos vidines 
struktūras, išorines konfigüracijas, vietą pasaulinės kultūros istorijoje jis tyri- 
nėjo per santykius su analogiškomis kitų, neeuropinių civilizacijų morfologi- 
nėmis struktūromis. Itin pabrėžė ekonominių ir materialinių veiksnių įtaką 
civilizacijos procesams. 

Skirtingai nei ankstesnių istoriosofinių civilizacijos koncepcijų šalininkai 
(O. Spengleris, A. Toynbee), kurie nepajėgė išsivaduoti iš apriorinių ankstesnės 
metafizinės kultūros filosofijos idėjų įtakos, E. Braudelio, kaip ir N. Konrado, 
veikaluose teorijos ir empirijos ryšys yra organiškas. Būdami autoritetingi kon- 
krečių civilizacijų specialistai, jie ne tik sugebėjo pamatinius savo lyginamosios 
metodologijos principus paremti tvirta empirine medžiaga, tačiau ir suvokė 
būtinybę peržengti tyrinėjamo objekto ribas bei pasinerti į platesnį lyginamųjų 
civilizacijų studijų kontekstą. 


Tradicionalistinės teorijos (R. Guėnonas, S.H. Nasras) 


Tarp šiuolaikinių kultūros teorijų ypatinga vieta tenka uždarai tradicio- 
nalizmo mokyklai. Pagrindinės jos šalininkų nuostatos - postmodernistinėje 
ir komparatyvistinėje kultūrologijoje iškelti tradiciją. Šiai nuoseklių tradicijos 
puoselėtojų mokyklai įtaką padarė XX a. pradžios indų tautinio atgimimo ide- 
ologija, jos požiūris į neigiamas Vakarų civilizacijos apraiškas ir tautinių kul- 
tūros tradicijų aukštinimas. 

Žymiausi tradicionalistų mokyklos šalininkai R. Guėnonas, A. Cooma- 
raswamy, S.H. Nasras, T. J. Burckhardtas, F Schuonas, M. Lingsas, M. Eliade, 
regėdami Vakarų kultūros vertybių desakralizaciją, dvasinę sumaištį, stiprė- 
jantį nihilizmą, atsparos ieškojo tradicinėse Rytų civilizacijose, kuriose sura- 
do kultūrą stabilizuojančių vertybių. „Tradicine vadinu tokią civilizaciją, - ra- 
šė tradicionalizmo mokyklos pradininkas R. Guėnonas, - kuri grindžiama prin- 

cipais tiesiogine šio žodžio prasme, t. y. tokią, kurioje viešpatauja dvasinė tvar- 
ka, kur viskas tiesiogiai ar ne nuo jos priklauso, kur mokslas ir visuomeninės 
institucijos yra tik laikini antraeiliai dvasinių vertybių reiškiniai“ [Guėnon, 
1924, p. 150]. 

Išskirtinis tradicionalistų dėmesys Rytų civilizacijoms pirmiausia aiškin- 
tinas tuo, kad autentiškos kultūros vertybės jiems siejosi su Rytų civilizacijo- 
mis, kuriose išliko tradicinių vertybių sistemos. Tradicionalistai yra puikūs Rytų 
ir Vakarų civilizacijų žinovai, suvokiantys įvairių tradicinės kultūros ir meno 
formų savitumą. Ju veikaluose išskiriami trys tipologiškai skirtingi subkultū- 
riniai geografinių Rytų regionai: islamiškasis Artimųjų Rytų pasaulis, Indija ir 
Tolimieji Rytai. Esminis šių regionų civilizacijos bruožas, skiriantis jas nuo mo- 
derniosios civilizacijos, yra vertybių orientacija į praeities tradicijas ir siekis 
įtraukti jas, kaip neišvengiamą kultūros raidos veiksnį, į savosios kultūros is- 
toriją. Dėl to tradicionalistai taip vertino tradicijas ir ėmėsi modernumo bei 
lyginamųjų civilizacijų studijų. 

Tradicionalistų veikalams būdingas antimodernistinis atsakas, harmonin- 
go „prarastojo rojaus“ pasaulio ieškojimas, merkantilių modernios Vakarų ci- 
vilizacijos tendencijų kritika. Jie neigė liberalizmo ir individualizmo principus, 
vienpusišką materialių vertybių, interesų aukštinimą, kritikavo totalitarizmui 
būdingas kultūras niveliuojančias tendencijas. Tradicionalizmo kultūrologija 
rėmėsi principu „įvairovės vienybė“. 

Pagrindinis tradicionalizmo ideologas Rene Guėnonas (1886-1951), sufor- 
muiaves vadinamojo integralaus tradicionalizmo principus, nelaikė savęs filo- 
sofu, originalių idėjų ir koncepcijų kūrėju, o kaip tikras tradicionalizmo puose- 
lėtojas savo požiūrius aiškino kaip šiuolaikišką autentišką amžinųjų ir jau pri- 
mirštų didžiųjų Rytų civilizacijų išsakytų tiesų interpretaciją „pateikiant jas to- 
kias, kokios jos yra, ir nesiekiant jų iškreipti dėl visuotinio prieinamumo“. 

Tačiau iš tikrųjų prancūzų mokslininko veikaluose aptinkame vientisą vi- 
sapusiškai išplėtotą kultūrologinę ir filosofinę sistemą, kurios pagrindinis tiks- 
las - įtvirtinti tradicinių kultūros formų ir vertybių prioritetą. Plačiai kultürolo- 
giniu požiūriu traktuojamą Tradicija jis įvardijo svarbiausia jungiamąja grandimi 
tarp „aukščiausių principų“ ir juos įprasminančių pasaulių, vienintele absoliu- 
čios Tiesos saugotoja ir patikima sudėtingų civilizacijos istorijos metamorfozių 


pažinimo priemone. Kita vertus, tradicija siauresne prasme yra tam tikrų „am- 


284 


Tradicionalistinės teorijos (R. Guénonas, S.H. Nasras) 


žinųjų“ iš kartos į kartą visuomenės elito, išrink- 


tųjų kastos perduodama ezoterinių žinių visuma, 
funkcionuojanti civiliza- cijos istorijoje artimos in- 
diškajai sruti — atverties pavidalu. 
Klasikinėje kultūro- logijoje įsigalėjusį Rytų ir 
Vakarų civilizacijų su- priešinimą R. Guėnonas 
siejo su skirtingais men- talitetais, gyvensenos, 
mąstymo tipais, o ne su geografinių megakultüri- 
nių regionų priešprieša. Žmonijos istorijoje regi- 
me daugybę skirtingų ci- vilizacijų, kurios priklau- 


somai nuo skirtingų tau- tų ir rasių poreikių, įvai- 


rių aplinkos veiksnių po- veikio plėtojosi savitais 
būdais. Esminis tradici- Rene Guėnon nės Rytų ir modernios Va- 
karų sąmonės bei kultū- ros tradicijų skirtumas at- 
siranda iš skirtingo požiūrio į kontempliacijos ir veiksmo santykius. Tradicinėse 
Rytų civilizacijose besąlygiškas prioritetas teikiamas kontempliacijai, o Vakarų 
- veiksmui. Šie požiūriai yra alternatyvūs ir neigia vienas kitą, todėl jie ir bré- 
žia takoskyrą tarp tradicines ir modernias vertybes aukštinančių pasaulių. 

To meto Vakarų civilizaciją, gyvenančią tuo, kas tradicinių civilizacijų bu- 
vo laikoma beprasmybe, R. Guėnonas vertino kaip dvasinės sumaišties, tragiš- 
ko tradicijos protrūkio tarpsnį, kuriame destruktyviai skleidžiasi viskas, kas 
aukštesnėse tradicinės kultūros raidos fazėse buvo atmetama. Jo tradicionalis- 
tinės koncepcijos tikslas - atkurti bendrą pasaulėžiūrą, kuri atgaivintų auten- 
tiškos kultūros, mąstymo, meno, būties principus. Šį tikslą įgyvendinti įmano- 
ma, jei žmogus teisingai pasirinks tas tradicines kultūros formas, kurios išsau- 
gojo savo pirmapradį grynumą Rytų civilizacijose. 

R. Guėnonas pabrėžė Vakaruose aukštinamo „materialių vertybių kulto“, 
„Civilizuotumo“ reliatyvumą, kurie tradicinių civilizacijų vertybių sistemoje trak- 
tuojami kaip „barbariškumo“ apraiškos. Šiose kvazivertybėse trūksta esmės, 
aukščiausio kultūrą remiančio principo. Moderniąją Vakarų civilizaciją moks- 
lininkas vadino „tikra anomalija“ (pranc. véritable anomalie), nes ji plėtojosi gry- 
nai materialiu aspektu ir todėl buvo lydima fatališko intelektinio regreso. Mer- 
kantilizmo, scientistinės pasaulėžiūros, eksperimentinio mokslo įsigalėjimas 
griovė sakralinius tradicinės kultūros pamatus. Todėl modernioji Vakarų civili- 

zacija, praradusi aukščiausius etinius ir vertybinius orientyrus, esą yra nenor- 
mali ir devinaciné (pranc. anormale et devinėe) [Guénon, 1946, p. 30]. (Šią nenor- 
malaus, devinacinio civilizacijos raidos kelio idėją vėliau perims ir išplėtos žy- 
mus prancūzų civilizacinės komparatyvistikos šalininkas L. Dumont'as.) 

R. Guėnonas taip pat kritikavo plačiai paplitusį požiūrį į moderniąją Va- 
karų civilizaciją, kaip į pavyzdį kitiems, jos traktavimą - kaip siekiamybę, „ci- 
vilizaciją“ par excellence, t. y. kaip vienintelę, vertą šio vardo. Minėto požiūrio 
įsigalėjimą tiesiogiai siejo su pažangos ir materializmo idėjomis. Melagingų 
iliuzijų kupinas tikėjimas pažanga, papildytas materialinių vertybių kultu, pa- 
laipsniui įsigalėjo visoje moderniųjų Vakarų pasaulėžiūroje ir veikloje. Dėl to 
prasidėjo fatališka intelektinė atžanga, kuri pasiekė kritinį raidos tašką. 

„Tai, ka mes vadiname normalia [t. y. tradicine. - A. A.] civilizacija, - rašė 
R. Guėnonas, - yra civilizacija, besiremianti principais tikrąja šio žodžio pras- 
me, kurioje viskas yra hierarchizuota ir atitinka šiuos principus“ [Guénon, 
1924, p. 215-216]. Normalios civilizacijos pamatas R. Guėnonui ir kitiems tra- 
dicionalizmo šalininkams yra „tradicija“, kuri plačiai interpretuojama kaip vi- 
sų gyvybingųjų kultūros tendencijų versmė, pripažįstanti įvairius tiesos as- 
pektus ir atverianti kultūrai neribotas galimybes. 

R. Guėnono veikaluose išryškėjo K. Jasperso ir S. N. Eisenstadto išpopu- 
liarintos „ašinio laiko“ koncepcijos užuomazgos. VI a. pr. Kr. pagrindiniuose 
civilizacijos židiniuose jis aptiko esminius sinchroninius kultūros pokyčius, ku- 
riuos siejo su „tradicijos pritaikymu pakitusiomis sąlygomis“. Kinijoje tai - kon- 
fucianizmo ir daoizmo, Persijoje - mazdeizmo ir zoroastrizmo, Indijoje - bu- 
dizmo, Graikijoje - „klasikinės“ civilizacijos susiformavimo ir plėtros epocha. 

R. Guėnono idėjos sukėlė ne tik įtakingą tradicionalizmo sąjūdį, bet ir tu- 
rėjo stiprų poveikį daugeliui įtakingų civilizacijos, religijos tyrinėtojų bei me- 
nininku (M. Eliade, H. Corbinas, G. Dumézilis, A. Gide, A. Bretonas). Iš R. Gué- 
nono veikalų kultūrologinėse studijose išplito požiūriai apie vadinamojo „aši- 
nio laiko“ reikšmę civilizacijos istorijai, kritinis antikos ir renesanso kultūrų, 
Vakarų civilizacijos raidos, kaip nenormalios, devinacinės interpretacijos 
vertinimas, siekimas diskredituoti modernią Vakarų filosofijos sąvoką ir po- 
tencines jos galimybes. 

Iš mokslininko kultūrologinio žodyno į kultūros mokslus perėjo sąvo- 
kos Viduržemio jūros kultūros tradicija, tradicinė visuomenė, alcheminė tra- 

dicija, antitezé tradicinis-antitradicinis ir daugelis kitu. Jo tradicionalistinés 
doktrinos šalininkai ėmėsi lyginamosios įvairių Rytų ir Vakarų civilizacijų 
religijos bei sakralinio meno analizės. A. Coomaraswamy plačiai išgarsėjo ly- 
ginamosiomis indų ir Vakarų viduramžių kultūros, religijos, estetikos, meno 
studijomis. J. Burckhardtas pateikė išsamią lyginamąją indų, kinų, japonų, 
islamo ir Vakarų civilizacijų tradicinio religinio meno formų analizę. E Schuo- 
nas ir S.H. Nasras nuodugniai ištyrinėjo islamo ir krikščioniškąją religiją bei 
meną. 

Skirtingai nei J. Burckhardtas, kuris daugiausia lygino tradicines krikščio- 
niškąsias indu ir Vakarų civilizacijas, kitas žymus tradicionalizmo ideologas — 
iranietis Seyedas Hosseinas S.H. Nasras (g. 1933) išgarsėjo lyginamaisiais isla- 
mo ir Vakarų kultūros, filosofijos, estetikos, religijos, meno tyrinėjimais. Jis gi- 
mė Teherane, studijavo Harvarde. Grįžęs į tėvynę vadovavo Teherano univer- 
siteto Filosofijos ir mokslo katedrai, vėliau tapo Irano filosofijos akademijos 
prezidentu, kaip atvykstantis profesorius skaitė paskaitas daugelyje prestiži- 
nių pasaulio universitetų. Pasaulinio pripažinimo S.H. Nasras sulaukė paskel- 
bes plačios kultūrologinės orientacijos veikalus Three Muslim Sages. Avicenna - 
Suhrawardi - Ibn-Arabi („Trys musulmonų išminčiai. Avicena - Suhravardi - Ibn- 
Arabi“, 1964), Islamic Studies („Islamo tyrinėjimai“, 1967), Science and Civilization 
in Islam („Islamo mokslas ir civilizacija“), Knowledge and the Sacred („Pažinimas 
ir šventumas“, abu 1981) ir Islamic Art and Spirituality („Islamo menas ir dvasiš- 
kumas“, 1987). 

S.H. Nasras yra tipiškas tradicionalizmo ideologas ir puoselėtojas, puikus 
islamo bei kitų tradicinių civilizacijų sakralinių šaltinių, religijos, filosofijos, 
estetikos, literatūros, architektūros ir vaizduojamosios dailės žinovas. Siekda- 
mas išaukštinti ir teoriškai pagrįsti islamo civilizacijos sukurtų vertybių svarbą, 
įvairius jos aspektus mokslininkas lygino su analogiškais indų, kinų, japonų, 
graikų, krikščioniškosios Vakarų civilizacijos pasiekimais. Islamo civilizacijos 
savitumą jis siejo su ypatingu tradicionalistinių doktrinų gyvybingumu, 
glaustumu, jų sugebėjimu įsiskverbti į pagrindines socialinio gyvenimo, kultū- 
ros ir meno sritis. 

Savo tradicionalistinį požiūrį į islamo civilizaciją ir jos sukurtas vertybes 
S.H. Nasras atribojo nuo modernistinių bei fundamentalistinių koncepcijų, 
kurias vertino kaip kraštutinumus, iškreipiančius islamo civilizacijos dvasią. 

Dėl to daugelyje veikalų mokslininkas plačiai nagrinėjo tradiciją, siekė įrodyti 
jos svarbą sociokultūrinių organizmų raidai, dvasinių ir kultūros vertybių funk- 
cionavimui. 

Tradicija jo veikaluose - vienijanti tradicinio civilizacijos tipo kultūros šer- 
dis. Ji aprėpė religinį, socialinį, ekonominį, politinį, meninį gyvenimą. Socialinio 
gyvenimo srityje tradicionalizmas tokioje klasikinėje tradicinėje civilizacijoje kaip, 
pavyzdžiui, islamas, pabrėžia jo įstatymų, institucijų ir jų sandų (šeima, kai- 
mas, kvartalo gyvenimas) svarbą, o žvelgiant plačiau - įvairiais religiniais sai- 
tais jungė visą socialinę terpę. Politikos srityje tradicionalizmas pirmenybę tei- 
kė islamo tradicijų ir normų veikiamam realizmui [Nasr, 1993, p. 19-20]. 

Pagrindiniais tradicinės civilizacijos bruožais S.H. Nasras laikė stabilius pra- 
eityje atsiradusius religinius, etinius idealus, transcendentinį pasaulį. Tradicija 
- tai tam tikrų principų, gyvenimo nuostatų, normų visuma, kuria remdamasis 
žmogus santykiauja su Dangumi. „Tradicija yra tarsi medis, per apreiškimą 
šaknimis įaugęs į dieviškąją Prigimtį, siejama su religija, kuri suvokiama kaip 
savotiška sociokultūrinio organizmo šerdis, nulemianti esmingiausias kultū- 
ros ir dvasinio gyvenimo sritis. Siauresne prasme ji traktuojama kaip amžinų 
principų laikymasis. Abiem atvejais tradicija perduoda per tam tikrus princi- 
pus ir vertybes. 

Siekdamas atskleisti tradicijos sąvokos prasmę S.H. Nasras aiškinosi jos 
santykius su religija. Tradicija, jo nuomone, yra konceptualiai susieta su perda- 
va, o religija reiškia surišimą (lot. religare). Pastaroji sąvoka pirmiausia rodo, 
kad konkretų žmogų ir bendruomenės narius sieja su Dievu. „Religija yra tra- 
dicijos medžio šerdis ir jo syvai“ [Ten pat, p. 17]. Vadinasi, Dievas ir su pagarba 
jam susijusi religija mąstytojo koncepcijoje iškilo kaip dangiškoji tradicijos prad- 
mė, versmė, iš kurios trykšta tie pamatiniai principai ir tiesos, kurių puoselėji- 
mas bei saugojimas sudaro dvasinį tradicinės civilizacijos pagrindą. 

Tačiau tradicinėse civilizacijose, net tokiose, kaip islamo, kur religija aprė- 
pė visas žmogaus gyvenimo bei veiklos sritis ir jose vyravo, tikroji tradicijos 
prasmė buvo platesnė - ji apėmė ir įvairias filosofijos, estetikos, dailės, archi- 
tektūros bei literatūros formas. Skirtingų civilizacijų religijos jos dvasinei kul- 
tūrai darė nevienodą poveikį. Be religijos, labai svarbi tradicijos įtvirtinimo ga- 
rantija - menas, kuris dažniausiai suklesti anksčiau nei teologinės, filosofinės, 
estetinės sistemos. Siekdamas šį teiginį pagrįsti teoriškai, S.H. Nasras priminė, 

kad, sakykim, krikščioniškasis katakombų menas atsirado anksčiau nei krikš- 
čioniškoji teologija, budistinė architektūra ir skulptūra - anksčiau nei Nagar- 
džuna sukūrė savo neprarandantį vertės traktatą, o įstabi islamo architektūra — 
anksčiau nei arabų estetika ir metafizika. Kiekviena tradicija pirmiausia sukūrė 
vietą tradiciniam menui. Šį teiginį vaizdžiai liudijo religinis menas, kuris atsi- 
rado dar prieš klostantis tradicijai, nes buvo sudedamoji iš apreiškimo tiesio- 
giai atsirandančio šios liturginės ir kultinės veiklos dalis. 

Kaip priešpriešą sekuliarizmo pažeistai chaotiškai moderniajai Vakarų me- 
no tradicijai S.H. Nasras iškėlė tradicinio islamiškojo meno harmoningumą, 
ornamentini struktūriškumą, formų aiškumą, dvasios kondensuotuma, sieda- 
mas su islamo religinės pasaulėžiūros poveikiu. „Tradicinis islamo menas pri- 
mygtinai reikalauja „islamiškumo“, jo korekcijos į vidinę islamiškojo apreiški- 
mo erdvę“ [Ten pat, p. 19]. Ši autentiška islamiškojo tradicinio religinio meno 
kilmė gryniausiu pavidalu išreikšta įstabioje islamo architektūroje ir intymiau- 
siame mene - kaligrafijoje. 

Taigi tradicijos apologetai tradicionalistai iš esmės pakoregavo daugelį kul- 
tūrologijos schemų. Visapusiškai tyrinėdami Rytų civilizacijas, jie neigė įsigalė- 
jusius požiūrius ir įrodinėjo, kad tradicinės civilizacijos tipas nebūtinai paklūsta 
represyvioms stagnacinėms kultūros raidos tendencijoms, kadangi nors tradicija do- 
misi „praeitimi“, „stabiliomis vertybėmis“, gali ugdyti spontaniškumą, toleranci- 
ją, alternatyvas, savireguliaciją, improvizaciją, lankstumą įveikiant įvairius prieštara- 
vimus ar nukrypimus nuo pagrindinių raidos kelių. 

Tradicinį civilizacijos tipą veikia ne tik vidinė kultūros raidos logika, kuria 
remiasi tradicijos apibrėžtas kultūrinių vertybių pasaulis, bet ir išorinės įtakos, 
kurios, pasikeitus varomųjų civilizacijos jėgų sąveikai, istorinei aplinkai, lemia 
raidos orientyrų pasikeitimą ir netikėtą civilizacijos procesų suintensyvėjimą 
arba sąstingį. Tradicinis kultūros tipas remiasi ne tik praeityje susiformavusia 
kanoniška vertybių sistema, bet ir giluminiu konkrečiu mentalitetu, kuris, bü- 
damas stabilus ir konservatyvus, keičiasi lėtai. Tai matyti meninėje kūryboje: 
kanoniški siužetai, vaizdiniai, motyvai nuolat atgaivinami ir perkuriami. 

Moderniajai civilizacijai, tolstančiai nuo praeityje sukurtų vertybių siste- 
mų, svarbiausia ateitis, o praeities reliktus ji traktuoja tik kaip istorijai reikš- 
mingus dalykus, kuriuos būtina „įveikti“ ir daugiau nekartoti. Kaip tik tokią 
moderniosios visuomenės nuostatą tradicionalistai atmeta. 

Civilizaciju teorijos (O. Spengleris, A. Toynbee, N. Konradas) 


Vokiečių mąstytojo Oswaldo Spenglerio (1880-1936) kultūros morfolo- 
gijos koncepcijoje pereinama nuo optimistinių prie pesimistinių istoriosofi- 
nių kultūros teorijų. Jo idėjos formavosi kaip atsakas į vienpusiškas tiesinės 
progresyviosios evoliucijos teorijas. Šio amžiaus aštuntojo dešimtmečio vidu- 
ryje atgimusios O. Spenglerio idėjos pasirodė buvusios pranašiškos, tai pa- 
tvirtina vidiniai šiuolaikinės technogeninės civilizacijos prieštaringumai ir po- 
stmodernistinės kultūros raida, įspėjanti, jog kūrybinė Vakarų civilizacijos 
energija senka. 

Skirtingai nei daugelis jo amžininkų, O. Spengleris buvo ne universiteto 
profesorius, o nuo išorinio pasaulio atitrūkęs A. Schopenhauerio ar S. Kier- 
kegaard'o tipo „privatus mąstytojas“. Jo mąstyme tradicinė filosofinė vokiečių 
metafizika, kurią išklibino F. Nietzsche's idėjos, savitai susipina su visuotinės 
civilizacijų istorijos teoretiko intencijomis. O. Spengleris atmetė cechinį univer- 
sitetinių mokslų uždarumą, nuobodų akademinį žargoną ir į savo skaitytojus 
kreipėsi aiškia, spalvinga bei įtaigia retorika. Beveik niekam nežinomas priva- 
tus mąstytojas, 1918 m. paskelbęs didžiojo veikalo Der Untergang des Abendlan- 
des („Vakarų saulėlydis“) pirmąjį tomą, iškart greta F Nietzsche's ir H. Bergso- 
no tapo vienu įtakingiausių to meto mąstytojų. 

„Vakarų saulėlydis“ buvo savotiškas atsakas į tragiškai išgyvenamas vi- 
suotinio nusivylimo ir katastrofos nuotaikas, kurios vyravo Pirmąjį pasaulinį 
kara pralaimėjusioje Vokietijoje. To karo absurdiškumas ir nacionalinis paže- 
minimas vokiečių buvo suvoktas kaip neišvengiama Vakarų civilizacijos lem- 
tis. Tačiau neįtikėtino knygos populiarumo negalima paaiškinti vien tik joje 
išsakytų tragiškų Europos saulėlydžio vizijų, istoriosofinių nuojautų, prana- 
šysčių įtaigumu. Literatūrinio stiliaus „Vakarų saulėlydis“ vis dėlto nebuvo greit 
iškeptas, to meto poreikius atliepiantis veikalas, o solidi ir gili lyginamoji civi- 
lizacijų studija. 

Pagrindinės O. Spenglerio kultūros morfologijos nuostatos artimos „gy- 
venimo filosofijos“ tradicijai. Remdamasis romantiniais, iracionaliais ir „gyve- 
nimo filosofijos“ principais, jis ne tik paneigė šviečiamąjį racionalizmą, tačiau 
lyg ir užbaigė vokiškąją, į metafizinius apmąstymus linkstančią romantinę kul- 
tūrologinę tradiciją. 

Mastytojas teigė, 
jo iš J.W. Goethe's filoso- 
veik nežinomos, ir daug 


jog jo veikalas išsirutulio- 
fijos, dar ir šiandien be- 
mažiau rėmėsi F Nietz- 
ler, 1923, p. 67]. Nepai- 
lės J.W. Goethe's genijui, 


sche's filosofija [Speng- 
sant O. Spenglerio duok- 
jo Vakarų civilizacijai skirtas requiem neabejoti- 
nai buvo įkvėptas F Nietz- sche's, kuris, O. Spenglerio 
žodžiais tariant, jau lai- kydamas raktus, atve- 
riančius duris ir leidžian- čius suvokti šiuolaikinės 
kultūros būseną, nedrįso rūsčiai tiesai pažvelgti į 
akis ir padaryti reikiamų išvadų. 


O. Spenglerio kul- tūros filosofija nukreipta 


prieš prancūzų civilizaci- jų teoretikų ir racionalis- 
tinės istorijos filosofijos Oswald Spengler šalininkų veikaluose vy- 
ravusią vienalyčio tiesi- nio istorijos srauto idėją. 
Jam istorija — ne nutrükstamas, o diskretiškas, netolygiais šuoliais besirutuliojantis 
ciklinis procesas. Istorijos cikliskumo, nutrükstamumo ir daugybės ekvivalentiš- 
kų vienodai vertingų civilizacijų egzistavimo idėjos yra pamatinės „Vakarų sau- 
lėlydžio“ nuostatos. O. Spengleris greit tapo vienu svarbiausių XX a. pradžios 
teoretikų, ėmusių neigti tradicinę tiesinės civilizacijų raidos sampratą, kurioje 
Europos kultūra buvo laikoma pasauline. Šis veikalas - pirmas akivaizdus eu- 
rocentrizmo kracho dokumentas, paskatinęs naujas kultūrinių ciklų (O. Speng- 
leris), vietinių civilizacijų (A. Toynbee), kultūrinių koalicijų (C. Lėvi-Straussas), 
sinchroninės civilizacijos raidos (N. Konradas) koncepcijas. 

Eurocentrinę schemą jis vadino „ptolomėjiškąja“ ir siūlė naują, savo „ko- 
perniškąjį atradimą“, kuriame „antika ir Vakarai kartu su Indija, Babilonu, Ki- 
nija, Egiptu ir Meksikos kultūromis iškyla kaip savarankiški tapsmo pasauliai, 
turintys vienodą reikšmę bendrame istorijos paveiksle ir dažnai nustelbiantys 
antiką dvasine didybe, polėkio jėga. Visiems jiems istorijoje tenka savita ir visai 
neprivilegijuota vieta“ [Ten pat, p. 24]. 

O. Spengleris kritikavo eurocentrinėms kultūros teorijoms būdingą savo 
požiūrio suabsoliutinimą. Jis sakė, jog Atėnų, Florencijos ir Paryžiaus egzista- 
vimas Vakarams yra svarbesnis nei didžiulių Kinijos ar Indijos sostinių. Kyla 


klausimas, ar galima eurocentrinius požiūrius paversti pamatiniais, konstruo- 

jant visuotines istorijos schemas? „Tada, - aiškino O. Spengleris, - kinų istori- 
kas visai pagrįstai galėtų sukurti pasaulinę istoriją, kurioje būtų nutylimi tokie 
nereikšmingi įvykiai, pavyzdžiui, Kryžiaus žygiai ir renesansas, Cezaris ir Fryd- 
richas Didysis. Kodėl XVIII a., vertinant morfologijos požiūriu, yra svarbesnis 
nei kiekvienas iš šešiasdešimties prieš jį buvusių? Argi nejuokinga priešinti kaž- 
kokius „Naujuosius amžius“, aprėpiančius tik kelis šimtmečius ir juolab lokali- 
zuotus daugiausiai Vakarų Europoje, kažkokiai ,Senovei", apimančiai tiek pat 
tūkstantmečių ir daugybę įvairių, iki graikų gyvavusių kultūrų, rimčiau nemė- 
ginant jų diferencijuoti“ [Ten pat, p. 23]. 

Jau pirmosiomis „Vakarų saulėlydžio“ įvado eilutėmis knygoje apibūdi- 
nama lyginamųjų tyrimų problematika, kuri apima pagrindines šio opus mag- 
num temas ir leitmotyvus. Lyginamąjį mąstymą O. Spengleris traktuoja kaip ga- 
lutine Europos mąstymo tradicijos fazę, analogišką savo svarba antikos saulėlydyje 
suvešėjusiam skepticizmui. Istorinis lyginamasis metodas ir „tarpkultūrinė morfo- 
logija“ čia traktuojama kaip pribrendusi istorinė būtinybė. O. Spengleris veržėsi 
iš tradicinės eurocentrinės pasaulėžiūros nubrėžtų mąstymo stereotipų ir, ly- 
gindamas įvairias kultūras, objektyviau vertino jų svarbą pasaulinės civili- 
zacijos istorijai. 

Aiškindamas, jog ankstesnėje kultūros filosofijoje vyravęs civilizacijos 
istorijos vienasroviškumo principas netinkamas, jis plėtojo uždarų kultūrinių 
monadų koncepciją. Kiekvienai kultūrai būdinga savita psichologija, dvasia, 
žinija, gyvenimo patirtis, meno stilius. Kultūra susiklosto, sklinda, išgyvena 
saulėlydį kaip uždara monada, turinti savo vertybių sistemą ir tik jai būdingą 
mąstymo stilių. Apie tiesioginį vienos kultūros ar meno formų „perėjimą“ į 
kitą kultūrą ar jų „atgimimą“ kalbėti nėra prasmės, kadangi šie procesai nie- 
kuomet neišsamūs, jie labiau „regimybė“. Vadinasi, antikos, Vakarų, arabų, 
indų, kinų ar kitų kultūrų filosofijos, meno vertybės negali būti mechaniškai 
perkeltos ar išverstos į kitos civilizacijos vertybių sistemą. 

Pasaulio istorijos vienybės idėja - O. Spenglerio koncepcijos pagrindas, 
aiškinantis vietinių civilizacijų sąveikos sampratą. „Aš savąją knygą pavadi- 
nau „Pasaulio istorijos morfologija“, - rašė jis laiške E. Sprangeriui, - kadangi 
čia kalbama apie gyvus procesus, o ne apie atsitiktinai suvoktų daiktų sluoks- 
nius: man kultūra - vidinė istorinio tapsmo forma" [Spengler, 1963, p. 773]. 


Žmonijos istorijoje jis išskyrė aštuonias didžiąsias kultūras: egiptiečių, indų, 

babiloniečių, kinų, apoloniškąją (graikų ir romėnų), magiškąją (bizantiečių ir 
arabų), faustiškąją (Vakarų Europos), majų ir pranašavo naujos reikšmingos 
sibirietiškosios rusų kultūros atsiradimą. Kiekviena jų, nelygu vidiniai ištek- 
liai, gyvuoja apie tūkstantį metų, kol, peraugusi į surambėjusią civilizaciją, 
ilgainiui sunyksta. Mėgindamas atskleisti kiekvienos civilizacijos ypatingu- 
mą, O. Spengleris ieškojo tipologinės vietinių kultūrų analizės principų. Skir- 
tingai nei visos kitos kultūros, „apoloniškoji“ aiškinama kaip kartu su faustišką- 
ja kultūra vykstąs raidos procesas, nekintamas mūsų tikrovės alter ego. Antikoje 
iš kultūros į civilizaciją pereita IV, o Vakaruose - XIX amžiuje. 

Pagrindinė O. Spenglerio kultūros morfologijos idėja - mintis apie kiek- 
vienos kultūros išskirtinumą ir nepakartojamumą. Kiekvienas kultūrinis or- 
ganizmas yra santykinai uždara sistema, gyvenanti savo ypatingą gyvenimą, 
sukurianti savo mokslą, meną, techniką, socialines ir politines institucijas. Kul- 
tūrai, kaip organizmui, būdingas vientisumas ir darni jos dalių sąveika. Ta- 
čiau sąveika yra kitokia negu biologinių organizmų. Kita vertus, kultūrų evo- 
liucija aiškinama biologiniais vaizdiniais, paryškinant raidos nuoseklumą ir 
skirtingų fazių būtinumą. Kiekviena kultūra turi savitas, niekuomet nepasi- 
kartojančias galimybes. 

Ankstyvąją kultūrų raidos fazę, kuomet atsiranda gyvybės kupinos jėgos, 
klesti filosofija, mokslai, menai, O. Spengleris pavadino „kultūra“, o kitą tarps- 
nį, kai gyvybinė energija ima sekti, surambėja mąstymas, mokslas, menas, su- 
klesti miestai, asmenybės kūrybiškumą ima slopinti technologija - civilizacija. 
Civilizacija apibūdinama kaip „neišvengiama kultūrų lemtis“. 

Civilizacija yra siekis viešpatauti pasaulyje ir pertvarkyti jo paviršių. In- 
ternacionalinė jos kilmė gniaužia gyvą tautinę kultūros dvasią. Pagaliau civili- 
zacija yra istorijos būsena, atskleidžianti racionalaus pažinimo ribotumą. Civi- 
lizacija ir racionalus mąstymas - dirbtinė, nuo gamtos ir žmogaus atitrūkusi 
abstrakti konstrukcija. „Todėl civilizacija — tai svetima kalba, kultūra, turima ar 
neturima nuo gimimo. Ji yra palikimas. Ji gyvena tradicijomis, kurios sieja atei- 
tį su praeitimi iki neišvengiamos baigties“ [Spengler, 1951, p. 256]. 

O. Spenglerio „Vakarų saulėlydis“ tapo viena įtakingiausių XX a. kny- 
gu, jo lyginamoji istorinė kultūros morfologija labai paveikė vėlesnę teorinės 
minties raidą. Tai matyti iš N. Berdiajevo, J. Ortega y Gasseto, J. Huizinga'os, 
M. Heideggerio, A. Toynbee'o, P. Sorokino, A. Losevo, N. Konrado, M. Merleau- 

Ponty, L. Mumfordo, E Braudelio, G. Bachellard'o, M. Foucault, H. Marcuse'o ir 
daugelio kitų kultūros tyrinėtojų veikalų. 

O. Spenglerio suformuluotus lyginamosios vietinių civilizacijų analizės 
principus ir eurocentrinių teorijų kritiką perėmė anglų istorikas ir kultūrolo- 
gas Arnoldas Toynbee (1889-1975). Jis, kaip ir O. Spengleris, sukūrė vientisą 
istoriosofinę sistemą, paremtą komparatyvistinės metodologijos principais. Ana- 
logų neturintis fundamentalus dvylikos tomų veikalas A Study of History („Is- 
torijos tyrinėjimai“, 1934-1961) stebina autoriaus erudicija, empirinės medžia- 
gos gausa, efektingais sugretinimais, įspūdingomis civilizacijų sklaidos ir są- 
veikos schemomis, teorinių apibendrinimų platumu, įžvalgų taiklumu. Skir- 
tingai nei O. Spengleris, kuris civilizacijas apmąstė remdamasis tradicine vo- 
kiečių „kultūros filosofijos“ ir „gyvenimo filosofijos“ metafizika bei jos katego- 
rijomis, A. Toynbee civilizacijų tyrinėjimus labiau grindė istorijos mokslu. Ta- 
čiau jis ne nukrypo į išorinį empirizmą, o darė kultūrologinius ir filosofinius 
apibendrinimus, siekė panaudoti daugelio disciplinų metodus. 

Lyginamieji A. Toynbee'o principai, pagrindinės lyginamosios metodolo- 
gijos idėjos per tris dešimtmečius, kol buvo rašomi visi dvylika „Istorijos tyri- 
nėjimų“ tomų, labai keitėsi. Atsižvelgdamas į naujas problemas, kritines pasta- 
bas, jis nuolatos tikslino vietinių civilizacijų raiškos koncepciją. Tad neatsitikti- 
nai dvyliktame tome yra skyrius Reconsiderations („Permąstymai“). 

A. Toynbee daugiausia kritikavo Vakarų kultūros filosofijoje ir istorijoje 
vyravusius eurocentrinius požiūrius, tiesinės pažangos teorijas bei vulgarias 
pozityviojo evoliucionizmo koncepcijas. Jis perdėm nesureikšmino Vakarų ci- 
vilizacijos laimėjimų bei pranašavo neišvengiamą jos nuosmukį, kurio pradžią 
įžvelgė renesansinėje kultūroje. A. Toynbee, kaip ir „Analų“ mokyklos teoreti- 
kai, siekė išvengti vokiečių kultūros filosofijos įtvirtinto metafizinio spekulia- 
tyvumo ir sykiu įveikti neokantiečių ribotumą bei paviršutinišką neopozity- 
vizmo empiriškumą. 

Nors A. Toynbee'o studijos paveiktos O. Spenglerio „vietinių civilizacijų“ 
mortologijos, tačiau jis kritiškai permąstė savo mokytojo cikliškumo teoriją ir 
pataisė jo požiūrį į pasaulio kultūros raidos istoriją, tą raidą lėmusius veiks- 
nius, sudėtingas civilizacijų sąveikos problemas. Kurdamas istorinės-kultūri- 
nės monadologijos teoriją, jis atsisakė daugelio O. Spenglerio schemų ir išva- 
dų, nesiekė perdėm tiksliai apibrėžti civilizacijų gyvavimo ribų, netgi abejojo 

tokiu méginimu tikslin- gumu. Jis labiau kreipé 


démesi i istorinius faktus, naujausius orientalizmo 
laiméjimus, savo tezes sieké pagristi patikimais 
istoriniais šaltiniais. 

O. Spengleriui pa- grindinė lyginamosios 
analizės sąvoka yra kul- tūra, o A. Toynbee ją pa- 
keitė civilizacija. Beje, abi šios sąvokos nesupriešin- 
tos ir neretai vartotos kaip sinonimai. Jau savo tyri- 
nėjimų pradžioje anglų mąstytojas suvokė, kad 
civilizacijų mastelis yra daug svarbesnis nei tau- 


tinis, nes pastarasis negali paaiškinti daugelio istori- 


nių procesų esmės. Civi- lizacijos A. Toynbee'o 


sampratoje panašios į PET E A G. Leibnizo monadas - 
tai didžiulės uždaros so- cialinės struktūros. 

A. Toynbee atmetė anksčiau lyginamuosiuose tyrinėjimuose vyravusį Ry- 
tų ir Vakarų supriešinimą: jo nuomone, didžiųjų civilizacijų konfigūracijos, jų 
paplitimo istorija rodo, jog toks skyrimas yra santykinis, tad Rytų ir Vakarų 
sąvokas geriau vartoti tik kaip geografinius terminus. 

Žmonijos istorijoje išskiriami trys pagrindiniai tarpsniai: ikicivilizacinis, ci- 
vilizacijos ir postcivilizacinis. Pirmasis — tai pirmykštės žmonijos istorija nuo ant- 
ropogenezės iki civilizacijų atsiradimo. Civilizacijos tarpsnis ir yra A. Toynbee'o 
tyrinėjimo objektas. Kadangi civilizacijos etapui tenka tik apie 2% žmonijos 
raidos, visos civilizacijos gali būti laikomos vienodai svarbios ir vienalaikės. 
„Civilizacijos atsirasdavo ir išnykdavo, tačiau Civilizacija iš didžiosios raidės 
kaskart atgimdavo nauju, gaiviu pavidalu, nes destruktyvios karo ir klasių 
kovos jėgos [anot A. Toynbee'o, tai du svarbiausi civilizacijų žūties veiksniai. 
- A. A.] visko neaprépé" [Ten pat, p. 23-24]. 

Tradicine civilizaciju cikliSkumo teorija mastytojas papildé istorinés pa- 
žangos motyvu. Žmonijos pažanga - laipsniškas jos tobulėjimas, kuris religijo- 
je - tai nuoseklus perėjimas nuo primityvių animistinių tikėjimų, vėliau - uni- 
versalių religinių sistemų prie religinę pasaulėžiūrą įtvirtinančios vienalytės, 
sinkretiškos ateities religijos. Randantis ankstyvosioms civilizacijoms, antgam- 
tinei yang stichijai būdingas „gyvenimo polėkis“ susijungia su gamtine yin sti- 
chija. Taigi pačioje civilizacijos pradžioje sąmoningai ar pusiau sąmoningai reiš- 

kiasi ir sąveikauja du pagrindiniai civilizacijų formavimosi veiksniai — sakrali- 
nis diachroninis ir žemiškasis sinchroninis. Religija A. Toynbee'o koncepcijoje yra 
lyg varomoji bei vienijanti besikuriančios valstybės jėga. Kiekvienas „univer- 
salios valstybės“ tipas iškelia „universalią religiją“, kuri savo ruožtu jau yra 
savotiška vėlesnių civilizacijų tipų užuomazga; galų gale įsivyrauja pasaulinė 
religija, labiausiai atitinkanti žmonių brolybės idealus. 

Civilizacija pagal A. Toynbee - tam tikra socialinė visuma. Šiai sąvokai jis 
suteikė metodologine reikšmę, siūlydamas taip įvardyti didelę tarpvalstybinę so- 
cialinę bei kultūrinę visumą; be tokios visumos vaizdinio neįmanoma teisingai suprasti 
tam tikro istorijos tarpsnio ar konkrečios tautos kultūros istorijos savitumo. Anglijos, 
Prancūzijos, Vokietijos, Italijos ir kitų Vakarų Europos šalių istorijas jis susiejo 
viena Vakarų civilizacijos sąvoka. Pastaroji nėra išgalvota abstrakcija, prasmė pa- 
aiškėja lyginant ją su panašiomis daugiataučių kinų, indų, arabų musulmonų 
civilizacijų struktūromis. Kitų civilizacijų atžvilgiu Vakarų civilizacija — tai vien- 
tisas organizmas. 

Vietinę civilizaciją A. Toynbee apibūdino kaip protu suvokiamą istorinio tyri- 
nėjimo vienetą. „Istorijos tyrinėjimuose“ civilizacijos kategorija vartojama labai lais- 
vai, dažnai jos apibūdinimas yra perdėm iliustratyvus. Todėl ne visuomet aišku, 
kuo civilizacija savita, palyginti su kultūra. Kultūra iš emės yra giminiška civiliza- 
cijos sąvokai, nusakančiai tam tikrą bendrumą, kurį lemia priklausymas vienti- 
sam civilizacijos organizmui. Dėl to kultūrologas kalbėjo ir apie pirmykštės vi- 
suomenės bei civilizacijos kultūrą. Kultūros sąvoka siejama vien su dvasinių ver- 
tybių visuma, iš kurių, kaip minėjome, svarbiausia yra religija. Tad gnoseologiniu 
požiūriu civilizacija yra mažiausias kompleksinis istorijos proceso elementas, 
prieinamas racionaliam pažinimui, o ontologiniu - „tam tikra kultūros raidos 
fazė, trunkanti ilgesnį ar trumpesnį laiko tarpsnį“ [Toynbee, 1961, t. XII, p. 274]. 

Taigi civilizacija įsivaizduojama kaip konkretus pasaulinės kultūros isto- 
rijos tarpsnis, dirbtinai tyrinėtojo išplėštas iš vientiso istorijos srauto. Civiliza- 
cijomis anglų istorikas laiko ne tik laiko ir teritorijos apribotas kultūrines bei 
istorines konfigüracijas, kurioms būdingas aiškus klasinis susiskaidymas, ta- 
čiau ir esančias pusiaukelėje į klasinę visuomenę. „Kiekviena civilizacija, — 
pabrėžė A. Toynbee, - yra savito, vientiso, didaus, visiems žmonėms būdingo 
kūrybinio prado išraiška arba, jei į civilizaciją žvelgiama retrospektyviai, jai pa- 
sibaigus, - savita vientiso ir didžio žmonijos patyrimo išraiška. Tai kūryba arba 

patirtis, méginimas igyvendinti kürybinius polékius. Kiekvienoje i$ Siu civili- 
zaciju žmonija, mano galva, siekė pakilti virš prigimties — virš primityvios žmo- 
giškos prigimties į brandesnę dvasinio gyvenimo pakopą. Šio tikslo aprašyti 
neįmanoma, kadangi niekam nepavyko jo pasiekti“ [Toynbee, 1996, p. 48]. 

Kiekvienos vietinės civilizacijos raida turi tas pačias stadijas: atsiradimą 
(angl. genesis), augimą (angl. growth), lūžį (angl. breakdown) ir irimą (angl. desin- 
tegration). Vietoj Zlugusios susiformuoja kita civilizacija. 

Pagrindiné varomoji civilizaciju jéga, pasak H. Bergsono vitalizmo pa- 
veikto A. Toynbee'o, yra ,gyvybini poleki" ikünijanti visuomenés ,kürybin- 
goji mažuma“, arba elitas. Kürybingoji mažuma pajėgia reikiamai atsiliepti į 
visuomenės raidoje nuolatos kylančius istorinius „iššūkius“ ir patraukti pas- 
kui save „inertiškąją daugumą“. Iššūkio ir atsako (angl. Challenge-and-Respon- 
se) sąvokos čia labai svarbios. Jomis aiškinamos pasaulio civilizacijos ir ją su- 
darančių vietinių civilizacijų raidos dėsningumai. A. Toynbee rašė: „Manau, 
kad civilizacijos formuojasi ir plėtojasi tik sėkmingai atliepdamos iškylantiems 
Iššūkiams. Jos palūžta ir išyra, kai susiduria su Iššūkiu, į kurį nepavyksta rasti 
Atsako. Visiškai natūralu, kad istorijoje egzistuoja Iššūkiai, kuriuos patiria dau- 
gelis civilizacijų. Graikų-romėnų istorija mus itin domina dėl to, kad V a. prieš 
Kristų graikų civilizacija palūžo, nepajėgusi surasti verto Atsako į tą patį Iššū- 
kį, kuris šiandieną iškyla mūsų civilizacijai“ [Ten pat, p. 49]. 

A. Toynbee tapo antruoju po O. Spenglerio įtakingiausiu XX a. lygina- 
mųjų civilizacijų tyrimų klasiku, sukūrusiu visapusiškai išplėtotą kultūros mor- 
fologijos koncepciją. O. Spengleris sudavė stiprų smūgį eurocentrinėms teori- 
joms, o A. Toynbee savo kruopščiai dokumentuotose knygose galutinai įtvirtino 
universalųjį požiūrį, jog vietinės civilizacijos yra lygiaverčiai istorijos veiksniai. 
O. Spengleris ir A. Toynbee, kurdami konceptualias ir nepriekaištingai ele- 
gantiškas civilizacijos raidos teorijas, dėl vaizdingumo neretai aukoja nelabai 
reikšmingas detales. Todėl kritikai jų veikaluose rado daugybę smulkių netiks- 
lumų, taisymo reikalaujančių teiginių. Tačiau būtent meninis metapoetinis mąs- 
tymo stilius ir visuminis požiūris O. Spenglerio bei A. Toynbee civilizacijų rai- 
dos schemoms suteikia ypatingą įtaigumą, paverčia juos įtakingiausiais XX a. 
civilizacijos teoretikais. Pripažintina, kad nors minėtos koncepcijos trūkumų 
turi, iki šiol nei vienam civilizacijos teoretikui nepavyko suformuoti analogiš- 
ko staigumo globalinės civilizacijų raidos koncepcijų. 

Akademikas Nikolajaus Konradas (1891-1970) tapo rusų sinologijos, ja- 
ponistikos ir lyginamosios kultūrologijos patriarchu. Jis sukūrė ir per penkis 
pedagoginio darbo dešimtmečius išpuoselėjo vieną garsiausių pasaulyje sino- 
logijos, japonistikos ir lyginamosios kultūrologijos mokyklų. Moksliniai N. Kon- 
rado interesai išties platūs bei įvairiapusiai. Jis ne tik aukščiausio lygio sinologas 
ir japonistas (dėl didžiulio kalbų skirtumo mūsų laikais šito beveik nepasitai- 
ko), bet ir pasaulinio garso filologas, istorikas, kultūrologas. Taip pat gerai žino- 
mos jo Tolimųjų Rytų kultūros, estetikos, literatūros teorijos, vaizduojamosios 
dailės studijos, kinų ir japonų unikalių klasikinių tekstų vertimai bei interpre- 
tacijos. Gvildendamas savitas Tolimųjų Rytų filologijos problemas, per kalbą, 
tekstą siekė pažinti tolimų tautų kultūrinį kosmosą, mąstymo principus. Teks- 
tas jam neatsiejamas nuo istorinio ir kultūrinio konteksto. 

Netgi konkrečioms problemoms skirtose studijose N. Konradas darė pla- 
čius teorinius apibendrinimus, veržėsi iš Tolimųjų Rytų kultūrinio arealo. Iškėlęs 
ir visapusiškai išplėtojęs originalias sinchroninės civilizacijų raidos ir pasauli- 
nio renesanso koncepcijas, mokslininkas tapo vienu žymiausių XX a. klasiki- 
nės lyginamosios metodologijos klasikų. Jo teorijoje - unikali erudicija, mąsty- 
mo universalumas, puikus autentiškų Vakarų, kinų, japonų kultūros šaltinių 
išmanymas. Prieš daugelį dešimtmečių N. Konrado parašytos lyginamosios stu- 
dijos bei fundamentalüs įvairioms sinologijos bei japonistikos sritims skirti vei- 
kalai ir šiandien yra neįtikėtinai aktualūs. 

Svarbiausia N. Konrado nuostata - pasaulinis istorinis procesas yra vienaly- 
tis, o humanizmo prigimtis — universali. Jis atsiribojo nuo pokario metais vyra- 
vusio polinkio priešinti Rytų bei Vakarų kultūras ir aiškiai tvirtino, jog Rytų ir 
Vakarų tautos kultūros atžvilgiu yra lygiavertės. Kalbėdamas apie lyginamąsias 
civilizacijų studijas, mokslininkas nuolat primindavo, kad istorinės geografi- 
jos sąvokos Europa ir Azija, Rytai ir Vakarai kultūrologijoje yra nepatikimos, 
kadangi geriausiu atveju jos įvardija tik paskiras tautų grupes, tačiau jų turi- 
nys įvairiose tautose skirtingas ir kintantis. 

Kultūrologijai N. Konradas iškėlė tris svarbiausius metodologinius užda- 
vinius. Pirmiausia - konkrečios civilizacijos daiktų, reliktų kultūros tyrėjas neturi at- 
plėšti nuo jų kūrėjų. O kultūros vertybių kūrėjai visuomet yra žmonės, visuome- 
nės. Todėl pirmasis „pasaulinės kultūros tyrinėjimo uždavinys - ieškoti tikrosios 
kultūrinės-istorinės „monados“: etninės ir kartu visuomeninės, savitos kiekvienam 

Ciancios savo visuomeni- 
[Konrad, 1974, p. 276]. 
šingai O. Spengleriui ir 


istoriniam etapui, t.y. kei- 
ne ir etnine prigimti" 

N. Konradas prie- 
A. Toynbee'ui daugiau ty- rinėjo civilizacijų sociolo- 
giją - tai turėjo laiduoti patikimus rezultatus. Ka- 
dangi kultūros subjektas yra visuomenė, vadinasi, 
sudėtingiausių civilizaci- jų pokyčių neįmanoma 
teisingai suvokti neišsi- aiškinus visuomenėje 
vykstančių socialinių procesų. Išnagrinėjęs Va- 
karų Europos viduram- žių kultūrą, jis vaizdžiai 


parodė, kaip keitėsi etno- sas, kalbų paplitimo are- 


alas, kultūrų ribos ir pats šių ribų pobūdis. 

Antrasis uždavinys Nikolajaus Konradas - tirti kiekvienos „mona- 
dos“ visuomenę. Juo ge- riau pažįstame socialinę 
jos struktūrą, visuomenės narių funkcijas, tuo geriau suvokiame konkrečią 
civilizaciją ar kultūrą. 

Trečiasis uždavinys - išryškinti kiekvienos kultūros sistemiškumą konkrečio- 
je epochoje. Čia kalbama ne apie konkrečios epochos kultūrą - kaip tam tikrą 
bruožų sumą ar visumą, o būtent apie tų bruožų sistema. 

N. Konradas sąmoningai vartojo sąvoką cxodcmeo (panašumas), o ne nodo6ue 
ar moxdecmeo, nes suvokė skirtingų civilizacijų kultūros reiškinių sutapatini- 
mo pavojų. Jis skrupulingai aiškinosi metodologinius lyginamosios analizės 
principus, aptarė pasirinktų reiškinių lyginimo pagrįstumą. „Viduramžių Pran- 
cüzijos istorijos, — rašė jis laiške A. Toynbee'ui, - iš tiesų negalima lyginti su 
senovės Graikijos istorija, tačiau galima lyginti su viduramžių Japonijos istori- 
ja. Ne tik galima, bet ir reikia: jau vien dėl to, kad galėtume aptikti tuos nepa- 
kartojamus, vienatinius bruožus, kurie būdingi kiekvienai šių dviejų tautų, o 
šitai galima išvysti ir įvertinti tik pasitelkus kitą darinį. Bet šių bendrybių reikia 
ieškoti ne apskritai, o aiškiose istorinėse analogijose" [Ten pat, p. 276]. 

N. Konradas daug dėmesio skyrė civilizacijos genezės problemoms tyri- 
nėti. Jis išskiria tris civilizacijos centrus senajame pasaulyje, iš kur kultūros 
laimėjimai pasklido. „Istorinės eros“ pradžią mokslininkas sieja su seniausių 
- šumerų ir Egipto - civilizacijų atsiradimu, kurios jo koncepcijoje iškyla kaip 
pirmos iš trijų seniausių pirmapradžių žmonijos „kultūros židinių“. Tolesnė 

šio afreuroazijinio civilizacijos arealo sklaida apie 3000 m. pr. Kr. vyko Arti- 
mųjų Rytų, Mažosios Azijos, Kretos, Užkaukazės, Vakarų Irano kryptimis. Vė- 
liau jis, plisdamas Viduržemio jūros regione, sukūrė naujas Kartaginos, etrus- 
kų, graikų-Romos ir kitas civilizacijas. 

Antrasis protoindiškasis civilizacijos židinys atsirado apie 3000 m. pr. Kr. 
Indo bei Gando baseine ir netrukus pasklido Indostano pusiasalyje ir į Rytus 
iki Indonezijos. 

Trečiasis protokiniškasis susiformavo tuo pačiu metu Geltonosios upės re- 
gione. Vėliau jis savo įtaką išplėtė į Mandžiūriją, Korėją, Mongoliją, Rytų Tur- 
kmėnistaną, Indokiniją, Japoniją ir kitus regionus. 

IV a. pr. Kr. prasideda itin svarbus Rytų ir Vakarų civilizacijų kultūrinių 
sąveikų procesas, kuris periodiškai tai susilpnėdavo, tai sustiprėdavo. Heleniz- 
mo epochos pradžioje afroeuroazijiniame civilizacijos areale atsiranda univer- 
salios kultūros idėja, stipriai paveikusi senojo pasaulio kultūros istorijos raidą. 
Pirmasis universalizmo idėją paskleidžia Aleksandras Makedonietis, kuris ska- 
tina graikų, persų ir Vidurinės Azijos kultūrų susiliejimą. Praslinkus penkiems 
šimtmečiams, kultūrinio universalizmo idėją perima galingos indiškos Kušano 
imperijos valdovas Kaniška (78-123), kuris suteikia budizmui universalios pa- 
saulinės vienijančios milžinišką geografinę ir kultūrinę erdvę religijos statusą. 

Vėliau, 325 m., Mažosios Azijos teritorijoje esančioje Nikėjoje krikščionių 
hierarchų susirinkimas paskelbia naujos pasaulinės religijos atsiradimą. VII a. 
toje pačioje geografinėje teritorijoje susiformavo nauja arabų musulmonų civi- 
lizacija, paskleidusi pasaulinę religiją, islamą, kuri plisdama užvaldė daug bu- 
dizmo ir krikščioniškosios religijos apimtų regionų. 

Palyginti su minėtomis Šventosios Romos ir mongolų imperijomis, tai bu- 
vo tik vietinės universalios kultūros idėjos apraiškos. Tačiau plačiausiai Alek- 
sandro Makedoniečio ir Kaniškos puoselėtos universalizmo idėjos išsiplėtojo 
galingo Timūro imperijoje. Šis valdovas, gimęs universalios pasaulinės kultū- 
ros idėjos plitimo centre, kaip pridera įgyvendina universalios kultūros idėją. 
Nors jo universalizmas politikos srityje išliko iliuzija, tačiau kultūroje tapo re- 
alybe, atskleidusia įstabią Rytų ir Vakarų civilizacijų sintezę. 

N. Konradas naujai gvildeno viduramžių ir renesanso problemas plačia- 
me pasaulinės istorijos bei kultūros kontekste. Nors sąvokos viduramžiai ir re- 
nesansas yra vakarietiškos, tačiau tokius kultūros laikotarpius mokslininkas 

įžvelgė ir įvairialypiame Rytų pasaulyje. Jis subtiliai išryškino savotišką Rytuo- 
se bei Vakaruose vykusių procesų sinchroniškumą, pasitelkęs daugybę istori- 
nių faktų, įrodė, kad viduramžiais ilgą laiką pirmavo Rytai. Ten anksčiau prasi- 
dėjo procesai, kurie vėliau rutuliojosi Vakaruose, kitaip tariant, „barbarai“ darė 
poveikį civilizuotoms valstybėms. „Neabejotina, - 1959 metais rašė jis, - jog 
kinų, indų, arabų, iranėnų, Vidurinės Azijos kultūros tuo laiku daugelyje tech- 
nikos ir materialinės kultūros sričių, mene, taip pat teisėje, politiniuose moky- 
muose, filosofijoje, istoriografijoje, moksle ir grožinėje literatūroje suklestėjo 
anksčiau ir ilgą laiką buvo turtingesnės nei visos minėtos kultūros sritys Vaka- 
ruose“ [Konrad, 1972, p. 101]. 

N. Konradas pirmasis visapusiškai pagrindė teoriją apie įvairiuose pasau- 
lio regionuose matomą sinchronišką perėjimą į viduramžius ir teigė, kad rene- 
sanso sąjūdžiai prasidėjo ne Europoje, o Kinijoje, iš kur plito į Vakarus, kol pa- 
siekė Europą. Šios idėjos, ypač Rytų renesanso koncepcija, griovė oficialiąją 
marksistinę formacinę civilizacijų teoriją. Daugelis N. Konrado šalininkų ypač 
vertino jo užslėptą polemiką su oficialaus mokslo dogmomis, mąstymo laisvu- 
mą, didžiulę humanitarinę erudiciją. 

Taip pat labai svarbu, kad, lygindamas civilizacijas, N. Konradas iškėlė 
„dvasingojo žmogaus pradą“, arba „humanizmo dvasią“, kurią jis įžvelgė kiek- 
viename renesanso sąjūdyje. Humanizmo (kaip kultūrinio sąjūdžio) kilmė, pa- 
sak jo, yra visuotinė pasaulinė, o ne vietinė. Pasaulinis renesansas paskatino 
vietinį Rytų renesansą. Pasaulinį renesansą mąstytojas suvokė kaip didžiulę 
kultūros bangą, nuvilnijusią per visą Euraziją. Naujos kultūros vertybės, hu- 
manistiniai idealai susiformavo VIII a. prie Ramiojo vandenyno, Kinijoje, vė- 
liau pasklido Šiaurės vakarų Indijoje, Irane, Vidurinėje Azijoje, Armėnijoje, Gru- 
zijoje, Italijoje ir nuslūgo XVII a. prie Atlanto, Vakarų Europoje. 

N. Konradui renesansas yra tam tikrame viduramžių visuomenės ir kul- 
tūros raidos etape dėsningai atsiradęs reiškinys, būdingas tautoms, ilgai ug- 
džiusioms savo kultūrą, turėjusioms savo senovę bei viduramžius. Vėliau tie 
renesanso procesai perėjo į kitas istorijos atžvilgiu jaunesnes tautas. Pavyz- 
džiui, didysis kinų renesansas skatino Korėjos ir Japonijos renesansą. Vidurio 
Rytuose antrasis svarbus indų-iraniečių ir Vidurinės Azijos renesanso kultūros 
židinys sujudino Armėniją ir Gruziją, trečiasis židinys Vakaruose - Italija - Pran- 
cūziją, Flandriją, Vokietiją, Ispaniją ir kitas Vakarų Europos šalis. 

Ieškodamas Kinijos ir Italijos renesanso sąsajų, N. Konradas pastebėjo, kad 
abiejose šalyse šis reiškinys apėmė tokią pačią sąvoką. Italai savo epochą vadi- 
no rinascimento, rinascenza rinascita, t.y. senovės atgaivinimu, o kinai ją nusakė 
sąvoka fugu: fu reiškia grįžimą, o gu — senovę. Abi sąvokos reiškia grįžimą į 
senovę, praeities idealų atgaivinimą [Ten pat, p. 212]. Tačiau nors renesansas 
vyko sinchroniškai, kiekvienoje šalyje jis buvo kitoks. Mokslininkas priminė 
ir paties renesanso termino sąlygiškumą, paaiškindamas, jog nei Vakaruose, 
nei Kinijoje jokio tiesmukai suvokto senovės atgimimo nebuvo ir negalėjo bū- 
ti. N. Konradas yra tvirtai teoriškai pagrįstos Rytų ir Vakarų civilizacijų sin- 
chroninės raidos, arba vadinamosios kultūrinio paralelizmo, teorijos kūrėjas. 
Vadovaudamasis lyginamosios metodologijos principais, jis nustatė įvairių pa- 
saulio regionų kultūros, filosofijos, meno raidos sinchroniškumą, remdamasis 
konkrečiais istoriniais faktais parodė, kaip juose iškildavo artimos problemos 
ir analogiški jų sprendimo būdai. 

N. Konrado civilizacijų sinchroninės raidos ir pasaulinio renesanso kon- 
cepcijos sulaukė plataus atgarsio mokslo pasaulyje ir, nuslūgus pirmajai pole- 


mikos bangai, įaugo į naujausias lyginamąsias teorijas. 
Kultūrologinės C.G. Jungo idėjos 


Carlas Gustavas Jungas (1875-1961) - vienas iškiliausių XX a. mąstytojų, 
kurio koncepcija formavosi veikiama romantinių, iracionalistinių, psichoana- 
litinių teorijų. Jo pasaulėžiūrą veikė ir lyginamosios Indijos, Tibeto, Kinijos, 
Japonijos filosofijos, psichologijos, religijos, mitologijos, daoizmo filosofijos, 
jogų psichologijos ir meditacijos studijos. 

Tęsdamas É. Durkheimo ir L. Lėvy-Brūhlio tradiciją, kultūros bei civiliza- 
cijos sąvokas C.G. Jungas vartojo glaudžiai siedamas su visuomenės kategori- 
ja. Jo požiūriuose ryškėja antiracionalistinės nuostatos, gyvenimo filosofijos 
tradicijai būdingas siekimas suartinti kultūrą su gyvenimu, pamatinėmis žmo- 
gaus būties problemomis. Kaip ir A. Schopenhaueris bei F Nietzsche, jis kalba 
apie istorijos procesų iracionalumą, žmogaus įstūmimą į jam priešišką, kupiną 
tragizmo pasaulį. Dėl to atsiranda istoriosofinių ir eschatologinių motyvų. 

Kita vertus, C.G. Jungo koncepcijoje jaučiamas ir monadologinių teorijų 
poveikis. Kiekvieną civilizaciją jis laikė sąlygiškai užsisklendusiu kultūros ver- 

tybių bei simbolių pasau- 
ros elementų sistemą ku- 
konkrečios civilizacijos 
mą. Kultūrą C.G. Jungas 
jos santykį su individu, 
kaip individo ar jų gru- 
integracijos į socialinį gy- 
rinė veikla skatina indivi- 
randa pusiausvyra tarp 
Vadinasi, kultūros tikslas 


liu. Jame yra sava kultū- 
rianti šerdis, kuri lemia 
kultūros kosmoso savitu- 
tyrinėjo dažniausiai kaip 
todėl kultūrą traktavo 
pės kūrybinės veiklos ir 
venimą produktą. Kultū- 
dualizaciją, tai yra atsi- 
sąmonės ir pasąmonės. 


- padėti žmonijai inter- 


pretuoti archetipinę sim- boliką ir kartu skatinti in- 


Carl Gustav Jung 


dividualizavimo procesą. 

C.G. Jungas atkreipė dėmesį, kad Rytų ir Vakarų civilizacijų kultūros tra- 
dicijos skirtingai aiškina „psichinę realybę“. Rytų tradicijos savitumą jis siejo 
su introvertiškumu ir požiūriu į psichinę realybę, kaip į pagrindinę esmės sa- 
vybe, o Vakarų tradiciją — su ekstravertiškumu ir atsainiu požiūriu į sudétin- 
gus psichinius reiškinius. Vadinasi, „ekstravertiškumą galima laikyti Vakarų 
„stiliumi“, kuris introvertiškumą traktuoja kaip nukrypimą nuo normos, pa- 
tologiją, kažką smerktina“ [Jung, 1967, p. 6]. 

Iš šios psichinės introvertiškumo bei ekstravertiškumo distinkcijos tie- 
siogiai susiformavo skirtingos paradigminės kultūrinės Rytų ir Vakarų civili- 
zacijų orientacijos. „Vakarai visuomet ieško išaukštinimo, iškėlimo, o Rytai — 
pasinėrimo“ [Jung, 1994, p. 125]. Rytų civilizacijas jis traktavo kaip introvertiš- 
kas į vidinį žmogaus pasaulį, į jo dvasinius išgyvenimus nukreiptas kultūras. 
Ekstravertiška Vakarų civilizacijos orientacija mokslininkui yra vienas ryškiau- 
sių jos liguistumo požymių. Europietis tapo išorinio gyvenimo stiliaus vergu 
ir jis „nemirs, kol neužkrės savo gobšumu viso pasaulio“ [Ten pat, p. 63]. Dė- 
mesys išorinėms vertybėms yra pragaištingas, kadangi neteisingai supranta- 
mas asmenybės gyvenimas, mąstymas, veikla, sudaromos prielaidos manipu- 
liuoti visuomenės sąmone ir stiprinamas totalitarizmas. 

Lyginamosiomis Rytų ir Vakarų civilizacijų, mentalitetų, psichologijos, 
mąstymo specifiškumo studijomis C.G. Jungas gerokai paveikė pokario me- 
tais ir ypač šeštajame dešimtmetyje įsigalėjusias „dichotomines“ komparaty- 
vistines kultūrologijos, filosofijos, estetikos, menotyros koncepcijas, skatino 

komparatyvizmo ir postmodernizmo ideologus domėtis „neklasikiniais“, „pe- 
riferiniais“, „marginaliniais“ kultūros reiškiniais. 

Jo lyginamosios Rytų ir Vakarų kultūrų, mentaliteto, psichologijos studi- 
jos naikino eurocentrinio mąstymo stereotipus, atskleidė nepagrįstas vaka- 
riečių pretenzijas į vienintelę tiesą ir savųjų mąstymo principų bei vertybių 
sistemos universalumą. Mokslininkas ragino kolegas atsisakyti mechaniško 
vakarietiško mąstymo nuostatų perkėlimo į kitų civilizacijų tyrinėjimus. Rytų 
ir Vakarų civilizacijose išsirutuliojusias kultūros formas vertindamas vienodai, 
C.G. Jungas atskleidė indų, kinų, japonų, tibetiečių mentaliteto ypatumus ir 
skirtingų kultūros tradicijų svarbą kultūrų dialogui. Jo idėjos turėjo didžiulę 
įtaką tolesnei komparatyvizmo ideologijos bei metodologijos plėtotei. 


Kultūrfilosofinės teorijos (M. Heideggeris, J. Ortega y Gassetas) 


Egzistencinės kultūros filosofijos apokaliptinės krizės nuojautos labai prieš- 
taravo klasikinėms kultūros teorijoms. Užuot nuosekliai akademiškai tyrinėję 
civilizacijos ir kultūros problemas jie emocionaliai siužetiškai apmąstė tas ak- 
tualias kultūrologijos problemas, kurios tiesiogiai siejosi su svarbiausiais žmo- 
gaus būties klausimais. Egzistencinė kultūros filosofija (G. Marcelis, M. Hei- 
deggeris, K. Jaspersas, M. Buberis, J. Ortega y Gassetas, N. Berdiajevas, J.P. Sart- 
re'as) yra greičiau pasaulėžiūra, individualus konkretaus santykio su kultūra 
apmąstymas, pagrindinius tyrinėjimų aspektus perkeliantis į ontologinę ir me- 
no filosofijos problematiką. 

Martinas Heideggeris (1889-1976) - įtakingiausia asmenybė egzistencinės 
XX a. kultūros filosofijos srityje. Jis išsiskyrė ne tik aukštu intelektinio mąstymo 
lygiu, mislingumu, savo teorinių konstrukcijų sudėtingumu, bet ir fundamen- 
talių filosofijos istorijos tekstų, literatūros paminklų pažinimu bei originalia jų 
interpretacija. Paskelbęs svarbiausius savo veikalus, jis tapo visuotinai pripa- 
žintu XX a. filosofijos klasiku, vienu paskutinių didžiųjų vokiečių filosofijos tra- 
dicijų tęsėjų. 

M. Heideggerio kultūros filosofija atspindi būdingą XX a. kultūrai Rytų ir 
Vakarų mąstymo principų susiliejimą. Kitaip negu ankstyvuosiuose veikaluo- 
se, kuriuose vyravo egzistenciniai S. Kierkegaard'o motyvai ir senovės graikų 
filosofijos sureikšminimas, vėlyvuosiuose į pirmą planą iškyla F Nietzsche's ir 

daoizmo bei dzen idėjos. 
tų E Nietzsche's, E Hėl- 
jų Rytų filosofijos ir me- 


Būtent dėl naujai suvok- 
derlino idėjų bei Tolimų- 
no tradicijų M. Heide- 
ggeris pasuko „kita“ - nesistemingo poetinio 
būties išmąstymo - kryp- timi. 
M. Heideggeris sie- kė suvokti moderniosios 
Vakarų kultūros krizės, stiprėjančio nihilizmo 
priežastis, kurio ištakas, kaip ir F Nietzsche, ap- 
tiko graiku filosofijoje. Jos racionalizacija, dife- 


renciaciją į atskiras paži- nimo sritis ir mąstymo 


vientisumo „skilimą“ fi- losofas aiškino kaip pa- 
grindines žmogaus nu- Martin Heidegger tolimo nuo gyvybingųjų 
būties šaknų ir neauten- tiško metafizinio mąsty- 
mo, padėjusio įsigalėti nihilizmui, priežastis. Skirtingai nei F Nietzsche, kuris 
nihilizmą laikė tik laikina „patologiška tarpine būsena“, kuomet produkty- 
vios kultūros jėgos dar nesukaupė pakankamai jėgų arba dekadansas irgi del- 
sia, M. Heideggeris jį interpretavo kaip į naujųjų amžių įtakos sritį įtrauktų 
tautų „pasaulinį istorinį judėjimą“, lemiantį neišvengiamą katastrofą. 

M. Heideggerio neoistorizmo deklaracija yra nukreipta prieš XX a. pra- 
džioje kultūrologijoje įsigalėjusias istorizmo tendencijas. Istorizmo ir nihiliz- 
mo įveikimą filosofas siejo su žmogaus sugebėjimu atsiriboti nuo klaidingo 
metafizinio mąstymo ir sugrįžti į vientiso mąstymo ištakas, išgirsti būties bal- 
sus. Toks mąstymo vientisumas pirmiausia būdingas poetiniam mąstymui, o 
žvelgiant plačiau - menui apskritai. Meno kūrinyje — visi būties, kultūros as- 
pektai; jis atveria pasaulį. Todėl būties esmės ir kultūros pasaulio pažinimo 
problema iš esmės yra meno problema. Darosi suprantama, kodėl universali- 
zuota meno filosofija M. Heideggerio koncepcijoje perėmė kultūros filosofi- 
jos funkcijas. Menas čia iškyla kaip kultūros kosmoso šerdis, kurioje ryškiau- 
siai atsispindi esmingiausi kultūros bruožai. 

M. Heideggeris, kaip ir F. Nietzsche, laikė save mąstytoju, žvelgusiu į pa- 
saulį iš „kito“ taško ir tiesiančiu kelią „būties tiesai“ atskleisti. Jis toliau plėtojo 
E. Nietzsche's pradėtą metafizinės filosofijos, krikščionybės, to meto kultūros, 
masinės sąmonės stereotipų, nihilizmo kritiką, kėlė „vertybių perkainojimo“ idė- 
ją ir ikisokratinėje filosofijoje ieškojo būties bei mąstymo sujungimo būdo. Su 

F Nietzsche ji siejo identiskas filosofijos tikslu suvokimas, sisteminio mastymo 
principų atsisakymas, kūrybiškumo, kalbos, mito reikšmės aukštinimas, požiūris 
į mokslą, kaip į kultūrinių vertybių irimo produktą, ir tragiškojo optimizmo 
koncepcijos patosas. Siekdamas atsiriboti nuo metafizinio mąstymo principų, 
jis dar nuosekliau negu F Nietzsche atsisakė daugelio visuotinai pripažintų kla- 
sikinės Vakarų filosofijos terminų, kuriuos jis dabar kvalifikavo kaip „metafizi- 
nius“: ontologija, egzistencija, transcendencija, hermeneutika ir t.t. Netgi filo- 
sofijos terminą savo vėlesniuose veikaluose jis pakeitė mąstymu. 

M. Heideggerio kultūros filosofija tarsi vienija daugelį pirmtakų idėjų. 
Filosofo atsisakymas sisteminio mąstymo principų ir „posūkis“ į nekategorinį 
poetinį meninį mąstymą atitiko ankstesnės ontologiškai orientuotos (Jenos ro- 
mantikai, jaunasis F Schellingas, A. Schopenhaueris, S. Kierkegaard'as, E Nietz- 
sche, H. Bergsonas) filosofijos raidos logiką. Stiprėjantį kultūros ir meno filoso- 
fijos ontologizavimą bei grindimą solidžiomis filosofinėmis teorijomis M. Hei- 
deggerio veikaluose pirmiausia paskatino atsakas į XIX a. pabaigos - XX a. pra- 
džios teorinės minties eklektiškumą, empiriškumą, psichologizmą bei metodo- 
loginį nenuoseklumą. Kita vertus, filosofo mąstysenoje atsispindėjo vakarietiš- 
kos sąmonės krizės gilėjimas, žmogaus būties ir asmenybės kūrybinės laisvės 
problemų aktualėjimas, žmogaus susvetimėjimo bei niveliacijos požymiai, tra- 
dicinių kultūrinių vertybių naikinimas. 

Dėl to atsirado humanistinis M. Heideggerio siekimas išsiveržti iš šio vul- 
garių vertybių pasaulio ir įteisinti „tikruosius“, turinčius būties prasmę idealus 
bei dvasines vertybes (jų simboliu tapo tikro meno kūrinys). Ši nuostata - tai 
M. Heideggerio noras įveikti Vakarų civilizacijos pragmatizmą, utilitarizmą, 
praplėsti tradicinę eurocentrinę mąstyseną, atmesti mąstymo stereotipus ir nu- 
žymėti kelius Rytų bei Vakarų kultūros tradicijų sintezei. Šios sintezės pradžia 
- mitas, archajiné sąmonė, pasižymintys sinkretiška poetine dvasia, mąstymo 
ir būties vientisumu. Vadinasi, kelią, vedantį „į priekį“, į dvasingos kultūros bei 
meno atgimimą, filosofas matė „žingsnyje atgal“. 

Teigdamas, jog tikrame meno kūrinyje slypi pačios būties atgarsis, atsiveria 
tas „istorinis kelias“, kuriuo eina ir pavienis žmogus, ir ištisos tautos, M. Hei- 
deggeris ne tik protestavo prieš masinės kultūros vienadieniškumą, išsigimi- 
mą, bet ir siekė priversti žmones susimąstyti, pajusti pareigą išsaugoti tikrą- 
sias dvasines vertybes. Pagrindiniais civilizacijos raidos skatuliais jis laikė ne 

materialius, o dvasinius reiškinius (meną, filosofiją). Atskleisdamas žmonėms 
istorinę būties tiesą ir formuodamas savitą pasaulio regėjimo būdą, menas 
nulėmė tolesnį civilizacijos istorijos vystymąsi. Iš čia atsirado ir tezė, kad „vi- 
suomet, kai atsiranda menas, t.y. kai pasirodo pradžia, istorija gauna postū- 
mi - ji tik prasideda arba „prasideda iš naujo“. Vadinasi, M. Heideggerio kul- 
tūros filosofija — mitologizuota istorijos filosofija, kurioje menas pirmiausia 
yra varomoji civilizacijos istorijos jėga. Kita vertus, jis tampa priemone, at- 
skleidžiančia šio proceso prasmę, kuri išryškėja atsiveriant istoriniam būties 
kodui meno kūrinyje. 

Heidegeriškoji F Nietzsche's ir klasikinių daoizmo, čan, dzen tekstų rein- 
terpretacija labai paveikė postmodernųjį mąstymą ir jo nulemtas civilizacijos 
bei kultūros koncepcijas, kurios, atmetusios Platono binarizmą, pradėjo orien- 
tuotis į Tolimųjų Rytų filosofijai būdingą mąstymo „atvirumą“, reliatyvizmą, 
poetinio mąstymo stilių. Nuo šiol Rytų filosofijos elementai tapo organiška 
postmoderniojo mąstymo dalimi. 

Ispanų mąstytojo Josė Ortega y Gasseto (1883-1955) veikaluose neaptin- 
kame klasikinei kultūros filosofijai būdingo sistemingumo. Jis nesiekė sukurti 
vientisos filosofinės sistemos ir tapti akademiniu mąstytoju. Tiksliausiai jo 
tyrinėjimų esmę, anot paties mokslininko, apibūdina frazė amor intellectualis, 
t.y. intelektinė aistra. Įvairiais savo dvasios evoliucijos etapais jis krypo ir į 
kultūros filosofiją, ir į „gyvenimo filosofiją“, ir į filosofinę antropologiją, ir į 
meno filosofiją. Esminiai jo mąstysenos bruožai bene artimiausi egzistencinės 
filosofijos tradicijai (A. Schopenhaueris, S. Kierkegaard'as, F Nietzsche, M. de 
Unamuno, M. Heideggeris), joje vyrauja asmeninė autoriaus nuostata. Jis, kaip 
ir K. Fiedleris, F Nietzsche, S. Mallarmé, P. Valéry, įrodinėja, kad išgelbėti Va- 
karų kultūrą gali tik elitiškumas, todėl būtina suformuoti naują elitinę kultū- 
rą, kuri ryžtingai atsiribotų nuo masių ir tiesmuko realizmo. 

Įvairiais dvasinės evoliucijos tarpsniais kultūrologinei problematikai J. Or- 
tega buvo itin atidus. Knygoje E! tema de nuestro tiempo („Mūsų laikų tema", 
1923) kultūrą jis aiškina kaip idėjų sistemą apie pasaulį ir žmogų, kuri esmiš- 
kai skiriasi nuo mokslo idėjų. Į „gyvos“ autentiškos kultūros vardą, J. Orte- 
ga'os nuomone, gali pretenduoti tik tiesiogiai su esmingiausiais vidiniais žmo- 
gaus poreikiais susijusi kultūra, kurios raiškos galimybės šiuolaikinėje Vakarų 
civilizacijoje tampa vis problemiškesnės. 

Mokslininkas priekaištauja, kad Vakarų žmogus iki šiol gyvena vergau- 
damas senovės graikų skoniams ir įpročiams. Viena kitą keičiančių sąvokų rai- 
son (pranc.; protas, intelektas, protingumas, sveikas protas), vėliau švietimas ir 
pagaliau kultūra sureikšminimas lėmė visų sąvokų išsigimimą bei nekritišką 
mąstymo sugebėjimų dievinimą. Sunkiausia iš visų grandinių yra „besaikis 
racionalaus proto“, intelektualizmo aukštinimas bei požiūris į kultūrą, mąsty- 
mą, kaip į savitikslius ir savaime pakankamus dalykus. Iš čia atsirado klaidin- 
gas požiūris į žmogaus gyvenimą, kaip į kultūros tarnaitę, kadangi kultūra 
buvo grindžiama gyvenimo prasmė. Toks tikrųjų kultūros ir gyvenimo santykių 
iškreipimas pastarąjį šimtmetį buvo idėjų, knygų, meno kūrinių perprodukci- 
jos priežastis, sukėlusi katastrofišką kultūrinę infliaciją. Kapitalistinis gamybos 
dėl gamybos principas užtvindė Vakarų civilizaciją daugybe kvazikultūrinių 
surogatų ir išryškėjo Vakarų kultūros krizė. „Dabartinė Europos kultūra, pre- 
tenduojanti būti vienintele racionalia, racija pagrįsta kultūra, jau nėra gyvy- 
binga ir proto sukurta, o yra mitiškai adaptuota“ [Ortega, 1999, p. 179-180]. 

J. Ortega'os veikaluose matyti vadavimasis iš dogmatizuotos XIX a. kul- 
tūros filosofijos, domėjimasis neeuropinėmis civilizacijomis, todėl yra daugy- 
bė aliuzijų į įvairius Rytų civilizacijų aspektus. „Nustokime vadinti barbariš- 
komis neeuropines kultūras, pradėkime gerbti jas kaip sau lygiavertę reakciją 
įsusidūrimą su kosmosu. Kinų perspektyva yra tiek pat teisėta kiek ir vakarie- 
čių“ [Ten pat, p. 244]. Aiškindamasis europinės kultūros raidos perspektyvas, 
filosofas plėtoja A. Schopenhauerio ir F Nietzsche's koncepcijomis pagrįstą 
Rytų bei Vakarų civilizacijų, mąstymo tipų, religijų lyginamosios analizės tra- 
diciją, pozityvią išeitį iš dvasinės krizės. 

Aukščiausia žmogaus paskirtis, pasak J. Ortega'os, - kurti kultūrą, kurios 
lygi jis sieja su visuomenės išsivystymu. Kultūra čia traktuojama kaip „gyvų 
idėjų sistema", vienintelis patikimas stabilių dvasinių vertybių prieglobstis. Kuriant 
kultūrinės, ypač menines, vertybes, filosofas regi galimybę asmenybei „išsi- 
veržti“ iš neautentiškos būties į aukščiausių dvasinių vertybių pasaulį. Kultū- 
ra - tai kūrimas tokių dvasinių vertybių, kurios lemia gyvenimo prasmę. No- 
rint gyvenimą keisti, reikia ne skverbtis į jį, o bėgti nuo jo į kultūrą, nes jos 
pokyčiai tiesiogiai veikia gyvenimą. Ribotos filisterinės samonés žmonių gy- 
venime kultūrinės ir meninės vertybės atlieka „paviršutinišką“ vartotojišką 
vaidmenį, o intelektualiam elitui jos itin svarbios. Šias vertybes perkėlusi į sa- 

vo vidinį pasaulį, intelektuali asmenybė paverčia jas neatsiejama dvasinio gy- 
venimo dalimi ir kartu plėtoja savo asmenybės unikalumą. 

J. Ortega'os manymu, kultūra barbariškėja dėl vieno civilizacijos ciklo su 
kultūros vertybių sistema pabaigos ir perėjimo į kitą neišvengiamumo. Tai sa- 
votiškas apsivalymas nuo apmirusios kultūros liekanų. Barbarybė pakeitė an- 
tiką nauja barbarybe, vėliau atsirado renesansas, kuris pakeitė labai kompli- 
kuotą ir rafinuotą vėlyvųjų viduramžių kultūrą. „Žmogus nutolo nuo savęs. 
Kultūra išsiskleidė tarp jo ir realaus pasaulio [...]. Žmogui belieka vienintelė 
išeitis - nusikratyti ja, bėgti nuo jos" [Ortega y Gasset, 1970, p. 88]. 

Šiuolaikinė pramoninė Vakarų civilizacija, J. Ortega'os nuomone, įžen- 
gia į analogišką XV a. sukrėtimų tarpsnį, kai išryškėjo nauji kultūros procesai, 
nulėmę vėlesnę Vakarų civilizacijos raidą. Nūdienę globalinės kultūros krizę 
su 1400-1650 m. Vakaruose atsiradusiais civilizacijos lūžiais sieja tai, kad šimt- 
mečiais vyravusios tradicinės vertybės prarado prasmę, ir žmogų netikėtai 
apėmė dvasinis nesvarumas. Dėl to buvo prarastos mąstymo ir prasmingos 
veiklos perspektyvos. Esminiai kultūros pokyčiai įgauna katastrofos pobūdį. 
Vakarų civilizacijos krizės priežastis - masių sukilimas, hierarchinių kultūros 
principų ir normų erozija. Ten, kur nėra normų, pilietinių įstatymų kontrolės, 
galimybės apeliuoti į aukščiausius teisingumo, proto principus, nėra erdvės 
kultūrai. 

Visuomeniniame gyvenime mąstytojas pastebi aktyvių žmonių, besiorien- 
tuojančių į žemiausias masinės kultūros formas, brovimąsi į visas kultūros ir 
meno sritis. Savo kultūros filosofijos uždaviniu jis laiko principinį dvasingos 
intelektinės kultūros atribojimą nuo niveliuojančio masinės kultūros poveikio. Perim- 
damas pagrindines F Nietzsche's masinės kultūros kritikos idėjas, jis su nežy- 
miais pakitimais išsaugoja O. Spenglerio autonominių kultūrinių ciklų kaitos 
schemas, kultūros ir civilizacijos priešpriešos idėją. Periodiška kultūrinių cik- 
lų kaita čia aiškinama laipsnišku mokslo, technikos, civilizacijos tobulėjimu, iš 
vidaus griaunančiu kultūros pamatus. 

Demaskuodamas O. Spenglerio „nerūpestingą optimizmą“, teigiantį, kad 
technika ir mokslas gali plėtotis netgi tuomet, kai susidomėjimas pagrindinė- 
mis kultūros nuostatomis blėsta, J. Ortega pareiškia, jog technika ir mokslas 
pradeda nykti tada, kai žmonės „nustoja domėtis kultūra be išskaičiavimų, 
dėl jos pačios, dėl pagrindinių kultūros principų“. Analogiški procesai, filoso- 

fo įsitikinimu, vyksta ir visose kitose kultūros srityse, taigi ir mene. Polemi- 
zuodamas su O. Spengleriu, mąstytojas pirmiausia siekia įveikti tragišką jo 
„faustiškosios kultūros“ žuvimo fatališkumą. 

Ispanų filosofas optimistiškiau nei O. Spengleris, N. Berdiajevas, H. Sed- 
Imayeris žvelgia į Vakarų Europos civilizacijos likimą. Jis viliasi, kad, be „ma- 
sių sukilimo“ ir kultūros niveliavimo, vyksta kitas uždaros elitinės kultūros 
tapsmo procesas. Taigi XX a. Vakarų kultūros krizę apibūdindamas kaip ne- 
ginčijamą postulatą J. Ortega brėžia ryškų brūkšnį tarp elitinės ir „dvasios ge- 
nijų“ kultūros, t.y. „tikrąją elito“ kultūrą atskiria nuo vulgarios technokratinės 
civilizacijos sukurtos masinės („Žmogaus-masės“) kvazikultūros. 

Taigi J. Ortega'os veikaluose savitai interpretuojama daugelis aktualių 
XX a. kultūros ir meno raidos problemų. Jis, kaip ir F Nietzsche, suvokia realią 
kultūrai ir menui totalitarinės ideologijos, utilitarizmo įsigalėjimo, gyvenimo 
racionalizacijos bei standartizacijos keliamą grėsmę; regi didėjantį atotrūkį tarp 
naujausių autentiškų kultūros, meno formų ir masinės sąmonės poreikių. 
Įtempta ispanų mąstytojo kova su agresyvios masinės kultūros įtaka, žmo- 
gaus laisvės apribojimu dėl dvasingo meno daugeliui Vakarų intelektualų pa- 
dėjo suvokti kultūros masiškėjimo grėsmę. 


Etnologinė C. Lėvi-Strausso teorija 


Įtakingas klasikinės evoliucinės civilizacijos teorijos kritikas — Ė. Durk- 
heimo, M. Mausso, F. Boaso sekėjas, prancūzų etnologas ir antropologas Clau- 
de'as Lėvi-Straussas (g. 1908), atsiribojęs nuo eurocentrinių nuostatų, siekė įtvir- 
tinti kultūrologijoje reliatyvizmo principus. Jo kultūros tyrinėjimams stiprų 
poveikį turėjo S. Freudo, lingvisto F de Saussure'o ir garsaus prancūzų sinolo- 
go M. Granet kinų civilizacijos istorijos bei filosofijos tyrinėjimai, kuriuose pla- 
čiai buvo taikomi struktūralistinės metodologijos principai. 

Kultūros procesams tyrinėti C. Lėvi-Straussas derino E. Durkheimo mo- 
kymo apie visuomenę ir struktūrinės antropologijos principus. Iš pradžių jis 
tyrinėjo Brazilijos indėnų, vėliau - Indostano pusiasalio kultūras. Ilgainiui svar- 
biu jo mokslinių tyrinėjimų objektu tapo lyginamoji įvairių tautų mitų ir tikė- 
jimų analizė, paskatinusi plačiau gvildenti kultūrų sąveikos problemas. Mito- 
loginės struktūros, anot C. Lėvi-Strausso, adekvačiai apibūdina „proto anato- 

mija". Tai, kad mitologi- nis mąstymas atskleidžia 


pamatinius Žmogaus mentaliteto ir mąstymo 
bruožus, rodo jam bū- dingas metaforiškumas, 
sugebėjimas operuoti bendrinėmis kategorijo- 
mis (dangus-žemė, die- na-naktis, juoda-balta, 
saulė-mėnulis); apiben- drinti, klasifikuoti, anali- 
zuoti reiškinius. Todėl mitologinis mąstymas 
glūdi žmogaus sukurtos kultūros esmėje. 
Vieną kartą susifor- mavusios mentalinės struk- 


tūros, anot C. Lévi- Strausso, daugiau niekuo- 


met nesikeičia per visą ci- vilizacijos istoriją. Jų pobū- 
dį nulemia pati gamta, ka- Claude Lėvi-Strauss dangi jos yra tiesioginės 
biologinės žmogaus proto prigimties atspindys. Todėl, 
pažinę proto struktūrą, galime pažinti fizinės tikrovės struktūrą ir pagaliau Visatos 
struktūrą. Taigi C. Lėvi-Strausso mitologijos ir žmogaus mentalinių struktūrų 
tyrinėjimai sprendžia ne tik žmogaus, bet ir jo sukurtos kultūros bei gamtos su- 
pratimo problemas. Šios universalistinės struktūralistinės metodologijos šalinin- 
kams būdingos ambicijos paaiškina, kodėl C. Lėvi-Straussas struktūralizmą 
traktuoja ne kaip paprastą metodą, bet kaip pasaulėžiūrą, filosofinę universa- 
lius civilizacijos dėsningumus aiškinančią sistemą. „Mitinė sąmonė“ tiksliai 
atspindi „proto anatomiją“, todėl, pažindami mitų struktūrą, galime pažinti ir 
pamatines civilizacijos problemas. Jis atkreipia dėmesį į struktūrinį socialinių 
civilizacijos procesų pobūdį ir teigia, kad „savo tyrinėjimo objektu nuo kitų 
humanitarinių ir socialinių mokslų antropologija nesiskiria“ [Lėvi-Strauss, 1983, 
p. 306]. C. Lėvi-Straussas yra kompleksinio kultūros reiškinių tyrinėjimo šali- 
ninkas, pabrėžiantis šiuolaikiniam mokslui būdingą nuolatinį gretimų mokslo sričių 
metodologinių prieigų bei sąvokų taikymą. 

Kultūrą jis laiko universaliu žmogaus būties atributu - esą visoms visuo- 
menėms, nepriklausomai nuo jų išsivystymo lygmens, būdingi beveik vieno- 
di požymiai. Kita vertus, civilizacijos istorijoje egzistavusias visuomenes jun- 
gia bendri visuotiniai kultūros bei žmogaus proto funkcionavimo dėsningu- 
mai. Tačiau skirtingos tautos, spręsdamos aktualias savo būties problemas, 
išryškina skirtingus jų aspektus. O problemos, su kuriomis žmogus susiduria 
įvairiuose žemyno kraštuose, yra vienodos, nes kalba, menas, religija, sociali- 

nės, politinės ir ekonominės organizacijos, techninės žinios, įgūdžiai skirtin- 
ga forma pasireiškia visur. Esminis skirtumas tarp aukštą ekonominio išsi- 
vystymo lygį pasiekusių pramoninių, jo terminija - „karštų“ ir menkai išsi- 
vysčiusių - „šaltų“ visuomenių yra tas, kad pirmosios siekia kuo daugiau 
suvartoti energijos ir informacijos, o antrosios apsiriboja paprasčiausiais gy- 
venimo poreikiais. 

C. Lėvi-Straussas yra nuoseklus kultūrinio reliatyvizmo teorijos šalinin- 
kas. Visos kultūros jam yra originalios ir vienodos vertės; tarp jų nėra nei 
absoliučiai blogų, nei absoliučiai gerų. Pirmiausia kultūros kilmę jis laikė uni- 
versalia ir spontaniška, nesusieta su jokiomis vienareikšmiškai apibrėžtomis 
normomis. Tiesioginė kultūros formų priklausomybė nuo konkrečią visuome- 
nę valdančių normatyvinių nuostatų visumos atskleidžia išankstinių etnocen- 
trinių nuostatų ribotumą ir atveria šiuolaikiniam kultūros tyrinėtojui galimybę 
laisvai rinktis, lyginti bei tirti įvairių visuomenių kultūros tradicijas. 

Kita vertus, kadangi kiekviena kultūra yra savita, nepakartojama, todėl 
ir mėginimas įvesti hierarchinius principus neturi mokslinio pamato, yra be- 
vaisis. Trečia, visoms kultūroms būdingas tam tikras, reikalaujantis pagarbos 
„hermetiškumas“. Jo pažeidimas yra pražūtingas jautresnėms kultūroms, ka- 
dangi skatina jų niveliaciją ir savitumo praradimą. C. Lėvi-Straussas daug kalba 
apie būtinybę išsaugoti kultūrų įvairovę, gerbti jų norą likti savimi. Kiekvieną 
kultūrą mokslininkas vertino kaip vienodai vertingą, unikalią užsisklendusią 
simbolinių sistemų visumą. 

„Visą kultūrą, - sako C. Lėvi-Straussas, - galima kritiškai gvildenti kaip 
simbolinių sistemų visumą (comme un ensemble de systémes symboliques); svar- 
biausia — kalba, santuokiniai reikalavimai, ekonominiai santykiai, menas, 
mokslas, religija. Visos minėtos sistemos išreiškia atskirus psichinės ir sociali- 
nės tikrovės aspektus, ir dar daugiau - šių glaudžiai susijusių tikrovės tipų 
sąveiką, kaip šios simbolinės sistemos santykiauja tarpusavyje, t.y. viena su 
kita“ [Lévi-Strauss, 1950, p. XIX]. 

Kultūros reiškinių analizei pritaikęs struktūrinės metodologijos principus, 
C. Lėvi-Straussas siekė įtvirtinti požiūrį į kultūrą, kaip į ženklinių sistemų ir kul- 
tūros tekstų visumą, kartu iškeldamas simbolinę kultūros kilmę. Todėl jis domisi 
įvairiais tradicinės visuomenės kultūros elementais (totemizmu, ritualais, mi- 
tologiniais vaizdiniais), kurie analizuojami kaip savitos simbolinės kultūros kal- 

bos. Juose mokslininka labiausiai domina nuolatos pasikartojantys elementai 
(„mediatorius“, binarinés opozicijos), kuriuose jis įžvelgia užslėptos logikos 
elementus. Po šių studijų jis sukūrė „viršracionalistinę“ teoriją, teigiančią jaus- 
mų ir proto harmonijos pastulatą, anot C. Lėvi-Strausso, būdingą visoms pra- 
eities kultūroms, tačiau galutinai prarastą šiuolaikinėje epochoje. 

C. Lėvi-Straussas kritikuoja dvi pagrindines evoliucinės civilizacijos te- 
orijos „klaidingas prielaidas“: 1) tiesinės istorinės pažangos neišvengiamumo ir 
vienakryptingumo pripažinimą ir 2) tvirtinimą, kad Vakarų civilizacija yra univer- 
salus modelis ir pavyzdys kitoms. Toks požiūris, antropologo nuomone, supap- 
rastina realių civilizacijos procesų daugiavariantiškumą, įspraudžia juos į dog- 
matiškas XIX a. evoliucinių teorijų schemas. 

Mokslininkas atmeta nepagrįstą Vakarų civilizacijos vertybių, simbolių 
bei raidos būdų sureikšminimą. Jis nuolatos pabrėžia Rytų ir Vakarų įtakų, 
skolinių susipynimą, aiškina, kad jokia civilizacija, visuomenė, joks jos raidos 
periodas nėra visiškai statiški, žmonijos kultūroje nuolatos vyksta daugybė 
skirtingais lygmenimis besiplėtojančių procesų. Visos žmonių bendrijos, siek- 
damos prisitaikyti prie aplinkos, išbando, keičia, tobulina įvairias technikas, 
naujoves. Dėl to atsiranda kultūros formų įvairovė, kuri suteikia galimybę kon- 
krečioms tautoms iš daugelio kultūros galimybių, vertybių, simbolių pasirinkti 
konkrečiu istorinės raidos metu palankiausias. Pavyzdžiui, eskimams ir be- 
duinams svarbiausia prisitaikyti prie gamtos gaivalų, įveikti jų griaunamąsias 
galias, Indijoje labiausiai stengiamasi suvokti filosofinį-religinį gyvenimą, o 
islamo išpažinėjai kalba apie sisteminį visų gyvybės formų sąryšingumą. Kiek- 
vienoje civilizacijoje ir tautoje įsigalėjusios kultūros formos keičiasi, tobulėja, 
ieško naujų alternatyvių sprendimų, padedančių visuomenei geriau prisitai- 
kyti prie naujų sąlygų. Todėl daugelis žmonijai svarbių išradimų greit plinta, 
išeina už vietinių civilizacijų ir kultūrų ribų. „Jokia kultūra, - rašo C. Lėvi- 
Straussas, — nėra vieniša; ji visuomet klesti drauge su kitomis kultūromis, ir 
būtent tai jai padeda tobulėti“ [Lėvi-Strauss, 1971, p. 271-272]. Šiuolaikinė Va- 
karų civilizacija, primena jis, raštą perėmė iš finikiečių, popierių, dūminį pa- 
raka ir kompasą - iš kinų, stiklą ir plieną - iš indų. 

C. Lėvi-Straussas teigia įvairiose išsivystymo pakopose esančių civiliza- 
cijų komunikabilumą ir abipusį poveikį. Visos teisingai ar klaidingai laikomos 
aukšto išsivystymo lygmens civilizacijos (krikščioniškoji, islamiškoji, budisti- 

nė, technokratinė ir pan.) į savo kultūros vertybių pasaulį įtraukia „pirmykščio 
gyvenimo būdo“, „primityvaus mąstymo“, „primityvaus elgesio“ elementų, ku- 
rie visuomet buvo etnografinių tyrinėjimų objektas. Šie iš tolimos praeities pa- 
veldėti „primityvūs“ kultūros elementai tarsi iš vidaus keičia visas civilizacijas. 
Tačiau civilizacijos istorijoje yra ir kitokių procesų. Vadinamosios „primityvios“ 
tautos neišnyksta be pėdsakų. Jos lėčiau ar greičiau asimiliuojasi jas supančiose 
civilizacijose, o pastarosios, jgaudamos universalų pobūdį, savo kultūros ver- 
tybes ir simbolius pagausina asimiliuotų kultūrų elementais. 

Vadinasi, tyrinėdamas ankstyvąsias mąstymo formas, įvairius kultūrų są- 
veikos aspektus, C. Lėvi-Straussas nuosekliai atsisakė eurocentrinio mąstymo 
dogmų ir padėjo įtvirtinti postmodernistinėje kultūrologijoje įsigalėjusį relia- 
tyvizmą. Civilizacijos procesai yra spontaniški, plėtojasi įvairiomis kryptimis; 
juos lemia nuolatos besikeičiantys veiksniai, dažnai jie vyksta šuoliais, įveik- 
dami sudėtingas regreso, mutacijos būsenas, plinta skirtingomis kryptimis. 
Todėl iš principo jų neįmanoma įsprausti į vienareikšmes schemas, sukurti į 
moksliškumą ir objektyvumą pretenduojančių hierarchinių kultūros teorijų, nes vis- 
kas tiesiogiai priklauso nuo tyrinėtojo pozicijos ir jo tikslų. Civilizacijos analizė, jos 
sudėtingiausios morfologinės struktūros, pjūviai ir dimensijos iš esmės negali turėti 
vieno vardiklio, kadangi kiekvienos savita konfigūracija, vertė, pamatiniai bruožai yra 
nepritaikomi kitoms. 

Taigi ir Vakarų civilizacijos raidos būdo negalima įvardyti universaliu 
žmonijos egzistavimo būdu, nes jis yra tik vienas iš daugelio galimų variantų. 
Vienintelis įmanomas civilizacijos raidos pagrindas - naudinga kultūrų įvai- 
rovės sklaida, jų tarpusavio sąveika ir nuolatinis žmogiškosios kultūros verty- 
bių gausinimas. Mokslininkas smerkia kultūrų suvienodėjimą ir ragina ver- 
tinti skirtingų kultūros formų įvairovę. , 


Teorinis kultūrologijos mokslo pagrindimas kultūrologinėje 
L. White'o koncepcijoje 


Po ilgos evoliucionizmo krizės penktajame dešimtmetyje vėl įsigali neoevo- 
liucionizmo idėjos ir pradedami sistemingi lyginamieji kultūros tyrinėjimai. 
Posūkį nuo F Boaso mokyklos skelbiamo besąlygiško empirizmo prie teori- 
nio mąstymo principų padarė Kolumbijos ir Mičigano universitetų Kultūros 

antropologijos katedros - pagrindiniai neoevoliucionizmo sklaidos židiniai. 
Teorinis ir metodologinis empirizmo bejėgiškumas skatino neoevoliucioniz- 
mo šalininkus (L. White'a, V. Childe'a, R. Rappoportą, J. H. Stewardsa, M. Ha- 
rrį, R. Carneiro) atgaivinti universaliąją klasikinę XIX a. antropologiją. Jie 
siekė antropologijai sugrąžinti tą statusą, kurį ji turėjo evoliucionizmo klasi- 
kų veikaluose, kuomet šis mokslas tyrinėjo ne tik paskirus kultūros elemen- 
tus, o pirmiausia - žmonijos civilizacijos evoliucijos dinamiką ir bendriau- 
sius dėsningumus. 

Neoevoliucionistai kritiškai peržiūrėjo pagrindines klasikinio evoliucio- 
nizmo teorijas, koregavo jų netikslumus, klaidas, parodė indėlį į kultūros moks- 
lų istoriją. Evoliucionizmo teorijas papildę tam tikrais funkcionizmo ir difu- 
zionizmo elementais jie iškėlė vienalyčio integruojančio kultūros mokslo bū- 
tinybės idėją, atskleidė lyginamosios metodologijos galimybes. 

Pagrindinis šios naujos kultūros antropologijos tendencijos ideologas - 
maištingas F. Boaso mokinys Lesli White'as (1900-1975). Luizianos, Kolumbi- 
jos ir Mičigano universitetuose jis gilino filosofijos, psichologijos, sociologi- 
jos, istorijos, antropologijos žinias. Vėliau dalyvavo pueblo genčių indėnų kul- 
tūros lauko tyrimuose. 1927 m. apgynęs daktaro disertaciją, pradėjo dėstyti 
Bufalo universitete, 1930 m. perėjo į Mičigano, kuriame beveik 40 m. iki pen- 
sijos buvo profesorius. Čia L. White'as subūrė stiprią Kultūros antropologijos 
katedrą. 

Subrendusio L. White'o tyrinėjimai paneigė E Boaso mokyklos empiriš- 
kumą ir tendencingą klasikinių evoliucijos teorijų interpretaciją. Žmonių gi- 
minė, L. White'o nuomone - vientisa visuma, apimanti daugybę sociumų ir 
kultūros tendencijų, kurias galima nuosekliai rekonstruoti nuo ištakų iki nū- 
dienos. Jis, kaip ir klasikinio evoliucionizmo šalininkai, pripažįsta biologinės 
evoliucijos principų taikymo civilizacijos istorijos tyrinėjimams tikslingumą, 
kadangi žmonijos civilizacijos istorijoje, kaip ir biologinėje evoliucijoje, kiek- 
viena civilizacijos pakopa atsiranda bei plėtojasi remdamosi ankstesnės pa- 
kopos laimėjimais. Šį požiūrį jis laikė pamatiniu lyginamosios civilizacijos ir 
kultūros procesų pažinimo principu. 

Pagrindinė tendencingo klasikinio evoliucionizmo teorijų įvertinimo 
priežastis, mokslininko nuomone, tai ne tik abstraktaus metatizinio mąsty- 


mo principų neigimas, tačiau ir klaidingi požiūriai į civilizacijos procesus bei 

jų interpretacijos bū- dus. Civilizacijoje esą 


kartu vyksta trys pa- grindiniai procesai, nu- 
lemiantys skirtingus jų aiškinimo būdus: 1) lai- 
kinis, rodantis chrono- loginę įvykių kaitą; jį 
tyrinėja istorija; 2) for- malusis, atskleidžiantis 
struktūrinius ir funkci- nius morfologinius kul- 
türos aspektus, ir 3) for- malusis-laikinis, atspin- 
dintis laikine kultüros formu kaita. Visos trys 
- istorinė, funkcinė ir evoliucijos - metodolo- 
gijos, anot L. White'o, yra skirtingi, tačiau vie- 


nodai svarbūs kultūros interpretacijos būdai. 


XX a. pradžios kul- tūrinės ir socialinės ant- 


Lesli White 


ropologijos mokyklų šalininkai, kritikuodami 
klasikinio evoliucioniz- mo teoriją, rėmėsi prie- 
laida, kad įmanomi tik du civilizacijos interpretavimo būdai: istorinis ir moks- 
linis. Todėl, aiškiai neatskirdami panašaus pavidalo, tačiau esmiškai skirtin- 
gos kilmės istorinių ir evoliucinių procesų, jie daré tendencingas bei nepagris- 
tas išvadas. Metodologines F Boaso mokyklos nuostatas L. White'as vadino 
„antimokslinėmis“, nes „be teorijos ir filosofinio sisteminio požiūrio mokslo 
nėra“ [White, 1946, p. 91]. Mokslininkas nuolatos pabrėžė, kad teorijos ir prak- 
tikos neskiria neįveikiamos properšos, be teorijos faktas yra beprasmis, nes 
tik teorinis mąstymas daro mokslą veiksmingą. 

1959 m. paskelbtas fundamentalus veikalas The Evolution of Culture („Kul- 
tūros evoliucija“) pralaužė L. White'o idėjų ignoravimo sieną ir padarė jį Zy- 
miausiu ano meto kultūros antropologu. Netrukus, 1964 m., jis buvo išrinktas 
JAV antropologų asociacijos prezidentu. Tačiau tik po mirties mokslininko 
idėjos įgavo pasaulinį pripažinimą, pavertusį jį vienu įtakingiausių nūdie- 
nos kultūrologų. 

Siekdamas atskleisti kultūros esmę, mokslininkas sistemingai ir įvairia- 
pusiškai ją nagrinėjo, aiškinosi, kas išskiria žmogų, kaip savito kultūros pasau- 
lio kūrėją, iš kitų gyvūnų pasaulio. Ir priėjo išvadą, kad visuomenei būdinga 
simbolinė elgesio prigimtis. Jis klausė, kodėl artimiems žmonių giminaičiams 
beždžionėms svetima bent jau materiali kultūra, ir atsakė: žmogus yra vie- 


nintelis gyvūnų pasaulio narys, sukūręs ir išplėtojęs ypatingą simbolių kal- 

bą, pajėgiančią efektyviai kaupti, saugoti ir perduoti vėlesnėms kartoms ko- 
lektyvinę patirtį. 

Žmogaus elgesys čia tiesiogiai siejamas su išplėtota simbolių kalba, sim- 
bolinės prasmės teikimu mintims, veiksmams, objektams ir gebėjimui suvok- 
ti simbolius. Todėl simbolis - kultūros esmė. Simbolinę prasmę turinčių kultūros 
reiškinių grupei mokslininkas paskyrė idėjas, tikėjimus, santykius, jausmus, 
veiksmus, elgesio modelius, papročius, įstatymus, institutus, meno kūrinius 
ir formas, kalbą, ornamentus, darbo įrankius, mechanizmus ir pan. Šių sim- 
boliniu objektų ir reiškinių visumą jis vadino kultūra, o juos tyrinėjantį moks- 
la — kultūrologija. „Vadinasi, - apibendrino L. White'as, - kultūra yra objektų ir 
reiškinių klasė, priklausanti nuo žmogui būdingo simbolizacijos sugebėjimo; 
ji tyrinėjama ekstrasomatiniame kontekste. Šis apibrėžimas išvaduoja kultū- 
ros antropologiją nuo sunkiai suvokiamų, neapčiuopiamų ir neturinčių onto- 
loginės būties abstrakcijų, duoda jai tikrovišką, materialų, pažįstamą tyrimo 
objektą. Kartu jis brėžia gilų rėžį tarp elgesio ir kultūros; tarp mokslo apie 
psichologiją ir mokslo apie kultūrą“ [White, 1954, p. 464]. Aiškiai atribodamas 
žmogaus elgesio ir kultūros sritis, pirmąją jis siejo su psichologija, o antrąją - 
su nauju kultūrologijos mokslu. 

Remdamasis kultūros, kaip specifinės reiškinių klasės, pasižyminčios sim- 
bolinėmis prasmėmis ir būdingos tik žmonių giminei, teorija L. White'as pir- 
masis anglosaksiškoje literatūroje nuosekliai grindė savarankiško integruo- 
jančio kultūros mokslo - kultūrologijos idėją. Jo programinis veikalas The Science 
of Culture („Kultūros mokslas“, 1949) tapo savotišku „kultūrologijos“ manifes- 
tu, tarp anglosaksiškos kultūros antropologijos ryškiai išsiskiriančiu įvairiapu- 
se moksline argumentacija. Įtvirtindamas kultūrologijos mokslo statusą L. Whi- 
te'as pasuko tuo keliu, kurį Vokietijoje tiesė W. Ostwaldas, Prancūzijoje - E. Durk- 
heimo ir „Analų“ mokyklų teoretikai. 

Kultūrologijos mokslas, anot L. White'o, turi būti vertinamas ne tiek kon- 
krečių kultūros problemų gvildenimo lygiu ar teorinių konstrukcijų išbaigtu- 
mu, O pirmiausia mokslų, tyrinėjančių kultūros reiškinį sistemoje, reikšme ir 
sugebėjimu aprėpti savo specifinę kultūros problemų sritį. Siekdamas aiškiai 
apibrėžti kultūrologijos objektą, struktūrą ir pagrindinių problemų tyrinėji- 
mo lauką, jis aiškinosi jos santykius su giminiškais mokslais. Šią analizę pra- 
dėjo antropologija, kuri, savo tyrinėjimo objektą išplėtusi nuo kaukolių mata- 

vimo, keraminių šukių ieškojimo iki psichoanalitinio civilizacijų pažinimo, jo 
nuomone, nepajėgia atlikti integruojančio kultūros mokslo funkcijos. „Socia- 
linė antropologija dabar praktiškai neatskiriama nuo „sociologijos“. Kas gi tuo- 
met mokslas apie kultūrą, jei ne „kultūrologija“ [...] Rasti naują žodį yra būti- 
na - naujiems santykiams išryškinti, ir šis žodis bus kūrybiškas. Toks žodis, 
suprantama, „kultūrologija“ [White, 1949, p. 415]. 

Įtvirtindamas kultūrologijos mokslo statusą, jam būdingą visa apimantį 
požiūrį į kultūrą, L. White'as toliau aiškinosi jos santykius su psichologija ir 
sociologija. Psichologijos požiūrio į kultūrą savitumą siejo su organizmo re- 
akcijų į išorinius dirgiklius tyrinejimu, o esmingiausias trūkumas - kad nesu- 
geba aiškiai išskirti kultūros veiksnių iš visų kitų. Sociologijos ribotumą lemia 
nepagrįstas kultūros ir socialinių aspektų suartinimas. Sociologija kultūrą ty- 
rinėja tik kaip šalutinį socialinės sąveikos aspektą, nors tikrovėje visuomenė 
tėra kultūros funkcija [Ten pat, p. 128-129]. 

L. White'as neabejotinai yra vienas įvairiapusiškiausių ir konceptualiau- 
sių XX a. anglosaksiškųjų šalių kultūros teoretikų, palikusių ryškų pėdsaką 
kultūrologinių idėjų sklaidoje. Į šių kraštų literatūrą jis įvedė kultūrologijos 
mokslo terminą ir teoriškai pagrindė jo, kaip visuminio integruojančio kitų kul- 
tūros mokslų laimėjimus, perspektyvumą ir svarbą. Jo universalaus kultūros 
mokslo sistemingos kompleksinės kultūros analizės idėjos pasirodė besančios 
didžiai vaisingos. L. White'as taip pat įtvirtino simbolinę kultūros interpreta- 
ciją ir pritaikė ją civilizacijos evoliucijos dėsningumams tyrinėti. Mokslininko 
mąstysena nedogmatiška. Jis - ne aklas klasikinio evoliucionizmo teorijų šali- 
ninkas. Kruopščiai analizuodamas evoliucionizmo klasikų tekstus, gindamas 
jų idėjas nuo perdėm vulgarių interpretacijų ir pritaikydamas nūdienos po- 
reikiams mokslininkas sugebėjo ne tik po ilgos užmaršties atgaivinti evoliu- 
cionizmą moderniu neoevoliucionizmo pavidalu, tačiau ir praturtinti jį funk- 
cionalizmo, É. Durkheimo, „Analų“ mokyklų idėjomis. Jis įrodinėjo, kad evo- 
liucijos sąvoka nuo pažangos skiriasi tuo, kad ji nebūtinai žymi civilizacijos 
procesų raidą kultūros formų sudėtingėjimo kryptimi. L. White'o pastango- 
mis JAV kultūros antropologijos tradicijoje pamažu įsitvirtino konceptuali kul- 
tūros analizė ir metodologinis pliuralizmas. 

Pagrindinis ir bene originaliausias postmodernistinés kultürologijos ideo- 
logas Michelis Foucault (1926-1984) daug nuveiké reformuodamas kultüros ty- 
rinéjimus. Jis atsiribojo nuo daugelio Vakaru klasikinés kultüros filosofijos prin- 
cipų ir savo dėmesį nukreipė į marginalines kultūros istorijos problemas, steng- 
damasis surasti originalius neklasikinius sprendimus. M. Foucault visuomet itin 
gerbė Tolimųjų Rytų civilizacijas. Svajojo ilgesniam laikui įsikurti Japonijoje, 
nes labai domėjosi jos kultūra. Jis lankėsi pagrindiniuose japonų kultūros cen- 
truose (Kiote, Osakoje, Nagojoje, Tokijuje), dalyvavo lyginamųjų krikščiony- 
bės ir dzen studijų specialistų diskusijose, skaitė A. Watts, o D. Suzuki ir kitų 
Tolimųjų Rytų civilizacijų žinovų knygas, lankėsi garsiose dzen šventyklose, 
vadovaujamas pripažintų meistrų, mokėsi dzen meditacijos metodų. „Tai, kas 
mane domina čia, - sakė jis 1970 m. du mėnesius trukusio vizito metu, - tai 
istorija ir vakariečių racionalizmo ribotumas“ [Foucault, 1994, t. 1, p. 54]. 

M. Foucault kultūrologinės koncepcijos idėjos nuolat kito. Tai „atviras“ nau- 
joms idėjoms mąstytojas, nevengiantis peržiūrėti, koreguoti anksčiau išsaky- 
tas mintis, kitaip gvildenti tradicines problemas. Jis daug perėmė iš garsiosios 
„Analų“ mokyklos (L. Febvre'as buvo jo mokytojas). Pirmiausia - platų požiūrį 
į civilizaciją ir atrodančius nepastebimus marginalinius jos aspektus, proble- 
mas, morfologines struktūras, elementus, kuriuos išryškindami netikėtai nau- 
jai išvystame svarbias civilizacijos ypatybes; su jomis buvome tarsi susigyvenę 
ir nesuvokėme jų giluminės esmės bei poveikio kultūros procesams. 

Ankstyvosiose septintojo dešimtmečio kultūrologinėse studijose M. Fou- 
cault plėtoja žinojimo-kalbos idėją, besiremiančią „pažinimo archeologija“. Svar- 
biausios programinės šio jo dvasinės evoliucijos tarpsnio knygos Les mots et 
les choses. Une archeologie des sciences humaines („Žodžiai ir daiktai. Humanita- 
rinių mokslų archeologija“, 1966) įvade mokslininkas prisipažino, kad mintis 
parašyti ją kilo skaitant Borgeso cituojamą kinų enciklopediją, kurioje buvo 
pateiktas visiškai kitoks negu Vakarų mąstymo modelis. 

„Argi Kinija, - klausė M. Foucault, - nėra mūsų svajose privilegijuota erd- 
vės vieta? Mūsų vaizduotėje kinų kultūra yra skrupulingiausia, labiausiai hie- 
rarchizuota, abejingiausia laiko pokyčiams, glaudžiausiai susijusi su grynu erd- 
vės testinumu. Ji mums atrodo dambų ir tvenkinių civilizacija, apsupta sienų, 

gyvuojanti dangaus am- žinybės akivaizdoje, ją 


regime išsiskleidusią ir sustingusią didžiulio že- 
myno paviršiuje. Netgi šios civilizacijos raštas 
garsų skambesio neper- teikia horizontaliomis li- 
nijomis; jis atkuria verti- kaliomis eilutėmis nuro- 
dytus, bet pažįstamus pa- 
cault, 1977, p. 35-36]. 


Pasitelkdamas „ne- 


čių daiktų vaizdus“ [Fou- 


klasikinius“ mąstymo 
principus, netikėtą po- žiūrį į mums atrodančias 
visiškai suprantamas problemas M. Foucault 


atmeta tradicinį istorizmą ir polemizuoja su vienti- 


sos nenutrūkstamos civi- 
teigia, kad ne tik kiekvie- 


lizacijos istorijos idėja. Jis 


Michel Foucault 


na civilizacija, bet ir kiek- 
viena reikšminga jos rai- dos epocha turi visiškai 
savitą istoriją, kuri netikėtai „atsiveria“ konkretaus civilizacijos istorijos tarps- 
nio pradžioje ir „užsisklendžia“ jo pabaigoje. Todėl kiekvienas civilizacijos is- 
torijos tarpsnis funkcionuoja kaip sąlygiškai savarankiškas, uždaras periodas, 
nepriklausomas nuo tiek prieš jį, tiek po jo einančio tarpsnio. Vadinasi, civili- 
zacijos istorijai nebūdinga pažanga ir nuoseklus vienų idėjų, teorijų, kultūros, 
meno formų keitimas kitomis. Visos jos koegzistuoja, sklinda tuo pačiu metu, 
sudarydamos vieną iš galimų būtent šiai civilizacijai, epochai būdingų kultū- 
ros formų. 

Todėl senąją „doksologiją“ M. Foucault pakeičia nauja „pažinimo archeo- 
logija“, kuri skverbiasi į archajiškiausius pažįstamų sociokultūrinių darinių 
sluoksnius. Jo veikaluose pastebimai stiprėja kultūrocentrinės tendencijos, dėl 
kurių individo ir jo pasąmonės problemų tyrinėjimai pamažu užleidžia vietą 
daugiamatėms ir įvairiaaspektėms kultūrologinėms studijoms. M. Foucault me- 
todologija remiasi G. Bachelard'o „episteminio laiko“ sąvoka, kuri civilizacijos 
problemų tyrinėjimuose virsta „epistema“. Ši sąvoka įprasmina giliausią ir fun- 
damentalų civilizacijos struktūrų sluoksnį. Lygindamas įvairias Vakarų civili- 
zacijos raidos epochas (renesanso, klasicizmo, XIX-XX a.) mokslininkas išskiria jų 
esmėje slypinčias įvairias epistemas, kurias lemia skirtingi kalbos, mąstymo, žino- 
jimo ir daiktų santykiai. Pavyzdžiui, renesanso laikotarpiu vyrauja panašumo ir 
tapatumo, klasicizmo - vaizdinio, o XIX-XX a. - sistemų ir organizacijų epistemos. 

Vėliau kitame etapiniame veikale — Une archeologie de savoir („Pažinimo 
archeologija“, 1969) - epistemos termina M. Foucault pakeičia diskurso arba 
diskursyvinės praktikos sąvokomis, kurios padeda metodologiškai analizuoti 
įvairias dvasinės kultūros formas (filosofiją, estetiką, literatūrą, dailę). Diskur- 
syvinės praktikos ne sutampa su konkrečiais mokslais, o daugiau „sieja“, „per- 
smelkia“ juos, jungdamos į vientisą konkrečiai civilizacijai ar jos epochai bū- 
dingų „diskursų įvykių“, „diskursų praktikų“, „diskursų archyvų“ laiką, kuris 
tampa pažinimo objektu. 

M. Foucault veikaluose pabrėžiama istorinių mąstymo struktūrų ir isto- 
rizmo svarba. Jis atmetė XIX a. istorizmo teigtą evoliucinį kultūros ir mąstymo 
formų perimamumą - t.y. neatsiejamą jų ryšį su praeities kultūros formomis, 
etapais - ir kalbą apie spontanišką, netiesioginį, šuoliuojantį, iracionalų istori- 
jos ir kultūros procesų pobūdį. „Tradiciniu visuotinio požiūrio į istoriją ir praei- 
ties atkūrimo, kaip nuoseklios ir nenutrükstamos raidos konstravimo, būdus, — 
rašė jis, - būtina sistemingai demontuoti [...]. Istorija tampa „efektyvi“ tik tiek, 
kiek ji įdiegia mums protrūkio idėją“ [Foucault, 1971, p. 153-154]. Vadinasi, ci- 
vilizacijos istorijai būdingas kultūros formų nenutrūkstamumas. Dėl to ėmė 
abejoti daugelio Vakaruose gvildenamų problemų realumu, pradėjo skverbtis 
ne į dėsningumus, o į gelminius, subjektyvius istorinius procesus. 

Savo pažinimo archeologijoje M. Foucault teigė, kad kultūros ir civilizaci- 
jos procesų esmę suprasime pažinę ne vieną pagrindinę liniją, o daugybę šalia 
egzistuojančių idėjų bei procesų. Pažinimas turi remtis ne priežastiniais kultū- 
ros elementų ryšiais, o juos skiriančių ribų ir slenksčių supratimu. 

Vélyvuosiuose - septintojo dešimtmečio - veikaluose M. Foucault nagri- 
nėja žinojimo-prievartos, žinojimo-valdžios ir intelektualo pozicijos valdžios 
struktūrų atžvilgiu problemas. Veikiamas F. Nietzsche's idėjų, imasi kompa- 
ratyvistinės kultūrologijos ir „neklasikinės estetikos“ tyrinėjimų. 

Vadinasi, pagrindinė M. Foucault kultūrologinių studijų kryptis - istorinės 
pasąmonės rudimentų išryškinimas skirtingose epochose. Mokslininkas tyrinė- 
jo „užslėptą“, tradicinės kultūrologijos ignoruojamą ir dažnai mums nesuvo- 
kiamą pasąmoninių žmonių elgesio bei mąstymo struktūrų poveikį civilizacijos 
istorijai. Jis teigė, kad kiekviena civilizacija ir epocha turi savitą epistemą, glau- 
džiai susijusią su kultūriniu to meto pažinimo lauku, kuris susidaro iš skirtingų 
mokslinių disciplinų diskurso. Nors jos visos skirtingos, tačiau formuoja vientisą 

žinių epistemą, išreiškiamą konkretaus istorijos tarpsnio žmonių mąstysena - 
kaip griežtas kalbinis kodas, jungiantis tam tikrą socialinių nuostatų ir draudi- 
mų visumą. Minėta kalbinė norma žmogaus pasąmonėje lemia žmonių elgesio 
principus ir mąstyseną, formuoja konkrečios visuomenės bei kultūros bruožus. 

Analizuodamas skirtingus žinojimo ir mokslo „kalbų“ funkcionavimo ti- 
pus („pažinimo archeologija“) trijose viena kitą keičiančiose Vakarų civilizaci- 
jos istorijoje išryškėjusiose epistemose (renesansas, klasikinis racionalizmas, 
dabartis), M. Foucault apeliuoja į pažinimo tipų ,nekomunikabiluma". Jis nau- 
jai interpretuoja daugelį užmirštų, marginalinės kultūros sritis netikėtai atsklei- 
džiančių tekstų, pasineria į išsamią psichinių ligonių, kalėjimų, beprotybės, ink- 
vizicijos, seksualumo istorijos analizę. Mokslininko pasaulėžiūrai, kaip ir tuo 
metu iškilusiai poststruktūralizmo, „naujųjų kairiųjų“, kontrakultūros ideolo- 
gijai būdinga arši pamatinių Vakarų civilizacijos vertybių kritika. „Seksualumo 
istorijoje“ Vakarų civilizacija interpretuojama kaip inkvizicinė, kurioje moks- 
las ir pažinimas remiasi inkvizicijos vartotu apklausos-kvotos metodu. 

M. Foucault greit tapo vienu įtakingiausių kultūros teoretikų. Savo kultū- 
rologiniams tyrinėjimams jis taikė naujas „neklasikinės“ metodologijos priei- 
gas, netikėtas pažinimo strategijas, nagrinėjo marginalinius kultūros reiškinius. 
Todėl paskelbti pagrindiniai M. Foucault darbai buvo pagrindas keisti struktū- 
rinės kultūros analizės principus. Tai vienas originaliausių kultūros teoretikų, 
atskleidusių daug naujų „neklasikinių“ kultūrologinės analizės aspektų. 

Artimas idėjas plėtoja kitas įtakingas pastarųjų dešimtmečių Vakarų mąs- 
tytojas Jacgues'as Derrida (g. 1930), kurio darbai išsiskiria netradiciniu požiū- 
riu, konceptualumu, savitu Tolimųjų Rytų mąstymo principų taikymu kultūro- 
loginei analizei. Tai pripažintas postmodernistinio orientalizmo lyderis, savo- 
tiškas poststruktūralizmo „guru“, kurio idėjų įtaka stipri tarp intelektinio Va- 
karų elito. Gimęs ir augęs Alžyre, jis visuomet jautė potraukį Rytų kultūroms. 
J. Derrida, kaip ir F Nietzsche, išskiria Vakarų mentalitetui būdingą ekstraver- 
tišką „geismo jėgą“ („valios galiai“ analogą), formuojančią represyvu logocen- 
trinį požiūrį į kultūrą, skatinantį primesti natūraliai besiplėtojantiems kultūros 
reiškiniams destruktyvią valią. 

Mokslininkas prabilo apie tradicinių Vakarų mąstymo formų išeikvoji- 
mą ir ribotumą. Kalbėdamas apie tai, kaip reikėtų įveikti vakariečių metafizi- 
kos represyvumą, jis apeliuoja į E Nietzsche's, S. Freudo, M. Heideggerio nuo- 

pelnus ir primena ju nuostatų kompromisiš- 


kumą. J. Derrida taip pat teigia, kad logocentrinė 
Vakarų metafizika, besi- remianti racionalaus 
proto principais, sunyks, ir atsiras absoliutus bejė- 
giškumas analizuojant sudėtingus šiuolaikinės 
kultūros bei mąstymo procesus. 
J. Derrida siekia išsi- veržti iš graikų bei klasi- 
kinės Vakarų metafizikos suformuotų mąstymo 
schemų ir, remdamasis neklasikiniais daoizmo, 
čan, dzen principais, pra- dėti viską iš naujo, t.y. 


spontaniškai nagrinėti kultūrinius, filosofinius, 


literatūrinius tekstus ir pateikti naują, tradicinių 


Jacgues Derrida 


mąstymo dogmų nepai- sančią jų interpretaciją. 

Tęsdamas A. Scho- penhauerio, S. Kierke- 
gaard'o, E Nietzsche's, H. Bergsono, O. Spenglerio, M. Heideggerio racionaliz- 
mo kritiką, Vakarų civilizacijų vertybių esmėje slypintį metafizinį mąstymą lai- 
ko logocentriniu. ,Logocentrizmas, - sako jis, - yra etnocentrizmo metafizika 
tikrąja, o ne reliatyviąja prasme. Tai vakariečių istorijos nuosėda“ [Derrida, 1967, 
p. 117]. Sureikšminus subjektą graikų bei Vakarų filosofijoje, anot jo, įsigalėjo 
binarinis mąstymas, ir pasaulis imtas dalyti į kūnišką ir dvasinį, gamtinį ir kul- 
tūrinį, į objektą ir subjektą. Logocentrizmas įsiskverbia į visas Vakarų kultūros, 
mąstysenos ir meno poras. Jis slypi religinės filosofijos (teo-logija), mokymo apie 
būtį (onto-logija), visuomeninių idealų (teleo-logija) ir europinio etnocentrizmo, 
tapusio viena iš dogmatiškų eurocentrinių nuostatų, prielaidose. Remdamasis 
paradoksaliomis daoizmo ir čan bei dzen idėjomis, pagrindiniu savo filosofijos 
uždaviniu J. Derrida laiko ryžtingą visų gelminių Vakarų kultūros sluoksnių, 
susiklosčiusių iš logos mąstymo principų, dekonstrukciją [Ten pat, p. 22]. Kai 
suyra esminės Vakarų civilizacijos struktūros, išeities iš europinio logocentriz- 
mo aklavietės reikia ieškoti nefonetinį raštą vartojančiose Rytų kultūrose ir jų 
išplėtotuose mąstymo bei kūrybos principuose. 

Logocentrinio mąstymo įveiką filosofas sieja su dekonstrukcijos (pranc. de- 
construire) sąvoka. Dekonstrukcija nėra destrukcija, kuri siejasi su griovimu, ji 
nesitenkina tik negatyviais judesiais, o yra plastiška, išradinga, daugiasluoksnė, 
pripažįsta daugybės regėjimo taškų, skirtingų metodologinių prieigų vertę. De- 

konstruojamą tekstą J. Derrida lygina su moters prigimtimi, kuriai, jo nuomone, 
nebūdinga fiksuota esmė, nes ji nuolat keičiasi. Visi kultūros tekstai, ženklai jo 
teorijoje aiškinami kaip nestabilūs, kadangi nėra jokių amžinų ir nekintamų dės- 
ningumų. Todėl absoliučiai visus analizės elementus filosofiškai galima neigti. 
Dekonstrukcija - tai įvairių humanitarinių mokslų duomenimis paremta paski- 
rų kultūros elementų dekonstrukcija ir rekonstrukcija, išardymas ir surinkimas. 

Vadinasi, nors dekonstrukcijos sąvoka siejasi su destrukcijos, tačiau jos 
esmę sudaro ne destruktyvus, o būtent konstruktyvus patosas. Pagrindinis de- 
konstrukcijos tikslas - konstruoti, išryškinti, įtvirtinti naujas skirtybes. Dekonst- 
rukcija jas išryškina, padeda geriau suvokti skirtingų civilizacinių, intelektinių 
tradicijų, kultūros formų esmę bei svarbą. Dekonstrukcijos procedūra yra dau- 
giapakopė ir nevienareikšmė. Pradžioje binarinė opozicija taip apverčiama, de- 
konstruojama, kad periferiniai bei marginaliniai reiškiniai atsiduria centre ir 
virsta pagrindiniais. Vėliau, atrodančiais neesminiais patikslinimais, dialekti- 
niais prasmių žaismais panaikinami binariniai prieštaravimai. 

Vadinasi, teksto ar kultūros išskaidymas į pradinius elementus ir jų pir- 
mapradžių prasmių sukeitimas, lyginimas vėliau pakeičiamas jų surinkimu, ta- 
čiau jau remiantis kitu pagrindu. Tokioje procedūroje išryškinamos naujos daž- 
nai neregimos teksto ar kultūros reiškinių prasmės, kurios padeda tyrėjui tarsi 
kitomis akimis pažvelgti į įprastus reiškinius ir suvokti jų užslėptas, gelmines 
prasmes. Šios procedūros tikslas - pertvarkyti pamatines Vakarų civilizacijos 
suformuotas metafizinės filosofijos kategorijas ir atsisakyti binarinio mąstymo. 

J. Derrida'os veikaluose plėtojama dekonstruktyvi hermeneutika atsklei- 
džia konkrečiuose kultūros tekstuose funkcionuojančių pamatinių sąvokų, me- 
taforų sąšauką ir priklausomybę nuo kitų greta esančių kultūros tekstų, išryš- 
kina tekstinį ir tarptekstinį prasmių žaismą, prasmes traktuoja kaip gelminius 
kultūros „balsus“, kurių prasmė visuomet yra reliatyvi ir nestabili. Dekonst- 
rukcijos procese kiekvieno kultūros teksto interpretacija ne tiek atskleidžia jo 
prasmę, kiek išplečia ribas, kartu suteikdama interpretacijos procedūrai be- 
galinumą, kai darosi nebeįmanoma vienintelė teisinga interpretacija, atme- 
tanti kitas galimybes. Kalbėdamas apie dekonstrukciją, J. Derrida sako, kad 
šitaip ji skatina metafiziką užsisklęsti, išorę virsti vidumi, o filosofiją - postfi- 
losofija, kuri remiasi paradoksalia daoizmo ir čan mąstymo bei „daugiataš- 
kio“ pasaulio regėjimo logika. 

Pagrindiniai J. Derrida'os civilizacijos procesų pažinimo teorijos bruožai - 
vienos universalios metodologijos atsisakymas, skirtingų pažinimo kalbų ir žan- 
rų susipynimas, pažinimo procesų atvirumas, daugiasluoksniškumas, neapib- 
rėžtumas, neišbaigtumas, dėmesys periferiniams, marginaliniams kultūros ele- 
mentams bei reiškiniams. Iškeldamas „būties kaip dalyvavimo“ (pranc. l'étre 
comme présence) kategorijos svarbą, jis, kaip ir daoizmo filosofai, pabrėžia Zmo- 
gaus būties ir mąstymo įtrauktumo į nuolatinę erdvės bei laiko koordinačių 
kaitą idėją, taip pat teigia, kad fiksuotos dabarties nėra, nes joje nuolatos atsi- 
randa praeities pėdsakų ir ateities kontūrų. 

Tačiau filosofo koncepcijos radikalumas neapsaugojo jo nuo M. Foucault 
kaltinimų dėl ištikimybės kritikuojamai tradicijai ir Vakarų metafizikos princi- 
pų kritikos nenuoseklumo. Pripažindamas, jog klasikinius tekstus J. Derrida 
dekonstruoja taip, kad iš jų „nelieka nieko, išskyrus pėdsakus“, M. Foucault 
kartu pripažįsta jį esant ryžtingiausią klasikinės sistemos šalininką. „Neteig- 
siu, kad tai yra metafizika - tokia, kokia ji yra, ar jos ribotumo apraiškos, užsi- 
maskavusios šioje diskursyvių praktikų „tekstualizacijoje“. Žengsiu toliau: pa- 
sakysiu, jog tai banali, nepriekaištinga istoriškai apibrėžta pedagogika, kuri čia 
aiškiai regima“ [Foucault, 1972, p. 602]. 

Norėdami įveikti racionalizmą, atkurti žmogaus vienybę su gamta, onto- 
logijos problemas mąstytojai postmodernistai siekia interpretuoti lingvistiškai. 
Jų skepticizmas skirtas daugiau nei tūkstančius metų vyravusioms binarinėms 
opozicijoms: pasaulis ir idėja, subjektas ir objektas, sacrum ir profanum, tiesa ir 
fikcija, centras ir periferija, balta ir juoda, grožis ir bjaurumas; jie ėmė taikyti 
naujus, neklasikinius požiūrius ir estetinius kriterijus. Pamatinių Vakarų mito- 
logemų dekonstrukcija jie siekia išvaduoti postmodernistinę civilizacijos teori- 
ją nuo perdėm racionalizuotos metafizikos įtakos ir nužymėti metodologinius 
orientyrus kokybiškai naujai lyginamajai kultūrologijai, aprėpiančiai įvairių 
civilizacijų kultūros formų įvairovę. 

Postmodernistinė mąstysena įtvirtina reliatyvizmą. Svarbiausias aksiolo- 
ginis šio reliatyvizmo teiginys yra tas, kad tie mąstymo principai, vertybės, nor- 
mos, simboliai, vertinimo kriterijai, kuriuos suformavo klasikinė Vakarų kultū- 
ra, negali būti laikomi vieninteliais teisingais ir universaliais, t.y. atitinkančiais 
žmogaus prigimtį apskritai. Nuodugniai ištyrinėjęs įvairius Vakarų civilizacijos 
aspektus, M. Foucault prieina išvadą, kad kiekvienos civilizacijos žmogus yra 

ribojamas tam tikros anoniminės sistemos, glaudžiai susijusios su jo kalba ir 
epocha. Toks mąstymo ribotumo suvokimas verčia postmodernistus daug įdė- 
miau ir tolerantiškiau žvelgti į kitų civilizacijų kultūros vertybių pasaulį. 

Nuvainikuodami klasikinės Vakarų metafizikos išaukštintus stabus, vers- 
dami nuo pjedestalu senuosius dievus (Protą, Sistemą, Tiesą, Absoliutą ir t.t.), 
postmodernizmo ideologai ruošia teorinį pagrindą komparatyvistinei kultūro- 
logijai, siekiančiai aprėpti įvairių civilizacijų ir kultūrų patirtį. Todėl postmo- 
dernistinė civilizacijos teorija neretai virsta interpretacine disciplina, siekiančia 
panaikinti prieštaravimus tarp skirtingų civilizacijų vertybių sistemų. Humani- 
tarinėms ir socialinėms problemoms skirtose studijose kultūrologinės ir estetinės 
problemos išstumia epistemologiją, o komparatyvistinė kultūrologija tampa ašimi, sis- 
temiškai organizuojančia teorinius diskursus. 

Postmodernistinés civilizacijos teorijos ir komparatyvizmo ideologijos ša- 
lininkus sieja įsitikinimas, kad šiuolaikiniame pasaulinės istorijos bei kultūros 
procesų globalizacijos etape civilizacijos ir įvairių humanitarinių mokslų stu- 
dijos turi įgauti lyginamąjį pobūdį. Jie vienodai įtariai žvelgia į vulgaraus po- 
zityvistinio evoliucionizmo koncepcijas, vienalytės, nenutrūkstamos istorinės 
pažangos idėjas, atsisako pretenzijų į vienintelę teisingą civilizacijos procesų 
interpretaciją. Kultūros istorija suvokiama kaip skirtingų, nuolatos koreguojan- 
čių viena kitą tradicijų sąšauka, kaip polilogas, polimorfinis ir daugiaspalvis skirtin- 
gu kultūrinių tradicijų kiliminis audinys. 

Postmodernizmui, kaip ir komparatyvizmo ideologijai, būdingas Vakarų 
kultūros, mąstymo formų ribotumo suvokimas, kritinis požiūris į vakarietišką 
epistemą, kuri apibūdinama kaip logocentrinė metafizika, pretenzijų į viena- 
reikšmiškumą, totalitarizmą, dogmatizmą atmetimas, tarpkultūrinės sąveikos 
strategijos laikymasis, polilogiška kultūrinių procesų samprata, atviras tarpkul- 
tūrinis diskursas. Dėl to iš principo atsisakoma vienataskés eurocentrinės pasaulinės 
kultūros vizijos, decentralizuotai numatoma daugiataškė, skirtingų požiūrių formuoja- 
ma perspektyva, nagrinėjami marginaliniai, periferiniai kultūros reiškiniai, kasdienybė. 


Honolulu komparatyvizmas 


Komparatyvistinės ideologijos įtakos stiprėjimas kultūrologijoje tiesiogiai 
siejosi su esminiais orientalistikos pokyčiais ir naujomis globalizacijos bei me- 

tacivilizacinės kultūros tendencijomis. Iš pradžių komparatyvistiniu tyrinéji- 
mų srityje iniciatyva priklausė Vakarų Europos mokslininkams, kurie, ieškoda- 
mi patikimo metodologinio instrumentarijaus, ypač Prancūzijoje, aktyviai są- 
veikavo ir skolinosi metodologines prieigas iš kitų humanitarinių bei sociali- 
nių mokslų: istorijos, lingvistikos, sociologijos, socialinės antropologijos, dai- 
lėtyros, literatūrologijos. 

Pirmoje XX a. pusėje komparatyvistinės metodologijos srityje vyravo pran- 
cūzų kalbą vartojantys mokslininkai (L. Courajodas, A. Meillet, H. Pirenne'as, 
Ė. Durkheimas, M. Maussas, M. Blochas, L. Febvre'as, P. Masson-Ourselis, E 
Baldenspergeris, P. van Tieghemas, F. M. Gayard'as, E. Ebersoltas, J. Baltrušai- 
tis), vėliau jų tradiciją tęsė F Braudelis, H. Corbinas, F. Jullienas, L. Dumont as, 
N. M. Djuvara, D. Hichemas, A. Dejardins'as ir kiti. 

Antroje XX a. puséje prasidéjo komparatyvistiniu tyrinéjimu internacio- 
nalizavimas. Aktyvus anglosaksiškųjų ir Rytų tautų mokslininkų dalyvavimas 
jame ypač suaktyvėjo plečiantis naujo svarbaus Honolulu komparatyvistikos 
centro veiklai. Havajai buvo ideali vieta pribrendusiam Rytų ir Vakarų tautų 
dialogui, kadangi radosi tarsi pusiaukelėje tarp šių civilizacinių pasaulių. To- 
dėl šioje įvairių kultūros tradicijų „susitikimo“ vietoje buvo natūralu ieškoti 
naujų tarpkultūrinio Rytų ir Vakarų kultūrų dialogo galimybių. 

Honolulu universitetas greit tapo pagrindine stambių tarptautinių pro- 
jektų rengimo ir įvairių tautų mokslininkų susitikimo vieta. Komparatyvizmo 
ideologijos sklaidai buvo itin reikšminga nuo 1939 m. Honolulu periodiškai 
vykstančios didžiulės tarptautinės konferencijos, plati leidybinė veikla - ypač 
nuo 1951 m. reguliariai leidžiamas žurnalas Philosophie East and West („Rytų ir 
Vakarų filosofija“), kuris greta prancūziškojo Revue d'études comparatives. Est- 
Ouest („Lyginamųjų studijų žurnalas. Rytai ir Vakarai“) yra autoritetingiausias 
periodinis komparatyvistinio sąjūdžio leidinys. Netrukus Honolulu Orienta- 
listikos institute susibūrė daug talentingų mokslininkų iš įvairių pasaulio šalių, 
pavertusių jį autoritetingiausiu orientalistikos ir komparatyvistikos centru. Iš 
įvairių pasaulio kraštų atvykę mokslininkai Havajų salose derino bei koregavo 
įvairias konceptualias nuostatas, ieškojo priimtiniausių sąlyčio taškų. 

Kalbant apie Honolulu komparatyvistikos centro poveikį šiuolaikinės kul- 
tūrologijos ir humanistikos raidai būtina atkreipti dėmesį į čia rengiamas tarp- 


tautines konferencijas bei simpoziumus. Šios konferencijos, autentiškų Rytų 

tekstų, svarbiausių kultūrologijos, filosofijos, estetikos, literatūros šaltinių pub- 
likacijos turėjo atskleisti vakariečiams rytietiškos mąstysenos savitumą, padėti 
išsiaiškinti pasaulinės filosofijos raidos galimybes jungiant Rytų ir Vakarų idė- 
jas bei idealus. Norėta ne tik išryškinti savitus Rytų ir Vakarų kultūrų bruožus, 
tūkstantmečių tautinių tradicijų svarbą, bet ir siekta per įvairių kultūrinių tra- 
dicijų sąveiką suformuoti universalios, visiems žmonėms svarbiomis vertybė- 
mis grįstos „planetinės“ metakultūros pagrindus. 

Ankstyvajame Honolulu komparatyvistinio judėjimo etape, t.y. iki šeštojo 
dešimtmečio pabaigos, vyravo „dichotominės“ koncepcijos, kurių šalininkai, 
plėtodami C.G. Jungo idėjas, tiesmukai priešpriešino „vakariečių“ ekstraver- 
tiškumą, racionalizmą, analitiškumą ir „rytiečių“ introvertiškumą, misticizma, 
sintetizmą. Jau C.G. Jungas, siekdamas suvokti Rytų ir Vakarų mąstysenos ypa- 
tumus, atkreipė dėmesį į skirtingą „psichinės realybės“ aiškinimą. Rytiečių tra- 
dicijos savitumą jis siejo su introvertiškumu ir požiūriu į psichinę realybę, kaip 
į pagrindinę esmės savybę, o vakariečių - su ekstravertiškumu ir atsainiu po- 
žiūriu į sudėtingus psichinius reiškinius. 

Dėl didelio būrio C.G. Jungo šalininkų lyginamosiose civilizacijų studijose 
įsigali dviejų skirtingų kelių teorija, kuri Rytų ir Vakarų civilizacijų vystymą 
išskiria į dvi visiškai skirtingas kryptis. Kiekviena iš jų turi savo ,genotipa", pro- 
gramuojantį tolesnę jų raidą. Tuo tarpu ryžtingai nuo eurocentrizmo atsiribo- 
jančiose lyginamosiose teorijose, kurios siekė atkurti vientisą pasaulinės kultū- 
ros istoriją, tradicinių Rytų civilizacijų kelias gauna klasikinio modelio statusą, o 
linkstančios į modernumą Vakarų civilizacijos raida siejama su nukrypimu nuo 
normos ir vadinama devinacine (nuo lot. devinatio - nukrypimas). 

Modeliuodami detalias ir, paviršutiniškai žvelgiant, didžiai įtikinamas ste- 
reotipines schemas, dichotominių koncepcijų šalininkai iš tikrųjų artėjo prie 
savo oponentų eurocentristų, nes Rytų ir Vakarų mąstymo tipus išskyrė į prie- 
šingus polius. Vis dėlto tai atitolino mokslininkus nuo realių reiškinių ir su- 
paprastino sudėtingus reiškinius. Kai Rytų ir Vakarų savitumas traktuojamas 
vienareikšmiškai, tuomet pamirštama, kas juos jungia, kas juose yra bendra vi- 
siems žmonėms. Kita vertus, išskirdami tipologinius skirtingų kultūrinių tradici- 
jų požymius, dichotomistai padėjo savo kritikams įžvelgti „papildymo dėsnį“, 
egzistuojantį tarp dviejų supriešintų kultūrų tipų, privertė įdėmiau pažvelgti 
ne tik į tai, kas skiria, tačiau ir kas jungia Rytų bei Vakarų šalis. 

Pastaraisiais dešimtmečiais pasirodė daugybė tyrinėjimų, kuriuose lygin- 
tos įvairios Rytų ir Vakarų šalyse susiformavusios kryptys, mokyklos, nustaty- 
ta Sokrato, Augustino, M. Montaigne'o, A. Schopenhauerio, S. Kierkegaard'o, 
F. Nietzsche's ir Konfucijaus, Laozi, Zhuangzi, Anandavardhanos, Abhinava- 
guptos, Zeami, Basho, čan, dzen, jogos idėjų giminystė. Šis būdas yra perspek- 
tyvesnis, ypač tuomet, kai mokslininkai remiasi nuosekliais metodologiniais 
principais, gvildena tipologiškai artimus reiškinius, išryškina juose realiai eg- 
zistuojančias bendras mąstymo paradigmas, analogiškus problemų sprendimo 
variantus. Tačiau ir šiuose lyginamuosiuose tyrinėjimuose atsiranda daug dirb- 
tinių, tendencingų, metodologijos požiūriu neteisingų sugretinimų ir išvadų, 
kurios stokoja nuoseklesnės plėtojamų tezių argumentacijos. 

Tačiau lyginamieji kultūros tyrimai, grindžiami tradiciniu Rytų ir Vakarų 
raidos kelių išskyrimu bei tipologinių civilizacijų bruožų ieškojimu, ilgainiui 
ima nebepatenkinti, tuo labiau, kad vis reikšmingesnės darosi Lotynų ir Cen- 
trinės Amerikos bei Afrikos civilizacijų savitumą įrodančios teorijos. Todėl ly- 
ginamosiose studijose įsigali nauja ekvivalentiškų vertybinių požiūrių, kultū- 
rų ir civilizacijų lygiavertiškumo idėja, o tradicinė Rytų ir Vakarų civilizacijų 
dichotomija po truputį ima blėsti. 


S. Huntingtono civilizacinių konfliktų teorija 


Naujus civilizacijų susidūrimo ir konfliktų aspektus, išryškėjusius pasau- 
lyje po Šaltojo karo, pamėgino apmąstyti amerikiečių kultūros teoretikas, po- 
litologas, analitikas Samuelis Huntingtonas (g. 1927) - vienas įtakingiausių 
septintajame-aštuntajame dešimtmetyje JAV subrendusios neokonservatyvio- 
sios ideologijos reiškėjų. Tarptautinį pripažinimą mokslininkas pelnė polemi- 
niais veikalais: American Politics: the Promise of Disharmony („Amerikos politika: 
disharmonijos perspektyva“, 1981), The Third Wave. Democratization in the Late 
Twentieth century („Trečioji banga. Demokratizacija XX amžiaus pabaigoje“, 
1991), The Clash of Civilizations and the Remaking of the World Oder („Civilizacijų 
susidūrimas ir pasaulinės tvarkos pertvarka“, 1996). 

S. Huntingtonas atgaivina N. Danilevskio, O. Spenglerio, A. Toynbee civi- 
lizacinį požiūrį į globalizuojamo postmodernaus pasaulio istorinių kultūrinių pro- 
cesų tyrinėjimus. Mokslininko požiūriu, pokario ir Šaltojo karo ideologijos vieš- 

patavimo metais įsigalėjęs pasaulio skirstymas į socialistinį, kapitalistinį ir Tre- 
čiojo pasaulio šalis jau nebeatitinka nūdienos realijų. Suirus socializmo sistemai 
Vakarų civilizacijos įtakos zona pasislinko per tūkstantį kilometrų į Rytus ir nusi- 
stojo tarp dar viduramžiais nubrėžtų jos ribų. Tautos imta skirstyti ne pagal poli- 
tinės ar ekonominės sistemos požymius, netgi ne pagal ekonominio išsivystymo 
lygį, o pagal vis didesnę svarbą įgaunančias civilizacines konfigüracijas. Civiliza- 
cijos palaipsniui tampa pagrindiniais pasaulinės istorijos veikėjais, informacinės, eko- 
nominės, politinės galios subjektais, keičiančiais galingiausias tautines valstybes. Ci- 
vilizacijos yra esmiškai nesutaikomos, kadangi jose slypi skirtingos per tūkstant- 
mečius susiklosčiusios etinės, religinės tradicijos, skirtingos vertybių sistemos, 
idealai ir tikslai. Kultūriniai jų skirtumai yra didžiuliai ir išliks tokie. Todėl arti- 
miausiu metu ryškėjantys svarbiausi pasauliniai konfliktai kils tarp skirtingoms 
civilizacijoms priklausančių tautų, o pagrindiniai jų židiniai įsižiebs šių civili- 
zacijų susidūrimo zonose [Huntington, 1993, p. 22, 39]. Dėl to daroma principiné 
išvada, kad civilizacijų susidūrimai kelia grėsmę tarptautiniam stabilumui. 

S. Huntingtonas atkreipė dėmesį į po Antrojo pasaulinio karo susiklosčiu- 
sios tvarkos irimą, naujus galios centrus, balanso tarp valdančių institutų ir opo- 
zicijos jėgų nykimą, pabrėžė tradicinių tarptautinių konfliktų reguliavimo insti- 
tutų ir politinės kultūros išsaugojimo svarbą naujų destruktyvių ekstremistinių 
judėjimų įtakos stiprėjimo sąlygomis. Pasaulyje matyti iš principo naujas ekonomi- 
nių ir politinių galių pasiskirstymas, kurio esmę lemia ne valstybiniai, 0 tarpcivilizaci- 
niai santykiai. Valstybės vienijasi civilizaciniu principu apie natūralias civilizacinių pa- 
saulių šerdis, t. y. grupuojasi apie svarbiausias savo civilizacijos valstybes. Spartėjanti 
civilizacinė saviidentifikacija ir senųjų didžiųjų civilizacijų teritorijų atgimimas, 
mokslininko įsitikinimu, skatins vietinius civilizacinius konfliktus ir ves pasaulį į naujų 
jau civilizacinių, peržengiančių konkrečių valstybių ribas, galios centrų pasiskirstymą. 

Todėl tolesnį pasaulio galių pasiskirstymą lems kelios pagrindinės civiliza- 
cijos - Vakarų, konfucianistinė, japonų, islamo, hinduistine, slaviškoji, lotynų 
amerikiečių ir afrikietiškoji. Civilizacijos, be savo vertybių ir tikslų gynimo, sie- 
kia įgauti kuo didesnę valdžią ir galią - pagrindinius tikslų ir vertybių gynimo 
instrumentus. Skirtingi civilizacijų požiūriai į savo galios įtvirtinimo būdus, eko- 
nominių, politinių, karinių interesų susidūrimai nuolatos sudaro konfliktines si- 
tuacijas. Universalios Vakarų civilizacijos ambicijos skatina vis aštresnius susi- 


dürimus su kitomis civilizacijomis, ypač islamo ir konfucianistine. 

Didžiosios Rytų ci- vilizacijos sąmoningai 


priešpriešina save euro- centriniam monizmui ir 
formuoja naujo daugiapolio pasaulio struktūrą, kurioje 
atsirada įtampa tarp daugybės galios centrų 
su savais ekonominiais, geopolitiniais interesais, 
skirtingomis kultūros ir vertybių sistemomis. Va- 
dinasi, tarpcivilizaciniai santykiai potencialiai sle- 
pia konfliktus, kadangi jų išpažįstamas vertybių 
sistemas, religinius idea- lus, įsitikinimus suderin- 
ti sunkiau nei ekonomi- nius ar geopolitinius in- 


teresus. S. Huntingtonas suformulavo pamatine 


koncepcijos teze: Princi- pinis pasaulinės politikos 
konfliktas įvyks tarp įvai- Samuel Huntington rių civilizacijų tautų ir gru- 
pių. Civilizacijų susidūri- mai vyraus pasaulinėje po- 
litikoje. Kitas pasaulinis karas, jei jis įvyks, bus civilizacijų [Ten pat, p. 22]. Vadinasi,- 
pirmą kartą žmonijos istorijoje dabartinis pasaulis pasidarė daugiapolis. Mo- 
dernizacija nėra tapati vesternizacijai, ji neskatina universalios civilizacijos at- 
siradimo ir kitų civilizacijų vesternizacijos, o priešingai - ima vertinti vietines 
kultūros tradicijas. Šis posūkis į tautinį savitumą skatina dezintegracijos ten- 
dencijas ir tarpcivilizaciniu konfliktų stiprėjimą. Tarpcivilizaciniai konfliktai savo 
ruožtu lemia vienai civilizacijai priklausančių „giminiškų tautų susitelkimą“, 
vadinasi, ir tolesnį konfliktų aštrėjimą bei eskalavimą. 

Pagrindine konfliktų zona S. Huntingtonas mano esant islamo ir kaimy- 
ninių civilizacijų, ypač islamo ir Vakarų, paribius. Šių civilizacijų konkurencija 
ir susidūrimai tęsiasi jau beveik 1300 m. ir tikriausiai, S. Huntingtono nuomo- 
ne, artimiausiu metu stiprės. Pagrindiniai aštrėjančių konfliktų veiksniai - de- 
mografinis bumas islamo pasaulyje ir emigracijos srautų į Vakarus stiprėjimas, 
kuris sukelia Vakarų šalyse rasizmo ir tautinio nepakantumo recidyvus. Tačiau 
islamo civilizacijos susidūrimus ir konfliktų židinius regime ne tik tose teritori- 
jose, kurios ribojasi su Vakarais, tačiau ir hinduistinės civilizacijos teritorijose, 
pavyzdžiui, religiniai hinduizmo bei islamo adeptų susidūrimai Indijoje ir Pa- 
kistane, taip pat islamo ir žydų kultūrų susidūrimas Palestinoje bei Izraelyje. 

Itin pavojingos civilizacinių konfliktų zonos yra šalys, kuriose susiduria 
skirtingi civilizaciniai pasauliai, etninės grupės, kultūros ir kuriose aktualios 

civilizacinés orientacijos problemos. Tokiu tautu grupei mokslininkas priskiria 
Turkiją, Meksiką ir Rusiją. Šias šalis sudaro daugybė skirtingų etninių grupių, 
slepiančių potencialios dezintegracijos galimybes. Turkija blaškosi tarp Vakarų 
ir islamo kultūrinės orientacijos, Meksika - tarp protestantiškos Šiaurės Ameri- 
kos ir iberiškos Lotynų Amerikos civilizacinės tradicijos, Rusija — tarp Vakarų ir 
eurazijinės. Sudėtingiausia Rusijai, kurios valdantysis elitas niekaip negali įveikti 
tradicinio nepasitikėjimo Vakarais ir galutinai apsispręsti dėl kultūrinės orienta- 
cijos. Kita vertus, Vakarai irgi nepatikliai vertina galimą aljansą su Rusija. 

S. Huntingtonas polemizuoja su plačiai paplitusiais požiūriais, kad mo- 
dernizacijos procesai kuria vieną šiuolaikinę metacivilizacinę kultūrą. Tačiau 
įvairiose pasaulio dalyse stiprėjant regioninėms kultūros tendencijoms su mo- 
dernizacija plintanti europinė kultūra patiria eroziją. Todėl valdantysis neeuro- 
pinių civilizacijų elitas ir dauguma gyventojų iš principo nenori paklusti sveti- 
moms, prievarta diegiamoms Vakarų vertybėms, hegemonizmui, brutaliam ki- 
šimusi į jų gyvenimą. Galingiausios, ypač Rytų Azijos, civilizacijos ekonomiškai 
vis turtingėja, sėkmingai įvaldo naujausius mokslo laimėjimus ir technologijas. 
Jų ekonominės galios stiprėjimas sudaro prielaidas karinei ir politinei įtakai augti. 
Kultūriniai civilizacijų skirtumai neišvengiamai gilėja joms laikantis savo tauti- 
nės kultūros tradicijų, atgimstant tūkstantmečiais jose gyvavusioms religijoms 
ir ideologijoms. Neeuropinės civilizacijos neišvengiamai gins savo idealus, fun- 
damentalias kultūros vertybes, interesus, ir tai - neišvengiamų konfliktų prie- 
žastis. Juolab kad ne Vakarų civilizacijose tvirtėja „siekimas, valia ir ištekliai for- 
muoti pasaulį remiantis nevakarietiškais pavyzdžiais“ [Ten pat, p. 26]. 

Ekonominiai Rytų Azijos tautų laimėjimai tiesiogiai siejasi su didingomis 
kultūros tradicijomis. Būtent vietinės kultūros tradicijos paaiškina tuos sunku- 
mus, su kuriais įvairiuose Azijos regionuose susiduria demokratizacijos sklaidos 
procesai. Islamo kultūros tradicijų perpratimas padeda suvokti, kodėl Vakarų de- 
mokratijos principai atmetami daugelio arabų musulmonų civilizacijos kraštų. 
Periferinė daugelio Centrinės Europos ir buvusios Tarybų Sąjungos respublikų 
padėtis bei šimtmečiais susiklostę kultūros ypatumai paaiškina tuos sunkumus, 
su kuriais susiduria šios šalys rinkdamosi tolesnės raidos kelius ir spręsdamos 
ekonomines bei socialines problemas, neatsiejamas nuo kultūros istorijos su- 
formuotų mentaliteto struktūrų. Jėgų santykis tarp civilizacijų sparčiai keičia- 
si: nors Vakarų civilizacija dar išlieka galinga, tačiau jos galia kasmet nenumal- 

domai silpnėja, o Azijos civilizacijos sparčiai didina savo ekonominę, karinę ir 
politinę galią, islamo civilizacija išgyvena demografinį sprogimą, kuris stiprina 
islamiškose valstybėse destabilizacijos tendencijas ir aštrina jų konfliktus su gre- 
ta esančiomis civilizacijomis. Vakarų civilizacijos ir jos galios saulėlydį, mokslininko 
nuomone, neišvengiamai lydės ir Vakarų kultūros pasitraukimas bei jos įtakos zonos siau- 
rėjimas. Visa tai reikalauja iš Vakarų civilizacijai priklausančių šalių susitelkimo ir 
išskirtinio dėmesio savo ekonominei bei karinei galiai, kad galėtų ginti savo inte- 
resus stiprėjant kitų neeuropinių civilizacijų spaudimui. Todėl, stiprėjant pasau- 
lyje civilizacinei savimonei ir neeuropinių civilizacijų integracijos procesams, Va- 
karų Europa ir Šiaurės Amerika bus priverstos vienytis bei glaudžiau bendradar- 
biauti su Rusija, kuri gali tapti atsvara kinų ir islamo civilizacijų galios augimui. 

Vakarų civilizacijos silpnėjimas ir neeuropinių galios augimas skatins kul- 
tūros įtakų srautų pasikeitimą ir nuoseklesnį neeuropinių civilizacijų religinių 
bei filosofinių nuostatų suvokimą Vakaruose, koegzistencijos būdų ieškojimą. Ta- 
čiau, nepaisant to, artimiausiu metu konfliktai ekonomikos ir kultūros srityse 
tarp įvairių civilizacijų stiprės, užsiplieks nauji konfliktų židiniai. Reakcijos į kos- 
mopolitinės kultūros tendencijas, tautinio savitumo, etnocentrizmo, fundamen- 
talizmo ir vietinių religijos idėjų įtakos augimas, grįžimas prie savosios kultūros 
šaknų, t. y. Indijos induizacija, Japonijos japonizacija, islamiškojo pasaulio isla- 
mizacija ir pan., įvairiuose pasaulio regionuose neišvengiamai aštrins tarpcivili- 
zacinius konfliktus. Todėl pasaulyje neišvengiamai stiprės priešprieša totalitarinėms 
Vakarų kultūros tendencijoms, neeuropinės tautos sieks vis nuosekliau įtvirtinti savo, o 
ne Vakarų kultūros tradicijas. 

Taigi, - tvirtina S. Huntingtonas, - Vakarų sugebėjimas išgyventi tiesiogiai 
priklauso nuo jų sugebėjimo įtvirtinti savąjį unikalų vakarietiškąjį tapatumą, atsi- 
sakyti nuo nepagrįstų universalių ir hegemoninių užmojų, geriau suvokti neeuro- 
pinių civilizacijų tikslus bei neprimesti savo požiūrių, gyvenimo, elgesio stereoti- 
pų. Pasaulio gebėjimas išvengti globalinio civilizacijų karo ir žmonijos susinaiki- 
nimo tiesiogiai priklauso nuo pasaulio lyderių sugebėjimo tapačiai suvokti nau- 
jausius civilizacijų iššūkius ir sugebėjimo spręsti iškylančius civilizacijų konfliktus. 

Būdamas JAV prezidento administracijos padėjėjas ir strateginio instituto 
vadovas S. Huntingtonas ieško savo šaliai palankiausių sprendimų bei reko- 
mendacijų sparčiai besikeičiančiame pasaulyje. Jis primena rasinį bei etninį JAV 
gyventojų margumą, kuris artimiausiu metu irgi gali būti svarbus vidaus politi- 

ką destabilizuojantis veiksnys, atkreipia dėmesį, kad šalyje diegiama įvairių kul- 
tūrų vertės ideologija nesutampa su individualios laisvės, rasinių prietarų ig- 
noravimo ir tvirtos monolitinės valstybės skelbiamais idealais. Gilėjant šalyje 
pastaraisiais dešimtmečiais išryškėjusiems demografiniams procesams, tai gali 
tapti svarbiu šalies dezintegracijos veiksniu. 

Didėjanti kitų civilizacijų galia ir gilėjanti Vakarų vertybių bei institucijų 
krizė stiprina būtinybę JAV jungtis su jai civilizacijos požiūriu artimiausia Vaka- 
rų Europa, kurios šalys, suvokdamos savo ribotas galimybes didžiųjų pasaulio 
galių konkurencinėje kovoje, irgi sparčiai juda ekonominės ir politinės integraci- 
jos keliu. 

S. Huntingtono idėjos sukėlė didžiulę polemikos bangą įvairiose pasaulio 
šalyse. Daugiausiai ginčytasi dėl civilizacijų konfliktų sureikšminimo. Iš tikrų- 
jų, kaip teigė daugelis jo oponentų, ne civilizacijos, o būtent galingiausios vals- 
tybės ir jų ekonominiai bei geopolitiniai tikslai lemia pagrindinius pasaulyje 
vykstančius pokyčius. Mokslininkas faktiškai atmeta universalios metaciviliza- 
cijos atsiradimo galimybę. Jo „civilizacijų susidūrimo“ koncepcijoje perdėm vien- 
pusiškai yra pabrėžiamos grėsmingos neigiamos, krizinės, dezintegracinės, kon- 
fliktinės šios pereinamosios į metacivilizacinę kultūrą tendencijos ir jis tarsi ne- 
pastebi esminės pasaulio transformacijos, daugelio svarbių globalizacijos ten- 
dencijų ir to, kad šiandien jokia civilizacija jau negali atsiriboti ir neįsitraukti į 
pasaulinius informacinės, ekonominės, politinės postmodernizacijos procesus. 

Žmonijos žengimas į naują metacivilizacinę raidos pakopą siejasi ne tik 
su negatyviomis, tačiau ir su pozityviomis tendencijomis, kurios jungia visas 
tautas daugybe tvirtų ekonominių, kultūrinių ir kitų saitų, verčia suvokti nau- 
jus šiandien svarbiausius prioritetus. S. Huntingtono civilizacinių konfliktų te- 
orijoje ignoruojamos šiandien reišmingiausios kultūrinio pliuralizmo tenden- 
cijos, perėjimas nuo vienataškės eurocentrinės pasaulio suvokimo vizijos prie 
daugiataškio pasaulio regėjimo. 

Tik naujos pliuralistinės paradigmos įsigalėjimas tarptautiniuose ir tarpci- 
vilizaciniuose santykiuose gali subalansuoti bei stabilizuoti pasaulį. Šiuo po- 
žiūriu tarpcivilizacinis bendradarbiavimas ir civilizacijų pliuralizmas yra nau- 
jos vienybės įvairovėje išraiška. Globalizacijos ir transnacionalinės tendencijos 
metacivilizacinėje kultūroje turėtų švelninti tarpcivilizacinius prieštaravimus, 


griauti regioninės izoliacijos pamatus bei įtvirtinti naujus universalius idealus. 

Kultüra, kaip daugiafunkciné sistema 


Kultūra yra daugiafunkciné sistema, t. y. įvairias socialines funkcijas atlie- 
kantis sociokultūrinis reiškinys, konkrečių kultūros tendencijų raiškos būdas. 
Kiekvieno konkretaus kultūros komponento, posistemio, tendencijos svarba tie- 
siogiai priklauso nuo to, kokias funkcijas jie atlieka kultūroje. Viena svarbiausių 
funkcinių kultūros savybių yra ta, kad, būdama glaudžiai susijusi su sociumu, 
atvira daugiasluoksne sistema, ji prisitaiko prie kintančių žmonių poreikių, atsi- 
naujina ir kuria naujus funkcinius santykius, poreikius skatinančias kultūros for- 
mas. Todėl kultūros funkcijų yra gausybė. „Žodis funkcija, - sako E. Durkheimas, 
- turi dvi esmiškai skirtingas prasmes. Jis apibūdina gyvybinių judesių sistemą, 
atsiribodamas nuo pasekmių, arba atitikimo santykius, susiklosčiusius tarp šių 
judesių ir tam tikrų organizmo poreikių“ [Durkheim, 1991, p. 11]. 

Kultūros funkcijos yra visuma tų veiksmų, kuriuos kultūra atlieka ją ku- 
riančių bei vartojančių žmonių bendrijoje. Jos lemia arba koreguoja beveik visas 

kürybinio aktyvumo, individualaus ir kolektyvinio darbo formas, harmonizuo- 
ja santykius tarp žmonių ir socialinės aplinkos. Šias funkcijas skatina pagrindi- 
niai žmonių poreikiai: pirmiausia būtinybė spręsti konkrečias žmonių socializa- 
cijos, jų integracijos ir konsolidacijos problemas; antra, tenkinti individualių ir 
grupės žmonių interesų įvairovę; trečia, sudaryti palankias sąlygas įvairių žmo- 
gaus kūrybinių galių ir veiklos formų sklaidai. 

Kultūros funkcijas galima sisteminti bei grupuoti į hierarchinius lygmenis 
priklausomai nuo svarbos, įtakos pradedant nuo bendriausių ir baigiant dali- 
niais. Bendriausiomis universalumo požiūriu pripažintinos socializacijos, visuo- 
meninės integracijos, egzistencijos, poreikių, interesų stabilumą, socialinės pa- 
tirties išsaugojimą ir perimamumą garantuojančios funkcijos. Antrasis lygmuo 
aprėpia tas funkcijas, kurios garantuoja individo integruotą socialinę būtį ko- 
lektyvinėje kultūrinėje veikloje, reguliuoja žmonių santykius, jų socialinę integ- 
raciją ir diferenciaciją; trečiasis lygmuo garantuoja bendros kultūrinės žmonių 
veiklos priemones. 

Kultūros funkcijas kultūros mokslai įvardija ir interpretuoja labai įvairiai. 
Pavyzdžiui, kultūros sociologas T. Parsons'as skiria šias pagrindines kultūros 
funkcijas: pirmiausia — patirties perdavimo, kuri lemia visuomenės kultūros tra- 
dicijų nenutrükstamuma, antra - mokymo, trečia - socialinio kolektyvinio žmo- 
nių vienijimo. „Vadinasi, - apibendrina jis, - būdama socialinės sistemos produk- 
tas, kultūra, kita vertus, pati reguliuoja socialinės sąveikos sistemą“ [Parsons, 
1951, p. 15]. 

Iš tikruju svarbių kultūros funkcijų galime išskirti daug daugiau, svarbiau- 
sios iš jų yra socializacijos, integracijos, kūrybinė, pertvarkomoji, pažintinė, komuni- 
kacijos, informacijos, vertybinė, normatyvinė, kompensuojamoji, ginamoji ir pan. Da- 
bar jas aptarsime išsamiau. 


Socializacijos funkcija 


Pagrindinė ir universaliausia kultūros funkcija yra socializacija (pranc. so- 
cialisation — suvisuomeninimas) - individo tapsmas visuomeniniu žmogumi ir 
kolektyvinės visuomeninės patirties, socialinių normų, kultūros vertybių ir simbo- 
lių tos visuomenės, kurioje jis gyvena, perèmimas, o visos kitos su ja susijusios tie- 
siogiai arba iš jos atsiranda. Socializacija padėjo per tūkstantmečius žmonėms 

išsiskirti iš gyvūnijos ir sukurti savitą kultūros simbolių pasaulį. Kultūra turtin- 
gėjo kartu su žmogaus socializacija, naujų kultūros elementų atsiradimu ir jų 
įvaldymu. Socializacija yra neatsiejamas kultūros veiksnys: tai liudija faktas, kai, 
neturintis įtvirtintų socialinių įgūdžių, vaikas, pakliuvęs į laukinių gyvūnų ap- 
linką, prarado pagrindinius kultūros elementus. Tik socializacija padeda žmo- 
gui įsisavinti žmonijos ar konkrečios jos dalies kolektyvinę patirtį. Perimdamas 
tradicijas, papročius, įgūdžius žmogus kartu perpranta kultūrinį kosmosą, so- 
cializuojasi ir tampa konkretaus visuomeninio vieneto su jam būdingų kultūros 
formų bei simbolių visuma. 

Socialinės kultūros funkcijos teorijos užuomazgas pirmasis išplėtojo pran- 
cūzų sociologas G. Tard'as, tačiau svariausią įnašą į socializacijos mechanizmų 
suvokimą padarė prancūzas Ė. Durkheimas ir žymus šveicarų psichologas J. Pia- 
get. Ė. Durkheimo socializacijos teoriją anglosaksų šalyse išpopuliarino R. Lin- 
tonas ir T. Parsons'as. 

G. Tard'o nuomone, universalus ir pamatinis visuomenės raidos principas 
yra mėgdžiojimas, dėl kurio atsirado grupinio, visuomeninio elgesio normos 
bei vertybių sistemos. Visuomenės gyvenimą reguliuoja visuotinis pasaulinis kar- 
tojimo dėsnis, kuris, sąveikaudamas su žmogui būdinga kūrybine iniciatyva, 
ieškojimu nauja, garantuoja visuomenės pažangą. Veikiant universaliam mėg- 
džiojimo dėsniui, išradimai ne tik pakartojami, tačiau ir plėtojami. Jie tvirtai jei- 
na į visuomenės gyvenimą, ir yra asmenybės socializacijos pagrindas. Kiekvie- 
nas individas mėgdžiodamas perima tradicines ir naujas konkrečioje visuome- 
nėje gyvuojančias normas bei vertybes. Individui būdingą mėgdžiojimą ir prisi- 
taikymą prie aplinkos G. Tard'as siejo su psichologiniais veiksniais (potroškiais, 
biologiniais asmenybės polinkiais) ir socialiniais (prestižas, paklusnumas, prak- 
tinė nauda), o aiškindamas socializacijos procesus daugiausia dėmesio sutelkė į 
tipiškiausius mokytojo ir mokinio santykius. 

G. Tard'o pasekėjų, ypač É. Durkheimo ir jo mokyklos šalininkų, veikaluose 
galutinai suklostytas požiūris į socializaciją, kaip daugiasluoksnį asmenybės taps- 
mo procesą, kai susiformuoja pagrindiniai stabilūs jos bruožai, lemiantys visuo- 
meninį individo gyvenimą ir veiklą. Ė. Durkheimo socializacijos teorijoje apima- 
mos dvi pamatinės šio proceso sąvokos - socializacija ir auklėjimas (plačiąja šio 
žodžio prasme). Į psichologinius socializacijos aspektus gilinosi J. Piaget, kuris so- 
cializaciją interpretavo kaip pagrindinį asmenybės intelektinio ugdymo veiksnį. 

Asmenybės integraciją į socialinę sistemą nuodugniai tyrinėjo T. Parsons'as 
knygose The Social System („Socialinė sistema“, 1951) ir Family Socialization and 
Interaction Process („Šeimyninė socializacija ir sąveikos procesas“, 1955). Jis teigė, 
kad pagrindinis individo socializacijos veiksnys yra šeima, kurioje sudėtingi psi- 
chologiniai vertybių perpratimo mechanizmai formuoja pamatines vaiko socia- 
lizacijos ir gyvenimo nuostatas, nes jis, bendraudamas su kitais žmonėmis, peri- 
ma visuomenėje vyraujančias vertybes bei normas. 

Žmonijos sukauptos kultūros vertybės ir simboliai nėra paveldimi, o iš- 
mokstami ir perduodami įvairiomis socializacijos priemonėmis. Todėl visas gy- 
vavusias civilizacijas ir kultūras galima įvardyti kaip socializacijos būdu iš kar- 
tos į kartą perduodamas kolektyvinių įpročių sistemas. „Kultūros, - sakė G. P. 
Murdockas, - išmokstama. Pasaulio kultūros - tai kolektyvinių įpročių sistemos“ 
[Murdock, 1965, p. 247]. Kultūros įpročiai prasideda novaciju įsitvirtinimu ir ju 
pasklidimu, kai naują įprotį perima ir išmoksta kiti konkrečios tautos nariai. Pa- 
tvirtinęs savo veiksmingumą, įprotis pirmiausia įsitvirtina vietiniame kultūros 
areale, o vėliau tiesiog mokosi arba difuziškai plinta iš vienos kultūros į kitą. 
Socializacijos procesai yra daugiasluoksniai, lemiami daugybės skirtingų išori- 
nių bei vidinių veiksnių, reguliuojančių asmenybės prisitaikymo prie konkrečių 
gyvenimo sąlygų būdus. 

Kultūrinė socializacija yra ne tik įvairių išorinių visuomeninių veiksnių po- 
veikis, bet ir asmenybėje vykstančios sudėtingos psichologinės transformacijos, 
tiesiogiai susijusios su jos idealais. Šiuos socializacijos aspektus išsamiai nagri- 
nėjo psichologinių (J. Piaget) ir psichoanalitinių teorijų (S. Freudas, C. G. Jun- 
gas) šalininkai. Svarbiausiu asmenybės socializacijos veiksniu J. Piaget laikė ego- 
centriškų biologinių vaikystėje išryškėjusių nuostatų konfliktą su visuomenės 
gyvenimo normomis ir sudėtingus interiorizacijos procesus, o psichoanalitikai 
iškėlė biologinių motyvų ir sudėtingų pasąmonės procesų svarbumą. 


Inkultūracijos funkcija 


Socializacijai artima inkultūracijos (angl. enculturation) funkcija apibūdina 
perėmimą anksčiau gyvavusių kultūros elementų, įpročių, elgesio normų, būdingų gim- 
tajai kultūrai. Todėl inkultūracija skatina tuos sociokultūrinio vieneto genotipo 
užprogramuotus procesus, kurie kartojasi ir garantuoja kultūros vertybių bei 

simbolių tęstinumą tam tikros tautinės kultūros tradicijoje. Vadinasi, inkultüra- 
ciją galima laikyti vidine tarpkultūriškumo funkcija, atskleidžiančia tautinį individo 
tapatumą. Ši funkcija atskleidžia vidinius konkrečių tautinės kultūros bruožų ir 
vertybių perdavimo iš kartos į kartą mechanizmus, padeda suvokti, kaip - są- 
moningai ar ne - perduodama ši patirtis. 

Į klausimą: „Kas tu?“ socializacijos požiūriu išgirstame abstraktų, nesusie- 
tą su jokia tautine kultūros tradicija, atsakymą: „Aš mokytojas, istorikas, šeimos 
tėvas“, o kalbant apie inkultūraciją pirmiausia turima galvoje etninė, tautinė 
priklausomybė. Iš čia atsiranda būtinybė ją įvardyti: „Aš - lietuvis“. 

Vadinasi, inkultūracijos funkcija tiesiogiai siejasi su sėkmingam asmeny- 
bės prisitaikymui prie sociumo būtinų konkrečiai tautinei kultūrai būdingų nor- 
mų ir gyvenimo principų supratimo. Į šį ilgą sąrašą pirmiausia įeina tautos ver- 
tybinių orientacijų sistemos, elgesio ir moralės normos, papročiai, ritualai, ži- 
nios ir gausybė kitų kultūros elementų. Inkultūracija dažniausiai prasideda auk- 
lėjant šeimoje, kur vaikas kasdien neskubiai keliauja po visuomenės vertybių ir 
simbolių pasaulį. Šis procesas vyksta mokyklose, tarp amžininkų - iš jų taip pat 
gauna būtiną kultūrinę informaciją. Inkultūracija ir socializacija yra tie visuo- 
menės sukurti mechanizmai, kuriais remdamasi, ji atkuria save ir retransliuoja 
kultūrinę patirtį. 


Integracijos funkcija 


Artima aptartoms ir ne mažiau svarbi - žmonių visuomeninės integracijos 
funkcija. Svarbiausias jos uždavinys - palaikyti žmonių vienybę, saugoti socia- 
linę ankstesnių kartų sukauptą patirtį ir ja remtis, užtikrinti stabilias būties sąly- 
gas, tenkinti poreikius ir interesus. Žmonijos istorijoje ji jungė įvairias socialines 
grupes, tautas, valstybes, civilizacijas. Sparčiai artėjant kokybiškai naujai meta- 
civilizacinės raidos stadijai, stiprėjant kultūros globalizacijos tendencijoms tūks- 
tantmečių sandūroje, kaip niekuomet anksčiau siejasi įvairių tautų religija, me- 
nas ir kitos kultūros formos. 

Kiekviena etninė bendrija, tauta, civilizacija kuria savitą kultūrą ir simbo- 
lius, jie pirmiausia išplinta konkrečioje socialinėje grupėje, o vėliau įvairiais tra- 
dicijų sklaidos kanalais ir mechanizmais perduodama vėlesnėms kartoms bei 
artimiausioms tautoms. Tačiau savi kultūros elementai irgi kinta, integruojami 

ir adaptuojami svetimi. Stiprėjant tarpcivilizaciniams tautų ryšiams, kultūros 
elementų difuzija, integracija spartėja ir intensyvėja. 


Kūrybinė funkcija 


Ji yra viena svarbiausių kultūros funkcijų. Gamtoje regime natūralius evo- 
liucijos procesus, o sociokultūriniame gyvenime - kokybiškai aukštesnes küry- 
bos formas. Kultūros kūrėjas žmogus iš gyvūnų pasaulio išsiskiria aiškiai išreikštu 
kūrybiniu pradu, sugebėjimu kurti ir turtinti žmonijos kultūrą, atskleisti naujas 
vertybes, žinias, normas, taisykles, tradicijas, kritiškai jas permąstyti, atnaujinti 
įsigalėjusias kultūros vertybes ir simbolius. 

Skruzdės, vorai, bitės ir nemaža kitų daug sudėtingesnių gyvybės formų 
gali instinktyviai atlikti daugybę sunkių operacijų: tiksliai austi sudėtingus vo- 
ratinklius, nulipdyti iš vaško taisyklingas korio akučių sistemas ir pan. Tačiau 
tik vienintelis iš gyvų padarų, kūrybinėje veikloje sugebantis vadovautis ne ins- 
tinktu, yra žmogus, kuris vaizdinį pirma sukuria galvoje. Visa žmonijos istorija 
rodo kūrybinės kultūros funkcijos revoliucingumą žmogaus raidoje nuo bar- 
barybės iki šiuolaikinės technogeninės civilizacijos. Žmogaus kūrybinis pra- 
das padėjo jam per tūkstantmečius kurti tai, ko nebuvo anksčiau, keisti pasau- 
lį, sukurti būtiniausius gamybos įrankius, plėtoti intelektines žmogaus galias 
ir įsitvirtinti gamtoje bei visuomenėje. Todėl kūrybiškumas yra vienas svarbiau- 
sių kultūros požymių. Kūrybinis polėkis — intelektinis, mokslinis, meninis, 
konstrukcinis-techninis visuomet yra naujas kultūros pasaulio keitimo aktas, ku- 
ris plečia kultūros vertybių, formų ir simbolių pasaulį. Vadinasi, kūryba - kryp- 
tinga žmogaus veikla, lemiama istoriškai kintančių žmogaus galimybių, tikslų, 
poreikių, ji pertvarko gamtinį bei socialinį pasaulį. 

Kūrybinės kultūros funkcijos formos yra labai įvairios, kadangi tiesiogiai 
priklauso nuo konkrečios asmenybės, sociumo tikslų, poreikių, tos kultūros sri- 
ties, kurioje ji reiškiasi. Ši funkcija skiriasi techninėje, darbinėje veikloje, įvairio- 
se intelektinės veiklos formose (filosofijoje, mene). Kūrybinė veikla reikalauja 
ne tik įkvėpimo, spontaniško kūrybinių galių polėkio, bet ir kryptingų valios 
pastangų, gebėjimo susikaupti, atkaklumo siekiant užsibrėžto tikslo, kruopš- 
taus bei sistemingo darbo. 

XIV a. riterių kultūros klestėjimo epochos kilmingųjų apranga 
Pertvarkomoji funkcija 


Su kūrybine kultūros funkcija tiesiogiai siejasi pertvarkomoji. Žmogų supan- 
čios kultūrinės erdvės kūrimas, perpratimas ir pertvarkymas yra labai svarbus jo 
poreikis. Konkrečios kartos, tautos, civilizacijos subjektai, perėmę iš ankstesnių 
kartų kultūros laimėjimus ir patirtį, siekia paversti ją patogesne. Todėl kultūrinių 
vertybių ir simbolių pertvarkymo, plėtimo bei tobulinimo noras yra nenutrūks- 
tamas, fundamentalus žmogaus kultūrinis poreikis. Akivaizdu, kad tokios reikš- 
mingos kultūros sritys, kaip, pavyzdžiui, menas, aktyviai dalyvauja vertybiniu 
požiūriu būtiname visuomenės ar atskirų jos subkultūrų pertvarkos procese. 

Pavyzdžiui, Vakarų viduramžių riterių ar japonų X-XIII a. herojiniai ro- 
manai paskatino sukurti vientisus elgesio ir etikos kodeksus, pagal kuriuos vė- 
liau buvo pertvarkomos realiame visuomenės gyvenime gyvavusios nuostatos. 
Kitas įsimintinas pavyzdys - lenkų ir lietuvių romantikai, kurdami caro paverg- 
tose tėvynėse, savo kūriniuose įamžino tuos siekius, idealus, nepraeinantį lais- 
vės troškimą, kurie, atrodė, neįmanomi tikrovėje, tačiau, tapę neatsiejama šių 
tautų savimonės dalimi, vėliau pakėlė jas į prometėjišką kovą, laisvę. Taip ro- 
mantinė svaja virto tikrove. 

Pertvarkomoji įvairių kultūros sričių sukurtų idealų funkcija yra itin galin- 
ga, o neretai ir pavojinga savo destruktyvia jėga šiuolaikinės žiniasklaidos eros 
sąlygomis, kuomet atsiranda anksčiau neregėtos galimybės valdyti žmonių sa- 
mone, keisti jų etines, politines, estetines ir kultūrines nuostatas. 

Pažintinė funkcija 


Istorinis žmogaus socializacijos procesas yra neatsiejamas nuo jį supančio 
pasaulio pažinimo ir įvaldymo. Pažintinės, arba gnoseologinės, funkcijos svar- 
bą kultūros sistemai lemia kiekvienai kultūrai būdingas siekimas sukurti savo 
vertybes, simbolius, pasaulėžiūrą. Pažinimas tiesiogiai siejasi su tikrovės atspin- 
dėjimu žmonių sąmonėje ir mąstyme. Kultūra skleidžia teorinio bei praktinio 
pažinimo formas, ir žmogus gauna naujų žinių apie pasaulį bei save. 

Pažinimas vyksta įvairiose kultūros srityse, tačiau pirmiausia moksle ir mene 
- tai įrodo įvairių gamtos mokslų, filosofijos ir meno istorija. Tačiau mokslui 
būdingas konkretumas, aiškumas, o menui - ypatingas vaizdinis įtaigumas, emo- 
cionalumas, betarpiškumas. Žinias apie supantį pasaulį menas perteikia tiesio- 
giai, o savita meno kalba padeda joms įsitvirtinti žmonių atmintyje. Itin svarbu, 
kad jos nebrukamos, todėl nesukelia pasipriešinimo arba ginamosios reakcijos. 
Taigi viena svarbiausių meno, kaip specifinės kultūros srities, ypatybių yra ta, 
jog jis padeda geriau pažinti mus supantį pasaulį. Turėtume atkreipti dėmesį, 
kad, sakykime, neprilygstamas XI a. japonų literatūros šedevras - Murosaki Shi- 
kibu „Gendži apysaka“ arba H. de Balzaco romanai yra daug tikslesni ir įvairia- 
pusiškesni konkrečių epochų kultūros pažinimo dokumentai nei to meto moks- 
lininkų studijos. 

Šiuolaikinė kultūra atlieka dvi pagrindines funkcijas: 1) sistemina moksli- 
nes žinias, padeda perprasti sudėtingus visuomenės ir gamtos dėsnius, 2) pade- 
da žmogui pažinti save. Pažymėtina, kad dabartiniame žmonijos raidos etape 
pirmoji užgožia antrąją. Dabartinis žmogus geriau perpratęs pasaulio organi- 
zacijos dėsnius nei save. Jau daugiau nei prieš 150 m. S. Kierkegaard'o „neklasi- 
kinėje“ filosofijoje iškelta mintis, kad nuo mąstymo apie išorinį pasaulį būtina 
pereiti prie žmogaus esmės, jautriausių jo sąmonės pokyčių pažinimo, taip ir 
liko neįgyvendinta. 


Komunikacijos funkcija 
Kultūros, kaip visuomeninio reiškinio, esmė - įvairių kartų, tautų, civiliza- 


cijų sukaupta patirtis turi tarnauti visos žmonijos poreikiams bei interesams. 
Todėl komunikacinė kultūros funkcija tampa prielaida kitoms funkcijoms gy- 

vuoti. Komunikacijos funkcija dažniausiai yra kalba - pagrindinė žmonių socia- 
lizacijos ir bendravimo priemonė. Greta natūralios kalbos įvairios kultūros sri- 
tys (mokslas, menas, technika) sukuria savo kalbas. Jų simbolinių prasmių su- 
vokimas padeda įvaldyti autentišką komunikaciją. Mokėdami įvairias kalbas ple- 
čiame pažinimo erdvę. Kiekviena komunikacinė kalba turi savo privalumų ir 
trūkumų. 

Svetimų natūralių ir dirbtinių kalbų mokėjimas plečia komunikacijos ga- 
limybes, yra pagrindas nuodugniau ir įvairiapusiškiau susipažinti su kitomis 
nacionalinėmis kultūromis bei apskritai pasauline kultūra. Viena pagrindinių eu- 
rocentrizmo ideologijos įsigalėjimo priežasčių XVIII-XIX a. Vakarų Europoje buvo 
kitų neeuropinių civilizacijų kalbų, vadinasi, ir jomis užkoduotų kultūros verty- 
bių bei simbolių nesupratimas. Tik plečiantis komunikacijų erdvei, išmokus kitų 
neeuropinių tautų kalbas, verčiant ir hermeneutiškai interpretuojant pamatinius jų 
tekstus, Vakaruose imtas suvokti jų sukurtų kultūros vertybių bei simbolių pasaulis, 
prarado pamatą ideologinės eurocentrizmo nuostatos. 

Kitaip nei natūralios tautų kalbos, kurios skleidžia informaciją tik tarp jas 
suprantančių žmonių, menas tarsi įveikia komunikacinį kalbos ribotumą ir yra 
prieinamas visiems, estetiniu imlumu pasižymintiems žmonėms (išimtis yra tik 
literatūra, jei ji neišverčiama į suvokėjui suprantamą kalbą). 

Dar beveik prieš keturis dešimtmečius kanadiečių komunikacinių techno- 
logijų teoretikas M. McLuhanas knygoje Gutenberg Galaxy („Gutenbergo galak- 
tika“, 1962) teigė, kad komunikacijos technologijos, informacijos plitimo greitis 
ir jos suvokimo būdai yra pagrindinės visuomenės bei kultūros raidos varo- 
mosios jėgos. Spausdinimo technologijos, knygų srauto ir visuotinio išsilavini- 
mo atsiradimas, jo nuomone, nulėmė tautinių valstybių, industrializacijos bei 
masinės rinkos įsigalėjimą. Tarpsnis nuo spaudos įdiegimo Vakaruose iki šeš- 
tojo dešimtmečio čia siejamas su knyginės civilizacijos suformuoto linijinio 
mąstymo stiliaus įsivyravimu kultūroje. 

Kitas globalinės visuomenės ir su ja susijęs universalios kosmopolitinės kul- 
tūros tipas jau formuojasi veikiamas naujų dinamiškų elektroninių komunikaci- 
jos priemonių, kurios komunikacinei kultūros funkcijai duoda naujas galimybes. 
Anksčiau vyravusį nuoseklų linijinį kultūros tipą televizijos ekranuose ir kom- 
piuterių monitoriuose keičia naujas mozaikinis. Mozaikiška ekraninės informa- 


cijos kilmė formuoja naują žmonijos bendrijos viziją, atskleidžia anksčiau nere- 

gėtas komunikacijos galimybes. Komunikacinė kultūros funkcija suartina dva- 
sine planetos tautų patirtį, pasaulio regėjimo principus, vertybių sistemas, kul- 
tūros simbolius, padeda geriau suvokti pasaulinės kultūros daugiabalsiškumą, 
kai skirtingos tautos, papildydamos viena kitą, skirtingomis kalbomis kalba apie 
tas pačias pamatinės žmogaus būties pasaulyje problemas. 

Norint teisingai suvokti komunikacijos priemonių kaitos pasekmes kul- 
tūros istorijai tikslinga glaustai peržvelgti pagrindinius jų evoliucijos etapus. 
Esminiai komunikacijų pokyčiai išryškėjo palyginti neseniai, kai W. von Sie- 
mensas nutiesė pirmą svarbią telegrafo liniją tarp Berlyno ir Frankfurto (1848), 
A. Bellas išrado telefoną (1876), o G. Marconi 1897 m. - bevielį telegrafą. Nuo 
amžiaus pradžioje, 1901 m., G. Marconi pradėtos transkontinentinės radioko- 
munikacijų eros komunikacinės kultūros funkcijos įtaka neįtikėtinai išaugo. Ko- 
munikacijos priemonių internacionalizacija tapo galingas globalizacijos ir libe- 
ralizmo tendencijų sklaidos variklis visame Žemės rutulyje. Iki XX a. vidurio 
komunikacija sklido dviem pagrindinėmis formomis. Pirmoji — paštas, laikraš- 
čiai, žurnalai ir knygos, t. y. priemonės, spausdintos popieriuje ir skleistos fizi- 
nės transformacijos priemonėmis bei saugotos bibliotekose. Antroji komunika- 
cijos forma - telegrafas, telefonas, radijas, televizija, kurios perduoda informa- 
ciją signalais arba komunikaciniais kabeliais. 

Esminių kultūrinės komunikacijos pokyčių atsirado rašytinio teksto kultū- 
rai pamažu virstant ekraninio vaizdo kultūra. Rankraštinėse ar spausdintose 
knygose nepriklausomai nuo teksto pobūdžio susiduriame su rašto kultūrai bū- 
dinga „linijine kalba“. Vėliau atsiradusios iliustracijos linijinei teksto kultūrai su- 
teikia naujus plokštuminės vaizdo kultūros elementus. Išradus fotografiją ir iš 
jos išsirutuliojus kinui vaizdo kalba pastebimai išplėtė savo galimybes, nes ribo- 
toje ekrano erdvėje atsirado gyvas pasaulis. Atsiradę vaizdo grotuvas ir vaizda- 
juostės padėjo šį pasaulį iš kino salių perkelti į hermetišką žmogaus gyvenamą- 
ją erdvę ir elgtis su juo pagal norus. 

Naujų elektroninių masinės komunikacijos priemonių atsiradimas padėtį 
keičia iš esmės, kadangi sparčiai griauna tautines valstybes skiriančias kliūtis ir 
įtvirtina universalias kultūros tendencijas. Ekraninio vaizdo kultūros kilmė yra 
tarptautinė, ji įveikia svarbius komunikacinius rašto kultūros apribojimus. Es- 
mingiausias skiriamasis naujos postnacionalinės metacivilizacijos bruožas - vi- 
sos planetos tapsmas vientiso komunikacinio diskurso lauku. Kompiuteriai, vaizdo 

įrašai skverbiasi į visas kasdienio gyvenimo ir kultūros sritis, o interneto varto- 
tojų skaičius auga itin sparčiai. 

Šios naujos kultūros, aktyviai veikiančios postmodernistinę sąmonę ir tik- 
rovės suvokimą, esmė - ne linijinis tekstas, o ekrane nuolatos besikeičiantys vaizdai. 
Tai ir personažų kalba, animacinis modeliavimas, rašytiniai tekstai, regimi bei 
girdimi vaizdai ir daugybė kitų komponentų. Esminis vaizdo kultūros skirtu- 
mas, jei lyginsime ją su knygine teksto kultūra, priartinantis ją prie pirmapradės 
žmonijos kultūros, yra informacijos įvairumas ir asmeninis ryšys, autentiškas 
bendravimas su kalbančiu ekraninio teksto partneriu. Naujojo tūkstantmečio 
kultūrą, nepaisant mūsų pagarbos knygai, tikriausiai nulems tolesnės sunkiai 
nuspėjamos vaizdo kultūros plėtojimosi galimybės, o knygos ateitis miglota. 
Nors, pavyzdžiui, U. Eco yra įsitikinęs, kad knygos, ne tik grožinė literatūra, liks 
nepakeičiamos: esą nauji techniniai išradimai visai nereiškia senųjų išstūmimo, 
jis viliasi, jog „knyga liks neįveikiama“. 


Informacijos funkcija 


Komunikacinė kultūros funkcija tiesiogiai siejasi su informacine; todėl kai 
kurie kultūros tyrinėtojai jas sutapatina. Informacinė funkcija garantuoja kul- 
tūros vertybių ir simbolių perimamumą bei sklaidą milžiniškose erdvėse. Jos 
svarba, vykstant šiuolaikinei informacinei revoliucijai, yra nepaprastai didelė. 
Kadangi šiandien tai - neabejotinai reikšmingiausia kultūros funkcija, jai skirsi- 
me daugiau dėmesio. Mes gyvename anksčiau neregėto „informacinio sprogi- 
mo“ sąlygomis: naujos sparčiai tobulėjančios informacijos kodavimo, kaupimo 
ir sklaidos technologijos kuria esmiškai naują kultūros vertybių bei simbolių sklai- 
dos tipą. Nenusižengdami tiesai, dabartinę civilizaciją galime vadinti informa- 
cine metacivilizacija. 

Kompiuterių su monitoriais bei didžiuliais informaciniais laukais atsiradi- 
mas sujungė knyginės ir vaizdo kultūros galimybes. Čia transformuotas knyginės 
kultūros pasaulis skverbiasi į monitoriaus ekraną ir sudaro naują sintetinę in- 
formacinę erdvę, kurioje galima žaibiškai sąveikauti su gausybe įvairių epochų 
ir žemynų autorių. Vadinasi, ekraninė vaizdo kultūra nepaprastai išplečia kny- 
ginės kultūros informacijos vartojimo galimybes, kadangi sukuria naują infor- 
macinį kosmosą. Ji pereina nuo knyginei kultūrai būdingo pasakojamojo pobū- 

džio, kuriuo rėmėsi visa rašytinio teksto kultūra, tradicinis dialogas virsta poli- 
logu. Skaityti tekstą monitoriaus ekrane - ne tas pat, kaip skaityti knygą. 

Viena vertus, tai ekrane regimo teksto autoriaus dialogas su suvokėju skai- 
tytoju, kuris aktyviai bendrauja su ekraninio teksto partneriu. Kita vertus, tai ir 
kartu esanti galimybė, tik perjungus kompiuterio klavišus, įtraukti į šį dialogą 
naujus partnerius, o bendravimas pakyla į polilogo lygmenį. Ekraninė kultūra 
skatina atsirasti naujas mąstymo ir tikrovės suvokimo formas, kurioms būdin- 
gas greitis, lankstumas, reaktyvumas, loginio ir vaizdinio pradų susipynimas, 
sąvokos ir vaizdo suartėjimas. Toks informacijos perėmimo tipas įgalina asme- 
nybę tobulėti dvasiškai, nes praktiškai bet kuriuo metu ir iš bet kurios planetos 
dalies galima gauti informacijos. Todėl klausimas, ar kompiuteris su sudėtingė- 
jančiomis programomis artimiausioje ateityje liks tik neutralus žmogui paval- 
dus instrumentas, neturi paprasto ir vienareikšmio atsakymo. Monitoriaus ir 
teleekrano įsigalėjimas technotroninėje masinės komunikacijos eroje liudija, kad, 
mums matant, kuriamas iš esmės kitoks tarpkultūrinis bendravimas, pasaulio, 
asmenybės, tautos, kasdienybės, kultūros prioriteto suvokimas. 

Kompiuterinė revoliucija pradėjo naują savilaidos erą, kurioje svarbiausia 
ne naujų knygų publikavimas, o informacijos gavimas ir bendravimas su už 
monitoriaus ekrano esančiu partneriu (dėl tolesnės informatikos technologijų ir 
kompiuterinių tinklų plėtotės tikriausiai sparčiau mažės spausdinamų knygų). 
Antra vertus, ji sukūrė naują fiziškai paslankių hipertekstų ir intertekstų visumą, 
kuriai būdingas anksčiau neregėtas informacijos kiekis ir jos vartojimo mobilu- 
mas. Internete esančiuose knygų labirintuose, žinynuose, enciklopedijose ir jų 
informaciją papildančiuose vaizdiniuose galima plaukioti kaip vandenynuose. 
Šie elektroniniai fiziškai paslankūs hipertekstai, ekrane slenkantys vaizdiniai, 
žodžiai turi hieroglifinio rašto kultūroms artimas teksto transformacijos gali- 
mybes. Čia, kaip ir skaitydami hieroglifinius tekstus, galime judėti iš kairės į 
dešinę arba iš dešinės į kairę, aukštyn ar žemyn. Tokios transformacijos ekrani- 
nėje kultūroje yra visiškai natūralios. 

Palyginti su tradicine knyga, atsiranda naujo daugiasluoksnio mąstymo ir 
trimačio vizualinio tikrovės modeliavimo, panaudojant vaizduojamųjų menų 
galimybes, visiškai nauji teksto ir suvokėjo santykiai. Be tiesioginio žmonių ben- 
dravimo sukurtas naujas ekraninės kompiuterinės kultūros suformuotas komu- 
nikacijos tipas su jam pavaldžiu „informaciniu kosmosu“. Ekraninė kultūra tei- 

kia galimybę trokštančiai žinių asmenybei per personalinį kompiuterį išeiti į in- 
formacinį kosmosą, skaityti elektroninius laikraščius, žurnalus, knygas, pasinerti 
į enciklopedinės literatūros, mokomųjų filmų pasaulį. 

Šiandien jau matyti nevienareikšmės žmonijos žengimo į naują informaci- 
nės revoliucijos pakopą padariniai. Bet koks kokybinis šuolis technologijos srityje 
įvyksta kažko sąskaita, vadinasi, neišvengiamai atsiranda praradimų ir vienpu- 
siškumo. Kai atsirado puiki priemonė kompiuteris, išplėtota interneto sistema, 
kai informacija lengvai prieinama, ėmė nykti pažinimo alkis, valia tiesai, kūryba 
darosi seklesnė, fragmentiskesné. Tenkinamasi jau ne vientisu kultūros tekstu, o 
išplėštu iš konteksto fragmentu, santrauka, citatų rinkiniu, pakaitalu. Taip praranda- 
mas knyginės civilizacijos, klasikinio humanitarinio išsilavinimo išpuoselėtas mąs- 
tymo, kūrybos fundamentalumas, stiprėja standartizacija ir niveliacija. 

Šis procesas aiškiai matyti televizijoje, kuri, kaip informacijos gavimo prie- 
monė ir laisvalaikio praleidimo forma, vis labiau išstumia laikraščius bei kny- 
gas. Spontaniškai tekantys pagal siužetinio veiksmo intrigos dėsnius besiplėto- 
jantys ekspresyvūs vaizdiniai televizoriaus ekrane dažniausiai nustelbia pasa- 
kojimo svarbą ir tampa tarsi savitikslio estetinio žavėjimosi objektu. Todėl gilia- 
mintiškus susietus su siužetinėmis linijomis ir aiškiai apibrėžtais socialiniais ide- 
alais klasikinės knyginės kultūros tekstus televizoriaus ekrane dabar dažniau- 
siai keičia postmoderniosios kultūros sukurti komerciniai laisvalaikio malonu- 
mų vaizdiniai ir tekstai, kuriuose nėra nei gelmės, nei turinio, nei prasmių dau- 
giareikšmiškumo. Neatsitiktinai kultūros teoretikai (J. Baudrillard'as, F Jameso- 
nas, D. Kelneris) kalba apie „negilių tekstų“ ir naujos rūšies paviršutiniškumo 
iškilimą postmoderniojoje vaizdo kultūroje bei hermeneutinės jų interpretaci- 
jos išnykimą. 

Radikalus masinės kultūros kritikas J. Baudrillard'as teleekranų vaizdinius 
tapatina su simuliakrų, gryno triukšmo, pakaitalų, juodos skylės, absorbuojan- 
čios visas prasmes, pasauliu, kuriame vaizdai taip greitai keičia vienas kitą, kad 
praranda bet kokias prasmines funkcijas. D. Kelnerio nuomone, televizija postmo- 
derniojoje kultūroje yra svarbi kuriant ir rekonstruojant nestabilų bei nuolatos 
kintantį šiuolaikinės vartotojiškosios visuomenės identitetą. „Šiandien, - rašo jis, 
- televizija prisiima kai kurias funkcijas, tradiciškai priskiriamas mitams ir ritu- 
alams (t. y. integruoja individus į visuomeninę santvarką, išryškina svarbiau- 
sias vertybes, siūlo mąstymo, elgesio modelius ir pan.)" [Kelner, 1998, p. 148]. 

Vertybinė funkcija 


Vertybinės kultūros funkcijos svarba itin aktualėja civilizacijos lūžių, kul- 
tūros tradicijų protrūkių, krizių, jų pamatinių nuostatų išklibinimo, irimo, nu- 
vertinimo tarpsniais. Tuomet pirmiausia iškyla įvairių žmogaus nuostatų, veik- 
los būdų būties ir kultūros sistemos vertės problema. Esmiškai beveik visos žmo- 
gaus veiklos, socialinių santykių formos, objektai, simboliai gali įgauti vertybi- 
nę prasmę. Žmogaus kūrybinėje veikloje vertybinės kultūros funkcijos siejasi 
su kitomis - kūrybine, pažintine, socializacijos. 

Žmogaus socializacijos metu susiformavusi ir patirties įtvirtinta daugmaž 
stabilių vertybinių orientacijų visuma konkrečiai asmenybei tampa savotiška jos 
gyvenimą bei veiklą organizuojančia ašimi, kuri lemia pagrindinius jo kultūri- 
nius poreikius ir interesus. Vertybinių orientacijų įsigalėjimas konkrečioje as- 
menybėje, taip pat skirtingo masto visuomeniniuose dariniuose rodo jų bran- 
dos ir socializacijos lygį. 

Vertybinė kultūros funkcija padeda formuoti vertybines žmogaus ir socio- 
kultūrinių vienetų nuostatas, poreikius, orientacijas, aiškiai atskirti gėrį ir blogį, 
leistina ir neleistina, tiesą ir melą, grožį ir bjaurumą. Tokių vertybinių skirtumų 
kriterijai dažniausiai būna pamatinės etinės, pažintinės ir estetinės vertybės. Kiek- 
viena istorinė epocha, etninė grupė, tauta, civilizacija pasižymi savita vertybių 
hierarchija ir sistema, kuri tampa socialinio bei kultūrinio jos gyvenimo regulia- 
vimo mechanizmu. Laikui bėgant, šios vertybių sistemos iš esmės kinta, sukuria 
naujus vertės kriterijus. 

Besiformuojančioje naujoje skirtingų tautų, civilizacijų vertybes ir simbo- 
lius vienijančioje metacivilizacinėje kultūroje universalios vertybės bei prioritetai 
darosi svarbiausi. Tai teikia vilčių, kad dabar pasaulį draskantys civilizacijų 
prieštaravimai silpnės. Suvokiant vertybinių kultūros funkcijų įvairovę ir pa- 
slankumą šiuolaikinėje kultūrologijoje pamažu įsigali aksiologinis pliuralizmas 
ir reliatyvizmas, pripažįstantis daugybės skirtingų kultūros formų, simbolių 
koegzistenciją bei svarbą. 

Normatyvinė, arba reguliuojamoji, funkcija 


Kitaip nei biologinės žmogaus savybės, kultūros normos yra ne paveldi- 
mos, o perprantamos, išmokstamos socializacijos metu. Normatyvinė kultūros 
funkcija atsiranda iš būtinybės palaikyti socialinę pusiausvyrą ir tvarką. Norma 
kultūrologijoje reiškia socialinį visuotinai pripažintą elgesio arba veiklos prin- 
cipą. Remiantis socialinėmis normomis, reguliuojami individų ir socialinių gru- 
pių sąveikavimo būdai. Kultūros normos gali būti universalios, aprėpiančios 
visus konkrečios visuomenės individus, ir dalinės, apimančios tik tam tikras 
specifines kultūros sritis. Atskirų individų ir įvairių sociokultūrinių vienetų san- 
tykiai yra reguliuojami įvairiomis tradicijomis, normomis, taisyklių ir įstaty- 
mų sistemomis, moralės principais. Jų laikytis yra būtina, kad normaliai funk- 
cionuotų sociokultūrinis darinys. Normatyvinė kultūros funkcija gali reikštis 
formaliai ir neformaliai, aiškia arba latentine forma. Civilizacijos istorijoje nor- 
matyvinė kultūros funkcija turėjo dvi pagrindines raiškos formas: 1) tradicinę, 
besiremiančią praeities vertybėmis, kurios laikomos neginčijamu idealu ir eta- 
lonu; 2) racionaliąją, kuomet kultūros raidos tendencijos modeliuojamos kritiš- 
kai aiškinantis perspektyviausius plėtotės būdus. 

Įtvirtindama visuotinai pripažintų visuomenės gyvenimo normų visumą, 
normatyvinė kultūros funkcija formuoja tą kultūros erdvę, kurioje gali būti reg- 
lamentuojamos ir numatomos kasdienio gyvenimo, veiklos, kūrybos, gamybos, 
ekologinės ir pan. normos. Daugelis jų tiesiogiai siejasi su susiklosčiusiomis kul- 
tūros ir meno tradicijomis, religiniais, etiniais, estetiniais idealais. 


Kompensuojamoji funkcija 


Ji tiesiogiai siejasi su fizinių ir dvasinių žmogaus jėgų atgimimu, poilsiu, 
psichologine iškrova. Žmogus yra gamtos kūdikis, kuris paklūsta visiems gyvū- 
nams būdingiems senėjimo, fizinio ir psichologinio išsekimo procesams. Todėl 
laimingas jo gyvenimas vis sudėtingėjančiame žmogiškosios kultūros pasaulyje 
yra neatsiejamas nuo reabilitacijos, gyvybinių ir kūrybinių jėgų atgavimo, san- 
tykių su gamtos pasauliu subalansavimo. 

Urbanizuotoje kultūroje daugelis megapoliuose gyvenančių žmonių pra- 
randa natūralų santykį su tūkstantmečiais juos supusiu gamtos pasauliu. Žmo- 

Mihama-en japoniškas dzen sodas 


gaus destruktyvios invazijos j gamta stipréjimas, sparti technikos ir technolo- 
gijos pažanga kelia naujas krizes, problemas, kurios skatina kurti naujus kom- 
pleksinius adaptacinius ir kompensuojamuosius kultūros mechanizmus. Aki- 
vaizdu, jog vienų problemų sprendimas kelia kitas. Pavyzdžiui, dėl miestų 
augimo atsirado sudėtingos ekologinės, energetikos, atliekų, gėlo vandens, 
žmogaus aplinkos degradacijos ir pan. problemos. Jos savo ruožtu neigiamai 
veikia žmogų. 

Spartus Japonijos ekonomikos augimas sukėlė šioje superindustrinėje ša- 
lyje daug socialinių, psichologinių problemų, padidino stresų ir psichologinių 
traumų pavojų, todėl Japonijoje itin sustiprėjo dėmesys kompensuojamajai kul- 
tūros funkcijai, gyvenimo kokybei, poilsio kultūrai. Dabar sumanumu ir gyve- 
nimiškąja išmintimi garsėjantys japonai išskirtinį dėmesį teikia ne ekonominiams, 
o sensatyviems, ypač estetiniams, kasdienio gyvenimo poreikiams, jausmams, 
meilei, grožiui, muzikavimui, dailei, hobiui, estetizuotiems religijos aspektams, 
įvairiems estetinės pakraipos vienminčių būreliams, pažinčiai su kitų tautų kul- 


tūros tradicijomis, neįprastoms kelionėms ir ypač tiesioginiam ryšiui su žmogų 

supančia gamta, jo nuolatos besikeičiančiu grožiu. Dėl to japonai vos ne patolo- 
giškai trokšta apsigyventi tradicinio stiliaus japonų namuose, kuriuose vyrautų 
glaudus ryšys su gamta. 

Žmogui, norinčiam išlikti veikliam ir kūrybingam, būtina išnaudoti kom- 
pensuojamosios kultūros funkcijos teikiamas galimybes. Dauguma itin kūry- 
bingu žmonių intensyvaus kūrybinio darbo tarpsnius derina su periodiškomis 
išvykomis į gamtą. Meškeriojimas, medžioklė, vandens turizmas, grybavimas, 
klaidžiojimas miškais jiems tėra užslėptas neretai pasąmonės siekis, kurio esmė 
- kompensuojamoji kultūros funkcija. 


Morfologines analizės prolegomenai 


Kultūros pažinimas aprėpia dvi pagrindines sritis: kultūros fenomenologi- 
ją ir kultūros morfologiją. Kultūros fenomenologija nagrinėja pirmaprades ir 
giluminės kultūros reiškinių reikšmes ir simbolius, o morfologija: 1) kultūros 
universumo sandarą ir jo santykius su kitomis būties bei socialinio gyvenimo 
formomis, 2) ontogenezę, t. y. konkretaus kultūros reiškinio kilmės, tapsmo, di- 
namikos, kaitos dėsningumus, 3) filogenezę - kultūrinį reiškinį sudarančių tipų, 
klasių ir kitų morfologinių struktūrų santykius jų istorinėje raidoje. 

Vadinasi, kultūros morfologija yra kultūrologijos mokslo dalis, kuri tiria 
kultūros universumo sandarą. Nors kultūra išoriškai nevienalytė, ji sudaro daug- 
maž vientisą universalesnės ontologinės būties sistemos, apimančios gamtą, vi- 
suomenę, žmogų ir jo sukurtą kultūros pasaulį, posistemį. Svarbiausia kūrybinė 
šios visumos jėga yra kultūrą sukūrusi žmogaus veikla, kurioje slypi gamtiniai 
bei socialiniai pradai. 

Ontologinės būties sistemoje kultūra yra savotiškas socialinis makrokosmas; 
jo sudėtingą morfologinę struktūrą sudaro visi žmonijos kūrybinės veiklos dariniai, san- 
tykiai, simboliai. Todėl universalesnėje ontologinės būties sistemoje kultūra funk- 
cionuoja kaip tam tikra mažesnės apimties salygiškai uždara įvairių kultūros 
formų, simbolių, komponentų sistema, aprėpianti visas įmanomas kultūros uni- 
versumo apraiškas. Dėl to kultūrai būdingas totališkumas: į savo sistemą kaip 
morfologinės analizės komponentus ji įtraukia visas kitas žmogaus kūrybinės 
veiklos formas ir požiūrius. 

Kultūros morfologijos terminas yra nevienareikšmis. Jis vartojamas apibū- 
dinant skirtingus vientiso kultūros pasaulio diferenciacijos lygmenis, įvairius jo morfo- 
loginės analizės aspektus. Siauresne prasme kultūros morfologija - tai kultūros for- 
mų ir artefaktų tyrinėjimas atsižvelgiant į jų socialinę, istorinę, geografinę priklauso- 
mybę. Ši sąvoka irgi paplitusi moksle apie kultūros „formas“, kaip savarankiš- 
kus, nepriklausomus nuo žmogaus sociokultūrinius organizmus, pereinančius 
analogiškus gyviems padarams etapus (gimimas, jaunystė, branda, senatvė, mir- 
tis). Pastaroji kultūros morfologijos samprata dažniausiai remiasi kultūros rai- 
dos teorijomis, teigiančiomis, kad kultūros perėjimą iš vienos raidos pakopos į 
kitą lemia kultūroje veikiančios vidinės jėgos. 

Pagrindiniai vientisą kultūros universumą ir jo sandarą tyrinėjančios kul- 
tūros morfologijos tikslai šie: 1) atskleisti svarbiausius kultūros morfologinés 
diferenciacijos lygmenis; 2) išryškinti koordinacinius ir subordinacinius įvairių 
kultūros sričių santykius, siekiant geriau suvokti kultūros universumo organi- 
zacijos dėsnius, kultūrą, kaip įvairių artefaktų, formų, simbolių diferenciacijos 
sistemą; 3) šią sistemą gvildenti genetiškai, kai vyksta jos tapsmas, nuolatinės 
istorinės metamorfozės, kaita, ir numatyti galimas jos perspektyvas. 

Morfologinés kultūros sandaros problemas tyrinėjo daugybė iškilių tiek 
Rytų, tiek Vakarų mąstytojų. Vientisos morfologinės kultūros sandaros ir jos su- 
dedamųjų dalių ryšių, funkcionavimo dėsningumų pažinimo projektą sudarė 
G. Hegelis. Tačiau eurocentrinės nuostatos, neišsprendžiamas konfliktas tarp 
dogmatiškos uždaros sistemos ir ją ardančio idealistinės dialektikos metodo šį 
sumanymą sužlugdė, ir tokius mėginimus kultūros fenomeną tyrinėjantys moks- 
lai ilgam paliko nuošalėje, o kultūros morfologiją ėmė gvildenti ciklinės kultū- 
ros teorijų šalininkai H. Rūckertas, N. Danilevskis, L. Frobenius, O. Spengleris, 
A. Toynbee, P. Sorokinas. Tik pastaraisiais dešimtmečiais, sustiprėjus kultūros 
mokslų integracijai ir įsigalint įvairioms tarpdalykinėms studijoms, mokslinin- 
kai vėl ėmėsi kultūros morfologijos problemų. 

Daugiasluoksnė kultūros universumo sandara lemia ir pagrindinius jo mor- 
fologinės analizės aspektus, iš kurių svarbiausi: 1) genetinis, nagrinėjantis kul- 
tūros formų susidarymo ir sklaidos dėsningumus; 2) istorinis, apimantis istori- 
nius kultūros formų integracijos ir diferenciacijos procesus bei konfigüraciju kai- 
tą; 3) struktūrinis funkcinis - apibūdinantis vientiso kultūros pasaulio objektų ir 


procesų organizacijos dėsnius priklausomai nuo konkrečių visuomenės narių 

poreikių ir interesų patenkinimo. Galimi ir kiti ne tokie reikšmingi morfologi- 
nės kultūros analizės aspektai. Pagrindiniai jos metodai - sisteminis, struktūri- 
nis funkcinis, genetinis, istorinis. 

Mortologinėje kultūros analizėje galima išskirti du esmiškai skirtingus kul- 
tūros reiškinių tyrinėjimo aspektus: statišką ir dinamišką. Pirmasis tyrinėja kul- 
tūros pasaulio rimties būseną, o antrasis - kultūros raidą, siekdamas atskleisti 
kultūros formų raidos priežastis, mechanizmus, procesus, dėsningumus, ku- 
rie lemia įvairias kultūros formų transformacijas ir metamorfozes. Pastarasis 
kultūros morfologijos aspektas yra daug sudėtingesnis, kadangi verčia tyrinė- 
toją įvertinti daugybės papildomų veiksnių įtaką. Šioje knygos dalyje jam ir 
bus skiriama daugiausia dėmesio. 

Pradedant aiškintis sudėtingas kultūros morfologijos problemas, tikslinga 
atskleisti pagrindinius universaliausių ontologinės būties sistemų pagrindinių 
komponentų santykius. Jau gvildendami žmogaus santykius su gamta ir visuo- 
mene įsitikiname, kad kultūra yra sudėtinga sistema, kurią sudaro įvairūs dė- 
menys (artefaktai, simboliai, santykiai). Vadinasi, pirmiausia kiekviena vientiso 
kultūros pasaulio dalis, visumos santykis su ja, sistemos ir posistemiai tiesiogiai pri- 
klauso nuo tų funkcijų, kurias šios atlieka tarpusavyje sąveikaujant vientisai ontolo- 
ginės būties sistemai ir paskiriems kultūros elementams. Antra svarbi preliminari 
išvada: daugiasluoksnis, susidedantis iš daugybės morfologinių struktūrų, kultūros 
pasaulis yra ne chaotiškas kultūros komponentų konglomeratas, o vientisa dinamiška, 
istoriškai besivystanti sistema, daug sudėtingesnė, nei gali pasirodyti iš pirmo Zvilgs- 
nio. Trečia - ją galima nagrinėti vertikaliai — istoriniu chronologiniu požiūriu, hori- 
zontaliai - įvairius kultūros komponentus arba pastarųjų sąveiką. 

Įvairius morfologinius kultūros ir jos posistemių mitologijos, religijos, me- 
no, mokslo, technikos santykius šiuolaikinė kultūrologija neretai gvildena, aiš- 
kiai neatskirdama ir neapibrėždama civilizacijos bei kultūros sąvokų ir šių so- 
ciokultūrinių organizmų, jų klasių morfologinės analizės lygmenų. Dėl to atsi- 
randa metodologiškai nenuoseklių apibendrinimų ir išvadų. 

Kultūrą nagrinėdami kaip sociokultūrinių sistemų integravimąsi ir dife- 
rencijavimąsi, galime išskirti šiuos pagrindinius morfologinės analizės lygme- 
nis: 1) individo (asmeninė kultūra), 2) socialinės grupės (pavyzdžiui, klasės arba 
profesinė medikų kultūra), 3) etninį (kečua genties indėnų), 4) tautos (prancūzų 
kultūra), 5) civilizacijos (Vakarų krikščioniškosios, klasikinės arabų musulmonų 

Arka Labnoje. Maju civilizacijos paminklas. X a. 


civilizacijų kultūros). Individo kultūra yra tarsi svarbiausia sociokultūrinės in- 
tegracijos ląstelė. Kuo sudėtingesnis sociokultūrinis organizmas, tuo paprastai aukš- 
tesnis jo socialinės integracijos lygmuo ir sudėtingesnė morfologinė kultūros sandara. 
Šiuo atžvilgiu problemiškiausi pastarieji trys lygmenys. 

Jei kultūrą vertinsime sociokultūrinio organizmo apimties arba masto po- 
žiūriu, tuomet daugiamatėje kultūros apibrėžtyje galime išskirti keturis morfo- 
loginės diferenciacijos lygmenis: pasaulinį, civilizacinį, tautinį, etninį. Pats plačiau- 
sias ir universaliausias pasaulinis lygmuo, analizuojant žmonijos kultūrą, yra tai, 
kas vadinama sąvokomis žmonijos, arba pasaulinė, kultūra. Ji susideda iš visų žmo- 
nijos kultūrą formavusių tautų kultūrinių įnašų visumos. 

Civilizacijos kultūra yra platus sociokultūrinių sistemų integracijos lyg- 
muo. Ją sudaro daugybė skirtingos apimties tautinių, etninių, subkultūrinių 
ląstelių, turinčių būdingus universalius bruožus. Civilizacijos kultūra susideda 
iš konkrečių tautų nacionalinių kultūrų, kurios, veikiamos savitų istorinių, ge- 
ografinių, socialinių sąlygų, suformuoja tokius heterogeniškus sociokultūrinius 
organizmus. Juose glūdi bendri kultūros požymiai, saviti kalbos, tradicijų, mentaliteto 
ypatumai, konkrečios civilizacijos kultūrą išskiriantys iš kitų gyvuojančių civilizacijų. 

Tautinė kultūra yra toks socialinės integracijos lygmuo, kuris apima skir- 
tingų etninių grupių kultūras. Vidiniai jų prieštaravimai tampa nereikšmingi - 

darosi svarbiausi tarptautiniai prieštaravimai, sutvirtinantys vidinį tautos etninių 
kultūrų sąryšingumą. Tautinėje kultūroje susipinantys etninių grupių kultūros 
elementai sudaro daugmaž heterogenišką visumą, turinčią konkrečiai tautai bū- 
dingas kultūros vertybes, simbolius, bruožus. Svarbiausias kultūros vertybių 
šaltinis — kraštovaizdžio, konkrečių istorinių tautos gyvenimo ypatybių suformuotos 
tradicijos, kurios yra pagrindinių sudedamųjų tautos kultūros dalių ir vertybių 
vienybės jėga. Šį tautinės kultūros formų savitumą pirmiausia lemia specifiniai 
tautinio mentaliteto bruožai. Mentalitetas - stabilus, esminis konkrečios tautos, 
etninės grupės ar socialinio sluoksnio kultūros lygmuo. Būtent jis, veikdamas 
tiek sąmonę, tiek pasąmonę, suformuoja daugelio skirtingų konkrečios tautos 
kartų pasaulio suvokimo, mąstymo, elgesio, vadinasi, ir kultūros principus. 

Paskutinis kultūrinės diferenciacijos lygmuo yra visų aukštesnių sociokul- 
tūrinių struktūrų pamatas - etninė kultūra. Ji yra pagrindinė tautinių ir pasauli- 
nių kultūros procesų integracijos bei diferenciacijos ląstelė, pasižyminti savitais 
mentaliteto ypatumais. Etninės grupės kultūros esmė - vietinio regiono kalba, pa- 
pročiai, mitai, tikėjimai, meno formos, vertybių sistemos ir pan., atskiriantys vienos ben- 
drijos narių kultūrą nuo kitų analogiškų sociokultūrinių organizmų. Konsoliduojantis 
vienai ar kelioms etninės kultūros tradicijoms atsiranda platesnės tautinės kul- 
tūros. Ir atvirkščiai, stiprėjant etninės kultūrinės diferenciacijos procesams, di- 
desnės kultūrinės sistemos skyla į mažesnes savarankiškas kultūros sistemas. 

Kultūra pagal jos pobūdį skiriama į dvasinę ir materialiąją. Pirmoji klasikinė- 
je kultūros teorijoje dažniausiai siejama su aukščiausia humanistine žmogaus 
prigimtimi, t. y. su tais dvasiniais žmogaus poreikiais ir vertybėmis, kurios ku- 
riamos siekiant gėrio, grožio, teisingumo, žmoniškumo ir panašių idealų. Dva- 
sinė kultūra savo ruožtu skyla į meną, mokslą, moralę, teisę, politiką ir kitas 
sritis. Itin svarbūs jos bruožai — išsilavinimas, auklėjimas, švietimas. Pagrindi- 
nės dvasinės kultūros raiškos sritys yra religija, menas, filosofija, mokslas, o jos 
šerdis — etinė, arba dorovės, kultūra. Dvasinę kultūrą A. Toynbee įvardija „vie- 
nintele vidine jėga, kuriančia ir palaikančia išorinius pasireiškimus to, ką vadi- 
name civilizacija“ [Toynbee, 1948, p. 187]. 

Antroji - materialinės kultūros - sąvoka neretai tiesiogiai siejama su dirbi- 
niais ir vertybėmis, skirtomis materialiems žmogaus poreikiams tenkinti (dar- 
bo įrankiai, kasdienio vartojimo ir apyvokos daiktai, būstai, drabužiai, trans- 
portas ir pan.). 

Funkciniu aspektu kultūrą galima skirstyti į šias kultūros sistemas: 1) so- 
cialinės organizacijos ir reguliacijos (ūkininkavimo, teisės, politinė); 2) pasaulio 
pažinimo ir dvasinės kūrybos formų kultūra (filosofinė, mokslinė, religinė, meninė); 
3) socialinės komunikacijos, informacijos kaupimo, saugojimo ir transliacijos kultūra 
(asmeninių informacinių kontaktų, masinių komunikacijų); 4) fizinės ir psichi- 
nės reabilitacijos kultūra (poilsio, reabilitacijos, fizinio lavinimo, psichinės reabi- 
litacijos, seksualinė). 

Konkrečių visuomeninio gyvenimo sričių požiūriu kultūra skyla į posis- 
temius: darbo, buities, estetinę, ekologinę kultūrą ir kitas. Priklausomai nuo 
kultūros vertybių paplitimo ir jų socialinio funkcionavimo lygmens kultūra tra- 
diciškai skirstoma į elitinę ir masinę. Pirmoji prieinama tik nedaugeliui subtilių 
intelektualių ir artistiškų asmenybių, o antroji skirta kiekvienam vartotojui, 
savo kultūrinius poreikius grindžiančiam masinės sąmonės stereotipais. Šių 
dviejų kultūros tipų supriešinimo teoriją visapusiškai išplėtojo A. Schopenhau- 
eris, F Nietzsche, J. Ortega y Gassetas. Toks atskyrimas yra ganėtinai reliaty- 
vus, kadangi netgi aukštą lygį pasiekusių civilizacijų išsigimimas skatina įsiga- 
lėti nekultūringumą. Šiuolaikinė postmodernistinė kultūros teorija, atmetusi 
poromantinės filosofijos ir moderniojo meno teoretikų paakintą elitariškumą, 
teigia masinės ir elitinės kultūrų suartėjimą. 

Pavyzdžiui, tokią dvasinės kultūros sritį, kaip menas, pagal būties formas 
galima suskirstyti į dar smulkesnes morfologines šeimų struktūras: erdvinius 
menus (tapyba, grafika, skulptūra), laikinius (literatūra, muzika) ir erdvinius- 
laikinius (baletas). Pagal specifiką menas yra vaizduojamasis ir taikomasis dekora- 
tyvinis. Meno šeimą sudaro menų rūšys bei - priklausomai nuo rūšies naudoja- 
mų medžiagų ir jų apdorojimo technikos - porūšiai. Vadinasi, tapyba, grafika, 
skulptūra, literatūra, muzika yra meno rūšys, o piešinys ir raižinys - grafikos 
porūšiai. Skverbdamiesi giliau į sudedamąją kultūros morfologijos dalį - me- 
ną - isitikinsime, kad morfologinę diferenciaciją galima tęsti, nes medžio raiži- 
nys, ofortas, akvatinta yra raižybos porūšiai. t 

Turinio požiūriu kultūra skyla į mitus, papročius, kalbą, raštą, aprangą, ama- 
tus ir pan. Kultūrą taip pat galima diferencijuoti išryškinant ją sudarančių objektų 
klasę (žinios, vertybės, normos, elgesio stereotipai ir pan.). Ir pagaliau kiekvienas 
kultūros elementas yra subjektyvus ir objektyvus. Šitai irgi gali būti atraminis mor- 
fologinės analizės taškas. 

Sienos gyventojų ir miesto vaizdas. Senovinis raižinys 


Žmogus, kultūra ir gamta 


Žmogus gamtoje 


Žmogaus ir gamtos santykiai yra pamatinė daugelio kultūrologinių moks- 
lų problema, kuri gali būti gvildenama įvairiais požiūriais. Ji tiesiogiai siejasi su 
civilizacijos istorijos problema, kadangi tam tikrame pasaulio raidos tarpsnyje 
„virš“ gamtos iškyla nauja socialinė struktūra - visuomenė. Ja sudarančiuose žmo- 
nėse susilieja gamtiniai ir socialiniai pradai. Dėl to atsiranda kultūros ambivalen- 
tiškumas. Pirmiausia ji yra žmogaus veiklos būdas, o kita vertus - ir materialus 
arba dvasinis šios veiklos produktas, t. y. tam tikrų išsivadavusių iš kūrėjų įta- 
kos objektyvizuotų žmogaus kūrybinės veiklos produktų visuma. 

Vadinasi, kultūros atsiradimas yra natūralių gamtos ribų ir galimybių išplėti- 
mo aktas, sukūrimas to, kas iškyla virš natūralios gamtos. Akivaizdu, kad turtingas ir 
įvairialypis kultūros pasaulis sukurtas žmogui tapus išskirtiniam tarp gyvūni- 
jos, jam sugebėjus įveikti savo pirmapradį gamtinį apibrėžtumą. Žmogaus, kaip 
socialinės esybės, atsiradimas esmiškai pakeitė gamtos procesų raidą. Įsitvir- 

tindamas gamtoje, žmogus tapo sistemos, besirutuliojančios pagal bendrus evo- 
liucijos dėsnius, dalis. Daugelis gyvų esybių, remdamosi instinktais, pajėgia kurti 
sudėtingas, lengvinančias gyvenimą dirbtines sistemas, tai, ko anksčiau gamto- 
je nebuvo, naudotis darbo įrankiais. Pavyzdžiui, Galapagų salyne gyvenanti ki- 
kilių rūšis vabzdžius ir lervas iš supleišėjusių medžių renka snape laikydama 
ploną medžio šakelę, o vakarinėje Šiaurės Amerikos pakrantėje paplitusios jūri- 
nės ūdros moliuskais minta vandenyne atsigulusios ant nugaros ir laikydamos 
akmenį, į kurį daužo jų geldeles. Daug labiau išsivysčiusios beždžionės, kaip 
rodo psichologiniai intelekto tyrinėjimai, norėdamos pasiekti geidžiamą bana- 
ną, gali pasinaudoti keliais pagalbiniais įrankiais. Tačiau tik žmogus pajėgė per- 
žengti savo gamtinį apibrėžtumą ir sąmoningai kurti antrinį kultūros pasaulį. 

Tai, kad žmogus užima ypatingą vietą gamtoje, lemia nuolatinį kultūros ir 
gamtos santykių aktualumą. Gamta ėjo per daug raidos pakopų, kol suformavo 
žmogų, 0 šis sukūrė kultūros universumą. Kultūros ir gamtos santykiuose gali- 
me išskirti tris iš principo skirtingus lygmenis: praktinį, kuris tiesiogiai siejasi su 
žmogaus įvaldyta gamta ir ekstensyviu savo kultūrinės nišos plėtimu; dvasinį, 
besisiejantį su dvasinės kultūros srities plėtimu, su tuo, kas XIX a. buvo vadina- 
ma par excellence - „aukštąja kultūra“; ir teorinį, aprėpiantį kultūros bei gamtos 
santykių evoliucijos dėsningumų pažinimą, taip pat teorinę idėjų ir konceptų 
pavidalo jų refleksiją. 

Visuomenei rutuliojantis pamažu stiprėja, diferencijuojasi ir sudėtingėja 
žmogaus kuriamas kultūros potencialas, kuris padeda jam sėkmingiau integ- 
ruotis į visuomenines sistemas bei gauti daugiau galimybių prisitaikyti prie jį 
supančios gamtinės aplinkos. Kalbėdami apie praktinį kultūros ir gamtos santy- 
kių aspektą turėtume atkreipti dėmesį, kad daug svarbesnis žmogaus intelekti- 
nės veiklos poslinkis buvo gyvūnų prijaukinimas ir kryptingas žemės ūkio au- 
galų kultivavimas savo poreikiams nei vėlesnis gamtos pavergimas. Toks prak- 
tinis žmogaus požiūris į gamtą ir jos kultūrinimas ilgainiui lėmė stiprėjančią 
gamtos pasaulio elementų transformaciją į kultūrą. Žmogus, plėsdamas savo 
ekologinę nišą gamtos pasaulyje ir kurdamas daugybę jam gelbstinčių įrankių, 
namų apyvokos daiktų, techninių išradimų, plėtodamas dvasinės kultūros for- 
mas, sukūrė tarpusavyje glaudžiai susijusias materialinę-techninę ir dvasinę kul- 
tūras. Dėl to dabartinis žmogus jį supančios gamtinės aplinkos atžvilgiu yra au- 
tonomiškesnis nei jo pirmtakai. 

Kultūros ir gamtos santykių istorija ilga bei sudėtinga. Ikiistoriniais laikais 
žmogus, kaip ir kiti gyvūnai, ilgai tiesiogiai priklausė nuo gamtos. Tačiau, stip- 
rėjant socializacijai, geriau prisitaikydamas prie gyvenimo sąlygų ir įsitvirtinda- 
mas gamtoje, padedamas intelekto, darbinės veiklos bei pagalbinių įrankių, žmo- 
gus išsikovojo išskirtinę vietą gamtoje. Pajutęs savo galią ir sąlygišką autono- 
miškumą gamtos atžvilgiu pradėjo vis aktyviau kištis į jos procesus. Daugėjant 
žmogaus poreikių didėjo ir priklausomybė nuo gamtos, pagrindinio gyvybinių 
poreikių tenkinimo šaltinio. Taigi, konstatuodami akivaizdžią tiesą, jog kultūra 
yra žmogaus kūrybinės veiklos produktas, neturime pamiršti, kad patį žmogų sukūrė 
gamta, o jis savo ruožtu — „antrinės gamtos“, arba kultūros, universumą. 

Kultūrologinių mokslų istorijoje, didėjant tiesinės pažangos (progresinių) 
civilizacijos teorijų įtakai, kokybinis kultūros ir gamtos skirtumas matyti netgi 
tautas apibūdinančioje terminijoje. Vokiečių kultūros filosofijos ir etnografijos 
tekstuose dar netolimoje praeityje galėjome aptikti simptomišką priešpriešą tarp 
Kulturvólker („kultūringos tautos“, arba „kultūros tautos“) ir Naturvólker, t. y. dar 
neišžengusios iš gamtos į kultūros lygmenį tautos. Tačiau pastaraisiais dešimt- 
mečiais, sparčiai plėtojantis lyginamosioms socialinės ir kultūrinės antropologi- 
jos studijomis, tokia hierarchinė priešstata išnyko. Geriau pažįstant sudėtingą 
vadinamųjų „primityviųjų“ kultūrų pasaulį jų genezė ir kultūrinis kosmosas pa- 


sirodė besąs daug sudėtingesnis, nei buvo manoma anksčiau. 
Kraštovaizdis ir kultūra 


Įvairiose planetos vietose pamažu įsigalinčių regioninių kultūros formų sa- 
vitumą lėmė daugybė skirtingų veiksnių (gamtinės sąlygos, klimatas, krašto- 
vaizdis, kalba, religija, valstybė...), iš kurių ypač svarbus kraštovaizdis. Neatsi- 
tiktinai į šį vos ne mistinį žmogaus, tautos, jos sukurtos kultūros ir kraštovaiz- 
džio ryšį atkreipia dėmesį reto įžvalgumo mąstytojas O. A. Spengleris. Jo pro- 
graminio veikalo Der Untergang des Abendlandes („Vakarų saulėlydis“) antrasis 
tomas prasideda apmąstymais šia tema. 

Kultūrą ir kraštovaizdį jis supranta kaip neatsiejamus dalykus. Kalbėda- 
mas apie antikinę kultūrą ir religiją mokslininkas pažymi, kad „už antikos land- 
šafto ribų ji (kultūra) niekuomet nebuvo tikra ir gyva. Dieviškasis pradas visuo- 
met yra susijęs su viena vienintele vieta ir ja apsiriboja“ (išskirta O. S.) [Spengler, 

J.-D. Le Roy. Graikijos paminklų griuvėsiai. Raižinys. 1758 


1922, p. 242]. Šioje citatoje išskleista didžiulę prasmę turinti mintis, jog kitos tos 
pačios kultūros gyventojų kartos, pakliuvusios į kitokį kraštovaizdį, tarsi perso- 
dinti augalai patiria galingą jo poveikį. Kultūros pobūdis iš esmės keičiasi nyks- 
tant senam ir atsirandant naujam kraštovaizdžiui. Ši įtaka yra tokia visa aprė- 
pianti ir stipri, kad, peržvelgdami įvairių civilizacijų susidūrimų, užkariavimų 
istoriją, matysime, jog kraštovaizdis dažniausiai taip veikia užkariautojus, kad 
karta po kartos jie tampa vis panašesni į užkariautuosius. 

Skirtingus homo orientalis ir homo occidentalis požiūrius į kultūros bei gam- 
tos santykius pirmiausia lėmė kraštovaizdis, geografinė aplinka ir istoriniai šių 
civilizacijų raidos ypatumai. Kultūros puoselėjimas senovės graikams padėjo ge- 
riau suvokti savo kūrybines galias, skirtingumą nuo gamtos, o dėl to savo ruož- 
tu plėtojantis civilizacijai žmogus ėmė atsiriboti nuo gamtos ir didėjo žmogaus 
sukurtos kultūros priešprieša gamtai. Vakarų civilizacijoje šimtmečiais vyravu- 
siose kultūros teorijose pastaroji beveik visada interpretuojama kaip „antrinė 
gamta“, arba tai, kas yra priešinga gamtai. Abu šie požiūriai atsirado iš antikos 
tradicijų ir išryškina skirtingus kultūros bei gamtos santykių aspektus. 

Graikų ir romėnų civilizacijos kultūros bei gamtos santykius interpretavo 
dvejopai, tai siejosi su požiūriu į žemdirbystę. Graikams ji - herojiškas darbas, 

gamtos tarnavimas žmogaus poreikiams ir besąlygiškas vyravimas gamtos at- 
žvilgiu. Romoje žemdirbio darbas aiškintas kaip taikus natūralios gamtos kulti- 
vavimas. Iš čia atsirado pirmapradė lotyniškojo žodžio cultura (apdirbimas, iš- 
dirbimas, auginimas, kultivavimas) prasmė. Gamtos produktai yra tai, kas lais- 
vai ir natūraliai auga žemėje, o kultūros produktus sukūrė žmogaus rankomis 
suarti, apsodinti ir prižiūrimi laukai, kitos gėrybės. Vadinasi, gamta yra tai, kas 
atsirado savaime, natūraliai, bei paklūsta savaiminio augimo ir raidos dėsniams. Kul- 
tūrą, atvirkščiai — kuria žmogaus darbas, remiantis žinojimu, veikiant tikslingai ir 
kryptingai, kuriant tai, ko nebuvo anksčiau. Šios dvi antikos tradicijos plėtojasi pa- 
grečiui ir lemia Vakarų civilizacijoje įsivyraujančius požiūrius į kultūros bei gam- 
tos santykius. Didžiųjų Rytų civilizacijų požiūriai į kultūros ir gamtos santykius 
(tai bus nagrinėjama vėliau) iš principo skiriasi nuo viešpatavusių antikoje ir 
krikščioniškojoje Vakarų civilizacijoje. 


Istorinė kultūros ir gamtos santykių suvokimo raida Vakaruose 


Vakarų ir Rytų civilizacijos kultūros bei gamtos santykius suprato kitaip, nors 
buvo ir daug panašumų. Senovės Graikijoje sampratą veikė mitologinė sąmonė. 
Ankstyvajame graikų visuomenės raidos etape žmogus suvoktas kaip organiška to- 
bulo ir harmoningo kosmoso dalis. Būtent gamta, o ne žmogus ir jo sukurtas kultūros 
pasaulis buvo šios iš mitologijos kylančios kosmologizuotos pasaulėžiūros ats- 
paros taškas. Šiam graikų civilizacijos raidos etapui būdingos dvi lygiagrečios gam- 
tos sužmoginimo ir žmogaus sugamtinimo tendencijos. Tačiau, plėtojantis kultū- 
rai, specializuojantis mokslams, neišvengiamai iro vientisa mitologinė sąmonė ir jos su- 
kurtas pasaulėvaizdis, trūkinėjo mitologijos suregztos gijos, siejančios žmogų su gamta. 

Reikšminga ankstyvosios graikų civilizacijos asmenybė buvo Anaksiman- 
dras, suformulavęs gamtos, kaip visa apimančios sistemos, sampratą, nulėmu- 
sią tolesnę graikų natūrfilosofijos raidą. Ši pasaulio, kaip vientiso prado, kūrimo 
idėja vyravo atomistinėse Demokrito, Empedoklio ir Lukrecijaus teorijose. Mi- 
nėto požiūrio pėdsakus aptinkame Parmenido būties, kaip tobuliausio gamtos 
organizavimo dėsnio, ir Heraklito logos koncepcijose. Natūrfilosofijos tradiciją 
taip pat puoselėjo stoikai, kurie pabrėžė žmogaus ir gamtos vienybės idėją. Jie 
teigė, kad visų žmogaus gyvenimo bei gamtos reiškinių priežastingumas yra 
besąlygiškas, ir ragino gyventi pagal gamtos dėsnius. 

Taigi ankstyvojoje graikų natūrfilosofijoje ir iš jos išsirutuliojusioje pasau- 
lėžiūroje vyravo iš mitologijos atėjusi pirmapradė žmogaus bei gamtos vieny- 
bės idėja, teigianti besąlygišką universalaus prado (kosmoso-gamtos) pirmumą. 
Iš čia kyla natūralistinei ikisokratinės filosofijos tradicijai būdingas žmogaus bū- 
ties klausimų „skandinimas“ universalios kosmologijos stichijoje ir antropologi- 
nių problemų ignoravimas. 

Sofistų (Hipijas, Protagoras) ir Sokrato filosofija pradėjo naują graikų 
civilizacijos raidos etapą, kuriame natūrfilosofija greit užleido savo pozicijas 
stiprėjančiai antropologinei tendencijai. Sofistai pirmieji antikoje iškėlė gamti- 
nio ir kultūrinio pradų antinomiją (Hipijas), manydami, kad nors žmogaus veik- 
la tvarkoma įstatymo, vis dėlto prieštarauja gamtos dėsniams. Šią teoriją išplėtojo 
kinikai, kurių kultūros ir gamtos santykių filosofija atskleidė gilėjančią graikų ci- 
vilizacijos krizę. Gorgijo ir Sokrato mokinys Antistenas Atėnietis teigė, kad vi- 
suomenės dėsniai nenatūralūs ir priešingi gamtai. Jis prabilo apie būtinumą 
žmonėms grįžti į pirmapradę būtį. Šias idėjas parėmė kitas įtakingas kinikų 
ideologas - Diogenas Sinopietis, asmeninio gyvenimo pavyzdžiu raginęs atsi- 
sakyti civilizacijos teikiamos prabangos. Jo supratimu, visi socialiniai dėsniai 
riboja natūralius žmogaus polėkius, o gamta suteikia jam laisvės pilnatvės pa- 
jautą. Tolesnė kinikų filosofijos plėtotė glaudžiai siejosi su stiprėjančia stoikų 
pasaulėžiūra, kurios asketiškumas turėjo didelę įtaką pirmųjų krikščionybės 
apologetų pažiūroms. 

Tačiau klasikinėje graikų filosofijoje yra ir kitokių tendencijų. Išorinį pasau- 
lį ji vis labiau priešpriešina žmogui ir pateisina jo viešpatavimą gamtai. Grai- 
kams darėsi artimas antropologinis požiūris į gamtos reiškinius. Nors susižavė- 
jimo periodas buvo neilgas, susijęs daugiausia su sofistais ir Sokratu, tačiau 
kaip tik jis padėjo įtvirtinti naują graikų požiūrį į žmogaus bei gamtos santy- 
kius. Ryžtingas Sokrato posūkis nuo natūrfilosofijos, kurią jis laikė „neverta 
filosofo dėmesio“, prie žmogaus asmenybės ir jos būties problemų nagrinėjimo, 
taip pat Protagoro teiginys, kad „žmogus yra visų daiktų matas“, labai veikė 
graikus Platoną ir Aristotelį. Sokrato mokinys Platonas vertino žmogų, kaip 
dvasios turėtoją. Jo veikaluose stiprėjančios metafizinės ir transcendentinės 
tendencijos tarsi išplėšia žmogų iš vientiso kosmologinio pasaulio ir priešprie- 
šina „tikrąjį danguje esantį idėjų pasaulį „netikram“ žemiškajam (šios idėjos 


vėliau, viduramžiais, įsitvirtino religinėje krikščioniškojoje pasaulėžiūroje). 

Platono mokinys Aristotelis, spręsdamas kultūros ir gamtos santykių pro- 
blemas, žmogų traktuoja kaip gamtai priešingą esybę. Aristotelio būties teo- 
rijoje pirmą kartą Vakarų filosofijoje pavartotas antropologijos terminas. Tarsi 
apibendrindamas graikų filosofijos raidą, Aristotelis žmogų apibūdina kaip „po- 
litinę esybę“ ir kartu grindžia „autonomiškumo“ gamtos atžvilgiu idėją. Taigi 
Sokrato skepticizmas, Platono transcendentalizmas ir Aristotelio antropolo- 
gizmas - graikų filosofija - sugriovė pagoniškojo panteizmo ir animalizmo pa- 
matus bei galutinai įteisino kultūros ir gamtos priešpriešą. 

Pirmaisiais mūsų eros amžiais dėl antikinės civilizacijos krizės nusistatyta 
prieš antikinį hedonizmą ir dekadentizmą. Besiformuojančiai naujai krikščio- 
niškajai pasaulėžiūrai būdinga graikų, romėnų ir įvairių Artimųjų Rytų (ypač 
hebrajiškosios) kultūros elementų sintezė. Antikinis racionalizmas užleidžia po- 
zicijas Senajame Testamente įtvirtintiems senovės žydų iracionalizmui, psicho- 
logizmui, egzistenciniams bei voliuntaristiniams motyvams. Kaip tiksliai paste- 
bėjo B. Nardi, Naujajame Testamente išdėstyta žmogaus ir gamtos santykių sam- 
prata glaudžiai siejasi su ankstyvuoju judėjiškuoju pasaulio supratimu, o pasta- 
rąjį galima rekonstruoti remiantis Senojo Testamento tekstu [Nardi, 1964, p. 5]. 

Naujojo Testamento kūrėjai, judaizmo veikiami, žmogų ir gamtą suvokė 
kaip Dievo kūrybinės veiklos rezultatą. Jie galutinai suformavo teologinę pa- 
saulio sukūrimo per šešias dienas koncepciją, tapusią ankstyvųjų viduramžių 
teocentrinės kosmologijos atsparos tašku. Vėliau ją grindė Augustinas, Tertulia- 
nas, Bonaventūra ir kiti bažnyčios tėvai. Stiprėjanti krikščioniškoji ideologija grio- 
vė pagoniškosios antikos pasaulėžiūros pamatus. Nauja teocentrinė kosmologi- 
ja išstūmė pagoniškąjį panteizmą, keitė žmogaus požiūrį į gamtą. Vietoj senojo 
santykio žmogus-gamta įsitvirtino per judaizmą atėjusi rytietiškoji triada žmo- 
gus-Dievas-gamta, kurios neginčijamas kūrėjas tapo kitapus esantis Dievas. Jis 
užėmė žmogaus buveinę gamtą, o ji savo ruožtu prarado teisę būti žmogaus 
veiklos vertinimo kriterijus. 

Veikiamos hebrajiškosios tradicijos, ankstyvaisiais viduramžiais kito anti- 
koje vyravusios pamatinės ontologinės būties, erdvės ir laiko sampratos. Graikų 
mąstysenai būdingas erdvinis pasaulio suvokimas pamažu užleidžia vietą hebrajiška- 
jam laikiniam procesualiam. Būtį graikai suvokė kaip egzistavimą konkrečiai fiksuotame 
erdvės taške. Jiems pasaulis - apribotas konkrečius erdvės, t. y. polio sritis. Todėl antiki- 
nė mąstysena nesiremia niekuo, kas būtų už aiškiai apibrėžto antikos polio ribų. Bibli- 

Antonio Tempesta. Senojo Testamento motyvai. Kainas aukoja Abelį 


nio žmogaus mąstysenoje vyrauja Senajame Testamente išplėtota hebrajiška li- 
nijinė laiko koncepcija. Čia „tikroji“ būtis neatsiejama nuo dinamiško gyvenimo įvy- 
kių. Ši linijinio laiko koncepcija yra imanentinė, nes ji turi pradžią ir pabaigą bibliniame 
pasaulyje. Ji siejama su mesijo atėjimu į „Žemiškąją Jeruzalę“. 

„Pati. Europos tradicija, - rašė S. Averincevas, - ypatingą vaidmenį skyrė 
dviem jėgoms: graikų-romėnų intelektualinei, pilietinei, moralinei ir literatūri- 
nei kultūrai ir biblinei religinei-dorovinei doktrinai. „Atėnai“ ir „Jeruzalė“ pa- 
kelti europinės tradicijos į simbolio rangą: ir, kaip visada įvyksta su panašiais 
tradiciniais simboliais, jie energingai stilizuojami. Tradicijos „Atėnai“ nevisiškai 
tapatūs istoriniams Atėnams, o tradicijos „Jeruzalė“ - istorinei Jeruzalei. Tai na- 
tūralu. Tačiau neabejotina, kad Graikija, Roma ir Biblijos pasaulis suvaidino ypa- 
tingą vaidmenį, paruošiant Europos tradicijai specifinę žmogaus sampratą“ [Ave- 
rincevas, 1984, p. 33]. 

Vakarų Europos viduramžių krikščioniškoji pasaulėžiūra, perėmusi graikų 
erdvės sampratą, jungia ją su hebrajiška laiko koncepcija, pasaulio kūrimo ir 
žmogaus, kaip aukščiausiojo Dievo kūrinio, idėjomis. Graikų mąstysenai su jai 
būdinga cikline laiko samprata ir logos kultu nepriimtina krikščionybės išpaži- 
nėjų skelbiama pasaulio pradžios idėja. Krikščioniškojoje pasaulėžiūroje Die- 

vas suvokiamas kaip absoliutus ir asmeniškas pradas, kuris, būdamas nepri- 
klausomas nuo gamtos, pats savo valia ją kuria. Tai suteikia krikščioniškajai pa- 
saulio sampratai atramos tašką, esantį už antikinio kosmoso ribų. Tačiau krikš- 
čioniškojoje viduramžių mąstysenoje dar nekilo naujiesiems amžiams būdingi 
vaizdiniai apie erdvės ir laiko begalybę. Vadinasi, nors viduramžių pasaulėjauta 
ir keičia pamatinių graikų ontologinių kategorijų turinį, tačiau remiasi antikine 
mąstysena. Stiprėjant Dievo autoritetui viduramžių kultūroje, žmogus darėsi 
abejingesnis gamtai. Saugojusį gamtą antikinį pagoniškąjį animizmą ėmė gožti 
Dievo, angelų bei šventųjų pasaulis, ir gamtos svarba sumenko. 

Nors viduramžiais pasaulėjauta buvo stabili, krikščioniškoji teocentrinė 
pasaulio koncepcija kito. Ankstyvojoje Senuoju Testamentu pagrįstoje krikš- 
čioniškojoje teologijoje Dievas suvokiamas kaip imanentinis pasaulio principas, 
o vėliau, krikščioniškajai ideologijai rutuliojantis ir įgavus oficialų, griežtai reg- 
lamentuotą pavidalą, vis labiau stiprėjo transcendentinės tendencijos - bega- 
linis Dievo aukštinimas. Krikščionybės išpažinėjams besąlygiškai realus Dievas, 
o gamta, materija virto tik iliuziniais tikrosios būties atspindžiais. Ir gamtos 
harmoniją žmogus suvokė tik kaip tikrosios dieviškosios esmės atspindį. 

Nors krikščioniškoji viduramžių pasaulėžiūra pirmiausia orientavosi į ana- 
pus esantį dieviškąjį pasaulį, tačiau ji domėjosi ir kultūros bei gamtos santy- 
kiais. Ankstyvųjų krikščionybės apologetų aprašomas žmogus - tai sudėtingas 
dvasingumo kupinas Dievo kūrinys, užimąs svarbią vietą tarp Dievo ir gamtos. 
Jis sukurtas pagal Dievo pavidalą, vadinasi, iš dalies išsaugo savo transcenden- 
talumą gamtos atžvilgiu. Jei Dievo valia iškėlė žmogų virš gamtos, taigi žmogaus 
paskirtis - naudotis gamtos vaisiais. Jis - tobuliausias Dievo kūrinys, todėl ir že- 
miškoji būtis negali būti vienintelė žmogaus lemtis. Su šia viltimi susijęs krikš- 
čioniškasis tikėjimas prisikėlimu ir amžinuoju gyvenimu. 

Taigi, pasak ankstyvosios krikščioniškosios koncepcijos, žmogus priklau- 
sąs išaukštintai dvasingumo sričiai ir jis esąs svarbiausia jungiamoji grandis tarp 
gamtos ir Dievo. Krikščioniškosios teologijos suponuota žmogaus, Dievo ir gam- 
tos santykių samprata savitai atsiskleidė meninėje viduramžių kultūroje. Ka- 
dangi viduramžių estetika (Augustinas, Tertulianas, Tomas Akvinietis) skelbė 
neginčijamą dieviškojo grožio prioritetą, tai nenuostabu, kad žmogus - pagrin- 
dinis graikų klasikinio meno motyvas - užleidžia vietą idealiam dieviškajam 


pasauliui. Tuo paaiškinamas nežemiškų dvasinių asketiškų idealų vyravimas vi- 

duramžių mene. Tiek žemišką juslinį, tiek transcendentinį dieviškąjį pasaulius 
menininkai vaizduoja vienodai aiškiai, glaudžiai tarpusavyje susijusius. Jie ig- 
noruoja mums įprastą laiko tėkmę, trimatę erdvę, įvykių chronologiją. Kuo vaiz- 
duojamasis objektas menininkui yra mažiau apčiuopiamas, iliuziškesnis, tuo jis 
realesnis. Šie viduramžių dailės „alogizmai“ tampa logiški ir suprantami krikš- 
čioniškosios Vakarų civilizacijos kultūros vertybių sistemos ir pagrindinių mąs- 
tymo kategorijų kontekste. 

Sudėtinga hebrajų ir graikų idėjų sintezė paaiškina, kodėl krikščionybė 
yra antropocentriškiausia tarp didžiųjų pasaulio religijų. Būtent antropocen- 
trizmas sukūrė daugelį savitų krikščioniškosios Vakarų civilizacijos bruožų, nu- 
lėmė esmiškai kitokį nei Indijoje, Kinijoje, Japonijoje požiūrį į žmogų ir jį su- 
pantį gamtos pasaulį. Žmogaus santykis su gamta čia grindžiamas jo, kaip ir 
Dievo, transcendentalumu. Krikščioniškojo antropocentrizmo ištakas regime 
senovės graikų filosofijai būdingame žmogaus priešpriešinime pasauliui ir sie- 
kime jį užvaldyti. Ši tendencija ryški graikų mąstytojų mokymuose apie logos, 
protą, dvasią, kurie teoriškai grindžia homo sapiens jausmų, išgyvenimų, mąs- 
tymo išskyrimą iš gyvūnijos pasaulio. Taigi, iš esmės atskirtas nuo gyvūnų ir 
trokšdamas būti gamtos valdovas, žmogus priartėjo prie dievų. Krikščionybė, 
perėmusi graikų antropocentrizmą ir plėtodama mokymus apie dievažmogį ir 
Dievo vaikus Žemėje, skatino žmogaus savimonę stiprėti. Vėliau, kultūrai se- 
kuliarizuojantis, renesansas ir naujieji amžiai su jiems būdingu žmogaus kultu 
Vakarų civilizacijoje galutinai įtvirtino antropocentrizmą. Prarandant įtaką reli- 
ginei pasaulėžiūrai, Dievo funkcijas pamažu perėmė žmogus ir specifinė žmo- 
gaus savybė - Protas, kuris pasidarė naujuoju Vakarų civilizacijos dievu. Vadina- 
si, įsigalėjusi antropocentrinė pasaulėžiūra skatino Vakarų civilizacijai būdingą 
žmogaus ir gamtos dualizmą. 

Tolesnėje viduramžių kultūros raidoje darosi vis reikšmingesnės Bizanti- 
jos ir ypač musulmoniškojo pasaulio idėjos. Galinga arabų musulmonų civiliza- 
cijos įtaka išryškėjo po 711 m., kai arabai sutriuškino vestgotų karaliaus Roderi- 
ko kariuomenę ir užėmė šiuolaikinių Ispanijos bei Pietų Prancūzijos teritorijas. 
Arabai atsinešė aukštesnę dvasinę kultūrą ir naujas filosofines idėjas. Tuo tarpu 
iš bizantiečių valdomos Šiaurės Italijos plito Bizantijos kultūra. Abi šios besi- 
skverbiančios į Europą kultūros tradicijos keitė dvasinį europiečių horizontą ir 
savaip gaivino paskirus Vakarų Europos viduramžių kultūroje jau mirusius an- 

tikinės kultūros elementus, - vyko šių skirtingų kultūros tradicijų asimiliacija. 
Griežtai reglamentuota Bizantijos kultūra veikė musulmoniškąją ir pati buvo 
veikiama arabų kultūros. Analogiški, tik vienpusiškesni procesai vyko ir Euro- 
poje, kur krikščionybė aktyviai sąveikavo su pagoniškomis kultūromis. 
Svarbiausias ankstyvosios arabų musulmonų civilizacijos kultūros ir gam- 
tos santykių filosofijos šaltinis yra Koranas. Jame simboliais ir metaforomis yra 
išdėstyta iš judaizmo paveldėta teocentrinė pasaulio sukūrimo koncepcija. Šią 
žmogaus ir gamtos kūrimo teoriją ankstyvieji musulmoniškojo pasaulio mąs- 
tytojai laikė savo teorinių apmąstymų pagrindu. Arabų filosofija sparčiai plėto- 
josi, sujungdama daug sirų, persų, žydų ir kitų Artimųjų Rytų tautų filosofinių 
idėjų. Per sirų kalbą, kuri tuo metu buvo plačiai paplitusi rytiniame Vidurže- 
mio jūros pakraštyje, arabai susipažino su senovės Graikijos filosofų veikalais. 
Didelę įtaką arabų mastytojams darė graikų natūrfilosofija. Teocentrinis žmo- 
gaus ir gamtos santykių modelis nepatenkino neramių arabų mąstytojų protų, 
siekusių išsivaduoti iš religinės pasaulėžiūros įtakos. Graikiškojo racionalizmo 
veikiami, arabų filosofai per glaudžius ryšius su Persijos ir Indijos kultūromis 
susidūrė su laisvamaniškomis Tolimųjų Rytų renesanso idėjomis, skelbiančio- 
mis naują humanistinę žmogaus koncepciją. Šioje naujoje dvasinėje aplinkoje 
formavosi didieji musulmoniškojo pasaulio mąstytojai humanistai al-Farabi, 
al-Biruni, Ibn Sina (Avicena), Ibn Ruschdas (Averroes), Ibn Khaldunas, kurie, 
toldami nuo religinės ir mistinės žmogaus bei gamtos santykių sampratos, plė- 
tojo gamtotyra paremtą naują žmogaus laisvės koncepciją. Taip musulmoniš- 
kojo pasaulio filosofijoje susiformavo dvi pagrindinės kryptys: avicenizmas ir 
averoizmas, dariusios stiprią įtaką scholastinei viduramžių filosofijai. 
Prancūzų komparatyvistas L. Garde studijoje La connaissance gue Thomas 
d'Aquin put avoir du monde Islamigue („Žinojimas, kurį galėjo turėti apie islamiškąjį 
pasaulį Tomas Akvinietis“) rodo, kokį milžinišką autoritetą vėlyvųjų viduramžių 
Europai turėjo arabų filosofija, pagrįsta Aristotelio idėjomis, ir kaip aktyviai ji 
keitė scholastų požiūrius į gamtos ir žmogaus paskirtį [Garde, 1976, p. 142-143]. 
Daugiausia Ispanijoje gyvenančių žydų kilmės filosofų (mokėjusių arabų 
ir lotynų kalbas) dėka Europos universitetuose plito arabų ir iš arabų kalbos 
išversti graikų veikalai. Viduramžių scholastai, susipažinę su Platono, Aristote- 
lio, al-Kindi, al-Farabi, al-Biruni, Ibn Sinos, Ibn Ruschdo, Ibn Khalduno ir kitų 
filosofų idėjomis, suvokė, kad jų argumentai dėl natūralių žmogaus santykių su 

Mir Sayyid'Ali. Klajokliu stovykla. Miniatiüra. 1540 


gamta ir žmogaus paskirties teorijos visiškai atitinka proto reikalavimus. Taigi 
vėlyvaisiais viduramžiais įsivyraujančioje kultūros ir gamtos santykių interpre- 
tacijoje susidūrė senoji teologinė scholastinė tendencija su nauja „natūralisti- 
ne“, per musulmoniškąjį pasaulį atnešusia graikų natūrfilosofijos idėjas. Šis prieš- 
taravimas, būdingas vėlyvajai viduramžių pasaulėžiūrai, atsispindėjo pamati- 
niame Tomo Akviniečio veikale Summa theologica („Teologijos visetas", 1265-1274). 

XIII a. viduryje per arabus į Vakarų Europą atėjusi laisvamaniška natūralis- 
tinė tendencija taip sustiprėjo, kad ne tik surado kompromisą su oficialiąja scho- 
lastine teologija, tačiau ir apribojo pastarosios galią. Naujos žmogaus laisvę skel- 
biančios idėjos ima sekuliarizuoti viduramžių pasaulėvaizdį. Pajutusio savo ver- 
te pažintinė žmogaus energija krypsta nuo amžinojo transcendentinio prado į save 
patį ir žmogų supantį pasaulį. Taip viduramžių kultūros gelmėse ryškėja naujos 
humanistinės renesansinės pasaulėžiūros apmatai. Filosofija, mokslas, menas va- 
duojasi iš religinės pasaulėjautos įtakos. Pažintiniai žmogaus interesai skverbia- 


si į pasaulio paslaptis, žmogus tarsi vėl atranda savaime vertingą gamtą ir suvo- 

kia ją kaip natūralią savo buveinę. Nors ankstyvojoje renesanso filosofijoje buvo 
reikšmingas viduramžiškas mistinis gamtos interpretavimas (kabalistika, magiš- 
kieji kvadratai, pitagoriškosios ir platoniškosios spekuliacijos), noras, padedant 
mistikai, rasti gelminį gamtos „kodą“ (Paracelsas, M. Ficinas), tačiau mokslinis 
gamtos pažinimas jau nesulaikomai žengė į priekį ir naikino viduramžių magi- 
jos bei alchemijos liekanas. Stiprėjančių humanistinių idėjų veikiamas iš esmės kito 
erdvinis ir laikinis pasaulio suvokimas. Erdvės suvokimas plėtėsi, darėsi dinamiškesnis 
bei gilesnis, atsirado naujų asmenybės laisvės ir dieviškosios paskirties pojūčių, kurie 
vėliau tapo esminiais renesansinio individualizmo, maksimalizmo sklaidos veiksniais. 
Laiko tėkmę viduramžių žmogus suvokė kaip ciklinę metų laikų kaitą, didžiųjų 
bažnytinių švenčių, sakramentų seką, dienos ir nakties kaitos ritmą. 

XIV a. mokslo bei technikos pažanga Italijoje per tarpininkus arabus atne- 
šė kinų išrastus mechaninius laikrodžius, kurie, plisdami Europoje, palengva 
keitė ankstesnę, „Dievo duotąją“ ciklinę laiko sampratą. Renesanso žmogus pa- 
juto savo naują santykį su tapusiu nuo Dievo nepriklausomu laiku, imtas su- 
prasti „istorinis“ laikas. Gilėjo žmogaus požiūris į istoriją, prasiplėtė istorinio 
laiko perspektyva. Visa tai suteikė ontologinėms kategorijoms naujų prasmių ir 
lėmė individualistinę žmogaus būties sampratą. 

Krikščioniškoji viduramžių antropologija teigė, kad žmogaus būtis turi ana- 
pusinį pasaulį, o dabar siekta suvokti žmogaus būties esmę remiantis pačiu žmo- 
gumi. Kuo aukščiau kilo emancipuotas renesanso mokslininkas-menininkas, tuo 
labiau buvo tikima skaidriomis jo būties perspektyvomis. Renesanso humaniz- 
mui būdingas bekraštis tikėjimas žmogumi ir neribotomis jo kūrybinėmis gali- 
mybėmis. 1487 m. Neapolyje išleistame inkvizicijos erezija apkaltintame veika- 
le Oratio de hominis dignitate („Kalba apie žmogaus orumą“) G. Pico della Miran- 
dola žmogų interpretavo kaip vienintelę esybę, sugebančią laisvai ir kryptingai 
tvarkyti savo būtį. 

Suvokęs savo kūrybines galias renesanso žmogus i$ nuolankaus Dievo tar- 
no virto savo jėgomis pasitikinčiu pasaulio valdovu. Tai nulėmė ambivalentišką 
jo santykį su gamta. Renesanso humanizmui pirmiausia būdingas uni- 
versalizmas, noras suvokti gamtą, kaip tobulumo, harmonijos terpę, tikrąją žmo- 
gaus buveinę. Iš čia kilo J.-J. Rousseau ir jo sekėjų plėtojamos natūralaus žmogaus, 
natūralios visuomenės ir natūralaus gyvenimo būdo idėjos. Kita vertus, renesansinei 
pasaulėžiūrai būdingas individualizmas, siekimas realizuoti žmoguje slypinčias 

visas kūrybos potencijas ne tik iškelia jį virš kosmoso stichijos, bet ir priešprieši- 
na gamtai, o drauge padeda įtvirtinti vartotojiškus žmogaus santykius su gamta. 

Materialiniai ir utilitariniai renesansinės pasaulėžiūros motyvai, raciona- 
laus proto ir pažintinių žmogaus galių iškėlimas turėjo stiprų poveikį naujųjų 
amžių racionalistinei kultūros ir gamtos santykių filosofijai. Reikšmingiausias 
naujųjų amžių filosofas buvo prancūzų mąstytojas racionalistas R. Descartes as. 
Jis teigė, kad svarbiausias pasaulio pažinimo tikslas yra padėti žmogui valdyti 
gamtos jėgas, rasti priemonių ir būdų, padedančių jį įgyvendinti. Jo požiūris į 
mąstymą, kaip vienintelį žmogaus egzistencijos tikroviškumo (cogito ergo sum) 
liudijimą, atspindėjo tuometinį racionalizmą. R. Descartes'as ir jo amžininkai 
F. Beconas, T. Hobsas, J. Lockas, B. Spinoza siekė geriau suvokti žmogaus esmę, 
jo vietą gamtos pasaulyje. Šie mąstytojai natūralią žmogaus prigimtį laikė vie- 
ninteliu teisingo gyvenimo pagrindu. Gvildendami kultūros ir gamtos santykių 
problemą, jie nesirėmė Biblija, o pagrindinį dėmesį sutelkė į natūralią žmogaus 
prigimtį ir didžiausią naujųjų amžių filosofijos autoritetą — racionalų protą. Žmo- 
gus vis dažniau apibūdinamas kaip homo sapiens, animal rationale, kaip besąly- 
giškas viso jį supančio pasaulio valdovas. 

R. Descartes'as subjektyvią žmogaus sąmonę priešpriešina objektyviam 
pasauliui ir kartu iškelia vidinio (sąmonės) ir išorinio (gamtos) pasaulių santy- 
kio problemą. Taigi racionalistinėje filosofijoje ne tik formuluojamas naujas sa- 
vitas subjekto ir objekto santykis, bet ir nurodomas principinis subjekto bei 
objekto skirtingumas. Racionalistinė pasaulėžiūra jautriai atspindėjo sparčiai 
besivystančio pramoninio gamybos būdo nulemtos utilitarinės pasaulėžiūros 
specifiką. Žmogaus siekimas praktiškai įvaldyti inertišką gamtą liudijo varto- 
tojišką kultūros ir gamtos santykių pobūdį. Gamta vertinama kaip neišsenkantis 
žmogaus merkantilių interesų aruodas. 

Naujaisiais amžiais stiprėjančios utilitarinės nuostatos sudarė prielaidas at- 
gimti antikinei kinikų kritikai, nukreiptai prieš civilizaciją. Toji tendencija išryš- 
kėjo G. Vico ir ypač J.-J. Rousseau veikaluose, kurių pagrindinis leitmotyvas — 
socialinės pažangos prieštaravimų apmąstymas. Gvildendamas kultūros ir gamtos 
santykių istoriją, pastarasis teigė, kad civilizacijos raida neišvengiamai priešta- 
rauja natūraliems žmogaus poreikiams ir laisvės polėkiams. Jis nurodė neigia- 
mą kultūros, t. y. mokslo ir meno, poveikį žmonėms. Mąstytojo įsitikinimu, visa 
tai tesančios savotiškos „gėlių girliandos“, kurios paslepia žmones kaustančias 

„geležines grandines“. J.-J. Rousseau ragino žmogų „atgal į gamtą“, į natūralų 
savo prieglobstį ir apgailestavo, kad jam nebeįmanoma sugrįžti į „prarastą ro- 
jų“. Todėl šis laisvas „Ženevos pilietis“, kaip didžiuodamasis save vadino J.-J. 
Rousseau, ieškojo idealios (paremtos protingais visuomenės sutarties principais) 
valstybės modelio, pagal kurį visi socialiniai santykiai būtų regliuojami natūra- 
lių moralinių principų. Ši natūraliems moraliniams idealams paklūstanti kultū- 
ros ir gamtos santykių filosofija buvo labai įtakinga švietimo amžiuje ir sukėlė 
ištisą rusoistinio sentimentalizmo bangą įvairiose Vakarų Europos šalyse. 

J.-J. Rousseau potraukį moraliniam idealui, sutapatintam su substanciona- 
lia žmogaus prigimties išraiška („kuo žmogus natūralesnis, tuo dorovingesnis“), 
perėmė vokiečių klasikinio idealizmo pradininkas I. Kantas. Kitaip negu J.-J. Rous- 
seau, kuris šio idealo įkūnijimą siejo su reikalavimu gyventi pagal gamtos dės- 
nius, I. Kantas, suvokdamas jo nuostatų utopiškumą, įprasmindamas moralinį 
idealą jau nebegali remtis vien gamtiniu pradu. Atskleidęs principinį „natūra- 
laus“ ir „dorovinio“ žmogaus skirtumą, jis kartu skatino nuosekliau gvildenti kul- 
tūros bei gamtos santykių problemas vokiečių klasikinio idealizmo filosofijoje. 

Vokiečių klasikinio idealizmo korifėjus G. Hegelis atmetė R. Descartes'o 
filosofijai būdingą subjekto ir objekto priešpriešos dualizmą. Jis pabrėžė visuo- 
meninį, istorinį kultūros ir gamtos santykių pobūdį bei jų substancionalų ryšį 
su gamybine veikla. Tačiau, kita vertus, plėtodamas šviečiamąjį racionalizmą, jis 
perdėm sureikšmino racionalaus proto reikšmę. Sudėtinga kultūros ir gamtos 
santykių dialektika G. Hegelio objektyvaus idealizmo filosofijoje virto tik pa- 
skirais vientisos mąstančios substancijos momentais. Todėl žmogus, renesan- 
so pasaulėžiūroje buvęs pasaulio centras, vokiečių klasikinio idealizmo filoso- 
fijoje virto abstrakčiu beasmeniu nuo tikrovės atitrūkusiu subjektu, kuriančiu 
kultūros pasaulį. Tokia abstrakti objektyvistinė kultūros ir gamtos santykių in- 
terpretacija sulaukė marksistų kritikos (K. Marxas, E Engelsas) ir iracionalistų 
reakcijos (A. Schopenhaueris, S. Kierkegaard'as, F. Nietzsche). Nors nuomonių 
buvo įvairių, racionalaus kapitalistinio gamybos būdo sukurtas merkantilus 
požiūris į gamtą išsaugojo vyraujančias pozicijas moderniojoje Vakarų civili- 
zacijoje. Įtakingas prancūzų kultūrologas A. Touraine'as, vertindamas moder- 
niosios Vakarų civilizacijos nueitą kelią, teigia, kad ,modernité istorija yra lėto, 
tačiau nenutrūkstamo gilėjimo properšos tarp asmenybės, visuomenės ir gam- 
tos istorija“ [Touraine, 1992, p. 199]. 

Skirtingai nei moderniojoje Vakarų, tradicinėse Rytų civilizacijose į kultū- 
ros ir gamtos santykius žiūrima kitaip. Jos žmogaus nesupriešina gamtai. Nors 
indų, kinų, japonų civilizacijos iš esmės skiriasi, jose vyrauja žmogaus vientisu- 
mo su visu gyvuoju pasauliu idėja. Čia žmogus ir gamta, augalai bei gyvūnai 
suvokiami kaip vienodai vertingi ir vienas kitą papildantys. Budistinės, hinduis- 
tinės, tantristinės, konfucianistinės, daoistinės, šintoistinės pasaulėžiūros pripa- 
žįsta pirmapradę Dangaus, Žemės ir Žmogaus harmoniją, vidinį sąryšingumą. 
Šiame vientisame pasaulėvaizdyje viskas su viskuo yra susiję, todėl niekas ne- 
gali atsirasti ir išnykti be pėdsakų. Harmoningoje Visatos būties sistemoje nėra 
vietos atsitiktinumui. 

Dėl universalaus sąryšingumo principo bet koks pasaulinių procesų vidi- 
nio sąryšingumo pažeidimas, intervencija į vieną iš trijų minėtų sričių sukelia 
analogiškus pokyčius ir kitose. Todėl pranašiškus Dangaus ženklus - kometų 
pasirodymus, dangaus kūnų užtemimus - lydi gamtos kataklizmai, socialinio 
gyvenimo sukrėtimai ir chaosas. Šiame harmoningame pasaulyje, kuriame vyrauja 
visuotiniai dėsniai, žmogus suvokia save kaip sąryšingą sistemos dalį. Iš čia kyla Toli- 
mųjų Rytų mentalitetui būdingas harmonijos su supančiu pasauliu ieškojimas, įsiklau- 
symas į kosminius ritmus, nuoseklią gamtos sezonų kaitą. Mikro- ir makropasaulio vie- 
nybės principas grindžia religines ir filosofines indų, kinų, japonų sistemas. 

Lyginant kultūros ir gamtos santykių problemos sprendimą Vakarų bei Ry- 
tų civilizacijose krinta į akis europinei tradicijai būdingas subjekto (žmogus) ir 
objekto (gamta) dualizmas, o Rytuose - monizmas, t. y. žmogaus ir gamtos vien- 
tisumo, empirinio pasaulio nerealumo, iškėlimas. Pagrindinės Rytų tautų filoso- 
fijos kryptys daugiau dėmesio skiria introvertiškumui, introspekcijai, labiau do- 
misi žmogaus dvasios ugdymu nei gamtos pavergimu. Mąstytojai ieško pasto- 
vumo, amžinumo, tai, kas yra daugiau, negu nuolatos kintantys pasauliniai pro- 
cesai. Jie randa dvasinį pasitenkinimą suvokdami bendrumą su gamta, kosmosu. 

Vienas svarbiausių senovės Indijos filosofijos, turinčios daugiau kaip 3000 
metų istoriją, bruožų yra žmogaus ir jį supančio pasaulio vientisumo teigimas. 
Vedizmas, hinduizmas, džainizmas, įvairios budistinės mokyklos (ypač mahaja- 
nos mokymas) nuolatos pabrėžia, kad individualaus aš nėra ir negali būti nieko, 


atribota nuo gamtos, jog mus supančiame pasaulyje visa glūdi vientisame bū- 

ties sraute. Džainistai vadovaujasi filosofija, kad kiekvienas netgi menkiausias 
gyvas padaras yra dieviškojo kūrybinio prado įsikūnijimas ir reikalauja pagar- 
bos. Todėl kiekvienos gyvybės paaukojimas arba sužalojimas yra nusikaltimas 
gamtai. Čia slypi priežastis, kodėl džainizmo šalininkai vengia žemdirbystės, 
kadangi, kasant kastuvu žemę, iškyla tiesioginė grėsmė sliekų gyvybei. 

Senovės indų ir kinų civilizacijų mitologijoje irgi yra panašių žmogaus ir 
gamtos santykių sampratų. Indijoje šis santykis atskleidžiamas per Puruša (žmo- 
gaus protėvis) ir Prakrti (pirmapradė substancija, gamta) ryšį, o viename se- 
niausiu kinų rašto paminklų garsiojoje Yijing („Permainų knygoje“) jis apibūdi- 
namas kaip dviejų dialektinių pradų yang ir yin sąveikos rezultatas. Yang - tai 
šviesus, aktyvus vyriškasis pradas, simbolizuojantis dangų, o yin - tamsus, pa- 
syvus moteriškasis - žemę, arba gamtą. Tarp šių dviejų pradų kinų kosmologijoje 
įkurdinamas kultūros kūrėjas žmogus, kuris traktuojamas kaip Dangaus ir Že- 
mės kūrybinės galios vaisius. 

Taip atsiranda triada Dangus-Žmogus-Žemė, kuri simboliškai vaizduojama 
trikampe geometrine figūra. Yra ir kita šios triados simbolika - trikampis, kurio 
pagrindas yra viršuje, o viršūnė apačioje. Antrasis yra pirmojo atspindys. Minė- 
tos figūros tarsi papildo viena kitą. Žmogus šioje schemoje tarp Žemės ir Dan- 
gaus. Jis traktuojamas kaip dviejų pagrindinių sferų kūrybinės veiklos rezultatas. Pagal 
savo dangišką ir žemišką prigimtį žmogus yra savotiškas mediumas, jungiantis du kitus 
pradus, - dėl to atsiranda pasaulio įvairovė. Ši triada išsiskiria pavydėtinu stabilu- 
mu ir per šimtmečius išlieka nepakitusi daugelyje Rytų tautų. „Religingam žmo- 
gui,- rašė Mircea Eliade, - gamta niekada nėra tiktai „gamtiška“: ji visada kupi- 
na religinės prasmės. Tai visai suprantama, nes kosmosas yra dievų kūrinys, 
pasaulis, išriedėjęs iš dievų rankų, yra prisodrintas šventybės“ [Eliade, 1997, p. 
87]. Budizmo sklidimo į Tolimuosius Rytus ir jų sintezės su tradicinėmis kinų 
filosofinėmis sistemomis metu trinarė kosmologinė struktūra galutinai įsitvirti- 
no konfucianizmo, daoizmo, čan tradicijose. 

Pagrindinės Tolimųjų Rytų filosofijos ir religijos kryptys konfrontavo kito- 
se srityse, tačiau, spręsdamos žmogaus ir gamtos santykių problemą, jos išliko 
artimos. Konfucijus skelbė, kad visuomenės ir žmogaus gyvenimas pavaldus ne 
žmogaus sukurtiems įstatymams, o gamtos dėsniams. Jo įsitikinimu, visuomeni- 
nio gyvenimo pagrindas turi būti tai, kas atsiranda iš gamtinės žmogaus pri- 
gimties. Žmogaus ir gamtos ryšį dar nuosekliau grindė įtakingiausi klasikinio 

Ma Yuan(?). Peizažas su žmonių figūromis. Šilkas, spalvotas tušas. XIV a. 


daoizmo kūrėjai Laozi ir Zhuangzi, kurie aukštino natūralumą bei gyvenimą 
gamtos prieglobstyje. 

Daoizmo filosofijai nepriimtina vakarietiškoji antropocentrinė pasaulėžiūra, 
kur žmogus supriešinamas su gamta ir įtvirtinama jo galia viešpatauti. Daoistai 
plėtoja mikro- ir makrokosmo vienybės idėjas, aiškina, jog žmogus yra įtrauk- 
tas į gamtos ir kosminių stichijų srautą. Daoizmo sekėjui būdingas „atvirumas“, 
siekimas išgyventi pirmapradį žmogaus ir jį supančio gamtos pasaulio bendru- 
mą, suvokti esminius gamtos dėsnius, peržengti įprastines asmeninės patirties 
ribas, pagrįsti kasdienės gamtos ir nuolatos besikeičiančių metų sezonų grožį. 

Daugelio mokslininkų nuomone, kaip tik Laozi ir Zhuangzi tekstuose vi- 
sapusiškai išplėtota perspektyviausia žmogaus ir gamtos harmoningo sugy- 
venimo koncepcija. Joje iškeltas žmogaus idealas įsiklauso į slėpiningą būties 
kosminių sferų muziką, išgyvena ir suvokia savo tapatumą spontaniškai atsi- 
skleidžiantiems Visatos dėsniams. Daoizmo šalininkas, suvokęs gamtos dėsnius, 
nieko nedaro prievarta, veikia neveikdamas, laisvai, natūraliai jaučia būties pil- 
natvę ir džiaugsmą. Toks žmogus yra atsiskyrėlis, sąmoningai atsiribojęs nuo 

išorinio pasaulio ir pabėgęs į gamtos prieglobstį. Tačiau toks atsiskyrėlis gali pui- 
kiausiai veikti ir socialinėje aplinkoje. Kinų intelektualai, rafinuoti tapytojai ir 
poetai, net užimdami aukščiausius valstybės postus, nuolatos mąsto apie pasi- 
traukimą į gamtą. Subtiliai asmenybei tai padeda atitrūkti nuo smulkių kasdie- 
nybės rūpesčių ir patirti būties visuotinumą. 

Harmoningą gamtos grožį daoistai suvokia kaip neprilygstamą idealą, ab- 
soliutaus grožio proidėją. Todėl žmogus ar bet koks objektas yra gražus tiek, 
kiek jis atitinka pirmapradį gamtos grožį. Daugelis didžiųjų kinų menininkų, 
įkvėpti daoizmo idealų, kriziniu metu atsisakydavo senų kūrybos principų, pra- 
eities laurų, mesdavo karjerą ir pabėgdavo į gamtą. Toks pasišventimas kūry- 
bai, tiesioginis ryšys su gamta neretai padėdavo jiems pasiekti įstabių dvasinių 
praregėjimų ir meninių aukštumų. 

Daoistiné žmogaus ir gamtos sąsajos filosofija turėjo stiprią įtaką Kinijoje 
išpopuliarėjusiai čan pasaulėžiūrai, kuriai būdingas natüralumo ir gamtos kul- 
tas. Ši dėl kai kurių budizmo krypčių (pirmiausia mahajanos), daoizmo ir kon- 
fucianistinės etikos sintezės susiformavusi kryptis taip pat iškėlė žmogaus ir 
gamtos vidinio sąryšingumo idėją. Čan filosofijoje menas aiškinamas kaip adek- 
vačiausias žmogaus būties ir jį supančios gamtos pažinimo būdas. Čan pasau- 
lėjauta kupina antitradicionalizmo, emocionalumo, natūralumo. Tikroji me- 
ninės kūrybos ir žmogaus egzistencijos (kuri suprantama kaip menas gyventi) 
esmė, anot čan adeptų, yra intymus žmogaus bendravimas su gamta, jos kasdie- 
nišku nuolatos besikeičiančiu grožiu. Gamta yra ta sritis, kurioje čan išpažinėjai 
ieško rimties, nuskaidrėjimo, semiasi kūrybinio įkvėpimo. Čan pasaulėžiūra da- 
rė stiprų poveikį Tolimuosiuose Rytuose suklestėjusiai rafinuotai peizažinei ta- 
pybai ir poezijai, kurioje vyrauja anksčiau neregėtas intymumas, paprastumas, 
neišsakymo poetika ir stiliaus glaustumas. 

Savitai žmogaus sąlytis su gamta atsiskleidė šintoizmo pasaulėžiūros pa- 
veiktoje japonų kultūroje. Šintoistinės pasaulėžiūros esmė yra gamtos sudievi- 
nimas, kilęs iš pagarbos jai ir žavėjimosi. Šintoizmas - savita panteistinė religija, 
pagrįsta gyvenimo tėkmės bei žmogaus ir gamtos vientisumo filosofija. „Japo- 
nų tautos pirmtakai, - rašo Daisaku Ikeda, - suformulavo kelis dvasinio vertini- 
mo kriterijus, paremtus žmogaus ir jį supančio pasaulio harmonija. Šiems krite- 
rijams būdingas draudimas teršti žmogų supančią aplinką. Problemos esmė ne 


ta, kad šios nuostatos atsirado iš budizmo ir šintoizmo; jos buvo veiksmingos 

ilgą laiką, - tai įrodo daugiaamžė iki nūdienos gamtos grožio saugojimo tradici- 
ja Japonijoje“ [The Dialogue Toynbee-Ikeda, 1976, p. 37-38]. 

Sintoizmas žmogaus ir gamtos vientisumo kultą ekstrapoliuoja į estetinę 
sritį. Jis išugdė japonų sąmonėje ypatingą jautrumą gamtos grožiui, sugebėjimą 
gėrėtis jos nuolatiniais pokyčiais ir kasdienybės poetika. Dėl tokių japonų kultū- 
ros tradicijų joje prigijo iš Kinijos pasklidusios daoizmo, čan idėjos. Jos ypač išsi- 
kerojo japoniškajame čan filosofijos variante dzenbudizme. Iki nūdienos Japoni- 
joje gyvybinga šintoizmo ir dzen filosofijos pagrįsta žmogaus bei gamtos vieny- 
bės idėja. Jos apraiškų aptinkame įvairiose japonų kultūros ir meno formose: 
poezijoje, tapyboje, architektūroje, ikebanoje, savitame sausųjų sodų mene. 

Tolimųjų Rytų tautoms būdingas požiūris į kultūros ir gamtos santykius 
itin ryškiai matyti estetikoje bei mene. T. Grigorjeva pastebėjo rytietiškajam pa- 
saulio suvokimui būdingą nedualistinį mąstymo stilių, kuriame esmė neatsieja- 
ma nuo reiškinio, subjektas - nuo objekto, idėja - nuo vaizdinio. Sukuriama 
savita meninė forma. Vaizdinys tampa idėjos raiškos priemone, tiesos pažinimo 
pagrindu. Iš čia mąstymo kategorijų savitumas, jų nevienareikšmiškumas, pri- 
klausymas nuo situacijos, vietos ir laiko. Jos judrios, nes atspindi pasaulį-proce- 
są. Jos situatyvios, kadangi jautriai išreiškia subtilias žmogaus dvasios būsenas. 

Kinų ir japonų gamtos pasaulio suvokimui būdingas filosofinis estetinis 
reliatyvizmas - laikinių ryšių pajauta suponavo savitą laiko sampratą. Nuo se- 
novės graikų Vakarų tradicija orientavosi į linijinį nenutrūkstamos laiko tėkmės 
suvokimą, siekė įtvirtinti žmonių sąmonėje neginčijamą šio postulato stabilumą, 
o Tolimųjų Rytų laiko koncepcijoms tokia nuostata nepriimtina. Išbaigtumas, 
apribojimas laike ar erdvėje čia aiškinamas kaip mąstymo ribotumo pasireiški- 
mas. Daoizmo ir čan adeptai iškelia non finito (neišbaigtumas, neišsakymas, 
estetinė užuomina) principą, kurį vertina kaip vidinį autentiškos kūrybos pag- 
rindą. Būtent neišbaigtumas Tolimųjų Rytų menui suteikia savitą bruožą, ypa- 
tingą išraiškingumą, gelmę ir polifoniškumą. 

Klasikinėje Vakarų dailės tradicijoje vyrauja antropocentrizmas, orientavi- 
masis į išorinį pasaulį, netiesioginis gamtos suvokimas per estetinę distanciją, o 
Tolimųjų Rytų - intuityvizmas, introspekcija ir universalizmas, padedantys kū- 
rėjui bei suvokėjui susilieti su gamta. Portretinė tapyba Tolimųjų Rytų šalyse 
nebuvo populiari, nes ji prieštaravo daoizmo, čan ir dzen postulatams apie tik- 
rąją būtį ir harmoningus žmogaus bei gamtos santykius, kuriuose žmogus privalo 

užmiršti save ir paskęsti gamtoje. Minėta Tolimųjų Rytų erdvės ir laiko sampra- 
ta atmetė paveikslą ribojančių rėmų galimybę ir įtvirtino Tolimuosiuose Rytuo- 
se ritinio formos tapybos prioritetą. Čia negalėjo atsirasti paveikslą ribojantys 
rėmai, nes jie būtų pažeidę natūralius ryšius tarp paveiksle įkūnyto vaizdinio ir 
pasaulio, nutraukę vientisus pasaulio erdvės ir laiko struktūrų santykius. 


Ekologinės krizės grėsmė 


Jau daugelį šimtmečių Rytų ir Vakarų mąstytojus jaudina kultūros bei gam- 
tos santykių pasekmės gamtai. Tai, kad žmogus užima ypatingą vietą gamtos 
pasaulyje, lemia nuolatinį šios problemos aktualumą. Gamta perėjo daugybę 
pakopų, kol suformavo aukščiausią gyvybės formą žmogų. Jo, kaip socialinės 
esybės, atsiradimas esmiškai pakeitė gamtos procesų raidą. Įžengęs į gamtos 
procesų stichiją, žmogus įsitraukė į vientisą sistemą, besirutuliojančią pagal ben- 
drus pasaulio raidos dėsnius. Tačiau ilgainiui visuomenė įgijo daug savitų bruo- 
žų ir, suvokusi savo sąlyginį autonomiškumą gamtos atžvilgiu, pradėjo vis ak- 
tyviau kištis į gamtą. 

Daugėjant visuomenės poreikių, didėjo jos priklausomumas nuo gamtos, 
svarbiausio žmogaus gyvybinių poreikių tenkinimo šaltinio. Gamtą savo inte- 
resams panaudodama vienpusiškai, žmonija pamažu pakirto per amžius susi- 
klosčiusią pusiausvyrą tarp žmogaus ir gamtos. Prieštaravimų tarp žmogaus ir 
gamtos stiprėjimas nulėmė visuomenės humanistinių idealų krizę. Tai, kas bu- 
vo laikoma žmogaus laisvės ir galios gamtai įrodymu, vedė žmoniją į aklavietę: 
irstanti žmogaus ir gamtos santykių darna atskleidė žmogaus būties problemų 
aktualumą, nykią egzistencijos ateitį. Taigi žmonijai iškilo nauja - žmogaus ir 
gamtos santykių - ekologinė problema, atsirado kita gamtos samprata. Joje pabrė- 
žiama tai, kas sąlygiškai gali būti priešpriešinama žmogui. 

Žmonijos istorijoje buvo daug šiuolaikinės ekologinės krizės preliudijų, ver- 
čiančių susimąstyti apie grėsmingas nesaikingos žmogaus ūkinės veiklos pa- 
sekmes. Mamutų išnaikinimas Eurazijos erdvėje, bizonų - Šiaurės Amerikos pre- 
rijose esmiškai pakeitė gamtovaizdį ir vietos žmonių gyvenimo būdą. Spartus 
gyvulininkystės plėtojimas senovės Graikijoje naikino miškus, kadangi ožkos 
nugrauždavo visus jaunus medelius, o dėl intensyvios gyvulininkystės Šiaurės 
Afrikoje sparčiai nyko žalieji masyvai ir daugėjo netinkamų ūkinei veiklai Sa- 

Baikalo ežeras — unikalios ekosistemos šerdis 


charos plotų. Beatodairiškai miškai kertami ir ariama žemė XVIII a. Kinijoje ne 
tik sukėlė didžiules ekologines krizes, pakeitė derlingiausių šalies regionų gam- 
tovaizdį, skatino gamtinės aplinkos degradavimą, iškėlė grėsmę žmonių būčiai, 
tačiau ir matomai stabdė ekonominę šios šimtmečiais žengusios pasaulinės civi- 
lizacijos avangarde tautos pažangą. 

Vakarų visuomenės išpuoselėtas antropocentrizmas, kaip taikliai pažymi 
S. H. Nasras, sukūrė vien žmogui, iš esmės vien Vakarų žmogui skirtą etikos 
kodeksą, nes kitų žemynų gyventojams buvo taikomos kito kodekso nuostatos. 
Kitai kūrinijai buvo lemta tenkinti žmogaus „reikmes“, nepaliekant jai jokių tei- 
sių. Gamtos plėšimas atsigręžė prieš patį žmogų, ir staiga vienoje kartoje di- 
džiulę reikšmę įgavo etiniai mokslo bei technologijos „taikių“ taikymų sumeti- 
mai, kurie iškėlė esminį klausimą, kas turi teisę ir kas neturi gyventi pasaulyje, 
nepajėgiančiame išmaitinti visų jo gyventojų, kuriame žmogus išlieka visos eko- 
sistemos sąskaita. Verta atkreipti dėmesį į tai, jog kol žmogus Žemę laikė savo 
Motina, o Dangų - Tėvu, Žemė pajėgė išmaitinti savo kūdikius, o kai jis liovėsi 
Žemę laikęs savo Motina ir pavertė ją kare pagrobta ir prievartaujama moteri- 
mi, tuomet Žemė nebegali išmaitinti visų savo palikuonių [Nasr, 1993, p. 84]. 

Gilėjanti ekologinė krizė, ozono sluoksnio virš planetos plonėjimas, spar- 
tus miškų ir gėlo vandens išteklių mažėjimas, dirbamosios žemės erozija bei 
greitas dykumų plitimas (Hanibalo laikais Sachara plytėjo toli pietuose nuo 
derlingų Kartaginos žemių, o šiandien Sacharos smėlis jau priartėjo prie Pietų 
Ispanijos), upių ir ežerų, pavyzdžiui, unikalaus Baikalo, užterštumas bei su 
šiais veiksniais susijęs žmogaus ir gyvūnijos, gyvenamosios aplinkos degra- 
davimas kelia naujas pasaulinės ekologinės etikos problemas. Be minėtų gerai Zi- 
nomų šiuolaikiniam mokslui problemų, dėl nekontroliuojamo chemikalų nau- 
dojimo atsiranda naujas grėsmingų totalinių genetinių mutacijų, katastrofų 
pavojus, piktnaudžiavimas vaistais skatina stabilių nepaklūstančių vaistų po- 
veikiui virusų išplitimą, kuris gali įgauti pasaulinių panepidemijų pobūdį. 

Niekuomet anksčiau žmogaus sukurtos kultūros ir gamtos santykiai nebu- 
vo tokie problemiški. Besaikis neatsakingas žavėjimasis technikos ir technologi- 
nės revoliucijos galimybėmis, nepasotinamų vartotojiškosios visuomenės porei- 
kių įsigalėjimas tarsi nustūmė į antrąjį planą fundamentalias žmogaus būties, 
kultūros ir gamtos santykių problemas. Pasaulinės krizės grėsmė verčia mąstan- 
čius žmones įdėmiau žvelgti į praeitį, įvairių civilizacijų pateiktus šių problemų 
sprendimus ir suvokti nūdienos ekologinių pokyčių padarinius žmonijai. D. Ike- 
da polemizuoja su mokslininkais, teigiančiais, jog mokslo laimėjimai padės iš- 
spręsti ekologines problemas. „Tikėjimas, kad tolesnė mokslo pažanga padės 
išvengti nelaimių, susijusių su gamtinės aplinkos užterštumu ir žmogaus veikla, 
- rašo jis, - yra tik būdas atitraukti nuo esminės revoliucijos žmogiškosios etikos 
srityje. Toks perdėtas pasitikėjimas mokslu, užsklendžiantis mums šią būtinybę, 
gali sukelti didesnes nelaimes nei tos, kurias jau žinome. Neneigdamas dabarti- 
nės civilizacijos laimėjimų ir jų panaudojimo galimybių apsisaugoti nuo nenatū- 
ralių nelaimių, vis dėlto manau, kad patys veiksniai, siekiantys panaikinti tokią 
galimybę, dažnai sukelia žmogaus sukurtas nelaimes arba skatina atsirasti nau- 
jo tipo" [The Dialogue Toynbee-Ikeda, 1976, p. 44]. Iš tiesų vienas pagrindinių 
šiuolaikinės kultūros ir gamtos santykių raidos dėsningumų pasireiškia tuo, kad 
jei Žmonija peržengia savo augimo galimybių ribas, susiduria su kitomis sudėtinges- 
nėmis problemomis ir iškyla pavojus, jog perkrovos gamta neišlaikys. 

Sparti technologijos raida itin gilina ekologinę krizę, t. y. kultūros ir gam- 
tos konfliktą. Ar sugebės šiandieninė civilizacija į krizines problemas atsakyti 


esminiais struktūriniais sąmonės, ekonominių ir socialinių struktūrų pokyčiais? 

Tai svarbiausia mūsų meto technogeninės civilizacijos problema, reikalaujanti 
neatidėliotinų sprendimų. 

Grėsmingi ekologinės krizės požymiai vertė mokslininkus apmąstyti susi- 
dariusią padėtį, pervertinti tradicinius Vakaruose vyravusius požiūrius į kultū- 
ros ir gamtos santykius, gamtos turtų naudojimo principus. Filosofai ir kultūro- 
logai aiškinosi, kaip žmogus, tobuliausias gamtos kūdikis, nuėjo vingiuotu pa- 
žinimo keliu nuo visagalės gamtos stebėjimo iki sukūrimo galingos „antrinės 
gamtos“ — civilizacijos, kuri superindustrinės ekonomikos įsigalėjimo sąlygomis ėmė 
kenkti per tūkstantmečius gyvavusiai žmogaus ir gamtos santarvei, sukeldama pavo- 
jų jau paties žmogaus buvimui. „Prarastojo rojaus“ bei mąstymo ir būties vien- 
tisumo nostalgija vis dažniau nukreipia mokslininkų žvilgsnius į žmogiškosios 
kultūros ir filosofijos istoriją, kurioje mėginama surasti išganingus įtemptų žmo- 
gaus bei gamtos santykių problemų sprendimo modelius. 

Dėl gilėjančios planetoje ekologinės krizės atsirado daug pesimistinių kon- 
cepcijų, kurių šalininkai pranašauja artėjančios technogeninės civilizacijos žūtį. 
Šis nuosprendis buvo remiamas neigiamų mokslo bei technikos revoliucijos 
padarinių, globalinio atmosferos užterštumo, gamtinių išteklių išeikvojimo, ge- 
obiosferos deformacijos, demografinio sprogimo, gyvūnų ir augalų rūšių išny- 
kimo prognozavimu. Mokslininkai, analizuodami susikaupusias ekologines pro- 
blemas, sudarinėjo naujus visuomenės vystymosi modelius, kurių tikslas — pa- 
dėti žmonijai išvengti ekologinės katastrofos. Daugiausia pasidarbavo 1968 m. 
įkurta tarptautinė nevyriausybinė organizacija, suvienijusi įvairių tautų moks- 
lininkus ir visuomenės veikėjus, vadinamasis Romos klubas. Jo pagrindinis už- 
davinys - tyrinėti aktualiausias globalines civilizacijos raidos problemas, for- 
muoti visuomenės nuomonę, siūlyti vertingas programas ir rekomendacijas. 

Romos klubo iniciatyva beveik prieš tris dešimtmečius pradėti kompleksi- 
niai esamos ekologinės padėties ir artimiausių raidos perspektyvų tyrinėjimai. 
J. Forresterio (1971), D.H. Meadowso (1972), Y. Kaya ir Y. Suzuki (1973), M. Me- 
sarovičiaus ir E. Pestelio (1974) vadovaujamų grupių tyrinėjimų duomenys pa- 
tvirtino pribrendusių ekologinių problemų sprendimo svarbą. Pirmiausia buvo 
ištirtos penkios pagrindinės šiuolaikinės civilizacijos raidos tendencijos: spartė- 
janti industrializacija, greitas gyventojų daugėjimas, maisto stygius, naudingų 
išteklių mažėjimas ir žmogų supančios gamtinės aplinkos niokojimo bei degra- 
davimo procesai. 

Kompleksiniu tyrinéjimu i$vados nebuvo optimistinés: 1) Jei demografinis 
augimas, industrializacija, gamtos tarša, maisto produktų gamyba ir gamtinių 
išteklių panaudojimas vyks tais pačiais tempais, krizinę ribą žmonija peržengs 
maždaug po šimto metų. Tuomet prasidės recesyviniai ekonomikos procesai, ir 
gyventojų mažės. 2) Yra galimybė reguliuoti šiuos procesus ir įgyvendinti ilga- 
laikes ekologijos bei ekonomikos stabilizavimo programas, kurios padėtų išsau- 
goti globalinę pusiausvyrą, garantuojančią normalų žmonių egzistavimą ir po- 
reikių tenkinimą. 3) Jei žmonija pasirinks antrąjį raidos scenarijų ir kuo anksčiau 
suvienytomis jėgomis pradės kryptingai dirbti šia linkme, tuomet atsiras papil- 
domos sėkmingo problemų sprendimo galimybės [Meadows a. o., 1972, p. 24]. 

Paaiškėjo, kad griežtai reglamentuotas vadinamasis „nulinis“ ekonomikos 
augimo variantas yra tik svetima tikrovei apgaulinga iliuzija, nes ekonomikos 
augimo deklaratyviai sustabdyti neįmanoma, tačiau galima pamėginti jį regu- 
liuoti, ieškoti palankesnės raidos. Kita svarbi išvada: netgi naujausių technolo- 
gijų diegimas negali pašalinti ekologinės katastrofos, o tik ją nutolinti. Be to, dėl 
beatodairiško gamtinės aplinkos, miškų naikinimo, dykumų plėtimosi ir nekon- 
troliuojamo gyventojų skaičiaus augimo gali ateiti diena, kuomet Žemė nepa- 
jėgs išmaitinti savo gyventojų. Dėl to yra būtinybė iš principo pakeisti individų, 
visuomenės grupių ir netgi visos žmonijos požiūrį į šiuolaikinės civilizacijos 
raidos tendencijų sukurtas pamatines vertybes, tikslus ir visoms šalims kartu 
įgyvendinti tokius projektus, kurie padėtų išsaugoti žmonijos egzistencijai bū- 
tiną pusiausvyrą. 

Praėjus 2 dešimtmečiams po pirmųjų Romos klubo tyrinėjimų buvo už- 
sakyti nauji, kurie turėjo patikrinti ekologines prognozes ir jas pakoreguoti: 
1992-1997 m. apibendrinus naujų kompeksinių tyrimų rezultatus paaiškėjo, 
kad naujausios tarptautinės ekologinės programos, žmogaus ir gyvūnų gyvy- 
bei pavojingų cheminių preparatų, kitų gamybinės veiklos sričių apribojimas, 
naujos gamybos ir atliekų perdirbimo technologijos, organizaciniai išradimai, 
tarptautinis veiksmų koordinavimas, kitos priemonės sudaro realias galimybes 
mažinti vartojimo išteklius, gamtos taršą atliekomis ir pristabdyti ekologinės 
padėties, žmonių gyvenimo kokybės smukimą. Japonai jau įrodė, jog naujau- 
sios dar labai brangiai kainuojančios technologijos gali sumažinti gamtos taršą 
dešimtis, o galbūt ir šimtus kartų. Japonija jau prekiauja naujausiomis ekolo- 
ginėmis technologijomis ir šioje srityje ženkliai lenkia kitas šalis. 

Labai svarbus ekologinés situacijos geréjimo veiksnys yra tai, kad, aki- 
vaizdžiai plečiantis informacinės industrijos mastams, pastebimai lėtėja augi- 
mo tempai tų pramoninio sektoriaus sričių, kurios kėlė daugiausiai ekologinių 
problemų. Stiprėjant nacionalinių ir tarptautinių ekologinių programų įtakai 
bei diegiant naujas technologijas išsivysčiusiose šalyse gerokai mažiau teršia- 
ma gamta. Kitas labai svarbus veiksnys - orientyrų pasikeitimas postmo- 
derniojoje visuomenėje, lavėjanti ekologinė visuomenės savimonė, o kartu ir 
įvairių ekologinių partijų bei sąjūdžių poveikis visuomenei, stiprėjanti jų įtaka 
politiniam didžiųjų šalių gyvenimui. Ekonomiškai labiausiai išsivysčiusiose ša- 
lyse atsirado ir stiprėja ekologiškai susipratęs postmaterialistų sluoksnis, kuris 
pirmenybę teikia ne pelnui, uždarbiui bet kokia kaina, tačiau gyvenimo kokybei, soli- 
džiam išsilavinimui, renkasi mažiau apmokamą, bet prasmingą darbą, duodantį gali- 
mybę daugiau bendrauti su dvasiškai artimais žmonėmis ir būti harmonijoje su gamta. 

Komparatyvistinės ideologijos įtakos stiprėjimą šiuolaikinėje humanisti- 
koje ir sąlyčio taškų tarp skirtingų civilizacijų kultūros, etikos tradicijų ieškoji- 
mą lemia būtinybė sėkmingai spręsti ekologines problemas. Akivaizdu, kad 
jas galima įveikti tik suvienytomis pastangomis, atsisakant nacionalinio egoiz- 
mo. Realios žmonijos išnykimo grėsmės suvokimas yra tarsi visų tautų žmo- 
nių savigarbos, orumo matas. Grįžimas prie rusoistinių idealų jau nepadės 
išspręsti daugybės apverktinų ekologinių problemų, jei įvairiuose planetos kraš- 
tuose neįsivyraus vienodos ekologinės etikos principai. Didėjantis vieno žmonijos 
likimo jsisamonimas teikia vilčių, kad jai pavyks surasti naujus neklasikinius 
problemų sprendimo būdus, keičiančius senus mąstymo stereotipus, ideologines 
klišes ir pakylėjančius žmogaus atsakomybę į kitą tikrovės suvokimo lygmenį. 

Vis dažniau įvairių šalių mokslininkai pripažįsta tradicinių Rytų civilizaci- 
jų suformuotų kultūros ir gamtos santykių modelių, kuriuose vyrauja pagar- 
baus gamtos poetizavimo ir sudvasinimo tendencijos, aktualumas. Suvokiama, 
kad žmogaus kuriama kultūra, siekiant išvengti ekologinio kolapso, turi plėto- 
tis ne gamtą pavergiant, o ieškant harmonijos su ja. Vadinasi, tik gyvendamas har- 
monijoje su jį supančiu gamtos pasauliu, nepažeisdamas ir globodamas jį, žmo- 
gus gali, nesukeldamas ekologinės katastrofos, naudotis jos ištekliais ir gyventi 
pilnavertį gyvenimą. 


Mitiniai personažai Egipto šventyklos fone. Senovinis raižinys 


Mitas 


Mitas kultūroje 


Išskirtinis šiuolaikinės kultūrologinės minties, apskritai humanistikos dė- 
mesys mito ir kultūros santykiams paaiškinamas siekimu geriau perprasti gel- 
mines civilizacijos istorijos ištakas, varomąsias jėgas, žmogaus sąmonės bei pa- 
sąmonės paslaptis. Graikiškos kilmės sąvoka mitas (nuo gr. mythos — pasakoji- 
mas, sekmė) buvo tiesiogiai perimta daugelio europinių kalbų: prancūzų - mythe, 
vokiečių - Mythos, anglų - myth, italų ir ispanų — mito ir rusų — mug. Mitų kūry- 
ba yra senas socialines ir istorines šaknis turintis dvasinės kultūros reiškinys, 
kuris lydėjo žmogų bei jo sukurtą kultūros pasaulį per pastarųjų tūkstantme- 
čių civilizacijos istoriją. Jau ankstyvojoje žmonijos raidos pakopoje žmogui iš- 
kilo būtinybė suvokti supantį pasaulį. Tuomet mitas tapo pagrindinis pirmykš- 
tės bendruomenės žmogaus supančio pasaulio ir paties savęs pažinimo būdas. 

Mitas dėl jam būdingo neapibrėžtumo yra sunkiai aprašomas ir neparan- 
kus reiškinys nagrinėti moksliškai. „Iš visų žmogiškosios kultūros reiškinių, - 

rašė E. Cassireris, - mitas ir religija sunkiausiai paklūsta paprastai loginei anali- 
zei. Išoriškai žvelgiant, mitas - tai tik chaosas, beformė nesusijusių idėjų masė. 
Mėginimai surasti šių idėjų priežastis rodosi tušti ir neturintys vertės. Jei kas 
būdinga mitui, tai faktas, kad jis yra „poezija be ritmų ir proto“ [Cassirer, An 
Essay on Man, cit. pagal: Mistika..., 1998, p. 380-381]. Iš tikrųjų pirmykščio žmo- 
gaus neišsiskyrimas iš gamtinės bei socialinės aplinkos, pirmykščio mąstymo 
sinkretiškumas, emocijų ir afekto motorikos vyravimas nulėmė mito „logikos“ 
savitumą, jo simbolinę prigimtį. 

Mitinė sąmonė susiformavo tikriausiai paleolito epochoje, ir jos klestėji- 
mo metas tiesiogiai siejosi su ankstyvąja civilizacijos raidos pakopa, kuomet 
gyvavo gimininiai ryšiai. Archajiškos epochos žmonės, susidūrę su paslaptin- 
gomis gamtos jėgomis, ieškojo būdų jas paveikti. To poveikio būdas buvo mi- 
tiniai vaizdiniai. Jie pasakojo apie dievų, legendinių didvyrių gyvenimą, gy- 
vūnijos pasaulį, apibendrino ir savitai aiškino įvairius gamtos, visuomenės 
reiškinius. Ankstyvieji mitai taip pat rėmėsi religinėmis pažiūromis, kadangi 
mitai aiškino dievų ar Dievo sukurtą pasaulį, o mitą palaikantys ritualai su- 
teikė jiems estetinį pavidalą. Todėl mitinei sąmonei būdingi estetiniai kūry- 
bingumo, vaizduotės elementai. Nenusižengiant istorinei tiesai galima teigti, 
kad pirmykščio žmogaus gyvenimas tarsi sukosi apie mitą, kuris sudarė savotišką 
jo būties šerdį, suteikė žmonių santykiams, jų kasdieniam gyvenimui, santykiams 
su pasaulių prasmę. 

Vadinamajame „ašiniame laike“ pagrindiniuose pasaulinės civilizacijos cen- 
truose, įsigalint didžiosioms pasaulinėms religijoms, išryškėjo sudėtingi miti- 
nės sąmonės transformacijos procesai, mito elementų kanonizavimas didžio- 
siose pasaulio religijose. Tuomet Mesopotamijoje, Egipte, Indijoje, Kinijoje, Per- 
sijoje, Judėjoje ir kituose kraštuose buvo sukurti didingi ankstyvosios žodinės ir 
rašytinės kultūros paminklai Rigveda, Mahūbharata, Rämäyana, senosios puranos, 
Shijing, Avesta, Iliada, Odisėja, Eda ir daugelis kitų, kuriuose atsiskleidė mitinės 
vaizduotės turtingumas. 

Ilgainiui trūkinėjant vientisai mitinei sąmonei ir atsirandant filosofinio 
mąstymo užuomazgų, mitologijai būdingą vaizdinį pasaulio suvokimą keitė 
sąvokų kalba, kitaip tariant, senąjį mythos išstūmė naujasis logos. Įvairiose civi- 
lizacijose priklausomai nuo specifinių dvasinės kultūros formų, mąstymo ru- 
tuliojimosi ypatumų, archajiniai mitiniai reliktai liko akivaizdūs arba giliai pa- 

losofinių sąvokų sluoksniu. 

Tačiau mitai ne tik savitai įprasmino nepažįstamus iracionalius gamtos, so- 
cialinio gyvenimo reiškinius, bet ir harmonizavo juos, darė suprantamesnius, 
plėtė mito poveikio sritį. Mitiniuose vaizdiniuose išnyko ribos tarp natūralaus ir 
antgamtinio, juslinio ir viršjuslinio, objektyvaus ir subjektyvaus, daikto ir žen- 
klo, esmės ir jos vardo, erdvės ir laiko santykių, priežastinius pasaulio ryšius čia 
pakeitė analogijos ir asociacijų principai. „Pripažintina, - rašė C. Lėvi-Straussas, 
- kad, tyrinėdami mitus, prieiname prieštaringas išvadas. Mite viskas galima; 
atrodo, jame besivystantys įvykiai nepavaldūs jokiems logikos dėsniams ir lau- 
žo priežastingumo taisykles. Bet koks subjektas jame gali turėti kokį tik nori 
predikatą; galimas bet koks įsivaizduojamas ryšys“ [Mitologija šiandien, 1996, 
p. 51]. Todėl konkretūs objektai, neprarasdami vaizdinio konkretumo, mite gali 
netikėtai įgauti kitas funkcijas arba tapti kitų objektų ir reiškinių ženklais, juos 
simboliškai pakeisti. Dėl šių metamorfoziu atsiranda kitoks simbolinis, polemi- 
zuojantis su tikrove, harmoningas, griežtai suręstas, svetimas praktinės patir- 
ties logikai mitinis pasaulis. Jo erdvė yra simbolinė, uždara, išbaigta ir vienintelis 
raidos vektorius — ciklinis įvykių pakartojimas. 

Iš tikrųjų mitinei sąmonei būdingas labai savitas cikliškas laiko ir dinami- 
nis erdvės suvokimas. Iš čia kyla ir holistinis pasaulėvaizdis, kuriame natūraliai 
siejasi gausybė realių ir nerealių reiškinių bei jų elementų. Pasaulis suvokiamas 
kaip nuolatos besikeičianti materialių ir dvasinių elementų visuma, kuri sukasi 
apie sakralinę „pasaulio ašį“, turinčią glaudžių ryšių su kosmine simbolika. 

Mitas aprėpė visus tradicinės kultūros žmogaus socialinio gyvenimo, veik- 
los aspektus, buvo universali požiūrių į pasaulį sistema, kuri pakeitė jam šiuo- 
laikinių mokslų istorijos, filosofijos, fizikos, chemijos ir pan. teikiamą pasaulio 
pažinimą. Nepajėgdamas suprasti nepažįstamų reiškinių esmės, žmogus aiški- 
no juos įtikinamiausia mitine forma. Mirti, sausrą, niokojančius potvynius, ura- 
ganus ir kitas gaivalines nelaimes jis siejo su mitinių dievų nemalonémis ir, no- 
rėdamas išvengti pasekmių, siekė juos pamaloninti. Priešingai stereotipiniams 
požiūriams, mitas nėra savitikslis slėpiningųjų gamtos reiškinių aiškinimas, ka- 
dangi toks aiškinimas jau kaip išankstinę prielaidą turi omenyje mito buvimą. 
Akivaizdu, kad aiškinamoji mito funkcija yra antrinė. 

Nors mitą šimtmečiais tyrinėja įvairių mokslinio pažinimo sričių - antro- 
pologijos, etnologijos, kultūros teorijos, literatūros teorijos, folkloristikos, etno- 
grafijos, religijotyros, mito teorijos ir kitų - specialistai, tačiau iki šiol yra daug 
neaiškumų. Garsus vengrų kilmės mitologijos specialistas K. Kerényi taikliai pa- 
stebėjo, kad „kiekvienas mitas kelia tyrinėtojui daugybę interpretacijos proble- 
mų“. Iš tikrųjų dauguma mitų nepriklausomai nuo jų kilmės šaltinių, istorinės 
raidos, formų variacijų, papildymų iki nūdienos išsaugo savo pirmapradį dau- 
giareikšmį turinį, kuris tampa teorinių interpretacijų objektu. „Mito teorija, kuri 
neaprėpia kultūros iki pat jos socialinių šaknų, - 1930 m. rašė A. Losevas, - yra 
labai bloga mito teorija“ [Losev, 1994, p. 7]. 

Vakarų mokslo tradicijoje mito teorijos užuomazgų yra jau antikos mąsty- 
tojų veikaluose. Juose mitai dažniausiai buvo traktuojami kaip alegorijos, ku- 
rias sukūrė žmonės norėdami netiesioginiu būdu pasakyti savo nuomonę. Tokį 
požiūrį į mitus perėmė ir viduramžių bei renesanso mąstytojai. Humanizmo 
idėjų klestėjimo metu antikos mitai buvo suvokiami kaip moralinės alegorijos 
arba netiesioginė žmogaus jausmų bei slėpiningų dvasios polėkių bei užslėptos 
reikšmės išraiška. 

Iki XVII a. mitologijos tyrinėjimai Vakaruose rėmėsi išimtinai antikos kla- 
sika ir menkais hebrajistikos laimėjimais. Švietėjai, siekdami suvokti mito reikš- 
mę įvairių tautų kultūros istorijai, vis dažniau remdavosi lyginamąja finikiečių, 
graikų, romėnų, žydų ir kitų tautų mitų analize. Tačiau daugumoje studijų kitų 
tautų mitologinės sistemos buvo aiškinamos kaip seniausių biblinių mitų iškrai- 
pymai, kadangi seniausia ir pirmaprade pasaulio kalba lyginamosios filologijos 
pirmtakai tuomet laikė iš Dangaus pasiųstą išrinktosios pasaulio tautos senovės 
žydų kalbą, per kurią atėjo Šventraštis. Problemos esmė tuomet buvo nustatyti, 
kaip iš senovės žydų kalbos išsirutuliojo graikų, romėnų ir kitos kalbos. Vėliau 
suvokus indų civilizacijos ir sanskrito kalbos svarbą Europos tautų kultūros is- 
torijoje analogiškos filologams iškilusios problemos ir metodologiniai principai 
tuomet buvo perkeliami į lyginamąsias mitų bei religijos studijas. 

Jenos romantikai, tęsdami švietėjų idėjas, pirmiausia perėmė požiūrį, kad 
Indijos kultūra yra Europos kultūros ištaka, ir plėtojo universalios mitologijos, 
apimančios mitologines Rytų bei Vakarų tautų sistemas, idėją. Pasaulinę mito- 

logiją jie suvokė kaip įvairių tautų bendros išminties „universalią simboliką“. 
Kita vertus, subtiliai jaučiantys kultūros ir meno vertybes romantikai suabejojo 
ankstesnių mito interpretacijų teisingumu. Romantinę mito koncepciją filoso- 
fiškai grindė broliai A. ir E Schlegeliai bei ankstyvasis F Schellingas, kurie, pa- 
veikti romantinio panestetizmo, mitą traktavo kaip gyvybingąją kultūros, moks- 
lo, filosofijos ir meninės kūrybos, netgi tautos formavimosi jėgą. Romantinis 
subjektyvizmas ir universalizmas padėjo jiems įžvelgti mite didžiules galimy- 
bes. Mita jie suvokė kaip aukščiausią poeziją, gyvybinga autentiškos kūrybos šaltinį, 
aukščiausią Tiesą ir paskelbė jį svarbiu meninės kūrybos objektu, kad mite sklei- 
džiasi poetinė Tiesa, jie atspindi ne tik neribotos vaizduotės polėkius, tačiau ir 
tikrovės dėsningumus. 

Mito tyrinėjimams itin svarbios F. Schellingo idėjos, kurios šio mąstytojo 
dvasinėje evoliucijoje ženkliai keitėsi, aprėpė įvairius mito ir kultūros santykių 
aspektus. Mitą jis traktavo kaip bet kurio kultūros organizmo, net tautos kuria- 
mąją jėgą. „Tauta atsirado tik tuomet, kai ji susiformavo ir apsisprendė dėl kaž- 
ko, tiesiogiai susijusio su savo mitologija“ [Schelling, 1989, t. 2, p. 250]. 

Romantinio panestetizmo veikiamas E Schellingas apie 1806 m. Jenos uni- 
versitete skaitytose meno filosofijos paskaitose mitologiją aiškino kaip būtiną ir 
pirminę bet kokio meno medžiagą. „Mitologija, — rašė jis, - yra ne kas kita, kaip 
universumas, aprengtas iškilmių rūbais, savo absoliučiu pavidalu, tikras uni- 
versumas savyje, gyvenimo būdas ir kupinas stebuklų chaosas dieviškame vaiz- 
dinių kūrime, kuris jau pats savaime yra poezija, tačiau pats sau kartu yra me- 
džiaga ir poezijos stichija. Ji (mitologija) yra pasaulis ir, kitaip tariant, dirva, 
kurioje tik ir gali pražysti bei augti meno kūriniai [...] Kadangi poezija yra vaiz- 
dinis materijos pradas, kaip menas siauresniąja formos prasme, todėl mitologi- 
ja yra absoliuti poezija, kitaip sakant, stichinė poezija. Ji yra amžina materija, 
kurios visos formos spindinčios ir įvairios“ [Schelling, 1966, p. 105-106]. Vadina- 
si, mite filosofas pirmiausia pabrėžė estetinį stichinį pradą ir traktavo jį ne tik 
kaip pirmapradę aukščiausio poezijos meno, bet ir meno apskritai ištaką. 

E Schellingas taip pat siekė mitą atriboti nuo schemos, alegorijos, vaizdi- 
nio ir išryškinti simbolinę mito kilmę. Pasižymintis neišsenkama reikšmių ir in- 
terpretacijų įvairove, simbolis, jo nuomone, apima schemai ir alegorijai būdin- 
gas vaizduotės formas ir sukuria trečią absoliučią, aukščiausią sintetinę tikrovės 


suvokimo formą. Simboliškumas čia įvardijamas pamatiniu mito konstravimo 

principu. E Schellingas atskiria ir daugiareikšmį simbolį nuo vaizdinio, kuriam 
būdingas tikslus bei konkretus objekto atspindėjimas. 

Apie 1815 m. F Schellingas įžengė į paskutinę „pozityviosios filosofijos“, 
arba vadinamosios „mitologijos ir apreiškimo filosofijos“, fazę, kurioje mito reikš- 
mės kultūros istorijai apmąstymas įgavo išskirtinę svarbą. „Pozityvioji filosofi- 
ja“ skilo į dvi dalis - „mitologijos“ ir „apreiškimo“, kurios jungė žinojimą ir tikė- 
jimą. Kurdamas naują pasaulinės kultūros istorijos viziją filosofas neapsiribojo 
vien krikščioniškosios mitologijos tyrinėjimais, tačiau ėmėsi ir ikikrikščioniško- 
sios bei Rytų tautų mitologijos studijų. Mitams, jo nuomone, nebūtina raciona- 
listinė interpretacija, kadangi jie turi savąjį miglotą ir sunkiai suvokiamą turinį. 

Vėlyvajame F Schellingo veikale Einleitung in die Philosophie der Mythologie 
(„Įvadas į mitologijos filosofiją“, 1857) išdėstytoje kultūros ir mito santykių kon- 
cepcijoje ryškėjo siekimas išsiveržti už proto ribų ir pateikti simbolinę bei istori- 
nę mito interpretaciją. Kaip ir anksčiau, mitas čia aiškinamas kaip įvairių dvasi- 
nės kūrybos formų, ypač meno, pagrindas, tačiau dabar šios formos išsisklaido 
ir praranda aiškų apibrėžtumą viską aprėpiančioje krikščioniškojoje mitologijo- 
je. Šioje panmitologinėje stichijoje blėsta racionalios sisteminės kultūrologinės 
teorijos nuostatos. F Schellingo neeuropinių mitų tyrinėjimai ir mito svarbos 
kultūros istorijai iškėlimas stipriai paveikė vėlesnių kartų mokslininkus. 

F. Schellingo mito ir kultūros santykių tyrinėjimų tradiciją tęsė simbolinė 
F. Nietzsche's mito interpretacija. Jau ankstyvajame veikale Die Geburt der 
Tragódie aus dem Geiste der Musik („Tragedijos gimimas iš muzikos dvasios“, 1872), 
ieškodamas Vakarų kultūros ištakų, E Nietzsche išplėtojo kultūrologinę koncep- 
ciją, kurioje mitas įgavo pirmaeilę svarbą. Visas dvasinės kūrybos formas filoso- 
fas susiejo su mito kūrimu. 

Mitas F Nietzsche'i sudaro dvasinę bet kurio civilizacinio ar kultūros orga- 
nizmo šerdį, jungia jos gyvybingiausias jėgas. „Mito pojūčio“ irimas pakerta kul- 
tūros pamatus. „Be mito, - rašė jis, - bet kuri kultūra praranda savo sveiką gam- 
tinės jėgos pobūdį: tik apgaubtas mitais horizontas užsklendžia visą kultūrinį 
sąjūdį į visumą“ [Nietzsche, 1990, t. 2, p. 149]. 

Du didžiuosius mitinius kūrybinės veiklos principus jis susiejo su Apolono 
ir Dioniso vardais, kurie simbolizuoja dvisluoksnį kultūros pasaulį. Viename po- 
liuje yra „tikrasis“ iracionalus, tragiškas, kupinas galios, titaniškumo, laisvo kū- 
rybinių jėgų žaismo, siautulingumo. Jį valdo nesutramdomos ir iracionalios ins- 

P. Galle. Rodoso milžinas iš ciklo „Senovės mitologija ir istorija“. Raizinys 


tancijos, o kitame - ,netikrasis" apoloniškasis, kuriam būdingas racionalumas, 
rimtis, aiškumas, saikingumas, harmonija. Čia apoloniškasis pradas vertinamas 
tik kaip viena iš universalesnio, kupino muzikos ir mitologijos dvasios, dioni- 
siško pasireiškimo formų. Mitas ir muzika kultürologinéje F. Nietzsche's kon- 
cepcijoje aiškinami kaip tiesioginė metafizinės pasaulio substancijos Pasaulinės 
valios kalba. Muzika sukuria mitą, kuris skelbia apie valios galiai visagališkumą. 
Mito praradimas liudija kultūros saulėlydį, jos neišvengiamą žlugimą. 
Vėlesniuose F Nietzche's veikaluose matyti silpnėjančios graikocentrinės 
tendencijos ir, veikiant A. Schopenhauerio, J.W. Goethe's bei romantikų orien- 
talizmui, didėjantis susidomėjimas Rytų tautų religijomis ir mitologija. Tai pa- 
skatino universalistinę ir simbolinę mito interpretaciją. Filosofas giliai suvokė 
klasikinių Vakarų mąstymo schemų, išsigimstančio žmogaus bejėgiškumą ap- 
mąstant stiprėjančius kultūros prieštaravimus. F. Nietzche's nuomone, Vakarų 

civilizacija pasirinko pragaištingą kultūrai gyvybingu mito ir dionisinio prado 
slopinimo racionaliu protu kelią, kuris neišvengiamai veda į krizę. Ryškiausias 
Europos kultūros krizės liudijimas jam yra „visur paralyžiuotas mitas“. Vienin- 
telis patikimas būdas atgaivinti kultūrą - atgaivinti mitologinės kultūros dva- 
sia. Kultūros gyvybingumas E Nietzsche's veikaluose siejamas su mitu, kuris 
suteikė kultūros reiškiniams „gyvybingą gamtinę jėgą“. Pabrėždamas universa- 
lų sinkretišką mito pobūdį, F. Nietzsche traktavo jį kaip „išaukštintą alegoriją“, 
„kondensuotą pasaulėvaizdį“, kaip visuotinumo ir pirmapradės tiesos simboli- 
nį pasireiškimą. Dvasingos kultūros atgimimo viltis mąstytojas siejo su naujos 
mitologijos ir atitinkamos meninės kalbos sukūrimu. Mitologijoje jis regėjo ne- 
išsenkamą versme, kuri, maitindama vaizduotę, varo gyvenimą ir kūrybą į prie- 
kį, saugodama žmogų nuo betikslio blaškymosi. Netgi mokslą filosofas aiškino 
kaip savitą universalesnės mitologijos raiškos formą. Todėl mitas čia iškilo kaip 
„kaip neišvengiamas rezultatas ir galutinis mokslo tikslas“. 

Daugelį amžininkų šokiravusi, atrodžiusi paradoksali F Nietzsche's sim- 
bolinė mito interpretacija ir mintis, kad civilizacijos pamatą sudaro mitas, šian- 
dien pripažįstamos itin konstruktyvios ir vaisingos, kadangi padėjo mokslinin- 
kams naujai pažvelgti į gelminius, glaudžiai susijusius su mentaliteto istorija, 
civilizacijos istorijos ištakų aspektus. 

XX a. įvyko radikalus lūžis mito ir kultūros santykių tyrinėjimuose. Mitas 
įgavo ypatingą aktualumą, kadangi tapo savotišku raktu, atveriančiu nepažįstamo 
pasąmonės pasaulio ir žmonijos kultūros istorijos erdves, civilizacijos ištakas, va- 
romąsias jėgas, gelminius kultūros sluoksnius. Įvairių socialinių bei humanitari- 
nių mokslų šalininkai jį pradėjo analizuoti įvairiais požiūriais ir pateikė daug tar- 
pusavyje polemizuojančių koncepcijų, iš kurių svarbiausias glaustai apžvelgsime. 

Intuityvizmo filosofijos pradininkas H. Bergsonas, tęsdamas E Nietzsche's 
gyvenimo filosofijos tradiciją, mitą ir religiją aiškino kaip ginamąją gamtos re- 
akciją, nukreiptą prieš gyvenimą niokojančio intelekto poveikį. Šiuo požiūriu 
mitas atskleidžia gyvybingąsias spontaniškas ėlan vitale („gyvybinis polėkis“) 
jėgas ir atlieka pozityvias biologines funkcijas palaikant gyvenimą jo kovoje su 
individo būties pilnatvei ir socialinių ryšių sąryšingumui gresiančiais intelekto 
įsikišimo apribojimais. Vadinasi, mitą H. Bergsonas įvardijo varomąja kultūros 
jėga, o mito kūrybą - įgimtu grynai žmogišku sugebėjimu, kurio tobuliausia 
išraiškos forma yra menas. Mitas čia iškilo kaip spontaniškas žmonijos siekis 

priartėti prie Absoliuto, polėkis, išplėšiantis žmogų iš gyvenimo srauto ir ,nau- 
jai jį siejantis su amžinybe“. 

Mito ir kultūros santykius nuodugniai nagrinėjo prancūzų sociologijos 
mokykla (É. Durkheimas, M. Maussas); jos šalininkus domino socialinio gyve- 
nimo dėsningumai ir psichologiniai dalykai. Jie rėmėsi ne individualios, o ko- 
lektyvinės psichologijos, tiksliau, „kolektyvinių vaizdinių“ (rėpresentation col- 
lectives), dėsningumų pažinimu. Prancūzų sociologijos mokyklos pradininkai 
Ė. Durkheimas ir M. Maussas mito tyrinėjimus siejo su „kolektyvinių vaizdi- 
nių“ pasauliu, L. Lėvy-Brūhlis - su pirmykščio žmogaus ikiloginio mąstymo ypa- 
tumais, o É. Durkheimo idėjų paveiktos „Analų“ mokyklos šalininkai - su „men- 
taliteto istorijos“ tyrinėjimais. 

Ė. Durkheimas suartino mitą ir religiją ir priešpriešino ją magijai. Rem- 
damasis konkrečių mitų analize jis parodė, kad toteminė mitologija formuoja 
gimininės bendruomenės gyvenimo principus ir padeda išlaikyti jų tęstinumą. 
Ė. Durkheimas irgi atkreipė dėmesį į išskirtinę metaforų ir simbolių svarbą mi- 
tiniam mąstymui, principinį sakraliojo ir profaniškojo pasaulių išsiskyrimą re- 
liginiuose požiūriuose. Ė. Durkheimo mito tyrinėjimai skatino atsirasti įtakin- 
gas M. Mausso, L. Lėvy-Brūhlio ir C. Lėvi-Strausso koncepcijas, kurios ėmė 
nepaisyti mokytojo mokymams būdingų griežto sociologizmo principų. 

Savitą psichologinę mito interpretacijos tradiciją atvėrė psichoanalizė. Jos 
pradininkas S. Freudas mite regėjo išstumtus į pasąmonės sritį seksualinius po- 
troškius. Jo nuomone, vieną kartą kultūros istorijoje atsiradę mitai nuolatos kiek- 
vienoje kartoje atgimsta ir lydi žmogų per visą civilizacijos istoriją. S. Freudo 
sekėjas „analitinės psichologijos“ pradininkas C. G. Jungas, tyrinėdamas mito 
raiškos formas kultūroje, rėmėsi artima „kolektyviniams vaizdiniams“ archetipo 
sąvoka ir, atsiribojęs nuo savo mokytojo pariseksualizmo, iškėlė „kolektyvinės 
pasąmonės“ svarbą. C.G. Jungas išskirtinį dėmesį teikė indų, kinų, japonų, tibe- 
tiečių, Afrikos masajų, pueblo genties indėnų ir kitų tautų lyginamajai mitų ana- 
lizei. Kultūros istorija čia sudaro mitiniai archetipiniai vaizdiniai. Kiekvieną kul- 
tūrą ir epochą grindžia joje vyraujančių archetipų visuma, kurie yra simbolinė 
mitų išraiška. Vadinasi, mitai yra aiškinami kaip varomoji kultūros istorijos jėga. 

Visapusiškai išplėtotos simbolinės mito teorijos pamatus klojo F Nietzsche's 
ir É. Durkheimo sekėjas E. Cassireris. Knygose Sprache und Mythos („Kalba ir 
mitas“, 1925) ir trijų tomų Philosophie der Symbolischen Formen („Simbolinių for- 


392 


Mito interpretacijos 


mu filosofija“, 1923, 1928, 1929) antrame tome Das mytischen Denken („Mitinis 
mąstymas“) kalbą jis įvardijo paprasčiausia aplinkinio žmogaus, pasaulio siste- 
minimo ir įdaiktinimo pakopa. Mitas, kalba ir menas E. Cassirerio koncepcijoje 
suvokiama kaip savarankiška simbolinės kultūros forma. Mitas ir religija apibū- 
dinama kaip nesąmoninga, tačiau tam tikrų taisyklių reguliuojama jausmų sim- 
bolinė objektyvacija. Mitologija kultūroje gyvuoja kaip sąlyginai uždara simbo- 
linė sistema, kaip savitas išorinio pasaulio modeliavimo būdas. 

Žmogų E. Cassireris aiškino kaip animal simbolicum, gyvenantį ir kuriantį 
simbolinių mito reikšmių pasaulyje. Mitinio mąstymo savitumas atsiskleidžia 
kaip realaus ir idealaus, daikto ir vaizdinio, kūno ir savybės, sakralinio ir profa- 
niškojo ir pan. priešprieša. Esminį mitologinių vaizdinių savitumą filosofas sieja 
su jų fenomenaliu, o ne iliuziniu pobūdžiu. Dėl to mitinė tikrovė suvokiama 
tiesiogiai kaip realiai gyvuojanti, čia nėra vietos abstrakčiam mąstymui; ribos 
tarp iliuzijos ir tikrovės, subjekto ir objekto, šviesos ir tamsos, dienos ir nakties, 
priežasties ir pasekmės, visumos ir detalės, laikinių ir erdvinių santykių yra ne- 
apibrėžtos ir iš principo loginei analizei nepaklūsta. 

Savitas skiriamasis mitinės erdvės bruožas, pagal E. Cassirerį, - struktūriš- 
kumas, priešingai funkcinei grynosios matematikos erdvei. Mitinei erdvei būdin- 
gi statiški įvairių santykių ryšiai, kurie leidžia savitais dėsniais besiremiančioje 
mitinėje sąmonėje į visumą sujungti daugelį išvardytų priešingų savybių, kurios 
papildo viena kitą ir darniai tarpusavyje santykiauja. Žmogus mite tarsi suauga 
su tais tikrovės elementais, į kuriuos yra nukreipta jo sąmonė. Svarbiausia E. Cas- 
sirerio mito teorijoje - pamatinių mitinio mąstymo bruožų išskyrimas ir simboli- 
nės mito kilmės iškėlimas. Iš jo idėjų išsirutuliojo simbolinėse teorijose įsiviešpa- 
tavęs požiūris į mitą, kaip į autonomišką simbolinę kultūros formą, savitai mode- 
liuojančią pasaulį ir nukreipiančią kultūros procesus konkrečia kryptimi. 

Britų antropologijos mokyklos sekėjas J.G. Frazeris knygoje The Golden 
Bough („Aukso šakelė“), mitų tyrinėjimus remdamas E.B. Tyloro „praeities atgy- 
venų“ teorija, iškėlė maginių ritualų svarbą ir mitą traktavo ne kaip sąmoningą 
nepažįstamo žmogų supančių pasaulio reiškinių aiškinimą, o kaip nykstančio 
ritualo įspaudą. Didžiulio mitų komplekso tyrinėjimus jis susiejo su pasenusio 
žynio nužudymo ir jo pakeitimu kitu archajiniu ritualu. 

Britų mitų tyrinėjimo mokyklos idėjas plėtojo funkcinės mitų teorijos šali- 
ninkas B. Malinowskis knygoje Mythe and Primitive Psychology („Mitas primity- 

vioje psichologijoje", 1926). Tyrinédamas Okeanijos papuasu gentis mite ir su 
juo glaudžiai susijusiame rituale įžvelgė svarbų pirmykščio žmogaus socialinio 
gyvenimo reguliavimo mechanizmą, kuris padeda harmonizuoti žmonių gyve- 
nimą, panaikinti žodžio ir veiksmo, dabarties ir praeities, individualaus ir ko- 
lektyvinio dualizmą. Kartu mokslininkas įrodinėjo, kad archajiškose visuome- 
nése mitas nėra nei ikimokslinio, nei mokslinio pasaulio pažinimo priemonė, o 
atlieka praktinę gimininės visuomenės kultūros tradicijų tęstinumo išsaugoji- 
mo funkciją, nuolatos remdamasis socialiai reikšmingais ikiistorinės praeities 
mitologiniais įvykiais. 

Kita vertus, remdamasis konkrečių mitų analize B. Malinowskis parodė, 
kad archajiškose visuomenėse, kuriose mitas dar netapo „praeities atgyvena“, 
jis atlieka grynai praktines funkcijas, garantuoja tradicijų ir kultūros, socialinio 
gyvenimo formų tęstinumą, įtvirtina tam tikras moralės bei elgesio normas, pa- 
deda spręsti konfliktus, interesų susidūrimus, o neretai yra ir savitas žodinis 
„šventraštis“. Mokslininkas ne tik tvirtai susiejo mito tyrinėjimus su magijos ir 
ritualų studijomis, tačiau ir iškėlė svarbią archajiškų visuomenės socialinių ir 
psichologinių mito funkcijų perpratimo problemą. 

Itin svarų įnašą į mito teorijos tyrinėjimus padarė prancūzų struktūralistai 
(C. Lėvi-Straussas, A.J. Greimas, R. Barthes ir kiti). Įtakingiausias šios metodolo- 
gijos šalininkas fundamentalaus keturių tomų veikalo Mythologiques („Mitolo- 
giniai“, 1964-1971) autorius C. Lėvi-Straussas paneigė ritualo pirmapradiškumo 
idėją ir užsimezgusią mitų tyrinėjimuose diskusiją apie mito ar ritualo pirmu- 
mą vaizdžiai palygino su ginčais apie kiaušinio ar vištos pirmumą. Mokslininko 
požiūriu, mitų ir ritualų suaugimas ankstyvojoje žmonijos kultūros istorijoje 
yra neginčijamas, nors archajiškiausiose visuomenėse galima aptikti daugybę 
atvejų, kai genetiškai iš ritualų mitų išrutulioti neįmanoma, ir atvirkščiai. 

Mokslininko nuomone, „mito esmė glūdi ne stiliuje, ne pasakojimo būde 
ir ne sintaksėje, bet papasakotoje istorijoje. Mitas yra kalba, bet kalba, kuri veikia 
tokiu aukštu lygiu, kai prasmė, jei taip galima pasakyti, atskyla nuo kalbinio pa- 
grindo, ant kurio ji buvo pradėjusi vystytis. Taigi prie kokių išvadų priėjome? Jų 
yra trys: 1) jei mitai turi prasmę, tai jos negalima sieti su atskirais, juos sudaran- 
čiais elementais, bet su tų elementų kombinavimo būdu; 2) mitas priklauso kal- 
binės veiklos sričiai, jis yra neatskiriama jos dalis; tačiau kalba, kuri vartojama 
mite, turi specifinių savybių; 3) šios savybės tegali būti aptiktos virš įprastinio 

kalbinės išraiškos lygmens, kitaip tariant, ju prigimtis yra sudėtingesnė nei bet 
kurių kitų kalbinių pasisakymų“ [Mitologija šiandien, 1996, p. 54]. 

Mitą jis aiškino kaip ypatingą ženklų sistemą iškylančią virš įprastinės 
kalbos. Pirmykštis mitinės sąmonės veikiamas žmogus, jo nuomone, pasaulį 
suvokė kaip priešybių, prieštaravimų visumą. Šie prieštaravimai skatino dar- 
nos būtinybę. Mitas ir tapo prieštaravimų, properšos tarp žmogaus ir jo aplin- 
kos, gyvenimo ir mirties, vyriško ir moteriško, viršaus ir apačios, dešinės ir kai- 
rės panaikinimo instrumentu. Kitaip nei L. Lévy-Brühlis, skelbdamas principinį 
pirmykščio ikiloginio ir šiuolaikinio loginio mąstymo lygiavertiškumą, visą 
žmonijos kultūros istoriją jis susiejo į vieną sistemą. 


Mito savitumas 


Nors mitas tyrinėjamas daugybę amžių, iki nūdienos išlieka mislingu reiš- 
kiniu, nagrinėjamu įvairiais metafiziniais, etnologiniais, psichologiniais, antro- 
pologiniais, sociologiniais, estetiniais ir kitais požiūriais. „Tolimų šalių ir epochų 
simbolių bei mitų tyrinėjimas, - rašė garsus indų mitologijos žinovas H. Zim- 
meris, — iš tikrųjų tai žmogaus kalbėjimas su pačiu savimi - su ta savo dalimi, 
kuri taip pat nepažįstama mūsų sąmonei, kaip ir vidinė Žemės sandara geolo- 
gijos studentams. Mitologija pateikia mums savitą žemėlapį tyrinėti sandarą 
mūsų vidinio pasaulio, su kuriuo įprastinėje sąmonės būsenoje praktiškai ne- 
jaučiame jokio ryšio“ [cit. pagal: Norman, 1997, p. 7]. Akivaizdu, kad, praslin- 
kus keliems šimtmečiams nuo intensyvaus mito tyrinėjimų pradžios ir turint 
daugybę naujų mokslo duomenų, privalome iškart atsiriboti nuo ankstyvie- 
siems jo tyrinėtojams būdingo supaprastinto požiūrio į mitą, vien tik kaip į ne- 
susijusios su tikrove lakios vaizduotės padarinį. 

Suvokti mito esmę galima įvairiais būdais: 1) mėginti fenomenologiškai 
apibrėžti šio kultūros reiškinio savitumą, pagrindinius tipologinius jo bruožus; 
2) aiškintis atmetant tai, kas iš tiesų nėra mitas ir taip suvokti jo esmę; 3) mitą 
nagrinėti hermeneutiškai arba pasirinkti daugybę kitų pažinimo kelių bei tyri- 
nėjimo strategijų. Jei mitą vertinsime vien iš racionalios mokslinės pasaulėžiū- 
ros pozicijų, tuomet tikrai gali susidaryti įspūdis, kad jis yra keistas, neretai 
prieštaringas žmonių vaizduotės kūrinys. Tačiau jei mitą nagrinėsime įdėmiau, 


remdamiesi mitine konkrečios epochos, regiono sąmone, tuomet suvoksime, kad 

tai yra vientisa, labai savita tikrovė, pagrįsta tik jai būdinga atribota nuo įprasti- 
nės reiškinių tėkmės logika. Vadinasi, skverbiantis į mito esmę, aiškėja, kad ja- 
me yra savita mitinė Hesa ir mitinis tikroviškumas. 

Siekdami išryškinti mito savitumą, iškart turime atskirti jį nuo schemos ir 
alegorijos. Pirmoji yra tai, kas susiję su išorine išvaizda, įvairiais formaliais tik- 
rovės reiškinių bendriausiu bruožų išskyrimais, o pastaroji — netiesioginės, už- 
slėptos reiškinio esmės vaizdas, pasakojimas (dažnai konkretybėmis reiškiamos 
abstrakčios sąvokos, mintys), turintis netiesioginę reikšmę. Schemoje į pirmą 
eilę iškyla konkretaus reiškinio bendriausių bruožų, jo dalių ar sudėtinių ele- 
mentų apibendrinimas, o alegorijoje - neatitikimas tarp reikšmės ir jos išreiški- 
mo būdo. Todėl čia įsiviešpatauja išreiškiamoji forma ir tam tikras jos išreiškimo 
schematizmas. O mitui alegorinis tikrovės traktavimas ir schematizmas yra sve- 
timas. Mitinė tikrovė visuomet yra ne metaforinė ar alegorinė, turinti paslėptą 
reikšmę, o visiškai savarankiška tikrovė, kurią reikia suvokti tokią, kokia ji yra. 

Priešingai schemai ir alegorijai, mitui yra artimesnis simbolinis tikrovės su- 
vokimas, kadangi mitui būdingoje pusiausvyroje tarp idėjos ir vaizdinio, vidi- 
nio ir išorinio, idealaus ir realaus atsiskleidžia daug simboliui būdingų bruožų. 
Simbolis (gr. symbolon) yra daiktinis, vaizdinis arba garsinis ženklas, žymintis 
kokią nors sąvoką, turintis kokią nors sutartinę reikšmę, reiškiantis kokią nors 
idėją. Svarbūs simbolio bruožai yra jo nepriklausomumas, vientisumas, idėjos 
ir vaizdinio susipynimas. 

Mitas irgi nėra poetinis kūrinys, nors tarp mito ir poezijos bei poetinės išmo- 
nės yra glaudus ryšys. Ankstyvuosiuose poetiniuose tekstuose (Rämäyana, Mā- 
habharata, Shijing, Iliada, Odisėja, Manyoshu, Kodziki ir pan.) gausu mitinių elemen- 
tų. Pirmiausia krinta į akis poetiniams kūriniams ir mitams būdingas tiesioginis 
tikrovės suvokimas, regimiškumas, išraiškingumas, dvasingumas, daiktų vaizda- 
vimo būdai, sugebėjimas funkcionuoti simbolinio tikrovės suvokimo lygmenyje, 
grožio ilgesys. Tačiau į jų tipologinius bruožus išsamiau gilindamiesi išvysime ir 
esminį skirtumą: tai, kad poetiniame kūrinyje tikrovė subjektyvizuojama, ji yra 
kontempliatyvi, o mitinė — reali, suvokiama jusliškai. Simbolinėje mito kilmėje 
savitai susilieja poetinis bei realus daiktinis tikrovės suvokimas ir būtent pastara- 
sis įsivyrauja. Mitui poetinis tikrovės suvokimas yra tarsi antrinis, nebūtinas. 

Vadinasi, mitas yra simbolinis juslinis, spontaniškas, kupinas neribotos fan- 
tazijos gamtos ir visuomenės reiškinių apibendrinimas. Tačiau, skirtingai nei 

moksle ar filosofijoje, šis apibendrinimas neišeina iš juslinio tikrovės suvokimo 
ribų. Vertinant šiuo požiūriu mitą galima aiškinti kaip pirmapradę iki teorinio 
vientiso pasaulėvaizdžio formą. Ir mitologinėms fantazijoms, ir meninei vaiz- 
duotei būdingas kūrybingas tikrovės reiškinių ir faktų vaizdavimas, tačiau es- 
miškai jos skiriasi tuo, kad mitologinis pasaulis suvokiamas kaip neatsiejama idėjos ir 
daikto (vaizdinio) vienybė, o meninė vaizduotė operuoja ne realiais daiktais, o tik jų vaiz- 
diniais. Dėl to mitologinės fantazijos vaizdingos, turi stebuklingumo elementų. 
Kita vertus, mitiniai vaizdiniai tiesiogiai siejasi su įdaiktinta būtimi, idea- 
lus pradas tapatus materialiam daiktiškai apčiuopiamam. Todėl mitiniams vaiz- 
diniams svetimas meniniams vaizdiniams būdingas metaforiškumas ir alego- 
riškumas. Ir pagaliau mitinis mąstymas pagrįstas neapibrėžtumu, aiškių ribų 
tarp subjekto ir objekto, daikto ir jo ženklo, erdvės ir laiko nebuvimu. Mite keis- 
čiausiai susipina du skirtingi tikrovės suvokimo aspektai: diachroninis (pasakoji- 
mai apie praeities įvykius) ir sinchroninis (dabarties arba ateities aiškinimas). 
Spontaniškas mitinio pasaulio suvokimo pobūdis lemia išskirtinę pasąmonės 
struktūrų svarbą. Neatsitiktinai E Max Mūlleriui mitas yra artimas klinikinei 
būsenai, nesąmoningos kalbos produktas, žmogus tėra jo auka, bet ne kūrėjas. 
Vadinasi, mitas - tai ne tik istoriškai pirmoji, seniausioji sąmonės raiškos forma, 
ankstyvasis mėginimas fantastiškai paaiškinti įvairius gamtos ir socialinio gyvenimo reiš- 
kinius, tačiau ir tam tikras visuminis pasaulio suvokimas, kuriame ryškios sinkretiško 
simbolinio gamtos bei visuomenės gyvenimo reiškinių atspindėjimo užuomazgos. Gali- 
ma teigti, kad mitas yra būdas žmogui suvokti savo vietą pasaulyje ne remiantis 
racionalaus proto, logikos, idėjų galimybėmis, o raiškių vaizdinių kalba. Tai spal- 
vingų žmogaus vaizduotės polėkių sukurtas pasaulis, kuriame emocionalus tie- 
sioginis jausminis suvokimas paneigia bet kokį sistemingumą ir moksliškumą. 


Mito santykiai su kitais kultūros elementais 


Gvildenant mito santykius su kitais kultūros elementais šią analizę tikslin- 
ga pradėti nuo itin sudėtingų mito ir religijos santykių aptarimo. Mitas be religi- 
jos įmanomas, o religija be mito - ne. Didžiųjų religijų analizė rodo, kad jose yra 
mito elementų (kosmogoninio, nuodėmės, išsivadavimo, rojaus, pragaro ir pan.). 
Todėl religija neretai yra traktuojama kaip universalesnio mito raiškos forma, 
kaip ryškiau atskleistas mitinis gyvenimas. Mitui taip pat svetimas religinei sa- 

monei būdingas tikėjimas viršjusliniu pasauliu, subjekto ir objekto, tikėjimo ir 
žinojimo atskyrimas, griežta religinė dogmatika, sudėtingos kultų sistemos. Mi- 
tologizuojamą objektą, žmogų ir jį supančią gamtą mitinė sąmonė suvokia vien- 
tisai. Nors mitas tiesiogiai siejasi su magija, ritualais ir religinių vaizdinių siste- 
momis, tačiau nėra jiems tapatus. Kita vertus, mitologija ir religija neabejotinai 
yra asmenybinės būties sritys. Religijoje asmenybė ieško paguodos, apsivalymo 
nuo pasaulietinio purvo, išsigelbėjimo ir pan., o mite glūdi saviraiškos galimy- 
bės. Tačiau religijoje, palyginti su mitu, savaime aišku, stipresnis ir aistringesnis 
savęs substancionalaus įtvirtinimo siekis, sąlyčio su sakralizuotu pasauliu, reli- 
giniais idealais, amžinybe ieškojimas. 

Mitas taip pat nėra primityvi mokslinė konstrukcija, t. y. premokslinis pa- 
saulio supratimas ar aiškinimas, kadangi jame veikia savitas ne mokslinis, o gry- 
nai mitinis tikroviškumas ir dėsningumas. Mitas dažniausiai yra traktuojamas 
kaip mokslinio pasaulio suvokimo interliudija, kadangi jis teikia pirmapradę 
medžiagą moksliniam pasaulio suvokimui. Tačiau, pavyzdžiui, A. Losevas, ne- 
ginčijamas šios srities autoritetas, teigia, kad mokslas atsiranda ne iš mito, ta- 
čiau be mito jis neegzistuoja, kadangi mokslui visuomet būdingas mitologisku- 
mas. „Jei paimsime realų mokslą, t. y. mokslą, realiai kuriamą žmonių, per kon- 
krečią istorinę epochą, - rašė jis, — tai toks mokslas visuomet ne tik lydimas mitologi- 
jos, tačiau ir realiai yra jos maitinamas, - iš jos gauna pradinę nuojautą“ [Losev, 
1994, p. 16]. Iš tikrųjų, kai mokslas griauna mitinio pasaulio suvokimo pamatus, 
tuomet, nenusižengdami tiesai, galime pasakyti, kad viena mitologija keičia ki- 
tą. Šio teiginio pagrįstumą puikiai rodo mokslo genezė ir istorinė raida: nors 
nuolatos atgimsta pozityvaus ar gryno moksliškumo teorijos (mitai), mokslas 
taip ir nepajėgia sugriauti mito ir galutinai išsivaduoti iš mitinei sąmonei būdin- 
gu nuostatų. 

Traktuoti mitą kaip abstrakčios minties polėkį ar metafizinę konstrukciją 
nėra pagrindo, nors mitas ir metafizika gvildena išaukštintus abstrakčius, irea- 
lius, neretai anapusinius būties dalykus. W. Wundtas atkreipė dėmesį, kad mi- 
tas nėra abstrakčios minties polėkis ar kryptingų intelektinių pastangų vaisius, 
o visuomet - tiesioginė aktualių gyvenimiškųjų poreikių ir potroškių išraiška. 
Akivaizdu, kad metafiziniame pasaulio suvokime vyrauja teorinis aspektas, o 
mitinė tikrovė yra gyva, ji saugo tiesioginio juslinio pasaulio suvokimo elemen- 
tus. Šiuo požiūriu tiesioginis juslinis tikrovės suvokimas mite nustelbia anapu- 

sinius viršjuslinius elementus. Kita vertus, metafizinis pasaulio suvokimas esa 
mokslinis (kadangi metafizika yra mokslas arba siekia gauti jo statusą), o mitas 
apskritai neturi tikslo būti mokslas, jis yra tiesioginis pasaulio suvokimas, kuris 
esmiškai nemoksliškas. Mitinei sąmonei viskas yra vientisa, jusliškai suvokia- 
ma. Čia nėra metafiziniam pasaulio suvokimui būdingo viršjuslinio ir juslinio 
pasaulių atskyrimo. Todėl mitas, skirtingai nei metafizika, nereikalauja moksli- 
nės motyvacijos, teorinio savo pasaulėvaizdžio pagrindimo. 


Lyginamosios mitologijos horizontai 


Lyginamoji mitologija yra esminio mito ir kultūros santykių tyrinėjimo pa- 
grindas, kadangi skverbimasis į mitų pasaulį ir siekimas suvokti jo vietą kultū- 
roje reikalauja lyginamosios analizės. Tyrinėdami bet kurį mitą jau a priori turi- 
me omenyje kitų mitų buvimą, su kuriais nesąmoningai pradedame lyginti ana- 
lizuojamąjį arba atskirus jo elementus. Kita vertus, kiekvieno konkrečios gen- 
ties ar tautos archajiško ar modernaus mito esmės suvokimas reikalauja plates- 
nių tyrimų, skverbimosi į kitas kultūras, civilizacinius pasaulius, kurių analogiš- 
kų mitų lyginamoji analizė padeda rasti tikslesnius pažinimo būdus ir koreguo- 
ti jo eigą. 

Rusų indologas A. Piatigorskis knygos Mudoaoeuweckue pazmbuunenua („Mi- 
tologiniai apmąstymai“, 1996) įvade pabrėžia, kad jos „tyrinėjimo objektas - ly- 
ginamoji mitologija. Lyginamoji tuo požiūriu, kad bet kurie mito apmąstymai 
yra lyginamieji apibūdinant. Kadangi, galvodami apie kažką, kaip mitą, arba 
apie mitą, kaip kažką, jau turime omenyje buvimą mažiausiai dar vieno mito 
arba dar vieno daikto, be mito arba daikto, kuriuo prasideda mūsų apmąstymai. 
Lyginami ne būtinai konkretūs (turint omenyje - mūsų) istoriniai, geografiniai, 
etniniai ir religiniai minčių kontekstai, tačiau pirmiausia pačios mintys“ [Piati- 
gorskij, 1996, p. 7]. 

Pažintis su pamatiniais persų, indų, kinų bei kitų didžiųjų neeuropinių ci- 
vilizacijų kūrėjų tekstais, kuriuose svarbi vieta teko mitiniams motyvams, atvėrė 
filologams, istorikams, filosofams, orientalistams naujas lyginamųjų europiečių 
ir neeuropinių tautų mitų studijų erdves. Jų užuomazgos išryškėjo XVII a. tyri- 
nėtojų, iš kurių pirmiausia reikėtų išskirti E. Guichard'ą, D. Heinsiusą, G. Vosso, 
S. Bochart'ą, A. Kircherį, veikaluose. 

Višnus ir Lakšmė kosminėje begalybėje 


Švietėjai, susidomėję Rytų tautų kultūromis, jų mitologija ir religija, pra- 
dėjo naują lyginamosios mitų analizės etapą. Lyginamoji mitologija suklestėjo 
XVIII a.: tada, be minėtų mitologijų, imti išsamiau nagrinėti ir indų bei kinų 
mitai. Tuomet, ne be lyginamųjų filologijos studijų įtakos, pasirodė R. Tourne- 
mine'o, E. ir M. Fourmont'u, A. Baniero, N. Fréreto, B. Fontenelle'io, Ch.F. Du- 
puis ir kitų mokslininkų lyginamieji mitų tyrinėjimai, kurie klojo universalaus 
požiūrio į pasaulinės mitologijos bei religijos istoriją pamatus. Itin svarbus bu- 
vo 7 tomų Ch.F. Dupuis veikalas Origine de tous les cultes, ou religion universelle 
(„Visų kultų, arba universalios religijos, ištakos“, 1795-1796) ir 3 tomu G.F Creu- 
zerio knyga Symbolik und Mythologie der alten Völker („Senovės tautų simbolika 
ir mitologija“, 1810-1812). 

Lyginamosios mitologijos raidą skatino ir pirmieji profesionalūs orientalis- 
tai - prancūzas A.H. Anquetil Duperronas (1731-1805) ir Indijoje dirbęs britų 
indologas W. Jones (1746-1794). Pastarasis, versdamas ir analizuodamas sansk- 
rito tekstus, pastebėjo jų žodžių panašumą su klasikinėmis Vakarų kalbomis ir 
priėjo išvadą, kad jos yra kilusios iš vienos šeimos, kurios ištaka - seniausia sansk- 

rito kalba. Šias idėjas galutinai įtvirtino vokiečių indologas F Boppas (1791-1867), 
pirmosios lyginamosios indoeuropinių kalbų gramatikos autorius, kurio veika- 
lai turėjo didžiulę įtaką lyginamosios filologijos, mitologijos ir religijotyros rai- 
dai. Netrukus sanskrito, kaip indoeuropinių kalbų prokalbės, idėjos išplito ir į 
indų, persų, graikų, romėnų ir kitų tautų lyginamuosius mitologijos bei religijos 
tyrinėjimus. Kita vertus, lyginant senovės žydų kalbą su kitų greta esančių tau- 
tų, aiškėjo jos artimumas arabų, sirų ir senovės babiloniečių kalboms ir kilo abe- 
jonių dėl senovės žydų kalbos pirmapradiškumo. Tuomet būtent Indija asocija- 
vosi su Europos kultūros, mitologijos, religijos, filosofijos ištakomis. 

XIX a. viduryje, augant lyginamųjų indoeuropinių kalbų studijų įtakai, 
prasidėjo kokybiškai naujas lyginamosios Rytų ir Vakarų tautų mitologijos plė- 
totės etapas. Tuomet išryškėjo dvi pagrindinės lyginamųjų mito tyrinėjimų mo- 
kyklos: natūralistinė (A. Kuhn, A. De Gubernatis, EL.W. Schwartz, M.-J.-A. Brėal, 
E Max Müller) ir antropologinė (E.B. Tylor, H. Spencer, A. Lang). 

Pirmosios šalininkai rėmėsi sparčiai besiplėtojančiais lyginamaisiais istori- 
niais indoeuropinių kalbų tyrinėjimais. Greita lyginamosios kalbotyros ir indo- 
logijos raida Vakarų mokslą praturtino Indijos mitais; jų pažinimas vertė moks- 
lininkus peržiūrėti anksčiau viešpatavusius požiūrius į mitų genezę ir pastarųjų 
svarbą Europos ir Azijos tautų kultūros istorijai. Šias idėjas plėtojo EL.W. 
Schwartzo Der Ursprung der Mythologie („Mitologijos kilmė“, 1860), M.-J.-A. Brėalo 
Mėlanges de mythologie et de linguistigue („Mitologijos ir lingvistikos rinkinys“, 
1877), E Max Müllerio An Introduction to the Science of Comparative Mythology 
and Folklore („Įvadas į lyginamosios mitologijos ir folkloristikos mokslą“, 1881), 
O. Gruppe's Die griechischen Culte und Mythen in ihren Beziehungen zu orientalis- 
chen Religionen („Graikų kultai ir mitai jų sąsajose su rytietiškomis religijomis“, 
1887), V. Bérnard'o De l'origine des cultes arcadiens („Arkadiškųjų kultų ištakos“, 
1894), TM. Mūllerio Comparative Mythology („Lyginamoji mitologija“, 1909) ir ki- 
ti veikalai. Jie atvėrė kelius kokybiškai naujai lyginamajai istorinei įvairių pa- 
saulio tautų mitų analizei, kurioje buvo remiamasi ne tik išlikusiais senųjų mitų 
šaltiniais, bet ir vėlesnėmis jų literatūrinėmis interpretacijomis, archeologijos, 
etnografijos, filologijos pasiekomis. 

Antrosios antropologinės mokyklos kūrėjai E. B. Tyloras ir H. Spenceris 
rėmėsi lyginamosios etnografijos duomenimis. Be indoeuropinių kultūrų mi- 
tų, jie ėmėsi įvairių archajiškų tautų lyginamųjų mitų tyrinėjimų. Šios teorijos 

šalininkai iškėlė žmogaus psichikos sandaros vienodumo ir tiesinės evoliucinės 
civilizacinės pažangos idėjas. Mitai, E. B. Tyloro nuomone, atsirado pirmykš- 
čiams žmonėms ieškant atsakymo į juos kamuojančius nepažįstamus aplinki- 
nio pasaulio reiškinius. Kadangi tokių buvo labai daug, todėl pirmykštėms tau- 
toms mitas įgavo išskirtinę svarbą. Tačiau tai, kas primityviose tautose buvo 
gyva ir sudarė jų gyvenimo esmę, anot antropologinės mokyklos šalininkų, vė- 
liau, plėtojantis civilizacijai, buvo paniekinta, ir šios „praeities atgyvenos“ išli- 
ko mitų pavidalo. 

Įtakingiausiu vyraujančias pozicijas Vakarų lyginamuosiuose mitų tyrinė- 
jimuose įgavusios natūralistinės mokyklos šalininku tapo garsus orientalistas 
E Max Milleris, kuris, remdamasis lyginamosios indoeuropiečių gramatikos prin- 
cipais, veikale Essay on Comparative Mythology („Lyginamosios mitologijos studi- 
ja“, 1856) ir kituose lyginamajai mitologijai skirtuose veikaluose, kalbos sąvoką 
pakeitęs mito, filologijos išplėtotos lyginamosios metodologijos principus per- 
kėlė į lyginamąsias mitų ir religijos studijas. „Mus klausia, - rašė E Max Mūlle- 
ris, - kokia lyginimo nauda? - Kaip kokia? Juk bet koks aukščiausias pažinimas 
pasiekiamas lyginant ir remiasi lyginimu. Kai kalbama, kad mokslinio tyrinėji- 
mo pobūdis mūsų epochoje dažniausiai yra lyginamasis, tai reiškia, jog dabar 
mūsų tyrinėjimai paremti gausa akivaizdžių duomenų, aiškių išvadų, kurias gali 
pateikti žmogaus protas“ [Max Müller, 1996, p. 39]. 

Mokslininkas buvo įsitikinęs, kad lyginamoji kalbotyra rėmėsi „tiksliais ir 
teisingais moksliniais principais“, todėl ir gauta reikšmingų rezultatų, kurie pa- 
grįstai nusipelnė įvairių humanitarinių mokslų šalininkų dėmesio. E Max Mūlle- 
ris ragino įvairių mokslo sričių specialistus įdėmiau pažvelgti į „filologų kom- 
paratyvistų padarytus atradimus“, kurie daugiau be pasekmių negali būti igno- 
ruojami“ [Ten pat, 1996, p. 32]. „Lyginamosios mitologijos tyrinėjimai, - rašė jis, 
- leidžia teigti, kad daug kas iš to, kas mums ir geriausiems senovės autoriams 
atrodė iracionalu bei nevertu pagarbos, Indijos, Graikijos ir Italijos mitologijoje 
gali būti peržiūrėta, ir daugumą siužetų, kurie neatsakingai buvo priskirti vaikų 
pasakų žanrui, būtina naujai perskaityti ir suvokti jų pirmapradę prasmę“ [Ten 
pat, 1996, p. 57]. 

Remdamasis lyginamaisiais istoriniais indoeuropinių mitų tyrinėjimais 
F. Max Mūlleris išrutuliojo naują mitų atsiradimo iš „kalbinių ligų“ teoriją. Anot 


jos, indoeuropinių kultūrų pamatus kloję senovės arijai, remdamiesi konkre- 

Sahibdin. Rama ir beždžionės mūšyje. Rāmāyana iliustracija. 1652 


čiais daiktų ir reiškinių požymiais, įvardijo juos abstrakčiomis sąvokomis bei 
metaforiškais epitetais. Vėliau pirmapradė šių sąvokų prasmė buvo užmiršta ir 
dėl šių pokyčių atsirado turtingas mitų pasaulis. 

F Max Mūllerio tyrinėjimų veikiama, formuojasi įtakinga lyginamosios mi- 
tologijos ir religijotyros studijų tradicija. „1850-1890 metais Europos universite- 
tuose sparčiai dygsta lyginamosios mitologijos, religijų istorijos ir mitų mokslo 
katedros. Nuo Okstordo iki Berlyno ir nuo Londono iki Paryžiaus naujojo dės- 
tomojo dalyko programas beveik tais pačiais žodžiais skelbia F Max Mūlleris ir 
P. Descharme'as, E.B. Tyloras ir A. Kühnas bei A. Langas. Oksfordo paskaitose 
F. Max Mülleris reziumuoja argumentus, kuriais grindžiama mokslinio mitų ty- 
rinėjimo būtinybė: pasak jo, reikia paaiškinti, kas mitologijoje yra kvaila, barba- 
riška ir absurdiška. Staiga suvokiama, jog mitologijoje, apie kurią buvo spren- 
džiama remiantis graikais, pilna nešvankių istorijų, nepadorių žodžių, o jos kal- 
ba primena kliedesį. Anksčiau manyta, kad graikų poetai instinktyviai vengė 
visko, kas nenatūralu ir bjauru. Tačiau tie patys graikai, kaip rašo F. Max Mülle- 
ris, „priskiria savo dievams tai, kas pašiurpintų ir laukinius raudonodžius. Net 
labiausiai atsilikusiose Afrikos ir Amerikos gentyse vargu ar rasime šlykštesnių 
ir atgrasesniu dalykų“ [Mitologija šiandien, 1966, p. 160]. 

Lyginamosios mitologijos šalininkai, remdamiesi lyginamosios istorinės me- 
todologijos principais, pastebėjo, kad, nepaisant stulbinančios įvairių pasaulio tautų 
mitologijos įvairovės, skirtingose civilizacijose bei pasaulio kraštuose nuolatos iš- 
kyla ir kartojasi analogiškos mitologinės temos, motyvai, dažnai net tomis pačio- 
mis detalėmis. Todėl mitų tyrinėtojams kilo natūralus klausimas: jei mito turinys 
yra visai atsitiktinis, kaip tada suprasti, kad visoje Žemėje mitai tokie panašūs? 

Vieni mokslininkai šiuos faktus aiškino universaliais žmogaus psichikai bū- 
dingais ypatumais, kiti - žmonijos kultūros ir mąstymo istorijos raidos bruo- 
žais, treti - nuolatiniu tam tikrų stabilių pirmapradžių vaizdinių, arba archeti- 
pu, būdingų žmogaus psichikai, atgimimu įvairiose pasaulio dalyse, ketvirti - 
mitologinės sąmonės raidos paralelizmu, penkti — biologinių žmogaus nervų 
sistemos funkcijų pasireiškimo dėsningumu ir pan. 

Iš tikrųjų, lyginamuoju aspektu tyrinėjant analogiškus mitologinius siuže- 
tus, motyvus, elementus, paaiškėjo, kad jų aptinkama praktiškai bet kuriame 
Žemės rutulio taške skirtingų, ypač ankstyvųjų civilizacijos raidos, pakopų kul- 
tūros reiškiniuose, įvykiuose, daiktuose. Kita vertus, nustatyta, jog pagrindinis 
nuolatos įvairiuose pasaulio kraštuose pasikartojančių mitų temų, siužetų, mo- 
tyvų laukas aprėpia visas globalinės ir pamatines pasaulio, socialinės sandaros, 
žmogaus būties, jo santykių su išoriniu pasauliu, bendruomenės nariais, gimi- 
mo, mirties, kultūros vertybių bei simbolių ir pan. temas. Dėl to seniausieji, va- 
dinamieji kosmogoniniai ir antropogoniniai, mitai pasakoja apie pasaulio, Sau- 
lės, Mėnulio, žvaigždžių, dangaus skliauto, Žemės, žmogaus, gyvūnijos atsira- 
dimą. Šio proceso interpretacijos yra įvairios, tačiau nesunku jose įžvelgti daug 
bendrų bruožų ir dvi esmiškai skirtingas tendencijas. Vienoje vyrauja pasaulio 
kūrimo, o kitoje - nuoseklios raidos idėja. Kreacionistiniuose mituose iškelia- 
mos Dievo kūrėjo, didžiojo mago, stebukladario ir pan. asmenybės, o evoliuci- 
niuose pasakojama apie pasaulio atsiradimą iš pirmapradžio chaoso, vandens, 
ugnies stichijos, gemalo, kiaušinio ir pan. 

Daug panašumų regime gretindami kalendorinius įvairių tautų mitus, sim- 
bolizuojančius gamtos ciklų pasikartojimą, eschatologinius mitus, pasakojan- 
čius apie pasaulio pabaigą, mitus apie mirtį ir pomirtinį gyvenimą, apie ugnies, 
amatų atsiradimą, apie genčių, tautų globėjus ir daugybę kitų mitų. 

Ankstyvieji mitai pasižymėjo glaustumu, o vėliau jie apaugo sudėtingais 
literatūriniais pasakojimais ir detalėmis, kurios padėjo mokslininkams išryškin- 

ti genetinę daugelio mitų giminystę. Pavyzdžiui, analizuodami kupinus lakios 
fantazijos senovės babiloniečių, indų, žydų ir kitų tautų mitus apie pasaulio su- 
kūrimą, aptiksime daugybę artimų detalių. 

G. Dumėzilis puikioje komparatyvistinėje studijoje Les dieux souverains in- 
do-européens („Aukščiausi indoeuropiečių dievai“, 1977) išplėtojo trifunkcine 
mitų ir kitų dvasinės kultūros formų teoriją, J. Campbellas fundamentaliame 
keturių tomų veikale The Masks of God („Dievo kaukės“, 1959-1968), remdamasis 
A. Schopenhauerio, F Nietzsche's ir psichoanalitinėmis C.G. Jungo idėjomis, ly- 
ginamuoju aspektu aptarė įvairių tautų mitus. Mitologijoje jis įžvelgė biologi- 
nių žmogaus nervų sistemos funkcijų raišką. 

M. Eliade knygos Aspects du mythe („Mito aspektai“, 1963) ir daugybės kitų 
Rytų bei Vakarų tautų lyginamosios mitologijos studijoms skirtų veikalų auto- 
rius pabrėžė kosmogoninius mito aspektus. Mitą jis aiškino ambivalentiškai: pir- 
miausia kaip „pasakojimą apie pradžių pradžią“ — kaip koks nors svarbus daly- 
kas atsirado, o kita vertus, kaip baimės, susidūrus su istorija išraišką. Mitas atsi- 
randa tuomet, kai pamatinis įvykis atsitinka ne istorijoje, o priešistorėje. 

Taigi mito ir kultūros santykių tyrinėjimo problema XX a. humanistikoje 
įgavo daug naujų netikėtų aspektų. Tai padėjo suvokti mito sudėtingumą ir jo 
svarbą kultūros sistemai bei privertė nuosekliau gilintis į jo santykius su kito- 
mis kultūros universumo sritimis. Buvo naujai pažvelgta į holistinę ir sinkretiš- 
ką mitinės sąmonės prigimtį, tai, kad būtis joje praktiškai nesiskaidė į funkci- 
nius ir struktūrinius segmentus. Savo istorinės evoliucijos eigoje iš fragmentiš- 
kų proginių probleminių reiškinių ir situacijų aiškinimo schemų mitas virto vien- 
tisa pasaulėžiūrine sistema, aprėpiančia visus pirmykščio žmogaus socialinio 
gyvenimo ir jo kultūros universumo aspektus. 

Vėlesnėse epochose patyrusi stiprų kitų kultūros universumo sričių po- 
veikį, klasikinė mitologija ne išnyko, o buvo stumiama į periferiją, silpnėjo jos 
įtaka. Ji taikėsi prie naujų socialinio gyvenimo, kultūros reikalavimų ir gyvavo 
kitaip. Daugybę transformuotų mitinės sąmonės elementų galima aptikti įvai- 
riuose šiuolaikinės masinės kultūros reiškiniuose. Itin gyvybingą poveikį mitas 
turėjo XX a. įvairių meno rūšių raidai, įvairiais pavidalais atgimdamas T. Manno, 
J. Joyce'o, E Kafkos, TS. Elioto, G. Apollinaire'o, J. Cocteau, P. Soupaulto, M. Bul- 
gakovo, J. Updike's, K. Oe, J. Kawabatos, G.G. Marqueso, P. Picasso, E Marco, 
S. Dali, M. Ernsto, R. Wagnerio, I. Stravinskio ir kitų menininkų kūriniuose. 

Religija 


Religija kultüroje 


Religija yra viena svarbiausių kultūros universumo dalių, turinčių išskir- 
tine svarbą civilizacijos istorijai. Ji funkcionuoja kaip posistemis, glaudžiai są- 
veikaujantis su tokiomis reikšmingomis kultūros formomis, kaip mitas, me- 
nas, filosofija, etika, estetika. Žodis religija (lot. religio - šventas pasižadėjimas, 
įžadas, priesaika, dievo garbinimas, pamaldos), kilęs iš lotyniškojo re-lego - vėl 
suimti, surinkti, suvynioti, surišti, susieti, vėl skaityti, vėl apkeliauti, vėl perei- 
ti, apeiti, perskaityti, įsigilinti, iš naujo aptarti, stropiai apmąstyti, - turi sudé- 
tingą mąstymo, tikėjimų, subjektyvių emocinių ir etinių išgyvenimų komplek- 
są. Religija yra tai, kas sieja, arba suriša, žmogų su Dievu ir kartu tarpusavyje 
žmones, kaip konkrečios sociokultūrinės religinės bendruomenės narius. Ben- 
driausiu pavidalu religiją galime apibūdinti kaip savitą pasaulėžiūros, pasaulė- 
jautos, pasaulio suvokimo, jo konceptualizacijos, elgsenos, ritualinio vyksmo bū- 
da, nulemtą tikėjimo į sakralines viršjuslines transcendentines ar slépiningas 

jégas. Religinei pasauléjautai būdingas nuolankumas, nusižeminimas, tiesio- 
ginio kontakto su Absoliutu (Dievas, dievai, substancija) ieškojimas, pareigos 
ir priklausomybės jausmai. 

Religija, kaip sudedamoji kultūros universumo dalis, atsirado tik tam tikroje 
ganėtinai aukštoje intelekto išsivystymo pakopoje, tikriausiai paleolito (akmens amžiaus) 
epochoje, kai žmoguje išryškėjo teorinio mąstymo užuomazgos, minties ir tikrovės, sq- 
vokos ir ja žymimo daikto atsiskyrimas. Ji nuėjo ilgą raidos kelią nuo ankstyvųjų 
ritualinės magijos kultų, fetišizmo, animizmo, totemizmo iki visapusiškai išplė- 
totų religinių sistemų atsiradimo. Ankstyvajame žmonijos kultūros raidos eta- 
pe pagrindiniai religinio kulto objektai buvo tie gamtos reiškiniai, daiktai, su 
kuriais žmogus susidūrė kasdieniame gyvenime ir kuriems suteikė virèjuslines 
magiškas savybes. Vėliau atsirado tikėjimas dvasiomis (animizmas), skirtingi 
dievai ir jų panteonai. Ilgainiui atsirado gentinės, o vėliau jas pakeitusios vals- 
tybinės religijos, plėtojančios daugelio dievų ar vieno visagalio Dievo idėją. Kiek- 
vienas svarbus istorinis posūkis žmonijos kultūros istorijoje tiesiogiai siejosi su 
esminiais pokyčiais religinėje pasaulėžiūroje. 

Nereikia būti religijotyros specialistu, kad įžvelgtum religijos įtakos pėd- 
sakus civilizacijos istorijoje, jos poveikį kasdieniam žmonių gyvenimui ir įvai- 
rioms kultūros sritims. Todėl tautų religinės pasaulėžiūros supratimas padeda 
geriau suprasti jų kultūros ir gyvenimo būdo savitumą. Neatsitiktinai glaudų 
kultūros ir religijos ryšį civilizacijos istorijoje pabrėžė daugelis įtakingų kultū- 
ros tyrinėtojų. Vieni, pavyzdžiui, E. Gibbonas, religiją aiškino kaip civilizacijos 
griovėją, o kiti - A. Toynbee, K. Jaspersas - joje regėjo svarbiausią vidinę kultū- 
ros jėgą, savotišką dvasinį civilizacijos centrą, vienijantį pagrindinius kultūros 
komponentus, tendencijas, jėgas. Kultūros ir religijos santykių problemas civi- 
lizacijos istorijoje itin išsamiai tyrinėjo É. Durkheimas, M. Weberis, L. Lėvy- 
Brühlis, R. Guénonas, A. Coomaraswamy, A. Toynbee, K. Jaspersas, M. Eliade, 
S.N. Eisenstadtas. 

Jau E. Durkheimas, neginčijamas kultūros ir religijos santykių tyrinėjimo 
autoritetas, gilindamasis į lyginamąją įvairių religijos formų analizę, pastebėjo, 
kad religija, būdama savita ženklų sistema, žmogiškosios kultūros istorijoje iš- 
kyla kaip simbolinė giluminio socialinio turinio išraiška. Visuomenės ir jos kultūri- 
nių institucijų gyvenime religija įgauna ypatingą svarbą. Būdama visuomenės 
produktas sutvirtina jos integralumą ir formuoja socialinių idealų visumą. Šiuo po- 

žiūriu religiją galima interpretuoti kaip simbolinę visuomenės išraišką, nes, gar- 
bindamas sakralinius objektus, tikintysis homo religiosus tikrovėje lenkiasi vi- 
suomenei, tikrajam religinių kultų objektui. 

A. Toynbee, K. Jaspersa ir S.N. Eisenstadtą daugiau domina civilizaciniai 
kultūros bei religijos santykių aspektai, t. y. religijos reikšmė civilizacijos pro- 
cesų raidai. A. Toynbee religijoje regi pagrindinę visus esmingiausius civiliza- 
cijos elementus ir procesus vienijančią jėgą. Jo požiūriu, netgi „civilizacijų lü- 
žiai ir irimai gali tapti pakopomis į aukščiausią religijos pakylėjimą“ [Toynbee, 
1948, p. 234]. R. Guėnonas, gvildendamas kultūros ir religijos santykius, iškėlė 
„ašinio laiko“ koncepciją, kurią vėliau išplėtojo K. Jaspersas ir S.N. Eisenstad- 
tas. Kultūros ir religijos santykių tyrinėjimuose visą dėmesį S.N. Eisenstadtas 
sutelkė į įtampos tarp transcendentalaus ir pasaulietinio pradų pažinimą. Jį 
daugiau domino religijos svarba formuojantis ir veikiant įvairioms kultūros 
institucijoms. 

Akivaizdu, kad religija kultūros istorijoje buvo svarbi telkiamoji jėga. Ci- 
vilizacijos istorijoje vyraujantys religiniai sąjūdžiai, jų transformacijos, mutaci- 
jos, atgimimai ir naujų religijų atsiradimas, įteigdami žmonių vienybę, sociali- 
nių sukrėtimų tarpsniais visuomenėms padėdavo išvengti dezintegracijos. Re- 
ligijos įgaudavo simbolines funkcijas, tapdavo nepaprastai svarbus ideologinis konkre- 
čios bendruomenės kultūros pagrindas, sutvirtinantis visuomenės integraciją, jungiantis 
įvairius kultūros komponentus, socialinių idealų visumą. Imperijų ir įvairių feodali- 
nių visuomenių valdžios sakralinės kilmės sureikšminimas yra daug sakantis 
šios funkcijos pavyzdys. Dėl to valdžia siekia priversti tarnauti savo intere- 
sams oficialiąją religiją ir su ja susijusias bažnytines institucijas; elitas, kuris 
tampa tarsi papildomas valstybės socialinio gyvenimo reguliatorius, per savo 
išplėtotas institucines struktūras padeda reguliuoti kultūros bei socialinio gy- 
venimo sritis. 

Būdama socialinio gyvenimo produktas, turėdama savitą pasaulėžiūrą, mąs- 
tymo ir gyvenimo formą, besiremiančią tikėjimu, viršjusliniu pradu, ankstyvų- 
jų valstybinių darinių ir civilizacijų tapsmo metu religija įgavo simbolines funk- 
cijas, padedančias reguliuoti visuomeninius santykius ir kultūrinį gyvenimą. 
Įdėmiau pažvelgę į imperinio tipo ankstyvųjų civilizacijų istoriją įsitikinsime, 
kad jos rėmėsi valstybės ir religijos susiliejimu į sąlygiškai vientisą kultūrinį da- 
rinį, kurio ideologinis pamatas buvo faraonų, imperatorių ir kitų Dangaus, Sau- 

De J. Maggio. Šv. Petro bazilika Vatikane. Raižinys. 1619 


lės sūnų sudievinimas. Susiliejimas buvo išreikštas visokiomis mitologijos, me- 
no, sakralinės architektūros formomis. 

Iš ankstyvųjų dievų garbinimui skirtų altorių išsirutuliojusios didingos pa- 
grindinės konkretiems religiniams kultams skirtos šventyklos daugelyje tradi- 
cinių civilizacijų įgavo simbolinę pasaulio centro funkciją. „Didžiosiose Rytų - 
nuo Mesopotamijos ir Egipto iki Kinijos ir Indijos - civilizacijose šventykla susi- 
laukė naujo svarbaus įvertinimo: ji nėra vien imagio mundi, bet ir žemiškas trans- 
cendentinio pasaulio atvaizdas“ [Eliade, 1997, p. 42]. 

Plėtojant senąją kosmogoninę simboliką svarbiausi konkrečios religijos sak- 
ralinės architektūros statiniai įvairiuose civilizaciniuose pasauliuose orientuoja- 
mi į pagrindines pasaulio šalis. Todėl pagrindinė, pavyzdžiui, judaisto šventyk- 
la Jeruzalėje arba Zoroastro gimtinėje Širaze, savotiškoje „iraniečių Jeruzalėje“ 


esanti šventykla - zoroastrizmo išpažinėjo, Šv. Petro ir Pauliaus šventykla - 

krikščionio, Šv. Sofijos bažnyčia Konstantinopolyje - bizantiškosios stačiatiky- 
bės šalininkų, kaba - islamo sekėjų ir pan., buvo ne tik religinę bendruomenę 
organizuojantys simboliniai pasaulio centrai, bet ir konkrečios religijos veikia- 
mo sociokultūrinio vieneto kultūrinio kosmoso šerdis. Neatsitiktinai A. Toynbee 
dialoge su japonų komparatyvistu D. Ikeda teigia, kad civilizacijos stilius matyti 
jos religijoje. „Sutinku, - sako jis, - kad religija buvo ta gyvenimiškos jėgos ver- 
smė, kuri sukūrė ir palaikė civilizacijas daugiau nei tris tūkstančius metų: farao- 
nų Egiptą ir Kiniją nuo Shang valstybės iškilimo iki Qing dinastijos žlugimo 
1912 metais“ [The Toynbee - Ikeda Dialogue, 1976, p. 287-288]. 

Pagrindinis skiriamasis visų religijų bruožas, išryškintas É. Durkheimo ir 
gausių jo sekėjų veikaluose, pasaulio skirstymas į dvi esmiškai nesuderinamas 
sritis: sakraliąją ir profaniškąją. Pirmąją sudaro viskas, kas šventa, antrąją — kas- 
dienio profaniškojo, pasaulietinio gyvenimo stichija. Šių pasaulių skirtingumas 
yra absoliutus ir neginčijamas. 

Religinėje pasaulėžiūroje gyvuoja daugelis teologinių, egzistencinių, eti- 
nių, psichologinių, filosofinių ir kitų aspektų, kurių santykis konkrečioje religi- 
joje bei svarba jai labai nevienodi. Skirtingose religijose vyrauja kitokie moty- 
vai: asmeninis egzistencinis religinių tiesų išgyvenimas, asmeninė religinių ar 
dvasinių idealų paieška, išaukštinti idealūs motyvai, nusižeminimas, paklusnu- 
mas Dievo valiai, egzistencinės tiesos ieškojimas, išsivadavimas iš kančių, są- 
monės nuskaidrėjimas ir pan. Tai apsunkina pirminį religijos bruožų ir aspektų 
tyrinėjimą funkcionaliu požiūriu. Daug pozityvesnis fenomenologinis konkre- 
čių religijos aspektų ir reiškinių tyrinėjimas. Fenomenologinis metodas padeda 
išskirti atskirus religinius faktus (fenomenus) iš jų terpės ir atskleisti gelmines 


jų prasmes bei tipologinius bruožus, būtinus vėlesnei mokslinei analizei. 
Religijotyros tapsmo ypatumai 


Religijotyros, kaip savarankiškos mokslinio pažinimo srities, tapsmas ne- 
atsiejamas nuo pasaulio religijų įvairovės ir religijos esmės suvokimo. Šioje sri- 
tyje daug nuveikė didieji arabų mąstytojai al-Biruni, Ibn Ruschdas (Averroes) 
ir švietėjai, kurie kritiškai vertino tradicines teologines koncepcijas. Renesanso 
mąstytojai ir I. Kantas religiją tiesiogiai siejo su moralumo problema, o G. Hegelis 
šį požiūrį paneigė ir savo „Dvasios filosofijoje“ religiją aiškino kaip žemesnę 

paruošiamąją filosofinio mąstymo pakopą. F. Schleiermacheris, F Schellingas, 
G. Hegelis ir neeuropines religijos formas bei sakralinius tekstus tyrinėję orien- 
talistai padėjo išryškinti religijos savitumą, jos vietą kultūroje. 

Antroje XIX a. pusėje, kai į mokslininkų dėmesio lauką pakliuvo didžio- 
sios pasaulio religijos, akademiniai sluoksniai ėmė neigti tradicines teologinės 
religijos interpretacijas. Todėl atsirado būtinybė kurti naują tyrinėjantį įvairias 
religijas mokslą. Pažymėtina, kad F Max Mülleris, vienas autoritetingiausių re- 
ligijotyros kūrėjų, savo veikaluose dar vartojo tradicines lyginamosios teologi- 
jos ir teorinės teologijos sąvokas. Kalbėdamas apie naujo savarankiško religiją 
tyrinėjančio mokslo perspektyvas, savo dalykinę sritį mokslininkas padalijo į 
dvi savarankiškas dalis: pirmąją, kuri tyrinėja istorines religijos formas, jis va- 
dino lyginamąja teologija; antrąją, aiškinančią religijos aukščiausio ar žemiausio 
pavidalo gyvavimo prielaidas, vadino feorine teologija. 

E Max Mülleris iškėlė lyginamųjų religijos studijų svarbą ir teigė, kad tol, 
kol bus surinkti, klasifikuoti ir išanalizuoti lyginamosios religijų analizės duo- 
menys, sunku kalbėti apie pilnaverčio mokslo atsiradimą. 1870 m. vasario 19 d. 
Londono karališkajame institute perskaitytoje paskaitoje „Įvadas į religijos moks- 
la" jis įžvalgiai pranašavo, jog visa tai, kas šiandien teologijoje parašyta, bažny- 
tiniu arba filosofiniu požiūriais atrodys tokie pat keisti ir neverti dėmesio veika- 
lai, kaip lyginamoji E Boppo gramatika, palyginti su jo pirmtakų tyrinėjimais 
[Max Müller, 1996, p. 45]. 

Iš tikrųjų, daugėjant žinių apie įvairių tautų religijas, XIX a. pabaigoje fi- 
losofijos, antropologijos, archeologijos, filologijos ir lyginamosios mitologijos 
sandūroje pamažu išryškėjo nauja humanitarinio mokslo sritis religijotyra, ku- 
ri prancūzų kalbą vartojančiose šalyse vadinama la science de religion, vokiškuo- 
se kraštuose - Religionswissenschaft, o anglosaksų šalyse - The Science of Religion. 
Nuo septinto XIX a. dešimtmečio ji jau aktyviai skverbėsi į akademinę terpę; 
religijos istorijos ir religijos filosofijos paskaitų kursai tuomet buvo skaitomi 
daugelyje prestižinių Europos universitetų. Vėliau šių kursų skaičius plėtėsi, 
kadangi vis tvirtesnes pozicijas įgijo religijos psichologija, religijos sociologija 
ir lyginamoji religijotyra. Šios penkios disciplinos ilgainiui sudarė klasikinės 
religijotyros branduolį. 

L. H. Jordanas apie religijotyros tapsmo peripetijas 1920 m. rašė: „Teologai 
dažniausiai nepritarė naujam mokslui, priešingai, oficialūs religijos atstovai — 

tai galima pasakyti apie visų religijų adeptus - buvo nesutaikomi šios mokslinio 
pažinimo srities oponentai. Išpažįstantys tradicinius mokymus ir pasiekę aukš- 
tus postus, gindami savo tikėjimus, opoziciją naujam mokslui jie laikė savaime 
suprantama“ [Jordan, 1920, t. 1, p. 135]. 

Tačiau laikas darė savo, ir religijotyra XX a. sparčiai plėtojosi, pasiekė sva- 
rių laimėjimų. Dabartinė religijotyra yra respektabili humanitarinių mokslų sri- 
tis, aiškiai apibrėžusi savo tyrinėjimo objektą, struktūrą, metodus, pagrindinių 
problemų tyrinėjimo lauką. Religijos ir kitų kultūros sričių santykių problemas 
dabar gvildena kasmet įvairiomis kalbomis skelbiamos monografijos, akademi- 
nių ir religinių institucijų įkurti bei kuruojami žurnalai. Būdinga dabartinių re- 
ligijotyros studijų tendencija — stiprėjantis sąlyčio taškų ieškojimas tarp skirtin- 
goms civilizacijoms priklausančių ir įvairias religijas išpažįstančių mokslininkų 
bei adeptų. 

Religijotyros, ypač lyginamuju religijos, studijų specialistai daug nuveikė 
tiesdami savitarpio supratimo tiltus tarp įvairių religijų šalininkų, naikindami 
stereotipus ir skiepydami religinę toleranciją. Taigi Vakaruose formavosi nauja 
daug tolerantiškesnė kitoms religijoms aplinka. 

Religinės tolerancijos ištakų, remiantis skirtingomis nuostatomis, galima 
ieškoti netgi daugiau nei prieš du tūkstančius metų Indijoje išmintingo Maurija 
dinastijos imperatoriaus Ašokos valdymo laikais (268-232 pr. Kr.), kuris budiz- 
mą pavertė oficialia savo valstybės religija. Šis valdovas labai domėjosi įvairio- 
mis religijomis ir pasižymėjo ypatinga religine tolerancija. Viename iš savo ak- 
meninėse stelose iškaltų ediktų jis skelbė: „Valdovas Pijadasi gerbia visas religi- 
nes pakraipas, vienuolius ir pasauliečius; jis gerbia juos, suteikdamas jiems laisvę 
ir įvairiais būdais globodamas... Tačiau kiekvienai religijos pakraipai būtinas 
pamatinis įstatymas, o būtent - susilaikymas žodžiais, kuris teigia, kad negali- 
ma iškelti savos religinės krypties, peikiant kitas, lengvabūdiškai jas smerkti, 
priešingai, visuomet būtina rodyti deramą pagarbą kitoms religijos pakraipoms. 
Taip elgdamasis žmogus iškelia savąją pakraipą ir kartu atneša kitoms naudą, 
elgdamasis kitaip, jis kenkia savajai pakraipai ir kitoms pakraipoms iš to nėra 
jokios naudos. Tas, kuris iškelia savo kryptį ir smerkia kitas, vadovaujasi atsida- 
vimu savajai krypčiai bei siekia ją išgarsinti, o iš tikrųjų tik kenkia jai. Vadinasi, 
vienintelis gėris yra taika, kuriai viešpataujant, visi žmonės siekia ne tik išklau- 
syti, bet ir suprasti kitų požiūrius“ [Les Inscriptions..., 1881, p. 174]. 

Kitas Indijos valdovas, Mogolu 
dinastijos impera- 
(1542-1605), irgi 


tinga religine tole- 


torius Akbaras 
pasižymėjo ypa- 
rancija. Jis panaiki- 
no pagalvės mokes- tį (džiziją) nemu- 
sulmonams, skyrė į aukščiausius vals- 
tybinius postus hinduistus, rengė 
rūmuose judėjų, krikščionių, isla- 
mo, hinduizmo ir kitų religijų adep- 
tų diskusijas, kolek- cionavo ir rėmė 
įvairių religijų sak- ralinių tekstų ver- 


timus. Akbaras, su- kūręs visas Indijos 
Din-e-Ilahi (dieviš- 


kymą, gerokai len- 


religijas vienijantį 
kojo tikėjimo) mo- 


kė savo tolerancija Vakarų tautų val- 


dovus. 

Pastaraisiais j " dešimtmečiais, 
stiprėjant ekume- Akbaro laikų įvairių religijų šalininkų E AE E E E 
. teologinés diskusijos. Indu miniatiüra 
joms, augant World Theology („Pasauli- 


né teologija"), International Religious Foundation (Tarptautinio religijos fondo) ir 
daugybės panašių humanistinių sąjūdžių įtakai, pasaulio tautoms judant į pa- 
saulinę metacivilizaciją, įvairiuose pasaulio kraštuose gyvenantys ir skirtingus 
tikėjimus išpažįstantys žmonės suvokia glaudesnio bendradarbiavimo ir tar- 
pusavio pažinimo bei praturtinimo būtinybę. 

Tereikia surinkti į vieną vietą sakralinius įvairių religijų tekstus, kaip pasi- 
elgė įvairių tautų mokslininkus sujungęs Tarptautinio religinio fondo iniciaty- 
va šiam projektui A. Wilsonas leidinyje World Scripture. A Comparative Antholo- 
gy of Sacred Texts („Pasaulinis raštas. Lyginamoji sakralinių tekstų antologija“, 
1991) ir išskirti pagal temas (aukščiausia realybė, dieviškas įstatymas, tikėjimas, 
gyvenimo tikslas, pomirtinis gyvenimas, pagrindinės nuodėmės ar klaidingos 
nuostatos, išsigelbėjimas, išmintis, meilė artimam ir pan.) pagrindinius Rigve- 
dos, Dhamapados, Atcharvavedos, upanišadų, Lotoso sūtros, Bhagavadgytos, 
Manu įstatymo, Avestos, Lunyu, Laozi, Biblijos, Korano ir kitus tekstus, išryš- 
kėja daugelio pamatinių teiginių visuotinumas bei artimumas. 

Religijos ir kitų kultūros sudedamųjų dalių (mito, meno, filosofijos, etikos, 
estetikos, politikos, teisės) reikšmė įvairiais žmonijos istorijos tarpsniais ir skirtin- 
guose pasaulio regionuose bei civilizacijose esmiškai skyrėsi. Norint teisingai su- 
vokti religijos svarbą kultūros istorijai, būtina aiškintis jos santykius su kitomis 
dvasinės kultūros sritimis: mitu, mokslu, filosofija. Analizę geriausia pradėti nuo 
religijos ir mitologijos santykių aptarimo. Šios dvi dvasinės kultūros sritys buvo 
glaudžiai susijusios visoje žmogiškosios kultūros istorijoje, kadangi išsirutuliojo 
iš tų pačių Žmogaus gyvenimo reiškinių. Praktiškai neįmanoma aiškiai nubrėžti 
linijos, kur prasideda religija ir baigiasi mitas, nes religinė sąmonė visuomet buvo 
kupina mitologinių elementų. Kita vertus, šios dvi dvasinės kultūros sritys, ne- 
paisant gilių istorinių šaknų, išsaugojo ženklias pozicijas dabartinėje kultūroje. 

Kultūrologijos istorijoje išryškėjo įvairūs požiūriai į religijos ir mitologijos 
santykius. XIX a. platų pripažinimą įgavo evoliucinės teorijos šalininko E.B. Ty- 
loro požiūris į mitologiją, kaip į ankstesnę nei religija primityvią animistinę žmo- 
gaus pasaulėžiūrą, kuri maitina vėliau susiformavusią religinę sąmonę. Šios te- 
orijos šalininkai neretai teigė religinę mito kilmę arba mitą vadino neišvengiama 
religinės pasaulėžiūros dalimi. Artimas E.B. Tylorui įtakingas antros XIX a. pu- 
sės mąstytojas W. Wundtas pasuko religinės sąmonės įtakos apribojimo keliu. Jo 
požiūriu, apie religijos buvimą galima kalbėti tik tada, kai regimas tikėjimas die- 
vais, o mitinei pasaulėžiūrai būdinga esmiškai kitokia pozicija, t.y. tikėjimas de- 
monais, žmonių ir gyvūnų dvasiomis. Vadinasi, mitas čia įvardijamas religinės 
pasaulėžiūros ištaka. 

Tačiau ilgainiui atsirado ir kitų požiūrių. Aiškinantis mito bei religijos san- 
tykius ryškėjo nauja tendencija, kurios šalininkai šias artimas dvasinės kultūros 
dalis atribojo ir netgi priešpriešino vieną kitai. Motyvacija buvo skirtinga. Vieni 
teoretikai, gilindamiesi į mitologiją, suvokė jos išskirtinę svarbą civilizacijos is- 
torijos procesų suvokimui ir aiškino ją kaip savotišką pirmapradę filosofiją, pro- 
mokslą, turintį nemažai meninės išmonės. Dar kiti, remdamiesi įvairių tautų mi- 
tų analize, teigė, kad mituose neretai nėra jokio religinio turinio, kadangi aiškiai 
ir vienareikšmiškai atsako į tokius klausimus: „Kodėl saulė kasdien juda iš Rytų 
į Vakarus?“ „Kodėl maži kalnų upeliai triukšmingi, kunkuliuojantys, o gilios di- 
delės upės teka ramiai?“ 

Krikščionybės apologetai, pavyzdžiui, Vienos mokyklos lyderis W. Schmid- 
tas, regėdami įvairių krikščioniškosios religijos išplėtotų mitų prieštaringumą, 
neretai kandžiai pašiepiamą ateistų, siekė religiją išvaduoti iš naivių ir kompro- 
mituojančių religiją mitologinių elementų. Jie įrodinėjo religiją esant kokybiš- 
kai aukštesne svetima chaotiškai mitologijai grynai moraline pasaulėžiūra. Pa- 
skiri šios pakraipos šalininkai net plėtojo teorijas apie principinį religijos ir mi- 
tologijos skirtingumą. 

Dabartinėje kultūrologijoje išlieka įvairūs požiūriai į religijos ir mitologi- 
jos santykius. Tačiau ilga bei kruopšti šių fenomenų tyrinėjimo istorija padėjo 
geriau suvokti ne tik juos siejančius ryšius, bet ir netapatumą. Pirmiausia - šių 
dvasinės kultūros reiškinių ištakos yra skirtingos. Mitologijos atsiradimą nulėmė 
pirmykščiam žmogui iškilusi būtinybė paaiškinti jį supančio pasaulio reiškinius, o reli- 
gija yra priemonė, padedanti išlaikyti išorinių gamtos ir socialinių jėgų spaudimą. 

Ne mažiau komplikuoti religijos ir mokslo santykiai. Švietėjų ir klasikinės 
Vakarų kultūros filosofijos teorijoms būdingas racionalaus proto kultas dažniau- 
siai skatino tiesmuką religinės ir mokslinės pasaulėžiūrų skirtumų supriešini- 
mą. Toks požiūris viešpatavo beveik visą XIX amžių. Tačiau XX a. pradžioje šiuos 
tvirtas šaknis Vakarų moksle suleidusius požiūrius pradėjo klibinti É. Durkheimas 
irjo šalininkas L. Lévy-Brühlis, kurie teoriškai grindė genetinį religinės bei moks- 
linės pasaulėžiūrų giminiškumą. 

Gvildendamas ankstyvąsias religinės pasaulėžiūros formas Ė. Durkheimas 
įrodinėja, kad pirmosios vaizdinių, žmogaus sukurtų apie save, sistemos yra 
religinės kilmės. Visų didžiųjų religijų išplėtotos sudėtingos kosmogoninės sis- 
temos rodo jų artimumą filosofiniam mąstymui ir mokslinei pasaulėžiūrai. Ka- 
dangi religinis mąstymas yra socialinio kolektyvinio mąstymo produktas, va- 
dinasi, jis negali iš esmės skirtis nuo filosofinio ir mokslinio mąstymo, atsiradu- 
sio dėl religinės pasaulėžiūros įtakos, perėmusios tas pačias religiniame gyve- 
nime susiklosčiusias kategorijas. Todėl ir pagrindines žmogaus intelektinio gy- 
venimo bei mąstymo sąvokas mokslininkas pirmiausia aptinka religinėje są- 
monėje ir traktuoja kaip „religinės minties vaisių“. Jei filosofija ir kiti mokslai 
yra religijos, vadinasi, pati religija neapsiribojo praturtindama tam tikromis ži- 
niomis jau susiformavusį žmogaus protą, ji prisidėjo prie paties proto formavi- 
mo. Jai mes labai skolingi ne tik už jos suteiktas žinias, bet ir už tų žinių apdo- 
rojimo formą. 

Džainistų dievų bareljefai Gvaliore. 1440-1480 


Taigi religija ir mokslas - du pamatiniai kultūros universumo elementai bei 
vienas kitą papildantys pasaulėžiūros tipai. Realioje žmonijos kultūros istorijo- 
je tarp religijos ir mokslo tokios prarajos, kurią vaizduoja paskiros XIX a. - pir- 
mos XX a. pusės kultūros filosofijos bei marksistinės teorijos, nematyti. Itin glau- 
džiai religinės ir mokslinės pasaulėžiūros siejosi tų tradicinių civilizacijų kultū- 
ros istorijoje, kurioms būdinga religinės pasaulėžiūros, filosofinės metafizikos ir 
mokslinio pažinimo simbiozė. Kiekvienoje didžiojoje civilizacijoje ar epochoje 
yra savų kultūros universumo dalių, greta kurių, daugiau ar mažiau aktyviai 
sąveikaudami su jomis, skleidžiasi periferiniai pasaulėžvalgos tipai, posistemiai, 
dažnai ne mažiau svarbūs kultūros istorijai. 

Tradicinėse civilizacijose ši vyraujanti kultūros universumo dalis buvo re- 
ligija. Todėl, tarkim, hinduistų požiūriu, pažinimas glūdi Vedose, islamo šali- 
ninkų - Korane, krikščionių - Biblijoje. Ši pirmapradė universalią prasmę turinti 
religinė nuostata dar neapriboja pažinimo vien tik religinės pasaulėžiūros sritimi. Vie- 


no kultūros universumo komponento įsivyravimas kultūros sistemoje dar nereiškia pa- 

naikinimo kitų, kurie, kultūroje skleisdamiesi latentine forma, neretai pažinimo eigoje 
gali tapti daug svarbesni nei valstybinių ar religinių institucijų remiamas religinis. 
Kita vertus, religinės sistemos nesiremia vien tik tikėjimo dogmomis. Akivaiz- 
du, kad moksle yra daug tokių teorinių prielaidų, nuostatų ir duomenų, kurie 
priimami ir kvestionuojami kaip tikėjimas, kaip atraminė hipotezė ar mokslinės 
teorijos plėtotės bazė. Religiją ir mokslą taip pat sieja intuityvaus pažinimo svar- 
bos suvokimas. Ir pagaliau pagal esminę nuostatą pažinimas yra visuminis ir 
siekia išsaugoti realius tikrovės reiškinių bei daiktų santykius. Šį teiginį grin- 
džia fundamentalüs skirtingiems civilizaciniams pasauliams priklausančių reli- 
ginės pakraipos įvairių mokslo sričių — nuo algebros, fizikos iki mechanikos - 
mąstytojų atradimai. 

Tačiau religiją ir mokslą ne tik daug kas sieja, bet ir skiria. Mokslinis pažini- 
mas objektyviai suvokia ir neprieštaringai išmąsto, analizuoja tikrovę, o religija 
sutelkia dėmesį į subjektyvius išgyvenimus, jautriausius sąmonės ir pasąmonės 
pokyčius. Todėl religinis pažinimas dažniausiai apima tai, kas nesusiję su objek- 
tyviai logiškai ir empiriškai fiksuojamais reiškiniais. 

Religijos ir filosofijos santykius išsamiau aptarsime tyrinėdami filosofinio 
mąstymo savitumą, o religijos ir meno - gvildendami meno reikšmę kultūros 


istorijai. 
Didžiųjų religijų poveikis kultūros istorijai 


Sąlyginis religijos autonomiškumas universalesnės kultūros sistemos at- 
žvilgiu pasireiškė tuo, kad daugelyje didžiųjų civilizacijų gyvavo ne po vieną, 
o po kelias besivaržančias religines sistemas. Akivaizdžių tokios konkurencijos 
pavyzdžių yra didžiosiose Rytų civilizacijose Indijoje, Kinijoje ir Japonijoje. Kla- 
sikiniame indų civilizacijos raidos etape, siekdamos užimti vyraujančias pozi- 
cijas kultūriniame indų visuomenės gyvenime, konkuravo brahmanizmas, bu- 
dizmas ir džainizmas, vėliau hinduizmas bei islamas. Turtingoje kinų kultūros 
istorijoje analogišką vaidmenį atliko konfucianizmas ir daoizmas, o nuo VI a. - 
į šią konkurencinę kovą įsitraukęs mahajanos budizmas, kuris Kinijoje įgavo 
savitą kiniškojo čanbudizmo (chan) pavidalą. Japonijoje vietinės kilmės šintoiz- 
mo (shintô) religija kovojo dėl įtakos įvairiose kultūros srityse su iš žemyno 
įsiskverbusiomis konfucianizmo, daoizmo ir transformuoto mahajanos budiz- 

mo, Japonijoje igavusio dzenbudizmo vardą. Konkurencinėje kovoje dažniau- 
siai laimi ir įsigali kultūroje tos religijos, kurios ryškiausiai skleidžia universa- 
listines idėjas. 

Greta daugybės vietinių gentinių ir tautinių religijų itin svarų indėlį į 
žmonijos kultūros istoriją įnešė didžiulių geografinių erdvių sociokultūrinius 
kompleksus sutvirtinusios religijos, sakykim, hinduizmas, zoroastrizmas, ma- 
nicheizmas, judaizmas, šintoizmas. Tačiau nepalyginamai svarbesnį poveikį įvai- 
rių kultūros formų raidai padarė trys didžiosios pasaulinės religijos: mahajanos 
budizmas (atsirado VI-V a. pr. Kr.), krikščionybė (I a.) ir islamas (VII a.), kurios 
siekė išplėsti įtaką visame pasaulyje. Dvi pastarosios atsirado kaip alternaty- 
vus atsakas į graikų ir romėnų įsiveržimą į didingas kultūros tradicijas turintį 
Artimųjų Rytų sirų civilizacijos pasaulį. Pasaulinės religijos vienijo žmones ne- 
priklausomai nuo jų etninių, rasinių, kalbinių, politinių skirtumų. 

Lyginamoji minėtų religijų personažų ir pamatinių mokymų analizė at- 
skleidžia jų genetinį giminiškumą. Šio teiginio pagristumu įsitikiname, anali- 
zuodami paskirus judaizmo, krikščionybės ir islamo mokymus. Genezė bei is- 
toriniai šių religijų raidos dėsningumai paaiškina jų mokymų, ritualų, dogmati- 
kos panašumus ir skirtumus. Šios monoteistinės religijos atsirado Artimuosiuo- 
se Rytuose, stiprėjo rytinėje Viduržemio jūros pakrantėje, Šiaurės Afrikoje ir pie- 
tinėje Europos dalyje, o vėliau išplito įvairiuose pasaulio kraštuose. Pirmasis at- 
sirado judaizmas, vėliau iš jo išsirutuliojo krikščionybė ir pagaliau jauniausia 
islamo religija. Visos jos buvo išpažįstančios Vieną Dievą ir šventraščių autorite- 
tą monoteistinės religijos. Turint omenyje jų genetinius ryšius, vadinamos abra- 
omiškomis, arba „Vakarų religijomis“. 

Analogišką genetinį ryšį galima įžvelgti lyginant dvi įtakingiausias Indos- 
tano pusiasalyje išsiskleidusias religijas - hinduizmą ir budizmą. Pirmoji forma- 
vosi daugiau kaip prieš 4700 m. susiliejus atvykėlių arijų gentims su vietiniais 
Indostano pusiasalio gyventojais ir sukūrė turtingą Vedų religinės literatūros 
tradiciją, kurioje vyravo politeizmas ir sudėtingos religinių ritualų sistemos. 
Vėliau kaip reakcija į šią religiją atsirado monoteistinė religija budizmas, kuri 
išplito daugelyje kitų Rytų kraštų ir tapo įtakinga pasauline religija. 

Lengviau, remiantis konkrečia schema ar metodu, empiriškai aprašyti ar 
išvardyti konkrečios religijos bruožus, nei išryškinti bei apibrėžti tai, kas sudaro 


religijos esmę ir būdinga visoms pasaulinėms religijoms, taip pat įvairioms vie- 


418 


Didziuju religiju poveikis kultüros istorijai 


Penkių šimtų Budhu šventyklos šalia Pekino interjeras 


tinėms jos formoms. Gretindami didžiąsias religijas, be daugybės artimų bruo- 
žų, nesunkiai galima pastebėti ir skirtingas dvasines jų orientacijas. Pavyzdžiui, 
hinduizmui ir budizmui būdinga ypatinga tolerancija, nors pirmoji neignoruo- 
ja gyvenimo džiaugsmo, o antroji daug asketiškesnė; didžiosios kinų religijos 
konfucianizmas ir daoizmas aukština gyvenimiškos išminties įsisavinimą, nors 
konfucianizmas pabrėžia racionalų pasaulietinį gyvenimo būdą, o daoizmas - 
intuiciją, improvizaciją ir nusišalinimą nuo aktyvaus pasaulietinio gyvenimo; 
pranašiškos religijos (judaizmas, krikščionybė, islamas) itin pabrėžia žmogaus 
įtrauktumą į religinės būties plotmę, nors, apibrėždamos tikinčiojo santykį su 
Dievu, iškelia daugybę skirtingų aspektų. 

Dabartinėje religijotyroje aptiksime įvairių tradicinių ir modernių didžiųjų 
religijų klasifikacijos schemų, kurios yra netobulos, neretai pagrįstai susilau- 
kia griežtos kritikos. Plačiai paplitusios genealoginės religijų klasifikacijos sche- 
mos šalininkai, remdamiesi lyginamąja sakralinių tekstų analize, išskiria semi- 

tiškų, indoarijiškųjų, kiniškųjų ir kitų religijų grupes. Ši klasifikacijos schema 
tiesiogiai grindžiama lyginamosios filologijos išplėtotų kalbinių šeimų, arba gru- 
pių, principais. Iš tikrųjų pasaulio religijų kūrime ir sklaidoje ypatingi nuopel- 
nai tenka arijų gentims, semitams ir kinams. Arijai tapo turtingos Vedų kultū- 
ros, brahmanizmo, zoroastrizmo, budizmo ir daugelio kitų religijų įkvėpėjais. 
Semitai sukūrė Senojo Testamento tekstuose įkūnytus judaizmo principus, ku- 
rie stipriai paveikė ir dvi kitas didžiąsias vadinamąsias abraomiškąsias religijas 
krikščionybę ir islamą. Kinija yra trijų didžiųjų religijų konfucianizmo, daoiz- 
mo ir indiškos kilmės čanbudizmo tėvynė. Tačiau aptartas kalbinis klasifikaci- 
jos principas neapima religijų įvairovės ir palieka nuošalyje daugelį svarbių re- 
ligijų. Skirstymas į monoteistines ir politeistines religijas irgi pažeidžiamas, ka- 
dangi iš tokios klasifikacijos sistemos iškrenta dualistinės ir ateistinės religijos. 
Kitas skirstymas - į pasaulines, tautines ir gentines religijas - daugiau byloja 
apie religijos išplitimo erdvę nei apie jos esminius bruožus. 


Lyginamosios religijotyros kontūrai 


Lyginamosios religijotyros, kaip ir mūsų aptartos lyginamosios mitologi- 
jos, istorinės raidos nenuoseklumai bei paklydimai aiškinami sunkumais, su 
kuriais objektyviai susidūrė mokslininkai. Tai pirmiausia siejosi su žinių ir duo- 
menų trūkumu apie neeuropines religijas. Esminiai poslinkiai lyginamosios reli- 
gijotyros srityje buvo tiesiogiai priklausomi nuo orientalistikos laimėjimų, pa- 
matinių Rytų tautų religinių tekstų vertimo, juose išdėstytų mokymų pažinimo. 
Kai tik jie tapo prieinami mokslininkams, atsivėrė naujos lyginamosios anali- 
zės perspektyvos. 

Lyginamosios religijos studijos nuodugniai ėmė keistis švietimo epocho- 
je, kuomet Europoje sustiprėjo antiklerikalinės tendencijos ir buvo rasta neži- 
nomų Rytų tautų religinių tekstų ir kitų dokumentų, daugėjo žinių apie kon- 
fucianizmą, daoizmą, partų religiją, hinduizmą, budizmą, islamą, lamaizmą, 
formavosi tolerantiškesnė aplinka jų moksliniam pažinimui bei lyginamajai 
analizei. Tuomet itin sustiprėjo dėmesys „natūralioms“ Rytų tautų religijoms, 
kurias buvo galima išrutulioti iš žmogaus prigimties. Atskleidus panašias reli- 
gijų atsiradimo prielaidas vis dažniau buvo gretinami įvairūs religiniai Rytų ir 
Vakarų mokymai. 

Ibn al-Bawwab Korano teksto kaligrafinė kopija, padaryta Bagdade 1000-1001 


Prancūzų švietėjai ir vokiečių klasikinio idealizmo kūrėjai įtvirtino istorinį 
požiūrį į lyginamuosius religijos tyrinėjimus, tai, kad religijų pažinimas neat- 
siejamas nuo konkrečių jas sukūrusių visuomenių istorijos pažinimo. Nepai- 
sant paskirų recidyvų, lyginamosiose religijos studijose stiprėjo religinio libera- 
lizmo tendencijos, neeuropinių religijų vertės pripažinimas. Pradžioje mintis, 
kad nei vienai religijai neturi priklausyti privilegijuota vieta, budriems krikš- 
čionybės apologetams atrodė šventvagiška ir nusipelnanti griežto pasmerkimo. 
Tačiau laikas ir mokslinis pažinimas darė savo, todėl mokslininkai vis labiau 
suvokė, kad būtina geriau pažinti įvairias pasaulio religijas ir jas lyginti. 

Šioje srityje, kaip ir lyginamosios mitologijos tyrinėjimuose, itin svarbus 
E Max Müllerio įnašas. „Lyginamoji religijų analizė, — rašė jis, - tapo būtina 
suradus anksčiau nežinotus patikimus dokumentus, svarbius žmonijos reli- 
gijos istorijos tyrinėjimams. Giliausių religinės minties ištakų ieškojimui visa- 
me pasaulyje didžiules galimybes atskleidė platus Rytų kalbų tyrinėjimas. Jei 
mes atsisakysime šio darbo, jo imsis kitos tautos ir kitų religijų šalininkai“ 
[Max Müller, 1966, p. 51]. Mokslininkas puikiai suvokė lyginamosioms religi- 

ju studijoms iškylančias problemas, todėl skelbė pamatinius įvairių tautų sakra- 
linius tekstus, plėtė mokslinę bazę ir tobulino metodologinį instrumentariju. 
„Religijotyros tyrinėtojams nestinga medžiagos. Tiesa, palyginti su kalbų, su 
kuriomis dirba filologas komparatyvistas, kiekiu, religijų skaičius nėra toks di- 
delis. Lyginamuoju aspektu tyrinėjant kalbas daugumą medžiagos regime jau 
paruoštą darbui: yra gramatikų ir žodynų, tačiau sunku pasakyti, kur galėtume 
rasti pagrindinių pasaulio religijų gramatikų ir žodynų“ [Ten pat, 1996, p. 71]. 

F Max Müllerio pasėtos lyginamuju religijų studijų sėklos krito į gerai pa- 
ruoštą dirvą ir davė lauktus vaisius. Paskutiniai XIX a. dešimtmečiai ir XX a. 
pradžia - intensyvaus Rytų tautų religijų tyrinėjimo ir jų lyginimo su vakarie- 
tiškomis metas. 

Bene reikšmingiausia XX a. pradžios lyginamosios religijotyros sintezė 
buvo fundamentalus dviejų tomų H. Pinard de la Boullaye veikalas L'étude 
comparėe des religions („Lyginamoji religijų studija“, 1922-1923, 1929), kuriame 
aptinkame daugybę puikių Rytų ir Vakarų religijų lyginamosios analizės pa- 
vyzdžių. Ypač gerai atskleisti įvairių religinių sistemų gretutinės raidos dės- 
ningumai ir tipologiniai bruožai, patikima lyginamų mokymų dokumentacija 
ir nuosekliai įgyvendinta lyginamoji tyrinėjimo strategija. 

Kitas svarbus šios pakraipos veikalas - vokiečių religijotyrininko ir isla- 
misto Heinricho Fricko studija Vergleichende Religionswissenschaft („Lyginamoji 
religijotyra“, 1928). Joje, perėmęs paskiras savo pirmtako fenomenologinės re- 
ligijos analizės šalininko R. Otto to paties pavadinimo veikalo idėjas, ypač „gre- 
tutinių religijų istorijoje dėsnį“, autorius išplėtojo perspektyvius tipologinius 
lyginamosios religijų analizės principus. Į lyginamasias religijos studijas jis įve- 
dė sąvokas tipas, stadija, morfologija, konvergencija. 

Daug lyginamųjų religijos studijų srityje nuveikė tradicionalistų mokyk- 
los šalininkai R. Guėnonas, A. Coomaraswamy, T. Burckhardtas ir S.H. Nas- 
ras. Gerai dokumentuotomis lyginamosiomis Rytų ir Vakarų religijų studijo- 
mis jie atskleidžia gelminį religijos bei konkrečios civilizacijos kultūrinio kos- 
moso ryšį, vidinį visų pagrindinių su religija susijusių kultūros komponentų 
sąryšingumą. 

Technika 


Technika kultūroje 


Technika tapo ženkli šiuolaikinio kultūros universumo dalis, ji įsiskverbė 
beveik į visas socialinio gyvenimo sritis ir yra esminė dabartinės žmogaus padė- 
ties supratimo priemonė. Technikos terminas kilo iš gr. technė (reiškiančio meną, 
amatą, pynimą, meistriškumą, amato paslaptis), o kita su ja glaudžiai susijusi tech- 
nologijos sąvoka lotynizuoto pavidalo rašytiniuose tekstuose atsirado XVI a. trak- 
tatuose apie vadinamuosius septynis laisvuosius menus (artes liberales). Ji išpli- 
to XVIII a. pradžioje Vakarų civilizacijai pasiekus ganėtinai aukštą išsivystymo 
lygį, t. y. įžengus į naują ekstensyvia mokslinės-techninės revoliucijos pakopą. 

Technika yra veiksmų sistema ir visuomenės sukurtų pagalbinių materiali- 
nių veiklos priemonių (konkrečios veiklos srities įtaisai, instrumentai, įrengimai, 
mechanizmai, mašinos) visuma, skirta konkretiems tikslams pasiekti, gamybos 
procesams atlikti. Ji padeda žmogui išplėtoti ir keisti antgamtinius veiklos proce- 
sus bei tobulėja jam geriau pažįstant ir naudojant gamtos dėsningumus. Techni- 

los instrumentu bei mechanizmu taikymo galimybes ir kartu tai sugebéjimas, 
kurio metodai yra išoriniai siekiamo tikslo atžvilgiu. Vadinasi, technika - suvo- 
kiančio techninės kūrybinės veiklos prasmę, išmanančio žmogaus tikslinga pa- 
galbinių priemonių ir veiksmų visuma. Prasmė - tai siekimas išlaisvinti žmogų, 
kaip gyvūnų pasaulio atstovą, iš griežtos priklausomybės gamtai, jos pavojų, 
gaivalinių nelaimių, apribojimų. Iš čia kyla pamatinė techninės kūrybos nuosta- 
ta priversti gamtą tarnauti žmogui, suteikti jo gyvenimui tokį pavidalą, kuris 
leistų išsivaduoti iš reikmių, trūkumo slėgimo ir sukurti palankesnę kasdienio 
gyvenimo aplinką. 

„Iš esmės, - rašė technikos filosofijos klasikas F. Dessaueris, - technika yra 
kūrimo proceso tęsinys. Kūrėjas pasaulio neužbaigė, bet suteikė žmogaus dva- 
siai, kurią sukūrė pagal savo pirmavaizdį, sugebėjimą praturtinti žemę naujais 
pavidalais; jis nesukūrė nei rato, nei garvežio, nei laivo, nei telefono, tačiau ap- 
dovanojo žmogų kūrybinėmis galiomis ir sugebėjimu veikti pagal iš anksto su- 
manytą planą toliau tęsti neribotą kūrimo darbą“ [Dessauer, 1926, p. 14]. Kūry- 
binga techninė žmogaus veikla padėjo žmonijai esmiškai pakeisti žmogaus kasdie- 

nio gyvenimo sąlygas, sustiprino jo nepriklausomybę nuo gamtos, gerokai išplėtė darbi- 
nės veiklos galimybes ir technikos sukurtų produktų vartojimo ribas. 

Kas gi yra technikos palydovė technologija? Žmogaus ekonominių proble- 
mų sprendimo priemonė, gamybos procesų reguliavimo instrumentas, moksli- 
nio pažinimo sritis, properšos tarp žmogaus ir gamtos didintoja, nelaimių prie- 
žastis ar gamtos pavergimo priemonė? Šie ir daugelis kitų sudėtingų problemų 
kyla susiduriant su šia sąvoka. Technologija tikrai yra nevienareikšmė sąvoka. 
Nesileisdami į platesnius išvedžiojimus, galime sakyti, kad technologija pirmiau- 
sia yra racionalios veiklos gamybinių procesų instrumentinių atlikimo būdų ir 
priemonių visuma, padedanti keisti žaliavų, medžiagų, pusgaminių savybes, o 
kita vertus, tai ir mokslas apie gamybą bei jos procesus, žaliavų, medžiagų ir 
pusgaminių perdirbimo būdus įvairiomis gamybos priemonėmis. Ir pagaliau 
technologijos terminas neretai vartojamas kaip technikos sinonimas. 


Technika - civilizacijos varomoji jėga 


Technika žmonijos istorijoje yra svarbi civilizacinės pažangos varomoji jė- 
ga. Ji nueina sudėtingą raidos, tobulėjimo kelią nuo paprasčiausių pagalbinių 
žmogaus darbo įrankių iki šiuolaikinei technikai būdingos įvairovės, apiman- 
čios sudėtingas gamybos, transporto komunikacijų (keliai, geležinkeliai, tiltai, 
kanalai), ryšių, mokslo tyrinėjimų, buities, valdymo, techninių komunikacijų, 
informacijos priemonių (telefonas, radijas, televizija, kompiuteriai) ir pan. sis- 
temas. Žmogus, kurdamas techninius įrenginius, mašinas, remiasi gamtos jėgo- 
mis ir ištekliais, siekia surasti gausius energijos šaltinius. Todėl technika skyla į 
gaminančią energiją ir produktus (verpimas, audimas, puodų žiedimas, sudė- 
tingiausių įrenginių, ryšių, statybos priemonių ir pan.). Gamtos potencijoje sly- 
pinti energija įvairiomis technikos priemonėmis yra išgaunama, vėliau perdir- 
bama, sukaupiama, išskirstoma, transformuojama ir plačiai naudojama įvairių 
techninių mechanizmų, mašinų, automatų darbui. Su technikos pagalba išgau- 
nama, transformuojama ir panaudojama energija yra sėkmingo civilizacijos 
funkcionavimo pagrindas. 

Nors technikos raidos dėsningumai ir glaudžiai susiję su socialiniais pro- 
cesais, tačiau negali būti su jais sutapatinami tiesmukai. Žmogaus socializacijo- 
je technikai tenka svarbi jungiamoji žmogaus ir gamtos santykių grandis. Tech- 

nika, būdama materiali gamtinio pasaulio dalis, padeda žmogui įgauti didesnį 
savarankiškumą gamtos atžvilgiu, panaudoti ją savo interesams. Tačiau kaip gam- 
ta, veikiama technikos, keičia savo pavidalą, taip ir techninė veikla daro grįžta- 
mąjį poveikį žmogui. Technikos plėtotė išryškino įvairius lemtingus šios įtakos 
aspektus, apie kuriuos kalbėsime vėliau. 

Technika, kaip ir daugelis kitų žmogaus kūrybinės veiklos produktų, pa- 
klūsta netolygiai raidai. Ji neretai plėtojasi ir suklesti kartu su dvasinės kultūros 
pakilimu, tačiau, kaip liudija civilizacijos istorija, šie veiksniai ne visuomet su- 
tampa ir skleidžiasi sinchroniškai. Buvo atvejų, kai mokslo ir technologijos lai- 
mėjimai sunykdavo veikiant nematerialiems veiksniams. Pavyzdžiui, gerai iš- 
plėtotos kinų, Romos, inkų kelių, Mesopotamijos ir Kinijos irigacinės sistemos 
sunykdavo įsigalėjus socialiniam ir politiniam chaosui. Kita vertus, ne visuo- 
met techninių laimėjimų pažangą lydėjo civilizacijos klestėjimas: nors heleniz- 
mo epochos žemės ūkio technika tobulėjo, dvasinė kultūra ir daugelis kitų civi- 
lizacijos elementų smuko. 

Techniniu požiūriu geresni ginklai gali būti karinės pergalės, tačiau ne dva- 
sinės kultūros ir civilizacijos galios simbolis. Geležiniais ginklais ginkluotų do- 
riečių pergalė prieš minosiečius buvo Barbarystės pergalė prieš Civilizaciją. 

Techninių išradimų istorija patvirtina, kad negalime nubrėžti vientisos tech- > 
ninės evoliucijos linijos tarp skirtingų pasaulinės istorijos epochų. Technikos is- 
torijai būdingas trūkčiojantis komuliatyvinis raidos pobūdis, nulemtas daugy- 
bės nevienodų kultūros veiksnių poveikio. 

Iš technikos istorijos matyti, kad techninė pažanga dažniausiai tiesiogiai 
siejasi su racionalizavimu. Nešulinis krovinių gabenimas pamažu buvo pakeis- 
tas racionalesniais ratuotais gyvulių traukiamais vežimais. Vėliau arklius ir bui- 
volus išstūmė traukinių lokomotyvai, kuriems nors ir reikėjo daug techninių 
pastangų bei darbo imlių geležinkelio bėgių, tiltų, tunelių statybos, tačiau padė- 
jo nesunkiai didžiuliais atstumais gabenti gausius krovinius. Tolesnė techninė 
garo variklių racionalizacija sukūrė geresnius vidaus degimo variklius, kurie 
buvo pagrindas atsirasti automobiliams ir išsiraizgiusioms kelių sistemoms iš- 
plisti. Automobiliai buvo mobilesni ir reikėjo mažiau sąnaudų transporto ko- 
munikacijoms tiesti. Vėliau plėtojantis techninei minčiai ir žlugus ambicingiems 
milžiniškų cepelinų kūrimo projektams, buvo sukurtos naujos, turinčios tech- 
niniu požiūriu tobulesnius variklius oro transporto priemonės, kurios galėjo 
daug greičiau keleivius ir krovinius nugabenti iš vieno planetos taško į kitą. 
Joms nereikėjo kelių, o tik nusileidimo takų. 

Mūsų apžvelgta tobulėjanti techninių išradimų racionalizacija gali suda- 
ryti klaidingą įspūdį, kad kuo techniškai sudėtingesnis mechanizmas, mašina, 

agregatas, tuo didesnio i$radingumo jis reikalauja. Tikrovéje yra kitaip. Panag- 
rinėję techninių išradimų istoriją galime teigti, kad šiandien atrodančio primi- 
tyvaus jaučio traukiamo vežimo rato išradimas buvo kokybiškai daug įstabes- 
nis ir reikšmingesnis techninės minties šuolis, nei sukurtas modernus lėktuvas, 
o lanko su strėle - nei sudėtingiausių šiuolaikinių šaunamųjų ginklų, nes šie 
kokybiniai išradingumo šuoliai atvėrė tolesnę nuoseklios techninės minties rai- 
dos perspektyvą. 

Įdėmiau pažvelgę į technikos istoriją galime pamatyti, kad daugelis revo- 
liucingiausių techninių išradimų, pavyzdžiui, garo mašina, lokomotyvas, lėk- 
tuvas, telegrafas ir pan., neretai buvo išrasti beveik tuo pačiu metu skirtinguo- 
se kraštuose. Toks sinchroniškumas tikriausiai paaiškinamas pribrendusiais so- 
cialiniais, ekonominiais, technologiniais poreikiais, kad išradimų idėjos jau „tvy- 
ro Ore“. 

Techniniai išradimai, kuriems visuomenėje jaučiamas poreikis, plinta la- 
bai greitai. Iš kilmės centro į periferiją įvairiais difuzijos kanalais techniniai iš- 
radimai sklinda skirtingais ritmais ir tempais tarsi vandens ratai į tvenkinį įme- 
tus akmenį. Sakykim, akiniai, siuvamosios mašinos, telefonai stulbinamai greit 
išplito įvairiose šalyse. 

Tobulėjant komunikacijai ir informacijai techniniai išradimai plinta grei- 
čiau. Tačiau vis dėlto dauguma techninių ir technologinių išradimų įvairias pa- 
saulio šalis priklausomai nuo jų poreikio ir komunikacijos kanalų efektyvumo 
pasiekia skirtinga tvarka, o kai kurios visuomenės tam tikros techninės pažan- 
gos ir technologinių išradimų apskritai niekuomet nesulaukia. Tarkim, įstabų 

meno kultūros suklestėjimą pasiekusi Egipto civilizacija taip ir neperžengė žal- 
vario amžiaus, o majų - akmens amžių technikos galimybių ribų. 


Pagrindiniai technikos ir kultūros santykių raidos etapai 


Technikos ir kultūros santykių istorijoje galime išskirti tris pagrindinius 
laikotarpius, kurie siejasi su kokybiškai skirtingu technikos išsivystymo lygiu: 
1) rankinio darbo instrumentų; 2) mašinų, kuomet technika mechanizuojama; 
3) automatų, kurie įsiviešpatauja pasiekus aukštesnį automatizavimo lygį. 

Pirmajame technikos ir kultūros sąveikos laikotarpyje žmogus išlieka pagrin- 
dine technologinio proceso grandimi, kadangi techniniai įrankiai dar nedaug tepadeda. 
Žmonių sugebėjimas panaudoti techninės gamybos įrankius savo darbui paleng- 
vinti žinomas jau nuo žilos senovės. Techniniai išradimai tapo civilizacijos for- 
mavimosi pamatu, padėjo žmonėms sukurti minimalią žmogui būtiną kultūrinę 
aplinką, išplėtoti amatų užuomazgas, pritaikyti kasdienei gamybinei veiklai kirs- 
tukus, kastuvus, kirvius, valtis, gyvūnų jėgą. Tai, kas buvo atliekama, išnaudo- 
jant Žmogaus raumenų ar pasitelkiant gyvūnų jėgą, vėjo, vandens, ugnies savy- 
bes, neperžengė natūralių žmogaus galimybių. 

Antrajame technikos ir kultūros santykių laikotarpyje technologinio proceso 
šerdimi tampa sudėtingas technikos gaminys mašina, o žmogus yra papildantis ar val- 
dantis mechanizuoto darbo elementas. Šis procesas pirmiausia išryškėjo XI-XIV a. 
Kinijoje ir tikriausiai kiek vėliau - kitose Rytų civilizacijose (Kinijoje jau VIII a., o 
Japonijoje apie XI a. atsirado nepriklausomų amatininkų luomas, kuris XVII a. 

jau turėjo didžiulę įtaką visuomenės gyvenimui), o XVIII a. pabaigoje pradėjo 
sparčiai plėtotis puritoniškoje Anglijoje, kur netrukus techniškai sudėtingų ma- 
šinų gamyba ir technikos panaudojimas įgavo kokybinį pobūdį. Jis rėmėsi Rytų 
civilizacijų mokslinės minties, technikos, technologijos ir naujųjų amžių Vakarų 
eksperimentinių bei tiksliųjų mokslų laimėjimais. Buvo išrasti sudėtingesni tech- 
niniai mechanizmai, mašinos, kurios pradėjo keisti amatininkų darbą. Mašinos 
jį atliko ne tik daug efektyviau, tačiau ir patį gamybos procesą racionalizavo bei 
pakėlė į naują masinės gamybos lygmenį. Buvo sukurta verpimo (1767), garo 
(1769), audimo mašinos (1785), pirmasis garlaivis (1807), garvežys (1815), gele- 
žinkelio linijos (1825), universalus elektros motoras (1866). Eksperimentinis moks- 
las, išradingumas ir racionali darbo organizacija paspartino techninės pramoni- 
nės revoliucijos raidą, galutinai išstūmė amatininkų darbą į gamybos periferiją. 

Trečiajame, šiuolaikiniame, technikos ir kultūros santykių laikotarpyje, ku- 
ris išryškėjo antroje XX a. pusėje, žmogus jau išsilaisvina iš tiesioginio dalyvavi- 
mo technologiniame darbo procese ir apsiriboja aukšto techninio lygio automa- 
tų ir robotų kontrole bei priežiūra. 

Šio teiginio pagristumu nesunkiai įsitikinsime analizuodami pastarųjų dvie- 
jų šimtmečių darbo jėgos struktūros pokyčius ekonomiškai pažangiose šalyse. 
XIX a. pradžioje daugiausia jų žmonių dirbo žemės ūkyje, vėliau jų skaičius pa- 
laipsniui mažėjo, o didėjo pramonės gamyboje. Po Pirmojo pasaulinio karo pa- 
žangiose Vakarų šalyse žemės ūkio, pramonės ir paslaugų (pirminiame, antri- 
niame ir tretiniame gamybos sektoriuose) darbuotojų buvo beveik tiek pat. Ta- 
čiau pastaraisiais dešimtmečiais, sparčiai didėjant darbo našumui, žemės ūkio 
darbuotojų pažangiose šalyse gerokai sumažėjo - jie sudaro tik apie 2-5 procen- 
tus. Analogiški procesai vyko ir pramoninėje gamyboje (dirba apie 10 procentų). 
Pavyzdžiui, JAV nuo 1968 iki 1988 m. pramonės įmonėse išliko toks pat darbuo- 
tojų - per 19 milijonų - skaičius ir tas pats nacionalinio produkto procentas, tai 
buvo pasiekta naujų technologijų, automatizavimo ir gamybos proceso pertvar- 
kymo pastangomis. 

Technika ir technologija pastaraisiais dešimtmečiais įžengė į kokybiškai nau- 
jo vystymosi tarpsnį, kurio pagrindinė varomoji jėga - naujausi mokslo laimėji- 
mai ir nuoseklesnė bei sistemiškesnė techninių išradimų raida. Šį šuolį nulėmė 
mokslo, technikos ir inžinerinės minties susiliejimas, kuris iš esmės pakeitė anksčiau 
vyravusią pramoninę gamybą. Techninių išradimų pagrindas - empiriniai ban- 

dymai. Šiuolaikinė technikos ir technologijos raida neatsiejama nuo daugybės profiliuo- 
tų mokslinių institucijų, nuosekliai ir kryptingai dirbančių šioje srityje. Technologinėje 
civilizacijoje maksimaliai racionalizuota mokslinė pramonė tampa pagrindiniu technikos 
ir technologijos raidą skatinančiu vedliu bei veiksniu. 

Techniniai išradimai dabar jau yra ne atsitiktiniai vienos ar kitos mokslo 
srities žinovų laimėjimai. Jie susilieja į vieną gerai instituciškai organizuotą ir finan- 
suojamą mokslinių tyrimų srautą, kuriame panaudojami inžineriniai, techniniai milijo- 
nų kūrybingiausių planetos žmonių įgūdžiai ir intelektinis potencialas. Vis labiau čia 
įsivyrauja kolektyvinės darbo formos, anonimiškumas, žengimas į priekį. Vienas esminis 
poslinkis technikos ir technologinių išradimų srityje atveria erdvę kitiems. Taip vyksta 
nenutrūkstamas techninių ir technologinių išradimų tobulinimas bei praktinio jų pritai- 
kymo plėtimasis. Techninis šiuolaikinės visuomenės išradingumas dažniausiai tie- 
siogiai siejasi su darbo sąnaudų mažinimu, intensyvumo stiprinimu ir išradimų 
ekonominio taikymo efektyvumu. Svariausi ateities technikos ir technologijos 
laimėjimai turbūt pirmiausia siesis su dirbtinio intelekto kūrimo programomis ir 
jo galimybių taikymu. 


Technologinės pažangos svarba 


Civilizacijos istorija rodo, kad yra trys pagrindiniai veiksniai, kurie šaliai 
padeda didinti nacionalinį turtą ir ekonominę galią: 1) nuoseklus kapitalo kau- 
pimas; 2) karinė ekspansija ir kitų tautų turtų, žaliavų grobimas, jų išteklių iš- 
naudojimas ir pergabenimas į savo šalį; 3) spartus naujų technologijų, pade- 
dančių ne išteklius paversti ištekliais, įdiegimas. Pastarasis technogeninėje vi- 
suomenėje yra perspektyviausias ir labiausiai atitinka laiko reikalavimus. Juo 
pasuko Šveicarija, Japonija, JAV, o šiandien sparčiai tai įgyvendina Pietų Korėja, 
Taivanas, Singapūras, Malaizija. Japonijos, šalies, beveik neturinčios žaliavų iš- 
teklių, ekonominė galia sustiprėjo ėmus taikyti trečiąjį veiksnį. 1973 m. Japonija 
patentų išdavė daugiau nė Šiaurės Amerika, Vakarų Europa ir socialistinio blo- 
ko šalys kartu paėmus. Šio reiškinio pasekmės buvo matyti ekonomikoje. 

Savo tautinėse programose japonai išskirtinį dėmesį sutelkė naujausių tech- 
nologijų įdiegimui ir šį tikslą tiesiogiai susiejo su profesinio išsilavinimo kokybe, 
kritinio mąstymo ir išradingumo, naujumo paieškos skatinimu. Pavyzdžiui, An- 
glijoje, ilgai dominavusioje jūrinėje valstybėje, laivų statybos srityje dirba paly- 

ginti nedaug žmonių, turinčių aukštąjį profesinį išsilavinimą, o Japonijoje atvirkš- 
čiai - gausybė aukštos kvalifikacijos specialistų, kurie nuolatos diegia technines 
naujoves. Todėl japonų produkcija yra daug aukštesnio technologinio lygio, ge- 
resnių techninių charakteristikų. Nenuostabu, kad jie greit išstūmė britus iš jų 
tradicinės ekonomikos nišos. Šiandieną taip daro Pietų Korėja, Taivanas ir kitos 
Rytų šalys. 

Įtakingas technogeninės civilizacijos teoretikas A. Toffleris teigė, kad šiuo- 
laikinė civilizacija nuo senos fabrikinės sistemos pereina prie kokybiškai naujo 
„hamudinės“ gamybos „vienetinio“ intelektinio darbo, kurio esmė- informacija 
ir supertechnologijos. Informacija technogeninėje visuomenėje tokia pat svarbi, 
galbūt net svarbesnė nei žemė, darbo jėga, kapitalas, žaliavos. Galutinis šiuolai- 
kinės „intelektinės ekonomikos“ produktas - ne milijonai vienodų, išbaigtų ga- 
minių, o individualios prekės ir paslaugos. 

Intelektinėje ekonomikoje ypač reikšmingas paveikus darbo organizavimas. 
Didžiausias efektyvumas yra pasiekiamas tuomet, kai kiekvienas organizacinis 
komponentas yra savarankiškas modulis, sukurtas vienam konkrečiam uždavi- 
niui spręsti. Šis paslankus modulis horizontaliu lygmeniu sąveikauja su daugeliu 
kitų, o ne tik su vertikalia hierarchija. Visi sprendimai, kaip ir prekės bei paslau- 
gos, ne vienodi, o visiškai individualūs, pritaikyti įgyvendinti konkretų uždavinį. 

Šiandien vis daugiau kalbama apie kokybiškai naujas technologijas, kurios 
padeda keturis kartus padidinti išteklių efektyvumą, kadangi iki šiol daugybė 
energijos, žaliavų, lėšų nueina niekais, nors technikos ir technologijos laimėjimai 
didžiuliai. Pavyzdžiui, Jungtinėse Valstijose 80 nuošimčių visos produkcijos iš- 
metama panaudojus tik vieną karta, o 99 procentai žaliavų, panaudotų gamybai, 
praslinkus 6 savaitėms po pardavimo, atsiranda šiukšlių konteineriuose ir sąvar- 
tynuose. Šilumos energijos naudingumo koeficientas siekia ne daugiau kaip 10 
procentų, 80-85 procentai benzino energijos prarandama automobilio variklyje. 
Todėl techninė ir technologinė šalių evoliucija ryžtingai turi pasukti „efektyvumo 
revoliucijos“ (efficiency revolution) link, taigi šiandien kaip niekuomet anksčiau svar- 
bu rinktis ir diegti tokias technines priemones bei technologijas, kurios padeda 
žmogui harmoningai sąveikauti su kultūra ir žmogų supančia gamta. Naujausios 
technologijos itin reikšmingos pasaulinės ekonomikos globalizacijai. 

1973 m. prasidėjusi ekonominė depresija ir pramoninio ūkininkavimo sis- 
temos krizė Vakarų šalyse buvo pagrindas atsirasti naujai postindustrinei tech- 

nogeninei visuomenei, iš esmės pertvarkyti daugybę per amžius susiklosčiusių 
kapitalistinės ekonomikos ryšių, prioritetų, susiformuoti naujai intelektinei, su 
naujausiais mokslo ir technologijos laimėjimais glaudžiai susijusiai ekonomikai. 

Kai 1979 m. OPEC šalys naftos kainas padidino, buvo pastebėta, kad pasau- 
linė ekonomika jau kitokia - ekonomiškai stiprios šalys be didžiulių ekonominių 
nuostolių sugebėjo gerokai sumažinti energetikos išteklių paklausą. Tai rodė ma- 
žesnę pažangių šalių ekonomikos priklausomybę nuo žaliavas tiekiančių šalių 
spaudimo. Tuomet vis labiau aiškėjo, kad ekonominę raidą skatina vadinamoji 
technogeninė, arba „popramoninė visuomenė“, kuriai svarbiausia žmogaus intelek- 
tas, valdantis elektronines informacines sistemas ir darantis technologinius perversmus. 

Ekonominę krizę labiausiai padėjo įveikti ne taupymas, o kokybiškai nau- 
jos technologijos, įgalinusios pakeisti brangiausias žaliavas ir sukurti kitokias 
prekes, naujus gamybos bei paslaugų sektorius. Technogeninėje visuomenėje iš 
esmės pasikeitė gamybos pobūdis: pirmiausia buvo kuriamos ne materialinės gė- 
rybės, o paslaugos, labiau priklausomos nuo žinių ir informacijos nei nuo darbo ir kapita- 
lo. Sparčiai auganti žinių ekonomika tapo galinga smogiamąja ir socialinį bei 
kultūrinį gyvenimą keičiančia jėga, įstūmusia pažangias ekonomikas į negailes- 
tingą konkurencinę kovą, o nerangias atvedusia į ekonominius kolapsus. 

Tačiau itin pažangių šalių paslaugų, ypač vadinamosios informacijos, arba 
žinių industrijos (knowledge industries), srityje darbuotojų padaugėjo nuo 53,5 
procento 1967 m. iki 70 procentų devintame dešimtmetyje. Amerikietiškos IBM 
korporacijos iškilimą ir ilgalaikį dominavimą kompiuterinėje rinkoje nulėmė tai, 
kad ji nuo pat pradžių diktavo žaidimo taisykles, tai yra primetė rinkai savo 
kompiuterių veikimo standartus ir privertė vartotojus jų laikytis. 

Kita vertus, IBM pirmoji gavo didžiulius vyriausybės užsakymus, įrengė 
kompiuterių sistemas vyriausybės biuruose ir pirmose, suvokusiose informati- 
kos svarbą, korporacijose. Taip buvo sudaryta bazė ilgalaikei hegemonijai kom- 
piuterių rinkoje. Jos sukurtos ir jau išplitusios pasaulyje operacinės sistemos 
vienodai varžo ir vartotojus, ir konkurentus. Todėl kai kelios galingos VE ir Ja- 
ponijos kompanijos pradėjo kurti universalias operacines sistemas, IBM vado- 


vai, suvokę šio projekto grėsmę, prisidėjo prie projekto ir kartu sumažino jo 

neigiamas pasekmes savo ekonominiams interesams. Vėliau analogiškų proble- 
mų vis daugėjo ir IBM korporacijai teko vis labiau dalytis šia milžiniškus pelnus 
duodanéia rinka su stiprėjančiais Japonijos ir VE konkurentais. Itin stiprus smūgis 
IBM buvo suduotas, kai apsijungusių galingiausių Vakarų Europos vyriausybių 
remiamų kompanijų buvo sukurtas standartas, vadinamas Atviru sistemų jun- 
gimusi (Open System Interconnection), kuris atvėrė naujas visų rūšių kompiuterių 
susikalbėjimo galimybes. IBM neliko kitos išeities, kaip prisidėti prie jos. 

Technogeninė revoliucija informaciją pavertė lengviausiai tiražuojama gė- 
rybe ir produktu, kuriuo naudodamasis, žmogus gali nedidinti gamybos išlai- 
dų. Žinių industrijos kūrimo išlaidos yra praktiškai nepalyginamos su jų naudo- 
jimo ir pelno gavimo galimybėmis. Netgi nereikšmingos investicijos gali sukurti 
daugybę žinių, o kita vertus, gausūs finansiniai įdėjimai į naujų žinių kūrimo 
industriją gali būti be rezultatų, nes labai daug kas priklauso nuo intelektinio 
potencialo, kūrybingos asmenybės sugebėjimo rasti neklasikinius problemų 
sprendimus. Taip formavosi nauja, beveik neišsenkančių išteklių intelektinės 
ekonomikos sritis, kurios svarbiausiu konkurencingu šalies veiksniu tapo aukštas 
jos darbo jėgos kvalifikacijos lygis, žinios ir sugebėjimas jas perprasti bei kūrybiškai 
pritaikyti. Vadinasi, intelektinė nuosavybė ir intelektinis kapitalas postindust- 
rinei informacinei visuomenei buvo ne mažiau svarbu nei privati nuosavybė 
bei kapitalas industrinei visuomenei. 

Kita vertus, naujausios informacinės technologijos pastebimai sumažino 
gamybos sąnaudas ir informacijos produktų kainas. Jos produktai, užkariauda- 
mi imlias rinkos nišas bei plisdami visose ūkinės veiklos srityse, kartu pigo ir 
darėsi prieinamesni įvairiems vartotojams. Pavyzdžiui, per penkiolika metų nuo 
1980 iki 1995 m. standartinio asmeninio kompiuterio informacijos apimtis išau- 
go daugiau nei 250 kartų, o jo kaina krito apie 2000 kartų. Tarptautinių telefono 
pokalbių kainos per pastaruosius du dešimtmečius sumažėjo 24 kartus, o vieno 
megabaito duomenų kopijavimas iš interneto kainuoja 250 kartų mažiau nei tos 
pačios informacijos gavimas fotokopijavimo aparatu, informacijos saugojimo 
apimtys ir gavimo bei jos apdorojimo greitis kasmet spartėja. Ir pagaliau infor- 
macinio sektoriaus darbuotojui reikalinga tik viena pagrindinė priemonė - kom- 
piuteris, kuris šiandien nėra brangus, gali būti portatyvinis ir be ypatingų pa- 
stangų darbuotojas jį gali gabentis į bet kurį planetos užkampį ar jam patrauklią 
kūrybiškumą skatinančią gamtinę aplinką. 

Informacinės revoliucijos sąlygomis postindustrinių šalių visuomenėse iš- 
ryškėjo keletas svarbių naujų popramoninės transformacijos tendencijų, iš kurių 
pirmiausia reikėtų išskirti vis platesnį įvairių kompanijų darbuotojų dalyvavimą 
privatizacijos ir akcijų dalybų procesuose. Kraštutinių išnaudojimo formų nive- 
liacija, kapitalizmo demokratėjimas ir skleidimasis platyn didino žmonių atsa- 
komybę už darbo rezultatus ir darė juos geresnius. 

Popramoninės visuomenės intelektinio darbo sektoriaus žmonės palyginti 
su industrinės epochos tapo mažiau priklausomi nuo darbdavio. Turėdami išskir- 
tinių sugebėjimų ir galimybę pradėti savarankišką ekonominę veiklą arba surasti 
vietą imlioje darbo rinkoje jie įgavo didesnę veiksmų laisvę ir formavo liberales- 
nius mažiau priklausomus nuo darbdavių valios ekonominius santykius, kadan- 
gi darbdaviai vis aiškiau suvokė tiesioginę savo korporacijos ar firmos rezultatų 
priklausomybę nuo efektyvaus šių žmonių intelektinio potencialo panaudojimo. 

Samdomų darbuotojų sugebėjimas kurti informaciją ir žinias, įtvirtinti savo 
ekonominio pasirinkimo laisvę padėjo jiems ne tik išslysti iš tradicinės ekonomi- 
nės priklausomybės nuo darbdavių valios, tačiau ir keisti privačios nuosavybės 
formas į lankstesnes asmeninės nuosavybės formas gamybos priemonėms. Per 
pastarąjį dešimtmetį - nuo 1990 iki 2000 metų - pirmaujančiose informacinių 
technologijų srityje šalyse šio sektoriaus darbuotojų padaugėjo per 8 kartus ir 
dauguma jų dirbo nedidelėse arba šeimos firmose, todėl daug laisviau galėjo 
planuoti savo darbinę veiklą, ją derinti su svarbiais pomėgiais ir poreikiais. 

Šie informacinės ekonomikos pokyčiai skatino kūrybišką individualią veik- 
lą, ryškų asmenybės veiksnio ir jos kūrybinių galių įtakos augimą, žmogaus po- 
žiūrio į savąją veiklą, vietą supančiame pasaulyje, vertybinių orientacijų perver- 
tinimą. Dėl to imta kratytis vyravusių materialių vertybių ir pereita prie pomate- 
rialių vertybių sistemos, lemiančios žmogaus poelgius. Čia išryškėjo esminiai skir- 
tumai tarp tradiciškai ir naujai mąstančių verslininkų. Pirmieji vis dar svarbiau- 
siais laiko gamyklas, įrangą ir prekes ir investuoja pinigus į atsilikusias pramonės 
šakas, o antrieji - savo intelektinę energiją kryptingai sutelkia į ateities technolo- 
gijas, informacijos, paslaugų sektorius, sparčiai kompiuterizuoja gamybos pro- 
cesus. Šiuolaikinis kapitalistas pirkdamas akcijas pirmiausia įvertina ne įmonės 
turtą, pastatus, mašinas, o ilgalaikes perspektyvias sutartis, pardavimų galimy- 
bes, vadybininkų sugebėjimus ir svarbiausia - darbuotojų galvose kylančias per- 
spektyvias idėjas. 

Todél tradiciniai kapitalistinéje visuomenéje vyrave materialinio turto ir 
greitos tarnybinės karjeros siekimo idealai pastarąjį dešimtmetį tarp postin- 
dustrinių šalių intelektinio elito prarado patrauklumą; juos išstumia kiti inte- 
resai: turiningo ir pačiam įdomaus darbo vertinimas, savo intelektinių galimybių plė- 
tojimas, gyvenimo mieloje gamtinėje ir artimų žmonių aplinkoje iškėlimas. Vadinasi, 
pagrindinis asmenybės siekis - atskleisti savo galimybes, plėsti savo intelekti- 
nį akiratį, darbinei veiklai suteikti prasmingą kūrybinę motyvaciją ir pobūdį. Neatsi- 
tiktinai popramoninė informacinė visuomenė vis labiau vertina gerą išsilavi- 
nimą; kartu matyti ir properša tarp menką ir gerą išsilavinimą turinčių žmonių 
darbo užmokesčio. Dabartinėje Japonijoje, kaip turėjo galimybės įsitikinti šios 
knygos autorius dėstydamas šioje šalyje, geras išsilavinimas prestižiniuose uni- 
versitetuose yra vertinamas kaip viena pagrindinių vertybių ir didžiausia šeimos in- 
vesticija ateičiai, kuriai išleidžiama ženkli šeimos biudžeto dalis. Įvairiapusio išsila- 
vinimo ir intelektinių sugebėjimų svarba objektyviai skatina socialinę postin- 
dustrinės visuomenės diferenciaciją bei poliarizaciją, kuri ateityje gali sukelti 
socialinę įtampą ir konfliktus. 

Tobulėjančių informacinės revoliucijos produktų paklausa pasaulinėje rin- 
koje buvo milžiniška ir nuolatos augo. 1991 m. amerikiečių kompanijų išlaidos 
informacijos ir informacinių technologijų pirkiniams siekė 112 milijardų dolerių 
ir 5 milijardais viršijo išlaidas pagrindiniams gamybos fondams, o po metų šis 
skirtumas jau siekė 25 milijardus [Stewart, 1997, p. 20-21]. Tuomet tarp dešim- 
ties turtingiausių Amerikos žmonių septyni buvo milžiniškus turtus sukaupę 
ne tradicinėse pramoninės ekonomikos srityse, o iš žiniasklaidos, ryšių, kom- 
piuterių, programinės įrangos ir paslaugų. 

Ši dinamika yra daugiau nei informatyvi, kadangi pagal statistinius duo- 
menis 1995 m. intensyvi informacinių technologijų plėtotė garantavo daugiau 
nei trečdalį JAV ekonomikos prieaugio per ketverius pastaruosius metus ir apie 
tris ketvirčius pramonės sukurtos pridėtinės vertės [Ten pat, p. 14]. Sakykim, 
kompanijos Microsoft akcijos pastarąjį dešimtmetį augo vidutiniškai 45,6 pro- 
cento per metus, panašius ir dar geresnius rodiklius turi daugelis kitų informa- 
cijos technologijų srityje dirbančių kompanijų. Technologijų eksportas iš JAV 
garantavo daugiau nei trečdalį visų iš užsienio gaunamų lėšų. 

Vadinasi, technologinė revoliucija, sparti informacijos ir telekomunikacijų 
plėtotė lėmė esminius besiformuojančių ekonominių santykių pokyčius. Tradi- 

cinių ekonominių veiksnių svarba susilpnėjo, o pagrindiniu sėkmingos ūkinės 
veiklos veiksniu tapo intelektinis žmogaus potencialas ir informaciniai šaltiniai, ku- 
riu veiksmingumas tiesiogiai priklauso nuo žmonių gebėjimo kurti naujas Zi- 
nias, padedančias sparčiai konkrečios gamybos srities pažangai. 

Šiuolaikinėje postmodernioje civilizacijoje techninė pažanga itin suklestė- 
jo, įsiskverbė į visas žmogaus dvasinio gyvenimo ir kultūros sritis nuo instituci- 
nių valstybės valdymo struktūrų iki paprasčiausių buities ir laisvalaikio pralei- 
dimo formų. Totalinė kasdienio gyvenimo ir visų civilizacijos aspektų techniza- 
cija neretai destruktyviai veikia ir patį žmogų, jo pasaulėjautą, įgūdžius, mąsty- 
mą, santykius su gausybe techninės civilizacijos sukurtų produktų, iš kurių po- 
veikio jis nepajėgia išsivaduoti. Technikos sukurtų dirbinių pasaulis tapo šian- 
dienos žmogaus būties stichija ir lemtimi. Technika užtvindė visą pasaulį nau- 
jais masinės gamybos produktais, ištisus planetos regionus pavertė konvejeri- 
nės gamybos fabrikais, nutolino žmogų nuo jo pirmapradžių būties šaknų, nu- 
traukė tiesioginį ryšį su jį maitinusiu gamtos pasauliu. 

Akivaizdu, kad kultūros ir technikos santykiai yra nevienareikšmiai. Juos 
vaizdžiai galima palyginti su gandro santykiais su savo lizde išperėtu maitva- 
nagio jaunikliu. Jis apstulbęs nerimastingai žvelgia, kaip šis rūpestingai augin- 
tas vanagiūkštis savo grobuoniškais nagais kėsinasi į tai, kas sudaro būties erd- 
vę ir turi būti rūpestingai saugojama. Panašiai ir technikos autonomizavimas, 
prarandant orientaciją į svarbiausias kultūros vertybes, grasina sugriauti kultū- 
ros ir gamtos pamatus. Todėl technikos plėtotei būtini etiniai koreliantai. 

Šiuolaikinis technikos amžius, anot K. Jasperso, „su visomis jo pasekmė- 
mis, kurios nepaliks nieko iš to, ką per tūkstantmečius žmogus sukūrė darbo, 
gyvenimo, mąstymo, simbolikos srityse [...] apnuogina katastrofišką nuskurdi- 
mą dvasinio gyvenimo, žmoniškumo, meilės, kūrybinės energijos srityse; ir tik 
viena — mokslo ir technikos laimėjimai — iš tiesų sudaro jo didingumą palyginti 
su viskuo praeityje“ [Jaspers, 1986, p. 119]. 

Šis visuotinis technikos įsigalėjimas ne tik racionalizuoja pasaulį, daro žmo- 
gaus gyvenimą patogų, tačiau, kaip įrodė M. Heideggeris savo kultūros ir tech- 
nikos problemoms skirtame veikale Die Frage zur Technik („Technikos klausimas“, 

Technikos rūmai Eliziejaus laukuose, atidaryti 1855 m. parodai Paryžiuje. Raižinys 


1953) ir kituose straipsniuose, sukuria savitą „technikos pasaulį“, kuriame tech- 
nika, aprėpdama visas kultūros ir žmogaus būties sritis, pradeda užgožti jį ir 
natūralius potraukius. 

Čia M. Heideggeris, neminėdamas pavardės, polemizuoja su K. Jaspersu, 
kuris techniką teigė esant tik kaip „nei gerą, nei blogą tikslo pasiekimo priemo- 
nę“ [Jaspers, 1986, p. 148]. M. Heideggeris techniką interpretuoja kaip „slėpin- 
gumo atskleidimo priemonę“, galingą anoniminę, aprėpiančią visą kultūros uni- 
versumą, Zmogaus sąmonę ir natūralią laisvę kaustančią jėgą. Jos įsiveržimo į 
kultūros, socialinio gyvenimo ir gamtos pasaulį padarinius sunku numatyti. 
Kita vertus, technikos esmė vokiečių filosofui - ne tiek veikla, atskleidžianti 
gamtos ir visuomenės galimybes, kiek pirmiausia jų garantavimas, nuolatinis 
atsinaujinimas. 

„Grėsmė žmogui visų pirma iškyla ne dėl mirtį nešančių technikos mašinų 
ir aparatų. Tikroji grėsmė jau palytėjo žmogaus esmę. Po-statos grėsmė susijusi 
su tuo, kad žmogus gali prarasti galimybę įeiti į pirmapradiškesnį išslaptinimą 
ir taip patirti pirmapradiškesnės tiesos bylojima" [Heidegeris, 1992, p. 236]. Ape- 
liuodamas į pirmapradę gr. žodžio technė kilmę, kuris reiškė meną, meistriškumą, 
amato paslaptis, M. Heideggeris teigia, jog ankstyvoji techninė kūryba buvo es- 
tetiška, meniška, poetiška, puoselėjo natūralų kūrybiškumą, tačiau šiuos bruo- 


žus išgujo šiuolaikinė anoniminė technokratizacija. 

Vadinasi, M. Heideggeris atkreipia dėmesį į tai, kad nors technika ir su ja 
glaudžiai susijusi technologija yra labai savarankiškos, bet ne izoliuotos kultū- 
ros universumo ir biosferos dalys. Jos neatsiejamos nuo jas sukūrusių vertybių 
sistemų ir todėl nuo jų priklauso, ar technika ir naujausios technologijos sieks 
harmonijos su kultūra, ar bus jos prieštara. Čia natūraliai iškyla įspėjantys ir 
verčiantys susimąstyti Sofoklio žodžiai: „Pabaisų daug. Bet nėra didesnės pa- 
baisos už žmogų“. Ir pagaliau dar viena svarbi išvada: technologijos raida ne 
visuomet yra tapati „pažangai“ ir jei nebus nuolatos kontroliuojama, gali sunai- 
kinti žmonijos sukurtas vertybes. Iš tikrųjų nekontroliuojama techninė pažan- 
ga, nesiskaitymas su gamtos dėsniais ir gyvybiniais žmogaus poreikiais lemia 
neišvengiamą konfliktą, kuris savo ruožtu skatina objektyvų socialinį regresą, 
kultūrinės bei gamtinės ekosistemos griovimą, pasaulinę ekologijos krizę, geo- 
biosferos degradavimą, plono Žemės rutulį dengiančio ozono sluoksnio sunai- 
kinimą, vadinasi, grasina tai trapiai pusiausvyrai, kurioje įmanoma gyvybei na- 
tūraliai egzistuoti. 

Neatsitiktinai pastaruoju metu vis dažniau keliamas klausimas, ar Vakarų 
civilizacija, sureikšminusi technikos ir technologijos svarbą, pasirinko iš tikrųjų 
teisingą raidos kelią, ar nevertėjo ieškoti kitų civilizacijos raidos perspektyvų? Ar 
ateities visuomenė neturės koreguoti savo raidos ikiindustrinės civilizacijos gy- 
venimo formų derindama su naujausiais technikos ir technologijos laimėjimais? 

„Norint išgelbėti žmoniją nuo gobšumo skatinamos technologijos padari- 
nių, - sako A. Toynbee, - būtina visą pasaulį aprėpianti visų religijų ir filosofijų 
šalininkų sąveika. Tikiuosi, kad hinduistai, budistai ir šintoistai šią iniciatyvą 
palaikys. Judėjiškų religijų sekėjai yra sukiršinti jas paralyžiuojančios išskirti- 
numo ir nepakantumo tradicijos, tai yra dalinis kerštas dėl monoteizmo. Tarp 
Indijos ir Rytų Azijos tautų gyvavo tarpusavio pakantumas bei pagarba skir- 
tingų religijų šalininkams“ [The Dialogue Toynbee - Ikeda, 1976, p. 41]. 

Iš tikrųjų suvokiant dabartinių technikos, kultūros ir gamtos santykių tra- 
pumą būtina atsakingai taikyti technikos ir technologijos laimėjimus, tausoti 
gamtos išteklius, ugdyti ekologinį žmonijos sąmoningumą. Todėl ir technoge- 
ninės civilizacijos vystymasis, kompiuterių ir masinių komunikacijų plitimas, 
dirbtinio intelekto ir kokybiškai naujų technologijų įvaldymas turi tiesiogiai sietis 
su naujovišku mąstymu, principiniais filosofinės pasaulėžiūros, fundamenta- 
liojo mokslo, svarbiausių pasaulio problemų suvokimo. 

Mokslas kultūroje 


Aiškindamiesi mokslo ir kultūros santykius iškart susiduriame su šių są- 
vokų interpretavimo problema. Neabejotina, kad kultūra yra senesnis ir daug 
universalesnės kilmės socialinis reiškinys, kuris, kaip buvo parodyta ankstes- 
niuose skyriuose, atsiranda tik tam tikroje gana aukštoje civilizacijos raidos pa- 
kopoje. Mokslas yra vėlesnis socialinio gyvenimo produktas; jo pagrindinė funk- 
cija kultūros sistemoje - kurti ir teoriškai sisteminti objektyvią informaciją apie 
tikrovę. Iš čia atsiranda pagrindinės mokslo orientacijos: 1) civilizacijos istorijo- 
je jis funkcionuoja kaip sąlygiškai nepriklausomas kultūros, arba dvasinio gy- 
venimo, reiškinys; 2) yra savita intelektinė veikla; 3) mus supančio pasaulio dės- 
ningumų pažinimo forma; 4) kaip šios pažintinės veiklos rezultatas, apibūdi- 
nantis konkretaus istorijos tarpsnio sukauptą informaciją. Mokslo terminas irgi 
vartojamas konkrečiai mokslinio pažinimo sričiai apibūdinti. 

Minėtas mokslo termino polisemantiškumas ir įvairiu laiku bei skirtingose 
civilizacijose besikeičiantys požiūriai į mokslinio pažinimo objektą, pamatinės 
mokslo kategorijas kelia daug sudėtingų problemų mokslo ir kultūros santykių 
tyrėjams. „Kai šiandien mes vartojame žodį „mokslas“, jis reiškia tai, kas esmin- 

gai skiriasi ne tik nuo viduramžių doctrina ir scientia, bet ir nuo graikiškojo epistė- 
mé. Graikų mokslas niekada nebuvo tikslus ir būtent todėl, kad savo esme jis 
negalėjo būti tikslus ir jam nebuvo reikalo būti tiksliam. Todėl apskritai nėra 
jokios prasmės manyti, kad naujųjų amžių mokslas yra tikslesnis už antikinį. 
Taip pat negalima teigti, kad Galilėjaus laisvo kūnų kritimo teorija yra teisinga, 
o Aristotelio, kuris teigia, lengvi kūnai juda į viršų - neteisinga; juk graikiškasis 
kūno, vietos ir judviejų santykio supratimas remiasi visai kitokiu esinio aiškini- 
mu ir todėl lemia atitinkamai skirtingą gamtos įvykių regėjimo ir paklausimo 
būdą“ [Heidegeris, 1992, p. 137-138]. 

Kultüra, büdama socialinio gyvenimo produktas, garantuoja visuomenés 
struktūrų stabilumą, atsinaujinimą ir tęstinumą, o mokslas, kaip pažinimo for- 
ma, yra aktualus bei dinamiškas, kadangi siekia pažinti ir įvaldyti mus supantį 
pasaulį. Šis procesas yra ambivalentiškas ir apima dvi esmiškai skirtingas, moks- 
liniam pažinimui būdingas nuostatas: spontanišką norą ieškoti pirmapradžių 
ikistruktūrinių kultūros lygmenų bei chaotišką pažinimą paversti tobulų paži- 
nimo struktūrų jvaldymu, aiškiu savo siekių suvokimu. Mokslą Ė. Durkheimas 
metaforiškai traktuoja „kaip iki aukščiausio aiškumo lygmens išplėtotą samo- 
nę“ [Durkheim, 1991, p. 14-15]. 

Jei kultūra aiškinama kaip integrali žmogaus veikla, tuomet mokslas, būda- 
mas pažintinės veiklos forma, tampa kultūros universumo elementu, vienu iš 
kultūros posistemių. Todėl mokslo ir religijos, mokslo ir meno, mokslo ir filosofi- 
jos santykiai virsta vidinėmis kultūros posistemių santykių problemomis. Tačiau 
jei kultūrą interpretuosime kaip moralinio-estetinio pobūdžio vertybių ir simbolių 
visumą, tuomet mokslas iškris iš kultūros universumo sistemos bei santykiaus su 
pastarąja ne kaip dalis su visuma, o kaip savarankiški socialiniai reiškiniai. 

Genetinis požiūris į mokslo bei kultūros santykius Rytų ir Vakarų civilizaci- 
jose padeda geriau suvokti ne tik istorines, regionines jų metamorfozes, bet ir 
sąveikos mechanizmus. Ankstyvojoje raidos fazėje mokslas rutuliojosi, veikia- 
mas religijos ir įvairios darbinės veiklos. Tik vėliau, kultūrai labiau išsivysčius, 
įvairių mokslo sričių šalininkai, suvokdami savo uždavinius ir įvaldydami 
konkrečią pažinimo sritį aiškiau suvokė savo siekius. Per ilgą mokslo ir kultūros 
sąveikos istoriją vyko sudėtingi mokslinio pažinimo integracijos ir diferenciaci- 
jos procesai. Perpratęs naujas tikrovės pažinimo sritis mokslinis pažinimas ne tik 
vis labiau specializavosi, bet ir buvo veikiamas mokslinių žinių sintezės būtinybės. 

Mokslo žinių funkcionavimas kultūroje yra savitas. Pirmiausia - skirtin- 
gai nei kitų žmogaus veiklos sričių, rezultatas nežinomas. Kita vertus, konkre- 
tūs moksliniai tekstai bei jų kūrėjai susvetimėja ir tarsi gyvena savo savaran- 
kišką gyvenimą. Tekstams būdingas ypatingas gyvybingumas. Kiekviename 
konkrečiame žmonijos kultūros raidos etape nuolat kaupiama informacija, su- 
muojami, kritiškai apmąstomi praeities mokslo laimėjimai. Jie ir visuomenei 
reikšmingi rezultatai sudaro bendrą mokslinių žinių fondą. Jos išlieka ir yra 
asimiliuojamos kultūros, pereina iš vieno sociokultūrinio organizmo į kitą, įvai- 
riais difuzijos kanalais sklinda iš vienos istorinės epochos į kitą, įveikia civili- 
zacijas skiriančias kliūtis. Mokslinių žinių tęstinumą ir perimamumą kultūroje 
garantuoja savita ryšių kanalo „socialinė atmintis“, kuri išsaugo ir perduoda iš 
kartos į kartą socialiai aktualius praeities kartų mokslo laimėjimus, sukauptą 
patirtį. Ankstesnės žinios kritiškai permąstomos, koreguojamos, tikslinamos 
remiantis naujais mokslo pasiekimais. 

Mokslinės žinios sėkmingai plinta istorijos ir civilizacijų erdvėse tol, kol 
įrodomas klaidingumas to, kas yra laikoma istoriškai reliatyvia žinoma tiesa. 
Akivaizdu, kad šis įrodymas - ne kultūros istorijos, o specifinių mokslinės min- 
ties raidos dėsningumų suvokimo pasekmė. Garsus britų mokslo istorijos tyri- 
nėtojas D. Knightas teigia esant tiesioginę analogiją tarp žemės ir mokslo istori- 
jos. „Mokslo istorijoje, kaip ir žemės istorijoje, pokyčius lemia ne katastrofos, o 
lėtas tų pačių veiksnių poveikis, kuris jaučiamas ir šiandien. Todėl revoliucijos 
mokslo istorijoje ya tik neįprasti veiklos ir taisyklių pažeidimo periodai vienoje 
ar kitoje srityje“ [Knight, 1976, p. 195]. Tačiau iš kultūros istorijos matyti, kad 
mokslinėms žinioms būdinga netolygi, šuoliuojanti, kupina pauzių komuliaty- 
vinė raida. Klasikinis netolygios mokslo raidos pavyzdys Vakarų civilizacijos is- 
torijoje yra ankstyvųjų viduramžių ir XVIII a. pradžios pauzės. Kultūroje įtvir- 
tindamas pažintines žmogaus galias mokslas ilgainiui virsta svarbiu socialiniu 
institutu ir įtakinga gamybine visuomenės jėga. 

Intelektiniai ir praktiniai mokslo aspektai turi labai ilgą istoriją įvairiose Rytų 
ir Vakarų civilizacijose. Tačiau šiuolaikinė institucializuota Vakarų mokslo bendri- 
ja, apibūdinanti nūdienį mokslą, atsirado vėlokai. Jos užuomazga laikytina Lon- 
dono karališkosios draugijos ir Paryžiaus mokslo akademijos atsiradimas. Nesant 
griežtų ribų tarp skirtingų intelektinės veiklos formų sunku vieną ar kitą žinių 
sistemą aiškiai priskirti konkrečiai mokslo ar kitai intelektinės veiklos sričiai. 

Dabar norėtume trumpai apžvelgti mokslo ir kelių jam artimiausių kultū- 
ros posistemių santykių problemas. Itin glaudūs mokslo ir filosofijos ryšiai. Moks- 
lo raidos istorija, anot įtakingo prancūzų mokslo istoriko A. Koyrė, liudija, kad: 
a) mokslinė mintis niekuomet nebuvo visiškai atsiskyrusi nuo filosofinės; b) di- 
džiąsias mokslines revoliucijas lėmė katastrofos arba filosofinių koncepcijų po- 
kyčiai; c) mokslinė mintis fizinių mokslų srityje visuomet skleidėsi veikiama kon- 
krečių idėjų, fundamentalių principų, pasižyminčių aksiomatiniu akivaizdumu, 
kurie atsirado iš filosofijos [Koyré, 1961, p. 236]. 

Nesileisdami į su pagrindine problema menkai susijusius svarstymus čia 
atkreipsime dėmesį į tai, kad mokslinė mintis ilgai plėtojosi glaudžiai siedamasi 
su religine pasaulėžiūra. Tačiau, skirtingai nei religiniam, moksliniam pažinimui 
būdingas objektyvumas, racionalus požiūris į tyrinėjamus daiktus ir reiškinius. 

Lyginant mokslo bei meno santykius veiklos aspektu gali susidaryti įspū- 
dis, jog tarp šių dviejų sudedamųjų kultūros dalių esminio skirtumo nėra, ka- 
dangi abiem atvejais tiek mokslinės, tiek meninės kūrybos dėsningumai pana- 
šūs, aiškiai matyti asmenybės subjektyvumas. Tačiau tiek panašumų ir yra, nes 
mokslas pirmiausia išryškina subjektų santykius, o menas - daugiau ryšius tarp 
subjekto ir objekto. Kita vertus, mokslas, tiesą siekdamas pažinti objektyviai, 
subjektyvumą pašalina sąmoningai kaip šalutinį veiksnį, trukdantį įgyvendinti 
mokslo idealą, o meninėje veikloje, atvirkščiai, subjektyvus menininko požiū- 
ris, jo pozicija išryškinama. Jautriausių menininko dvasios pokyčių saviraiška 
čia įgauna ypatingą prasmę ir neretai tampa svarbiu meno kūrinio vertės krite- 
rijumi. Todėl ir meninė informacija, kuri įprasminama subjektyviais menininko 
dvasios polėkiais, praturtina meno kūrinį ir paverčia jį įtaigesniu. 

Mokslo ir meno kūrinių funkcionavimo kultūros sistemoje dėsningumai 
yra skirtingi. Būdami žmogaus kūrybos vaisiai, tiek mokslo, tiek meno kūriniai 
gali gyvuoti ir po jų kūrėjų mirties, būti nevienodai reikšmingi konkrečiam 
kultūros tipui ar istoriniam raidos tarpsniui. Praeities meno kūriniai, pakliuvę į 
naują kultūrinį kontekstą, yra interpretuojami veikiant to meto pamatinėms 
mąstymo kategorijoms, estetinėms, filosofinėms, psichologinėms, socialinėms 
idėjoms. Mokslo atradimai, teorijos, idėjos, pagrįstos objektyviais pasaulio ir 
būties dėsniais, patiria menkesnį konkretaus kultūros konteksto poveikį. Ta- 

čiau vaisingam mokslo ir meno plétojimuisi kultūros sistemoje neretai trukdo 
ideologinės nuostatos, kurios šias dvasinės kultūros sritis deformuoja, nukrei- 
pia nuo pagrindinių tikslų, iškreipia meno siekius ir mokslinio pažinimo rezul- 
tatus. Akivaizdu, kad mokslinis bei meninis pažinimas ne dubliuoja vienas ki- 
tą, o papildo. 

Mokslinis pažinimas labai svarbus kultūriniu pertvarkomuoju požiūriu, 
nes duoda žmonėms galimybę, remiantis racionaliais mokslo principais, keisti 
pasaulį ir žmogaus būties sąlygas. Kita vertus, mokslinio pažinimo racionaliza- 
vimas ir techninė pažanga gilina prieštaravimus tarp perdėm racionalaus šiuo- 
laikinio mokslo, socialinio gyvenimo bei gamtos ir kartu kelia moksliniam pa- 
žinimui naujus moralinius reikalavimus. Į mokslo moralumą dar XIX a. pabai- 
goje atkreipė dėmesį É. Durkheimas, kuris nurodė, kad „iš visų civilizacijos ele- 
mentų tik mokslas tam tikromis sąlygomis įgauna moralinį pobūdį“ [Durkheim, 
1991, p. 14]. Prieštaringa XX a. žmonijos istorijos raida atskleidė gilėjančius prieš- 
taravimus tarp susvetimėjusio nuo moralės principų racionalaus mokslo lai- 
mėjimų ir kultūros. 

Įtakingas perdėto mokslo racionalizavimo ir apskritai racionalaus požiū- 
rio į pasaulį sureikšminimo kritikas mokslo istorikas P. Fayerabendas moder- 
niojoje Vakarų civilizacijoje suklestėjusį hipertrofuotą scientizmą taikliai pava- 
dino „raciofašizmu“ [Fayerabend, 1976, p. 15, 406]. Todėl valstybės atskyrimą 
nuo bažnyčios mokslininkas ragina papildyti valstybės atskyrimu nuo agresy- 
vaus ir dogmatiško, Vakaruose virtusio savotiška religija, racionalaus mokslo 
bei technologijos kulto; tai yra vienintelė galimybė žmonijai įgyvendinti am- 
žiais puoselėtus humanistinius siekius. 

Siekiant teisingai suvokti mokslo reikšmę technogeninę civilizaciją bepa- 
siekiančiai kultūrai būtina įvairiapusiškai kompleksiškai sociologiniu požiūriu 
išnagrinėti mokslo funkcionavimą kultūroje, perprasti sudėtingus mokslinės 
veiklos, prieštaraujančios kultūros ir gamtos poreikiams, deformacijos moty- 
vus ir mechanizmus. Moralės principų nekontroliuojama mokslo bei technolo- 
gijos pažanga, jos nulemti stulbinantys moksliniai rezultatai gali atitrūkti nuo 
socialinės perspektyvos, humanistinių reikalavimų, virsti antihumaniškais, 
griaunančiais žmogaus būties pamatus ir konfliktuojančiais su per amžius su- 


siklosčiusiomis kultūros nuostatomis. 

Klasikinėse Vakarų kultūros teorijose, gvildenančiose pasaulinio mokslo 
pasiekimus, aiškiai matyti vakarietiškasis narcisizmas ir nepakankamas Rytų ci- 
vilizacijų laimėjimų pripažinimas. Eurocentrinių teorijų šalininkai abstrakčiai 
priešpriešina vakarietiškąją „mokslinę“ pasaulėžiūrą „nemokslinei“ rytietiška- 
jai ir mokslą traktuoja kaip europinės dvasios vaisių, tarsi mokslo pasiekimai 
yra išimtinai Vakarų civilizacijos nuopelnas. Esminis skirtumas tarp Rytų ir Va- 
karų civilizacijų yra tas, kad Vakarai mokslą išplėtojo kaip priemonę, padedan- 
čią sukurti materialinę gerovę ir patenkinti visuomenės poreikius, o Rytai esą 
mokslo ir technikos srityje niekuomet nieko ypatinga nenuveikė, nes daugiau 
dėmesio skyrė dvasinėms vertybėms kultivuoti. 

„Kartais kalbama, - rašė R. Brague, - apie „europinius mokslus“ (Husserl) 
arba apie „europinę techniką“, arba apie „Vakarų metafiziką“ (M. Heidegger) - 
kurią irgi norima pavadinti „europine“. Taip apibrėžiama kultūrinė tikrovė ne- 
apsiriboja Europos erdve nei kilmės, nei tolesnio plitimo požiūriu. Mokslas ap- 
skritai gimęs ne Europoje - Kinijoje. Ir matematikos, ir filosofijos dalykai, ku- 
riuos Europa yra pritaikiusi sau, pirmiausia buvo graikiški, o vėliau arabiški. 
Matematinė fizika, priešingai, atsirado Europoje, prasidėjus su Galilėjaus var- 
du siejamai mokslų revoliucijai“ [Brague, 2001, p. 24-25]. 

Mokslinio pažinimo raidai itin svarbi matematikos, fizikos ir chemijos plė- 
totė. Jei apsiribosime Viduržemio jūros regiono kultūra, tai galėsime teigti, kad 
šie ir kiti mokslai atsirado daug šimtmečių iki graikų Artimuosiuose Rytuose. Iš 
tikrųjų Vakarų mokslo ištakos slypi Mesopotamijoje, Egipte, Indijoje, Kinijoje ir 
Irane, kur klostėsi matematikos, astronomijos, fizikos, medicinos ir daugelio ki- 
tų mokslų užuomazgos, kurios seniausiose Rytų civilizacijose glaudžiai siejosi 
su astrologija, mistine numerologija ir rašto plėtote, kuri tapo patikima moksli- 
nių žinių įtvirtinimo, išsaugojimo ir perdavimo iš kartos į kartą priemone. 

Raštas atsirado Šumere, Elame, Egipte, Kinijoje iš administravimo ir ko- 
mercijos poreikių. Egiptiečiai papirusą vadino biblion. Iš čia kilo žodis - Biblija, 
o kitas žodis - popierius - iš papiruso, kuris sausame Egipto klimate buvo ganė- 
tinai patvari mokslinės informacijos saugojimo priemonė. Tačiau popierių tik- 
rąja šio žodžio prasme išrado ne egiptiečiai, o kinai. Egipte aukštą lygį pasiekė 
astronomija, medicina, irigacija, statybos technologija, sudariusi prielaidas di- 

dingu architektüros statiniu statybai. Egipto Zyniai idémiai stebéjo ir fiksavo 
dangaus kūnų judėjimo trajektorijas, galėjo numatyti Saulės užtemimus. Pagal 
Nilo potvynius egiptiečiai sudarė ganėtinai tikslų dvylikos mėnesių 29 arba 30 
dienų kalendorių, kurį susiejo su Mėnulio ciklais. Nuo 2500 m. pr. Kr. Egipte 
lygiagrečiai gyvavo trys skirtingi kalendoriai — 354, 355 ir 360 dienų (12 mėnesių 
po 30 dienų). 

Šumerai ir jų civilizacijos laimėjimus perėmę babiloniečiai daug nuveikė 
irigacijos, astronomijos ir medicinos srityse. Jie gerai pažinojo dangaus skliautą, 
sėkmingai gydė įvairias gerklės, krūtinės, skrandžio ligas, turėjo daug vaistų, 
kuriuos gamino iš žolių, gyvūnų organų, mineralų. Svarūs šumerų ir babilonie- 
čių laimėjimai chirurgijos ir veterinarijos srityse. Egiptiečiai, šumerai ir babilo- 
niečiai irgi formavo įvairių matematikos sričių užuomazgas. 

Tačiau egiptiečių ir babiloniečių matematika neturėjo (išskyrus paskirus ele- 
mentus) bendros žinių ir įrodymų sistemos, kadangi ji daugiausiai gyvavo kaip 
praktinis taikomasis mokslas. Matematika čia dažniausiai buvo praktinių užda- 
vinių sprendimo technika ar priemonė. Matematikos, fizikos virsmo į teorinius 
mokslus procesas matyti senovės Graikijoje Euklido ir pitagoriečių mokyklos 

šalininkų veikaluose. Dar iki matematikos išsirutuliojimo į vientisą teorinę sis- 
temą egiptiečių idėjas plėtojančioje pitagoriečių mokykloje sukurtas mokymas 
apie skaičių, kaip dieviškąjį struktūriškai organizuojantį pasaulį pradą. Tai, kas 
Artimųjų Rytų pasaulyje buvo instrumentas, priemonė, Euklido ir pitagoriečių vei- 
kaluose jau yra kryptingų mokslinių tyrimų tikslas. Vadinasi, graikų civilizacijo- 
je koegzistavo, tęsdama egiptiečių ir babiloniečių mokslo tradicijas, praktinė tai- 
komoji matematika ir sistemingos matematikos užuomazgos: nuosekliai buvo 
pereinama prie teiginių, kuriuos susieja įrodymai, sistemos. 

Vakarų fizikos (gr. physis - gamta) užuomazgos išryškėjo Artimuosiuose 
Rytuose. Pradžioje tai buvo paprasčiausi vaizdiniai apie žmogų supančių objek- 
tų ir reiškinių ilgį, svorį, judėjimą, rimtį, vietą, laiką ir pan. Graikų natürfilosofi- 
ja kūrė tris pagrindines šio mokslo sritis - struktūrinę, santykių ir judėjimo fizi- 
ką (mechaniką). Tai pirmiausia Talio, Zenono, Anaksagoro ir atomistų teorijos. 
Nors graikai, tęsdami Egipto ir Mesopotamijos mokslo tradicijas, retkarčiais pa- 
sitelkdavo matematiką (geometriją), tačiau dažniausiai tik jų stebėjimams ar te- 
orinėms diskusijoms pagrįsti, o apie eksperimentinio mokslo užuomazgas Grai- 
kijoje galime kalbėti tik su didžiulėmis išlygomis. 

Pagrindą Vakarų chemijos mokslui davė taip pat Artimieji Rytai, nors šioje 
srityje pirmavo indai ir kinai. Netgi šio mokslo pavadinimas yra susijęs su seno- 
vės Egiptu, kuris buvo vadinamas Chemija. Šioje šalyje, kaip ir Mesopotamijo- 
je, Indijoje bei Kinijoje, apie įvairių elementų junginių pokyčius (susijusius su 
vienų atomų ryšių irimu ir kitų atsiradimu) buvo žinoma seniai; chemijos užuo- 
mazgos siejosi su ezoterinėmis žynių žiniomis, kultine praktika ir profesinėmis 
amatininkų paslaptimis. Chemijos, fizikos ir mechanikos plėtotei buvo nepa- 
prastai svarbūs indų ir kinų mąstytojų vaizdiniai apie įvairių materijos formų 
vientisumą bei vidinį sąryšingumą. Be perspektyvių Empedoklo ir Aristotelio 
idėjų, Graikijoje svaresnių chemijos laimėjimų nebuvo. 

Šioje mokslo srityje daug toliau buvo pažengę indai, kinai ir jų mokslo 
laimėjimus perėmę arabai. Pastarieji, didžiulį dėmesį skirdami alcheminiams 
paprastų metalų transformacijos į tauriuosius tyrinėjimams ir gyvybės eliksyrų 
ieškojimams, tyrinėjimo metodus, cheminius junginius ne tik perėmė iš indų, 
kinų, bet ir patys sukūrė daug naujų, ir tai buvo labai svarbu tolesnei chemijos 
plėtotei krikščioniškojoje Europoje, kurios mokslininkai tiesiogiai perėmė iš ara- 
bų pamatines chemijos žinias ir įvairius prietaisus. 

Graikų mokslui svarbūs pitagoriečių darbai iš aritmetikos, geometrijos, kos- 
mologijos, astronomijos, akustikos, muzikos teorijos. Jie sureikšmino matema- 
tikos galią ir traktavo ją kaip universalų Visatos ir būties pažinimo pagrindą. Jų 
nuomone, netgi gamtos šifras yra matematinės kilmės. Atomistai daugiau nag- 
rinėjo gamtos mokslus, o sofistai - antropologiją, etiką, filologiją, retoriką. 

Graikų civilizacijos klestėjimo metu, V-III a. pr. Kr., mokslo raida plėtojosi 
dviem kryptimis. Pirmoji siejosi su filosofinės pakraipos mąstytojais (Zenonas, 
Demokritas, Platonas, Aristotelis), kurie mokslinį pažinimą mėgino pagrįsti te- 
oriškai, plėtoti sąvokas ir metodologiją. Antroji (Architas Terentietis, Eudoksas, 
Teetetas) daugiau sprendė praktinius uždavinius. Dėl stiprios klasikinės graikų 
filosofijos korifėjų idėjų įtakos besiplėtojanti teorinė tendencija nustelbė prak- 
tinę - jos pasiekimai neprilygsta kinų ir arabų civilizacijų laimėjimams. Šį teigi- 
nį akivaizdžiai pagrindžia trys pagrindinės graikų mokslo programos, kurios 
siejosi su atomistine Demokrito, matematine Platono ir kontinuumine Aristote- 
lio vizijomis. 

Nors ankstyvųjų viduramžių mokslininkai ir perėmė šias programas, dėl 
bendro antikos kultūros nuosmukio Vakarų mokslas ir technika nesuklestėjo. 
Tertulianas nubrėžė takoskyrą tarp antikos (Atėnai) ir naujo, paveikto sirų civi- 
lizacijos, krikščioniškojo (Jeruzalė) pasaulio kultūros universumų. Bizantijos ci- 
vilizacijoje graikų mokslo pozicijos buvo daug tvirtesnės nei vakarinėje Romos 
imperijos dalyje, tačiau vis dėlto šioje konkurencinėje kovoje Jeruzalė laimėjo 
pagal valstybinius mastus. Tai rodo Bizantijos imperatorių požiūris į graikų filo- 
sofiją ir mokslą: 391 m. buvo sunaikinta garsioji Aleksandrijos biblioteka ir pa- 
naikinti graikų mokslo centrai. Bizantijos imperatorius Zenonas 489 m. uždarė 
Sirijos teritorijoje veikusią žymią Edesos akademiją, siekdamas apsaugoti ją nuo 
nestorietiškųjų erezijų sklaidos. Ši mokykla netrukus atkurta Irano teritorijoje, 
Nizaburo (Chorasanas) mieste. 

Po keturių dešimtmečių imperatorius Justinianas I Didysis 529 m. uždarė 
neoplatonikų filosofijos židinį - Atėnų Platono akademiją, kurios dėstytojai ir 
mokiniai surado priebėgą Persijos valdovų rezidencijoje Handišapure, kuris buvo 
pagrindinis tarptautinis to meto persų, sirų, graikų, indų, o vėliau arabų mokslo 
tradicijų sankirtos centras. VI a. čia gyvavo zoroastrizmo, manicheizmo, nesto- 
riečių, krikščionybės, neoplatonizmo, budizmo, daoizmo įtakos. Antikos moks- 
lo idėjos Handišapuro mokslo rūmuose buvo gerai žinomos, kadangi po Ro- 


448 


Požiūrių į mokslą Rytų ir Vakarų civilizacijose skirtumai 


nu sr À 
jj E as 


=== 
. 


| 
W 


Chorasano mokslo centro vaizdas. Senovinis piešinys 


mos imperijos krizės ir antikos kultūros žlugimo trys pabėgėlių mokslininkų 
bangos nusirito per Antiochiją iš Bizantijos (363 m.), iš Edesos (489 m.) ir pasku- 
tiné - iš Atėnų (529 m.). 

Handišapuras ir Chorasanas irgi buvo svarbūs mokslinių tekstų vertimų 
centrai, kurių reikšmė ypač sustiprėjo arabų kalifato laikais: jie tapo pagrindi- 
niais įvairių klasikinio islamo šalių mokslininkų traukos centrais, garsėjančiais 
savo universitetinio tipo mokslo institucijomis. Čia buvo didžiulės bibliotekos 
ir gyvenamosios patalpos atvykstantiems mokslininkams, vertėjams, specia- 
lios stipendijos jiems išlaikyti. Kai kurių garsių mokslininkų paskaitose daly- 
vaudavo net per 500 studentų. 

Šiuose mokslo centruose vyko įvairių civilizacijų mokslo žinių sintezė. Pa- 
grindiniai vertėjai buvo sirai, kurie perdavė graikų, persų ir kitų tautų mokslo 
idėjas. Jų vertimai pagreitino arabų mokslo plėtotę. Iš čia per arabiškąją Ispani- 
ją, Siciliją į Vakarus sklido naujausi mokslo laimėjimai. Handišapuras ir Chora- 
sanas, be arabizuotų Ispanijos ir Sicilijos miestų Kordobos, Grenados, Toledo ir 
Palermo, kurių bibliotekose bei mokslo rūmuose žinių ištroškę pirmieji Vakarų 
mokslininkai, užsidegę simbolinę žvakę, iš greta sėdinčių arabų sėmėsi jų Zi- 
nias, buvo svarbiausi Vakarų mokslo lopšiai. 

Po Karolio Didžiojo mirties Vakarų pasaulis patyrė kultūros nuosmukį, o 
klasikinės islamo civilizacijos kultūra ir mokslas klestėjo. Krikščioniškosios Va- 
karų civilizacijos socialinis mokslo statusas ir svarba išryškėjo gotikos epochoje, 
kai iš arabų musulmonų civilizacijos pasklido daugybė naujų Rytų tautų moks- 
lo ir technologijos laimėjimų. Dėl to Vakaruose stiprėjo individualizmas, uni- 
versalizmas, dėmesys gamtai ir moksliniam jos pažinimui, atsirado nauja, pa- 
lankesnė eksperimentiniam mokslui laisvamaniška dvasinė aplinka. 

Plačiai Vakaruose paplitęs požiūris, kad mokslinio pažinimo pradmenys 
susiformavo išimtinai senovės Graikijoje, o jis plėtojosi Vakarų Europos civiliza- 
cijoje, yra neteisingas. Pirmoje XX a. pusėje Vakaruose apie Rytų tautų mokslo 
laimėjimus buvo tik pabirų žinių. Tačiau antroje XX a. pusėje, ypač jo pabaigoje, 
skelbiant Rytų tautų mokslinius traktatus, susipažįstant su įvairių sričių išliku- 
siais mokslo instrumentais, mokslinio tyrinėjimo centrų nuveiktais darbais, Ry- 
tų civilizacijų mokslai ir jų įnašas į pasaulinio mokslo istoriją sparčiai keitėsi, 
įgavo daugybę naujų anksčiau nežinomų aspektų. Pastaraisiais dešimtmečiais 
įvairiose pasaulio šalyse išvysta dienos šviesą vis daugiau tyrinėjimų, neginčija- 
mai įrodančių išskirtinę indų, kinų, arabų musulmonų mokslo svarbą pasauli- 
nio mokslo istorijai. 

Rytų civilizacijų mokslo bei technikos laimėjimus tyrinėjančios J. Needha- 
mo, N. Sivino, C. Ronano, A. Pichoto, R. Merilono, G. Sartono, A. Rachmano, 
B. Chaudhri, E. Shilso, E Rosenthalio, S.H. Nasro, M. Soutifo ir kitų studijos verčia 
atsisakyti eurocentrinės mitologijos ir kitaip vertinti realią pasaulinio mokslo bei 
technikos istoriją. Mokslo istorijos specialistai, kruopščiai argumentuodami Rytų 
tautų mokslo istorijos faktais, teigia, jog daugelis tradiciškai laikomų europiniais 
mokslo laimėjimais iš tikrųjų ne vakarietiški, kadangi jų ištakų aptinkama daug 
anksčiau Egipto, Mesopotamijos, indų, kinų ir arabų musulmonų civilizacijose. 

Vienas įtakingiausių šiuolaikinių britų socialinės kultūrologijos šalininkų 
A. Giddensas knygoje The Consequences of Modernity („Modernizacijos pasekmės“, 
1996) iškelia daug drąsesnį klausimą: ar modernizacija yra išimtinai vakarietiš- 
kas projektas? Į šį klausimą jis atsako neigiamai. Svarbiausi modernizacijos pa- 
dariniai - mokslinės-techninės revoliucijos sklaida ir globalizavimas. Nagrinė- 
damas globalizavimą A. Giddensas įrodinėja, kad, gilindamiesi į įvairias kultū- 
rų sąveikos ir planetinės sąmonės formavimosi tendencijas, neišvengiamai susi- 
duriame su ne vakarietiškos kilmės koncepcijomis bei strategijomis. 

Autoritetingas Tolimųjų Rytų mokslo ir technologijos tyrinėtojas J. Need- 
hamas europinio pranašumo doktriną traktuoja kaip „nepriimtiną tikrovei pri- 
mityvų rasizmą, grynai ideologinį reiškinį“. Netgi Vakarų mokslo istorijos tyri- 
nėtojas D. Knightas pripažįsta, kad iki XVII a. mokslo istorijoje viešpatavo Rytų 
tautų mokslas [Knight, 1976, p. 182-183]. Rytų tautos neabejotinai ne tik dalyva- 
vo intelektinėje ir technologinėje pasaulinės civilizacijos raidoje, bet ir didžiąją 
dalį jos istorijos buvo pagrindinis pasaulinio mokslo ir technologijos vedlys, 
ruošęs pastarųjų dviejų šimtmečių Vakarų mokslo revoliuciją. 

Įvairiu indų, kinų, arabų musulmonų civilizacijų kultūros raidos metu itin 
klestėjo matematika, fizika, chemija, astronomija, medicina, geografija, humani- 
tariniai mokslai ir technologijos. Iki XVII a. daugeliu mokslo ir technologijos pa- 
rametrų Rytų šalys, ypač Kinija, lenkė Europą. Pagrindinis mokslinių atradimų ir 
idėjų srautas liejosi iš Rytų į Vakarus. Modernus europinis mokslas ir technologi- 

ja ėmė vyrauti XIX a. pradžioje, kai pasaulyje pradėjo skleistis ekstensyviai ir veikti 
įvairių žemynų kultūras. Sąlygiškas pastarųjų dviejų šimtmečių Vakarų mokslo ir 
technologijų pranašumas, formuojant modernią pramoninę bei popramoninę ci- 
vilizaciją, dar neviršija jos neišbaigtumo ir duoda galimybę objektyviau vertinti 
mokslo, taip pat technologijos istoriją. Tuomet mokslo idėjų ir technologinių at- 
radimų istorija bei Rytų ir Vakarų tautų mokslo tradicijų sąveika atrodo kitaip. 

Gvildendami Rytų ir Vakarų civilizacijų mokslo tradicijų santykius turėtu- 
me išryškinti bendrybes bei regioninius skirtumus. Pirmiausia, skirtingai nei 
pragmatiškai Vakarų civilizacijai tradicines vertybes ir idealus vertinantiems in- 
dams, kinams, japonams būdingas kitoks - platesnis - požiūris į mokslą, kuris 
glaudžiai siejasi su pagrindinėmis pasaulėžiūros ir gyvenimo filosofijos nuosta- 
tomis. Moderniosios Vakarų civilizacijos mokslo ir technologijos raidą lėmė jau 
antikoje pastebėta principinė žmogaus ir gamtos priešprieša bei žmogaus sieki- 
mas valdyti jį supantį pasaulį, o Rytų tautos rėmėsi žmogaus ir jį supančio pa- 
saulio vientisumo idėja. 

Kita vertus, naujaisiais amžiais Vakarų civilizacijoje įsigalėjusi racionalisti- 
nė filosofijos ir mokslo tradicija neretai perdėm sureikšmina racionalaus proto, 
binarinio mąstymo ir formaliosios logikos galimybes. Ji formaliai rekonstruoja 
tikrovės procesus, supaprastina realų jų daugiamatiškumą ir nevienareikšmiš- 
kumą. O klasikinė indų filosofija, besiremianti dharmų kaitos ir pulsacijos, kinų 
- iš „Permainų knygos“ paimtomis nuolatinės pasaulinių procesų kaitos teorijo- 
mis, siekia perdėtai nesupaprastinti tikrovės procesų ir išsaugoti visuminį po- 
žiūrį. Dėl to atsiranda nepasitikėjimas binarinio mąstymo, formaliosios logikos, 
abstrakčiais moksliniais konstruktais, nes jie supaprastina gamtos dėsnius ir nuo- 
lat besikeičiančius pasaulinius procesus. 

Principiniai Tolimųjų Rytų ir Vakarų tautų pasaulėžiūrų nuostatų skirtu- 
mai puikiai matyti medicinos moksle. Vakarų medicina remiasi skaidančiu ana- 
litiniu mąstymu, tai yra ligonio organizme randamas pagrindinis ligos šaltinis ir 
jis šalinamas arba užslopinamas. Laikinas gydymo efektas yra neabejotinas, ta- 
čiau padariniai toli gražu ne visuomet tokie, kaip tikimasi. 

Tolimųjų Rytų mediciną grindžia kitos pasaulėžiūros, filosofinės žmogaus 
įtrauktumo į kosminių stichijų srautą nuostatos. Dėl to esmiškai kitokia meto- 
dologinė nuostata: organizmas - vientisa funkcinė sistema. Pagrindinis medici- 
nos mokslo tikslas - organizmą vertinti kaip visumą, suteikti jam impulsų ir 

galimybių priešintis vieniems ar kitiems vietiniams neigiamiems ligos procesams. 
Suprantama, kodėl medikai stimuliuoja tas tam tikrų organų funkcijas, kurios 
rodo ligos požymius. Toks gydymas turi ilgalaikį poveikį ir atskleidžia brandesnį 
kompleksinį požiūrį į medicinos uždavinius. Neatsitiktinai glaudžiai su šiais princi- 
pais susijusi garsioji tradicinė kinų gimnastika pirmiausia stiprina organizmą 
kaip vientisą sistemą. 

Rytų ir Vakarų tautų mokslinės minties istorijoje neretas įdomus paraleliz- 
mas. Pavyzdžiui, XIII a. pradžioje Kinijoje atsirado unikali vadinamoji dangiš- 
kojo elemento algebra, kuri klestėjo XIII a. viduryje - XIV a. pradžioje; jos išta- 
kos iki šiol nežinomos. Išskirtinis jos bruožas yra tas, kad nežinomus dydžius ji 
žymėjo vienetu - „monada“ ir operavo ne tik teigiamaisiais, bet ir neigiamaisiais 
skaičiais, kuriuos užrašinėjo atitinkamai raudona ir juoda spalvomis. Jokių šios 
algebros sąsajų su indų ir arabų algebra dar neaptikta. Ji menkai žinoma Vaka- 
ruose, nes nebuvo sudedamoji klasikinės kinų išsilavinimo sistemos dalis, ir ne- 
įrodyta, kad buvo praktiškai taikoma mokslo ar technikos poreikiams. Kinijoje 
„dangiškojo elemento“ algebra pirmiausia buvo vertinama kaip paveikus mokslas 
intelektui lavinti. Per Korėją ji vėliau išplito Japonijoje: XVI-XVIII a. ją plėtojo 
garsūs mokslininkai. 


Indų mokslo vertė 


Indų civilizacija, dar senovėje suformavusi turtingą miestų kultūrą, su- 
dėtingas socialines struktūras, daug nuveikė įvairiose mokslo srityse. Tiesa, 
Vakaruose daugiau žinomi iškilūs šios civilizacijos kontempliatyvios kūrybos 
(filosofijos, logikos, socialinės teorijos, etikos, estetikos, menotyros, literatūros 
teorijos) laimėjimai. Indų filosofijos ištakos siekia kelis tūkstančius metų prieš 
Kristų. Daugelis pamatinių jos idėjų slypi garsiosiose Vedose (veda - žinojimas, 
šventasis žinojimas, šventoji išminties knyga). Vedų literatūros paminklus (Ve- 
das, brahmanus, aranyakus, upanišadas, sūtras) vienija Vedų kanono sąvoka. 
Senovės indų filosofinės minties raidai itin svarbios ankstyvosios upanišados, 
kuriose gvildenamos pamatinės gnoseologinės, ontologinės, etinės, estetinės ir 
kitos problemos. 

Indų filosofinės ir religinės idėjos neabejotinai turėjo įtaką antikos mąsty- 
tojams, ankstyviesiems krikščionybės ideologams, neoplatonizmui. Žydų ere- 

tiné eséju sekta paveikusi krikščionybę skelbė analogišką budizmui vienuoliš- 
kąjį gyvenimo būdą. Krikščioniškąją religiją su senovės indų religijomis siejo 
dievų trejybės koncepcija, mokymai apie rojų, pragarą, magiška skaičių trys, 
septyni reikšmė. 

Dar senovės Indijoje susiformavo įtakingos filosofinės-religinės budizmo 
ir džainizmo mokyklos, atsirado indų logikos užuomazgų (Katthavatthu), visuo- 
meniniai religiniai-etiniai ir teisės kodeksai (Mänä-vadharmasästra, Dhammapa- 
da, Arthasástra), pasirodė unikalūs Panini sanskrito gramatika, fundamentalumu 
ir gvildenamų problemų gausa analogų pasaulinėje kultūroje neturintis litera- 
tūros ir dramos meno traktatas Nātyaśāstra, muzikos teorijos (Gitalamkara), ta- 
pybos teorijos (Citralakšana). Vėliau, didžiųjų imperijų klestėjimo metų Indijo- 
je, suklesti daugybė filosofijos, etikos, estetikos, literatūros, muzikos teorijos 
mokyklų, iškyla Senosios Njaja (Pracina Nyaya) logikos mokykla (nyaya termi- 
nas reiškia silogizma), kurioje visapusiškai išplėtojama silogizmo teorija, o lo- 
gika pripažįstama kaip savarankiškas mokslas. XII-XVI a. susiformavo Naujo- 
sios Njajos (Navya Nyaya) mokykla. 

Tačiau Indijoje klestėjo ne tik metafizinės filosofinės spekuliacijos, rafi- 
nuotos religijos, logikos, etikos, estetikos, menotyros teorijos, bet ir pozityvus 
empirinis mokslas. Reikšmingi indų mokslo pasiekimai astronomijos, mate- 
matikos, chemijos, medicinos, farmakologijos, gamtotyros, stiklo, plieno, ce- 
mento gamybos technologijų ir kitose srityse. Senovės indų mokslininkų moks- 
linio pažinimo teorijos dažniausiai buvo grindžiamos transcendentine intuicija, 
kurią gali patvirtinti neformaliosios logikos principai, taip pat sisteminio mąsty- 
mo principais ir empiriniais metodais. Intuityviosios pakraipos mąstytojai, in- 
tuityvu pažinimą laikydami hipoteze, kėlė racionalaus jo patikrinimo būtinybę, 
nes hipotezė gali būti teisinga ir klaidinga. Tačiau kadangi moksliniams teigi- 
niams asmeninės intuicijos nepakanka, duomenis reikėjo tikrinti eksperimentiš- 
kai. Šios kokybiškai naujos racionalistinės mokslo raidos tendencijos atsirado su- 
klestėjus didingų miestų kultūrai, prekybai, amatams [Shehawat, 1988, p. 33-51]. 

Indų mokslo ir technikos istorijoje yra regimi keli esminiai posūkiai, susiję 
su užkariautojų invazijomis, kurių buvo daug, tačiau dvi - arijų ir arabų musul- 
monų - paliko itin ryškius pėdsakus. Arijų gentims įsiveržus į Indostano pusia- 
salį mokslinis ir technologinis indų civilizacijos potencialas nors ir nevienodai, 


tačiau daugmaž nuosekliai stiprėjo. Nuo XII a. aktyviai skverbėsi arabų ir persų 

Panoraminis Džantar Mantar observatorijos vaizdas 


mokslo tradicijos, o nuo XIX a. didėja Vakarų įtaka. Iki islamiškosios civilizacijos 
ekspansijos indų mokslo ir technologijos istorijoje išskirtini du svarbūs pakili- 
mo etapai: ankstyvasis (IV-III a. pr. Kr.) - tradicinės indų mokslinės minties taps- 
mo ir brandusis - aukščiausio pakilimo; datuojamas apie V-XII a. Pastarajame 
indai kartu su kinais buvo pasaulinio mokslo novatoriais. Maždaug apie IX a. 
prie jų prisidėjo sparčiai besiplėtojanti arabų musulmonų, o vėliau - Vakarų Eu- 
ropos ir japonų civilizacijos. Brandžiajame indų civilizacijos laikotarpyje aukštą 
lygi pasiekė beveik visos tradicinio mokslo sritys, tačiau itin išsiskyrė filosofija, 
estetika, logika, matematika, astronomija, medicina, farmakologija, chemija, ar- 
chitektūros technologijos ir kitos. 

Daugelyje matematikos sričių indai pirmavo. Vakarų matematikos raidą 
kaustė gremėzdiška ir nepaslanki romėniškųjų skaičių notacija. Indai matema- 
tikos srityje pažengė daug toliau nei graikai ir romėnai; jie sukūrė šiuolaikinės 
skaičių rašymo ir matematinių veiksmų sistemos pamatus. Pitagoras daugelį 
savo matematikos ir filosofijos elementų perėmė iš indų mokslininkų. Turtingos 
metafizinės bei scholastinės indų filosofijos tradicijos, besiremiančios savitomis 
„nebūties“ ir „tuštumos“ koncepcijomis, šalies mokslininkams padėjo suvokti 


nulio, neigiamojo ir abstrakčiojo skaičiaus perspektyvas matematikos mokslo 


455 


Moksla 


raidai. Nulio ir vadinamųjų arabiškųjų (iš tikrųjų indiškųjų) skaičių notacijos jvedi- 
mas į matematinius skaičiavimus buvo viena svarbiausių revoliucijų matematikos moks- 
lo istorijoje. Indai plačiai operavo teigiamaisiais ir neigiamaisiais skaičiais, kvad- 
ratinėmis, kubinėmis šaknimis, sprendė sudėtingas lygtis. Ankstyvųjų indų 
matematikų vardai yra nežinomi, tačiau išliko garsių Guptų epochos (320-510) 
matematikų Aryabhatos (g. 476 m.) ir Varahamihiros pavardės. Pirmasis nusta- 
tė, kad pi yra lygus 3,1416. Jo mokykloje plačiai buvo naudojamas nulis, sinusas, 
kosinusas. Vėliau Indijoje išgarsėjo matematikai Brahmagupta (VI-VII a.), Ma- 
chavira (IX a.). 

Dar Vedų periode, VI a. pr. Kr., indai turėjo itin tikslų metų kalendorių, 
suderintą su žvaigždžių judėjimu dangaus paskliautėje. VI-VII a. klestėjo indų 
astronomija: Aryabhata sukūrė Žemės sukimosi apie savo ašį teoriją ir labai tiks- 
liai apskaičiavo Žemės dydį, jo idėjas plėtojo du kiti astronomijos korifėjai Brah- 
magupta ir Tabašafara (VII a.). Indų Žemės sukimosi apie savo ašį teorija per al- 
Biruni veikalą „Indija“ pasklido islamo pasaulyje. Brahmagupta daug šimtme- 
čių iki I. Newtono teigė, kad daiktai krinta dėl Žemės traukos. Su indų matema- 
tikos ir astronomijos pasiekimais buvo susipažinęs garsus sirų matematikas bei 
astronomas Severas Sebochtas (VII a.), kurio veikalai ir pedagoginė veikla turė- 
jo didžiulę įtaką arabų ir Vakarų mokslo tapsmui. Svarus indų mokslininkų įna- 
šas į akustiką. Jie išplėtojo sudėtingą muzikos tonų sistemą. Chemikai ir alche- 
mikai nustatė daugelio cheminių medžiagų savybes, sukūrė daugybę atsparių 
dažiklių ir įvairių audinių dažymo technologijų. VII a. buvo išrasta itin stipraus 
sukibimo vadinamojo „deimantinio cemento“ gamybos technologija. Senovės 
Romos valdovai siuntė į Indiją gausybę aukso pirkdami didžiulę paklausą tu- 
rinčias prekes, puikius plieno dirbinius, unikalias medžiagas, kurių nepajėgė pa- 
tys pagaminti. Ryžiai, medvilnė, cukrus, šachmatai per tarpininkus arabus pa- 
sklido Vakaruose iš Indijos. 

Indai dar nuo žilos senovės garsėjo kaip neprilygstami psichologijos, įvai- 
rių žmogaus kūno galimybių ir farmakologijos, medicinos, dietologijos žinovai. 
Senovės Indijoje buvo pasiektas labai aukštas medicinos diagnostikos, gydy- 
mo ir ypač chirurgijos lygis. Chirurgai operacijų metu pasitelkdavo 20 aštrių ir 
181 buką instrumentą. Žymių chirurgijos specialistų Caraki (II a.) ir Susruti 
(IV-V a.) traktatuose plačiai gvildenamos sudėtingos chirurginės trepanacijos, 
kojų ir rankų amputacijos, kataraktos šalinimo problemos. 


456 


Indų mokslo vertė 


Arabų musulmonų ekspansija į Indostano subkontinentą turėjo stiprų po- 
veikį indų kultūros raidai: iš esmės koregavo tradicinių indų mokslų santykius, 
indų tradicijas pynė su ateivių arabų ir persų. Ilgą laiką vietinė sanskritokalbių 
hinduistų mokslo tradicija plėtojosi atsiribojusi nuo kartu gyvuojančios ateivių 
musulmonų, kurie vartojo arabų ir persų kalbas. Pastarosios tradicijos moksli- 
ninkai daug nuveikė astronomijos, taikomosios matematikos, chemijos, mecha- 
nikos, gamtotyros, medicinos, farmakologijos srityse. 

Lyginamojoje studijoje Intellectual Colonisation: Science and Technology in East- 
West Relations, New Delhi, 1983 („Intelektinė kolonizacija: Mokslas bei technolo- 
gija Rytų ir Vakarų santykiuose“) A. Rachmanas nuo VII iki XIX a. išskiria apie 
10000 įvairiais šaltiniais dokumentuotų mokslo ir technikos traktatų, kurių kla- 
sifikacijoje pagal mokslo kryptis aiškiai vyrauja medicinos (apie 5000) ir astro- 
nomijos (apie 3000) veikalai. Mokslinės minties raidos dinamiką gerai pagrin- 
džia pateikti pavyzdžiai, kad jų skaičius nuo dvidešimt šešių VIII a. padidėja iki 
septynių šimtų keturių XVIII a., po kurio dėl britų kolonizacijos akivaizdžiai 
sumenko indų mokslo potencialas ir kartu su užkariautojais ėmė plisti Vakarų 
mokslas ir technologijos. 

Analizuodami indų mokslo ir technologijos raidą bei savitus bruožus ne- 
galime nepastebėti, kad raidą tam tikra prasme stabdė tradiciniai konservaty- 
vūs kastiniai ir cechiniai visuomenės santykiai, polinkis į tradicines vertybes. 
Neneigiant pasaulinės istorinės tradicinio indų mokslo reikšmės pripažintina, 
kad jam būdingas ribotumas. Moksliniai tyrinėjimai, - sako A. Rachmanas, - 
susipynė, bet neretai buvo slopinami spekuliatyvių metafizinių elementų, ma- 
gijos. Menkai eksperimentuota. Todėl pažintinis susidūrusio su naujomis istori- 
nėmis sąlygomis tradicinio mokslo potencialas išseko [Rachman, 1972, p. 245]. 

Itin stiprų smūgį tradicinio indų mokslo ir technologijos raidai sudavė britų 
kolonizacija, kuri grobuoniškai sekino ekonominius šalies išteklius ir griovė jos 
civilizacijos pamatus. Kolonijinių britų mokslo institucijų steigimas ir plėtojimas 
Indijoje tiesiogiai siejosi su kolonizavimo ideologija, kadangi jos padėjo šalį pa- 
vergti ir valdyti. Britai ne tik nuosekliai ir sistemingai naikino tradicinę indų moks- 
lo sistemą, bet ir, prievarta diegdami savo tvarką, sukėlė visuomenės pasiprieši- 
nimą Vakarų mokslui, kuris asocijavosi su grobuoniška kolonializmo politika. 

Kita vertus, kolonijinė britų ekspansija į Indijos subkontinentą tiesiogiai 
siejasi su moderniosios indologijos, tai yra nuoseklesnių ir daug kryptingesnių 

įvairių indų civilizacijos, o kartu ir mokslo istorijos tyrinėjimų pradžia. Chrono- 
loginis šių momentų sutapimas, kaip taikliai pažymi W. Halbfassas, yra ne pa- 
prastas sutapimas, jis darė esminį poveikį indų pažiūroms į kitas tautas ir į save 
pačius: „Indai ėmė kitaip rodyti save pasauliui: jie ėmėsi aiškiau teigti ir aiškinti 
europiečiams savo identitetą, o kartu ir ginti bei saugoti jį nuo svetimųjų įtakos. 
Indai pradėjo brėžti ryškias ribas tarp savęs ir užsieniečių, taip pat kartu ėmė 
suvokti juos kitu požiūriu. Tačiau Vakarų idėjas indai mėgino perimti ir taikyti 
nekenkdami savo tradicijoms. Vakariečiai įrodinėjo savo filosofijos universalu- 
mą, o indai - savo pačių universalumą. Indija atsivėrė ir atsiskleidė Vakarams, ir 
šis atvirumas tapo jos pačios tradicijų, potencialaus jų universalumo ir visapu- 
siškumo teigimu bei puoselėjimu. Tuo tarpu europiečių idėjos Indijoje plito kur 
kas sunkiau nei indų Vakaruose [Halbfass, 1988, p. 438]. 


Kinų mokslo laimėjimai 


Svarūs kinų mokslo laimėjimai Vakaruose iki J. Needhamo ir jo kolegų dar- 
bų paskelbimo praktiškai buvo nežinomi, išskyrus fragmentiškus Marco Polo, 
Matteo Ricci ir kitų jėzuitų misionierių aprašymus, kurie dažniausiai buvo trak- 
tuojami kaip „atsitiktiniai“ kinų mokslininkų laimėjimai arba pasakotojų fanta- 
zijos. J. Needhamo ir jo sekėjų tyrinėjimai esmiškai pakeitė mūsų pažiūras, at- 
skleidė išskirtinius kinų mokslo nuopelnus ir įrašė jį į pasaulinio mokslo raidos 
istoriją, parodė kinų mokslo poveikį kitoms civilizacijoms. 

Mokslingumas Tolimuosiuose Rytuose (Kinija, Japonija, Korėja) pirmiau- 
sia siejosi su aukšta humanitarine kultūra, puikiu rašytinės, filosofinės, muziki- 
nės kultūros pažinimu, „trijų didžiųjų kinų menu" (kaligrafija, tapyba, poezija) 
įvaldymu. Tokiose tobulai organizuotose valstybinėse struktūrose, kokios nuo 
senovės buvo Kinija ir Japonija, daug dėmesio skirta gamtos mokslų ir techni- 
nėms žinioms, kurios, tiesa, ne visais šių civilizacijų raidos tarpsniais plėtotos 
sistemingai ir peržengdavo empirinių tyrinėjimų ribas. Tačiau vis dėlto Tang 
epochoje Kinijoje pirmą kartą pasaulinės civilizacijos istorijoje teorinės ir prak- 
tinės žinios imtos jungti į vientisas sistemas, dėl to kinų technika ir technologija 
pradėjo vyrauti pasaulyje. 

Lyginant mokslo istorijos raidos dėsningumus Kinijoje ir kitose didžiosiose 
civilizacijose iškart į akis krinta esminiai skirtumai. Pirmiausia Kinijoje mokslas 

ir filosofija visuo- met plétojosi glau- 


džiai saveikaudami. Filosofija čia buvo 


suvokiama kaip be- salygiška par excel- 


lence mokslų valdo- vė ir niekuomet ne- 


jautė teologinių mo- kymu poveikio 
(gryno pavidalo te- ologijos Kinijoje ap- 
skritai neaptinka- me). Kita vertus, Ki- 
nijoje mokslas ne- siekė išsivaduoti iš 
mokslininkų sluoks- nyje viešpatavusios 


konfucianistinės fi- losofijos įtakos, abi 
šios kultūros sritys vartojo tą pačią ter- 
miniją. Ir pagaliau, skirtingai nei arabų 
ir Vakarų civilizaci- jose, kur bendro- 


sios mokslo meto- 


dologijos funkcijas 
atliko formalioji logi- Valstybiniai egzaminai Kinijoje ka, Kinijoje univer- 
salios mokslo meto- dologijos funkcija 
teko numerologijai. Pastarosios esmė — mistinis skaičiaus sureikšminimas ir arti- 
mas pitagoriečiams mokymas apie skaičiaus harmonija paremtą kosmoso struk- 
tūrą. Todėl tradicinį kinų mokslą vainikavo matematinė muzikos teorija. 

Vakaruose dažnai vartojamas terminas sąstingis, kalbant apie mokslo ir 
technologijos raidą Kinijoje, atsirado dėl elementaraus kinų mokslo istorijos ne- 
pažinimo. Tradicinė kinų talentų paieškos ir skatinimo sistema neabejotinai bu- 
vo racionalesnė ir tobulesnė nei antikoje bei feodalinių santykių klestėjimo epo- 
chos Vakaruose. Ji suformavo platų klasikinį humanitarinį išsilavinimą turinčių 
mokslininkų ir intelektualų sluoksnį. Pirmas valstybinis universitetas Kinijoje 
įkurtas 124 m. pr. Kr. Jau nuo II a. pr. Kr. kartu su senąja „išskirtinių talentų 
rekomendacijos“ sistema formavosi kita neturinti analogų pasaulyje valstybi- 
nių egzaminų sistema valdininkų pareigybėms užimti. Ji sudarė galimybes aukš- 
čiausius valstybės valdymo postus užimti intelektualiausiems žmonėms. Todėl 
susiformavo intelektualų elitas, kuris itin veikė kultūrinį ir mokslinį valstybės 
gyvenimą. Ištobulinta valstybinių egzaminų sistema buvo pagrindas daugiau 
nei du tūkstančius metų teikti kinų imperijos mokslinėms ir valdymo instituci- 
joms geriausius protus tautos, kuri aprėpė pusę žemyno. Tai visai nepanašu į 
Europos padėtį, kur intelektualams buvo sunku tapti valdančiaisiais. 

Centralizuotas valstybės valdymo modelis ir gera talentų paieškos sistema 
buvo itin palanki taikomųjų mokslų ir technologijos raidai. Įstabius kinų moks- 
lininkų pasiekimus irigacijos, fortifikacijos, ginklų kūrimo, seismografijos, ge- 
ografijos, geodezijos, navigacijos, metalurgijos ir kitose srityse skatino efektyvaus 
valstybės valdymo poreikiai. 

Skelbdami žmogaus ir gamtos vientisumo idėją kinų mokslininkai įdėmiai 
stebėjo ir tyrinėjo gamtos reiškinius. Senovės ir viduramžių Kinijoje sistemingai 
buvo eksperimentuojama daug daugiau nei senovės Graikijoje, Romoje ar vi- 
duramžių Europoje. Matematikos, fizikos, chemijos, empiriniai gamtos tyrinėji- 
mai ir technika itin sparčiai vystėsi VI-IV a. pr. Kr. ir Han dinastijos valdymo 
laikais (206 m. pr. Kr. - 220 m.). Tuomet kinų mokslininkai sukūrė tobulus dan- 
gaus skliauto žemėlapius, daug unikalių instrumentų dangaus kūnams stebėti, 
atskleidė potvynių, magnetizmo kilmę, projektavo didingus miestus, Didžiąją 
kinų sieną, sudėtingas laivybos kanalų ir drėkinimo sistemas. Aukštą lygį pasie- 
kė natürfilosofija, astronomija, medicina, filosofija, etika, estetika, politika, isto- 
rija, gamtos mokslai, metalurgija, laivininkystė. 

Gamtos mokslų ir chemijos srityse daug nuveikė daoizmo išpažinėjai - fans- 
chi, kurie garsėjo kaip magai, meistrai, amatininkai, puikūs eksperimentuotojai. 
Senovės Kinijoje ir Indijoje šiuolaikinės chemijos pirmtakai alchemikai ir amati- 
ninkai sudarė vieną socialinę grupę, kurios nariai daug dėmesio skyrė empiri- 
niams moksliniams tyrinėjimams. Alchemikai sistemingai atliko empirinius tyri- 
nėjimus, praktinius darbus ir stebėjimus chemijos srityje. Nors žodis alchemija 
prasideda priešdėliu al- rodančiu arabišką jo kilmę, tačiau šios empirinių moksli- 
nių tyrinėjimų srities pirmumas neabejotinai priklauso kinams. „Nuo šiol, - rašo 
J. Needhamas, - neverta abejoti, kad arabų eksperimentuotojai ir mokslininkai 
patyrė stiprią Kinijos idėjų ir atradimų įtaką“ [Needham, 1970, t. 152, Nr. 1, p. 9]. 

Tyrinėti gamtos dėsnius, daoistų alchemikų nuomone, daug svarbiau ne- 
gu valdyti visuomenę (tai konfucianistų tikslas). Jie buvo įsitikinę, kad moralinį 
žmogaus tobulumą labiau lemia vienybė su kosmosu nei harmoningi socialiniai 
santykiai. Fanschi buvo puikūs gamtos procesų, astronomijos, meteorologijos, 
medicinos, farmakologijos, chemijos, alchemijos, agronomijos ir daugelio kitų 
su empiriniu pažinimu susijusių mokslo sričių žinovai. Kinijos medicina ir al- 
chemija buvo glaudžiai susijusios ne tik su teorija, bet ir su praktika. Daoistai, 
perpratę žmogaus kūno ir dvasios galimybes, kūrė sudėtingas kompleksines gy- 

dymo, gimnastikos metodikas, ieškojo gyvybės eliksyrų, kurie pratęstų žmogaus 
gyvenimą. Jie nuodugniai tyrinėjo mineralogiją, įvairiausių metalų savybes. 

Empirinis mokslas ir technika Kinijoje itin klestėjo Tang (618-907) ir Sung 
(960-1279) dinastijų valdymo laikais bei XIV a., tai yra gerokai anksčiau, nė išsi- 
skleidė Vakarų renesansas ir moksliniai naujųjų amžių atradimai. Intensyvią šio 
tarpsnio fundamentaliojo mokslo ir techninių išradimų plėtotę skatino ankstes- 
nis intelektinio potencialo stiprėjimas ir mokslo žinių kaupimas; dėl to Kinijoje 
atsirado racionaliausios to meto pasaulyje ekonomikos pagrindai. Naujausi 
mokslo tyrimai rodo, kad ekstensyvus ekonomikos tipas, spartus miestų gyven- 
tojų skaičiaus augimas, išplėtota amatų struktūra pirmiausia formavosi ne Va- 
karų šalyse, kaip buvo manoma, o Kinijoje ir tikriausiai kitose Rytų šalyse. 

Svariausias indėlis į kinų mokslo istorijos tyrinėjimus Vakaruose priklauso 
britų mokslininkui Kembridžo universiteto profesoriui J. Needhamui ir ameri- 
kiečiui Pensilvanijos universiteto profesoriui N. Sivinui. Pirmasis siekė atskleis- 
ti universalius kinų mokslo bruožus plačioje istorinėje kultūrinėje ir kompara- 
tyvistinėje perspektyvoje, o antrasis sutelkė savo dėmesį į kinų mokslo savitu- 
mą, į tai, kas jį skiria iš kitų mokslo tradicijų. 

Visuotinai pripažintas kinų mokslo istorijos autoritetas J. Needhamas, pa- 
sitelkęs kinų mokslininkus, fundamentaliame septynių tomų veikale Science and 
Civilization in China („Kinijos mokslas ir civilizacija“, 1954-1974), lygindamas gau- 
sybę konkrečių kinų ir Vakarų mokslo istorijos faktų, priėjo prie išvados, kad 
kinų mokslas iki XVII a. buvo aukštesnio lygio nei Vakarų. Veikiamas pozityvis- 
tinės mokslotyros J. Needhamas iki 1974 m. paskelbtuose veikaluose plėtojo 
mokslo fenomeno universalumo ir nuolatinės pažangos teoriją. Kinų mokslas 
čia vertinamas kaip savotiškas dabartinio Vakarų mokslo pirmtakas - „promoks- 
las“. Jo nuomone, pažangiausio tuo metu kinų mokslo laimėjimai per tarpinę 
arabų musulmonų civilizaciją sklido iš Rytų į Vakarus. 

Kinų mokslo dalykus J. Needhamas skirsto į ortodoksalius, tai yra oficialiai 
kinų imperijos pripažintus (astronomija, matematika, fizika), neortodoksalius (al- 
chemija) ir tarsi tarpinę mediciną. Gilindamasis į kinų mokslo ir technologijos 
istoriją jis iškėlė du pamatinius klausimus: 1) Kodėl kelis tūkstančius metų iki 
pastarųjų dviejų šimtmečių mokslo revoliucijos kinų mokslas ir technologija 
lenkė Vakarų? ir 2) Kodėl šiuolaikinis mokslas atsirado Vakarų Europoje, o ne 
tūkstantmečiais pirmavusioje Kinijoje? Ieškodamas atsakymo į šiuos klausimus 

jis pasinėrė į daug dešimtmečių užtrukusias lyginamąsias kinų ir Vakarų moks- 
lo istorijos studijas. J. Needhamo nuomone, Kinijoje aptinkame beveik visas 
mokslo revoliucijai būtinas prielaidas: dėmesį gamtos pažinimui, valdomą eks- 
perimentą, empirinę indukciją, tačiau to nepakako. Mokslinę revoliuciją, jo 
nuomone, sukelia socialiniai-ekonominiai veiksniai, ypač komercinė kultūra, pa- 
jėgianti sulydyti anksčiau išskirtus matematiką ir gamtos mokslus, sugriauti vi- 
sas ideologines ir kultūrines kliūtis [Needham, 1959, t. 3, p. 168].Vadinasi, nau- 
jųjų amžių Vakarų mokslo suklestėjimą mokslininkas sieja su naujų kapitalisti- 
nių santykių įsigalėjimu Vakaruose ir teigia, kad jei jie būtų anksčiau įsigalėję 
Kinijoje, būtų lėmę analogiškus moderniosios Vakarų civilizacijos mokslo ir tech- 
nologijos transformacijos procesus. 

Vélesniame lyginamajame veikale - The Grand Titration: Science and Society 
in East and West („Didžioji titracija: Rytų bei Vakarų mokslas ir visuomenė“, 1969) 
nuodugniai išgvildenęs įvairius istorinės mokslo, technologijos ir visuomenės 
santykių raidos dėsningumus, veikiamas jaunesniųjų kolegų, ypač N. Sivino, 
tyrinėjimų, J. Needhamas esmiškai koreguoja ankstesnius požiūrius. Vėlyvoji 
J. Needhamo koncepcija glaustai išdėstyta monografijoje Science in Traditional 
China: A Comparative Perspective („Tradicinės Kinijos mokslas: lyginamoji perspek- 
tyva“, 1981), kuri sudaryta iš 5 paskaitų perskaitytų Honkongo universitete. Tai 
tarsi jo trisdešimties metų kinų mokslo istorijos tyrinėjimų reziumė. Pirmoje 
paskaitoje jis pateikia pagrindines savo tyrinėjimų išvadas, antroje analizuoja 
parako ir šaunamųjų ginklų istoriją, trečioje - alchemijos ir nemirtingumo elik- 
syrų paieškų istoriją, ketvirtoje akupunktūros (adatų terapijos) ir ignipunktū- 
ros (gydomieji prideginimai) istoriją, penktoje pateikiama lyginamoji kinų ir 
Vakarų laiko bei kaitos koncepcijų analizė. 

Nuo 1974 m. J. Needhamas plėtoja koncepciją, kad kinų mokslas yra sava- 
rankiška teorinė sistema, pagrįsta šiame regione vyravusiomis kultūros tradici- 
jomis ir „organicistine“ pasaulėžiūra, kuri kosmosą, gamtą ir žmogų suvokia 
kaip vientisą, kupiną harmonijos, gyvą organizmą. Todėl ir atsirado kinų moks- 
lo esmę sudarantis „organicistinis materializmas“ (natūralizmas) iškėlęs vidinio 
visų būties procesų ir reiškinių sąryšingumo idėją. Tokia pradinė kinų moksli- 
nės pasaulėžiūros metodologinė nuostata, J. Needhamo manymu, yra daug 
lankstesnė ir pažangesnė, nei Vakaruose iki kvantinės fizikos atsiradimo vyra- 
vusi „mechaninio“ mokslinio pažinimo metodologija. 

Britų mokslininkas itin pabrėžia daoizmo filosofijos principų aktualumą 
šiuolaikiniam mokslui ir labai vertina Sung epochoje vyravusį kupiną mokslo 
dvasios neokonfucianizma, kuris kinų universalizmo iškilimo laikais apėmė pa- 
žangiausias klasikinio konfucianizmo, daoizmo ir čanbudizmo nuostatas. Tai 
padėjo neokonfucianistinės filosofijos veikiamam mokslui išvengti mechani- 
nio materializmo ir teologinio vitalizmo kraštutinumų bei sudaryti palankų dva- 
sinį klimatą aukščiausiam kinų mokslo ir technologijos pakilimui Sung dinasti- 
jos valdymo metu. Naujas universalus pasaulinis mokslas, anot J. Needhamo, 
gali būti tik kokybiškai naujos universalios pasaulinės kultūros produktas. 

Amerikiečių sinologas N. Sivinas veikaluose Chinese Alchemy („Kinų al- 
chemija“, 1968), Chinese Science: Exploration of an Ancient Tradition („Kinų moks- 
las: Senovés tradicijos tyrinéjimas", 1979) ir redaguojamuose testiniuose leidi- 
niuose East Asian Science („Rytų Azijos mokslas“) bei Chinese Science („Kinų 
mokslas“) paskelbtuose straipsniuose polemizuoja su pamatinėmis metodolo- 
ginėmis J. Needhamo nuostatomis. Pirmiausia jis, remdamasis kultūros antro- 
pologijos metodologija, tradicinį kinų mokslą laiko lokaline pasaulinio moks- 
lo dalimi. Antra, atsiriboja nuo J. Needhamo požiūrio į kinų mokslą, kaip į 
šiuolaikinio „promokslį“ ir traktuoja jį kaip visiškai tolygų moderniajam. Tre- 
čia, atmeta ankstyviesiems J. Needhamo veikalams būdingą daoistų ir konfu- 
cianistų supriešinimą kinų mokslo istorijoje: esą pirmieji „pažangūs“, o antrie- 
ji „konservatyvūs“. 

Taigi nors N. Sivinas aukštai vertino J. Needhamo tyrinėjimus, tačiau juos 
vadino tik pirminiu paskirų tyrinėjimų apibendrinimu, o ne galutine ir negin- 
čijama tiesa [Sivin, 1973, p. XI]. Skirtingai nei J. Needhamas, kuris artimai ben- 
dravo su kinų kilmės mokslo istorikais, ypač Wang Lingu, N. Sivinas pasitelkė 
japonų kinų mokslo istorijos specialistus, pirmiausia Sh. Nakayama. Tai lėmė 
kitokį tarsi iš šalies požiūrį į kinų mokslo tradiciją. 

Mokslo istoriją N. Sivinas tyrinėjo, glaudžiai siedamas jį su kultūrine ap- 
linka, ir aiškino jį kaip pasaulinį reiškinį susidedantį iš daugybės skirtingų vie- 
tinių tradicijų, turinčių savitus bruožus. Viena svarbiausių pasaulinio mokslo 
istorijos tradicijų jis skelbė kinų mokslą, kuris 1) prieštarauja Vakarų mokslo 
tradicijos pretenzijoms į universalumą; 2) atspindi didžiosios kinų civilizacijos 
pasiekimus mokslinio pažinimo srityje ir 3) tampa priemone atskleisti savitus 
vietinius veiksnius, skatinusius ar trukdžiusius mokslo revoliucijos sklaidai. 

Skirtingai nei J. Needhamas, šiuolaikinio mokslo jis nelaiko paskutiniu mokslo 
raidos produktu ir pagrindiniu skiriamuoju jo bruožu skelbia ,takuma", „nepa- 
stovumą“, būsenos kaitą. Jame vakarykštės koncepcijos, sąvokos greit praranda 
aktualumą ir mokslinę vertę, todėl apskritai neaišku, kiek pamatinių šiuolaikinio 
mokslo sąvokų, teorijų pasens rytoj ir negrįžtamai nugrims į nebūtį. N. Siviną 
labiausiai domina „neklasikinės“, „atviros“, netradicinės kinų mokslo teorijos, ori- 
ginalios idėjos artimos šiuolaikinio mokslo aktualijoms. Jis aiškinasi simbolinės 
numerologijos reikšmę kinų mokslo istorijai, pabrėžia numerologinį tradicinio ki- 
nų mokslo pobūdį, metodologines numerologijos funkcijas kitų mokslų atžvilgiu. 

Pripažindamas kinų mokslo istorijos skirstymo į ortodoksinę ir neortodoksinę 
pagrįstumą N. Sivinas kartu pabrėžia, kad tokią klasifikaciją reikia sieti su kon- 
krečia istorine padėtimi. Mokslinius dalykus skirsto į kokybinius (medicina, al- 
chemija, astronomija, geomantika ir fizika) bei kiekybinius (matematika, mate- 
matinė harmonika, matematinė astronomija). Atmesdamas šiandieninio Vaka- 
rų mokslo pretenzijas į išskirtinumą N. Sivinas ragina kolegas įdėmiau, atsiri- 
bojus nuo mąstymo stereotipų, tyrinėti nežinomus kinų mokslo ir jo įtakos pa- 
saulinio mokslo raidai puslapius. Vadinasi, J. Needhamas ir N. Sivinas, remda- 
miesi skirtingomis metodologinėmis nuostatomis, ne tik atskleidžia išskirtinę 
kinų civilizacijos padėtį mokslo istorijoje, bet ir apibūdina savitus kinų mokslo 
raidos kelius bei bruožus. 

Senovės Kinijoje intensyviai plėtojosi matematika, fizika, alchemija, astro- 
nomija, medicina, farmakologija ir įvairių techninių prietaisų gamyba. Dar III 
tūkstantmetyje pr. Kr. kinai studijavo dangaus kūnų judėjimą, kurį, remdamie- 
si „organicistinėmis“ teorijomis, tiesiogiai siejo su Žemėje vykstančiais gamtos 
ir socialiniais procesais. Ši koncepcija labai aiški garsiojoje kinų „Permainų kny- 
goje“. Astronomijos atsiradimas datuojamas XVI a. pr. Kr. Pradžioje pagrindinis 
jos tikslas buvo sudaryti kalendorius. Kinai nustatė neatitikimą tarp Saulės ir 
Mėnulio metų, išskyrė 12 Mėnulio mėnesių. Jie suvokė Mėnulio poveikį potvy- 
niams, žmonių, gyvūnų, žuvų aktyvumui, augalų augimui. 200-300 m. anks- 
čiau nei graikai sudarė Mėnulio kaitos ciklais paremtą kalendorių, 100-200 m. 
anksčiau įvedė Julijaus kalendoriaus analogą. 200 m. anksčiau nė Europoje su- 
kūrė išsamų dangaus skliauto žvaigždžių katalogą. 

Mūsų eros pradžioje kinų mokslininkai pirmieji sukūrė armilą, prietaisą dan- 
gaus kūnų ekvatoriui ir ekliptinėms koordinatėms nustatyti, o 132 m. sukonstra- 

vo šiuolaikinio seis- mografo pirmtaką, 


kuris labai jautriai re- gistravo netgi ne- 


reikšmingus daugiau nei 500 km spindu- 

metrija ir algebra 

séliu sklypus. Daugy- metodą, kaip surasti skaičių T bos lentelė Kinijoje 

žinoma I tūkstantme- tyje pr. Kr., o teigia- 


mieji ir neigiamieji skaičiai pradėti vartoti mūsų eros pradžioje. Kinai sprendė 
ir matematikos uždavinius su trimis nežinomaisiais. Kinų mąstymas buvo al- 
gebrinės prigimties, linkstantis į netikėtus minties posūkius. Kinai daug nu- 
veikė algebroje. Jie plačiai rėmėsi dešimties (10) galimybėmis: 10 kvadratu - 
100, 10 kubu - 10 000. Dešimtainė trupmena, tuštumos pozicija, skirta nuliui 
žymėti, J. Needhamo nuomone, atsirado savarankiškai Kinijoje arba tarpinėje 
indų ir kinų civilizacijų sąveikos teritorijoje iš daoistų ir indų filosofų požiūrių į 
tuštumą [Needham, 1959, p. 9-12]. Iš fizikos disciplinų Kinijoje intensyviausiai 
plėtojosi optika, akustika ir magnetizmas, apie kurį Vakaruose žinota labai mažai. 

Daugelyje medicinos mokslo sričių dėl pirmumo kinai varžėsi su indais. 
Dar Tang epochoje Kinijoje buvo įkurta valstybinė medicinos akademija ir įvesta 
gydytojams griežtai reglamentuota valstybinių egzaminų sistema. Žmogaus svei- 
katą, kūno funkcijas glaudžiai siedami su gamtos ir kosmoso procesais kinai 
sukūrė savitą medicinos mokslo koncepciją. Ji ypatingą dėmesį skiria sveikatos 
profilaktikai, nuosaikiam gyvybinių jėgų eikvojimui. IV-III a. pr. Kr. kinai išra- 
do ir pirmieji chirurgijoje pradėjo vartoti skausmą malšinančius vaistus bei rau- 
pų vakciną, darė profilaktines krūtinės ir pilvo ertmės operacijas, kurių metu 
pašalindavo auglius, apvalydavo vidaus organus. Ligas nustatė ir gydė sudė- 

Šilko siūlų gamyba ir audimas. Raižinys. 1637 


tinga pulsacijos metodika. Jau daugiau kaip prieš tūkstantį metų suvokė avita- 
minozės pasekmes ir išplėtojo jos gydymo metodus, sukūrė išsamius cheminių 
ir homeopatinių vaistų receptūros žinynus. Atskira tradicinės kinų medicinos 
sritis yra gydymas akupunktūra, kuris pastaraisiais dešimtmečiais išplito įvai- 
riuose pasaulio kraštuose. Daug tradicinės kinų medicinos elementų per arabus 
atkeliavo į Vakarus. 

Nuo senų senovės Kinija garsėjo savo įstabiais šilko, keramikos ir metalo 
dirbiniais. Šilko gamybos technologija sukurta maždaug prieš penkis tūkstan- 
čius metų ir ilgai buvo kinų prekybos pasididžiavimas. Šilkas yra natūralios kil- 
mės produktas, kurio siūlai išgaunami iš ypatingos rūšies naktinių peteliškių, 
vadinamųjų šilkverpių, kokonų. Tarptautinis šilko, kaip prabangos prekės, pri- 
pažinimas buvo toks reikšmingas, kad nuo Han epochos iki XVI a. Kiniją ir va- 
karuose esančias valstybes siejantis pagrindinis tarptautinės prekybos kelias įga- 
vo Didžiojo šilko kelio vardą. Daugelį amžių šilko gamybos paslaptys buvo rū- 

pestingai saugojamos, kadangi jo pardavimas sudaré Zenklia kinu tarptautinés 
prekybos dalį. Mūsų eros pradžioje šilkas išplito Indijoje ir kiek vėliau - Japoni- 
joje. VI a. šilkverpiai kontrabanda buvo atgabenti į Bizantijos imperiją, o XII a. 
šilkas pradėtas gaminti Italijoje. 

Audinių poreikis ir eksporto galimybės į kitas šalis skatino audimo techno- 
logijos raidą. Šioje srityje daugiau nei pusantro tūkstančio metų Kinija nebuvo 
pralenkta. Dar I a. pr. Kr. kinai išrado sudėtingas horizontaliojo audimo stakles, 
kurios vienu metu galėjo austi 120 siūlų. Iš pradžių jas valdė 120 pedalų, vėliau 
- III a. - jų skaičius sumažėjo iki 12, o V a. beliko du. Palyginti su kitų šalių 
audimo technologijomis, tai buvo tikri techninės minties stebuklai. Staklėms buvo 
sukurtos sudėtingos verpstės, kurios spartino gamybą ir skatino tekstilės ma- 
nufaktūrų plėtrą. 

Technologinių ir meninių kinų civilizacijos laimėjimų simboliu tolimuose 
pasaulio kraštuose tapo garsioji formos ir stilių įvairove žavinti keramika. Jos 
užuomazgas aptinkame III tūkstantmetyje pr. Kr. Jau XI a. pr. Kr. gyvavo įvai- 
rios sudėtingos keramikos gamybos technologijos. II-III a. sukurta porceliano 
gamybos technologija. Sui (581-618), Tang ir Sung epochų porcelianas išsiskyrė 
ypatingu medžiagos taurumu, aukštu meniniu lygiu ir daugybe stilių. Kerami- 
ka buvo visaip glazūruojama. Porcelianą eksportavo į įvairias šalis. 

Popieriaus (II a.), knygų spausdinimo (VII a.) išradimas buvo nepaprastai 
svarbus kokybinis šuolis apskritai civilizacijos istorijoje ir ilgam nulėmė kinų 
kultūros pirmumą pasaulinės kultūros istorijoje. Šie išradimai padėjo greit iš- 
plėtoti knygų leidybą, sukurti stambias bibliotekas, mokslo centrus, pirmąją pa- 
saulyje popierinių pinigų sistemą, atsirado neturintis analogų gausus moksli- 
ninku, intelektualų, menininkų sluoksnis. Tang ir Sung dinastijų valdymo lai- 
kais klestėjo daugybė mokslo centrų, didžiulės mokslo, dailės, muzikos akade- 
mijos, išgarsėjo plejada mokslininkų, filosofų, rašytojų, buvo išspausdinti įvai- 
rių mokslo sričių sąvadai. Per amžius Kinijoje puoselėtą „knygų kultūrą“ Tang 
epocha pakylėjo į naują raidos etapą, o Sung - suklestėjo visapusiškai. 

Alchemijos specialistai ne tik ieškojo tauriųjų metalų, gyvybės eliksyrų, 
bet ir IX a. išrado paraką. Jis greit buvo pritaikytas efektingiems fejerverkams ir 
karybai. Kinai pirmieji karų metu pradėjo vartoti sprogstamųjų granatų ir fuga- 
sinių bombų prototipus, įvairių konstrukcijų ir galingumo pabūklus (XII a.), ug- 
niasvaidžius ir pirmųjų šautuvų prototipus (XIII a.), sparnuotąsias kovines ra- 

ketas su sprogstamaisiais užtaisais (XV a.). Kinų karo ginklų ir pirotechnikos 
paslaptis pirmieji perėmė mongolų užkariautojai ir arabai, kurie greit paskleidė 
šiuos išradimus Vakaruose. Arabų pasaulyje minėti ginklai išplito XII-XIII a., o 
iš pastarųjų greit perėmė krikščioniškoji Vakarų Europa, kurioje XIV a. pasirodė 
pirmieji arabiškųjų ginklų gamybos technologijai skirtų traktatų vertimai. 

Itin reikšmingi kinų mechanikos, didžiulių inžinerinių įrenginių statybos 
pasiekimai. Jau nuo XVIII a. pr. Kr. plačiai pradėti naudoti keturračiai vežimai, 
nuo VII a. pr. Kr. - dviračiai, o nuo III a. darbams kalnuotose vietovėse — viena- 
račiai karučiai; Europoje pastarieji atsirado tik XIII a. III a. sukurtas šiuolaikinio 
spidometro pirmtakas, kuriame iš krumpliaračių sudarytas su ratais susijęs me- 
chanizmas tiksliai fiksuodavo vežimo įveiktą kelio tarpsnį ir pranešdavo dūžiu. 

Kinų inžinerinės minties stebuklas, neturintis analogų civilizacijos istori- 
joje, yra Didžioji kinų siena, pradėta statyti IV a. pr. Kr., o pagrindinė jos dalis 
pastatyta III a. pr. Kr. Jos rekonstrukcija ir rūpestinga priežiūra tęsėsi iki XVI a. 
Kai kurios jos dalys dabar yra puikiai restauruotos ir gausiai lankomos turistų. 
Pagrindinės šio įspūdingo gynybinio inžinerinių statinių komplekso linijos ilgis 
siekia apie 4000 km, o su visais atsišakojimais ir fragmentais - daugiau kaip 6000 
km. Sienos aukštis — 6,6-10, plotis — 4,8—6,4 m, sienos viršuje yra išgrįsta važiuo- 
jamoji dalis, kurios pakraščiai atriboti 96 cm aukščio karnizais. Kas 115 m pasta- 
tyti sargybinių bokštai, o prie svarbesnių kalnų perėjų ir kelių - galingos apsau- 
ginės tvirtovės. 

Prie imperatorių rezidencijų ir vasaros sodų puikavosi architektūriniai an- 
sambliai, milžiniški iš akmens blokų pastatyti arkiniai tiltai per veržlias upes. 
Vieno VII a. tilto arka siekia 37 m, kitą Sung dinastijos valdymo laikais iš ak- 
mens blokų suręstą didingą tiltą sudaro net 47 arkos. 

Dar nuo senovės laikų Kinija išsiskyrė sudėtingais hidrotechniniais įrengi- 
niais, dambų, vidaus kanalų ir drėkinimo sistemomis, vandens transporto ka- 
nalais. Nuo I a. drėkinti buvo naudojami galingi daugiakaušiai ratai, kurie iš 
vandens telkinių vandenį perkeldavo į aukščiau esančius pasėlių laukams drė- 
kinti skirtus kanalus. Nuo XIII a. per dantratines sankabas suko vėjo ir sraunios 
upės energija. 

246 m. pr. Kr. buvo sukurta sudėtinga drėkinimo sistema, aprépusi 162000 
hektarų, kiek vėliau pastatyta daugybė apsauginių dambų prie didžiųjų upių 
krantų ir jūrų uostų. 825 m., siekiant pagerinti laivybos sąlygas, pradėtos kurti 

šliuzų sistemos. Didžiajame kanale 1132 m. įrengti ne tik šliuzai, bet ir laivų vil- 
kimo bei pakėlimo mechanizmai. Mažinant vandens tekėjimo greitį kasti vin- 
giuoti kanalai. Suvokę magnetizmo dėsnius XI a. kinai pirmieji išrado kompasą 
ir pradėjo didžiųjų kelionių atvira jūra epochą. Kinai statė didžiulius keturių 
izoliuotų denių šešių stiebų laivus, kurie galėjo gabenti tiems laikams neitikéti- 
ną apie 1000 žmonių skaičių. 

Daugelyje metalurgijos technologijos sričių Kinija lenkė Vakarus tūkstant- 
mečiu. Vario lydymo technologija Kinijoje žinoma apie 2500 m. pr. Kr. Iš to lai- 
kotarpio išliko daug indų ir puikiai dekoruotų meno dirbinių. Buvo plačiai nau- 
dojami vario ir alavo, tai yra bronzos, lydiniai, geležį pradėta lydyti apie XII a. 
pr. Kr. Kinijoje aptinkama IV a. pr. Kr. puikių vario ir nikelio lydinių. Nuo I a. 
metalams lydyti pradėti naudoti vandens mechanizmai, kurie pūtė į lydymo 
krosnis orą ir gerokai pakeldavo temperatūrą, išvaduodavo žmones nuo sun- 
kaus darbo ir pagerindavo metalo kokybę. Europoje analogiški agregatai pasi- 
rodė tik XI-XII a. Technologinės naujovės dar senovės Kinijoje įgalino lieti labai 
gerai išvalytą plieną, iš kurio garsios ginklų dirbtuvės gamindavo brangius dur- 
klus bei kalavijus. Jie buvo žinomi ir labai vertinami Romoje. Plinijus kinų gin- 
klus vadino neprilygstamais. 

Kinų laivas-bokštas. 1044 Perlų rinkėjai. 1637 


III a. pramoninei geležiai gaminti pradėta naudoti anglis, kuri Vakaruose 
pasitelkiama tik XVI a. Tuo pat metu kaip tepalas, apšvietimo priemonė, žaliava 
lakui gaminti plačiai naudojama nafta. Sung epochoje jūrų mūšiuose ja padega- 
mi priešų laivai. Rašytiniai šaltiniai užfiksavo, kad 513 m. išplito pramoninė for- 
miné geležies gamyba. Metalurgijos pramonė itin ištobulėja Sung ir Ming (1368- 
1662) epochose. Pavyzdžiui, 1403-1424 m. išlydoma ne mažiau kaip 45 000 tonų 
metalo per metus. 

Vadinasi, pasaulinės civilizacijos istorijoje Kinija stebina ne tik įspūdinga 
kultūros ir meno formų įvairove, tačiau ir ne mažiau racionalia visuomene, filo- 
sofija, mokslu ir technologija nei Vakarų Europa iki XVII a. Daugelį šimtmečių 
Kinijos mokslas, taip pat technologijos buvo gerokai pažangesni negu Europos, 
todėl pasaulinėje civilizacijoje Kinija vyravo. Mokslas ir technologijos padėjo 
kinams jų civilizacijos klestėjimo metu, Tang ir Sung dinastijų valdymo laikais, 
sukurti turtingą miestų kultūrą, pasižyminčią aukščiausiu pasaulyje socialinės 
diferenciacijos lygiu. 

Įrengus sudėtingas drėkinimo, vandens komunikacijų, šliuzų ir apsaugi- 
nių dambų sistemas, Kinijoje XII a. pastebimai sumažėjo žemės ūkyje dirbančių 
žmonių ir, priešingai nė buvo manoma anksčiau, kokybiškai nauja ekstensyvio- 
ji ekonomika atsirado ne Vakarų Europoje, o keliais šimtmečiais anksčiau Kini- 
joje, taip pat galbūt ir kitose Rytų civilizacijose. „Keliauninkas iš kosmoso, - 
rašo K. Jaspersas apie Tang dinastijos valdomą Kiniją, - kuris maždaug 700 m. 
būtų keliavęs apie Žemės rutulį, tikriausiai būtų nutaręs, kad Kinijos sostinė 

Changyanas yra planetos dvasinio gyvenimo centras, o Konstantinopolis — tik 
įdomus praeities rudimentas; Šiaurės Europos sritys jam būtų pasirodžiusios 
kaip barbarų gyvenamasis kraštas“ [Jaspers, 1991, p. 95-96]. 

Kinų mokslo ir technologijos raidos pažinimas paneigia daugelį Vakaruo- 
se įsigalėjusių stereotipinių eurocentrinių požiūrių į mokslo istoriją. Pirmiausia 
pagrindo netenka anksčiau beveik neginčijama aksioma buvęs teiginys, kad 
mokslinė revoliucija yra būtina technikos suklestėjimo prielaida. Antra, mokslo 
ir techninės minties plėtra būtinai skatina išorines permainas. Skirtingai nei Va- 
karuose, Kinijos mokslas ir technika buvo būtinas socialinio proceso elementas, 
o ne pažangos variklis. Ir pagaliau nevertėtų pamiršti, jog daugelio svarbiausių at- 
radimų (popierius, spausdinimo mašina, parakas ir kompasas), atvėrusių naują Vakarų 
mokslo ir techninės pažangos epochą, tėvynė buvo Kinija. 

Parakas užbaigia feodalinių amžių riterystės epochą, kompasas atveria nau- 
jas jūrų kelionių ir viso Žemės rutulio pažinimo galimybes, knygų spaudos iš- 
plitimas skatina žmoniją sparčiai žengti į naują dvasinės raidos ir švietimo epo- 
cha, mechaniniai laikrodžiai išstumia tradicinį ciklinį ir formuoja naują dina- 
miškesnį laiko suvokimą, vandens variklių įdiegimas metalurgijoje ir tekstilėje 
bei sudėtingos verpstės ir horizontaliųjų audimo staklių išradimas skatina nau- 
jos mokslinės-techninės revoliucijos šuolį pramonėje. Kinų civilizacija, kaip įrodo 
J. Needhamas, nuo I a. pr. Kr. iki XVII a. plačiau negu Vakarai panaudojo moks- 
lo žinių ir technologijos laimėjimus. „Nuošalyje nuo didžiųjų graikų idėjų bei 
teorinių sistemų, nuo pirmojo iki penkioliktojo amžių, — rašo jis, — kinai apskri- 
tai buvo gerokai pralenkę Europą“ [Needham, 1969, p. 11]. 

Arabų musulmonų civilizacijoje susiformavęs mokslas tiek savo pobūdžiu, 
tiek istorinės raidos dėsningumais pastebimai skiriasi nuo antikos, indų ir kinų 
civilizacijų mokslo. Jam būdingą žinojimo kultą, racionalizmą ir enciklopediz- 
mą lėmė genezės ypatumai, glaudūs ryšiai su islamo religija, geografinė kalifa- 
to padėtis ir istorinės raidos dėsningumai. Arabų mokslas savo prigimtimi ir 
pobūdžiu buvo netgi dviguba šio žodžio prasme tarptautinis. Pirmiausia todėl, 
kad jį plėtojo įvairių kalifato tautų mokslininkai. Kita vertus, jis plačiai rėmėsi 
persų, graikų, sirų, indų, kinų, armėnų ir kitų tautų šaltiniais bei mokslo laimė- 

jimais. Jis praktiškai įgyvendino daugelį potenciniu ankstesnių mokslo tradici- 
jų galimybių. 

Klasikinės islamo civilizacijos kraštuose vargu ar rasime „grynų“ kurios 
nors mokslo srities specialistų. Didieji šios civilizacijos mokslininkai, bent kiek 
išprusę mokslinio pažinimo srityje, buvo universalios daugybę talentų turinčios 
asmenybės, įvairių mokslų žinovai. Čia labai sunku atskirti menininkus nuo 
mokslininkų, kadangi daugelis jų (rašiusių ir arabų, ir persų kalbomis) taip pat 
buvo matematikai, astronomai, filosofai, medikai bei garsūs poetai, rašytojai. 
Klasikiniai arabiškojo universalizmo pavyzdžiai — al-Farabi, al-Birunis, Ibn Si- 
na, Suhrawardi, Ibn Ruschdas, Ibn Khaldunas. Arabų mokslininkai sintezavo 
antikos, persų, sirų, žydų, armėnų, indų, kinų ir daugelio kitų tautų mokslines 
žinias ir suteikė daugeliui anksčiau amorfiškų mokslų sistemingą pavidalą. 

Daugelis žymiausių arabų mokslo istorijos tyrinėtojų: L. Massignonas, E Ro- 
senthalis, G. Sartonas, D. ir J. Sourdeliai, S. H. Nasras, N. Bammate, A. Sagadeje- 
vas pabrėžia didžiulį islamo teologijos ir išskirtinį žinojimo koncepcijos poveikį 
arabų mokslo raidai. S. H. Nasras pagrindine islamiškosios pasaulėžiūros nuo- 
stata skelbia „žinojimo kelią“, vaizdžiai išsakytą garsiame pranašo chadise: „ži- 
nių paieškos yra kiekvieno musulmono religinė pareiga“. Islamo žinojimo kon- 
cepcija įgavo tokią svarbą, kuriai nėra nieko lygaus kitose civilizacijose. Švento- 
joje arabų knygoje Korane aptinkame Dievo žodžius: „Aš žinantis... Myliu vi- 
sus, kurie atviri žinioms“. Žinojimo (ilm) sąvoka Korane kartojasi apie 750 kartų. 
„Arabų ilm, - rašo F Rosenthalis, - gan tiksliai gali būti išverstas kaip žinojimas. 
Tačiau žinojimas negali išreikšti viso faktinio ir emocionalaus ilm turinio, ka- 
dangi ilm yra viena vyraujančių islamo koncepcijų, kuri suteikė musulmonų ci- 
vilizacijai savitą pavidalą ir atspalvį“ [Rosenthal, 1978, p. 20-21]. 

Korane glūdinti islamo religija buvo idėjinė arabų musulmonų civilizaci- 
jos šerdis ir darė įtaką socialiniam, dvasiniam gyvenimui, vadinasi, ir mokslo 
raidai. M. Bennabi pastebi, kad „Korane, žinoma, nėra nei musulmonų perduo- 
tos Europai dešimtainės sistemos, nei jų sukurtos algebros pagrindų, tačiau jei į 
problemos esmę žvelgsime ne epistemologiniu, o psichologiniu požiūriu, gali- 
ma aptikti kažką svarbesnio - tą moralinę ir intelektinę terpę, kurioje atsirado 
naujas požiūris į mokslą ir žinias“ [Bennabi, 1968, t. 56, Nr. 10, p. 10]. 

Ankstyvajame arabų musulmonų civilizacijos raidos etape mokslininkų 
žvilgsniai krypo į Rytų kraštus Persiją, Indiją, Kiniją, kur buvo išsidėstę pagrin- 

diniai senojo pasaulio mokslo ir techninés minties Zidiniai. Neatsitiktinai Kora- 
ne įrašyti pranašo žodžiai: „Ieškok ir siek mokslo, net jei tau reikėtų nuvykti į 
Kiniją“. Mokslas ir išsilavinimas arabų buvo didžiai vertinami. Rašytiniai šalti- 
niai teigia, kad minėtas pranašas, būdamas tremtyje Medinoje, leido belaisviams 
iš Mekos vykti, kur tik jie panorės, kai išmokys dvylika Medinos jaunuolių mokslų 
ir menų, nežinomų vietos gyventojams. 

Religiją, kuri teigė, kad „mokslininko rašalas yra toks pat brangus, kaip ir 
kankinio kraujas“, neteisinga kaltinti obskurantiškumu, kaip daro europiečiai. 
Netgi šimtmečiui nepraslinkus nuo islamo civilizacijos susiformavimo imamo 
Maliko (710-795) knygos Muvatta skyriuje „Žinių paieškos“ aptinkame upani- 
šadų autoriams artimus teiginius: „Sūnau, sėdėk prie išminčių kojų, arčiau prie 
jų, kadangi Dievas širdims įkvepia gyvenimą, išminties šviesa lygiai taip pat, 
kaip jis, įkvepia gyvybę mirusiai dirvai, atsiusdamas dangiškąjį lietų“ [Rosen- 
thal, 1978, p. 84]. 

Įvairiuose milžiniškos imperijos regionuose iškilo daug klasikinės arabų 
musulmonų civilizacijos mokslo centrų; svarbiausi iš jų buvo Bagdadas, Da- 
maskas, Handišapuras, Nišapuras, Horosanas, Samara, Ispachanas, Kordoba, 
Toledas, Sevilija, Palermas, Basra, Kairas, Samarkandas, Buchara. Jie aprėpė di- 
džiulę geografinę erdvę, kurioje anksčiau gyvavo ir plėtojosi skirtingos mokslo 
tradicijos. Kiekviena mečetė turėjo savo biblioteką, o kultūros centruose - vieti- 
nių valdovų ir kilmingų žmonių rūmuose - didžiulės bibliotekos buvo įprastas 
reiškinys. Retų knygų kaupimas bei kolekcionavimas čia, kaip ir Kinijoje, buvo 
plačiai paplitęs ir savininkai tuo labai didžiavosi. Klasikinio islamo šalyse for- 
mavosi savitas „gražaus gyvenimo stilius“, kuriame, be pagrindinių islamo te- 
ologijos, poezijos, muzikos principų, riterio garbės kodekso įvaldymo, labai svar- 
bi vieta teikta abad, tai yra pasaulietinių žinių visumai, kuri privaloma kiekvie- 
nam išsilavinusiam žmogui. 

Pagrindiniuose arabų musulmonų civilizacijos mokslo centruose susitelk- 
davo daugybė įvairių tautų ir tikėjimų mokslininkų (musulmonai, nestoriečiai, 
krikščionys, judaistai, pagonys, hinduistai). Čia neretai vyravo universalumo ten- 
dencijos ir kosmopolitinė laisvamanybės dvasia. Andalūzijos mokslininkas Abu 
Umaras ibn Muhammadas as Saadi (X a.), du kartus aplankęs viešus Bagdado 
mokslininkų susirinkimus, buvo nustebintas ten vyravusios laisvamanybės, na- 


tūralios priešingų idėjų cirkuliacijos, tolerancijos oponentų pažiūroms. Huma- 

nių giminės idėja 
klestėjimo tarpsnį 
nės islamo civiliza- 
kams. Atvirumas 
troškimas čia su- 
čiausias mokslinin- 
las. „Mums nereikia 
tvirtinimo ir pažini- 
iš kur ji beateitų, - 
genčių ir tautų, ne- 
mis šalių, - rašo al- 
tojui svarbiausia tie- 
ignoruoti, žvelgti iš 
ją pasakė ar perda- 
lima pažeminti: at- 


virkščiai, tiesa tauri- na visus“ [Izbra- 
nnyje..., 1961, p. 59]. 


Kita svarbi uni- 


tan 


Astronomai dirba observatorijoje. 


Persu miniatiüra. XVI a. versi tesis. 


mopolitizmo arabų moksle įsigalėjimo priežastis, kad daugelis didžiųjų arabų 
mokslo centrų buvo reikšmingi ankstesnių civilizacijų kultūros ir mokslo židi- 
niai, išsaugoję juose vyravusio ikiislamiškojo mokslo tradicijas. Ir pagaliau dėl 
įprasto arabų mokslininkams mobilumo, dažno gyvenamosios vietos keitimo įvy- 
ko greita idėjų difuzija ir natūraliai susipynė skirtingos mokslo tradicijos. 

Arabų musulmonų civilizacijoje, kaip ir Bizantijoje, mokslų hierarchijoje 
pirmiausia įsitvirtino kalifų remiama teologija ir neretai vadinama metafizika 
filosofija, kurios greit suformavo savo metodą ir stilių. Vėliau įvairiais mokslo 
raidos etapais ir priklausomai nuo konkretaus mokslininko santykio su islamo 
religija vyravo filosofija arba teologija. Kartu intensyviai plėtojosi ir kiti huma- 
nitariniai bei socialiniai mokslai: teisė, istorija, logika, etika, estetika, poetika, 
filologija, socialinė ir politinė filosofija. 

Arabiškojo universalizmo ideologas al-Kindi (apie 800-879) traktate „Apie 
pirmąją filosofiją“ rašo: „Iš žmogiškųjų mokslų pats kilniausias ir tauriausias 
yra filosofijos mokslas, kuris apibrėžiamas kaip tikrasis daiktų kilmės pažini- 
mas pagal žmogaus išgales. Juk tas tikslas, kurį filosofas kelia savo mokslui, yra 

pažinti tiesą, o tas, kurio siekia savo veiksmais, - savo poelgius suderinti su tie- 
sa“ [Filosofijos istorijos chrestomatija. Viduramžiai, 1980, p. 209-210]. Arabų 
mokslininkų traktatuose gausu himnų filosofijai, kuri, tęsiant antikos ir al-Kindi 
tradicijas, yra aiškinama kaip universaliausias visus kitus mokslus globojantis ir 
įkvepiantis jiems dieviškosios išminties savotiškas antmokslis. 

Be filosofijos ir teologijos, arabų mokslininkai bei mąstytojai labai vertino 
logiką, kurią neretai traktavo kaip „mokslų valdovę“, pagrindinį mokslą, kurį 
pirmiausia mokslininkui reikėjo studijuoti. „Musulmonui, - rašė E Rosenthalis, 
- logika buvo „organas“, arba „instrumentas“ (alah), loginio mąstymo instru- 
mentas (alat an-nazar), kiekvienos disciplinos (ilm) instrumentas ir priemonė, duo- 
danti galimybę ją studijuojančiam išsiaiškinti tikrąją reiškinių prasmę“ [Rosen- 
thal, 1978, p. 202]. Itin svarbia logiką laikė racionalistas al-Farabi (870-950); esą ji 
- vertingiausias metodologiškai korektiškų mokslinių diskusijų pagrindas, ro- 
dantis mokslininkui teisingą pažinimo kelią. „Iš dviejų prieštaraujančių teiginių 
vienas visada yra teisingas, o kitas - klaidingas ir kad visuma yra didesnė už 
savo dalį. Mokslas, kuris įgalina mus pažinti šiuos kelius - kelius, padedančius 
mums susikurti vaizdinius bei tvirtinimus, yra logika. Jos tikslas - pažinti mūsų 
minėtus kelius, kad galėtume atskirti tobulą vaizdinį nuo netobulo, tikrą - nuo 
beveik tikro, tikėtino arba abejotino; taigi iš visų šių vaizdinių ir teiginių mes 
galime remtis tik tobulu ir patikimu vaizdiniu, nekeliančiu abejonių tvirtinimu“ 
[Ten pat, p. 221]. 

Netgi mistinės pakraipos sufizmo šalininko al-Farabi racionalizmo oponen- 
tas al-Gazali (1058/59-1111) labai vertino logiką ir tiksliuosius mokslus: teigė, 
kad patikimas pažinimas įmanomas tik remiantis logika. Aukščiausio mokslo 
funkcijas skyręs teologijai logiką ir tiksliuosius mokslus jis siekė atriboti nuo pra- 
gaištingos filosofijos įtakos, su kuria siejo laisvamanybės bei ateistinių tenden- 
cijų sklaidą. Tikras mokslas, jo nuomone, netinka erezijai. Logikos argumentais 
galima pagrįsti eretiškas pažiūras, tačiau logika yra neutrali tiek mokslo, tiek 
religijos atžvilgiu. Mokslininkai, rašantys matematikos ar fizikos traktatus, ne- 
retai tampa laisvamaniais, bet nereiškia, kad dėl to šių mokslų reikia atsisakyti. 

Vėliau intensyviai plėtojantis amatams, prekių gamybai, tarptautinei pre- 
kybai, susidarė įtakingas prekybininkų sluoksnis, kuris gyvybiškai buvo suinte- 
resuotas tiksliųjų, gamtos mokslų ir empirinių tyrinėjimų sklaida. Dėmesį su- 
pančiam pasauliui bei jo tyrinėjimui lėmė visuomenės poreikiai: valdymo me- 

todai, mokesčių rinkimo principai ir bendruomenės organizacija, mokymas apie 
politines institucijas, geografija, istorija, gamtotyros mokslai kalifato valdovams 
buvo reikalingi pavaldžioms žemėms pažinti, veiksmingai panaudoti jų ištek- 
lius. Dėl to ėmė klestėti algebra, geometrija, chemija, fizika, optika, astronomija, 
istorija, fizinė geografija, meteorologija, medicina, farmakologija ir kiti mokslai. 

Ilgainiui arabų musulmonų civilizacijoje įsivyravo du skirtingi požiūriai į 
gamtos mokslus, kurie tiesiogiai siejosi su islamo teologija bei gamtos filosofijo- 
je išplėtotais dviem juslinės patirties, empirinių faktų interpretavimo ir tikrovės 
suvokimo būdais: natūraliuoju ir simboliniu. Mėgindamas apibrėžti Korane im- 
plicitine forma slypinčią gamtos filosofiją, G. C. Anawati pirmiausia atkreipia 
dėmesį į teocentrinį jos pobūdį. Dievas čia transcendentalus, tačiau bet kuriame 
kūrybos akte būtina juo remtis; antra, ji yra finalistinė: gamta sukurta išmintin- 
gai, joje veikia vienodi Dievo dėsniai, susiję su laisva Dievo valia; trečia, ji antro- 
pomorfinė, kadangi tarnauja žmogui [Anawati, 1974, p. 96]. 

Pagal natūralistinę faktų interpretaciją išsirutuliojo empiriniai natüralieji gam- 
tos mokslai, pagal simbolinę — kosmologiniai. Šie skirtumai išryškėja palyginus 
chemiją ir alchemiją. Abu šie mokslai turėjo tą patį mokslinio tyrinėjimo objektą 
- mineralus ir vartojo analogiškas sąvokas, tačiau esmiškai skyrėsi pagrindinė- 
mis nuostatomis ir uždaviniais. Chemijos kūrėjai empiriniuose moksliniuose ty- 
rinėjimuose daugiausia dėmesio skirdavo medžiaginėms reiškinių savybėms; juos 
menkai domino simbolinis cheminių aspektas, kaip paprasti metalai virsta tau- 
riaisiais ir padeda asmenybei priartėti prie Absoliuto. Arabiškosios alchemijos 
esmė, anot S. H. Nasro, slypi ne paprasto metalo virsme į taurųjį, kaip tai įprasta 
manyti, o idėjoje, kad visi gamtos reiškiniai yra ne paprasti faktai, o aukščiausios 
būties simboliai [Nasr, 1968, p. 246]. Šis alchemijos polinkis į anapusinį pasaulį 
paaiškina jos priskyrimą ne empiriniams, o tradiciniams kosmologijos mokslams. 

Vadinasi, natūralieji ir kosmogoniniai gamtos mokslai susiduria su esmiš- 
kai skirtingais tų pačių reiškinių būties aspektais. Natūraliųjų mokslų šalinin- 
kams svarbiausios materialios tyrinėjamų empirinių reiškinių savybės, jų įvairo- 
vė, kaita, modifikacijos, todėl naujus empirinių gamtos mokslo duomenis jie kau- 
pia ir kruopščiai tyrinėja. Kosmologinių mokslų šalininkus domina amžini bei 
nekintami, glaudžiai susiję su Korano teologija, tų pačių reiškinių aspektai. To- 
dėl jie ne tik gvildena konkrečius empirinius faktus, bet pirmiausia daro plačius 
teologinius išvedžiojimus, kurie neretai nustelbia empirinių tyrinėjimų svarbą. 

Garsus mokslo istorikas komparatyvistas G. Sartonas atkreipia dėmesį į di- 
džiulį teologijos poveikį ne tik tradiciniams ideologiniams mokslams, bet netgi 
tokiai savitai mokslo sričiai, kaip zoologija. „Daugelyje arabų ir persų knygų, - 
rašo jis, - galima aptikti apmąstymų apie gamtoje gyvuojančius dėsningumus, 
santykius tarp trijų pasaulių. Musulmoną neretai domino ne tiek moksliniai šios 
problemos aspektai, kiek jų teologinės pasekmės. Jie daugiau mąstė ne apie na- 
tūralią gamtos ir žmogaus evoliuciją, o apie Dievo kūrimą“ [Sarton, 1947, p. 61]. 

Didieji arabų mąstytojai ir mokslininkai itin vertino racionalų protą ir ra- 
cionalų mokslinį pažinimą. Šias al-Kindi, al-Farabi, Ibn Sinai ir daugeliui kitų 
arabų mokslininkų būdingas pasaulėžiūros nuostatas apibendrino Ibn Khaldu- 
no mokymas apie tris skirtingas mąstymo rūšis. 

Pirmoji - skiriamasis sugebėjimas - padeda žmogui suvokti natūralią žmo- 
nių sukurtą ar išorinių reiškinių tvarką dėl to, kad jis valdytų savo veiksmus. Ši 
mąstymo rūšis apima daugumą žmogiškųjų vaizdinių ir padeda žmogui „apsi- 
rūpinti būtinais gyvenimo ištekliais, atskirti tai, kas jo gyvenimui naudinga ir 
kenksminga“ [Izbrannyje..., 1961, p. 612]. 

Antroji — eksperimentinis protas, kuris padeda žmogui gyvenime ir veikloje 
vadovautis bendruomenės požiūriais bei taisyklėmis. Dauguma jų yra sprendi- 
mai, kilę iš gyvenimo patirties ir pagaliau duoda žmonėms naudą. 

Trečioji - moksliniam pažinimui svarbiausia mąstymo rūšis - abstraktus, ar- 
ba spekuliatyvus, protas. Jis itin vertingas susidarant nuomonę apie konkretų ty- 
rinėjamą objektą, kuris nėra tiesiogiai susijęs su jusliniu suvokimu ir veiksmais. 
Pagrindinis jo bruožas, kad „padeda griežtai pagal konkrečias taisykles surikiuo- 
ti visus vaizdinius bei teiginius, kurie sukuria naujus vaizdinius ir teiginius. Pas- 
kui tam tikra tvarka juos sujungia su kitais vaizdiniais. Vėl atsiranda nauji vaiz- 
diniai ir teiginiai. Galiausiai suformuojamas esmės vaizdinys, supratimas to, ko- 
kios jo bendrybės bei skirtumai - bendri ir daliniai. Ir kuomet šis protas pasiekia 
tobulybę, pažįstant visa tai, jis tampa grynas protas ir suvokianti dvasia. Tai tik- 
roji žmogaus prigimtis“ [Ten pat, p. 612-613]. Šis griežtai logiškai suręstas teori- 
nis abstraktaus mąstymo ir racionalaus pažinimo svarbos pagrindimas yra tie- 
sioginė naujųjų amžių bei vokiečių klasikinio racionalizmo interliudija. 

Eksperimentinio ir abstraktaus mąstymo svarbos suvokimas turėjo teigia- 
mą poveikį klasikinio islamo šalių gamtos mokslų plėtotei. Arabų civilizacija 
suformavo plejadą iškilių gamtotyrininkų enciklopedistų. Al-Horezmi (787—850) 

buvo garsus matematikas, astronomas, geografas, algebros pagrindėjas, kurio 
idėjos darė stiprią įtaką Vakarų mokslui. 

Al-Kindi (801-866) priskiriama 270 įvairioms mokslo sritims skirtų veikalų, 
iš kurių išliko tik dešimtadalis. Jis rašė aritmetiką, geometriją, chemiją, fiziką, 
optiką, fizinę geografiją, meteorologiją, teisę, etiką, logiką, mediciną ir farma- 
kologiją gvildenančius traktatus, tačiau kartu garsėjo kaip universalių interesų 
filosofas. Jis išplėtojo visuotinio priežastinio visų būties reiškinių ir procesų ry- 
šio, dėl kurio kiekvienas daiktas, jeigu tik jis išbaigtas bei galutinai įprasmintas, 
leidžia pažinti jame, kaip veidrodyje, visą Visatą. Didžiulį jo nuopelną tolesnei 
arabų mokslo raidai lėmė nuosekliai įtvirtinti racionalistinės pasaulėžiūros prin- 
cipai. Jis pabrėžė racionalaus proto reikšmę moksliniam pažinimui ir ragino sa- 
vo sekėjus ne aprašinėti išorinius faktus, o sistemingai tirti jų priežastis. 

„Kiekvienas, kuris mokosi kokio nors mokslo, privalo ištirti tai, kas yra šio 
mokslo tiriamų dalykų priežastis“ [Filosofijos istorijos chrestomatija, 1980, p. 211- 
212]. Al-Kindi išskyrė du pagrindinius pažinimo tipus: pojūčiais ir protu. Pirmasis 
yra mums artimesnis, bet nutolęs nuo esmės, o antrasis - artimesnis esmei ir 
tolimesnis mums. „Atskiri, materialūs daiktai, — rašė jis, - suvokiami pojūčiais. O 
rūšys ir tipai neprieinami pojūčių suvokimui ir negali būti pojūtinio pažinimo 
dalykas, bet jie prieinami tai tobulai, tai yra žmogiškai, sielos galiai, kuri vadina- 
ma žmogaus protu“ [Ten pat, p. 211]. Al-Kindi racionalizmas, dėmesys tikslie- 
siems ir gamtos mokslams, siekimas įtvirtinti sąlygiškai nepriklausomą nuo te- 
ologijos filosofiją turėjo stiprią įtaką tolesnei arabų laisvamanybės sklaidai. 

Al-Kindi sekėjas al-Farabi (870-950) buvo iškilus gamtotyrininkas, filoso- 
fas, poetas ir muzikantas. Jis irgi išgarsėjo savo logikos, matematikos, fizikos, 
astronomijos, medicinos, muzikos teorijos, teisės, etikos, estetikos, socialinės ir 
politinės filosofijos veikalais. Jis - iškiliausias arabų logikas, kurio pasaulėžiūrai 
būdingas racionalizmas, nuoseklus metodologizmas ir demokratizmas nepri- 
klausomai nuo to, kurią mokslo sritį jis nagrinėjo. Al-Farabi teigė, kad tikrovėje 
tėra vienas, įvairiais vardais religijų vadinamas Dievas. Visos skirtingos jo mo- 
kymų interpretacijos iš esmės yra teisingos. Žmones skiria ne religijos, o tamsa, 
išsilavinimo ir pakantumo kitokioms pažiūroms stygius. 

Enciklopedistas al-Biruni (973-1050) išgarsėjo kaip didis astronomas, geog- 
rafas, filosofas, geodezijos, mineralogijos, farmakologijos, fizikos, matematikos, 
botanikos, istorijos, etnografijos specialistas, poetas, rašytojas. Šis 150 mokslo vei- 

kalų autorius, iš kurių iš- liko tik dvidešimt septy- 


ni, labiausiai domėjosi astronomija, matematika, 
istorija. Jis gyveno įvai- riuose kraštuose, šiuolai- 
kinio Uzbekistano, Tadži- 


no, Indijos teritorijose. 


kistano, Irano, Afganista- 
Mokslininkas beveik 12 
m. domėjosi Indijos kul- tūra, religijomis, mokslu. 
Sulaukęs 45-erių, rimtai kibo į sanskrito kalbą, no- 
rėdamas tiesiogiai iš pir- minių šaltinių pažinti šią 
civilizaciją. Jis leidosi į dvi pažintines keliones po šią 
šalį, daug bendravo su iš- kiliais indų mokslinin- 


kais, kurie savo ruožtu vertino šį retos erudicijos, 


žinių trokštantį svetimša- li. Al-Biruni vadovavosi 


principu: „Jei nori pažin- ti kitas tautas, mokykis jų 


Al-Biruni 
kalbą, gerbk jų gyvenimo būdą, papročius, mąsty- 


mo principus ir religinius požiūrius“ [Courrier UNESCO, 1974, Nr. 6, p. 42]. 

Al-Biruni parašė unikalų encklopedinį veikalą „Indija“, kuris yra nepapras- 
tai svarbus to meto įvairių indų kultūros ir mokslo aspektų pažinimo šaltinis. 
Jame mokslininkas ne tik išdėsto indų mokslininkų požiūrius, tačiau ir juos ko- 
mentuoja, su jais polemizuoja. Čia daug svarbių duomenų apie socialinį indų 
visuomenės gyvenimą, daug etnografinių papročių, religinių požiūrių aprašy- 
mų, todėl mokslininkas laikytinas vienu lyginamosios religijų istorijos pirmtakų. 

Remdamasis dangaus kūnų ir Žemės paviršiaus tyrinėjimais al-Biruni įro- 
dinėjo, kad Žemė yra apvali, apsirikdamas tik 110 km, nustatė jos paviršiaus ilgį 
per pusiaują, sukūrė pirmąjį islamo pasaulyje 5 m skersmens gaublį. Mąstytojas 
nuodugniai tyrinėjo Saulės ir Mėnulio užtemimų priežastis, cikliSkuma, Zvaigz- 
džių ir planetų judėjimą, pateikė hipotezę apie Žemės sukimąsi aplink Saulę, 
sudarė 1029 žvaigždžių atlasą. Perėmęs indų matematikos laimėjimus ir juos 
išplėtojęs al-Biruni tapo algebros bei trigonometrijos pagrindėju. Jo astronomi- 
jos ir matematikos tyrinėjimai labai veikė Vakarų Europos mokslą. 

Svarūs šio mokslininko nuopelnai geografijos, geologijos, geodezijos, mi- 
neralogijos ir istorijos srityse. Jis nustatė geografines 600 svarbiausių islamiško- 
jo pasaulio miestų ir gyvenviečių koordinates bei jų padėtį Mekos atžvilgiu. Al- 
Biruni tapo įtakingu geologijos mokslo pirmtaku: įvairiapusiškai tyrinėjo Že- 
mės plutos kilmę, geologines transformacijas, uolienų kilmę, praeities sluoks- 

nius, plėtojo teoriją apie ciklinę geologinių epochų kaitą. Žemės istorija jo vei- 
kaluose iškyla kaip ilgas, kupinas daugybės sukrėtimų, ekologinių katastrofų, 
radikalių klimato pokyčių procesas. Žemės paviršiuje, veikiant įvairioms vidi- 
nėms ir išorinėms jėgoms, iškildavo didžiuliai kalnų masyvai, milžiniški sausu- 
mos plotai buvo užliejami jūrų, o vietoj pastarųjų atsirasdavo sausumos. Tai, 
kad žiloje senovėje vykdavo tokia kaita, mokslininko nuomone, įrodo Arabijos 
dykumose aptinkamos jūrų gyvūnų liekanos, gausybė dykumose išlikusių jū- 
ros kriauklių. Vieni gyvi Žemės organizmai keičia kitus, nes kiekvienas jų turi 
savo gyvenimo ciklą. 

Kitas al-Biruni amžininkas ir al-Farabi sekėjas buvo didysis Ibn Sina, Vaka- 
ruose plačiai žinomas lotynizuotu Avicennos (980-1037) vardu. Šis itin žymus 
islamiškojo pasaulio mokslininkas enciklopedistas, filosofas, poetas, gyvenęs ka- 
lifato klestėjimo metu, savo veikalus rašė arabų ir gimtąja persų kalba. Jis daug 
klajojo, užėmė aukštas vizirio pareigas, išugdė daug iškilių mokslininkų. Ibn 
Sina teigė materijos amžinumą, laikė ją visų žmogų supančių daiktų įvairovės 
priežastimi, kovojo su mistiniais prietarais. Tai buvo neprilygstamas medicinos 
autoritetas; mąstytojas taip pat rašė fundamentalius gamtotyros, farmakologi- 
jos, psichologijos, filosofijos, logikos, teisės, etikos, matematikos, socialinės ir 
politinės filosofijos veikalus. Jis siekė mokslą išvaduoti iš teologijos įtakos ir nu- 
kreipti į empirinį gamtos bei žmogų supančio pasaulio tyrinėjimą. 

Vakarų mokslo raidai didžiausią poveikį turėjo mokslininko gamtotyriniai, 
politiniai ir medicinai skirti veikalai, iš kurių pirmiausia minėtinas 5 tomų „Gydy- 
mo mokslo kanonas“, kuris tarsi sumavo svariausius to meto medicinos mokslo 
pasiekimus. Šis traktatas daug šimtmečių buvo pagrindinis profesinis arabų ir 
Vakarų medikų vadovas. Ibn Sina pirmasis atskleidė funkcionaliųjų organizmo 
sutrikimų ir psichinių patologijų ryšį, iškėlė hipotezę apie akimis neregimų in- 
fekcinių susirgimų mikrobų perdavimą, atskleidė klinikinę meningito eigą, apra- 
šė akies obuolio sandarą, išsakė daug svarbių minčių apie kepenų funkcijas. 
Ibn Sinos gamtamokslinės ir medicinos idėjos plačiai pasklido Europoje dar 
XII-XIII a. Jo mokslinių atradimų įtaka aiškiai matyti pirmuosiuose Vakarų Euro- 
pos universitetuose, Vilhelmo Overniečio, Aleksandro Galiečio, Roberto Grossetes- 
to, Rugero Bacono ir daugelio kitų Vakarų viduramžių mokslo kūrėjų veikaluose. 

Ibn Ruschdas, lotynizuotas vardas Averroes (1126-1198), yra kitas įtakingas 
arabų enciklopedistas, garsėjęs gamtos mokslų, filosofijos, logikos, matematikos, 

medicinos, teisės, etikos veikalais. Polemizuodamas su al-Gazali, racionalią reli- 
giją (suvokiamą išsilavinusio elito) jis atskyrė nuo vaizdinės alegorinės religijos, 
skirtos liaudžiai. Filosofas taip pat išplėtojo mokymą apie materia prima, jos kaitos 
metamorfozes ir dieviškąjį kūrybinį aktą nustūmė į antrąjį planą. Jis įrodinėjo, 
kad materija, judėjimas yra amžini ir nesukuriami, neigė sielos nemirtingumą 
bei pomirtinį gyvenimą. Gamtoje vyrauja griežta būtinybė, todėl bet koks Dievo 
įtraukimas į šią sistemą yra racionaliai nepaaiškinamas. Ibn Ruschdo mokymas 
apie tiesos dvilypumą (tai yra kad egzistuoja dvi tiesos — teologinė ir filosofinė) per 
tarpinę Ispanijos žydų filosofiją išplito Vakarų Europoje. Taip Vakarų viduram- 
žių filosofijoje atsirado įtakinga laisvamaniška averoizmo kryptis, kuri itin kles- 
tėjo pirmuosiuose Bolonijos, Padujos ir ypač Paryžiaus universitetuose. 

Vertinę struktūriškumą ir sisteminio mąstymo principus arabų mokslinin- 
kai ypatingą dėmesį skyrė mokslų klasifikacijos problemoms. Į mokslų sistemą 


481 


Mokslas 


jie žvelgė i$ viduramžių religinei pasaulėžiūrai būdingų pozicijų: vadovavosi skir- 
tingomis teorinėmis ir metodologinémis nuostatomis, pasitelkė įvairius argumen- 
tus bei klasifikacijos principus. Buvo populiarus bendriausias skirstymas, kurį 
aptinkame Ispanijoje gyvenusio logiko Ibn Tumluso (XII-XIII a.) veikaluose, į 
vietinius ir svetimšalius mokslus. Mokslų sistemos hierarchijoje dažniausiai vyra- 
vo teologija ir filosofija (metafizika), žemiausioje pakopoje - konkretūs empiri- 
niai gamtą tyrinėjantys mokslai, o tarpinė padėtis teko tradiciniams kosmologi- 
niams mokslams apie pasaulio sandarą. Konkrečių autorių mokslų klasifikacijos 
sistemose šių pagrindinių trijų mokslo grupių sąrašas ir turinys buvo skirtingas. 

Traktate „Mokslų klasifikacija“ al-Farabi mokslų sistemą skirsto į 5 pagrin- 
dines mokslo sritis: metafiziką ir su ja susijusią fiziką, logiką, matematiką, kal- 
botyrą ir pilietinį mokslą. Svarbiausia šioje mokslų sistemoje metafizika, kurią, 
remdamasis nusistojusia tradicija, jis vadina „dieviškuoju mokslu“, sintezuo- 
jančiu kitų mokslų laimėjimus. 

Al-Farabi mokslų klasifikacijos sistemą savitai išplėtojo jo sekėjas Ibn Sina 
(Avicenna), kuris aukštino filosofinio pažinimo universalumą. Filosofijos tikslas 
- suteikti tvirtą teorinį pagrindą ne tik gamtos, tačiau ir socialiniams bei politi- 
niams mokslams. Filosofinis pažinimas skyla į dvi pagrindines mokslų grupes: 
teorinius ir praktinius. Į teorinių mokslų grupę įeina fizika, matematika ir metafizika 
(teologija). Pirmoji yra hierarchiškai žemiausia, antroji - tarpinė, trečioji - aukš- 
čiausia. Teoriniai tyrinėja daiktus, kurių būtis nuo žmogaus veiklos nepriklauso, 
o praktiniai (politika, buities kultūra, etika) - pačią veiklą. Pirmųjų tikslas yra tiesos 
pažinimas, o antrųjų - gėrio. Logika šioje mokslų klasifikacijos sistemoje iškyla 
kaip pagrindinis ir universalus „instrumentinis“ mokslas, tarsi savotiškas visų 
minėtų mokslų promokslas. 

Ibn Khalduno (1332-1406) veikale Mukaddina („Įvadas“, arba „Prolegome- 
nai“) pateikta mokslų sistema skyla į dvi pagrindines mokslų grupes: filosofinius 
ir tradicinius. Filosofiniai yra racionalūs, kadangi juose žmogus vadovaujasi mąs- 
tymu ir pažinimo organais. Šių mokslų grupę sudaro logika, fizika, metafizika, 
matematika. Kiekvienas jų savo ruožtu skyla į smulkesnes mokslo sritis, pavyz- 
džiui, fizika — į mediciną, botaniką, mineralogiją; logika — į mokslą apie kategorijas, 
retoriką, poetiką, matematika - į aritmetiką, geometriją, astronomiją, muziką. Tradici- 
niai mokslai remiasi Koranu ir pranašo mokymais. Tai ištisas teologinių mokslų 
spektras pradedant egzegetika ir baigiant teologinių diskusijų metodika. Są- 

lyginai savarankišką mokslų grupę sudaro taikomieji mokslai: kalbotyra, gramati- 
ka, iškalba, etiketas. Greta yra pažinimo sritys, kurias tik su išlygomis galime pri- 
skirti mokslo sričiai: astrologija, magija, alchemija. 

Astrologija — menas, spėliojantis ateitį pagal žvaigždžių išsidėstymą, Ibn 
Khalduno nuomone, racionalaus proto požiūriu negali būti laikomas tikru moks- 
lu. Prastuomenės vertinamoje astrologijoje daug šarlatanizmo ir prietarų. Žmo- 
nės, užuot rimtai dirbę, pasineria į tuščius spėliojimus apie tai, ko racionaliai 
pažinti neįmanoma. Analogiškai pasmerkti jo veikaluose ir alchemijos šalinin- 
kai. Šiuos varį į sidabrą ir auksą verčiančius žmones jis vadina vagimis, blogiau- 
siais iš vagių, nes jie ne tik sugadina tarp gyventojų cirkuliuojančias monetas, 
bet ir pasisavina jų tauriuosius metalus. „Aš, - rašė Ibn Khaldunas, - nežinau 
nei vieno alchemiko, kuris būtų pasiekęs savo tikslą. Paprastai jie paaukoja tam 
visą savo gyvenimą, tačiau nieko nepasiekia, o tik perduoda pasakojimus tų, 
kuriems tai kažkada pavyko [...] Tai melagingas mokslas: kaip jie gali transfor- 
muoti vienos ar kitos medžiagos kilmę? Žinoma, kad, pavyzdžiui, auksas virs- 
ta tuo, kuo jis yra savo esme, per 1800 metų. Pagaliau kiekvieno daikto taps- 
mas pereina daugybę pakopų, kuriose keičiasi jo savybės“ [Izbrannyje..., 1961, 
p. 625-626]. Pagrindinio savo mokslinių tyrimų objekto - istorijos ir socialinės 
filosofijos - į mokslų sistemą neįtraukė. 

Arabų mokslininkai daug nuveikė istorijos ir socialinės filosofijos srityse. 
Al-Biruni iškėlė istorinių ciklų idėją, kurią vėliau išplėtojo Ibn Khaldunas. XV a. 
mąstytojas Kaifidzi (g. 1463) teigė, kad istorija yra tokia pat, kaip ir kitos siste- 
mingos mokslinio pažinimo sritys - teisė, gramatika, stilistika ir pan. Todėl ji irgi 
reikalinga, kaip ir kitos pažinimo sritys. Istorinės žinios „yra būtinos, ir jas įtvir- 
tinti yra bendruomenės pareiga, kadangi šis mokslas pateikia geriausią būdą žmo- 
gaus gyvenimo ir kitų gyvenimo įvykių chronologijai nustatyti“ [Rosenthal, 1952, 
p. 184]. Ibn Khaldunas neabejotinai buvo iškiliausias to meto istorikas, pirmasis 
pasaulinio mokslo istorijoje visapusiškai išplėtojęs pažangios civilizacijos rai- 
dos teoriją nuo žemesnių į aukštesnes socialinės raidos pakopas. Konstruoda- 
mas savąją civilizacijos teoriją, kurią vadino „socialine fizika“, jis rėmėsi gamtos 
mokslų laimėjimais ir analogijomis, kalbėjo apie klimato poveikį tautų charak- 
teriui, o pastarojo - ūkinėms veiklos formoms. 

Kalbant apie arabų mokslo laimėjimus būtina pabrėžti jų išskirtinius nuo- 
pelnus matematikos, astronomijos ir navigacijos srityse. Arabų matematikai stip- 

rų poveikį turėjo in- dų matematikos lai- 


mėjimai. Ši įtaka aiš- kiai regima Musa al- 
Ibrahim al-Uglidisi 


kaluose. 


Khwarizmi (IX a.) ir 
(X a.) aritmetikos vei- 

Arabų astrono- mija tęsė Artimųjų 
Rytų tautų, indų ir graikų mokslo tradi- 
cijas. Stiprų poveikį arabų astronomijos 
raidai turėjo indų astronomijos pasie- 


kimai. Pirmosios kar- tos arabų astronomi- 


jos kūrėjai plačiai rė- mėsi trimis pamati- 

niais indų astrono- 

abhatiya (499 m.), ku- rios autorius yra gar- 

sus indų astronomas Ibn al-Haytham matematinio traktato Aryabhata, Khandak- 
iliustracija. XI a. 

hadyaka, parašyta ast- ronomo Brahmáà- 


^ mijos šaltiniais: Ary- 

guptos (m. apie 665 m.), Máhassidhanta, kurio sukūrimo laikas datuojamas VII a. 
pabaiga arba VIII a. pradžia. Šie tekstai plėtojo metų ciklų teoriją, glaudžiai su- 
sijusią su tradicine indų kosmologija. Arabų astronomai savo dangaus skliauto 
tyrinėjimuose rėmėsi persiškuoju Ptolomėjaus traktatu, kuris buvo išverstas į 
pachlevi kalbą III a. 

Ankstyvuoju arabų musulmonų civilizacijos raidos metu (VIII-IX a.) svar- 
būs astronomijos centrai buvo Handišapuras, Bagdadas, Damaskas, kur iškilo 
Habash al-Hasib, Banu Musa, al-Mahani, al-Battani ir kiti astronomai, vėliau 
reikšmingais astronomijos centrais tapo Samarkandas ir Buchara. 

Subrendusi arabų astronomija plėtojosi dviem pagrindinėmis kryptimis: 
„matematinės“ ir „fizinės“. Pirmosios pagrindiniu tyrinėjimo objektu buvo ge- 
ometrinis Visatos vaizdavimas grynai teoriniu aspektu, plačiai pasitelkiant įvai- 
rius geometrinius modelius, siekiant tiksliau apibrėžti žvaigždžių ir kitų dangaus 
kūnų pozicijas dangaus skliaute. Antrosios pagrindinis uždavinys - pateikti 
visuminį materialų Visatos paveikslą, remiantis grynai kokybinės refleksijos 
principais. „Mokslinė astronomija, - rašo R. Morelonas, - apibūdinama dau- 
giausiai dviem terminais: ilm al-falak, arba „dangaus orbitos mokslas“, ir ilm al- 
hay'a, arba ,[Visatos] struktūros mokslas“. Pastarasis pavadinimas daugeliu 
atvejų gali būti įvardijamas kosmografijos terminu. Ir pagaliau daugelis astro- 
nomijos traktatų vadinami persiškos kilmės terminu zij, atitinkančiu graikiškąjį 

kanon; tiesiogine prasme jis žymi žvaigždžių judėjimus vaizduojančių lentelių 
ir schemų rinkinius, kurie leidžia suvokti jų išsidėstymą dangaus skliaute; ta- 
čiau žodis zij dažnai vartojamas kaip bendrinis pavadinimas, reiškiantis di- 
džiulius astronomijos traktatus, kuriuose yra dangaus skliauto lentelės ir sche- 
mos“ [Morelon, 1997, t. 1, p. 17). 

Kalbėdami apie žvaigždes ir ju išsidėstymą dangaus skliaute arabų moks- 
lininkai astronomiją įvardija kawkab arba kawakib terminais. 

Išskirtiniai arabų nuopelnai jūrinės navigacijos ir sudėtingų jūros žemėla- 
pių bei navigacijos instrumentų išradimo, taip pat tobulinimo srityse. Čia jie 
sėkmingai konkuravo su indais ir kinais. Du garsūs arabų navigatoriai — Ibn 
Majid ir al-Mahri - daug nuveikė įvaldant didžiules vandenynų platybes nuo 
Arabijos pusiasalio iki Kinijos ir tiesiant patikimus jūros kelius į šią šalį. Arabai 
įkūrė daug uostų Afrikos, pietryčių Azijos pakrantėse, sukūrė išsamius jūros ke- 
lių ir uostų prieigų žemėlapius iki didžiųjų Kinijos uostų. Šioje srityje arabų nuo- 
pelnai ne mažiau svarūs nei garsiojo kinų admirolo Zheng He. 

Vadinasi, arabų kalifato mokslas kaupė ne tik didingas graikų, romėnų, 
persų, indų, kinų ir daugelio kitų Azijos tautų mokslo tradicijas, tačiau ir pratur- 
tinęs jas paskleidė milžiniškoje arabų kalifato erdvėje nuo Kinijos iki Atlanto 
vandenyno. Arabų civilizacijoje, skirtingai nei antikoje, daugelis mokslų funk- 
cionuoja jau kaip daugmaž vientisos teorinių ir praktinių žinių sistemos. Beveik 
visi žymiausi klasikinės islamo civilizacijos mokslininkai buvo enciklopedistai, 
kartu besireiškiantys matematikos, fizikos, chemijos, medicinos, teisės, istorijos, 
socialinės filosofijos ir kitų mokslų srityse. Jie pateikė graikų, persų, indų, kinų 
mokslo laimėjimų sintezę ir atliko svarbų Rytų mokslo tradicijų transliatoriaus 
misiją Vakarų pasaulyje. Šiuo sintetiniu ir enciklopediniu pobūdžiu arabų moks- 
las neabejotinai buvo pranašesnis, palyginti su antikos. 


Rytų tautų mokslo įnašas į Vakarų mokslą 


Iki XVII a. pramoninės revoliucijos pradžios neabejotinai didesnę įtaką 
pasaulinio mokslo ir technologijos raidai turėjo didžiosios Rytų civilizacijos, 
iš kur šimtmečiais į Vakarus sklido mokslo bei technikos naujovės. Svariausią 
įnašą į pasaulinio mokslo istoriją iki mokslinės XVII a. revoliucijos pradžios 
padarė šumerų, egiptiečių, indų, kinų ir graikų civilizacijos, kurių pasiekimai 

į Vakarų Europa dažniausiai sklido per tarpines arabų musulmonų ir Bizanti- 
jos civilizacijas. 

Indijos civilizacija pasauliui sukūrė didingą filosofijos tradiciją, skylančią į dau- 
gybę skirtingų krypčių ir mokyklų, taip pat savitą logikos sistemą, išplėtotą etiką, 
estetiką, literatūrologiją, poetiką, teatrologiją, rafinuotą šachmatų žaidimą. Itin 
aukštą lygį pasiekė architektūra ir milžiniškų architektūrinių ansamblių statybos 
technologija. Dar žiloje senovėje indų astronomai sudarinėjo išsamius dangaus 
kūnų žemėlapius, vėliau išplėtojo Žemės traukos teoriją. Jie jau prieš 2000 m. žino- 
jo, kad Žemė sukasi apie savo ašį. Indai buvo neabejotini matematikos, medicinos, 
farmakologijos, alchemijos, asmenybės psichologijos ir žmogaus kūno galimybių 
pažinimo lyderiai. Nuo seniausių laikų chirurgai darė sudėtingas trepanacijos, 
plastines operacijas, sėkmingai prisiūdavo mūšių metu prarastas ausis, nosis. 

Indijoje buvo išrastos itin atsparių plieno, stiklo, krištolo rūšių gamybos 
technologijos, kurios vėliau pasklido kitose šalyse. Indai daug nusipelnė mate- 
matikos mokslams. Jie labai seniai operavo abstrakčiaisiais skaičiais, sukūrė al- 
gebrą, įvedė į matematiką šiuolaikinės notacijos pagrindus, neigiamuosius skai- 
čius, dešimtainių skaičių sistemą ir nulį, kurie padarė matematikos perversmą. 
Iš Indijos pasaulyje pasklido ryžiai, medvilnė. 

Tačiau neabejotinai svariausią įnašą į pasaulinio mokslo istoriją padarė ki- 
nų mokslas ir technologijos, kurie iš Tolimųjų Rytų per tarpines tautas sklido į 
Vakarus. Daugelį šimtmečių Kinija gerokai lenkė Europą. Kinai išrado šilko ga- 
mybos technologiją, laką, narkozės vaistus, raupsų vakciną, armilą (I a.), seis- 
mografa (II a.), popierių (II a.), vėliau - popierinius pinigus (XI a.), porcelianą 
(II-III a.), spidometra (III a.), ksilografinę spaudą (VII a.), surenkamąjį šriftą (XI a.), 
kompasą (XI a.) ir mechaninį laikrodį (XI a.), sukūrė Mėnulio ir Julijaus kalen- 
doriaus analogą. Daug anksčiau nei Vakaruose pasklido įvairios geležies, ke- 
taus, aukštos kokybės plieno lydymo bei apdirbimo technologijos, plačiai įdieg- 
ti vandens varikliai metalurgijos ir tekstilės pramonėje, išrastos sudėtingos verps- 
tės, verpimo rateliai, horizontaliosios audimo staklės ir pan. Išradę IX a. paraką 
kinai pirmieji sukūrė naujus galingus ginklus - šiuolaikinių granatų, fugasinių 
bombų, patrankų, mortyrų, ugniasvaidžių, šautuvų prototipus. 

Indų, kinų mokslo ir technikos laimėjimus į Vakarų Europą perdavė arabų 
musulmonų mokslininkai. Jie praturtino Artimųjų Rytų, antikos mokslo paliki- 


mą ir sujungė jį su indų, kinų. Arabų musulmonų civilizacijos kultūros pasaulis 


486 


Rytų tautų mokslo įnašas į Vakarų mokslą 


labiausiai skatino Vakarų mokslą ir techniką. Ši civilizacija tarsi nutiesė tiltą tarp 
Rytų ir Vakarų mokslo bei technologijos tradicijų. Kitų pažinties būdų su anks- 
čiau klestėjusių tautų mokslu ir filosofija Vakaruose nebuvo. 

R. Guénonas glaustoje ir puikiai argumentuotoje studijoje L'influence de la 
civilisation islamique sur l'Europe („Islamo civilizacijos įtaka Europai“) atskleidžia 
daug svarbių šios įtakos aspektų. Jis teisingai parodo, kad Vakarų istoriografijoje, 
pripažįstant arabų kultūros viešpatavimą Ispanijos teritorijoje, dažniausiai nuty- 
lima, jog ši civilizacija ilgą laiką veikė Siciliją ir Pietų Prancūziją, iš kur arabų kul- 
tūros bei mokslo pasiekimai natūraliai sklido į Vakarų Europos kultūros centrus. 

Arabų pasiuntiniai pirmą kartą atvyko į kinų imperatoriaus rūmus 651 m. 
ir užmezgė glaudžius ekonominius ir kultūrinius ryšius.VIII a. arabų pasiuntiniai 
atvykdavo į Kiniją beveik kasmet ir kinai periodiškai lankėsi Bagdade. Nuo 
XIX a. pagrindiniuose Kinijos miestuose jau gyveno didžiulės arabų pirklių 
kolonijos, pavyzdžiui, Kantone jų buvo jau tiek daug, kad Kinijos valdžia netgi 
paskyrė vieną iš arabų oficialiu valdžios įgaliotiniu, į kurio kompetenciją įėjo 
arabų religinių reikalų ir iškylančių ginčų bei konfliktų sprendimas, remiantis 
islamo įstatymais [Relation de la Chine et de l'Inde rédigée en 851, Paris, 1948, 
p. 7]. Arabų prekybos apimtys Kinijoje buvo įspūdingos. 

Arabų, indų ir kinų mokslo laimėjimų integracijai į Vakarų civilizacijos kul- 
tūrinį fondą itin daug nusipelnė Normandijos riteris tapęs tuomet „turtingiausio 
ir civilizuočiausio Europos krašto“ Sicilijos karaliumi Rogeras II (1093-1154). Sici- 
lija buvo seniai arabizuotas kraštas, o į jo valstybę įėjo ir arabizuota Pietų Italija 
bei Šiaurės Afrikos pakrantė. Todėl Sicilijos karaliaus sostinė Palermas greta ara- 
bizuotos Ispanijos miestų buvo pagrindiniai forpostai, per kuriuos į Vakarus sklido 
Rytų įtakos. Karaliaus rūmų aplinkoje tarp aukščiausius valstybinius postus už- 
imančių žmonių buvo daug musulmonų. Kita vertus, visi oficialūs rūmų nutari- 
mai buvo skelbiami prancūzų, graikų, lotynų ir arabų kalbomis. Pakvietęs garsų 
arabų geografą al-Idrisi karalius užsakė jam sudaryti pasaulio žemėlapį ir pats 
aktyviai dalyvavo šiame darbe, kuris pasirodė tik po 15 metų - 1154-aisiais. 

Jis itin domėjosi Kinijos administracinio valdymo bei mokesčių sistema ir 
sukūrė savo šalyje artimą kiniškai centralizuotą valstybės valdymo sistemą, įve- 
dė daugybę biurokratinio aparato rangų, pirmasis Vakaruose pradėjo kalti mo- 
netas su nominalą ženklinančiais arabiškais skaičiais. Jo valstybės centralizaci- 
jos politiką tęsė sūnus, kuris kaip ir Kinijoje įvedė druskos monopoliją bei įstei- 

gė savarankišką „druskos ir geležies departamentą“. Rogeras II taip pat perė- 
mė nuo Tang epochos Kinijos medicinos akademijoje įtvirtintą norinčių pereiti 
į valstybinę medicininės tarnybos sistemą. X a. ją perėmė arabai, o 1140 m. Ro- 
geras II išleido įsaką teigiantį: „kad niekas iš pavaldinių nenukentėtų nuo ne- 
mokšų gydytojų, nuo šiol visi norintys verstis gydymu privalo pirmiausia at- 
vykti į rūmus laikyti egzaminų" [Huollard-Breholles, 1856, t. 4, part. 1, p. 149]. 
Vakarų Europoje XIII a. atsirado visiškai analogiška kiniškai trijų egzaminų pa- 
kopų daktaro laipsniui gauti sistema. 

Daugelis arabų gamtos ir tiksliųjų mokslų Vakarų Europos buvo perimti 
beveik in corpore. Algebrą, analitinę geometriją, plokštuminę ir sferinę trigono- 
metriją jie pavertė sistemingais mokslais, perdavė Vakarams vadinamuosius ara- 
bų skaičius (kurių tikroji tėvynė yra Indija). Arabai patikslino indų astronomi- 
nes dangaus kūnų užtemimo lenteles ir patobulino astroliabiją, prietaisą kosmi- 
nių kūnų aukščiui virš horizonto matuoti, nepaprastai tiksliai apskaičiavo Že- 
mės dydį, iškėlė hipotezę, kad ji sukasi apie Saulę. Netgi tokios mokslo sritys, 
kaip aritmetika, algebra, alchemija, išsaugojo savo arabiškus pavadinimus. Tai 
byloja svarų arabų mokslininkų įnašą į šių mokslų istoriją. 

Arabų mokslo įtaką Vakarams vaizdžiai rodo daugybė arabiškų mokslo ter- 
minu, tvirtai jaugusiu į europiečių kalbas ir išlikusių iki nūdienos, nors pirmap- 
radės jų kilmės šaltinis jau užmirštas. Tai visiškai suprantama, kadangi net anti- 
kos mokslo tekstai į Europos universitetus atėjo per arabiškus vertimus ir arabų 
mokslininkų komentarus. Kaip pavyzdį galima pateikti astronomiją: pagrindi- 
niai daugelio dangaus kūnų, astronomijos prietaisų pavadinimai bei terminai 
formavosi veikiami arabų astronomijos. Be gerai žinomų žodžių zenitas, nady- 
ras, vega, rygelis, europiečiai perėmė arabiškus daugiau nei dviejų šimtų žvaigž- 
džių pavadinimus. 

Iš arabų europiečiai pasisavino scholastinio mąstymo principus (o arabai - 
iš indų). Scholastinė viduramžių filosofija Vakaruose skilo į islamiškąją, judėjiš- 
kąją ir krikščioniškąją. Pirmoji buvo dviejų pastarųjų ištaka. Daug arabų įtakos 
yra gynybinėje pilių, vienuolynų, miestų architektūroje, gotikos stiliuje. Vakarai 
perėmė architektūros konstrukcijos ir dekoravimo principus bei taikomosios dai- 
lės ornamentų struktūriškumą, daugybę riterio kodekso, knyginės ir muzikinės 
kultūros, kostiumo elementų, menestrelių dainavimo žanrą. Vienas pagrindi- 
nių Dante Alighieri kūrybos šaltinių buvo islamiški ezoteriniai tekstai. Daugelis 

Abd al-Karim al-Misri al-Asturlabi Muhammas Ibn Ahmad al-Mizzi Dimashą 
1236 m. sukonstruota astroliabija 1334-5 m. sukonstruota astroliabija 


geografijos, istorijos, navigacijos žinių į Europą pakliuvo per arabų keliautojus 
ir jų parašytus tekstus. 

Arabų jūreiviai patobulino kinų sukurtą kompasą, išrado trikampę burę, 
kuri padėjo jūrų laivams plaukti prieš vėją. Jie taip pat sudarė išsamius Vidur- 
žemio jūros baseino, Rytų Afrikos, Indostano pusiasalio, Pietryčių Azijos, Indo- 
nezijos ir Kinijos pakrančių, salų, srovių žemėlapius, kurie buvo suskirstyti me- 
ridianais ir paralelėmis. Juose buvo pažymėti uostai, deltos, laivybai pavojingi 
ruožai, sezoninių vėjų kryptys, atstumai tarp uostų, salų. Gerai žinomi Vakarų 
kalbų žodžiai admirolas, arsenalas, kantas, barža, galera, kabelis, musonas, siroko ir 
daugelis kitų atėjo iš arabų kalbos. 

Iš kinų, indų arabai perėmė kompasą, mechaninius laikrodžius, popierių, 
spausdinimo stakles, paraką, šaunamuosius ginklus ir daugelį kitų svarbių iš- 
radimų, matematikos, fizikos, chemijos, astronomijos, medicinos, istorijos, ge- 
ografijos bei kitų mokslų laimėjimus ir perdavė juos Vakarams. Jie patobulino 
drėkinimo sistemų kūrimą, laivybos kanalų tiesimą. Itin daug arabų mokslinin- 
kai nuveikė medicinos, farmakologijos srityse, įsteigė viešąsias puikiai įrengtas 
ligonines, darė sudėtingas trepanacijos, akių operacijas, Cezario pjūvį. Iš gausių 
Konstantino Afrikiečio (1020-1087) ir jo sekėjų vertimų Vakarai susipažino su 

arabu medicinos laiméjimais. Arabai patobulino selekcija, Zirgu auginima, pra- 
dėjo masiškai gaminti krištolą. I$ persų per arabus vakariečiai perėmė gobelenų 
audimo technologiją, smailiosios arkos konstrukcijos principus akmens blokų 
architektūroje. 

Kitas svarbus Vakarų kultūros šaltinis - Bizantija. Šios griežtai reglamen- 
tuotos civilizacijos mokslų olimpe viešpatavo valdovų remiamos teologija bei 
filosofija, tačiau daug dėmesio buvo skiriama ir taikomiesiems mokslams. Bi- 
zantijos mokslas nuosekliai tęsė antikos mokslo tradicijas. Šioje šalyje buvo 
išsivystę žemės ūkis, amatai, navigacija, drėkinimo ir fortifikacinės sistemos, 
karo mokslas. Bizantijos mokslininkas enciklopedistas Leonas Matematikas 
(IX a.) - garsus matematikas, fizikas, astronomas, medicinos specialistas - pir- 
masis panaudojo raides kaip matematinius simbolius. Mykolas Pselas (1018- 
1097?) gvildeno filosofiją, teologiją, logiką, matematiką, astronomiją, teisę, gra- 
matiką, retoriką, estetiką, muzikos teoriją, Jonas Italas (po 1025? — po 1082) - 
filosofiją, teologiją, logiką. Eksperimentinio mokslo šalininkas buvo Nikiforas 
Blemidas (1197 - apie 1272). Grigalius Palamas (1296-1359) garsėjo filosofijos, 
teologijos, etikos, fizikos tyrinėjimais, Nikiforo Gregoro (1295? — apie 1360) su- 
küré nauja kalendoriu. 

Iš Bizantijos Vakarai perėmė daug architektūros ir vaizduojamosios dai- 
lės bruožų, pirmiausia bizantiškosioms ikonoms būdingą jautrų psichologiz- 
mą, mozaikos, šilko audimo techniką, perimtą iš kinų. Daugelis iškilių Bizan- 
tijos mokslininkų buvo pirmųjų Vakarų — Padujos ir Bolonijos — universitetų 
profesoriai, Petrarca'os, Bocaccio mokytojai, jie 1459 m. paskatino įkurti Flo- 


rencijos akademiją. 
Vakarų Europos mokslo revoliucija 


Vakarų Europos mokslo revoliuciją skatino filosofinės, mokslinės idėjos ir 
technologiniai išradimai, sklidantys į Vakarus per tarpines arabų musulmonų ir 
Bizantijos civilizacijas, kurios jau buvo perėmusios daugelį reikšmingų indų, 
kinų bei Artimųjų Rytų civilizacijų laimėjimų. Arabų racionalizmas ir universa- 
lizmas sudare besiformuojančio Vakarų Europos filosofinio pasaulio suvokimo, 
taip pat empirinio mokslo esmę. Galingas arabų musulmonų filosofijos ir moks- 
lo įsiveržimas į Vakarus aiškintinas daugybe veiksnių. Pirmiausia - arabų civili- 

zacijos atvirumu kultüriniam dialogui, religine tolerancija. Kita vertus, abi civi- 
lizacijos formavosi tame pačiame Viduržemio jūros kultūros areale, buvo susi- 
jusios su senosiomis Artimųjų Rytų civilizacijomis, antikos kultūra ir abraomiš- 
kąja religijos tradicija. Tiesa, svarbūs pagalbiniai arabų mokslo elementai buvo 
persų, indų ir kinų mokslo pasiekimai. 

Iš indų ir arabų perimti vėlyvaisiais viduramžiais Vakaruose įsigalėję scho- 
lastinio mąstymo principai paskatino atsirasti kokybiškai naują, palyginti su an- 
tikos racionalizmu, sąvokinį loginį instrumentariju, kuris netrukus įsivyravo pir- 
muosiuose Vakarų universitetuose. Arabų mokslo įtaka labai stipri 1119 m. Bolo- 
nijoje įkurtame pirmajame pasaulietiniame Vakarų universitete, kur iš pradžių 
dėstoma teisė, medicina, filosofija, o Teologijos fakultetas atsirado tik XIV a. Pir- 
moje XIII a. pusėje universitetai įsteigti Paryžiuje (1200 m.), Salamankoje (1217), 
Oksforde (1220), Monpeljė - Medicinos fakultetas (1220); Padujoje (1222), Ne- 
apolyje (1224), Tulūzoje (1229) ir kitur. Netgi daugelio šių universitetinių miestų 
geografinė padėtis rodo glaudų jų ryšį su Viduržemio jūros pakrantėse klestėju- 
sia klasikine arabų musulmonų civilizacija. 

Teoriniai, moksliniai empiriniai ir technologiniai didžiųjų Rytų civilizacijų 
laimėjimai sudarė būtinas Vakarų mokslo pakilimo prielaidas. Vakarų Europoje 
plintant Rytų renesansinio humanizmo ir universalizmo idėjoms Vakarų univer- 
sitetuose pamažu pereinama nuo viduramžiškosios averojiškosios „dieviškąją es- 
mę“ grindžiančios nuostatos prie naujos pragmatiškos mokslinės paradigmos, 
paremtos racionalaus proto, priežastingumo principu, pozityviomis žiniomis, eks- 
perimentu, logika. 

Šiam posūkiui į naują mokslo idėjos sampratą buvo itin reikšminga arabiš- 
kasis racionalizmas, bizantiškoji, arabų, indų, kinų matematika, fizika, alchemi- 
ja, farmakologija, medicina, amatai, popieriaus gamyba, knygų spausdinimo 
technologijos, agrotechnika, irigacija, laivybos laimėjimai, miestų infrastruktū- 
rų plėtojimo įgūdžiai. Visi šitie ir daugelis kitų rytietiškųjų skolinių buvo ypa- 
tingos priešrenesansinės Europos socialinės, ekonominės padėties pagrindas ir 
skatino cechinių struktūrų, miestų kultūros, mokslo žinių, technikos bei tech- 
nologijos sklaidą. 

Iki XVI a. vidurio, kaip liudija lyginamieji Rytų ir Vakarų mokslo istorijos 
tyrinėjimai, pagrindines Vakarų mokslo, ypač matematikos, žinias sudarė tai, 
ką arabai paveldėjo iš indų, kinų, graikų ir perdavė Europai. Išskirtinės svarbos 

veiksnys, skatinęs naujųjų amžių Vakarų mokslo pakilimą, buvo iš arabų perim- 
tos logikos tapsmas pirmuoju mokslu ir pažinimo modeliu. Dėl to Vakaruose 
greičiau išsiskyrė mokslas ir filosofija. Naujųjų amžių mokslo kūrėjai, suvokę 
savo siekių autonomiškumą, kūrė savitą terminiją ir rėmėsi bendra metodo- 
logija, kurios funkcijas atliko logika. Nors ji atsirado filosofinio mąstymo prie- 
globstyje, tačiau naujųjų amžių mokslo kūrėjai jau suvokė logikos mokslo 
galimybes ir skirtingumą nuo teologinėse bei metafizinėse spekuliacijose skęs- 
tančios filosofijos. 

Kitas svarbus Vakarų mokslo pakilimo veiksnys - institucinis mokslo atsi- 
skyrimas nuo filosofijos, kuris išryškėjo antroje XVII a. pusėje ir XIX a. sukėlė 
atvirą filosofijos ir mokslo konfliktą. Jis išryškėjo vėliau priešingose G. Hegelio 
ir pozityvizmo pradininko A. Comte'o pozicijose. Pirmasis besąlygiško filosofi- 
jos, kaip aukščiausio ir absoliutaus mokslo, apologetas niekino empirinius 
mokslo faktus, kurie buvo tuo menkesni, kuo mažiau sutapo su filosofine teorija; 
A. Comte'as priešingai - ryžtingai atmetė „atgyvenusios“ metafizinės filosofijos 

pretenzijas į išskirtinio, sintezuojančio mokslo statusą ir pranašavo neišvengia- 
mą pozityviojo mokslo viešpatavimą. 

Mokslo raidai labai patarnavo iš kinų per arabus Europą pasiekusi knygų 
spausdinimo technologija, kuri lėmė XVI a. Vakarų civilizacijoje pirmąjį infor- 
macinį lūžį. Pirmosios spausdinimo mašinos atsirado beveik tuo pačiu metu 
Bamberge, Avinjone, Harleme ir Venecijoje. XVI a. viduryje Vakarų Europos 
universitetų, vienuolynų ir rūmų bibliotekose buvo kiek mažiau nei 100 000 
rankraščių. Dėl spartaus spaustuvių daugėjimo ateinančiame šimtmetyje buvo 
išspausdinta jau apie 20 milijonų knygų. Didžiąją dalį sudarė Biblija ir kiti reli- 
giniai tekstai, tačiau buvo ir arabų, ir iš arabų kalbos išverstų mokslinių antikos 
tekstų, kurių poveikis Vakarų mokslo raidai — didžiulis. 

Religijos įtaka Vakarų mokslo revoliucijai vertinama nevienodai. Pozity- 
vistinės krypties mokslo istorikai (J.W. Draperis, A.D. White) ir marksistai tei- 
gia, kad mokslas bei krikščioniškoji religija konfrontavo. O įtakingi mokslo is- 
torijos teoretikai M. Weberis ir R.K. Mertonas priešingai - pabrėžia glaudų pro- 
testantizmo ir mokslinės Vakarų revoliucijos ryšį. 

Šių priešingų pozicijų šalininkai atkreipia dėmesį į skirtingus mokslo ir 
religijos sąveikos aspektus. Pirmieji išskiria esminius pasaulėžiūros nuostatų, 
interesų skirtumus, o antrieji daugiau kalba apie artimą etinę motyvaciją, elge- 
sio principus, požiūrį į pareigą, darbą ir pan. Protestantų religijai neabejotinai 
būdingas puritonizmas, pragmatizmas, vidinės drausmės, pozityvaus rezulta- 
to svarbos iškėlimas naikino priešpriešą tarp mokslo, technikos poreikių ir šios 
religijos. Tačiau tai dar nereiškia, kad, protestantizmo ideologijai neįsigalėjus, 
Vakarų Europos mokslas nebūtų sparčiai vystęsis. Protestantizmas buvo labai 
svarbus, tačiau tik vienas iš daugelio mokslo ir technikos pakilimo veiksnių. 
Lemiamu galėjo tapti ir kitas ideologinis sąjūdis; kur kas svarbesni mokslo plėt- 
ros skatuliai yra kultūrinės ir ekonominės prielaidos. 

Kiek neįprastai šiuolaikinio europiečio ausiai skambantis Ph. Aries teigi- 
nys, kad Vakarų civilizacija „remiasi scholastiniu pamatu“, atskleidžia esminį nau- 
jųjų amžių Europos mokslo tradicijos tapsmo bruožą. Dėl arabų scholastikos 
ir peripatizmo netgi tikėjimo paslaptys scholastinių idėjų klestėjimo epocho- 
je buvo grindžiamos racionaliu protu. Tačiau tai, kas daug liberalesnėje klasi- 
kinėje arabų musulmonų civilizacijoje tarp mokslo ir religijos konflikto nesu- 
kėlė, krikščioniškojoje Vakarų Europos civilizacijoje neretai tapdavo dramatiš- 

ka kolizija. Prisiminkime inkvizicijos ir baznytiniu hierarchu persekiojamu P. Abé- 
lardo, J. Bruno, B. Spinozos, N. Copernico, G. Galilei, B. Pascalio, R. Descartes'o ir 
kitų iškilių Vakarų mokslininkų likimus. 

Absoliutizmo ir Romos popiežiaus kova dėl įtakos Vakarų civilizacijai nuo 
XIV a. ne tik rodo bažnytinės valdžios galios menkėjimą, bei ir palankesnės mokslo 
raidai pasaulietinės kultūros stiprėjimą. Didžiausią spaudimą popiežiaus institu- 
cijos patiria iš galingos Prancūzijos, kurios valdovai, remiami liberalių Sorbonos 
profesorių, pabrėžtinai ignoravo popiežiaus ediktus ir atvirai grasino jo valdžiai. 
Perkėlę popiežiaus rezidenciją į Avinjoną (1309-1377) Prancūzijos valdovai trak- 
tavo juos kaip savo vasalus. Po to, kai popiežius pasmerkė Anglijos partikuliariz- 
mą religinėje politikoje, Britų salyne itin sustiprėjo antipopiežiškos nuotaikos. Dar 
radikalesnių antipopiežiškų nuostatų laikėsi Vokietijos kunigaikštystės ir laisvieji 
miestai, kuriuose sparčiai plito reformacija. 1521 m. popiežiaus nuncijus Aleksan- 
dras iš Vormso pranešė, kad 9/10 vokiečių besalygiškai remia M. Lutherį, o dešim- 
toji dalis, kuri jo nepalaiko, yra nusistačiusi prieš Romą. Tik tolesnė prieštaringa 
reformacinių sąjūdžių raida ir didžiųjų valstybių politinių interesų susidūrimai 
padėjo popiežiaus institucijai išvengti galutinio pajungimo pasaulietinei valdžiai. 

Reformacijos sąjūdžiai gerokai pakirto krikščioniškosios dogmatikos įtaką 
ir demokratiškiausiose Vakarų Europos valstybėse suformavo daug palankesnį 
mokslo raidai intelektinį klimatą, kūrė naują homo occidentalis mechanicus tipą, 
kuris netrukus ėmė plėtoti teigiamas technikos galimybes. 

Šio proceso užuomazgos pirmiausia išryškėjo protestantizmo kraštuose, 
kuriuose pragmatiški ekonominiai ir socialiniai interesai skatino mokslo plėto- 
tę. „Socialiai reikšmingi interesai, motyvacijos ir elgesys, - rašo R.K. Mertonas, 
- įsigalėję vienoje institucinėje srityje, pavyzdžiui, religijoje arba ekonomikoje, 
yra susiję su socialiai reikšmingais interesais, motyvacijomis ir elgesiu, pripa- 
žintu kitų sričių, sakykim, mokslo“ [Merton, 1978, p. IX]. 

Siekdami teoriškai pagrįsti eksperimentinio mokslo ir technikos plėtojimo 
būtinybę, įvairių socialinių sluoksnių nariai - filosofai, dvasininkai, diplomatai, 
prekybininkai, įvairaus rango valdininkai, karvedžiai - pasitelkdavo skirtingą 
motyvaciją ir argumentus. Filosofai įrodinėjo mokslinės pažangos naudingumą 
valstybei, visuomenei, jos gerovei bei galios stiprėjimui. Teologai moksle įžvel- 
gė dieviškojo įžvalgumo ir išminties patvirtinimą, diplomatai ir valdininkai - 
valstybės galios bei tarptautinio prestižo didėjimą, prekybininkams buvo svarbi 

Sébastien Leclerc. Mokslų akademijoje ir mokslo instrumentai. Raižinys. 1675 


praktinė mokslo, technikos vertė, nes jis skatina ekonominių saitų, prekybos, 
turtų augimą. Kariūnams mokslas buvo priemonė, padedanti sukurti naujus 
veiksmingus kovos ginklus, laimėti mūšio lauke. 

Visi šie racionaliu protu paremti mokslo naudingumo argumentai padėjo 
finansuoti ir institucializuoti į kapitalistinį raidos kelią įžengusių valstybių 
mokslo struktūras. Mokslo bei technikos pirmumas pradedamas sieti su vals- 
tybės prestižu, karine ir ekonomine galia. Kolonijinės ekspansijos, pasaulio pa- 
sidalijimo epochoje tai buvo svariausi valstybinio mokslo ir technikos rėmimo, 
institucializacijos motyvai. Pamažu mokslas, kaip ir religija, menas, pažangiau- 
siose Vakarų Europos valstybėse įgauną sąlygišką autonomiškumą ir išplėto- 
tas institucines struktūras. Antroje XVII a. pusėje atsirado pirmosios solidžios 
mokslinės institucijos - Londono karališkoji draugija (1662) ir Karališkoji Prancū- 
zijos mokslų akademija (1666). 

Tai, kad mokslas naujaisiais amžiais dar glaudžiai siejosi su religija, patvir- 
tina daugelis iškilių Vakarų mokslininkų biografijų. Ne vieno jų pagrindinė veikla 

buvo teologija, medicina, teisė, o mokslas tik hobis. Apie religijos ir mokslo ryšį 
vaizdžiai rodo net iki 1830 m. Anglijoje viešpatavusi universitetų sistema, pagal 
kurią studentai gyveno remdamiesi senais vienuolynų gyvenimo principais. Ge- 
riausi studentai, gavę laipsnį, tapdavo koledžo nariais tik priėmę celibatą. 

XVII ir ypač XVIII a. racionalistinė švietėjų ideologija teigė, jog pamatinės 
mokslo nuostatos religijai priešingos. Šio požiūrio ištakos susiformavo savito- 
mis ankstesnių amžių Vakarų mokslo, kuris siekė išsivaduoti iš religinės pasau- 
lėžiūros, raidos sąlygomis. Tuomet prasidėjo nepaprastai svarbus matematikos, 
fizikos ir kitų mokslinių tyrimų transformacijos iš praktinės taikomosios į filosofinę 
teorinę plotmę procesas ir išsivadavimas iš religinio-mistinio pasaulio suvokimo. 
Jau E Baconas (1561-1626), apribodamas universalistines viduramžiais klestéju- 
sios teologijos nuostatas, teigė, kad geriausias iš visų mokslinių įrodymų yra 
eksperimentas. Jis norėjo visą gamtos pažinimą skirti jai valdyti, nes „gamtą esą 
galima valdyti tik tuomet, jeigu ją pažįsti. Kita vertus, šis pirmasis naujųjų am- 
žių empirinio mokslo metodologas ne visuomet buvo nuoseklus, nes teigė, kad 
„gelminės filosofijos sąvokos mąstymą grąžina į religijos plotmę“. 

N. Copernicus (1473-1543) sukūrė mokymą apie heliocentrinę pasaulio 
sistemą, kuris išlaisvino gamtos tyrinėjimus iš teologijos įtakos. „Daugelis au- 
torių sutinka, kad Žemė nejudėdama yra pasaulio viduryje, ir todėl priešingą 
nuomonę laiko nepriimtina ir netgi juokinga. Tačiau jeigu mes atidžiau šitai 
ištirsime, tai paaiškės, kad šis klausimas dar galutinai neišspręstas ir todėl vi- 
siškai nereikia jo apeiti. Juk kiekvienas mums matomas vietos pakeitimas vyks- 
ta arba dėl stebimojo daikto, arba dėl stebėtojo judėjimo, arba pagaliau dėl 
vieno ar kito nevienodų poslinkių“ [Filosofijos istorijos chrestomatija. Rene- 
sansas, 1986, p. 30]. 

Lenkų mokslininkas teigė, kad Žemė yra ne Visatos centras, o tik vienos iš 
daugelio galaktikų periferija. Teorija apie Žemės sukimąsi apie Saulę ir Žemės 
apsisukimas apie ašį per parą sugriovė anksčiau viešpatavusią geocentrinę Ptole- 
mėjaus sistemą bei su ja susijusias teologines teorijas apie Dievo išrinktąją Žemę 
ir kad pasaulis yra sutvertas Dievo. Gamtos tyrinėjimai tapo nepriklausomi, ir 
atsirado savaiminio Saulės sistemos atsiradimo bei vystymosi teorijos. N. Coper- 
nicus astronomijos esmėje, anot taiklaus A. Koyrė pastebėjimo, glūdėjo ne tik 
pasirinkimas paprastos ar sudėtingesnės dangaus kūnų teorijos, o pasirinkimas 
tarp Aristotelio ir kitos, sudėtingesnės, fizikos [Koyré, 1961, p. 231]. 

paskelbė žmones „gamtos viešpačiais 


ir savininkais“. Plė- todamas N. Coper- 


nicus idėjas, sukūrė teoriją, teigiančią, 
jog Saulės sistema iš- sivystė natūraliai, 
mechanikoje atsklei- dė judėjimo ir rim- 
ties santykinumą, suformulavo veiks- 
mo ir atoveiksmio, taip pat judėjimo 
kiekio išlaikymo, su- sidūrus dviem ne- 
stangriems kūnams, dėsnius, daug nuvei- 
kė matematikoje, fi- zikoje, išplėtojo ana- 
litinę geometriją. R. Descartes'as savo 


veikale Discours de la mėthode („Samprota- 
da", 1637) suformu- 


pažinimo taisykles: 


vimas apie meto- 
lavo šias mokslinio 


„Pirmoji taisyklė: niekuomet nelaikyti 


tikru jokio dalyko, Johannes ss Astronomas. kol akivaizdžiai įsiti- 
kinsiu, kad jis tikrai toks yra; kitaip sa- 
kant, rūpestingai vengti skubotumo bei išankstinio nusistatymo ir savo spren- 
dimus remti tik tuo, kas mano protui yra taip aišku ir ryšku, jog nebelieka jokių 
abejonių. Antroji taisyklė: kiekvieną mano analizuojamą keblų dalyką skaidyti į 
tiek dalių, kiek tai įmanoma ir būtina jam geriau įveikti. Trečioji taisyklė: laikytis 
tam tikros mąstymo tvarkos, pradėti nuo pačių paprasčiausių bei lengviausiai 
pažįstamų dalykų ir pamažu pereiti prie sudėtingiausių pažinimo, tarti esant 
tvarką ir ten, kur mąstymo objektai natūraliai neina vienas po kito. Ir paskutinė 
taisyklė: visada daryti tokius išsamius išvardijimus ir tokias nuodugnias apžval- 
gas, kad būtum tikras, jog niekas nepraleista“ [Ten pat, p. 277]. 

Mokslui išsivaduoti iš teologijos didžiulę reikšmę turėjo astronominiai 
G. Galilei (1564-1642) tyrinėjimai, kurie patvirtino heliocentrinės N. Coperni- 
cus sistemos teoriją. Italų mokslininkas teigė, kad pasaulis yra begalinis, mate- 
rija - amžina, gamta vientisa. Su G. Galilei vardu siejasi fizikos virsmas į sava- 
rankišką mokslinių žinių sistemą. Atsiribojęs nuo dogmatinės scholastikos, jis pra- 
dėjo sistemingai taikyti mokslinį eksperimentą ir geometrinį gamtos reiškinių 
modeliavimą. Pagrindiniu fizikos tikslu mokslininkas laikė kokybinių ryšių tarp 

XVIII a. mokslo laboratorija 


reiškinių nustatymą ir tikslų matematinį jų tyrinėjimą. Iš čia kilo išskirtinis dė- 
mesys geometriniams brėžiniams, mokymui apie proporcijas. Šis didis italų 
mokslininkas užsidirbdavo pragyvenimui ginklų ir laivų statybos dirbtuvėse, 
o garsiosios jo teorijos, kurios tapo neatsiejama mokslo istorijos dalimi, daž- 
niausiai buvo konkrečių praktinių ir techninių problemų sprendimo išdava. 
Mechanikoje G. Galilei atrado inercijos dėsnį, reliatyvumo principą, pagal kurį 
tolyginis ir tiesiaeigis kūnų judėjimas nedaro įtakos tos sistemos procesams. 
Šias naujas gamtos mokslų idėjas plėtojo J. Kepleris, I. Newtonas; pastara- 
sis suformulavo tris pagrindinius judėjimo dėsnius (aksiomas) ir iš jų išrutulio- 
jo keletą principinių vedinių; juos laikė savarankiškais dėsniais. I. Newtonas 
aiškiai apibrėžė pagrindines mechanikos sąvokas erdve, laikas, masé, judėjimo kie- 
kis, jėga ir pan. bei kartu padėjo kokybiškai naują teorinių fizikos žinių taikymo 
praktiniams uždaviniams spręsti epochą Vakaruose. Jis kartu su G.W. Leibnizu 
išplėtojo integralų ir diferencialų teorijas. Matematikos, fizikos raida XVII-XVIII a. 
paskatino ir mokslinės chemijos plėtotę, - jos procesai teoriškai aiškinti naujai. 
Visi šie poslinkiai lėmė esminius kokybinius mechanikos, hidraulikos, sudėtin- 
gų mašinų konstravimo pokyčius ir elektros energijos panaudojimą žmogaus 


poreikiams. 

De Cochin. Eksperimentai su elektra. Raizinys. 1740 


Tyrinédamas Anglijoje mokslo ir technologijos istorija R.K. Mertonas pri- 
ėjo prie išvados, kad vadinamasis grynasis mokslas tiesiogiai ar netiesiogiai 
yra susijęs su ekonominiais ir kariniais konkretaus meto poreikiais [Merton, 
1978, p. XIV]. Reikšmingam mokslo pakilimui netgi šių labai svarbių veiksnių 
nepakanka, kadangi būtinas ganėtinai aukštas technikos, pagalbinių instrumen- 
tų gamybos lygis, profesionalūs amatininkų cechai, socialinė mokslo institucia- 
lizacija ir daugybė kitų jį remiančių rodiklių. 

Dar prieš XVII a. mokslinės-techninės revoliucijos pradžią Anglijoje sva- 
riausi Kinijos, o vėliau Italijos mokslo laimėjimai tiesiogiai siejosi su gamybos 
instrumentų, kurie savo ruožtu priklausė nuo technikos išsivystymo lygio, ino- 
vacijomis. Mokslo, technikos ir instrumentų gamybos tarpusavio įtakas naujai- 
siais amžiais, nepaisant gausybės abstrakčių svarstymų šia tema, dar būtina 
nuodugniau tyrinėti. 

Vakarų mokslo pakilimą skatino socialinio gyvenimo demokratizacija ir 
atvira talentų paieškos, tai yra cariere ouverte aux talents (atviros talentų karje- 
ros) sistema, kuri pirmiausia įsigalėjo Prancūzijoje ir buvo įtvirtinta Didžio- 
sios prancūzų revoliucijos. Šią sistemą prancūzų švietėjai, o vėliau ir visa Va- 
karų Europa perėmė iš kinų civilizacijos, kuri chinoiserie klestėjimo epochoje 

buvo švietėjų susižavėjimo objektas ir racionaliu protu valdomos valstybės 
modelio idealas. 

Kitas svarbus sparčios mokslo ir technologijos raidos veiksnys yra moks- 
lo specializacija, fundamentaliųjų bei taikomųjų mokslinių tyrinėjimų atskyri- 
mas. Išsamiai išanalizavęs mokslo istorijos šaltinius D. Knightas priėjo prie iš- 
vados, kad 1660-1914 m. Anglijos mokslas buvo menkai specializuotas, o po 
1914 m., sekant Vokietijos ir JAV pavyzdžiu, imtas plačiau specializuoti [Knight, 
1975, p. 7]. Būtent dėl mokslo specializacijos per pastaruosius du amžius Vaka- 
rų mokslas, technika ir technologijos įsivyravo pasaulyje. Realioje mokslinėje 
veikloje fundamentalūs ir taikomieji praktiniai tyrinėjimai netgi technogeni- 
nės revoliucijos sąlygomis nėra atriboti kinų siena, o praktiniame mokslininkų 
darbe glaudžiai susipina tarpusavyje. Į fundamentalias mokslo problemas be- 
siorientuojantys mokslininkai susiduria su praktinio savo atradimų pritaiky- 
mo problemomis, o praktiniais taikomaisiais tyrinėjimais užsiimantieji neretai 
atskleidžia universalius gamtos dėsnius. 

Taigi, glaustai apžvelgę mokslo istorijos raidą įvairiose Rytų ir Vakarų ci- 
vilizacijose, galime konstatuoti, kad mokslo funkcionavimas jose turi daug ti- 
pologiškai artimų ir savitų bruožų, nulemtų konkrečių kultūrinių kontekstų ir 
istorinės raidos dėsningumų. Ankstyvajame mokslo raidos etape, išskyrus trum- 
pą graikų kultūros klestėjimo tarpsnį, mokslo istorijoje vyravo Rytų tautų, ypač 
kinų, mokslo tradicijos. Indų, kinų, persų ir graikų mokslo laimėjimus perėmę 
ir praturtinę arabai paskatino XVII a. Vakarų Europos mokslinę revoliuciją. 
Vakarų mokslo tradicijos iškilimą grindė daugelis veiksnių: ekonomikos, mies- 
tų kultūros pakilimas, stiprėjanti valstybių konkurencija, socialinio gyvenimo 
liberalizavimas, laipsniškas mokslo vadavimasis iš religijos ir filosofijos įtakos, 
spartus ir kūrybiškas Rytų tautų mokslo tradicijų įsisavinimas, institucinių 
mokslo struktūrų formavimasis, stiprėjanti mokslo specializacija, fundamen- 
taliųjų ir taikomųjų mokslinių tyrinėjimų atsiskyrimas. 

Filosofija 


Filosofija kulturoje 


Filosofijoje dvasiné kultüra tarsi pasiekia savojo kelio apogéju, kadangi 
abstraktaus filosofinio mąstymo lygmenyje konceptuali kultūra priešpriešina save pa- 
čiai, peržengia save, apmąsto žmogaus minties nueitą kelią ir tampa kartu sau sąvoka bei 
tikrove. Kultūros savižina filosofinio mąstymo galimybėmis įvairiose neeuropi- 
nėse civilizacijose vyko skirtingai; jos formavo savitus požiūrius į pamatinės žmo- 
gaus būties ir jį supančio pasaulio problemas, neretai atskleisdavo tas kultūros 
filosofinės savirefleksijos galimybes, kurios liko Vakarų filosofijos kelių nuoša- 
lyje ir kurių pastaroji nepajėgė įgyvendinti. Pagrindinės filosofijos funkcijos - 
teorinė, pasaulėžiūrinė, euristinė, kultūrinė, intelektinė, ontologinė, socialinė. 
Itin svarbi filosofijos funkcija kultūros universume yra kova dėl pasaulėžiūros. 
Šioje konkurencinėje kovoje Vakarų intelektualai vis dažniau pripažįsta neeu- 
ropinių mąstymo tradicijų aktualumą ir vertę. Rytų filosofija, K. Jasperso nuo- 

mone, gali atskleisti tas galimybes, kurių nerealizavo Vakarai, pasirinkę techni- 
nio gyvenimo tobulinimo kelią, kadangi padeda suvokti kitokios žmogaus esmės — 
kokie nesame ir vis dėlto potencialiai esame - ištakų. 

Dabartinė filosofijos samprata yra plati ir nevienareikšmė. Filosofija yra ne 
tik savitas pasaulio suvokimo ir apmąstymo būdas, mokslinis dalykas, pasaulė- 
žiūra, bet ir svarbi visuomenės kultūrinio gyvenimo dalis. Filosofija skirtina į 
ezoterinę (profesionaliąją) ir egzoterinę (skirtą plačiajai visuomenei). Gvildenant 
kultūros ir filosofijos santykių problemas filosofijos sąvokos negalima susiaurinti 
iki akademinės filosofijos, tai yra tokios, kokia forma ji funkcionuoja profesio- 
naliame filosofiniame diskurse. Kita vertus, nors profesionali filosofija dėl jai 
būdingo abstraktumo plačiajai visuomenei dažniausiai yra neprieinama, tačiau 
kaip tik ji skatina mąstyti naujai. 

Jei gilinsimės į Rytų ir Vakarų civilizacijų filosofinio mąstymo ištakas, pa- 
matysime, kad filosofijos samprata pirmiausia siejasi su abstraktaus mąstymo 
sklaida, visuotinumo principų ir pasaulio būties pagrindų paieška. Ją galima apibū- 
dinti kaip laipsnišką pamatinių pasaulio organizacijos ir žmogaus būties dėsnių 
„atsivėrimą“ suvokiančiai sąmonei. Nors filosofijos kilmės, tikslų, uždavinių sam- 
pratos įvairiuose žmogaus sąmonės raidos etapuose ir Žemės rutulio regionuo- 
se keitėsi, stiprėjo krizinės refleksijos, analitiškumo tendencijos, tačiau abstrak- 
taus mąstymo principų sklaida, visuotinumo ir pirmapradžių pasaulio būties 
pagrindų paieška išliko. 

Filosofija yra savita žinojimo ir tikrovės pažinimo forma, savo universalis- 
tinėmis ir substancionaliomis nuostatomis esmiškai besiskirianti nuo kitų paži- 
nimo formų. Skirtingoms kultūrinėms tradicijoms priklausantys mąstytojai jos 
kilmę sieja su nuostaba, abejone, nusivylimu, komunikacija ir kitais veiksniais. 
Pagal įvairias filosofinio mąstymo tradicijas jos specifiškumas dažniausiai sie- 
jamas: 1) su abejone ir pirmapradžių būties priežasčių pažinimu; 2) mokymu 
apie mus supančio pasaulio reiškinių esme; 3) tiesos ieškojimu ir kontempliaci- 
ja; 4) mirties siekimu ir žmogaus būties prasmės suvokimu; 5) santykio su šiuo 
pasauliu ir „kitais“ ieškojimu; 6) žmogaus būties įprasminimu ir pan. 

Kiekvienas šių ir daugybė kitų požiūrių atskleidžia konkrečius filosofinio 
mąstymo aspektus. Kadangi šis klausimas gvildenamoms problemoms antraei- 
lis, todėl jo nenagrinėsime, tačiau vis dėlto pripažinsime, kad ankstyvasis Rytų 
ir Vakarų filosofinės minties tapsmo etapas yra neatsiejamas nuo abejonės vieno ar 

kito pasaulėvaizdžio, idėjos, teiginio ar teorijos teisingumu. Ji skatino mąstymą plė- 
totis, ieškoti pirmapradžių pasaulio pagrindų, patikslinti senus požiūrius ir kon- 
ceptualiai įtvirtinti naujus. Ten, kur išnyksta abejonė, laisvam mąstymui iškyla 
pavojus pakliūti į visuotinių dogmatiškų tiesų žabangas, kurios varžo ir riboja 
spontanišką filosofinį mąstymą. 


Filosofinio pažinimo savitumas 


Filosofija, skirtingai nei daugelis kitų kultūros universumo komponentų, 
išreiškia nesavanaudiškus pažinimo poreikius, iš anksto pragmatiškai nesieda- 
ma jų su konkrečiomis visa aprėpiantį domėjimąsi ribojančiomis prielaidomis. 
Todėl filosofinis pažinimas gali apimti praktiškai bet kurio objekto ar būties reiš- 
kinio visumą. Mėgindami aiškiau apibrėžti epistemologinį filosofijos statusą fi- 
losofiją turime lyginti su kitomis artimomis kultūros sritimis - mitologija, religi- 
ja, mokslu ir aiškintis jų specifiškumą. , 

Filosofinį pasaulio suvokimą tiek Rytuose, tiek Vakaruose suformavo mi- 
tologinė ir religinė sąmonė, kuri sinkretiškais vaizdiniais apibūdino žmogų su- 
pantį pasaulį bei intymiausius žmogaus dvasios polėkius. Klasikinėje Vakarų 
filosofijoje, įsigalint racionalistinėms tendencijoms, įsivyravo mechaniškas mythos 
ir logos supriešinimas, kuris įvairiais variantais pasikartoja ir vėlesnėje filosofi- 
joje. Tačiau, kaip rodo E. Durkheimo, M. Mausso, L. Lėvy-Brūhlio ir C. Lėvi- 
Strausso tyrinėjimai, mitologinė ir religinė sąmonė, operuojanti kolektyvinių 
vaizdinių pasauliu, pasižymi ryškiomis racionalaus mąstymo užuomazgomis ir 
nuo filosofinės sąmonės esmiškai nesiskiria. C. Lėvi-Straussas neatsitiktinai mi- 
tologiją traktuoja kaip mito-logiką, tai yra kaip artimos filosofiniam pažinimui 
logikos taikymą mitologinėje pasaulio refleksijoje. 

Vienas būdų, padedančių atskleisti tradicinę mythos ir logos, P. Ricoeuro ma- 
nymu, yra jos pateikimas vaizdinių lygmeniu. „Iš tiesų, — rašo jis, - filosofija į mita 
su jo epistemologine pretenzija pirmiausia žiūri kaip į vaizdinį. Tuomet mythos- 
logos problema tampa vaizdinio-sąvokos problema. Jeigu filosofija - mąstymas 
sąvokomis, vadinasi, reikia išsiaiškinti, ar galima manyti, kad mito vaizdinys su- 
teikia pavidalą sąvokai. Čia įmanomi du atsakymai: arba vaizdinys gali būti su- 
paprastintai įtrauktas į šią sąvoką (bet kam tada reikalingas tas aplinkos kelias...); 
arba, priešingai, jeigu vaizdinio negalima supaprastinti, kad jis sutaptų su sąvo- 

ka, tai ka tada atlieka 
mas?" [Ricoeur, 1996, 


listiné Vakaru filosofi- 


racionalus galvoji- 
p. 237-238]. Raciona- 
jos tradicija, kuri racio- 
nalų protą sureikšmi- no, pagrindiniu mito- 
logijos, religijos ir filo- sofijos skirtumu laikė 
ne turinį, o žinojimo lygmenį. Pavyzdžiui, 
G. Hegelis teigė, jog mitologija ir religija iš- 
lieka vaizdinių lygme- niu, o filosofija pakylė- 
ja į sąvokinio mąsty- mo lygmenį. 
Kaip tik religijos ir filosofijos santykiai 


beveik visada pir- miausia nurodomi 


tiesmukai priešprieši- nant Rytų bei Vakarų 
tautų mąstymo tradici- Medituojantis indų mąstytojas jas. Tačiau tikrovėje 
konkrečiose civilizaci- jose ir įvairiais jų isto- 
rinės raidos etapais šie santykiai buvo paslankūs ir nevienareikšmiai. „Vakaruose 
šios sąvokos [religija ir filosofija. — A. A.], — rašo garsus komparatyvistas H. Naka- 
mura, - buvo gan griežtai atskirtos, o Rytų tradicijose skiriamąją ribą nubrėžti 
sunku. Jei sieksime nuoseklumo, apibrėžimuose mums nepavyks išskirti dauge- 
lio bendrųjų problemų. Vakarų filosofo idėja ar pozicija tikriausiai turi savo antri- 
ninką - ne Rytų filosofą, o religinį mąstytoją, ir atvirkščiai. Pavyzdžiui, toleranci- 
jos vertę Vakaruose daugiau pabrėždavo apsišvietę filosofai, o Japonijoje ir Kini- 
joje - tradiciniai religiniai mąstytojai, ne modernūs filosofai. Tad jei tyrinėtume 
tik vieną iš dviejų - religiją ar filosofiją, - galėtume nepastebėti kai kurių bendrų 
savybių“ [Nakamura, 1992, p. 3]. 

Todėl galime teigti, kad filosofinis mąstymas atsiranda ikifilosofinéje mitologijos ir 
religijos išpurentoje dirvoje. Filosofijos funkcija ankstesnių sąmonės formų atžvil- 
giu - filosofinis jų iškeltų problemų aiškinimas, racionalus pagrindimas, komen- 
tavimas bei kritinė analizė. Todėl ankstyvajame tapsmo etape filosofiją labai veikė 
mitologinė ir religinė sąmonė, leidžianti ją interpretuoti kaip visuminį ankstyvo- 
sios kultūros raidos pakopos žmogaus makrokosmo, jo sielos atspindį. 

Vėlesnė filosofija išsaugojo šį mitologinei ir religinei sąmonei būdingą pa- 
saulio suvokimo visuotinumą, tik atskleidė pažintinių, analitinių bruožų. Filoso- 
fija siekia įveikti mitologinio ir religinio mąstymo neapibrėžtumą, pamažu išplės- 
ti racionalumo erdvę. Todėl šiuolaikinį filosofinį mąstymą metaforiškai galima in- 

terpretuoti kaip modernizuotą ir racionalizuotą mitą, išsaugojusį mitologinei sąmonei 
būdingą pasaulio suvokimo sinkretizmą bei abejingumą griežto moksliškumo nuostatoms. 


Religiniai filosofijos aspektai 


Dabartiniai filosofinės komparatyvistikos šalininkai, remdamiesi lyginamąja 
Rytų ir Vakarų tautų mąstymo tradicijų analize, Vakarų filosofiją demitologi- 
zuoja. Jie vis dažniau kalba apie religinius graikų ir Vakarų racionalistinės filosofijos 
aspektus. Iš tikrųjų nors daugelis Vakarų filosofijos krypčių nuo religijos akivaiz- 
džiai atsiriboja, išliko ryškios antikoje ir ypač viduramžiais viešpatavusios reli- 
ginės pasaulėžiūros nuostatos, kurios vėliau paveikė ideologiškai motyvuotą 
požiūrį į graikų ir Vakarų filosofijos tradicijas, kaip į vienintelį „tikrą“ ir pagarbos 
vertą mąstymo būdą. Kadangi Vakarų filosofijos ištakos glūdi antikoje, todėl šioje 
iš religinės pasaulėžiūros išsirutuliojusioje schemoje klasikinė graikų filosofija 
įgavo religinį „šventosios karvės“ statusą, kurios teisingumu ir dieviškuoju išrink- 
tumu abejoti neverta. Kita vertus, akivaizdu, kad tam tikra prasme galingas religi- 
nės pasaulėžiūros užtaisas imanentiškai slypi ir graikų filosofijoje, nes joje vy- 
rauja vos ne religija virtęs pažintinis interesas, kuriam būdingas tvirtas tikėjimas 
pažinimo ir žmogaus proto galia (jis vėliau pasikartos racionalistinėje naujųjų 
amžių, švietėjų ir vokiečių klasikinio idealizmo filosofijoje). 

Lyginant Rytų ir Vakarų tautų filosofijos tradicijas, esminę antikos filosofi- 
nės tradicijos dalį galima traktuoti kaip vieną didžiųjų religijų. Šiuo požiūriu 
graikų filosofija nedaug skiriasi nuo tradicinių indų, kinų ir arabų filosofijos 
mokyklų. Daugelis antikos filosofų mokyklų, pavyzdžiui, pitagoriečių, epikū- 
riečių, stoikų, akademikų, peripatetikų, neoplatonikų ir kitų, buvo ne mokyklos 
šiuolaikine šio žodžio prasme, o greičiau kulto bendrijos. Minėtas antikos filosofų 
mokyklas ir religiją sieja mąslus sąžiningumas, vos ne pamaldus nusiteikimas 
mąstyti. Filosofinį mąstymą jų išpažinėjai neretai traktuoja kaip religinę pasau- 
léziüra, padedančią spręsti pamatines būties ir žmogaus gyvenimo problemas. 
Pasišventimas filosofijai reikalavo askezės, savitvardos, visiško asmenybės 
atsidavimo vienam tikslui. Askezė, vidinė drausmė, dogmatizmas, sakykim, pla- 
tonikams, stoikams, neoplatonikams, ne mažiau būdingas nei hebrajiškajai ar 
krikščioniškajai mąstymo tradicijai. Todėl kai krikščionybei ir islamui atsirado 
poreikis konceptualizuoti savo svarbiausius siekius, tuomet šių religijų kūrėjai 

graikų filosofijoje rado būtinas savo religinės pasaulėžiūros teorinio pagrindi- 
mo priemones. 

Artimas religiniam mąstymui nusiteikimas, nesugebėjimas filosofuoti kitaip, 
o vien laikantis neginčijamų amžinų idėjų, postulatų, juos įnirtingai ginant ir 
neigiant oponentų idėjas, tapo tipiškais platonizmo, neoplatonizmo ir daugybės 
kitų vėlyvosios antikos filosofijos krypčių bruožais. Nerimastinga beatodairiškai 
ieškanti tiesos platoniškosios tradicijos filosofija, apimanti viduramžius, renesansą 
iki klasikinio vokiečių idealizmo bei jo paveiktų vėlesnių sistemų ir koncepcijų, 
savo pagrindiniais bruožais daugiau primena religinį tikėjimą, taip galingai užval- 
džiusį žmogaus esybe, kad ši jau nepajėgia ar nenori išsiveržti iš mąstytojų sąmonę už- 
valdžiusių nuostatų. „Aukščiausias religinės Vakarų tradicijos pakilimo taškas bu- 
vo graikiškas tuo požiūriu, - rašė įtakingas komparatyvistas H. Smithas, - kad 
Graikija pateikė būtiną gramatiką ir žodyną, tačiau idėjos, kurių išraiškai prirei- 
kė šių priemonių, anksčiau gyvavo semitiškose religijose“ [Smith, 1981, p. 26]. 

Graikų filosofijos palikimą H. Smithas lygina su įtakingos indų filosofijos 
mokyklos vedantos džnanos mokymu apie neišreiškiamą metafizinį žinojimą, ku- 

riame, kaip ir graikų filosofijoje, vyrauja religijoms būdingi pažintiniai interesai. 
Būtent šia prasme galima teigti, kad Vakarų filosofija išsaugoja ryškius religinės 
pasaulėžiūros bruožus, perimtus iš antikos filosofijos tradicijų. Antikos filosofija 
apeliavo į tris „apreiškimo“ šaltinius: kolektyvinį mitą; apreiškimą, pasiekiamą 
bet kuriam individui, vadinasi, ir filosofui; ir pagaliau įkūnytą iškilaus mąstytojo, 
pavyzdžiui, Sokrato, vaizdinyje. Viduramžiais viešpatavusi krikščioniškoji filo- 
sofija šias religines graikų filosofijos nuostatas išplėtojo iki loginio išbaigtumo ir 
stipriai paveikė naujųjų amžių filosofiją. Dogmatiškas vienintelės tiesos teigimas, 
racionalaus proto ar iracionalios valios, „egzistencijos“, „gyvenimo“, „libido“ ir 
gausybė kitų religinį pavidalą įgavusių kultų įsitvirtino daugybėje Vakarų filoso- 
fijos krypčių bei tapo vidiniu jų principu. Šiuo požiūriu religiniai antikos filosofi- 
jos aspektai turėjo milžinišką įtaką visai vėlesnei Vakarų filosofijos tradicijai. 

Nepaisant renesansinio universalios asmenybės laisvamanybės protrūkio 
minėtos religinės pasaulėžiūros elementų išliko gyvybingų šviečiamajame ra- 
cionalaus proto kulte, klasikinėje vokiečių filosofijoje, marksizme, pozityvizme, 
gyvenimo filosofijoje, intuityvizme, psichoanalizėje, egzistencializme ir dauge- 
lyje kitų nūdienos filosofijos krypčių. Jose gausu įvairių antikos religinės pa- 
saulėžiūros elementų. Platono transcendentalizmą, nenuilstamą Plotino tie- 
sos ieškojimą ir religinių mąstytojų B. Pascalio, R. Hamanno, vėlyvojo F Sche- 
Ilingo, S. Kierkegaard'o, K. Jasperso, J. Maritaine'o, E. Gilsono „filosofinį tikėji- 
mą“ sieja nuolat Vakarų filosofijos tradicijoje pasikartojančios graikų idėjos. Netgi 
didysis maištautojas, įsisenėjusių mitų griovėjas, Vakarų civilizacijai neigiamos 
religinės pasaulėžiūros demaskuotojas F Nietzsche nedaug šią padėtį pakeitė. 
Šios „religinio mąstymo“ įtakos neišvengė ne tik vėlesnė intuityvistinės, iracio- 
nalistinės pakraipos Vakarų filosofija, bet ir daugybė racionalistinių, aiškiai atsi- 
ribojančių nuo religijos, koncepcijų. Dėl minėtos antikos mąstymo tradicijos jos 
įgauna religiniam tikėjimui įprastą ir mums puikiai iš netolimos praeities pažįs- 
tamą dogmatišką „vienintelės teisingos filosofijos“ pobūdį. 


Filosofijos moksliškumo mitas 
Mūsų laikais nėra ir negali būti vienos visuotinai pripažintos filosofijos bei 
mokslinio pažinimo santykių sampratos. Todėl ir lyginant šias dvi kultūros uni- 

gumo, tam tikras neapibrėžtumas išlieka ir išvadose. Antikoje bei nuo naujųjų 
amžių vyravusioje racionalistinės Vakarų filosofijos tradicijoje filosofijos nuo- 
statos dėl galutinio tiesos pažinimo buvo neginčijamos. Filosofija neretai įvar- 
dydavo save aukščiausiu mokslu ir savotiška metateorija, metamokslu, sisteminan- 
čiu bendriausius kitų mokslų duomenis. Tačiau nei Rytų, nei Vakarų filosofija 
niekuomet nebuvo racionaliais principais besiremiantis mokslas, o greičiau pasaulė- 
žiūros išraiška. Taip pat neverta pamiršti, kad ir vadinamasis racionalus į „gryną 
moksliškumą“ ir „galutinę tiesą“ pretenduojantis filosofinis pažinimas turi ribas 
formuodamas vientisą požiūrį į mus supantį pasaulį, kultūrą, žmogų, jį kamuo- 
jančias būties problemas. Filosofija, nesidominti pamatinėmis žmogaus būties 
problemomis, ne tik praranda tradicinį filosofijos statusą, bet ir jai būdingą iš- 
skirtinę vietą tarp humanitarinių dalykų. 

Filosofinis mąstymas visuomet yra suaugęs su tradicija, todėl filosofijos 
istorijoje idėjos buvo perimamos. Naujos filosofinės mokyklos, sistemos, kon- 
cepcijos, idėjos čia visiškai neatsisako senųjų, o dažniausiai netgi atsisakyda- 
mos perima, permąsto, neretai neatpažįstamai pakeičia praeities teorijas ar jų 
elementus. Filosofijos istorijos „archeologija“, ar idėjų istorija, atskleidžia di- 
džiulį tradicijos poveikį filosofiniam mąstymui. Todėl nauja filosofija senos ne- 
keičia iš esmės taip kaip, pavyzdžiui, moksle klasikinę fiziką keičia kvantinė. 

Filosofija, skirtingai nei mokslas, neprogresuoja, kadangi joje svarbiausia 
kritinis mąstymas, tų pačių pamatinių žmogaus būties problemų kėlimas ir atsa- 
kymų į jas ieškojimas skirtingoje kultūrinėje aplinkoje. Tradicionalizmas ir isto- 
riškumas sudaro vidinę filosofinio mąstymo esmę, lemia jo pasaulio regėjimo 
taškų kaitą. Filosofijai taip pat būdinga ne pažangi, o kritinė „atviro“ mąstymo 
sklaida. Todėl filosofines idėjas galima plėtoti ir suprasti tik nuolatos grįžtant 
prie, atrodo, jau seniai išspręstų problemų ir aiškinantis santykį su jomis. „Seno- 
vės filosofija, - sako G. Hegelis, - yra toks naujosios filosofijos pagrindas, kad ji 
turi būti tarsi ištirpusi pastarojoje, ir yra dirva, kurioje išaugo naujoji filosofija. 
Šiuo atveju santykis suprantamas kaip nepertraukiamas to paties statinio tobuli- 
nimas; šio statinio pamatas, sienos ir stogas liko nepakitę“ (Hegelis, 1990, p. 73]. 

Jokios autentiškos filosofinio mąstymo tradicijos, mokyklos negalime lai- 
kyti nei grynu mokslu, nei ideologija, nes, išsaugodama filosofijos statusą, ji 
gali tik artėti prie moksliškumo idealų. Jos pagrindinė paskirtis - ne formuluoti 
galutinės tiesas, o ieškoti įvairių kelių į tiesą, judėjimas, minties aktyvumas. Kita 

vertus, autentiška filosofija visuomet priešinasi nespecifinėms, jai iš išorės pri- 
metamoms ideologinėms nuostatoms, kurios gali apriboti laisvą filosofinio mąs- 
tymo prigimtį. 

Filosofinis pažinimas neatsiejamas nuo teorinio ir kritinio mąstymo. Todėl 
į filosofijos istoriją galime žvelgti kaip į pažinimo metodų tobulinimo istoriją. 
Tuo ji artima mokslui. Nebüdama mokslas bei nuolatos balansuodama tarp moks- 
lo ir ne mokslo, filosofija vis dėlto vadovaujasi moksliniu metodiškumu, ypatin- 
gą dėmesį skiria įvairiems konceptams, teorijoms, mokslinio pažinimo instru- 
mentams. Turėdama universalizmo bruožų, norėdama atskleisti reiškinių esmę, 
moksliniu metodiškumu ji siekia mąstymo vientisumo, sujungti tai, kas gamto- 
je ir socialinės būties formomis yra išsiskyrę. Todėl filosofinis mąstymas vengia 
kitiems mokslams būdingo požiūrių siaurumo, skrupulingumo, pedantiškumo, 
išskirtinio dėmesio konkrečių empirinių faktų analizei. Jis siekia plačiai, tarsi „iš 
viršaus“, pašalinio stebėtojo pozicijų vertinti jį dominančius reiškinius, nes moks- 
liškumas yra tik viena filosofinio mąstymo nuostatų. 

Filosofinei pasaulėžiūrai, skirtingai nei pozityviesiems mokslams, būdin- 
gas mąstymo subjektyvumas, nuomonių pliuralizmas, glaudus ryšys su žmogų 
supančiu gamtos pasauliu, visuomene. Filosofijai, kaip ne mokslui, nepriimtinas 
teiginių vienareikšmiškumas. Mokslo požiūriu, pašalinus emocinį, subjektyvų as- 
meninį pradą, galima patvirtinti savo teiginius, įgyvendinti profesionalumo, te- 
orinio grynumo, vienareikšmes nuostatas. Filosofinis mąstymas neatsiejamas 
nuo individualios orientacijos ir pasaulėžiūros pliuralizmo. 

Pasaulėžiūros pliuralizmas yra toks pats genetinis filosofinio mąstymo prin- 
cipas, kaip mokslo vienareikšmiškumas. Mokslas, siekdamas patvirtinti viena- 
reikšmius teiginius, pirmiausia išryškina tyrinėjamų reiškinių bei objektų ben- 
drybes ir kartu panaikina unikalią, netelpančią į apriorines mokslo schemas, 
patirtį, nuplėšia reiškinių paslaptingumo skraistę, o autentiškas filosofinis mąs- 
tymas pabrėžia unikalios, asmeninės patirties svarbą. Būties reiškinių mįslingu- 
mas ir paslaptingumas jai ne trukdo, bet skatina pažinimo alkį. 

Klasikinė racionalistinė Vakarų filosofijos tradicija, pretendavusi į gryną 
objektyvumą ir tiesą paskutinėje instancijoje, šį svarbų filosofijos aspektą tarsi 
nustūmė į antrąjį planą. Tai lėmė S. Kierkegaard'o ir F Nietzsche's „neklasikinės 
filosofijos“, arba vadinamosios „subjektyviosios ontologijos“, priešpriešą. Jos ša- 
lininkai pradiniu autentiško mąstymo tašku laikė subjektą. Nors asmeninį filosofijos 

pobūdį Vakaruose dažniausiai gožė objektyvistinės nuostatos, tačiau būtent jis 
sudaro filosofinio mąstymo esmę. Todėl autentiškoje filosofijoje (tiksliau - mąs- 
tyme), skirtingai nei moksle, nėra vienareikšmių paradigmų, jos tezės neįrodo- 
mos, polinkis į tiesos pažinimą esmiškai abejotinas. Filosofijoje glūdi tiesos su- 
vokimo reliatyvumas ir pasaulėžiūros pliuralizmas. Mokslas iškelia bendrybės ir 
tuo paremia tiesos pažinimo ieškojimą, o filosofinis mąstymas pabrėžia unikalios 
asmeninės patirties svarbą. 

Kaip atsakas į egzistencializmo ir įvairių asmeninių filosofijos tendencijų 
atgimimą šeštajame dešimtmetyje Vakarų filosofijoje atsirado įvairių antisub- 
jektyvizmo apraiškų, būdingų neopozityvizmui, struktūralizmui, semiotikai, kal- 
bos ir analitinei filosofijai. Daugelis neopozityvistinės ir scientistinės pakraipos 
mąstytojų atsiribojo nuo spekuliatyvios „metafizinės“ klasikinės filosofijos ir pa- 
sinėrė į labai siaurų savitų „mąstymo“ bei „kalbos“ problemų analizę. Pavyz- 
džiui, struktūralizmui sureikšminus struktūralistinės metodologijos svarbą, iš- 
nyko dėmesys žmogui, pagrindinėms jo būties problemoms. Pagrindiniu šios 
krypties mąstytojų tyrinėjimo objektu neretai tapdavo rafinuota „metodologi- 
nė sofistika“ arba metodologiškai preciziška mąstymo struktūrų, kalbos funkci- 
nės sistemos, struktūros, formalių stiliaus aspektų analizė. Todėl kartu su klasi- 
kinį filosofinį išsilavinimą turinčiais mąstytojais įvairias neopozityvizmo kryp- 
tis kaip niekuomet anksčiau aktyviai nagrinėjo filosofuoti linkę gretimų sričių 
mokslininkai, savo teiginius rėmę ne filosofine argumentacija. 

Šioje filosofijos dvasią praradusioje scientistinėje kritikoje, J. Habermaso nuo- 
mone, saulėlydį išgyvena ne tik didžioji Vakarų filosofijos tradicija, bet ir mąsty- 
mo stilius, susijęs su individualiu moksliškumu ir asmeniškumu [Habermas, 1971, 
t. 38, Nr. 4, p. 624]. Mokslininkas kelia natūralų klausimą: ar netaps filosofija, kaip 
menas ir religija, pasaulinio istorinio racionalizacijos proceso auka? Iš tikrųjų ar iš 
filosofinio diskurso pašalinus pamatines žmogaus būties problemas ir įsivyravus 
siauram scientizmui nesunyksta filosofijos savitumas? Ar filosofija, besivystyda- 
ma šia kryptimi, nepraranda savo tradicinių funkcijų, statuso, prestižo ir tam tik- 
ros vietos humanitarinių mokslų sistemoje, kadangi taip suprantamoje filosofijo- 
je išnyksta ne tik tradicinis jos interesų objektas, bet ir jai nuo atsiradimo būdin- 
gos generalizuojančios, universalistinės, konceptualios mąstymo nuostatos? 

Tai esminė dabartinės filosofijos krizės problema. Vakarų filosofijos tradi- 
cijoje susiduria dvi iš principo skirtingos pakraipos: anglosaksiškoji, kurioje la- 

De Benozzo. Paskaita Sorbonoje. XV a. freska 


bai stiprios pragmatizmo transformuotos analitinės, kalbos filosofijos, neopozi- 
tyvistinės struktūralizmo nuostatos, ir daug konservatyvesnė prancūziškoji: jai 
būdinga vidinė intuityvistinių, psichoanalitinių, fenomenologinių, hermeneu- 
tinių, poststruktūralistinių ir kitų mokyklų idėjų polemika bei plati kultūrologi- 
nė orientacija. 

Šis konfliktas slypi ir požiūryje į filosofijos statusą tarp akademinio moks- 
lo. Prancūzai įsitikinę, kad aukštojo išsilavinimo pagrindas turi būti filosofija, 
todėl ir universitetas traktuojamas pirmiausia kaip „filosofijos daktarų“ bendri- 
ja, o anglosaksiškose šalyse pirmenybė tradiciškai teikiama pozityviesiems prak- 
tinės krypties mokslams. Todėl, pavyzdžiui, Sorbonos universitetas filosofijos 
dėstytojų turi daugiau nė trys prestižiniai JAV universitetai - Harvardo, Jeilio ir 
Prinstono - kartu. Prancūziškoji filosofijos iškėlimo tarp humanitarinių mokslų 
tendencija pastaruoju metu vėl plinta Vakarų ir ypač Centrinės Europos šalyse. 
Filosofijos poreikis jaučiamas visur, kur atsiranda socialinės krizės požymių. 

Vakarų moderniojoje pozityvistinėje ir įvairiose neopozityvistinėse, ling- 
vistinėse, analitinėse tendencijose įsigalėjusios scientistinės nuostatos tarsi nu- 

stūmė į antrąjį plana giluminio filosofinio mąstymo ryšį su pamatinémis žmo- 
gaus būties ir kūrybos problemomis, supaprastino pirmapradį estetinį-filosofi- 
nį mąstymą, jo artimumą meninei saviraiškai. Čia ir iškyla filosofijos bei meno 
santykių problema. 

Estetinė filosofijos prigimtis 


Net neisigilinus į Rytų ir Vakarų mąstymo tradicijų istoriją matyti, kad svar- 
biausios žmogaus būties, jo santykių su supančiu pasauliu problemos gali būti 
apmąstomos ir išreiškiamos ne tik filosofinėmis kategorijomis, bet ir meninėmis 
metaforomis, vaizdiniais. Neatsitiktinai tokie iškilūs įvairiems civilizaciniams pa- 
sauliams priklausantys mąstytojai, kaip Laozi, Zhuangzi, Platonas, Augustinas, 
Dandinas, Šankara, al-Gazali, Ibn Arabi, Suhrawardi, Ibn Khaldunas, P. Abe- 
liard'as, B. Pascalis, A. Schopenhaueris, S. Kierkegaard'as, F Nietzsche, H. Bergsonas, 
A. Spengleris, J. Ortega y Gassetas, M. Heideggeris, A. Malraux, J.-P. Sartre'as, 
A. Camus, M. Foucault, J. Derrida ir daugelis kitu, savo filosofinés patirties i3- 
raiškai plačiai pasitelkdavo literatūros teikiamas galimybes. S. Kierkegaard'o, 
F Nietzsche's ar H. Bergsono (gavusio Nobelio premiją literatūros srityje) filo- 
sofinių idėjų įtaigumą nemažai lemia tobula meninė jų išraiška. Todėl jų tekstai 
veikia ne tik skaitytojo intelektą, tačiau ir jausmus. 

Vadinasi, filosofinę ir meninę kūrybą sieja glaudūs ryšiai, tik pirmoji ope- 
ruoja sąvokomis, o antroji — vaizdiniais. Šis giluminis filosofijos ir meno gimi- 
niškumas pasireiškia žmogaus bei jį supančio pasaulio pažinimo sinkretišku- 
mu, vientiso pasaulėvaizdžio troškimu. J. Ortega y Gassetas estetinę filosofijos 
prigimtį siejo su filosofiniam mąstymui būdingu glaudžiu logos ir sensus ryšiu, 
minties neatskiriamumą nuo tos kalbos, kuria ji išreiškiama. Jei iš nuoseklaus 
racionalaus mąstymo pozicijų vertinsime filosofinius vėlyvojo M. Heideggerio, 
J. Derrida tekstus, neatsižvelgdami į estetinę jų prigimtį, tuomet jų filosofavimo 
stilių galima traktuoti kaip nesąryšingą, į kliedesius panašią chaotišką kalbą, 
patiklių skaitytojų gluminima arba sąmoningą racionalistinės filosofijos siste- 
minių mąstymo principų naikinimą. 

Plačiai paplitusį Vakaruose požiūrį į filosofijos istoriją, kaip į pažangios moks- 
linės minties raidos istoriją, turime pripažinti klaida, nes, kaip taikliai pastebėjo 
K. Jaspersas, pagal kilmę ji yra panaši į meno istoriją, kurioje didingiausi kūriniai 
yra unikalūs ir nepakeičiami. Filosofijoje - kiek yra didžių mąstytojų, tiek ir skir- 

tingu pasaulėvaizdžių. Kiekvienas iškilus mąstytojas, priklausomai nuo asme- 
nybės ir minties gelmės, kuria savitą pasaulį, savo subjektyvų pasaulėvaizdį. To- 
dėl kiekviena filosofinė sistema, kaip teigia H. Bergsonas, yra išbaigtas kūrinys, o 
ne vientisos idėjos raidos momentas, kokia yra kiekviena mokslinė koncepcija. 

Klasikinei racionalistinės Vakarų filosofijos transformacijai ir jos suartini- 
mui su menu bei Rytų tautų mąstymo tradicijomis didelę įtaką darė A. Scho- 
penhaueris, kuris, kritikuodamas universalistines ir panlogistines G. Hegelio ob- 
jektyviojo idealizmo ambicijas, pasuko filosofinės problematikos ontologizavi- 
mo ir estetinimo kryptimi. Jis siekė indų filosofiją įtraukti į bendrą pasaulinės 
filosofinės minties srautą. „A. Schopenhaueris, - rašo žymus vokiečių kompara- 
tyvistas W. Halbfassas, - labai daug nuveikė propaguodamas ir populiarinda- 
mas Indijos mąstymo principus, tačiau jo indėlis į akademines indų filosofijos 
studijas buvo gerokai menkesnis. Naujasis renesansas, kurį jis numatė, neįvy- 
ko. XIX a. pabaigos - XX a. pradžios filosofijos istorikai iš esmės sekė G. Hegelio 
pavyzdžiu ir indų filosofiją atskyrė nuo bendros filosofijos istorijos raidos. Jie ir 
toliau filosofiją skelbė „grynai teoriniu“, „nesiekiančiu naudos“ mokslu ir laikė 
ją vien Graikijos bei Europos fenomenu“ [Halbfass, 1988, p. 436]. 

A. Schopenhauerio filosofinės problematikos ontologizavimo ir estetinimo 
tradiciją tęsė „neklasikinės filosofijos“ šalininkai S. Kierkegaard'as ir F Nietzsche. 
Kritikuodami klasikinės Vakarų filosofijos objektyvizmą, racionalizmą, jie siekė 
atgaivinti pirmapradę filosofinio mąstymo prigimtį, įrodyti, kad autentiškas mąs- 
tymas yra neatsiejamas nuo asmeninio požiūrio. Atmetę sisteminio mąstymo princi- 
pus, racionalaus proto kultą, šie mąstytojai reikalavo asmeninės artimos menui 
filosofijos, kūrė situacinių ir kontekstualių kategorijų pasaulį. Jų veikaluose iš- 
mąstomos žmogaus būties struktūros tampa filosofinių apmąstymų atramos 
tašku. Estetizmas, psichologizmas, introspekcija, nuolatinė skirtingų regėjimo 
taškų polemika, tiesos reliatyvizmas čia klibina pamatines klasikinės raciona- 
listinės Vakarų filosofijos nuostatas. Mąstymo „atvirumas“ suvokiamas kaip 
tikroji savirefleksijos forma. Taigi „neklasikinė“ Vakarų filosofijos pakraipa, ap- 
ribodama racionalaus mąstymo įtaką ir iškeldama individualaus poetinio mąs- 
tymo svarbą, suartėja su intuityvistine Rytų filosofija. Vakarų filosofinės min- 
ties evoliucijoje iš klasikinio į poklasikinį jos raidos etapą susiduriame ne su 
Vakarų filosofijos tradicijos krize apskritai, o tik su labai konkrečių perdėm dogmatiškų 
klasikinio šviečiamojo racionalizmo nuostatų erozija. 

Atkreiptinas dėmesys į kelis labai būdingus Vakarų mąstymo tradicijos 
sąmonėjimo ir pliuralizmo atvejus (jų galėtume pateikti daugybę), kurie vėliau 
paskatino esminius homo occidentalis ir vakarietiškojo racionalizmo pokyčius 
bei laipsnišką išsivadavimą iš daugelio eurocentrinių „helenomanijos“ mitų. 
Tarkim, Vakarų filosofijos „gryno moksliškumo“ ir racionalizmo apologetai 
E. Husserlis ir M. Weberis gyvenimo pabaigoje, kritiškai vertindami savo dar- 
bus, išsako mintis, neigiančias pagrindines jų filosofijos nuostatas. E. Husser- 
lis, kurį M. Foucault taikliai pavadino „paskutiniu filosofu, užkrėstu universa- 
lizmo ambicijomis“, paskutiniuose veikaluose rašė apie Vakarų filosofijos kri- 
zę ir pabrėžė, kad „Kinija bei Indija yra labai svarbūs antropologiniai vaizdi- 
niai, ir visos mąstymo formos yra sudedamoji „gyvenimiškojo pasaulio“ dalis. Svajonė 
apie filosofiją, kaip griežtą mokslą, nugrimzdo į praeitį“ (išskirta E. H.) [Husserlia- 
na, 1954, t. 6, p. 508]. M. Weberis, sureikšminęs racionalistinės Vakarų filosofi- 
jos svarbą, po Pirmojo pasaulinio karo sukrėtimų suabejojo etiniu jos turiniu ir 
konstatavo, jog Vakarų filosofija ne universali, o yra tik vienas žmonijos sukurtų 
mąstymo tipų. 

Tačiau dar aiškiau šį Vakarų filosofijos samonéjimo procesą esė Eloge de la 
philosophie („Pagiriamasis žodis filosofijai“, 1953) išreiškia vienas subtiliausių 
XX a. mąstytojų prancūzų fenomenologas M. Merleau-Ponty. „Menamame „Ry- 
tų“ naivume, - rašė jis, - slypi kažkas, ką privalome mokytis suprasti, kadangi 
brandžiausioms mūsų idėjoms būdingas tam tikras siaurumas. Tarp Rytų ir Vakarų 
mąstymo tradicijų yra ryšys, visai nepanašus į nežinojimo santykį su žinojimu 
arba „ne filosofijos“ su filosofija. Šis santykis yra daug subtilesnis. [...] Žmo- 
gaus dvasios vienybė pasiekiama ne paprastu pajungimu arba „ne filosofijos“ 
pajungimu tikrajai filosofijai. Ji slypi užslėptuose vienos kultūros ir mąstymo 
tradicijos santykiuose su visomis kitomis, vienos kultūros sąšaukoje su kita“ 
(išskirta M. M.-P) [Merleau-Ponty, 1953, 16-17]. 

Ši svarbi išvada rodo intelektiniam Vakarų elitui būdingą siekimą peržiū- 
rėti tendencingas eurocentrines nuostatas ir plačiau, be ideologinių stereotipų 
vertinti kitose Rytų tautų mąstymo tradicijose slypinčias galimybes. M. Merle- 
au-Ponty ragina pasimokyti Vakarų filosofijai iš rytietiškųjų, kaip užmegzti ry- 
šį su būtimi, surasti šią filosofiją suformavusį „vidinį pasirinkimą“, atverti tas 
galimybes, kurias vakariečiai užsklendė, virsdami „Vakarų žmonėmis“, ir kaip 
galbūt jas sugrąžinti į gyvenimą. 

Kritišku žvilgsniu apžvelgdamas eurocentriniu nuostatų nubrėžtus Rytų 
mąstymo tradicijų recepcijos Vakaruose kelius ir klystkelius M. Merleau-Ponty 
konstatuoja: „Štai tikriausiai todėl buvome priversti Rytus suvokti kaip muziejų, 
kuriame surinktos filosofinės įžymybės, ir, nemokėdami nustatyti Rytų vaidmens, 
nes reikėtų juos nuodugniau tyrinėti, pirmenybę teikiame ne apibendrinimams, 
o tik kai kuriems pavyzdžiams, nepasižymintiems pageidaujamu aiškumu, ku- 
riuose skaitytojas gali įžvelgti tik užslėptą potraukį filosofijai“ [Ten pat, p. 117]. 

Dėl M. Heideggerio ir prancūzų postmoderniosios bangos mąstytojų vei- 
kaluose atliktos S. Kierkegaard'o ir F. Nietzsche's „neklasikinės filosofijos“ rein- 
terpretacijos Vakarų filosofijoje išryškėjo lemtingas posūkis nuo graikiškosios 
logos prie rytietiškosios Dao filosofijos. 

Postmodernizmo filosofija, patyrusi stiprią komparatyvizmo ir idėjų isto- 
rijos įtaką, kaip niekuomet anksčiau aktyviai sąveikauja su kitomis nevakarie- 
tiškomis mąstymo tradicijomis. Ji pasuka kritinės savianalizės ir pamatinių ra- 
cionalistinės Vakarų filosofijos mitologemų dekonstrukcijos keliu. Veikiami de- 
konstrukcijos, daugelis „amžinųjų“ ir „nekintamų“ klasikinės Vakarų filosofijos 
postulatų bei tiesų susvyruoja, išgyvena saulėlydį ir suvokiami kaip naivi iliuzi- 
ja. Postmodernistinis kriticizmas kaip neadekvačios paskatino atsisakyti perdėm 
eurocentrinės arba etnocentrinės „filosofijos“ sąvokos - ji keičiama „mąstymu“, 
o autentiško Vakarų mąstymo tradicija suartėja su daoizmo, čan, dzen, kuri au- 
tentiško mąstymo tikslu laiko ne galutinių atsakymų radimą, o tik „tiesos ieško- 
jimą“, pabrėžiant judėjimą, procesą, kelią, o ne galutinį tikslą. 

Postmodernusis mąstymas poklasikinėje postmodernizmo filosofijoje tar- 
si siekia peržengti savo ribas, kritiškai iš šalies pažvelgti į savo mąstymo tradici- 
ją, atsisakyti joje viešpatavusių nepagrįstų perdėto racionalizmo ir socialinio 
optimizmo iliuzijų. Perdėm ilgai Vakarų mąstymo tradicija buvo susižavėjusi 
tik savimi, savo filosofinių sistemų, idėjų, koncepcijų perkratymu, tarsi užmir- 
šusi, kad kartu egzistuoja ir plėtojasi pasaulinė kultūra, kitos mąstymo tradici- 
jos. Filosofijoje šis „praregėjimas“, prabudimas iš somnambulizmo atėjo daug 
vėliau nei kitose kultūros srityse, pavyzdžiui, mene, kur pasaulio suvokimo mo- 
delių skirtingumas yra kompensuojamas estetiškumo jausmo. 

Postmodernųjį mąstymą itin stipriai veikia idėjų istorija, kurios šalininkai, 
gvildendami filosofines problemas, siūlo ne kanonizuotų aksiomų rinkinį, o dau- 
gelį naujų prieigų ir strategijų, priklausomai nuo svarstomo objekto. Įtakingiau- 

sias šiuolaikinis idėjų istorikas M. Serres savo metodologines nuostatas vadina 
„bendruoju komparatyvizmu". Jis teigia, kad šiuolaikinėje humanistikoje nėra 
ir negali būti universalaus metodo, nes kiekviena konkreti problema reikalauja 
savito sprendimo, specialaus raktažodžio ir žodyno. Tokioje „atviroje“, idėjų 
istorijai būdingoje metodologinėje nuostatoje ypatingas dėmesys skiriamas pa- 
žinimo strategijai ir metodologiniams instrumentams, įvairioms idėjų transfor- 
macijoms, įtakoms, santykiams, pažinimo periferijoje esantiems reiškiniams, kul- 
tūros bei idėjų kontekstui, kuriuo remiantis „perskaitomas“ ir hermeneutiškai 
interpretuojamas tekstas. 

Kultūros, istorijos ir idėjų raida M. Serres'ui, kaip ir budizmo, daoizmo, 
čan, dzen tradicijų mąstytojams, primena spontaniškai besiskleidžiančių būties 
procesų ir chaoso teorijas. Laikas ne visuomet teka viena kryptimi: jame regime 
daug protrūkių, paralelinių struktūrų, nukrypimų nuo tiesios linijos. Paskirus 
artimus vienas kitam kultūros reiškinius laiko tėkmės linijiškumas paverčia to- 
limais, ir atvirkščiai — išoriškai labai tolimi atrodantys dalykai virsta artimais. 
Todėl ir visi mąstytojai, tiksliau, jų išplėtotos socialiai aktualios idėjos, dalyvau- 


dami šiuolaikinio mokslo diskurse, virsta mūsų amžininkais. 
Rytų mąstymo tradicijų įvairovė 


Romantinių idėjų klestėjimo metu, kai Vakaruose formavosi Rytų filosofi- 
jos vizijos kontūrai, Indijoje, Kinijoje ir arabų musulmonų kultūrų išplitimo are- 
aluose, remiantis „papildymo principu“, dažniausiai buvo ieškoma to, ko labiau- 
siai trūko pragmatiškiems ir merkantiliems Vakarams. Dėl to atsirado iki šiol gyvas 
mitas apie absoliutų dvasingų intuityvistinių, iracionalistinių tendencijų vyravi- 
mą filosofiniame Rytų tautų mąstyme. Šis romantikų sukurtas dvasingos Rytų 
kultūros ir jos sudedamosios dalies filosofijos įvaizdis, įkyriai perduodamas per 
filosofinius tekstus, literatūrą ir dailės kūrinius, buvo toks galingas, kad netgi 
paveikė daugelį XIX a. pabaigos - XX a. pradžios indų intelektualų. Tačiau, Va- 
karuose plečiantis akademiniams Rytų tautų filosofinės minties istorijos tyrinė- 
jimams, aiškėjo tokių požiūrių nepagrįstumas. Komparatyvistinių studijų atskleis- 
ti istoriniai faktai išskaido romantinę Rytų tautų filosofijos tradicijų viziją. 

Dar antroje XIX a. pusėje garsus orientalistas, vienas įtakingiausių kompara- 
tyvistinės filosofijos, religijotyros, mitologijos studijų pirmtakų F Max Mülleris, 

Vakarų kalbomis skelbdamas pamati- 
tekstus, kritikavo va- 


ribotumą, nesugebė- 


nius indų filosofijos 
kariečių mąstysenos 
jimą plačiau be ideo- loginių stereotipų 
pažvelgti į pasaulinės filosofinės minties 
raidą. „Rytų mąstyto- jai, - rašė jis, - man 
atrodo iškilesni nei 
losofų“ [Max Müller, 


Mäülleris viliasi, kad ar- 


dauguma Vakarų fi- 
[s. a.], XIII]. E Max 
timiausiu laiku pa- 
grindinės Rytų pasau- lio filosofinės siste- 
mos jaugs į Vakarų fi- losofinę sąmonę ir 
taps jos neatsiejama dalimi. Mokslinin- 
kas itin aukštai verti- na vedantos filosofi- 
ją, kurioje, jo nuomo- ne, žmonijos mąsty- 
sena pasiekia viršūnę. 

Gilindamiesi į lyginamąsias Rytų ir 
dicijų studijas iškart 


Vakarų mąstymo tra- 


Anonimas (XI a.). Kilmingas mąstytojas. 
susiduriame su dau- Šilkas. Spalvotas tušas gybe eurocentrinių 


stereotipų, priešpriešinančių Rytų ir Vakarų tautų mąstymo tipus. Tačiau lygi- 
namoji indų, kinų, arabų, graikų ir Vakarų Europos filosofinės minties raidos 
bei tipologinių bruožų analizė, be į akis krintančių skirtumų, atskleidžia daug 
svarbių bendrybių. Visose minėtose tradicijose aptiksime panašius pasaulėvaizdžius, 
analogiškas stadijines „filosofijos“ sampratos kaitos schemas, panašius pamatinių filoso- 
fijos problemų kėlimo ir sprendimo variantus. Tačiau, Rytų ir Vakarų tautų mąstymo 
principus tyrinėdami lyginamuoju aspektu, įsitikiname, kad indų ir ypač arabų 
filosofijos tradicijos yra daug artimesnės graikų bei Vakarų nei kinų. Šį artimu- 
mą lemia genetiniai ryšiai, tai yra bendros ištakos. Kinų, arba - žvelgiant pla- 
čiau - hieroglifinės zonos Tolimųjų Rytų mąstymo tradicija, formavosi unikalio- 
je kultūrinėje dirvoje ir ją veikė palyginti nedaug išorinių įtakų. Vienintelė ga- 
linga iš kitos civilizacijos į Kiniją įsiskverbusi ir giliai suleidusi šaknis kinų kul- 
tūroje įtaka buvo budizmas. 

Lygindami netgi labiausiai geografiškai nutolusių graikų ir kinų filosofijos 
tradicijas, pastarojoje aptiksime ikisokratinės, pitagorietiškos (numerologinės), 
dialektinės (injanistai), natūralistinės, sokratiškosios, platoniškosios, aristoteliš- 

kosios atitikmenų, o vėlesnėje Vakarų ir Kinijos filosofijoje yra panašių religi- 
nių, etinių, estetinių koncepcijų bei idėjų. Priešingai įsigalėjusiems požiūriams 
netgi mokslo filosofijos raidoje matome daug paralelizmų ir stulbinamų pana- 
šumų. Priešpriešinti moderniosios Vakarų filosofijos tradiciją su indų, kinų, arabų 
tikslinga tik pradedant XVI-XVIII a., kai moderniojoje Vakarų Europos civiliza- 
cijoje pradeda įsigalėti racionalistinės ir scientistinės tendencijos. 

Sugretinę Rytų ir Vakarų mąstymo tradicijas, galime išskirti tam tikras šiuose 
regionuose vyraujančias tendencijas. Antikos ir Vakarų Europos kultūros, besire- 
miančios subjekto ir objekto (tai yra žmogaus bei jį supančio pasaulio priešprie- 
šos) idėja, ėmėsi išorinio pasaulio pažinimo. Iš čia kyla daugeliui antikos ir Va- 
karų filosofijos krypčių būdingas dėmesys realiam pasauliui, empiriniams fak- 
tams, analizei. Indijos, Kinijos filosofija tradiciškai daugiau dėmesio skiria žmo- 
gaus ir jį supančio pasaulio vientisumui suvokti, įsiskverbti į vidinį asmenybės 
pasaulį, jautriausius išgyvenimus. Šis vyraujančių Rytų ir Vakarų šalyse ten- 
dencijų nepanašumas sudaro prielaidas jų natūraliai tarpusavio traukai, vieny- 
bės siekimui. Tai, kad jose įsigali skirtingi požiūriai į filosofijos tikslus, nevienodai 
aiškinamos pagrindinės problemos, visai nereiškia, jog viena iš šių tendencijų „aukštes- 
nė“ ar „žemesnė“. Į Rytų ir Vakarų kraštuose vyravusias mąstymo tradicijas galima 
žvelgti ne kaip į kažką priešinga, o kaip į skirtingus kelius, vedančius į tą patį tikslą. Čia 
tikslingiau kalbėti ne apie abejotinus vieno ar kito mąstymo tipo pranašumus ar trūku- 
mus, o apie savitus socialiai aktualių problemų kėlimo ir sprendimo variantus. 

Eurocentrinių teorijų šalininkai nuolatos kartoja, kad Rytuose niekuomet 
nebuvo „tikros“ filosofijos, nes esą visose rytietiškose koncepcijose vyrauja in- 
tuityvizmas, iracionalizmas, o filosofinės įžvalgos nuolatos susipina su religinė- 
mis ir poetinėmis. Ką galima atsakyti į šiuos bei panašius argumentus? 

Pirmiausia, norint teisingai suvokti įvairialypį Indijos, Kinijos, arabų filo- 
sofijos pasaulį, būtina atsisakyti ideologinių, emocinių prietarų, išankstinių 
neigiamų nuostatų, mąstymo stereotipų ir pasinerti į kitokių kultūrologinių, pa- 
saulėžiūros, filosofinių kategorijų plotmę. Kita vertus, abstrakčiai kalbėti apie ry- 
tietiškas ir vakarietiškas filosofavimo tradicijas netikslinga, kadangi Rytai ir Vakarai yra 
pernelyg konvencionalios, sunkiai apibrėžiamos laiko ir erdvės požiūriu daugiau geogra- 
finės nei kultūrologinės sąvokos. Skirtingai nuo Vakarų Europos šalių, kurių filoso- 
fijos ištaka yra senovės graikų mąstymo principai, kiekviena didžioji Rytų civi- 
lizacija turi savo specifines filosofijos ištakas. Ir pagaliau indų, kinų, arabų mąs- 

tymo tradicijos yra tokios skirtingos, jog vargu ar galima jas pagristai vadinti 
viena Rytu savoka. 

Lyginamoji graikų, Vakarų, arabų ir kinų filosofinių tradicijų analizė pa- 
tvirtina plačiai paplitusių teiginių, kad racionalizmas yra išimtinai antikos bei 
Vakarų mąstysenos bruožas, nepagrįstumą. Nuodugnūs kinų ir arabų filosofi- 
jos tradicijų tyrimai rodo, kad arabiškasis peripatetizmas, kaip ir kinų konfucia- 
nistu, nominalistų, legistų racionalizmas, yra fundamentalüs arabų bei kinų men- 
taliteto bruožai, kurių pėdsakų yra ne tik daugelyje paveikių filosofijos krypčių, 
bet ir estetikoje bei meno teorijoje. 

Netgi Indija, kurios kultūros tradicijoje, filosofijoje ir religijoje vakariečiai 
nuolatos pabrėžia iracionalumą, alogiškumą, intuityvumą, turi tvirtas raciona- 
laus mąstymo tradicijas, kurių ištakas regime jau Brhadaranyakos upanišadoje 
minimo legendinio mąstytojo Jadžnavalkijos mokyme, budistinėje Dharmakir- 
ti logikoje ir natūralistinėje Vaišešikos mokyklos filosofijoje. Indijoje aptinkame 
visiškai originalią, išbaigtą, nepriklausomą nuo graikiškosios njaja mokyklos, 
logikos sistemą, kuri turi daug artimų moderniajai Vakarų logikai bruožų. Jos 
kūrėjai išplėtojo rafinuotus abstrakčių loginių diskusijų metodus, išskyrė ketu- 
ris pagrindinius savarankiškus pažinimo šaltinius: suvokimą, išvadas, palygini- 
mą ir įrodymą. Šiais šaltiniais paremtas pažinimas laikomas patikimu. Siekdami 
pažinti amžinuosius būties dėsnius indų scholastinės filosofijos tradicijos kūrė- 
jai Bhamacha, Vamana, Radžasekhara ypatingą dėmesį skiria racionaliam moks- 
linio pažinimo ir teoriniam sisteminio mąstymo principų pagrindimui, kuria 
savotišką pažinimo metateoriją. 

„Indai, - rašė S. H. Nasras, - yra didžiai racionalūs, kadangi jų idealas - 
pažinti amžinuosius dėsnius, aprėpiančius praeitį, dabartį ir ateitį. Tertulijano 
aforizmo credo quia absurdum, kitaip tariant - „tikiu, nes tai absurdiška“, mintis 
indams visiškai nepriimtina. Tad indai yra logiški, nes mąstymą pajungia uni- 
versalijoms; jie logiški ir sykiu racionalūs. Daugelis Vakarų religijų, atvirkščiai, 
- yra iracionalios ir alogiškos; šitai pripažįsta ir patys vakariečiai: pavyzdžiui, 
A. Schweitzeris, nuolankus ir pasišventęs krikščionis, sako: „Palyginti su logiš- 
komis Rytų religijomis, Jėzaus Evangelija yra alogiska"" [Nasr, 1993, p. 84]. 

Neatsitiktinai, kovojant su minėtais požiūriais, nūdienėje Indijoje veikia 
didžiulės valstybės remiamos programos, kurių tikslas - rekonstruoti realią sa- 
vo šalies filosofinės minties raidos istoriją. Specializuoti akademinio mokslo cen- 


519 


Filosofija 


trai siekia atskleisti realų primirštų racionalistiniu ir logikos mokyklų, kurios dėl 
Vakarų sukurto mistifikuoto indų filosofijos įvaizdžio atsidūrė Europos kalbo- 
mis parašytų indų filosofijos istorijos studijų marginalijose: įnašą į indų filosofi- 
jos istoriją, ir tik pastaraisiais dešimtmečiais šis požiūris yra koreguojamas. 

Kinų filosofijos tradicijai jau nuo senovės būdinga daugybės skirtingų kryp- 
čių, mokyklų įvairovė; tarp jų įtakingumu išsiskiria dvi vyraujančios kryptys - 
konfucianizmas ir daoizmas. Tikriausiai jokioje pasaulio filosofinėje kryptyje pa- 
saulio teigimas ir jo susiejimas su tvirtais racionalistiniais etiniais principais bei 
idealais nebuvo taip nuosekliai filosofiškai grindžiamas, kaip klasikinio konfucia- 
nizmo filosofijoje (Konfucijus, Mengzi, Xunzi). Ji sukūrė stabilų pasaulėžiūros idėjų 
kompleksą, kuris iki nūdienos gyvybingas konfucianistinės kultūros įtakos arealo 
šalyse. Konfucianizmas, įtvirtindamas aukštus etinius gyvenimo principus, skie- 
pydamas pareigos ir atsakomybės jausmus, kinų kultūros istorijoje buvo svarbus 
socialinio gyvenimo reguliatorius, tai yra sėkmingai atliko tas pasaulėžiūros funk- 
cijas, kurias iki šios dienos taip sunkiai sekasi įgyvendinti Vakarų filosofijai. 

Konfucianizmas, kaip ir klasikinė Vakarų filosofija, sureikšmina racionalųjį 
protą, iškelia gnoseologinių, etinių, socialinių problemų svarbą; o jam priešprie- 
šinančiam daoizmo filosofijos išpažinėjui labiausiai rūpi ne pasaulį pažinti, o „ja- 
me būti“. Daoistinės filosofijos išpažinėjo tikslas - suvokti esminius būties ir gam- 
tos dėsnius, ieškoti savęs, peržengiant įprastines asmeninės patirties ribas, pa- 
justi Visatai bei žmogui, kaip Visatos daliai, būdingus ritmus, kurie ir patvirtina 
egzistencijos tikrumą. 

Daoizmo filosofijoje (Laozi, Zhuangzi) išplėtotas wu wei, tai yra „neveikimo“ 
principas, paskatino ne tik daugelį intelektualų, mokslininkų, menininkų sąmo- 
ningai atsiriboti nuo išorinių socialinio gyvenimo formų, bet ir padėjo daoistinės 
filosofijos sekėjams naujai vertinti pamatines filosofines problemas ir netradiciš- 
kai jas interpretuoti. „Daoistinei mastysenai, - rašo vienas autoritetingiausių da- 
bartinių kinų filosofijos žinovų V. Maliavinas, - nebūdingas savanoriškas apsiri- 
bojimas ir apokaliptinė klasikinės europinės filosofijos potekstė. Ji atskleidžia di- 
desnį nei pastaroji potraukį kriticizmo dvasiai apmąstant tai, kas kyla iš atviro 
pripažinimo properšos tarp sąmonės ir būties, nežinojimo ir žinojimo, neužmas- 
kuoto grynai spekuliatyvinėmis redukcinėmis schemomis“ [Maliavin, 1985, p. 105]. 

Rusų sinologas atkreipia dėmesį, kad pamatinės daoizmo sąvokos tuštuma, 


užmarštis, slėpingumas, yra svetimos tradiciniam vakarietiškajam filosofavimui, 

kaip esmės teorijai ir „fenomenologijai“. Minėtą daoistiniam mąstymui būdingą 
epistemologinio protrūkio neišvengiamumo pripažinimą lydi pirmapradės pa- 
saulio būties procesų vienovės teiginys. Vietoj gryno subjekto imanentiškumo 
„daoizmas teigia paskendusį būtyje subjektą, įsiklausantį į intymų nepažįstamą 
būties buvimą“ [Ten pat, p. 106]. 

Nepaprastai išaugusį Vakarų susidomėjimą daoizmu ir jam artimomis čan 
ir dzen filosofijos idėjomis galima paaiškinti tuo, kad per pastaruosius dešimt- 
mečius nuvertėjo daugelis klasikinės Vakarų filosofijos postulatų. Dėl postmo- 
dernizmo ideologijos buvo galutinai atsisakyta eurocentrinės pasaulinės kultūros vi- 
zijos, jsisqmoninta galimybė naujai, pasitelkiant „neklasikinius“ Tolimųjų Rytų filosofi- 
jos principus, pažvelgti į pasaulį, pamatinės žmogaus būties, kūrybos, žmogaus santykių 
su gamtos pasauliu problemas. 

Daoizmo filosofijoje pasaulis iškyla kaip spontaniškas, į visas puses sklin- 
dančių materialių ir dvasinių idealių jėgų srautas, kupinas universalaus kūrybi- 
nio prado Dao energijos. Randantis pasauliui, Dao reiškiasi kaip yin ir yang kü- 
rybinės galios, kurioms pavaldūs visi reiškiniai. Šios dvi jėgos nėra priešiškos, jos 
papildo ir pagrindžia viena kitą: silpstant yang, stiprėja yin, ir atvirkščiai. Svar- 
biausia yra šių jėgų pusiausvyra. Tik išminčius geba tą pusiausvyrą palaikyti. 
Yang ir yin sąveika yra amžina, nepaliaujama. Nuolatos randasi nauji būviai, ku- 
rie suyra ar virsta kitais. Niekas šiame amžino tapsmo procese nėra privaloma, 
viskas yra spontaniška ir veikia tikimybių teorijos nubrėžtomis trajektorijomis. 
Todėl suvokiantis Dao dėsnius išmintingas žmogus stengiasi elgtis natūraliai. Jis 
veikia neveikdamas, moko be žodžių, niekuomet nesiveržia į priekį, tačiau yra 
visų priekyje. Kadangi jis nedaro nieko išoriška, nereikalinga, jo veikla netrikdo 
natūralių gamtos ir socialinio gyvenimo dėsnių. 

Daoistinės filosofijos šalininkai nesiekė žmogaus būties pasaulio įvairovę 
įsprausti į dirbtines racionaliai išprotautas logines schemas, nepaisančias reiški- 
nių savitarpio priklausomybės. Daoistinis mąstymas atsižvelgia į tai, jog neįma- 
noma suplanuoti spontaniško būties srauto. Daugelį dabarties mokslininkų ste- 
bina daoizmo koncepcijų šiuolaikiškumas: jos, pasirodo, artimos naujausioms 
„neklasikinėms“ mokslo teorijoms ir ypač šiuolaikinės fizikos koncepcijoms, ku- 
rioms, kaip ir kinų bei japonų spontaniškoms būties teorijoms, svetimas vakarie- 
tiškasis naujųjų amžių mechanicizmas, racionalistinės filosofijos dualizmas, mąs- 
tymas alternatyviomis loginėmis konstrukcijomis. Dabartinėms mokslo teorijoms 

daug artimesnės spontaniško būties srauto, būties nenutrūkstamumo, banguo- 
jančios dviejų pradų - yin ir yang — sąveikos idėjos, Visatos procesų apmąstymas 
chaoso, tuštumos, spontaniškai save tvarkančios gamtos kategorijomis. 

Šiuolaikinei Vakarų filosofijai, estetikai, meno teorijai, lingvistikai, ypač se- 
miotikai, didžiulę įtaką turėjo filosofinės Tolimųjų Rytų teorijos, hieroglifų raš- 
to ypatumų tyrinėjimai, kurie išplėtė ir praturtino ankstesnę ženklinės kalbos 
kilmės sampratą. Apie spontaniškųjų Tolimųjų Rytų filosofinių ir estetinių te- 
orijų poveikį postmodernizmo kultūrai, filosofijai, estetikai, menui būtų galima 
kalbėti labai daug. 


Komparatyvistinės filosofijos principai 


Filosofija visuomet rėmėsi išorinio pasaulio refleksija ir lyginimu. Žmonijos 
istorijoje įvairių mąstytojų ir mokyklų buvo gausiai kuriamos bei perkuriamos 
idėjos, tačiau jų vertė ryškėjo gretinant ir lyginant. Historisches Wörterbuch der 
Philosophie („Istorinis filosofijos žodynas“) straipsnyje Komparatistik teigiama, kad 
šis terminas „plačiąja prasme įvardija mokslinį lyginima dviejų ar daugelio ob- 
jektų, kurie turi vieną bendrą tertium comparationis" [Ritter, Gründer, 1971, p. 908]. 

Šis lyginimo svarbos suvokimas, atsiradus Vakarų ir Rytų civilizacijų su- 
formuotų idėjų bei mąstymo tradicijų opozicijai, paskatino plėtotis filosofinę 
komparatyvistiką. Jos išsiskyrimą į sąlyginai savarankišką filosofinių studijų sritį 
lėmė skirtingi veiksniai: 1) grynai akademinės paskatos geriau perprasti neeu- 
ropinių mąstymo tradicijų savitumą; 2) imperinis Vakarų tautų nusistatymas 
teoriškai įrodyti savų, europinių idėjų pranašumą prieš svetimas, rytietiškas, ir 
kartu teoriškai pagrįsti Vakarų ekspansionizmą bei kolonializmo ideologiją, ku- 
rią antroje XX a. pusėje pakeitė „partnerystės“ ir „bendradarbiavimo“ idėjos; 
3) klasikinių Vakarų mąstymo principų krizės suvokimas ir naujų alternatyvių 
„atvirų“ mąstymo modelių bei principų paieška. 

Pastaraisiais dešimtmečiais sparčiai besirutuliojanti komparatyvistinė filo- 
sofija vis aiškiau išskiria savo pažinimo objektą, įvaldo specifines tyrinėjimo stra- 
tegijas, metodologines prieigas. Ji jau peržengė klasikiniam raidos etapui būdin- 
gą apsiribojimą siauromis įvairių mąstymo tradicijų lyginimo problemomis ir 
virto solidžia filosofine disciplina su savo specifiniu tyrinėjimo objektu ir užda- 


viniais. Vienų jos šalininkų požiūriu, per intensyviausią pastarųjų dešimtmečių 

raidos etapa komparatyvistinė filosofija jau įgavo moksliškai pagrįstos discipli- 
nos statusą, kitų - ji dar ieško efektyvių tyrinėjimų strategijų ir griežtos moksli- 
nės analizės principų. Tačiau jau beveik niekas neabejoja, kad lyginamoji įvairių 
civilizacijų mąstymo tradicijų analizė yra perspektyvus ir būtinas dalykas. 

„Kai kalbame apie lyginamąją filosofiją šiuolaikine šio žodžio prasme, — 
rašė Kwee Swan-Liat, - turime omenyje kažką geriau apibrėžta. Šis terminas 
technine prasme įvardija savitą filosofijos sritį, kurios uždavinys — sistemingai 
bei kryptingai lyginti Rytų ir Vakarų filosofijas. Sąvokos prasmė yra sąlyginai 
nesena. Ją sukūrė ilga audringa istorinė raida iki dabarties“ [Kwee Swan-Liat, 
1953, p. 3]. 

Pripažintina, kad nors yra gausybė konkrečioms filosofijos koncepcijoms, 
idėjoms, problemoms, mokykloms skirtų lyginamuju studijų, pamatiniai teori- 
niai ir metodologiniai jos principai dar menkai tyrinėti. Iš negausių šios proble- 
matikos darbų vertėtų išskirti P. Masson-Ourselio, Ch. A. Moore'o, P. T. Raju, 
W. Halbfasso, Kwee Swan-Liat, F Brunnerio, G. Vallino, M. Hulino, F Jullieno, 
B.-A. Scharfsteino ir D. Doaro, R. Ames, E. Deutscho, EM. Wimmerio, R.A. Mal- 
lo, J-P. Redingo, M. Stepanianc, V. Maliavino, A. Kobzevo ir kitu studijas. 

Gvildendami komparatyvistinę filosofiją iškart susiduriame su sąvokų tiks- 
lumu; turint omenyje gyvuojančius dabartinėje mokslinėje literatūroje skirtin- 
gus požiūrius, tai yra itin svarbu. Todėl, kalbėdami apie Rytų tautų mąstymo 
tradicijas, vengsime perdėm eurocentrinio graikiško termino filosofija ir pasitelk- 
sime universalesnę sąvoką mąstymas (dar žymus prancūzų sinologas Ė. Durk- 
heimo mokinys M. Granet, suvokdamas „filosofijos“ lokališkumą, nagrinéda- 
mas kinų mąstymo tradiciją, vartojo ne šią kategoriją, o mąstymo). Tai padės 
išvengti dviprasmybių, atsiriboti nuo požiūrio į graikų filosofiją, „kaip į amžiną 
ir neprilygstamą idealą“. Tokia eurocentrinė nuostata, pavyzdžiui, indų, kinų, 
japonų ar kitos, turinčios didžiulius filosofinių tekstų korpusus, mąstymo tradi- 
cijų šalininkams sukelia pagrįstą bodėjimąsi, kadangi siejasi su natūraliu Vakarų 
„kultūrinio imperializmo“ atmetimu. Šiuo klausimu autoriui teko daug disku- 
tuoti su indų, kinų ir japonų filosofais lankantis bei dirbant Rytų šalyse. 

Antras svarbus patikslinimas: kalbėdami apie tradicinėje ir dabartinėje 
komparatyvistikoje vyraujančios ašies Rytai- Vakarai lyginamąsias filosofijos stu- 
dijas, vartosime terminą komparatyvistika, kuris padės atsiriboti nuo kitų lygina- 
mųjų Vakarų mąstymo tradicijos studijų aspektų. 

Komparatyvistinei filosofijai buvo itin svarbūs švietėjų ir romantikų ideo- 
logijos viešpatavimo laikai. Tuomet, sparčiai plėtojantis orientalistikai ir Vakarų 
mąstytojams vis labiau suvokiant indų, kinų, japonų, arabų ir kitų neeuropi- 
nių mąstymo tradicijų pažinimo svarbą, buvo dedamas pamatas jų lyginamo- 
sioms studijoms. 

„Gerai žinoma, - rašo W. Halbfassas, - kad lyginamojo metodo taikymas 
humanitariniuose moksluose yra glaudžiai susijęs su didėjančiu dėmesiu Indi- 
jos studijoms, vėliau patys indai buvo labai aktyvūs komparatyvistinėje veiklo- 
je. Nuo pat XVIII a. pabaigos Indijos atradimas skatino Europos mokslininkus 
lyginti. Žinoma, vienokie ar kitokie lyginimai yra daugiau ar mažiau būdingi 
daugeliui intelektinės veiklos sričių. Netgi kultūrų sąveikai tirti šis metodas jau 
buvo taikomas ankstesniais amžiais. Pirmieji graikų istorikai, pavyzdžiui, He- 
rodotas, lygino savo ir Rytų tradicijas; al-Biruni bei kiti musulmonų moksli- 
ninkai lygino indų ir graikų bei savo tradicijas, o deistai, sakykim, Herbertas iš 
Cerberio, bandė lyginti įvairias religijas, kad galėtų rasti jų bendrus vardik- 
lius“ [Halbfass, 1990, p. 419]. 

Filosofinės komparatyvistikos problematika tiesiogiai siejasi su R. Guėno- 
no ir K. Jasperso paakinta „ašinio laiko“ sąvoka. „Ašinio laiko“ (VI-V a. pr. Kr.) 
lūžio esmė apėmė naują filosofinį būties visumos, asmenybės, proto ir žmogaus 
galimybių ribų suvokimą, kai atsirado pagrindinės šiuolaikinio žmogaus mąs- 
tymo kategorijos, pasaulinės religijos, nulėmusios jo pasaulėžiūrą ir gyvenimą. 
Visa tai yra racionaliai patikrintos gyvenimiškos patirties kovos su mitologine 
pasaulėžiūra išdava. Pereinamojo etapo nuo mythos prie logos pasaulėžiūrai bū- 
dingas filosofinio tikrovės pažinimo sureikšminimas. Formavosi visuminis po- 
žiūris į pasaulį, pynėsi gnoseologinė, ontologinė, etinė, estetinė problematika, 
aktyviai buvo ieškoma visuotinių pasaulio ir žmogaus būties principų. 

Čia atsiranda dilema: jei graikišką sąvoką filosofija traktuojame kaip anti- 
kos laikais susiformavusį pasaulio suvokimo ir jo aiškinimo būdą, tolygų tuo 
pačiu „ašiniu laiku“ savarankiškai egzistavusiam Indijoje ir Kinijoje, tuomet ly- 
ginamajai šių mąstymo tradicijų analizei mokslinis pamatas yra. Tačiau jei šio 
termino negalime teisėtai perkelti į Rytų tautų mąstymo tradicijas, tuomet gali- 
mi du skirtingi variantai: 1) pripažinti pagrįstą kiekvienos civilizacijos teisę kur- 
ti savas mąstymo tradicijas, kurioms kaip idealo ar normos graikų filosofijos 
primetimas moksliniu požiūriu iš principo yra nekorektiškas, kadangi atsklei- 

džia eurocentrines nuostatas; 2) jei, kaip teigia G. Hegelis, graikų filosofija iš 
esmės skiriasi nuo „religinės sąmonės įtakoje“ skęstančių indų ir kinų mąstymo 
tradicijų, tuomet nėra ko lyginti. 

Iš pastarojo teiginio kyla vienas labiausiai paplitusių savarankiškos filo- 
sofijos egzistavimo Rytų šalyse neigimo motyvų. Tačiau ar iš tikrųjų yra svarūs 
G. Hegelio ir jo sekėjų motyvai? Ką galime atsakyti į tokius kaltinimus? Pirmiausia 
jie yra perdėm abstraktūs ir menkai pagrįsti. 

Daugelis kategoriškų eurocentrinių teiginių iškart subyra analizuojant in- 
dų ir kinų mąstymo tradicijų įvairovę. Pavyzdžiui, vienas svarbiausių ir daž- 
niausiai pasitelkiamų teiginių apie neva religinio mąstymo viešpatavimą Rytų 
filosofijoje, kalbant apie kinų mąstymo tradicijas, atremiamas įtakinga raciona- 
listinės pakraipos konfucianizmo filosofija, kuri visiškai atmeta bet kokius reli- 
ginius prietarus. Jei, labai nenusižengdami tiesai, religingumą galime priskirti 
indų mentalitetui, tai kinai ir japonai neabejotinai mažiau religingi nei Vakarų 
žmonės. Kita vertus, nors religinė pasaulėžiūra Indijoje tradiciškai stipri, tačiau 
greta gyvavo ir įtakingos racionalistinės bei logikos mokyklos, kurios pastarai- 
siais dešimtmečiais ypač ėmė dominti. Ir pagaliau daugelis problemų kyla iš 
klaidingos filosofijos kilmės ir tikslų sampratos, nepakankamo pasaulėžiūrų pliu- 
ralizmo įvertinimo, tariamo filosofinių mokslų „moksliškumo“ mitologizavimo, 
per daug mechaniško filosofinės ir religinės pasaulėžiūrų atskyrimo. 

Aiškinantis komparatyvistinės filosofijos perspektyvas vienodai svarbu at- 
skleisti visų didžiųjų Rytų ir Vakarų tautų mąstymo tradicijų skirtumus ir sąsa- 
jas. Be jau minėtų indų ir kinų, kurios turi senas savitas tradicijas, tikslinga tyri- 
néti ir kitas daugiau ar mažiau autonomiškas Vakarų atžvilgiu daugelį rašytinių 
paminklų turinčias mąstymo tradicijas - arabų, žydų, japonų, tibetiečių... Bet 
viskas daug sudėtingiau, kai susiduriame su rašytinės literatūros tekstų netu- 
rinčiomis mąstymo tradicijomis. 

Daugeliui didžiųjų Rytų mąstymo tradicijų būdingos išplėtotos kosmolo- 
ginės teorijos, dialektinio ir loginio mąstymo elementai, metafizinės, gnoseolo- 
ginės, ontologinės, socialinės, etinės, estetinės ir pan. problematikos išsiskyri- 
mas, tačiau vargu ar galima kategoriškai teigti, kad visos jos kėlė tas pačias pamatinės 
problemas. 

Lyginamoji indų, kinų ir Vakarų mąstymo tradicijų analizė rodo, jog šios 
savarankiškai susiformavusios tradicijos nueina panašius istorinės raidos etapus. 

Filosofinės minties lygiagrečios raidos problemas lyginamuoju aspektu išsamiai 
aptarinėjo garsus japonų komparatyvistas H. Nakamura. „Sakydamas „lygiagre- 
tus vystymasis“, — rašė jis, - turiu omeny faktą, kad skirtingose pasaulio šalyse, 
tam tikrose kultūrinės raidos pakopose atsirasdavo jei ne panašių koncepcijų, tai 
bent jau panašių problemų. Kitais žodžiais tariant - regis, tam tikros intelektinės 
problemos yra būdingos tam tikriems kultūros raidos tarpsniams. Akivaizdu, ne- 
noriu pasakyti, kad panašių problemų būdavo tiksliai tuo pačiu metu, bet viliuo- 
si, jog vėlesni aptarimai parodys: kiekvienos kultūros srities idėjų istorija patyrė 
panašų vystymąsi intelektinių problemų atžvilgiu“ [Nakamura, 1992, p. 7]. 

Jei pripažįstame, kad Indijoje ir Kinijoje gyvuoja savitos mąstymo tradicijos, 
nepriklausomos nuo Vakarų filosofijos, vadinasi, jau yra teorinis pamatas jas ly- 
ginti. Indų, Vakarų, žydų ir arabų musulmonų mąstymo tradicijose galima įžvelgti 
daug panašumų ir sąsajų, tačiau kinų mąstymo tradicija susiformavo visiškai sa- 
vitoje sociokultūrinėje erdvėje, kuriai, išskyrus indiškojo budizmo įtaką, kitų mąs- 
tymo tradicijų poveikis buvo itin menkas. Su hieroglifiniu raštu tiesiogiai susijęs 
vaizdinis asociatyvus pasaulio suvokimas lėmė kinų mąstymo tradicijos savitu- 
mą. Jai svarbiausias ne savokinis, o terminologinis perimamumas kontekstinių 
terminų, kuriems būdingas situatyvumas, kontekstualumas, metaforiškumas ir 
polisemantiškumas. Vadinasi, ir pati filosofijos sąvoka kinų kultūros tradicijoje 
turėjo kitų prasmių bei simbolikos, nei indų ar Vakarų mąstymo tradicijose. 

Kita vertus, daugeliui kinų ir japonų mąstymo krypčių (daoizmas, čan, 
dzen) būdingas intuityvizmas, kalbos ir filosofinės argumentacijos neapibrėž- 
tumas, o daugumoje indų filosofijos tekstų vyrauja loginė ir analitinė argumen- 
tacija. Ir pagaliau Kinijoje, skirtingai nei Indijoje ir Vakaruose, išskyrus Mozi 
mokyklą, nebuvo paplitusi formalioji logika, kadangi kinai (ypač daoizmo, čan 
šalininkai) labai vertino dialektinio mąstymo principus. 

Vienas įtakingiausių dabartinių sinologų bei komparatyvistų E Jullienas 
pabrėžia samoninga ir radikalų Rytų, taip pat Vakarų mąstytojų užsisklendimą 
konkrečioje kultūrinėje tradicijoje. Jo lyginamieji graikų ir kinų mąstymo tradi- 
cijas gvildenantys veikalai remiasi vadinamojo kontrastinio lyginimo principu. 
Jis atidžiai tiria ne tik lyginamuosius objektus, įvairius jų aspektus, tačiau ir 
kultūrinį kontekstą bei pokyčius, tarsi jie būtų užslėptoji analizuojamos mąsty- 
mo tradicijos pusė. Atlikęs komparatyvistinę analizę jis atskleidžia lyginamųjų 
tradicijų savitumą, paaiškina, kodėl kinų mąstymo tradicija suranda visiškai ki- 

tus analogiškų problemų kėlimo ir sprendimo būdus bei pažinimo instrumen- 
tus. Iš čia kyla kontrastinio lyginimo metodologinė nuostata - mokydamiesi ge- 
riau pažinti kitą, mes geriau pažįstame pačius save [Jullien, 1995, p. 9-10]. 

Jau pirmosios 1939 m. Honolulu įvykusios tarptautinės Rytų ir Vakarų kon- 
ferencijos metu Harvardo universiteto profesorius W. E. Hockingas programi- 
niame pranešime Value of the Comparative Study of Philosophy („Filosofijos lygina- 
mųjų studijų vertė“), kritiškai įvertinęs pastarųjų dviejų šimtmečių akademines 
orientalistines studijas Vakaruose, kurios padėjo įvaldyti Rytų kalbas ir išversti 
daugybę tekstų, pasakė labai tikslią frazę: „Vakarų pasaulis pradeda rimtai trak- 
tuoti Rytus“ [Hocking, 1946, p. 1]. 


Komparatyvistinės filosofijos tapsmas 


Komparatyvistinės filosofijos tapsmas yra neatsiejamas nuo kultūros ir fi- 
losofijos istorijos raidos. Nors terminą comparative philosophie (lyginamoji filoso- 
fija) į mokslinę apyvartą įvedė prancūzų indologas ir komparatyvistas P. Masson- 
Ourselis, tačiau lyginamuju Rytų ir Vakarų mąstymo tradicijų analizės užuo- 
mazgų atsirado daug anksčiau įvairių kultūros sričių tyrinėjimuose. Remdamiesi 
skirtingomis konceptualiomis nuostatomis, jų galime ieškoti 1) senovės Graiki- 
joje, Indijoje ir Kinijoje; 2) švietimo laikais; 3) XIX a. pradžioje ir pabaigoje; 4) pir- 
mais XX a. dešimtmečiais. 

Lyginamųjų Rytų ir Vakarų mąstymo tradicijų pavyzdžių aptinkama švie- 
tėjų ir romantikų veikaluose. Gilinantis į komparatyvistinės filosofijos genezę, 
nevertėtų ignoruoti rastų sanskrito tekstų, kurie audrino švietėjų vaizduotę, grio- 
vė susiklosčiusią pasaulinės istorijos viziją, iš esmės keitė tradicinius požiūrius į 
indų civilizaciją: jos kalba, mitologija, kultūra pradedama traktuoti kaip jau- 
nesnių graikų ir vakarietiškųjų kalbų, mitologinių sistemų, mąstymo tradicijų ir 
tautinių kultūrų lopšys. Tai skatino lyginamąsias indoeuropinių tautų gramati- 
kos, kalbos, mitologijos, vadinasi, ir mąstymo tradicijų bendrumo bei skirtumų 
studijas. 

Nenuostabu, kad komparatyvistinė filosofija jau vien savo leksiniu pavida- 
lu atgaivina atmintyje ir daugelį kitų XIX a. susiklosčiusių „lyginamųjų“ discipli- 
nų - lyginamąją gramatiką, lyginamąją lingvistiką, lyginamąją mitologiją, lygina- 
mąją religijotyrą, lyginamuosius pasakų tyrinėjimus. Būtent sanskrito kalbos ir 

Indijos kultūros uni- versumo radimas nu- 


lėmė šių disciplinų rai- dą; lyginamosios gra- 
matikos pradininkai - A. Anguetil Duperro- 
pas; lyginamosios reli- 
Mūlleris, H. Pinard de 


H. Frickas; lyginamųjų 


ne'as, W. Jones ir E Bop- 
gijotyros - F Max 
La Boullaye, R. Otto, 
pasakų studijų - Th. Banfey, lyginamosios 


lingvistikos — A. Meillet, lyginamojoje literatūro- 


logijos - E Baldensperge- ris, P. van Tieghemas. 

Pirmąsias reikš- A.H. Anguetil Duperrone mingas Vakarų filoso- 
fijos lyginamąsias stu- dijas parašė G. Hegelis 
ir J.-M. Dégerando'as. Pirmasis 1802 m. paskelbė nedidelę studiją Differenz des 
Fichteschen und Schellingschen Systems der Philosophie („Apie J.G. Fichte's ir E Schel- 
lingo filosofiniu sistemu skirtumus^), antrasis - po dveju metu - triju tomu fun- 
damentalu veikalą Histoire comparée des systhémes de philosophie („Lyginamoji fi- 
losofijos sistemų istorija“, 1804), kuriame lygino pagrindines senovės graikų ir 
Vakarų filosofijoje imtinai iki F Schellingo viešpatavusias sistemas. 

Rytų ir Vakarų filosofijos tradicijų lyginimo pradininkais tikriausiai reikėtų 
laikyti prancūzų švietėjus, G. Leibnizą, Ch. Wolffą; pastarasis lygino konfucinę ir 
Vakarų etiką. Naują etapą pradėjo pamatinių Rytų tautų tekstų vertėjas ir komen- 
tatorius A.H. Anquetil Duperrone'as; jis nustatė tipologinius indų ir Vakarų mas- 
tymo tradicijų ryšius. Jo amžininkai W. Jones, H.T. Colebrooke'as filosofine kom- 
paratyvistika rėmėsi ieškodami Vakarų filosofijos „indiškųjų šaknų“, o E Schlege- 
lis studija Über die Sprache und Weisheit der Inder („Apie indų kalbą ir išmintį“, 1808) 
skatino genetinius indų ir graikų mąstymo tradicijų tyrinėjimus. Pastarąsias dvi 
filosofinės komparatyvistikos kryptis stipriai veikė sanskrito filologinių studijų ir 
indoeuropinių kalbų prokalbės paieškos. Tačiau dvi pagrindinės konceptualiai skir- 
tingos nuostatos, dariusios akivaizdžią įtaką vėlesnei komparatyvistinės filosofi- 
jos raidai, išryškėjo G. Hegelio ir A. Schopenhauerio veikaluose. 

G. Hegelis buvo pirmasis Vakarų mąstytojas, leidinyje Vorlesungen über die 
Geschichte der Philosophie („Filosofijos istorijos paskaitos“, 1833) mėginęs aprėpti 
Rytų ir Vakarų mąstymo tradicijas, aptarti Rytų mąstymo tradicijų vietą pasau- 
linės filosofijos istorijoje. Tačiau jo tyrimams trūko mokslinio pamato, kadangi 


apie Rytų tautų mąstymo tradicijas žinota nedaug, be to, vyravo apriorinės eu- 

rocentrinės nuostatos. Todėl Rytų ir Vakarų mąstymo tradicijų lyginimo išvados 
buvo tendencingos, taip pat neretai nepagrįstos. G. Hegelis išsikėlė uždavinį, 
kurio išspręsti nepajėgė. 

G. Hegelio filosofijos istorijos koncepcijos užuomazgos slypi dar J. Herderio 
rutuliotoje pasaulinio istorinio proceso vienalytiškumo arba, kitais žodžiais ta- 
riant, vientiso civilizacijos srauto teorijoje, teigiančioje, kad Rytai yra tyra ir skaidri 
kūdikystė, helenizmas - paauglystė, o Roma - branda. Šiuo požiūriu rėmėsi ne 
tik švietėjai, tačiau ir vokiečių klasikinio idealizmo filosofijos korifėjus G. Hegelis. 

Jo požiūriai į Rytų tautų filosofiją nuo pirmųjų paskaitų kursų, 1805-1806 
m. skaitytų Jenos, iki 1831 m. - Berlyno universitetuose, kaip liudija išrašai iš 
orientalistinių studijų ir paskaitų tekstai, ženkliai keitėsi, buvo papildomi dau- 
gybe išlygų. Iki 1830 m. klasikinių Rytų tautų filosofijos tekstų jis beveik neži- 
nojo, išskyrus kelis fragmentiškus vertimus. Nors, paskutiniais gyvenimo me- 
tais susipažinęs su indų filosofinių tekstų vertimais, filosofas jau pripažino, jog 
Indijoje egzistuoja „tikra filosofija“ (eigentliche Philosophie) ir „tikros filosofinės 
sistemos“ (wirklich philosophische Systeme), tačiau dogmatiškų savo filosofinės sis- 
temos schemų ir eurocentrinių nuostatų neatsisakė. 

Anot G. Hegelio Filosofijos istorijos paskaitų klausytojo ir leidėjo J. Miche- 
let'o, „Iš užrašų sąsiuvinių paimtas Rytų filosofijos paskaitas praplečia daugybė 
ištraukų ir išrašų iš anglų ir prancūzų autorių kūrinių apie Rytus apskritai; tais 
išrašais, papildytais trumpomis pastabomis paraštėse, G. Hegelis naudodavosi 
katedroje, - dėstydamas iš jų paskaitydavo, tai čia pat juos išversdamas, tai įvai- 
riai praplėsdamas pastabomis ir teiginiais” [Hegel, 1999, p. 61]. 

G. Hegelio filosofijos istorijos koncepcijos atramos taškas buvo dvasios fi- 
losofija, o filosofijos istorija - jos sudedamoji dalis. Plėtodamas vientiso civiliza- 
cijos srauto ir jos valdovo „Dvasios“ idėjas, Rytų civilizacijų mąstymo tradicijas 
filosofas traktavo kaip savotišką įžangą į hierarchiškai aukštesnio Vakarų mąs- 
tymo tradicijas, kurias vainikuoja jo filosofinė sistema. „Kai kalbame apie Rytų 
filosofiją, - rašė jis, - turime kalbėti apie filosofiją; bet šiuo atveju reikia pasaky- 
ti, kad tai, ką mes vadiname Rytų filosofija, veikiau yra apskritai religiniai Rytų 
vaizdiniai - tam tikra religinė pasaulėžiūra, kuri dėl savo panašumo gali būti 
laikoma filosofija“ [Ten pat, p. 175]. 

Kuo toliau tolstame nuo Kinijos į Vakarus tuo, anot šio eurocentrizmo ide- 


ologo, labiau artėjame į absoliučios Dvasios karalystę. Todėl Rytų kultūros ir jų 

mąstymo tradicijos atrodo kaip istoriškai nueitas kelias į Vakarų dvasios trium- 
fą, arba produktas, kuris atsirado suartėjus su Vakarais. „Terminas „Rytų filoso- 
fija", — patikslina jis, - ypač vartojamas, kalbant apie laiką, kai ši didžioji visuo- 
tinė Rytų pasaulėžiūra susilietė su Vakarais, kur vyrauja ribos, saikas, kur per- 
sveria subjektyvumo dvasia“ [Ten pat, p. 176]. 

Vadinasi, G. Hegeliui pirmas „svarus“ įvairių Rytų kultūros formų, pavyz- 
džiui, poezijos, filosofijos, „neautentiškumo“ įrodymas yra tai, kad „jų turinys 
vis tiek negali būti mūsų turinys“, o antras - „išsilavinę europiečiai, ypač mes, 
vokiečiai, išgirdę Graikijos vardą, pasijuntame esą gimtinėje“. Šios eurocentri- 
nę ideologiją grindžiančios nuostatos nereikalauja išsamesnių komentarų, ka- 
dangi G. Hegelio išvedžiojimai apie indų, kinų, arabų filosofijos tradicijas aiš- 
kiai rodo tendencingą autoriaus požiūrį į graikų ir dėl jos įtakos susiformavusią 
Vakarų filosofiją, „kaip amžiną ir neprilygstamą idealą“, o kita vertus, ir nenorą 
skverbtis į „svetimų“ ir jam menkai pažįstamų mąstymo tradicijų pamatinių ka- 
tegorijų bei idėjų pasaulius. 

Akivaizdu, kad G. Hegelis žengė lengvesniu keliu - visas Rytų ir Vakarų 
tautų mąstymo tradicijas pirmiausia sujungė į pažangų evoliucinio istorizmo kon- 
cepcijoms būdingą darinį, kurio pagrindas - Vakarų filosofija, o kita vertus, grin- 
dė Rytų mąstymo tradicijų atribojimo nuo Vakarų filosofijos galimybę. Tačiau mąs- 
tymo tradicijų buvo ne viena, jų raidos būdai buvo skirtingi. Kartais šios tradicijos maišy- 
davosi, veikdavo viena kitą, perduodavo savo patirtį, o dažniausiai, sukūrę savitas pamati- 
nes kategorijas, iškėlę prioritetines problemas, įtakingiausi mąstytojai ir mokyklos rašė 
atskirai jų istoriją. Vakaruose iki šiol gajos eurocentrinio mąstymo nuostatos, po- 
žiūris į graikų ir jų įtakoje susiformavusią Vakarų filosofijos tradiciją, kaip į vie- 
nintelę par excellence „teisingą“ ir galimą. Šiandien, kai jau perprastos Rytų tautų 
mąstymo tradicijos, ideologizuotos eurocentrinės G. Hegelio schemos, tenden- 
cingi palyginimai ir išvados, Rytų filosofijos žinovų nuomone, yra nepagrįsti. 

Žymiausias Rytų ir Vakarų mąstymo tradicijų lyginamųjų studijų šalinin- 
kas XIX a. pradžios Vakarų filosofijoje buvo pagrindinis G. Hegelio oponentas 
ir A.H. Anguetil Duperrone'o komparatyvistinės metodologijos nuostatų tęsė- 
jas A. Schopenhaueris. Indų filosofiją jis ne tik traktavo kaip aukščiausią pažini- 
mo šaltinį, teigė Rytų ir Vakarų mąstymo tradicijų dialogo būtinumą, ėmėsi indų 
ir Vakarų mąstymo tradicijų lyginamosios analizės, tačiau ir pirmasis integravo 
tradicinės indų filosofijos mokymus į savo iracionalios valios metafiziką. 

Būdamas vienas įvairiapusiškiausiai išsilavinusių ano meto mąstytojų, A. Scho- 
penhaueris pradėjo nagrinėti budizmo, sankhjos mokyklos, konfucianistų, da- 
oistų tekstus ir orientalistinę literatūrą. Jis skaitė prancūziškus Laozi ir Konfuci- 
jaus Lun yu vertimus, pastebėjo „nacionalinio gamtos kulto Kinijoje“ savitumą, 
tai, kad „kinų filosofams svetimos pasaulio kūrėjo idėjos“. Tačiau jam pačiam 
artimiausios upanišadų ir budistinės filosofijos idėjos. Iš tarpinės persų į lotynų 
kalbą A.H. Anguetil Duperrone'o išverstuose dviejuose indų upanišadų tomuo- 
se filosofas surado daugelį atsakymų į jį kamavusius klausimus, upanišadų skai- 
tymas jam teikė didžiausią malonumą ir kūrybinį įkvėpimą. Filosofas pranaša- 
vo naują sanskritiškųjų tekstų radimo inspiruotą „Rytų renesansą“. Kaip ir A.H. 
Anquetil Duperrone'as lygindamas stengėsi nustatyti Rytų ir Vakarų mąstymo 
tradicijų tipologinius ryšius bei atskleisti jų bruožus, lygino pamatines Rytų fi- 
losofijos ir I. Kanto nuostatas. 

A. Schopenhaueriui tikroji filosofija yra nepriklausoma nuo konkrečios ge- 
ografinės erdvės ir laiko, kadangi tikrasis mąstymas gyvuoja įvairiose epochose ir 
Žemės rutulio dalyse. Todėl jis atsiriboja nuo W. Jones ir kitų pirmųjų indologų 
iškeltų „migracinių“ teorijų, kurių šalininkai, ieškodami „rytietiškų Vakarų filoso- 
fijos ištakų“, iškėlė idėjų difuzijos iš Indijos į graikų filosofiją svarbą. Jis laikė ne- 
pagrįstu teiginį apie indų logikos poveikį Aristoteliui ir W. Jones nuorodas į „per- 
siškuosius šaltinius“, anot kurių, Kalistenas perėmė iš indų jau išplėtotą logiką ir 
tuoj po Aleksandro Makedoniečio žygių perdavė ją Aristoteliui. A. Schopenhaue- 
rio požiūriu, graikų logika nuosekliai išsirutuliojo iš savosios mąstymo tradicijos. 

Difuzinėms teorijoms oponuoja principiné A. Schopenhauerio nuostata — 
„Visų laikų mąstytojai teigė tą pati". Šiuo požiūriu Rytų ir Vakarų mąstymo tra- 
dicijos yra vienodai reikšmingos, kadangi tas pačias tiesas nepriklausomai tei- 
gia indų, kinų ir Vakarų mąstytojai. Todėl, norint perprasti žmonijos mąstymo 
įvairovę, būtina kruopščiai lyginti tipologinius ryšius tarp Rytų ir Vakarų mąs- 
tymo tradicijų. Remdamasis šiomis prielaidomis, A. Schopenhaueris lygino in- 
dų ir Vakarų mąstymo tradicijas, nors jo veikaluose, ypač vėlyvuosiuose, ap- 
tinkama daug aliuzijų ir į kinų mąstymo tradiciją. 

A. Schopenhaueris taip pat yra lyginamųjų krikščionybės ir budizmo stu- 
dijų pradininkas. Senovės indų filosofines ir religines sistemas jis lygino su 
„autentiškos krikščionybės“ idėjomis, norėdamas teoriškai pagrįsti asketišką 
pesimistinę iracionalios valios metafiziką. Nors indų filosofiją A. Schopenhaueris 

iškėlė aukščiau Vakarų filosofijos tradicijos, tačiau savo filosofiją jis, kaip ir G. He- 
gelis, traktuoja kaip aukščiausią „mąstymo žiedą“. Vadinasi, ir jo koncepcijoje 
išlieka hegeliškojo narcisizmo. Indų filosofija jam buvo tarsi nukreiptas prieš 
eurocentrines hegelizmo nuostatas buldozeris, kuris turėjo nuvalyti platformą 
naujai universaliai, įveikiančiai vakarietiškojo racionalizmo ribotumus, pasau- 
lėžiūrai. Vadinasi, jau A. Schopenhauerio veikaluose, sureikšminant upanišadų, 
Vedų, Platono, I. Kanto koncepcijų svarbą filosofijos istorijai, matyti universalios 
pasaulinės filosofijos, kurios simbolis yra pats filosofo mokymas, atsiradimo idėja. 

Taigi komparatyvistinė filosofija rutuliojosi, veikiama A. Schopenhauerio 
lyginamųjų studijų, kadangi jis ne ieškojo „rytietiškųjų“ Vakarų filosofijos išta- 
kų, o stengėsi atskleisti tipiškus lyginamų Rytų ir Vakarų mąstymo tradicijų bruožus, 
nustatyti metaistorinius filosofijos archetipus bei pagrindines jos raidos kryptis. Nors 
A. Schopenhaueris nuo septinto XIX a. dešimtmečio akivaizdžiai veikė kompa- 
ratyvistinės filosofijos tapsmo istoriją, tačiau jo veikaluose komparatyvistinė 
filosofija dar nesusiklostė į vientisą žinių sistemą, o buvo sudedamoji siekio 
apriboti eurocentrinio mąstymo nuostatas dalis. Todėl filosofinėje XIX a. kom- 
paratyvistikoje įsiviešpatavo ne tokios produktyvios W. Jones ir F Schlegelio 
nubrėžtos iš klasikinės filologijos paveldėtos „rytietiškųjų antikos filosofijos 
šaknų“ paieškos (H.T. Colebrooke'as, F Bauras, C.W. Schlüteris, A. Gladischas, 
B. Saint-Hilaire'as, Ch. Lassenas, R. Garbe ir kiti) bei G. Hegelio grindžiamos eu- 
rocentrizmo tendencijos, kurių įtaką tik XIX a. pabaigoje apribojo A. Schopen- 
hauerio sekėjai E. Nietzsche, E Max Mülleris ir P. Deussenas. 

„A. Schopenhaueris, - anot W. Halbfasso, - labai daug nuveikė propaguo- 
damas bei populiarindamas Indijos mąstymo tradiciją, tačiau jo indėlis į akade- 
mines indų filosofijos studijas buvo gerokai menkesnis. Naujasis renesansas, 
kurį jis numatė, neįvyko. XIX a. pabaigoje - XX a. pradžioje filosofijos istorikai 
iš esmės sekė G. Hegeliu ir indų filosofiją nuo bendros filosofijos istorijos raidos 
atskyrė. Jie ir toliau filosofiją skelbė „grynai teoriniu“, „nesiekiančiu naudos“ 
mokslu ir laikė ją vien Graikijos bei Europos reiškiniu. Buvo neigiama, kad In- 
dijoje ar kitose Azijos tradicijose galima aptikti minties autonomiją ir laisvę nuo 
dogmų, mitų bei tradicijų, o tai buvo laikoma būtina „tikros“ filosofijos ir moks- 
lo sąlyga“ [Halbfass, 1988, p. 436]. 

Įtakingo A. Schopenhauerio komparatyvistinių studijų tęsėjo F Nietzsche's, 
„gyvenimo filosofija“ yra siekis ištrūkti iš suvaržytos racionalios vakariečių mąs- 

tysenos ir įteisinti naują spontanišką požiūrį į gyvenimą. A. Schopenhaueris pa- 
stūmėjo F Nietzsche domėtis Rytų kultūromis ir budizmo filosofija. Gilintis į 
indų filosofiją, be A. Schopenhauerio, skatino ir artimas bičiulis garsus indolo- 
gas P. Deussenas. Pastarojo knyga Das System der Vedanta (,Vedantos sistema", 
1883) buvo paskutinis mokslinis veikalas, kurį filosofas kruopščiai studijavo. Ta- 
čiau ne mažiau svarbų poveikį jo pasaulėjautai turėjo ir zoroastrizmo studijos. 
Puikus F Nietzsche's filosofijos žinovas A. Quinot atkreipė dėmesį į daugybę iš 
zoroastrizmo ir sufijų perimtų „gyvenimo filosofijos“ pradininko motyvų, su ku- 
riais jis galėjo susipažinti skaitydamas orientalistų veikalus ar Hafizo kūrinius. 

Nuodugniai domėjęsis lyginamąja Rytų ir Vakarų kultūrų, religijos bei fi- 
losofijos tradicijų analize, jis savo metą vadino Zeitalter der Vergleichung („paly- 
ginimų amžiumi“). Lygindamas europiečių ir indų civilizacijas, filosofas priėjo 
išvadą, jog iki dvasinės Rytų kultūros Europai dar toli. 

Lyginamųjų tyrinėjimų sklaidai itin svarbios F Nietzsche's studijos apie in- 
dų ir Vakarų filosofiją, religiją, etiką. Jis labai vertino ateistinį budistinės filosofi- 
jos požiūrį į gyvenimą. Dievo neigimą jis aiškino kaip pozityvų veiksnį, trukdan- 
tį žmogui nusimesti atsakomybę už savo veiksmus ir supantį pasaulį. Budizmas, 
F Nietzsche's nuomone, yra perspektyvesnis negu vergiškas krikščionybės nuo- 
lankumas, aklas tikėjimas kultu, kadangi jis padeda įveikti agresyvias būsenas, 
įtvirtinti saikingumą, fizinę ir dvasinę darną. 

Taigi XVIII a. pabaigos ir XIX a. filosofinėje komparatyvistikoje susiklostė 
trys pagrindinės kryptys: pirmosios šalininkai, remdamiesi W. Jones tyrinėjimais, ėmėsi 
tyrinėti Vakarų filosofijos ištakas senovės indų filosofijoje, antrosios, kurios pradininkas 
buvo E Schlegelis, - genetinius ryšius ir įvairių idėjų difuziją, trečiosios, pagrįstos A.H. 
Anguetil Duperrone'o ir A. Schopenhauerio koncepcijomis, išpažinėjai skatino nuosekliai 
ieškoti tipologinių bendrybių skirtingose mąstymo tradicijose ir jas lyginti bei išryškinti 
universalius metaistorinius filosofijos archetipus. 

Kokybiškai naujas komparatyvistinės filosofijos raidos etapas siejasi su gar- 
saus prancūzų indologo ir komparatyvisto P. Masson-Ourselio veikalais, kuriuose 
aiškiai konceptualiai jis suformulavo specifines metodologines komparatyvisti- 
nės filosofijos problemas ir ryžtingai atsiribojo nuo eurocentrinių hegeliškųjų 
schemų. 

Straipsniuose Objet et méthode de la philosophie comparée („Lyginamosios filo- 
sofijos objektas ir metodas", 1911), La sophistique: étude de philosophie comparée („So- 

fistika: lyginamosios filosofijos etiudas“, 1916) ir programiniame veikale La phi- 
losophie comparée („Lyginamoji filosofija“, 1923) P. Masson-Ourselis atskleidė žmo- 
nijos dvasinés evoliucijos bendrumo idéja, teige, kad visos Zinomos mqstymo tradi- 
cijos kėlė tas pačias amžinąsias pamatines problemas, o skyrėsi tik konceptualių pažinimo 
instrumentų visuma. Pasitelkdamas A. Comte'o ir L. Lévy-Brühlio pozityvistinės 
lyginamosios metodologijos principus jis lygino skirtingų civilizacijų filosofines, 
estetines, etines idėjas, analogiškus problemų kėlimo ir sprendimo variantus. 
„Šis skirtingų [kultūros] bruožų lyginimas yra labai svarbus ir įdomus uždavi- 
nys, drąsų istoriką gali klaidinti paskirų antraeilių detalių žavesys, tačiau kiek- 
viena jų yra tik vienos vientisos melodijos variacijos. Neverta ignoruoti to, ką jos 
turi bendra ir padeda apibūdinti visą žmoniją“ [Masson-Oursel, 1923, p. 16]. 

Mokslininkas prieštaravo primityviam Vakarų moksle vyravusiam euro- 
centrizmui, ragino pasaulinės kultūros ir filosofijos istoriją nagrinėti plačiau, 
suvokti, kad įvairių humanistikos sričių istorija — tai ne išimtinai antikinės ir 
Vakarų krikščioniškosios tradicijos istorija, o kolektyvinis daugelio tautų kūri- 
nys. Jis kritiškai vertino Vakaruose sureikšmintą graikų filosofiją, kaip neginči- 
jamą mąstymo etaloną. P. Masson-Ourselis primena, kad, tūkstantmetes kultū- 
ros ir mąstymo tradicijas turinčių indų ir kinų mąstytojų požiūriu, graikų filo- 
sofija neretai buvo traktuojama kaip paviršutiniškas nesuvokiantis esmingiau- 
sių būties problemų „barbarų mąstymas“. 

P. Masson-Ourselio nuomone, jau nebegalima ignoruoti XX a. pradžioje 
įvykusių esminių neeuropinių civilizacijų tyrinėjimų pokyčių ir rašyti netikro- 
viškas eurocentrines humanitarinių mokslų istorijas. Anot mokslininko, įvai- 
rias žmonijos dvasinės kultūros sritis pozityviai galima suprasti tik atsiribo- 
jant nuo pasenusių eurocentrinių mitų ir pereinant prie lyginamosios Rytų bei 
Vakarų civilizacijų filosofijos, estetikos, religijos, etikos ir meno analizės. Jis są- 
moningai vengė Rytų (Orient) ir orientalizmo (orientalisme) terminų, nes laikė 
juos pernelyg abstrakčiais, reikalingais nuolat tikslinti. Šios sąvokos yra euro- 
centrinės pasaulėžiūros produktas, kadangi žmonijos civilizacijos istoriją ji regi 
iš fiksuoto europinio taško. 

Kita vertus, nurodydamas į filologijoje įsitvirtinusį lyginamąjį metodą, be- 
siremiantį prielaida apie daugelio indoeuropiečių kalbų giminiškumą, moksli- 
ninkas pripažino, kad filologai ne klaidžioja apgraibomis, o suranda tvirtą te- 
orinį bei metodologinį pamatą, padedantį jiems nustatyti ne tik Rytų ir Vakarų 

civilizaciju skirtu- 
drybes. Todél ragina 
niu mokslu specia- 
türinius tyrimus ir 
niu prietaru, nagri- 
sofijos istorija lygi- 

Lyginamosios 
filosofijos tikslas - 
sias - indų, kinų ir 
minties tradicijas. 
trizmą. Glaustai ap- 
minėtų filosofinių 
mokslininkas teigė, 
li būti visos žmoni- 
ka, nors kiekviena 
neabejotiną vertę. 


Nesibaigiančios filosofinės diskusijos. 
Senovinis kinų raižinys 


mus, tačiau ir ben- 
įvairių humanitari- 
listus plėsti tarpkul- 
plačiau, be ideologi- 
nėti pasaulinės filo- 
namuoju požiūriu. 

P. Masson-Ourselio 
lyginti tris didžią- 
Vakarų filosofinės 
Jis atmetė eurocen- 
žvelgęs kiekvienos 
tradicijų ypatumus, 
kad jokia iš jų nega- 
jos mąstymo išraiš- 
turi savitų bruožų ir 
Tai suformavo me- 


todologinę nuostatą, kad savo teiginių ir išvadų filosofijos mokslas negali laikyti reikš- 
mingais visoms civilizacijoms tol, kol jo objektas tiriamas apsiribojus tik Vakarų mąsty- 
mo tradicijos iškeltomis idėjomis, požiūriais į pamatinės žmogaus būties ir jį supančio 
pasaulio problemas. Todėl, atsiribojusi nuo eurocentrinės mąstymo tradicijos, ko- 
kybiškai nauja, pozityvi lyginamoji filosofija lyginamiesiems tyrinėjimams turi 
pritaikyti svarius žmonijos istorijoje sukurtus mąstymo modelius [Masson- 
Oursel, 1923, p. 17]. Pavyzdžiui, indų civilizaciją P. Masson-Ourselis laikė visiš- 
kai unikaliu, skirtingų filosofinių idėjų pasauliu, kur tai, kas pripažinta kaip jau 
įveiktas minties raidos etapas, ne išnyksta, o susipina į gausybę skirtingų mąs- 
tytojų mokymų ir skatina įvairias idėjas. Toliau nepastebėti neeuropinių mąsty- 
mo tradicijų savitumo ir kalbėti apie „filosofiją apskritai“ jau neleistina. 
Teigdamas jungiančios įvairius civilizacijos istorijos sukurtus mąstymo 
principus, visuotinės lyginamosios filosofijos idėją, mokslininkas manė esant 
tikslinga taikyti naujus mokslinius gamtos mokslų metodus lyginant genetiškai 
nesusijusias mąstymo tradicijas. Pozityvistinei metodologijai būdingą objek- 
tyvią faktų analizę jis papildė reikalavimais remtis lyginamaisiais indų, kinų, 
Vakarų filosofijos istorijos faktų tyrinėjimais ir atsiriboti nuo nekritiško me- 


namai universalių savajai civilizacijai būdingų mąstymo principų pervertini- 


535. 


Filosofija 


mo. Todėl moksliniai tyrinėjimai pagrįsti reikalavimu: „Filosofija turi būti lygi- 
namoji" [Ten pat, p. 32]. 

Pagrindinis lyginamosios filosofijos principas — analogija, skirtingų mas- 
tymo tradicijų gretinimas ir lyginimas. Lyginamoji analizė gali atskleisti ir greti- 
namų mąstymo modelių panašumus, ir skirtumus, tačiau svarbiausias jos užda- 
vinys - nustatyti bendrus visoms mąstymo tradicijoms principus. Šią idėją moksli- 
ninkas įvairiapusiškai pagrindė lygindamas indų ir Vakarų Europos viduramžių 
estetikos principus - jis, kaip ir A. Coomaraswamy, aptiko labai artimą pamati- 
nių pozicijų giminiškumą. Kita vertus, nurodė ir šių tradicijų skirtumus, pirmiau- 
sia tai, kad joks sanskrito terminas neatitinka vakarietiškos grožio sąvokos. Visai 
indų-iraniečių estetikos tradicijai ypač svarbi šviesa, spindesys. Didžiausias ly- 
ginamojo metodo pranašumas ir vertė - kad „jis išplečia, patikslina, pakeičia ir 
koreguoja mūsų pažinimą“ [Ten pat, p. 100]. 

Vadinasi, P. Masson-Ourselis, įrodęs Vakarų filosofinės tradicijos pretenzijų į 
universalumą nepagrįstumą, nuosekliai grindė kokybiškai naujos lyginamosios filosofi- 
jos idėją. Jos tikslas - įtvirtinti reliatyvizmo principus ir be ideologinių apriboji- 
mų įvertinti kitų neeuropinių civilizacijų suformuotus ne mažiau vertingus nei 
Vakarų mąstymo modelius. Nuoseklus eurocentrizmo neigimas ir filosofinio re- 
liatyvizmo principų įtvirtinimas bei lyginamosios pozityvistinės metodologijos 
taikymas P. Masson-Ourselio koncepcijoje tapo patikimas realios visuotinės fi- 
losofijos istorijos rekonstravimo pagrindas. 

Dviejų didžiųjų XX a. vokiečių mąstytojų K. Jasperso ir M. Heideggerio 
didžiausi nuopelnai komparatyvistinės filosofijos raidai buvo ne tiek konkreti 
lyginamoji analizė ar esminės metodologijos naujovės, o pirmiausia tai, kad jie 
tyrinėjo filosofinės Vakarų sąmonės evoliuciją ir įgyvendino platesnį požiūrį į 
pasaulinės filosofijos istoriją. K. Jaspersas, remdamasis „ašinio laiko“ koncepci- 
ja, plėtojo teoriją apie sinchronišką trijų didžiųjų mąstymo tradicijų - indų, ki- 
nų, Vakarų - atsiradimą ir klojo tvirtą teorinį pamatą jų komparatyvistinei ana- 
lizei. Iš daugelio didingų „ikiašinio“ amžiaus kultūrų (kinų, indų, egiptiečių, 
babiloniečių, persų, hebrajų, graikų) tik trijose - Kinijos, Indijos ir Viduržemio 
jūros regiono - atsirado kokybiškai naujas, palyginti su mitologiniu, filosofinis 
pasaulio suvokimas. 

„Kinijoje, - rašė K. Jaspersas, - tuo laiku gyveno Konfucijus ir Laozi, susi- 
formavo visos kinų filosofijos kryptys, kūrė Mozi, Zhuangzi, Liehzi ir daugybė 


536 


Komparatyvistinés filosofijos tapsmas 


kitų mąstytojų, Indijoje atsirado upanišados, gyveno Budha; Indijos ir Kinijos 
filosofijoje buvo išgvildentos visos filosofinio tikrovės pažinimo galimybės re- 
miantis skepticizmu, materializmu, sofistika ir nihilizmu, Irane Zoroastras mo- 
kė apie gėrio ir blogio kovos sklaidą pasaulyje; Palestinoje iškilo pranašai Ilijas, 
Isajus, Jeremijus ir Antrasis Isajus, Graikijoje - tai Homero, filosofų Parmenido, 
Heraklito, Platono, tragikų, Tukidido ir Archimedo laikotarpis. Visa, kas siejasi 
su šiais vardais, atsirado beveik tuo pačiu metu per kelis šimtmečius Kinijoje, 
Indijoje ir Vakaruose visiškai savarankiškai” [Jaspers, 1991, p. 32-33]. 

Vakarų sąmonės evoliucija bene labiausiai atsiskleidė vokiečių filosofijos 
patriarcho, didžiųjų Vakarų klasikinės filosofijos tradicijų saugotojo ir refor- 
matoriaus M. Heideggerio veikaluose. Ankstyvuosiuose darbuose, tęsdamas 
G. Hegelio ir savo mokytojo E. Husserlio tradicijas, jis gieda himnus graikų filo- 
sofijai, iškelia jos svarbą. Tačiau, vėliau gilindamasis į J. Needhamo, vokiečių 
orientalistų, daoizmo, čan ir dzen tekstus, požiūrius pakeitė iš esmės. Mastyto- 
jo susidomėjimą Tolimųjų Rytų mąstymo tradicijomis skatino stiprėjantis kla- 
sikinės Vakarų filosofijos tradicijų ribotumo ir išsekimo suvokimas. Rytuose jis 
ieškojo alternatyvių „metafizinei“ Vakarų filosofijos tradicijai mąstymo mode- 
lių, naujų, priešingų racionaliam „poetiniam mąstymui“, kelių. Vėlyvuosiuose 
kūriniuose M. Heideggeris, atsiribodamas nuo daugelio tradicinės graikų ir Va- 
karų filosofijos terminų, kuriuos traktavo kaip „metafizinius“, sąvoką filosofija 
keitė į universalesnę mąstymas. 

Tolimųjų Rytų filosofija jis susižavėjo taip, kad, Freiburgo universitete su- 
radęs kinų tautybės kolegą, jo padedamas 1946-1947 m. žiemą kruopščiai ana- 
lizavo ir vertė pagrindines jį itin dominusio klasikinio daoizmo filosofijos teks- 
to Laozi dalis. Jis įdėmiai studijavo klasikinių kinų ir japonų filosofinių tekstų 
vertimus į vokiečių kalbą, gilinosi į M. Buberio 1921 m. paskelbtą Zhuangzi 
filosofijai skirtą studiją. Perskaitęs garsiąją D. T. Suzuki knygą Zen Buddhism 
(„Dzenbudizmas“, 1956) M. Heideggeris prisipažino, kad joje aptiko tai, ka no- 
rėjo išsakyti visuose savo darbuose. M. Heideggerio posūkis į Rytų filosofiją 
turėjo stiprų poveikį postmodernistinės kartos mąstytojams, kurie esmiškai pa- 
keitė daugelį klasikinės komparatyvistikos nuostatų. 

Postmodernizmo epochoje komparatyvistinė filosofija patyrė radikalius 
pokyčius, todėl vienareikšmis jos apibūdinimas, nenusižengiant tiesai, šian- 
dien yra praktiškai neįmanomas. Dabartinė komparatyvistinė filosofija sklei- 

džiasi tarp dviejų pagrindinių polių. Viena vertus, joje ryškėja siekimas apri- 
boti objektyviu ir moksliniu konkrečių Rytų ir Vakarų mąstymo tradicijų tyri- 
mu, o kita vertus, ji siekia tapti kokybiškai nauja metacivilizacinės kultūros 
reikalavimus atitinkančia filosofavimo forma. 

Siekiant tiksliau apibrėžti Rytų ir Vakarų mąstymo tradicijų santykius, atsi- 
rado įvairių koncepcijų. Vienos iškelia konvergencijos, t. y. jų suartėjimo, sie- 
kiant vieno tikslo, kitos - papildymo, trečios - subordinacijos, ketvirtos — „aši- 
nio laiko“ mitologemą, penktos - pokyčių, šeštos - kontrastų, septintos - metafi- 
losofijos ir t. t. Vienų komparatyvistinės filosofijos šalininkų akimis žvelgiant, 
Rytų ir Vakarų mąstymo tradicijų opozicija yra principinė ir neįveikiama, o kiti 
mano būsiant jų sintezės perspektyvas ir neišvengiamai netgi kokybiškai naują 
universalią metafilosofiją. 

Metafilosofinéms koncepcijoms pritaria E Bruneris, kuris komparatyvis- 
tinę filosofiją pakeičia išplėstinio istorinio tyrinėjimo sąvoka. Jis siūlo naikinti 
įvairias Rytų ir Vakarų mąstymo tradicijas skiriančias ribas ir aprėpti jas viena 
disciplina, pavadinta „išplėstine filosofijos istorija“ [Bruner, 1975, Nr. 4, p. 252]. 
Kitas artimas ir ne mažiau pagrįstas požiūris į komparatyvistinę filosofiją — 
jos prilyginimas didžių užmojų filosofijai. Kwee Swan-Liat dar kalba apie ją, 
kaip apie „fazę, logiškai užbaigiančią visuotinę filosofijos istorijos evoliuciją“ 
[Kwee Swan-Liat, 1953, p. 61], ir kad komparatyvistinės filosofijos praktika 
yra vienintelis autentiškas filosofavimo būdas. Tačiau toks apibūdinimas irgi 
jau nebeleidžia traktuoti jos, kaip siauros filosofinio pažinimo srities, kadangi 
ji turi savus autonomiškus išteklius ir yra savarankiška universalių ambicijų 
filosofija. 

E. Deutschas, išpažįstantis artimus F Jullienui požiūrius, siūlo kompara- 
tyvistinės filosofijos terminą pakeisti sąvoka kontrastų filosofija, kuri išryškintų 
pamatinius Rytų ir Vakarų mąstymo tradicijų skirtumus [Deutsch, 1970, p. 320]. 

Postmodernizmo mąstytojai atsiriboja nuo klasikinėje filosofinėje kom- 
paratyvistikoje įsigalėjusių dichotominių schemų ir iškelia kultūrinio reliaty- 
vizmo bei filosofinių požiūrių įvairovės svarbą įvairiose mąstymo tradicijose. 
Kaip tvirtina C. Régamey, „Kad ir ką teigtumėte apie rytietiškas ar vakarietiš- 
kas mąstymo tradicijas, visuomet galima pacituoti tiksliai priešingą teiginį“ 
[Régamey, 1968, p. 503]. 

Požiūriai į komparatyvistinės filosofijos uždavinius istorinėje eigoje pa- 
stebimai keitėsi. Iš pradžių mokslininkai nekėlė toli siekiančių uždavinių, o daž- 
niausiai lygino vaizduotės sukurtus neretai išorinius Rytų ir Vakarų mąstymo 
tradicijų aspektus, idėjas, koncepcijas. Vėliau metodologiškai nuosekliau išski- 
riami tipologiniai gretinamų tradicijų, mokyklų, koncepcijų bruožai, atskleidžia- 
mi panašumai ar skirtumai. Ilgainiui gilindamiesi į lyginamąsias graikų, Vaka- 
rų Europos, indų, kinų, japonų, arabų ir kitų filosofijos tradicijų studijas, moks- 
lininkai vis aiškiau suvokė, kad tikrovėje nėra nei absoliučių skirtumų, nei pa- 
našumų, ir daug kas priklauso nuo konkretaus tyrinėtojo tikslo, pasirinktos 
lyginamosios analizės strategijos, kadangi mokslininkas yra savo programos 
kūrėjas ir tyrinėjamų reiškinių interpretatorius. 

XIX a. Vakaruose gyvavo Rytų ir Vakarų mąstymo tradicijų principinio skir- 
tingumo idėja. Eurocentrinės nuostatos nulėmė rasistinę teoriją, anot kurios, 
tik vakariečiai sugeba kurti autentišką ir originalią filosofiją, o kitos tautos tai 
nepajėgia. Toks tendencingas, menkinantis kitų civilizacijų kūrėjų kūrybines 
galias, požiūris atsirado nekritiškai sureikšminus graikų ir jų tradicijas perému- 
sių Vakarų mąstytojų sukurtus mąstymo principus. Dabartinėje filosofinėje kom- 
paratyvistikoje nekritiškas vienos mąstymo tradicijos sureikšminimas ir aiški- 
nimas jos, kaip vienintelės tikros, traktuojamas kaip pasenęs provincializmas. 
Tikrovėje, kaip turėjome galimybę įsitikinti, savarankiškų mąstymo tradicijų 
buvo mažiausiai trys, ir kiekvienos jų raidos būdai skirtingi, savitos prioriteti- 
nės problemos bei jų sprendimo variantai. 

H. Smithas, perėmęs B. Russello mintį, jog nuo seniausių amžių žmogus 
yra įsitraukęs į tris pagrindinius konfliktus: su gamta, kitais žmonėmis ir savi- 
mi, teigė, kad juos galima traktuoti kaip gamtines, socialines ir psichologines 
žmogaus problemas. Šią trinarę klasifikacijos sistemą jis pritaikė trims didžio- 
sioms - Kinijos, Indijos ir Vakarų - mąstymo tradicijomis. „Tai, - rašė jis, - pa- 
deda suvokti ir susieti unikalius šių trijų tradicijų pasaulėvaizdžius, manant, 
jog kiekviena jų pabrėžia vieną esminę žmogaus problemą. Glaustai tariant, 
Vakarai pabrėžia gamtines problemas, Kinija socialines, o Indija - psichologi- 
nes“ [Smith, 1957, p. 7]. H. Smitho teoriją būtų galima detalizuoti ir papildyti 
daugybe įvairių aspektų, tačiau mums dabar svarbios jo atskleistos įvairių mąs- 

tymo tradiciju skirtingos orientacijos ir prioritetinis nagrinéjimas kitu, ne Vaka- 
ru, filosofijos, problemu. 

Akivaizdu, kad, aiškindamiesi komparatyvistinės filosofijos uždavinius, 
pirmiausia turime kalbėti apie skirtingas mąstymo tradicijas, arba savarankiš- 
kus žmonijos sukurtus „filosofavimo tipus“. Filosofinio pažinimo užuomazgų 
analizė senovės graikų mąstytojų veikaluose liudija, kad pirmiausia norėta 
racionaliai perprasti pamatinius pasaulio sandaros principus. Netgi vėlesniais 
laikais stiprėjančios analitinės tendencijos nepaneigė pirmapradžio filosofinio 
mąstymo sinkretiškumo. 

Įvertinę pagrindinių komparatyvistinės filosofijos kūrėjų koncepcijas ga- 
lime teigti, kad pasaulinio istorinio filosofinio proceso bendrumo bei Rytų ir 
Vakarų mąstymo tradicijų autonomiškumo pripažinimas tapo dabartinės kom- 
paratyvistinės filosofijos aksiomomis, padedančiomis geriau suvokti jos tiks- 
lus, uždavinius, objektą bei metodologinius principus. 

Komparatyvistinės filosofijos krikštatėvis P. Masson-Ourselis savo anks- 
tyvuosiuose darbuose ją aiškino ne kaip vieną filosofinę discipliną greta kitų, 
bet kaip savarankišką visuminę filosofiją, kurioje objektas, metodas tarnauja vienam 
tikslui - pasaulinės filosofinės minties įvairovės ir skirtingų mąstymo tradicijų 
idėjų įnašo į ją pažinimui. 1911 m. paskelbtoje studijoje Objet et mėthode de la 
philosophie comparée („Lyginamosios filosofijos objektas ir metodas") jis rašė: 
„Remdamiesi terminų „lyginamoji“ anatomija, filologija arba psichologija ana- 
logija lyginamaja filosofija vadiname keleto civilizacijų lyginamųjų filosofijos 
idėjų studijas“ [Masson-Oursel, 1911, p. 541]. 

Kwee Swan-Liat pasiūlė kitą požiūrį. Anot šio autoriaus, komparatyvisti- 
nė filosofija „apima savitą filosofijos sritį, kurios uždavinys - sistemingai ir sa- 
moningai lyginti Rytų ir Vakarų filosofijas". Tai perdėm abstraktus šios filosofi- 
nio pažinimo srities apibūdinimas - jį reikia sukonkretinti. Toks apibrėžimas 
rodo esant savarankišką filosofijos discipliną, kurios tyrinėjimo objektas - mąs- 
tymo tradicijos, priklausančios skirtingoms kultūroms. Ji tyrinėja įvairias Vaka- 
rų ir Rytų mąstymo tradicijas panašiai, kaip lyginamoji gramatika sanskritą, 
senovės persų ar graikų kalbas. Tačiau lyginamoji gramatika savo metodą iške- 
lia virš tų kalbų, kurioms tirti jį taiko, o komparatyvistinė filosofija siekia nusta- 
tyti, kitokius santykius su skirtingomis savarankiškomis mąstymo tradicijomis. 
Todėl komparatyvistinė filosofija yra „tam tikra konkreti filosofijos forma, o 

lyginamoji gramatika nėra kita kalba greta tu, kurias ji studijuoja“ [Kwee Swan- 
Liat, 1953, p. 64, 170]. 

Remdamiesi komparatyvistinės filosofijos istorinių raidos dėsningumų 
apibendrinimu galime teigti, kad pagrindinis komparatyvistinės filosofijos už- 
davinys - lyginamuoju aspektu, pasitelkiant įvairias strategijas ir metodus (istorinį, 
filologinį, kritinį, hermeneutinj, fenomenologinį, sociologinį ir pan.) nagrinėti Vakarų 
ir nepriklausančių Vakarų kultūros arealui mąstymo tradicijas, atskleisti esminius jų 
santykius, skirtumus bei panašumus, išlieka. Vadinasi, ši filosofinio pažinimo sri- 
tis pirmiausia lygina ir gvildena Rytų ir Vakarų tautų konkrečių autorių filoso- 
fines koncepcijas, doktrinas, problemas ir filosofavimo metodus. Dauguma šių 
tyrinėjimų apsiriboja konkrečia empirine lyginamąja analize ir vengia įsipainio- 
ti į plačius teorinius ar metafizinius apibendrinimus. Tačiau dabartinė kompara- 
tyvistinė filosofija neapsiriboja vien lyginamųjų mąstymo tradicijų panašumų ir 
skirtumų išryškinimu, o siekia sukurti prielaidas universalios pasaulinės filoso- 
fijos arba metafilosofijos, atitinkančios metacivilizacinės kultūros poreikius ir pa- 
dedančios įveikti mąstymo provincionalizmą bei rekonstruoti realią pasaulinės 


filosofijos istoriją. 

Dabartinėje komparatyvistinėje filosofijoje ypač svarbios metodologinės, 
t. y. tyrinėjimo strategijų ir metodų, problemos. Komparatyvistinė filosofija nie- 
kuomet nebuvo homogeniška filosofinio pažinimo sritis. Jos tyrinėjimų strategi- 
jos ir metodai labai keitėsi. Metodologinių nuostatų įvairovę, netgi hibridišku- 
mą, lėmė istorinės raidos ypatumai, kadangi vienu metu ji formavosi įvairiomis 
kryptimis: pirmiausia kaip istorinis, filologinis ir kritinis Rytų mąstymo tradicijų 
pažinimas Vakarų filosofijos problemų ir sudedamųjų filosofinio pažinimo da- 
lių atžvilgiu. Ankstyvajame tapsmo etape vyravusį istorinį lyginamąjį metodą 
veikė evoliucionizmo teorijų, biologinių funkcijų, gyvūnų rūšių ir lyginamo- 
sios gamtos mokslų studijos (lyginamųjų anatomijos, fiziologijos, embriologi- 
jos, paleontologijos ir pan.), kurios, suvokus sanskritiškųjų tekstų svarbą, buvo 
humanitarinių mokslų naujovių pagrindas. 

Kita vertus, rutuliojantis savarankiškoms orientalistikos kryptims ir skver- 
biantis į Rytų civilizacijų pamatinių kultūros kategorijų pasaulį, siekiant giliau 
suvokti jų istoriškai besikeičiantį pasaulėvaizdį, neišvengiamai kilo juose vieš- 
patavusių mąstymo tradicijų ir sudėtinių filosofinių sistemų dalių pažinimo 
problemos. Tai, kad atskirų Rytų mąstytojų veikaluose, pavyzdžiui, Konfuci- 
jaus, Laozi, Zhuangzi, nėra pedantiškai išskirtos jų filosofinių sistemų dalys 
(ontologija, gnoseologija, socialinė filosofija, etika, estetika ir pan.), visiškai ne- 
reiškia, jog implicite neegzistuoja jų mokymuose. Tai, konkrečiai analizuoda- 
mas, ir siekiau parodyti savo studijoje „Konfucijus ir konfucianizmas“ [Andri- 
jauskas, 1994a, p. 5-55]. Susiformavusios įvairios konceptualios metodologinés 
įvairių mąstymo tradicijų, paskirų filosofinių sistemų dalių pažinimo nuosta- 
tos ir paralelės klasikinėje komparatyvistinėje filosofijoje buvo traktuojamos 
kaip bendrų istorinio mąstymo raidos dėsningumų išdava. 

Komparatyvistinė filosofija pasiekia brandą ir įgauna mokslinį pavidalą 
tuomet, ir tik tuomet, kai mokslinis pažinimas remiasi nuoseklia ir veiksminga 
metodologija, padedančia nagrinėti savosios ir kitos, lyginamosios, tradicijos 
reiškinius 

P. Masson-Ourselis ir Leideno universiteto profesorius Kwee Swan-Liat 
komparatyvistinės filosofijos metodologijos problemoms skyrė itin vertingas 
specialias studijas. „Tikroji lyginamosios filosofijos problema, - teigė P. Masson- 
Ourselis, - yra ne sąvokos apibrėžimas, bet griežto ir tikslaus metodo sukūri- 
mas" [Masson-Oursel, 1911, p. 543]. Prancūzų mokslininkas šią problemą spren- 

dė remdamasis pozityvistine metodologija ir ragino inventorizuoti visus svar- 
biausius pagrindinių pasaulio civilizacijų filosofinių tradicijų faktus, analizuo- 
ti ir atskleisti periodiškai pasikartojančius dėsningumus, nuolatines sąsajas, 
glaustai sakant, dėsnius. Pagrindiniu pozityvios filosofijos metodu jis laikė ly- 
ginamąjį. Šis metodas, plačiai taikomas kitoms gamtos mokslų disciplinoms — 
anatomijai ir zoologijai, turi būti kūrybiškai perkeltas į indų, kinų ir Vakarų 
filosofijos tradicijų studijas. 

Klasikinis filosofinis komparatyvizmas iš pradžių vadovavosi lyginamo- 
joje kalbotyroje įsigalėjusiu požiūriu, kad Rytų kultūrose slypi Vakarų kultūros 
ištakos ir tiesinės civilizacijos teorija. Šį požiūrį paneigus komparatyvistinė fi- 
losofija vis dažniau perimdavo iš lyginamosios gramatikos, zoologijos, anato- 
mijos ir kitų gamtos mokslų pozityvistines metodologijas, kurių poveikis jau- 
čiamas ir šiandieną. 

Kwee Swan-Liat solidžiausioje komparatyvistinės filosofijos metodologi- 
jai skirtoje studijoje Methods of Comparative Philosophy („Lyginamosios filosofi- 
jos metodai“, 1953) glaustai aptarė komparatyvistinės filosofijos uždavinius, 
moksliškai pagrįsto skirtingų filosofijos tradicijų lyginimo prielaidas ir tyrinė- 
jimo metodus. „Lyginimas, - rašė jis, - nėra, paprastai tariant, vienų elementu 
gretinimas su kitais. Lyginamojo metodo kilmei būdingos selektyvios prieigos, 
todėl jis labiau šliejasi prie vienų detalių nei prie kitų. Lyginimas - tai visuomet 
išankstinis sutvarkymas ir, tarp kita ko, laisvas tų elementų pasirinkimas, kurie 
vėliau lyginami. Lyginant įžvelgti skirtumus, vadinasi, atkreipti dėmesį į pana- 
šumus ir skirtumus bei patikslinti daugybę duomenų ir sutvarkyti juos globali- 
nėje perspektyvoje“ [Kwee Swan-Liat, 1953, p. 112]. 

Aptardamas komparatyvistinės metodologijos perspektyvas Kwe Swan- 
Liat išskyrė šiuos pagrindinius metodus: filologinį, istorinį, lyginamąjį, psichologi- 
nį, fenomenologinį, sociologinį-antropologinį ir jungiantį įvairių metodų galimybes 
visuminį integralųjį, kuris duoda tyrinėtojui galimybę išvengti vieno konkretaus 
metodo vienpusiškumo ir aprėpti įvairius konkrečios filosofinės tradicijos as- 
pektus. Ši mokslininko iškelta metodologinė nuostata palaipsniui įsivyravo po- 
stmodernioje filosofinėje komparatyvistikoje, kuriai būdingas išskirtinis dėme- 

Įsigalint globalizacijai ir postmodernizmo ideologijai, pastebimas akivaiz- 
dus Rytų ir Vakarų mąstymo tradicijų suartėjimas, kurio ryškiausiu požymiu 
tampa postmodernaus mąstymo orientalizacija, estetinimas ir ontologiškėjimas, 
suartėjimas su „neklasikiniais“ gyvenimo filosofijos ir subjektyviosios ontolo- 
gijos principais. Metacivilizacinės kultūros formavimosi sąlygomis dabartinės 
Vakarų ir neeuropinės civilizacijos bei jų mąstymo tradicijos nesiplėtoja daugiau para- 
leliai ir nepriklausomai viena nuo kitos, tačiau priešingai — kaip niekuomet anksčiau 
glaudžiai sąveikauja. 

Objektyvus įvairių civilizacinių pasaulių suartėjimas stiprina viltį, kad ar- 
timiausiu laiku atsiras kokybiškai nauja planetinė tilosofijos supersistema - me- 
tafilosofija, arba savotiška „pasaulinė filosofija“, t. y. visų pagrindinių mąstymo 
tradicijų sintezė, kurios idėja buvo plėtojama pirmose trijose pagrindinio da- 
bartinės komparatyvistikos centro Honolulu konferencijose. 

Iš tikrųjų stiprėjančios globalizacijos sąlygomis glaudžiau pradeda sąvei- 
kauti įvairios mąstymo tradicijos, ieškoma sąlyčio taškų ir įsigali nauji universa- 
lūs metadiskursai, nulėmę universalios metafilosofijos atsiradimą. Šį terminą 
šiuolaikinėje humanistikoje veikale Métaphilosophie (, Metafilosofija", 1965) įtvir- 
tino prancūzų filosofas Henri Lefebvre'as ir jo šalininkai, kurie apibūdino nau- 
jus mąstymo pokyčius, įsigalėjus tradicinės Vakarų filosofijos peržengimo 
(dėpassement) ir komparatyvistinės filosofijos principams. Esminės klasikinio 
mąstymo metamorfozės ir naujų filosofinių diskursų atsiradimas čia siejamas 
su naujos totalinės, arba planetinės, kultūros, žmogaus ir universalaus masty- 
mo atsiradimu. Šiuo požiūriu metafilosofija tiesiogiai siejasi su komparatyvis- 
tinės filosofijos problematika, eurocentrinių Vakarų filosofijos ambicijų saulė- 
lydžiu ir vadinamąja „postfilosofija“. 

Todėl vargu ar įmanoma, siekiant išsaugoti mokslinį korektiškumą, dabartinę 
komparatyvistine filosofiją traktuoti kaip paprastą savaiminę filosofijos sritį, pavyzdžiui, 
kaip epistemologija, etika, estetika. Komparatyvistine filosofija savo universaliomis am- 
bicijomis ir uždaviniais siekia būti kokybiškai ir hierarchiškai aukštesne metafilosofija, 
kadangi kalbama apie konceptualų įvairių mąstymo tradicijų suartėjimą ir naujos visu- 
minės filosofijos atsiradimą. Akivaizdu, kad bet kuri metafilosofija savo ruožtu yra 
kokybiškai nauja filosofija. Kita vertus, nauja autentiška filosofija tam tikra pras- 

me yra metafilosofija, kadangi praeities originalus mąstymo tradicijų sintetini- 
mas yra konstruktyvus naujos filosofijos atsiradimo elementas. 

„Čia dalelytės meta-, po-, anapus tampa regimos, net jei lieka kiek proble- 
miškos. Tačiau jos verčia kelti analogišką problemą ir filosofijoje. Ar lyginamo- 
joje filosofijoje filosofijos mokslas santykiauja su filosofijomis taip pat, kaip 
religijos mokslas su religijomis, o lingvistika priešpriešinama kalboms? Tų aki- 
vaizdžių sunkumų, kurie siejasi su „metakalbos“ problemomis, nevertėtų ap- 
tarinėti čia; mūsų uždavinys atkreipti dėmesį į istorinę situaciją, kai reikia būti 
apdairiam įvairiose srityse. Istorinės priešpriešos ir objektyvumo nuostata, dėl 
kurios poveikio filosofija taip pat, atrodo, yra istoriškai tiriamų objektų dau- 
gumoje ir kurioje hegeliškas Aufhebung [panaikinimas. — A.A.] praranda savo 
poveikį“ [Halbfass, 1976, p. 115]. 

Pirmasis Honolulu universiteto Orientalistikos instituto lyginamosios filo- 
sofijos katedros vedėjas, vienas pagrindinių įtakingo Honolulu komparatyvisti- 
nio sąjūdžio įkvėpėjų, Ch. A. Moore'as, kalbėdamas apie pagrindinius konfe- 
rencijų tikslus, pabrėžė, kad šie įvairioms civilizacijoms atstovaujančių moksli- 

ninkų forumai siekia atskleisti Vakaruose vyraujančias klaidingas Rytų gyveni- 
mo filosofijos interpretacijas bei išsiaiškinti Rytų ir Vakarų idėjų bei idealų sin- 
tezės, visuotinės pasaulinės filosofijos sukūrimo galimybes. 

Idėjos ir idealai, kurie, anot Ch. A. Moore'o, slypėjo šių konferencijų esmė- 
je ir gyvuoja iki šiol, yra trys: 1) skatinti didesnio tarpusavio supratimo plėtotę 
tarp Azijos ir Vakarų visuomenių filosofinių koncepcijų lygmeniu; 2) sudaryti 
palankias sąlygas visuminei filosofijai; 3) atsiriboti nuo siaurų vietinių interesų, 
kurie yra ne tik filosofiškai nepakenčiami, tačiau ir pavojingi, iš tikrųjų net tra- 
giški šiuolaikiniam pasauliui [Moore, 1968, p. 4]. 

Vakaruose ir anksčiau vis buvo keliamos Rytų ir Vakarų mąstymo tradicijų 
sąveikos, jungiančios įvairias mąstymo tradicijas, visuminės, arba universalios, 
filosofijos idėjos. Tačiau dauguma Vakarų mąstytojų šią sąveiką suvokė kaip 
mechanišką prijungimą prie viešpataujančios Vakarų mąstymo sistemos labiau- 
siai Vakarams aktualių Rytų tautų mąstymo principų, idėjų, nekeičiant esminių 
Vakarų filosofinės tradicijos nuostatų bei principų. Vadinasi, sintezės idėja rė- 
mėsi Vakarų kultūros, mąstymo tradicijos ir terminijos paradigma. Tačiau toks 
mechaniškas išplėštų iš konteksto paskirų Rytų tautų kultūros, mąstymo tradi- 
cijų elementų „prijungimas prie kitos sistemos“, tiesmukas Vakarų kultūros, mąs- 
tymo tradicijos pranašumo teigimas, suprantama, negalėjo tenkinti Rytų tautų, 
kurios didžiavosi savo ne mažiau turtingomis mąstymo tradicijomis. 

Rytus ir visavertės sąveikos idėją polemikoje, be indų, kinų, japonų, isla- 
miškųjų kraštų mąstytojų, parėmė ir daug Vakarų mąstytojų, kurie paneigė ste- 
reotipinius požiūrius į Rytų tautų mąstymo tradicijas. „Nors tai gali atrodyti 
paradoksalu, - rašė Ch. A. Moore'as, - tačiau Rytų filosofija yra nuosekliai „prak- 
tinė“ savo dvasia ir įgyvendinimu, o Vakarų filosofija dažniausiai ne tokia. Ry- 
tiečių požiūriu, filosofija turi būti intymiai susijusi su gyvenimu ir jo proble- 
momis, retai, jei išvis kada nors, filosofija įgauna akademinį ar grynai teorinių 
problemų sprendimo pavidalą. Teisingo gyvenimo kelio suradimas yra tas pa- 
grindas, kuris sudaro sąlygas aukščiausiam tikslui pasiekti. Siekiant jį įgyven- 
dinti šį pagrindą reikia sąmoningai suvokti ir jo laikytis“ [Moore, 1946, p. 266- 
267]. Jis iškėlė Rytų ir Vakarų mąstymo tradicijų „vaisingo papildymo idėją“, 
kadangi kiekviena šių tradicijų plėtoja savitą požiūrį į pamatinės žmogaus bū- 
ties problemas. Todėl viena pateikia kultūrų dialogui ir pabrėžia tai, ko trūksta 
kitoms ar ko jos tinkamai neįvertina. 

Kitas komparatyvistas, W. E. Hockingas, teigė, kad „Rytų pasaulio žmogus 
yra išmintingesnis, nes jis visuomet pasitelkia savąją filosofiją. Jis neturi nenau- 
dojamos filosofijos bei religijos. Jo apmąstymai visuomet glaudžiai siejasi su veiks- 
mais. Todėl mes turime mokytis iš praktinės Rytų metafizikos reikšmės. Rasė, 
beatodairiškai pasidavusi loginio pozityvizmo mąstymo schemų įtakai, turi daug 
svarių priežasčių tyliai įsiklausyti į Rytų mastysena" [Hocking, 1946, p. 1]. 

Taip susidarė objektyvios prielaidos ir ryškėjo abipusis lygiaverčio partne- 
rio dialogo, nepripažįstančio lankstaus Vakarų patirties pranašumo, Rytų filo- 
sofijos tradicijų „suvakarietinimo“ nuostatų ir vienpusių kompromisų, porei- 
kis. Daugelis Rytų tautų mąstytojų, turėdami karčią „dialogo su Vakarais“ kolo- 
nializmo laikais patirtį ir regėdami net konkrečioje filosofinėje tradicijoje išky- 
lančių sistemų ir teorijų įvairovę, suvokė tokios sintezės bei suderinamumo su- 
dėtingumą. 

Kai perdėm sureikšminami paskirų Rytų ir Vakarų tautų mąstymo tradicijų 
skirtumai, dažnai pamirštama, kad neretai daug sudėtingesnės susikalbėjimo 
problemos iškyla tarp priešingos pakraipos ir skirtingiems istoriniams raidos 
tarpsniams atstovaujančių mąstytojų vakarietiškosios filosofijos tradicijos vidu- 
je. Kita vertus, filosofinių pažiūrų skirtumai dažniausiai yra individualaus, o ne 
kultūrinio pobūdžio. Todėl greta skirtumų pagrindinėse mąstymo tradicijose be 
ypatingo vargo aptiksime daug daugiau, kas jas sieja. Ir šiuo aspektu žvelgiant 
vienos civilizacijos intuityvios, iracionalios ar racionalios pakraipos mąstytojas 
daug lengviau susikalbės su analogiškos pakraipos kitos nei su esmiškai skirtin- 
gų nuostatų mąstytojais savos. Kai kalbame apie pasaulinės filosofijos idėją, ne- 
turime pamiršti žmogaus prigimčiai ir mąstymui būdingo universalumo. Todėl 
pasaulinės filosofijos idėja reiškia ne atskirų mąstymo tradicijų niveliavimą, jų 
mechanišką susiejimą, atsisakymą nuo šimtmečiais puoselėtų principų, tačiau 
įsiklausymą ir „atvirumą“ kitoms pozicijoms, idėjoms, nuostatoms, požiūrio taš- 
kams, jų natūraliai konkurencijai, sąlyčio taškų, perspektyviausių problemų ir 
raidos tendencijų paiešką, akiračio plėtimą. 

EM. Wimmeris pagrįstai kritikuoja Vakarų kultūrinį imperializmą, kuris 
pašalina Rytų, Afrikos, arabų ir kitų civilizacijų filosofijos tradicijas iš savo pan- 
teono ir intelektinės biografijos. Įsigalint ekonominei ir mokslinei globalizaci- 
jai, jo požiūriu, įvairių kultūrų filosofija turi turėti lygias teises [Wimmer, 1993, 
p. 29-30]. 

Glaudžios Rytų ir Vakarų mąstysenos sąveikos idėją nuosekliai plėtojo įta- 
kingas indų komparatyvistas P. R. Raju, kuris ragino integruoti rytietiškus ir 
vakarietiškus mąstymo principus. „Iki šiol, — rašė jis, - buvo teigiama ir turima 
nuomonė, kad Rytų žmogaus charakteris yra visai kitoks nei Vakarų. Tačiau, 
integruodami skirtingas mąstysenas į visumą, turime pripažinti, jog skirtingi 
charakteriai slepia giliau esančią sielą, kuri aprėpia šias apraiškas“ [Raju, 1992, 
p. V]. Indų komparatyvistas polemizuoja su oponentais, teigiančiais, kad krikš- 
čioniškai išauklėtas žmogus niekada negalės būti tikras budistas. Jis pripažįsta, 
jog, susidūrus su kitokiu mąstymu, nelengva išsivaduoti iš paveldėtų kultūri- 
nių stereotipų, tačiau vargu ar galima teigti, kad tokie ketinimai yra visiškai 
neįmanomi. 

P.R. Raju teigė: trys pagrindinės - Vakarų, kinų ir indų - mąstymo tradi- 
cijos „nėra nesuderinamos tarpusavyje, bet viena kitą papildo, skirtingos, ta- 
čiau nebūtinai priešingos“ [Ten pat, p. 10]. Pagrindinį lyginamosios filosofijos 
tikslą mokslininkas siejo su pastangomis per geresnį skirtingų mąstymo tra- 
dicijų pažinimą „išryškinti žmogaus ir jį supančio pasaulio prigimtį, kuria remian- 
tis, reikia sukurti visuminę gyvenimo filosofiją, atskleisti mąstymo ir veiklos per- 
spektyvas“ [Ten pat, p. V]. Jis teisingai pastebėjo, kad dauguma tų pamatinių 
žmogaus būties ir jį supančio pasaulio problemų, kurias šimtmečiais gvildeno 
visų didžiųjų mąstymo tradicijų ir epochų žmonės, „neprarado aktualumo ir 
šiuolaikiniam žmogui“, o tai yra rimtas pamatas universalios mąstymo siste- 
mos tapsmui. Todėl ir pagrindinį komparatyvistinės filosofijos uždavinį jis sieja 
su skirtingų mąstymo tradicijų integracija ir naujos visuminės, visa apiman- 
čios filosofijos sukūrimu. 

Jo oponentai, pavyzdžiui, A. Macintyre'as, prabilo apie tokios sintezės 
utopiškumą, kadangi bet kokia unifikacija, kupina apribojimų ir prievartos, 
grasina pažeisti filosofinio mąstymo atvirumą pasauliui. Tačiau, kita vertus, 
visos pagrindinės mąstymo tradicijos skirtingais keliais veda į ta patį tikslą - 
žmogaus būties ir jį supančio pasaulio pažinimą, todėl nevertėtų vienpusiškai su- 
reikšminti vien skirtumų, neregint akivaizdžių sąlyčio taškų ir artimų problemų 
sprendimo variantų. 

Akivaizdu, kad Rytų ir Vakarų tautų kultūrų, mąstymo tradicijų mecha- 
niškai sujungti neįmanoma, tačiau, joms gerbiant vienai kitą, atsisakant am- 


žiais gyvavusių melagingų stereotipų, glaudžiau sąveikaujant, nuodugniau pa- 

žįstant vienai kitą, neišvengiamai gilėja tarpusavio supratimas ir derinimas mąs- 
tymo principų, vertybių ir simbolių sistemos, jos atvirėja. 

Komparatyvistinės filosofijos metodologinės metamorfozės atskleidžia 
sunkumus, su kuriais nuolatos susiduria filosofas, rekonstruodamas realią pa- 
saulinės filosofijos istoriją, joje išryškėjusį mąstymo tradicijos trūkį. Moksliniu 
požiūriu korektiškas lyginimas padeda išryškinti atskirų mąstymo tradicijų sa- 
vitumą bei pasaulinės filosofijos istorijos procesų bendrumą ir kartu išsaugoti 
nuo kompromitacijos komparatyvistinės filosofijos sąvoką. 

Vadinasi, lyginamosios Rytų ir Vakarų tautų mąstymo tradicijų studijos 
prasidėjo XVIII a. švietimo ideologijos viešpatavimo laikais, kai mokslininkai 
ėmė domėtis Rytų kultūromis. Jas itin skatina sanskritiškųjų tekstų atradimas ir 
požiūris į indų kultūrą, kaip į europinių mitų, kalbų, mąstymo principų ištaką. 
Svarbūs komparatyvistinės filosofijos tapsmo veiksniai buvo švietėjų ir roman- 
tikų universalizmas, jų siekimas išplėsti Vakarų mąstysenos ribas. Šios idėjos 
buvo itin gyvybingos „romantinio orientalizmo" klestėjimo laikais. Tuomet gre- 
ta romantikų iškilo įtakingos G. Hegelio ir A. Schopenhauerio koncepcijos. Vė- 
lesnė komparatyvistinės filosofijos sklaida daugiausia siejosi su reakcija į hegeliš- 
kąjį eurocentrizma ir A. Schopenhauerio, E Max Müllerio, P. Deusseno ir P. Ma- 
sson-Ourselio metodologinių nuostatų plėtojimu. 

Klasikinėje komparatyvistinėje filosofijoje viešpatavusių dviejų pagrindi- 
nių strategijų - visa aprėpiančio sinkretizmo ir siauro empirizmo - vienpusiš- 
kumas bei trūkumų suvokimas paskatino įsigalėti naujas metodologijas. Dau- 
gelis naujos postmodernistinės kartos mąstytojų, tiesiogiai siedami dabartinės 
komparatyvistinės filosofijos uždavinius su radikaliais metacivilizacinės kul- 
tūros pokyčiais, suteikė jai universalios metafilosofijos statusą. Todėl postkla- 
sikinė, arba postmodernistinė, filosofinė komparatyvistika skatino atsiradimą 
kokybiškai naujos universalios metafilosofijos, kurioje siekta įtvirtinti naujas kom- 
pleksines skirtingų Rytų ir Vakarų mąstymo tradicijų tyrinėjimo strategijas. 

Todėl daugelis klasikinėje filosofinėje komparatyvistikoje vyravusių po- 
žiūrių šiandien patiria esminius pokyčius, įsigali nauji alternatyvūs požiūriai ir 
kompleksinės tyrinėjimo strategijos, stiprėja pliuralizmo ir reliatyvizmo ten- 
dencijos, abejojama tradicinių metodologinių prieigų galimybėmis, jų sugebė- 
jimu pateikti moksliškai pagrįstas išvadas. 

Menas 


Menas kultüroje 


Menas - sudedamoji kultüros universumo dalis. Skirtingai nei kultüra, ku- 
ri yra savotiškas socialinis makrokosmas, menas yra mikrokosmas, kuriame sly- 
pi pagrindiniai kultūros bruožai. Gilindamiesi į šiuolaikinės Vakaruose įsivyra- 
vusios sąvokos menas ištakas antikoje, pamatysime, kad senovės graikų technė 
ir romėnų ars reiškia bet kurį negamtinės kilmės dirbinį, kuriam būdingas to- 
bulumas, meistriškumas. Ilgainiui plėtojantis kultūrai ir estetinei sąmonei, pra- 
dėjus diferencijuotis kūrybinei veiklai atsiranda siauresnė šiuolaikinė sąvoka 
menas. Joje išryškėja opozicija ne tik natūralios gamtos, bet ir mokslo, techni- 
kos, amatų kūriniams. Tenka pripažinti, kad ribos, skiriančios šias kūrybinės 
veiklos sritis, ir šiandien neretai lieka neapibrėžtos. 

Menas yra ne tik kultūros posistemis, bet ir visuomeninės sąmonės bei prak- 
tinio dvasinio pasaulio perpratimo forma. Ė. Durkheimas meną aiškina kaip ab- 


soliučiai priešingą viskam, kas siejasi su pareiga, nes kultūros pasaulyje jis pir- 

miausia yra kūrybinė laisvė. Meno termino daugiareikšmiškumas tiesiogiai ro- 
do žmonijos estetinės sąmonės evoliuciją. Pirmiausia platesne prasme žodis me- 
nas siejamas su bet kuria kūrybine žmogaus veiklos sritimi (opoziciška gamtos 
kūriniams), kuriai būdingas meistriškumas, tobulumas technologine ir estetine 
šio žodžio prasme. Kita vertus, ši sąvoka reiškia ir patį meno kūrinį. Meno sąvo- 
ka aprėpia ir įvairių istorinių tipų, arba vadinamųjų epochinių meno stilių, lyg- 
menį (antika, romanika, gotika, renesansas, barokas, klasicizmas, romantizmas, 
simbolizmas, modernizmas ir pan.). Ir pagaliau menas yra viena meno rūšis ar 
žanras arba daugybė jų. 

Meno sąvoka, be minėtų, apima ir daugybę kitų aspektų. Paskiri teoretikai 
šia sąvoka apibūdina tokį kūrybinės veiklos procesą (pasaulis - menininkas - 
kūrybos procesas - meno kūrinys - suvokimas), kurio metu atsiranda meninės 
kūrybos produktas - meno kūrinys, kuriamas menui suvokti ir a priori turi jį 
omenyje. Tačiau meninį suvokimą vargu ar galima suplakti su menu, nors dauge- 
lis elgiasi taip. Dėl to meno fenomenas subjektyvizuojamas, kadangi meno kū- 
rinį kiekvienas žmogus suvokia labai skirtingai, nors šis suvokimas dažniausiai 
daugmaž atitinka meno kūrinio prasmes. Kita vertus, suvokimas kai kada gali 
likti neišreikštas (prisiminkime A. Malraux ir M. Heideggerio apmąstymus apie 
meno kūrinius, sudėstytus kaip daiktus sandėliuose ar lentynose). Ar tuomet, 
kai Luvras, Prado, Ufici muziejai uždaryti ir meno kūriniai nepakliūva į tiesio- 
ginio jų suvokimo lauką, galime teigti, kad menas išnyksta? Tai toli gražu ne 
toks paprastas klausimas, kaip gali pasirodyti iš pirmo žvilgsnio. 

Menas esmiškai skiriasi nuo visų kitų kultūrinės veiklos formų principiniu 
sinkretiškumu. Tai, kas kitose veiklos srityse yra išskaidyta ir specializuota, čia 
sudaro visumą. Todėl meninė kūryba neatskiria materialaus, dvasinio ir techni- 
nio pradų. Visi jie susilieja meninės kūrybos produkte - meno kūrinyje. Savitas 
meno objektas yra estetinis žmogaus požiūris į kūrybą ir pasaulį, o uždavinys - 
estetinis pasaulio suvokimas, kuris perteikiamas savotiška kiekvienos konkre- 
čios meno rūšies ar žanro vaizdinių kalba. 

Vadinasi, būdamas lanksti variatyvi įvairių rūšių ir žanrų morfologiné siste- 
ma menas įvairiai modifikuojamas. Todėl į meno sąvoką populiariausia šiuolaiki- 
ne prasme įtraukiamos visokios meno rūšys - tapyba, skulptūra, muzika, teatras, 
baletas, kinas, meninė literatūra (pastaroji neretai vertinama kaip atskira kūrybi- 
nės veiklos sritis). Taip atsiranda savotiškas „meno ir literatūros“ junginys, kuria- 

me atsiskleidžia jų savitumas kitų kūrybinės veiklos formų atžvilgiu. Tačiau me- 
no sąvoka aprėpia ir žanrų lygmenį pagal temas, struktūrą, funkcijas. Literatūrą 
galima skirstyti, pavyzdžiui, į: romaną, poemą, apysaką, eilėraštį; istorinį, nuoty- 
kinį, psichologinį romanus; tragediją, komediją, melodramą, vodevilį; odę, epita- 
fija, epigrama, pamfleta. Analogiškai gali būti dalijamos ir kitos meno rūšys: mu- 
zika — į dainą, oratoriją, opera, sonatą, siuitą, simfoniją ir pan.; tapyba - į istorinį 
paveikslą, buitinį peizažą, portretą ir natiurmortą. 

Kiekviena meno rūšis pasaulį suvokia estetiškai kitaip. Tapyba pasitelkia 
jusliškai suvokiamus vaizdinius, spalvas, linijas, tonų ir kompozicijų struktū- 
ras, skulptūra — plastines materialiai apčiuopiamas erdvines türines formas, 
grafika - linijas, štrichus, šešėliavimą, muzika - intonacijas, garsų ir tylos san- 
tykius, literatūra - žodžio ir kalbos teikiamas galimybes ir pan. 

Gvildenant istorinius meno funkcionavimo kultūroje aspektus šiuolaiki- 
nėje kultūrologijoje vis dažniau vartojama meninės kultūros sąvoka. Meninė kul- 
tūra yra kultūros pasaulio viduje apie meno reiškinį besiformuojantis, tiesiogiai 
su menine veikla ir jos produktais susijęs kultūros sluoksnis. Jis jungia į vientisą 
istoriškai besikeičiančią sistemą meno produktų kūrybą, jų vartojimą, meno kri- 
tiką, mokslinį meno tyrinėjimą, meno vertybių suvokimą ir daugelį kitų kom- 
ponentų. Kaip meninė veikla yra sudedamoji žmogaus veiklos dalis, meninė 
kultūra - sudedamoji kultūros universumo dalis. Vadinasi, meninės kultūros 
santykiai su kultūra yra visumos ir dalies, ansamblio ir komponento, sistemos ir 


posistemio, organizmo ir organo santykiai, kurių sąveikos pobūdis kiekvienu 

konkrečiu atveju keičiasi priklausomai nuo visos sistemos ir atskiro komponen- 
to pobūdžio bei jų funkcionavimo ypatumų. Kadangi meninė kultūra yra sąly- 
giškai savarankiška kultūros sistemos dalis, pasižyminti savitu turiniu, forma ir 
funkcijomis, todėl ir ji ne tik patiria kultūros procesų įtaką, bet savo ruožtu taip 
pat veikia kultūros raidą. 

Meninės kultūros funkcionavimo kultūroje problemas savo programinia- 
me veikale Socialgeschichte der Kunst und Literatur („Socialinė meno ir literatūros 
istorija“, 1953) tyrinėjo A. Hauseris. Remdamasis sociologinės metodologijos 
principais, meninėje kultūroje jis išskyrė tris pagrindinius analizės aspektus: 
istorinį, morfologinį, institucinį. Kita vertus, meninę kultūrą universalesnėje kul- 
tūros sistemoje mokslininkas nagrinėjo dar trimis lygmenimis: sociologiniu, sti- 
listiniu ir psichologiniu. Šios A. Hauserio nubrėžtos meninės kultūros analizės 
schemos pirmiausia išplito meno sociologijos tyrinėjimuose, o vėliau perėjo į 
kultūrologines studijas. Tokia prieiga turi vieną neabejotiną pranašumą: sudė- 
tingų meninės kultūros ir kultūros santykių tyrinėjimai jau turi aiškius pradi- 
nius metodologinius principus. 

Iš tiesų kultūroje meninė kultūra reiškiasi trimis pagrindiniais paramet- 
rais: istoriniu, kurį lemia kiekvienam istoriniam meninės kultūros tipui būdinga 
pasaulėžiūra ir meno stilius; morfologiniu; jis aprėpia įvairių istoriškai besikei- 
čiančių ir tarpusavyje sąveikaujančių meno rūšių bei žanrų sistema; instituciniu, 
apibūdinančiu konkrečiam meninės kultūros tipui būdingą savitą meninės veik- 
los ir meninės kultūros procesų institucinės organizacijos formą, kuriai itin svarbi 
teorinė kultūros ir meno santykių procesų refleksija (kultūros sociologija, meno 
sociologija, estetika, meno filosofija, meno kritika). Meninė kultūra civilizacijos 
istorijoje yra kaip kultūros „savimonė“, kuri tiesiogiai siejasi su aktualiausiais 
kultūros raidos procesais. 


Menas, kaip kultūros „kodas“ 


Visų didžiųjų civilizacijų raidoje menas dėl jam būdingo visuotinumo bei 
daugiafunkcionalumo atliko svarbią gelminio kultūros „kodo“ funkciją. Didin- 
gi architektūros, skulptūros paminklai, ritualinė muzika buvo valstybinių struk- 
tūrų įtvirtinimo priemonė, skatino pagarbą valdovams, aukštino jų galią ir di- 
dingumą. „Meno vaidmuo, - rašė T. Munro, - yra tas, kad, pirma, jis idiegia 

žmonėms būtinus pagarbos, baimės, nuolankumo ir lojalumo įpročius, antra, 
garbinimu, maldomis bei ritualais, kaip manoma, išmeldžia iš dievų pergales, 
derlingumą, sveikatą ir kitokias gėrybes. Trečia, savo iškilminga pompastika, 
prabangiomis pramogomis, meilikaujamais portretais ir liaupsinimu menas tei- 
kia malonumą bei pasididžiavimą valdančiajai klasei. Senosiose imperijose su- 
kurti ir išlikę kūriniai rodo, jog visame pasaulyje meno paskirtis ir svarbiausios 
funkcijos buvo tos pačios“ [Munro, 1965, p. 107]. 

Būdamas jautrus įvairiems poveikiams kultūros sistemos komponentas ir 
žmogaus kūrybiškumo forma menas tiesiogiai siejasi su civilizacijos istorija bei 
atspindi įvairius konkrečios kultūros aspektus, jos pokyčius. Suklestėjus tautos 
politinei ir ekonominei galiai gali tolygiai kilti visos pagrindinės kultūros ir me- 
no sritys. Tačiau neretai, klestint ekonomikai ir kitoms kultūros sritims, menas 
sąlygiškai sustabarėja. Ir atvirkščiai - per dramatiškas socialines krizes, sukrėti- 
mus, kuomet itin akivaizdžiai atskleidžiami visuomeninio gyvenimo prieštara- 
vimai, menas ima klestėti. Tokių pavyzdžių yra daugelio civilizacijų istorijoje. 

Pavyzdžiui, islamo civilizacijos įsiveržimas į Indiją, vieno po kito indų ci- 
vilizacijos centrų žlugimas Kašmiro regione skatino prisiminti tautines meno 
tradicijas ir įstabų literatūros, poezijos, dramaturgijos pakilimą. Po niokojančių 
mongolų užkariavimų Yuan epochos Kinijoje suklestėjo čan peizažinė tapyba. 
Ryškiai įvairūs menai ūgtelėjo porevoliucinėje bado ir socialinių konfliktų dras- 
komoje Tarybų Rusijoje, o aukščiausias JAV literatūros pakilimas išryškėja Di- 
džiosios depresijos metais. Šie ir daugybė kitų pavyzdžių tvirtina, kad meno 
raidos procesai su ekonominiais procesais tiesiogiai nesusiję. Kur kas glaudžiau 
jie susiję su biologine vienos ar kitos tautos energija, tačiau ne tapatūs jai. Etni- 
nę energiją galime traktuoti kaip potencialią kultūrinę energiją, nukreiptą pir- 
miausia į socialinius, o ne į meninius tikslus. 

Vadinasi, menas civilizacijos istorijoje yra svarbus kultūros „kodas“, ka- 
dangi meno stilius padeda sukurti universalesnį „kultūros stilių“, kuriame į vi- 
sumą susilieja svarbiausi konkrečiai kultūrai būdingi elementai. Hermeneutinė 
šio kodo interpretacija padeda geriau suvokti ne tik tam tikros meninės kultū- 
ros savitumą, tačiau ir bendravimo su kitais organizmais galimybes. 

Kiekviename kultūros raidos etape išryškėja pamatiniai meno bruožai, to- 
dėl menas tampa tam tikros epochos pasaulėvaizdžio dalimi; jis įvardija aiškiai 
fiksuotus laike ir erdvėje stilistinius kultūros bruožus. Dėl meno vaizdingumo, 

Vyro torsas. Harapos civilizacija. 
Indija. III tūkstantmetis pr. Kr. 


kos priemonėms bū- 
mo“ civilizacijos istori- 
gas epochas, tautas, 
rine ju patirtį. Funkcio- 
ryšių kanalas, savotiš- 
menas nutiesia savi- 
tarp nevienodų pasau- 
tantmečiais nutolusių 
ros tradicijų. 

kaip kultūros reiški- 
me individualiame me- 
krečiam regionui ir 
vidualūs stiliaus bruo- 
tinį bei tipologinį indi- 
liaus ir epochos kultūros 
Kadangi menas yra 
bendriausiais kultūros 
tais jos funkcionavimo 
menas tampa išskirti- 
universumo pažinimo 
pažymėjo G. Hegelis, 
tas, o kai kurių tautų - 


vienintelis raktas, atveriantis jų išmintį“ [Hegel, 1969, t. 1, p. 13-14]. 


Akivaizdu, kad meno kūriniuose neretai atsiskleidžia saviti išnykusių civi- 


lizacijų kultūros bruožai. „Skulptūros, poemos, filosofijos veikalai gali mums 
pasakyti daug daugiau nei įstatymų ir sutarčių tekstai; ir dėl to istoriko, išauklė- 
to pagal graikų ir romėnų istorijos pavyzdžius, širdis jaučia proporcijas: kadan- 
gi lygiai taip pat, kaip mums geriau įsižiūrėti į kažką, nutolusį nuo mūsų laiko 
atžvilgiu, palyginti su tuo, kas supa mus ir tiesiogiai sieja su mūsų kartos gyve- 
nimu. Todėl menininkų ir rašytojų kūriniai yra daug ilgaamžiškesni nei kariūnų 
ir valstybės vyrų darbai“ [Toynbee, 1948, p. 5]. 

Konkrečių meno rūšių bei žanrų svarba skirtingų kultūrų universumams 
yra nevienoda ir per istoriją keičiasi. Ji tiesiogiai priklauso nuo menų hierarchi- 
jos ir to estetinio išgyvenimo (potyrio) intensyvumo, kuris teikiamas vienai ar 

kitai meno rūšiai arba žanrui. Todėl tie menai, kurie viešpatauja vienos civili- 
zacijos menų hierarchijoje, gali būti visai nereikšmingi kitoje, ir atvirkščiai. Sa- 
kykim, kaligrafijos menas graikų ir Vakarų kultūros istorijoje buvo menkai iš- 
plėtotas ir liko kitų menų šešėlyje, o Kinijoje, Korėjoje, Japonijoje bei arabų 
musulmonų civilizacijose itin suklestėjo ir neretai buvo traktuojamas kaip aukš- 
čiausias menas, autentiškiausia artistiškos asmenybės saviraiškos forma. Ana- 
logišką svarbą persų kultūrai įgavo kilimų menas, kuris Vakaruose atliko tik ant- 
raeiles dekoratyvines funkcijas. 

Tarp Tolimųjų Rytų kultūrų menų nepaprastai reikšmingi keramikos ir 
sodų komponavimo menai, kurie Vakaruose radosi menų sistemos periferijoje. 
O tokių svarbių japonų kultūrai menų, kaip ikebana, akmenų sodai ir arbatos 
ceremonija, Vakaruose apskritai neaptinkame. Tačiau netgi kultūros tradicijų po- 
žiūriu artimose šalyse Kinijoje ir Japonijoje vertinamos skirtingos konkretaus 
meno savybės. Pavyzdžiui, keramikoje kinams svarbiausia medžiagos grynu- 
mas, formos ir faktūros tobulumas, o japonams - neimantrios asketiškos for- 
mos, pabrėžtinai natūralios medžiagos, paprastumo poetikos grožis. 

Vienos civilizacijos menų sistemoje tradiciškai labai vertinti menai ilgai- 
niui savo pirmenybę gali prarasti. Tokių pavyzdžių yra daugelio civilizacijų is- 
torijoje. Stiprėjant tarpkultūriniams ryšiams ir tautoms geriau pažįstant netgi 
tolimų civilizacijų meną, kaip niekuomet anksčiau dinamiškai keičiasi per am- 
žius viešpatavusios menų hierarchijos. Tarkime, dėl Rytų kultūrų poveikio Va- 
karuose ėmė klestėti keramika, kaligrafija, gobelenas, batika, dizainas. Tradici- 
nę menų hierarchiją iš esmės sumaišė ir nauji XX a. atsiradę techniniai menai, 
kurie itin išplito postmodernizmo kultūroje ir į antrąjį planą nustūmė ilgai vieš- 


patavusią Vakarų menų hierarchijoje tapybą. 
Meno samprata Rytuose 


Norint geriau suvokti meno ir kultūros santykius būtina glaustai aptarti 
meno savitumo problemą. Tradicinėje indų civilizacijoje priešingai graikų jau 
nuo vedų kultūros tradicijos ištakų vyrauja literatūrocentrinė pakraipa. Žmo- 
nių ir dievų pasaulius siejantys poetai traktuojami kaip dieviškojo pasaulio pa- 
siuntiniai, išminties simboliai, aiškiaregiai. Poeto ryšys su dievų pasauliu ir ve- 
dų ritualais teikė poezijai mistinę galią. Todėl vedų epochos menų hierarchijoje 

viešpatavo poezija. Tikėjimas begaline žodžio galia, jo dieviškąja prigimtimi būdin- 
gas visai vedų kultūrai. Seniausiuose vedų tekstuose vartojama faksati (menas) 
sąvoka glaudžiai siejama su amatu. Tai pagrindžia ir paties taksati termino eti- 
mologija, ir net poezijos meninės išraiškos priemonių apibūdinimas iš audėjo 
amato perimtais terminais. Indų meno sąvoka apėmė šešiasdešimt keturis me- 
nus ir amatus. Ji aiškinama labai plačiai: kaip žinojimas ir sugebėjimas meistriš- 
kai kurti. Taigi ji įvardijo ne tik estetinę, bet ir visas kitas žmogaus kūrybines 
veiklas neregint esminio skirtumo tarp meistriškai kuriančio poeto, puodžiaus, 
statytojo, kalvio, auksakalio. 

Vadinasi, indų taksati sąvoka yra identiška graikų technė ir romėnų ars; ji 
apėmė įvairiausias žmogaus kūrybinės veiklos formas. Menai siaurąja prasme, 
amatai ir mokslai traktuojami kaip skirtingos vientisos kūrybinės veiklos for- 
mos, glaudžiai susijusios su mitologija, religiniais ritualais, filosofine metafizika 
ir kastine Indijos visuomenės sandara. Senovės ir viduramžių Indijoje kultinio 
meno objektai nebuvo laikomi meno kūriniais šiuolaikine šio žodžio prasme. 
Tai buvo, remiantis per amžius susiklosčiusiomis kanoniškomis „slaptosiomis 
tradicijomis“, amatininkų sukurti objektai, kurių funkcijos, kaip ir krikščioniš- 
kojoje Europoje, dažniausiai siejosi su konkrečiais kultais ir religiniais ritualais. 

Subtilus indų kultūros žinovas A. K. Coomaraswamy savo garsiojoje esė 
„Indijos meno supratimas“ ne tik išryškino visai žmonijai būdingo tradicinio 
indų meno prasmę, tačiau ir atskleidė vidines sąsajas su Vakarų Europos krikš- 
čioniškuoju menu. „Žodis menas, - aiškina A. K. Coomaraswamy, - visur reiškė 
tą patį, būtent teisingą daiktų gaminimą, recta ratio factibilium. Suprantantieji šį 
recta ratio buvo vadinami išsilavinusiais, o tie, kurie tik mėgaujasi kūrybos pro- 
duktais, nesuvokia jų esmės - beraščiais: docti rationem artis intelegant, indocti 
voluptatem (išsilavinusieji išmano meno teoriją, neišsilavinusieji juo tik mėgau- 
jasi) [...]. Čia estetinis pasitenkinimas išreiškia jausmą, analogišką matematiko, 
išgyvenančio lygties grožį, ar teologo, kontempliuojančio Dievo vaizdinį, išgy- 
venimui [...]. Tai intelekto mégavimasis protingais dalykais, besiskiriančiais nuo 
juslinės estetikos sukelto mėgavimosi, kai bandome suvokti kūrinius atsiedami 
juos nuo simbolinio turinio“ [Coomaraswamy, 1981, p. 141]. A. K. Coomaraswa- 
my teisingai pastebėjo, kad tiek Indijoje, tiek viduramžių Europoje mėginimas 
apriboti meno sukeliamą estetinį pasitenkinimą vien jausmais būtų, scholastų 


terminija kalbant, „estetinis neraštingumas“. 

Indų meno sampratos savitumą rodo požiūris į menų hierarchiją. „Hierar- 
chijos sąvoka, - rašė T. Munro, - persmelkia visą indų estetiką, kur, įtvirtinant 
kylančios tvarkos struktūrą: a) vienoms meno rūšims, žanrams teikiama dau- 
giau reikšmės negu kitoms; b) vienos estetinio išgyvenimo formos yra aukština- 
mos, sudvasinamos, suasmeninamos ir universalizuojamos labiau negu kitos. 
Aukščiausiame lygmenyje išnyksta įsivaizduojami subjekto bei objekto skirtu- 
mai, ir jiems suvokti nebereikia jokių išorinių, jausminių paskatų. 

Vieni Indijos menai didžiąja dalimi yra ištikimi Kamai (grožiui ir jausmi- 
niam pasitenkinimui) - tai toleruotinos, tačiau žemesnius žmogaus siekimus 
atspindinčios kūrybos formos, o kiti skatina religinį ekstazišką išgyvenimą ir 
priklauso kur kas aukštesniam dvasios lygmeniui. Tarp pastarųjų pasitaiko įvai- 
riu formalizuotų diagramų - mandalu ir yantrų, kurios ir budizme simbolizuoja 
„atsiskyrusios bei sutelktos sąmonės vienybę, naują susiliejimą su nedaloma ir 
viską aplinkui nušviečiančia absoliuto sąmone, kurią Yoga priverčia vėl suspin- 
dėti mūsų būties gelmėse“ [Munro, 1965, p. 76]. 

Indų tradicinės civilizacijos įtvirtintoje menų hierarchijoje svarbiausi ir sa- 
varankiškiausi menai buvo poezija, muzika ir architektūra. Tapyba ir skulptūra 


suvokiamos kaip pavaldžios architektūrai. Indų estetika „pirmiausia gvildeno 

tris meno rūšis: poeziją, muziką ir architektūrą. Estetika, kaip dailiųjų menu fi- 
losofija, tiesiogiai siejosi su šių menų, žinomų kaip Rasa-Brahma Vada, Nada- 
Brahma Vada ir Vastu-Brahma Vada, filosofiniais aspektais. Estetika, suvokta kaip 
dailiųjų menų mokslas, tiesiogiai siejosi su kiekvieno iš jų meninės išraiškos 
priemonėmis“ [Pandey, 1965, p. 1-2]. Menas indų civilizacijoje veikė įvairias kul- 
tūros sritis ir itin glaudžiai suaugo su mitologija, religija, etiniais idealais. 

Ankstyvojoje kinų civilizacijoje kinų wen (menas) sąvoka artima indų ir an- 
tikinei. Visuose klasikinio periodo traktatuose ji vartojama analogiškai indų tak- 
sati bei senovės graikų technė ir romėnų ars. Ši sąvoka labai plati. Ji aprėpė ama- 
tus, mokslą ir meną šiuolaikine siaurąja prasme. Senovės Kinijoje „menu“ laiko- 
ma viskas, kas siejosi su „žinojimu“ ir sugebėjimu tobulai reikštis kiekvienoje 
kūrybinėje veikloje. Meno sąvoka Zhou (Chou, 1122-403 m. pr. Kr.) epochos teks- 
tuose apibūdino puodžiaus, skulptoriaus, architekto, tapytojo, staliaus, juvely- 
ro, filosofo ir bet kurios kitos kūrybinės veiklos rezultatus, kuriems būdingas 
„meistriškumas“ ir „žinojimas“, kaip tobulai kurti konkrečius kūrybinius darbus. 

Ilgainiui nuo šios sinkretiškos ir plačios sąvokos atsiskyrė žemesnių visuo- 
menės luomų kultivuojamų, glaudžiai susijusių su praktiniais žmogaus porei- 
kiais menų grupė ir dvasingesni, tenkinantys aukštuomenės poreikius, menai. 
Diferencijuojasi tik beatsirandantys amatai ir „kilniems žmonėms“ būtini me- 
nai. Kita vertus, meno sąvoka skilo į du lygmenis. Pirmasis, žemesnysis, aprėpė 
tokias kūrybinės veiklos formas, kurios siejasi su išoriniais „pagražinimais“. Tai 
senovės ir viduramžių Kinijoje populiarių kraštovaizdžio sodų architektūros, 
dirbtinių ežerų, tvenkinių komponavimas, iškalbos menas, daugybė ritualų ir 
ceremonijų meno formų, t.y. visa, kas svetima natūraliai gamtos prigimčiai ir 
vienaip ar kitaip siejosi su „dirbtinumu“. „Pagražinimų“ menas, atlikdamas he- 
donistinę funkciją, daugiausia dėmesio skyrė jausminiams žmonių poreikiams 
patenkinti. Orientuodamasis į išorinę estetiką jis, anot senųjų tekstų autorių, 
negali žmonėms suteikti tikrosios grožio esmės suvokimo. Neatsitiktinai, gvil- 
denant „pagražinimų“ meno formas, dažniausiai kalbama tik apie kūrybos re- 
zultatus, o ne apie pačią kūrybą. 

Nors antroji, aukštesnioji, „dvasingojo“ meno forma, ir rėmėsi išorine iš- 
raiška, tačiau žvelgė į ją tik kaip į priemonę, o ne kaip į galutinį kūrybinės 
veiklos tikslą. Dėl to susiformavo pagrindinis „aukštesniojo“ meno bruožas: 
sugebėjimas per išorinę formą meistriškai išreikšti vidinio dvasinio regėjimo esmę. 

Tikro dvasingo meno kūrėjas menininkas kinų estetikoje buvo traktuojamas kaip 
filosofas. Ši tikro menininko ir filosofo giminystė pirmiausia reiškėsi abiem bū- 
dinga tiesiogine intuityvaus pažinimo galia, sugebėjimu prasiskverbti pro išori- 
nę reiškinių skraistę į tikrąją jų esmę. 

Senovės ir viduramžių Kinijoje menininkas buvo suvokiamas ne tik kaip 
profesionalus tapytojas, kaligrafas, poetas, muzikantas, architektas, puodžius, 
šikšnius, bet pirmiausia kaip mąstytojas, mokslininkas, universali, aukšto in- 
telekto, įvairiapusį išsilavinimą turinti intuityvaus pažinimo galios asmenybė, 
sugebanti panaudoti daugiasluoksnės kinų kultūros tradicijos laimėjimus. Iš- 
keltas menininko ir filosofo išsilavinimo, tikslų, dvasinės saviraiškos formų ar- 
tumas paaiškina, kodėl kinų estetikoje menininkas apibūdinamas kaip „išmin- 
čius“, ir kodėl, kalbant apie menininko intuityvią galią pažinti reiškinių esmę, 
literatūroje dažnai vartojamos ir meistro, ir išminčiaus sąvokos. 

Kinijoje susiformuoja daug įvairių menininko meistriškumo ir meno kūri- 
nių vertės klasifikacijų, iš kurių plačiausią pripažinimą įgavo keturių pakopų 
schema, atitinkanti keturias žmogaus dvasinės raidos pakopas. Pirmasis, žemiau- 
sias, lygmuo siejasi su pradedančiojo menininko arba amatininko tikslu įgyti 
techninių įgūdžių ir susikurti manierą. Antrajam lygmeniui priklauso anksčiau 
išsilavinęs menininkas, turintis asmeninį skonį. Šioje pakopoje menininkas pa- 
mažu pereina nuo tradicijos išrutuliotų temų, motyvų reinterpretavimo prie 
asmeninio stiliaus formavimo ir pradeda kurti „meistriškus“ (miaopin) kūrinius. 
Trečiasis lygmuo - tai „didžiai talentingų“ (hsianren) menininkų, pajėgiančių su- 
kurti meistriškus kūrinius, kuriuose gali būti jaučiamas „dieviškasis įkvėpimas“. 
Šioje meistriškumo pakopoje menininkas dar nepasiekia didžiųjų išminčių 
(shenren) aukštumų, tačiau, padedami jiems pavaldaus „dieviško įkvėpimo“, sa- 
vo kūrinius sudvasina ir priartėja prie visų daiktų esmės suvokimo. Ketvirtasis, 
aukščiausio menininko tobulumo, „didžiųjų išminčių“ lygmuo, kurį pasiekia tik 
nedaugelis genialių asmenybių, apdovanotų kitiems nepasiekiamais kūrybiniais 
sugebėjimais, padedančiais kurti tarsi pati gamta. Šie menininkai pajėgia ap- 
čiuopti kitiems nepasiekiamų Dao ritmų pulsą ir tarsi aiškiaregiai suvokia nepa- 
kartojamą daiktų pradą, o savo kūriniuose atskleidžia tai, ko niekas nepastebė- 
jo. Jų kūryba skatina visiškai laisvus kūrybinės dvasios polėkius. 

Kinų meno savitumui stiprų poveikį turėjo seniausia kinų išminties ir man- 
tikinės (likimo spėliojimo) praktikos knyga Yijing („Permainų knyga“, XI-VII a. 

pr. Kr). Tai iš tiesų vie- na įstabiausių ir mįs- 


lingiausių žmonijos sukurtų knygų, kurio- 
je simbolių, metaforų ir subtilių užuominų 
kalba užkoduota išti- sa pasaulėžiūros siste- 
ma. Kaip teigia A. Wattsas, „Permainų 
knyga“ išugdė kinų mąstysenos polinkį į 
spontaniškus spren- dimus, kurių efekty- 
vumas priklauso nuo Žmogaus sugebėjimo 
ne prievartauti savo protą, bet pasitikėti 
juo, suteikti jam ga- 
rankiškai [Watts, 


Joje išplėtota yin 


limybę reikštis sava- 
1968, p. 34-35]. 

ir yang teorija savitai 
apibüdina kinu meni- ninku pasauléziüra bei 
požiūrį į meninės kū- rybos objektą, pagal 
kuriuos meninio ide- alo ieškoma spontaniš- 
kai besiskleidžiančio- se formose, linijinėse 
struktūrose, atspin- dinčiose natūralią Vi- 


satos procesu sklaidą. Yin, pirmasis iš dvieju 


pirmapradės pasaulio struktūros elementų, 


sekant Yijing tradici- ja, kinų meno teorijo- 


. Peizažas 
je siejasi su moteriš- kąja tamsiąja, pasy- 
] J aJ aja, pasy 


viaja, šešėline, užslėptąja daiktų, reiškinių, meno kūrinio sudedamuju dalių pu- 


se, o yang, priešingai, - su vyriškąja, šviesiąja, aktyviaja, regima. 

Remiantis šia dviejų pradų nuolatinių metamorfoziu koncepcija, meno 
kūrinys traktuojamas kaip kosminės valios ir biologinių gyvenimo impulsų rit- 
mų nulemtas yin bei yang sąveikos rezultatas. Aktyvus, skleidžiantis energiją 
yang pradas laikinai nustumia savo priešybę - pasyvų, minkštą, klampu - į šalį. 
Pasyvus moteriškasis pradas - aktyvi meno kūrinio struktūras neutralizuojanti 
ir harmonizuojanti jėga. Šią dviejų pradų dialektinės sąveikos idėją atspindi 
netgi kinų peizažinės tapybos žanro senshui („kalnai ir vandenys“) pavadini- 
mas; šiame žanre vyraujantį yang, arba „šeimininko“, vaidmenį dažniausiai at- 
lieka kalnai, o yin, arba „svečio“ - minkštos, aptakios vandens telkinių, ežerų, 
upių, upelių linijos. Yin ir yang sąšauką paveiksluose atspindi kietų ir minkštų, 
tamsių ir šviesių, tuščių ir užpildytų plotų, objektų ir šešėlių, besiskverbiančių 

į viršų ir žemyn, sąveika. Meno kūrinys turi ne tik išreikštų šių pradų dinamiš- 
kos kaitos, tačiau ir jų harmonijos idėją. 

Iš „Permainų knygoje“ išplėtoto mokymo apie pirmapradę „Tuštumą“ į ki- 
nų meno teorijas pereina savita estetika, aukštinanti tuščią plotą, neužpildytą 
erdvę tapyboje, tylą ir pauzes muzikoje bei teatro mene. Šie meninės išraiškos 
elementai, darantys galingą estetinį emocinį poveikį asmenybei, sąveikavo su 
kiekvienai konkrečiai meno rūšiai būdingomis išraiškos priemonėmis - linijo- 
mis, formomis, garsais, judesių plastika ir perteikė Visatos, kaip gyvo dinamiš- 
ko erdvės ir laiko kontinuumo, pulsacijos idėją. Neužpildyti paveikslo plotai, 
tuštuma, tyla, pauzės suvokiamos kaip reikšmingiausios, giluminės meno kūri- 
nių prasmes perteikiančios meninės išraiškos priemonės. Kosminio būties srau- 
to vientisumo, tęstinumo, nuolatinės kaitos idėjas, įprasmintas „Permainų 
knygos“ tekste, savitai išreiškė Kinijoje plėtojamos meninio laiko ir meninės 
erdvės koncepcijos. 

Pavyzdžiui, kinų peizažinės tapybos teorija kreipė dailininką vaizduoti 
vientisą nuolatos besikeičiančių būties procesų „srautą“, o vakarietiškoji ragino 
„išplėšti“ iš jo statišką „akimirką“ ir ją fiksuoti. Šios skirtingos estetinės nuosta- 
tos paskatino Vakarų dailininkų polinkį į „išbaigtumą“, o kinų priešingai - į „ne- 
išbaigtumą“, „estetinę užuominą“, „neišsakymą“, kadangi tikras meno kūrinys 
turi teisingai atspindėti objektyvią būties procesų kaitą, judėjimą. Toks požiūris 
paaiškina, kodėl kinų tapyboje meninės erdvės sąvoka labai susijusi su meninio 
laiko sąvoka. Kinų peizažinės tapybos kūriniuose daugelis skirtingų kompo- 
nentų organiškai sujungiami į vientisą vaizdinę sistemą, besiskleidžiančią dina- 
miškame erdvės ir laiko kontinuume. Šis meninio mąstymo vieningumas ir sin- 
chroniškumas dar ryškesnis teatro mene, kur nuolatos susipina įvykiai, neretai 
labai tolimi erdvės ir laiko atžvilgiu. 

Kita vertus, „Permainų knygos“ tekste, apibrėžiant kosminės valios ir biolo- 
ginio gyvenimo energetinių impulsų sklaidą, nuolatos pabrėžiamas visų būties 
procesų „natūralumas“ ir „spontaniškumas“. Vėlesnėse intuityviosios ir iraciona- 
listinės pakraipos meno teorijose (daoizmas, čan) šiomis sąvokomis nusakomos 
vertingiausios bet kokio kūrybinio proceso, menininko ir meno kūrinio savybės, 
Natūrali ir spontaniška kūryba, kinų menininkų požiūriu, - patikimiausias bū- 
das atskleisti autentiškas kūrybines menininko jėgas, kadangi ji padeda išsi- 
laisvinti nuo išorinių menininko sąmonę varžančių schemų, panaikinti ribas 

Kuo Hsi. Ruduo upės slėnyje. XI a. 


tarp fantazijos ir tikrovės, kanono diktuojamų reikalavimų ir laisvos improviza- 
cijos. Ir pagaliau visų būties procesų, reiškinių, daiktų spontaniškos kaitos idėja 
ir nuolatinės aliuzijos į pirmapradę „Didžiąją Tuštumą“ patvirtina ypatingą kinų 
meno fragmento, citatos, metaforos, simbolio, estetinės užuominos, neišsakymo 
reikšmę. Taigi „Permainų knyga“ tarsi išskleidžia tuos išskirtinius kinų meno bruo- 
žus, kuriuos vėliau gvildens galingos konfucianizmo ir daoizmo tradicijos. 
Pripažindami tradicijų kultą, konfucianizmo estetikos šalininkai ragino me- 
nininkus studijuoti geriausius praeities dailės pavyzdžius. Perprasta tradicija ir 
kūrybingai panaudotas praeities palikimas jiems atrodė svarbiausia autentiškos 
kūrybos, tikro meistriškumo prielaida. Tai lėmė konfucianizmo estetikos nor- 
matyvizmą, kanonizuotų taisyklių ir rekomendacijų sistemą, sudėtingas sim- 
bolines konstrukcijas, schemas, į kurias orientuojami menininkai. Normatyvu- 
mas, laisvos menininko kūrybos galios apribojimas kai kuriais kinų kultūros 
laikotarpiais, kai susilpnédavo tradicionalizmo įtaka, menkindavo konfucianiz- 
mo poveikį įvairioms meno kryptims. Tačiau pripažinta, kad kritiniais raidos 


periodais, kai iškildavo dogmatiškumo pavojus, kurį neokonfucianizmas paty- 

ré Sung epochos priešaušryje, ši mokykla sugebėdavo panaudoti visai, atrodo, 
priešingus daoizmo ir čan estetikos elementus. Lankstumas, sugebėjimas orien- 
tuotis į svarbiausius kinų humanistinės kultūros poreikius yra pagrindinė kon- 
fucianistinės tradicijos gyvybingumo priežastis. 

Konfucianistinė tradicija vengė iracionalumo, neapibrėžtumo, miglotos sim- 
bolikos, fantastikos. Dėl jos potraukio realiam, žemiškam, kasdieniškam žmogų 
supančių daiktų pasauliui atsirado dailės natūralizmas, pedantiškai tiksliai im- 
ta vaizduoti tikrovę. Menininko kūrybos procesas aiškinamas kaip racionaliais 
principais paremtas kūrybos aktas, kurio sunkumai suvokiami kaip grynai tech- 
niniai. Todėl daug dėmesio buvo skiriama meninės išraiškos priemonėms. Efek- 
tyviausia natūralistinės tikrovės iliuzijos perteikimo priemone dailėje tampa li- 
nija, tikslus grafinis piešinys. Tapytojas neturi palikti „tuščios erdvės, jo potėpis 
yra tikslus, apskaičiuotas, peizažo detalės, žmonės ir kiti vaizdai, objektai tapo- 
mi skrupulingai realistiškai. Grafinio stiliaus, kuris suklesti akademinėje Sung 
epochos dailėje, užuomazgas veikė konfucianizmas. 

Konfucianizmas aukštino įvairiapusį estetinį išsilavinimo gavusios meni- 
ninko asmenybės idealą, jos kūrybinę prigimtį, tačiau kartu formulavo tam tik- 
rų taisyklių visumą, savotišką kūrybos modelį, kuris įgavo kanono, normos po- 
būdį visų šios tradicijos menininkų kūryboje. Konfucianizmo keliamo kanono 
reikšmė ir normatyvizmas, reglamentuojantis asmenybės kūrybinę laisvę ir griež- 
tais kanonais apibrėžiantis pačią kūrybą, sukėlė galingą atgarsį. 

Konfucianizmo atsvara ir nuolatiniu oponentu daug šimtmečių aprėpian- 
čioje kinų kultūros istorijoje tapo daoistinio meno tradicija, aukštinanti natūra- 
lumą, spontaniškumą ir estetinį intuityvuma. Aukščiausia meno kūrinio vertė 
estetinėse daoizmo (Laozi, Zhuangzi) teorijose siejama ne su išorine forma, o su 
tam tikrų dvasinių savybių visuma ir natūralios gamtos grožio kontempliacija. 
Dėl to itin reikšminga „dvasios“ (shen) kategorija, kuria apibūdinamos reikš- 
mingiausios meno kūrinių savybės, ir, kita vertus, atsainus daoistų požiūris į 
įvairias puošnias, turtingas, efektingas, ryškias išorinio grožio formas. Tikrosios 
esmės pažinimas daoizme siejamas su „slėpiningumo“, arba „neišsakytos gel- 
més" (hsuan), kategorija. Joje slypi užuomina apie principinį didžiosios pirmap- 
radės tuštumos, visų faktų ir reiškinių promotinos neišsakomumą. 

Taigi daoistai pirmieji kinų civilizacijos istorijoje pradeda plėtoti aukščiau- 
sio grožio neišsakomumo idėją, prabyla apie „antrojo plano“ estetiką, beformes 

formas, neregimas spalvas, aukščiausią negirdimą muziką ir poeziją. Meninė 
daoizmo tradicija rėmėsi Laozi ir Zhuangzi mintimis apie neišsakymo ir tylos 
reikšmingumą. Ši „neišsakytos gelmės“, estetinės užuominos, neišsakymo, arba 
non finito, koncepcija tiesiogiai siejosi su daoistų įsitikinimu, kad po visų regi- 
mybės formų skraiste slypi didžioji pirmapradė tuštuma, tai yra iš esmės Zo- 
džiais, garsais, formomis nenusakomas pradas, prie kurio esmės suvokimo gali- 
ma priartėti tik užuominos forma. Dėl to daoistinės estetikos veikiama tapyba 
išryškina neužpildytos paveikslo erdvės reikšmingumą, atsiranda intervalas, 
pauzė, tyla muzikoje, poezijoje, teatre. Daoistai, remdamiesi Laozi ir Zhuangzi 
idėjomis, teigė, kad begarsė tobula ir giliamintė Dao muzika nustelbia girdimą 
muziką, kurios garsai trukdo išgirsti Dao muzikos skambėjimą. 

Daoistiné pasaulėžiūra formuoja kinų kultūroje menininko atsiskyrėlio, 
sąmoningai atsiribojusio nuo išorinio pasaulio ir grįžusio į natūralų gamtos 
prieglobstį, idealą. Šis žmogaus susiliejimo su jį supančiu pasauliu leitmoty- 
vas vyrauja daugelio daoizmo išpažinėjų kūryboje. Gamta dailininkui - tai 
visa aprėpiančios būties dėsnių, Dao šifras, į kurį jam reikia įsiklausyti, norint 
pajusti vidinį gamtos ritmą. Viskas gamtoje yra vertinga, kupina didžios pa- 
prastumo poezijos, todėl kinų menininkai įdėmiai studijuoja gamtos reiškinius, 
stengiasi suvokti jų esmę, lavina atmintį. Kinų peizažinės tapybos vaizdinių sis- 
tema turi metaforinę prasmę, ją sukuria menininko atmintis, siekianti panaudoti arte- 
fakto teikiamas galimybes. Dailininkai, kurdami peizažą, tapo ne realią, o idealią 
tikrovę. Kinų peizažinės tapybos estetika - tai prisiminimų, N. Vandier-Nicolas 
žodžiais tariant, „dvigubos atminties“ estetika. Norint nutapyti ir įprasminti pa- 
veiksle pušį, anot kinų menininkų, pirmiausia reikia užmiršti konkrečią pušį, 
įsijausti ir išvysti vienoje pušyje apibendrintą daugelio pušų idėją. 

Gilinantis į šiuolaikinės vakarietiškos meno sąvokos prasmes žvilgsnis krypsta 
į antikos kultūrą, kurios ištakos slypi Egėjo jūros baseino ir Artimųjų Rytų civili- 
zacijose. Todėl graikų kultūroje plačiai vartojama technė (menas) sąvoka artima 
analogiškoms egiptiečių, persų, finikiečių kultūrose aptinkamoms sąvokoms. 

Ankstyvajame graikų civilizacijos raidos etape darbinės veiklos pasidaliji- 
mas dar nebuvo toli pažengęs, todėl techné sąvoka apėmė įvairias materialinės 

ir dvasinės veiklos sritis. Ji rodė pirmapradį žmogaus kūrybinės veiklos sąryšin- 
gumą. Senovės graikai menu laikė viską, kas buvo susiję su darbu, išmanymu ir 
taisyklėmis, tai yra staliaus, kalvio, siuvėjo, audėjo, architekto, skulptoriaus, 
filosofo veiklą, visuomet turėdami omenyje žinojimą, mokėjimą, įgudimą. Grai- 
kų meno sąvokoje glūdėjo aritmetika, logika, astronomija ir daugelis kitų moks- 
lų, kuriuose senovės graikai įžvelgė kūrybinį pradą ir taisykles. Taigi menininko 
kūryba visiškai nesiskyrė nuo amatininko ir mokslininko darbo. 

Graikų tekstuose sophie (išmintis) ir technė (menas) sąvokos iš esmės yra ta- 
pačios, kadangi išmintis buvo suvokiama kaip amatas, o menas graikų sąmonėje 
neatsietas nuo išminties, žinojimo. „Antikinėje estetikoje, - pabrėžė A. Losevas, - 
menas visiškai neišanalizuotas kaip loginė kategorija, t. y. prasmės turinio atžvil- 
giu. Meno teorija, užuot atskleidusi meno sąvoką ir jo rūšis, aprašiusi tipus, 
tampa formalia ir techniška, analizuodama meno kūrinius“ [Losev, 1963, p. 85]. 

Neatsiejama menų, amatų ir mokslų vienybė matyti ir graikų terminijoje. 
Antikos kultūra dar neužsimena apie menininko kūrybiškumą, individualumą ir 
originalumą. Graikams ir romėnams, kaip ir egiptiečiams, indams bei kinams, svar- 
biausia yra kanonas, kuriuo turi remtis menininkas. Todėl vienas svarbiausių ge- 
ro menininko bruožų - tobulai išmanyti kanonines taisykles ir sugebėti pritaikyti jas 
kūrybai, o ne menininko individualumas ar originalumas. Toks požiūris paaiškina, 
kodėl meno sąvoka siaurąja estetine prasme antikos tekstuose aptinkama retai. 

Antikinės natūralistinės meno sampratos savitumas pirmiausia pasireiškia 
tuo, kad graikų mąstytojai visiškai neskyrė meno nuo gamtos. Kita vertus, be- 
veik visi jie meną traktuoja kaip gamtos pamėgdžiojimą, priešingai vėlesniems 
laikams būdingam mokymui apie aktyvią, produktyvią menininko kūrybinės 
fantazijos prigimtį. Kitaip negu G. Hegelio estetikoje, menas antikoje laikomas 
žemesniu nei gamta, kadangi nepajėgia išreikšti jos gyvybės ir dinamikos. Žy- 
miausių antikos estetikų žvilgsniai nuolatos krypo į kosmosą, kuris panteistiš- 
kai traktuojamas kaip tobulas, gyvas meno kūrinys, analogiškas gražiam žmo- 
gaus kūnui. 

„Aukščiausiu ir tobuliausiu meno kūriniu antikoje, - rašė A. Losevas,- tampa 
kosmosas. Ir tai, ką dabar vadiname menu, graikui (pavyzdžiui, Platonui) yra 
antrinis, nereikšmingas, o neretai netgi neįdomus dalykas. Graikų filosofai nuo- 
latos ir visokeriopai šlovina kosmosą, tačiau jie nesižavi menu, o jei žavėjosi, tai 
tik antikinės kultūros saulėlydyje. Kosmosą aukština utilitaristas ir praktikas Sok- 

ratas, dialektikas idea- listas Platonas, „metafi- 


zikas“ Aristotelis, su- rambėję stoikai ir rafi- 
tikas“ Plotinas ir mitolo- 
83]. Kitas savitas antiki- 


bruožas susijęs su utili- 


nuoti epikūriečiai, „mis- 
gas Proklas" [Ten pat, p. 
nés meno sampratos 
tariu požiūriu į meną: dailieji menai (muzika, 
poezija, tapyba, skulp- tūra) vertinami kaip be- 
prasmis laiko leidimas, palyginti su daug nau- 
dingesniais staliaus, bat- siuvio, kalvio ir kitais 
amatais, įėjusiais į anti- kinio meno sąvoką. 
Antikoje vyravusi menų hierarchija ir jų 
reikšmė visuomenės gy- venimui į šiandienos ne- 
panašios. Į antikinę me- no sampratą neįėjo po- 


ezija, kuri, kaip ir Kini- joje, dėl savo akustinės 


dainuojamosios prigim- ties buvo tapatinama su 
: ; ; Graikų deivė Hera. ; i 3 

muzika. Šie menai buvo TERE kB laikomi ta pačia meno 

rūšimi. Kita vertus, po- ezija nebuvo menas, nes 


ją traktavo ne kaip darbinę veiklą, susijusią su išmokimu, žinojimu ir taisyklė- 
mis, o kaip dieviškojo įkvėpimo kūrinį. Poetai Graikijoje, kaip ir Egipte, Indijoje, 
buvo prilyginami pranašams, aiškiaregiams, matantiems paprastųjų mirtingų- 
jų neregimus dalykus. 

Taigi, graikų požiūriu, poezija, skirtingai nei skulptūra, tapyba, architektūra, 
kurie laikomi išmokstamais menais, yra neišmokstama, nes ji nesukuriama be die- 
viškojo prado, t. y. įkvėpimo. Vadinasi, ji teikė aukščiausią būties pažinimą, o „me- 
nų“ tikslas - gaminti reikalingus daiktus. Toks požiūris paaiškina, kodėl graikai, 
neįžvelgdami bendrų bruožų, siejančių poeziją ir vaizduojamuosius menus bei 
architektūrą, juos išskyrė. Poeziją kartu su jai artimais muzika ir šokiu graikai 
priskyrė ekspresyviesiems menams, o skulptūrą, tapybą ir architektūrą — erdvi- 
niams kontempliatyviesiems. 

Antikinėje menų hierarchijoje, kaip ir Egipto, ypatingą reikšmę įgijo plas- 
tiniai erdviniai menai. Jų suklestėjimą antikiniuose menuose paskatino didelės 
įtakos jai turėjusi meninė Egipto kultūra, kurioje architektūra ir skulptūra buvo 
itin vertinamos. Graikai ne tik perėmė daugelį egiptiečių architektūros ir skulp- 
tūros kanonų, architektūros elementų (kolonas, kolonadas, portikus), tačiau ir 

svarbiausią principa —- plastinį tikrovės suvokimą. Netgi minėtam graikiškam 
kosmoso, kaip gyvo meno kūrinio, suvokimui būdingas ryškus plastinis, arba, 
tiksliau, „skulptūrinis“, pobūdis. Skulptūra ne tik iškeliama menų hierarchijoje: „skulp- 
tūriškumas“ antikinei estetinei sąmonei tampa bendru meninio vaizdinio konstravimo 
metodu visose graikų dailės, literatūros, filosofijos ir mokslo srityse. 

Vadinasi, skirtingai nei tradicinėse indų, kinų ir japonų civilizacijose, kur 
nuolatos pabrėžiama jausminė, psichologinė su vidiniu menininko išgyvenimu 
susijusi meno prigimtis, antikinėje meno sampratoje krinta į akis ne tik natū- 
ralistinis, tačiau ir vyraujantis erdvinis plastinis meno suvokimas. Jis priešinasi 
psichologizavimui, jausminio prado iškėlimui ir aukština intelektualių aspek- 
tų svarbą. Graikiškajai meno sampratai būdingas jusliškumas, kūniškumas, skulp- 
tūriškumas, todėl graikų vaizduojamam menui svarbiausia tobulai perteikti išori- 
nes kūno formas, o vidinis psichologinis pradas jų tarsi nedomina. Dar vienas 
specifinis antikinės meno sampratos bruožas, iš esmės skiriantis ją nuo Tolimų- 
jų Rytų (Kinija, Japonija) kultūros, pabrėžiančios meno autonomiją tikrovės 
atžvilgiu, jo sąlygiškumą ir simbolinę prigimtį, susijęs su vyraujančia graikų 
civilizacijoje realistiškumo ir daiktiškumo nuostata. Aukščiausiu meno vertės 
kriterijumi antikoje skelbiamas meninio vaizdinio atitikimas originalui. Toks 
kūrinys laikomas tobuliausiu ir sukelia didžiausią susižavėjimą. 

Tačiau klasikinėje graikų civilizacijoje, be vyraujančios natūralistinės me- 
no savitumo sampratos, buvo ir kita — idealistiné. Bene nuosekliausiai šią pozi- 
ciją gynė Platonas. Jis kėlė klausimą: „Kas yra menas ir kur slypi jo savitumas?“ 
Filosofo nuomone, menas pirmiausia įkūnija absoliučiai tobulą metafizinę idė- 
ją, kuriai lemta gyventi ilgesnį ir vaisingesnį gyvenimą nei konkretiems mus 
supantiems meno kūriniams. Konkretūs žemiški meno kūriniai Platono kon- 
cepcijoje iškyla kaip netobuli, greit prarandantys vertę. Ši jo teorija vėliau labai 
paveiks viduramžių krikščioniškojoje kultūroje įsigalėjusią meno sampratą. Nors 
šios dvi antikoje susiklosčiusios tradicijos turi skirtumų, jas sieja bendras men- 
kai diferencijuotai kultūrai būdingas požiūris į meną, kaip į sugebėjimą kurti 
pagal tam tikras taisykles. Šio požiūrio stabilumo Vakaruose nepajėgė išklibinti 
netgi tūkstantmetės viduramžių kultūros idealizmas ir transcendentalizmas. 

Dėl ilgainiui stiprėjančios klasinės ir darbinės veiklos diferenciacijos anti- 
kos visuomenėje dvasinė bei materialinė veikla išsiskyrė. Valdantysis ir intelek- 
tualus elitas, iš kurio buvo kilę žymiausi antikos mąstytojai, nepalankiai vertino 

fizinio darbo reikalaujančias meno rūšis. Todėl vėlyvosios klasikos ir helenisti- 
nės estetikos menai skilo į vadinamuosius laisvuosius (arete) ir tarnybinius (arete 
technes), t. y. techninio meistriškumo konkrečioje meninės veiklos srityje reika- 
laujančius menus. Taigi vieni dailieji menai, pavyzdžiui, muzika, buvo priskirti 
prie laisvųjų, o architektūra ir tapyba - prie „mechaniškųjų“. 

Pirmasis neigiamą požiūrį į profesionalų meninį laisvų žmonių mokymą 
teoriškai pagrindė Aristotelis, kuris tokį meninio išlaisvinimo tikslą aiškino kaip 
šiurkštų ir nevertą kilnių laisvų žmonių. Vėliau jo argumentus perėmė ir išplėto- 
jo stoikai: Seneka - „Laiškuose Liucilijui“, Ciceronas - traktate „Apie pareigas“. 
Pastarasis teigė, kad bet koks mokamas darbas nėra vertas laisvo žmogaus, ka- 
dangi apmokama vergiška žmogaus būsena. Žvelgiant šiuo aspektu, visi amati- 
ninkai atliko niekingą darbą, kuriame nėra laisvės ir kilnumo. Menkiausi menai, 
Cicerono nuomone, tie, kurie tenkino malonumo poreikius. Senovės Graikijoje 
ir Romoje išsirutuliojusios kultūros bei meno santykių teorijos, požiūriai į meno 
vietą kultūroje itin paveikė visą Vakarų Europos civilizacijos raidą. 

Antikinė technė sąvoka artima Vakarų Europos viduramžiais įsigalėjusiai 
ars, arte ir naujaisiais amžiais susiformavusiai dailiųjų menų (les belles artes, bell'ar- 
te, die schöne Künste) sąvokoms. J. Schlósseris, E. De Bruyne ir W. Tatarkiewi- 
czius, gvildendami viduramžių ars (menas) sampratą, teisingai pastebėjo, kad 
jai būdingas „žinojimo“ prasmė. Ars terminas siejosi su bet kuria žinojimo sriti- 
mi, o artifex (menininkas) buvo taikomas bet kurios profesijos žmogui, išma- 
nančiam savo darbo subtilybes ir sugebančiam meistriškai jį atlikti. Tai galėjo 
būti tapytojas, skulptorius, architektas, gydytojas, kalvis, puodžius. Taigi, aiš- 
kindamiesi viduramžių meno sampratą, pastebime jos glaudų ryšį su antikos 
koncepcijomis, kadangi menas čia dažniausiai gvildenamas derinant tai, kas nau- 
dinga, su tuo, kas malonu, suteikiant jam kartu ir žinojimo pobūdį. Architektū- 
ra traktuojama kaip menas, turint omenyje žinojimą, kaip statyti gražius ir nau- 
dingus pastatus, muzika ir poezija yra menai, nes jie jungė žinojimą, kaip kurti 
gražią poeziją ir muzikos kūrinius. 

Vadinasi, estetikos ir meno teorijos ryšys viduramžiais nebuvo toks glau- 
dus, koks yra šiandien. „Estetika viduramžiais buvo susijusi su meno teorija ne 
daugiau nei su dramaturgijos teorija ir simbolika. Poezija ir tapyba, mūsų su- 
pratimu, buvo menkai vertinamos; daug svarbesniais laikomi šarvų gamini- 
mas, šventovių bei pilių statyba. Žodis menas jo tiesiogine prasme neturėjo 

nieko bendra su estetika. Bendriausia to meto meno koncepcija galime apibü- 
dinti Kvintilijano teze „Menas - tai metodiškas meistriškumas“. Arba tiksliau: 
„Menas - sugebėjimas dirbti remiantis tam tikrais principais ar metodika“ [Gil- 
bert, Kuhn, 1960, p. 175]. 

Taigi, skirtingai nuo šiuolaikinės grožio sampratos, kuri nesąmoningai aso- 
cijuojasi su turtingu viduramžių meninės kultūros pasauliu, grožis ne visuo- 
met, netgi gan retai, buvo tapatinamas su menu šiuolaikine šio žodžio prasme. 
Estetinės problemos viduramžiais dažniausiai gvildentos atsietai nuo meno. Gro- 
žis — labai plati ir abstrakti sąvoka, aprėpianti visus reiškinius, pradedant įvai- 
riausiais dvasiniais ir materialiniais reiškiniais, darbo ir kūrybos formomis. Die- 
vo sukurtos „tvarkos“ idėja buvo fundamentalus nekintamas visos viduramžių 
estetikos postulatas. 

Akivaizdu, kad pamatinės antikos kultūros nuostatos pažeidžiamos krikš- 
čioniškojoje viduramžių kultūros ir meno tradicijoje, kurios išpažinėjai įsitiki- 
nę, jog racionalumas nėra svarbiausia savybė, paverčianti žmogų žmogumi. 
Todėl viduramžių kultūroje iškilus tokioms vertybėms, kaip Dievas, tikėjimas, 
vidinis religinės tiesos išgyvenimas, introspekcija, antikos meno natūralizmas 
ir krypimas į išorinę kūniškąją formą laikinai išstumiamas naujų nežemiškų 
anapusinių idealų. 

Viduramžių estetika menų sistemą kūrė neatsiedama nuo transcendenti- 
nio pasaulio. Hugo Sent Viktorietis dėl šio požiūrio visus „menus“ vadino die- 
viškojo kūrybinio akto pamėgdžiojimu. Vadinasi, viduramžių estetika, perėmusi 
antikinę meno sampratą, kartu suteikė jai naują pobūdį, nes „tikrojo“ meno 
pasaulį perkėlė į dieviškosios kompetencijos sritį. Kuo meno rūšis yra arčiau 
dangiškojo pasaulio, tuo jis reikšmingesnis meno hierarchijoje, ir kuo arčiau 
prie žemiškojo, tuo mažiau vertingas. Aukščiausias menas, anot viduramžių 
teoretikų, tai dieviškojo pasaulio kontempliacija, kurioje menininko dvasia iš- 
vysta Dievą savo dvasios veidrodyje. 

Pabrėždamas transcendentinę ir sakralinę viduramžių meno esmę, A. Mal- 
raux rašė: „Krikščionybė su jos pomirtiniu gyvenimu ir svajomis, nuolat at- 
gimstančiomis viltimis maitina vaizdinį kūrėjo dialogą su Dievu, kuriam jis 
nori tarnauti ir su kuriuo siekia susilieti“ [Malraux, 1952, p. 44]. Todėl ir vidu- 
ramžių kultūroje besiformuojančios sudedamosios menų sistemos dalys savitai 
išreiškė šią subjekto ir objekto vienybės idėją. 

De Stradan. Flamandų dailininko dirbtuvė. Raižinys. XVI a. pabaiga 


Viduramžių menų sistemą sudarė septyni laisvieji menai, kurie savo ruožtu 
skilo į triviumą (gramatika, retorika, logika) ir kvadrumą (geometrija, aritmetika, 
astronomija, muzika). Poeziją traktavo tik kaip logikos ar retorikos priedėlį, o 
vaizduojamieji menai (tapyba, skulptūra) bei architektūra dar nebuvo išsiskyrę į 
atskirą menų grupę ir priskirti prie žemesniųjų „mechaniškųjų“ menų. Pastarieji 
naudojo iš gamtos paimtą medžiagą ir siejosi su nelaisvų žmonių, t.y. vergų, dar- 
bu, o laisvieji menai rėmėsi laisvo žmogaus proto galia ir todėl jų kūrimas - gar- 
bingų Žmonių prerogatyva. Ilgainiui viduramžių vienuolynuose, ypač benedik- 
tinų, atsirado kitoks požiūris į darbą, kuris paveikė viduramžių menų sampratą. 

Taigi hierarchinis menų sistemos pasidalijimas viduramžių estetikoje rea- 
liai rodė socialinį menų statusą šios epochos kultūroje ir susiformavusių idealų 
bei vertybių sistemą. Muzikai skiriama aukščiausia hierarchinė vieta, kadangi 
savo dvasinga nematerialia menine kalba ji artimiausia dieviškojo pasaulio kon- 
templiacijai. Būdama svarbi bažnytinei liturgijai, ji kartu tarnavo ne žemiškiems, 
o išaukštintiems dangiškiems tikslams. Tuo paaiškinamas išskirtinis viduram- 

žių estetiku dėmesys muzikos teorijos problemoms, tuo tarpu „mechaniškiems“ 
menams (tapybai, skulptūrai, architektūrai) skirtų išsamesnių teorinių veikalų 
faktiškai nėra. Toks požiūris į „mechaniškuosius“ menus glaudžiai siejosi su so- 
cialiniu jų statusu: tapytojai, skulptoriai, architektai buvo traktuojami kaip ama- 
tininkai, tobulinantys savo profesines paslaptis, kurios dažniausiai buvo slepia- 
mos nuo kitų nepriklausančių šiam cechui narių ir perduodamas iš mokytojo 
mokiniui tiesiogine forma. 

Privilegijuota vieta „mechaniškųjų“ menų grupėje priklausė architektūrai, 
nes ypač buvo svarbi bažnytinė architektūra - tai „Dievo namai“. Čia ir slypi 
garbingo architekto statuso vėlyvaisiais viduramžiais šaknys. Architektas - įvai- 
riapusė intelektuali asmenybė, gerai išmano tiksliuosius mokslus, skulptūrą, ta- 
pybą, vitražą, taikomąją dailę. Todėl būtent architektūra pirmoji iš „mechaniš- 
kųjų“ menų brandžiais viduramžiais faktiškai įgavo laisvųjų menų statusą. 

Po ilgos viduramžių kultūros vyravimo epochos įvairiose Rytų ir Vakarų 
šalyse kilo renesansiniai sąjūdžiai. Daugelis įtakingų kultūros teoretikų, atmetę 
eurocentrines nuostatas, renesansą vadino pasaulinės kultūros reiškiniu, bū- 
dingu daugeliui skirtingų šalių. „Vartodami žodį renesansas kaip tikrinį, - rašė 
A.Toynbee, - klydome matydami unikalų reiškinį ten, kur iš tiesų buvo tik at- 
skiras pasikartojančio istorinio reiškinio atvejis“ [Toynbee, 1991, p. 600]. Menas, 
veikiamas naujų humanistinių idealų, renesansinėje indų, kinų, japonų, italų ir 
kitų tautų kultūroje vadavosi iš religinės pasaulėžiūros įtakos. Renesanso kul- 
tūroje, kai atsirado universalių kūrėjų, menas suklestėjo ir sušvito naujomis spal- 
vomis. Jis suvoktas kaip didžiai reikšminga, autonomiška žmogaus kūrybinės 
veiklos sritis. 

Išskirtinis renesansinės kultūros bruožas, pagal A. Chastelį, tai ne papras- 
to žmogaus, o būtent menininko asmenybės iškėlimas, menininko, kurio kūry- 
binės galios prilyginamos Dievui kūrėjui (Deus artifex). Dėl to humanistai Dievą 
vadino didžiuoju architektu, arba summus artifex (didžiuoju meistru), kadangi 
pasaulio Kūrėjas yra Didysis menininkas [Chastel, 1969, p. 10]. Su tuo susijęs 
kinų, indų ir Vakarų estetikams būdingas meninės kūrybos lyginimas su dieviš- 
kąja, užuomina į tai, kad menininkas turi kurti taip pat laisvai, kaip ir Dievas. 

Italijos bei kitų Vakarų šalių renesansinėje kultūroje atsigavo bei ilgam įsi- 
galėjo modifikuotos natūralistinės antikos meno tradicijos, kurios vėl išskyrė 


Rytų ir Vakarų meno raidos kelius. Skirtingai nei Indijos ir ypač Tolimųjų Rytų 

De Saint-Aubin. Koncertas salone. Apie 1755 


tautų mene, kuris ir toliau pirmenybę teikė simboliniam mąstymui, naujųjų am- 
žių Vakarų dailės tradicijoje įsivyravo natūralistinės bei realistinės mokyklos; jų 
šalininkai siekė perteikti vaizduojamųjų objektų tikroviškumą. Renesansinėje 
kultūroje, pripažįstančioje antikos idealus, dar išliko tradicinis požiūris į meną, 
kaip į sugebėjimą kurti pagal tam tikras taisykles. 

Vadinasi, nuo V a. pr. Kr. iki XVI a. Vakaruose vyravo antikinis požiūris, 
kuris meną interpretavo kaip sugebėjimą kurti pagal tam tikras taisykles. Todėl, be 
menų šiuolaikine siaurąja šio žodžio prasme, menais buvo vadinami ir įvairūs 
amatai. Tačiau XVII a. pabaigoje - pirmoje XVIII a. pusėje dėl intensyvios meni- 
nės veiklos plėtotės bei socialinio dailiųjų menų statuso stiprėjimo menas ir ama- 
tai išsiskyrė. Meno savitumu laikoma kūryba pagal grožio dėsnius, menui taikoma 
„naudingųjų“ (les arts utiles) ir „aukščiausiųjų“, arba vadinamųjų dailiųjų menu 
(les beaux arts, bell’ arte, die schöne Künste, fine art) sąvoka. 

Ši nauja siauresnė dailiųjų menų samprata atsirado Prancūzijoje 1657 m. J. La 
Fontaine'o veikaluose. XVII-XVIII a. meno teoretikai dailiųjų menų grupei pri- 
skyrė skulptūrą, tapybą, šokį, muziką ir poeziją, o naudą ir malonumą — iškalbos 
menui ir architektūrai. Galutiniam naujos meno sąvokos įteisinimui reikėjo rasti 
tai, kas yra bendra visoms dailiųjų menų rūšims. Iš daugelio siūlymų ilgainiui 

visuotinį pripažinimą įgavo Ch. Batteux suformuluotas gamtos pamėgdžiojimo 
pagal grožio dėsnius principas. 

Dailieji menai pirmiausia turi teikti malonumą, o kita vertus, pasižymėti 
kūnišku ir dvasiniu pobūdžiu. Jie, skirtingai nei naudingieji, sukuria ne daiktus, 0 
juos mėgdžiojančius vaizdinius. Dailiųjų menų sąvoka Ch. Batteux susieja minė- 
tus menus su dviem naujais, kuriuose nauda siejosi su malonumu. Naujoji me- 
no kategorija pasidarė siauresnė, kadangi iš menų ji eliminavo amatus, taip pat 
mokslus, tačiau kartu ir išsiplėtė: dailiesiems menams priskirta poezija bei mu- 
zika. Šitaip nauja siauresnė meno savitumo samprata (menas yra grožio kūrimas) 
gavo teorinį pamatą, greit įsitvirtino švietimo epochos kultūroje ir besąlygiškai 
viešpatavo Vakaruose iki XX a. pradžios. 

Taigi Vakarų kultūros istorijoje nuo antikos iki XX a. pradžios, nekreipda- 
mi dėmesio į neesmines modifikacijas, galime išskirti dvi pagrindines meno sa- 
vitumo sampratas. Pirmajame etape - nuo V a. pr. Kr. iki XVI a. - vyravo požiū- 
ris į meną, kaip į sugebėjimą kurti pagal tam tikras taisykles. Maždaug 1500-1750 m. 
buvo pereinamasis tarpsnis, o 1750 m. atsirado nauja meno specifiškumo sam- 
prata: menas yra grožio kūrimas, kuri gyvavo iki XX a. pradžios. Tačiau gilėjanti 
klasikinio meno krizė, prieštaringa ankstyvojo modernizmo epopėja, naujų tech- 
ninių menų atsiradimas ir aktyvus „neklasikinio“ Rytų tautų bei Afrikos meno 
skverbimasis greit išryškino klasikinio meno sampratos trūkumus. Ekspresio- 
nizmo, futurizmo, dada, siurrealizmo tapyba, ekspresionistinė Naujosios Vie- 
nos mokyklos muzika, „sąmonės srauto“ literatūra, antiromanas, absurdo teat- 
ras ir daugelis kitų modernistinių krypčių natūralistinės meno koncepcijos ir 
klasikinio grožio idealo atsisakė. Akivaizdu, kad neseniai viešpatavusi meno 
savitumo samprata jau neatitiko pasikeitusios XX a. estetinės sąmonės poreikių. 

Naujus moderniojoje kultūroje susiklosčiusius kultūros ir meno santykius 
mėgino gvildenti daugelis įtakingų mąstytojų, iš kurių pirmiausia reikėtų iš- 
skirti J. Ortega y Gassetą, E. Souriau, M. Dufrenne, T. Munro, Alainą, M. Rade- 
ri, M. Weitza, G. Dickie, W. Tatarkiewicziu. Į klausimą, kur slypi meno reiškinio 
savitumas, palyginti su kitomis kultūros universumo sritimis, XX a. kultūrologi- 
nėje, estetinėje ir menotyrinėje literatūroje aptiksime nemaža skirtingų atsaky- 
mų bei interpretacijų. Šiuolaikinis menas neabejotinai yra sudėtingas kultūros 
reiškinys, nuolat mus supantis, veikiantis ir pasižymintis daugybe savybių, ku- 


rių neturėjo anksčiau gyvavusios tradicinės meno formos. 

Siekdami tiksliau apibrėžti meno savitumą, XX a. mąstytojai išryškino įvai- 
rius jo bruožus, skiriančius meną nuo kitų kultūros universumo sričių ir žmo- 
gaus kūrybinės veiklos formų. Skirtingų teoretikų koncepcijose meno savitu- 
mas siejamas su grožio kūrimu, tikrovės mėgdžiojimu, estetiniu pasaulio paži- 
nimu, formos suteikimu daiktams, idealaus vaizduotėje atsiradusio pasaulio ar- 
ba iliuzijos kūrimu, menininko dvasios išraiška, impresija, tai yra sugebėjimu 
šokiruoti, žaidybine meno kilme ir pan. 

T. Munro knygoje The Interrelations of the Arts („Vidinės menų sąsajos“, 1949) 
išskyrė penkias pagrindines meno savitumo koncepcijas: techninę, intelektinę, 
estetinę, vizualinę, vaizdinę, iš kurių vėliau išrutuliojo aštuoniolika išsamesnių 
apibrėžimų. 

M. Raderis, leidinyje A Modern Book of Esthetics („Šiuolaikinės estetikos 
knyga“, 1952) apibendrindamas pirmos XX a. pusės estetinės minties raidą, 
išskyrė net šešiolika meno savitumo sampratų: intelektinę (J. Maritaine), mėg- 
džiojamąją (H. Read, J. Maritaine), vaizduotės (D. Fray), intuityviąją (B. Croce, 
H. Bergson), žaidybinę (S. Freud), potroškių įgyvendinimo (S. Freud, Ch. Caud- 
well), emocinę (L. Tolstoj, A. Richards), grožio (G. Santayana), techninę ir aplinkos 
(B. Bosanguet), estetinės formos (J. Prob), turinio (A. Richards), formos (C. Bell), 
abstrakcijos (W. Worringer), instrumentinę (J. Dewey, K. Popper), izoliacinę (H. Mun- 
sterberg), estetinės distancijos (J. Ortega y Gasset) ir vertybines. Tačiau toks me- 
no savitumo koncepcijų išvardijimas nedaug turi vertės, kadangi jame neiš- 
ryškėja metodologinis klasifikacijos principas. Kita vertus, kai kurios koncep- 
cijos labai glaudžiai siejasi, o kitos ne mažiau pagrįstai gali būti perkeltos į 
kitas vietas. 

XX a. kultūros ir meno filosofijoje ilgainiui įsitvirtino šešios pagrindinės 
tradicinės bei vėliau susiformavusios meno savitumo sampratos, apie kurias 
grupavosi kitos, ne tokios reikšmingos. Jos teigė, kad pagrindiniai išskirtiniai 
meno bruožai yra: 1) grožio kūrimas; 2) tikrovės vaizdavimas, mėgdžiojimas, 
atkūrimas; 3) formos suteikimas daiktams; 4) menininko sumanymo, jo gyve- 
nimiškosios pozicijos, dvasios gelmių išraiška; 5) sugebėjimas sukelti estetinį 
išgyvenimą; 6) sugebėjimas šokiruoti, paskatinti dvasinį sukrėtimą, pažeisti 
psichologinę pusiausvyrą. Šie šeši apibūdinimai iš tiesų apima daug esminių 
meno bruožų. Tačiau ar apskritai įmanoma pateikti universalų, pretenduojan- 
tį į visuotinumą meno specifiškumo apibūdinimą? 


575 


Menas 


M. Weitzas teigė, kad menas yra atvira sąvoka. Naujos sąlygos bei kiti me- 
nininkai visuomet gali inspiruoti tokius meno sąjūdžius ir sukurti tokias jo for- 
mas, kokių anksčiau nebuvo. Todėl ir pradinės meno specifikos apibūdinimo prie- 
laidos negali būti apibrėžtos išsamiai, kadangi visuomet atsiras naujų atvejų, kurie 
reikalaus išplėsti arba susiaurinti senąją arba sukurti kitą meno savitumo sam- 
pratą. Vadinasi, neįmanoma pateikti konceptualiai nepriekaištingos ir išsamios 
meno sąvokos. „Taigi kraštutinai ekspansyvus, avantiūriškas meno pobūdis, vi- 
suomet jam būdingi pokyčiai ir naujos tendencijos daro logiškai neįmanomą ko- 
kių nors apibūdinančių savybių visumos garantiją“ [Weitz, 1997, p. 53]. 

Į klausimą, kas yra menas ir kur slypi jo savitumas, galima glaustai atsaky- 
ti A. Malraux žodžiais: „pirmiausia tai yra formų kalba“. Tokį požiūrį teoriškai 
grindžia įtakingas britų meno teoretikas C. Bellas: „Kokia ypatybe pasižymi visi 
tie objektai, kurie sukelia mums estetines emocijas? Kokia ypatybė būdinga šv. 
Sofijai ir Šartro katedros vitražams, meksikiečių skulptūrai, persų kilimams, ki- 
nų vazoms, Giotto freskoms Paduvoje, Poussino, Piero della Francesca ir Cė- 
zanne šedevrams? Atrodo, galimas tik vienas atsakymas - reikšminga forma. 
Kiekvienas iš šių objektų jaudina mus ypatingu spalvų deriniu, tam tikromis 
formomis bei jų santykiais. Šiuos linijų ir spalvų santykius bei jų derinius, šias 
estetiškai jaudinančias formas vadinu „reikšminga forma“, o „reikšminga for- 
ma“ yra bendra visų vizualinio meno kūrinių ypatybė“ [Grožio kontūrai, 1980, 
123]. Tačiau nors forma siaurąja prasme yra nepaprastai svarbus meno savitu- 
mo bruožas, ji dar neapima visų meno kūrinio savybių, kadangi greta egzis- 
tuoja ir kitos: spalva, pusiausvyra, simetrija, ritmas, asimetrija, kurios aktyviai 
veikia suvokėjo sąmonę. 

Menas yra ne bet kokia, o tikslinga kūrybinė veikla, kurios produktai esmiš- 
kai skiriasi nuo gamtos kūrinių ir yra žmogaus dvasinių išgyvenimų išraiška. Jis 
gali suvokėją žavėti, jaudinti arba sukrėsti. Tačiau, be išvardytų, yra dar viena 
objektyvi meno savybė, kultūros ir meno teoretikams trukdanti apibrėžti meno 
savitumą: daugelis svarbiausių meno bruožų neišreiškiami pavidalu. Nors menas 
pirmiausia yra meninių formų, tačiau yra ir „tylos balsų“ kalba (A. Malraux). 

Meno kūrinyje pavaizduotas objektas - tai ne tikroviškas objektas, o tik su 
iliuzijos pagalba sukurtas jo vaizdinys, kuris iš principo skiriasi nuo realaus fizi- 
nio pasaulio objektų. Meno savitumas, kaip rodo J. Ortegos y Gasseto, A. Mal- 
raux, P. Francastelio ir E. Gombricho tyrinėjimai, slypi tikrovės iliuzijose, atsi- 

randančiose meniškai perkūrus, reinterpretavus realius daiktus. Jis apeliuoja į 
meno irealumo dvilypumą: menas pirmiausia yra nerealus, nes jo objektas yra 
kažkas nauja, jis nepanašus į tikrovę, o kita vertus, šis naujas meninis objektas, 
tai yra meno kūrinys, tarsi panaikina, nustumia į antrąjį planą tikrovę, kuri, 
atsiradus meno kūriniui, tampa antraeilė jo atžvilgiu. Vadinasi, menas atsiranda 
iliuzijos sukurtoje erdvėje - pasaulyje už tikrovės ribų. Todėl menas yra nepriklau- 
somų nuo tikrovės vertybių kūrimas. 

Prieštaringa postmodernistinio meno raida, panaikinusi senąsias vertybi- 
nes nuostatas, ribas tarp aukštos ir žemos kultūros, estetinių ir neestetinių ob- 
jektų, apsunkino meno savitumo problemos sprendimą. Vėl buvo teigiama, kad 
postmodernusis menas nepaklūsta aiškiam meno esmės apibūdinimui. Nei imi- 
tacinė koncepcija, teigianti, kad menas yra tikrovės mėgdžiojimas, nei ekspre- 
sionistinė, meno savitumą siejanti su emocijų išraiška, nei kitos tradicinės kon- 
cepcijos, susidūrusios su postmoderniojo meno praktika, nepajėgė atsakyti į 
klausimą, ką galima laikyti menu. 

Iš daugybės postmoderniojo meno praktiką aiškinančių teorijų ypatingą po- 
puliarumą įgavo G. Dickie knygoje Art and the Aesthetics: an Institutional Analysis 
(„Menas ir estetika: institucinė analizė“, 1974) išplėtota institucinė meno savitu- 
mo koncepcija. Pagal ją, pagrindiniai meno kūrinio požymiai yra: 1) padaryti ir 
2) turėti tokias savybes, kurios leidžia sukurtą objektą priskirti socialinei sistemai, 
suteikiančiai jam meno kūrinio statusą (meno kritika, žiuri, parodos, viešas apta- 
rimas ir pan.). Taigi objekto priklausomybė konkrečiam socialiniam institutui, ku- 
ris tradiciškai kultūroje atliko meno kūrinio įvedimo į meno pasaulį funkcijas, 
pavertė objektą meno kūriniu. Vadinasi, meno kūrinys objektu virto tuomet, kai 
buvo ištrauktas į specializuotą socialinę sistemą, puoselėjančią meno tradicijas ir 
apibrėžiančią meno kūrinių kūrimo būdus, vertinimo bei suvokimo kriterijus. 

Toks požiūris sudarė galimybes bet kurį dirbtinį objektą traktuoti kaip me- 
no kūrinį, jei jis pateikiamas žiūrovui suvokti ir vertinti kokios nors meno ins- 
titucijos vardu. Vadinasi, anot institucinės teorijos, jei šimpanzės Betsi paveikslas 
yra eksponuojamas Čikagos meno galerijoje, jį galima laikyti meno kūriniu, o 
jei kabo Čikagos gamtos istorijos muziejuje, tuomet jis jau ne meno kūrinys. 
G. Dickie siekė įteigti mintį, kad pagrindiniai meno kūrinio savitumą suponuo- 
jantys bruožai ir vertinimo kriterijai yra paslankūs, juos lemia įvairios salygotu- 
mų sistemos. Tokia išties lanksti, reliatyvizmo principais paremta meno savitu- 

Samarkandas (Uzbekistanas). Radžistano aikštė 


mo samprata idealiai atitiko komercializuotų postmoderniosios kultūros šali- 
ninkų reikalavimus ir todėl nenuostabu, kad ji greit išplito JAV bei kituose masi- 


nės kultūros apimtuose kraštuose. 
Menas ir kiti kultūros komponentai 


Būdamas reikšminga kultūros universumo dalis, civilizacijos istorijoje me- 
nas buvo glaudžiai susijęs su kitais kultūros komponentais ir visuomeninio gy- 
venimo reiškiniais: mitu, religija, morale, technika, mokslu, filosofija. Skirtingai 
nei minėtos visuomeninės sąmonės ir dvasinės veiklos formos, menas patenkino 
universalius žmogaus poreikius, todėl, pasiekęs aukštą išsivystymo lygį, veikė 
kitas žmogaus dvasinės veiklos formas. Dėl jam būdingo visuminio pobūdžio 
menas darė įtaką žmonių jausmams, mintims, valiai, ugdė jų estetinį juslingu- 
mą, skonį. Kartu menas pasižymėjo ir specifiniais ypatumais, skiriančiais jį nuo 
visų kitų žmogaus kūrybinės veiklos ir visuomeninės sąmonės formų. 

Meno kilmė tiesiogiai susijusi su darbine veikla. Menas ir darbas yra dvi 
tikslingos praktinės veiklos formos, kurios civilizacijos istorijoje glaudžiai susi- 
pynė. Daugelis įvairių tautų darbinės veiklos produktų, išlikusių iš senovės ci- 
vilizacijų, pavyzdžiui, egiptiečių mirusiųjų atvaizdai, architektūros statiniai, 
šventyklos, įvairių civilizacijų piramidės, astronominiai statiniai, papuošalai, ki- 
limai, namų apyvokos daiktai ir kiti praeities materialinės kultūros paminklai, 
šiandien funkcionuoja muziejuose kaip meno kūriniai. 

Kultūros istorijos raidoje menas glaudžiai sąveikavo ir su technika. Neatsi- 
tiktinai graikiškas terminas fechné tuo pačiu metu reiškė meną, meistriškumą 
bei techninius įgūdžius. Meno ir technikos sąveikos istorija tarsi pakluso ban- 
guojančios kaitos dėsniams. Ankstyvoji meno istorija patvirtina, kad menas bei 
technika buvo kaip dvi papildančios viena kitą kūrybinės veiklos sritys. Vėliau 
ši sąveika susilpnėjo; sustiprėjo tik naujaisiais amžiais, ypač XX a. mokslinės- 
techninės revoliucijos metu. Tuomet kultūroje išryškėjo galingos technicizmo 
tendencijos, iškilo naujos racionalios, konstruktyvios, tikslingos meno formos, 
sukūrusios dizaino meną ir konceptualų teorinį jo pagrindimą - techninę esteti- 
ką. Dėl techninės revoliucijos atsirado fotomenas, kinas, videomenas, elektroni- 
nė muzika ir daugybė kitų naujų meno formų su savitomis meninės išraiškos 
priemonėmis. Technikos pažanga padėjo sukurti naujas medžiagas, technologi- 
jas, kurios iš principo pakeitė architektūros pobūdį, suteikė jai naujas konstravi- 
mo ir erdvinės išraiškos galimybes. 

Žmonijos kultūros istorijoje menas ir mokslas visada buvo susiję, ateityje 
sąveika tikriausiai dar sustiprės. Abu šie kultūros universumo komponentai ar- 
timi tuo, kad pažįsta ir atspindi tikrovę. Meno bei mokslo skirtumus sudaro iš- 
takos, orientacijos, tikslai, pasaulio atspindėjimo būdai, socialinės funkcijos ir 
raidos dėsningumai. Mokslo kilmė yra grynai pažintinė, o mene pažinimas įei- 
na į įvairesnę pažintinių, vertinamųjų ir kūrybinių žmonių santykių struktūrą. 
Skiriasi jie taip pat tuo, kad mokslas orientavosi į bendrybes, dėsnius, o menas - 
į unikalumą. Meninis pasaulio suvokimas išsiskiria vaizdiniu mąstymu, todėl 
jam svarbiausia vientisas vaizdinio pasaulio suvokimas, emocionalios psichinės 
reakcijos, o mokslui - abstrakčios loginės sąvokinės operacijos. Todėl menas ir 
mokslas yra tarsi vienas kitą papildantys kultūros elementai. 

Meno ir mokslo istorijoje veikia skirtingi dėsningumai. Įvairių civilizacijų 
ir epochų menas vertinamas dėl jo unikalumo, o mokslo laimėjimai yra reliaty- 

vüs bei kiekviename istorinés raidos etape siejasi su tam tikrais praradimais. 
Kiekvienas didis menininkas ir jo kūryba yra nepranokstami, nepakeičiami, o mokslinin- 
kas bei jo kūrybinės veiklos rezultatai gali būti pranokti vėlesnių. Moksle vertę įgauna 
tai, kas gali būti pakartota, o mene - kas yra unikalų. 

Menas ir filosofija - dvi artimos dvasinės kultūros sritys, kurias siejo visu- 
minis požiūris į pasaulį. Civilizacijos istorijoje yra lokalinių civilizacijų ir jų 
kultūros vertybes kūrusių asmenybių, kurių darbuose susipynė meninės bei fi- 
losofinės nuostatos. Indų budistinės, hinduistinės, tantristinės tradicijų menui 
būdingas glaudus ryšys su filosofinėmis šių krypčių idėjomis. Sufijų poezija ir 
kaligrafija neatsiejama nuo jų išpažįstamos filosofinės sufizmo doktrinos. Bi- 
zantijos ikonų menas siejasi su neoplatonizmo filosofija, o gotikos architektūra 
- su Vakarų scholastinės filosofijos principais. Itin glaudus meno ir filosofijos 
ryšys Tolimųjų Rytų daoizmo, čan bei dzen meno tradicijose: pirmiausia - įsta- 
bioje Sui epochos neodaoizmo filosofijos veikiamoje tapyboje, Tang ir Sung 
epochose iškilusioje čan tradicijos tapyboje bei poezijoje. Japonijoje analogiš- 
ka dzen meno ir filosofijos sąsaja - Kamakura, Muromachi ir Momoyama epo- 
chų poezijoje, tapyboje, kaligrafijoje, sausųjų sodų mene. 

Kaip taikliai pažymi J. Paperis, unikalus kinų kultūros bruožas visuomet 
buvo vidinis meno ir filosofijos ryšys. Visoje kinų kultūros raidos istorijoje nuo 
seniausiųjų šamanistinių kultūros formų ir pirmųjų poetų daugelis reikšmin- 
giausių menininkų vienaip ar kitaip tiesiogiai siejosi su daoizmo idėjomis. Me- 
ninis žmogų supančios natūralios gamtinės aplinkos suvokimas tapo viena re- 
ligingumo apraiškų, kultivuojamų tradicinio kinų meninės inteligentijos elito 
[Paper, 1985, p. 3]. Daoistai, kalbėdami apie kūrybines menininko galias ir jų 
įgyvendinimą meninėje kūryboje, priešingai konfucianistams, aukštinantiems 
sistemingo darbo, reglamentacijos, racionalių veiksnių svarbą, iškėlė spontan- 
iškumą, intuityvuma, žaismingumą, natūralius dvasios polėkius, kurie, jo įsi- 
tikinimu, tiksliausiai atitiko kūrybos proceso esmę. 

Meno ir filosofijos principų suartėjimas įvairiose Rytų bei Vakarų civiliza- 
cijose, jų sklaida identiškomis kryptimis nepanaikino esminių skirtumų, atsi- 
radusių dėl šimtmečiais gyvavusių mitologijos, religijos, etikos, estetikos, kasdie- 
nio gyvenimo tradicijų. Vis dėlto, anot prancūzų civilizacijos teoretikų J. Laloupo 
ir J. Nėliso, kiekvienos kultūros savitumus pirmiausia lemia filosofinės ir pasaulė- 
žiūros kategorijos, kurios randa tapačią išraiškos formą mene. „Palyginkime XVI a. 

Vakarų (Raffaello, Vinci, Botticelli) ir Sung (X-XI a.) kinų tapybą. Vieniems būdin- 
gas realizmas, spalvų gausa, erdvinė perspektyva, vaizdavimas, perteikiantis rea- 
lumo įspūdį, piešinio ir formos aiškumas, atsiribojantis nuo bet kokio impresio- 
nizmo. Kitiems - neaiškus miglotumas, kuriame skęsta kalnai ir ežerai, samonin- 
gas neapibrėžtumas... Vieniems - žmogaus reikšmingumo pabrėžimas; kitiems — 
žmogaus bruožų išnykimas. Šios dvi tapybos rūšys yra įkvėptos priešingų filoso- 
finių mokymų. Čia mes įsiskverbėme į civilizacijų šerdį, idėjų, filosofinių ir morali- 
nių principų esmę, kurie jas įkvepia ir orientuoja“ [Laloup et Nélis, 1956, p. 21-22]. 

Ankstyvajame kultūros raidos etape menas glaudžiai siejosi su mitologine 
sąmone ir vyraujančiomis visuomenėje religijomis. Tai patvirtina daugelio tradi- 
cinių Egipto, indų, kinų, japonų bei kitų civilizacijų istorija. Menas ir religija yra 
artimi vertybinėmis nuostatomis, polinkiu į išmonę, fantaziją. Tiesa, religijai bū- 
dingesnis polinkis į alogizmą bei paradoksalumą. Menui ir religijai artimesnis 
vaizdinis-simbolinis nei sąvokinis mąstymas, potraukis jusliniam, emocionaliam 
tikrovės suvokimui, pasąmonės reikšmės, subjektyvumo iškėlimas. Emocinis ka- 
tarsio būsenos išgyvenimas irgi suartina meną ir religiją. Menas ir religija skiriasi 
tuo, kad menui neaktualus tikėjimas viršjusliniais dalykais, kultų bei ritualų gar- 
binimas. Menas daugiau remiasi tikrove ir nesiekia taip kryptingai, kaip religija, 
savo išmones pateikti kaip tikrovę. 

Ankstyvajame tradicinių civilizacijų raidos etape menas dar neįgavo auto- 
nomiškumo ir buvo sudedamoji religinių kultų bei ritualų dalis. Praktiškai visas 
tradicinių civilizacijų menas buvo kanonizuotas. Religiniai lyderiai, siekdami įtvir- 
tinti savo idealus, emocionaliai paveikti žmones, religiniams ritualams dažnai 
naudojo meną. Neatsitiktinai didžiųjų į universalizmą pretendavusių religijų at- 
siradimas ir jų įtakos augimas buvo susijęs su meninės kultūros pakilimu. Tiesa, 
ankstyvoji krikščionybė atmetė daugumą meno rūšių, kuriose bažnyčios tėvai 
įžvelgė sąsajas su pagoniškosios kultūros tradicijomis. Judaizmas ir islamas nei- 
gė gyvų padarų vaizdavimo galimybes. 

Ankstyvajame Vakarų krikščioniškosios kultūros raidos etape religija men- 
kai panaudojo meno teikiamas galimybes. Tačiau krikščionybei tapus oficialiąja 
religija, ją aptarnaujančio religinio meno svarba didėjo. Skirtingai nei tradicinėse 
Rytų civilizacijose, kuriose sunku atskirti sakralųjį ir profaniškąjį meną, krikš- 
čioniškoji Vakarų civilizacija kartu su sakraliuoju turėjo ir religinį meną, dau- 
giau ar mažiau besiremiantį pasaulietinėmis formomis. Nuo X a., o ypač XII- 

XIII a., Vakarų romanikos ir gotikos epochų kultūroje religinis menas įsivyrauja 
absoliučiai. Nuo XIV a. jo įtaka tolydžio mažėjo, nors didžiųjų Vakarų renesan- 
so meistrų kūryboje jaučiama dar labai stipri religinių idealų įtaka. XVII a. išryš- 
kėjo pusiausvyra tarp religinio ir pasaulietinio meno, o vėliau jo poveikis iki 
nūdienos ženkliai mažėjo. Naujas religijos bei meno suartėjimas išryškėjo XX a., 
kuomet religinės sąmonės krizė privertė bažnyčios hierarchus kreiptis į meni- 
ninkus. Itin daug šioje srityje nuveikė M. Chagallas, G. Rouault, G. Severini, 
O. Messianas. Dabartinis postmodernusis Vakarų menas jau beveik išimtinai 


pasaulietinis ir ženkliai komercializuotas. 
Menas Rytų ir Vakarų tautų kultūrose 


Menas atsirado tik tam tikrame kultūros, žmogaus darbinės veiklos ir este- 
tinės sąmonės, jausmų raidos etape. Meno priešistorė sutapo su laipsnišku žmo- 
gaus perėjimu nuo natūralaus gyvenimo būdo į aukštesnį būties ir kūrybinės 
veiklos lygmenį, kuriam būdingas ne atsitiktinis, o tikslingas darbo įrankių ga- 
minimas. Taigi meninės kultūros užuomazgos išryškėjo pereinamajame laiko- 

tarpyje nuo homo habilis į homo sapiens. Ankstyviausios pirmykščio meno formos 
datuojamos vėlyvuoju paleolitu ir siekia apie 40 000 metų. Jos glaudžiai siejosi 
su darbinės žmogaus veiklos sklaida. Atsiradęs menas pamažu formavo ir tobu- 
lino universalius žmogaus sugebėjimus, kurie buvo pritaikyti kitoms žmogaus 
kūrybinės ir dvasinės veiklos formoms. Ankstyvajame žmonijos kultūros rai- 
dos etape visos amatų ir bet kokio meniško atlikimo formos buvo įvardijamos 
meno sąvoka. 

Visose senosiose Rytų ir Vakarų civilizacijose menas aiškinamas labai pla- 
čiai: jis suvokiamas kaip techninio meistriškumo, žinojimo ir praktinės veiklos 
rezultatas. Ankstyvosios meno formos esti neindividualaus kanoninio pobūdžio. 
„Senovėje, - rašė E. Gombrichas, - kanonu vadino schemą; kanonas - tai pama- 
tiniai geometriniai santykiai, kuriuos turi žinoti menininkas“ [Gombrich, 1977, 
p. 126]. Tai, kad ankstyvųjų civilizacijų architektūra, skulptūra, tapyba, literatū- 
rinės meno formos rėmėsi kanoniškomis taisyklėmis, visai netrukdė menui plė- 
totis. Daugelio kartų meistrai, tobulindami įtaigiausias ir funkcionaliausias me- 
no formas, suformulavo kūrybos taisyklių ir stilistinių požymių visumą, kuri 
tapo kanonine norma vėlesnių kartų menininkams. Kiekviena kultūra, civiliza- 
cija sukūrė savitas meninių kanonų sistemas. 

Civilizacijos istorija rodo, kad įvairių pasaulio regionų kultūroms ir istori- 
niams jų raidos etapams būdinga savita meno vieta kultūros sistemoje, kurią 
lemia menininko ir jo kūrybinės veiklos produktų svarba visuomenės gyveni- 
mui, sudedamųjų kultūros komponentų santykiai bei teorinės minties apie me- 
no išsivystymą lygis. Šiuo požiūriu Rytų ir antikos civilizacijos turi daug pana- 
šumų, kurie pirmiausia siejosi su menka kultūros bei pagrindinių kūrybinės 
veiklos formų diferenciacija. 

Rytų ir Vakarų tautų meno tradicijos neretai nepagrįstai perdėm suprieši- 
namos bei traktuojamos kaip visiškai skirtingos meninio pasaulio suvokimo for- 
mos. Tačiau šie skirtumai dažniausiai yra išoriniai, o ne esminiai, kadangi, kaip 
amžiaus pradžioje pastebėjo didis rusų sinologas akademikas V.M. Aleksejevas, 
Rytų žmogaus dvasia yra tokia pati, kaip ir mūsų, todėl ir kinų poetas yra toks 
pats svajotojas, kaip ir visame pasaulyje, ir poetiškumo suma visur yra ta pati. 
O kinų poezijos sudėtingumą lemia tik tai, kad „ji dar neisiliejo į žmogiškosios 
kultūros srautą“ [Aleksejev, 1978, p. 100]. Todėl, išryškinant skirtingų meno tra- 
dicijų savitumą, nevertėtų pamiršti ir to, kas jas sieja. 

Kultūrinio vienarūšiškumo problema, siejanti Europos ir Azijos civilizaci- 
jas, kaip nurodo R. Wittkoweris, turi daug skirtingų aspektų. Tiek Vakarų, tiek 
Kinijos ir Japonijos gyventojai vienodai domėjosi menu nepriklausomai nuo to, 
ar jis buvo sukurtas pagal kieno nors nurodymus, ar skirtas meditacijai bei este- 
tiniam pasigėrėjimui; svarbiu laikė ir žmogaus kūno, ir veido vaizdavimą, nara- 
tyvinę gamtos tematiką bei meno apraiškas nebyliuose kasdienio vartojimo daik- 
tuose; tiek vieni, tiek kiti vertino ir atskiro menininko įnašą bei emocinę patirtį. 
Bet kartu negalima nepastebėti nevienodų panašių temų interpretacijų Rytuose 
ir Vakaruose bei skirtingose tradicijose įsitvirtinusių formalių požiūrių [Wittko- 
wer, 1987, p. 14]. 

Lygindami Rytu ir Vakaru civilizaciju meno formas Indijoje regime didesni 
potraukį religiniams idealams, simboliškumą, Tolimuosiuose Rytuose - kosminį 
universalizmą, gamtos grožio iškėlimą, meilę introspekcijai, rafinuotą estetiz- 
ma, o senovės graikų ir Romos kultūrose - pasaulietiškumą ir dėmesį išorinei 
formai bei natūralistinį tikrovės vaizdavimą. 

Ankstyvosios protoindiškosios civilizacijos (Harapa ir Mohendžo Daro) me- 
nas artimas Artimųjų Rytų civilizacijų menui. Vėliau išplitus brahmanizmui, bu- 
dizmui ir hinduizmui Magadhos valstybėje bei didžiosiose Indostano pusiasa- 
lio imperijose (Maurya, Guptų, Kušana) indų meno pobūdis ir jo vieta kultūros 
sistemoje pastebimai pasikeitė. Susiformavo turtinga, įvairialypė meninė kultū- 
ra, kurioje tradiciškai klestėjo literatūros menas, tačiau taip pat įgavo reikšmę 
architektūra, skulptūra, tapyba, muzika ir kiti menai. Tipiškiausi tradicinės in- 
du meninės kultūros bruožai - simbolinis daugiareikšmiškumas, semiotišku- 
mas ir lingvocentrizmas. Indų menas, būdamas itin glaudžiai susijęs su vietinė- 
mis mitologinėmis, religinėmis, filosofinėmis, estetinėmis tradicijomis, perima 
pagrindinius jų bruožus. Meno ir grožio pasauliai čia dažniausiai siejami su emo- 
ciniu išgyvenimu ir neatsiejami nuo dėmesio vidiniam aš, introspektyvaus su- 
vokimo. Skirtingai nuo Vakarų, pastebi D.H. Ingalls, kur grožis taip objektyvi- 
zuojamas, kad susvetimėja, nutolsta nuo individo, Indijoje grožis suprantamas 
kaip kažkas didžiai subjektyvu [Ingalls, 1962, p. 19]. 

Indų kultūrai būdingas glaudaus skirtingų meno rūšių sąryšingumo teigi- 
mas, sinkretiškos mąstysenos ir plėtojamų tezių universalumo iškėlimas. Visose 
kūrybinės veiklos, tarpinėse menų, amatų, mokslų srityse įžvelgiami tie patys 
kūrybos principai. Nors mūsuose įsigalėję daugybė stereotipų, turime pripažin- 

Priskiriama Ma Yuan. Poezijos kūrimas pavasarinėje išvykoje į užmiestį 


ti, kad tradicinės indų estetikos šalininkų pažiūra į meną, jo vietą ir paskirtį vi- 
suomenės gyvenime daug artimesnė Vakarų Europos viduramžių kultūrai nei 
tiems, kuriuos regime Kinijoje ir Japonijoje. Šią giminystę tikriausiai nulėmė 
akivaizdžios hierarchinių visuomenės struktūrų paralelės bei panaši estetikos ir 
meno vertybių vieta kultūros sistemoje. 

„Hierarchinė indų civilizacijos struktūra iš dalies priminė viduramžių Eu- 
ropą. Indija turėjo griežtą kastinę sistemą, Europa - feodalinę santvarką su pa- 
raleline bažnyčios ir valstybės hierarchija, pradedant žemiausią padėtį užiman- 
čiu baudžiauninku bei vienuoliu, baigiant didžiuoju Romos imperatoriumi ir 
Popiežiumi. Viduramžių hierarchija reiškėsi veikiau teoriškai nei realiai, ir visą 
laiką ją lydėjo neišsprendžiamas konfliktas: kuri valdžia, pasaulietinė ar bažny- 
tinė, aukščiausia. Praktiškai iš kartos į kartą paveldima klasinė struktūra buvo 
ne tokia griežta, kaip kastų sistema: buvo daug kelių iškilti arba sužlugti. Tačiau 
abi kultūras siejo hierarchinis mąstymas ir panaši meno pasaulio organizacijos 
struktūra“ [Munro, 1965, p. 75]. Palyginti su asketišku krikščioniškuoju Vakarų 


menu, indų viduramžių menas kupinas gyvenimo meilės, juslinio grožio suvo- 

kimo, hedonizmo, juslingumo, neretai atviros erotikos. „Jokios kitos šalies reli- 
ginis menas, - pabrėžia H. Munsterbergas, - neteikia tokios svarbos erotikai, 
kaip indų menas, kuriame kūniškos aistros traktuojamos kaip religinių jausmų 
išraiška“ [Munsterberg, 1979, p. 293]. 

Tolimųjų Rytų menui gamtos pasaulio refleksija tapo labai svarbi meninės 
kultūros dalis. Niekur kitur neaptinkame tokios gausybės rafinuotų, kupinų di- 
dingos simbolinės prasmės ir pasižyminčių ypatingu gyvybingumu meno for- 
mų. Tolimųjų Rytų menui būdingas kitoks — jautresnis - požiūris į meninės kū- 
rybos procesą, medžiagas, kurios tampa meninės kūrybos objektu. A. Malraux 
teisingai teigia, kad Vakarų menininkai savo kūrybinę galią dažniausiai naudo- 
ja inertiškai gamtai pakeisti, tobulinti. Tai yra medžiagos pajungimo menininko 
valiai aktas. O kinų dailėje menininkas ir medžiaga, kurią jis panaudoja kūry- 
bai, yra vienodo aktyvumo, kartais medžiaga net diktuoja sąlygas menininkui 
[Malraux, 1948, p. 94]. 

Tolimųjų Rytų meno savitumas bene ryškiausiai atsiskleidė kiniškoje čan- 
budizmo ir jai dvasiškai artimoje dzenbudizmo dailės tradicijose. Čan estetika 
išsirutuliojo VI-VIII a., dėl kai kurių budizmo krypčių (pirmiausia mahajanos), 
daoizmo ir konfucianistinės etikos sintezės darė stiprų poveikį įvairioms meno 
kryptims. Čan estetika ir, jai veikiant, atsiradusi meno tradicija kupina antitra- 
dicionalizmo, improvizacijos, emocionalumo, intuityvumo, natüralumo para- 
doksu. Čan mene, kaip ir daoizmo tradicijoje, palyginti su introspekcija, įsigi- 
linimu į vaizduojamojo objekto esmę, nedaug dėmesio skiriama natūrai stebė- 
ti. Meditacija čia tampa vidine kūrybos proceso išraiška. Čan menininkas, no- 
rėdamas perteikti daikto ar reiškinio esmę, niekada jo neaprašinėja, o stengiasi 
atpalaiduoti savo sąmonės srautą, natūralią minčių ir vaizdinių sklaidą, visiš- 
kai pasikliaudamas savo meninės intencijos spontaniškumu. Čan dailė pasižy- 
mi subtilia tonų gradacija, erdvės bekraštybės, jautriausių menininko dvasios vibracijų 
perteikimu. Lakoniškomis santūriomis meninės išraiškos priemonėmis, dažniausiai pa- 
prastu tušu, čan dailininkai perteikia sukrečiančius gelme ir vidiniu dramatizmu dva- 
sios praregėjimus. 

Čan mene nepaprastai svarbus menininko sielos vidinio ritmo sąskambis 
su jį supančio pasaulio, gamtos reiškinių ritmu, kurį jis mėgina perteikti meno 
kūriniu. Šis sąskambis perteikiamas grafiniu paveikslų linijų ritmu, emociona- 


liai aktyvių neužpildytų erdvių, pauzių, netikėtų asimetriškų sugretinimų po- 

tekste. Muzikalios ritminės paveikslų struktūros, erdvių poetika padeda suvo- 
kėjui aptikti komunikacijos kanalus, atveriančius sudėtingo čan peizažinės ta- 
pybos ir poezijos simbolių pasaulio paslaptis. 

Tikras menas, čan išpažinėjų įsitikinimu, išsiskiria principiniu neišbaigtu- 
mu, kuris meno kūrinio suvokimą daro nepaprastai individualų, polifonišką. 
Šis non finito, neužbaigtumo, estetinės užuominos principas yra vienas būdin- 
giausiu čan dailės bruožų. Kiti pagrindiniai stilistiniai bruožai - rimtis, natūra- 
lumas, stiliaus glaustumas, atsisakymas rafinuotos formos, artimas ryšys su po- 
ezija, kaligrafija, asimetrijos pamėgimas, drastiška potėpio maniera, blankios 
spalvinės dėmės, dramatiškos, neretai trūkinėjančios linijos išraiškingumas ir 
virtuoziškumas. 

Šios savybės geriausiai atsiskleidė vienoje rafinuočiausių pasaulyje Sung 
ir Yan epochose klestėjusių „intelektualų“ (wenrenhua) tapybos mokykloje. Gar- 
siųjų šios mokyklos meistrų Mi Fu, Ma Yanio, Ma Linio, Ni Tsano ir kitų kūri- 
niai pilni neregėto pasaulinės tapybos istorijoje artistizmo, intymumo, papras- 
tumo, lakoniškumo. Tapytojai sąmoningai atsisako išorinio reikšmingumo, pa- 
toso, kontrastiškų spalvų bei tonų santykių, perkrovimo, nereikšmingų detalių 
ir siekia minimaliomis išraiškos priemonėmis, neretai didžiulį populiarumą iga- 
vusia monochromine technika perteikti peizažais atvirų erdvių bekraštybę ir 
estetinių užuominų poetiką. Čan menui būdingas autentiškumas, artistizmas, 
spontaniškumas, meninės formos glaustumas, dėmesys gamtos grožiui buvo 

labai artimas japonų mentalitetui, todėl nenuostabu, kad ši tradicija dzen var- 
du išplito Japonijoje. 

Jokioje kitoje pasaulio šalyje estetiškumo jausmas ir menas nepajėgė taip 
tvirtai jaugti į žmonių buitį, kasdienį gyvenimą, kaip Japonijoje. Tikriausiai isto- 
rinė japonų tautos misija susijusi su grožio ir meniškumo išaukštinimu. Šintoistinis 
grožio kultas nulėmė pagrindinę japonų estetinio pasaulio suvokimo ir meno 
raidos kryptį, o iš žemyno bangomis plintančios budizmo, daoizmo, konfucia- 
nizmo, tantrizmo, čan įtakos nuolatos ją koregavo, turtino naujomis idėjomis. 
Žemyninę kultūrą japonai periminėjo gan savitai. Po kiekvienos reikšmingos 
įtakos bangos dažnai trumpam užsisklęsdavo ir ją perprasdavo. Estetinės idė- 
jos bei meno stiliai, sklidę iš žemyno, visuomet buvo kritiškai permąstomi, re- 
miantis japonų mentalitetu, ir pritaikomi nacionalinės kultūros reikalavimams. 
Šintoistinio panestetizmo dvasia niekuomet neišnyko iš japonų kultūros, ka- 
dangi įsiliejo į budistinių, daoistinių, konfucianistinių idėjų srautą, o vėliau ta- 
po organiška sinkretiškos dzenbudistinės meno tradicijos dalimi. 

Japonų meno sklaidai būdinga tai, kad skirtingų koncepcijų, mokyklų ir 
meninių stilių plėtotė tarsi pakluso banguojančios kaitos dėsniui, kuris reiškėsi 
ne tik nuolat perimant jau susiformavusias tradicijas, kanonus, simbolius, iš- 
raiškos priemones, tačiau ir periodiškai jas pakartojant. Jokia reikšminga kryp- 
tis, suformavusi savitą meninį stilių, neišnyko be pėdsakų iš Japonijos kultūri- 
nio horizonto. Po savo suklestėjimo ji galėjo laikinai pasitraukti iš kultūrinio 
gyvenimo avanscenos, tačiau vėliau neišvengiamai atgimdavo perduodama gy- 
vybingas savo idėjas, pasiekimus kitoms dvasiškai artimoms kryptims. Pavyz- 
džiui, japonų tapybos istorijoje polemizavo tarpusavyje ir keitė viena kitą dvi 
skirtingos tendencijos: pirmoji rėmėsi konfucianistinės estetikos principais ir 
linko į dekoratyvuma, spalvingą realistinį pasaulio atspindėjimą (yamato-e, Ka- 
no, ukiyo-e) ir antroji, išpažįstanti daoistinės ir dzen estetikos principus, aukšti- 
no spontaniškumą, sąlygiškumą, santūrumą, natūralių dvasios polėkių reikšmę 
(suiboku, haiga, zenga, bunjinga). 

Dzenbudistinė pasaulėžiūra stipriai paveikė estetinę japonų sąmonę, mąs- 
tymo stilių ir meninę kultūrą. Ji gerokai lėmė japonų meninės kultūros išskirti- 
numą. Dzen įtakos pėdsakus regime jautriai įkomponuotoje į gamtinę aplinką 
architektūroje, santūriame prislopintų spalvų interjere, asketiškuose sausuosiuo- 


se soduose, rafinuotoje arbatos ceremonijoje, savitoje nō teatro estetikoje, mo- 

nochrominéje suiboku, haiga, zenga, bunjinga tapyboje, kondensuotoje kaligra- 
fijoje, glaustoje haiku poezijoje, išsaugančioje natūralios spalvos ir faktūros ele- 
mentus keramikoje ir kituose menuose. 

Daugelis specifinių dzen ir apskritai japonų meno bruožų išsirutuliojo iš 
fundamentalių dzenbudistinės pasaulėžiūros postulatų, savitos erdvės, laiko, ne- 
būties, tuštumos sampratos. Dzenbudizme neegzistavo nei erdvės pradžios, nei 
pabaigos idėjos. Viskas čia jungėsi ir pynėsi amžiname būties procesų sraute. Už 
regimybės ribų visuomet skleidėsi kažkas nematoma, nenusakoma. Kadangi bū- 
ties bekraštybės idėja buvo iš esmės neišreiškiama, vadinasi, ir menininkas, suvo- 
kęs jos esmę, nesiekė kuriamiems vaizdiniams suteikti aiškiai apibrėžtą formą, o 
rėmėsi simboliais, metaforomis, užuominomis. Tuštuma - tai viena fundamenta- 
liausių dzen estetikos kategorijų. Būdama „neišsenkamumo“ simbolis ji įkūnija 
„neišsakomo“, „beformio“, „negirdimo“ Absoliutaus prado esmę. Tuštuma, neuž- 
pildytas plotas paveiksle, tylumos ir pauzių momentai muzikoje, teatriniame veiks- 
me įgavo nepaprastai svarbią reikšmę, kadangi šios „neveikimo“ būsenos dzen 
estetikams atrodė galingų būties kūrybinių jėgų potencijų pagrindas, tai, nuo ko 
viskas dar turi prasidėti. „Būtis, - sakė dzen puoselėtojas Zeami, — tai išorinė 
išraiška to, kas slypi Nebūtyje. Nebūtis - tai indas, iš kurio atsiranda būtis“. 

Erdvės bekraštybės ir nebūties substancionalumo aukštinimas dzen mene 
tiesiogiai siejosi su dinamiškos laiko tėkmės koncepcija, kuri būtį aiškina kaip 
vientiso spontaniško gyvybinio proceso pasireiškimą; kiekviena jos akimirka 
nepakartojama ir vertinga. Tokia laiko tėkmės samprata išsirutuliojo pirmiausia 
iš budistinės dharmų teorijos, teigiančios nuolatinį pasaulinių procesų, reiški- 
nių, daiktų, psichinių struktūrų kintamumą, ir, kita vertus, iš ryškiai pastebi- 
mos šalyje metų laikų kaitos, japonų sąmonėje suformavusios ypatingą laiko 
tėkmės suvokimą. Kiekviena vientiso būties proceso ir žmogaus gyvenimo aki- 
mirka dzen tradicijoje buvo ženklinama „unikalia laiko tėkmės estetika“, kurio- 
je išskirtinė reikšmė teikiama protrūkio, tarpsnio, pauzės, tylos kategorijoms, 
kurios apima subjektyvaus ir objektyvaus laiko suvokimą ir kartu panaikina 
laiko sąvokos abstraktumą. 

Iš dzen laiko ir erdvės sampratos tiesiogiai išsirutuliojo vienas pagrindinių 
japonų meno principų, šiuolaikinėje estetikoje žinomas kaip non finito. Estetinė 
užuomina, neišsakymas - visiškai natūralus bet kokios autentiškos kūrybos re- 
zultatas. Jo organiškumas teoriškai grindžiamas budistiniu postulatu apie prin- 


589 


Menas 


cipinį žmogaus dvasios neišsakomumą, požiūriu į asmenybę, kaip į iš anksto 
nenumatomą potencijų visumą. Kadangi tikras menininkas neišsakomas kaip ir 
pati būtis, vadinasi, visi jo kūrybos rezultatai organiškai apėmė šį neišsakomu- 
mą. Bet koks išbaigtumas, dzen estetikos šalininkų manymu, nesuderinamas su 
amžinu būties, kūrybinio dvasios polėkio judėjimu ir todėl asocijavosi su su- 
stingimu, mirtimi, energetinių kūrybos paskatų išsekimu. 

Dzen tradicijos išpažinėjai vengė daiktus vadinti vardais, juos išoriškai 
aprašinėti. Menininkas privalėjo išmokti reikšti savo mintis ir išgyvenimus sub- 
tiliomis užuominomis. Estetiškai vertingomis pripažino minimalias meninės 
išraiškos priemones, kelis vykusiai parinktus žodžius poezijoje, išgrynintas li- 
nijas, dėmes; kaligrafinių struktūrų sąveika tapybos ar kaligrafijos kūrinyje 
teikė jam didžiausią išraiškingumą. Aukščiausio meistriškumo požymiu buvo 
laikomas ypatingas stiliaus glaustumas. 

Menininkui „nereikėjo kurti milžiniškų šimto eilučių poemų, kad atskleis- 
tų erdvę jausmams, kurie atsirado pažvelgus į bedugnę. Kuomet jausmai pasie- 
kia kulminaciją, nutylame. [...] dzen menininkas dviem trimis žodžiais ar teptu- 
ko prisilietimais sugeba išreikšti savo jausmus. Jei jis išreiškia juos perdėm pil- 
nai, tuomet nelieka erdvės užuominai, o būtent užuominoje slypi japonų meno 
paslaptis“ [Suzuki, 1956, p. 287]. Taigi daugiažodžiavimas literatūroje, vaizduo- 
jamosios dailės kūrinių perkrovimas detalėmis dzen japonų menininkų griežtai 
smerkiamas. Jie vadovaujasi teze „Daug kalbantis nežino, ką reikia pasakyti“. 
Jei kūrinyje per daug kalbama, pretenduojama į galutinę tiesą ar visko išsaky- 
mą, vadinasi, jis praranda autentiškam kūrybiniam procesui būdingą gyvybin- 
gumą ir tampa menkavertis. Nes tik tai, kas neišbaigta, dar neišsakyta, turėjo 
natūralios gyvenimo tėkmės elementų. Vaizduotės, minties, kūrybinės dvasios 
polėkiai turėjo užpildyti tai, kas liko neišsakyta. 

Su dzen estetikoje plėtojama non finito koncepcija glaudžiai siejosi japonų 
estetikai būdingas grožio neilgalaikiškumo aukštinimas. Vertinama tai, kas dar 
neišsiskleidė, kas kaupė judėjimą, tolesnės sklaidos potenciją. Tikriausiai todėl 
Japonijoje taip žavimasi trumpalaikiu sakūros žydėjimu, o jos žiedas netgi pa- 
verčiamas tautiniu simboliu. XIV a. rašytojas Kenko Yoshida teigė, kad jeigu 
mūsų gyvenimas būtų begalinis ir neišnyktų taip greit kaip rasos lašeliai ir neiš- 
sisklaidytų kaip dūmai virš kalnų, tai jis nebūtų toks slėpiningas, žavus. Pasau- 
lio įstabumas japonams kyla iš jo nepastovumo, tekamumo. 

Kitas esminis dzen meno bruožas siejosi su estetizuotu panteizmu. Plėtoda- 
mi šintoizmo ir daoizmo idėjas dzen išpažinėjai japonų sąmonėje galutinai itvirti- 
no ekstazišką meilę gamtai, kuri jiems atrodė pagrindinis menininko įkvėpimo 
šaltinis ir autentiškos kūrybos ištakos. „Gamtos sąvokai, - kaip teisingai pastebėjo 
A. Bergue, - japonų kultūra suteikia etinį-estetinį turinį, ir todėl dvasinių asmeny- 
bės siekių tikslu skelbiamas „gamtos atradimas“ [Bergue, 1986, p. 181]. Gamtoje 
japonų menininkui viskas yra dvasinga, kupina didžios poetikos, vidinio grožio. 
Joje slypi tai, kas reikalavo ypatingos pagarbos, susižavėjimo. Todėl gamtos reiški- 
nių kontempliacija dzen meno tradicijoje įgavo universalią religinę, etinę ir esteti- 
nę prasmę. Netgi meno pasaulis dzen meno tradicijoje aiškinamas kaip aukščiau- 
sia gamtos saviraiškos forma. Dėl to išplito dzen menininkų posakis: „Žmogus, 
nejaučiantis gamtos grožio, nesugebantis mėgautis juo, negali būti dorybingas“. 
Nuo miestų ir socialinio gyvenimo šurmulio nusišalindami į vaizdingus 
gamtos kampelius, dzen tradicijos menininkai tenkinosi mažu, gyveno lūšnelė- 
se kalnuose, miškuose, prie vandens telkinių, kur, pasinėrę į gamtos stichiją, sie- 
kė įamžinti savo kūriniuose nuolatos besikeičiančios gamtos grožį. Garsus nó te- 
atro kūrėjas ir aktorius Zeami, traktuodamas gamtą kaip „indą, talpinantį gėles ir 
lapus, sniegą ir mėnulį, medžius ir žoles, paklūstančius metų laikų kaitai“, ragi- 
no menininkus paversti šią gamtos reiškinių įvairovę meninės kūrybos objektu. 
Taigi dzen tradicija menininką sugretina su indu, kaupiančiu kūrybinę 
gamtos energiją. Jo ryšys su gamtos pasauliu yra toks galingas ir visa aprė- 
piantis, kad netgi apmąstymai apie sudėtingas būties problemas yra neatsieja- 
mi nuo gamtos grožio refleksavimo. Grožis Japonijoje jau nuo seniausių laikų 
buvo neatsiejamas nuo gamtos. Gamtoje, anot dzen sekėjų, glūdėjo universali 
pasaulyje besiskleidžiančio grožio esmė ir kartu buvo pagrindinis meninės kū- 
rybos objektas. Tikroji kūryba ir estetinis pasitenkinimas įmanomas tik tuomet, 
kai kūrėjas bei suvokėjas jaučia vientisumą su gamtoje slypinčia Visatos dvasia. 
Netgi kasdieniškuose gamtos reiškiniuose japonų menininkas įžvelgė ypatin- 
gą prasmę. Kontempliuodamas gamtos reiškinių grožį jis troško pasiekti tokią dva- 
sinio nušvitimo būseną, kuri skatintų kurti. „Basho, — rašo K. Yasuda, - stengėsi 
pažinti ir atskleisti gamtos paslaptis. Jis ieškojo ne išorinės formos, o norėjo prisilytėti 
prie esmės. Pats meistras Bashó sakė: „Haikai girdime, kuomet varlytė šokteli nuo 
laukine žole apaugusio tvenkinio kranto. Čia gimsta regėjimas ir garsai. Kur atsi- 
randa toks poeto išjaustas hokku, ten skleidžiasi poetinė tiesa“ [Yasuda, 1975, p. 2]. 

Labai svarbi vieta dzen tradicijos menininko kürybos procese teko psicho- 
loginei nuostatai, rimčiai, atsiribojimui nuo išorinių reiškinių poveikio. „Prieš 
pradėdamas tapyti paveikslą, jis sėdosi švariame ir prismilkytame kambaryje, 
lyg ruošdamasis tyliai budistinės meditacijos valandai. Tai kontempliacijos ir 
reiškinių suvokimo fazė, kuri galėjo trukti vos kelias minutes arba - dienas ir 
mėnesius. Kai menininkas baigė medituoti, jis ėmėsi tyrinėti prieš save padėtą 
popierių ar horizontaliai ištemptą šilko gabalą. Tai galėjo trukti kelias akimirkas 
ar ilgas valandas. Menininkas imsis teptuko, kai jo vizija mintimis bus perkelta 
į baltą popierių, kai taps pakankamai ryški, kai jis tikrai žinos, kur kokio potė- 
pio reikia. Tada jis užsimiršęs imsis darbo, o jo tempas priklausys nuo to, ar 
menininkas vaizduos rudeninį viesulą, ar pavasarinį brizą. Būtent taip meni- 
ninkas įgyvendina savo viziją popieriuje“ [Anesaki, 1973, p. 21]. 

Taigi menininkas, kaupdamas jį supančios gamtos grožį, padedamas psi- 
chologinės meditacijos, sukuria tokio kūrybinio įkvėpimo būseną, kurioje jis 
tarsi tampa išminčiaus antrininku, pajėgiančiu pakylėti iki reiškinių esmės įžval- 
gos. Dėl to siekiama įveikti savo egoistinį aš, prisirišimą prie vardo, išorinių 
šlovės atributų, neautentiško gyvenimo ir kūrybos lygmens, visko, kas trukdo 
pasinerti į aukščiausią „neveikimo“ būseną ir išlaisvinti natūraliai besiskleidžian- 
čias kūrybines galias. Dzen tradicijos menininkai, siekdami autentiškai atspin- 
dėti menininko pasaulėjautos, kūrybos stiliaus lūžius, netgi pakeitus mokytoją, 
gyvenamąją vietą, neretai keisdavo savo vardą, pavardę į kitą, rodančią koky- 
biškai naują dvasinės evoliucijos etapą. Autentišką kūrybą jie siejo su nepasi- 
tenkinimu pasiektais rezultatais, nuolatiniu ieškojimu, judėjimu į priekį. 

Išskirtiniu tikro menininko bruožu dzen išpažinėjai skelbė sugebėjimą ža- 
vėtis tuo, kas kitiems neregima, girdėti negirdimą muziką. Svarbiausia jiems „iš- 
vysti“ vaizdinį savo sielos gelmėse, o plastinis idėjos realizavimas čia aiškina- 
mas kaip antraeilis grynai techninis uždavinys. Meno kūrinys atsiranda tarsi 
savotiškos dvasinės ekstazės būsenoje, kuomet, apribojus diskursyvų mąstymą, 
tiesa ir grožis atsiskleidžia visai netikėtai. Norėdamas nutapyti konkretų gamtos 
objektą ar gyvūną, dailininkas pirmiausia įsijaučia į kūrybos objektą ir susitapa- 
tina su juo. Menininko siela, prieš įžengdama į svarbiausią kūrybinio proceso 
fazę, turėjo rasti vidinį sąskambį su kontempliuojamais reiškiniais ir kūrybine 
Visatos energija. Kiekvienu teptuko prisilietimu ar poetiniu įvaizdžiu jis siekė 
ne tikroviškai pavaizduoti realų objektą, o perteikti jo „idėją“, išreikšti tai, kas 

natūraliai sklido iš jo sielos gelmių. Meninės 
kūrybos eigoje japonų menininkai aukštino 
„sąmoningumo-nesą- moningumo" principą, 
kuomet, apėmus kūry- biniam dvasios polėkio 
svaiguliui, išnyksta su- vokimas, „ką aš darau“, 
ir sąmonė pasiekia nu- švitimo būseną, nusi- 
meta ją varžančius pan- čius, suvokia būties 
vientisumą. Dzen tradi- cijos menas išsiskiria 
žaismingu, improviza- ciniu pobūdžiu, jame 
itin išryškintu indivi- dualių emocijų, išgyve- 
nimų autentiškumu. 

Dzenbudistinių idealų suformuoti este- 
tiniai principai stipriai veikė japonų meninės 
kultūros raidą. Garsus japonų meno teoretikas 
Zen and the Fine Arts 


mieji menai“, 1971) au- 


S. Hisamatsu, knygos 
(„Dzen ir vaizduoja- 


torius, išskyrė septy- nias pagrindines savy- 


bes, nulėmusias dzen meno savitumą: asimet- 


riją, paprastumą, asketiš- ką didingumą, arba at- 
; SS Bambukine vaza gėlėms, j : d 

šiaurų išdidumą, neap- naudota Sen no Rikyū čiuopiamą gelmę, arba gi- 

liamintį subtilumą, visiš- ką neprieraišumą, arba 


laisvės išaukštinimą, ir rimtį [Hisamatsu, 1971, p. 29]. 

Iš tiesų japonų grožio sampratai ir menui būdingas simetrijos ignoravi- 
mas, taisyklingų, išbaigtų, sustingusių formų neigimas. „Norėčiau, - rašė M. Ane- 
saki, - atkreipti dėmesį į japonų antipatija simetrijai ir prisirišimą prie gamtos. 
Reikia paklausti, ar gamtoje yra kas nors tikrai simetriška. Medžiai šakojasi 
laisvai ir netaisyklingai, žvaigždės danguje įvairiai išsibarsčiusios. Ši gamtos 
savybė ir turėjo įtakos japonų gyvenimui ir menui“ [Anesaki, 1973, p. 18-19]. 

Aukštindami asimetriškumą, atmesdami statiką, japonų menininkai ieško- 
jo judėjimo dinamizme. Grožį jie regėjo asimetriškoje kompozicijoje, samonin- 
game pusiausvyros pažeidime, kadangi simetrija kaustė erdvę, o asimterišku- 
mas išlaisvino ją ir teikė peno vaizduotei. Viskas, kas yra ženklinta autentiško 
kūrybinės dvasios polėkio, turėjo rastis „kelyje“, judėjime, nuolatinėje kaitoje, 
kadangi stabili, fiksuota būsena siejosi su natūralaus būties srauto sustabdymu 


593 


Menas 


ir suvokiama kaip mirties simbolis. Todėl, pavyzdžiui, architektai, statydami 
rūmus, muziejus, saugyklas, komponuoja juos visiškai laisvai, sąmoningai pa- 
lieka neužlipdytas erdves, kad ilgainiui atsiradus būtinybei pastatas galėtų na- 
tūraliai tarsi gyvas organizmas plėtotis, augti. 

Kita vertus, asimetriškumo išaukštinimas nepanaikina universalaus harmo- 
nijos principo, kuris tiesiogiai siejasi su Visatos harmoniškumo idėja. Harmonija 
- tai pirmapradė pasaulio būsena. Viskas gamtoje pakluso visa aprėpiančios har- 
monijos dėsniams, o asimetriškumas šiuo požiūriu buvo aukštesnė harmonijos 
pasireiškimo forma. Menininko tikslas — suprasti ir išryškinti šią harmoniją. Iš čia 
kilo taip svarbus Vakarų estetikai grandioziškumo ir didingumo kategorijų pa- 
neigimas, kadangi tai, kas perdėm grandioziška, pažeidžia būties harmoniją, sle- 
gia, darko grožio pasaulį. 

Japonų tradicinio meno formoms itin būdingas paprastumo poetikos ir 
natūralumo aukštinimas. Netgi paprasčiausiose medžiagose menininkai įžvelgė 
savitą faktūrų ir natūralių tonų žavesį. Šie dzen meno bruožai atsiskleidė as- 
ketiškomis akmenų kompozicijomis, arbatos ceremonijos namelio interjero pa- 
prastumu, jame naudojamų medžiagų ir indų natūralumu, santūriais monoch- 
rominės tapybos toninių struktūrų santykiais, dzen keramikai būdingų papras- 
tų formų ir natūralių spalvų pabrėžimu. Paprastumas čia dažniausiai reiškė 
nedirbtinumą ir siekimą išryškinti natūralų naudojamų medžiagų funkciona- 
lumą. Juk natūralios, paprastos formos keraminis indas geriau atlieka savo 
funkcijas ir yra malonesnis akiai. 

Su paprastumu ir natūralumu glaudžiai siejosi ir kitas svarbus dzen meno 
bruožas - asketiškas didingumas, arba atšiaurus išdidumas, kuris tiesiogiai at- 
spindėjo dzenbudizmo šalininkų idealus, jų siekimą nusišalinti nuo išorinio pa- 
saulio tuštumos, išdidžiai pasitikti likimo smūgius, negandas ir pasitenkinti ma- 
žuma. Minėti idealai paskatino dzen menui būdingą visuotinai priimtų normų, 
taisyklių ignoravimą, didžiai asmeninio santykio su meno kūriniu išryškinimą. 
Vengdami griežto apibrėžtumo, prisirišimo prie daiktų menininkai vertino im- 
provizaciją, kūrybinio akto laisvumą ir spontaniškumą. Todėl mene vyrauja lais- 
vumo, neapibrėžtumo, neišsakymo nuotaika. Ir pagaliau jam būdingas po medi- 
tacijos atsiradęs vidinis susikaupimas, rimtis, orientacija į vidines dvasines ver- 
tybes [Plačiau apie meno vietą Rytų civilizacijose žr.: Andrijauskas A., Grožis ir 
menas: Estetikos ir meno filosofijos idėjų istorija (Rytai- Vakarai), V., 1996, p. 35-284]. 

Šis ekskursas į geriausiai atspindinčią Tolimųjų Rytų meno savitumą dzen 
meno tradiciją padeda labiau suvokti jos skirtingumą, palyginti su natūralizmą 
ir tikrovišką pasaulio atspindėjimą vertinančia antikos ir vėlesne Vakarų meno 
tradicija. Graikų pasaulio suvokimui būdingas minėtas skulptūriškumas surado 
adekvačią saviraiškos formą klasikinėje graikų dailėje, sureikšminusioje žmogaus 
kūno grožį, kuris suvokiamas kaip kosminės harmonijos dalis. Žmogaus kūno 
formas graikų dailininkai tarsi suvokė lytėjimu ir regimai formai suteikė medžia- 
gišką skulptūriškumą. Šis išskirtinis graikų dailininkų dėmesys harmoningoms 
išorinėms skulptūriškoms formoms atitraukė juos nuo Rytų ir Vakarų krikščio- 
niškųjų viduramžių dailei būdingo simboliškumo ir vidinės esmės perteikimo. 

Plastinis „skulptūriškas“ antikos meno pobūdis iškart krinta į akis, lygi- 
nant su Indijos, Kinijos, Japonijos menu. Šis skulptūriškumas yra glaudžiai su- 
sijęs su mimezės (pamėgdžiojimo) principo iškilimu antikinėje estetikoje ir vaiz- 
duojamajame mene. „Dailininkai žino, ką jie studijuoja, - rašo E. Gombrichas, - 
įdėmiai žvelgdami į gamtą, tačiau supranta, kad vien įsižiūrėti niekuomet ne- 
pakanka, norint išmokti dailininko amato. Antikoje iliuzijos užkariavimas me- 
nu buvo toks pat šiuolaikinis pasiekimas. Tapybos ir skulptūros problemos neiš- 
vengiamai susikaupė dėl pamėgdžiojimo (mimesis)" [Gombrich, 1977, p. 9]. Tai- 
gi pamėgdžiojimo principo ir organicistinių, besiorientuojančių į žmogaus kū- 

na, koncepcijų vyravimas antikos estetikoje lėmė ne tik plastinių menų iškilimą 
menų hierarchijoje, tačiau ir natūralistinių tendencijų įsigalėjimą antikos mene. 
Šiuo požiūriu įdomi tolesnė Vakarų vaizduojamosios dailės evoliucija, kurioje 
nuo antikos ir helenizmo laikų, išskyrus viduramžius, vyravo racionalistinei pa- 
saulėžiūrai būdingas natūralistinis tikrovės vaizdavimas. 

Dar ankstyvųjų Vakarų renesanso tyrinėtojų veikaluose ypatingas dėme- 
sys kreipiamas į „pasaulio ir žmogaus atradimą“ (J. Michelet) bei „žmogaus ir 
gamtos atradimą“ (J. Burckhardt). Iš tiesų tiek Rytų, tiek Vakarų menininkams 
būdinga panteistinė pasaulėžiūra, itin stiprus menininko ryšio su jį supančiu 
gamtos pasauliu išgyvenimas. Kalbant apie „gamtos ir žmogaus atradimo“ skir- 
tumus Rytuose ir Vakaruose negalima nepastebėti, kad Rytų, ypač Tolimųjų, es- 
tetinės teorijos ir menas šioje formulėje pabrėžia „gamtos atradimą“, kadangi 
žmogus visuomet suvokiamas kaip organiška jį supančios didingos gamtos da- 
lis. Šią panteistinę koncepciją puikiai pagrindžia didžiųjų kinų ir japonų rene- 
sanso tapybos meistrų Wang Wei (699-756), Ma Linio, Ma Yuanio, Shubūno, Se- 
shū kūriniai, kuriuose žmonės ištirpsta juos supančioje gamtoje. 

Vakarų renesanso dailininkų kūriniuose vyrauja antropocentrinė ir indivi- 
dualistinė pasaulėžiūra, siekimas „išplėšti“ žmogų iš jį supančios gamtos ir trak- 
tuoti kaip gamtos valdovą. Todėl Tolimųjų Rytų dailėje išskirtinę metafizinę pras- 
mę įgauna peizažas, kuriame žmogui tenka ne išskirtinė vieta, o Vakarų rene- 
sansinėje tapyboje priešingai - žmogų užgožia gamta. Vadinasi, esminis skirtu- 
mas tarp Tolimųjų Rytų ir Vakarų meno tradicijų yra tas, kad Vakarų renesanso 
menininkai, perimdami antikinį mimezės principą, mėgdžiojimo objektu pa- 
verčia ne išorinį gamtos pasaulį, o patį menininką, subjektyvius jo išgyveni- 
mus, nepakartojamą individualybę, gaivališką siekimą įtvirtinti ir adekvačiai 
išreikšti savo prigimtines kūrybines galias. 

Kaip teigia A. Toynbee, „nuo Giotto (1266-1337) laikų, tai yra daugiau nei 
penkis šimtmečius, šiuolaikinė Vakarų tapybos tradicija neabejotinai rėmėsi na- 
tūralistiniais helėnų postarchajinio periodo vaizduojamojo meno idealais. Vaiz- 
duojamasis menas kruopščiai kūrė daug šviesos ir šešėlių perteikimo būdų, kol 
pagaliau šiuos užsitęsusius bandymus, kurių tikslas - meninės technikos gali- 
mybėmis priartėti prie fotografinio efekto, nutraukė netikėtas fotoaparato išra- 
dimas. Vadinasi, kai mokslas išmušė iš po dailininkų kojų žemę, tuomet kai ku- 
rie iš jų kreipėsi į ikirafaeliškojo stiliaus paieškas ir Bizantijos meną. Kiti surado 

irgi mokslo atvertus naujus kelius. Nuo vizualinių įspūdžių fiksavimo jie pasu- 
ko į meniškų dvasinės patirties perteikimo būdų paieškas. Analogiškas sąjūdis 
kilo ir dėl skulptūros“ [Toynbee, 1991, p. 612]. 

Šios citatos mintis primena, kad šimtmečiais Vakarų mene viešpatavusias iš 
antikos meno paveldėtas natūralistines ir realistines tradicijas išklibino Tolimųjų 
Rytų daile besižavintys impresionistai, siekę tikrovės pamėgdžiojimo supančio- 
tam Vakarų menui atskleisti spalvų ir tiesioginio tikrovės suvokimo svarbą. Tačiau 
lemiamą smūgį natūralistinės meno koncepcijos vyravimui sudavė fotoaparato 
išradimas. Kaip taikliai pasakė vokiečių ekspresionistas F. Marcas, šioje mažoje 
metalinėje dėžutėje tarsi karste surado savąją mirtį natūralistinio meno tradicija. 
Naujos modernistinės kartos menininkai suprato du principinius dalykus: 1) be- 
prasmiška lenktyniauti su fotoaparatu vaizduojant tikrovę, 2) menininkas turi svar- 
besnių uždavinių nei ištikimybė tikrovei ir natūralistinis tikrovės perteikimas. 

Taigi fotoaparato išradimas buvo papildomas skatulys revoliucingai mo- 
dernistinio meno epopėjai. Įkvėpti maištingų iracionalistinės meno filosofijos 
idėjų įvairių modernizmo krypčių lyderiai naujajame mene visą dėmesį sutelkė 
menininko vidinio pasaulio išraiškai. Vakarų modernistinio meno tradicija da- 
rėsi introvertiška ir artėjo prie spontaniškųjų Tolimųjų Rytų menų tradicijų. „Mū- 
sy buvimas graikų mokiniais pasibaigė, graikai — ne klasikai, jie tiesiog archajiš- 
ki“, — taip naują sąmonėjimo rezultatą apibūdino vakarietiškojo intelektualiz- 
mo simbolis J. Ortega y Gassetas. Neatsitiktinai šiuolaikinis postmodernistinis 
Vakarų menas, atsiribojęs nuo išnaudotų ir perdėm kanonizuotų antikos, rene- 
sanso ir realistinio meno formų, perėjo prie „neklasikinių“ neeuropinių civiliza- 
cijų ar periferijoje buvusių ir primirštų Vakarų meno tradicijos formų. 

+++ 

Glaustai genetiniu, istoriniu ir lyginamuoju požiūriais apžvelgę kultūros 
vietą universalesnėje ontologinės būties sistemoje, vidinę kultūros universumo 
sandarą, įsitikinome, kad kultūra yra sudėtinga įvairių komponentų ir morfolo- 
ginių struktūrų visuma, kurios funkcionavimui ypatingą svarbą įgauna siste- 
mos ir sudedamųjų jos dalių santykiai. Įvairiaaspektis kultūros santykių su reli- 
gija, technika, mokslu, filosofija ir menu tyrinėjimas atskleidžia kultūrą, kaip 
istoriškai besivystančią įvairių morfologinių struktūrų sistemą, kurios kompo- 
nentai įgauna savitas formas, specifinius koordinacinius ir subordinacinius ry- 
šius skirtingose civilizacijose. 

